
STRAIPSNIAI 
APYBRAIŽOS 
KALBOS 


DĖL PAŽAISLIO DIEVO MOTINOS 
PAVEIKSLO 


Kilus polemikai dėl Pažaislio Madonos paveikslo!, ar ji Ru- 
benso ir jo bendradarbių darbo, ar kieno kito, aš buvau kreipęsis, 
tiesa, privatiškai, į mūsų atstovybes Romoje, kad jos ten pradėtų 
ieškoti to paveikslo metrikos, bet negalėjau ir šiandien dar ne- 
galiu duoti jokių autentiškų dokumentų ar bent davinių, kuriais 
remiantis galima būtų pradėti archyvuose tyrinėjimai. 

Gerb. mūsų atstovas prie Šv. Tėvo dr. Jurgis Šaulys? dabar 
štai rašo man ir be tų artimesnių davinių pradėjęs žygius, rem- 
damasis vien tradicija, gyvai ir raštais palaikoma Pažaislio vie- 
nuolyne, jog tą paveikslą esąs Šv. Tėvas Aleksandras VIP do- 
vanojęs Christoforui Patsui* maždaug apie 1662 metus. Aš rašiau 
„Lietuvos Aide” 1928 m. 27, 77-79, 88 apie Pažaislį?, bet nė vieno 
autentiko —- dokumento neturėjau. 

Spėjant, kad tasai paveikslas būsiąs Rubenso ar jo bendra- 
darbių pieštas, dr. J. Šaulys kreipęsis į monsignorą Tirrardo, 
prašydamas, kad būtų ištirtas to paveikslo autoriaus klausimas. 
„Mano įteiktoji fotografinė to paveikslo kopija, - sako, — iš pra- 
džių pateko pas Bartolomeo Nagara, generalinį Šv. Tėvo muzie- 
jų ir galerijų direktorių; jis atsiuntė šitą savo nuomonę: nors ir 
sunku esą spręsti iš fotografijos apie autorių, vis dėlto tikįsis galįs 
patikrinti, jog paveikslas - nesąs Rubenso darbo. 

Tai buvo nesusipratimas: žinoma, iš fotografijos sunku spręs- 
ti apie autorių, todėl atkreipiau monsignoro Tirrardo dėmesį į 
tai, kad žinių reikėtų ieškoti anų laikų archyvuose, bene bus ten 
likę žinių, nors pėdsakų apie dovanotojo paveikslo autorių. Da- 
bar gavau iš monsignoro Tirrardo rašytą jam tuo reikalu iš Vati- 
kano archyvų laišką. Ten kreipiama dėmesio, kad, norint nu- 
kreipti tyrinėjimus į tikras vėžes, reikėtų gauti bent kokią 
tikrą citatą bš kokio dokumento, kuo remiantis 
spėjama ar tvirtinama, kad paveikslas buvęs Alek- 
sandro VII dovanotas Chr. Patsui (ir metai). Tik tada 
būsią galima paieškoti tikresnių žinių ar Sekretorijos“, ar Var- 
šuvos nunciatūros archyvuose iš anų metų; jie dabar sukrauti 
Vatikane“. 

Dailininkai Pažaislio Madonos paveikslą priskyrė Rubenso 
dirbtuvei dviem sumetimais: 1) kad šiai Madonai modelis buvo 
paimtas — Rubenso žmona, 2) kad Vaikelio Jėzaus atvaizdui 
paimtas jos pat sūnelis, jau kelerių metų, ilgom kojom ir plau- 
keliais lig pečių. Taip V. Jėzus nebuvęs niekur vaizduojamas, tik 
vienam Rubenso paveikslui jis atitinka. Iš pačios tapybos to 
spręsti nebėra galima, nes paveikslas buvo jau kelius kartus 
„permaliavotas“; paskutinį kartą tai yra padaręs savo rėžtu, nors 
buvo prašytas, kad to nedarytų, p. Rudolfas”. Jei būtų aptikta 
pėdsakų, kad tai kurio žymaus artisto darbas, paveikslas būtų 
pasiųstas į Romą tikriesiems paveikslų restauravimo specia- 
listams, kad naująsias varsas nuimtų ir išvaduotų pirmykščias. 

Dr. Šauliui ačiū už pastangas! Rūpinsimės susekti kurį doku- 
mentą. Jų teks ieškoti Vilniaus vyskupų archyve. 


BALTOJI LIEPSNA 


Sausio 7 d. rytą buvo 20“ C. Dangus visiškai blaivas; visas 
oras tyras — norėjai per jį patį Jurbarką pamatyti. Linksmakalnio 
šlaito medžius šaltis čiurlioniškai stilizavo: jie stovėjo ramūs, 
sustingę, — nusigandę ar nustebę? Gal nustebę, kad į šitą rūkų 


ir debesų puodą — Lietuvą benori geltona saulutė skaisčiai 
įšviesti. 

Nenori mums saulė šviesti, tai tiesa. Bet kai pasitaiko jai toks 
užgaidas, kaip aną minėtąjį rytą, tai duoda tokių gamtos ste- 
buklų, kokių tegali duoti šaltoji šiaurė magnitino ašigalyje. 

Magnitinės audros mūsų beveik nesiekia; mes turtingi van- 
dens ir šalčio. Gana ir to. Kai saulės šviesa sumano bent su jais 
pažaisti, patenkina lakiausiąją fantaziją; tada ir Čiurlionis su 
Šimoniu ima rodytis realistai esą tapyboje, ne fantastai. 

Tatai belapius aukštojo Nemuno kranto medžius šaltis pada- 
bino šarma ar šerkšnu. Apžėlė, apkerpėjo žiemos kiminais ar 
samanomis medeliai perdėm nuo apačios iki pat viršūnių - taip 
ištekini kamienai, taip gausingos jo šakų šakelės. Miškas pasi- 
darė vėl tankus ir tamsus kaip vasarą nuo gausių lapų. Tik la- 
pynuose šmūksėti gyvybėms, voverims, lūšims, o šerkšnynuo- 
se - romantiškosioms šmėklelėms. Antai mano Napalio Gamtos 
Karaliūnaičia pasirodė jam pavasario šalnos diemenčiukais, ru- 
binais, sapfirais, topazais nusagstytuose krūmuose (žr. „Pra- 
giedrulių“ I, 228)'. Dabar ta pati Gamtos Karalaitė, perregimais 
baltais šydais apsigaubusi, atsirado Linksmakalnio parke ir sa- 
votiškai iliuminavo jį sau, nenujėgdama, kad kas iš šalies tai 
pasergės ir su ja pasidžiaugs. 

Ūmai suliepsnojo visos viršūnės. Iš pradžių tik pačios aukš- 
čiausios galūnės, paskui daugiau, daugiau, ir visų medžių vir- 
šūnės užsidegė liepsna. Visi medžiai pražydo, kaip azalijos, raus- 
vai gelsvais žiedais. Žėrėjo tvysko baltų baltų medžių viršūnės, 
rausvumas pynės su gelsvumu, įvairavo. Dega dega Mozės krū- 
mas’. Norėjau klauptis, iš antropus Nemuno žiūrėdamas, nes ta 
vieta, Lietuvos vieta, man šventa pasirodė. Norėjau rankas ištiesti 
tai žarai, tam keistam Lietuvos miškelio bukietui, tik —- užsigavau. 
Viršūnių liepsna buvo šalta ir negyva; neplasnojo, nevirpėjo, kaip 
gyvoji, karštoji liepsna, kuri šviečia, raipina, žadina tokia galybe, 
kad net naikina. Sunaikino medžiagą, ir jos nebėr. O šitoji liepsna 
vis ta pati, graži ir klaiki - negyvybės klaikumu; kaip žemės 
formavimosi stadijoje prieš gyvybei atsirandant; kaip tai poetine 
ir mistikine savo intuicija M.K. Čiurlionis atspėjo. 


+11 < 


Patekanti žiemos saulė visam pusvalandžiui, ačiū, nukėlė iš 
šios realybės į kitą realybę, buvusią prieš daug šimtų milijonų 
metų, ir davė paragauti tokio ypatingo egzotinio grožio. Man 
matos, Čiurlionis ir Šimonis kūrė, ko panašu matę. 

Antrą rytą jau tyčia išėjau vėl to gamtos majesto sutiktų. Buvo 
nebe taip šalta, bet medžiai stovėjo dar nenubirusiais šerkšnais. 
Praėjo saulės tekėjimo laikas, o viršūnės nebeužsikūrė rausvai 
gelsva šalta liepsna: vėl dangus buvo parūkavęs padūmavęs ir 
vogė nuo Lietuvos stebukladarę saulę. 

Vėl pilka ir liūdna... vėl lemta ilgėtis ir dairytis kurių, nors 
mišiurinių, diemenčiukų... 


MINTAUJOS KLASIKINĖS GIMNAZIJOS 
DEŠIMTIES METŲ SUKAKTIS 


Mintaujos gimnazija 1925 m. šventė savo 150 metų sukaktį, 
kaip Petras Bironas! įsteigė ją „sapientiae et musis“? ir buvo 
vadinama „Academia Petrina'“?. 

Prašmatnus Latvijos pedagogas Jonas Lapinis* 1919 m. su- 
darė čia klasikinę gimnaziją, kai visos kitos latvių gimnazijos — 
realinės. Antra klasikinė Rygoje. 

Mintaujos gimnazija iš visų valstybės laikomų mokyklų turi 
daugiausia moksleivių, būtent 600. Tiek pat teturi realinė Min- 
taujos gimnazija. Po tiek ar po daugiau mokinių teturi miestų 
savivaldybių laikomosios mokyklos. 

Mintaujos gimnazija jau išleido kelius šimtus klasikiškai iš- 
auklėtų piliečių. Be to, Mintauja-Jelgava yra Kuršo sostinė ir iš 
senų laikų buvo ir tebėra žymiausis tautinės latvių gyvybės 
centras net ir laikais, kada latvių žemę kultūriškai ir ekonomiškai 
laikė pavergę vokiečiai. 

Nemint kodėl savo Jelgavos (jau nebe: Mitau?) tautinio moks- 
lo įstaigos minėtų susirinko ne tik garbės nariai, išrinktieji 
1925 m. (tarp jų ir du lietuviai: p. Antanas Smetona ir p. Jonas 
Jablonskis, žinoma, neatvykę), bet buvusis švietimo ministeris, 


dabar departamento direktorius, mintaujiškių labai mylimas, 
keletas universiteto profesorių, pirmasis Mintaujos guberna- 
torius, šviesiausis kunigaikštis Lieven“, buv. Mežotnės latifundi- 
jos savininkas, karininkas, Latviją gynęs nuo bermontininkų ir 
bolševikų, latvių atstovas Tautų Sąjungoje, ir daug šiaip jau 
žymių Jelgavos ir Latvijos piliečių. 

Šventė prasidėjo sausio 25 d. 6-7 val. protestantiškomis pa- 
maldomis, patriotiškomis pamaldomis, patriotine giesme ir Min- 
taujos katalikų klebono monsinjoro Kazimiero Jasėno? lotyniška 
kalba. Jis čia iš pradžių dėstė lotynų kalbą, o dabar dėsto vokie- 
čių, prancūzų ir lietuvių kalbas. 

Pažymėtina, kad p. Jono Lapinio, direktoriaus, pastangomis 
Mintaujos gimnazijoje įvestas ir lietuvių kalbos dėstymas, vals- 
tybės lygiomis užmokamas. Kun. Jasėnas turi 80 klausytojų. 
Pavyzdys lyg rodyte rodo, kad reiktų ir Kaune ar kur kitur įvesti 
latvių kalbos dėstymą. 

Toliau sekė ilgas paties direktoriaus pranešimas. Paminėjus, 
kad šiuo kartu Jelgavos klasikinės gimnazijos pedagogų kole- 
gija savo posėdyje š. m. sausio mėn. 17 d. svarsčiusi Lietuvos 
universiteto docento literatūros istoriko ir Kauno Vytauto baž- 
nyčios rektoriaus Juozo Tumo darbuotę ir išsirinkusi jį savo 
garbės nariu, gimnazijos orkestras pagrojo Lietuvos himną, 
visiems sustojus. 

Daugiau, ilgą referatą skaito prof. Diel? ir ilgomis kalbomis 
sveikina gimnaziją daugiau nei 20 asmenų. Tarp jų ir kunigaikš- 
tis Lyvenas taisyklinga latvių kalba. Jis autorius knygos rusų 
kalba „Pamiatka Livenca“?, jos egzempliorių dovanojo gimna- 
zijai. Atsiųsta daugybė telegramų. Pirmiausia latviškai paskai- 
tyta mūsų Prezidento, garbės nario, Antano Smetonos telegrama, 
lietuviškai surašyta. Visus sveikintojus publika gyrė smarkiu 
brūžavimu kojomis; katučių latviai neploja, bent nuo to susilai- 
ko, kai nesikarščiuoja. 

Aktas salėje pasibaigė lotynišku himnu ir įteikimu kan. Tu- 
mui „Goda Biedra Diplomo“ (garbės nario). Jis „konstatėja, ka 
J. Tumas ar gara varonibu un lielu iekšėju disciplinu darbojies, 
ka brāļu lietuvju tautas atmodas darbinieks, literatūras pčlnieks 


un skolotājs, vienmėr stāvējis tuvu latvju tautai un Jelgavas 
klasiskai gimnazijai, ar ko darījis godu mūsu skolai“!?, 

Išeinantį į katedrą kan. Tumą visa auditorija sutiko home- 
rišku rankų plojimu, nebe brūžavimu kojom. Kan. Tumas pasakė 
lietuviškai, o kun. Jasėnas tai paskaitė išvertęs latviškai. 

„Augsti Cienijamas Kundzes un Kungi! 

Mila Jaunatne!" 

Garbės, pasididžiavimo ir džiaugsmo kupina širdimi aš dė- 
koju Jelgavos klasikinės gimnazijos pedagogų kolegijai, kad 
mane, lietuvių literatūros atstovą, malonėjote padaryti savo gar- 
bės nariu. Jūsų gimnazija dabar - mūsų mokslo įstaiga. 

Tos progos pasigavus, miela man pasveikinti latvių tautą šito 
savojo mokslo židinio, latvių jaunuomenę -humanitarinio 
mokslo ir patį poną direktorių - to, kad jis yra toks, koks yra. 

Latvijos Žmonės! Kiek džiaugsmo jums, kad jau ištisą dešimt- 
metį metų Jelgavos gimnazija dirba tautinės kultūros darbą! 
Sakote, neilgas tai laikas. O aš sakau, mūsų kultūros istorijoje tai 
lygu amžiams. Jei kuri ragana dabar imtų ir apvožtų tos tautinės 
šviesos žiburį, ar jis beužgestų? Nebeužgestų nė tada, jei visa 
Latvija tebūtų turėjusi tą vieną tautinę savo gimnaziją Jelgavoje. 
Tie keli šimtai iki šiol jos išauklėtų piliečių, įmišę į RANES 
tautą, tikrai pajudintų Latvijos žemę. 

Veltui mums žvalgytis į Vakarų kultūros EEN ir jų 
gvieštis! Mūsų gyvybės šaltinis - mūsų pačių tauta, pasakos 
gyvasis vanduo ~- senoji mūsų kultūra. Niekuo kitu mes pasaulio 
nenustebinsime, kaip tik savaisiais kultūros turtais. Neniekin- 
kime jų, kad jie praeityje buvo nežymūs! Kažin ar tai, kas yra in 
potentia'?, mažiau bus, kaip kas pasireiškė in actu“? 

Jaunuomene! Tas nebus vertas latvio vardo, kurs nesidžiaugs 
tautine savo kultūra ir nesididžiuos dėl jos; dėl tokios, koki ji yra! 

Ne mažiau svarbu, kad Jelgavos klasikinė gimnazija - huma- 
nistinė. Pozityvizmo laikais manyta, būk tik griežtieji mokslai ir 
gamtamoksliai tebrendiną žmogaus protą. Klysta. Matematika, 
gamtamoksliai gal tik pagilino proto pajėgumą, o ne išplečia jo 
horizontų; veikiau susiaurino juos, apibrėždami jį viena tikre- 
nybe. Svarbu plėsti protas, bet dar svarbiau lavinti siela. O šiąją 


sėkmingiausiai lavina humanitariniai mokslai - filosofija, isto- 
rija, literatūra. Apsčiausi visa to šaltiniai — klasikiškoji senovė ir 
modernusis tautamokslis. Aš pats esu ėjęs realųjį mokslą vienoje 
Latvijos mokykloje'*; bet dabar bepasidžiaugiu tuo, ko man pas- 
kui davė humanitarinis auklėjimas. 

Jaunuomene! Lenk savo galvas klasikumui ir stenkis savo 
kultūros aukštį padaryti jam lygų. Čia visų mūsų, mažųjų tautų, 
buvimo racija. Graikija nebuvo didesnė už Latviją, o dėlto tapo 
nemirtinga. 

Pagaliau Jelgava laiminga yra, gavus aukštai vertinamą peda- 
goga poną Joną Lapinį šitam mokslui suorganizuoti ir jam va- 
dovauti. Klasikiškajam auklėjimui jis duoda daugiau kaip aukštą 
savo mokslą ir gilų protą, - jis duoda savo darbui visą patį save. 
Jis pats pilnas poezijos, humanumo, žmoniškumo, meilės ir tei- 
sybės, tolerancijos ir lygybės, - organinio pamėgimo, kas estetin- 
ga ir etinga. Jis platus sintetikas, darbo mėgėjas, savojo ir sveti- 
mojo tautiškumo vertintojas ne vienais žodžiais, bet ir praktika. 
Visa tai garantuoja, kad Jelgavos klasikinė gimnazija, jei Dievas 
pavelys jai pabūti ir antrą ir tretį dešimtmetį jo vadovybėje, 
pražydės latvių kultūros istorijoje nepaprasta skaistybe. 

Jaunuomenė mylėjo savo Auklėtoją besimokydama ir moks- 
lus išėjusi! 

Prietelinga lietuvio širdimi aš savo vardu ir lietuvių literatų 
vardu šaukiu: 

„Lai dzīvo Latvju Tauta, viņas kultūra un viņas Veicinataji! 

Lai dzīvo Latvju Jaunatne, tautas ceriba!“'5 Pasibaigė Latvijos 
himnu. 

Paskui buvo kukli arbata bent dviem šimtam Žmonių; na, ži- 
noma, vėl su ilgiausiomis kalbomis, kurios tęsės iki pat 2 val. ryto. 
Jaunimas tuo tarpu šoko. Tai ir visi faktai. Sumetimus paskui. 


KELETAS ĮSPŪDŽIŲ 


Ypatingą įspūdį darė garsiosios gimnazijos Jelgavoje-Min- 
taujoje aktų salė. Gale estrada garbės svečiams, garbės nariams; 
į estradą patiesalas, šalimis latviškai gana įdomiai stilizuotos 


aukštos žvakidės pakaitomis su žaliais medžiais. Estrada apsta- 
tyta gyvų laurų konusais. Iš garbės narių teatvykau aš vienas 
asmeniškai atsiimti diplomo, tad ir visą publikos dėmesį sutrau- 
kiau į save. 

Iš pradžių rodės būsiant nejauku man, katalikui dvasiškiui, 
sutonuotam tarp vienų pasauliečių protestantų. Bet kun. Kaz. 
Jasėnas, trečią dešimtį metų dirbąs šiam Kuršo latvių sostinės 
miestui, pastatęs jam gražiausią šventyklą, tiek metų mokąs 
gimnazijoje, nė vienam momentui nenusivilkdamas savo talia- 
rio, pakankamai pripratino protestantiškąją publiką prie regė- 
jimo katalikiško dvasiškio jo uniformoje. Nė vieno žvilgsnio 
žvairomis, nė vieno panikos ar nepakentimo vyptelėjimo. Korek- 
tinga, draugiška. Jaučiama, kad čia kažin kas sudaro ypatingą 
tolerancijos atmosferą, vadovauja, toną duoda ir palaiko. Gerai 
išauklėtos taikumo dvasioje jaunuomenės, niekieno nesukiršintų 
miestelėnų ir nepartinių inteligentų nuotaika. 

Ir iš viso tuojau pajutau bendrą tos ramybės dvasią, kurią 
padaro žmonės, rimtai atsidėję kūrybiniam ar moksliniam dar- 
bui; tie žmonės, kurie prieš savo akis teturi savo jaunimo, savo 
miesto, savo tautos, savo valstybės realią, ne svajotinę gerovę; 
tie žmonės, kurie visu tuo nežaidžia, tuščių eksperimentų neda- 
ro, naujenybėmis nepasitiki, o remiasi tik jau patirtomis tikreny- 
bėmis: tautybe, religija, grynuoju mokslu ir daile. Gal dėl to 
socialdemokratų atstovų, jie Latvijoje šiandien viešpačiai, nė būti 
nebuvo. Tautininkų „Latvio“ laikraštis ir uolus jo bendradarbis 
direktorius Jonas Lapienis (gal taip bus lietuviškai: Lapinš) val- 
dančioms sferoms lyg svetimi; bet direktorius toli gražu nepa- 
niekintinas už jo mokslą, darbštumą, organizacinį talentą ir pe- 
dagogo prityrimą auklėti. 

Man, papratusiam girdėti ir skaityti apie visokias neramybes 
mūsų mokyklose, apie nevienodas „kryptis“ ir „pasaulėvaiz- 
džius“, apie nevieningas tarybas, — Mintaujos mokykla ir jos 
pedagogų kolegija atrodė lyg idealus pavyzdys. Čia dirbamas 
darbas rimtai ir vien tik tam atsidėjus; čia niekas niekuo ne- 
gaišina, niekas nieko visiškai nesprendžia. Darbas padalytas ir — 
Ordnung!!* 


Gal klystu, gal pakankamai neįsigilinęs sakau, bet sakau: man 
rodos, Mintaujos klasikinė gimnazija yra pavyzdingai izoliuota nuo 
gatvės, nuo rinkos ir nuo seimo su politika, kurią veda 130 ideo- 
logijų žmonės... Miškas, chaosas. Kur čia nepražūti tame aistrų ir 
galvojimų sūkuryje dar nebrendusiam jaunimui. Tai šalin nuo jo! 

Kalbėjo kelios dešimtys laisvų profesijų žmonių. Jiems niekas 
nieko nediktavo, niekas jų nevaržė. O visų tų ilgiausių prakalbų 
(lietuviai jų nė pusės neišturėtų) turinys - tas pats objektyvumas: 
mokslas, istorinė pedagogika, tautinė kultūra, tautos priepuolių, 
nelaimių ir pragiedrulių bei žvaigždžių minėjimai ir ramios, 
ramios, tikros viltys, kad visa tai buvo ne veltui daryta. Kiek 
mechaniškai vargau, septynias valandas klausydamas, tiek dva- 
siškai rimau, ilsėjaus ir dariau savotiškų išvadų... kad tikrieji 
tautos žmonės, na, tautininkai, labiau sugeba palaikyti harmo- 
niją, yra tolerantingesni, nors nacionalistais tiek apšaukiami, neg 
tie internacionalistai, kurie skelbia kilnius šūkius, o praktikoje 
tik skaldo, rūšiuoja ir stabdo kolektyvųjį darbą. 

Sausio 25 d. fakto akivaizdoje kokia tuščia rodos Lietuvių- 
latvių vienybės draugija! su visais savo kongresais ir apsčiomis 
rezoliucijomis, kurių nė viena nėra realizuojama! Meiliai pasi- 
kalbėti, pasivaišinti, komplimentų prisisakyti, - visa to maža. 
Geriau ką tikrai rimta padaryti, apčiuopiamai abiem pusėm 
naudinga. Direktorius Lapienis praktiškai moko savo auklė- 
tinius gerbti brolių lietuvių tautą, mokytis jos kalbos. Darykime 
tą patį broliams latviams. Tai nereiks dirbtinių „vienybių“: jos 
savaime susidarys. Šiuo atveju direktorius Lapienis, man rodos, 
stambus Latvijos valstybės vyras, plačiais humaniškais horizon- 
tais, tai ir pažangos vardas tikriau jam tinka ne kam kitam. 


KADA BUVO REHABILITUOTOS 
LOTYNIŠKOS RAIDĖS 


„Kovotojo“, 7-to pėst. Ž. K. Butegeidžio pulko laikraštėlio! 
(hektografuoto) Klaipėdoje, gegužės 15 d. 1924 m. 4 nr. praėjo 


nepasergėtas įdomus atminimas, kada gi iš tikrųjų buvo vėl 
leista mums vartoti senovinės lotyniškos raidės. Pulko kape- 
lionas kun. Julijonas Kasperavičius, dabar tėvas Ipolitas Ord. Fr. 
Min., Kretingos pranciškonas?, rašo „Iš nesenos praeities“ („Mū- 
sų spaudos leidimo pradžia“)3. 

„Kunigavau Kaune. 1904 m. pabaigoje balandžio mėn. mano 
draugo arkivyskupo Šembeko* buvau pakviestas į Petrapilį, į jo 
ingresą. Kadangi vienkart buvo pakviestas ir Žemaičių vyskupas 
M. Paliulionis’, tai man jis įsakė lydėti jį kapeliono vietoje. Besi- 
šnekant vagone, vyskupas prasitarė po ingreso norįs gauti pas 
carą Mikalojų II audienciją. Aš, to nusitvėręs, sakau vyskupui, 
kaip gerai būtų, kad Jo Ekscelencija panaudotų tą progą ir dar 
kartą paprašytų carą, kad galų gale nuimtų nuo mūsų tautos 
baisiuosius pančius ir sulygintų mus su kitomis tautomis, leis- 
damas mums, lietuviams, vėl viešai vartoti dabar draudžiamą 
lotyniškais rašmenimis spaudą. Vyskupas kiek susimąstė ir tarė: 
„Gerai būtų; tik ar užteks laiko? Audiencijai skiriamas tik ap- 
ribotas laikas. Vyskupų trys, o medžiagos kalbėti kalnai...“ Pa- 
bučiavau ranką vyskupui ir vėl sakau: „Mūsų spaudos klau- 
simas - mūsų gyvybės klausimas. Reikia rasti laiko...“ Vyskupas 
Paliulionis pasižadėjo. 

Audiencijos teko laukti ištisos keturios savaitės. Pagaliau Mo- 
giliavo (Petrapilio) arkivyskupas, Vilniaus vyskupas“ ir Žemai- 
čių vyskupas Paliulionis gavo iš vidaus reikalų ministerio ofi- 
cialų raštą — caras sutinkąs priimti gegužės 27 d. 11 val. 15 min. 
Salonvagonas atvežė mus į Carskoje Selo, kur tuomet buvo ca- 
ras. Visi trys vyskupai buvo vežami iš stoties į rūmus atskirose 
karietose. Kelyje dar sykį priminiau vyskupui Paliulioniui mūsų 
spaudą. 

Ką vyskupas turėjo carui pasakyti, jis laiku žinojo iš v. r. mi- 
nisterio. Aplinkybės tačiau taip laimingai susidėjo, kad vyskupai 
buvo priimti kiekvienas skyrium; vyskupas Paliulionis pasku- 
tinis. Po audiencijos jis išėjo labai linksmas ir, paspaudęs man 
ranką, tarė: „Pasėkos labai geros: caras pasakė, spaudą mes gau- 
sią — „Pečat' litovcam segodnia budet razrešena“, spauda lie- 
tuviams bus šiandien pavelyta. 


Rytą visi Petrapilio laikraščiai paskelbė: „Po ukazu Jego Įm- 
peratorskago Veličestva pečať litovcam razrešena“ — Jo Imp. 
Didenybės įsakymu lietuviams pavelyta spausdinti... etc. 

Paskui didž. kun. Sergijaus" rūmuose visiems trims vysku- 
pams ir trims jų kapelionams buvo iškilmingi pietūs. Šeimi- 
ninkavo kunigaikštis Putiatinas*. Per pietus buvo pakeltas tostas 
ir už laimingą mūsų spaudos plėtimąsi. 

Atgal į Petrapilį vyskupai grįžo tuo pat ceremonialu“. Tiek 
„Kovotojas“. 

Dabar tuo pat reikalu paklaustas tėvas Ipolitas pakartojo man: 

„Gali manim tikėti, kad mano parodytoji data teisinga; man 
tebėra laiškai, kuriuos aš tuomet iš Petrapilio rašiau savo sesutei 
Bronislavai (Knabikaitei Zabulionienei. - T.): ten aiškiai stovi, 
kada caras Mikalojus priėmė audiencijoje vyskupą Paliulionį. Ir 
aš pats tai geriausiai atmenu, nes domėjaus visų įvykio aplinky- 
bių... Negali sau įsivaizdinti, Brangužėli, kokio prityriau džiaugs- 
mo, kai gegužės 28 d. pateko man į rankas „St. Peterburgskija 
Vedomosti“?, kur kaip jautis stovėjo trumpas straipsnelis: „Po 
ukazu etc.“ Savo silpnybei pasidavęs, tuoj pamaniau: „I my pa- 
chali“, Ilgai laikiau tą laikraščio numerį parsivežęs, kol dingo. 

Per pietus pas arkivyskupą Šembeką pirmasis vysk. Paliu- 
lionis pakėlė tostą už laimingai atgautą mūsų spaudą ir jos plė- 
tojimąsi. 

Vyskupas Paliulionis kaltinamas lenkavimu. Aš ir Tu turė- 
jome progos jį pažinti ir iš kitos pusės. Vysk. Paliulionis giliai 
jausdavo mūsų skriaudas, padėjo kovoti ir yra vertas, kad laiky- 
tume jį veikėju spaudos atgavimo reikale“. 

Taigi, anot tėvo Ipolito, lotyniškai lietuviškos raidės mūsų 
raštenybėje buvusios rehabilituotos 1904 m. gegužės 27 d. sen. 
kal. arba birželio 9 d. nauj. kal., o ne balandžio 24 dieną. 

Iškeltas abejojimas buvo reikalingas išaiškinti, ir aš kreipiaus 
tuo reikalu į Vilnių ir į Maskvą. Iš mūsų atstovybės Maskvoje 
š. m. vasario 21 d. gavau štai kokį atsaką: 

„Didžiai Gerbiamasai Pone Profesoriau! 

Gavęs iš p. J. Baltrušaičio" Tamstos laišką ir įsakymą surinkti 
žinias apie lotyniškųjų rašmenų grąžinimą, pradėjau raustis 


Lenino (buv. Rumiancevo) viešajame knygyne. Įstatymų rinki- 
niuose („Sobranije uzakoneniji rasporiaženij“ ir „Polnoje Sobra- 
nije zakonov”) neradau jokių pėdsakų. Laikraštyje gi „Russkija 
Vedomosti”? radau telegramą; griežtą jo nuorašą pridedu. Ši- 
vakar vykstančiam Kaunan p. Baltrušaičiui nieko daugiau ne- 
turiu įteikti. Ieškosiu daugiau ir rezultatus netruksiu nusiųsti. 

Reiškiu Ponui Profesoriui didžiausią pagarbą, 

L. Bagdonas, Lietuvos Pasiuntinybės Maskvoje sekretorius“. 

„Russkija Vedomosti“, 1904 m., geg. 7 d., 126 nr. „Telegrafi- 
českija izvestija. Vilna. „Vilenskij Vestnik“ soobščajet, čto 24-g0 
aprelia sego goda sostojalos Vysočaišeje utverždenije položeni- 
ja komiteta Ministrov, soglasno kotoromu poveleno v otmenu 
vsech sostojavšichsia ograničitelnych postanovlenij i rasporia- 
ženij pravitelstva v otnošenii litovskoj i žmudskoj pismennosti 
razrešit' upotreblenije v proizvedenijach takovoj, sverch russka- 
go, takže latinskago i inago šrifta (T. A.)““, 

Telegramos nuorašas tikras. L. Bagdonas, Lietuvos pasiun- 
tinybės Maskvoje sekretorius“. 

Taip tad jokio abejingumo nebėra, kad caras ministerių kabi- 
neto nutarimą patvirtino, destis „razrešil“ vėl leisti vartoti loty- 
nų šriftą lietuvių spaudoje balandžio 24 dieną - gegužės 7 d. Tą 
dieną šiemet sukanka 25 metai, tą dieną ir mes minėsime. 


TRADICIJA. DU DRAUGU 


Kai man tenka kalbėti apie bet kurios tautos Žmogų veikėją, 
man jis rodos sąmoningai ar nesąmoningai klausęs istorijos pa- 
mokymų, kitą kartą 77 psalmėje duotų žydų tautai, o per ją ir 
kitoms tautoms, kad jos atsimintų didžius Dievo veikalus. 

Aš atversiu prilyginimais savo burną, 

kalbėsiu mįsles iš senų laikų. 
Ką mes girdėjome ir ką patyrėme 
ir ką mūsų tėvai mums papasakojo, 
tai tenebūna paslėpta nuo jų vaikų kitoje kartoje. 


Jis (Viešpats) paskyrė... 

liepdamas mūsų tėvams kalbėti tai vaikams, 

kad patirtų kita karta; 

vaikai, kurie gims ir kelsis, 

turėjo skelbti savo vaikams... 

kad neužmirštų Dievo veikalų... 

idant nebūtų, kaip jų tėvai, 

nedora ir erzinanti karta, 

karta neturėjusi tiesios širdies. 

Ps. 77, 2-8. 

Dievo veikalai reiškiasi bet kurioje tautoje ir sudaro jos tra- 
diciją. Ji žinoti iš tėvų, ji skelbti vaikams - prievolė ne vieniems 
romantininkams, idant nepasidarytų kuri karta erzinanti, ne- 
dora, netekusi tiesios širdies. 

Tokia visuomenę erzinanti karta, man rodės, tikroji lietuvių 
tautos, ne atėjūnai, bajorija. Kad ji niekais pavirto dabartiniame 
visuomenės gyvenime, kalta artimoji tėvų karta, nutraukusi lie- 
tuvių tautos tradicijas ir tuo vienu save ir ypač savo vaikus 
padariusi gyvenimui svetimus, nereikalingus, o gal ir nepaken- 
čiamus. Erzino, ne taikės; dirbo nebe bendrą darbą ir lyg patys 
atsisakė naudotis tais vaisiais, kurių išsiaugino bendrą tautos 
darbą dirbantieji. Nedaugelis teįminė senų laikų misle, ir tie 
nežuvo. 

Vienas iš to nedaugelio buvo a. a. Vladislovas Putvinskis!. 
Ar jis savo tėvo balsą? girdėjo, sakantį jam Putvinskių prabočiu 
Putvys buvęs, Lietuvos žemėje dygęs ir plėtęsis, ar jo tik kraujas 
aikštėn išvertė, kas buvo dugnan nustelbę (motina lenkė grafaitė 
Plioterytė), dabar mums vis tasia. Mes teįvertiname faktą, kad iš 
lenkiškosios Lietuvos šeimos, iš privilegijuotojo gana stambių 
dvarininkų luomo aikštėn iškilo vienas ainis, drįsęs visam savo 
luomui balsiai pasakyti: Putvys sum ab initio et usgue ad finem; 
lietuvis esu buvęs iš pradžių, lietuvis liksiu iki galo. Visą save 
atidavė lietuvių tautai ir savo vaikams skelbė lietuvišką tradiciją, 
kad neerzintų visuomenės. 

Savasis luomas jam sakė: „Klysti; mūsų pareiga šitame „kre- 
se“? kitoki, mes skelbiame jungę su tais, kurie tą „kresą“ valdė ir 

vėl nori valdyti“. O luomo išsigimėlis Ladys sakės pajutęs kitą 
jungę, su tos vietos didumu, ir šitam didumui, liaudžiai, tepri- 
pažįstąs suverenines teises savo tėvynėje. Tiesios širdies nete- 
kusiam jo luomui tai buvo keista; pasipiktinęs jam terado pa- 
juokos ir paniekos žodį, o čia būta išganymo pranašo. 

Lietuvos didikų luomas palaikė Ladį Putvinskį atskalūnu ir 
nebeturėjo su juo santykių. Viena negalėjo jam nepripažinti, kad 
jis tai darė ne savo asmeninės naudos ieškodamas. Jis lietuvystę, 
senąją to krašto tradiciją, apaštalavo patiems nesusipratėliams 
lietuviams. Mokė, švietė, tiekė jiems draudžiamų spaudinių, 
savo lėšas ir triūsą knygų kontrabandai dėjo, puldinėdamas šen 
ten, kur numanė rasiąs gyvesnės minties ar kur galėsiąs jas įžieb- 
ti. Prie visa to dar pridėjo savo laisvę, kantriai pakėlė kalėjimą ir 
ištrėmimą“. Visa tai jau išdėstyta laikraščiuose. 

Ladys Putvinskis, kaip ir nemaža kitų jam lygių bajorų: Č. Pan- 
cerzynskis, J. Kymantas, G. Landsbergis, Petkevičiai, Pečkaus- 
kiai? ir k., anksčiau susiprato esąs lietuvis ir apsisprendė būti 
lietuviu neg liaudies žmonės. Iš liaudies, lietuvystės nešiotojos 
ir išlaikytojos, šviesuolių buvo reta; jų reikėjo ieškoti. Na, kas ko 
ieško, to randa. Šiauliuose rado Ambrazaitį“, Kurtuvėnuose gra- 
fų Plioterių repetitorių studentą Povilą Višinskį?, užventiškį. Ir 
ėmė su juo santykiauti, tampriai susidėjęs į tą patį lietuviškos 
idėjos darbą. 

Abudu tos pat krypties, Lietuvos demokratai, varpininkai- 
ūkininkiečiai. Višinskis redagavo Tilžės „Ūkininką'“, Putvinskis, 
pramokęs literatūrinės lietuvių kalbos, ėmė rašyti „Varpui“. 
Tilžė-Šiauliai, o tarpe Kelmė-Kurtuvėnai. Višinskiui-Putvins- 
kiui tarpininkaujant, susidaro didysis knygų kontrabandos ke- 
lias kiaurai per Lietuvą. Višinskis-Putvinskis abudu vienas antrą 
papildinėjo darbe ir nuomonėje. Višinskis, labiau apsisprendęs, 
gabesnis ir inteligentingesnis ir laiku ankstyvesnis, pabaigė su- 
tvirtinti Putvinskį. Užtat Putvinskis paskui, Višinskiui mirus, 
buvo lyg jo darbo ir idėjos tęsėjas. 

Abudu progresistai, pirmeiviai, laisvų nuomonių politikos ir 
religijos dalykuose, nebuvo nė viename pėde destruktoriai, ne- 
susipratėlį privertę ko nors užsiginti in verbo magistri?. Nei erzi- 


nančios luomų kovos obalsių, nei laisvamaniško žodžio aš nesu 
iš abiejų girdėjęs, o pažinau juos ilgai. Jiems tai buvo per piga. 
Jiedu turėjo viršiau galvos — darbo; darbo tikro, naudingo, kul- 
tūros darbo, dedamo pamatan visam kam. Juos matei „rinkoje ir 
bažnyčioje“. A. a. kun. Jonas Vizbaras'?, Kurtuvėnų, paskui Lie- 
pojos klebonas, džiaugės turįs nors vieną inteligentingą klau- 
sytoją, dėl kurio verta ir tenka pamokslam ruoštis. Tai tik moralis 
pabaidymas kunigui, faktinai abudu draugu buvo kuo geriausi 
kaimynai ir kunigams. „Kromelių“ tik nekentė taip kunigų, taip 
socialistų. Ir reikėjo matyti, koks Višinskis buvo nelaimingas, kai 
mūsų socialistai „vėl-vėl su savo kromeliu“ darė 1905 m. Vil- 
niaus seimui obstrukciją"!. 

Putvinskiui toliau teko tęsti kūrybinis darbas. Jis susilaukė 
nebepriklausomos Lietuvos, laisvai plėtoti tautinę kultūrą. Bet 
jos buvimas dar netikras; tenka gintis, o kariuomenei išlaikyti 
pinigų maža. Tai imasi sudaryti miliciją — šaulių, įkalbėti visai 
visuomenei prievolę patiems gintis ir mokėti gintis. Buvo visokių 
valdžių, o Putvinskis su savo šauliais liko vis tas pats - darbo 
žmogus. Jo auklėjamoji šaulija — visiems reikalinga. Jis nekvali- 
fikuodavo valdžių gera ir bloga: jam buvo Valdžia - būtinoji 
valstybei. Negera, tai pasikeis; o yra darbų, kuriems nereikia 
keistis — Tėvynės meilės ir pasišventimo darbų. Juos nudirb- 
damas, krovės sau ir Tėvynei neginčijamų nuopelnų. 

Morališkai, idėjiškai Višinskis ir Putvinskis buvo stambūs 
žmonės; jiems pravartu atleisti kai kurie jų trūkumai. Kas be ko? 


LOTYNIŠKAS RAIDES 
LIETUVIAMS SUGRĄŽINUS 


P. L. Bagdonas!, Lietuvos pasiuntinybės Maskvoje sekreto- 
rius, dar malonėjo man atsiųsti visa, kas tik buvo parašyta „Vi- 
lenskame Vestnike“?, lietuviams lotyniškuosius rašmenis su- 
grąžinus. 

1. 1904 m. geg. 5 d. 261 nr. Tos vietos kronikoje. 


„Komitet ministrov, razsmotrev predstavlenije ministra vnut- 
rennich del po voprosu o šrifte dlia litovsko-žmudskich izdanij, 
položil: v otmenu vsech prežde sostojavšichsia ograničitelnych 
postanovlenij i rasporiaženij pravitelstva v otnošenii litovskoj i 
žmudskoj pismennosti razrešiť upotreblenije v proizvedenijach 
onoj, sverch russkago, takže latinskago ili inogo šrifta. 

Gosudar' Imperator v 24-j den’ aprelia 1904 goda položenije 
komiteta Vysočajše utverdiť soizvolil'3. 

1904 m. geg. 12 (25) d. 267 nr. 

„P. Vyriausiajam krašto viršininkui“ prisistatė Vilniaus gu- 
bernijos lietuvių gyventojų deputacija, maldavusi įteikti Jo Malo- 
nei Ciesoriui (chodatajstvuja povergnuť k stopam Gosudaria 
Imperatora) ištikimybės jausmus, atpalaidavus (razsvobodne- 
nija) lietuviškus rašmenis“. 

1904 m. geg. 20 (birž. 2 d.) 274 nr. Tos vietos kronikoje. „Kuni- 
gas Juozapas Ambroževičius? pradėjo prašyti, kad jam pavelytų 
leisti pirmą šiame krašte periodinį organą, skiriamą bitininkys- 
tei. Jis gi pradėjo prašyti, kad pavelytų Vilniuje įsteigti tipografiją 
su lotynų-lietuvių rašmenimis“. 

1904 m. geg. 27 (birželio 9) d. 281 nr. Visame krašte. 

„E. A. Vataci“ ir jo darbuotė mūsų krašte... 1898 m. E. A. buvo 
paskirtas Suvalkų gubernatorium, 1902 m. Kauno gubernato- 
rium. Suvalkų gubernijoje E. A. pasižymėjo nepaliaujamu kėli- 
mu klausimo apie leidimą lietuviams spausdinti knygas lotynų 
rašmenimis“. 

1904 m. birželio 4—6 d. 289, 290, 291 nr. 

Straipsnis „Nauja gadynė lietuvių tautos gyvenime“, kur 
stengiamasi įrodyti, jog spaudą iš lietuvių atėmęs ne Murav- 
jovas?, jis tevelijęs lietuviams gera. Spaudos uždraudimas įvykęs, 
klaidingai nusistačius šiuo klausimu „lietuviui“ Mikuckiui, Gil- 
ferdinguiš ir kitiems. 

1904 m. geg. 5 d. 261 nr. 

Lotynų lietuvių rašmens. 

„Šių metų 24 d. Jo Malonė Ciesorius patvirtino Ministerių 
Komiteto nusprendimą; juo įsakoma „atmainant visus pirma 
buvusius siaurinančius valdžios nusprendimus ir įsakymus apie 


lietuvių ir žemaičių raštenybę, leisti vartoti jos veikaluose, be 
rusų, dar lotynų arba kitokį šriftą. 

Taip tatai šiuo maloningu įstatymu pašalinamas nuo lietuvių 
kalbos per keturias dešimtis metų slėgęs ją draudimas vartoti 
jos veikaluose lotynų-lietuvių rašmenis“. 

Apsakęs, kaip sunkiai daugėjo lietuviškų spaudinių XVI- 
XVIII amžiuje, padaręs klaidingą priekaištą katalikų kunigams, 
būk jie tyčia lietuviškas knygas naikinę bijodami protestantizmo, 
Lietuvos Vyresnybės organas šitaip baigia savo raštą: „Dabar, 
pašalinus draudimą ir pavelijus lietuviškas knygas spausdinti 
bet kuriais rašmenimis, neabejojame, Rusijoje ir ypač vasaros 
vakarų krašte padaugės lietuviškų leidinių. Tenka laukti, kad 
lietuviai tinkamai įvertins parodytą jiems Aukščiausią malonę 
ir pasitikėjimą jais ir ims leidinėti taip darbščiai ir rimtai, ko taip 
reikalinga, imantis tokio svarbaus darbo, kaip spausdinimas 
knygos, dažnai giliai įsiskverbiančios į pagrindinę liaudies masę. 
Lietuvių tautos veikėjai turi nusimanyti, jog valdžia, tiekdama 
jiems teisės naudotis gimta spauda, kaipo ir žmonių švietimo ir 
lavinimo įmone, pareikalaus iš jų, kad šitas švietimas ir lavini- 
mas eitų ankštai susijęs su bendraisiais valstybės reikalais tos 
pat lietuvių tautos naudai“. 


RAIDŽIŲ GRĄŽINIMO 
25 M. SUKAKTUVĖMS 


RUSŲ RAŠMENIMS NEPASISEKUS 


1929 m. balandžio m. 24 d. (gegužės 7 d.) sueina dvidešimt 
penkeri metai, kaip nukrito nuo mūsų didysis tautinės mūsų 
kultūros slogutis - draudimas mūsų raštuose vartoti lotynų- 
lenkų-lietuvių rašmenis, rusiškai vadinamus „latinica“. 

„Ministerių komitetas, apsvarstęs vidaus reikalų ministerio ra- 
portą apie rašmenų klausimą lietuviškiems-žemaitiškiems leidi- 
niams, nusprendė: visus iki šiol buvusius valdžios nusprendimus 


ir įsakymus, siaurinančius lietuvišką ir žemaitišką raštenybę, 
panaikinti ir jos veikaluose pavelyti vartoti, be rusų rašmenų, 
taip pat lotynų rašmenis ir kitokius. 

Jo Malonė Ciesorius 1904 m. balandžio 24 dieną šitą komiteto 
nusprendimą Aukščiausiu savo autoritetu malonėjo patvirtinti“. 

Šios progos pasigaudama, mūsų visuomenė minės keturių 
dešimtų metų „Lietuvių Golgotą“, no prof. V. Biržiškos „Žiny- 
ne“ betariant'. Pasakos ir raštu skelbs savo žygius, vargus, pra- 
laimėjimus ir laimėjimus. Džiaugsis, kad nebuvo vargta veltui, 
kad ir didžiausis prispaudimas išėjo geran, užgrūdijęs lietuvių 
būdą ir privertęs organizuotis. Keturių dešimtų metų Babilonijos 
vergija? buvo lyg etapas į pilną politinę laisvę, kuria dabar džiau- 
giamės. 

Besistiprinant heroiškais savo darbais ir tvirtos valios pasi- 
reiškimais, pravartu bus, ypač grynojo mokslo dalykui, ir teo- 
riškai panagrinėti, kurie veiksniai privedė prie uždraudimo, 
kuriais sumetimais uždrausta ir ar vien blogais, klastingais su- 
metimais; pagaliau kas buvo kalčiausias sumanymo „latinicą“ 
uždrausti, „kirilicą - graždanką“ primesti ir kas kaltas, kad šita 
raidžių reforma maskoliams okupantams nepavyko; dar blo- 
giau, kad patiems sumanytojams virto į didžiausią nenaudą. 

Ką aš čia pasakysiu, nebus koks Rusų valdžios pateisinimas 
ar atgailavimas, kam taip, ne kitaip daryta. Bus tik gryni, beša- 
liški sumetimai, nebeturį jokios praktiškos vertės, nes ir kaltinin- 
kų, ačiū Dievui, mūsų Tėvynėje nebėra, ir mūsų sąskaitos su jais 
baigtos. Teoriškieji galvojimai visai nepaveiks į silpninimą mūsų 
pasiryžimų, reikalingų taip pat aršiai kovai su kitokiomis prie- 
šingybėmis. Dvidešimt penkerių metų laiko tarpas tiek jau di- 
delis, politinės mūsų gyvenimo sąlygos tiek jau pakitėjo, jog anos 
kovos dėl istorinių kultūrinių mūsų teisių jau ataušo ir pavelija 
mums jau sine ira et studio? kiek kitaip atsakyti į vieną antrą 
klausimą, kurie vos dabar teima kilti, kai kultūros kova laimėta 
ir ginklai šalin atidėti. 

Antai L. Universiteto liet. istorijos profesorius kan. Antanas 
Alekna*, be ko kita, užminė man mintį, bene būsiąs tariamasis 
mūsų laimėjimas kovoje dėl senųjų raidžių Piro laimėjimas", ir 


mes bene pasidžiaugią jo laurais apsivainikavę? Nekalbant apie 
bet kurius idėjiškuosius mūsų veiksmus, kurie jokių abejojimų 
nesukelia ar yra buvę tikslūs, grynai praktiškais sumetimais ar 
nebūtų buvę mūsų kultūrai pelningiau (ar sveikiau — visai kitas 
klausimas), kad būtų priėmę Rusų vyresnybės, vyriausybės ir 
mokslininkų pasiūlytą jų raidyną? Ar ano laiko mūsų inteli- 
gentija nebus padariusi istoriškos klaidos ir nesąmoningai nu- 
skriaudusi lietuvių kultūrą? Pakartoju, šis klausimas ir jam 
panašūs tegalėjo kilti mokslininko galvoje, oportunistiškais, ne 
idėjiškais ir ne etiškais sumetimais. Lyg taip pat yra linkęs 
manyti ir dr. Jurgis Šaulys“, 1924 m. redagavęs „Klaipėdos 
Žinias“, ir dar kai kas. 

1904-1924 m. sukaktuvėms paminėti aš esu paskelbęs raštelį 
„Lietuvių literatūra rusų raidėmis“ („Vaivos“ leidinys, 74 p.), 
su priedu jam „Broliai Juškos-Juškevičiai'7. Šitą raštą ir paskaitas 
L. Universitete spaudos draudimo tema esu skelbęs senovine 
bendra opozicine nuotaika. Aš, pats keliolika metų dalyvavęs 
anoje kovoje dėl raidyno ir prityręs skaudžių smūgių, per tas 
dviejų dešimtų metų sukaktuves ūmai atsirūgau buvusiu kar- 
tėliu. Patiriamos skriaudos ir tautinės savimylos užgavimai buvo 
ir mane, kaip ir kitus publicistus bei visuomenės veikėjus, laikę 
aktingu opozicininku Rusijos vyriausybei. A guerre comme à la 
guerreš. Buvo aukų, nuostolių, vargo, įnirtimo, įsiaistrinimo, net 
keršto ir neskyrimo priemonių. Visa tai ne taip lengvai užmirš- 
tama ir atleidžiama. Per sekamuosius penkerius metus mokyto- 
javimo? teko daugiau ir giliau pagalvoti apie tuos pačius daly- 
kus, daugiau pasigauti sviegų minčių, ir susidarė man bent kiek 
kitokia nuomonė apie rusų rašmenų istoriją mūsų literatūroje, 
mokykloje ir gyvenime. Jau kitaip nušvietęs šitą dalyką savo 
auditorijai, kitaip jį ir raštu išdėstau. 

Žiūrint į rusų rašmenų likimą Lietuvoje laiko perspektyvoje, 
jis man dabar rodos fatalus taip lietuviams, taip patiems rusams; 
šiems gal net fatalesnis neg mums. Kad rusams nepavyko filolo- 
ginis uždavinys - lietuviškos rašybos reforma, tėra kalti vieni 
patys nesumaningi ir nesąžiningi reformatoriai biurokratai ru- 
sai, ne lietuvių inteligentija ir visuomenė. Tai mano atsakymas 


prof. A. Aleknai. Mūsų politikos ir visuomenės veikėjai rusų 
raides faktinai buvo priėmę, tik vartoti jų negalėjo, nes kiti veiks- 
niai, paveikę iš rusų valdžios pusės, atstūmė nuo jų pirmiausia 
Žemaičių Ganytoją vyskupą Motiejų III Valančauskį, paskui 
prof. Joną Baudouin de Courtenay", šis nuo rusų valdžios ati- 
traukė mūsų kalbininką Joną Jušką-Juškevičių'; atlyžo ir moky- 
tojas Laurynas Ivinskis (Apie šį sk. „Šv. Darbe“, 1924 m., 218, 
305 ir 446 p. ir skyrium)!, 

Pirmiausia kyla opus klausimas, kuria intencija buvo suma- 
nyta senovinės lietuvių per 318 metų vartotos gotiškos ir loty- 
niškos raidės pakeisti svetimomis lietuviams rusiškomis rai- 
dėmis. 

Lietuviškojo raidyno keitimas susijęs su Hilferdingo-Mikuc- 
kio-Kornilovo“ vardais. Slavofilas akademikas Aleksandras Hil- 
ferdingas (1831-1872) patriotiniais sumetimais, kurie rusuose 
buvo lygūs imperialistiniams, sumanė vadinamąjį „obščesla- 
vianski alfavit“, bendrą visiems slavams rusiškai modifikuotą 
cerkvinį alfabetą, taip pat bendrą esantį visiems slavams, be 
lenkų. Mėginta ir lenkus apibendrinti raidynu, tačiau vos tik pa- 
bandžius atlyžta: šita slavų padermė buvo per gausi žmonėmis, 
per seniai kultūrinta Vakarų Europos būdu, per labai suloty- 
ninta, kad bebūtų buvę vilties ji nulotyninti. 

Autoriaus rašto „Neskolko slov o litovskom i žmudskom 
plemeni“ ir kitų apie lietuvius Hilferdingo neturime pagrindo 
kaltinti nepalankumu lietuviams, juoba noru naikinti šitą mažą 
skaičium, bet svarbią istoriškomis tradicijomis, kuriomis jis pats 
grožėjos. Lietuviai su latgaliais jau gale 1863 m. pateko į tą slavų 
apibendrinimo tinklą „vyriausiojo slavų brolio ir galingojo pro- 
tektoriaus ruso“ naudai pašaliniais sumetimais. Jam įkalbėję, 
menama Varšuvos Vyriausios mokyklos lektorius Stanislovas 
Mikuckis (1814-1890), štai ką. Lietuvių pradžios mokyklos savo 
mokytojų lietuvių neturi; jų rusų valdžia neparuošė, o duoda 
savų mokytojų rusų; jie lietuviškai nemoka, o mokėti privalą; 
tik nelaimė, kad tie mokytojai rusai niekaip kitaip nepaskaitą, 
kaip tik rusiškais rašmenimis spausdintą raštą. Kad jiems pa- 
togiau būtų verstis lietuviškaisiais mokymo vadovėliais, reikią 


jie, šie vadovėliai, mušti rusiškomis raidėmis. Vadinas, rusų 
rašmens mokslo tikslams būsią patogesni. Hilferdingui šitas 
praktiškas sumetimas pasirodęs pagrįstas abipuse mokytojų 
rusų ir mokinių lietuvių nauda, ir jis tai paskelbė raštu „Litva i 
Žmud“5. 

Su tuo akademiko raštu idėja apimti bendrąja slavų abėcėle 
ir mažai kultūringus artimuosius slavų giminaičius lietuvius bei 
latgalius pateko į pačią Rusijos Mokslų Akademiją, o per ją 
užkliudė ir gerą mūsų tautietį mokytą filologą Joną Jušką-Juš- 
kevičių, žemaitį bajorą, tos Mokslų Akademijos korespondentą, 
ir Kornilovą. Jau 1861 m. Akademija buvo išsispausdinusi jo 
veikalą: „Kalbos lėtuviszko lėžuv'o ir lėtuviszkas statraszimas 
arba ortograpija. Peterburge“ (56 p.). Čia dar nėra kalbos apie 
rusiškuosius rašmenis, čia Jonas Juška lotyniškuosius rašmenis 
modifikuoja lietuviškai, svodamas lietuviškai fonetikai reikšti 
ženklus ë, i; 4, š, č, d’, t, v’, išmesti minkštinamąją i, o minkštinti 
priebalsę, kaip latviai kad daro. Tai buvo Jono Juškos principas, 
kurio tačiau pats griežtai nesilaikė patogumo sumetimais. „Asz 
sžame karte ne rižaus ant to, kad tamsta, skaijtitojau, isz jaunumo 
pripratęs pri dvigubu ženklu sz, cz, ne užsikludinėtum beskai- 
tidams ir manęs didej ne pejktum“ (53-54 p.). 

Mums čia svarbu pažymėti faktas, kad lietuviškų rašmenų 
modifikavimas nuolat evoliucionavo, pradedant nuo pačių pir- 
mųjų mūsų rašytojų - Mažvydo ir K° Mažojoje Lietuvoje, Dauk- 
šos - Širvydo!“ ir K“ Didžiojoje Lietuvoje. Pirmykščiai gotiškieji 
rašmens tebegyvuoja 1644 m. (žiūr. Širvydo „Punktai sakymų“). 
Daukša juos modifikuoja lenkiškais nosiniais ženklais ir kai 
kuriais lietuviškais, neminint ilgumo ir kirčių ženklų. Ir juos 
vartojo inteligentiškesnieji mūsų rašytojai - S. Stanevičius, A. 5a- 
vickis” ir k. — per visą pusę XIX a. Šalia jų atsistoja tiek radikalus 
rašybos modifikuotojas, autorius „Budą Senowęs Lėtuwiū Kal- 
nienū ir Žamajtiū“ Simonas Daukantas, kad juo nedrįso pasekti 
nė vienas paskesnis rašytojas. 

Vadinas, tariamieji lietuviškieji rašmens, perėję gotišką — lo- 
tynišką, niekados nėra buvę nepaliečiami tabu, nebuvo nusisto- 
vėję, ir Mikuckio-Hilferdingo idėja tretį kartą pakeisti niekam 


nepasirodė keista. Ji pamažu dygo mokslo žmonių sąmonėje ir 
praktiškai buvo panaudota Jono Kornilovo, tik ką paskirto Vil- 
niaus apygardos Mokslo globėju. Jis šitaip nusako savo knygoje 
„Russkoje delo v Severo-Zapadnom kraje“, izdanije vtoroje, 
S. Peterburg!*, 1908 m., 448 p. 

„1864 m. vasario mėnesyje „inspektor klassov auditorskago 
učiliščia v Peterburge“? Juškevičius , žemaitis, gimęs Kauno gu- 
bernijoje, patyręs mane esant paskirtą Vilniaus Mokslo apygar- 
dos globėju, įteikė man savo rusiškai-žemaitiškos gramatikos 
rankraštį, kur žemaičių žodžiai buvo parašyti lotyniškomis rai- 
dėmis. Atmindamas, jog daugelis rusų pradedamųjų mokyklų 
mokytojų nemoka šitų raidžių, aš prašiau Juškevičių, ar jis nega- 
lėtų rusų graždankos pritaikinti žemaičių kalbai. (Kornilovui to- 
ki keistą nekeistą sumanymą pakišo Mokslų Akademijos raštai. — 
T.). Juškevičius pasisakė tai esą visiškai galima ir būsią taip 
rusams, taip žemaičiams naudinga, ir apsiėmė tai padaryti. Ke- 
letą dienų praleidęs, jis man atnešė pavyzdžiui keletą savo gra- 
matikos rankraščio lapelių su žemaičių žodžiais, rašytais rusų 
raidėmis. Tos progos pasigavęs, jis prašė mane, kad priimčiau jį 
tarnauti Kauno gubernijoje, pasižadėdamas sudaryti ir išspaus- 
dinti savo rusišką-žemaitišką gramatiką ir skaitymų knygas 
liaudies mokykloms. Atvykęs į Vilnių kovo mėnesyje, aš įteikiau 
M. Muravjovui? Juškevičiaus rankraštį. Grafas Muravjovas pa- 
gyrė Juškevičiaus sumanymą (kodėl gi Juškevičiaus, ne Korni- 
lovo? - T.) ir darbą, vis dėlto jo Kauno gubernijon nepriėmė, nes 
čia kunigavo tikras jo brolis?! lotynikas fanatikas. (Kun. Antanas, 
folklorininkas, kurio žodyną ir dainas ta pati Rusijos Mokslų 
Akademija spausdino ir tebespausdina. — T.). Muravjovui pa- 
velijant, aš pasiūlijau Juškevičiui, kad atvažiuotų į Vilnių ir užsi- 
imtų pasiūlytais darbais; Juškevičius nesutiko, ir iš to nieko 
daugiau nebuvo“. Tai ir visa mūsiškio Juškos rolė tariamajame 
rusų raidžių privalomume lietuviams, jų sumanyme ir įvedime. 
Šisai istorinis „griekas“ tenka mums nuo Jono Juškos faktinai 
nuimti. 

J. Kornilovas tą grieką nuima ir nuo paties M. Muravjovo. 
L. c.” jis rašo: 


„Istorijoje rusų rašmenų įvedimo į lietuvių kalbą reikia griež- 
tai skirti, kas yra M. Muravjovo padaryta ir kas K. von Kaufma- 
nož. Grafas Muravjovas tėra įsakęs išspausdinti abėcėlę ir pa- 
skleisti ją Kauno ir Vilniaus gubernijose. Tai ir visa, ką jis tada 
suskubo padaryti, trumpai valdydamas Vasaros vakarų kraštą. 
Tą dalyką prižiūrėti buvo pavesta man. Gr. Muravjovas žinojo, 
kaip uoliai kunigai moko lietuvius skaityti lenkiškai-lietuviš- 
komis raidėmis, kaip ragina, kad ir nepaskaitantys vaikščiotų į 
bažnyčią su knygelėmis ir laikytų jas namie. Muravjovas, bū- 
damas be galo atsargus, nenorėjo liesti šito giliai įsigyvenusio 
papročio ir visai nėra įsakęs uždrausti lenkiškai-lietuviškųjų 
knygų spausdinimą ir jų pardavinėjimą. Lenkiškai-lietuviško- 
sios knygos persekioti imta K. von Kaufmano laikais ir to „go- 
nenija“?* aš visai ne dalyvis: Kaufmanas veikė savaimingai. Mu- 
ravjovas nebuvo pasigavęs tam jokių prievartos priemonių. Ir 
Kaufmanui prikišama, kam jis per daug pasiskubinęs uždrausti 
žemaitiškai-lenkiškąsias knygas“ (459 p.). Taigi nieko nekaltas 
esąs ir Kornilovas. 

J. Juškevičiui atsisakius tyčia būti Vilniuje ir gaminti mokyk- 
loms vadovėlius rusiškomis raidėmis, „neilgai trukus, Muravjo- 
vas gavo iš Varšuvos, iš Mikalojaus Miliutino* laišką, jog suda- 
rinėti ir spausdinti liaudies mokykloms žemaičių „Abėcėlės“ ir 
knygas rusų raidėmis apsiimąs Varšuvos Didžiosios mokyklos 
lektorius Mikuckis. M. Muravjovui su M. Miliutinu susitarus, 
Mikuckis atvyko to darbo dirbti į Vilnių. Čia buvo sudaryta tam 
tikra komisija: 1. Iš žemaitiškųjų knygų cenzoriaus protojerejaus 
Petkevičiaus*, lietuvio (vyskupo Valančiaus iš rūbų išvilkto 
kunigo — T.); 2. Iš Mikuckio, taip pat žmudiako; 3. Iš vienos 
Kauno gub. mokyklos mokytojo žmudiako Ivinskio ir 4. Iš to 
vieno Vasaros vakarų krašte ruso, žmogaus, pasirodė, pagrin- 
dinai mokančio žemaitiškai, buvusiojo mokytojo J. Krečinskio“?7 
(448 p.). (Ir to vieno „ruso“ būta Lietuvos totorio). Citatos nura- 
šytos iš mano rašto 1904-1924 m. atminti „Lietuvių literatūra 
rusų raidėmis“. 

Rusų rašmenų atsiradimo lietuvių raštuose kaltininkas be- 
pasirodo tas vienas primus movens” Stanislovas Mikuckis. Tą 


vieną, piktąjį savo genijų, galime kaltinti blogais norais. Mi- 
kuckis per visą savo amžių dirba lenkų nenaudai; lietuviai, len- 
kiškųjų Infliantų? latgaliai ir unitai jam stovėjo nuošaliai, kaipo 
reikalingi globos ir užstojimo nuo lenkintojų ir katalikintojų. 
Mikuckis įvykino T. Žilinskio?? sumanymą, kad lietuviams ati- 
traukti nuo lenkinančios Varšuvos Maskvoje būtų įsteigtos tam 
tikros stipendijos, kaip tai buvo įsteigta ir unitams. Bet visa tai 
darė, kad minėtosios grupės surusėtų, ne sulenkėtų. Tauta kaipo 
tokia jam nebuvo svarbi. Jis buvo bernas nulenkintojų nelenkų 
žmonių, rusintojas, tuo žygiu ne savo noru, o ir sąmoningas 
nepritarėjas tautiškiems dalykams, kaip rodo Duonelaičio raštų 
leidimas. Sk. žemiau. 

Alfabetų keitimas pats savaime nėra kokia kultūrinė švent- 
vagystė. Rusų Mokslų Akademija, kurios tradicija visados buvo 
nepasiduoti politikos įtakai, pritarė, kad lietuviams tiktų rusų 
rašmens. Ir į savo leidinius kiek vėliau įsidėjo: JluroBckia Ha- 
POJIHBIA NECHA Cb NePEBOJJOME Ha pyccklūi 43biKb. M.A. IOIKeBnu. 
CankTs IeTep6ypre, 1867 m., 43 p., kur buvo padėta Ilpenucnosie: 
OnbiT+ npumeKenia pyCCKOH a36yKU Kb JIMTOBCKOMY A3BIKYS!, 

Rusų raidyną čia Juškevičius papildo 12 savotiškų ženklų 
nosinėms žymėti, e, d, I minkštinti ir dvibalsę uo vieną ant antros. 
Rusų raidėmis tam pavyzdžiui surašyta 34 lietuviškos dainos, ir 
jos atrodo visiškai padoriai; rašyba net daug patogesnė, nes 
paprastesnė už dabar vartojamą, o atmetus tarmių taikinimo 
sistemą, kurią Juška manė būsiant būtiną, jo rašyba dar labiau 
suprastėja. Štai kaip atrodo lietuviškieji žodžiai rusiškoje trans- 
kripcijoje. 

ATNeK CakaJiac aHT 32KEPEIBO, Hycnejy cakaac AHT 3KEPENLO, 
Tame əxepe pyTy n0BeJE, Toje NOBeJIeje ryni TėBEANKC. 

Bešališkai imant, reikia sutikti su prof. Jonu Baudouin de 
Courtenay, jog bet kuriuo raidynu bet kuriuos kalbos garsus gali 
išreikšti. Sk. jo „Kwestya alfabetu litewskiego w państwie Ro- 
syjskiem i jej rozwiązanie“, Kraków, 19043? Tad ir lietuviškieji 
garsai visai gerai išreiškiami rusų raidėmis. Ką galėjai pasakyti 
prieš grynojo mokslo bandymus šiaip ar taip, šiokiais ar tokiais 
ženklais reikšti kurios nors kalbos garsus, kad tai būtų kuo tin- 


kamiausia? Pačios kalbos tuo būdu negi nuskriaudi, nes jos 
esmės nekeiti; keiti tik jos rūbą kitu, kuris šiuo ar tuo atžvilgiu 
pasirodo patogesnis ar bent manoma būsiant patogesnį. 

Rašmenis keičiant matome ir kitur ir ne tuo vienu laiku. Ang- 
losaksai (vokiečiai, skandinavai, anglai) seniai pradėjo šalia savo 
gotiškojo šrifto vartoti lotyniškąjį. Pamažu jais pasekė finai (suo- 
miai, estai), latviai, o lenkai, griežtai atmetę gotiką, bevartoja 
latiniką. Japonai šalia savųjų rašmenų ir rašybos ėmė vartoti 
anglų rašybą. Pereitais metais tą pat padarė turkai, persai; dabar 
tą reformą daro aigiptėnai. Vadinas, labai aukštos civilizacijos 
tautos, nėkieno iš šalies neverčiamos, vien tik savo noru sueuro- 
pėti, savo ir kitų patogumo dėlei, šalia savųjų archajinių, nepa- 
togių ir painių rašmenų, ima vartoti daug paprastesnius ir pato- 
gesnius lotyniškus. Tai tik fanatikų rytų kunigų nuomone tai 
reiškią paneigimą šventos savo senovės; tikrai gi ta pažanga 
palieka turkų, persų ir k. senovę pirmykštėje pagarboje, bet tik 
kaip senovę: dabartis reikalauja ką kitą vertinti — praktiškumą. 

Ir lietuviai pirmeiviai pradžioje buvo nusvirę į pakeitimą 
gotiškai (w)-lotyniškai-lenkiškai (ł, sz, cz)-lietuviškojo raidyno 
rusiškai-lietuviškuoju ar lietuviškai-rusiškuoju. Juška pritarė 
Mokslų Akademijai, Laurynas Ivinskis, vyskupas Valančaus- 
kis - Juškai, Tomas Ferdinandas Žilinskis - Ivinskiui. Kornilovas 
liudija: „Visas knygas (rusų raidėmis — T.) yra peržiūrėjęs ir 
patvirtinęs žinomasis katalikų fanatikas Žemaičių vyskupas Mo- 
tiejus Valančauskis. Ant visų šių knygų jis yra parašęs savo 
pavelijimą spausdinti ir savo pavardę žemaitiškai rusų raidėmis 
padėjęs; taip parodęs, jog pilnai pagiria rusų raidžių vartojimą 
žemaičių kalboje“ (l. c. 450). 

Kad Val. neturėjo argumentų prieš pačias raides, reiškia ir 
tai, kad jis rusams rekomendavo L. Ivinskį kaipo vienatinį žmo- 
gų, kurs šv. Evangelijas sugebės prideramai perrašyti rusiškomis 
raidėmis. L. Ivinskis, be šito darbo, padirbo ir visą eilią kitų toly- 
gių darbų. Tai tuodu vienatiniu belikusiu lietuviu inteligentu 
(Val. ir Iv.), Daukantui mirus, o Akeliui” emigravus į Paryžių, 
nė nemanė iš pradžių prieštarauti rusų raidžių primetimui lietu- 
vių raštams. Trečias Jonas Juškevičius su savo broliu kunigu 


Antanu dar 1879 m. buvo beketiną visą kun. Antano Juškevičiaus 
dainų ir žodžių rinkinį perrašyti rusiškai, bet tik jis išvystų pa- 
saulį ir nepražūtų, ko taip bijojo patsai Juškevičiaus ganytojas 
vyskupas V. Dabar mums vaikiška rodos badyti akis vyskupui 
Motiejui, kaip tai ilgai darė mūsų kairieji pirmeiviai, kaip jis 
padėjo savo parašą rusų raidėmis. Akademijos profesorius ir 
pats mokslo daktaras negalėjo siaurai žiūrėti į filologinius ban- 
dymus ir prieštarauti faktui, kol neturėjo rankose argumentų, 
verčiančių pasielgti kitaip. 

Rusų tendencija, slavofilų vedama, sumegzti tuos kultūros 
ryšius tarp lietuvių ir rusų, kurie esą buvę iki XVII am., iki įsi- 
galinčiai lenkų kultūros įtakai, vadinas, centralizuoti, devynio- 
liktame amžiuje buvo bendra visoms valstybėms, ne tai vienai 
Rusijai, — toks jau visur kultūros aukštis. Bet kurios epochos 
faktai tenka įvertinti savotiškais kriterijais. 

Nė viena Europos valstybė dar nebuvo įjautrinta individua- 
liškai brendinti mažumas, įtraukiamas į savo įtakos orbitą, ir 
decentralizuotis. Didžiosios valstybės į visas sudedamąsias tau- 
tas, kartais daugiau kaip į šimtą (Rusijoje), žiūrėjo per savąjį 
branduolį, per centrą, visai mechaniškai jas apibendrindavo, 
vienaip teauklėdavo, kad visi ir visur būtų paklusnūs centralinei 
valdžiai, neprieštarautų jai, nekeltų riaušių, net nekritikuotų 
valdžios vadovybės. Visi turėjo bręsti toje pat kultūros ir poli- 
tikos atmosferoje; vieni savojoje dvasios srityje, kiti dirbtinėje, 
jiems primestojoje. Kitokių eventualybių nebuvo numatoma, tai 
retas kas jų laukė, tesiruošė į tai bent kiek lietuviai, lenkai ir 
gruzinai. 

O šiame XX amžiuje ar kitaip daroma? Individualinė vaikų 
auklėjimo metodė turėjo galų gale apimti ir mažumų auklėjimą 
valstybėje, tiekiant jiems autonomijas, sudarant dominijas. Bet 
ir dabar individualines teises ten tepripažįsta, kur patys tesi ir 
sugeba jas apginti. Nei Ispanija, nei Anglija nebūtų gera valia 
paleidusios savo kolonijų. Kas pagali ir dabar taip tebedaro 
Afrikoje ir pačioje Europoje. Ar prancūzai, įkūrendami viso pa- 
saulio karą dėl vokiškojo Elzaso ir pusiau vokiškos Lotarin- 
gijos*, buvo jų nors vieną kartą atsiklausę, katron kultūron ir 


valdžion jie patys linksta? Nesiklausia jų ir dabar, į kalėjimus 
sodindami jų autonomistų atstovus. O Lenkija atsižvelgia į Uk- 
rainą, į Gudiją?“? Ką bekalbėti apie jos atsižvelgimą į Lietuvą! 

Taigi XIX a. politika elgėsi su savo mažumomis lygiai taip 
pat, kaip ir XIX a., kaip savininkai su savo inventorium: karpė 
ausis ir uodegas, pačios gamtos išaugintas, nes taip savininkams 
rodės būsiant geriau, ne anglizuojamiems arkliams ar šunims. 
Per ilga ausių ir uodegų netekę šunes rodo net prisirišimo savo 
šelmuotojams ir visai nuramina jų sąžines, jog barbariškieji jų 
aktai - visai nebarbariški. Jie šiaip galėjo ramintis: 

- Na, kas čia tokio, kad rusai nukirps lietuviams Europos rai- 
des? Ar tai barbarybė? Raidės pačios savaime ne kultūra, tik reiš- 
kėjos jos, esamos ar buvusios. Kitos raidės bus reiškėjos būsi- 
mos, sakysime, Azijos kultūros, kuri sparčiai vejas Europą, deja, 
tik vis negalėdama pasivyti, lyg organiškai netesėdama. Seniau 
visi, o ir dabar daugumas tebežiūri į tokį valstybių fatalizmą 
abejingai ir tolerantingai. Tai ir lietuvių literatūros rusinimas iš 
pradžių nieko nenubaidė: politikos priemonė - galingojo fanta- 
zijos priemonė; ji nepastovi, čia yr, čia keičias, kai žmonių ele- 
mentas vis tas pats. Yra lietuvių. Jų du — trys milijonai. Jie sau 
žmonės, turi tvirtą religinę literatūrą, savo katekizmus, savo 
maldynus, kurius paskaitę net pabučiuoja. Na, tai ir turės jų 
Dievui garbinti. Kam tai kliūva? O kad šalia to kažin kas, turė- 
damas pinigų, sumanė dar kitomis raidėmis tas pat knygas persi- 
rašyti, tai tegul bus ir jiems į sveikatą; teesie ir jų fantazija paten- 
kinta. Žinai reakciją ir jos užmačias! Pašėls, pašėls ir liausis. 
Visam kam bus amnestija. Lietuvos malšintojų reformatorių su- 
manymai neplaningį; jie yra atsiradę, kaip deus ex machina““. Tad 
kam ir prieštarauti? Taip galėjo galvoti lietuviai oportunistai, 
kurie pagalvojo. Man yra trys 1865 metų leidiniai tokiais pa- 
rašais: 1. EBanreniecb aHTB Heneniocb genyn etc. Hwucnaycra na- 
nehny. Kayuu 1865 MeTycH menece 14 jenod. MoTeroc» Bononuayc- 
KHCb Buckyniacb; 2. TpyMnac» KaTeku3mMac. HAiuucnaycTb Aanekny. 
Meryca 1865 Pyrceio menece 3 genoñ. MaTerocb Bananvayckucb 
Buckynac; 3. KanTblukacb ap6a KuKHra recmo Napb Moreo BonoH- 
UEBCKH BHCKYTNa NapBeH3ETA npb nuHaye nuicnaycra. Reimprimatur 


1865. Augusti 9 die; ketvirta: Cenac» Aykca AnToprocE 1866. Hu- 
cnaycTH gareg. Kayun 1865 m. JIenach Menece 8 nena. 2KemaūTIO 
Bnckynace M. Bononuayckuco. 

Vadinas, visos ketverios knygos patvirtintos dar prieš priva- 
lomąjį Kaufmano (perkrikšto žydo, anot Valančauskio; žiūr. 
„Maskoliams katalikus persekiojant“, mano leidinį. - T.)*? isa- 
kymą, kada Muravjovo rusiškoji abėcėlė laisvai konkuravo su 
lietuvių lotyniškąja abėcėle, kada tebebuvo grynai filologinis, ne 
politinis sumanymas. 

O kaip galėjo galvoti rusų centre? Jei kam rusų raidės buvo 
tik politikos įmonė, ne mokslo ir kultūros, tas galėjo šiaip ra- 
mintis. Lietuviams skriaudos nebus, nes jie, primo”, visai mažai 
raštingi, nuošimtis piliečių, kurie buvo vienuolynų ar bažnyti- 
nių mokyklų išauklėti visiškai mažas. Kasdienes maldas iš sa- 
vo maldynų, tiesa, paskaito absoliutus daugumas, bet tai visai 
ypatingas „skaitymas“; jo išmoksta mechaniškai, atmintinai, 
kaip ir poterių. Tai ne tas skaitymas, kuriuo galima semtis 
kultūros iš bet kurio spaudinio. Lotynų raidės lietuviams tėra 
istorinė, ne faktinė, brangenybė, ne kultūros įmonė. Jei rusai 
nuo 1795 m.” pasiėmė kultūrtrėgerystės monopolį, tai turi 
teisės ir įmonių tam pasiieškoti. Keliant Lietuvoje kultūrą ab 
ovo, iš pat pradžių, nieko negali būti tokio, kas vadintųsi gvoltu 
kultūros atžvilgiu. 

Taip tatai galėjo pasiteisinti politikuojanti centralinė valdžia. 

Visos aplinkybės būtų reiškusios galimumą rusų raidyną 
priimti į lietuvišką raštenybę, jei šis dalykas būtų stovėjęs toje 
plotmėje, kurioje jį matė Juška, Valančius ir Ivinskis. Vadinas, 
labai rūpestingas ir idėjiškas katalikų ganytojas vyskupas Valan- 
čauskis rusų rašmenims neprieštarauja, ištikimiausis katalikas 
išpažintojas Ivinskis neprieštarauja, toks pat katalikas T. Žilins- 
kis taip pat ne, - visi ramia sąžine prieš Dievą ir tautą pasiryžę 
bendradarbiauti ar bent nesabotuoti tų raidžių įvedimo. T. Ži- 
linskis, senatvėje atgailodamas prieš dabartinę Lietuvos visuo- 
menę, sakydavo: „Valia smerkti mane, valia galvą nukirsti, bet 
anuo laiku mes kalti nesijautėm, padėdami lietuviškus vado- 
vėlius mokyklai rengti rusų raidėmis“. Lietuvių visuomenė svei- 


ka savo nuomone nei jo, nei Valančiaus nebesmerkė už tai, kad 
pirštą buvo pridėję prie pakeitimo lietuviškųjų raidžių; taip pat 
nebūtų smerkę, kad tai būtų ir visiškai įvykdę. Tai dar labiau 
negali smerkti ir už tai, kad sudaromas faktas neįvyko: raidžių 
pakeitimą lietuvių raštenybėje sutrukdė ir niekais pavertė patys 
tos reformos sumanytojai rusai zapadnikai“, ne lietuviai švie- 
suoliai ir išminčiai. 


KLAIDINGAIS KELIAIS 


Jei „obščeslavianskij alfavit“ būtų laisvai rungęsis su loty- 
niškuoju ir Lietuvos administratoriams rusams būtų buvę kant- 
rybės evoliucijos, ne revoliucijos būdu laukti laimėjimų, be to, 
jei akciją būtų pradėję ne religinėmis knygomis, bet pasaulinė- 
mis, periodiniu laikraščiu ir mokyklomis, - rusiškojo raidyno 
laimėjimas būtų buvęs neabejotinas ir spėrus. Manau, iki „Auš- 
ros“ laikų jau būtume turėję tiek gerai paskaitančių rusų raidė- 
mis, kiek tokiuo vargu visu draudimo laiku buvome paruošę 
paskaitančių lotynų raidėmis, būtent 4-5 tūkstančius. 

Rusai nelaiku susigriebė, karo laiko priemones netinkant 
ramiajam laikui. M. Muravjovas karą kariavo, „kramolą““! nai- 
kino; bet kai ginklai iš insurgentų rankų buvo jau visi išmušti, o 
jis ir vidaus tvarką tvarkė tuo pat karišku metodu, - teko jis kuo 
greičiausiai atšaukti. Deja, rusų vyriausybė vėl pasidavė griež- 
tesniųjų įtakai ir jo vieton paskyrė tolygų radikalą K. von Kaut- 
maną, perkrikštą žydą ar iš žydų, karjeristą be atodairų, darbštų 
tarnautoją, bet žmogų, kuriam visi Rusijos dalykai daugiau sto- 
vėjo galvoje kaip širdyje. Tolygių „ispolnitelnų nemcų“** buvo 
pilna Rusų biurokratija. Griežtumu kai kuriuose dalykuose jis 
pralenkė patį Muravjovą ir tuo tik pakenkė „russkomu delu v 
severo-zapadnom kraje““. 

Laisva dviejų raidynų konkurencija, turėjusi laisvai ir ramiai 
įsisunkti į lietuvių sąmonę, buvo pašalinta; protų edukacijos im- 
tasi tuo pat metodu, kaip arklių dresavimo - su bizūnu rankoje. 
Kaufmanas, vyriausias Lietuvos krašto viršininkas, pristatė Vi- 
daus reikalų ministeriui statssekretoriui Valujevui“ žemaičiams, 


lietuviams ir latgaliams labiau sulieti su to krašto gyventojais 
rusais, rusų kalbai ir tautinėms šnekoms (suprask: gudų, didžia- 
rusių, mažarusių) praplisti tarp minėtojo krašto gyventojų savo 
gubernijų viršininkams pavedąs šios tvarkos laikytis: 

1. Uždrausti visiems tipografijų, litografijų ir chromo lito- 
grafijų laikytojams spausdinti savo įstaigose bet kurius lietuvių 
ir žemaičių tarmėmis leidinius lotynų - lenkų rašmenimis. 

2. Pasirūpinti visomis gubernijų viršininkams vartotinomis 
priemonėmis, kad nebeįvežtų, nebepardavinėtų ir nebeplatintų 
jokių pirmame punkte paminėtų leidinių. 

3. Šį įsakymą paskelbti visiems tipografijų laikytojams ir kny- 
gų pardavėjams, o neklausant konfiskuoti draudžiamuosius lei- 
dinius. 

Šią Kaufmano sugalvotą Vilniaus generalgubernatorijai prie- 
monę vidaus reikalų ministeris patvirtino ir praplėtė, kad būtų 
privaloma ir Varšuvos generalgubernatorijai, kur Augustavo 
(paskui Suvalkų pavadintoje) gubernijoje gyvena lietuviai. 

Čia mes matom Rusų administraciją ėmus siekti visai ko kita. 
Pirma, Mokslų Akademijai, jos nariams ir korespondentams, 
slavianofilams politikams rūpėjo Lietuvos gyventojai lietuviai 
mokslo priemonėmis suderinti su Lietuvos gyventojais rusais, 
lietuvius patraukti į rusus; dabar antraip: taisomas kelias rusų 
kalbai tarp lietuvių plisti. Lietuvių reikalo mokyklose Kaufma- 
nas nebemini, su juo nebesiskaito, - jam berūpi dvasinėje lietuvių 
srityje padaryti tuštumas ir šitą tuštumą užlieti rusiškumu, rusų 
prigrūsti tarp lietuvių. 

Bet „russkij nemec““ von Kaufmann klydo: tuštumo nebuvo 
galima padaryti ten, kur žmonės turi turtingą žodinę literatūrą 
ir nuo 318 metų rašytinę su dviem tūkstančiais knygų vardų. 
Buvo jau knygų mokslui ir knygų gyvam reikalui; vienas aukštai 
vertino kultūros žmonės, be kitų nebegalėjo apsieiti plačiosios 
minios. Lietuvių kalbos žodynų rinkimas ir jos gramatikinimas 
ėjo gyvai, čia pat Kaufmano akyse (Jonas Juška, Augustas Schlei- 
cheris“ ir k.). 

Visas tas darbas, literatūros nudirbtas ir tebedirbamas, dabar 
virsta „priešvalstybiniu“ darbu, nusidėjimu valstybei, priešta- 


ravimu jai, bandymu nuversti esamąją tvarką, — nusikalstamu 
darbu, baudžiamu trimis dalimis 129 $: mirties bausme, tvirtovės 
kalėjimu ar paprastu kriminalistų kalėjimu. 

Įstatymas paleistas ir tiems nusikaltėliams, kurių dar nebuvo. 
Sąmoningai gintis nuo rusų kalbos plitimo tarp lietuvių teteko 
paskui; spaudimas turėjo iššaukti atsispaudimą. O iki tol mes 
teturėjome du sąmoningu prieštarautoju svetimosios (lenkų) 
kultūros plitimui: kanauninką Mikalojų Daukšą, Ariogalos ba- 
jorą nuo Dotnuvos“, ir mokytą vyrą Simaną Daukantą, žemaitį. 
Prieštarautojų rusams ir jų kultūrai per visus 70 metų jų viešpa- 
tavimo Lietuvoje dar nebuvo atsiradę ir nebuvo jaučiama, kad 
atsirastų. Juos iš nebuities pašaukė piktasis Lietuvos ir pačios 
Rusijos genijus, vienai ir antrai svetimas žmogus — von Kauf- 
mann. Daukšos ir Daukanto tautiška sąmonė tapo dabar veidro- 
džiu, į kurį gavo žiūrėtis jaunoji paspaustoji ir instinktyviai 
sąmonėjanti lietuvių karta. Ji turėjo griauti Rusų administracijos 
užmačią lietuvius surusinti, tad griauti ir visas rusinimo prie- 
mones drauge su jų raidynu, kuriam, kaipo mokslo dalykui, 
pirmiau niekas nemanė prieštarauti. 

Mes į tą laiką jau turėjome geroką skaičių instinktyvų lietu- 
viškos tautinės kultūros adeptų ir jos žiedų: Joną Jušką, Antaną 
Jušką, Jurgį Ambraziejų Pabrėžą, Motiejų Valančių, Lauryną 
Ivinskį. Pabrėžos „Botanika“, Ivinskio „Metskaitliai“, Valan- 
čiaus „Žemaičių vyskupystė“ ir k. t. literatūros ir mokslo dalykai 
išdygo savaime. Naujas filodendro lapas išdygsta iš pažasties, o 
paskui kitas dygsta jau iš jo pažasties, t. ir t. Mūsų literatūroje 
tokio natūralumo nebuvo; žymieji mūsų literatūros veikalai 
„Vaikų“ neturėjo. Kiti vėl dygo savaime, ne iš pirmininko. Idė- 
jiškai mūsų literatūrą „fabrikavo“, pakartoju, tik du žmogu. 
Sekėjų jie neturėjo, tai ir „podstrekatelej““? kaltė ant jų negulo, - 
jie nieko prieš valstybės tvarką nebuvo suorganizavę, o jei ir būtų 
suorganizavę, tai prieš lenkų valstybę, ne prieš rusų. 

Tuo tarpu rusai ir idėjinius spaudos veikėjus, ir instinktyvuo- 
sius apėmė tuo pačiu paragrafu, kurs priešingai juridiniam nusi- 
statymui siekė atgal. Von Kaufmano įsakymu visos lietuvių kalba 
spausdintos knygos turėjo išnykti iš publikos akių, ir senosios 


buvo paimtos iš magazinų ir užrakintos daržinėse. Reiškia, vals- 
tybei nusidėjusiais buvo palaikyti Pabrėža už asketiškas kny- 
geles, Valančius už istoriškas, t. ir t. 

Kaufmanas rodyte parodė lietuviams, kad jų kultūra drauge 
su literatūra niekados nepakils į tinkamas aukštybes, kol tik ją 
slopins kuri galinga, bet pašalinė, lenkų ar rusų vis tiek, kultūra, 
dar tikriau, kol svetimi viešpataus ir šeimininkaus ne tik tavo 
ūkyje, bet ir tavo sieloje. Daukša su Daukantu jau buvo parodę 
savo nepasitenkinimą, kad lenkiškoji kultūra per 400 metų ryte 
rijo tautinius lietuvių ypatumus, ryte rijo pakraščių žmones, 
bežiūrint siaurino etnografines lietuvių sienas, o ir viduje teršė 
krėtė kalbą ir papročius, atsiiminėjo geresniąją jos dalį - šviesuo- 
menę ir taip skurdinte skurdino originaliąją kultūrą. Ji merdėjo 
lenkų prieglobstyje. 

Anot paties lenko istorininko Anat. Lewickio“", tai buvę pra- 
dėta jau 1386 m.“ Jau tada buvę sąmoningai suplanuota lietuvius 
nutautinti. „1386 metais nebuvę jokios lenkų-lietuvių unijos — 
tada įvykęs Lietuvos įjungimas Lenkijon. Jogaila ir lenkai padarę 
tai labai gudriai ir gerai, nes tik tokiuo būdu galėję tikėtis kuo 
greičiausiai tikybiniai - tautiniai - politiniai ir kultūriniai asimi- 
liuoti lietuvius“. D. Alseikos citata: „Vytauto D. sum. vain. Lietu- 
vos kar. vainiku“,31 p.” Lenkams nepavyko tai padaryti iki galo 
tik dėl to, kad per tuos ilgus amžius lietuvių tauta turėjo tokius 
savo korifėjus, kaip Vytautas Didysis, kaip galinga, nepriklauso- 
ma savoji bajorija, per visus amžius ešeriu stojusi prieš unionis- 
tinę lenkų politiką, nors pati lenkėjo. 

Taip blogai tautiniams kultūriniams lietuvių dalykams sto- 
vint su lenkais, naujiesiems lietuvių okupantams rusams turėjo 
būti luce clarius”, kad kovojant su senąja įtaka lietuviams, reikia 
šieji pastarieji stiprinti, jie patys padaryti galingi atsispirti len- 
kams. Tai labai gerai suprato M. Muravjovas. Jis stiprino lietu- 
vius kaimiečius ekonomiškai, kad jie kuo mažiausia beprigulėtų 
nuo sulenkinto dvaro. Jei būtų ilgiau pavaldęs, neabejoju, būtų 
stiprinęs ir tautiškai, bent nebūtų jų sąmoningai smaugęs, kaip 
tai padarė nieko nenusimanąs politikos von Kaufmann. Šisai 
tiesiog virvę užnėrė lietuvių kultūrai; įsakė ūmai pasmaugti, 


tikėdamasis, kad Rusų valdžia turi pakankamą aparatą mecha- 
niškai užpildyti padaromą tuštumą. Ir klydo. 

Po revoliucinio (1863) laiko lietuviai ir rusai buvo natūralūs 
sąjungininkai, jei ne entente cordiale'i** sudaryti, tai bent sueiti į 
talką prieš bendrąjį kultūrinį priešą — lenką. Rusai būtų siekę 
lenkų kultūros vietoje padėti savąją, žinoma, savo, ne kieno kito 
naudai; lietuviai būtų siekę visa to - savo naudai kreipti. 

Žinomasis gale XIX a. rusifikatorius Vilniaus pedagogas 
Briancevas“* tai gerai numanė, kai Vytautą barė, kam jis pravo- 
slavus postponavęs, prevalenciją duodamas katalikams. Girdi, 
kaip tik priešingai reikėję daryti, norint atsipalaiduoti nuo lenkų 
pinklių ir slogučio. Pravoslavai būtų laimėję tikėjimo srityje. 
Vytautas būtų tapęs jų pastangomis politiškai nepriklausomas. 

Tolygią sąjungą sudaryti ir 1864 m. buvo mums rusai lyg 
pradėję siūlyti viena maža sąlyga - apibendrinus rašmenis. Raš- 
mens turėjo virsti lyg bendra kultūrine vėliava, kurią iškėlę 
būtume bendrai atakavę lenkiškąją kultūrą, kenksmingą taip 
mums, lietuviams, taip naujiems krašto administratoriams, ru- 
sams. Galgi ne? 

Lenkai visados buvo stiprūs politiška savo nuovoka; nė vie- 
nam momentui jie nesiliovė rengę savo visuomenę atstatyti su- 
griautą valstybę 1772 m. sienose, od morza do morza“, nuo 
Baltijos jūros iki Juodųjų jūrių, destis drauge su Lietuva. Lietuvą 
visados norėjo turėti savo politikos orbitoje. Senoji lenkų politika 
buvo nevykusi — ji sugriovė bendrą valstybę; lietuviams ji nie- 
kados nepatiko, lietuviai visados jai prieštaravo, numatydami 
visas blogybes valstybei, nors nenumanė blogybių tautai kaipo 
tautai. Kai lietuviai ėmė formuotis ir tautos reikalai lenkams ėmė 
iš rankų kristi, krito ir didžioji politinė apibendrinimo reikalų 
priemonė. Jie beliko su ta viena — religine priemone. Katalikų 
tikėjimas turėjo palaikyti tuos visus ryšius, kurie (politiški, tau- 
tiški etc.) griūte griuvo. Lenkai ir nusitvėrė katalikybės abiem 
rankom; ir tie, kurie religijai atstovavo, dvasiškiai, ir tie, kurie 
jai šiaip jau buvo priešingi. 

Šiaip ar taip, Muravjovas buvo politikas, jei ne diplomatas. 
Jis buvo atsargus ir tokiam galingam veiksmui, senajai Vakarų 


Europos religijai, niekados nebūtų skelbęs karo, nors 1863 m. 
užgniauždamas „rebelijas“, gerokai pagniaužė dvasiškiją. Lietu- 
vių liaudis nejautė tikėjimą varžant, ir insurgentų kunigų pastan- 
gos iš sakyklų įkalbėti žmonėms ateisiant rusus ir juos uždrau- 
siant giedoti „Dominus vobiscum““? etc. maža ką teįtikindavo. 
Baidomi žmonės verkė, bijojo, kaip bijojo Antikristo ateinant, bet 
nelabai tikėjo, kad štai štai jis atvažiuoja su savo krosnim išti- 
kimųjų degintų ar popas ateina su raktais katalikų bažnyčių 
uždarinėtų. Net revoliucijai pasibaigus, kada viena Žemaičių 
vyskupija neteko viso trečdalio savo dvasiškių, šimto su viršum, 
liaudyje niekas nekalbėjo, tie dvasiškiai kenčią už religiją, o 
kunigų šaudymas ir į Sibirą trėmimas esąs katalikų persekiojimo 
aktas. Neliko nė vienos legendos, kuri būtų 1863 m. kunigą 
šventą kentėtoją dariusi; nė apie kunigą Juozapą Silvestrą Dovy- 
daitį, tikrai šventą buvusį?*, rusai sakės ir jį išvežę ne dėl to, kad 
jis buvo kunigas, bet kad palaikęs ryšius su Laikinąja lenkų 
valdžia ir daręs (politiškai) blogos įtakos vyskupui Motiejui. Kai 
du „vojevojas“, vienas esti nugalėtojas, kitas nugalėtas, ir pirmas 
antram diržus iš nugaros rėžia. Tai paprasta kariavimo tvarka; 
ne vieni rusai taip daro. Taigi ir 1864 m. reakcija lietuvių liaudies 
neįerzino; su ja buvo galima rasti bendros kalbos. Nelabai erzino 
liaudį ir paskesnieji katalikų kunigų teisių siaurinimai, jau aiškiai 
nukreipti prieš pačią katalikybę; vis tebebuvo atminime senoji 
rusų bailė, kad kunigai neturėtų politinės įtakos, kad negalėtų 
siundyti ne rusų prieš rusus, kad nedarytų neramumų ir maištų. 

Tikėjimo dalykus Lietuvoje pablogino pravoslavų dvasiškija. 
Bevalgant jiems padidėjo apetitas; jie savo tikslams sumanė pa- 
naudoti žydo pataikūno netikusią politiką ir rusų administra- 
cijos rankomis išsikepti pravoslaviškąjį pyragą, jos pastangomis 
atlikti mechaniško pravoslavinimo misiją; ne atvertimo laisvu 
išauklėjimu, bet galingųjų presija ir materialiais vyliais. 

Visi yra be galo jautrūs savo religijos dalykuose; tai pigiausia 
priemonė supjudyti žmones yra tikėjimo dalykai, pakišami bet 
kuriais pašaliniais tikslais. Kokia tad buvo nesąmonė rusams 
nekatalikams imtis aprūpinti katalikų religinius reikalus, tiekti 
jiems maldynų, katekizmų, evangelijų, pamokslų, ritualų etc.! 


Gera intencija to daryti jie negalėjo. Jei būt buvusi gera intencija, 
rusai pirma būtų patys virtę katalikais. Bet jie nevirto, reiškia, 
kitus norėjo į sau paversti pigiomis priemonėmis, kuriais ženk- 
leliais, be ko kita, rusų raidėmis. Visai neitralės raidžiapalaikės 
šiuo atveju tapo konfesijų simboliais. Vokiečiai lietuviams buvo 
lygu liuteriai, rusai lygu pravoslavai, lenkai lygu katalikai. Liu- 
terių šventoji knyga Biblija buvo išspausdinta gotiškomis raidė- 
mis, pravoslavų — slaviškomis, katalikų — lotyniškomis. Len- 
kams-lietuviams bažnyčios reikalui duoti knygų rusiškomis 
raidėmis reiškė tad duoti ko pravoslaviško, įtartino net ir tada, 
kai ant tos knygos stovėjo katalikų vyskupo parašas. Parašą gali 
padirbti arba per nevalią gauti. Žinai rusus - jie ceremonijų 
nedaro. Kiekviena kaimynė tauta turėjo savo ritualinę kalbą, tai 
kalbai savo sritį ir būdą patarnauti. Rusų rašmenimis spaus- 
dintas katalikiškas religiškas knygas varyti iš katalikiškųjų baž- 
nyčių ir namų, matėme, ne patys lietuviai pradėjo. Ganytojas 
Motiejus III laikės pasyviai, net pradžioje rėmė. Tad kovos su 
rusų raidėmis iniciatorių tenka mums ieškoti tarp lenkų. Tą 
uždavinį lenkams bus itin sėkmingai palengvinę patys rusai 
minėtaisiais savo kultūros mažmožiais, kurie neprivalėjo nieko 
bendra turėti su religija. Lenkų politika radikaliai žlugo, paro- 
džiusi visą savo negalią; tarpe nelenkiškųjų gaivalų Respublikos 
pakraščiuose lenkai nebeteko autoriteto. O užsimojimas stovėti 
griežtoje opozicijoje okupantams rusams ir nepasiduoti nė ma- 
žiausiai jų įtakai paliko. Tai kas daryti? Beliko pasalomis pasi- 
knisti, mažmožiais kiršinti nerusus ir šiaip diskredituoti rusus, 
kad jų sumanymas nesisektų. Rusai manė rusinti būsiant lygu 
valstybinti, lenkai manė lenkinti - lygu savotiškai valstybinti. 
Bet kaip čia priėjus prie lietuvių, tarp kurių nebuvo jaučiama 
jokio antagonizmo rusams? Štai dabar Vilniaus „dejateliai“?? 
seklapročiai ir patiekė lenkams geros medžiagos - rusiškai kata- 
likišką literatūrą. Lenkai lietuviams liepė šaukti: „Žemė dreba, 
dangus griūva - pravoslavija, rusiškais rūbais apsitaisiusi, kiša 
galvą į katalikų bažnyčią!!“ 

Ji ir ėmė kišti, panaudodama vaikiškus menkniekius. Rusai 
neprašomi pasišovė lietuviams katalikams patarnauti jų religijos 


srityje - duoti katalikiškų knygų. Viena antra knyga iš tiesų buvo 
griežtas nuorašas katalikiškos knygos. Bet iš trečios, iš kalen- 
doriaus jau pareikalauta išmesti keletą pravoslavams nemalonių 
katalikų šventųjų; pavyzdžiui, unijos veikėjų šv. Juozapato Kon- 
cevičiaus, vyskupo, šv. Andriejaus Bobolos, šv. Ignoto Loyolos“?, 
jėzuitų ordino. Jėzuitams šiuo metu pareikšti savo nepalankumą, 
kad jų seniai seniai buvo nebelikę Rusijoje ir jie niekam nebe- 
galėjo įkyrėti, tegalėjo kurs psalomščikas ar šiaip jau pusinte- 
ligentis, kuriais atsirūgo protestantiškoji gatvė. Unijotus archi- 
jerejus Juozapas Siemaška“', gudas, jau 1839 m. buvo pribaigęs 
„mirno vozsojediniat“*2. Tad, tikrai sakant, šitas lietuvių kata- 
likų kalendoriaus reformavimas tebuvo gryniausia ir betikslė 
provokacija, „chamskaja bezzastenčivost““, kuri pranašavo itin 
liūdnus santykius viešpataujančių rusų pravoslavų ir paverg- 
tųjų lietuvių katalikų. Po 70 metų pakenčiamo sugyvenimo ma- 
tės prasidėsiant žiaurybes ir savabaudiškumą, o šiuos duosiant 
lietuvių tautai žalingų rezultatų. 

Katalikų kalendoriaus „reforma“ nustebino vyskupą Valan- 
čauskį. Supratęs, ko tai yra pradžia, jis negalėjo nesutikti su 
lenkais kurstytojais, negalėjo nepradėti sabotuoti neprašomų 
svetimų leidinių principų: timeo danaos et dona ferentes - bi- 
jau danajiečių ir tada, kai jie dovanų atneša. Rusai matė jį tyčia 
tai darant ir ėmė apsieiti be vyskupo bendradarbiavimo. Tai 
dar labiau pablogino dalyką. O kai pasklido gandas, kad prie- 
šakyje visos akcijos atsistojo kunigas renegatas žemaitis Petke- 
vičius, vedęs moterį ir tapęs Vilniuje rusų iš katalikų paimtos 
gražiausios Šv. Kazimiero bažnyčios protojerejum, asmeniškas 
mylimojo mūsų vyskupo Motiejaus priešas, dar totoris Kre- 
činskis, gal ir kiti tokios pat rūšies žmonės, — tai jau tokių 
„Misijonorių“, tiekėjų katalikams dvasiško maisto intencija 
pasidarė visiškai perregima. Abejingomis rusų raidėmis kėsin- 
tasi ant katalikų tikėjimo. Reikėjo ginti tikėjimas, ginantis nuo 
rusų rašmenų. 

Štai kaip prasidėjo herojiškoji keturių dešimtų metų kova 
Dovydo su Goliatu“* dėl tokio menkniekio: dėl raidės akims ir 
dėl nujautimo, jog tai yra ne kas kita kaip pigiai sumanyta klasta, 


Trojos medinis arklys, kurio viduriuose slėpėsi priešas. Ir visas 
sumanymas ėmė irte irti. Sk. kiek žemiau. 

Į kultūrą, į religiją nederama kišti pašalinių dalykų. Ir dirbant 
kultūros bei religijos darbai, reikiama dirbti visa siela atsidėjus, 
kitaip tik juos subagatelizuosi. Rusai gi lietuviškąjį raidyną sure- 
formuoti ir juo katalikus paveikti, kad surusėtų ir supravosla- 
vėtų, - tokį rimtą ir sudėtinį darbą, - pavedė visai nerimtiems, 
nekvalifikuotiems, tam dalykui neatsidėjusiems žmonėms, pra- 
džios mokyklų mokytojams - „mokslininkams“. Ir tie, pirštą 
kyštelėję, drauge su Mikuckiu atsitraukė, pamiršę svarbų savo 
uždavinį. Taip ta reforma ir tebuvo vykdoma tik ant popieriaus; 
tiek tos popierinės ir tvermės tebuvo! 

Jei tačiau ir būtų pavykę lietuviams prisegti svetimas lopas, 
tai nesujudinus jų sielos gelmės, potencialės jų galybės, vis tiek 
nebūt buvę jokios naudos nei rusams, nei patiems lietuviams. O 
tokiems uždaviniams dar nebuvo atėjęs laikas. 


BE TALKININKŲ 


Rusams nemokant, nesugebant lietuviškųjų rašmenų reformą 
panaudoti sau, argi nederėjo patiems lietuviams įkibti į tą jų už- 
gaidą ir taip dalykus pasukti, kad jie būtų patekėję ant lietuviškojo 
malūno rato - lietuviškosios kultūros naudai? Argi nekalti ano 
laiko lietuvių vadai, kad jie pasuko šalin ne savo kultūros sume- 
timais? Jei to laiko lietuviai inteligentai būtų toliau matę ir būtų 
buvę politikai oportunistai, ne romantikai, jie būtų abiem rankom 
nusitvėrę lietuvių mužikų tautai palankios rusų politikos. 

Taip kalbama, iš piršto išsilaužus premisų ir greitas darant 
išvadas. 

Pačios raidės dar ne kultūra, jos tik raktas į kultūros prie- 
monę, į rašto kalbą. Pirmiausia reikia atsirakinti. Ko gi vertas 
ruso ir lietuvio kontraktas dėl to rakto? Rusas sako: „Šekit jums 
komplikuotos sudėties atraktas: vartokite jį“. Lietuvis sako: „Ge- 
rai. Bet išmokykite mus jį pavartoti“. Krašto pagrindas, vals- 
tiečiai, nė vienos rusiškos raidės nepažįsta, nė vieno rusiško 
žodžio nemoka. Tuščia pasakyti — vartokite. Kad visa lietuvių 


tauta imtų ką nauja vartoti, reikia ji to išmokyti mokyklose. 
Rusas sako: „Ne, mokyklų jūs negausite, lietuvių mokytojų joms 
savo seminarijose neruošime“. Jūs tai padarykite anekdotiškai, 
kaip anas protestantiškas misijonorius. Jam pasakyta: tikėjimo 
šaltinis esąs tas vienas Šventraštis, iš jo tegalį semtis tikėjimo 
pažinimo. Na, jis padalijo afrikiečiams vokiškų Biblijų ir ramia 
sąžine sugrįžo į Europą, atlikęs savo uždavinį. Taip pat pada- 
rykiteirjūs. Vyriausybė deda nemažų lėšų, spausdina lietuviams 
knygų: Abėcėlių 4, skaitymo mokslo 6, gramatikos 2, tariamosios 
chrestomatijos 1, pasaulinio turinio pasakaičių 3.5 Visa tai lyg 
mokykloms derinama, o teliepiama jos „rasprostranit v naro- 
de““. Apie mokyklas vyriausybė nieko nesako. Na, jūs tas kny- 
geles ir pabarstykite žmonėms, jie patys išmoks skaityti, ir rusų 
raidės bus prigijusios... Tai ne anekdotas; taip iš tikrųjų buvo 
sakoma ir daroma. 

Lietuvis nustemba ir tik savo akis išpučia. Rusų vyresnybė 
savo lėšomis ir pastangomis pridirbo mokyklai vadovėlių, bet 
pamiršo įsakyti toms mokykloms, kad juos vartotų. Nei Vilniaus, 
nei Varšuvos Mokslo apygardų, nei pačios Švietimo ministerijos 
archyvuose neaptiksi nė mažiausio užsiminimo, kad šitie vado- 
vėliai būtų mokyklose vartojami. Rusų raidžių pasaka tai aiškioji 
rodytoja, jog rusų biurokratijos principas Ščedrino-Saltykovo 
teisingai buvo formuluotas: „taščit i nepuščat“*?. Sumanė, pada- 
rė, vadinas, temptelėjo ir čia pat - tpru, atgal, kad nepavažiuotų. 
Bejėgė rusų biurokratija taip elgėsi visur ir visados, stabdydama 
bet kurią pažangą. Neva darė, ką ir kitų kraštų administracija 
daro, o įsibėgėti niekam neleido. 

Šita viena kontradikcija pakankamai paliuosuoja lietuvius 
nuo priekaišto, kam rusiškųjų raidžių mes nepriėmę. Nebuvo 
kas daro ir priėmus. Raidė, kad ir rusiškoji, turėjo mokyti lietu- 
vius lietuvių kalbos. Šita gi kalba reikėjo kas rašyti. Kas gi, jei ne 
tokie dalykai, kurie pamoko gyventi ir gyvenimą suprasti. Betgi 
liaudį mokyti, kad jį susiprastų, anuo laiku buvo lygu politiniam 
nusidėjimui, prieštaravimui esamai tvarkai, t. ir t. Liaudis Ru- 
sijoje tebebuvo „panurgovo stado“, „pušečnoje miaso“, „platelš- 
čiki podatej““. Jos dalykas tebuvo produkuot, juodąjį darbą 


dirbti, o ganyti ją paganys tam tikri skerdžiai. Jie geriau mato, 
kur daugiau žolės tai kaimenei ir kurioji žolė ėdama, o kurioji 
neėdama. Taigi prileisti kunigą, bajoriją ar šiaip jau inteligentiją 
prie liaudies reiškė pavelyti, kad vėl kiltų maištai, prieštaravi- 
mai, valdžios kritika, - na, visa tai, kas buvo, biurokratiškai 
imant, nevalstybiška. 

Rusija, valdydama pavergtus kraštus, norėjo laikytis principo 
divide et impera: suskaidyk - lengviau pavaldysi. Bet Rusijos 
biurokratijai tai nesisekė. Ji nebuvo gudri elgtis svetimais protais, 
importuotais iš Vakarų, o savu protu elgtis nebuvo „europėjiš- 
ka“. Tai Muravjovas ir jo pasekėjai, gavę neapibrėžtą įgaliojimą 
Lietuvoje sustabdyti sukilimą ir taip vidų sureformuoti, kad 
paskui niekam nebebūtų nei noro, nei galėjimo pakartoti insu- 
rekciją, manė lengviausia tai būsiant padaryti - mechaniškai. Na, 
korė, šaudė sukilėlius, tūkstančius trėmė į pačią šaltąją Sibiriją, 
kad ten išnyktų, dvarininkų dvarus dalijo rusams valdininkams, 
o kas liko, parceliavo tarp importuotų rusų valstiečių. Kunigiją 
lygiai taip pat naikino, galabydami, tremdami, o likusius laiky- 
dami nuolatiniame namų arešte. Abudu galingi privilegijuoti 
luomai buvo mechaniškai naikinami. 

Bet ta priemonė pavergtajam kraštui išlaikyti ramybėje buvo 
dviašmenė. Sudarius principą - kas lenkiškai kalba ir katalikas, 
tas jau eo ipso“? lenkas, „lico polskavo proischoždenija“??, o kas 
lenkas, tas aiškus Rusijos valdžios priešininkas, buvo pabaigtinai 
apvogta lietuvių tauta nuo šviesuomenės. Ir kas tik netyčia kilo 
iš liaudies, nors nelaikomos lenkų kilties, ligi tik apsišvietė, tuoj 
buvo izoliuojamas nuo liaudies ir nubloškiamas svetur, į gilumą 
Rusijos. Žemažiūriams pirmai pradžiai tai rodės labai tikslų; 
neilgai trukus tačiau pasirodė, kad kraštą valdantieji liko be 
talkininkų padėjėjų, vieni patys, o lenkiškasis priešas vis dėlto 
nebuvo galutinai išnaikintas. Lenkuojančios bajorijos liko trys 
keturi nuošimčiai, ir jų gana buvo išmėtytų po visą kraštą, ma- 
sėms raugti lenkiškuoju raugu. To raugo gamino jie patys iš 
savęs, o dar daugiau gaudavo iš šalies. Visa tai gerai. 

Tokiu būdu rusai, atimdami iš mūsų priprastąsias raides, o 
sujomis visą literatūrą, neva pašalindami visą šviesuomenę, tik 


nuvalė dirvą lenkiškai kultūrai dygti ir tarpti. Vadinas, kalavijas 
lenkybei iškapoti antra puse ėmė kirsti pačią ruskybę, kuri visuo- 
menėje neturėjo jokių nelenkų talkininkų sau apsiginti. 

Kornilovas tai vadino „neuriadica“, netvarka, ir tuo kaltino 
gen. gubernatorių Potapovą?!, kam jis kiek palaidavo lietuvių 
būklę. Ir tokiam gudriam „dejateliui“ Kornilovui visam amžiui 
liko įspūdžio, lyg Muravjovo ir Kaufmano griežtumo būtų už- 
tekę lietuviams suruskinti, pradėjus raidėmis, o pabaigus san- 
tykiais. Baigdamas savo amžių, jis dar įrašė savo pritarimą Var- 
šuvos gen. gubernatoriui Miliutinui, kurs Mikuckio rekomen- 
davimą Muravjovui į jo sudaromą raidžių komisiją pabaigė 
žodžiais: „Russkija pismena okončat to, čto načato russkim me- 
čom“ — rusų rašmens pabaigs tai padaryti, ką yra pradėjęs rusų 
kalavijas. 

St. Mikuckis buvo tas vienas žmogus, kurs arti stovėjo prie 
vyriausiojo krašto viršininko, kurs galėjo turėti įtakos ir lietuvių 
dalykus pakreipti kitaip. Bet Mikuckis maskolbernis, ne lietuvis. 
Lietuvius, unitus ir kitus tokius jis tik padėjo saugoti nuo lenkė- 
jimo, lietuvius, kaip ir kitus, tyčia ar netyčia murdydamas į rusų 
jūrą. Ir anoji minėtoji „geradarybė“ - įsteigimas lietuviams sti- 
pendijų Maskvoje turėjo ne kitokį tikslą: lietuviams rusais daryti, 
ne lietuviais. Laimei, jis čia apsiriko. Lietuviai stipendijas ėmė, o 
rusais vis dėlto nepatapo. Miliutino uždavinys Mikuckiui buvo 
savas. Turime ir kitą faktą, kad Mikuckis buvo lietuviams prie- 
šingas. Petrapilio Mokslų Akademija 1865 m. išleido Duonelaičio 
raštus, A. Schleicherio suredaguotus. Mikuckis per Miliutiną 
denuncijavo už tatai Akademiją carui, nors pats buvo tos Aka- 
demijos globojamas. Vadinas, Mikuckis ėjo drauge su Kaufma- 
nu, drausdamas lietuviškąją spaudą. 

Kosciuškos” sukilimui 1794 m. pasibaigus, pas carą liko tik- 
ras lenkas patriotas kunigaikštis Adomas Čartoryskis“? visos 
Rusijos politikos vedėju, užsienių ministeriu, Vilniaus univer- 
siteto ir devynių gubernijų kuratorium. Jis lenkams gerai pasitar- 
navo, lenkindamas žiemos vakarų ir vasaros vakarų kraštus. Po 
dar dviejų insurekcijų nebegalėjo būti nė kalbos, kad atsirastų 
antras Čartoryskis ir tiek pat lietuviams gera padarytų, kaip anas 


lenkams. Lietuvos bajoras ar kunigas, į pabaigą net pats vys- 
kupas Motiejus, nebebuvo prisileidžiami prie krašto vairuotojų. 
Mes neturėjome savo „Žmonių“. 

Vienas tačiau klausimas palieka atviras: ar nereikėjo įkibti į 
lietuvišką laikraštuką, kad ir rusiškomis raidėmis? Laikraščio 
reikalas liaudžiai buvo pribrendęs. Apie tai patys bajorai kalbėjo 
Petrapilio ir Vilniaus lenkų spaudoje, apie tai svajojo Ivinskis su 
savo „Aitvaru“ ir Mikalojus Akelevičius su savo „Žeme“““ vej- 
kiančiojoje insurgentų armijoje; svajojo v. Valančius su savai- 
siais. Žmonėms jo reikėjo, žmonėse laikraštukas pirmai pradžiai 
gal būt radęs nors dvejetą trejetą šimtų skaitytojų rusų raidėmis. 

Rusų valdžiai jis būt buvęs tiek pat reikalingas, kiek dabar 
Prūsų valdžiai yra reikalingi lietuviški laikraščiai, nors ji lietu- 
vius nuosekliai marina. Laikraštis tegalėjo niveliuoti gyvąją, 
intyminę lenkų agitaciją liaudies opozicingumui palaikyti. Len- 
kai gi buvo pirmieji ir patvarieji rusų „gramotos“?, tad ir jų 
rašmenų sabotuotojai. Rusiška knyga neturėjo įeiti į lenkiškai 
mokančią šeimą nei Lenkijoje, nei Lietuvoje. 

Bet... ir Čia stovi didelis „bet“. Kad laikraštukas būtų buvęs 
geras lietuvių kultūrai, jis negalėjo būti pačių rusifikatorių ran- 
kose. Jie būtų saviškai „valstybinę“ nerusiškus pakraščius, pro- 
paguodami savuosius „tri kita“, kuriais Rusijos imperija lai- 
kiąsis: monarchizmą, pravoslaviją ir rusybę. Jei laikraštukas, 
neradęs tam tikrų publicistų tarpe rusintojų, būtų atitekęs į pačių 
lietuvių rankas, tai vėl galėjo būti gera ir negera. Lietuviai tuo 
laiku teturėjo vieną gerą publicistą Mikalojų Akelaitį-Akelevičių. 
Jis savo talentą gražiai yra pareiškęs slapyvarde: Chłop z po- 
wiatu Marijampolskiego?". Jo rankose periodinis leidinėlis būtų 
buvęs gyvas, dvasią keliąs, protą neraminąs, verčiąs galvoti ir ieš- 
koti. O dėl tokio periodinio leidinio verta buvo daug kas paaukoti! 
Bet jei jis būtų patekęs į Ivinskio rankas, jis būt buvęs lygus savo 
nuotaika „Metskaitliams“, davinėtojams žinomųjų dalykų. Bet 
Akelevičius buvo politinis emigrantas; pirma būtų reikėję jam 
parūpinti amnestiją. Dar išdėti lėšų. Ir vis tai „svetimam“, pus- 
ruskiam dalykui... Nebuvo noro rizikuoti, nes kai iš pradžių mūsų 
inteligentai tereiškė rusų raidėms abejingumą, tai paskui pradėjo 


jausti tikrą ir nebenugalimą aversiją kaip veidmainei. Mūsų 
šviesuoliams darėsi aišku, kad su rusais eidamas obuoliauti liksi 
be obuolių ir be tarbos, o bendradarbiaudamas katalikų religijos 
spaudime, liksi be moralės ramybės ir pusiausvyros. 

Mums matos, ne ta viena ruskinimo ir pravoslavinimo bailė 
nukreipė lietuvius nuo rusiškųjų raidžių, tad gal ir nuo bandymo 
gauti laikraštuką. Čia veikė visas kompleksas sąlygų, kurios 
vertė šviesiuosius lietuvius nusigręžti nuo rusų raidžių. Pirmon 
galvon tai: arba tu veiksi taip, kaip Mikuckis veikė, tais pat 
motyvais, arba visai neveiksi. Daugiau, laisvėje, nors ir lygtinoje, 
rusiškai-lietuviškas raidynas nebūt labai pakenkęs nei tautiš- 
kajam lietuvių būdui, nei jų Romos katalikybei. Dėdamas laik- 
raštukan kad ir tokios krypties, kokią būtų sudaręs Ivinskis, 
katalikų religijos dalykų, lietuvių istorijos dalykų, tautos folkloro 
ir gyvojo gyvenimo nuotykių, nors ir be komentarų, būtumei 
gana lengvai atsvėręs tai, ką priešai priešinga būtų skelbę. Ky- 
lanti savoji kultūra būtų atsilaikiusi svetimosios įtakai, kaip 
atsilaikė latviai prieš vokiečių kultūrą. Jie mokės vokiškai ir ru- 
siškai, o mokyklą vis dėlto turėjo latvišką su savais mokytojais. 
Svetimųjų kultūrų pasisavinti nereiškia savąją prarasti. Deja, 
tokių mokyklų susilaukti lietuviams nebuvo jokios vilties, nes į 
mokytojų seminarijas nebuvo įsileidžiamas nė vienas katalikas, 
tad ir lietuvis; tik pačiais paskutiniais laikais, kada viskas kitaip 
virto ir raidžių klausimo nebebuvo, idėjos žmogui Jonui Jablons- 
kiui buvo pasisekę pačiam įeiti į Mok. seminariją ir keletą moks- 
leivių įsivesti. Veikė didesnės galybės neg lietuvių nusistatymai 
ir, nu jau, bene tik mūsų naudai. 

Taip tik matos, būk kova dėl lotyniškojo raidyno rehabi- 
litacijos lietuvių raštenybėje buvo dėl menkniekių. Iš tikrųjų tai 
buvo rimta dviejų kultūrų kova: europėjinės ir azijatinės, lietu- 
viškos ir rusiškos. Tautinė, įgimtoji kultūra, turėdama tikro, 
tvirto pamato žmonių masėse, laimėjo, ir jos laimėjimo laurų 
negalima lyginti su Piro laurais jau vien dėl to, kad šioje kovoje 
inertingas lietuvis užsigrūdijo daug sunkesnei kovai už pilną 
savo nepriklausomybę. Vadinas, lietuvis paliko sau žmogus, 
grynesnis, negu būtų tapęs rusėdamas. 


Geras publicistas, deja, dabar visai bergždžias, dr. Jurgis 
Šaulys šitaip nusako, ką mes anuo kovų laiku esame laimėję: 
„Mūsų kovos už spaudos atgavimą mūsų tautos atgimimo isto- 
rijoje yra ta kibirkštis, kuri, rusėdama metų metais, pagalios su- 
kėlė tą didelį visų mūsų gaisrą, kuris išvedė mus, tarsi feniksą iš 
pelenų, į tuos naujai atstatytosios mūsų valstybės rūmus, ku- 
riuose mes dabar randamės... jos davė mums atsparumo ir su- 
stiprino tautinę mūsų sąmonę“. „Klaip. Žinios“, 1924 m., 79 nr.” 

Tiesa, kur du grumiasi ginčijasi, visados trečias laimėja. Ma- 
nydami lietuvius greičiau suartinti su rusais, su Europos rytais, 
ir atitraukti juos nuo Europos vakarų, rusai susilaukė visai prie- 
šingų laukiamiesiems rezultatų. Nevykusiu savo sumanymu 
automatiškai raidėmis lietuvius surusinti rusai sparčiai ir galu- 
tinai atstūmė juos nuo savęs ir kaip tik pastūmėjo vakarop, lenkų 
ir vokiečių link. Lietuviai nepirko jiems nenaudingų keistų kny- 
gelių. Lietuviškai-rusiškos ar rusiškai-lietuviškos, vadinkite 
kaip sau norite, knygelės gulėjo sau sukrautos mokyklų spintose, 
sudarydamos mokyklų inventorių, kurį vienas mokytojas per- 
davinėjo kitam, o kai nusibodo iš savo kišenės siuntė į Mokslo 
apygardą rublį-antrą, o knygeles dalijo veltui, dovanomis, neva 
už gerą mokslą. Mokiniai, gavę knygelę į nuosavybę, margino 
ją, „iliustravo“, kol namiškiai įmetė ją į krosnį. Tiek jos įtakos ir 
tebuvo. Rusiškos knygelės vietą veikiai paėmė lenkiška knyga, 
ypač tose šalyse, kur lietuviška kontrafakcija nepasiekdavo. Ir 
įsigalėjo ji ten, kur kaip tik nebuvo pageidaujama, kad ji lenkintų 
rusų ir lietuvių nenaudai. Visas kitas žalas, padarytas nevyku- 
sios raidyno reformos, mes jau atitaisėme; šitos žalos, galutino 
mūsų pakraščių sulenkinimo, įvykusio kaip tik lietuviškos spau- 
dos draudžiamuoju laiku, mes nebetesėsime atitaisyti. 

Kad rusų raidyno brukimas mums bus vien žalingas, tuojau 
pajuto iki tol instinktyvūs tebuvę lietuviai šviesuoliai. Neveik- 
lume surūgusi jų dvasia pakirdo, instinktyvusis lietuviškumas 
pradėjo sąmonėti ir daryti aktingus kovotojus su šitomis rusų 
užmačiomis. Pirmas rusų raides priėmęs Žemaičių vyskupas 
Motiejus III, pirmas ir prieštarauti pradėjo. Ėmė tokioms kny- 
goms nebeduoti savo aprobatų, vilkino jas kiek galėdamas, — 


aiškiai sabotavo rusų administracijos veiklumą; kibo, kad trans- 
kripcija padaryta nesumaningai ir netaisyklingai, nors pirma tai 
nekliudė gauti jo aprobatą, ir jis neprotestavo, kad knygos eina 
be jokios korektūros. Tai tuojau pasergėjo ir ypatinga denunci- 
jacija pareiškė rusų vyresnybei vyskupo Motiejaus priešininkas, 
jo gi iš rūbų išvilktas, o dabar popas Petkevičius. Jau 1866 m. 
spalio mėn. jis rašė: „Iš šalies girdime vyskupą Valančauskį rusų 
raidžių įvedimą į žemaičių-lietuvių knygas vadinant aiškiu pasi- 
kėsinimu ant šventos Romos katalikų tikybos. Štai didžioji prie- 
žastis, kodėl jis tam priešinasi. O tuo tarpu tęsia jis nuo pat 
pirmųjų savo vyskupavimo dienų pradėtąjį dauginimą žemai- 
tiškų knygų, dvasiškų ir pasauliškų, kad jos palaikytų katalikybę 
ir tautybę“. L. c. 481 p. 

Įdomu čia pažymėti, kad vyskupo tautybės idėją, kaipo vei- 
kimo stimulą, jau 1866 m. yra pasergėję ir pažymėję jo priešinin- 
kai. Tai didelis įrodymas, kad Valančius veikė ne tik kunigo 
rolėje. 

Vyskupas Valančius nesiliovė dirbęs tuo pat tikslu iki galo 
amžiaus. Inteligentija, neilgai trukus, šoko į jo pramintus takus. 
Ir nuo to laiko mums betenka žymėtis vieni moraliai laimėjimai 
mūsų ir vieni pralaimėjimai - „dejatelių zapadnikų“. 

Negryna kultūrinė rusų intencija jų pačių darbus atkreipė 
prieš juos pačius. 


MEDŽIŲ IR PAUKŠČIŲ ŠVENTĖS 
„SPAUDOS MEDIS“ 


Šiemet medžių sodinimo dienos — gegužės 6, 7, 8; paukščių 
diena - gegužės 14. 

Nepriklausomoje Lietuvoje kasmet tai pasikartoja didžiausia 
nauda taip Lietuvos jaunuomenei, taip ir visam kraštui. Pri- 
dygsta augmenėlių, privinsta paukštelių, kurie gina juos nuo 
naikintojų vabzdžių. 


Reikšminga, kad su augmenų daiginimu mes ėmėm jungti 
pačius kilniausius mūsų gyvenimo nuotykius. Sodiname „Vil- 
niaus Medį“, sodiname „Aušros Medį“, sodiname „Nepriklau- 
somybės Medį“, šiemet štai sodiname - „Spaudos Medį“. 

Mus, laisvos Lietuvos piliečius, gyvybės instinktas bloškia 
gyvos gamtos glėbin. Auga gyvuoja medeliai, vaisos daugėja 
paukšteliai, - brestame tarpstame mes patys dvasioje ir visuo- 
menėje. Lietuvos čielybė su sostine Vilnium, kultūros kovos 
laimėjimai, netuščios pastangos politikoje, ~ štai ko pilnas buvo 
pereitas dešimtmetis! 

Šituos trumpus, bet nepasakomai svarbius mūsų istorijos 
slenksčius šiaip jau miestuose miesteliuose ir net kaimuose mes 
nuolat turime prieš savo atminties akis, pasižymėję ilgaamžiais 
medeliais. Auga tarpsta medeliai, rodos, auga stiprėja visa mūsų 
kuitūra, bręstame mes patys. Rūpinamės globojame savo sielos 
simbolius medelius, - rods, puoselėjame tuo pačiu žygiu kil- 
niausius savo idealus. 

Mes - medžių, paukščių augintojai, jie - mūsų pačių auk- 
lėtojai. Kai savaime vaisome kuriame, padarome vertenybių, 
kurios mums gausiai užmoka; laužome, draskome medelius, liz- 
delius — patys save tuštiname. 

Kurti, pridarinėti vertenybių reiškia teigiamumus, - jais tėra 
ir tegali būti žmogus žmogum išauklėtas. Kam negaili suplėšyti, 
panaikinti medelis, užmušti paukštelis, tas auga anarchistas, 
linkęs patį Žmogų užmušti ar bent ką bloga jam padaryti ne- 
jaučiant sąžinės krimtimo. 

Taigi, gerbiamieji visuomenės veikėjai, mokyklų vedėjai, or- 
ganizacijų pirmininkai, atšvęskite ir šiemet, kaip ir kitais me- 
tais, medžių sodinimo ir paukščių veisimo dienas - iškilmingai, 
džiaugsmingai, gyvai, kaip reiškiasi gyvybė kūno ir dvasios. 
Aiškiai išdėstykite jaunajai kartai, kiek daug reiškė mums ne- 
nusileidimas rusams okupantams nė mažiausiame tautinės mū- 
sų kultūros dalykėlyje - nė raidėje. Lietuviška, savoji raidė sim- 
bolino mūsų pastangas laisvais sau žmonėmis išlikti. 

Dieve, padėk" 


ŠUNAKARIAI BUDELIAI, 
NUOSTOLIŲ DARYTOJAI 


Miesto valdybos uždavinys - apvalyti miestą nuo šunų val- 
katų, piktų, nuo šunų pasiutėlių, nuo šunų rujos. Tam tikslui ji 
samdosi ypatingos garbės žmones, duodama jiems tą vieną inst- 
rukciją: „Pasipelnykite, imkite bet kurį šunį be antsnukio“. 
Tokios instrukcijos maža. Antsnukio šuva nepakenčia ir jį tol 
krapšto, kol nusimauna. Aš neesu matęs Kaune nė vieno šuns 
su antsnukiu; daugiausia jis kabo pakaklėje, jei nepamestas. 

Dabar kaunietis bus pirkęs kokį gražų, geros veislės šunį ir jį 
išsiauginęs. Žmogus prie šuns prisiriša, nes tas taurus gyvulėlis 
taip pat savo šeimininkui fidelis, ištikimas. Be to, tai jau bran- 
genybė pinigais: geros rasės išaugintas ir dresuotas šuva jau 
vertas 2-3000 litų. Žiūrėk, kiek jo šėrimas atsieina! 

Man yra mažiukas kambarinis šunelis taksas. Septinti metai 
yra. Kas metai sumoku miestui po 21 litą neraginamas. Visas 
senmiestis jį pažįsta ir Kauko vardą žino. Nieko jis nėra įkandęs 
nei išgąsdinęs. Štai jis rusena paskui tarnaitę pas mėsininką. 
lclius jį nuo tarnaitės atima ir, nors nuovadoje pareikšta, kieno 
tai šuva, turi apykaklę ir miesto valdybos numerį, nusiveža kur 
ten už Pažaislio, keturiolika kilometrų. Ten turi pasiuntinys sekti 
būdą ir nunešti penkius litus. 

Ypatinga bausmė šunelio savininkui! 

Bal. 30 d. tas pat pasikartojo mano paties akyse. Aš pasireiškiu 
šunelio savininku, moku šunakariui už „fatygą“! penkius litus 
ir prašau šunelio nekankinti. Gerbiamasis iclius tyčia mano aky- 
se žaidžia savo meškere ir kilpoje kabančiu senu mano prieteliu. 
Gerklikė jam pilna kraujo; jis pasmaugtas; jo klyksmas sutelkia 
minią, o Man iclius neatiduoda, kviečias nuovadon. Teisinasi 
ypatingai: „Mes turime teisės taip daryti“, - o nieko nenusimano, 
ar turi pareigą naikinti brangų gyvulį, kurs niekam nieko bloga 
nedaro. Šuniukas ištrūksta visas kruvinas ir serga. 

Miesto Valdyba! Aš Tamstai moku uždą, mokėsiu ir pabaudą, 
kad drįsau į Rotušės aikštę išeiti su kambariniu šuneliu be ant- 
snukio. Bet jei mano Kaukas padvės mano akyse užkankintas, 


be širdies sužalotas, aš Tamstai iškelsiu civilinį ieškinį 1200 litų 
nuostolio. 

O tuo tarpu rašaus giliai įžeistas savo pilietinėse teisėse, o 
neapgintas. 


KUNIGŲ VARGAI 
DRAUDŽIAMUOJU LAIKU 


Lietuvos katalikų kunigijai draudžiamuoju laiku, nuo pasku- 
tinės 1863 m. revoliucijos ir iki pat Japonų karo!, iš maskolių 
valdžios teko iškęsti dvigubas persekiojimas. Pravoslaunoji Mas- 
kolija smaugė katalikiškąją Lietuvą, o dvasiškoji inteligentija 
atstovavo katalikams ir tautai, kol pamažu ėmė Lietuvoje rodytis 
ir pasauliškosios inteligentijos bei pamažu lietuviškai apsispren- 
džiančios bajorijos. 

Greitu laiku susilauksime antrų Žemaičių vyskupo Motiejaus 
Valančauskio knygų („Pastabos pačiam sau“, jau išspausdintos, 
vardu „Maskoliams katalikus persekiojant“, „Žinijos“ leidinio?). 
Žemaičių Ganytojas ten piešia įdomų vaizdą, kaip į pabaigą jo 
amžiaus fanatiška maskolių okupantų valdžia puolė savo pa- 
kraščių (okrainų) katalikus (Lietuvoje ir lietuvius), o jų vyskupas 
savo ganomuosius organizavo gintis. Labai reikšminga šiose ant- 
rose knygose, kad nei viena (maskolių) pusė, nei antra (lietuvių) 
pusė katalikiškos Bažnyčios ir jos bažnyčių neskyrė nuo lietu- 
viškos tautybės ir jos raštų; puolant ir ginant, abiem pusėm tai 
ėjo pervien. 

Maskolių valdžia tuo savo puolimu gerokai įskaudino ir 
įkyrėjo lietuviams katalikams, gerokai įvargino ir įnelaimino 
juos, bet drauge ir visuomeniškai išauklėjo juos, verste privertė 
susiprasti, kad ir lietuviai Rusijos imperijoje turi būti lygiatei- 
siai piliečiai valstybės, religijos, bendros ir savos kultūros daly- 
kuose. 

Maskolių ir mūsų santykiai šiuose dalykuose buvo nepage- 
rėję iki pat Japonų karo ir Mažosios revoliucijos; pagerėjimo 


laukta ir 1904 m. balandžio 24 (gegužės 7 d.) sulaukta iš rehabili- 
tacijos lotyniškai-lenkiškai-lietuviško raidyno lietuvių raštuose. 

„Ministerių komitetas, apsvarstęs vidaus reikalų ministerio 
raportą apie rašmenų klausimą lietuviškiems-žemaitiškiems lei- 
diniams, nusprendė: visus iki šiol buvusius valdžios nuspren- 
dimus ir įsakymus, siaurinančius lietuvišką ir žemaitišką rašte- 
nybę, panaikinti ir jos veikaluose pavelyti vartoti, be rusų 
rašmenų, taip pat lotynų rašmenis ir kitokius. 

Jo Malonė Ciesorius 1904 m. balandžio 24 d. šitą komiteto 
nusprendimą Aukščiausiu savo autoritetu malonėjo patvirtinti“. 

Tą dieną peržengėme slenkstį, kurs lėmė politišką ir kultū- 
rišką mūsų būklę. Rusų valdžia, spausdama mus, savo „inover- 
cus“ ir „inorodcus““, brutališkai diskreditavosi ir silpninosi, o 
mus subrendino ir stiprino. Bet tai mums nepigiai atsiėjo. 

Mūsų priešakyje stovėjęs Ganytojas Motiejus laiko perspek- 
tyvoje vis labiau didėja. 

Jo sumanytoji ir per 1868-1869 metus gerokai pavaryta akcija 
prieš okupantus spaudėjus Rusijoje nelegaliais, Prūsų Lietuvoje 
spausdinamais raštais nebesiliovė, plėtės, intensyvėjo, kol pa- 
virto rimta ir daugeriopa „pramone“, itin naudinga mūsų kul- 
tūrai, bet ir pavojinga. Mes gavome smarkiai atsakyti už tą akciją 
raštais ir pamažu tuose pavojumuose ėjome gudryn, prasimany- 
dami vis naujų gynimosi ir susipratimo būdų. Juo skaudžiau 
mus Maskolių valdžia gėlė, juo tauresnius mus darė; mus vertė 
darytis žmonėmis, kurie supranta idealą ir nesiraukydami guldo 
savo galvas, kloja savo laisvę, pila savo turtą už jį. Visa to mes 
nesigailime. Tai buvo įrodymas aukšto mūsų pilietiškumo, ku- 
riuo didžiuotis galime, tad ir minėti privalome. 

Paskutiniuoju devyniolikto amžiaus dešimtmečiu Maskolių 
valdžia prasimanė patį skaudžiausį būdą įgelti Lietuvos katalikų 
kunigijai: izoliuoti juos nuo tiesioginės jų veikimo srities, nuo 
tikinčiųjų; vienus dėjo į vienuolynus (Žemaičiuose Kretingos, 
rytiečiuose Gardino), kitus trėmė į netolimuosius Rusijos kraštus 
nemažam laikui, 2-5 metams. Maskoliai aiškiai taikė į tai, kad 
veiklesnioji dalis kunigijos netektų veikimo dirvos; o kad to 
susyk nebuvo galima padaryti, tai šalino, kad ji grįžtų atvėsinta, 


demoralizuota, fiziškai ir morališkai sunykusi, nebevertinga ir 
puolikams nebekenksminga. O kas gi labiau žmogų niekais ver- 
čia, jei ne priverstinas neveiklumas? Ypač jauną žmogų! Kunigui 
atlikus „bausmę“, dažnai, labai dažnai tik už pramanytą nusi- 
žengimą valstybės įstatymams, dar ilgai jie buvo laikomi sutref- 
nintais, netinkamais ganytojauti, buvo beteisiai, nors oficiališkai 
tesivadino „sostojavšimi pod sudom ili sledstvijem i ograničen- 
nymi v pravach““. Taigi nereikėjo net, kad teismo ar administ- 
racijos būtum pasmerktas; gana buvo, kad tardė, o iškrėsti ir 
pakamantinėti bet ką ir bet kada galėjo be jokių orderių, be jokių 
rimtų priežasčių. Tokie įtartinieji neištikimybe Maskolių valdžiai 
ilgai slankiojos, kol rubliais įrodė savo ištikimybę ir gavo pačią 
žemąją laipsniu, pačią skurdžiąją materiališkai vietelę. 

Aš čia nebepakartosiu 1870 metų kunigų bylos, kada tolimuo- 
siuose ir ne taip tolimuose Rusijos kraštuose atsidūrė kunigai: 
Pranciškus Butkevičius, dekanas, Vicentas Norvai- 
šas, klebonas, Jonas Grigaliūnavičius, filialistas, ir vika- 
rai: Pranciškus Struopus, Kazimieras Eitutavičius, 
Matas Kaziliauskas, Vicentas Butvydas (ne: Buivy- 
das) ir Vitalis (ne: Vicentas) Dembskis“. Viso 8. Visi už kol- 
portavimą iš Tilžės religiškai politiškų brošiūrų. Apie tai prašom 
pasiskaityti vienose ar antrose minėtose vyskupo Valančauskio 
knygose. 

Man yra kiek tiek sausų davinių, kas buvo po 1864 metų inter- 
nuotas Kretingos vienuolyne be parodymo už ką. Tais daviniais 
1864 m. buvo 1, 1867 m. - 2, 1872 m. -2, 1888 m. - 2, 1889 m. -6, 
1890 m. — 5, 1891 m. - 1, 1893 m. - 2, 1894 m. - 2, 1896 m. — 2, 
1897 - 3. Neabejoju, buvo jų daugiau, tik man nepavyko visų 
patirti pavardėmis. 

Gelazijus Mongėla atvykoiš Troškūnų Kauno guberna- 
toriaus įsakymu 1864 m. gruodžio 24 d. Išėjo 1871 m. sausio 16 d. 
į Krakių vienuolyną kapelionu. + 1904 m. 76 m. am., 45 m. kun. 

Juozapas Vaškevičius - iš Varnių pasitasymo namų 
1867 m. kovo 1 d. Mirė 1870 m. bal. 2 d. 

Mykolas Šiuipa? - iš Darbėnų 1867 m. rugsėjo 24 d. Su- 
grįžo atgal vikaru 1871 m. spalio 23 d. 


Adolfas Račkauskisš- iš Saločių 1872 m. rugsėjo 21 d. 
generalgubernatoriaus įsakymu. Išėjo į Kauną 1874 m. liepos 2 d. 

Pranciškus Graževičius? - Vilniaus generalguberna- 
toriaus įsakymu 1872 m. lapkričio 17 d. Išėjo į Šiaulių apskritį 
1874 m. rugpjūčio 13 d. 

Jonas Mickanievskis!'? iš Kauno 1888 m. bal. 5 d. Atgal 
sugrįžo 1889 m. bal. 12 d.; kam mokinių neleido į cerkvę. 

Mykolas Andriuškevičius" buvo paskirtas į Micka- 
nievskio vietą Kauno m. kapelionu. Paklaustas, kaip elgsis, at- 
sakė: „Taip pat“ — ir buvo nebejisileistas į gimnaziją. 

Dzidorius Linkevičius“ iš Šeduvos 1888 m. gr. 27 d. 
atsiųstas dvejiem metam. 

Cezaras Jačinauskis“ — iš Kauno 1889 m. kovo 16 d. 
Atiduotas žandarams tų pat metų birželio 11 d. išvežti į Nau- 
gardo guberniją policijos priežiūron trejiems metams. 

Aleksandras Dambrauskas!“ - iš Panevėžio 1889 m. 
kovo 17 d. Žandarams atiduotas išvežti į Naugardo gub., į 
Ustiužną policijos priežiūron penkeriems metams, sugrįžo tik 
1895 m. 

Kapelionai protestavo prieš vertimą katalikų rusiškai melstis. 
Vadinas, stojo ne už dogmatus, kurių esmės maskoliai nelietė, 
bet už tautines teises bažnyčiose ir pamaldose. Maskoliai dėjos 
katalikų dogmatų negriauną net tada, kai bruko savo rusiškais 
tekstais ritualus („trebnikus“), o Vilniaus dekanas Petravičius 
juos viešai bažnyčioje sudegino". Vadinas, kovota tautinė kova, 
nors kompromiso keliu galų gale sutikta tam kartui pasitenkinti 
internacionalia lotynų kalba. Lenkams už lotynų kalbos bent 
tolimoje perspektyvoje stovėjo lenkų kalba, lietuviams - lietuvių. 

Aleksandras Vaitkevičius, Čekiškės klebonas, — 
1889 m. geg. 7 d. Išėjo 1892 m. liepos 27 d. 

Maurikijus Narbutas- 1889 m. geg. 12 d. Išėjo 1891 m. 
birželio 7 d.; už „neteisėtą“ palaidojimą. Mirė Kaune 1895 m. 
liepos 16 d. 55 m. amž., 29 m. kun. 

Juozapas Kerpauskis (Kerpė)", Gargždų klebonas. At- 
keltas iš Kalvarijos dominikonų vienuolyno 1889 m. rugsėjo 16 d. 
Išėjo 1890 spalio 17 d. 


Pranciškus Liandsbergis's - iš Vidžių 1889 m. spalio 
27 d. Išėjo į Kauną 1890 m. gr. 29 d.; kam leido iškilmingai vys- 
kupą sutikti, bromą jam pastatyti. 

Šiais vienais 1889 metais Kretingoje maskoliai internavo net 
šešius kunigus. Sekančiais vėl penkius. Vis dažniau pasikartoją 
kunigų trėmimai pagaliau gerokai juos suterorizavo. Nemalonu 
buvo būti kalinio teisėmis vienuolyne, kurį pašaliečiai tik ap- 
sunkindavo ir netvarkos vienuolių režiman įnešdavo. Vienas 
kalinys, kun. Adomas Pronckūnas“?, savo buvimą Kretingos 
vienuolyne šitaip apibūdino: „Verčiau būčiau dveja tiek Rusijon 
ištremtas pabuvęs, neg čia kūnu ir siela kentęs“. Sk. mano raštą 
„Vilniaus Žinių“ 1905 m. 80 nr.” O ištremtiems į Rusiją, dažnai 
tyčia į tokius užkampius, kur nėra nei katalikų, nei bažnyčios, 
su valdžios asignuojamais privilegijuotiesiems luomams šešiais 
rubliais mėnesiui grėsė tikras badas. Išlikimo instinktas paragino 
kunigus susiorganizuoti į Apsidraudimo draugiją, ano laiko 
oficialia kalba „Na wypadek wygnania“?!. 1889 m. gale Kauno 
kunigų seminarijos profesorius kun. Petras Barauskas”, didelis 
lenkų patriotas, santykiavęs su Galicija, dideliu atsargumu pa- 
sikvietė į savo butą po vieną iš kiekvieno kurso. Iš antramečių 
buvau aš, iš penktamečių Povilas Januševičius? ir kiti. Ir paėmęs 
garbės pasižadėjimą niekam neskelbti, pasiūlijo sudaryti susi- 
šelpimo draugiją. Kiekvienas kursas, baigęs mokslus, prieš išsi- 
skirstydamas, apsiima kas metai mokėti kol kas po 10 rub., o 
reikalų padaugėjus po 15 rub. Kiekvienas kursas išsirenka savąjį 
kolektorių ir jį vieną težino, daugiau nieko. Kursų kolektoriai 
težino, pas ką bus kasa, kas išmokės ištremiamiems į vienuolyną 
po 300 rub. metams, o ištremiamiems į Rusiją po 400 rub. me- 
tams. Sutarta. 

Iš pradžių pinigus suiminėjo, rodos, vyskupo sekretorius 
kun. A. Karosas? o kun. Povilui Januševičiui (g. 1867 m., 
dabar Kauno arkivyskupijos prelatas ir kurijos oficiolas) išėjus 
Petrapilio kunigų akademiją ir sugrįžus į Kauno kunigų semi- 
nariją profesoriauti, kasa rados jo rankose. Jis pirko valstybės ar 
Vilniaus žemiečių banko lapus, reikalui esant vertė pinigais ir 
mokėjo tremtiniams. Iš Apsidraudimo draugijos kasos tokiuo 


būdu pašalpos gaudavo kunigai: Lialis, Gugys, Domarkas, Kana- 
peckas, Šleivys, Bilekevičius, Apulskis?* ir k., kurių nebeatme- 
name. Kas pats apsirūpindavo, neimdavo. 

Kunigai buvo supatriotinti opozicininkai, be to, ir kailis kiek- 
vienam niežtėjo; tai gal tik vienas kitas griežtai teatsisakė mokėti, 
o šiaip jau nebent nepaprašytas nemokėjo. Ir buvo pinigų gana; 
tų rentos lapų net ir paskui liko ir niekais išėjo per šį karą. 

1893 m. abiturientų kolektorium tapau aš ir 1899 m. dėl to 
kuo nepražuvau pats, kuo neįtraukiau į bėdą ir kitus. Vienas 
kurso draugas, pabaiskietis Kazimieras Bakšys, Žarėnų vi- 
karas, ilgesnį laiką nieko nemokėjo nei į Apsidraudimo draugiją, 
nei draudžiamiems raštams leisti (vėl po 10 rub. metams). Anais 
metais gavau jo paklausimą, kiek jis beesąs kaltas vienai ir antrai 
slaptai organizacijai ir kas esą jų kasininkai bei viršininkai — 
vyskupas ar jo sekretorius. Aš buvau nustebęs tokiuo atvirumu, 
kurs buvo korespondencijoje griežtai uždraustas. Ir pasamdęs 
žmogų, ne paštu, pasiunčiau jam sąskaitas, išbardamas, kam jis 
čia kiša vyskupą ir jo sekretorių, kad Apsidraudimo dr. kolek- 
torius esu aš, o draudžiamųjų raštų leidimo pirmininkas taip pat 
aš. O kun. Bakšio būta jau renegato, sumanyta išvirsti pravo- 
slavu ir vesti pačią; laiško gi būta provokatoriško, kad galėtų 
rankose turėti vyskupijos valdžią ar bent įžymesnius žmones ir 
tuojuos šantažuoti. Mano raštas nebuvo tuojau sunaikintas, kaip 
to reikalavau, bet pasiųstas į Vilnių. Tam tikromis labai įdo- 
miomis kombinacijomis iki hipnotizavimo (aš tai kitą kartą ap- 
rašysiu, jei dar neaprašiau) iškunigis Bakšys laišką grąžino sau, 
dar neįduotą maskoliams, o paskui aš iš jo atsiėmiau per prie- 
vartą*. 

Kunigų opozicija valdžiai, katalikų — pravoslavams, lietu- 
vių - maskoliams, pakartoju, tiek buvo tautiška, tiek lygiai ėjo iš 
religiškų ir iš tautiškų motyvų, jog dabar dažnai nebėra galima 
suvokti, kuriais buvo kunigų nusikalstama maskoliams, kuriais 
maskoliai persekiojo kunigus. Nebeskyrė tų motyvų ir pats tau- 
tos didvyris vyskupas Motiejus, kai lotynišką raidyną ir lietuvių 
kalbą laikė bažnytiniais dalykais. Suvokti motyvus, kuriais, bent 
artimiausiais, kunigai buvo baudžiami, būtų itin įdomu ir isto- 


rijai naudinga; tik aš šiam kartui esu mažai pasiruošęs ir vos kai 
kurių tesuvokęs. Kas daugiau žino, malonėkite papildyti lei- 
diniuose ar man pačiam. Nieko nevaržomas iš viršaus ir neno- 
rįs bent kuo susivaržyti, pačios Vilniaus generalgubernatorijos 
taktas turi būti tinkamai nušviestas, kaip tai yra savo laiku (iki 
1869 m. incl.) padaręs vyskupas Valančauskis?. 

Tęsiu toliau Kretingoje internuotųjų sąrašą. 

Stanislovas Stakelė?ė, gim. 1862 m., dabar invalidas Ro- 
zalimo altaristas, iš Alšvangos (Kurše) atvyko 1890 m. vas. 9 d., 
išvyko 1892 m. bal. 16 d. Rodos, ne politikos motyvais. Antrą 
kartą Kretingos vienuolyne atsirado apie 1897 metus ir čia žy- 
miai padėjo kolportuoti „Tėvynės Sargą“. 

Mykolas Mežinys*, Pakruojo vikaras, 1890 m. kovo 13 d.— 
1891 m. geg. 13 d., vienuolyne psichiškai susirgo. 

Aleksandras Myliauskis, Miglovaros aušrininko bro- 
lis??, Alšvangos vikaras, 1890 m. geg. 26 d.-1891 m. rugp. 13 d.; 
1863 m. insurgentas, grįžęs į Kuršą ir vėl ištremtas į Rusiją. Mirė 
Sibirijoje 1900 m. 

Antanas Beržanskis, „kunigaikščio“ brolis, bet ne kuni- 
gaikštis?!, Drūkšės vikaras, iš Smalvos atvyko 1890 m. liepos 7 d., 
išleistas 1892 m. rugp. 19 d. 

Juozapas Liasauskis, gim. 1861 m., dabar Dr. T.??, Kau- 
no metropolijos kurijos viceoficiolas, Vyžuonų vikaras, iš Smal- 
vos atsiųstas 1890 m. birželio 26 d., išleistas į užsienius studijuoti 
1891 m. rugp. 23 d. 

Beržanskis ir Liasauskis vienas paskui kitą buvo laikinai pa- 
siųsti į Smalvą, kur klebonas mirė. Smalvoje buvo cerkvinė mo- 
kykla. Klausiami, ar galima vaikai katalikai leisti į pravoslavo 
dvasiškio vedamą mokyklą, žinoma, atsakė - ne. Tai buvo „plo- 
choje vlijanije na narod““3, nusidėjimas, baudžiamas kalėjimu. 
Liasauskio kaltinime dar buvo pasakyta: „Vospreščal vodku pit" 
i po russki govorit'**. Ne anekdotas. 

Marcijonas Povilas Jurgaitis“, Šimbarko (Kurše) kle- 
bonas, 1891 m. spalių 18 d.-1892 m. lapkr. 10 d. už nepriėmimą 
kūmų pravoslavų. Būdamas Palangos kapelionu, garsėjo knygų 
kolportažu. Padavinėjo į Mosėdį kun. A. Vytartui“ ir kitur. 


Vicentas Ulinskis- 1893 m. vas. 10 d. Mirė 1898 m. rugs. 
5 d. 80 m. amž., 52 m. kun. Rodos, ne politikos motyvais. 

Jonas Juozapaitis“, Kamajų vikaras, 1893 m. rugsėjo 
5 d.-1895 m. lapkr. 13 d., už mokyklą. 

Felicijonas Lialis, Kauno vikaras, 1894 m. geg. 24 d.- 
1897 m. birž. 9 d. Gimęs 1870 m., dabar Velykių klebonas. Dvejus 
metus gavo už „komandovanije voiskami'“š, taip pašiepdavome 
ji, kareivių kapelioną, kurs, lydėdamas nabašninką, liepė išpa- 
žinties atėjusiems sekti iki bažnyčios pakapėje. O metus gavo 
priedo už „nesilaikymą vienuolyno įstatų penktojo punkto“ — 
už slaptą išėjimą iš vienuolyno „Tėvynės Sargo“ reikalais. „Mū- 
sų Senovės“ 642 p? 

Pranciškus Gugys- 1894 m. gr. 10 d.-1896 m. gr. 28 d. 
Emigravo į Ameriką. 

Adomas Pronckūnas - 1896 m. geg. 27 d.-1898 m. rug- 
sėjo 30 d. Kauno vikaras, atvirai stojęs už lietuvišką priesaiką 
teisme. Gyveno 1872-1904 m. ir mirė gr. 2 Žlibinuose. Sk. kaip 
viršiau parodyta. Kunigavo vos 10 metų. 

Kazimieras Domarkas, Raguvos vikaras, 1896 m. lapkr. 
13 d.-1897 m. geg. 13 d. Paskui išvežtas į Pskovo gub. penke- 
riems metams. Jo rankraštį, siųstą „Tėvynės Sargui“ į Tilžę, pa- 
gavo. Nors autorius neprisipažino, žandarai vis tiek susekė ir pa- 
baudė. Mirė Židikuose 1902 m. spalio 1 d. 38 m. amž., 12 m. kun. 

Feliksas Sereika“, Tytuvėnų klebonas, kam gynė popo 
pasisavinamą katalikų koplyčią. Buvo didelė byla. Gavo 1897 m. 
vas. mėn. dvejus metus. Sereika išleido vysk. Baranausko kalba- 
mokslį. 

Juozapas Rimeikis“! - 1896 m. lapkr. 24 d.-1898 m. birž. 
23 d. Gimęs 1866 m., dabar Vadoklių klebonas; kam Šiaulių gim. 
mokinių neleido į cerkve. Rimeikis - autorius: 

1. „Katechetiški pamokymai“. Iš „Tėve mūsų“, „Sveika Ma- 
rija“, „Tikiu į Dievą Tėvą“. Knyga L, Vilniuje, M. Kuktos? sp., 
1906 m., 357 p. Su dedikacija: Jo Mylistai Mečislovui Leonardui 
Paliulionui“*, Žemaičių vyskupui, Rymo grafui Apaštalų Sosto 
Asistentui, tą darbą aukoja Jo nužemintas tarnas kunigas Juo- 
zapas Rymeikis S. T. C.* 


2. „Katechetiški pamokymai“. Iš dešimties Dievo ir penkių 
Bažnyčios prisakymų. Iš nuodėmių ir t. t. Kunigo Juozapo Ry- 
meikio. Knyga II, Tilžėje, Otto v. Mauderodės sp.*?, 1907 m., 
191 p. 

Kastantinas Butkys““, dekanas, 1897 m. lapkr. 24 d.- 
1898 m. birželio 23 d. Kam Zarasuose calūnu pridengė rusišką 
vainiko parašą per pamaldas už nabašninką. Sk. „Vilties“ 1913 m. 
95(882) nr.47 

Kazimieras Kazlauskis*, gim. 1866 m., dabar Gruz- 
džių klebonas, 1896-7 m. „Tėvynės Sarge“ L. Aukupaitis, bend- 
radarbis redagavime ir kolportavime. Iš Vidžių. 

Tiesiai į Rusiją buvo ištremti, be kitų: 

Pranciškus Janulaitis“, 1902-3 m., dabar Betygalos kle- 
bonas ir dekanas, iš Troškūnų Smolenskan, už knygas. 

Domininkas Tumėnas“, Kamajų vikaras, 1890 m. paso- 
dintas Zarasų kalėjiman, paskui išvežtas keliems metams 500 
kilometrų šiaurėn už Vologdos arkliais. Sugrįžo apie 1895 m. į 
Šates. 

Rusai, išstumdami iš gyvenimo visa lietuviška, brukte brukė 
visa rusiška, o katalikybę norėjo atstoti pravoslavija. Tam tikslui 
panaudodavo ir katalikiškas devocionalijas: kryželius, paveiks- 
lus, paveikslėlius, vis rusiškais ar slaviškais parašais, rusiškai 
bizantiško stiliaus. Kunigai tam priešinos, žmonėms aiškino, kur 
saviška, kur svetima; rusiškų fabrikatų nešventė ir laikyti juos 
atkalbinėjo. Už tai smarkiai nukentėjo kun. D. Tumėnas, Justino 
Tumėno” brolis ir jo, deja, auklėtojas. Siuvėjas Smalstys įdavė jį, 
būk kalėdodamas papeikęs rastus rusiškus paveikslus. Kuris ten 
ūkininkas paklausęs kunigo ir paveikslus sudraskęs, o siuvėjas 
tuoj įdavęs. 

Kun. D. Tumėnas buvo vysk. Baranausko gerasis mokinys. 
Lietuviškai mokėjo tobulai. Pradžioje padėjo man tiekti „Tė- 
vynės Sargui“ medžiagos. Antanas Dailidė? išmanė amatų ir 
tiekė vadovėlių. Buvo itin grynos širdies dvasiškis. Sk. Vaižganto 
Raštų IV t., 220.” 

Juozas Tumas, gim. 1869 m., už kolportavimą „Tėvynės 
Sargo” 1896 m. gavo namų areštą ir penkerius metus ištrėmimo, 


tik to generalgubernatoriaus sprendimo ministeris nepatvirtino. 
Tačiau liko be teisių avansuoti ir mokytojauti mokyklose. Šias 
teises tesugrąžino 1912 m., mokyklų inspektoriui Itomlenskiui** 
užtariant. Pasitenkinta brolio Jono kalinimu per trejus metus ir 
ištrėmimu dvejiem?. 

Dėl „naujosios“ lietuvių literatūros ir su ja užėjusios naujos 
tautinės dvasios tektų daug kalbėti, kiek jaunoji kunigija nuken- 
tėjo nuo senosios, lenkiškai išauklėtos kunigijos. Kuršėnų kle- 
bonui Antanui Eidimtui (Eidėnui)“ įskundus revoliucijos 
kėlimu, kraujo liejimo ruošimu, kaltintoją palaikant Viekšnių 
dekanui Juozapui Zaleskiuiř, Garbės kan., t 1910 m. vas. 
6 d., gim. 1826 m., kun. 1860 m., ir Žagarės klebonui Adolfui 
Račkauskiui, Micaičių kuratą Juozą Tumą teisė Žemaičių 
konsistorijos teismas ir išteisino%. Senoji kunigija jaunajai dažnai 
buvo uvėresnė už žandarus. Tiek jau to: laiko dvasia juos nu- 
galėjo. 

Kanauninkas Silvestras Gimžauskas“, gim. 1845 m. 
spalio 1 d. Kirdeikių kaime, Linkmenų par., iš Liudviko ir Mari- 
jonos Vaitkevičiūtės (metrikos daviniais; jais pataisytina data 
mano rašytoje Gimžausko monografijoje), mirė 1897 m. Valki- 
ninke klebonaudamas, daug kentė už tą pat, kaip ir kun. Tu- 
mėnas. O dar daugiau už lietuviškos kultūros plėtimą Rytų 
lietuviuose. Kentė nuo maskolių, dar daugiau nuo Vilniaus len- 
kų prelatų. Sk. mano paskaitų „Aušros grupę“, 257 p.*! 

Kan. S. Gimžauskas yra parašęs: „Linkmenės“, 1870; „Drin 
szlektu apilinkes mana“, 1871; išvertė Haydn'o „Pasaulio kū- 
rimas“ oratoriją“, 1877; „Ant nauju metu Lietuvai dovaniale“, 
1879; „Žodzej isz givos letuviu Linkmeniškių k.“; „Lietuvos 
Bicziulis“, 1881; „Metine Dovaneta del Lituwninku ir Žemaiczu“, 
1881, antra 1891 m.; „Prieszauszris“, 1885; „Pradžomokslis Lietu- 
wiszko spaudraszczio ir rankraszczio“, 1888; „Juokaunos dai- 
nos“, 1892 ir 1893; „Pradžomokslis rankos raszto“, 1892; išvertė 
A. Wapplerio „Istorija Katalikų Bažnyczios“**, 1892; „Malda prie 
Švenčiausios Marijos Snigenos“, 1895. 

Aleksandras Burba (1854-1898), antras lietuvybės skel- 
bėjas Rytų lietuviams, žandarų ir lenkų dvarininkų persekioja- 


mas, Gardine kalintas, gavo pabėgti į Ameriką. Sk. „Tėvynės 
Sargo” 1898 m. 6 nr.“ 

Burba ne tiek talentingas, kiek idėjingas rašytojas proza ir 
eilėmis. Parašė: „Artojaus Sapnas“, 1880 m.; „Jeigu tau vardas 
yr Labanoras“, 1885; 21 daina iš Labanoro, su gaidomis, 1886; 
„Atsisveikinimas“; „Rauda“; „Senkaus Jurgis. Sumastavo Laku- 
nas“, 1889; „Būdami persekiotais nuo lenkų“; „Lietuva“, „Lietu- 
vio sapnas“, „Ponas Bartkus“, 1890; išvertė „Filotea“ šv. Pr. Sal;9 
„Trumpa peržvalga lietuvystės darbų Amerikoje“, 1892; „Lietu- 
viškos dainos, iš visur surinktos“, 496 p. (antologija 40 eiliuo- 
tojų); „Stacijos bei Kalvarijos“, 1897 m.; „Prozaiški raštai“, 1899, 
II t. 1901. 

Kazimieras Šleivys, gim. 1872 m., dabar Gaurės kle- 
bonas ir Telšių vyskupijos Garbės kanauninkas. Kunigu įsišven- 
tes 1894 m., vikaravo Šiauliuose. Paskutinius dvejus metus smar- 
kiai kolportavo lietuviškas knygas. Tikybines knygas skleidė 
atvirai; kalėdodamas dalijo jas beveik kiekviename bute, o „Tė- 
vynės Sargą“ ir kitas tokios pat rūšies, policijai abuojas, aišku, 
slaptai. Tik ką išėjus Dėdės Atanazo (Kaz. Pakalniškio“, 
„Apžvalgos“ redaktoriaus, gim. 1866, dabar Raudėnų klebono 
ir Telšių vyskupijos Garbės kanauninko) „Obrusiteliai, galerija 
paveikslėlių iš maskolių gyvenimo Lietuvoje“, 1898 m., 76 p., 
„Tėvynės Sargo“ priedas, paskleidė jų bent kelius šimtus ir tuo 
smarkiai suneramino Šiaulių žandarmeriją. Tuo laiku žinomas 
lenkomanas gimnazijos kapelionas Rodziewicz”, smarkiai prieš- 
taravęs lietuviškai agitacijai, įskundė vikarą Šleivį litvomanija, 
ir vysk. Paliulionis tuoj jį iškėlė Ukmergėn (1899 m.). 

Čia rado bažnyčioje lietuvių teises paneigtas: iki pat pietų 
tegiedota vien lenkiškai, nors lenkai beveik neateidavo giedoti, 
o lietuviai turėjo gerą chorą, suvalkiečio patrioto vargoninko 
Kavoliausko gerai išlavintą. Lietuviai, pasveikinę kleboną lenko- 
maną Adolfą Račkauskį Velykų švenčių ir tuo jį labai nulenkę, 
gavo pavelijimą per Velykas giedoti lietuviškai rožančių ir kitas 
giesmes. Ta duotaja teise Ukmergės lietuviai ėmė naudotis di- 
deliu atsidėjimu. Tada subruzdo ir lenkai; dabar klebonas ir de- 
kanas Legeckas“š ėmė juos palaikyti, lietuviams duotą pavelijimą 


atšaukė, bet šie nebesiliovė, ir „lenkai“ tuo pačiu laiku tą pačią 
melodiją traukė saviškai. 

Byla atsidūrė pas vysk. Paliulionį, jis svyravo ir vilkino spren- 
dimą; tik slapta nuvykusiam vik. Šleiviui pristačius lietuvių 
būklę vyskupo sekretoriui A. Karosui, dabartiniam Vilkaviškio 
vyskupui (g. 1856 m.), sprendimas įvyko lietuvių naudai. Drauge 
su vik. Šleiviu šioje triukšmingoje giedojimo istorijoje veikė vidu- 
rinės mokyklos kapelionas Ladislovas Apulskis, nors bu- 
ves lenkiškų tradicijų. Sk. „Tėvynės Sarge” 1900 m. 4 nr.: „Dėl 
ko kyla Ukmergės ir k. panašios istorijos?“* 

Lietuviški giedojimai bažnyčioje labai pakėlė tautišką ukmer- 
giečių susipratimą. Vik. Šleivys dar labiau įšildė juos, gausiai 
skleisdamas lietuviškus spaudinius. Visa tai žinojo lietuviai ir 
lenkai. Tiesiai ar netiesiai lenkai sukėlė prieš vik. Šleivį žandar- 
meriją ir vyskupą. Vyskupas P. vik. Šleivį tuojau, vos pusę metų 
čia tepadirbėjusį, iškėlė į Veiviržėnus, atskiru popierėliu pri- 
vačiai kaltindamas jį vienybės ardymu, suskilimo (tarp lenkų ir 
lietuvių) darymu. Bet ir kleboną iškėlė į Šakyną. 

Kad lietuviai geriau jį minėtų, vik. Šleivys išvažiuodamas 
išdalijo jiems daugybę šv. Kazimiero, Lietuvos globėjo, kurio 
vardu ėjo visa lietuviškų raštų akcija, paveikslėlių įštempliuotu 
patriotišku tekstu. Žandarmerija palaikė tai politiška emblema 
kurstymo tikslu ir vos tik atvykusį į Veiviržėnus vik. Šleivį tuo- 
jau iškrėtė. (Gargždų žandarų rotmistras su prokuroru.) Ieškojo 
tų paveikslėlių ir dar ko „politiška“, priešinga valstybei ir esamai 
jos tvarkai, bet nieko nerado. Kiek palaukus, antrąkart atbildėjo 
žandaras Borovcevas iš Rietavo ieškoti lietuviškų knygų ir vėl 
nieko nerado, tik pasiėmė storą didžiulę įvairių kasdienių užrašų 
ir memuarų knygą. Vakare ją užantspaudavo klebono štempeliu 
ir nakčiai... paliko ją ir antspaudą pas tą patį kleboną, kai pats 
nuėjo kur kitur nakvoti. Buvo aiški provokacija ar kyšio lau- 
kimas: buvo piga kas išplėšyti ir vėl užantspauduoti. Rytą žan- 
daras tyčia ilgai vartė ir tyrė, ar pavyko provokacija. Bet kad 
užrašai buvo visai abejingi, kun. Šleivys nieko nebuvo daręs, nei 
žandarui nieko nedavė. Paskui žandarų rotmistras dukart šaukė 
kun. Šl į Gargždus, teiraudamos apie rašinėjimą ir skleidimą 


lietuviškų knygų ir laikraščių, ir Vilniaus generalgubernatorija 
kažką nusprendė „politikos klausimu“. Po dvejų metų kun. Šlei- 
vį perkėlė į Kulius. Visą laiką, kol vik. Šleivys buvo arti Prūsų 
sienos, knygos per jį ėjo didelėmis partijomis į Šiaulius. 

Dabar tik susilaukė pristavo su Policijos departamento spren- 
dimu: „Za litovskuju protivopravitelstvennuju propagandu“? 
išsiųsti dvejiem (1902-3) metam į Charkovą. 

Kun. Apulskis taip pat buvo tardomas ir taip pat gavo dvejus 
metus policijos priežiūros Rusijoje, Poltavoje. Atlikęs bausmę, 
savo ištikimybei rehabilituoti kun. Apulskis įstojo į veikiančiąją 
armiją prieš japonus, kaip Vilniaus vyskupijos atstovas, ir visą 
laiką išbuvo Mugdene prie karo ligoninės. Nuo konservų susi- 
žeidė jam grobai. Sugrįžęs vos dvejus metus bepabuvo Upynoje 
filialistu ir mirė. 

Tremtinius Rusijoje lietuvių literatūra kartkarčiais aprūpin- 
davo šiaulietė Ona Valancikė. 

Jonas Kanapeckas, gim. 1867 m., dabar Kauno lenkų 
kap. ir vik., 1897 m. buvo atstatytas iš Naujamiesčio mokyklos, 
kam patarinėjo neleisti mergaičių į rusų mokyklą. Nukeltas į 
Ylakius, nebuvo ir ten įleistas į mokyklą. Žemaičiai iš mokyklų 
direkcijos pareikalavo, kad duotų jiems kapelioną, pagrasę už 
mėnesio atsiimsią vaikus. Praėjus mėnesiui ir rusams kapeliono 
neįsileidus, grasymą įvykino. 

Kazimieras Nekrašius?!, Ylakių klebonas, padėjo vy- 
kinti. Belikus 14 vaikų, vienas lietuvis kunigus išdavė. Užtai 
J. Kanapeckas 1898 m. gavo trejus metus Tverėje prabūti; paskui 
ten liko klebonu iki karo; o K. Nekrašius trejus metus Demjanske, 
Naugardo gub. Jų padėjėjas šviesus kaimietis Andrėkus gavo 
metus Liepojoje išbūti policijos priežiūroje. 

Pranciškus Janulaitis, gim. 1874 m. Malavėnų k., Šiau- 
lių p. Dabar Betygalos klebonas ir dekanas. 

1901 m. pasiuntė savo seseriai” į Šiaulius laišką, įsakydamas, 
kad knygnešys atvežtų jam į Troškūnus lietuviškų katekizmų ir 
blaivybės knygelių. Paštų viršininkams buvo įsakyta peržiūrėti in- 
teligentų laiškus ir, ką įtartino radus, pasiųsti pirma žandarmerijai. 
Tuo keliu turėjo žandarams patekti ir kun. Pr. Janulaičio laiškas. 


Rudenį užgriuvo Panevėžio žandarai su policija krėsti. Viską 
išvertę, nieko nerado; tepasiėmė rašytus pamokslus, o patį kre- 
čiamą nusikvietė į miestelį ištardyti ir pareiškė, kad nuo šios 
nepavelijama niekur išvažiuoti, neatsiklausus žandarų. 

1902 m. gegužės 2 ar 3 dieną Raguvos pristavas paskelbė, 
kun. Pr. Janulaitis esąs ištremiamas į Rusiją vieneriems metams 
ir pakišo pasirinktinai sąrašą vietų apsigyventi. Sąraše nebuvo 
tik pajūrių, fabrikų ir aukštųjų mokyklų miestų. Vyskupui buvo 
duota žinia, kunigas Pranas Janulaitis esąs laikomas kraštutiniu 
socialistu ir dėl to ištremiamas. 

Pristavas dar pareiškė policinį savo mandagumą: atsiklausė 
tremiamo, su katruo palydovu, su žandaru ar su uriadniku, 
bevelytų važiuoti. Bet kad tai buvo lygu arkliui ratai ar rogės 
vilkti, tai tremiamas nemalonėjo rinktis. Pareiškė ir pats žinąs, 
kur pasirinktas Smolenskas. 

Pareikalauta, kad tučtuojau, geg. 4 d. išvažiuotų. Ir išvažiavo — 
uriadniko lydimas. Panevėžyje palydovas jam pavelijo užeiti at- 
sisveikinti su seserimi dantiste p. Julija Biliūniene, rašytojo žmona. 

Smolenske palydovas nuėjo „atiduoti“ važmos tos vietos 
policijai, o „važmą“ paleido buto klebonijoje pasiieškoti, paėmęs 
„česnoje slovo“??, kad nepabėgs ir tuojau sugrįš. Kaip reikia, kun. 
Janulaitis praviešėjo klebonijoje keletą valandų, įvarydamas pa- 
lydovui didelio nerimo. 

Smolensko klebonas Augla?* buvo lietuvis, tremtinį priėmė 
mielai, iš gubernatoriaus išprašė pavelijimą eiti vikaro pareigas. 
Katalikų parapija - visa plati gubernija, katalikų nemaža, tai ir 
reikalų daug. Teko važinėtis į apskričių miestus, į gelžkelio 
stotis, į kaimus, kur po 1863 m. buvo apgyvendinti tremtiniai 
lietuviai ir smulkūs bajorai. 

Čia mūsų tremtiniui buvo nebloga. Turėjo gerą išlaikymą, tai 
ir pašalpos iš Apsidraudimo draugijos nereikalavo. 

Netrukus buvo atgabentas studentas Vladas Požela, Gab- 
rielius Landsbergis-Žemkalnis ir dantistė nuo Subačiaus". Su- 
sidarė ankšta ir sutartina kompanija ir nutarė, pažinę parapijos 
būklę, kad Smolensko katalikų bažnyčioje reikia ir lietuviškų 


pamokslų bent per atlaidus, kada suvažiuoja provincija. Kle- 
bonas mielu noru pavelijo po Sumos sakyti antrą pamokslą - 
lietuviškai. Taip ir buvo daroma, kol kun. Janulaitis buvo. 

Pirmą pamokslą pasakius, nebuvo kam giedoti lietuviškai 
„Viešpaties angelas“, tai gavo jį dideliu pagavimu pagiedoti 
Vladas Požela su Gabriu Landsbergiu. Paskui ir kiti pradrįso. 

Papos Leono XIII“ jubiliejaus pamokslą kun. Janulaičiui len- 
kiškai pasakius per Sumą ir tučtuojau po Sumos pakartojus jį 
lietuviškai, vienas lenkas inteligentas, matydamas, kokia minia 
kantriai klauso antro pamokslo, šoko ant klebono: „Proboszczu, 
jak możesz puszczać na ambonę takiego polakożercę?!“7 Kle- 
bonas gavo jį raminti, kad lietuviška kalba tai dar ne ėdimas, 
ypač ne suėdimas lenkų. Visur ir visada tarpe lenkų reiškėsi 
aršus nepakentimas lietuvių. Lietuviams tai darė sunkaus įspū- 
džio, ir sudarinėjo tą lenkams nepalankią nuotaiką, kurią dabar 
matome. Lenkai patys lietuvius nuo savęs atstūmė, ne kas iš 
šalies atitraukė, ne rusai, ne vokiečiai. 

Smolenske tuo laiku buvo garsus gydytojas ir turtingas žmo- 
gus dr. Radzvickas“s, dabartinis Lietuvos universiteto prof., gal 
ir daugiau tokių, tik jie tuomet nesidėjo su lietuviais. 

1903 m. kovo 4 d. pasibaigė banicija, ir kun. Pr. Janulaitis, 
vyskupui patariant, sugrįžo į Troškūnus laukti paskyrimo. Į 
Pumpėnus nepatvirtino, į Švėkšną nepatvirtino. 

Beliko pasiduoti karo kapelionu, kad nereiktų veltui klebono 
geradario Stapulionio?? duoną valgyti. Be vietos ir darbo būti 
buvo nepakenčiama. Paskirtas į frontą Raudonojo Kryžiaus ka- 
pelionu nuo Žemaičių vyskupijos, kaip kun. VI. Apulskis buvo 
paskirtas nuo Vilniaus vyskupijos, ir abudu birželio 31 d. iške- 
liavo į Tolimuosius Rytus. 

Kapelionui Janulaičiui teko Usurijos kraštas nuo Vladivos- 
toko iki Chabarovsko. Dirva plati: ligonius kareivius aprūpinti 
ir parapijos reikalus atlikinėti, nes klebonas Bulvičiuss? buvo 
pabėgęs į Blagoveščenską. Čia kun. Janulaitis buvo aprūpintas. 
Bet ir čia kariškasis gubernatorius prikibo už kažin kokią ten 
„propagandą“ ir pasiryžo jį išsiųsti; bet jį pakeitus kitu, viskas 
liko ramybėje. 


1905 m. gruodžio mėn. kun. Janulaitis grįžo Lietuvon. Pasky- 
rimo į Ugionių filiją Kauno gubernatorius vėl nepriėmė, atminęs 
dar kažin kuriuos jo nusidėjimus. Tik vyskupui griežtai užsikir- 
tus ir pagrasius bylą perkelti į Petrapilį, galop patvirtino. Gale 
1906 m. paskyrus Betygalos parapijos administratorium, guber- 
natorius vėl atsisakė patvirtinti administratorium; tesutiko įleisti 
į Betygalą vikaru. Paskui laikai palengvėjo. 

Paminėtinas čia elgeta Matešius Vaidelonių kaimo. Jis aprū- 
pindavo lietuviškomis knygomis visą apylinkę ir pas save laikė 
knygynėlį pasiskaityti. Ir prieš aną kratą kun. Janulaičiui buvo 
atgabenti keli pakietai knygų, bet juos buvo suskubęs įteikti 
Matešiui. Regi, kokių būta idėjos laikų! 

Juozapas Rimeikis savo autobiografijoje šitaip nusako 
Šiaulių gimnazijos dalykus, už kuriuos jis gavo atkentėti. 

„Mokinius varydavo į pravoslavų cerkvę. Aš, devynerius 
metus buvęs gimnazijos kapelionu, drąsiai protestavau prieš tai. 
Mokiniai, kaip sužavėti, manęs klausė, gindami tikybines savo 
teises: nuolat leido jie savo protestus ir prašymus tai ministe- 
riams, tai pačiam carui. Caras Mikalojus II susigraudinęs at- 
siuntė Girdvainiams, mano gimnazijos mokiniams, garsųjį savo 
„Manifestą“; pirma: „Jūsų prašymas priimtas ir bus patenkin- 
tas“, paskui: „Nuo šio laiko mokiniai nebeprivalo priverstinai 
lankyti cerkves“. Vyskupo ir visos Lietuvos katalikų džiaugsmas 
buvo nepasakomas. Deja, Lietuvos vyresnybė drįso caro valios 
nepaisyti ir vėl pabandė katalikus mokinius kaip varę varyti į 
pravoslavų pamaldas. Mano mokiniai dar smarkiau pasiprie- 
šino, triukšmingai išeidami iš pamaldų salės“*!. Šis garbingas 
Šiaulių gimnazistų žygis pragarsėjo visame pasaulyje. Tai vienas 
šviesiausių Šiaulių gimnazijos ir visos Lietuvos istorijos lapų. 
Dešimties metų nepriklausomybės leidinyje „Ir eikim Lietuvos 
keliu“, 45 p. prof. V. Biržiška sako: „Kražių byla ir pora metų po 
to įvykęs Šiauliuose lietuvių mokinių „maištas“ dėl pravoslavų 
cerkvių lankymo privertė rusų valdžią sušvelninti tikybinę savo 
politiką, o paskui ir visai išsižadėti griežtų persekiojimų“*?. Per 
Šiaulių gimnazijos jubiliejų 1927 m. tas incidentas pažymėtinai 
buvo minimas. Didžiulės salės priešaky rūtų vainike buvo įrašyti 


įvykio komandos žodžiai: „Vyrai, eikim!“, o buvusiam kape- 
lionui, kankiniui, buvo padaryta ovacijų. Pažymėtina, kad ko- 
mandos žodžių „Vyrai, eikim!“ visa salė girdėjo, bet kas juos 
ištarė, lig šiai dienai niekas nežino. Kodėl? Rodos, nereikėtų 
slėptis. Kodėl šitie žodžiai suelektrino mokinius, ir visi jie iki 
mažiausio išėjo į koridorių? (Žinoma, kad kapelionas juos taip 
prirengė. - T.). „Sulaikyt, surašyt maištininkus!“ - riktelėjo di- 
rektorius Rubcovas desperatiškai. Atvyko žandarai; dalis ka- 
riuomenės apsupo gimnaziją, ir prasidėjo tardymas. Šiaulių gim- 
nazijos „maištas“ sukaupė visą rusų valdžios įnirtimą ir padarė 
kapelioną to įnirtimo auka. Metus su viršum prabuvęs vienuo- 
lyne, kai sugrįžau, Šiaulių visuomenė sutiko ovacingai. Užtai 
buvau vėl ištremtas iš Šiaulių ir gavau 300 rublių pabaudos 
sumokėti. Pusmetį paskui negavau niekur vietos. Pagaliau, pa- 
kišus gubernatoriaus kanceliarijos sekretoriui 100 rublių, va- 
žiuoju į Lyduokius vikaru, gavęs vyskupo įsakymą administ- 
ruoti parapiją. Tai patyręs, gubernatorius ištrėmė į Šilalę vikaru 
prie lenkomano prelato Pacevičiaus“, paskui į Karsakiškį. Vys- 
kupas Paliulionis mirdamas įsakė kun. Rimeikio dėl jo nuopelnų 
neužmiršti. Ir vyskupas Cirtautas?* davė man gerą beneficiumą — 
Tryškių parapiją. Rusai sekė. Ir vėl ministerio įsakymu už vaikų 
katechizaciją, neva už įsteigimą lietuviškos mokyklos, ištremia 
iš Lietuvos į Kuršo Subatą, ir gaunu dar 500 rublių pabaudos 
sumokėti.“ (Katechetė Ona Montvilaitė gavo 25 rub. sumokėti). 

Klasišką savo žiaurumo pavyzdį davė rusų valdžia „Tryškių 
incidente“. Dar 1913 m. spalių 11 d. Kauno gubernatoriaus raš- 
tinės vedėjas rašė klebonui Rimeikiui: „Tamsta skundies, kad 
Šiaulių sprauninko padėjėjas Tovstoliesas šališkai ištyręs įsteigi- 
mą ir laikymą slaptos lietuviškos mokyklos klebonijos trobose. 
Gubernatorius nerado kalbamojo šališkumo ir asmeninės nea- 
pykantos, tad pripažino jo sprendimą teisėtą ir teisingą - kad 
sumokėtumei 500 rublių pabaudos. Jei neesate patenkinti tuo 
sprendimu, galite skųstis Valdančiajam Senatui. Dėl prašymo 
pavelyti dalimis sumokėti pabaudą, Tamstai pareiškus Šiaulių 
sprauninkui, kai jis papildomai tardė, kad Tamsta kelsi viešą 
nuomonę ir už tą pabaudą sudarysi tokią atmosferą ir trukšmą 


(„šumichu“), kaip aplink Beiliso bylą“?, ir ant to nesutinkame; 
dėl naujo Tamstos nusidėjimo bus pradėta nauja byla“. Buvo 
visam amžiui pašalintas iš Lietuvos į Kuršą. 

Šios progos pasigavęs, kun. Rimeikis atmena Lietuvos vi- 
suomenei buvusią mokyklų reikšme. „Šiandien apoteozuojami 
knygnešiai. Jiems skiriamos pensijos, pašalpos, statomi pamink- 
lai, rašomos dramos, leidžiamos storos „Knygnešio“ knygos“. 
Tai gerai - knygnešiai verti, kad tauta juos gerbtų. Bet už knygą 
pirmesnė buvo - mokykla: kam knyga, jei nebūt buvę kam ji 
paskaityti? Mokyti skaityti buvo ne mažesnis kriminalinis nusi- 
dėjimas, kaip ir knygas nešti. Kentėjo knygnešiai, bet daug dau- 
giau kentėjo anų laikų mokytojai. Kunigai, ruošdami jaunimą 
prie pirmos išpažinties ir pirmos Komunijos, būtinai reikalavo, 
kad vaikas mokėtų skaityti, kai kur ir rašyti; vadinas, buvo pri- 
valomas mokslas. Kas gi įkvėpė Lietuvos motinas verpiant mo- 
kyti vaikutį skaityti, jei ne bažnyčia? „Nors litaniją, nors mišių 
maldas reikia Jurgelis išmokyti paskaityti; kitaip kunigas ne- 
priims išpažinties, neduos Komunijos“, — dejuoja vargšė ir — 
moko. Daug kunigų už tą žygį kentėjo, buvo kalinami, mokėjo 
pabaudas, buvo tremiami. Kadangi jaunimo idealas buvo išeiti 
maldaknygę ir ją paskaityti bažnyčioje, tai daugiausia malda- 
knygių ir elementorių iš užsienių plaukė. Kitokio turinio knygos 
ir laikraščiai buvo tik maldaknygių priedas. Dėl maldaknygių, 
tik dėl maldaknygių ir elementorių knygnešiai vargo, net savo 
gyvybę dėjo. Jų žygis gausiai apsimokėdavo, todėl ir kontra- 
banda buvo mėgiamas jų amatas. Nenoriu čia knygnešių nuo- 
pelnų mažinti, noriu tik klausti, kodėl visuomenė ir publicistai, 
pažymėdami knygnešius, mokytojo nemato?“ 

Įdomi bibliografinė žinia. 

„Parašiau du tomu „Katechetiškų pamokymų“ ir „Išpažintis 
ir atlaidai“. „Katechetiškus pamokymus“ rengiau užsienio spau- 
dai. Susilaukęs spaudos laisvės, išleidžiau (vieną tomą) Vilniuje 
M. Kuktos spaustuvėje. Tai bene pirmas buvo didesnis veikalas, 
spausdintas Lietuvos spaustuvėje. „Katechetiškus pamokymus“ 
pagaminau kentėdamas; kentėdamas ir išleidžiau, nes vyskupas 
Paliulionis smarkiai mane barė, kam, girdi, skiriami kunigams, 


mokantiems lenkiškai; antra, kam prasimanyta nauja rašyba. 
Kun. A. Karosas, vyskupo kanceliarijos sekretorius, padėjo nu- 
galėti kliūtis. Leidinys skubotas, be jokių pataisų, be korektūros. 
Todėl vargšas ir gimęs kenčia: nieks, be kun. Karoso, man netarė 
gero žodžio. Prisiminęs rusų rašytojo Kantemiro“? patarimą: 
„Ume, plod nezreloj nauki, neprinuždaj k peru tvoiei ruki“8, 
lioviaus rašęs. Dabar štai vėl pagavo šišas: parašiau „Kateche- 
tiškų pamokymų“ III knygą??, šiomis dienomis paduodu apro- 
buoti. Imuosi pataisyti ir išleisti pirmuosius du tomus, žinoma, 
jei Dievas duos lėšų ir sveikatos. Laiku prašau, kad kritika man 
būtų palanki, nors dėl to, kad iki šiol neatsirado talentingo ir 
tvirtos valios žmogaus, kurs būtų mane pavadavęs. Tai geriau 
tiek neg nieko“??. 


PASIKALBĖJIMAS SU KUN. J. TUMU- 
VAIŽGANTU PER JO JUBILIEJŲ 


„Naujoji Vaidilutė“, pagerbdama vieną didžiųjų mūsų rašy- 
tojų ir populiariųjų visuomenės veikėjų, be to, lietuvaičių inte- 
ligenčių prietelį kun. dr. Tumą, jam sulaukus 60 m. amžiaus ir 
40 m. literatūros darbo, duoda savo skaitytojoms žiupsnį jo nuo- 
monių apie bendrus moksleivijos iš viso ir mergaičių moksleivių 
ypačiai klausimus. 

Tuo tikslu pasiuntė savo korespondentę į Jubiliato butą. Gerb. 
Jubiliatas, nors tuo laiku turėjo daug neatidėtinų darbų, maloniai 
priėmė „N. Vaidilutės“ atstovę ir kone visą valandą aiškino 
klausimus. 

Kuria kryptimi privalome lietuvaites auklėti? 

Gerb. Jubiliatas sako, dabartinėje krikščioniškoje lietuvaičių 
auklėjimo kryptyje nėsą daug ko taisytina; nebent apie papil- 
dymą tegalima kalbėtis. Pats ne pedagogas, ne specialistas to 
klausimo, tegalįs kalbėti visuomenės nario vardu. 

Jis manąs, kad senieji pedagogai, sudarydami mokyklų ti- 
pus skyrium bernaičiams, skyrium mergaitėms, turėję vaduotis 


nemenku nusimanymu abiejų lyčių sielos ir pajėgumo. Paskes- 
niųjų neva pažangos žmonių numatytą koedukaciją vargu bau 
patvirtina tikroji pedagogika. Jei yra tendencija individualinti 
moksleivius, tai kodėl neindividualinti pačių mokyklų? 

Abiejų lyčių jaunimas yra auklėtinas labai plačiose nuomo- 
nėse. Net religija to platumo neturinti siaurinti, nes ji gražiai 
suderinama, tik reikia mokėti. Jauni protai mėgsta platybes, 
drąsius užsimojimus. Jaunimas - nešiotojas būsimųjų kūrybinių 
galimumų, plačios iniciatyvos, įvairios invencijos. Jubiliatui im- 
ponuoja Tėvų jėzuitų mokslinimo ir auklėjimo metodė. Jėzuitai 
patys sau mokslo ribų nemato, todėl nebijo drąsių pasaulėvaiz- 
džių. Jie gi pirmieji sudarė komunistinę Paragvajaus respubliką?, 
drąsiai tarė naują žodį gamtamokslyje, nedvejodami pasmerkė 
nelemtą inkviziciją. 

Jėzuitų mokslavyrių, istorininkų skamba pasaulyje. O jų pa- 
žangumas moksluose visai neslopina griežtos jų ortodoksijos, 
atsidėjimo visomis išgalėmis skleisti pasaulyje Kristaus idėjas. 
Tuo jie autoritetingi ir pavergia kitų protus ir valią. Reikia gi 
pažinti gyvenimo tikrovė, absoliutė tiesa. Visa to jokiomis skrais- 
tėmis neuždengsi. 

Vienu religingumu šiandien tegalėtų pasitenkinti vienuolynų 
naujikės, vienai Dievo garbei tesiruošiančios. Ir tai nebesiten- 
kina, nes ir vienuolės šiandien prisiverčia eiti į gyvenimą, mo- 
kyti, auklėti visuomenę. 

Dirbtinis pamaldumas, vadinamoji bigoterija, vengtina; ji 
abuoja, nieko nepatraukia, gal net atstumia nuo savęs. Bet kuris 
perdėjimas koktus. Tai temalonu, kas natūraliai plaukia iš pačios 
žmogaus esmės, iš sielos, iš širdies gelmių. 

Mergaitės rengias gyventi ir vargti. Pasakos karalaičiai jų 
nelaukia užžavėtose savo pilyse. Mergaitei lemta tapti šeimos 
karaliene ir ją faktinai valdyti. Tai ir prisiruošimo privalo kaip 
valdovai. Daug žinių, daug nusimanymo. Moteriška turi būti 
kitiems įdomi, dvasiškai turtinga, jei nori pati būti laiminga - 
mylima ir gerbiama. 

Ateitininkijai turėtų šviesti jėzuitų pavyzdys, jei nenori, kad 
dalis moksleivijos pabuvus secesijonuotų ten, kur plačiau ir 


drąsiau. Netiesa, kad visa to tegalima aptikti ten, kur kairiau. 
Krikščioniškosios jaunimo dalies uždavinys kaip tik yra lyginti 
kitus su savim, palaikyti kuo aukščiausį doros, visokeriopo susi- 
valdymo laipsnį. Deja, mūsų jaunimas etiškai nestovi deramame 
aukštume ir savo charakterio nesusiformuoja mokykloje. Susi- 
formuoja kiek vėliau, paties gyvenimo įtakoje, kuri negana pasi- 
ruošusį kreivai paveikia. Vadai nurodo kryptį, bet praktiškai 
lavintis tegalima patiems, darbščiai dalyvaujant organizacijose, 
būrių būreliais susibaudžiant tai vienu, tai kitu tikslu. 

Blaivintis, estetintis, kultūriškai dailintis, kovoti su vieša ma- 
dų demoralizacija tenka skyrium. Bendroji organizacija vargu 
bau gali viską patenkinti; ji turi būti šakota kaip ąžuolas, o kiek- 
viena jos šaka taip pat tvirta kaip jo. 

Mūsų moksleivija geria ir ištvirkauja. Nei pačios Almae Mat- 
ris? sienos neapsaugo studentų, -čių nuo flirtingų santykių. Tai 
gadina būdą. Gyvenime ne vien flirtas. Reikia natūralumo, žmo- 
guj žmogų matyti, o ne vien savo užgaidų objektą. Padorumas 
nepavelija čia kalbėti, bet kitur gaus iškilti tokių šlykštynių iš 
mūsų universiteto gyvenimo, kokių nė nesvajota. Yra faktų, yra 
žinomų pavardžių. O kam tai nutylima, nesuprantu ir nepa- 
teisinu. 

Taigi doros atžvilgiu, manau, dabartinės studentės, ži- 
noma, negi visos, tik gera jų dalis, nestovi aukštybėje. Jos per 
siaurai galvoja, o per laisvai elgiasi. Doros atžvilgiu kaimo jau- 
nimas, deja, aukščiau stovi už mokytąjį jaunimą. Šis dažnai nesi- 
vaduoja išlavintu ir savu protu, bet lyg avinai pasiduoda visais 
atžvilgiais žemesnio už save elemento. Imkime kad ir madas. 
Europa sugeba laikytis estetiško nuosaikumo, ir tai yra papei- 
kiama; o tolimų provincijų pusinteligentės, sakysime, madų 
dalykuose nuosaikumo neišmano ir šiaip jau gal gražų ir racio- 
nalų dalyką sukarikatūrina. Prasidėjo nuo kovos su ilgais sijo- 
nais, dulkintojais ir kėlėjais visokių bakterijų, o pasibaigė trum- 
pinimu aukščiau kelių. Jei tai yra vylius vyriškiems, tai toks 
brutalus, kuriam nėra lygių nė nuopuolio įstaigose; jei tuo tiki- 
masi ko laimėti, tai reikia gi sykį suprasti, kad vyriškiems tiesiog 
koktu ir abuoju prieš save turėti žmogystą, kurios nepridengia 


drapana. Tuo ypatingai nusideda žydaitės ir sugestionuoja kitas. 
Nejaugi mūsų jaunimas tiek nekritiškas, kad etikos ir estetikos 
mokytųsi rinkoje, ne bažnyčioje ir universitete? Gatvės kosme- 
tika, minimum dangos gadinte gadina natūralų moteriškos gra- 
žumą ir eleganciją. Padorumas, kuklumas, paprastumas ir be 
visa to trykštąs inteligentiškumas - štai kurie tikrieji vyliai, o ne 
brutali nuogybė. 

Kuri profesija daugiau moterims tinka? 

Mokslo, meno, literatūros žinių bagažas visiems lygiai pri- 
valomas, visiems naudingas, tad ir šeimos karalienei. Pakartoju: 
šeimos laimę sudaro ne jos motinos sugebėjimas advokatauti, 
politikauti, buhalteriauti, ne nukonkuravimas vyriškojo, bet pa- 
pildymas jo tuo, ko jis jokiomis pastangomis netesi padaryti. Tai 
pamiršdamos, mūsų moterys nesąmoningai ardo ir baigia ardyti 
šeimas. Žavėti vyrą, žavėti vaikus, žavėti kaimynus savo inte- 
ligencija, savo išmintim, rimtumu, susivaldymu, visu moterišku 
švelnumu - tai moters uždavinys; ir profesijos tos jai tetinka, 
kurios visa tai kondensuoja, o ne skystina. Moterų pamiršimas 
savo moteriškumo ir atkaklus kišimasis į netinkamas jai pro- 
fesijas, net į kareiviavimą, visi sako, nepasibaigsiąs geruoju nei 
vienai, nei antrai lyčiai. 

Moterims privalomesni humanitariniai mokslai: literatūra, 
istorija, pedagogika, filosofija, menas. O priedu prie visa to eina 
jos ypatingas instinktas gerai orientuotis situacijose. Taigi nepro- 
fesionalė, nespecialistė, nediplomuota moteriška, šeimos kara- 
lienė, dažniausiai parodo daugiau gyvenimo orientacijos neg 
diplomuotas etc. vyriškas, liurbis ir nevala. 

Kuriam gi galui ir gyventi, jei negalima iš gyvenimo nors 
minimum malonumo gauti? Tuo atžvilgiu moteris visa ko aruo- 
das. Ji viena tejaukina gyvenimą savo grožiu ir malonumu. Net 
negražios, bet doros moteriškos vienas pasirodymas visą draugę 
pradžiugina. O jos sugebėjimas įrengti šeimyninį lizdelį skonin- 
gai ir maloniai pavaduoja turtingumą. Ne brangumas jaukina 
butuką, bet estetika. Tegul moteriška neįsigys jokios profesijos, 
betjei ji neišgaišins tikrosios savo „profesijos“ būti motina, žmo- 
na, šeimininke, ji savo pašaukimą atliks prideramai. Nėra ko čia 


tyčiotis iš vokiečių buržuazijos, kuri moterims teskiria: Kirche, 
Kinder, Kūche*. Šaržuoti galima. Bet gailiai griaudžiamės, kai 
mūsų Moteris netenka visa to! 

Ar po karo daug pagerėjo lietuvių inteligentų šeimos būklė, ven- 
giant „šeimos vėžių? 

Į tai „Šeimos vėžių“ autorius tik karčiai pasivaipė. Šiuo atžvil- 
giu nėsą jokio progreso. Lietuviai inteligentai tokioje pat pro- 
porcijoje tebevedą stačiatikes, senatikes ruses, liuteres vokietes, 
net žydes. Pačiam Jubiliatui tekę bent kelios dešimtys mišrių 
porų sutuokti. Dėl ko gi mūsų jaunikaičiai bevelija svetimtautes, 
kai tarp lietuvaičių yra jau pakankamai skaisčių tipų. Gal tai 
rasės instinktas kryžiuotis, kad neišsigimtų. Tai gili problema. 
O gal ir mūsų visuomenė kalta, kad neina senuoju Lietuvių 
Mokslo ir Dailės draugijos? išbandytu keliu — suvesti jaunuo- 
menę krūvon, kad arčiau pasipažintų, kits kitą įvertintų, kits 
kitam patiktų. Stoka draugiškų santykių tarp mūsų inteligentų 
bernaičių ir mergaičių, santykių, kuriuos tesudaro šeimos at- 
mosfera, gal daugiausia išklaidina mūsų jaunimą. Mes dar netu- 
rime šeimyninio gyvenimo, kuriame dalyvautų subrendęs jau- 
nimas, studentai, -tės. Tyras džiaugsmingumas tarp lyčių tegali 
atsirasti doros šeimos atmosferoje. Dabar tą džiaugsmą dažnai 
išgaišiname kitaip. 

Remediumė“: mūsų būreliuose nebūkime vien sensatai, protui 
tedirbą; būkime ir jausmų gaivintojai, ir kaimiškumo kultū- 
rintojai, dažnai skurdaus dėl nepriteklių gyvenimo džiugintojai. 
Gal svetimtautės labiau sugeba džiuginti mūsų jaunikaičius, kad 
nukonkuruoja lietuvaites. 

Šiaip ar taip tai ne „Vapsvai“7 pasišaipyti tema, bet gili ir 
skaudi mūsų tautai problema. 

Už tokį draugišką, naudingą pasikalbėjimą „N. Vaidilutės“ 
redakcija nuoširdžiai dėkoja gerb. Jubiliatui. Jo, pasirodo, esama 
nemenko moksleivijos ir moterų sielos nuvokėjo ir palankaus 
patarėjo. Iš patriotizmo jis sielojas moksleivija ir šeima. Tai tegul 
jam Aukščiausis pavelija dar ilgai tuo sielotis, to mokyti. Taip 
pat dėkoja Redakcija ir už dovanotą jai paskutinę fotografijos 
nuotrauką. 


AČIŪ AČIŪ! 


Gm! Aš nemaniau, kad taip sunku bus man natūraliai padė- 
koti Maloningai Lietuvių Visuomenei už jos pasveikinimus žen- 
giant man į „kapininkus“, atseit jau kapą metų išgyvenusius: 
tiek visa to buvo gausu ir jausminga. Lyg Basanavičiui. 

Ką ir besakysi - malonu, kai giria, nepeikia. Tačiau, kai per 
labai, tai verčia susigaužti ir laimingai dairytis, kad juokingas 
netaptumei, nebūdamas toks, kuriam visoje plotmėje derėtų 
pareikštieji panegirikai. Aš pavelijau dalį jų paskelbti daugiau 
kaip literatorius, o ne girckus. Man tai lyg rinkinėlis pritaiko- 
mosios poezijos, lyg sudėtinė lietuvių inteligentų kūryba - paro- 
dymas jų sumanumo džiaugtis ir girti. Originali tai „poezija“ ir 
graži. Tai dalimi atsveria perdėjimą. 

Tikrai sužavėtas tebuvau pareikštu man prietelingumu. Jis 
niekuo neįtartinas. Vis dėlto ir į tai žiūrėjau objektingai, ne sub- 
jektingai, lyg būčiau buvęs ne aš giriamas, tik bet kuris pilietis, 
ilgokai patarnavęs savo visuomenei. Taip man rodės dar kilniau 
ir kultūringiau. Visu širdies pilnumu, visu patriotizmu teko 
džiaugtis, kad mūsų tesima meile ir pagarba lydėti savo vetera- 
nai į jų senatvę. Ramu darėsi sieloje, patyrus, kaip neteisingai 
buvo prisikaišiojama: esame šalti, ne laiku susiprantame. Ne! 
Mes šiokie ir tokie, bet viena niekas neneigia - mes esame geros 
širdies ir kai kada net savotiškai ekspansyvūs: kai kada kai ką 
tesime apgaubti tokia žmoniškumo šilimėle, kuri vertesnė už 
auksą ir sidabrą. Būta verta ir man šešios dešimtys metų laukti 
ko panašu. Ne veltui daroma vertenybių - dėl jų būsi gerai nu- 
sitiekęs. 

Ar bepridarysiu daugiau vertenybių, pareis nuo to, kiek man 
beduos Dievulis sveikatos. Neatsižadu stengtis, tačiau su viena 
pataisa. Kai kas dėjo mane „vadu“ ir šaukė vadu būti. O aš iš 
tikrųjų tebuvau kuklus tarnautojas visiems, kuriems tik galėjau 
bent kuo padėti. Bene tiek ir mano nuopelno, kad buvau pa- 
slankus. Jei man kuris balsas iš visuomenės pasakė: „Eik, tavęs 
ten ir ten laukia, daryk tai ir tai“, — aš tuojau ėjau ir dirbau tuo 
vienu gyvuoju savo tautos meilės instinktu, ne išmanymu, ne 


nuosekliu sukombinavimu, jog taip, ne kitaip bus geriausia. Iš 
to bene visi mano darbų nelygumai, net klaidos. Ačiū, kad bent 
šiuo žygiu nebuvo man paduota jų sąskaita! 

Nė vienam darbui laiku neįgaliotas plebiscito keliu, dabar 
džiaugiuos vis dėlto daug kam įtikęs. Tai jau taip ir teks amželis 
baigti: tarnaujant visuomenei, o ne ją už pavadžio vedžiojant. 
Nebent tik jos paglostytas dar labiau per kiekvieną dalį žiūrėsiu 
į visumą. 

Ačiū ačiū! 


BAŽNYTINIO KOMITETO 
VYTAUTO JUBILIEJUI ŠVĘSTI 
TREČIAS PAREIŠKIMAS 


L. vyskupų konferencijos nutarimu (žr. „Tiesos Kelio“ 1928 m. 
12 nr. ofic. dalyje), o Kauno arkivyskupo metropolito įsakymu 
(žr. „T. K.“ 1929 m. 5 nr.) Didžiajam Vytautui pagerbti (1430 
spalių 27 d.) yra susidaręs bažnytinis komitetas, pirmininkau- 
jamas pral. Maironio. 

Bažnytinio komiteto uždavinys tėra - bažnytiškai pagerbti 
apaštalo darbą dirbusį Lietuvoje did. kunigaikštį: 1) skiriamu 
laiku pamaldomis už jo vėlę, literatūros ir dailės leidiniais etc.; 
2) tose bažnyčiose, kurios buvo d. L. kun. Vytauto Aleksandro 
funduotos ar bent pastatydintos, padirbdinti kokius pamink- 
lėlius. 

Šiam antrajam tikslui nutarta paimti iš skulptoriaus meda- 
lininko Petro Rimšos! jo stilizuotojo jubiliejinio medalio ori- 
ginalą 30 cm diametre ir išliedinti Berlyne tiek egzempliorių, 
kiek bus bažnyčių to pareikalauta. Atsieis, be lentos ir parašo, 
apie 500 litų. Jau laikas būtų žinoti, kurios gi bažnyčios tesės 
šiuo būdu D. Vytautą pagerbti. Tad malonės netrukus pareikšti 
b. komitetui. 

B. komitetas suskaitė su Vytauto atminimu susijusias baž- 
nyčias šiose vietose: 1) Ariogaloje, 2) Betygaloje, 3) Dauguose, 


4) Dubingiuose, 5) Darsūniškyje, 6) Kaune (Tėvų Pranciškonų), 
7) Kaune (Bazilika), 8) Kelmėje, 9) Kaltinėnuose, 10) Kražiuose, 
11) Kernavėje, 12) Luokėje, 13) Pabaiske, 14) Perlojoje, 15) Rasei- 
niuose, 16) Utenoje, 17) Viduklėje, 18) Varniuose (Šv. Aleksand- 
ro), 19) Varniuose (Katedra) ir 20) Veliuonoje. Neminint 12 baž- 
nyčių okupuotoje Lietuvoje (žr. „T. K.“ 6 nr.)2. 

Jei dar kuri bažnyčia tesėtų dokumentais ar bent tradicija 
įrodyti savo pradžią iš Vytauto Aleksandro, malonės duoti žinią 
b. komitetui. 

Paminėtosios 20 bažnyčių susidaro savo komitetus ir jau šį 
rudenį kunigams lankant parapijas pasirūpina lėšų (bent 500 
litų). 

Jei vėliau būtų renkamos aukos bažnyčiose vyriausiojo komi- 
teto reikalams, tai pranešime apie tai atskirai, susižinoję su arki- 
vyskupijos ordinariatu. 

Visais bažnytinio komiteto reikalais kreiptis į komiteto vice- 
pirmininką kan. Tumą, Kaune, Aleksoto g. 6, o pinigų reikalais į 
b. k. iždininką dr. St. Ūsorį?, Kaune, Metropolijos kurijon. 

Kaune, 1929 m. lapkričio 14 d. 


FRATERNITAS LITUANICA! 


Medikų (daktarų ir studentų) korporacija atšventė dvide- 
šimtąsias savo sukaktuves. Per tiek laiko korporacija suskubo 
išsiauklėti nebemažą būrį filisterių, suspietė gerą grupę ir medi- 
cinos fakulteto studentų. (Studenčių į savo korporaciją Fr. Lit. 
neįsileidžia). 

Ypatingą įspūdį daro ta pasauliečių romantikų draugė, pasi- 
vadinusi Brolija. Pirma rodės lyg sentimentalu vadintis broliais, 
lyg kurioje religinėje brolijoje. Gyvenimo praktika tačiau parodė 
tai būsiant laiko reikalavimus atitinkančią nuotaiką. 

Tol tol prieš karą Karo medicinos akademikai studentai, va- 
dovaujant VI. Nagevičiui?, nėkieno nesuagituoti, vienu roman- 
tišku savo instinktu nutaria politikos aistrų iškrikintus lietuvius 


inteligentus spiesti vienybėn tautiškuoju, ne socialiniu pagrindu. 
Sudaryti tvirtą, „vėžių“ neėdamą lietuvišką šeimą, pasišvęsti 
kenčiantiems kūnu ir dvasia lietuviams, raminti ligonius, kelti 
kultūrą. Šitų šūkių pakako, kad „broliais“ priimti žmonės nepa- 
kriktų nė per Didijį karą. 

Tobula brolybė fraternitiečius teberiša ir šiandien. Savo dva- 
sia jie artimiausi tautininkams neolituanams3, nes lyg prototipas 
šių pastarųjų. Griežtai laikydamasi šaly nuo politikos, Fr. Lit. 
turi gana laiko ir galimybės težiūrėti kultūros dalykų ir pavyz- 
džiui parodyti, kad yra mūsų visuomenėje kilnybių, iš už kurių 
nesimato jokių asmenybių. 

Fr. Lit. ne dabartinės tautiškos valdžios padaras, nors taip 
gerai darbo srity sutampa; nėra ir dabartinieji tautininkai, nusi- 
žiūrėję į senesniuosius savo idėjos draugus, - visi savo nuotaiką 
ir ideologiją yra paveldėję iš aušrininkų romantininkų. Nemint, 
kodėl Fr. Lit. dr. Joną Basanavičių laiko lyg savo patronu, o 
korporantišką jo kepuraitę laiko sau relikvija, tepavartojama per 
didžiąsias iškilmes. 

Jei š. m. lapkričio 29 d. Ramovėje būtų buvę kairiųjų gaivalų, 
jie gal būtų palaikę Fr. Lit. atgalainiais ar pereitų laikų pali- 
kuoniais; mes gi, kurie buvome, aš su Maironiu šalia dr. J. Šliū- 
po“ ir kiti kontrastai, Fr. Lit. laikėme normaliais šių laikų pilie- 
čiais, o gal ir gera užuomazga - nurimsiantiems būsimiesiems. 


K. BLAIVYBĖS DRAUGIJA 


Katalikų Blaivybės draugija su savo 20 tūkstančių organi- 
zuotų narių, su savo organu „Sargyba“!, kurios tiražas 8000, 
šiandien sudaro tą vieną rimtą organizaciją kovai su alkoholiu. 
Ir ji pakankamai rimta, kad turėdama rimtą vadovybę, galėtų 
geros įtakos daryti visai lietuvių visuomenei. Medicinos ir filoso- 
fijos daktaras Gylys? pirmininkauja atsidėjęs blaivinimo idėjai, 
rodosi tarptautiniuose kongresuose ir laimėja antrą po vokiečių 
vietą kovoje su ta žmonijos blogybe. Jei Lietuva šiandien mažiau 


suvartoja alkoholinių gėrimų neg mūsų kaimynai, kažin ar tik 
ne tos jau gana senos organizacijos nuopelnas. 

Nualkoholinimo darbas eina trimis kryptimis: gyvu žodžiu 
vietų būreliuose, tam tyčia deleguojamųjų pasiuntinių, spaus- 
dintu žodžiu, periodiniu, knygelėmis ir plakatais, taktikos deri- 
nimu su viso pasaulio kovotojų, savo patyrimu pasidalijančių 
per kongresus. Darbui platu vietos; yra ir darbininkų; belieka 
kuo daugiausia susitelkti talkininkų. Jaunoji kunigija uoliai pa- 
deda blaivininkams. 

Deja, tuščiomis rankomis, be įmonių blaivinti yra lygu be 
įmonių mokykloje mokyti. Savivaldybės tad, sudarydamos savo 
sąmatas, turėtų ne paskutinėje vietoje laikyti saviškių nublaivi- 
nimą, lėšomis padėti savo skyriams steigti „negirtus“ užeigos 
namus, kviestis parodas, paskaitininkus, t. ir t. O centrą turėtų 
valstybės vadai favorizuoti. Tuo tačiau K. Blaivybės dr. centras 
negali pasigirti. Be pavesto jo globai Liaudies namo, Centras 
tegauna minimalę subsidiją, 20 000 litų metams. 

Kaip tai maža, parodo šie skaitmens, kiek (litais skaitant) 
skiria kovai su alkoholiu kiti mūsų kaimynai. 


Latvija 300 000 lit. 
Estija 36 000 lit. 
Suomija 750 000 lit. 
Lenkija 650 000 lit. 
Švedija 1 250 000 lit. 
Vokietija 1 600 000 lit. 


Šioje vokiečių proporcijoje (27 lt. kiekvienam tūkstančiui žmo- 
nių) Lietuva turėtų gauti treja tiek, o suomių ir švedų propor- 
cijoje daug daugiau. Šiais sumetimais K. Bl. draugija kreipės į 
Ministerį Pirmininką3 prašymu padidinti jai kasmetinę subsidiją, 
kad vaisingiau galėtų Lietuvoje veikti ir tinkamiau pasirodyti 
ateinančių metų tarptautiniame kongrese. 

Jo Malonybė Min. Pirmininkas delegaciją priėmė ir nurodė, 
kad Dr. pirmon galvon pasidarbuotų blaivindama moksleiviją, 
iš kurios per dešimtį metų susidaro nauji visuomenės darbi- 
ninkai. 


„VILNIAUS ŽINIŲ“ 25 M. SUKAKTIES 
PAMINĖJIMAS 


Gruodžio 23 d. Trijų Kunigaikščių kambaryje! susirinko 16 
žmonių, dirbusių „Vilniaus Žinių“ dienraštyje: Grigaitis J., Gi- 
ra L., Jesaitis J., Karuža, Kriaučiūnas J., Klimaitis Pr., Kaunas J., 
Kukta M., Lekeckas, Puida K., Paškevičius R., Palukaitis V., 
Pauliukonis, Rucevičius A., Tumas J., Vileišis Jonas ir Vileišis 
Vytautas?. Šiuodu garbės svečiais pakviesti. Vaitiekūnas Jė buvo 
tuo metu iš Kauno išvykęs, O. Puidienė* serganti, A. Smetona - 
Prezidentas. Triukšmą laiku pakėlus, būtų vienas kitas ir iš pro- 
vincijos atvykęs. 

Prieš pradedant kuklią vakarienę — posėdį, vyriausias susi- 
rinkusių kun. Tumas pagerbė a. a. inžinierių Petrą Vileišį, pir- 
mojo lietuvių dienraščio įsteigėją ir leidėją. Jis sakė: 

„Jau treji metai suėjo, kaip mūsų tarpe nebėra inž. P. Vileišio; 
jis ilsis Bazilikos rūsyje". Bet jo dvasios tebėra pilnas Kaunas. 
Kaune jis viešpatauja kone lygiomis su kunigaikščiu Vytautu. 
Turime P. Vileišio aikštę, P. Vileišio tiltą, žadama pastatyti jam 
ir paminklas; turime Vytauto senapilę, bažnyčią, tiltą, parką, 
prospektą, žadame ir paminklą pastatyti. 

Vytautas — kūrėjas Lietuvos, P. Vileišis ~ kūrėjas lietuvių 
kultūros, jų visuomeniškumo. Ar negalėjo jie padaryti daugiau? 
Ar nėra ko jiems prikišti? Be abejo. Abudu turėjo po daugybę 
priešingybių; dirbo kartais asmeniškais sumetimais arba nepa- 
baigė dirbti, ką buvo pradėję. Dirbdami turėjo padėjėjų, kurie 
jiems gi prieštaravo. Tiek to. 

Viena neabejotina: inž. Petras Vileišis dar yra dirbęs sąmo- 
ningai gera, taikyta lietuviams. Įgarsėjęs tiltų statytojas, pastatęs 
jų 50, tiek uždirbo, kad vienų nuošimčių, no jo Žmonos beta- 
riant, būtų buvę po trisdešimts tūkstančių rublių metams; suma, 
kurios sočiai pakanka ištaigingai gyventi. Inž. P. Vileišis tačiau 
neilsis ant laimėtųjų laurų; jis sąmoningai apsigyvena Lietuvos 
sostinėje Vilniuje lietuvių kultūros pionierium. Sąmoningai sta- 
tos lietuvių vardo vertus reprezentacijos, savo būstinės, rūmus, 


sąmoningai steigia mechaniškąją dirbtuvę“, sąmoningai steigia 
pirmąją, vos spaudą leidus, lietuviams spaustuvę ir dienraštį. 

Kam visa tai? Ogi kad maisto atsiradus ir vabalų atsirastų, o 
šie imtų dirbti lietuvių kultūrai. Jei apie mech. dirbtuvės įstei- 
gimą kas dvejaip pasakytų, tai apie dienraštį tegalima vienaip 
atsiliepti: tai buvo sąmoningai patriotiškas aktas. Vileišis šiuo 
tarpu ypatingai veiksliai parodė save romantiką, ne spekuliantą. 
Spauda tebuvo leista ant popieriaus; kai teko gauti koncesiją laik- 
raščiui, teko nugalėti daugybę kliūčių ir papilti nemaža pinigų. 

Didžiausia kliūtis tai buvo rusų valdžios nepasitikėjimas savo 
piliečiais kitataučiais, jų įtarinėjimas, ar tik jie nesiruošia at- 
siskirti nuo Rusų imperijos, ruošdamies skirtis nuo rusų kultū- 
ros. Pinigais teko įjudinti, apsiėmimais legalumo nuraminti. 
„Vilniaus Žinių“ vardas, lygu „Vilenskij Vestnik“, turėjo nekel- 
ti rusams nerimo. Dažnai buvo pareiškiama nepatenkinimo, kad 
„M“ per mažai pirmeiviškos, vadinas, per mažai revoliu- 
cingos, o nebuvo kreipiama dėmesio, kokios buvo nuotaikos pats 
dienraščio savininkas ir kuriais apsiėmimais buvo susivaržęs. 

P. Vileišis pasikliovė savo bendradarbiais taip pramonėje, 
taip laikraštyje. O tie bendradarbiai visur buvo neprityrę, neži- 
nojo, ko geriau griebtis, ir žlugdė geras iniciatyvas. Vileišiui 
romantininkui gana buvo, kad pasiperšąs jam dirbti buvo lietu- 
vis; deja, su tuo vardu nėjo sugebėjimas. P. Vileišio pramonės 
sugriuvo, sutirpo didžia dalimi ne dėl jo paties kaltės. Bet jo 
asmuo tebešviečia tarp jų griuvėsių; jis ir dabar tebeveikia su 
mumis, jei ne pats, tai palikęs mums savo išauklėtą brolį bur- 
mistrą ir sūnų ministerį“. Jūs tatai, didžio piliečio ainiai ir atsto- 
vai, priimkite didžios mūsų pagarbos P. Vileišiui pareiškimą“. 

Visi sustoja pagerbdami. 

Įdomaus buvo pašnekesio per vakarienę. Pr. Klimaitis dalimi 
ginčijo kun. Tumo pasakymą. Jis atminė, kad kur buvo liečiami 
lietuvių tautos ir kultūros dalykai, ten vyriausias „Vilniaus Ži- 
nių“ redaktorius Petras Vileišis nesivaržė jokiais kompromisais 
su smaugėjais rusais. Jei kartais jo taktas atitikdavo valdžios 
nusistatymą, tai tik kad jis pats buvo konservatistas iš esmės. 
Sakysime, jis buvo priešingas revoliucininiam judėjimui, kurs 


ėmė reikštis agrarine netvarka. Šiaip jau ne redaktorius smaugė 
savo bendradarbius, bet šieji redakcijos nariai nuolat intrigavo 
kits kitą ir redaktorių, varžės dėl savo įtakų, o savo principų 
nereiškė; jų nė neturėjo. 

Pr. Klimaičio reveliacijos padarė gilaus įspūdžio. Susirinkę 
prašė, kad jis savo atsiminimus surašytų. Pr. Klimaitis pasižadėjo. 

Lekeckas išdėstė, kaip redaktorius P. Vileišis respektavo savo 
bendradarbius. 

Grigaitis, kaip buvo surašytas pirmas protestas prieš P. Vilei- 
šio varžymą laikraščio dvasios; pasirašę A. Smetona, J. Grigaitis, 
J. Vaitiekūnas ir Jurgis Šlapelis’. 

Buvo ir daugiau kalbų. 

Nutarta: inž. Petrui Vileišiui pagerbti išleisti atminimų kny- 
ga, o tuo tarpu visa, kas tik turi ką bendra su „Vilniaus Žinių“ 
dienraščiu, sukrauti Rašliavos muziejuje prie Universiteto bib- 
liotekos. 


RAMIOSIOS NAKTIES SULAUKUS 


„Marija <...> pirmgimį savo sūnų suvystė vystyklais ir pa- 
guldė prakartėje, nes jiems nebuvo vietos užeigoje. 

V. angelas (piemenims) tarė: „Nebijokite! Nes štai aš skel- 
biu jums didį džiaugsmą, kurs bus visai tautai, kad šiandien 
jums gimė Dovydo mieste Išganytojas; jis yra Kristus Viešpats 
(Luk. 2, 7, 10, 11). 

Piemenėliai budi, naktimis sergsti savo turtą — bandą. Pabai- 
goje gruodžio naktys šaltos ir Palestinoje. Jie susikuria ugnį, seka 
pasakas, reiškia savo pasiilgimą. Ko gi jiems trūksta? Ne maisto, 
ne drabužių - jais šiaip taip apsirūpinę. Jie stinga vidaus šilimos. 
Nepagedusiomis, nesuterštomis sielomis tie gamtos vaikai jauste 
jaučia kažką turint įvykti nepaprastai gera. Ir štai Viešpaties 
angelas atsistoja ties jais, Dievo skaistumas apšviečia juos ir 
išgąsdina, o paskui nuramina, jiems pirmiems paskelbdamas, 
kas čia atsitiko viename Betliejaus pavietyje. 


Dabar, Jaunoji Lietuva, pamėginkime patys save įsivaizdinti 
anų piemenėlių vietoje, kuriems atėjo Kristus. Ar tai galima? 
Galima, nes Kristus Viešpats, sykį atėjęs į šį pasaulį, mistiškai 
ateina į bet kieno sielą, kiek tik nori kartų. Reikia tik Jo pasiilgti. 
Nejaugi neesame to patyrę? Nejaugi nejaučiate Jo aplankymo 
Kūčių vakarą, rarotų rytą, Kalėdų šventę, kada žmonės šiaip ar 
taip pareiškia savo pasiilgimą Kristaus Viešpaties? Dažnai pa- 
vartojame naivias įmones Kristui Viešpačiam atsikviesti: dau- 
giau švaros, kiek tiek dabos, trumpą maldą, simbolį plotkelę, 
šieną ant stalo. Kaip tai nesukta, nekomplikuota, net negudru, o 
stebuklas įvyksta: pasidaro tarp žmonių šventa nuotaika, ramy- 
bė, džiaugsmas, bėdų pamiršimas. Laukimas Kristaus numalšina 
žvėriškas žmogaus aistras, panaikina egoizmą ir žmogų kone 
angelu padaro. 

Ar tai tik vienur kitur įvyksta? Ne! Visur, bet kurioje vietoje, 
bet kam: ištikimam katalikui ir skandinavui protestantui. Kris- 
taus Viešpaties asmenybė vienodai visus veikia; Ramioji Nak- 
tis - vienodai visiems krikščionims maloni. Kristaus pasiilgti ir 
yra ne kas kita, kaip pasiilgti širdies ramybės, pasitenkinimo 
mažu, pajutimo, kad žmonės — broliai. Kristus gi - Ramybės 
Karalius. Ir jei nieko daugiau netiektų žmonėms, jau jis būtų — 
Dievas, nes žmogus, net antžmogis, žmogaus nenuramins. 

Kristui Viešpačiam dar reikia, kad žmogus pajustų savo šir- 
dies švarumą, kaip anie piemenėliai kad juto, nes tik švarios 
širdys tegali Dievo ilgėtis ir Jį arti esant pajusti. Žemės dumblais 
aptekusi širdis ne tik Dievo, bet nė pati savęs nejunta. Širdis, 
visados užtroškusi, lyg po šieno vežimu, tekraipo galvą gryno 
oro gaudydama, o čia jau reikia būti oru atsigavusiam. Pieme- 
nėliai alsavo grynu oru, jų niekas netroškino, tai ir pajuto reikalą 
trokšti dar kažin ko, kas brangiau už orą. 

O, ilgesy! Tu vienas tegali mus išvaduoti iš kasdieninių gyve- 
nimo vortinklių. Tu gi esi pats įkvėpimas. Tu gi pradžia bet ku- 
rios kūrybos. 

Jaunuoli, ar girdėjai, ką sako tikrieji meno tarnai? Be etikos 
nėsą estetikos. Tai pakartojo ir mūsų teatro naujas režisierius 
p. Oleka’. Kaip aš jį suprantu ir kaip trokštu, kad visi mūsų 


artistai, visi jūs suprastumėte, kad be etikos, be dorybės, be 
grožio, be teisybės, be meilės, be visa to, ką mes širdies pakilime 
vadiname dieviška, nėra laimės, nėra pažangos, nėra gyvenimo 
platybių - visa to, kas patį žmogų dievinte sudievina. Žmogui 
žmogum tebūti pernelyg maža, nes jo tendencija — žemyn, į 
gyvulį. Bepiga, kai pasukam aukštyn, į dvasią! Neetiškas žmo- 
gus, negerovių pilnas, nejus pasiilgimo; jam gana to, kas yra. 

Visa, kas gera, kas kilnu, yra iš dangaus atėję, visa tai su Kris- 
tum Viešpačiu rišame. Jis mums faktinai parodė idealą, aukš- 
čiausį tobulybės laipsnį. Ir iki šiai dienai mums gražu ir ramu, 
kad galime ko nusitverti, ką įsivaizdinti, kai pradedame užtrokš- 
ti gyvenimo dumble. Štai dėl ko visos krikščionių giminės visais 
laikais ir visaip vaizdinosi Dievo Žmogaus buvimą žemėje. 

Ir mes, Jaunoji Lietuva, žmonės ir turime būti žmonės geros 
valios, gerų norų, ir mums dangiškoji angelų kariuomenė pa- 
siūlijo ramybę. Belieka mums pasakyti kits kitam: „Nueikime 
lig Betliejui ir pamatysime tai, kas įvyko“. Betliejus - mūsų baž- 
nyčios, Betliejus - mūsų Kūčios, mūsų eglaitės, mūsų Kalėdos. 

Būkime geri patys sau ir kitiems, kad nors tam kartui nusi- 
šieptų mūsų kampui patenkinimas ir ramybė. 

Ramybės jums! 


GYVENIMO ROMANTIKA 


L. K. Mokslo Akademija savo pirmininko prof. A. Dambraus- 
ko! 70 m. (1930.VIII.25) sukaktuvėms pažymėti spausdina di- 
džiulį jo raštą „Užgesę žiburiai“. Turiningas tai veikalas apie 
lietuvių ir nelietuvių literatūros, visuomenės ir mokslo vyrus. 

Ten 382 psl.? aptinkame įsidėmėtiną sugretinimą. Būtent vie- 
nas netikęs filosofas, bet kuo geriausias beletristas Leonas Tols- 
tojus? valstybę sako esant organizuotą plėšimą (Leninas'valstybę 
apibūdino kaip organizuotą tironiją). Kitas filosofas, jau daug 
geresnis, kovojęs su Tolstojaus principais, Vladimiras Solov- 
jovas, tą pačią valstybę sako esant organizuotą gailestingumą. 


Valia mums pasekti anais dviem realistais arba šiuo trečiuoju 
romantininku. Pirmieji pasako, kas yra, ir tuo tenkinasi; šitas 
pareiškia, kas turi būti, ir to siekia. Mums artimesnis svajotojas, 
idealistas Solovjovas, ne Tolstojus su Leninu, dabartinės Rusijos 
sudarytojai. Ir lietuviams suvalstybinti mes pasiieškosime ideo- 
logijos pas Solovjovą, ne pas Leniną ir Ko. Tik pagalvokime. Aš 
čia pakartosiu mėgiamąjį savo sulyginimą. 

Didieji miestai, kur susispiečia tūkstančiai ir net milijonai 
žmonių, yra vadinami skruzdėlynais. Bet neteisingai. Žmonių 
miestai daugiau panėši į kovarnių gireles: šimtai, tūkstančiai jų 
susisuka lizdus vieną prie kito, o bendra tiek teturi, kad iš viena 
kelia didžiausį triukšmą; šiaip jau kiekvienas kovarnis gyvena 
individuale šeimyna, pats vienas visu kuo apsirūpindamas, o su 
kaimynais lupasi, kad net plunksnos dulka. 

Argi taip destisi skruzdėlyne? Čia bet kuri skruzdė bendrą 
stogą, bendrą rūmą stato. Paaugėjo bendruomenės nariai, didėja 
kupstas, kad ir vėl visoms būtų tiek pat erdvės ir patogumų kaip 
ir pirma. Skruzdės bendrai tiekiasi atsargos maisto, bendrai 
vaikus augina, bendrai ginas ar puola. Skruzdžių karai pavyz- 
dingi drąsumu, santarve ir pasišventimu. Skruzdė skyrium nie- 
ko pati sau neverta, neturi asmens reikalų, negelbsti nė savo 
gyvybės; per vienų lavonus eina, plaukia kitos ir padaro savo. 
Skruzdės pilietines savo skruzdėlyno pareigas eina niekuo nea- 
pibrėžtu atsidėjimu, o asmens reikalavimų teturi minimum, tiek, 
kiek tereikia sveikam kūnui išlaikyti. 

Kovarnių skruzdiškai gyventi neišmokysi, ne taip jie apsi- 
gimę. Nesiseka ir žmonės skruzdiškai pilietinti, visuomeninti: ir 
jie neturi gana paveldėję to instinkto, nors ir vadinami visuo- 
meniškais gyvūnais - animalia socialia. Žmonėms šiaip taip 
sulipdyti į visuomeniškumą reikia labai sumaningo, sunkaus ir 
brangaus auklėjimo. 

Auklėjama dviem metodais: egoistiniu ir romantiniu. Pir- 
muoju metodu sakoma: elkis išmaningai, dairykis, koks bus visa 
to galas, sumok didesnę savo naudą kooperuojant, tu tikriau sa- 
vo gyvybę išgelbėsi bendrai gindamasis, ir panašiai. Šitas meto- 
das žmogui piliečiui auklėti tik rodosi gudrus, o jis nėra gudrus, 


nes negi visi žmonės lygiai godūs. Daug kas tenkinas mažu, ir 
nė motais jam asmeninės ar visuomeninės gėrybės padaugė- 
jimas. Pavyzdžiui, mūsų žemdirbiai kaimiečiai. Žemę dirbdami 
gauna minimalinį nuošimtį pelno; galėtų pelną padauginti maža, 
lengva, kaimiška pramone, tačiau jie tai paveda žydams, patys 
nė nepajudėdami į tą pusę. Pasiteisinimas, kad žydai visur lietu- 
viams užbėga už akių, pigus ir neteisingas: dar ir dabar kiek nori 
pramonės šakų šakelių niekieno nemonopolizuotų. Kiti — fata- 
listai: yra — gerai, nėra — taip turbūt ir reikia. Pavyzdžiui, da- 
bartinio bolševikų režimo regimai pabloginamas žemės ūkis ir 
rusų žemdirbių neprieštaravimas; sėja minimum, dvesina mies- 
tus, bet ir patys kantriai gyvena gyvakarais. Dar kiti gėrybių 
kaupimą vadina ir laiko tiesiog žalingų asmeniui ir bendruo- 
menei dalyku. Girdi, kylant apetitams, nebėra galimybės jie 
bepatenkinti. Dėl to pati kultūra, L. Tolstojaus nuomone ir tvirti- 
nimu, esanti žalinga, nes ji sudaranti šimtus visai nereikalingų 
reikalų, ir jų tenkintoja technika nebetesianti proporcingai plė- 
totis. Taigi, žmoniją auklėjant, kai teoperuojama egoistiniu de- 
vizu „tau gi pačiam bus geriau“, tikslo nepasiekiama, tuo gana 
nepaskatinama visuomeniškai gyventi. 

Reikiama dar to, ką egoistininkai su panieka vadina: tai ne 
realu, ką jie vadina „romantika“. Ką gi būtent? Romantika — 
nesitenkinti materialiu pasauliu, šalia jo reikia turėti dar dvasinį; 
romantika — veikimas kažin kurios ten aukštesnės galybės, su 
kuria žmogus turi skaitytis; romantika - kas buvo ir kas bus, nes 
tai tėra tikrai, kas yra; romantika - net galvos guldymas už ką 
nors kitą, ne už kąsnį duonos, būtinos kūno gyvybei palaikyti, 
ne už kaulą, dėl kurio šunes realiai riejas. Romantika - Dievas, 
romantika — tėvynė ar valstybė, kol jos sieki (ir tironija — kai 
pasieki). Visi menai - romantika, nes jie tik žmones buržujiną, o 
pilvui sotintis nepadedą. O kas gi ne romantika? Paskutinis 
socialistinės pažangos žodis - komunizmas, žmogui teskiriąs 
slieko rolę tam tikroje velėnoje. 

Žmogus pavergiamas materijai. Ar tai saldu ir laiminga? 
Turbūt ne, jei patys pavergėjai, ligi tik palieka patys sau, raminas 
romantika, nes visiems ji yra tas oras, kuriuo gaivinamės, ta 


dvasia, kuria atsikvėpiame, tos viltys, kuriomis stiprūs esame. 
Visa tai, kas ne siaura, ne išmatuota, ne susaikyta, kas ribos 
neturi, kas dvasios galybės neapibrėžia, didumui yra didesnės 
vertybės už tai, kas vienalyčiais sumetimais apibrėžiama. 

Realybė - integralė dalis romantizmo. Romantizmas su rea- 
lybe rimtai skaitos, tačiau pats viliote vilioja pulti į bekraštybę. 
Žmogus nemėgsta sakinio: „To nebegalima“, jis nori viską galėti, 
į ką tik jį dvasia patraukia. Ir iš tikrųjų jis realizuoja didžiausias 
tariamąsias negalimybes daugiau savo užsimetimu, ne tesėjimu. 
Taip visose darbo srityse. 

Diplomatijoje, kur nėra vieni „interesai“ tesvarstomi, ir tie iš 
tikrųjų daugiau kaip per pusę pagrindžiami tautų romantizmu, 
ne realumu. „To tauta nori“ — daugiau reiškia kaip „to tautai 
reikalinga“. 

Bet kuris darbas, jei dirbamas ne romantiška nuotaika, bet 
vien realiu sumetimu, esti daug kartų žemesnės vertybės. Rusai 
tam išreikšti turi kilnų pagyrimą: „Poet svojego dela“. Maža 
dirbti tarnybos pavedamas darbas algos ar panašiais sumeti- 
mais, dar reikia savo darbas poetinti, toli toli siekti per darbo 
matomybę. Aš net nemanau, kad būtų kuris mechaninis darbas, 
kuris tebūtų pats savim vertas ar savęs vertas. 

Kalvis pasagą nukala, kurpius pušnis pasiuva. Tačiau jei 
tuos savo padarėlius teįvertina gautinais centukais, jo darbas 
menkos vertės. Bet kai kurpius taip siuva batą, kad jis būtų 
patvarus ir tiek gerai priderintas kojai, kad jo vartotojas vien 
su pamėgimu šypsotųsi avėdamas, vien meistrą laimintų ir jo 
garbę skelbtų su kuo tik susitikdamas, — toks darbas bus šim- 
teriopai vertesnis. 

Dar veikslesnis skirtumas tarp liaudies mokytojo amatininko, 
samdinio valdininko, ir mokytojo — savo darbo poeto. Vieno 
darbas sočiai atlyginama alga. O kaip įkainosi antrojo darbą, kai 
jis, skaitymo paslaptį atskleisdamas, savo dvasios akimis per 
raidžių simboliką mato bekraštę proto sritį, kur knygas paskaitęs 
asmuo galės skęsti?! 

Nelygu ir studento darbas. Vienas tedirba diplomui laimėti, 
o diplomu duonos užsidirbti, kitam duona tik galimybė Žmonijai 


lobinti mokslu, sau džiuginti mokslo platybėmis ir laiminti jį už 
tai, kad verčia tarpsienį tarp žinojimo ir nežinojimo. 

Ką besakyti apie valstybės vyro darbą! Realistas padarys ją 
tironijos įrankiu, romantininkas - gailestingumo, kad nebūtų joje 
nuskriaustų ir pažemintų šalia privilegijuotų peniukšlių. Išly- 
ginti santykius, suvienodinti teises tetesi romantiškasis širdin- 
gumas, o ne žiaurusis teisingumas. Gaivinkime pirmąjį! 


JUOZAS KUBILIUS 
1878-1917 


Iš kun. J. Tumo pamokslo laidojant 


Pradėjo Jėzus kalbėti minioms apie Joną: „Ko iš- 
ėjote į tyrus regėti? Ar mendrės vėjo supamos?“ 
Mat. 11,7. 


Jėzus giria savo pirmtakūną Joną už tai, kad jisai nebuvęs 
vėjo lankstoma mendrė; suprask, kad buvęs vėjo nepalenkiamas 
ąžuolas. 

Dvasios milžinams, tokiems, kaip Jonas tiesakalbis, ąžuolo 
paveikslas dera. Audros vėjai jo nepalenkia. Tai teisybė. Užtat 
niekas prie jo nė neprisiglaudžia. Ąžuolai stovi skyrium, katras 
sau; kas jų šakelė - tai atkragęs dyglys; lūš, o ne susiglaus. 

Paprastiesiems gi žmonelėms juoba dera lanksčiųjų mend- 
relių paveikslas. 

Visos mendrės išauga iš mauro. Tik vienos taip ir palieka 
gleivėtos, šapais aplipusios, sližų apniktos, kad stovi užunarvėje, 
ramiame vandenyje. Kitos gi esti švarios, gražiai nusiskalavusios 
visa, kas tik atsitiktinai prilimpa, kad stovi amžinai gyvoje srovėje. 

Vienos, neilgai pabuvusios, papūva, suglemba ir atgal sugrįž- 
ta į maurą. Kitos sveikutelaitės draugėje kitų sau lygių šlama 
šiuršia, lingačiuoja, bet tik vėjeliui papūtus. 

Juo smarkiau pučia visoki vėjai šiaurūnėliai, juo linksmiau 
šneka mendrės svyrūnėlės. 


Su pačia audra jos žaidžia. Šniokšdama, kriokdama gula aud- 
ra naikintoja. Niekas jai neatsituri. O mendrelės tik linksi ligi 
pat gimtojo savo gaivalo vandenėlio ir juokias, jog piktoji per- 
šliaužė parejos, nė neužkliuvus. 

Žaidžia, kaip vikras su galingu. 

Net kai žiema vandenį storai sukala, kai mendres replėmis 
ligi pusiau suspaudžia, jos, žiūrėk, tebečeža, tebesišnibžda, tebe- 
lingačiuoja kiekvienam keleiviui, prietelingai lydėdamos juos į 
ramų, nebepavojingą pakraštį, baigiant netikrą kelionę vande- 
niu, kad ir užšalusiu. 

Ąžuolas imponuoja; mendrės - meilesnės. 


A. a. Juozas Kubilius - gyvenimo mendrė. Jis reagavo kiek- 
vienai jo srovei, kiekvienam jo vėjui: su kiekvienu pasišnibždėjo, 
pasitarė, nuo kiekvieno palinko, tik nė nuo vieno nepalūžo; vis 
stačias, pats savimi buvęs ir likęs. 

Dar visai jaunam Juozui smarkiai papūtė lietuvių tautybės 
vėjas. Jis, tasai vėjas, švilpė lietuviams - mendrėms geraširdėms 
apie būtinumą patiems susiprasti ir kitiems padėti, kad susi- 
prastų. Juozas palinko; tapo gilus tautininkas, lietuvybės mė- 
gėjas ir mylėtojas. Bet per visą savo amžių bijojo tautininko 
vardo, kad tai nereikštų rusų, vokiečių ar lenkų apgadinto nacio- 
nalisto vardo. 

Jis dirbo namie, sodžiuje tarpe jaunimo; saviškai išauklėjo, iš 
tėvų atsiėmes, seselę Marcelią'; dirbo ir Kaune kunigų semina- 
rijoje tarpe klierikų’. Dirbo priešingai nelemtos atminties ins- 
pektoriui, sulenkėjusiam latviui latgaliui Kriškijonui?, bent de- 
šimtį metų viešpatavusiam vyskupo Paliulionio vardu priešingai 
rektoriui A. Karosui“. Pavyzdinis klierikas, gabus, mokslus au- 
gintinis, taikus ir visų mylimas draugas, J. K. visai netikėtai 
gauna pasitraukti iš kelio lietuvių lenkintojui. 

Pasitraukė. Betgi nepalūžo: ir toliau veikė sodžiuje, gyvenimu 
neapkartęs. 

Atėjo 1905-6 metai, aldros metai. Papūtė demokratybės vė- 
jai. Revoliucija laimėjo bent žmonių atstovavimą statmenų leidi- 
me; laimėjo pirmąją Rusijos dūmą, parlamento pavidalą. Zarasų 


valsčiai įgaliojo Juozą Kubilių juos atstovauti. Juozas linko su 
demokratybės vėju: mielai prisiėmė antdedamas ant jo liaudies 
užtarytojo pareigas, šoko pildyti jų demokratingiausiu būdu, 
darbo žmonių partijoje, greta socialistų, bet ne socialistuose. 
Gerbdamas socialiąsias reformas, jis per visą savo amžių vengė 
socialisto vardo, kaip vengė ir nacionalisto. 

Pirmoji dūma tepadirbėjo dvejetą mėnesių". Nedaug laiko, 
bet kiek padaryta, ypač kiek žadėta! 

Caras ją išvaikė. Dalis atstovų susileido ir, ranka pamoję, 
išvažinėjo. Dalis gi su dūmos pirmininku Muromcevu“ nepa- 
sidavė. Išvažiavo į kaimynų suomių šalį, į Vypurius (Vyborgą) 
ir iš čia paleido protesto manifestą, šaukiantį priešintis". 

Juozas Kubilius, dūmoje visą savo sielą dėjęs į žmonių teisių 
gynimo darbą, dedasi ir į Vypurių manifestą, iki galui neužsi- 
gindamas savo principų, aiškiai juos reikšdamas visai imperijai, 
idant ir visi pasigautų drąsumo stoti už tos pat laisvės principus. 

Ne vieną parašą deda į manifestą, tik ir savo galvą: už atvirą 
prieštaravimą caro valdžiai ji nėkados neglostė, o anuo reakcijos 
laiku - juoba. Vypuriečiai laukė viena iš dveja: arba kad Rusijos 
piliečiai juos palaikys ir sukils, arba kad valdžia juos tuojau 
suims, ligi tik jie peržengs laisvos Suomijos sieną, ir išgabens 
juos į šiaurę, kur nuo šalčio kraujas gyslose stingsta. 

Grįžta į Suomių vagzolą, visi pasiryžę kentėti už laisvę. Tik... 
nei tų piliečių, už kuriuos galvų guldyti ėjo (dabar tebebūta 
anksti!), nei tų valdžios gaudešių (jie tyčia nieko tučtuojau ne- 
darė, nusimanydami ir paskui tai padarysią be trukšmo). Taip 
tatai smarkiai vypuriečių užtaisytas šūvis tuščiai praskambėjo į 
orą, ne valdžią šviežydamas, bet pačius vypuriečius. To smūgio 
Juozas Kubilius ir mirdamas neužmiršo. 

- Miela būtų buvę kentėti ir net mirti, - sakydavo jis, - žinant, 
jog tai ne veltui. Tik jausti, jog tavo sielos, tavo apaštalystės 
visuomenė nepasergsti, tai virš Žmogaus ištesėjimo. 

Juozas klydo. Tie, į kurius buvo manifestas taikytas, valdžia, 
pasergėjo. Manifestininkus neva teisė, visus sutupdė į kalėjimus, 
atimdami iš jų ir tuos pačius likučius politikos teisių, kurių turėjo 
visi kiti piliečiai. 


Juozas pasitraukė iš kelio valdžiai, taip pat nesulūžęs, neap- 
kartes, nenusiminęs. 

Išėjęs iš kalėjimo, tuos pačius dūmos principus gina lietuvių 
laikraštyje. „Lietuvos ūkininke“ paskelbia būtinumą visuome- 
ninti caro, valdžios, vienuolynų ir dvasiškių žemes, atseit atimti 
iš jų ir atiduoti liaudžiai darbininkeiė. 

Tai buvo pirmieji aiškūs Juozo žingsniai publicistikoje. Pa- 
skelbė raštu, skelbė ir gyvu žodžiu, daugiausia tarpe pačių lie- 
tuvių dvasiškių. Kun. Lad. Mironas? daug apie tai pasakytų. 
Užinteresuotoji lietuvių dalis, Kauno katalikų publicistai, šoko 
gintis neva nuo Lietuvos skaudėjo — Kubiliaus. Buvo gana kle- 
gesio ir įtarinėjimų, būk J. K. darbai esą paprastasis svietiškių 
antiklerikalizmas, kunigų nekentimas. Juozas gynės visai neesąs 
kunigų ėdikas, tik negalįs būti ir jų pataikūnas. Jei ko reikalauti, 
tai iš visų lygiai, be jokių privilegijų, tad ir iš Lietuvos dvasiškių, 
ne tik iš Rusijos popų. Tai būsią patiems lietuviams į sveikatą. 

Dideliam kunigų šauksmui pakilus, J. K. pasitraukė ir jiems 
iš kelio, vėl nepalūžęs, neapkartęs. Liko ir toliau kunigų priete- 
lius, nors tos pat nuomonės, jog kunigui vagoriauti nedera, jo do- 
rai ir pačiam tarnavimui nesveika. Šiandei jau daug, daug pačių 
kunigų pasako tą patį, už ką kaltino J. Kubilių. Šiandien jie mato 
J. Kubiliaus reformomis gyvenimas statyta, ne griauta. Tuo jis 
kaip tik skyrėsi nuo socialistų, kurie visa, kas tik su reakcija 
rišasi, ne taiso, tik naikina. Taigi jis vengė antiklerikalo vardo. 

Supratęs, kiek dar jam trūksta mokslo, J. K. specializuojasi 
ten pat Petrapilyje buhalterijoje; paskui Vilniuje praktikuoja 
žydų banke, nežmoniškai išnaudojamas (30 rb. už dienos ir va- 
karo darbus); užtat paskui savo žiniomis tarnauja pirmajam 
lietuvių bankui Vilniuje". 

Ilgai stovėjo rusiškojo nihilizmo vėjuje. Ir su tuo linko. Tik 
neigiamumai jį vargino. Visus abejojimus jis perėjo ne pasyviai 
pasiduodamas, tik ieškodamas atsakų ir tiesos. Bulgakovas, Ber- 
diajevas, Merežkovskis!!, rimtieji visuomenininkai, padėjo jam 
išbristi iš religinių ir visuomeninių abejonių. 

Už tų jo mėgiamųjų autorių galvos draugai ir patį J. Kubilių 
buvo praminę „bogoiskateliu“'2. Jis ir nesigynė. Daug skaitė, 


daug mąstė ir su žinovais tarėsi. Žiūrėk „Vadove“ gilumą ir 
nepaprastumą jo religinių užkliuvimų, kuriuos išpainioti mė- 
gino prof. Pr. Būčys, nors nesuskubo į visa ką atsakyti.” 

Nepalūžęs atsistojo ir to nėtikių vėjo lankstomas. Anaiptol, 
J. Kubilių tos kovos padarė protingai ištikimu krikščioniu, per 
savo kritikos koštuvą persikošusiu visus tikėjimo dalykus ir net 
savo tikėjimo ideologiją susidariusių; ne dogmatizmo ideologiją, 
tik praktikinės dorybės. Katalikybę tuo atžvilgiu jis individua- 
lizavosi ar savo individualybę dėjo į katalikybę, tvirtindamas 
pamatinius veikiamosios gyvosios katalikybės pagrindus esant: 
teisingumą ir gailestingumą. 

„Viltyje“ skelbiamieji J. K. straipsniai rado daug širdingiausio 
pritarimo iš vienų, viltininkų, ir ko smarkiausio prieštaravimo 
iš kitų, „tikriakatalikių“ kauniečių. Jie su katekizmėliais rankose 
kibo į kovą su tais, kurie neva nukrypo nuo dogmatinės orto- 
doksijos. „Kaltininkai“ sakės nė nemaną krypti bent per vieną 
milimetrą, nes iš viso dogmatikos ir moralės turto gyvenimo 
reikalui teimą to, kas gyviausiai, realiausiai jaučiama praktikoje. 
Vis dėlto tikriakatalikiai Maliauskiai, Dambrauskai (net ne ant- 
raip) ir K? nušlavė viltininkus nuo „Vilties“, pasiimdami ją į savo 
globą‘. Ar paskui daugiau laimėjo katalikybei? Ne! Ne tik ne 
daugiau, net nė tiek, kiek buvo gera jai padarę Smetonai su 
Kubiliais. 

Juozas Kubilius neapkartęs, nepalūžęs pasitraukė iš kelio ir 
kauniečiams. Petrapilyje vis labiau ima rūpintis aiškiai sufor- 
muluoti viltininkų politikos, tautybės, religijos, socialius ir eko- 
nominius, švietimo ir kultūros dėsnius. To jo rūpesnio drauge 
su kitais viltininkais vaisiai — tai dabartinioji dešiniojo centro 
politikos partija - Tautos Pažanga, kurios J. Kubilius buvo pir- 
masai pirmininkas“. 

J. K. neilgai tedirbo plunksna, per 1910-1913 m. Kad nebūt 
buvęs pašalintas, būtų ir ilgiau padirbėjęs. Gaila paniekinto 
publicistinio jo talento. Jis nebuvo grafomanas, nerašė savimylai 
patenkinti, vardui išaukštinti. Raštu tai tesakė, kas jam pačiam 
buvo labai aišku, jau pamėgta, šventa, gyvenant pildytina, neap- 
leistina. Klausimus tekėlė laiku ir reikalu. Užtat ką jau pasakė, 


tai garsu skambėjo visoje lietuvių laikraštijoje. Paliko ir vėles- 
niems. 

Juozo Kubiliaus žodis nesiskyrė nuo darbo. Gailestingumo 
pradas jį vertė būti ko plačiausiai tolerantu kitataučių ir kitokios 
nuomonės saviškių. Teisingumo pradas jam neleido nė diplo- 
matijoje kriptelėti į šalį. 

- Kad ir visą Lietuvos nepriklausomybę už tai laimėtume, 
nevalia Tautos Pažangos Žmogui nė per nago juodymą daugiau 
ką vyriausybėms ir kitam kam pasakyti neg iš tikrųjų mumyse 
yra. Bliaga, humbugas, chlestakovščina"“* — ne mūsų įrankiai. 

Neliuosas nuo žmoniškųjų silpnybių, žiūrėk, tačiau koks J. K. 
buvo nepapuvęs. Koks jis švarus, draugaudamas su mergaitė- 
mis, „abliubenyčiomis“!7, pats juokdavos. Koks ne cinikas kal- 
boje, nors ne bigotas, koks teisingas ir skrupuliatus sąskaitose ir 
svetimo turto eikvojime! 

Dirbdamas Centraliniame komitete Lietuvių draugijos dėl 
karo nukentėjusiems šelpti!ė, jis lyg šventą pareigą ėjo; dirbo 
tautos darbą, Lietuvos Tėvynės darbą kad reikia, ne kad už tai 
moka. 

Vaduodamasis aukščiausiais moralybės pradais, Dievo garbę 
ir šlovę vykino per krikščionybę visų konfesijų. O jei buvo kuo 
paklydęs (kas gi neklydęs?) ar suklupęs, mokėjo ir tvarkytis, 
atgailoti. Su kun. Pr. Būčiu buvo atlikęs rekolekcijas. Sirgdamas 
bent triskart atgailos sakramento prašės, Švenčiausijį didžiausia 
pagarba, pilnu tikėjimu priėmė. Ir džiaugės džiaugės tuo, spau- 
dė man ranką, nušvitęs, kad visa tai jam parūpinau... 

Tegu sau kauniečiai sako, kas jiems tinkama. Juozas Kubilius 
buvo tikras ir didis katalikas. Gyveno ir mirė sulyg Pažangos 
programos: „Religija jam gyvenant buvo tikrai pozityvus veiks- 
nys; krikščionybės etikos principai - visų jo darbų doros matas“. 

Tešvietie jam dabar amžinoji šviesa, kaip pirma jis savo bro- 
liams tautiečiams švietė savo dorybe ir išmintimi"? 


NEKROLOGAS. Gimęs Aukštaičiuose. Mokės Mintaujos gim- 
nazijoje ir Kauno kunigų seminarijoje. Didžiojo Lietuvių seimo 
Vilniuje dalyvis. Valstiečių atstovas pirmojoje Rusijos dūmoje, 


Darbo žmonių partijos narys, Vypurio (Vyborgo) manifesto bend- 
ras, už tai kalėjęs. Paskui specialį mokslą išėjo Aukštuosiuose 
skaitliavimo kursuose, dirbo privačiame „Severname“ komer- 
cijos banke ir Vilniaus Lietuvių sav. kredito draugijoje. Viltinin- 
kų srovės laikraštininkas, religinės ir socialios tiesos ieškotojas. 
Lietuvių draugijos dėl karo nukentėjusiems šelpti bendras, jos 
Centro komitetui pusiau perskilus, Petrapilio pusės prezidiumo 
narys - iždininkas. Viltininkų srovės Rusijoje Tautos Pažangos 
vardu atgaivintojas ir jos pirmininkas. 

Mirė Petrapilyje Karo medicinos klinikoje 1917 m. kovo 4 d. 
8'/, val. vak. Palaidotas ten pat Vyborgo šono kapuose kovo 6 d. 

Gyvenimas margas, pačiam nabašninkui nei laimės, nei turtų 
nedavė. Lietuvių tauta Juozo Kubiliaus asmenyje turėjo labai 
gerą darbininką. Užtai neužmirštinas, jo „Viltininko mintys“ 
įsidėmėtinos, jo pavyzdys sektinas. 

BIOGRAFIJA. Juozas Kubilius buvo gimęs 1878 m. gruodžio 
mėn.” Tindžiulių kaime, Panemunėlio parapijoje (dabar Ro- 
kiškio ap.) iš Juozo Kubiliaus ir Marijonos Kubiliūtės iš to pat 
kaimo. Tėvai, nors vidutiniškai pasiturią ūkininkai, mokslų ne- 
buvo ėję. Temokėjo skaityti ir pasirašyti, tačiau mokslo šviesos 
vertę gerai išmanė, ypač pati motina, ir savo Juzuką jau nuo šeštų 
metų pradėjo mokyti to laiko draudžiamojoje lietuviškoje mo- 
kykloje, būtent patys, namie, prie verpiamojo ratelio, o nuo sep- 
tintų metų rusiškoje valsčiaus mokykloje. 

Juzukas iš pat mažens buvo gabus ir mokslus. Tai išėjusį liau- 
dies mokyklą tėvai, daugiau motinos pastangomis, įstatė į Min- 
taujos gimnaziją. Ten jis prasimokė 1892-96 m., bet buvo išmes- 
tas iš mokyklos drauge su kitais, kurie priešinosi rusų kalbai 
katalikų poteriuose. Kentėtojo už tikėjimą aureolė gaubė aš- 
tuoniolikos metų vaikiną ir sudarė jam pakenčiamą būklę pas 
tėvus. Nei tėvai, nei kaimynai neturėjo teisės badyti jį pirštais už 
tingėjimą, už apsileidimą, už veltui išeikvotą namų turtą ar už 
ką kita. 

Juozas namie prabuvo dvejus metus, 1896-98, tačiau negai- 
šuodamas: jis čia sudarė kaimo jaunimui slaptą mokyklą ir va- 
karais mokė jį, visus trobos langus užsidarinėjęs, kad maskolių 


policija nepatirtų. Tačiau patyrė: namus iškrėtė, ištardė, pagrasė 
net kalėjimu, bet nieko bloga nepadarė. Juozas ir toliau mokė 
drąsiai ir atsidėjęs, bet laiką gaišo, o pelno iš to nebuvo. 

Tad sumanė pauždarbiauti tuo pat mokymu kur kitur; 
1898 m. apsiėmė kažin kokiam ponui B. Pasižymėjimų knyge- 
lėje Juozo neįsirašyta pilna jo pavardė. Užsidirbęs pinigų, ketino 
toliau mokytis savo ištesėjimu, nes tėvai esamu tuo laiku nusi- 
tiekimu nebeapsiėmė varžytis savo išlaidose jo naudai, jei neis 
kunigo keliu. Juozas, nejausdamas pašaukimo būti kunigu, į 
seminariją nėjo; bevelijo atsirasti Rygoje ir tenai rengtis brandos 
atestatui. Čia jis daug dirbo savo mokslui, daug skaitė, daug 
galvojo; matūros vis dėlto nepasiryžo gauti ir, po dvejeto metų 
viską metęs šalin, ėmė ir 1900 m. įstojo į Kauno kunigų semi- 
nariją. Pabuvus dvejus metus, inspektorius kan. Pr. Kriškijonas 
išbraukė jį iš dvasiškųjų auklėtinių. 

Juozo Kubiliaus išbraukimas iš seminarijos padarė draugams 
gilaus įspūdžio. Juozas savo amžium ir gyvenimu buvo labiau 
brendęs neg kiti jo draugai jaunikliai; buvo ramus ir visai korek- 
tingas klierikas; vieną tereiškė stačiai ir nepermaldaujamai — 
priešingą lenkui vicerektoriui lietuviškumą. Kiti sakė čia buvęs 
tik nesusipratimas; girdi, norėta pašalinti jo bendravardis, ma- 
žiau už jį vertas. O dar kiti, kad tikruosius motyvus tenusimanė 
pats Juozas: jis visai nesiskundė savo atstatymu, kaip kitą kartą 
ir Antanas Kaupas*!, 

J. Kubilius vėl ima dirbti savo mokslui. Dabar daug sparčiau, 
seminarijoje gavęs į tai gerą impulsą. Bet laikai buvo neramūs, 
kliudė sau dirbti: čia karas su japonais prasidėjo, čia 1904 metų 
pradžioje maskoliai lotyniškas raides lietuviškuose raštuose re- 
habilitavo, čia prasidėjo revoliucinis bruzdėjimas visame Pabal- 
tijyje, ypač Latvijoje, čia Lietuvos padangėje pasirodė naujas 
asmuo, apgaubtas romantinio patriotizmo aureole, - Jonas Basa- 
navičius. 

Juozas buvo pažangus vyras, gerai išmokslintas, daug ko 
nusimanąs ir — karštas. Jis seniai buvo žymus gimtoje savo apy- 
linkėje. Tai J. Basanavičiui pašaukus lietuvius į seimą Vilniun, 
Nemunėlio valsčiai nieko prašmatnesnio neturėjo pasiųsti kaip 


tik Tindžiulių Kubilių. Tuo pat sumetimu ir visi rokiškėnai ar 
zarasėnai išsirinko jį rinkiku į pirmąją Rusijos valstybės dūmą 
(parlamentą), o rinkikai pažymėjo jį atstovu”. 

Pirmoji dūma to laiko Rusijos valdžiai pasirodė per daug 
revoliucinė. Kubilius buvo Darbo Žmonių partijoje, vadinas, 
kairėje pusėje. Tai su kairiaisiais išvažiavo ir į Finliandiją, pa- 
baigti Dūmos posėdžio, valdžios liepos 8(21) d. pertraukto Pet- 
rapilyje. Pasirašė „Vyborgo atsišaukimą“ kelti revoliuciją vardan 
pažangiųjų reformų ir gavo su kitais visais pasirašiusiais tris 
mėnesius kalėjimo. 

Troškus vasaros metu kalėjimo oras, menkas valgis gerokai 
jam susilpnino sveikatą. Išėjęs iš kalėjimo, gavo porą mėnesių 
namie silsėtis. Paskui įstojo bendradarbiu į „Lietuvos Ūkininko“ 
redakciją, ypač smarkiai pareikšdamas čia „darbiečio“ nuotaiką. 
Tačiau ne asmeniniais sumetimais, tik aukštesniais, kokių buvo 
laikytasi darant Vyborgo rezoliucijas ir kokios praktikos buvo 
įsigyta būsimiems rinkimams į antrą dūmą. Straipsnyje „Koksai 
turėtų būti mūsų atstovas“ Kubilius sako jį turint būti mokytą, 
pažįstantį Lietuvos reikalus, kad jam rūpėtų darbo žmonės (dva- 
rininkams, kunigams jie nerūpį), kad būtų iškalbingas, taktingas, 
mandagus, apsukrus, kad visi atstovai sudarytų atskirą lie- 
tuvių būrelį, kad būtų solidarus su kitais tokiais pat atstovais, 
pasiryžęs kovoti su valdžia dėl sąžinės laisvės. Kunigai atstovais 
netinką, jiems žemės nereikią; turimoji be atlyginimo turinti būti 
pavesta bežemiams. 

Lyginant Juozo Kubiliaus nuotaiką, kada jis buvo valstiečių, 
atseit mažažemių ūkininkų (įskaitant į tai visus kaimiečius) at- 
stovas ir gynė vien tik jų daugiausia ekonominius reikalus ir 
nuotaiką, kuri paskui po kelerių metų pasireiškė, stojus jam į 
viltininkų būrį, lengva pasergėti geroko skirtumo. Buvusius jo 
bendradarbius kairiuosius tai piktino. OJ. Kubilius aiškinosi nuo 
demokratų buvę jam piga atstoti, nes prie jų buvęs tik prišlijęs 
dėl jų takto, ne dėl ideologijos. Jis visados buvo aiškus tau- 
tininkas. 

Dabar pradėjo jam rūpėti ir tikybos dalykai. Buvimas kunigų 
seminarijoje jam nepraėjo veltui. Jis imasi ir toliau studijuoti 


teologijos mokslus. Perskaito ką tik radęs apologetikos srityje 
lietuviškai, lenkiškai ir rusiškai ir ima sąmoningai glaustis prie 
apologeto prof. kun. Pr. Būčio ir rusų profesorių, ieškančių am- 
žinosios tiesos, Berdiajevo ir k. Drauge su religine jų ideologija 
Kubilius pasisavina ir visą vadinamųjų „vechininkų“ („Vechi“ — 
gairės)” ideologiją. Dabar jau buvo piga nukrypti į viltininkus, 
ir jis, negavęs vietos demokratų laikraščiuose skelbti savo reli- 
ginėms idėjoms, kreipėsi į „Viltį“. „Viltis“ buvo tos pat krypties; 
Vilniškis* (redaktorius Antanas Smetona) tai seniai reiškė. Tad 
mielai priėmė Kubilių artimuoju savo bendradarbiu, nėmaž ne- 
varžydamas jo reikšti savo nuomones ir principus. „Tikybos 
dalykai man rūpi. Aš norėčiau juos sau kaip reikiant išsiaiškinti... 
Aš matau, kad tai svarbiausias žmogaus gyvenimo dalykas, nuo 
kurio pridera visa jo veikimo pakraipa“ 5 - sakos savo mokytojui 
prof. Būčiui. 

Pr. Būčio atsakymais į jo abejojimus J. Kubilius patenkintas. 
Buvęs nutolęs nuo Bažnyčios, dabar drauge su kitais viltininkais 
atlieka rekolekcijas pas kun. Maciejauskį?“, paskui pas kun. Būčį 
ir tampa vėl praktikuojančiu kataliku, jau giliai įsitikinusiu, kad 
teisybę rado ir daugiau jam nebėra kuo sielotis. 

Demokratų ideologijos pagrindui - materializmui, pozityviz- 
mui J. Kubilius niekados nepritarė. „Man regėjos, kad tikyba yra 
geriausia žmogaus sielos dalelė. Bet katalikybėj man tuomet ne- 
patikdavo politika“. Katalikų politikavimą ir paskui neigė. Tai 
privedė jį prie ginčų su ateitininkais ir su jų globėjais: kun. Damb- 
rausku, „Draugijos“ redaktorium, ir kun. Staugaičiu-Meškum, 
„Vadovo“ redaktorium, kun. Vaitkum, jo bendradarbiu, ir stu- 
dentu L. Bistru??. Ginčas pagaliau įgijo aštrių formų. Aš tai laikau 
minusu minėtiesiems kunigams. J. Kubilius griežtai neprisidavė 
esąs ir norįs būti neištikimas katalikų dogmatams, siekiąs tik 
praktiško jų pritaikinimo gyvenimui, praktikuojant teisingumo 
ir gailestingumo pradus. Antroji pusė vis kreipė klausimą į teo- 
retinę pusę ir Juozą dirbtinai darė neištikimą katalikybei. 

Kivirčai pasibaigė Dambrausko-Maliausko-Dovydaičio coup 
d'état” - atėmimu „Vilties“ iš Smetonos-Kubiliaus ir K" rankų 
ir pavedimu jos krikščionims demokratams. Žygis netikslus ir 

nereikalingas. Geriau būt buvę, kad Dovydaitis, kaip ir Kubilius, 
būtų įėję į koaliciją ir taip padaręs savo įtaką. „Viltis“ būtų iki 
šiol katalikus jungusi, ne skaldžiusi. Na, faktas įvyko. O man 
taip gražu būt buvę, kad mokytieji mūsų teologai būtų maloniai 
pagloboję pirmąjį pasaulietį, kuriam ypatingai buvo parūpę tikė- 
jimo klausimai. 

J. Kubilius nebuvo priešininkas nė ateitininkų, tik jų suprovo- 
kuotas patarti, kad tobulintis pradėtų patys nuo savęs, o kitus 
(„Viltį“) tobulinti jau paskui imtųsi. 

Koks J. Kubilius pastovus buvo laikytis lietuviško katalikiško 
kaimo tradicijų, įrodo ir jo santykiai su Pranu Vilūnu?, vienu 
kursu vyresniu už jį klierikų, paskui kunigu. Tai buvo gabus, 
darbštus žingeida, labai menku pasiruošimu. Toks tokį surado. 
Abudu papildinėjo savo žinias, abudu neramūs, jaučią daug 
klausimų neatsakytų. Tiesos ir teisybės ieškodami, siekė giliau, 
nesitenkino paprastumais. Vilūnas tyrė daugiau socialinės eko- 
nomijos klausimus, kol galop išvirto iš kunigų, tapo bolševikas 
ir socialrevoliucionierius; kalėjo, paskui emigravo ir šiandien 
esamosios Lietuvos vyriausybės priešas. Kubilius daugiau do- 
mėjos filosofijos, sugrįžo prie Katalikų Bažnyčios, nuo kurios bu- 
vo kuriam neilgam laikui nutolęs, ir išliko gilus patriotas. Kubi- 
lius ir Vilūnas ilgai buvo neperskiriamu draugu, tačiau ėmus vis 
aiškiau reikštis Vilūno nuotaikai, Kubilius ėmė šalti, o kai patyrė 
Vilūną ateistu tapus ir visai nutraukė su juo santykius. Kubilius 
galvojo ne mažiau už Vilūną, bet abstrakčiau; buvo humanistinės 
nuotaikos; Dievo buvimo ir jo pasireiškimo klausimai jam sopėte 
sopėjo, tai ir luomus taikinti norėjo dieviškai, krikščioniškai, 
meiliškai, ne grynai cicilikiškai, sausai teisingai... Kubilius liko 
sau su visomis katalikiško lietuviško kaimo tradicijomis. 

Bet reikėjo gyventi. Buvo gudrus, o reikėjo būti ir praktišku. 
Tai įstojo Petrapilyje į aukštuosius skaičiavimo kursus. Išėjęs 
juos, gavo menkai užmokamą ir labai sunkią vietą žydų „Se- 
vername banke“: už 30 rub. gaudavo dirbti keliolika valandų, 
dieną ir vakarą. Nesiskundė, dirbo stebėtinai kantriai ir sąži- 
niškai. Padėtis pagerėjo, kai įsisteigė Vilniaus Lietuvių savitarpio 
kredito draugija, ir Kubilius rados jos buhalteriu. 

Prasidėjo didysis karas. Vokiečiams vis giliau brendant į 
Lietuvą, pasiliejo išeivių upė: Rusija paplūdo lietuviais, teko jie 
ten tvarkyti, dalis vilniečių inteligentų nutarė vykti į Petrapilį, 
dalis palikti. J. Kubilius nusimanė Vilniuje daugiau būsiąs nau- 
dingas ir nė už ką nenorėjo išvažiuoti. Tik Centralinio komiteto 
nukentėjusiems dėl karo šelpti liepiamas paskutiniu traukiniu 
išvažiavo antroje pusėje komiteto kasininkauti. Petrapilyje dirbo 
atsidėjęs, be atilsio, dieną ir naktį. Bet 1916 m. ūmai apalpo, svei- 
kata ėmė silpnėti. Trejetą mėnesių pabuvo Suomių Terijokuo- 
se; nepagrėjo. Tada C. Komiteto nutarimu aš jį išvežiau į savąją, 
C. Komiteto įsigytają sanatoriją Krymo Jaltoje. Čia pasitaisė, 
gavo 26 svarus svorio; bet vos sugrįžo į šaltą šiaurę, kaip svoris 
ūmai ėmė nukristi, lyso tirpo čia pat akyse. 1917 m. vasario 24 d. 
jau nebekėlė iš lovos - pasileido kraujas per burną. Vasario 27 d. 
nugabenome į Karo akademijos ligoninę. Čia aptiko kažin kokią 
retą Vergofovo?! (?) vardu pavadintą ligą, vos antrą atsitikimą 
Petrapilyje. 

Jau vos bepakalbėdamas, vis dar rūpinosi Komiteto reikalais 
ir prasidedančia revoliucija. „Žmonės kovoja su caru, o aš su 
mirtimi“, — liūdnai kalbėjo ir nusišypsojo patenkintas, kai pa- 
skelbiau jam carą jau atsistatydinus, politikos nelaisvius išsiva- 
davus. Ir vėl temo veidas: „O dabar kas bus?..“ Jis nujautė anar- 
chiją. Ir vėl raminos nujautimu, kad bent „Lietuvai užtekės saulė; 
tiek metų kentėjusiems svetimą jungą lietuviams pašvies laisvės 
šviesa, dėl kurios žuvo ir kalėjimuose puvo tiek kovotojų... Tik 
man nebelemta to pamatyti... Dar labai norėčiau grįžti į laisvą 
Vilnių, į nepriklausomą Lietuvą... Gaili draugų, namiškių; dar 
norėtųsi pasimatyti... Jūs vieni begrįšite Vilniun, aš jau čia pasi- 
liksiu Petrapilyje... Grįžę Lietuvon, darbuokitės Tėvynės ir žmo- 
nijos gerovei ir manęs neužmirškite... Ir aš jūsų neužmiršiu — 
visuomet su jumis būsiu...“ Bekalbėdamas ir pasiskyrė su šiuo 
pasauliu 1917 m. kovo 4 d. 8!/, val. vakaro. 

Aš Juozui laiku pasakiau jo sveikatą esant blogą ir reikiant 
apsirūpint šv. Sakramentais. Iš pradžių nenorėjo tuo patikėti. Bet 
kai aš griežtai tariau: to reikalauja mūsų gi suplanuotoji Tautos 
Pažanga, kad būtume aiškūs ir konsekventingi krikščionys, pa- 

prašė atvesti kunigą. Kunigą gavau šv. Kotrynoje“*; bet komu- 
nikacijos nebebuvo jokios, o pasnigo giliai. Tai abudu gavome 
ar ne keturius kilometrus pėsti klampoti per kažkokius didžiau- 
sius tuščius plecius - Marso lauką ar ką ten, nebeatmenu. Paskui 
dar kartą paprašė jo paklausyti ir šv. Sakramentą atnešti. Tai jau 
aš padariau. Mirė kaip tikras katalikas ir liko visiems tautinin- 
kams pavyzdys. 


1906 m. 


1907 m. 


1908 m. 


1910 m. 


1910 m. 


1910 m. 


1911 m. 

RAŠTAI CHRONOLOGIŠKAI 


„LIETUVOS ŪKININKAS“ 


.33. Buvusiojo Lietuvos atstovo pranešimas. 


57. Koksai turėtų būti mūsų krašto atstovas. 
61, 62. Dar apie atstovų rinkimą. 

61. Lietuvos dvarininkai ruošias. 

2. Ką daryti?.. 

14. „Lietuvių kuopa“ pirmojoj Dūmoj. 

2. Kalba teisiant vyborgiečius. 


„VADOVAS“ 


. Laiškai į prof. Būčį. 


„LIETUVOS ŽINIOS“ 


9. - 23. Dėliai tikinčiosios inteligentijos. 


8. Nr. 


9. 


10. 
11. 
12. 
13. 
14. 
15. 
16. 
17. 
18. 
19. 


„VILTIS“ 
42. Dėl tikybos reikalingumo. 
44. Artabano dovanos. 
147. Argi čia „putros virimas“. 
7. Kokios gi mums taktikos laikyties. 
16. Dėl kovos su klerikalizmu. 
21. Dėl tikybos laisvės. 
30. Kiek pirmeiviai protu gyvena. 
31. Pirmeivių bešališkumas ir tolerancija. 
33. Dėl minties liuosybės varžymo ir tolerancijos. 
34. Kodėl aš atstojau nuo pirmeivių. 
38. Kas yra dvasios vergas. 
39. Irgi polemikos įrankis! 

20.- 58. Ar gali lietuviai pasitikėti lenkais demokratais. 
21.- 81. Ar mūsų pirmeiviai nekovoja su tikyba. 
22.- 141. Reikia rinkti valsčiaus rinktiniais susipratusius 
vyrus. 

23.- 144. Ar šokti advente ir gavėnioj? 

1912 m. 24.- 35. Dėl mūsų pirmeivių principų. 
25.- 36. Kristaus prisikėlimas ir mūsų laikai. 
26.- 39. Iš vokiečių katalikų gyvenimo. 
27.- 52. Argi tas pats? 
28. — 65. Dėl Čenstakavos kelionės. 
29.- 66. Ar sunaikintoji „Kova“ prieštaravo etikai? 
30.- 69. Lietuvių atstovų spalvotumas. 
31.- 77. Kas Katalikų Bažnyčioje reformuojama. 
32.- 78. Dar dėl Mokslo Draugijos paskaitų. 
33.- 81. Atsakymas p. P. Leonui. 
34.- 87. Lenkų laikraščiai ir Vilniaus seminarija. 
35.- 90. Kas čia kaltas? 
36.- 94. Dėl Rodūnės lietuvių nuoskaudos. 
37.- 98. Komisijos protokolo falsifikacija. 
38.- 105. Atsakymas į kun. Rektoriaus Ušilos laišką. 
39.- 111. Pirmeiviai ir Dūmos rinkimai. 
40.- 112. Bulota ir Dūmos rinkimai. 
41.- 120. Baigiantis rinkimams. 
42.- 122. Pavojus Kauno gubernijos rinkimams. 
43.- 128. Kauno gubernijos rinkimai. 
44.- 131. Dėl Kauno gubernijos Dūmos rinkimų. 
45.- 135. Reikia organizuoties. 
46.- 138. Dar dėl misijų šelpimo reikalo. 
47.—- 138. Mūsų cincinato žygiai. 

1913 m. 48.- 24. Dėl katalikiškojo veikimo. 
49.- 33. Atsakymas [Bistrui]. 
50.- 34. Dėl takto. 
51.- 37. Tautybė ir dora. 
52.- 45. Atsakymas p. A. Jakštui. 
53.- 56. Ateitininkai ir katalikų darbavimasis. 
54.- 63.—64. Dėl tariamojo p. Jakšto subjektyvizmo. 

55.- 80.- 1. Iš didelio rašto išėjo iš krašto. 

56.— 90. Pirmeivių apaštalai. 

57.- 90. Irgi dėl principų. 

58.- 91. Dėl paklusnumo dvasinei vyresnybei. 

59. — 93. Kas teisybė, tai ne melas ir ne šmeižtas. 

60.- 95. Argi tai patarimas? 

61.- 96. Lietuvių Mokslo Draugijos įgaliotiniai 
Amerikoje. 

62.- 116. Mūsų politikanai. 


SOSTINĖ - NATŪRALUS PADARAS 


Šv. Rašte ar Talmude, nebežinau, esą pasakyta vadams: „Ne- 
būkite kaip šunes“. Ilgai nežinota, kaip aiškinti šitas labai jau 
nepanašus panašumas. Pagaliau atsigodota, kad šuo visados 
bėga pirma savo šeimininko; rodytųs, kad šeimininkas seka 
paskui savo šunį; o čia šuva vis dairos: kuriuo pasuks šeimi- 
ninkas, ten ir jis bėgs. 

Sąmojingas palyginimas, gilus pasergėjimas. Aš jį noriu pri- 
taikinti valdžioms ir valdovams. Sakome, valdovai, asmens su- 
darą istoriją, tautų ir valstybių likimą. Bet iš tikrųjų tautos evo- 
liucijos keliais keičias, ir iš jų valstybės išsivynioja; tautos vadai 
tik dairos, kas čia darosi, daro taip, kaip jaučiamoji pajėga links- 
ta. Patariama vadams, kad jie nebūtų kaip šunes, kad sava valia, 
savo išmanymu elgtųsi, o ne kaip „minia“ jiems diktuoja. Bet tai 
veltui. Gali būti vadas gabus ir padaryti daug gera savo tautai; 
tačiau tas tikrasis gerumas pareis nuo jo jautrumo atspėti istorinį 
savo žmonių likimą ir su laiku pasikeičiančią jų dvasią. 

Istorijoje, pažangoje nieko nėra savavališka ar vienavališka. 
Sakyčiau, net ir technikoje: ir elektrai ar radijui žmonės turi pir- 
ma patys pribręsti, kad galėtų jau duoti išradėjus Markonius ar 
j. p.! Jie ne išradėjai; jie tik pareiškėjai. Politikoje taip pat. Joks 
Napoleonas iš zulusų nesudarys Vokiečiams lygios valstybės. 
Bet ir vokiečiams savu, reikiamu laiku ateina Bismarkai ir 

Širezemanai. Gali atsirasti išdėlių. Jie pridaro daug triukšmo, 
nubrenda didelius tolius ir pasako: visa tai mano, visa tai viena. 
O praeina kiek laiko, ir didis vienetas iškrypsta dalimis į visas 
šalis, katras sau, mažesniais vienetais. Nieko negali padaryti 
nenatūraliai, vienodai, tiesiai, kaip priversti vandenį, kad jis 
nevingiotai, tiesių tiesiai tekėtų: jis teka suktai ir rausia krantus. 
Politikos genijai tik tie, kuriems Dievo duota justi istorinė (bu- 
vusi, ne būsima) tautos kryptis ir dabartinė nuotaika. 

Taip istorijos dalykams žiūrėdami į akis, nujau, bene pasa- 
kome ir mūsų politikos genijus dalim tebuvus didvyrius, tam 
kartui teįsikišusius į tolimųjų kaimynų reikalus, kai vieni, ne- 
tvarkoje būdami, patys prašės, kad juos sutvarkytų, ar kiti, bai- 
lėje būdami, kad apgintų (gudus, ukrainiečius nuo totorių). Tai 
buvo graži ir kilni rolė. Bet ją pavaidinus, derėjo tolimesnius pla- 
nus daryti, atsiremiant vien tik tos vienos grupės žmonių, kurie 
tos pačios nuotaikos. Tada jų veikalas būtų buvęs patvaresnis. 

Girdime aimanojant, kodėl Gediminas, Vytautas ir k. mūsų 
politikos genijai nesudarė tautinės lietuvių valstybės. Tai ką 
padarysi? Reikia sutikti arba juos buvus ne per didžiausius ge- 
nijus, arba dar nebuvus iš ko sudaryti tokia valstybė. Miela ne 
miela, o pripažinti reikia. Politinei kūrybai nedaugingos lietuvių 
tautos jau būta visai pribrendusios; ji davė eilių eiles vadų, kurie 
reiškė ir vykino savo tautos genijų; jie sugebėjo organizuoti labai 
plačias sritis, labai daugingus gyventojus, duoti jiems įstatymus. 
Juk faktas, kad tik Lietuva tesudarė savo teisių kodeksą, Lietuvos 
Statutą, o Lenkija nesusidarė savo Koronoje jokio statuto ir nau- 
dojos tik privatiniu rinkimu palaidų įstatymų (Volumina Le- 
gum}. Tačiau aniems laikams būta reikalinga daugiau skaičium 
neg kultūra pajėgios valstybės. Ir tam reikalui mūsų kunigaikš- 
čiai buvo pribrendę, tik tauta skaičium nepajėgi. 

Lietuvos Kunigaikštija tad tebuvo dvasia lietuviška, nors 
kūnu gudiškai rusiška. (Ruš-Ukraina* skirtina nuo dabartinės 
Rusijos, pirmiau to vardo visai neturėjusios). Įstatymai lietuviški, 
valdymas lietuviškas ir, tai pažymėtina, iš lietuviško centro. 
Lietuviškai-gudiškai-rusiškai valstybei sostinė — centras buvo 
Vilnius. 

Mano išmanymu, niekas taip stipriai nepabrėžia lietuviš- 
kumo „Litovsko-Ruskavo gosudarstva'“ kaip jos lietuviška sos- 
tinė. Vilniaus apylinkę tik vėlesniais laikais apgulė gudai, sugu- 
dindami lietuvius; kiek senėliau visos apylinkės būta visiškai 
lietuviškos; tai liudija visi iki šiam laikui išlikę geografiškieji ir 
miesto dalių vardai. Apie juos buvo „Mūsų Vilniuje“ kalbėta“. Lie- 
tuviai kunigaikščiai namie tegalėjo būti tvirti; svetimiems valdyti 
tikrų, ištikimų kunigaikščių dvasios administratorių tegalėjo 
rasti tarpe savųjų, namie, ne tarp svetimųjų tautų, kad ir bendrų 
piliečių. Lietuvių tauta tokiu būdu mokėjo brangią ir gausią 
duoklę žmonijai, kultūrą nešdama labai dideliam kraštui nuo Bal- 
tijos iki Juodųjų jūrių. „Lietuviškos Rusios“ lopšys buvo „Šven- 
tojoje Raguvoje“, slėnelyje Neries ir Vileikos santeklyje, lenkų 
paskui vadintoje „Dolina Šwietoroga“?, kur Gedimino pilis. 

Vilnius pasidarė pačios didžiosios anais laikais Europos vals- 
tybės — Lietuvos mechaniškai visuomenišku dėsniu: kur daug, 
prisideda; rusiškai: k bolšemu priložitsia. Lietuvoje susikaupusi 
valstybinė dvasia kaip magnitas sutraukė į sau visa, kas tik 
valstybei derėjo iš visų plačiųjų provincijų. 

Mes ir čia pasakome - Gedimino genijus sugebėjo rasti tokią 
tinkamą vietą plačios valstybės centrui. Ir vėl tokia pat klaida, 
kaip sakant apie pačios valstybės sudarymą. Ne atskiras žmogus 
parenka valstybės centrą ir pats ten savo sostą įsisteigia, bet ta 
pati tauta, tie patys amžinieji evoliucijos dėsniai, kuriems tautos 
vadai tėra paklusnūs įrankiai. Mėginimų fiksuoti valstybės cent- 
rą buvo daug. Istorija kalba apie Borutą, Naujapilį, Uteną, Tra- 
kus’. Kitur net milžiniškos gintuvės buvo pastatytos. O kas iš jų 
beliko? Kartais nė tikros vietos nebeatspėjame, ar tai buvo kur 
Raseinių ar panerių krašte. Atskiri valdovai ilgai bandė, kur 
pastoviau bus įkūrus sostinė. Kur nebuvo pastovu, ten ir nejsi- 
gyveno. Kai galų gale aptiko natūralųjį valstybei centrą, ten 
tvirtai įsigyveno: Vilniui jau septintas šimtas metų. Bandė Vytau- 
tas kitur sudaryti centrą — Lucke, ten arčiau Galicijos, arčiau 
Juodųjų jūrių. Ten ir visos Europos valdovus susikvietė jo kara- 
lium darytų?. Vilnius - sostinė nė nekrust, ir iš Lucko tiek teliko, 
kiek ir iš Naujapilio ar net Trakų — vien apleisti griuvėsiai. 

Vytauto Didžiojo Luckas lygu Petro Didžiojo Petrapilis: užsi- 
metė ir pasidarė juos sau buveinę, vietą savo sostui. Carai per 
du šimtu metų sėdėjo Petrapily. O Maskva, kaip buvo Rusijos 
sostinė, taip ir paliko ji, ne Petrapilis. 

Valstybės sostinę aš vaizduojuos kaip kokią natūraliai slesną 
vietą, kur iš visų šonų gauna natūraliai tekėti visi vandens ir 
sudaryti ežerą. Pamėgink jį išsekinti. Nuleisi vieną vandenį, jis 
pritekės kito ir vėl drėkins apylinkę ir vėl dabins ją savo žydru- 
mu irišdaigintų želmenų žaliumu. Kaunas - Luckas, tik laikinas, 
jis jokiu būdu neatstos Vilniaus — sostinės natūralumo. Kaunas — 
Petrapilis, geografiškąja savo padėtimi skirtas pirklybai, strate- 
gijai, ne širdies, ne smegenų rolei, kad kraują ir dvasią iš savęs 
kvėptų visam valstybės organizmui. Ag Kaunas jau buvo Vytau- 
to sostinė, kaip ir Trakai, vis dėlto santarvių darytų Vytautas 
važiavo Vilniun. Kas gi šiandien gali pasakyti Nepriklausomą 
Lietuvos valstybę būtų buvę galima paskelbti iš Kauno, iš Šiaulių 
ar iš Rokiškio? Nepriklausomybės šūkį šūktelėti tegalėjo iš Ge- 
dimino pilies Vilniaus Vilkas. 

Ar dabartiniai Vilniaus okupantai, kurie jį smaugte smaugia, 
kurie neduoda jam atsidvėsti, taip ir mano —- pasmaugsią Lie- 
tuvos sostinę? Ne! Amžindien, ne! Ir lenkai jaučia po savo letena 
tebesant gyvą geografišką ir sociališką organizmą, kuriam, vo- 
kiškai vadinant, Hinterland”, yra visa Lietuva. Tik kai mes ma- 
nome sostinę turint sugrįžti į valstybę, lenkai mano antraip - 
valstybę privalant sugrįžti į savo sostinę. Tegu sau būtų ir taip. 
Mums vis viena, bet tik nepriklausomiems. Vis tiek lenkai Lie- 
tuvos nebenutekins į Varšuvą, jei nuo Vytauto mirties nenute- 
kino. Tuščios pastangos lietuvių tautinės dvasios ežerą Vilnių 
pavaryti aukštyn į kalną, į svetimybę. Tuščios pastangos Vilniją 
padaryti Varsovija, kaip Minskiją padaryti Moskovija"', o Kije- 
viją ar Lvoviją — Varsovija. 

Geologai yra patyrę, kad dirbtinai kiton vagon nutekinta upė 
turi tendencijos grįžti į pirmykštę vagą; statyk, nestatyk jai pyli- 
mus, ji per ilga ten grįš. Nenusiminkime ir mes, lietuviai: mes 
tebekrypstame į Vilnių ir ten atsirasime. Prieš gamtą nepaveiks 
jokia galybė. Vilnius natūraliai buvo mūsų ir bus. 

VYTAUTO DIDŽIOJO 
TILTO PAŠVENTINIMO PROGA 


Kan. Tumo kalba 


„Malonėk, Visagali amžinasis Dieve, iš dangaus atsiųsti savo 
Angelą saugotų ir gintų šito tilto ir visų, kurie per jį eis ir išeis“ 
(Rituale)!. 

Malonėk palaiminti visą mūsų kraštą Lietuvą ir pačią jos val- 
dovo Vytauto Didžiojo būstinę - Kauno miestą! 

Tegu niekas nedrįsta į jį įeiti, kurių širdyse yra blogų norų. 

Rimties Karaliau, nuramink mūsų aistras arba pakreipk jas į 
ramios kultūros darbą! 

Matai, mes vos vos statomės savo Tėvynę. Sunku mums tesėti 
pačiai būtinajai pradžiai, bet jei ir tą pradžią kas irdins, visai 
nieko nesukursime. 

Tavo Apvaizda tepavelijie mums vilčių kupiną mūsų dabartį 
sumegzti su tauria ir garbinga mūsų praeitim. 

Tu gi pats davei mums turiningą istorinę tradiciją: ji mus 
išauklėjo nepriklausomus. 

Tu esi davęs mums valdovą - apaštalą Vytautą Aleksandrą: 
jo valstybinėmis tradicijomis tebesame politiškai gyvi. 

Jo vardu dabar štai prasimanėm šį kuklų mūsų pastatą: pir- 
mai pradžiai jo jubiliejaus metų? daugiau nė netesėjome. 

Bet lieka visi metai jo garbei papildyti: jis vertas to, ir Kaunas 
jam daug dar kaltas. 

Vytauto tradicija - didysis devynių šimtų metų senio Kauno? 
papuošimas. 

Jo dvasios pilnas mūsų miestas: teesie pilnos ir mūsų širdys. 

Iš jo senapilės antai paneryje, iš jo bažnyčios šitai panemunėje 
teberyškėja mum Vytauto Aleksandro testamentas. 

„Aš, krikščionybės apaštalas Lietuvoje, pabaigiau ją tuo sumegz- 
ti su Vakarų Europa; jūs, dabartiniai mano miesto tėvai ir mano 
tėvo Kęstučio tėvainystės Valdovai, nebeatsilikite nuo Europos. 

Brangius senovinius indus laikome meniškai papuoštose dė- 
žėse ir indaujose: brangios valstybinės mano tradicijos teesie 
gyvos menais sukultūrintame Kaune. 

Didžiuokitės, kad esate senos valstybės piliečiai, bet dėkite ir 
savo pastangų, kad mokslais ir menais spindėtumėte. 

Aš, Vytautas, su savo Taryba, tebeesu jūsų Prezidentūroje ir 
Ministerių Kabinete; ir dėja tam, kas mūsų išsižadės: tas savo 
paties brangenybę Nemune paskandins. 

Naujųjų laikų dalykai testojie šalia manęs: istorijos etapai 
tęsiasi kaip siūlas iš kamuolio, o ne susibeda kaip basliai į žemę. 

Penkių šimtų metų savo evoliuciją apsikepurėkite dvide- 
šimtuoju amžium. 

Aš esu jūsų kultūros pagrindas, o ne jos pažangos trukdy- 
tojas. 

Tarp mūsų pusė tūkstančio metų: aš viename gale, mano 
Burmistras* su miesto valdyba antrame gale, bet mes susi- 
siekiame. 

Ačiū tau, Kaune, sveikas pradėjęs mano jubiliejų: tu ir pabaik 
ji atidengimu svieto akims mano senapilės liekanų. 

Aš ten sargyboje stovėsiu, kad tu, Kauno miesto valdyba, 
kilnioje savo rotušėje nepamirštumei iš kur dygus. 

Tu - tik mano lietuviškos būstinės saugotoja, kaip aš buvau 
lietuviško tavo krašto nepriklausomybės saugotojas. 

Antai Nemunas ir panemunės, Neris ir paneriai kelia savo 
balsą: jie kelia savo bangas labiau ūžiančias Lietuvos garbe ne- 
kaip tolimesnieji tavo priešininkai. 

Nebūkite bailūs dėl savo ateities: praeitis jus išvaduos. 

Ne aš reikalingas, kad jūs savo miesto dalis — bažnyčią, 
senapilės skverą, kalną, prospektą, priemiestį - mano vardu 
šauktumėte, tik kad jūsų pačių lietuviškos širdys tuo atsi- 
gaivintų. 

Virš visų mūsų karaliauja Dievas, apsivilkęs gražuma ir galy- 
be: jis palaimins teisingus jūsų siekimus, kas tikrai jūsų. 

Man Jis davė Nepriklausomą Valstybę ir Žalgirį, jums pridės 
ir Vilnių“. 

Didysis Vytaute - Pavyzdy! Mes tebegirdime tavo balsą iš 
senapilės, tebesuprantame tavo siekimus ir pasiryžę esame vy- 
kinti tavo testamentą. 

Tik tegu mums padeda Dievas! Amen. 

ATSAKYMAS Į „SEKMADIENIO“ ANKETĄ 
„ŽYMŪS ASMENS APIE „SEKMADIENĮ“ 


„Sekmadienio“! turiniui nieko prikišti negalima, gal kartais 
ir pasitaiko išsišokimo, bet didelių blogybių nesimato. Tačiau 
išorinė pusė — tai skandalas. Korektūra menka ir sulankstymas 
nedovanotinas. Tai elementariniai estetikos dėsniai, kad to ne- 
būtų. Nors ir lengvo žanro laikraštis, bet anaiptol nenumeti tai 
dienai. Pavyzdžiui, aš renku visą „Sekmadienio“ komplektą 
vienai bibliotekai. „Sekmadienio“ lektūra ne man, bet neišsi- 
laikai neskaitęs, o ypatingai dėl to, kad yra daug nepasenusių 
žinių. O kas pirmas paduoda naujesnę žinią - tas geresnis. Šaržas 
geras dalykas, ir ypatingai „Sekmadienį“ puošia šaržas. Buvo 
keletas labai vykusių. Turime keletą pavyzdžių (ne pas mus, 
žinoma, bet užsieny), kai sąmojinga karikatūra pakelia net laik- 
raščio tiražą. 


PAS GEDIMINO KAVALIERIŲ 
MINTAUJOJE 


Šeštą valandą vakaro, pasibaigus priešpiečiams pas Lietuvos 
pasiuntinį ir įgaliotą ministerį p. Dailidę' (Žr. „L. A.“ 47 nr.?), 
kur nepaprastą malonumą rodė p. Dailidienė, dalį svečių su 
pačiu p. ministeriu Dailide solenizantai pasiėmė pietų į Min- 
taują. 

Iš Rygos į Mintaują 40 kilometrų valandą važiuoti itin geru 
plentu. Mintauja-Jelgava dabar pavirtusi Rygos priemiesčiu. 
Tarp jų kursuoja 15 keleivinių traukinių ir 50 autobusų. Daug 
kas gyvena Mintaujoje, o tarnauja Rygoje, kasdien labai pigiai 
važinėdami. Autobusai pigiau veža negu traukiniai. 

Devintą valandą (Latvijoje tai dešimta) papietavus, prie mon- 
sinjoro Kazimiero Jasėno klebonijos atėjo gimnazistai su fakelais 
ir išsikvietė į vaikštynes. Turėjo tai reikšti garbę Lietuvos Pre- 
zidento delegatui kan. Tumui, Lietuvos ministeriui Dailidei ir 

savo kolegijos pagerbtiems nariams. Devintą valandą Mintauja 
„nebegyva“,ir fakelcūgui' su orkestra teko gerokai ji patramenti. 
Fakelcūgai Latviuose paprasta iškilmių dalis, kai norima kas 
pagerbti. 

Tą dieną gavau atsigulti, deja, be vakarienės. 


GREITOJI VAŽIUOTĖ 


Jonukas - didelis mėgėjas greitai važiuoti geruoju laisvės 
arkliu. Važiuoti — reiškia ne tik sėdėti ratuose ir pasiduoti veža- 
mam kaip karusėlėje, bet pačiam laikyti vadeles ir botagą. Nori 
greičiau - gelnyk arklį. Bėga greit - kyla sadistinis džiaugsmas 
ir noras, kad bėgtų lig galvai apsvaigstant. 

Laisvės arklys baikštus, botago klauso. Neša viesulu - nosies 
tiesumu, o kelias tokiai važiuotei nepataisytas, duobėtas ir krei- 
vas. Šokinėja Jonuko ratai kaip konvulsijose; arklys nebesulaiko- 
mas, rankiotės stingsta, ratai virsta, - Jonukas galvą prasimuša. 

Paskui jis bijo laisvės arklio; neina prie jo nė iš tolo; bevelija 
pėsčiuoti. Kaimynai iš jo tyčiojas, Jonukas tik verkia: „Tai kam 
gi man vadeles padavė!“ 

Ir teisybę sako. Nei čia laisvės arklys kaltas, nei pats važiuo- 
tojas. Kol jį paleisi patį vieną, išauklėk jį stiprą, pagalintį sulaikyti 
bėgūną, o ypač greitoje važiuotėje neapsvaigti, nuovokos nenu- 
stoti; pripratink šaltu krauju dairytis koks kelias. Lygu ~ leisk 
kiek tik iššoka zovadu; kreiva - teleisk ristele, kad būtų laiko 
pasisukioti; o duobėta - žingine, kad bent ratai nesubyrėtų. 

Už tautos Jonuką atsakys jo auklėtojai —- mokytojai. Maža 
nusakyti važiavimo kryptį: dar reikia išmokyti važiuoti, kad 
galvos neprasimuštų, o kartais net kad jos nenusisuktų. Auk- 
lėtojo - mokytojo rolė -išminčiaus rolė - išmintį bren- 
dinti, ne vieną tik išmonę. 

Deja, tam mokytojui, kurs progreso važiuotėje pats tampa — 
Jonukas, pats svaigsta greityje, pats prasimuša galvą ir kitiems 
galvas suskaldo! Jaunas pačių mokytojų amžius jų nepateisina. 

Juo mažiau tebesi prityręs, juo būk atsargesnis. Per ilga imsi 
sveikai nusimanyti. 

Taip kalba senas dėdė, kuriam greitai važiuoti itin patinka, bet 
kuris nebeturi noro pajusti savo kaktoje guzą ar pakaušyje skylę. 


CETRA - ŠATRIJA 


Vytauto Didžiojo Komitetui ir visuomenei Varnių buv. Ka- 
tedros klebonas kun. Antanas Juozapavičius! atmina dar vieną 
Vytauto Didžiojo įsteigtą bažnyčią — Cetroje. 

1. Narbutas („Dzieje Narodu Lit.“, 1, VII, pag. 306), minė- 
damas įsteigimą naujos Medininkų - Varnių vyskupijos?, sako, 
monarchai pirma įsteigę bažnyčias Varniuose (katedra), Ario- 
galoje, Kražiuose, Medininkuose, Raseiniuose, Viduklėje, Ve- 
liuonoje, Kaltinėnuose, Cetroje, Luokėje... 

2. Kun. Stan. Čerskis („Opis Žmudzkiej Dyecezyi“)* nurašo 
šią Narbuto posmą, pridėdamas klausimą, kurgi ta Cetra šian- 
dien beesanti? 

3. M. Valančius (Žemajtiu Wiskupiste, d. I, p. 43, $ 27) irgi 
mini šias pat bažnyčias, išstatytas po 1416 m., bet Cetros nebe- 
mini, nes kiek viršiau ($ 25) nemaža kalbėjo apie Šatriją. 

Iš to kun. Juozapavičius daro išvadą: „Man kaip ir norisi Jums 
nurodyti, kad tariamoji Cetra buvo Šatrija, ne kas kita. Krikš- 
čionybę įvedant, tai mes gerai žinome, naujos tikybos apeigoms 
daryti pirmiausia rūpintasi paimti tas vietas, kurias stabmeldžiai 
laikė savo šventovėmis. Žemaičiuose kitos šventesnės vietos, 
kaip Šatrijos kalnas, nėra buvę. Šatrija tarnavo tikybos reikalui 
ir drauge strategijos: ji - aukščiausias punktas plačiausioje apy- 
linkėje, tai tinkamiausia sargybai, kuri pavojų pajutusi duodavo 
žinią apie tai, naktimis pakurdama didelius laužus skaisčiai 
degančių sausų virbų, „šatrų“. Be to, senųjų dienų Luokės miesto 
būta du - tris kilometrus dar toliau nuo Šatrijos kalno. Taigi aš 
galiu kun. Čerskio smalsumą patenkinti: jo ieškoma Cetra yra 
Šatrijos kalnas. 

Jei ne bažnytiniam komitetui, tai bent šiaip jau kuriai kultūros 
organizacijai šiais Vytauto Didžiojo metais derėtų pagalvoti, 
kaip čia šis kalnas panaudojus Vytautui pagerbti. 

Vyrai, norėdami garbingą ateitį kurti, neatsipalaiduokite nuo 
tautos praeities!!! Giliu mano įsitikinimu, ateitis, tikroje šio žo- 
džio prasmėje, vadinas, rimtai suprantamojoje, yra kaip tik suma 
praeities ir dabarties. Tikrą, pastovią, rimtą tautos ateitį tegalima 
vaizdintis sudėtą iš šių dviejų elementų. Sapienti sat?.“ 

Visai teisinga. Kiek dėl paties Šatrijos vardo. Gyvoje tenykš- 
čių kalboje esą girdėję Šatrės žodį raganos prasmėje. Tai šatrija, 
kaip žydija, reikštų — raganija, raganynė. 


Vytauto bažnyčia Perlojoje 


Perlojoje, Merkinės dekanato, parapijonai pasistatė naują mū- 
rinę bažnyčią. Šiemet, švesdami Vytauto Didžiojo jubiliejų, šitą 
bažnyčią pašvęs ir pradės joj pamaldas laikyti. Šalia šios nau- 
josios tebestovi Vytauto Didžiojo funduotoji medinė. Ji iš mau- 
medžio, tai tebėra visiškai sveika; galėtų dar ilgai stovėti, bet 
kitoje vietoje, nes čia pat, už 3—4 metrų nuo mūrinės, jai nebe- 
dera, ir parapija atsisako ją globoti vien kaipo paminklą. Vysku- 
pijos kurija nesutinka perleisti tų sienų kuriam civiliam reikalui. 
Tai kas sugalvos, kaip čia padarius, kad Vytauto laikų maume- 
džiai ilgiau reikštų jo atminimą? 


DAUGŲ BAŽNYČIA 


Keliolika metų Dauguose klebonavęs kun. Vl. Mironas! 
1928 m. šitaip nusakė Daugų bažnyčios istoriją aplankiusiam 
Kaišiadorių vyskupui?, 

Mūsų bažnyčia viena pačių pirmųjų pastatyta vos tik įvedus 
Katalikų tikėjimą Lietuvoje. Dauguose kitados buvo Didžiųjų 
Lietuvos Kunigaikščių vasaros rezidencija (vasarnamiai). Tuo 
pat metu, kaip Vilniuje buvo Jogailos statoma Šv. Jono bažny- 
čia, DLK Vytautas Aleksandras 1393 m. organizavo katalikų 

parapiją Dauguose ir statė bažnyčią Dievo Apvaizdos vardu. 
Jai laikyti priskyrė nemaža turto; jį paskui atskirais raštais yra 
patvirtinę paskesnių laikų Respublikos valdovai. Dievo Ap- 
vaizda čia išlaikė Vytauto Didžiojo idealus: didumas Daugų 
parapijos iki šiam laikui tebėra gryni lietuviai, ir katalikiška jų 
dvasia tebėra gyva. 

Iš tų laikų yra dokumentas: 

„Kopia Funduszu Xięcia Witolda W-go X-stwa Litews. Nieg- 
dyš potwierdzonego w R-u 1503 przez N. K. 5. L. N. Milošciwego 
Aleksandra 2go (?) Pol.: co do kategorij Ograniczenia się z J. w. 
Giedyminem Chorążym L. W-a Trockiego““. 

Yra ir daugiau dokumentų, kurius tepaskaito paleografai. 


Vytautas D. ir totoriai 


Pernuvaros* mokytoja Jadvyga Juškytė“ atmina mums toto- 
rio Juozapo iš Konkirantų Sabaliausko“ raštus, kur įvade mini 
Vytautą Didijį. Be ko kita, jis rašo: „Mūsų giminė Lietuvoje 
pradėjo atsirasti dar Tamerlano Didžiojo? laikais. Bet pirmas 
Didysis Liet. Kunigaikštis Vytautas aprūpino ją žeme ir užtik- 
rino tikėjimo laisvę: paėmė mus (totorius) į savo valdžios ir 
įstatymų globą...“ 

Kun. Vytautą Zigmanto I laikais šitaip minėjo mūsų bočiai: 
„Nebeturime garbingojo Vytauto! Jis mūsų nevertė užmiršti 
Dievą ir Jo siųstąjį Mahometą. Mes gi, į šventąsias vietas nusi- 
gręžę, jo vardą kartojame greta mūsų Kalifų; savo kardais prisie- 
kiame, kad mylėsime lietuvius. Karo metu paėmęs mus į ne- 
laisvę, įžengiant į tą Lietuvos žemę, pasakė: „Tas smėlys, tas 
vanduo, tie medžiai bus mums bendri.“ 


kad mes naujame mūsų krašte neesame svetimi...“ 
Kaip kur pagerbiamas Vytautas D. 


Veliuonoje bažnyčios įkūrėjui Vytautui miestelio aikštėje 
priešais bažnyčią statoma trijų metrų aukščio Vytauto D. statula 
ant postamento. Visas paminklas iš gelžies betono, granitą 
imituojančio. Paminklą dirba dailininkas A. Šimkūnas’. Darbas 

jau įpusėtas. Paminklą atidengti ketinama š. m. birželio 29 d. 
per šv. Petro atlaidus. 

Be to, šia pat proga veliuoniečiai yra pasiryžę visą bažnyčią 
iš oro pusės atnaujinti. 

Perlojoje, kur tebestovi Vytauto statytoji maumedžio bažny- 
čia, šiemet žadama pašvęsti nauja mūrinė. Vytautui D. pagerbti 
ir jo vardui įamžinti perlojiečiai stato tašyto akmens paminklą 
devynių metrų aukščio. Atsieis apie 9-10 000 litų. 

Kelmės bažnyčioje bus įtaisytas bažnyčios įkūrėjo Vytauto D. 
tapybos paveikslas. 

Kauno Pranciškonų (Vytauto) b. ir bazilikoje įmūrijami dvi- 
pusiai medalionai. 

Dauguose — vienapusis. 

Betygaloje - taip pat. 

Naujuosiuose Varniuose (b. katedroj) — taip pat. 

Senuosiuose Varniuose — taip pat. 

Viduklėje išliedintas varpas tam tikru parašu Vytautui pa- 
gerbti. 


ATSAKYMAS Į „SEKMADIENIO“ 
ANKETĄ „KUR MŪSŲ ĮŽYMENYBĖS 
PRALEIS VASARĄ?“ 


Tikrai dar nežinau, bet turbūt važiuosiu į Romą ~- maždaug 
taip birželio mėnesį. 


ATSAKYMAS Į „DIENOS“ ANKETĄ „KAIP 
PRALEIDO VELYKAS MENININKAI“ 


Per gavėnią priaugau kelis kilogramus svorio. Velykos praėjo 
gerai, ir apie jas galiu pasakyti tiek, kad tapo suvalgyta didelė 
šinka... 

„TRIMITO“ PRADŽIOJE 


Aš nežinau, kaip Lietuvos Šaulių sąjungos centro valdyboje 
kilo sumanymas leisti savo laikraštį: nei valdyboje, nei būryje aš 
tuomet nedalyvavau, nors į Kauno būrį esu įrašytas nuo 1920 m. 
vasario 26 d., bet gal tik dėl to, kad nario mokestį sumokėjau 
nuo tos datos. Į Kauną iš Vilniaus aš teatkilau kovo mėnesyje ir 
faktinai į Š. Sąjungą įsirašiau daug vėliau. 

Gal ir visai nebūčiau įsirašęs, kad ne ypatingas paspaudimas 
paties sąjungos įsteigėjo a. a. Vl. Putvinskio'. Kur tik susirin- 
kimas, jis vis mane klausė, kada gi įsirašysiąs, o aš vis davinėjau 
neigiamus atsakus; ne kad būčiau buvęs priešingas tokiai lietu- 
vių sąjungai, bet kad ji buvo ginkluota, o aš neturėjau teisės 
ginklą vartoti. Tai man ir nebuvo aišku, ką gi aš ten veikčiau toje 
„Šaulių“ (strielčių) sąjungoje. Agitatorius VI. Putvinskis iš pra- 
džių taip pat nepajėgė įžiūrėti, kaip visas dalykas išsivystys; 
teturėjo bendros intuicijos ir man tegalėdavo atsakyti: „Per ilga 
rasis kokio darbo; bet gana jau ir moralės paramos: Tamstos 
vardas bus mums reikalingas“. 

To vardo man neteko maiše laikyti: jei kam reikalinga, pra- 
šom. Tai ėmiau ir įsirašiau. 

L. Šaulių sąjungos organas sudaryti buvo pavesta valdybos 
nariams: atsakomajam redaktoriui M. Mikelkevičiui ir faktina- 
jam redaktoriui M. Šalčiui?. Matas Šalčius - žymus rašytojas; 
jis sugebėdavo daugeliu temų rašyti ir turėjo daugybę me- 
džiagos pats prirašęs ir iš kitų pririnkęs. Dėl ko tačiau jis 
neėmės ir patį laikraštį tvarkyti bei būti tikruoju redaktorium, 
man neaišku: visas redagavimo darbas buvo suverstas M. Mi- 
kelkevičiui. 

Pirmąjį numerį jis ir sudarė; bet darbas nesisekė. Medžiagą 
rinko nepasakomai ilgai, spausdino taip pat nepasakomai ilgai, 
vis dar kai ko pridėdamas. Pirmasis lankas buvo visas programi- 
nis. Galbūt pati valdyba dar nebuvo principų griežtai susiformu- 
lavusi ir trukdė. Į antrą lapą įdėta A. Vienuolio, V1. Putvinskio, 
d-ro J. Ereto? vaizdai ir straipsniai. Pabaigta pasaulio politikos 

apžvalga. Bet pamanyta, kad bus per maža. Tad užsipulta, kad 
ir aš ką „šauliška“ parašyčiau. Aš nieko „šauliška“ neišmaniau; 
vis dėlto daviau straipsnį „Pulti ar gintis“. Žinoma, straipsnis 
buvo netikęs, bet kad Vaižganto parašu, tai įdėta — su dideliu 
prierašu. Sekė J. Rainio eilutės? ir vėl kronika, žinios. Daugiau, 
lankas oficialinių žinių. Bet kad likta vietos, tai ir vėl įdėta 
straipsnis: „Steigiamasis!“ ir laikraščių anonsai. Susidarė lyg 
trilypis numeris iš 40 pusių pag. fracta”, nepatogaus, ilgo for- 
mato. Vadinas, pirmas numeris sudaryti nepasisekė, ir VI. Put- 
vinskis kreipės į mane, pasiūlydamas 2000 markių mėnesiui už 
organo vedimą. 

Aš tuomet redagavau „Tautą“?, kultūros ir politikos laikraštį, 
kurio devynius numerius buvo dar 1919 m. rudenį sudaręs, 
išspausdinęs, bet niekam neparodęs V. Petrulis’. „Tauta“ - blai- 
vios vidurio žmonių politikos laikraštis — turėjo eiti dukart per 
savaitę; darbas man buvo malonus, nes buvo „Vilties“!? pakar- 
tojimas; ideologija sava, lėšų davė vyriausybė. Tik dirbk. Ir aš 
dirbau atsidėjęs, niekur nenuklysdamas. Aišku tad, kad vieną ir 
kitą kartą griežtai atsisakiau prisiimti „vesti“ tuo pačiu žygiu 
du laikraščiu, dargi antrą visai man neįmanoma kryptimi. Jei 
koks aš galėčiau būti intelektualinis šaulių vadas - jų organo 
vedėjas. 

„Trimitas“ sustojo ir nebėjo. Vieną kartą bėgu Laisvės alėja 
kuriuo skubotu reikalu, o priešais ateina VI. Putvinskis su savo 
žmona; sustabdo mane, sodinas suolan ir pakartoja griežtą pra- 
šymą, lyg ir reikalavimą, kad betgi apsiimčiau „Trimitą“ vesti. 
„Mes, girdi, ėjome į Tamstą vienu tikslu ir pasiryžimu - nebe- 
išeiti dykom rankom: imkis ir gana“. VL Putvinskio eita į ataką, 
tyčia apsiginklavusio moteriška sunkiąja patranka, kuriai neat- 
siturėsi, ar mitraljeza", užberiančia žodžių kulkomis. Na, kai 
ponia Putvinskienė prispaudė, aš visai iširau, draskiaus, pykau, 
buvau nemandagus! Niekados aš nejaučiau tokios sunkybės, 
kaip dabar primetamas neįmanomas darbas dirbti. Vis dėlto 
turėjau tiek drąsos, kad ir poniai galų gale atsakiau: „Ne! Nei 
sąžinė, nei pats padorumas neleidžia man „vesti“ specialų laik- 

raštį, kai aš neesu specialistas!“ Pakilom skirtis. Du žingsniu 
žengęs, VI. Putvinskis atsigrįžo ir, pamojęs ranka, tarė: 

- Na, tai nors kuriam laikui patvarkyk. Medžiagos M. Šal- 
čiaus pririnkta ir prirašyta daug, kronikos duosime patys, spe- 
cialių dalykų taip pat... 

Gavau sutikti dirbti, taip sakant, juodąjį darbą. Sugalvojau 
parankesnį formatą, pažinau turimą medžiagą, A. Žmuidzinavi- 
čius! papiešė viršeliui vinjetę, rinkaus straipsnelių, pats nešiojau 
į valstybės spaustuvę Totorių g. 14, pats skaičiau juodąją ir ga- 
lutinę korektūrą. 

Antras numeris išėjo rugpjūčio 11 d. 1920 m. Man buvo baisiai 
nesmagu imti tokį sulyginti didelį atlyginimą ir tedirbti tokį 
darbą, kurį galėtų padirbti žmogus tris keturius kartus pigiau, o 
gal ir geriau. Niekur nesisakiau vedąs šaulių organą, net nepa- 
dorėjaus pasirašyti menkų, neilgų savo straipsnių, kurių ret- 
karčiais dėdavau: 2 nr. „Lietuvos jaunime - Tėvynės gynėjau!“, 
4 nr. „Šalin įsikišėlius!“,6nr. „Visur reikia šaulių“, 7 nr. „Naujas 
pavojus, naujas darbas“, 8 nr. „Jaunimo tipai ir kuopavimasis“, 
9 nr. „Jaunimas ir vyresnieji“, 10 nr. „Šaulių būrio reikšmė Vil- 
niui“, 11 nr. „Laisvieji lietuviai“, 12 nr. „Kas priešas“, 13 nr. „Vai- 
kai stoja Tėvynės gintų“, 17 nr. „Nerikiuotės šauliai“ ir 19 nr. 
„Kur čia gavus ginklų?“ Visa tai žiūrėk pakartota Vaižganto 
Raštų III tome skyriuje: „Su šauliais“ 96-145 p. 

Laikraštis ėjo kas savaitė. Darbo buvo dėl to nemaža. Tris 
mėnesius pasikankinęs morališkai dėl atlyginimo, nesudaręs 
įmanomo, įdomaus ir naudingo laikraščio, atsisakiau nuo to ne 
savo darbo; niekas manęs ir nebevertė jo dirbti: valdyboje jau 
buvo savo žmonių, kurie ne blogiau, jei ne geriau, tą darbą 
padirbo!“. 

Džiaugiuos gavęs geros progos atsiprašyti Draugus Šaulius 
už savo „redagavimą“. 

Toks buvo nevykęs pirmas „Trimito“ redaktorius — Vaiž- 
gantas. 

ATSAKYMAS Į „DIENOS“ ANKETĄ 
„VISUOMENĖ APIE „DIENĄ“ 


„Dienos“ bendradarbio užklaustas, išsireiškė, kad „Diena“ 
būtų dar judresnė, jei duotų daugiau lengvo jumoro, šaržų. Są- 
mojingi ir kultūringi šaržai labai pagyvina laikraštį. Reikią nesi- 
gailėti šaržų dalykams lėšų! 


IŠ VYTAUTO DIDŽIOJO KELIONĖS 
PO LIETUVĄ 


Vytaute Didisai, Apvaizdos Vyre! 

Prieš penkius šimtus metų Tu savom kojom mindei šiuos štai 
takelius, kuriais dabar triumfalinėje eisenoje atvyko Tavo at- 
vaizdas!. Pradžiai Lietuvos krikščioninimo Tu pastatydinai šitą 
bažnyčią: aname ginkluoto upių santeklio šone, paneryje, - tvir- 
tovė, šitame šone, panemunėje, - bažnyčia. Šis kraštas tebebuvo 
nekrikščioniškas, bet Tu jau buvai supratęs, kad valstybės ga- 
lybei negana materialio ginklo — reikia dar ir krikščioniškos 
bažnyčios. Ji tebestovi 530 metų, tebetarnauja Dievui ir tebemini 
garbingą Tavo vardą. 

Vytaute Didisai! Ar Tu matai mus iš aukštybių? Tikime Tave 
mus matant. Tai ar negaili Tau, kad taip vėlai Lietuva Tave 
pripažino didį esant? Kaip Tau anais laikais sekės! O Tu vis dėlto 
buvai vienui vienas, ir niekas Tau nereiškė pastiprinančių žo- 
džių, skatinančių neatlyžti sykį pasirinktoje politikos kryptyje. 
Tave gerbė visa Europa. Į Tave kreipės lenkai, rusai, totoriai, 
vokiečiai, graikai, italai, čekai, Romos imperatorius ir popie- 
žius, - toks buvo Tavo asmens veikimas, toks Tavo autoritetas 
pasaulio politikos srityje. Tau siūlo tris karaliaus vainikus. Ir 
vis dėlto Tu vienui vienas, kaip ir dera tikrai didenybei. Tavo 
pusbrolis klastoja, Tavo tėvą žudo“. Kryžiuočiai Tavo kunigaikš- 
tijos Kauno pilį degina“, įgulą iki vienam vyrui išpjauna, ir Tu 
turi į tą sceną iš Aleksoto aukštumų žiūrėti. Kas Tave užjautė, 

kas Tau pritarė, kas Tave suprato? Tada niekas ar bent kuris ne 
kuris artimasis padėjėjas, Tavo Tarybos narys, ir bajorija. Liau- 
dis, kuri sudaro Tavo valstybės brandulą, kuriai Tu visą amželį 
padėjai, gindamas ją nuo vergijos, kur netekdavo turto ir dva- 
sios, buvo įbailinta ir bebalsė. Didžiausiame pasisekime plačia- 
me pasaulyje didžiausis nepasisekimas, vargas, nerimas, ateities 
netikrumas — namie, tarp savųjų. 

Ir vis dėlto Tu, Vytaute, Didisai Lietuvos Valdove, nepalūžai, 
nė kuriam laikui nepakeitei aiškiai numatytos politikos - apginti 
Žemaičius nuo kryžiuočių, o visą Lietuvą - nuo lenkų. Siūlė Tau 
Lenkijos karaliaus vainiką — nepriėmei, nes būtų reikėję už tą 
vainiką atiduoti patį save, savo politikos idealą - nepriklausomą 
Lietuvą. Siūlė Čekijos karaliaus vainiką — priėmei, bet savo vie- 
ton pasiuntei savo brolį Kaributą?, nes pats nenorėjai gaišti Lie- 
tuvos sargyboje. Visiems sakeis, visi tai ir suprato, kad Tave 
tegali patenkinti tiktai Lietuvos Karaliaus Vainikas. Jo siekei, ir 
ji Tau visi pripažino. Lenkų klastomis Tu jo neužsidėjai, bet Tu 
vis tiek buvai Europos ir saviškių pripažintas karalius. Tu buvai 
ir esi - Lietuvos Karalius! 

Aš čia ne monarchizmo garbei kalbu ir jį propaguoju. Dabar 
mums vis tiek pat. O anais laikais buvo jis būtinas. Bolševikai, 
socialistai bent kiek pirmiau „kunigaikščių istorijos“ nepripa- 
žįsta; jiems istorija teprasideda su darbininkų teisės gynimu. 
Mums, romantininkams, yra buvusi istorija, kad ir kunigaikš- 
čių; tik kunigaikštis kunigaikščiui nelygu. Saunora parazitas 
istorijos ir nesudarinėjo; ji baigės su juo. Bet kas veikė tautai, ne 
sau, tas mums vis tiek, kokiuo jis buvo titulu: kunigaikštis ar 
demokratas. 

Kas gi kitas anuo laiku būtų padaręs tokį stebuklą: tėviškės 
netekęs plikšas kalinys, griežtai visas tautas aplink Lietuvą turįs 
neprietelingas, neprietelius neprieteliais nugalėjo?! Maskva, To- 
torija, Lenkija, dar vakar Tave, Vytaute, skriaudę ir sumušę, 
šiandien savo galvas už Tave guldo, Tau padeda galutinai sunai- 
kinti pikčiausių Lietuvos priešų kryžiuočių galybę ties Eglėkal- 
niu“ ir galop išvaduoti Žemaičius. Šiandie švenčiame to Tavo 
nugalėjimo dieną. 

Ar ji savaime atėjo? O, ne! Reikėjo Tavo genijaus tai dienai 
paruošti. Ir tą momentą Tu ilgai ruošei nė vienai dienai nepa- 
miršdamas, kad iš Viesulavos kalno? prisiekei Kauną deginan- 
tiems kerštą ir atsiskaitymą. Tavo žodis nebuvo ant vėjo paleis- 
tas. Jis Tave vedė į sąjungą su rusais ir totoriais. Už tūkstančius 
išžudytų Kauno pilyje kryžiuotis atmokėjo dešimtimis tūks- 
tančių savo galvų. Tavo keršto apžadai buvo tvirti, kaip tikro 
kunigaikščio. Ar mes turime tai paneigti? Ar romantininkų, šian- 
dien pajuokiamų, pasidžiaugimai praeitim tušti ir be pagrindo? 

Nuo Lenkijos galutinai Lietuvos Tu nebesuskubi atskirti, bet 
palikai tvirtai ir teisingai nustatytą separatistinę kryptį. Tavęs 
nebliko. Tu atgyvenai savo aštuoniasdešimts metų. Bet liko Tavo 
genijaus užvaisyti Lietuvos piliečiai. Pirmiausia diduomenė, 
bajorija; ar ji kalbėjo lietuviškai, ar gudiškai, ar lenkiškai, visi 
vienodai buvo Vytauto genijaus padarai: norite būti sau žmo- 
nės, sau bajorai, siekite nepriklausomybės, būkite amžini sepa- 
ratistai. Ir mūsų diduomenė per amžius visa darė, kad jokios 
unijos su nieku neįvyktų. Su lenkais bandyta devynerių, jei ne 
vienuolikos, unijų? ryšiais mus „įžarninti“, įpilvinti Lenkijai 
(inviscarere), o mūsų bajorija mus išgelbėjo nuo svetimo pilvo: 
jokia unija jos pastangomis faktinai neįvyko, ir rezultate, nors 
ne taip greit, esame gi nebepriklausomi. 

Anos senovinės bajorijos nebeliko. Dabartinė mus apleido. 
Užtat Vytauto genijaus dvasia paplito daug plačiau: mes, liaudis, 
ją paveldėjome, o mūsų romantininkai mums parodė, iš kur kilo, 
kas stiprino mūsų pilietiškumą, kurio aukščiausis laipsnis — ne- 
priklausomumas. Kas iki tol išaugo - jau Žmogus pilnoj to žodžio 
prasmėj. Kad mes, lietuviai, nebūtume turėję Vytauto, mes dar 
nebūtume pareiškę tokių drąsių aspiracijų: visai, nuo visų išsi- 
skirti, imti savo gyvenimu, savo ištesėjimu gyventi. Ir ta vytautinė 
dvasia, savo padariusi, dar neišnyko. Štai ir faktas: po 500 metų 
mes spiečiamės aplink savo Karalių Vytautą ir lengvinam Jam 
sielą: tegul jis mato, kad Jo nustatytoji politikos kryptis, tautiškoji, 
buvo teisinga, galinga, patvari. Ir kai mes matome Lietuvos Res- 
publikos Vadovybę laikantis tos pat vytautinės, tautinės krypties, 
mes esame tikri, kad vergais niekas mūsų nebepadarys. 

Tauta, kuri yra davusi Mindaugų, Gediminų, Vytautų, turi iš 
ko susidaryti nepriklausomą valstybę. O Vytautą aš dedu greta 
graikų filosofų, - visi jie yra žmonijai davę nemirių tiesų. 

Tad valio garsi Lietuvos praeitis, mūsų stiprybės šaltinis! 


A. A. KUN. VICENTĄ GRAŠĮ MININT 


A. a. kun. V. Grašio nekrologe' aptikau paminėtą mano var- 
dą, kaip jo draugo Dauguvapilio (seniau - Dinabarko) realinėje 
mokykloje?. Jaučiuosi įpareigotas pasisakyti, kokie buvo mu- 
dviejų tuo metu ir paskui santykiai, o pakeliui pasakyti keletą 
žodžių ir apie patį to kunigo asmenį. 

Dauguvapilio realinėn mokyklon Vicentas Grašis įstojo vie- 
neriais metais paskiau; pasipažinom, bet santykių nepalaikėm. 
Aš dėjaus į vyresniuosius, dalyvavau slaptuose moksleivių ra- 
teliuose, sunkiai uždarbiavau pragyventi, buvau palaidas, nė- 
kieno neglobiamas — tai mano gyvenimėlis per 16-19 metus 
amžiaus buvo labai nelygus; ne tiek čia klaidų buvo, kiek ne- 
patvarumo. Šeštoje išleidžiamoje klasėje dėl to aš, nuolatinis 
mokyklos stipendiatas nuo pat antros klasės, gavau be jokio 
reikalo sugaišti; čia mane pasivijo Vincas Grašis, visą laiką ėjęs 
lygiai, lygiai, neprašmatniai, bet pilnai patenkinamai. 

V. Grašis ten rašės „Graševu“, o taip pasidarė dėl nelemto 
anais laikais papročio įrašant metrikas lietuviškas pavardes 
linksniuoti rusiškai. Tuo būdu Grašių sūnus Vicentas atsirado: 
Vikentij syn Grašev; o kad ta daugiskaitos kilmininko lytis buvo 
tokia pat, kaip rusų vienskaitos vardininko, tai taip ir liko do- 
kumentuose rusiškos išvaizdos pavardė: Grašev, kaip Gusev ir 
k. p. Iš pradžių aš nė nemaniau ji esant lietuvį; tik negreit jis 
man prisipažino visai neesąs „Graševas“, tik Grašis Tauragnų 
parapijos; vadinas, iš to pat „šana“, iš uteniškių, kaip ir aš. Mūsų 
santykiai susyk pagerėjo; mes pasijutom daug artimesni sielomis 
neg su kitais. Buvome prieteliai, labai palankūs vienas antram, 
ir vis dėlto nieko bendra neveikėm. 

Daugiausia tuo kaltas buvo labai vargingas mano padėjimas. 
Aš gaudavau daug valandų mokytojauti, labai nuvargti, dar 
privalomajam savo mokslui kiek laiko skirti, o paskui vėl rū- 
pestingos šešios valandos klasėje. Net ir mūsų su a. a. Antanu 
Markelius lietuvystė buvo pamiršta tam kartui, kol gausime 
atestatus. 

Vincukas buvo laimingesnis. Jis bent tuo laiku gyveno kle- 
bonijoje, laimingai patekęs į tuos berniukus, kuriuos Dinabarko 
dekanas Steckevičius, itin geras, pamaldus senelis ir mokyklos 
kapelionas, rengė į kunigų seminariją. Jo gi išauklėti vyskupas 
Augustinas Losinskis*, Zelba (lietuvių kilties - Zelbė), Gurka, 
Zarako-Zarakauskis ir kiti Dinabarko proletarai, daugiausia 
gudai ar sugudėję sulenkėję latgaliai. Dekanas mokė juos rea- 
linėje, o lotyniškai rengė namie; laikė klebonijoje, pavartoda- 
mas juos tarniukais namie ir bažnyčioje. Tai buvo lyg mažoji 
seminarija. 

Dekaną Steckevičių iškėlus į Mstislavą, kapelionu buvo Jonas 
Grasas; jam sunku buvo prilygti asketui Steckevičiui, visgi moks- 
leiviais, augančiais bažnyčios ūksmėje, džiaugės ir juos pro- 
tegavo. 

Klebonijoje vaikai nebuvo uždari; Augustinas Losinskis buvo 
pirmas promotorius visokių ekskursijų, kur ir aš dalyvavau; vis 
dėlto ten reikėjo laiku varžytis ir aktingai religiškai gyventi — 
poteriai kalbėti, nevaromiems į bažnyčią vaikščioti. Gyvenę kle- 
bonijoje moksleiviai buvo lyg išskirti iš bendro būrio; didumas 
bejų apsieidavo visuose geruose ir bloguose sumanymuose, lyg 
su pašaipa juos aplenkdami. Kleboniečiams tai, žinoma, buvo 
nei šilta, nei šalta - jų gyvenimo sritis buvo kita, ir kleboniečiams 
kuo nors užimponuoti ar bent pasivaidinti nebuvo noro. 

Lygaus ramaus gyvenimo šiems draugams aš gerokai pa- 
vydėjau, ir vieną kartą tai pasireiškė. Sprendžiamuoju laiku 
kapelionui Grasui iš religijos dalyko atsitiktinai teko atsakyti 
mudviem su Vincuku tą pačią valandą. Aš religijos tema kalbė- 
jau sklandžiai, bet „kavalieriškai“, kaip pasakojama istorija ar 
chemijos analizės. Gavau ketveriukę. Vincas pasakojo patylomis, 
kukliai ir dievotai; nemelavo turinio, bet dėstė nevaizdžiai. Te- 

mos nebepamenu. Ir gavo penkiukę. Buvo visiems aišku, man 
taip pat, kad religijos mokytojas Vincuką įvertino kaipo gyvą 
religijos padarą, kaip jos įgyvendytoją, visiškai pakankamai reli- 
gijos išauklėtą, o mane toli gražu nepakankamai išauklėtą, pa- 
laidą, nedisciplinuotą, kuriam sočiai gana būtų buvę trejukės, 
gal net be trupučio, bet to padaryti neleido sausas teoretinis 
mokslo dalyko žinojimas. Vis dėlto aš iškėliau pretenziją ir kape- 
lionui rūgščiai prikišau manomąją jo „pristrastije vaikinui, su 
kuriuo jis arti gyvena. Kapelionas užsigavo ir paprašė mane 
palikti jam laisvas rankas, sprendžiant apie religijos išmanymą 
(ne - mokėjimą) klasės dalyvių. Vicentas, jaučiau, jautės baisiai 
negerai, krutėjo, inkštė, tačiau ne pykčiu ant manęs, greičiau 
nepadorumu, kam gi kapelionas jam penkiukę parašė, kai tai 
kam kliudo? Aš tiek buvau inteligentingas, kad supratau, kaip 
kvaila man buvo įsišokti ir dievaižin kam draugą pažeminti; 
supratau, kad ir aš pats būdamas kunigas ne kitaip būčiau abu- 
du įvertinęs, ir pasijutau labai kaltas draugui Vincui. Tarp mūsų 
atsirado nemalonus tarpsienis, kurį aš vienas tegalėjau sugriauti 
kokia nors lipšnumo priemone, deja, nieko nepavartojau. Taip 
ir likau jam kaltas ir nuo jo dar labiau nutolęs. 

Neilgai trukę mudu ir visai iškilom iš Dauguvapilio: jis išva- 
žiavo į Petrapilį, aš į Kauną, abudu į kunigų seminarijas, bet aš 
Vinco žygio nežinojau, o jo mano žygis žinota. Ar ne 1889 m. 
gale, o gal ir 1890 m. pradžioje visai to nesitikėdamas, aš gaunu 
iš Petrapilio ilgą, sklandų ir patetingai patriotišką laišką. Agitavo 
už „Varpą“, kurs neseniai buvo pradėjęs eiti ir žadėjo daug. 
Mokė mane, kaip reikia „Varpui“ padėti, kaip kolportuoti iš 
užsienių, kaip skleisti knygelės kaime. Tuo pačiu žygiu įkalbi- 
nėjo man, kad būčiau susipratęs lietuvis kultūrininkas. 

Laiškas buvo gražus, išmintingas, jaunu įkarščiu parašytas ir 
visai nepanašus į kitus šaltai objektyvius raštus, kurių aš paskui 
iš Vicento gaudavau. Bet man jis nepatiko. Aš net giliai užsiga- 
vau. Kaipgi? Aš, Kauno seminarijoje nerštas, jau palaikąs arti- 
mus santykius su netolima Tilže ir seminarijos filistrais, jau 
išvažiavusiais į kaimą kunigauti, susilaukiau, ar girdite, „moky- 
tojo“, kad reikia būti patriotu tautininku ir kaip tai darbu reikšti. 

Ir iš ko? Iš draugo, kurs visais šešiais šimtais kilometrų toliau į 
šiaurę smilksta tarp svetimų žmonių!! Taip kalbėti į „mane“, 
rodos, kad jau Juozapą iš Popšutės* „Apžvalgos“ bendradarbį, 
mokyti jau pamokytą pasirodė tiesiog arogantiška, ir aš, išdidęs, 
tai gerai atsimenu, Vinco laišką su panieka atidėjau, nieko į jį 
neatsakęs. 

Tai buvo antra mano kvailybė Vincui padaryta ir neišlyginta, 
tikriau, išlyginta Vinco, ne mano. Aš ir paskui nežinojau, kaipgi 
išaugo šis lietuvių kalbos ir kultūros mylėtojas ir kur atsidūrė. O 
jo žinota, ką aš veikiu; tai iš visokių Gudijos kraštų ėmė per mano 
rankas plaukti visokių neilgų informacijų, kur ir kaip Gudijoje 
lietuviai verčias. Kur tik nukilo, pirmiausia susižymėjo lietuviš- 
kuosius dalykus; kartais atminė ir maskolių jeibes, daromas 
katalikams. Dabar tik Vincas Grašis kunigas ėmė man aiškėti. 
Darėsi jis tvirtu forpostu gilyn į Rusiją, etapiniu stulpu, žengiant 
lietuvių kultūrai vis tolyn net į tuos lietuvius, kurie palaidi sve- 
tur gyveno, audrų nubloškiami nuo tautos kamieno. 

Kun. Vicentas Grašis iškilo mano akyse kaip gilus patriotas — 
tylus ir veiklus, bet pilnaviduris, jautęsis lietuvis gimęs ir esąs, ar 
ji Dievo Apvaizda laiko tarp savųjų, ar tarp svetimųjų. Ėmiau tą 
bendradarbį gerbti, niekados nieko jam apie tai nepasisakydamas. 
Jis, jautrus, kuklus ir nepretenzingas, ir be to mane, jaučiau, su- 
prato. Kai ėmėm retkarčiais pasimatyti, jis man tokiu atvirumu ir 
aiškumu nusipasakodavo visus tautinius savo sielvartus, kaip 
nusipasakojama broliui vienaminčiui. Aš pasiilgdavau kun. Gra- 
šio pasimatyti. Kai sugrįžo iš nelemtos bolševikų nelaisvės, ar 
tik ne man pirmam išdėjo visus iškentėtus ten vargus ir ar ne 
mano skatinamas pasižadėjo visa tai surašyti į knygelę. 

Kun. Vicentas Grašis buvo gražiai išauklėtas dvasiškis, die- 
votas ir inteligentingas Bažnyčios bei Tėvynės darbininkas. Jį 
matė, jo darbu naudojos vyskupijos vyresnybė, padarė jį dekanu, 
nors buvo dar jaunas ir neprityręs. Neapsiriko; kun. Grašis kaip 
buvo iš pat pradžių lygus, pastovus jaunikaitis, taip toks liko ir 
brendęs vyras. Aš negaliu sau įsivaizdinti, kad kun. Grašiui būtų 
tekę kokių kvailybių padaryti ir būtų buvę noro vieną antrą lapą 
iš savo gyvenimo istorijos išplėšti. Dirbo Dievui ir Lietuvai atsi- 

dėjęs, tą ir ten, kas ir kur tikrai buvo reikalinga. Tai nepaprastai 
aiškus tipas eilinio, tvirto, pasitikėjimo verto Bažnyčios ir kultū- 
ros darbininko. 

Iš tokių žmonių, kaip kun. Vicentas Grašis, šventieji darosi. 
Tėvams Marijonams, gavus jį į savo būrį, nemaža paguodos. Gal 
net vertėtų smulkiau pasekti a. a. kun. Vicento žingsniai bent 
Tauragnuose, Marijampolėje ir Ukmergėje, kai Mogiliavas nebe- 
pasiekiamas. 

„Tėvynės Sarge“ yra dusyk pasirašęs slapyvarde Magyla (iš 
Mogiliavo). Sk. 1897 m. 1 nr. „Prietarai apie tėvynišką lietuvišką 
kalbą“ ir „Apie stačiatikišką Antalieptės klioštorių“. Kitur dar 
kitaip pasirašydavo, bet vis buvo žymu, kad rašo iš Mogiliavo 
ar iš Oršos. 


VYKIME Iš SAVO KRAŠTO 
GĖRIMO LIGĄ! 


Žmonės! Jūsų šaukiasi tūkstančiai skęstančių girtybės ligoje. 
Nemanykite, kad jie labai tai jums! Daugumą jūs patys susar- 
ginote, įsiūlydami alkoholį, dėl to jūsų pareiga ir gelbėti juos. 

Nenusigręžkite nuo rinkikų alkoholikų ligoni- 
nei (sanatorijai)! Teesie vėl žmonės kaip žmonės - darbinin- 
kai ir laimingi visi tie, kuriuos mes matome išvarvėjusiomis 
akimis, mėlynais veidais. O įjų namus baisu ir įžengti: ten keiks- 
mai, nerimas, muštynės ir skurdas. Vaikai alkinami, nes apvagia- 
mi tėvų. 

Nejaugi jiems negaila? Vieniems gaila, kitiems, deja, nebe- 
gaila, nes visus žmoniškus jausmus užmušė degtinė - liga. Visus 
ligonius gydome, tų vienų įpratusių gerti negydome, o jie pa- 
gydomi. Tai parodo kitų kraštų ligoninės. 

Nesakykime: nėr iš ko. Su girtuokliais mums daugiau bėdų 
ir nuostolių. Girtuokliai patys žaladariai ir vaikus augina žala- 
darius. Vedi ar teki - nežinai ką ir už ko; jie girtuoklių ainiai, 
atneš visam tavo amžiui nelaimes - ligas ir nusidėjimus. Geriau, 

kad to nebūtų. Laiku pastotas ligai kelias atitaisys ne vieną jau 
pavytusį jaunuolį, sugrąžins tėvą šeimai. 

Ir visa tai nebrangia kaina - litais, menku nuošimčiu nuo to, 
kiek prageriame. Tad aukok ir kitus ragink, kad aukotų ligo- 
ninei-sanatorijai girtuokliams gydyti, sveikatai 
jiems grąžinti, sąžinei atgaivinti. 

Lietuvos vyriausybė padeda, duoda žemės, leidžia visoje 
valstybėje aukas rinkti, tai ir mes mokėkime kokį kartą susilai- 
kyti nuo salyklo skyrimo alui. 

Visiems pigu sutaupyti tikslui, kurį suprantame ir pamėgs- 
tame. Tik sielos akimis žiūrėkime į laimingos šeimos vaizdą, kur 
buvo gėrimo ligos nelaimė ir nebėra jos, kur grįžo paklydęs tėvas 
ar sūnus. 

Taisydami šeimas, taisysime visą tėvynę, skiepysime jai laimę! 

Nejaugi tokiam tikslui neverta nuo burnos atitraukti kąsnelis? 


DĖL VYTAUTO KATALIKIŠKUMO 


.„Vytautas net penktadienių nepasninkavęs. (Abejotina ži- 
nia). Aš truputį nujaučiu, iš kur tas išeina. Lenkų istorikai kaip 
papūgos kartoja greičiausiai iš senjoro de Lannoy! paimtą posa- 
kį, kurio jie visai nesuprato arba tyčiomis iškraipė. De Lannoy, 
būdamas pietų pas Vytautą 1421 metais, mini penktadienį Vytau- 
to stalas turėjęs žuvies ir mesos. Bet iš to visai neina, kad Vytautas 
pats valgė žuvies ir mėsos. Tame kontekste aiškiai pasakyta, kodėl 
ta mėsa atsirado. Būtent todėl, kad tą dieną su Vytautu valgė ir 
Totorių chanas, kurs ne tik penktadienių nelaikė, bet priešingai 
būtinai turėjo tą Allacho ir Mahometo dieną valgyti mėsos. Šit 
kodėl de Lannoy sako: „Et pourquoi (t. y. dėl to tad, kad ten buvo 
tas mahometas) je veux manger la chair et le poisson a sa table...'? 
Aišku, kad Lannoy tuo visai nesakė, kad ir Vytautas valgė mėsos: 
jis mėsa vaišino tik savo netikėlį svečią pagal jo papročius. 

Lenkai istorikai išpūtė tą neteisingai suprastą posakį ir ap- 
šmeižė Vytautą dėl jo nekatalikiškumo. O mes dabar, kaip kokie 

beždžionės, einame paskui juos, net kritiškai neįsigilinę į šal- 
tinius. 

Tas pat yra ir su kitais Vytauto indiferentiškumais. Vokiečiai 
ji apšmeižė dėl santykių su ordinu ir Zigmantus, nes to jiems 
reikėjo jų kryžiaus žygiams populiarizuoti. Man rodos, jau laikas 
paliauti rašius mūsų istoriją iš lenkiškų ir vokiškų kompiliacijų. 

(Iš privačios Petro Klimo korespondencijos)*. 


A. t A. PRELATAS 
TEODORAS BRAZYS-FREY 


Rugsėjo 10 d. Mūncheno vyskupijos kurija davė žinią Kaišiado- 
rių vyskupijos kurijai, kad ten miręs jos kapitulos narys prelatas 
T. Brazys; klausė, kur laidosią. Žinoma, jo kūnas bus pargaben- 
tas Lietuvon, kur jis buvo, be to, Vytauto universiteto docentas. 

T. Brazys gimęs 1870 m. lapkr. 20 d. Pabiržės p. Mokės Kuršo 
Bauskėje vokiečių-latvių mokykloje. Paskui buvo vargoninin- 
kas. 1896 m. įstojo į Vilniaus kunigų seminariją ir 1900 įsišventė 
kunigu. Pakunigavęs Baltstogėje, 1905 m. įstojo į dr. Haberlio! 
vedamą aukštąją bažnytinės muzikos mokyklą Bavarijos Re- 
gensburge (Ratisbonoje) ir studijavo klasinės polifonijos kompo- 
ziciją. Parašęs konkursinę 4 balsams „Missą“ ir fugą, gavo ates- 
tatą su pažymėjimu. 

1907-17 m. giedojimo mokė Vilniaus klierikus ir dirigavo kated- 
ros chorą Grigaliaus stilium, kurio buvo didelis šalininkas ir žino- 
vas. Pasirašė memorialą prieš lenkų Lietuvos užgrobimo politiką ir 
drauge su kan. J. Kukta (dabar vyskupu) ir kun. Varnu (dabar ka- 
nauninku)? buvo vyskupijos valdytojo Michalkevičiaus“ pašalintas 
ir iš Vilniaus ištremtas. Verkė nabagas gailiomis ašaromis — taip jis 
mylėjo Vilnių, jo katedrą, jo seminariją, taip buvo atsidėjęs bažny- 
tinei gregorianiškajai muzikai. Paskui apsigyveno Merkinėje, kur 
iš dzūkų surinko daugybę liaudies dainų ir jas harmonizavo. Nuo 
pradžios 1924 m. pakviestas į Lietuvos universitetą Teologijos-fi- 
losofijos fakultetą bažnytinei muzikai ir muzikos istorijai docentu. 

Yra išspausdinęs daug muzikos veikalų. 1. Mūsų dainelės, dar 
Vilniuje, vokiečių okupacijos laiku. 5 dalys po 30-40 dainų, 2, 3 
ir 4 balsams. 2. Missa Pulkim ant kelių, 2 lyg. balsams. 3. Švietimo 
ministerijos knygų leidimo komisijos leidinys Giedojimų Mokykla. 
Vadovėlis chorų dirigentams, vargonininkams, giedojimų mo- 
kytojams ir mokiniams. Sustatė kun. Teodoras Brazys. Kalbos 
diniams muzikos dėsniams išmokti vadovėlis. Parašė kun. Teo- 
doras Brazys, Lietuvos universiteto docentas. Trečiasis pataisy- 
tas ir papildytas leidimas. „Vyties“ b-vės leidinys. 1925 m. 56 p. 
5. Choralo Mokykla. Tradiciniam gregorianiškam giedojimui iš- 
mokti vadovėlis, skiriamas dvasininkų seminarijų ir vargoninin- 
kų mokyklų auklėtiniams. „Vyties“ b-vės 1. 1926 m. 98 p. 6. Šv. 
Min. knygų leid. kom. leidinys Harmonija. Muzikos mokykloms, 
mokytojų seminarijoms, vargonininkams. Harmonijos dėsnių 
vadovėlis. 1926 m. 126 p. 7. Humanitarinių mokslų fakulteto lei- 
dinys Lietuvių Tautinių Dainų Melodijos. 1 knygos. 1927 m. 112 p. 
(album. iš 400 lietuvių liaudies melodijų, surinktų Kietaviškių 
par.). 8. Die Singweisen der litauischen Dainos. 1926. (T. ir Ž., IV). 
9. Apie lietuvių liaudies melodijas, studija. 10. Mažvydo Giesmių 
kilmė ir jų santykis su lietuvių muzika. 1924. (Soter. I)“. 11. Lietuvių 
liaudies daina vestuvėse. 1924. (Tauta ir Žodis, II). 12. Dėliai instru- 
mentalinės muzikos liturgijoje. 1926. (Muzikos Aidas, 3—6V. 

Daug liko dar rankraščiuose, ypač bažnytinių dalykų. Lietu- 
vos albumas? jų pamini 17. Daug buvo išspausdinta ir skyrium 
po vieną harmonizaciją ar kompoziciją. „Tiesos Kelyje“? ėjo jo 
komp. kun. Tilvyčio” giesmėms. 

Kun. T. Brazys - tikras lietuvis, išlaisvintų valstiečių vaikas, 
dėl to vokietis dvarininkas, o nuo jo ir pats Teodoras ilgai rašėsi 
su pravarde: Frey. Karo metu paliovė. Kun. B. buvo gilus mu- 
zikas, jautrus lietuvis, švelnus liet. dainų harmonizatorius. Man 
rodydavos, jis harmonizuodamas mažiausia nutrindavo tautiškų 
žymių. Lietuvos universitetas nustojo nemažos mokslinės paži- 
bos, kaip Vilniaus katedra kitą kartą nustojo žymaus dirigento, 
o kunigija - mokytojo. 

Amžiną atilsį! 

EINU Į MINIĄ, KUR KRUTA JUDA! 


Vokiečiai gal ir teisingai yra nutarę, jog „selbstlob stinkt” — 
pasigyrimai smirda; vis dėlto aš imsiu tau, jaunime, save pa- 
vyzdžiu kaišioti. Matote, aš einu sekmą dešimtį metų, o vis 
nestygstu savo rektorate, kai ore kas ima triukšmauti, maišaus 
su žydeliais, lydžiu su jais katarinką, praeinančią kariuomenę 
ar policijos suimtą neblaivėlį. Galėčiau to ir nebedarytį; galėčiau 
abejingai pasakyti, kaip anas kaimietis, ir šmaukšėti sau eilinio 
savo darbo botagėliu. 

Mat kaip buvo. Važiavo senelis ir bobutė (svėdasiškių pasa- 
ka). Bobutė buvo susirišusi ilgu palmečiu, kad būtų gražiau. 
Palmetis kabėjo kuone iki žemės ir pateko ratan. Įsuko ratas 
palmetį ir lošia bobutę aukštinelką. Bobutė ima rėkti, o senelis 
tik botagėliu šmaikšto ir nė nemano apsidairyti, kas čia rėkia. 

— Kas rėkia, terėkie, - sako, - o mudu, boba, važiuokim... 

Tik man vis dar baisu atsirasti ano abejingo kaimiečio rolėj. 
Kas gi būtų, jei pagalbos imtų šauktis man artimas žmogus ar 
bent šiaip jau žmogus? Man teberūpi gatvės, vadinas, viešumos 
gyvenimas. Man teberūpi, kas ką ir kaip daro. Jei gražiai daro, 
padedu daryti, kai nebegražiai, bent pykstu, kreitėju ir einu šalin 
bumbėdamas kaip ubagas. 

Tokią mano nuotaiką vienas mano draugas ir bendradarbis 
šiaip apibūdino!. Girdi, Lietuvoje dar nėra buvę jokio skandalo, 
kuriame Vaižgantas nebūt dalyvavęs. Skandalu čia suprask bet 
kurį viešą atsitikimą. 

Kviečiuos vieną kartą vyresnį už save draugą į kaimą pasilsėti 
ir vilioju žydinčiu sodu. Jis man rodės gražus ir intriguojąs. O 
draugas padėkojęs pabaigė: 

- Bepiga tau, kad tave pražydęs sodas dar intriguoja. Aš to 
nebejaučiu. 

Per ilga palankieji mano kritikai V. Mykolaitis, L. Gira, V. Bi- 
čiūnas ir mažiau žinomi ėmė man nuopelnu dėti, kad aš dar 
nenutolstu nuo visuomenės gyvenimo pulso ir net pirmiau jį 
pajuntu. Iš to ir pravardžiuotis ėmės - Visuomenės Barometru. 

Nei tai man patinka, nei nepatinka: kaip pavadinsi, taip nepa- 
gadinsi. Bet kad aš kitaip ir negaliu. Kaipgi tu žmogus išliksi 
nepridėjęs rankos ar pasiturėdamas pinigo prie naujo suma- 
nymo? 

Arba kaipgi nesibūriuosi, mūsiškai - nepulkuosi? Man tai yra 
toks estetinis pasigerėjimas, kaip nervingam svaigalas. Gražiai 
tebeatmenu du atsitikimu. Vieną, kai buvau keliolikos metų 
mokinėlis ir atostogomis viešėjau pas gerąją savo motutę. Buvo 
ramus ramus šventavakaris. Mudu sėdėjome prieangio suole ir 
klausėme tylos. Buvo gera. Tik ūmai mūsų klausą užgavo links- 
ma muzika, ir į kalnelį lipant išvydome visą kaimo jaunimą. Aš 
šokau kaip įdygtas vytis ir prisidėti draugėn, o a. a. motutė 
didžiausia baime stvėrės man už skverno. 

- Kur tu? Kur tu? 

- Ėgi draugėn... 

- Kur mergų yra?! 

Aš gavau paklausyti motutės, palikti, bet su tokia sopančia 
širdim, kad ir dabar tebeatsimenu. Tai buvo ar ne pirmas mūsų 
nesutarimas. Mergos man tuomet dar nerūpėjo, ne meilikautis 
aš būč ir bėgęs. Motutė nesuprato, kaip man gražus buvo didis, 
tegu sau ir mišras, būrys, pulkas, tylaus vakaro metu einąs pa- 
raistėn ant Popšutės kalno padainuotų. To pasigerėjimo netekęs, 
aš buvau labai nelaimingas. Apie tai aš kažin kur esu minėjęs. 

Antras atsitikimas buvo baigus šeštą išleidžiamą realinės 
mokyklos klase ir gavus į rankas atestatus. Reikėjo visiems būriu 
paūžti; tokia jau buvo tradicija. Rengiamės visu būriu eiti, o kur — 
ir patys dar nežinome. Štai neturtis studentas kapt mane už 
rankovės ir sako: 

- Perduok man savo lekciją. Tu išvažiuoji, o aš neturiu iš ko 
gyvent. 

Tai buvo draugo pareiga. Aš nė akimirksnio nepasvyravau. 

- Tai eikim tuojau, nes ne arti... 

Ir kuone bėgte nubėgom. O draugai liko. Ak, kad sugėlė širdį! 
Jaučiau negera. Taip ir buvo. Kol visa atlikome ir sugrįžau, drau- 
gų ir pėdai ataušo. Dideliame mieste kur juos besurasi! Aš likau 
vienas. Ir kaip man buvo liūdna tą vakarą, nežinant kas vienam 

daryti! Tai buvo pavyzdys, kokią sunkią auką reikia daryti, 
griežtai einant pareigą! Draugas, žinoma, nė nenumanė, kokią 
brangią dovaną aš tada jam daviau... Ko aš norėjau? Atsigerti? 
To galėjau ir vienas padaryti. Ne. Man būrio trūko; tų mielų 
vaikezų, su kuriais 6-7 metai pragyventa diena dienon, ūžesio, 
kurs niekados niekados nebepasikartos, nes rytoj išsiskirstysime 
po visą pasaulį... 

Džiaugsminga minia — toks narkotikas, kuriam lygaus che- 
mija nepramanys. 

Ojūs, mūsų jaunime, lyg visai neutralūs tam narkotikui. 

Eina Dievo Kūno procesija, su giesmėmis ir muzika lydi Poną 
Dievą. O jaunimo kaip ir nėr, nors viena kita vėliava yr. 

Publika sutinka ar išlydi garbingą asmenį - jaunimo nėr. 

Laidojami didvyriai. Žmonių tūkstančiai, svetimų valstybių 
atstovai dalyvauja, o mūsiškių jaunuolių nėr. 

Karo muziejuje nuleidžiama vėliavos. Būriai žmonių. Mu- 
zika. Jaunimo nėr. 

Ten pat pradedama ar baigiama kuri iškilmė, kuris paminėji- 
mas. Gaudžia Laisvės Varpas, giedami himnai. O jaunimo nėr. 

Tai kurgi jis? Ar kikso groja, ar pakampiais su „mergom“ 
užsiglaudę? 

O paklausyk, kiek skundų! Girdi, tai organinis reikalas jau- 
nimui paūžti, paišdykauti. Teisybė. Bet mūsų jaunimas taip su- 
pranta ~ netvarkos darymą, policijos erzinimą ar net sužeidimą. 
O kitur kitaip suprantamas tas triukšmavimas. 

Antai sustojau Jelgavoje. Ten aš gimnazijos garbės narys. 
Vakarą žiūriu — žiburių žiburiai, orkestras, daina, ~ jau man 
mokiniai fakelcūgą? bedarą!.. 

- O, mes tik laukiam progos!.. 

Vokiečiuose ir kitur taip pat: tik laukia ir sulaukia progos 
patriukšmauti, paūžti, pašposauti. Ir gražu, kai alkoholis neįsi- 
maišo ir anarchijos nepadaro. 

Šiuo atžvilgiu, deja, mes dar nė nepradėjam ugdyti jaunimo 
tradicijų. 

Tai aš šiuo sukaktuvių laiku ir veliju Tau, Mielas Jaunime, 
nepraleisti progų papulkuoti. Einam štai su Vytauto Didžiojo 

paveikslu. Jaunimo maža. O gaila - entuziazmo daug. 70 vėliavų. 
Muzika. Atstovų atstovai. Širdys plyšta. Ar to gausi už litus? 
Ne. Tai dykai duodasi tiems, kurie to laukia, kurių nervai neat- 
rofuoti. i 

Antai nuošaliai stovi socialai. Noriu jiems šūktelėti: 

- Giedokit: „Atsisakom nuo senojo svieto“! — Bet žinau, kad 
nepragys. Ir jie gyvena - minios narkozu. 

Čia visai ne monarchizmas buvo minią pagavęs, tik žmoniška 
nuotaika, saldi, kilni, reikšminga. Tokioj minioj pabuvęs, geres- 
nis lieki. 

Aš, senas, išbuvau keturias valandas ant kojų ir sugrįžau 
baisiai turtingas. O, verta dalyvauti tokiuose „skandaluose“! Ir 
aš dar nesiliausiu. 

Jei politikos aplinkybės „užmuša“ jauną entuziazmą, tai jo 
nė nebuvo. 


ŠV. KAZIMIERAS KARALAITIS 
YPATINGAS LIETUVOS GLOBĖJAS 


Gimė 1458 m. spalių 3 d., mirė Gardine 1484 m. kovo 4 d., 
palaidotas tebėra Vilniuje. 

Lietuvoje kas kelintas žmogus vardu Kazimieras. Iki karo ir 
net per karą aukštaičiai kas metai eidavo maldingomis pro- 
cesijomis pasveikinti šv. Kazimiero relikvijų Vilniaus katedros 
koplyčioje. Šv. Kazimiero garbei pastatytos bažnyčios: Vilniuje, 
Aleksote, Baltriškėse, Igliaukoje, Kamajuose, Kučiūnuose, Lekė- 
čiuose, Lipniškėse, Medininkuose, Naujojoje Vileikoje, „Saulės“ 
rūmuose Kaune, Žemaitkiemyje; Amerikos lietuvių kolonijose: 
Amsterdame, Kanados Montrealyje, Filadelfijoje, Plymute, Pits- 
burge, Vusteryje, viso 17. Lietuva turi seną Šv. Kazimiero drau- 
giją geroms knygoms skleisti; tuo pat vardu ilgai buvo konspi- 
ratyvinė draugija, opozicinė okupantams rusams stačiatikiams'. 
Pagaliau visa vėl nepriklausoma Lietuvos valstybė šv. Kazimierą 
pasirinko ir pripažino savo Patronu ir jo mirimo dieną kovo 4 

įtraukė į eilę švenčiamųjų Lietuvoje. Vadinas, šv. Kazimieras 
Lietuvoje yra oficialiai ir privačiai ypatingai gerbiamas. 

Šitas tautiškas lietuvių bruožas, ypatingas jų nusilenkimas 
tuo Dievo šventuoju, per tris šimtus metų pavirto dalimi jų 
kultūros. Kas bandė kovoti su ta atskira nuo kitų tautų kultūra, 
tas ėmės žygių prieš patį šv. Kazimierą. 

Rusai, 1795 m. paglemžę Lietuvą, vis įtemptiniau griovė čia ar 
bent varžė Katalikų Bažnyčią, o šlykščiausiai elgės su šv. Kazimie- 
ro garbinimu. Nepaprastai gražią jo vardo bažnyčią pačiame vidu- 
ryje Vilniaus miesto atėmė, perkrikštijo kitu vardu, pavertė cerk- 
ve? ir pavedė ją valdyti lietuviui vyskupo Motiejaus III iš katalikų 
kunigų pavarytam Petkevičiui?, padarytam tuo tikslu pravoslavų 
protojerejum. Iš vyskupo Valančauskio buvo pareikalauta, kad 
šv. Kazimiero dieną išbrauktų iš bažnytinio kalendoriaus, drauge 
su šv. Andriejaus Bobolos ir šv. Juozapato Koncevičiaus dieno- 
mist. Tų šventų kentėtojų ir išpažintojų garbinimas buvo lygus 
politikos neištikimybei Rusų valstybei, pasipriešinimas jų tvarkai. 
Nepasiekdami kitų piliečių, rusai mokytojai baudė bent vaikus, 
kurie šv. Kazimiero šventę drįso neateiti į mokslo darbą. 

Rusams panašiai buvo sumanę elgtis ir kiti mūsų priešinin- 
kai, ilgai rengęsis mus okupuoti, lenkai. Jų pirmeiviai endekai 
(N. D. = tautininkai demokratai) mėgino atšaldyti ypatingą 
lietuvių atsidėjimą garbinti šv. Kazimierą, kuriam tie vieni lie- 
tuviai pridėjo pravardę: karalaitis arba dar dažniau - Lietuvos 
karalaitis. Aš atsimenu štai kokį faktą, įvykusį prieš 30 metų. 

Petrapilyje tada buvo leidžiamas savaitinis iliustruotas žur- 
nalas „Kraj““. Ne kame lenkų gyvenamame krašte, bet Rusijos 
administracijos centre įsteigė jį lenkas patriotas, nors vokiška 
pavarde, kaip tai dažnai atsitinka, Piltzas7 su kompanija, suma- 
nytojai naujos visuomeninės lenkų krypties, vadinamųjų ugo- 
dovcų (ugoda — susitarimas, pritarimas). Jie tariamuoju savo 
nuolankumu Rusijos valdžiai manė to laimėsią, ko nebuvo ga- 
lima laimėti griežta opozicija tai vyriausybei. Dėl to patylomis 
kai kas juos vadino „pachciarzais“. Pachciarz - seniau vadinosi 
dvarų karvių pieno nuomotojai žydai, kurie rodė didelį nuolan- 
kumą dvarininkams; perdėdami pataikavo jų tuštybei, dažnai ir 

kvailybei ir taip lengviau juos išnaudojo. Nedaug lenkams iš tų 
pataikūnų ugodovcų buvo garbės, nedaug ir naudos. 

Tie patys ugodovcai su rusais visai kitaip elgės su artimaisiais 
savo kaimynais ar net bendrais - lietuviais: lietuviams jie buvo 
nepermaldaujami ir atšiaurūs. „Krajuje“ gi panevėžietis Jonas 
Vytartas* ir „litvomanais“ mus pakrikštijo. Vadinas, ugodovcai 
svetur, namie buvo šovinistai, tautiškieji egoistai; jie nė iš tolo 
neprisileido „separatistinių“, atskirų nuo lenkų, kultūrų. 

Mane ypač užgavo vienas aiškiai bemokslio rašytas, vis dėlto 
įžengiamuoju ėjęs straipsnis apie šv. Kazimierą. Autorius ar pati 
„Krajaus“ redakcija stebėjos lietuvių pretenzija savintis karalaitį 
Kazimierą ir darytis jį lietuvių globėju, kai jis, tasai šventasis, su 
Lietuva ir lietuviais nieko bendra neturėjęs. Neturėdamas teksto, 
galiu paklysti, bet man vis rodos, ten buvo pasakyta - šv. Kazi- 
mieras nė Lietuvoje nebuvęs. 

Tautiškos šovinistinės rusų ir lenkų tendencijos čia gražiai 
sutapo, nors katrie jų vis ant save kasė; ir buvo lygiai kvaila. Na, 
betgi ir dabar tautinėse kovose pripasakojama ir pridaroma dau- 
gybė melagingų ir kvailų dalykų; į juos mes ėmėme nebeatsi- 
liepti. Antai dar neišnyko gandai, kad lenkai, okupavę Vilnių, 
okupuosią šv. Kazimiero relikvijas ir jas pašalinsią iš Lietuvos, 
kad lietuviams nebebūt ranka pasiekiamos. Ta pati kacapų po- 
litika — konfiskuoti šventyklas ir šventenybes. 

Tą faktą aš atsitiktinai atsiminiau, kai šiemet teko man per 
radio kalbėti apie šv. Kazimierą, kiek jis iš tikrųjų buvo Lietuvos 
globėjas ir darytojas išganingos įtakos lietuviams. Prieš faktą 
nepakovosi, ypač dar obskurantizmo daviniais. Bet ir patys mes 
nėsame tiek apsišvietę, kiek suinteresuoti tuo šventuoju mūsų 
gimine. Iš „Šventųjų gyvenimų“? mes žinome, už ką tas mūsų 
karalaitis paskelbtas Katalikų Bažnyčios šventuoju; bet ką gi mes 
žinome iš viso, koks buvo to Jogailaičio asmuo, ką jis be askezės 
yra daugiau nudirbęs, kaip gyvenimą išgyvenęs, kokių kliūčių 
savo pašaukimui sutikęs, kuo ir kaip jas nugalėjęs, pagaliau ko 
sau ir savo kraštui laimėjęs. 

Visa tai neseniai apsakė mums Lietuvos universiteto istorijos 
profesorius kan. Antanas Alekna“ knygelėje „Religija ir kultūra“. 

Nr. 7. Šv. Kazimieras. Su 4 paveikslais. Parašė Antanas Alekna. 
Šv. Kazimiero Dr-jos leidinys Nr. 432. Kaunas. 1927 m. 32 p. 
Tariuos patarnausiąs Vilniui vaduoti sąjungai", atpasakodamas 
daugiausiai iš jos, mažiau iš savęs, davinius apie Vilniaus grazną 
ir vertybę šv. Kazimiero. 


Kas kliudė Kazimierui karalaičiui augti Šventu 


Pirmiausia vos vos jo neatitraukė nuo šventumo per aukš- 
ta kiltis. 

Šv. Kazimieras karalaitis buvo pačios aukštosios Europoje 
giminės. Iš senelio Jogailos Ladislovo ir tėvo Kazimiero”; pirma 
Didžiųjų Lietuvos kunigaikščių, paskui ir Lenkų karalių, pavel- 
dėjo grynų lietuvių kraują; net ir senelė buvo lietuvė - Alšėnų 
kunigaikštytė Sofija. Tik motina Elzbieta buvo vokietė, Austri- 
jos-Vengrijos-Čekijos imperatoriaus Alberto Habsburgo duktė“. 

Kazimierui buvo penki broliai ir penkios seserys, ir visi jie 
padarė aukštas „karjeras“. Seserys ištekėjo už Vokiečių kuni- 
gaikščių. Keturi broliai gavo pakaraliauti: Ladislovas - Čekijoje 
ir Vengrijoje, Jonas Albertas - Lenkuose, Aleksandras ir Zigman- 
tas - Lietuvoje ir Lenkuose. Tik vienas Fridrichas pasirinko dva- 
siškio karjerą ir buvo Gniezno arkivyskupas, Krokuvos vysku- 
pas ir kardinolas“. 

Nederėjo žemiau siekti ir Kazimierui. Habsburgų šeimai Aust- 
rijoje išmirus, beliko ta viena artimiausi Elzbieta, Lenkų ir Lietu- 
vos karalienė. Ji tatai savinosi Vengrijos ir Čekijos sostą ir savo 
sūnų Kazimierą pasiuntė jo užimtų. Motinos pastangomis kai ku- 
rie vengrai didikai ir paskelbė Kazimierą savo karalium 1471 m. 
Tačiau didumas vengrų nepripažino jam paveldėjimo teisių ir dar 
pirmiau buvo pasiskelbę karalium vyrą kaip vien reikiant: suau- 
gusi, prityrusį, žymų savo tautoje Motiejų Korviną'“. Kazimieras 
tuo laiku tebuvo dvylikos metų vaikas; karą pralaimėjo, nes sam- 
dytoji kariuomenė jį apleido, ir gavo grįžti be nieko. 

Tai buvo tikrai Apvaizdos padaryta, kad tasai aukštesniems 
tikslams skiriamas vaikas niekais nepavirstų. Vaizdinkitės vai- 
kiūkštį, einantį valdovo pareigas: mokytis nei laiko, nei noro. 

Turėdamas galios, ja atstoja protą ir išmintį. Taip buvo ir tėvui 
karaliui: 13 metų ėmes karaliauti, liko bemokslis, tai nusiminė ir 
griaužės; vaikų užtat nebenorėjo palikti bemoksliais. 

Kazimieras karalaitis buvo jautrus apsigimęs, na, žinoma, ir 
karališkai išdidus. Savo pažeminimą Vengrijoje taip giliai pajuto, 
kad net nebedrįso savo sostinėj rodytis - apsigyveno nuošalyje, 
mažame miesčiuke; vėl kibo į pertrauktą mokslą, tik retkarčiais, 
klausydamas tėvų, pasirašydavo skundas kitiems valdovams, 
kad esąs nuskriaustas. Per ilga ir tai suprato, jog nė teisės neturi 
skverbtis į sostą, kur jo didumas nenori, jog didelės skolos, kurių 
tėvas pridarė dėl jo, nuskriausdamas savo valdomą Lenkų-Lie- 
tuvių valstybę, nėra pateisinamos ir atlygintinos. 

Lenkai išminčiai pabaigė Kazimierą karalaitį atšaldyti. Jie ir 
pirmiau sakė, šio karalaičio, Kazimiero, būsią neverta atiduoti 
svetimiems; lai liekąs saviems, nes esąs gabiausias, o Vengrams 
reikią atkišti mažų gabumų Ladislovas. 

Prisidėjo ir popiežius". Jis mėgino sutaikinti visus krikščionis 
valdovus, kad galėtų bendrai kovoti su krikščionybės priešais 
turkais, pavojingais visai Europai. O lenkai savo užgaidomis 
ardė visą tą koalicijos planą. 

Kazimieras karalaitis galų gale liovės pretendavęs imperato- 
riaus vainiko, bet kliuvinių mokytis ir lavintis atsirado iš kitos 
pusės. 

Didysis Lietuvos Kunigaikštis Vytautas Aleksandras nepa- 
liko tiesioginių įpėdinių, kurie būtų tesėję tęsti jo politiką su 
Lenkų Korona. Bet Vytautas paliko didesnį dalyką - aiškiai su- 
formuluotą ir daugeriopai pareikštą Lietuvos separatinę ten- 
denciją - gyventi ir valdytis skyrium nuo lenkų, nuo vokiečių, 
nuo rusų, dar siekiant juos pačius valdyti. Ta vytautinė politika 
gyva išliko iki pat mūsų laikų, o anais laikais ką ir besakyti. Kas 
tik ėmės Lietuvą valdyti, tas kitaip negalėjo dirbti, kaip tik sky- 
rium nuo Koronos. 

1478 m. Lietuvos didikai — mažikai tais laikais nieko nereiš- 
kė - susirinko Breste į seimą, pabrėžė savo autonomingumą ar 
net nepriklausomybę ir iš karaliaus Kazimiero, kurs ir Lenkijos 
reikalų netesėjo aprėpti, pareikalavo, kad savo sūnų Kazimierą 

karalaitį pasodintų Vilniuje skyrium Lietuvai valdyti. Tai buvo 
Koronai smūgis, žadėjo vėl prasidėti niekad nebaigiami kivirčai 
su nepavaldomais lietuviais. Karalius atsisakė savo valdžią per- 
leisti sūnui, Lietuvos valdovui, bet ir lietuvių negalėjo nepaten- 
kinti. Tad sugalvojo kompromisą: davė Kazimierą karalaitį Vil- 
niun, bet ir pats savo sostinę perkėlė Vilniun, kad iš čia budriau 
galėtų daboti Lietuvos reikalų. 

Prasidėjo dviejų Kazimierų, tėvo ir sūnaus, valdymas, bet 
Lietuva nenurimo: ji būtinai norėjo turėti visai atskirą sau val- 
dovą, o negalėdama to pasiekti geruoju, kol jungė ją su Korona 
bendra dinastija, susibaudė prieš pačius jogailaičius: negalėjo 
Jogailai atleisti, kam jis taip pigiai sutiko nenorinčią to Lietuvą 
sulieti su Lenkija. Kitos priemonės Lietuvai atpalaiduoti nuo Ko- 
ronos nebebuvo, beliko viena - išnaikinti visus jogailaičius. Prieš 
jogailaičius stojo algirdaičiai: Mykolas Alelkaitis, Jonas Alšėniškis 
ir Teodoras Bielskus’. Visi jie buvo, deja, pagalam surusėję ir 
pravoslavai, artimi Maskvai. Susitarta pasinaudoti Bielskaus 
vestuvėmis, kur buvo sukviesta visa karaliaus giminė, į gausingą 
suvažiavimą atsivesti ginkluotų savo šalininkų ir visus jogailai- 
čius išžudyti. Paskui, padedant Kijevo kunigaikštijai, kurią buvo 
valdę Alelkaičiai, ir gudų kraštams, algirdaičius paskelbti Lietu- 
vos valdovais. Suokalbis nepasisekė. Karaliaus šalininkai nutvė- 
rė ginklus begabenant, Alelkaitis su Alšėniškiu buvo suimti ir 
patys nužudyti, vienas Bielskus beištrūko ir pabėgo į Maskvą. 

Šituos baisius neramumus Kazimieras karalaitis pergyveno 
Vilniuje. Nedaug tetrūko - būtų čia žuvęs iš rankų kitataučių ir 
kitatikių. Vėl suprato, koks painus ir neramus uždavinys - vieš- 
patauti ir valdyti, koks tiesiog abuojas šitas užsiėmimas. Nuo 
visa ko rankas nukratė; vieną tik pareigą bepalaikė aukščiau savo 
simpatijų - sustabdyti Lietuvos ruskinimą ir pravoslavinimą, ir 
tai jis padarė. Apie tai kiek paskiau. 


Kas padėjo Kazimierui karalaičiui augti išminčium 


Pirmiausia geri pavyzdžiai, geras motinos auklėjimas, geras 
mokslas ir gyvenimo praktika. 

Dabar mes tęsime kritiškai įvertinti Lietuvos kun. Jogailos 
žygius. Jis oficialiai įvedė katalikų tikėjimą į Lietuvą, Aukštai- 
čiams įsteigė Vilniaus vyskupiją, statė bažnyčias, bet drauge, 
nieko nežiūrėdamas, nė mažiausios meilės Lietuvai nejausda- 
mas, įmurdė ją į Lenkų karaliją ir padarė pradžią visoms ir dabar 
dar nepasibaigusioms mūsų nelaimėms. Bloga padaryta atsveria 
gera Jogailos mums padaryta. Tai jaučia visi lietuviai ir patys 
lenkai. Tai parodo nors tas faktas, kad jo vardu niekas nenorėjo 
ir nenori vadintis, tuo tarpu kad Vytautų-Vitoldų daugybė Lie- 
tuvoje ir pačiuose Lenkuose, jo priešininkuose. Bet anais laikais 
Jogaila buvo vainikuojamas Lietuvos apaštalo vainiku. Tai Kazi- 
miero karalaičio senelis. 

Dėdė Ladislovas" irgi buvo krikščionybės karžygys. Kovojo 
su priešais Kristaus vardu ir žuvo dėl jo ties Varna. Iš čia ir 
pravardę gavo — Varnietis. Tais dviem krikščionybės pavyz- 
džiais didžiavosi Jogailos dinastija ir sekė jais. Jų istorijos įtakoje 
buvo ir Kazimieras karalaitis. 

Motina Elzbieta buvo išmintinga ir pamaldi moteriškė. Jos 
įtaką Kazimierui galėtume kiek prilygti šv. Monikos įtakai sūnui 
Augustinui??. Minkštaširdė, kaip moteriška, pataikavo savo vai- 
kams, ypač kad jų tėvas buvo per griežtas; vis dėlto auklėjo 
giliame atsidėjime katalikybei. 

Mokslai anuo laiku itin smarkiai plito. Europoje dygo uni- 
versitetai, aukštieji luomai mokės, pirmiausia tad kunigaikščiai. 
Lenkija nenorėjo atsilikti, tai Jogaila įsteigė universitetą Kroku- 
voje?!. Jis buvo ir ilgam liko daug menkesnis už kitus univer- 
sitetus, patys lenkai bevelijo kitur važiuoti mokytis; vis dėlto tai 
buvo aukštoji mokykla, vertusi gerbti mokslą. Tai ir karalius 
Kazimieras negalėjo savo vaikų nemokyti ir neruošti jų Europos 
kunigaikščių šeimai, jiems lygių. 

Laimingai atsitiko savo vaikams gauti geri auklėtojai ir mo- 
kytojai. Kazimieras karalaitis jau nuo devintų metų pradėjo rim- 
tai mokytis iš dviejų gabių ir aukštai išmokslintų žmonių: Kro- 
kuvos kanauninko Jono Dlugašiaus??, jau pagyvenusio vyro, 
gyvo tikėjimo, griežtos doros, gyvenimo jau prityrusio, tad gero 
politiko ir gabaus istorininko rašytojo, nors, sako, su istoriška 


-140 > 


tiesa apsiėjusio kaip su pasaka, ne dokumentais patvirtinama 
tikrenybe. Dlugašiui teko pažinti savo valstybė ir kaimynai. Jo 
tėvas dalyvavo Žalgirio mūšyje ir matė vadą Vytautą. Teko tad 
ir Lietuva aprašinėti, istoriškieji jos asmenys: Gediminas, Algir- 
das, Kęstutis, Jogaila, Vytautas ir kiti viešpatavę. Visa tai Dluga- 
šius dėstė savo auklėtiniams karalaičiams ir noromis ar neno- 
romis gaivino juose lietuviškumą, pagarbą tai Lietuvai, iš kur 
buvo Jogailaičiai kilę, su kuria taip angštai tebėra susiję, kurią tai 
vienas, tai kitas valdo. Ir tėvas Kazimieras pirma buvo Did. Lie- 
tuvos Kunigaikštis, kol buvo pašauktas, Ladislovui žuvus, ka- 
raliautų; paskui brolis Aleksandras skyrium valdė Lietuvą ir k. 

Antras mokytojas buvo Pilypas Buonacorsi, žinomas daugiau 
Kalimacho pravarde“, taip pat labai mokytas italas, nors pasau- 
lietiškai liberalus. Kiek kietai, drausmėje laikė savo auklėtinius 
kanauninkas Dlugašius, tiek palaidai Kalimachas. Dlugašiui pri- 
tarė karalius, Kalimachui karalienė; viršijo karalius ir Dlugašių 
įgaliojo karalaičiams taikinti visas anuo laiku vartotas mokymo ir 
auklėjimo priemones - discipliną ir rykštes. Nekliūdavo tik pa- 
vyzdingajam, moksliajam ir gabiajam Kazimierui karalaičiui. 

Jis iš pat mažens buvo rimtas ir atidus. Mokslai jam sekės. Abu- 
du mokytoju stebėte stebėjos Kazimiero galva, negalėjo ja atsi- 
gerėti. Kalimachas taip ir užsirašė jį - stebėtinas jaunikaitis. Ži- 
nojimu Kazimieras karalaitis pralenkė visus savo brolius, net jau 
galir kitus Europos kunigaikščius, savo amžininkus. Jau trylikos 
metų tiek gerai mokėjo kalbų, kad Krokuvoje atvykusį popiežiaus 
pasiuntinį kardinolą Marko Barbo sveikino lotyniška prakalba. 

Trumpai sugaišęs dėl Vengrijos sosto, Kazimieras karalaitis 
intensyviai mokės iki šešioliktų metų ir paveldėjo iš savo moky- 
tojų visas jų turimas žinias. Ir draugavos jis ne su jaunuoliais, 
bet vis su mokytais vyrais, mačiusiais pasaulį ir jo tvarką. Tad 
kuo geriausiai buvo pasiruošęs aukštam savo pašaukimui, ku- 
riam jį tėvas skyrė. 

Dabar tėvas papildinėjo mokytojus gyvenimo mokykla. 
1475 m. matome Kazimierą karalaitį su tėvu Kazimieru kara- 
lium Vilniuje priimant svetimų šalių pasiuntinius; 1476 m. daly- 
vaujant Prūsijos Marienburge suvažiavime su vokiečių ordino 

magistrų; 1478 m. dalyvaujant Lenkijos seime. Matės, tėvas tyčia 
rodo jam valstybės reikalus, kad įgytų prityrimo ir įsitrauktų į 
valstybės valdymo sritį; iš pradžių būtų tikras, veiklus, savaran- 
kus padėjėjas tėvui, kol taps pilnateisis jo įpėdinis soste. 

Kazimieras karalaitis netruko parodyti savo sugebėjimą ad- 
ministruoti ir paliko neišdildomus pėdsakus taip Lietuvoje, taip 
Lenkuose. 


Kazimieras karalaitis gelbsti Lietuvą nuo ruskinimo ir 
pravoslavinimo ir teisia skolas 


Tėvui karaliui sostine kuriam laikui atkėlus į Vilnių, Lietuvą 
faktinai valdė Kazimieras karalaitis. Čia jis patiesė istorinį Lie- 
tuvai slenkstį, kurio Maskvos rusybė ir stačiatikybė jau nebe- 
peržengė; liete užliedama gudus, lietuvių savo jūroje nebepa- 
skandino. 

Gudų kraštą, Maskvos kaimynus, valdė Algirdas ir jo gimi- 
nė. Čia algirdaičiai asimiliavos su valdomaisiais, patys sugu- 
dėjo — surusėjo, pagaliau, vesdami vis pravoslaves žmonas, 
patys tapo krikščionimis rytiečių išpažinimo. Su jais drauge jų 
bendradarbiai bajorai. Su Vilnium algirdaičiai maža ko bendra 
turėjo; dėl Vilniaus, matome, daugiau varžėsi jogailaičiai su 
kestutaičiais. 

Maskva savo įtaką algirdaičiams sumaningai ir rūpestingai 
palaikė, tykodama nuo Lietuvos atplėšti rusų gyvenamas žemes. 
Lietuvos valdovai buvo pernelyg tolerantingi, lietuviai ramūs. 
Rusai - priešingai: jie savo politikoje paskandino tautų ir tikybų 
apykantą. Maskva galų gale ėmė lietuvių katalikų nė krikščio- 
nimis nebelaikyti: išvirtėlius į pravoslaviją antrą kartą krikšty- 
davo. Tikėjimų neapykanta iš pradžių iš rusų plito Lietuvoje ir 
skaldė jos jėgas. Pagaliau stačiatikiai kunigaikščiai, matėme, 
pasikėsino net Lietuvos sostą paglemžti, visą karaliaus padermę 
išnaikinti. 

Kazimieras karalaitis, dalyvaudamas Lietuvos valdyme, aiš- 
kiai suprato, koks didelis pavojumas gresia lietuvių tautai ir jų 
valstybei, jei ir toliau toks stačiatikių nusistatymas plis Lietuvoje. 

Jis tėvo vardu išleido įstatymą, draudžiantį stačiatikiams misio- 
nieriauti Lietuvoje, būtent statyti naujas cerkves, kur jų iki tol 
nebuvo, kur jų ir nereikėjo, kur tebuvo skiriamos propagandai — 
brautis su savo stačiatikių tikyba į lietuvių gyvenamas sritis. 

Kažin kas tai klaidingai suformulavo, būk Kazimieras kara- 
laitis pats stengęsis sugriauti Gudų schizmą?“, dėl to ir tėvą karalių 
paskatinęs išleisti įstatymą, draudžiantį schizmatikams statytis 
naujas šventyklas ar pasitaisyti griūvančias. Taip suformuluotas 
dalykas pateko ir į brevijorių. Bet tai padaryta nepatikrinus; iš to 
buvo daug bloga, netikrų priekaištų šv. Kazimierui, o tokio įsta- 
tymo nė būti nėsą buvę užrašyto. Kazimiero karalaičio ne pra- 
voslaviją naikinti rūpintasi, bet kad Lietuvos politika nuo rusų 
stačiatikių atlyžtų ir vėl paplauktų pirmykščia Jogailos ir Vytauto 
pradėta katalikiška kryptim. Kad šiandien tebesame katalikai, 
gal Kazimiero karalaičio nuopelnas ir didžioji jo reikšmė Lietu- 
vos valstybei šalia palikto asmeninio moralybės pavyzdžio. 

Lenkams ar, tikriau, visai respublikai Kazimieras karalaitis 
sutvarkė tėvo suardytą finansinį ūkį. Besiskverbdamas į sveti- 
mas valstybes, į Vengriją ir Čekiją, Kazimieras karalius prasko- 
lino valstybės žemes, užstatė jas ir pats nebeturėjo kuo verstis, iš 
ko bepadengti pačias būtiniausias išlaidas. Į taip sugriuvusį 
valstybės ūkį karalius delegavo savo pavaduotoją Kazimierą 
karalaitį, pats palikdamas Vilniuje. Ir neužsivylė. Karalaitis ište- 
sėjo kitados padarytą pasiryžimą likviduoti visus negerumus, 
ištikusius valstybę paieškant jam svetimo sosto. 

Kazimieras karalaitis berods nesiėmė jokių finansinių mani- 
puliacijų. Jis daugiausia vengė tik nebūtinų išlaidų, taupė, gy- 
veno kukliai, o karaliaus dvaras kaip tik ir prarydavo daugiau- 
sia. Kazimieras karalaitis pašalino iš rūmų visus veltėdžius, 
pataikūnus, garbės palydovus, neva patarėjus ir per dvejus me- 
tus ne tik pradėjo užmokėti būtinuosius reikalus, bet pasijuto 
galįs išpirkinėti ir užstatytas už skolą žemes. 

Be taupumo ir kuklumo, karalaičio Kazimiero rūmai davė 
gražų doros pavyzdį. Valstybę jis valdė doros ir teisingumo 
pagrindais, sustabdė įsivyravusį plėšikavimą, labai įkyrų ir 
skaudų piliečiams ir jų santykiavimui. 

Visa tai apkepurėjo vėl sumegzdamas tėvo nutrauktus san- 
tykius su Bažnyčius galva: tėvas rėmė husitus?, popiežius už 
tai pyko. | 

Na, Kazimieras karalaitis pasirodė ne tik sumanus, bet ir toli 
matąs politikas. 


Kazimieras karalaitis pagaliau pats tobulinas 


Dvejus metus pavaldęs Lenkus, Kazimieras karalaitis 1483 m. 
sugrįžo Lietuvon, o Kazimieras karalius sugrįžo Krokuvon. Da- 
bar jis čia Vilniuje nebesiima pasaulinio darbo, nors taip suge- 
bėjo jis dirbti, ~ jis visas pasišvenčia askezei ir toje srityje pašoka 
aukščiausiai. 

Šv. katalikų tikėjimą ne tik plėtė ir gerbė, paveldėjęs tai iš 
savo bočiaus ir giminių, bet ir tarnavo jam: daug meldės, mari- 
nosi ir tvirtai laikėsi kūno skaistybėje. Jis ir mažas būdamas buvo 
labai pamaldus. Jis ilgai melsdavosi, daug ilgiau negu jo broliai, 
tačiau nuostabiai kukliai, stengdamosi, kad niekas to nematytų, 
nei broliai, nei dvariškiai. Auklėtojas kanauninkas Dlugašius jau 
mažą Kazimierą karalaitį vadino šventu vaikeliu. 

Paaugęs, ėmęsis valstybės darbų, dirbęs per kiaurą dieną, 
nepaliaudavo senojo savo papratimo: maldai vis tiek skirdavo 
ilgas nakties valandas savo kambaryje, bažnyčioje arba, ją radęs 
uždarą, jos spryske už durų. Vilniuje buvo jam patogiau: kara- 
liaus rūmai buvo koridorium sujungti su katedros bažnyčia. 
Sugrįžęs į kambarį, neguldavo į patogų ponišką guolį, bet išsi- 
tiesdavo ant kietų grindų. Marinos griežtais pasninkais. Žmonių 
akims vilkėjo karališkais rūbais, apsivilkdavo nėkieno nema- 
tomą ašutinę - šiurkštų atgailos vilkalą. Dienos pamaldose visa- 
dos dalyvaudavo neapleisdamas, o maldų galas ir tikslas - kad 
Dievas laimintų valstybę. Menkos sveikatos, jo būta paimto džio- 
vos ligos, jis vis dėlto buvo darbe patvarus, su žmonėmis kantrus, 
laimėdamas visų simpatijas ir laiminimus. Tesėjo nepasiduoti 
jokioms karališkų rūmų ištaigoms, turtų ir galybės pagundoms. 

Ypatingai vertino kūno skaistybę. Buvo džiovininkas, tad stip- 
riai paerzintų nervų. Džiovininkams itin įkyrūs esti lytiniai ins- 

tinktai. Tėvai ir gydytojai patarinėjo jam sveikatos dėlei vesti. 
Atsisakė. Stiprinos malda ir Skaisčiausiosios Dievo Motinos Pa- 
nelės Marijos garbinimu. Tai Skaistybės Karalienei dažnai per 
dieną niūniuodavo atminai šv. Bernardo giesmę: „Omni die dic 
Mariae mea laudes anima“?* — „Mano siela, tark kas dieną garbę 
skaisčiai Marijai“. Net ir mirdamas prašė, kad tos giesmės tekstą 
įdėtų jam į karstą. Visa to jam užteko visoms pagundoms nugalėti. 

Buvo labai humanus, žmones gerbė, pavargėlius dosniai šel- 
pė, sergančius lankė ir slaugė, kam galėjo, visiems nusižemin- 
damas tarnavo. 

O kad buvo, be visa to, klasikiškai gražus, stambių Jogailos ir 
švelnių Habsburgo veido bruožų, juodaplaukis, juodakėlis, bal- 
taveidis, visados linksmas ir kažkokiuo vidaus džiaugsmu nu- 
švitęs, tai, Peremišlio vyskupo liudijimu, laimėdavęs visų meilę. 
Šis vyskupas vadino Kazimierą karalaitį stebėtinos doros, išmin- 
ties ir mokslo jaunikaičiu. Visa tai dabino gražus linksmo rim- 
tumo būdas, nepaprastas susivaldymas, jausmų pusiausvyra. 
Auklėtojas Kalimachas ekstazėje įsirašė: Kazimieras karalaitis 
visai neturėjęs gimti arba gimęs nebemirti, — tiek daug vergė 
žmonių širdis. 

Mirė apsuptas dvasiškių Gardine 1484 m. kovo 4 d., pirmą 
gavėnios ketvirtadienį, teeidamas 26 metus. Tėvas karalius pa- 
skubėjo sūnaus lankytų, bet jau užtiko paskutines valandas. Jo 
gailestis buvo nepasakomas — tai buvo mylimiausias jo vaikas. 
Ilgai negalėjo niekuo užsiimti. Kazimierą karalaitį palaidojo Vil- 
niuje katedroje, kur ir Vytautas buvo palaidotas. Paskui čia dar 
atsigulė karalius Aleksandras, paskutinis skyrium valdęs Lietuvą, 
karalienė lietuvė Barbora Radvilaitė ir karalienė Elzbieta. Katedra 
visiems jiems paskyrė tam tikrą dalį, vadinamą Karalių koplyčią. 

Veikiai prie Kazimiero karsto ėmė reikštis stebuklai: ligoniai 
ūmai sveikti, numirėlė Uršulė atgijo. 

Bet plačiausiai pagarsėjo šis 1518 m. atsitikimas. Už Dau- 
guvos upės buvo Lietuvos forpostas nuo Maskvos, Polocko pilis. 
Maskvos kariuomenė jį apgulė, o Lietuvos kariuomenė pasku- 
bėjo jo gelbėti. Priėjo plačią upę, tiltą nusitiesti nebėra kada, o 
brastų nežino. Susirūpino vadovybė, nebežino ką bedarą, nors 

grįžk atgal. Bet štai iš kažin kur atsiradęs jaunas baltu apsiaustu, 
širmu žirgu raitelis pirma ima bristi. Paskui jį pasileido visa 
kariuomenė ir lengvai atsirado už upės. Puolė apgulusius, baltu 
žirgu raitelį vis matydami priešakyje; maskolius išblaškė ir pilies 
įgulą išvadavo. Bet mūšiui pasibaigus, jokio raitelio baltu žirgu 
niekur neberado. Kai nustebę ėmė teirautis, vyresnieji, kurie 
tebeatminė karalaitį, paliudijo čia nebent Kazimiero būta - toks 
buvo panašus raitelis. 

Čia romantiškai pasireiškė Lietuvos karžygių patriotizmas; 
jis Lietuvos ženklą Vytį suderino su Lietuvos gynėju nuo rusų 
stačiatikių Kazimieru karalaičiu. 

Kiti pasakoja, Kazimieras karalaitis Lietuvos kariuomenę 
drąsinęs iš debesų. 

Pirmas visa tai šventajam Tėvui pranešė jaunesnysis Kazi- 
miero brolis karalius Zigmantas; jis kreipė Bažnyčios Galvos dė- 
mesį, bene bus Kazimieras šventas miręs. Popiežius Leonas X7 
jo gyvenimo ištirtų atsiuntė savo legatą vyskupą Zacharijų Vin- 
centiną Ferrerį?. Jis apklausė visus nabašninko gimines ir kurie 
tik pažino. Visas surinktąsias žinias patvirtino Vilniaus vys- 
kupas Jonas? ir dar du vyskupu tardytoju. Pats Ferreri, įsitikinęs 
Kazimiero karalaičio šventumu, taip jį pamilo, kad ne tik pirmas 
aprašė jo gyvenimą, bet ir giesmes sudėjo jam pagerbti. Šitos 
Ferrerio giesmės įėjo į Katalikų Bažnyčios pamaldas. Ferreri ten 
sako, Kazimieras karalaitis įdiegęs savo tėvynei Lietuvai karštą 
maldingumą ir tikisi, kad jį, tą maldingumą, nuolat stiprins savo 
užtarimu. Vadinas, jau popiežiaus legatas vyskupas Ferreri pa- 
skelbė šv. Kazimierą karalaitį Lietuvos Patronu; tai ne mūsų pa- 
triotinis prasimanymas, bet istorinė religinė tradicija. Kaip Kazi- 
mieras karalaitis susijo su Lietuva, su Vilnium, taip ir liko susijęs; 
mes savo pamaldumu tik sutvirtinome šį nenutrūkusį saitą. 


Vilnius triumfuoja, mes visi lietuviai tebemylime savo Globėją 


1521 m. popiežius Leonas X paskelbė Kazimierą karalaitį 
šventuoju Dievo rinktiniu. Tam tikrą raštą Vilniun nuvežti įdavė 
vyskupui Erazmui Viteliui. Bet jis mirė, neišsiruošęs į Vilnių. O 

čia prasidėjo suirutės, plito protestantizmas, kurs šventųjų nepri- 
pažįsta. Bet ligi tik katalikybė laimėjo, karalius Zigmantas Vaza% 
atminė šventajam Tėvui žuvusią bullą. Šviesus ir dievotas Vil- 
niaus vyskupas Benediktas Voina?! pasiuntė į Romą kanauninką 
Svencickį?; jis ir parvežė pakartotą raštą, kuriuo popiežius Kle- 
mensas VIII® pavelija šv. Kazimierą garbinti ir jo dieną švęsti 
Lenkuose ir Lietuvoje. 

Ir būta gi iškilmių 1604 m. geg. 10 d., iškeliant šventojo palai- 
kus iš karsto į didijį altorių! Su kaulais teberasta ir šventojo 
mėgiamoji šv. Marijos giesmė. Tomis pat iškilmių dienomis buvo 
patiesti pamatai pirmajai šv. Kazimierui karalaičiui pagerbti 
bažnyčiai pačiame viduryje Vilniaus miesto. Ji ir dabar tebestovi 
ties miesto rotuše, tėvų jėzuitų valdoma. 

1636 m. buvo pastatyta atskira šventajam Kazimierui kara- 
laičiui skiriama koplyčia. Ją specialiai išpuošė dailininkas Dan- 
kersas?*. Ten iš didžiojo altoriaus perkėlė relikvijas, o procesijoje, 
be Vilniaus vyskupo Abraomo Voinos, Žemaičių vyskupo Jurgio 
Tiškevičiaus“, dalyvavo popiežiaus legatas Filonardi ir pats 
karalius Ladislovas su savo gimine““. 

Savo šventumu Kazimieras karalaitis plačiai pagarsino Vil- 
niaus ir Lietuvos vardą: malonus, skaistus jaunikaitis vergė visų 
širdis. Jau XVII š. aukštosios kilmės jaunimo draugija Neapolyje 
pasistatė šv. Kazimiero garbei koplyčią ir jo statulą, įsigijo jo 
relikvijų. Jaunimo draugija Belgijoje, Mechlino jėzuitų kolegijoje, 
šv. Kazimierą pasiskyrė skaistybės pavyzdžiu ir Dievo Motinos 
garbinimo mokytoju. 1692 m. į savo bažnyčią įsinešė jo relikvijas 
ypatinga procesija: joje ėjo istoriniai Lietuvos asmenys, šventojo 
giminaičiai: Jogaila, tėvas Kazimieras, broliai ir k. Šv. Kazimiero 
relikvijų ieškojo karaliai, Didž. Florencijos kunig. Kosmas III, 
Maltos riterių ordinas ir k. To dėlei popiežius Povilas V% 1721 m. 
šv. Kazimierą garbinti įsakė visai Katalikų Bažnyčiai, jo pamal- 
das įtraukė į mišiolą ir brevijorių. 

Sunkiaisiais lietuvių kulturkampto laikais” lietuvių šviesuo- 
menė su maskoliais smaugėjais kovojo didžiojo savo Patrono 
Kazimiero karalaičio vardu. Jo vardu turėjo draugiją; ji ir dabar 
tebėra geroms knygoms skleisti. 

Jaunuomenei katalikiškai auklėti pirma Amerikoje, dabar ir 
Lietuvoje įsivyravo Šv. Kazimiero seserų vienuolių ordinas“. 
Vyskupas Pr. Karevičius“? joms pavedė gražųjį Pažaislio vie- 
nuolyną. 

Ne! Šv. Kazimieras karalaitis su Lietuva ir su jos sostine Vil- 
nium daugiau yra susijęs, ne su kuria kita šalim, tai jis ir tebe- 
traukia mūsų širdis į save, tebeverčia jo grabą išliuosuoti iš 
grobimų. 


VYTAUTAS DIDYSIS 
IR ŠIŲ DIENŲ JAUNIMAS 


Vytautas ir šiandien populiarus nepaprastai. Jei mes būtu- 
mėm išleidę į Lietuvą kito kurio, kad ir užsitarnavusio vyro, 
paveikslą, be abejo, būtų ir jam pareikšta pagarba, bet tokio 
entuziazmo, kokį regėjome dabar, tikrai nebūtų. O juk jau 500 
metų, kaip Vytauto nebėra. 

Lenkai mums prikiša gana įdomų, pas mus mažai žinomą 
faktą, kad Jogaila, girdi, buvęs didesnis lietuvis už Vytautą. Ir iš 
tiesų, Vytautas, turėdamas savo pavaldinių įvairiausių tautų, 
nuolat santykiaudamas su svetimomis valstybėmis, kalbėjo dau- 
giau svetimomis kalbomis nei lietuviškai. Tuo tarpu Jogaila net Kro- 
kuvoj gyvendamas kalbėjo lietuviškai! 

Gerai, tegu taip, bet kas buvo didesnis patriotas — Vytautas 
ar Jogaila? Atsakymas čia tik vienas. Ir kas daugiau gerbiamas 
Lietuvoje ir net Lenkijoj - Jogaila ar Vytautas? Tik Vytautas. Štai 
žiūrėkit — ne tik Lietuva, bet ir Lenkija pilna Vytautų, Witoldų, o 
raskit bent vieną Jogailą! Nėra. Nes tik Vytauto pavyzdys vi- 
siems atrodo sektinas, nes tik jis yra gerbiamas kaip didis diplo- 
matas, didis kovotojas ir didis patriotas, todėl jo vardu vaikus 
krikštija! 

Tai kas, kad Vytautas daugiau svetimomis kalbomis kalbėjo! 
Užtat visas jo gyvenimas — patriotizmo pavyzdys, nuolatinė 
kova dėl savo gimtojo krašto. Jam primeta, kad jis dukart žemai- 

čius atidavė kryžiuočiams. Visų pirma netiesa, kad dukart, ka- 
dangi vieną kartą atidavė Jogaila. Tik jis norėdamas juos išgelbėti 
siekė grįžti prie valdžios Lietuvoje ir, kad to pasiektų, neva 
patvirtino tą Jogailos atidavimą. Žinome, kaip ilgai kryžiuočiai 
džiaugėsi tuo atidavimu... 

Antrą kartą atidavė jis žemaičius pats, gelbėdamas visos 
Lietuvos savarankiškumą. Užtat paskui visą metų eilę rinko 
jėgas Rytuose, kol galutinai žemaičius išvadavo ir supliekė kry- 
žiuočius. 

Taigi ir tas siekimas Vytauto į Rytus buvo ne jam pačiam, o 
tik jo tėvynei tada reikalingas. Ir karūnos jis siekė ne sau, o tik 
Lietuvai, kad ji nebūtų laikoma Lenkijos pavaldine, už Lenkiją 
mažesne, kada iš tiesų ji buvo keleriopai didesnė. 

Juk Jogailai pasiūlė Lenkų karūną - jis nuėjo Krokuvon. O 
Vytautas nesusigundė Čekijos karūna, nesusigundė net tos pa- 
čios Lenkijos karūna, jis siekė tik Lietuvos karūnos. Net pačiam 
imperatoriui! su tais čekais jis nemalonumų pridarė už tai, kad 
tas, norėdamas visiems įtikti, nusprendė žemaičius po Vytauto 
mirties vėl kryžiuočiams grąžinti. Vytautas, tas Vytautas, kuris 
valdė begalinius plotus, verkė dėl žemaičių likimo po jo mirties, kada 
asmeniškai pats vis vien juk jų nebebūtų valdęs. Kas gi tai, jei ne 
gilus patriotizmas! 


O iš kur tas skirtumas tarp Vytauto ir Jogailos? 


Jogaila buvo Algirdo ir jo žmonos rusės, pravoslavės sūnus. 
Vytautas buvo Kęstučio ir lietuvaitės Birutės sūnus. Jogaila augo 
mišrioj šeimoj. Tiesa, Algirdas buvo lietuviškų tradicijų žmogus, 
ir Jogailai paliko įprotį prie lietuviškos kalbos ir tradicijų. Jis 
neturėjo iš motinos tos patriotinės įtakos, kurią turėjo Vytautas 
iš Birutės. Todėl visai teisingai mes, minėdami Vytautą, pager- 
bėme ir jo motiną Birutę. Nes ji išauklėjo mums tokį pasidi- 
džiavimo vertą Vytautą. Algirdo žmona svetimtautė negalėjo 
išauklėti patrioto iš esmės. 

O šiandien pas mus kaip yra. Pereikim inteligentų namus — 
ar daug rasime grynų lietuviškų šeimų? Ar yra pas mus tokių 

šeimų, kuriose ir beaugąs jaunimas galėtų pasijusti šeimynos 
jaukioje atmosferoje ir drauge tautiškumo židiny? Tuščios kal- 
bos, jei kas tikisi, kad svetimtautė moteris gali išauklėti lietuvių 
patriotus! Štai ko mus moko Vytauto prisiminimas. 

Ir vėl gi Vytautui dar prikišama, kad jis lyg ir spekuliavęs 
tikybomis, tris kartus krikštytas. Netiesa. Jis vieną kartą krikš- 
tytas, tik krikščionybės formą keitė. Jis apsikrikštijo kataliku, 
paskui perėjo į pravoslavus, vėliau vėl į katalikus. Ne taip jau 
čia bloga. Nes Vytautas suprato, kad tie skirtumai yra niekai, 
kad svarbu esmė. Rusų tvarka reikalavo, kad jų valdovas būtų 
pravoslavas, jis perėjo į pravoslavus. O juk esminio skirtumo 
nėra. Dėl to vieno žodžio „filioque“? tiek peštasi, o šiandien 
pagaliau pripažįstama, kad ne čia esmė. Nes kas gi gali Švč. Tre- 
jybės paslaptį išaiškinti? Vytautas tą seniai suprato, o mes dar ir 
šiandien nenorime daugelio panašių dalykų suprasti. Štai lenkai 
mūsiškį gi vyskupą Būčį/ eretiku išvadino, kad per jo laikomas 
mišias buvo giedamas „Credo““ be „filioque“. Lenkai šitokiu 
savo užsispyrimu nuo seno jau pasidarė rusų amžini priešai. Ir 
Vatikanas atrado, kad bažnyčių suartinimo misijai geriau tinka 
lietuviai, kadangi jie daugiau esmės žiūri, ne žodžio. 

Tai antras dalykas, kurį Vytauto pavyzdys mums primena. 
Pažiūrėkim aplink save, bene rasim jį kai kur pritaikintiną“. 


TEATRAS - MENO ŠVENTYKLA 
Iš kan. dr. Tumo kalbos pašvenčiant 


Garbė Jėzui Kristui per amžius! 

Gerbiamoji gausinga Lietuvos teatro Šeima! 

Man pasirodė tinkamiausia Jus pasveikinti tuo pat obalsiu 
šioje naujoje meno šventykloje, kuriuo aš kasdien tarnauju Dievo 
šventyklai. 

Argi yra panašumo tarp tų dviejų šventyklų? Čia nevienodų 
esama nuomonių. 

Štai Jūs, Gerbiamieji Lietuvos meno Artistai, palaikėte reika- 

linga, kad pradžią jūsų darbo šiuose rūmuose palaimintų Baž- 
nyčios atstovas, tiesa, žinomas jūsų prietelius. O man išeinant 
buvo šis dialogas: 

- Kurgi taip vėl skubies, vos vos iš bažnyčios ištrūkęs? 

— Teatro šveęstų. ` 

- „Teatro“ - „švęstų“??? - taip nutęsė balsą, lyg kokią negir- 
dėtą nesąmone išgirdęs. Vargšas, matyt, teatrą identifikavo su 
kafe šantanu, restoranu-gertuve, linksmuoju namu ar kuo pa- 
našu, kurie „švęsto vandens“ bijo kaip velnuvos dvasios. 

Kokia klaida! Koks neteisingas teatro šmeižtas! O kas kaltas, 
kad pasaulyje susidarė tokia nuomonė apie teatrą, kad jan įsto- 
jantjaunas žmogus krinti kaip į prarają? Doras, gėdingas, kuklus 
buvęs teatre visa ką prarandi. Dėl to tėvai tokiuo nenoru, net ir 
baile leidžia savo dukras teatro menams tarnauti. 

Šiuo atžvilgiu pasaulio teatrai mums ne pavyzdys. Didumas 
jų, bet, manau, toli gražu ne visi. Lietuvos teatras, jaunas bū- 
damas, gali ir turi geresnis būti, sekdamas tik geraisiais pavyz- 
džiais, o griežtai atmesdamas bloguosius. 

Viskas priderės nuo to, kaip Jūs, Gerbiamieji Artistai ir Tar- 
nautojai, iš pat pradžių nusistatysite, kaip teatro menų, operos, 
dramos ir baleto, uždavinį suprasite. 

O tie uždaviniai aiškūs - kultūrinti ir dorinti visuomenę, o 
ne demoralizuoti ją. 

Žiūrėkite, kaip daug ko reikiama, kad teatro menais galė- 
tumei visuomenei tarnauti. Pirmiausia didžiulio, neabejotino 
Dievo duoto įgimto talento. Paskui didelio, ilgo ilgo specialio 
mokslo. Pagaliau didelių didelių valstybės lėšų menų šventyklai 
sukurti, artistams išlaikyti. Nejaugi toks sudėtinis dalykas iš 
talento, mokslo, pinigų būtų skiriamas demoralizuoti, neigiamai 
paveikti visuomenei, kad žemiesiems instinktams sukelti nieko 
to nereikia; gana visiškai nekomplikuoto dalyko, sakysime, kad 
ir begėdiškos nuogybės. Tuo verčiasi kitos įstaigos, bet kitaip ir 
vadinas, ir menas su tuo nieko bendra neturi. Ten pakanka pa- 
blizginti pornografiją. 

Ir baletas? Taip, be jokios abejonės, ir baletas yra meno šven- 
tykla. Gal dar labiau, nes šokėjai, be tam tikro talento ir mokslo, 

dar reikia nepaprasto stiprumo, gracingumo, muzikalumo ir 
švelnaus estetikos supratimo, kurios ribas tegali nujausti labai 
subtelingos sielos. Nejaugi visa tai gali savim uždengti „Muza 
Podkasana“!, matomos visos kojos, nes jos daugiausia čia veikia? 
Yra tokių, kuriems pasiraitymo gana. Bet kam gi jiems eiti bū- 
tinai į teatrą? Teeinie sau kur kitur. Tai tik estetinė aberacija 
žiūrėti į meną pro skylutę, kada visos durys atviros. Su šiuo 
patologiniu visuomenės elementu menas neprivalo skaitytis. 
Kas pats supuvęs, tam viskas dvokia. 

Mes kalbame apie normaliąją, sveikąją dalį visuomenės. 
Šiems teatro menai, kaip ir kiti, yra dieviškos kilties, ir menų 
tarnautojai, artistai, privalo ne kitais save laikyti, kaip menų 
kunigais, menais pačiam Dievui, Jėzui Kristui, moralybės Mist- 
rui, tarnaujančiais. Ag ir pagonai menų dieviškumą suprato. 
Graikų Olimpe kas dievaitis - tai menininkas. Būrys Mūzų, 
menų įkvėpėjų. Apolonas muzikas, Vulkanas amatninkas. Net 
ir pats Dzeusas - kūrėjas, tokią pasaulio perfekciją sudaręs. 

Vakarų ir Rytų krikščionių bažnyčios pilnos daugeriopų me- 
nų. Architektūrai, skulptūrai, tapybai, muzikai, giesmei, literatū- 
rai, poezijai, dramai, kinematografui ir dar kitiems čia vietos yra. 
Menų įvairybė, kiekvienas savaip deda aukščiausias pastangas 
žmoniškomis priemonėmis išreikšti dieviškąjį Neišreiškiamąjį. 
Kūrėjas yra kentėtojas. Kūryba - kančios kaip ir gimdymo, dar 
didesnės, nes su supratimu netesėjimo vaizduoti Absoliutą — 
dalimis, Dvasią - plastika, aną pasaulį nukelti į šį pasaulį. 

Artistas privalo būti mistikas, kitaip jis nebus artistas. Dirb- 
damas savo darbą, jis privalo visados turėti savo vaizduotę, 
siekiančią Dangaus aukštybių, ne žemės mėšlynų. Grynam dar- 
bui tenka turėti grynų darbininkų, skaisčioms idėjoms reikšti — 
skaisčių šventikų. Menas, teperėjęs per skaisčią menininko sielą, 
dorins žiūrėtoją, klausytoją, medituotoją; ir tas pats menas, per- 
ėjęs per neskaisčią artisto sielą, tik terš žmoniją. Ag patys žinote, 
kaip dailės muziejuose veikia tuos pačius Žmogaus instinktus: 
klasikų gamtiškoji tikrybė net ramina, nes jų intencija buvo tie- 
siai menui tarnauti. O kitų meistrų darbai, kartais dar sumanin- 
gesni, nė daile nevadinami, nes jie skirti ne meno grožiui, tik 

pašaliniam tikslui. Ir patys meistrai tevadinami sumaningais 
amatninkais, o ne įkvėptaisiais kūrėjais, artistais. 

Gerbiamieji Lietuvos Artistai, švelnioji tautos dalis! Sursum 
corda!, einant savo pareigas! Tegaubie kiekvieną jūsų žingsnį 
Dievo dvasia, Aukštybių dvasia, nes žemybių ekvilibristika, 
žongliavimas ir kitos „štukos“ bus balaganas, ne šventykla. Jūs - 
dvasios atstovai, ne kūno. Ir baleto? Ir baleto, be jokių abejonių! 
Dar labiau, nes čia daugiau rafinuotos nuosaikos reikia. 

Gerbiamoji Lietuvos Teatro Vadovybe, Ponas Direktoriau! 
Norite pakelti lietuvių mėną į aukštybes, dabokite, kad jo vy- 
kintojai netrauktų jo į žemybes, patys tebūdami amatninkai, o 
ne kūrėjai, turį patrešusias sielas, demoralizuoti ir demoralizuoją 
kitus. Su tokiais negali būti kompromisų. Tegul jie sau sveiki 
eina kur kitur tarnauti, tik ne teatrui. Kai kolektyvas ir jo Va- 
dovybė laiku žinosite vyriausį Lietuvos teatro principą: būti 
moraliems, sudvasintiems keliant lietuvių visuomenės kultūrą, 
tai ir pasiskiriant nebus pretenzijų. Netesėta, ir tiek. Reiškia, ne 
tam, mielas pilieti, tave Apvaizda skyrė. 

Matote, kaip aukštai meno šventykla sukimba su Dievo baž- 
nyčia! Kokiu mielu noru tad Bažnyčia švenčia jūsų naują būstą, 
o jums prašo, kad Dievas duotų sveikatos ir visokiausio ište- 
sėjimo. 


DĖLEI MŪSŲ KALINIMO METODIKOS 


Kalinių globos. draugija' iškelta vakariene išlydėjo Kauno 
kalinių kapelioną Telšių vyskupijos garbės kanauninką V. Jaru- 
laitį?, pereinantį kapelionauti Šiaulių kaliniams. 

Vakarienėje dalyvavo Kalinių globos draugijos pirmininkas 
gen. Kubilius, draugijos nariai: tėvas pranciškonas Aloyzas, dr. 
Kutorgienė, dr. Ragaišienė, ateitininkų atstovai, kalinių lanky- 
tojai, mudu su dr. Keliuočiu, žurnalistai ir kiek svečių. Pasakyta 
kalbų. Pažymėta, kad kan. Jarulaitis, nors metus tepadirbėjęs 
Kauno kaliniams, pasirodė dirbęs ne valdininkiškai; dirbęs kaip 

dirba krikščionis, eidamas Evangelijos patarimą — lankyti be- 
laisvius. Užsimezgę artimi ryšiai tarp kalinamųjų ir jų dvasiškio, 
įgyta jų pasitikėjimas, pastangos palengvinti sunkią belaisvių 
buitį ar net juos išliuosuoti, - esąs gyvas dokumentas, kiek sveria 
net atskiro žmogaus pastangos labdarybės srityje. Bet kan. Jaru- 
laitis atstovavo valstybę, kuri pasirenka tarnautojus; tad vykęs 
buvęs pasirinkimas kapeliono padarė didelį pliusą ir pačiai val- 
džiai. Tai lyg rodyte rodo, kaip reikiama sumaningai pasirinkti 
tarnautojai atsakingoms pareigoms eiti. 

Kauno visuomenės gyvenime šis kuklus epizodas yra pažy- 
mėtinas. Ypač kad per vakarienę narkotikus atstojo karšti pašne- 
kesiai idėjinių visuomenininkų skaudžiamuoju kalinių laikymo 
dalyku. 

Čia pažymėta du neigiami dalykai. Pirma, kad nepriklauso- 
mos Lietuvos valdžia, kibusi plentus taisyti, laukus sausinti etc., 
kalėjimus paliko in status quo ante*. Kriminalistika parodo vis 
didėjantį skaičių nusidėjimų. 

Kauno kalėjimas, sakysime, statytas šešiems šimtams inter- 
nuoti, skaičius labai didelis, internuoja apie 900. Teko įtaisyti 
gulyklos dviem aukštais. Kamerose oras tiek tvankus, kad tik ką 
įėjęs žmogus juo nepakvėpuoja: reikia kurio laiko priprasti. Pa- 
togumų iki šiol vis nėra, orą tebegadina čia atviruose induose 
bestovį ekskrementai. Per ilgesnį laiką išbūti tokioje atmosferoje 
sveikais plaučiais negalima. 

Padaryta Kauno kalėjimo „filija“ devintame forte. Ten oro 
daugiau, bet yra daugiau ir kitų minusų. 

Abidvi Kauno patalpos belaisviams reiktų paskirti kuriam 
kitam tikslui, o kalėjimus pastatyti techniškai modernizuotus. 
Valdžia, girdime, esanti tuo susisielojusi. Bereikia pabrėžti, kad 
tas reikalas pirmaeilis ir jo įvykinimas atidėlioti netenka. Ypač 
kad naujam, techniškai patobulintam kalėjimui lėšų gali užtekti 
realizavus senąjį, pasenusi. 

Antra, kad Lietuvos kalėjimai iš viso ir Kauno, žinoma, tetu- 
rėdami ūkiškąjį reguliaminą, iki šiol vis dar neturi perauklėjimo 
metodės, surašytos metodikos ir sulig ja išauklėtų tarnautojų. 
Vakarai tai turi. 

Nusidėjimai — visuomenės nesveikavimai. Banditizmas - iš- 
krypimas. Tai tenka gydyti, kaip gydomi džiova, vėžys ir epi- 
demijos. Kriminalistikoje nusidėjimų kreivoji svyruoja, tai stojas, 
tai linksta. Vadinas, visuomenės psichę, nuotaiką veikia laiko 
dvasia ir sąlygos. Su tuo tenka skaitytis ir visos atsakomybės 
vienam kriminalistui neprimesti. Jis kenčia už visus ne sava va- 
lia: jį tokį padarė. Tai ir tekus nusidėjėlis izoliuoti, netenka su juo 
apsieiti kaip su plėšruoju mums į nagus patekusiu žvėriu, bet 
kaip su psichiškai ligūstu mūsų broliu, kuris iš nelaisvės turės 
išeiti atgal į visuomenę ir ten atsiimti jam Apvaizdos skirtą vietą. 

Kalinimo principas - iškrypėlis iš gyvenimo normos atstatyti 
atgal į normą, o ne pabaigtinai palaužti; pasveikinti, o ne už- 
mušti. Kalėjimas neturi teisės pabaigti atimti likučius sveikatos, 
žmoniškumo, sąžinės, pilietinių pareigų supratimo. 

Mano brolis Jonas, trejus metus išlaikytas Petrapilio „Kres- 
tuose“?, išėjo kūnu sveikas. Apšauktieji „Krestai“ padarė jam 
savo organizuotumu tokį įspūdį, kurio jis nebeužmiršo. Knyg- 
nešys jautė mūsų revoliuciningumą, bet ir juo nebetikėjo. „Kur 
čia, girdi, pakovosi su tokia galybe, su tokia tvarka!“ Su — tvarka! 
Tai labai reikšminga. 

Gera tvarka gali atstoti daug kitų priemonių. O mūsų kalėji- 
muose, jei ir yra kuri tvarka, tai ją nusistato kiekvienas tar- 
nautojas saviškai. 

Imkime kad ir discipliną. Kalėjimų disciplina turi būti smarki: 
juk tai bausmė. „Tai kalėjimas, ne salonas!“ - sušukęs vieną kartą 
Kauno k. viršininkas M.“, malšindamas nepatenkintus. Tai tiesa. 
Jo „pupiliai“ supratę. Mūsų kalėjimų tarnai, palaikydami „dis- 
cipliną“, kalinius savavališkai baudžią. Ir pati valdžia, kai pa- 
tiria, žiaurius tarnus atleidžia ar tarnyboje žemina. Dar neseniai 
taip padaryta su Č. ir K. Vis dėlto dalyko tai nepataiso, nes kad 
kriminalistus galėtų kas auklėti, turi pirma pats specialiai auk- 
lėtis - turi pažinti kalinimo metodiką. 

Lietuvos kalėjimuose laikoma keli tūkstančiai visuomenės 
išmatų. Jei jie grįš atgal pablogėję, kurioji policija tesės nuo jų 
apginti visuomenę? 

JUODASIS PAMINKLAS 


Dešimties metų sukaktį, kaip mūsų sostinę Vilnių lenkai oku- 
pavo, sumaningasis gen. Nagevičius! pažymėjo Karo muziejaus 
sodelyje ypatingu „plakatu“. Tai juodo šlifuoto akmens obe- 
liskas šiuo tekstu: 

1920-1930 V. D. m. 
Atmink, lietuvi, 
Kad klastingas lenkas, 
pasirašęs 
Suvalkų sutartį 
1920 m. spalių m. 7 d., 
Jau po 2 dienų tą sutartį sulaužė 
ir pagrobė tavo sostinę 
Vilnių. 


Žemiau Vytauto D. medalionas. 

Taip! Atmink, lietuvi, kad Vilnius nuo pat jo įsteigimo yra 
lietuvių tautos padaras, jos teritorijoje buvęs; kad Vilnius pra- 
žydo ir pasaulyje pagarsėjo autonominės Lietuvos sostine, ne 
„šeštąja Lenkų sostine!“? „Šeštoji“ antai baigia skursti. Lenkai 
Vilnių žlugina ir pražlugins, kaip ir visą savo valstybę, nešėją 
nelaisvės pančių nelaimingajai Ukrainai, Gudijai ir Lietuvai. 

Atmink, lietuvi, kad tie pančiai visados tau buvo parengti ir 
tebėra: tautinis ir valstybinis lenkų egoizmas nesugeba ir nesu- 
gebės suprasti kitų veržimosi į laisvę! No prof. J. Baudouino? 
betariant, vieni lenkai teesą rinktinė Dievo tauta, kaip žydai, o 
visi kiti žmonės — tautos tik jiems „materjai etnograficzny“ — 
medžiaga lenkų skaičiui dauginti. 

Atmink, lietuvi, kad pati naujųjų laikų kultūra tau sako: arba 
tu atsivaduosi savo sostinę, arba pats nueisi į ją, pavergtąją, 
„šeštąją“, kuri buvo - pirmoji! Ir tu neteksi paprasčiausios žmo- 
niškos vertybės, nes lenkams ukrainietis laisvininkas — tai haj- 
damak“, lietuvis laisvininkas — tai manjak, gudas laisvininkas — 
tai paprastas ztodziej?, taip pats Kristus jam lėmęs, sako lenkų 
tautos legenda. 

Atmink, lietuvi, kad garsusis lenkų obalsis „równy z rów- 
nymi““ reiškė ir tebereiškia tą patį, kaip ir rusų buv. slavianofi- 
lams: kai patapsite lenkai, rusai ir jau niekuo nebesiskirsite nuo 
jų, jokių nebeturėsite savų troškimų! 

Atmink, lietuvi, kad savo pilietinę laisvę tu pats teišsaugojai, 
kaip tu pats ją laimėjai, kai pareikšdamas pasauliui, kad tu jau 
pats pilietis, nebe žalioji medžiaga kitiems! 

Tegu tau „Juodasis paminklas“ visados tai atmena. 


VYTAUTO PILIS - 
IKI PAT NEMUNO 


Jėzuitams! jungiantis su Aleksoto gatvės kanalais, teko ties 
Perkūno namais kasti gilokas griovys, antras gi - įstrižai kiemo. 
Aptikta daugybė pamatų, plytinių ir akmeninių. Plytiniai - kie- 
me, akmeniniai Aleksoto gatve eina visokiomis kryptimis. Kurs 
eina palei dabartinę jėzuitų kiemo sieną, yra trijų metrų platumo, 
tokio pat kaip panerio senapilėje; kurie skersai - siauresni. Pla- 
tusis pamatas sukrautas iš didokų akmenų; jie vos galima buvo 
išritinti. Krūva jų tebėra ties vartais. Jie gerai sutvirtinti kalkiais 
ir labai giliai suleisti. 

Niekas mūsų archeologų to nepasergėjo ir nepatyrinėjo, o čia 
įdomi liekana; ji patvirtina sumetimą, kad visas trikampis Ne- 
muno ir Neries santakoje nuo Daukšos gatvės, kur būta perkaso, 
buvo tvirtovės rajonas, šen ten su fortais, jei ne su ištisa siena. 
Tokiu būdu Vytauto bažnyčia turėjo būti panemunės forte ar čia 
pat prie jo. Tai patvirtintų mano sumetimą, kad Vytautas Dan- 
gun Ėmimo bažnyčią bus statęsis įgulos reikalams, ne miesto, 
kurs 1400 m. tebebuvo nekrikštytas. 


-157 + 


VYTAUTO DIDŽIOJO TRADICIJA 
Iš kalbos X-27 d. 


Man, nariui Centralinio komiteto Vytauto D. jubiliejui švęsti, 
tenka tarti baigiamasis žodis, ko komiteto ir visų piliečių pastan- 
gomis šiais metais laimėta. Suglaustais žodžiais atsakau: aiškiai 
įsivaizdinta Vytauto Didžiojo tradicija. 

Tik apsidairykime ir išvyskime įvykusias atmainas. Visuome- 
nė, jos veikėjai, žurnalistai, mokyti istorininkai, partijų žmonės 
iš širdies susidomėjo tuo, kas įvyko prieš 500 metų, Vytauto 
Didžiojo asmeniu, jo laikų sunkumu ir jo genijum, kuriuo jis 
nugalėjo tuos sunkumus. Beletristinė ir istorinė mūsų literatūra 
praturtėjo daugeliu raštų, kuriais mes patys savus dalykus kri- 
tiškai įvertinome, legendas atskyrėme nuo tikrenybės, atspėjome 
komplikuotųjų dalykų intencijas. Mes lietuviškai, kaip tai reko- 
mendavo net krokuviškis profesorius („Dzień Kowienski“)', 
įsivaizdinome Vytautą Didįjį ir jo palikimą. Laiko perspektyvoje, 
kur aistros nebeveikia, mes išvydome vieną didelę, itin mums 
naudingą teisybę ir kalbėjome apie ją dar negirdėtu sutartinumu. 
Kalba ir rašo socialai, kalba ir rašo tautininkai, o visi mažne 
vienodai, kad Vytautas Didisai yra gerbtinas, nors ir kunigaikštis 
buvo, nes jo genijaus palikimas sudarė mums pagrindą nepri- 
klausomais tapti. Išsilygino pasaulėvaizdžiai bent viename da- 
lyke ir leis vėliau daug ramiau išsilyginti ir kitus dalykus. Tai ir 
bus didysis šių jubiliejinių metų laimėjimas. 

Šiais vienais metais tautiškai ir politiškai mes daugiau su- 
brendome nei per visus dešimtį nepriklausomybės metų. Pakilo 
savigarba, daugiau atsirado pasitikėjimo savim ir savo tautos 
ištesėjimu, radom garbingos sau vietos, ne tik geografinės, bet ir 
kultūrinės. Noblesse oblige? paskatino mus visu atsidėjimu pa- 
tarnauti kultūrai ir civilizacijai: kaip lietuvių tauta gyva, nebuvo 
tokių metų, per kuriuos būtų buvę tiek daug kultūrai kelti su- 
manyta ar jau padaryta. Impulsas duotas, kultūra gaus riedėti 
inercija ir duoti gražių vaisių. 

Pradžioje dėl Vytauto asmens buvo šiokių tokių svyravimų. 
Jis gi buvo kunigaikštis, absoliutus valdovas, - sąvokos tarpe 

mūsų laikų pažangiųjų itin nepopuliarios. Būti valdovu reiškė 
neatleistiną nuodėmę; tuo piktintasi ir nebenorėta nė sapny be- 
pasapnuoti kunigaikščiai. Iš kunigaikščių Ilovaiskis* tesudari- 
nėjo istoriją. Kas neprisipažino Ilovaiskio dvasios vaikais, jo 
auklėtiniais, tas ir pačią istoriją rašė be kunigaikščių, iš vienų 
luominių ir ekonominių santykių. Bolševikams, sakysime, pra- 
eities nėsą; užsimerkę, tejuntą dabartį. Bet amžinai užsimerkęs 
nepabūsi, teks atsimerkti ir išvysti miela ar nemiela tikrenybė. 
Neigėm ir mes didikus, tuo neva pakeldami mažikus, dėdamies 
„demokratais“. Tik mes greičiau atsimerkėm ir šiemet ypačiai 
supratom, kad demokratizmo idėjai nė kiek nekliudo monar- 
chizmo, aristokratizmo ir kitokios buvusios idėjos, nes mes ne 
tas idėjas in se* garbiname ir propaguojame, bet jų darbų rezul- 
tatus, kuriais buvo statomas tautos civilizacijos rūmas. 

Lietuvos Valdovas, rinktinis jos karalius, Vytautas Didysis 
tapo lietuvių tautos simbolis. Tauta be savo simbolių lygu be 
tradicijų. Jie reikšmingi tautų atstovai. Žydus mes vaizdiname 
Moze ir Salomonu, persus - Kserksu, Babiloniją - Nabuchodo- 
nosoru, graikus — Perikliu, Sokratu, alemanus - Karoliu D., bar- 
barus, kurie griovė patrešusią senovės tvarką, ~- Atila. Net ir 
prancūzus atstovauja Napoleonas“. 

Tautos simboliai susidaro ypatingai, savaimingai. Korsikie- 
tist, rodos, nė ne prancūzas buvo. Kai veikė, buvo identifikuo- 
jamas su Apokalipsio Žvėriu, nuvainikuotas - ilgai tuščioje ir 
tolimoje saloje laikomas. O kai mirė, jį prancūzai parsivežė Pa- 
ryžiun, palaidojo centre, kad dieną naktį būtų visiems akyse, ir 
dabar dar nesiliauja jam paminklų statinėję. Napoleonas pran- 
cūzams begalinės reikšmės namie ir svetur. 

O ką mes žinotume apie Makedoniją, jei ji nebūtų turėjusi 
savo Aleksandro?" Aš ir dabar nedaug ką težinau apie šį vadą 
imperialistą be pasakos apie jo Bucefalą? ir kad jis nužygiavo iki 
jūros ir jon įbrido. Bet man vis tiek: aš žinau, kad Makedonija 
yra buvusi labai plačiais užsimojimais pasaulinė valstybė, ir ma- 
nau, kad tai įgalioja ir dabartinius Balkanų makedoniečius, nors, 
nieko bendra, be geografijos, neturinčius su senąja Makedonija, 
taip atkakliai netirpti kitose slavų giminėse. Simbolis gelbsti. 

Nemint, kodėl prof. Pfitzneris?, autorius geros knygos apie 
Vytautą politiką, pats negalėdamas atvykti į iškilmes, palaimino 
Lietuvą Vytautu. Girdi, ne bet kuriai tautai yra duotas Vytautas. 
Kuri tauta yra turėjusi žmonių ar žmogų, kurie tapo jos simbo- 
liais, ta yra paveldėjusi didelę morale galybę. Didvyrio tragedija 
gaubs ją per ilgiausius amžius, padės susiorientuoti situacijoje 
ir išlaikyti savo gyvybę. Kas tokių simbolių neturi, vargiai susi- 
daro į tvirtus kompleksus. 

Tautos simboliu tapti ne taip jau lengva. Tam reikia būti 
genijum ir paberti reikšmingų jo vaisių. Vytautas buvo genijus; 
tai visi pripažįsta. Ir labai šakotas. Visokeriopų jo veiklumo 
pėdsakų labai daug, ir jie svarūs buvo visai ano laiko Europai, 
ne mums vieniems. Ar jis ką padarė, ar tik darė tam tikra kryp- 
timi, visa liko tradicijoje. Jei mūsų didikai per amžius išliko 
separatistais, neprileidę Lietuvos prie įgyvendinimo daugeriopų 
unijų su Lenkais, tai Vytauto tradicijai veikiant juos, o paskui 
per juos ir mus. O mūsų apetitai tapti nepriklausomais, taip 
netikėtai atsirūgę per šį karą, kas gi jei ne Vytauto dvasia, - to, 
kurs siekė karaliaus vainiko Lietuvai? 

' Pusgalviu, ne demokratu pavadintume šiandien žmogų, ku- 
ris kieno geradarybes atmestų vien dėl to, kad jis buvo aristo- 
kratas. Bet kuris laikas ir aplinkybės įgaliojo tam tikrus žmones 
paveikti. Ir kai jie ką padaro, mes tai pasiimame kaip laiko, ne 
asmens, palikimą. Asmuo mums tik simbolis esti. 

Vytautas mirė. Širyt už jo vėlę kėlėm juodas gedulo pamal- 
das. O dabar štai vakarą susirinkome pasipuošę. Labai nuoseklu. 
Mirti žmogus turi, senatvė bėjėgė ir tik kompromituoja žmogų. 
Tačiau nelygu mirtis. Mirė man tėvas, motina, draugas. Ir aš esu 
prislėgtas: man po jų nieko nebeliko. Man visa to gaili. Bet mirė 
Kristus, o mes Jo mirties sukaktį kasmet minime iškilmingomis 
procesijomis, trukšmingais saliutais, nes mirtim pačią mirtį nu- 
galėjo. Nelyginant ir didvyriai. Mirė, su kūnu baigta. Bet lieka 
dvasios palaikų, ir jos mums brangesnės už kūną. 

Vytauto palikimas tiek didelis, jo tradicijos tiek mus veikia, 
kad mes, turėję jį, galime drąsiai pasakyti: neištirpsime, nors 
mūsų geografinėje padėtyje visi keturi vėjai pūstų ir mus iš 

žemėlapio braukytų! O jei kas ir sumanytų mus naikinti, tai tik 
pats „susibalkanizuotų“, kaip anais makedoniečiais. Mūsų Vy- 
tauto tradicija veiktų, neramintų mus gal mūsų pačių tam kartui 
nelaimei, bet neišvengiamai. 

Laiminga yra lietuvių tauta, turėjusi simbolį, turinti tradiciją. 
Tai drąsiai priekin į kultūrą — rytojus mums tikras! Valio lietuvių 
tauta! 


PAMOKSLAS VYTAUTO DIDŽIOJO 
MYRIO DIENAI 


- Eik (Gedeonai) su šita savo stiprybe ir išliuosuosi Izraelį iš Ma- 
diano rankos; žinok, kad aš tave siunčiu. - Meldžiamasis mano Viešpa- 
He! Kuo aš išliuosuosiu Izraelį? — Aš būsiu su tavim. Teis. 6, 14-16. 

1430 m. spalių 27 d., vadinas, lygiai prieš 500 metų, Trakų 
pilyje saulei tekant užgeso gyvybė tuo laiku garsiausio visoje 
Europoje valdovo Vytauto Aleksandro Didžiojo, Kęstučio ir Bi- 
rutės sūnaus. Mirė, kur ir gimė, toj pačioj gražaus kaip pasakoje 
Galvės ežero saloje, už trejeto mylių nuo Vilniaus. Pašarvotas 
išbuvo aštuonias dienas ir amžinai ilsėtis atgulė savo gausiai 
aprūpintoje žemėmis Vilniaus katedroj už didžiojo altoriaus. 

„Tuojau pasigirdo, - rašo kronikos, - verksmas ir raudojimas, 
ir truko aštuonias dienas triskart per dieną: rytą, vidurdienį ir 
vakarą. Visi jo raudojo kaip atimto tėvynės tėvo. Ypač dideli 
buvo moterų vaitojimai. Jis rodės raudotinas ne tik saviems, bet 
ir daugeliui kitų tautų“. 

Buvo jau senas, su viršum aštuonių dešimtų metų (gimęs 
1350)', bet dar nepaliegęs. Kad ne priepuolis (iškrito iš balno ir 
smarkiai susitrenkė), būtų dar pagyvenęs ir rugsėjo aštuntą die- 
ną būtų vainikavęsis Lietuvos karalių vainiku, kurį jam buvo 
pripažinę kone visi Europos valdovai, suvažiavę pas jį į Lucką?. 
1429 m. sausio 22 d. atmetęs siūlomą Lenkų karalių vainiką ir 
nėjęs karaliautų Čekuose, nors 1421 m. buvo išsirinktas ir pa- 
skelbtas Čekijos karalium, Vytautas tebuvo reikalingas Lietuvos 


- 161 + 


karaliaus vainiko; to gimtojo savo krašto karaliaus, kuriuo jį 
savieji bajorai ir vadai buvo pakėlę Kaune (Salyne)? ir Lucke ir 
kitaip nebevadino. | 

Kaip nuo vainikavimosi Vytautas buvo per plauką, taip ir 
nuo kitų didžių dalykų įvykdymo; tokių didžių, kad neužteko 
vieno Žmogaus amžiaus, nors ir ilgo. Tai įvyko vėliau: Rytų ir 
Vakarų Bažnyčių suvienijimas vos po keliolikos metų Floren- 
cijoje, o Lietuvos pilnos nepriklausomybės paskelbimas štai kone 
po 500 metų Vilniuje (1918 m.). Šiaip ar taip, visų tų didžių 
pasaulinės reikšmės atsitikimų pradėtojas ir testatorius būsi- 
mosioms kartoms buvo mūsų Vytautas, tikras tėvynės tėvas. 
Nenuostabu tad, kodėl jam mirus taip verkta, per 500 metų jo 
tradicija palaikyta ir vykinta, o dabar taip karštai už jį mirusį 
meldžiamasi, taip dėkojama Dievo Apvaizdai, kad Jis savo tiks- 
lams panaudojo mūsąjį valdovą. 

Garbė Tau, Dieve, danguose ir amžiną atilsį Tavo tarnui Vy- 
tautui Didžiajam! 


Paskui aš mačiau atvirą dangų: štai baltas arklys, ir kurs ant jo 
sėdėjo vadinasi Ištikimasis ir Tikrasis; jis teisingai teisia ir kovoja. Jo 
akys buvo kaip ugnies liepsna ir ant galvos daug vainikų... Jis buvo 
apvilktas krauju apšlakstytu rūbu. Danguje esančios kariuomenės sekė 
ji ant baltų arklių, visi apvilkti balta skaisčia drobe. Apr. 19, 11-14. 

Gedimino, Algirdo, Vytauto su Kęstučiu, tų tikrųjų mūsų 
senovės didvyrių, laikais Lietuvai teko smarkiai politikuoti. Lie- 
tuviai, lenkai, rusai ir vokiečiai varžyte varžės, kurie daugiausia 
žemių surinks aplink tautinį savo branduolį. Lietuvos valdovų 
buvo ne menkas obalsis: visa Rusija - Lietuvai, ir ji nebetoli buvo 
nuo to savo idealo. Kad ne pralaimėtas 1399 m. karas su totoriais, 
Maskva būtų jau buvusi Vytauto veldėmė, kaip buvo Smolens- 
kas. Kitus kraštus pamušant ginklu, kitus diplomatija, kitus 
ekonomija (Naugardą, Pskovą), Vytautui teko iš pat jaunų dienų 
grimzti į karus ir į politiką. Vytautas - karžygis nuo 17 metų 
amžiaus. Jau baigdamas savo amžių, dar pražygiavo milžiniškas 

tolybes Naugardo ir Maskvos link, triumfališkai rinkdamas toli- 
miausių kaimynų pasidavimą, pagerbimą ir dovanas. Atminus, 
kad 1380 m. Jogailai klastingai suėmus Kęstutį ir Vytautą, už- 
darius juos į kalėjimus, Kęstutį ten nužudžius, o Vytautui pasi- 
sekus pabėgti, jis buvo netekęs gimtųjų savo Trakų ir viso tėvų 
palikimo, nenoromis imi labai mistiškai manyti apie to valdovo 
gyvenimo kelius. 

It Gedeonas, Vytautas daugybę kartų galėjo paklausti Dievą: 
šitai visa mano mylimoji tėviškė priešininkų rankose, tai lenkų, 
tai kryžiuočių - kuo gi ją išvaduosiu, kad nieko neturiu? O betgi 
vadavo, per ilgus ilgus metus dirbo tuo vienu pasiryžimu pasiekt 
pasižymėtąjį tikslą ir jį paprastai pasiekdavo. Viena gryna gud- 
rybe (diplomatija, politika) to neišaiškinsi; tenka atminti, ką 
abejojančiam Gedeonui Viešpats atsakė: „Aš būsiu su tavim!“ 
Tokio sąjungininko, tokio talkininko, Dievo, buvo gana nugalėti 
bet kurioms žemės priešų kliūtims. 

Kad mokėčiau, imčiau ir nutapyčiau aną šv. Jono regėjimą. Jis 
matė Kristų. Bet tą savo matymą taip „lietuviškai“ aprašė, kad vėl 
mistiškumas pagauna ir net šiurpas nukrato. Matytas atviras dan- 
gus - juk tai laisva valstybė. Širmas žirgas su raiteliu - juk tai 
Lietuvos herbas. Kas arkly sėdėjo ir jo kamanas laikė, turėjo būti 
Ištikimas valdovas Vytautas, jei taip noriai jam lenkės svetimieji, 
tolimieji, ir Tikras savo gimtajam kraštui, jei jo tautiečiai žemaičiai, 
net ir dukart neva atiduodami priešininkams, išliko jam atsidavę. 
Raitelis Vytautas smarkus kovotojas: jo akys ugnim liepsnoja; 
žiūrėk, kaip Mateika jį nupiešė Tanenbergo mūšyje*. Bet kol pra- 
dės kovą, jis teisingai teisia; tai aišku buvo ir yra visiems: Vytautas 
nepaliko Batijaus ar Tamerlano vardo", kurie kovojo neteisę. Rai- 
telis apsisiautęs krauju apšlakstytu rūbu - tai raudonas Lietuvos 
herbo laukas. Dėl to ant raitelio Vytauto galvos daug garbės vai- 
nikų, trys karalių karūnos, - jis yra karalių karalius, pats garbin- 
giausis karalius, kurio šaukiasi visi kiti. O lydi tą raitelį Vytautą 
balta skaisčia drobe apvilkta ištisa kariuomenė -jo gi pakrikštyta, 
į nekaltybę, į skaistybę priversta žemaičių tauta? 

Čia mes Šv. Raštą savaip aiškiname, pasigaudami negudraus 
patriotizmo, bet parodome, kad mūsų istorijoj būta idealų, pajustų 

gilioje senovėje ir pasakytų, kad taip turi būti dabar ir visados ir 
per amžius; turi pasikartoti dalykai, jei tikima tuo pačiu Išti- 
kimuoju ir Tikruoju. . 

diciją, kuri mums padėjo 1918 m. vasario 16 d. drąsiai tarti seniai 
laukiamą žodį: nė nuo ko nebepriklausome, pagaliau esame 
sau žmonės, negalime manyti, kad mes teprivalome atgal žiū- 
rėti. O, ne! Mistinis ryšys tarp Vytauto ir Lietuvos, jos piliečių, 
kaip buvo nenutrūkęs per 500 metų, taip ir turi palikti ir ateičiai. 
Mes dar nesuvaidinome istoriškosios rolės, kuriai mus Apvaizda 
turbūt skiria: mes dar toli gražu neišvadavome savo tėvynės iš 
visokių Madianų. Vytauto testamentas mums: pasiryžimas, pa- 
tvarumas, neabejojimas geromis pasėkomis net ir tada, kai, ro- 
dos, nebėra vilčių. 

Visa tai Vytautui teikė dvi galybės: nepaprasta ištikimybė 
gimtajam savo kraštui Žemaičiams ir visai Trakų kunigaikštijai 
ir ne mažesnė ištikimybė Romos Katalikų Bažnyčiai. Abidvi die- 
viškos galybės. 


II 


Gilus politikas Vytautas Didysis gerai numanė, kiek daug 
reiškia nepriklausoma valstybė ir nepriklausoma nuo svetimų 
įtakos Bažnyčia. 

Vytautas visu savo būdu buvo žemaitis, jų kraujo, jų pa- 
mėgimų, - Birutės vaikas, palangiškės bajoraitės Vidmantaitės. 
Ar tai buvo didžponiai, kuriems teko arti bičiuliautis su kuni- 
gaikščių šeima, smulkūs bajorai, - vis tiek Vidmantai Kęstučio 
šeimą surišo su Žemaičių liaudim, padarė tos šeimos kunigaikš- 
čius vyresniaisiais plačios žemaičių šeimos nariais. Tėvas Kęs- 
tutis su savais žemaičiais gavo po penkis kartus kasmet karan 
žygiuoti, tad beveik nesiskyrė su savo žmonėmis nei dieną, nei 
naktį. Ir kai ilsėjos Trakų pilyje, Birutė žemaitė čia buvo šei- 
mininkė ir dvasios visiems namams tiekėja. 

Pigus prikišimas Vytautui, kad jis net dukart išsigynė savo 
Žemaičių. Bet vieną kartą tuos Žemaičius Jogaila buvo pakišęs 

kryžiuočiams, Vytautas tada buvo viso ko netekęs. Ryždamasis 
viską atgal atgauti, turėjo Jogailos dovaną patvirtinti kuriam 
laikui. Ir kai kitką atgavo, atgavo ir savo Žemaičius. Kryžiuočiai 
privertė Vytautą ir vėl Žemaičių išsižadėti, bet tik savo nelaimei. 
Yra nemenkai pagrįsta nuomonė, kad Vytautas visus žygius į 
Maskoliją ir į Totoriją darė tuo vienu tikslu - gauti resursų ište- 
sėjimo išvaduoti Žemaičiams. Gavo ir išvadavo 1410 m. per 
mirtingą kryžiuočiams Tanenbergo mūšį. Plačiausią valstybę 
Vytautas valdė iš visur: iš Trakų pilies Galvės ežero saloje, iš 
Gedimino pilies Neries ir Vileikos santakoje (Vilniuje), iš Lucko 
(Voluiniuje), iš Kauno pilies Nemuno ir Neries santakoje; o širdis 
vis buvo - Žemaičiuose. Žemaičiai buvo Vytauto Didžiojo iki 
gyvos galvos; to jam niekas nebeginčijo, nei pats trečiųjų teismo 
sprendėjas Romos (Vokiečių) imperatorius Zigmantas“, Žemai- 
čius kryžiuočiams pripažinęs, tik kai nebeliks gyvo Vytauto. 
Rodės, ko gi čia begailėti to, ko pats nebegalėsi naudoti? O veiz- 
dėkite, kas darosi. Tą žinią davus Vytautui ir Jogailai, kuriuodu 
buvo tuo metu Dauguose, Vytauto vasaros būstynėje, abu skau- 
dų tą smūgį smarkiai pajuto ir ėmė verkti taip, jog jų verkimas ir 
raudojimas ne kitoks, kaip dviejų staugiančių liūtų iš tolo buvo 
girdimas. 

Liūtu staugti iš skausmo, kad net jam mirus Žemaičiai galėjo 
būti svetimose rankose, tegalėjo saviškis. Kodėl gi rusų pro- 
vincijų taip neverkė, kai jos iš rankų į rankas ėjo? Jos buvo Vy- 
tautui svetimos. Kaip pasakiškai gražaus Galvės ežero, kurio 
saloje buvo gimęs augęs, taip ir turtingųjų Žemaičių, kur tiek 
vargo ir sielvarto buvo padėta, Vytautas nebeskyrė iš savo es- 
mės. Tokią valdovo jungę su savo žeme ir jos piliečiais tegali 
Viešpats laiminti ir globoti. 

Kai vieno žmogaus amžiaus neužteko, paliko tas pats užda- 
vinys keliolikos žmonių amžiams pakarčiui ta pat kryptim sie- 
lotis tėvyne, kol bus ji visa atvaduota iš visų pasikėsintojų. Ar 
mes žinome, kada tai bus? 

- Viešpatie, ar šiuo laiku tu sugrąžinsi karalystę Izraeliui? 
(Ap. darbai). Atsakymas gali būti ryt poryt, o gal kelioliktoje 
kartoje, kaip mes po Vytauto. Bet tai vis tiek, kada išeisime tada, 

bet tik mūsų priešininkų kalavijas nusilenktų ne tik prieš mūsų 
drąsą ir galybę, bet ir prieš dorą ir riterišką taurumą. Dora ir 
taurumu, nujau, benę tik daugiau galima laimėti kaip ginklu ir 
prievarta. 

Nepriklausomybės ieškoti tegali tas pilietis ar valdovas, kurs 
nusimano sau ir kitiems patieksiąs laisvės, pakankamos pagal- 
bos padaryti laimingus. Vytautas buvo iš tos rūšies valdovų, 
kurie nori ir gali piliečius daryti laisvus; dėl to ir būsimąsias 
kartas jo darbų pavyzdys taip galingai veikė ir įdrąsino tarti: 
nebenorime kitų klausyti, esame patys subrendę! Tatai kiek ga- 
lingas yra tvirtavalis asmuo, kaip ilgai jis veikia kitus! Vytauto 
asmuo ir jo tradicija gelbėjo mus, nors mūsų vardą braukė iš 
Europos žemėlapio. Dėl to Vytautui, kaip ir jo bočiui Gediminui, 
mes duodame Didžiųjų vardą. O Viešpačiui nesiliaujame dėkoję, 
kad teikės mūsų nelaikyti amžiname pažeminime, kad žiebė 
mums skaisčių švyturių valdovų, mūsų tėvynės gelbėtojų. 


III 


Vytautas Didysis buvo žmogus toli gražu ne šventas tuo 
šventumu, kurio tiekia askezė arba atsidėjimas tobulintis dva- 
siškai. Kur reikėjo suvaldyti žmonės, jis kartais taip pasmar- 
kaudavo, kaip šiandien peiktina ir nebeleistina, nors anų laikų 
papročiais ir pateisinama. Nieko dyvu: iki 36 metų jis tebebuvo 
pagonas, pagonų tėvų išauklėtas vien tvirtavališkai ir tauriai, 
kaip taurus buvo jo tėvas Kęstutis net tų pačių krikščionių akyse. 
Mokėjo Vytautas, kai norėjo, susivaldyti: buvo visiškai blaivus, 
negėrė nei vyno, nei midaus, tik paprastą girą; dabar mes Vy- 
tautą laikome lyg ir blaivybės patronu. 

Bet kai pasikrikštijo, Vytautas buvo jau „aiškus katalikas, 
nors nebuvo toks pamaldus, kaip Jogaila“ (dr. J. Totoraitis)“. 
Klaidatikiams Čekų husitams? jis aiškiai, nedviprasmiškai at- 
sakė: „Neatsisakau priimti Čekų karaliją, bet tik jei pasižadėsite 
nieko blogai ir užsispyrę nemanyti prieš katalikų tikėjimą. Nes 
aš artikulus jūsų nutartus, net ir priėmus juos Čekų karalijai, 
nemanau nei ginti, nei laikyti. Ir nors aš esu naujas krikščionių 

tikėjimo išpažintojas ir naujas kunigaikštis, tačiau tikėjimą, sykį 
priimtą, ir jo apeigas neleisiu niekinti jūsų pražūtinga dogma ir 
kiekvienu atveju taikysiuosi prie visuotinės Bažnyčios įstatymų 
ir papročių“ (Dlugašius)'?, 

Į krikščionybę Vytauto indėlis labai didelis. Jo vardas ankštai 
rišamas su Žemaičių krikščioninimu. Daug kas kėsinosi ant že- 
maičių pagonystės, deja, vis blogomis ir su išganymu nieko 
bendra neturinčiomis priemonėmis. Ėmėsi žemaičius krikštyti 
vokiečiai, vengrai, lenkai, nes kam tai būtų pavykę, tas, be apaš- 
talo vardo, būtų gavęs dar nemaža ir šiaip jau naudos: naujieji 
krikščionys būtų priklausę jų metropolijoms. Už pakrikštijimą 
buvo siūloma kunigaikščiams karaliaus vainikai, Vengrijos 
Liudvikas!! ėmės net atskirą Lietuvos bažnytinę provinciją su- 
daryti, o vis tai buvo gal daroma su akmeniu už ančio. Ag gerai 
matome, kaip lenkai, tik dalį lietuvių pakrikštiję, ir tai padedant 
savajam D. Kunigaikščiui Jogailai, kokias per visus 500 metų 
turėjo ir tebeturi pretenzijas į lietuvių tautą, kaipo, girdi, kul- 
tūriškai užkariautą per krikštą. 

Tas vienas savasis valdovas Vytautas ryžosi žemaičius krikš- 
tyti vien dėl to, kad „negražu ir gėda Lietuvos kunigaikščiams, 
vieno tikrojo Dievo garbintojams, laikyti žemaičius senose stab- 
meldystės klaidose“. Ir ne sau dairės kurios naudos, bet pats pylė 
bėrė turtus Kristaus mokslui įskiepyti ir palaikyti savo tėviškėje. 
Įsteigė Medininkų-Varnių vyskupiją; aprūpino ją, Vilniaus ir 
Podolijos Kamienco vyskupijas. Lietuviams pastatydino 32 baž- 
nyčias ir keletą vienuolynų ir visas aprūpino žemėmis ir paja- 
momis. Gudams įsteigė Novogrudko!?? ir Vladimiro, perkeltą į 
Lucką, vyskupijas ir statė šventyklas. 

Giliai numatydamas Lietuvos valstybės ir abiejų tikėjimų, 
Rytų ir Vakarų, Bažnyčių reikalus, stengėsi išsaugoti jas nuo kitų 
metropolijų, nuo Maskvos, nuo Gniezno, nuo Lvovo, nuo Rygos, 
kad Kat. Baž. priderėtų tiesiai nuo Romos Šv. Tėvo. 

Šv. Tėvas, nors politikos atžvilgiu pabardavo Vytautą, vis 
dėlto laikė jį ištikimiausiu ir padarė savo Generalvikaru tikėjimui 
plėsti Rusų šalyse; sveikino kaipo Bažnyčios gynėją, teikė jam ir 
jo tarybai atlaidų, jo globai pavedė Livonijos vyskupus. 

Vytauto sumanytoji Lietuvos Bažnytinė Provincija, arba Met- 
ropolija, kaip ir valstybės nepriklausomybė, įvyko vos nesenai, 
betgi įvyko. 


Vytautas Didysis ir jo bočiai didvyriai ilsisi Lietuvos žemėje. 
Čia pilna jų paminklų, pilių, šventyklų, dvarų. Vytauto kūnas 
pačiame Vilniuje, jo pilis Kaune, kitos buvo Dauguose, Birštone. 
Vis tai brangios mums vietos, gintinos nuo svetimų, vaduotinos 
iš svetimų. Ir laiminga ta tauta, kuri jau turi ką ginti! Žydams 
buvo liepta tyčia įsitaisyti Sandoros Skrynią ir jon susikrauti 
tautos šventenybes ~ rašytus įstatymus, kunigų galios ženklą ir 
Dievo Apvaizdos įrodymą, - kad būtų aplink ką spiestis pus- 
antro milijono tautai ir neiškrikti. Jei ilgoj kelionėj vieni būtų 
nuėję sau į rytus, kiti į vakarus, jei būtų ištirpę svetimųjų jūroje, 
nebūtų atsivadavę savo senolių Kanaano žemės, iš kur buvo išėję 
prieš 500 metų. Nuo savo tautos brangenybių nenutoldami, tirš- 
tu būriu eidami, atsivadavo ir ilgai, garbingai ten gyveno. 

Ir vėl panašumas. Lietuvių Kanaanas — Vilnius. Mes verga- 
vome taip pat 500 metų. Mūsų tautos sandora - tai Vytauto 
karstas Vilniaus katedroje. Vytautas atstovauja dvasinį mūsų 
tautos turtą, mūsų tautos pasiryžimą gyventi ir gintis nuo prie- 
šininkų. Ir niekas mūsų neabejoja, kad mes savo sostinę Vilnių 
kada nors atsivaduosime. Kodėl neabejojame? Ar kad neabe- 
jotinos mūsų teisės yra įrašytos į storas tarptautinių teisių kny- 
gas? Ne! Kad Vilniuje yra Vytautas, šventasis karaliūnas Kazi- 
mieras, o Rasų kapuose vis daugiau kraunasi naujųjų mūsų 
didvyrių pasiryžėlių. Vytautas, Basanavičius ir kapuose tebe- 
laukia išvadavimo, kaip jie laukė to gyvi būdami. Ir tie vilniečiai 
neduos mums ramybės, kol juos išvaduosime. Mes veikiame 
giliu tautiniu instinktu. Eina metų metai. Laiko perspektyvoje 
brangenybės ir šventenybės darosi dar reikšmingesnės. Prie jų 
mūsų berneliai susimąsto, mūsų mergelės gėlių padeda ir aša- 
rėlę nusibraukia, dainiai epą pina, - taip ir auga nauji karžygiai, 
laisvės ir tautiškos idėjos gynėjai, taip ir minta jie poetiškomis 
legendomis, grūdinasi valią, kaupiasi energiją savo garbei 
apginti. 

Bet... „Meldžiamasis mano Viešpatie! Kuo gi mes išliuosuo- 
sime Izraelį?“ Ogi tik tuo, kuo ir Gedeonas — Dievo pagalba. 
Būkime tad to verti, idant išgirstume: „Aš būsiu su tavim“! 
Amen. 


TIK DĖL KARO MUZIEJAUS 


Mūsų Karo muziejaus likimą lyginu su likimu anos rusų 
mokyklos, kuri, anot kupletisto, stovėjo stovėjo, kol sugriuvo, 
tai žemietijos vyrai dešimtį metų galvojo, kaip čia ji atstačius; 
pagaliau sugalvojo — taip ir palikti. 

Kone prieš dešimtį metų visiems buvo aišku, kad eksponatus 
krauti į senutę, jau 50 metų jubiliatę daržinę nėra leistina, kad 
jiems tučtuojau tenka statydintis pastovus ir saugus trobesys. 
Karo, ministerijų, visuomenės žmonės, menininkai ir inžinieriai 
per gausingus savo susirinkimus jau nuo 1922 metų visi vienan 
balsan tai kartkartėmis pasako. Karo muziejaus organizatorius 
gen. Vladas Nagevičius! kas metai po kelis kartus klabena į visų 
dekasterijųž duris. Visur jam pritaria žodžiu, o faktais... liepia 
palikti taip kaip buvus: krypstančią, varvančią, eksponatus gadi- 
nančią daržinę, kad perdegusios elektros vielos vieną kurią va- 
landą visą istorinį turtą dūmais paverstų. 

Atėjo dvejetas sukakčių. Dešimčiai metų Lietuvos nepriklau- 
somybės paminėti 1928 m. min. pirm. Voldemaras persižegnojęs 
šoko Karo muziejui pamatus dėti. 500 metų nuo Vytauto Di- 
džiojo mirties paminėti Komitetas tą pat nusprendė ir dukart 
terminus skyrė pamatams pašvęsti. O reikalas liko koks buvęs. 
Pagaliau, girdime, šiomis dienomis 15 inžinierių vienan balsan 
tarė Karo ir Miesto muziejui tetinkanti pirmykštė vieta. Kariuo- 
menės sferos parodė paskutinį šių jubiliejinių metų Vytautui 
Didžiajam pagerbti — šio mėnesio 23 d., kariuomenės įsteigimo 
ir Jono Basanavičiaus gimimo dieną, - pašvęsti galų gale Karo 
muziejui pamatui. Nejaugi ir tai neįvyks? Tada nebeteksime noro 
nė karikatūrų piešti — patys sau. 

„Desiat' let tam razsuždali...“? mūsų vyrai, ir lyg būtų kas 
jiems per galvą su pagaliu sudavęs, tik kaituliu sukiojos užbur- 
tame rate; vis daugiau rasdavos pretekstų nutolti nuo to vieno 
galimo išsprendimo: tai kiek tų muziejų vienon vieton sukrauti, 
tai kur čia radus toks nuošalys, kad jo niekas nelankytų. Dabar 
vėl iškilo reikalas - istoriją ant istorijos krauti. 

Ar ne gana jau to? Vieta yra, iš visų nepatogių patogiausia — 
tai senoji tarp Donelaičio ir Pakalnės. Ji savaime peršas ir, ją 
paniekinus, nusidėtumei visai Lietuvos valstybei, ne vienam 
Kaunui, kur Karo muziejus jau tapo Forum Lituanum, lietuviško 
valstybingumo mokykla. Jei kas išdrįstų naikinti šią savotišką 
politikos auklėjimo vietą, apsivilkčiau atgailos maišu ir eičiau į 
minią šaukdamas, kad savo krūtinėmis užstotų ją, kur diena 
dienon ji veik per dešimtį metų būriais rinkosi, gėrėjosi ir auk- 
lėjosi, kurios nepamatęs nė vienas provincionalas, nė vienas 
svetimtautis turistas nenori iš Kauno išvažiuoti, kaip iš Romos, 
nepamačius jos garbės - popiežiaus. 

Šimtai tūkstančių saviškių ir svetimų perėjo per Donelaičio 
gatvės sodelį, su ašaromis, suvirpintomis širdimis pasekę, kaip 
nauja valstybė gerbia savo vėliavą, kokiuo pietizmu kas dieną 
gerbia kritusius už laisvės idėją. Gen. V1. Nagevičiaus sudarytoji 
vieta virto kilnaus patriotiško kulto vieta, kur religija ima vy- 
riausią dalį ir tą vietą šventa verčia; čia tenka be kepurių stovėti. 
Laisvės varpo balsan momentaliai čia susirenka didžiausios mi- 
nios, nes tai centras. Ag nė vienas džiaugsmo ar nuliūdimo 
minėjimas dar nerado sau tinkamesnės vietos, kaip Donelaičio 
g. sodely. 

Ar tai ne istorija? Karo muziejus per dešimtį metų daugiau 
istorijos sukaupė ir atvaizdavo neg kita kuri per kelis šimtus 
metų riogsojusi be žado. Niekuo panašu negali pasidžiaugti nei 
latvių Brolių kapai, nei prancūzų Etoile“, ir jie mums pavydi. Jį 
griauti gali kėsintis žmonės, kurie nėra matę, kokią rolę vaidina 
dabartinis muziejus. 

Kiekvienas kaunietis, po tiek kartų per metus sėmąsis čia kuo 
puikiausios nuotaikos, kiekvienas vaikas, augęs tos ypatingos 
šventyklos kieme, kiekvienas svetimtautis, padėjęs čia vainiką 

lietuvių valstybinei idėjai pripažinti ir pagerbti, didžiausiu pro- 
testu sušuktų prieš vandalizmą, kurs lengva širdžia sugriautų 
taip puikiai ir naudingai prasidėjusią susidaryti istorinę tradiciją. 
Nejaugi būtų mums leista palikti vis tais pačiais neūžaugomis, 
kurie tik žaidžia: ką pastato, tą savo rankomis vėl sugriauna? 

Miesto muziejui antru frontu nuo Pakalnės prie Karo muzie- 
jaus prisišlieti gražu, patogu ir vietos gana. O išaugsime per il- 
ga - pralobsime, galėsime ir platybių pasiieškoti. 

Senapilės griuvėsiai nuspręsta konservuoti, ne naikinti; tai ir 
laikykime juos. Juose kuo puikiausiai galėtų sutilpti Vytautui 
Didžiajam paminklas, ir tik jis tedarytų su griuvėsiais harmonin- 
gą nuotaiką, o ne naujas toje vietoje pastatas. Bet apie griuvėsių 
reikšmę teks man kitu atveju pakalbėti. 

Taigi ruoškimės padėti lapkričio 23 d. kertinį akmenį Karo ir 
Miesto muziejui ir pavadinkime jį Vytauto Didžiojo muziejum! 
Mūsų tautos Simbolis mūsų kūryba, ne griovyba tepasidžiaugs... 


PIRMAS BLAIVAUS JAUNIMO 
AUKLĖJIMO KONGRESAS 


sausio 4—5 d. Kaune 


Atgyvenę mitingų gadynę, gyvename kongresų, konferencijų 
ar kitaip pavadinto nuomonių suvienodinimo gadynę. Bendrai 
tariasi ir pedagogai: tik jų darbo sritis tiek plati, kad apie visą 
tuo vienu užsimojimu nesusitarsi. Iš pedagogikos tenka išskirti 
priemonės jaunimui blaiviai išauklėti. 

Rimtas ir šakotas tat darbas. Jo dirbtų įpareigotos yra visos 
visuomenės organizacijos, visa Bažnyčia asmenyje visų savo 
atstovų - ganytojų ir ypač kapelionų, visi mokytojai. Tai bėndra 
be jokių išimčių pilietinė pareiga. Jei kas kėsintųsi išsikalbinėti 
nuo tos pareigos ėjimo kitais specialiais uždaviniais: kurio da- 
lyko dėstymo, bendru ganytojavimu ar kuo tam lygiu, tas būtų 
panašus augintojui, kurs vaikui valgyti neduoda. Pirma tenka 
susirūpinti, kad jaunimas būtų „sotus“, paskui jau reikalauti iš 
jo pajėgumo. 

Jaunuomenės blaivumas dabar bendras, tarpžinybinis reika- 
las, tai ir kongresui sušaukti susidarinėjo tam tikra komisija, 
tačiau ji rado geriau būsią, kad iniciatyvą pasiimtų kuri jau 
esama organizacija. Burtas krito K. blaivybės sąjungai!, vis dėlto 
sumanymas nenustojo tarpžinybinio pobūdžio. Šaukiami daly- 
vauti kongrese ir paskui jaunimo blaivumu šėltis visų rūšių 
auklėtojai pradedant tėvais ir baigiant darbo davėjais. 

Per pilnaties posėdžius teks pakalbėti apie blaivų jaunimą - 
kultūrinės pažangos daigą, apie spaudos ir Bažnyčios uždavi- 
nius ir priemones jaunimui blaivinti, apie jaunimo blaivinimą 
kaimiečių šeimoje etc. 

Sudaromos sekcijos: mokytojų (visų pasaulėvaizdžių), dva- 
siškių, paties jaunimo (iš viso) ir Angelo Sargo vaikų sąjungos? 
kuopų vadų. Joms teks pagalvoti apie jaunimo blaivinimą mo- 
kykloje, duoti pavyzdinė priešalkoholinė pamoka ir įsivaizdinti 
žalingumą jaunam organizmui visokių narkotikų; pats jaunimas 
gaus pasitarti ir įsipareigoti savo paties aktingumą blaivėjimo 
procese, kunigai gaus įsipareigoti smarkiau veikti jaunimą per 
pastoraciją, kad taptų jis sveikas kūnu ir siela. 

Referentais numatyta kviestis profesoriai: v. Reinys, Juodakis, 
F. Kemėšis, P. Bartkus, mokytojai: J. Gvildys, St. Tijūnaitis, Ty- 
lenis; dar Dineika, Vaižgantas ir kė 

Piliečiai! Dalykas rimtas; skatinti į darbą nebėra ko: šis pirmas 
kongresas blaiviai auklėti jaunimą turi būti kuo gausingiausias. 


PIRMIESIEMS SEPTYNIEMS 
PAGERBTI 


1920 m. lapkričio 20-21 d. ar ne keturi lenkų raitarijos eskad- 
ronai, vadinas, apie 600 raitelių, vieno dvarininko atvesti, perjojo 
didelį Lietuvos kraštą, ieškodami su kuo čia pakariavus. Visas 
kraštas buvo beginklis, truputis mūsų kariuomenės buvo fronte. 
Lenkai atitrūko galvas iki pat Troškūnų, niekur neaptikdami 
priešų. Ramiems gyventojams nė motais nebuvo, kas čia di- 

džiaisiais vieškeliais gašavojas: bolševikai, bermontai, lenkai. 
Duok Dieve greičiau pro šalį. 

Taip ir nerado šeši šimtai gerai ginkluotų ant gerų žirgų 
riterių, su kuo pasimušti, kur savo drąsą ir galybę parodyti. 
Galop tas pats dvarininkų ar kuris kitas tos vietos „lenkas“ 
pasišovė surasiąs vertų lenkams priešininkų: Troškūnų miestely 
pradėję organizuotis į Lietuvos Šaulių sąjungos būrelį, jau esą 
susibūrę penki ūkininkaičiai, padarę pradžią lenkams baisiosios 
armijos: jie derą nukariauti. 

Ir šeši šimtai gerai ginkluotų ant gerų žirgų lenkų raitelių 
pasileido į Troškūnus ir paskelbė penkių šaulių armijai karą. 
Pasirinko mūšiui vietą - laukų platu, yra kur; davė signalą, — 
niekur nieko. Kurgi lietuvių armija? Sako, pogulio tebegulinti. 
A, galgonai! Tokiuo laiku, kada eina mūšiai, kada tiek gerų norų 
primušti „braci-litwin6w“!, jie knarkia! Žadinti juos! Vesti kad 
ir vienmarškinius į mūšio lauką! Veda vieną - užtaisyk ginklą! 
Taikyk - pif! Polska ręka niedrgni - gotów. Dawaj drugiego! 
Taikyk - jest. Dawaj trzeciego - jest, czwartego, piątego. Wszys- 
cy! Priešų armijos nebėra. Visi gavo po šešius šimtus lenkiškų 
kulipkų. 

Karštieji ginklai išmėginti. Jie neapvylė. Mūšio krikštą lenkų 
raitarija gavo we krwi braci litwinow*. Giminių kraujas esąs tiek 
pat tikęs būti ginklui laimingu, kiek pakaruoklio virvė korti- 
ninkui. Tai reikia broliškai sukruvinti ir šaltieji ginklai: brolio 
širdin smeigtas kalavijas — taip pat talismanas. Ir visi šeši šimtai 
stipriai ginkluotų ant gerų žirgų lenkų riterių puola penkis nu- 
šautųjų lavonus ir mirko juose savo kalavijus, kol visi lietuvių 
kūnai liko sumadekruoti, viena koše pavirtę. Tada tik atslūgo 
broliškas lenkų įnirtimas ir patraukė toliau, palikę mūšio lauke: 

1. Petrą Liktorą, 16 metų, 

2. Petrą Tamkevičių, 20 metų, 

3. Antaną Žarskų, 23 metų, 

4. Joną Budrevičių, 20 metų, ir 

5. Antaną Meskeliūiną, 19 metų. 

Antras etapas - Truskava. 

— Yra priešų? 

— Yra, yra! Kur bus nebuvę! Antai du gimnazistai sudarė 
baisią lenkams, kam gi daugiau, armiją — šaulių būrį. 

- A, galgonai. Duokit juos! Karas jiems! 

Suranda: 6. Stasį Klimaitį, 17 metų - pif - jest. Suranda 7. Joną 
Ambrazą, 19 m. pif - jest! Zwycięstwo! Jeszcze Polska nie zginęła, 
póki my żyjemy! Patraukė namo. 

Tai faktai, karčiai atpasakoti, bet tikri. Juos turi Lietuvos 
Šaulių sąjunga įsirašiusi į savo martirologiją ir ypatingai iškil- 
mingomis valandomis viešai skaito. Šauliai ir publika klauso, 
bet pliki faktai nedaro įspūdžio. Reikia jie iliustruoti. Antai ka- 
riuomenė visur ir visada gerbia pirmuosius kare žuvusius, pir- 
mąsias aukas tėvynei: karininką Juozapavičių, sargybinį Eimutį, 
eilinį Lukšįř. Mini gyvais žodžiais, mini raštais, kiek tik kartų 
leidžia kurį paminklinį. Savo patalpose, muziejuose kabinėja jų 
atvaizdus ir meiliai juos sveikina praeiviai lankytojai. 

Už ką gi? Arjie buvo tokie karžygiai? Ar jie nudirbo daugiau 
nei kiti? Ne. Ne tai galvoj, kiek kas nudirbo, tik tai, kad jie ėjo 
tėvynės jiems antdedamas pareigas, ėjo ištikimai, drąsiai, kol 
griuvo priešo pašauti. Vadinas, jie pradėjo kariuomenės martiro- 
logiją; jiems pirmiems Dievulis lėmė pasipuošti raudonais savo 
pačių kraujo vainikais. Pirmieji krinta akin, pirmieji įstringa ir 
atmintin. Paskui martirologiją sudaro jau šimtai ir tūkstančiai; 
jie visi surašomi, bet visi supopuliarinti jau sunku; pagerbdami 
pirmuosius, pagerbiame visus, visas aukas tėvynei. Kariuomenė 
Čia pilnai garbinga ir tauri. 

L. Šaulių sąjunga pirmąsias savo aukas Troškūnuose taip 
pat pagerbė, pastatė jiems ten, toje pat vietoje, kur buvo penki 
sukapoti, paminklą, davė parašą, aptvėrė darželį, sodina gėlių. 
Garbinga, tauru, bet tik ten, vietoje. O kas kitiems visiems? 
Man tikrai graudu būtų pamatyti tų jaunuolių atvaizdai Šaulių 
sąjungos patalpoje ir jų leidiniuose. Bet nematau. Galbūt kad 
kai kurių atvaizdų ir nėr. Žinai, kaimiečiai. Bet gimnazistų 
atvaizdai tikrai yra. Troškūniečiai, truskaviečiai šauliai draugai 
turėtų suvyčioti, kas tų kentėtojų paliko, ir sudėti į muziejų. 
Tai šaulių pareiga žmonių idėjingų neužmiršti dėl idėjos žu- 
vusių ir dar tokiuo žiauriu būdu; padaryti, kad ir pirmųjų 

šaulių aukų pavardes žinotų visa Lietuva, kaip žino pirmųjų 
karo aukų vardus. 

Pirmieji septyni! 

Man jie iš galvos neišeina kaip ir pirmieji savanoriai, Dovy- 
daitis“ ir kiti. Man visai nerūpi jų heroizmas ir nuopelnų di- 
dumas. Man tesvarbu, kad tai buvo pirmieji stoję į tėvynės gy- 
nėjų organizaciją, ligi tik jie išgirdo idėjišką obalsį ir tikslą. Kas 
juos paviliojo? Dabar L. šauliai jau garbingi, jie jau yra nudirbę 
daug gražaus kultūros darbo ir dar daugiau žadas nudirbsią. 
Šaulius jau mato visuomenė, Respublikos vadovybė, su jais skai- 
tosi, duoda jiems garbės ir pareigų, vėliavas, garbingą uniformą, 
kuri juos įveikslina kitų akyse, turi ženklus. Išvidinė ir išviršinė 
garbė jau gali kai ką pavilioti, nors ir baisu. Bet pradžioje tebuvo 
gryna idėja; jei kaimietis žmogus ją suprato, supratęs pritarė, 
pritaręs pasišventė jai ir pasišventęs savo gyvybę prikišo, — tai 
toks žmogus yra ir be kitų nuopelnų didis ir garbe vainikuotinas. 

1920 m. dar buvo pradžia tautinės mūsų milicijos, pradžia 
reguliarinės armijos, pradžia tautos apginklavimo. Vos kur ne 
kur draikės apsigynimo miglelės, bet buvo mums ir svetimiems 
aišku, jog iš tų miglelių neilgai trukus susidarys tiršti rūkai, kurie 
tesės uždengti Lietuvą nuo nevidonų akių. Tai dalimi išaiškina 
lenkų žiaurumą ir drauge atveria mums akis, kad jie — priešai, 
ne broliai, ir nuo jų teko ir teks gintis lygiu įnirtimu, kaip ir 
kitkart nuo grobuonių kryžiuočių. 

Pradžia pasišventimo padaryta, ir kaip tik laiku. Budėkime, 
kas dar gyvas; garbė tiems, kurie auka krito! 


KALBA, PASAKYTA PAŠVENTINANT 
KARO MUZIEJAUS PAMATUS 


Gerbiamieji Lietuvos Piliečiai! 

Itin džiaugsminga valanda: tik ką man teko Dievo ir Jo Baž- 
nyčios vardu palaiminti vieta, kur stosis Karo ir Istorijos muzie- 
jus. Džiaugsminga valanda, nes tuo baigiame ištisą eilę šiųmetinių 

jubiliejinių iškilmių Vytautui Didžiajam pagerbti; baigiame taip, 
kaip norėjome, visiems svyravimams pasibaigus. 

Jau tikrai turėsime Vytauto Didžiojo vardu muziejų, kurio 
uždavinys liks tas pats, kaip ir iki šiol buvęs Karo muziejus — 
valstybiškumo ir pilietiškumo mokykla. Dar daugiau: būsimasis 
muziejus duos mums valstybėjimo bei pilietėjimo metodą: da- 
bartį (Karo muziejų) jungs su praeitim (Istorija). Dabar mes 
džiaugiamės iškariauta savo nepriklausomybe, o dar labiau 
džiaugsimės, kad matysime, kokiuo dygiu keliu teko mums 
ateiti į tą nepriklausomybę. Per aspera ad astra'. Juo šviesesnės 
žvaigždės sieki, juo dygesniu keliu gauni eiti, tai paprasta. 

O praeities su dabartimi derintojas bus mums kaip ir buvęs, 
tik dar geriau suprastas, didysis mūsų politikas Vytautas. Tai ir 
visas metodas. Beliks mums pareikšti kuo daugiausia geros va- 
lios ir pasitikėjimo Dievo Apvaizda. Telaiminie gi Dievas Jūsų, 
Piliečiai, gerus pradėjimus ir visą darbą! 


AUGMENIJA KULTŪRINTOJA 


Kauno miesto oranžerijos šventiko kan. J. Tumo kalba 


Viešpats Dievas esti apibūdinamas tiesos, gėrio ir grožio 
sąvokomis. Vadinas, grožis daromas dieviškos kilmės. Ag ir 
tiesa; žiūrėkite į veidus tų, kurie auklėja gėles — kokie jie ramūs, 
švelnūs, nekalti. Žiūrėkite dabar į veidus tų, kurie kruviną mėsą 
kapoja - tie žiaurūs, šiurkštūs, net galvažudiški. Aplinka daro 
žmogaus būdui įtakos ir net jo paviršę pakeičia. Aplinka kul- 
tūrina ar Žiaurina. 

Kauniečiams kultūrinti stigo ypatingo susirūpinimo miesto 
augmenija. Ir aš nepaprastai gerai nusiteikęs esu susilaukęs va- 
landos, kada galiu pašvęsti miesto oranžeriją, aprūpinsiančią 
miesto reikalus gėlėmis ir kitais augmenimis. Jau laikas buvo 
tuo susirūpinti. Kauno augmenija, drauge su kitaip dar pasireiš- 
kiančia netvarka, darydavo liūdną ir bjaurų įspūdį. Antai guber- 
natoriaus Melnikovo! buvo sumanyta ir įvykinta gražus Kauno 

pažalinimas augmenimis. Jų prisodinta daug ne tik Laisvės alė- 
joje, bet ir šalutinėse gatvėse. Tačiau šita Kauno augmenija ne- 
džiugino miestelėnų ir pašalaičių akių: reiškė tą patį visuotinį 
„Unordnung“ orie, kaip buvo tokia pat netvarka ir visų sielose. 
Kultūringas vokietis žinomas savo akuratumu, grožiu, net pe- 
dantišku susitvarkymu namie ir orie. Jis nepakęs nė vienos die- 
nos nesutvarkeęs sužalotos savo namų sienos ar tvoros, nes tai — 
Unordnung. Pas mus kai ištrupa aplink durų staktas moliai, tai 
bjaurios žaizdos gatvei šviečia po keletą metų. 

Miesto augmenų nebuvo kam prižiūrėti. Kuo bepavirto kaš- 
tanai ir liepos, visaip genimi, be vainikų, nudraskytais šonais! 
Pats mačiau, kaip kurią sunkią kerėblą žiemą vežęs paleido 
pakraščiu ir pakarčiui nusmaukė žievę šešiems medeliams ties 
Tilmanso fabrika. Kiti medeliai rodo savo vėžius. Džiuginti tega- 
li gyvybė ir sveikata, o ne ligotumo paroda. Kaip liūdna vaikščio- 
ti Palangos gatvėmis, nusodintomis skurstančiais augmenimis... 
Kauno miesto valdybai aš per dešimtį metų širdyje darydavau 
skaudžių priekaištų, kam ji laiko seniai jau numirusius ir dabar 
jau visos žievės nebetekusius medelius priešais Nunciatūrą, Ro- 
tušės aikštėje ir kitur. Jie čia nuogi stovėjo nuo pat mūsų atsiga- 
benimo iš Vilniaus? ir tik pernai ar šiemet išnyko. 

Ne! Kultūringas miestas, kaip ir kultūringas atskiras žmogus, 
turi budriai sekti, ar viskas tvarkoje jo kostiume, bene ištrūkus 
kuri sagutė. Reikia atsidėjusio žmogaus, kurs gydytų ar sveikais 
keistų miesto gražną - augmeniją. Iš pradžių sunku, bet ne nega- 
lima. Kai aš apsisodinau Vytauto b. šventorėlį, man nuolat šake- 
les laužė. Reikėjo ginti, o nutveriami teisinos vyresnieji pasiuntę 
juos žalumynų kambarėliui pasipuošti. Vandens rajonas, suma- 
nęs įsitaisyti gėlių klombus, ilgai skundės, kad jo sudiegtas gėles 
išvaginėją sau tie, kurie nusipirkti netesi. Praėjo keletas metų. 
Ką gi dabar bematome? Vandens rajono klombai marguliuoja 
sveiki, o Vienybės aikštėje gėlių pilna po pat pėstekių kojomis. 
Vienas kaimo inteligentas nustebęs mane kumštelėjo: kaip čia 
laikosi gėlės ir krūmai, kad nėra jokių tvorų su dygiomis vie- 
lomis, nėra nė sargų?! O kam jie, kai Kauno gatvininkai jau 
sukultūrėjo, kad jiems patiems nebegražu išglodėti gėlynai? 

Aš manau, kad 216 000, miesto išleistų šiai oranžerijai pa- 
statyti, sugriš, išsilygins, nes ji bus — kultūros mokykla visam 
Kaunui ir ramintoja visiems kauniečiams. Kad būt gražu yra toks 
pat reikalas, kaip kad būtų ir sotu. Net labiau. Neprivalgęs aš 
galiu pabūti, bet koktu ir negalima ten būti, kur bjauru. Kuriuo 
einame mieste pasivaikščioti. Kur vienas kitas naujoviškas namų 
frontas džiugina akis. Rūpestingai gėlėmis ir medeliais papuoš- 
tos gatvės bet kurią Kauno vietą padarys malonią ir bus tikras 
atestatas. Jūsų, Gerbiamieji miesto Tėvai, jog jūs kultūrą atsto- 
vaujate ir patys esate kultūringi. 

Telaiminie gi Dievulis ir šį Jūsų pradėjimą! 


KALĖDOS - DŽIAUGSMO ŠVENTĖ! 


Štai aš skelbiu jums didį džiaugsmą, kurs 
bus visai tautai, kad šiandien jums gimė Dovydo 
mieste Išganytojas; jis yra Kristus Viešpats. Luk. 
2,10-11. 

Džiaukimės, broliai! Tesilinksminie, tešū- 
kaujie tautos! Šv. Augustinas. 

Šiandien, mieliausieji, mums gimė Išgany- 
tojas, tai džiaukimės! Netinka liūdėti, kai gyvybė 
gema. Šv. Leonas I p. 


Džiaugtis ragina ir dangaus balsas: skelbiu jums didį džiaugs- 
mą. Džiaugės patys Angelai giedodami: garbė Dievui aukšty- 
bėse, o rimtis žmonėms žemėje. 

Kalėdose net pasninkai nyksta: pavelijama pasilepinti. 

Tikinčioji Jaunuomene! Tu ir taip linksma, kad esi sveika ir 
galinga. Nenuodykis sau širdžių, sau nuotaikos, jei kartais Tau 
pasirodytų gyvenimas ne toks, kaip Tu norėtumei. Gyvenimas 
pilnas ašarų ir kartybių. Daug kas eina prieš mūsų norus, bet ne 
viskas. Savo sielų srityje dažnai mes patys viešpačiai. Reikia tik 
suseikėti vertenybės. 

Už ką mes guldome galvas, liejame kraują, pavojun dedame 
savo laisvę? Dažnai tai esti labai labai reliatyvios vertybės, jei ne 

pačios savaime, tai laiko perspektyvoje. Kas šiandien mums 
rodos nesugriaunamai tikra, rytoj pasikeičia dar tikresniu. 

Viena, Broliai, visiškai tikra, tai „turtingas vidaus gyveni- 
mas“, sąmoningai niekam nekalta sąžinė. Poetai pasiilgę Angelų 
žemėje. Gi jų yr; bent gali būti. Tai Jūs, Jaunikliai, dar neužsi- 
griozdoję savo sielų visokiais nereikalingais pagaliais. Jų pri- 
svaidys pastovaus džiaugsmo priešas, žmogaus neprietelius. 

Mobilizuokime gi laiku visa, kas idealu, dora, sąmoninga, 
skaistu, kad gyvenimo praktika nesąmoningai neaptamsintų 
mūsų, kad pats gyvenimas neimtų matytis lyg per ūkus, o gal ir 
visai jo nebesimatytų. 

Sielos tamsybes praskaidrina tikyba. Mūsų tikybos Šefas - 
Kristus. Jis apsėjo pasaulį dieviškomis sėklomis. Pavartykite jas 
Evangelijose ir atsidėję paieškokite, kuri ten neamžina, nepa- 
stovi, klastinga ar dviprasmė. Nėra tokių. Jos visos dera auginti 
ir jomis naudotis pilnu nusimanymu, kad javas iš tos sėklos 
išaugtų maistingas, o medis - nepatrešęs. 

Ar žinot dėl ko? Dėl to, kad visos Kristaus sėklos ne nuo 
žemės pareina, ne žemiškai ir vertintinos. Jos skiriamos sieloms, 
o šios yra dieviškos gimties. Žmoguje yra dieviško gaivalo; jis 
yra gaivintinas, saugotinas, atsvėrėjas to, kas yra kūniškos gim- 
ties, gyvuliško gaivalo. 

Jaunystėje mobilizuokime abudu gaivalu. Vieną, kurio va- 
das - Kristus, antrą, kurio vadas — šėtonas, o šiojo maršalai — 
mamona, egoizmas, nuodėmė. 

O politika? Reikalingas, bet grynai galvijiškas dalykas, užsi- 
likęs dar iš urvinio laikotarpio, kai apžėlęs, vos tepradedąs sta- 
čias vaikščioti, homo erectus? grūmės su milžinu lokiu dėl urvo 
gyventi. Dabar mes grumiamės kiti su kitais dėl įvairių dalykų. 
O kovos - tos pat prasmės ~ urvinių žmonių varžytynės. Net 
žiaurumu ne kitokios. 

Kristus toli laikės nuo politikos. O kaip jį norėjo politikon 
įtraukti fariziejai! Ir dinastiniais vyliais (siūlė būti žydų kara- 
lium), ir valstybiniais: piršo revoliuciją - nebemokėti priklauso- 
mybės duoklės Romos ciesoriui. Niekas taip suprantamai nepa- 
reiškė neutralumo, kaip Kristus: atiduokite, kas Dievo Dievui, 

kas ciesoriaus ciesoriui. Šiandien vienam ciesoriui, rytoj kitam. 
O Dievas vis vienas, vis tas pats, pastovus, amžinas, ir jam duok- 
lę mokėkime amžinosiomis vertybėmis. 

Ką gi padarysi - duonos reikia, laisvės reikia. Mokėkime ir 
ciesoriui. Tik nesidarykime patys ciesoriais, turinčiais teisės, kad 
jam duoklę visi kiti mokėtų. 

Kristus tapo Žmogus urvelyje, vis dėlto urvinis nebuvo: žmo- 
gus nepareikalavo sau ničnieko, net apsaugos nuo šalčio, nei 
paprasčiausio patogumo. Vis tai niekis! O Kristus-Dievas jau 
pareikalavo - smilkalo. 

Pagalvokime apie gimusį Kūdikį ir pagiedokime Jam: 

Sveikas, Jėzau gimusis, 

Šventas Dievo Kūdiki! 

Brangią dieną švęsdami 

Užgimimo Viešpaties, 

Linksminkimės ir džiaukimės — 

Dievui garbę duodami giedokime! 
Dangus mums jau artinas... 


ATSAKYMAS Į „RYTO“ ANKETĄ 
DĖL MISS LIETUVA RINKIMŲ 


Miss, karalienė, gražuolė — vis tai bet kurią moterišką kvailiną 
titulai. „Karalienėmis“ melagės čigonės žemina bet kurią gas- 
padinę kaulydamos lašinių: iškaulija tuo būdu. 

Ištyrimas visų galų, kurie tobulesni, gali būti ciniškas, kai 
komisiją sudarys vieni vyriškiai, dar nerimti, jauni pašaipininkai. 
Grožio reikalui to nė nereikia; sprendžiame daugiau iš veido. 

Jei sumanymas rinkti tautos gražuolę ne vulgarus biznis, 
bet rimta studija, įdomi bet kuriam mokslininkui ir dailininkui, 
tai tos progos pasigavę, kai kitos nėra, surinkime etnografiniam 
Lietuvos muziejui kuo daugiausia fotografijų tobulesnių tipų, 
o ne tos vienos. Tai rimtas tikslas dalimi atpirks kvailą prie- 
mone. 

MINTAUJOS ISTORIJA 


„Mintaujos istorija“ šio šimtmečio pradžioje virto technišku 
paskutinių pastangų rusinti ir pravoslavinti lietuvius prievarta 
ir paskutinio lietuvių laimėjimo pavadinimu. Mintaujos gim- 
nazistų, daugiausia lietuvių (buvo keletas ir lenkų katalikų), 
protestas prieš vertimą melstis rusiškai pakeitė visą Rusų admi- 
nistracijos politiką. Caro įsakymu liautasi kankinus katalikų 
vaikus. 

„Mintaujos istorija“ - visoje mūsų kultūros istorijoje etapas; 
ji galutinai pareiškė mūsų okupantams rusams, jog lietuviai 
inteligentai nusimano apie savo teises ir moka drąsiai dėl jų 
kovoti. O visuotinėje kultūros istorijoje Mintaujos byla turėtų 
pareikšti, kad vaikų sąžinėmis nedera žaisti. Jei jaunuomenė 
lengva pastūmėti bet kur, tai reikia labai apsidairyti, begu tik tai 
bus kuriam didžiajam tikslui. Mažam tikslui panaudoti žalia- 
galvius reikštų sunkiai nusidėti pačiai kultūrai. Politika ~ ma- 
žasis tikslas. 

Šiaip ar taip, „Mintaujos istorija“, nors ir gerokai spaudoje 
minėta, dar neturi visos surinktos medžiagos. O jos veikėjų tebe- 
turime daug, šiandien aukštai pakilusių visuomenėje ir moksle. 
Ar ne metas būtų ir tai surinkti? Aš darau pradžią. 

Pasiteiravęs sužinojau, kad vienas iš jaunesniųjų istorijos 
dalyvių, dabartinis „Aušros“ mergaičių gimnazijos direktorius, 
buvusis švietimo ministeris Kazimieras Jokantas!, turi ką ne ką 
pasižymėjęs pačiam sau, ne spaudai, apie tuos atsitikimus, kiek 
juose pats dar mažas būdamas, vos trečioje klasėje, gavo daly- 
vauti. Pasižymėta devyneriais metais vėliau, kada jis buvo jau 
Dorpato (Tartu) universitete, vis dėlto, kas paminėta, tas tikra. 
Deja, vaikas būdamas ne viską suprato, kas čia darosi. Tai jo 
žinios teks vyresniems už jį papildyti. 

Leistas nusirašiau savo nuožiūra ir atsakymu tai, kas man 
rodės tinkama, išlaikydamas 1905 metų studento stilių. Jei čia ir 
bus kokių trūkumų, tai jų negausumas teparodys, kaip gerai 
būta išlavintų a. a. J. Jablonskio? mokinių. 

Dedame ir rūmus, kur visa ta istorija atsitiko, kur mokės 
mūsų V. Prezidentas A. Smetona ir kiti šiandien daug sverią 
mūsų gyvenime vyrai. 


Iš K. Jokanto „Užrašų“ 1905 m. 


„Prasidėjo mokslas III klasėje Mintaujos gimnazijoje... Čia 
prasidėjo kita istorija... Ar seksis kam tikrai ji aprašyti su visais 
psichologiškais motyvais, pažiūrėsime. Tų atsitikimų aprašymai 
lietuvių laikraščiuose, manau, neduoda tikro supratimo. Aš ra- 
šysiu tik apie save. 

Iki 1896 metų rudens tokia gimnazijoje būdavo tvarka. Rytą 
klasėje prieš pirmą pamoką vienas mokinys, pas mus visados 
pravoslavas, visiems sustojus, rusiškai atkalbėdavo maldelę 
„Preblagij Gospodi“*; po pamokų taip pat, tik kitą maldelę. Bet 
direktorius Tichomirovas savo uolumu, gal Rygos Mokslo apy- 
gardos Globėjo įsakymu, sumanė šitaip. Rytą mokiniai susi- 
skirsto trimis dalimis: visi pravoslavai į vieną salę, liuteriai į 
antrą, katalikai į trečią. Rusai meldžiasi rusiškai, liuteriai sky- 
rium vokiškai ir latviškai, o katalikams (lietuviams ir lenkams) 
įsakė melstis rusiškai. Mes pasijutom esą nuskausti. Aukštųjų 
klasių mokiniai ėmė mokyti mažuosius tokių maldų nekalbėti. 
Nepamenu, kurią tai buvo dieną, surinko mus visus į salę; buvo 
kartu inspektorius ir mokytojas lenkas Miecznikowskis. Maldos 
kalbėtų iššaukė pirmą III klasės mokinį Juozą Tūbelį (dabartinį 
Ministerį Pirmininką. - J.T.)?. Tas atsisako. Maldą pakalba Miecz- 
nikowskis. Tūbelį,paklausinėjęs ir nieko nesuvokęs, direktorius 
tą pačią dieną išvarė iš gimnazijos. Kitą rytą, jei neklystu, suvėjus 
visiems katalikams į salę, direktorius pradėjo kalbėti: „Jūsų maiš- 
tas lygu audra stiklinėje. Nieko iš to nebus: vyriausybės įsakyta 
ir taip turi būti. Nors tektų pusė gimnazijos pašalinti (gimna- 
zistų), vis tiek padarysiu savaip!“ - „Mes ir patys tuojau išeisime 
iš gimnazijos!“ — sušuko mokiniai. „Ką jūs sakote? Nesuprantu, 
tegu vienas kalba“, — tarė vėl direktorius. „Mes išeiname patys 
iš gimnazijos nelaukdami, kol tamsta mus išvarysi!“ — garsiai 
pasakė vienas aukštas laibas mokinys. „Aš neleidžiu!“ - sušuko 

direktorius. Mokiniai, niekas nelaukę, ėmė rėkti, klykti kiek tik 
galėdami ir bėgti knygų pasiimti ir eiti sau namo. Direktorius 
įsakė sargams uždaryti duris. Taip ir neišbėgome; pamokos buvo. 

Popiet tą pačią dieną aukštųjų klasių mokiniai nešiojo po 
bendrabučius „Mintaujos gimnazijos mokinių“ prašymą į švie- 
timo ministerį, kad atnaujintų naująją tvarką ir leistų katalikams 
melstis arba gimtąja kalba, arba lotyniškai, ir prikalbinėjo pasi- 
rašyti. Išsiuntę su 100 parašų, kopiją paliko direktoriui. Kol 
parėjo iš ministerio atsakas, katalikams maldų visai nebuvo. 
Pagalios kartu su mūsų prašymu atėjo ir ministerio atsakas. 
Neklausančius liepė varyti iš gimnazijos. Bendrai pasirašiusiems 
prašymą į ministerį sumažinti vienu pažymį už elgesį. 

Tuo nepasitenkindami, mokiniai dar siuntė prašymą į carienę 
ir carą, pagalios į Rymą Jo Šventybei Popiežiui. Skundės ir vi- 
daus reikalų ministeriui. Tėvai rašinėjo skundus ir prašymus tai 
skyrium po vieną, tai, rodos, kuopomis po du - tris. Kapelionas 
kun. Pranciškus Marija Urbonavičius (dabar Telšių vyskupijos 
pralotas ir generalvikaras. - J.T.)* buvo pašalintas iš pat pradžių. 
Visus tuos prašymus turėjau susirašęs, bet kažin kur juos nu- 
dėjau. Jie galima rasti tų laikų laikraščiuose. 

Atėjus švietimo ministerio atsakui, tuos mokinius, kurie ne- 
kalbėjo rusiškos maldos, ėmė varyti iš gimnazijos. Per kiek laiko 
kasdien išvarydavo po keletą mokinių. Direktorius, inspektorius 
ir daugelis mokytojų visaip prikalbinėjo vaikus klausyti. Tvarkos 
daryti iš Rygos atvažiavo mokslo apygardos inspektorius, žino- 
mas niekšas Zajončkovskis. Jis kasdien ateidavo į katalikų maldą 
ir žiūrėdavo, kurie maištininkai. Bet ir tai nieko nepadėjo. 

Vieną kartą aukštųjų klasių mokiniai šitaip nutarė. Kadangi 
mokiniams atsisakant maldą rusiškai kalbėti, direktorius to ne- 
bereikalavo, gana buvo, kad klausė kam kalbant, tai vienas pasa- 
kysiąs Zajončkovskiui per pat maldą, kad nė klausyti, ne tik 
kalbėti jis nesutinkąs. Su tuo mokiniu turi ir visi demonstra- 
tyviškai išeiti iš salės. Pasižadėjau taip padaryti ir aš. Kitą dieną 
per pat maldą išeina prieš Zajončkovskį VII klasės mokinys Jur- 
gis Šlapelis (dabar medikas, Vilniaus knygininkas ir Vytauto D. 
gimnazijos mokytojas. — J. T.) ir sako jam, maldos neklausysiąs. 

Kad suriks suriks ant jo nesavu balsu Zajončkovskis, net sienos 
sudrebėjo: „Ach, ty ščenok!“ (ak, tu šunvaiki!) ir t.t. Beatmenu 
pirmą sakinį. Aukštųjų klasių mokiniai, kurie turėjo mums pa- 
duoti pavyzdį, sustojo ties durim neišėję. Mes nė nepamatėm, 
kaip jie išėjo kartu su Šlapelių; tai patyrėm tik po maldai. 

Mane paėmė neapsakomas piktumas: pasižadėjau ir netesė- 
jau! Norėdamas pasitaisyti, pasiėmiau veršinėlę su knygomis ir 
buvau beeinąs namo: tegul sau ir mane užrašo tarp išėjusių ir 
išvaro iš gimnazijos. Susitinku pėdelį. „Kur eini?“ — klausia. 
„Namo; maldos nekalbėsiu“, - atsakiau. „Tai gerai. Bet pasisa- 
kyk klasės vedėjui; galbūt tavęs iš gimnazijos neišvarys“, - tarė 
pėdelis. Vienas toksai atsitikimas jau buvo buvęs. „Gal ir iš tiesų? 
Draugų tuo nenuskausčiau. Juk jie ir dabar rašo ministeriui 
skundus, kad už atsisakymą melstis rusiškai gimnazijos vado- 
vybė nevienodai baudžia: vienus išvaro, o kitiems gana esti ir 
papeikimo. Jei ir man taip padarytų, būtų daugiau medžiagos 
pasiskųsti“. Tokiomis mintimis sugrįžau į klasę. Nepraėjo nė 
trejeto minučių, šaukia mane ir du mano klasės draugu, Milaknį 
ir Navicką (apie juos nieko nežinome. - J. T.), kurie dėl to pat 
norėjo eiti namo ir buvo pėdelio atkalbėti, pas direktorių į ka- 
binetą. Ties durim susitinku perpykusį Zajončkovskį. Nebeat- 
menu, kuriais žodžiais jis ėmė mane barti. Pagaliau jis man sako: 
„Parodyk, ką turi kišenėje!“ — „Nieko neturiu“, - atsakiau. „Aš 
įsakau tau, parodyk!“ - „Aš nieko neturiu“, - atsakiau. „Parodyk 
greičiau, o kad ne, tai sargai kratyte iškratys“, — suriko nesa- 
vu balsu. 

Aš parodžiau: kišenėse tikrai nieko nebuvo, tik gimnazijos 
bilietas. Jį ištraukęs iš mano nagų sviedė į žemę. „O dabar sodinu 
tave už neklusnumą 24 valandoms į karceri!” Kadangi karceryje 
jau sėdėjo kiti mano draugai, tai mane nuvedė į neužimtą klasę 
sėdėti. Praėjus šešioms valandoms laiko, kaip kiti mokiniai namo 
parėjo, sargas vėl mane veda direktoriaus kabinetan. Ten radau 
sėdint mokslo apygardos inspektorių Zajončkovskį, direktorių 
Tichomirovą ir inspektorių Tomirovą. Pirmasai, kiek galėdamas 
mandagiau, švelniau, ėmė mane kvosti. „Žinai, ką? Rytoj bus 
kalbama malda lenkiškai. Ar tinki melstis lenkiškai?“ 

Aš net nudžiugau. „Tinku“, — sakau. „Na, o jei būtų kalbama 
vokiškai, ar tiktum?“ — vėl klausia. „Tikčiau“, - atsakiau. „O jei 
lotyniškai?“ — „Tikčiau“. - „Tai Dievas mat supranta visaip: ir 
lenkiškai, ir vokiškai, ir lotyniškai. Tai galgi supranta ir rusiškai? 
Ar melsies rusiškai?“ — „Dievas supranta ir rusiškai, bet aš ru- 
siškai nesimelsiu.“ — „Tai kodėl gi nenori melstis rusiškai?“ — 
lyg nustebęs klausia Zajončkovskis. Čia aš pasergėjau, kad ant- 
rame stalo gale visus mano atsakymus Tichomirovas užrašinėja. 
„Rusiškai nesimelsiu todėl, kad popiežius Pijus IXš savo dekretu 
1877 m. liepos 11 d. katalikams užgynė rusiškai melstis“. Pa- 
tylėjęs Zajončkovskis klausia vėl: „Na, o iš kurgi žinai tą dekre- 
tą? Kas gi tau sakė?“ Prie tokio klausimo buvau neprisirengęs. 
Šiaip jau, kaip reikia atsakinėti, primokė aukštųjų klasių mo- 
kiniai. 

„Skaičiau vienoje knygoje“,- melavau. „Kokioj gi? Bene lietu- 
viškoj“, — paklausė. „Neatmenu, kokioj. Tai buvo bent prieš 
vienerius metus“. - „Negerai, negerai, kad neatmeni. Ir keistas 
dalykas: pagal tą knygą elgiesi, o nepameni net kuria ji kalba 
parašyta, kaip ji vadinasi“. 

Aš jaučiuos meluojąs visai negudriai, bet susigriebti ūmai 
visai negaliu. Sakyti, kad vyresnieji mokiniai arba taip kas pri- 
mokė, negalima. Lietuviškai skaityti uždrausta, ir dar kaip! Ga- 
lėjau sakyti, kad lenkiškai, bet bijojau, kad nepakalbintų ir taip 
nenutvertų meluojant. Taip ir pasilikau nežinąs, kvailas. „Tai, 
sakai, popiežiaus užginta rusiškai melstis? O čia, žiūrėk, kate- 
kizmas, rusiškai parašytas, o patvirtintas katalikų vyskupo Ži- 
linskio. O jis geriau galėjo visa žinoti, ar ne tiesa?“ — „Žilinskis 
buvo popiežiaus prakeiktas ir nuo Bažnyčios atskirtas, tai jo 
patvirtinimas nieko nereiškia“, - vėl drąsiai atsakiau. (Čia su- 
painioti du Žilinskiai: vyskupas ir pralotas. — J. T.?. „Na gerai, 
tegul sau Žilinskis netinka“, - tarė jis, vėl valandėlę pagalvojęs. 
„Bet štai poteriai, patvirtinti kito kataliko, kanauninko N. N. (čia 
man parodė antrą rusiškai rašytą katekizmą). Jis juk popiežiaus 
neprakeiktas“. Aš iš tikrųjų nebuvau nieko apie tą kanauninką 
girdėjęs ir, nepratęs meluoti ir išsisukinėti kalboje, nežinojau, 
kas man sakyti. „Kaip ten yra tasai kunigas, nežinau; tik žinau, 

kad popiežiaus užginta...“ — „Na, gana tos kalbos! Prašymą į 
ministerį ar pasirašei?“ — „Pasirašiau“.— „O kas gi rašė tą prašy- 
mą?“ — „Nežinau.“ — „Aš klausiu, kas tau davė tą prašymą pasi- 
rašyti?“ — paaiškino. „Niekas nedavė. Prašymas vaikščiojo tą 
dieną, kaip mus uždarė gimnazijoje, per mokinių katalikų ran- 
kas, ir visi, kam jisai patiko, rašėsi. Pasirašiau ir aš“. — „Tai kas gi 
daugiau pasirašė? Kas tau padavė prašymą? Visi įsitvėrę pra- 
šymo negi vaikščiojo; vienas kas nors tau padavė. Sakyk, kas?“ — 
„Ėjo per visų rankas. Kas man padavė, negaliu pasakyti“. Tuo ir 
pasibaigė mano kvotimas. Maniau, paleis, bet ne. Sargas vėl 
nuvedė mane į klasę. Paskum sužinojau, kad taip pat nutikę ir 
su dviem mano draugais. 

Tą pat vakarą susirinko pedagogai pasitarti, ir visus išėjusius 
per maldą (ir mane su draugais) išvarė iš gimnazijos. Tai buvo 
lapkričio 5 d. Zajončkovskiui, matyti, pasidarė nesmagu dėl 
tokios aštrios bausmės, 24 val. karcerio, juoba kad vis tiek iš gim- 
nazijos išvarė ir mus. Ketvirtą valandą išvažiavo Rygon pas 
globėją pasiklausti. „Nuo vieno jaučio dviejų kailių nelupa. Kad 
išvarai, tai nebeturi teisės sodinti karcerin“. Taip, sako, globėjas 
atsakęs. 

Dvyliktą nakties grįžta apygardos inspektorius Mintaujon. 
Apie pirmą valandą atvažiuoja gimnazijon. Ateina į klasę. Mato 
ant stalo tebestovi duona ir vanduo neliesti. „Na, ką gi, gal 
valgyti įsinorėjai? Nesmagu čia naktį. Einam geriau pas mane“. 

Iš kitų klasių paėmė ir mano draugus. Išeiname iš gimnazijos. 
Ties durim jau belaukiąs vežėjas. „Na, sėskitės, važiuosime pas 
mane“, tarė inspektorius. Pratę visados klausyti, nesipriešino- 
me ir dabar. „Įdomu, kur čia dabar mus veža?“ - galvojome sau 
vieni. Nusivežė pas save į geriausią Mintaujoje „Lindės“ vieš- 
butį. Tarnas įleido. Kambarys, kur gyventa Zajončkovskio, buvo 
didelis, gana gražus. Liepė atnešti arbatos. Mes visi trys, jaus- 
damies esą jo svečiai, nedrąsiai sustojome aplink krosnį ir šildė- 
mės. Naktis buvo šalta, ir kambarys, ką tik pakūrentas, dar ne- 
įšilęs. Tylim. Jis vaikščioja iš vieno galo kitan. „Tai ką gi, jum gal 
rodos, kad esate didvyriai?“ — paklausė. „Ne“ - trumpai atsa- 
kėm. „Na, sakykite, ar jūs tėvai turtingi?“ 

Tai, matyti, jam labai rūpėjo. „Mano neturtingi“, - atsakėm ir 
vienas, ir antras, ir trečias. „Gal paskutinius skatikus išdavė jums 
apšviesti, o jūs, matai, ką darote! Pasidžiaugs, pasidžiaugs tė- 
veliai savo sūneliais! Gražiai išmokote, nėra ko sakyti!“ Mes 
tylėjome. Atnešė ir arbatos. Susėdom šeimininko kviečiami, ir 
visi keturi tylomis dirbom savo darbą. Pyragaičiai, atamenu, 
buvo labai gardūs. 

„Vienas išjūsų gulės mano kambary (čia yra dvi lovos), o kiti 
du kitame numery. Labanaktis!“ 

Padėkoję už vakarienę, nuėjom gulti. Milaknį palikom su 
Zajončkovskiu. Buvo jau dvi val. nakties. Aš apžiūrėjau savo 
kambarį ir stebėjaus visokiomis ištaigomis. Aš pirmą kartą tebu- 
vau viešbutyje. Atsigulėva, bet ilgai dar nemigova. Rytą apie 
aštuntą atsikėlėva ir taisovos. Ateina Milaknis mūsų kviesti ar- 
batos. Nusiprausę, apsirengę įeiname pas inspektorių. Ar ką kal- 
bėjome pusryčiaudami, nebeatmenu. Pavalgėm gardžiai; pen- 
sionuose niekados taip neduodavo. „Na, dabar tai darykite kaip 
tinkami. Jei eisite gimnazijon ir kalbėsite maldą rusiškai, viskas 
jums bus dovanota; bus kaip nieko nebuvę. Jei maldos nekalbė- 
site, būsite iš gimnazijos išvaryti. Nieko neatsakėm; padėkojom 
už naktigultą ir pusrytį ir išėjom oran. „Na, tai kaipgi darysi- 
me?“ — „Aš einu namo“. - „Ir aš einu“. - „Ir aš einu“. 

Ir visi trys išsiskirstėm į savo namus. Inspektoriaus malonės 
nepriėmėm. Pensione, žinoma, apstojo visi, ėmė klausinėti, kaip 
ir kur buvau... Paprastas daiktas. 

Už keleto dienų visi lapkričio 5 d. išvarytieji nusifotogra- 
favome atminti. Ta fotografija dabar Valiukiškyje'?. Neilgai tru- 
kus, nusifotografavau ir vienas, — vis prieš Kalėdas 1896 m. 

Iš viso pašalinta iš gimnazijos „už neklusnumą“ 60-80 žmo- 
nių. Tie, kurie gailėjos už savo nuodėmes ir tiko rusiškai melstis, 
maloniai buvo priimami atgal. Tokių atsirado nemaža. Buvusieji 
pas Salemorienę gimnazistai nukentėjo visi. Išvarytieji negalėjo 
kartu gyventi su neišvarytaisiais, kad jų „nesubuntavotų“. Kai 
kuriuos (aukštųjų klasių) varė policija net iš miesto. Aš gyvenau 
pas Salemorienę „incognito“: kai ateidavo gimnazijos valdžia, 
tuojau pasislėpdavau. Kiti Salemorienės pensionieriai ėmė 

kalbėti maldą rusiškai ir buvo priimti gimnazijon atgal, kiti už 
„heklusnumą“ taip ir neišreiškė gailėjimos. Čia ne vieta apra- 
šinėti atvažiavusių tėvų barimams, aimanavimams, pykimams... 
Daugelį privertė „gailėtis“... Išvarytųjų kontingentas sumažėjo; 
galop gal nebebuvo daugiau per 30 žmonių. 

Kaipgi mokiniai atjautė išvarymą? Į kitas gimnazijas arba 
nepriimdavo, arba priimdami dėdavo sąlygą rusiškai melstis. 
Ką darė aukštųjų klasių mokiniai, kuriuos buvo išvarę bene „su 
vilko bilietu“, teks kam skyrium pasakyti. Iš V klasės važiavo 
seminarijon, iš IV-os važiavo laikytų „aptiekoriaus“ egzaminų, 
įstojo aptiekosin, kiti taip pat seminarijon, kiti vėl namie mokės, 
laikė egzaminus prie kitų gimnazijų ir t. t. 

Lig-Kalėdom laiko buvo nebedaug. Išvaryti iš gimnazijos... 
Mokytis nesinori... apatija; pagalios pasileidom be priežiūros... 
Kuopelėmis po 3-5 žmones vaikai 14-17 m. (tada gimnazistai 
būdavo daug senesni negu dabar: III-IV klasėj nemaža būdavo 
po 17-20 metų) pradėjo gerti, tvirkti... Žinoma, buvo tai vaikai, 
ir todėl viskas vaikiškai tebuvo daroma. 

Aš buvau filosofiškos nuotaikos ir stengiausi nelaimėse būti 
tvirtas, nenusiminęs. Lyg džiaugiaus, didžiavaus, kad ant manęs 
tiek nelaimių iš karto užkrito. „Tokiuose atsitikimuose ir pasi- 
rodo, maniau sau vienas, žmogaus būdo kietumas, energija“. Ir 
aš stengiaus vertai, kaip pridera prakilniam Žmogui, išeiti iš 
nelemtų sąlygų pynės. Aš lyg su panieka ir pasigailėjimu žiū- 
rėjau į draugų dvasios silpnumą. Aš jaučiaus ne toks kaip jie 
silpnas, ir man buvo gera. Visos tos savimyliškos mintys ir ma- 
nomas mano tvirtumas kilo iš tos literatūros, kuria aš brendau... 
Man labai patikdavo tokie didvyriai, kurie ir nelaimėse, ir pavo- 
juose nenusimena, nemeluoja, visados teisūs, geri... Buvau įsiti- 
kinęs, kad geras, doras ir energingas žmogus, nors po didelių 
nelaimių, randa sau atilsį, ramumą, laime. „Pirmučiausia visuo- 
met ir visur reikia būti tauriam, nenusiminti nelaimėse, būti 
energingam. Reikia būtinai, kad ir aš toks būčiau...“ — mąsčiau 
sau vienas. Ir tokia filosofija man labai labai daug gero padarė. 

Parvažiavau į Kalėdas namo. Mama, sesuo ir brolis sutinka 
mane gailiai verkdami: nebe tokiomis aplinkybėmis grįžtu na- 

mo, nebepasitinka a. a. tėvelis; nebe gimnazistas grįžtu, bet išva- 
rytas... Apie Mintaujos istoriją pasakojau tik ištikimiems žmo- 
nėms, tačiau kalbų neišvengiau. Aš dar gimnazijoje tebebuvau, 
ojau Šilinskis (Lionginas Šilinis'2, paskui Petrapilio kunigų semi- 
narijoje) parašė savo tėvams, kad jis žinąs, kad mane žandarai 
parvežę surišę, kaip maištininką, namo. Tie vėl skelbė urbi et 
orbi”. Kokių tik nebuvo kalbų! Nė nesuvaikysi visų... 

Šventės netruko praeiti. Reikia vėl važiuoti mokytųs, o čia 
pinigų nėra... Skolinti niekas nenori: „Jie ten „subuntavojo“ prieš 
karalių, tai dabar visiems jiems bus blogai. Matai, ieško pinigų 
Amerikon bėgti“ — ir t. t. kalbėjo avidvakai žmonės... Kaipo 
nukentėjęs už tikybą, kaipo gerai pažįstamas, našlaitis, nuspren- 
džiau kreiptis pas vieną kunigą. Visą Mintaujos bylą jis žinojo 
gerai. Bet ir ten nieko nepešiau... Buvo ketinusios anksčiau da- 
vatkos paskolinti, bet suuodžiusios, kad ten mes „susibunta- 
vojome“, atsakė. Iš niekur negavome... 

Pasisamdžiau sau nuvažiavęs repetitorių ir mokiuos. Liogis, 
buvęs VIII kl. mokinys, mokė mane nebrangiai (po 7 rub. mė- 
nesiui) ir gerai. Salemorienė gelbėjo materiališkai. Ji visuomet 
man buvo labai gera, o dabar, prasidėjus striukei, laukė pinigų; 
kada turėjau, tada išmokėjau. Gera senelė! 

Nors ir pirma buvau gana savarankis, bet, tėvui mirus, jau 
visai pradėjau gyventi „savo protu“. Nebemaniau laikyti aptie- 
koriaus egzamino, pasilikdamas tą ad casum extremum'“, bet 
stoti vėl į gimnaziją. 

Mūsų byla išėjo mums geran. 1897 m. kovo mėnesyje atėjo 
caro paliepimas, kad melstis katalikai galį lotyniškai; išvarytieji 
mokiniai liepta be egzaminų priimti atgal. Kadangi nuo klasės 
buvau pasilikęs, tuo leidimu nesinaudojau: rengiaus eksternu 
toliau. Tą pat pavasarį laikiau ir išlaikiau egzaminą į IV klasę. 

Ir Juozas Tūbelis rengės taip pat eksternu, bet laikė egzaminą 
vėliau į V kl. Liepojoje. 

Taip, nustojęs metų, įstojau į IV klasę. Tas pasisekimas da- 
vė energijos. Įstojus gimnazijon, per atostogas buvo jau daug 
drąsiau, smagiau; pinigų pasiskolinti taip pat buvo lengviau 
gauti... 

Kadangi Salemorienės visi pensionieriai pasirodė neištikimi 
esą gimnazijos vyriausybės akyse, tai jai užgynė juos laikyti. 
Grasydami išvarymu, liepė man iš jos kraustytis. Apsigyvenau 
su Jurgiu Inčiūra. 

Buvau sekamas. Tėvui mirus, Valiukiškin važinėjo žandaras 
ir tai šio, tai to klausinėjo: tai kas gaspadorius, tai ar daug yra 
skolos ant ūkio, tai ko kita. Matyt, visi atsisakiusieji rusiškai 
melstis buvo sekami. Tai pasirodė ir Revelyje!? jau VI klasėje... 

VIII klasę baigiant už dviejų savaičių prieš egzaminus atkėlė 
direktorium išvažiavusio gerbiamo Pogodino vieton didelį ru- 
sifikatorių Polzenskį. Kadangi aš buvau čia, Revely, iš pat pra- 
džios priverstas melstis kartu su rusais, jis pamanė, kad aš esu 
pagudėjęs lenkas; užtat iš pradžios labai protegavo mane per 
egzaminus, kolei nesužinojo Mintaujos istorijos. Pirma manęs 
buvusieji katalikai melsdavos rusiškai Aleksandro gimnazijoje; 
svarbiausia to priežastis buvo sugudėjęs Revelio kunigas, pa- 
virtęs vien administracijos įrankių; užtat ir ordinų turėjo galybę. 
Manatsisakyti nebuvo galima, nes nebūtų nė į gimnaziją priėmę, 
antra vertus, aš beveik vienas buvau katalikas gimnazijoje, taip 
kad pavyzdžio blogo nebuvo. Lietuvių nei gimnazistų, nei rea- 
listų nepažinau, - vienas tebuvau... 

Tikėjaus gausiąs gerą atestatą. Pagadino Rygos apygardos 
inspektorius Zajončkovskis... Jis pažino Mintaujos maištininką. 
Jau ir pirma jis važinėdavo Revelin ir būdavo mūsų klasėje; aš 
įsikniaubdavau, pasiremdavau veidą rankomis, stengdamasis į 
jį nežiūrėti. Ir, rodos, jis lig tolei nepažino. Kada buvo paskirtas 
rusų kalbos atsakomajam egzaminui terminas, atvyksta ir jis. 
Pareikalauja rusiškų darbų ir charakteristikos kiekvieno. Matyti, 
primena ir mano pavardę. Per egzaminą bepalikus man vienam 
(pagal alfabetą buvau paskutinis), prie komisijos (iš 5 žmonių), 
ėmė jis klausinėti mane: „Tai tamsta Mintaujoje buntavai? Ne- 
kalbėsiu maldos rusiškai, ir tiek! Cha cha cha! Karapuzik takoj 
byl!* Dabar jau vyras!“ Visi stebisi išsigandę. Kaip tai jie nežinojo 
per trejus metus, kad turi gimnazijoje maištininką!? „Atsipra- 
šau, - pradėjo direktorius, — jis pas mus labai, labai... gerai el- 
gės.“ —- „Na, žinoma, dabar jau jis įgavo proto. Juk tai vaikystė 

buvo... Cha cha cha...“, - kalbėjo vėl Zajončkovskis. Atsakiau 
lyg tyčia puikiausiai. Pastatė dėlto keturius. Nuo tos dienos 
direktorius per egzaminus su manim buvo jau kitoniškas... Bet 
aš nė nebojau: kad tik greičiau iš gimnazijos išsprukus... 

Baigęs gimnaziją, bilieto iš gimnazijos nebesiėmiau; policija 
dabar nežinojo, kur esu. Paklausta žandarų, mama atsakė ne- 
žinanti; klausinėjo kaimynų, ar nebuvau namie arba taip gal kas 
žino kur. Užpuolė Revelyje namų šeimininką, ar jis nežino, kur 
išvažiavau. Žandaras vaikščiojo keletą kartų ir sakėsi didelį prie 
manęs turįs reikalą - esąs mano giminė, norįs laišką man rašyti. 
Šeimininkas nežinojo, žinoma. Pagalios bijojo pabaudos, nes 
visus metus nebuvau prirašytas. Tamsus estas Dievą šaukės 
liudininku, kad aš tik 3 dienas tuose namuose tegyvenęs ir išva- 
žiavęs, žinoma, jis nežinąs kur. Sužinoję mano adresą, nieko 
tačiau nedarė, pasitenkindami tuo, kad dabar žinojo kur. 


NELEISKITE GI NEPILNAMETĖMS 
EMIGRUOTI! 


Ne taip seniai visas pasaulis buvo išgąsdintas ir įpykintas, 
kad Pietų Amerikos respublikos tebesiverčia mergaitėmis, pirk- 
liaudamos jomis kaip senovėje vergėmis. Taip ir vadinasi - bal- 
tųjų vergių verslas. Jis esąs tiek pelningas, kad Europos kraštų 
konsulatai tiesiog bejėgiai kovoti su ta gėda ir nelaime, kaip 
Šiaurės Amerikoje pati valdžia bejėgė kovoti su alkoholio kont- 
rabanda: pinigai visa nugali. Vadinamieji Emigracijos namai, 
kurie Pietų Amerikoje priima atvykstančius išeivius, nesilaiką 
jokios nuolatinės tvarkos. Daugiausia ką jie padaro — tai, kad 
nepilnametės mergiotes paveda vadinamajam nepilnamečių tei- 
sėjui globoti, o šis daugiausia padaro, kai pasiūlo tokioms pus- 
mergėms kuriam laikui pasilikti jo namuose, iš kur... nenorinčias 
išperka agentai. 

Pietų Amerikos respublikos tebėra nekultūringos; dar pik- 
čiau: jų kultūringi piliečiai, kitados čia atvykę, išvirto laukiniais. 

Jie visai užmiršo Europos papročius ir tvarką. Taigi ir dėl baltųjų 
vergių su anuo vandenyno kraštu sulygti negalima: ten patys 
bejėgiai. Belieka viena: neišleisti iš namų nepilnamečių, nes rei- 
kia labai doro žmogaus agento, labai palankių sąlygų, kad nors 
viena mergiotė išvengtų tų baisiųjų viešojo paleistuvavimo na- 
mų, vis tiek kuriuo pavidalu. Ir visos kultūringosios šalys yra 
griežtai nusistačiusios jokiu būdu neišleisti nepilnamečių mer- 
giočių į Pietų Ameriką. Oficialiai ir mūsų, tiesa, dar visai neseniai 
išleistieji įstatymai! draudžia nepilnametėms be Vidaus reikalų 
ministerijos žinios ir sutikimo išvažiuoti. Bet, mūsų nelaimei, yra 
tiek apsukrių agentų, kad jie apeina tuos įstatymus, pirma ap- 
sukę galvas mergiotėms pažadais surasti joms „jaunikių“ ar net 
kvietimais, kad atvažiuotų čia šliūbo paimtų. Tie tariamieji „jau- 
nikiai“ tai taip pat paleistuvystės agentai. 

Jei patys tėvai nesigaili savo dukrelių, tai tegul bent valstybė 
pasigaili jų ir kietai seka, ar viskas esti tvarkoje išduodant pasus. 
Jei pasirodytų kur valdininkų pataikavimas agentams, reiktų ir 
tuos valdininkus teisti, kaip pirkliautojus baltosiomis vergėmis. 
O kad tokių valdininkų pas mus esama, parodo faktai: gautomis 
iš Argentinos žiniomis per vieną tik paskutinę spalių mėnesio 
savaitę ten iš Lietuvos atvykusios 4 nepilnametės, o dvi dar 
tebeplaukiančios. 

Jų likimas baisus. Argentinos įstatymai, tiesa, irgi draudžia 
nepilnametėms išlipti iš laivo, tik agentai ne tam jas veža, kad 
apsisukę jas atgal grąžintų. Čia už pinigus jie viską padaro ir ką 
bežiūrint jas įstato į prostitučių verslą. 

Mes gi dar neužmiršome Julios Varpucianskaitės likimo, kaip 
ji olandų laivu „Zeelandia“ vyko į Montevideo pas savo suža- 
dėtinį, o laive ją jūrininkai išžagino ir sužalojo taip, kad ji iš 
galvos išėjo ir pateko į Montevideo bepročių namus. Sužadėtinis 
ligonės, žinoma, nebeima, ir jai tenka žūti beprasmingai pačioje 
savo jaunystėje. 

Mes dar sykį kviečiame Lietuvos vyriausybę arčiau į širdį 
pasiimti kovą su pirkliavimu mergiotėmis ir griežčiau pakartoti 
įstatymą, kad joms nebūtų duodama pasų, neklausoma jokių 
suktų sumetimų. 

APIE KINEMATOGRAFUS 


Sveiki, lietuviai, naujos įmonės sumanytojai, sveiki atsilankę 
pasidžiaugti ta pradžia! 

Prieš palaimindamas tą naują trobesį ir darbą, kurs čia bus 
dirbamas, turiu prisipažinti, kad buvo svyruojama, ar dėti savo 
antspaudą įmonei, kuri mūsų krašte dar nėra laimėjusi doros 
apaštalavimo vardo. Ir jei buvo pritarta, tai daugiau pasikliaujant 
Jūsų, Gerbiamieji iniciatoriai, žinomu katalikišku nusistatymu 
ir Jūsų gerais norais. Vadinas, už būsimą kinematografo „Fo- 
rum“ veikimą Jūs būsite atsakingi ne tik valstybės cenzūrai, bet 
ir tai vyresnybei, kuri Jumis patikėjo. Neduok, Dieve, kad už- 
siviltume! 

Ir čia susirinkusi graži publika, manau, laukia iš „Forum“ ne 
šlykščių sensacijų, - jų gana duoda jau esamieji daugingi kine- 
matografai,- bet ko nauja, ko sveika dvasiai, kas auklėja ir stato, 
ne kas tvirkina ir griauna. Čia susirinko ne Jūsų konkurentai, 
bet iš širdies Jums palankūs, visi velydami, kad „Forumas“ įsiga- 
lėtų turtais. Ir lyg sakyte sako: uždirbama ne vienomis šlykšty- 
nėmis pirkliaujant. Jei duosite tikrojo meno ir grožio, publika tai 
išvys, mielai „Forumą“ lankys, juo džiaugsis patys, reklamuos 
kitiems ir didins Jūsų pajamas. Ačiū Dievui, negi iš vienų iškry- 
pėlių susidaro mūsų visuomenė: kūnu ir dvasia supuvėlių, sen- 
sualistų, kokainistų, alkoholikų ir kitaip save narkotizuojančių 
tėra mažoji dalis; daugumas - žmonės normalūs, kuriems ne- 
reikia aštrių priemonių susijaudinti. Tai ir pamėginkite pirkliauti 
tikrosiomis vertenybėmis. Aš esu tikras, kad ir materiališkai bus 
Jums naudingiau, ne tik morališkai. 

Gerbiamieji! Susimildami, nevarginkite mūsų tautos tuščio- 
mis, jei ir ne šlykščiomis sensacijomis! Atsidėję rinkitės filmas 
mokslo, gamtos, pasakos, garsiųjų veikalų temomis, kad būtų 
turininga, kad pamatę turėtų ko ir namo sugrįžę pasakyti. Patys 
rinkitės kai subrendę, nusimaną žmonės, nelaukdami, kad Jus 
mokytų tie, kurie mažiau išmano, o pastatyti sekti tvarką. 

Aš kalbu apie policinę filmų cenzūrą. Mes pykstame už cen- 
zūrą ant valdžios, o patys esame kalti. Argi kalti auklėtojai, kad 

jie seka mažvaikius, kurie dar nepavaikščioja tvirtom kojom, 
kurie sergsti, kad jie sau nosies nesumuštų? Jei mes nebe maž- 
vaikiai, jei patys pavaikščiojam kitų nebenusitverdami, tai elki- 
mės taip, kad cenzūrai nebūtų ko su mumis veikti. Aš manau, 
kad nėra didesnio užgavimo, kaip kai policininkas atėjęs įsako — 
nusišluostyt nosį. Būkime patys valyvi, tai niekas neužgaus. 

Jūs, savo darbo specialistai, gera ir bloga toje meno šakoje 
matę, galėtumėte ir turėtumėte kitus mokyti, ne kiti Jus. Reikia 
pradėti auklėti visuomenė, kad ji pati pagaliau sugebėtų ir kitur 
„cenzūruoti“ jai tiekiamas pramogas. Buvo gi atsitikimų ir pas 
mus, kad publika drabstė nekaltą ekraną, kam ant jo rodoma tai, 
kas nedera. Buvo tai daroma tautiškais motyvais, o turėtų būti 
daroma ir morališkais motyvais. Bus sveika publika - kinemato- 
grafai su tvirkinimais prie jos neprieis. 

Taip tatai, Gerbiamieji „Forumo“ vedėjai, visuomenės svei- 
katos ir savo pačių naudos dabodami, pasiimkite savo uždaviniu 
misionieriauti kultūrą, pagrįstą krikščioniška dorybe. Jūsų as- 
mens lyg laiduoja, kad taip bus, ir drįstu Jūsų pradėtąjį darbą 
laiminti. Padėk, Dieve! 


APIE GROŽIO MISIJĄ 


Benedictus, gui venit in nomine Domini. 

Palaimintas, kurs eina Viešpaties vardan. 

Palaiminti ir jūs, Vaidilos ir Giesmininkai, kurie susirinkote į 
Viešpaties šventyklą. 

Kodėl į bažnyčią, ne kur kitur? Čia jus atvedė gimtasis jūsų 
instinktas — linkimas tarnauti grožiui, o visokeriopą grožį iš senų 
senovės kaupia - bažnyčios. 

Grožis - gamtos dalykas. Tad visas gražusis pasaulis žmonijai 
skiriamas yra ištisa bažnyčia. O betgi žmonija iš pat pradžių 
bandė darytis apibrėžto didumo šventyklas, kur galėtų kaupti 
tai, ką pati gražaus padaro sekdama gamtą. 

Bet kur grožio galas? Hegelio! filosofija sakanti, grožio turi- 

nys esąs absoliutas, idėja — dievybė. Ir mes sakom - absoliutus 
grožis yra Dievas kaip absoliutus gėris. 

Reiškia — tobulėti grožybėje yra kilti į patį Dievą; kitus to- 
bulinti grožybėje yra religinė misija, nors to nebūtume sau įsisą- 
moninęe. 

Dažnai jus vadina menininkais, o aš norėčiau, kad jūs dau- 
giau būtumėt grožininkai, nes ne bet kuris menas yra ir grožis. 
Tarp meno ir grožio yra tiek skirtumo, kiek tarp amato ir kūry- 
bos. Galima gerai pavaidinti, gerai pagiedoti, gerai figūrą išskap- 
tuoti, — ir vis dėlto tas darbas gali nesuteikti pozityvaus jausmo, 
gryno pasigėrėjimo grožių; kartais gali net pasibjaurėti meniškai 
padarytu darbu, pasipiktinti juo, pagesti nuo jo; vadinas, nutolti 
nuo Dievo, kuris yra pats grožis ir gėris. 

Koks tad atsakomingas yra menininkas tai visuomenei, kurią 
veikia! Juo didesnis menininkas, juo atsakomingesnis. Ar jis gali 
būti ramus, sugrįžęs pavaidinęs? Jei sąžinė ir pats žmoniškumas 
kalbės jam iš vidaus: šiandie ką gera, ką grynai gražu padarei, 
ką pagerinai, - gulsi ramus; jei kalbės: šiandie esi davęs negryno 
grožio, pabloginai tuos, kurie tau užmokėjo, - nebūsi ramus ir 
patenkintas, kad Dievas davė tau talentą, o tu jį pravartojai. 

Jei blogai pasivaidines vis dėlto būsi ramus ar net paten- 
kintas, deja tau: tu ne tik nebe misionierius, tu net nebe dailinin- 
kas. Geriau eik sau pylimą pilti, ne menui tarnauti. Menininkas 
tad, jei nori būti kūrėjas, konstruktorius, o ne bedvasis amati- 
ninkas — daikto padirbėjas ar net destruktorius, privalai būti 
dvasia tobulas, grynas nuo bet kurių nešvarybių, nesupuvęs, tiek 
nejuntąs žemės blogio, kiek jo nejunta naivus vaikelis. 

Vaikiškai nekaltiems teskiriamas karaliavimas danguje, Ab- 
soliutaus Grožio rūmuose. Dvasios nekaltybė sukūrė klasiškas 
nuogybes, kurias betgi aš galiu laikyti ir savo motinos ir savo 
vaikų kambariuose. Kūrėjams privali moralybė, aukšta etika, 
nes pati estetika, anot Šilerio? betariant, esanti etikos atspindys 
formose. 

Kur visa žemiška bent tam kartui pamirštama? Dievo baž- 
nyčioje. Kur susižemėjus tuo vėl nusikratoma, padarius sielos 
reakciją? Bažnyčioje. Štai kur menininkai bendrauja su bažnyčia, 

štai kodėl aš jus bažnyčioje matau tuo metu, kada jūs pasiryžote 
padaryti dešimties metų savo darbo apyskaitą. 

Bažnyčia, grožio muziejus, džiaugias grožio kūrėjais ir lai- 
mina jus į žygį priekin, smarkiai įkalbėdama jums nėkados ne- 
pamiršti šitos teisybės: 

Norite grožį misionieriauti, būkite dvasia ir kūnu blaivūs ir skais- 
tūs! Net tiek naivūs, kaip kūdikiai. 

Kitoki būdami, neįsirašysite į amžinybės knygas. Tebūsite 
paprasti pigiai užmokami juodi darbininkai. Brangiau mokėti ir 
nebus nė verta. 


KAIP VYTAUTĄ D. MINĖJO PINSKE 


1. Pinsko! gatvėse buvo išlipytos klepsidros (juodais spelčiais 
skelbimai) lenkiškai: 

„Ketvirtadienį, gruodžio 11 d., 9 val. Pinsko katedroj bus 
pontifikalinės gedulo pamaldos už vėlę a. a. Didžiojo Kuni- 
gaikščio Vytauto Kęstutaičio (+1430.X.27 d.). Maloniai kviečiame 
pamaldžiuosius susirinkti. Vyskupijos Kapitula“. 

2. Aukštoji kunigų seminarija Pinske 1930 m. gruodžio 11 d. 
sudarė poliglotinę akademiją pagerbti Vytautui Kęstutaičiui, 
Didžiajam Lietuvos Kunigaikščiui, sueinant 500 m. nuo jo myrio 
(1930.X.27). 

Programa sudaryta lenkiškai, ukrainiškai, gudiškai, latviškai, 
lietuviškai, vokiškai, totoriškai ir karaimiškai. Vyskupas Lozins- 
kis? norėjęs ir žydiškai ką nors įdėti, tik nesuskubę prisiruošti?. 

I. 1. „Sztandary na Kremlu“ Lachmana* - wyk. chór. 

2. „Wielkość moralna Witolda“ - ref. subdiak. Żydowo. 

3. Impromptu As-dur Op. 30 Schuberta — wyk. subdiak. 
Kubik. 

4. „Swieta ballada“ al. Buczkowskiego - wyp. autor. 

1. „Vytautas kaip katalikas“ — ref. al. Staniewicza. 

2. „Lietuva Tėvyne mūsų“ - hymn litewski - wyk. chór. 

3. „Žalgirio mūšis“ — wyp. al. Staniewicz. 


II. 

4. „Charaktarystyka Witaūta Welikaho i jaho zasluhi dla 
našaho kraju“ — ref. al. Smiejana. 

5. „Dzie čutny mowy našaj huki“ — hymn bialaruski - wyk. 
chór. 

6. „Rodny kraj“ J. Kołasa (K. Mickiewicza) - wyp. al. 
Kruhliński. 

7. Potpourri z op. „Halka“ Moniuszki - wyk. al. Chwalko. 

III. Ukrainiškai. 1. „Wytolda Unija na Rusy“ - ref. al. Tar- 
nawskiego. 

2. a) „Bože Welykyj, jedynyj“ — hymn ukraiński, 

b) „Schowaloš sonce za horoju“ —- wyk. chór. 
Latviškai. 3. „Vitolds atieciba uz tagadėja Latvijas valsti” — 
ref. diak. Lukaszewicza. 

Vokiškai. 1. „Witold und Kreuzritter“ - ref. al. Siudzins- 

kiego. 

2. Przemówienie o stosunku Witolda do Tatarów i odczy- 
tanie ustępu z Ewangelij o mądrym budowniczym - po 
tatarsku. 

3. Odczytanie utworu karaimskiego: „Bir-bar-Edi“ (koły- 
sanka) — karaimiškai. 

Užbaigimas: „Boże coś Polskę — wyk. chór. 


KUNIGO PAREIGA LAIKU SUSIDARYTI 
TESTAMENTĄ 


Koks turi būti jo turinys ir forma 


I 


Corpus Juris Canonici! tesirūpina de personarum constitu- 
tione in Ecclesia?. Gal dèl to aš neaptikau ten aiškaus atskiro 
kanono, kuriuo bet kuris kunigas verste būtų verčiamas visados, 
nuo pat pradžios savo kunigavimo, turėti juridinį aktą de ulti- 
ma sua voluntate’, teisėtą pareiškimą, kam jis mirdamas palieka 
savo turtą, arba testamentą. Can. 1301 § 1 tekalba apie beneficia- 
rius. „S. R. E. Cardinalis, Episcopus residentialis aliigue clerici 

beneficiarii obligatione tenentur curandi testamento vel alio 
instrumento in forma juris civilis valido ut canonica praescripta... 
debitum effectum etiam in foro civili sortiantur“* Vadinas, K. 
kodeksui objektas yra bažnyčia, jos tvarka; ji neturi turėti siel- 
vartų mirus kuriam jos tarnautojui ir naudotojui; tad šieji privalo 
turėti ir palikti aiškų dokumentą, su kuriuo skaitytųsi ir civilinis 
teismas, kurie daiktai bažnyčios, kurie jos rektoriaus yra nuo- 
savi. Beneficiariams testamentas yra lyg būtinas priedas prie 
detalaus bažnyčios ir beneficijų inventoriaus sąrašo. 

Aišku ir apie vienuolius. Jie tepadaro testamentą stodami į 
vienuolyną. Can. 569 § 3 sako: „Novitius in Congregatione reli- 
giosa ante professionem votorum temporariorum testamentum 
de bonis praesentibus vel forte obventuris libere condat. Kad 
tai padarytų, pridaboja vienuolyno vyresnieji. Profesas jau nebe- 
turi teisės nei reikalo surašinėti savo testamentą, nes jis jau išsi- 
žadėjęs žemės turto. Kad pasauliečiai kunigai beneficiarijai tvar- 
koje turėtų inventorinius sąrašus ir savo testamentus, žiūri de- 
kanai. Jie vizituodami privalo pareikalauti, kad beneficiarijus 
jam įteiktų ar bent parodytų faktinai sudarytą testamentą, nero- 
dydamas, žinoma, jei to nenori, jo turinio. 

Kalbėdami apie kunigo pareigą laiku susidaryti testamentą, 
turėkime tad omeny daugiau šiaip jau kunigus, tuos, kurie antri- 
ninkais tarnauja bažnyčiai, patys jų nei jų beneficijų nevaldy- 
dami, nes apie šių prievolę laiku susidarius turėti testamentą 
nėra kanono, kurio klauso beneficiarijai ir dekanai. Bet kurį 
dvasiškį testamentą pasidaryti verčia pats gyvenimas ir mora- 
listai. Deja, vis dėlto jo nepadarome, ir pravartu esti kartkarčiais 
į tai pasiraginti. Teisininkas Z. Toliušis“, sudarydamas visiškai 
pakankamą testamentų vadovėlį, skundžiasi, kad Lietuvoje tes- 
tamentai iš viso per mažai esą vartojami savo turtams sutvarkyti. 
Palikdami savo vaikams ar šiaip jau giminėms kilnojamo ir nekil- 
nojamo turto aiškiai jo nepaskirstę, o tai padaryti tiksliai tėra 
kompetentingas pats testatorius, jis paveldėtojus turto verčia 
ilgai dalytis, ginčytis iki susimušant ir bylinėtis (3—4 p.). Paliktas 
turtas nesutvarkytas esti tad ne džiaugsmas gavusiems ir gera- 
darybė, bet nesantarvės proga ir didelė demoralizacija; palikėjas 

dažnai esti keikiamas, o ne garbinamas ir užtariamas, kad Dievas 
būtų jam pačiam už gerą darbą gailestingas. 

Nuošimtis dvasiškių, paliekančių surašytus testamentus, tie- 
sa, yra didesnis neg pasauliečių, vis dėlto toli gražu ne 100 4 
kaip turėtų būti. Priežasčių yra keletas ir visos nepateisinamos. 
Pirmiausia, betestamentis kunigas, skelbdamas kitiems pasku- 
čiausius dalykus, kad jų niekados nepamirštų, ~ mirtį ir teismą, 
pats tuo lyg netiki, lyg manos pats būsiąs nemirtingas. Vieni 
jaučias tebėsą jauni ir mirtį mena esant dar toli toli, už septynerių 
jūrių, septynių kalnų. Kiti kad ir jau seni, seniai jau gašavojas 
senatvės dokumentu - Žile ir skundžias gydytojams bent kelio- 
lika ligų, reiškiančių jau išklibusį organizmą, anot to, suaižėjusį, 
nors dar nesubyrėjusį kūno puodą, mano dar paspėsią pagalvoti 
apie savo ultimą voluntatę. Dažniausiai gi nieko negalvojame 
nei apie dabartį, nei apie ateitį; vegetuojame, ir gana, nieko nera- 
cionalizuodami, tai nė nenusimanome, kiek bloga išeina aikštėn, 
kai, kunigui ūmai mirus, jo turtai ima eiti vėjais, visi velniai ima 
ji gaudyti. Dar kiti nenusimano, kaip tai padaryti, kad būtų 
tikras, patvirtintinas juridinis aktas. 

Niekas nežino, kada kam teks numirti. Juo mažiau žino ku- 
nigai. Yra net priežodis, formuluojąs tais žodžiais: „Inopinata 
mors - sacerdotum sors'7. Tai širdies liga, gaunama dažniausiai 
per nenormalų lytinį gyvenimą laikant celibatą. Tiek to. 

Mes gi kitiems kalte kalam: atsimink mirsiąs, niekados nenu- 
sidėsi. O kad sau tai pritaikintume, niekados kvailybių nepada- 
rytume ir tvarką išlaikytume, kol gyvi ir net numirę. 

Rodos, pati mūsų prigimtis, tautinis lietuviškas būdas verste 
mus verčia turėti susidarius detalų testamentą. Mūsų tėvai dar 
sveiki gyvi tebebūdami sielojasi, kad mirdami nieko neaiškaus 
nepaliktų, kad dėl jų gyviesiems nebūtų bereikalingo rūpesčio 
ir gaišto. Mūsų tėvų paskutinioji valia esti mums laiku žinoma; 
deja, žodžiais daromas testamentas, nors liudytojams girdint, 
gyviesiems tėra privalomas moraliai, ne juridiniai, nes nesą- 
žiningiems paveldėtojams esti plati dirva visaip užginčyti jį savo 
naudai arba ir griežtai nuneigti. Reikia valia fiksuoti. Nefatiga- 
vimo artimųjų mums žmonių mes turime graudžių pavyzdžių. 

Mūsų pagyvenę žmonės turi laiku nusipirkę įkapes, sutaupę 
sumą laidotuvėms, net pasidirbę grabus. Mano paties tėveliai 
klėtyje ant užlų vis turėjo atsargoje vieną grabą. Atidavę miru- 
siam, kurs laiku nebuvo grabo pasitiekęs, tuojau „sklepinos“ 
kitą. O kad švari skrynia veltui dykai nestovėtų, pylė graban 
sėklas, o rudenį laikė ten obuolius, kol prireiks iškratyti. Vadinas, 
lietuviui mirtis ir grabas yra lygu miegas ir lova ar kiti apyvokos 
dalykai, kurių laiku pasirūpinama. Kaip gražu, kai pagyvenęs 
kunigas turi pasitiekęs sau mūrytą sklepelį pasirinktoje vietoje, 
paprastą, neišmislingą karstą ir - testamentą. 

Šis pastarasis juo daugiau reiškia įsigilinimą į visas smulk- 
menas, juo simpatingesnis liekantiems, juo geresne šlove gaubia 
testatoriaus atminimą. 

Atsiversk Vaižganto Raštų XI t. 61 p. Jurgio Ambraziejaus 
Pabrėžosė, tretininko, „Testamento punktai“ iš 1826 ir 1838 m. 
„Savo turtus, nors jie labai menki, norėčiau šitaip suskirstyti“. 
Pirma, etc.: apie svetimus skatikus pas jį deponuotus, apie jo 
skatikus kitiems paskolintus ir dabar jiems dovanojamus, apie 
drabužius ir baltinius, kam išdalyti, apie „visokias stiklines bon- 
keles“, kam išdalyti, laikrodžius, biblioteką, savo rankraščius ir 
svetimus pas jį buvusius. Paskaitęs negali pamiršti, kokią sielos 
tvarką, kokį jos jautrumą, teisingumą reiškia mums šis smulk- 
meniškas savo daiktelių sutvarkymas. Tai ne menkniekis: tai yra 
padaręs žymus Vilniaus universitetą išėjęs mokslavyris gam- 
tininkas, bet drauge ir kunigas tretininkas Pabrėža. 

O norite priešingo įspūdžio, tai atsiverskite Žemaitės Raštų? 
I tomą, 322 p., „Kunigo naudą velniai gaudo“. Bus jums kuo 
pasibjaurėti. Galvydiškės medinės bažnytėlės klebonui mirštant 
ir numirus, visi ką tik sukliudydami vagia: pinigus, linus, au- 
deklus, staltieses, arklius, galvijus, padargus, indus. „Visi kaip 
varnai apstoję laukia, klebonijoje puolinėja, barasi, depozitų - 
visokių mazgelių reikalauja, o jie be žymių; kits kitą įtarinėja. 
Kunigo naudą reik suvalyti... be grieko, be nieko... Per karčią 
mūką palaidojo kleboną... O tų kalbų visokių, įvairių įvairiausių, 
kaip virte verda po miestelį“... Pasibaisėtini vaizdai, kokios ne- 
tvarkos būta klebono sieloje, jei tokia netvarka lydi jį į kapą! Mes 

pakoneveikiame Juliją Žymantienę, kad ji nebuvo palanki kuni- 
gams. O ką turi daryti visuomenės vaizduotojas rašytojas, kai 
jam tokie vaizdai lenda į akis? 

Mums, kunigams, gyvas reikalas draugiškai prižiūrėti kits kitą, 
kad absoliučiai visi, be jokio skirtumo einamų pareigų, valdomų 
turtų ir amžiaus, turėtume taisyklingai surašytus notarinius ar 
bent naminius testamentus. Tuo esame visi to pat luomo žmonės 
suinteresuoti, kad mūsų palaikai būtų kuo ramiausiai likviduo- 
jami, kuo tiksliausiai paskirstomi, kad dekanas, klebonas, vikaras 
ar kiti kunigai kaimynai kuo mažiausiai turėtų vargo, gaišto ir' 
nemalonumų; ypač gi, kad apylinkė nesišaipytų dėl kunigo pa- 
laikų. Čia turi veikti luominis solidarumas - gelbėtis, kad vieno 
negarbė nedengtų kitų, visai nekaltų. Ypač kunigui negaluojant, 
jo draugai, artimieji bendradarbiai, jo vyresnieji, išpažinties klau- 
sytojai privalo patikrinti ne tik ar yra sudarytas ir reikiamo skai- 
čiaus liudytojų pasirašytas testamentas, bet dar ar išvengta skan- 
dalingų palikimų šeimininkei ar dar svetimesniems žmonėms, 
kurie jokio titulo neturi paveldėti kunigo naudą. 


II 


Rusų okupacijos metu mirusio visuomenės veikėjo ar vals- 
tybės etatinio tarnautojo turtą, jam mirus, globojo policija, ant- 
stolis. Kunigui mirus nepalikus bent naminio testamento, jo 
turtas buvo surašomas, įkainojamas ir šitaip, jei neklystu, su- 
skirstomas: ketvirta dalis tai bažnyčiai, kuriai nabašninkas tar- 
navo; ketvirta dalis giminėms, įrodžius paveldėjimo teises; o 
pusė- visuomenės reikalams, labdarybei valstybės nuožiūra. Ar 
visa tai taip ir būdavo įvykinta, kitas klausimas; bene prilipdavo 
kunigo pinigėlių prie svetimų delnų; o toji „pusė“, jei ir atitek- 
davo visuomenei, tai bent ne tai, iš kurios buvo nabašninkas ir 
kuriai jis tarnavo: katalikų kunigo turtas ėjo stačiatikių prieglau- 
doms ir tos pat stačiatikystės propagandai tarp kitatikių, atseit 
tų pačių katalikų. Kokia ironija, kokio skausmo, o vis dėl to, kad 
laiku nepasirūpinta savo turtas sutvarkyti testamentu. Tiek to. 
Visa tai, kas buvo, praėjo ir turbūt nebegrįš. 

Man čia kas kita rūpi. Būtent kad rusų administracijos pasiel- 
gimas, turbūt kur nors jų įstatymų rinkiny užfiksuotas, aš to 
nežinau, lyg paduoda normą, kaip paskirstyti kunigo palaikai. 
Visuomenės nuovoka, kunigo turto neesama galima viso atiduo- 
ti giminėms ar šiaip jau privatiniams žmonėms; jiems gana esa- 
ma ketvirčio. Bažnytėlės, kuriai tarnauta ir kuri savo rektoriui 
tarnavo, irgi negalima aplenkti, nepaskyrus vėl bent ketvirtdalio. 
O pusė kunigo turto morale teise privalo sugrįžti atgal tai visuo- 
menei, iš kurios buvo gautas; sugrįžti asmenyje visuomeninių 
įstaigų: prieglaudų, mokyklų, muziejų, bibliotekų etc. 

Kanonų kodeksas to nenormuoja, užtat bendrai į tai raginte 
ragina. 

Can. 1513 $ 1. Qui ex jure naturae et ecclesiastico libere valet 
de suis bonis statuere, potest ad causas pias, sive per actum in- 
ter vivos, sive per actum mortis causa, bona relinguere. 

$ 2. In ultimis voluntatibus in bonum Ecclesiae serventur, si 
fieri, possit, solemnitates juris civilis; hae si omissae fuerint, 
heredes moneantur ut testatoris voluntatem adimpleant““. 

Čia kunigai labdarybės reikalu neišskiriami iš šiaip jau krikš- 
čionių, privalančių testamentais ir gera valia, jokių teismų never- 
čiami, dalį turto skirti visuomenės labdarybei. 

Garbingiausia ir kukliausia tai padaryti šilta ranka, kad nie- 
kur nefigūruotų ypač stambios sumos; jos visados eina į negarbę 
testatoriui, nors pats dovanos aktas yra garbingas. „Prisiplėšė!“ 
„Čiupo!“ ir kitaip pasako apie kunigą, kurio testamente figū- 
ruoja stambios sumos. 

„Kas tą naudą sukrovė klebonui? Aš atnešiau ne sykį rublinę, 
ir tu atnešei, ir penktas, ir devintas nešė, visa parapija nešė: 
krikštai, šliūbai ir kalėdos, paskutinis skatikas kartais teko ati- 
duoti... Ar ne mūsų pačių ta nauda sukrauta? Kaip savo, bejokio 
grieko galime imti...“ 

Šitaip galvoja Žemaitės galvydiškiečiai, laidodami savo senį 
kleboną, nesutvarkiusį savo turto. 

Kunigo nauda „ar ne mūsų pačių nauda“? Tai originali lietu- 
viškai katalikiškai susidariusi nuomonė. Juridiškai ji neteisinga: 
kunigas yra pilnateisis turtų valdytojas kaip ir kiti piliečiai. 

Sociališkai tačiau tai ne naujiena; šiuo atveju lietuvių liaudis yra 
toli pralenkus paskutiniųjų laikų mūsų reformatorius, kurie tarė: 
dvarininkų latifundijos — tautos nuosavybė, ne privatinė. Ne 
Krupavičius" tai formulavo, nusavindamas mūsų bajorų ežerus, 
pelkynus, miškus, pagaliau žemes. Taip pažangieji jaunėliai 
galvojo tol prieš karą. Liudija Antanas Smetona antrame savo 
feljetonų tome „Šviesos takais“, 26 p.: „Buvo reikalaujama žemės 
nacionalizacijos, žemės „paėmimo“ ir t.t.“ (rašyta 1908 m.)l. 
A. Sm. ir dabar nesutinka, kad būtų galima turtas be atlyginimo 
„paimti“, ir tokią reformą laiko demoralizuojančia. Nesiginsime. 
Viena yra teisinga, kad žmogus nėra pilnas savo turto savi- 
ninkas, tik jo valdytojas, no Evangelijos tariant”. „Duokš apy- 
skaitą, kaip tą turtą valdei!“ Ir reiks atsiskaityti. Jei mano rankose 
turtas netarnavo žmonėms, tik man vienam arba nė to tiek, tai 
argi aš neprivalau jį pavesti į tokias rankas, kur tarnautų? Tam 
Kristaus mokslas nepriešingas. Net tai ir yra Kristaus noras. 

Jei tat negalime pasakyti nė apie pasaulietį: tavo turtas - tavo 
įgytas, tai kas man darbo, ar tu jį kam atiduosi, ar į šulinį subersi, 
tai nė to tiek negalima pasakyti apie kunigo ganytojo, funkcio- 
narijaus, sukauptą turtą. Jo turtas, matėme, žmonių laikomas 
komunistiniu, nors teisės taip nėra formulavusios. Visuomenė, 
užsidėdama pareigą savo lėšomis padoriai išlaikyti savo dvasiš- 
kuosius tėvus, rodo aiškius nepatenkinimo ženklus, kai jų ga- 
nytojas per labai kirpčioja savo ganomųjų avių vilneles ir iš to 
kraunasi lobius! Lobį krauti nebūtina, net nedora, nes tai išnau- 
dojimas neturčių, ėmimas iš to, kurs maža turi, ir jam skatikas 
itin reikalingas, naudai to, kurs ir be to daug turi, ir tas skatikas 
visai nebereikalingas. Imkis tiek, kiek reikalinga tikriems tavo 
reikalams kaip inteligentiškos profesijos žmogui; bet mes nepri- 
valome tiek duoti, nė tu neturi teisės nei reikalo spausti, kad 
paskui galėtumei sau ar savo giminėms žemes pirkti, palocius 
statyti ar savo metresas šilkais dabinti. Argi tai netiesa? 

Taigi bendra lietuvių visuomenės nuomonė, kad kunigo turto 
superabundancija, jei ji susidaro ypačiai iš premium stolae““, turi 
būti grąžinama tai pačiai visuomenei pavidale tiesioginių užra- 
šų visuomenės įstaigoms ar bent legatų, įsakymų, kad turto 

paveldėtojai dalį išmokėtų įstaigoms. Jei taip nepadaroma, kyla 
didžiausias pasipiktinimas; mala fama“ ilgai, per dvi kartas, 
skamba apie kunigą „šykštuoli“, suprask, taupiką, žemindama 
visą dvasiškių luomą, nors visas jis kuo gi čia kaltas, kad vienetai 
perdeda ar nedadeda? Dažnai kunigo turto superabundancija, 
zbytek, esti in aeternum“ užfiksuojami juridinėje ar beletristinėje 
literatūroje. Sk. viršiau. 

Nors tad C. J. C. tam tikrais kanonais ir neverčia kunigo 
grąžinti visuomenei, kas buvo pervirš iš jos paimta, Corpus 
tedefinijuoja beneficijos dalį, moralistai raginte ragina, kad kuni- 
gai testatoriai palikiotų kiek savo turto visuomenei; ir ne bent 
kiek, tik žymią dalį - pusę, kaip kalbėjome viršiau. 

Didžiausia neteisybė, kuri dangaus šaukiasi keršto, yra išnau- 
dojimas tarnų. Daug dirbę, kai pasijunta vis dėlto nieko neturį, 
teisingai kelia protesto revoliucijas. Koks skaudus ir liūdnas 
faktas, kai į kunigo turto paveldėtojus ima kibti nabašninko 
tarnai! „Aš tiek ir tiek metų pratarnavau, nieko neėmiau ir dabar 
išeinu be nieko“. Jei testatorius tiek buvo bejausmis ir neteisin- 
gas, kad „pamiršo“ atsiteisti tarnams, tai privalo pataisyti pavel- 
dėtojai, kad nabašninko vardas nebūtų kernojamas. 

Ne geriau, kai pagyvenęs kunigas visą savo turtą ar bent 
žymią jo dalį expressis verbis” užrašo kuriam savo tarnui ar 
tarnaitei. Gali jis, ypač ji, būti kuo didžiausių nuopelnų kunigo 
gyvenime, gali būti dorų doriausis asmuo, skaisčiausio kon- 
duito, - vis tiek ex communiter contingentibus!š, jei kunigas dalį 
savo turto, o dar labiau - visą, testuoja savo šeimininkei, kuri 
jam visai ne giminė, fama publica” sakys ją buvus kunigo met- 
resą, šaipysis, piktinsis ir net virs šalin nuo religijos. Tiems daly- 
kams pašalinti kunigo testamente, manau, neturėtų būti užrašų 
šeimininkėms. Tarnus privalome sistematiškai rakais atlyginėti 
sulig sutarties, o virš to, jei nori, teduodie šilta ranka, privačiai, 
ne per teismo įstaigas. 

Šiaip jau palikti galima bet kuris įstatymų supratimu teisėtai 
įgytas turtas teisėtiems asmenims. Įstatymai nenumato jokių 
suvaržymų; tereikalauja, kad testamentas nebūtų jiems prie- 
šingas ir kad testamentu užrašomas turtas ir asmens, kuriems 

turtas paliekamas, būtų aiškiai pažymėti, tačiau be smulkmenų; 
gali ir visai bendrais žodžiais išreikšti: „Visą kilnojamąjį savo 
turtą“... arba dalį. 


II 


Apie testamento formą nebekalbėsiu, nes yra labai geras lei- 
dinys: Apie testamentus. Kaip testamentai Lietuvoj ir Suvalkijoje 
rašomi, tvirtinami ir vykdomi. Su testamentų formomis ir pa- 
reiškimų pavyzdžiais.” Sustatė teisininkas Z. Toliušis, 1923 m., 
44 p., kaina 1 litas. 

„Dažniausiai reikalingų Lietuvos įstatymų rinkinys. Priede 
praktiški nurodymai“, 46 p., kaina 1 lt. 50 c. 38—40 taip pat paro- 
do, kaip reikia sudaryti testamentai. Jei notarinis, tai dalyvaujant 
testamento davėjui ir trims liudytojams. Jei naminis, paties da- 
vėjo ranka rašytas, tai dalyvaujant dviem liudininkam. Dvasios 
tėvas, dėdamas savo parašą, atstoja du liudytoju. 

Itin geras veikalas apie testamentus yra: „Jak 
napisać testament wlasnoręcznie?“ Opracował Hen- 
ryk Cederbaum, adwokat przysiegły. Warszawa, 1903, 187 p. Kto 
może spisać testament. Kto może otrzymać przez testament. 
Czem rozporządzać wolno. Różne rodzaje zapisów. Egzekuto- 
rowie testamentu. Forma testamentu. Zachowanie testamentu. 
Wykonanie testamentu. Wzory testamentów”. 

Iš šio veikalo keletas tikslių patarimų. Kas dar gali pavaldyti 
plunksną, praktiškiausiai padarys, jei nelaukdamas notaro, savo 
valią surašys sava ranka ir numirs įsitikinęs, kad jo turtas ne- 
nueis dykai. Savo ranka surašytas testamentas ir paslaptyje lai- 
kyti patogiau, ir surašyti galima bet kur, namie ir kelionėje. Viena 
bloga, kad lengvai gali prapulti. Tad keletas pastabų, kaip jis 
laikyti. Slėpti jis nedera, nes gali testamentą paslėpti ilgam laikui, 
ir paveldėtojai arba visai jo neras, arba ras, kai jau bus laikas 
praėjęs egzekvuoti. Testamentas egzekvuoti įteiktinas tuojau, 
kad neišgaištų bent dalis turto. Taigi testamentas yra laikytinas 
toje pat vietoje, kur ir kiti svarbieji dokumentai: tam tikrame 
rašomojo stalo stalčiuje ar nedegamojoje spintoje. Ant vokelio 

parašytina: „Mano testamentas arba kun. J. T. testamentas“. Ki- 
lus abejojimui, ar kurs nedorėlis nesunaikins testamento ligi tik 
mirus testatoriui, reikia surašyti du egzemplioriai su tam tikrais 
antrašais ant kiekvieno. Vieną laikyti, kaip pasakyta, antrą įteikti 
notarui arba kuriam patikimam žmogui, antrašu: „Kun. J. T. 
testamentas paliktas, palaikyti NN.“ Taip būsime tikri, 1, kad 
testamentas nebus žuvęs ir, 2, kad laiku bus aikštėn iškeltas. 

Mūsų Bažn. provincijoje, ypač Panevėžio vyskupijoje, dar 
geriau imama tvarkytis: visi beneficiarijai ir nebeneficiarijai turi 
dekanui įteikti savo ranka surašytus ir reikiamo skaičiaus liu- 
dininkų pasirašytus testamentus. 


APIE ESTETIŠKĄJĮ AUKLĖJIMĄ 


Mokykla duoda vaikui žinių ir auklėja jo būdą: moko val- 
dytis, būti teisingam, gailestingam, mylėti Dievą ir artimą, klau- 
syti tėvų, vyriausybės ir vyresnybės; vadinas, gerbti įstatymus. 

Tačiau ir taip išmokslintas vaikas dar nėra pilnai išauklėtas, 
jei nebus įpratintas gyventi tvarkiai ir gražiai. To duoda este- 
tiškasis auklėjimas. Kas jis ir koks? 

Estetika - graikų žodis, reiškiąs jautimo mokslą. Dabar mes 
estetika vadiname gražumo, dailumo dėsnių mokslą. 

Kas yra gražu, dailu, žmonės savaime nusimano ir savo jau- 
niklius pamoko, atskirdami juos nuo gyvulėlių. Kas gyvuliui yra 
taip sau, tas žmogui gali būti negražu; sakysime, teršti bet kur. 
Bet kas yra estetika, gražumo mokslas, savo esmėje, tuo gudra- 
galviai nesutinka. 

Platonui! estetika buvusi lydinys idėjų, kurioms centrą su- 
daro gėris, arba pasigerėjimas grožiu, džiaugsmas, kurį padaro 
daikto proporcingumas. Taip pat manęs ir Aristotelis; jam buvę 
tai gražu, kas ne per didžia ir ne per maža; vadinas, taip pat 
proporcinga. Taip mokę senovės graikų filosofai. 

Naujaisiais laikais bent trejaip mokę. Kantas? sakąs, tai esą 
gražu, kas privalomai visiems patinka, visai nežiūrint to esmės. 

Ir kaip tik priešingai manę kiti. Šileris! sakydavęs, grožis esąs 
etikos atspindys formose. O Herderis — kas savo turiniu visur 
iššaukia simpatiją. Vadinas, kaip tik savo esme, savo vidum, 
savo turiniu, ne vienu tuo, kas akį veria. 

Dar aukščiau siekusi Hegelio“ ir jo ainių filosofija. Ji skelbus 
grožį esant absoliutą, pačios Dievybės idėją. Ir mes, krikščionys, 
to laikomės: Dievas mums, be ko kita, yra aukščiausis gėris, 
aukščiausis grožis ar antraip. 

Visa tai mus nuteikia nepaprastai rimtai žiūrėti į estetiką ir 
jokiu būdu jos nepaneigti, ruošiant jaunimą gyventų. Jei estetika 
taip ankštai rišasi su etika, su žmogaus dora, tai estetiškai auk- 
lėdami, mes vaiką doriname, vadinas, esame kapelionų, religijos 
niame laipte - Dievas. 

Žmogus grožį mėgsta savaime. Jis džiaugias gamta ir ją imi- 
tuoja pasipuošdamas save ir savo reikmenę. Tačiau to mėgimo 
yra laipsnių. Mažvaikį patenkina bet titė žižė, prajukinti pra- 
džiuginti jį galime menkiausiu mostu ar bildesiu. Augdamas jis 
savo grožį vis komplikuoja, lazdelę margina, dirbas birbynę, 
paskui vamzdį, o dar vėliau jau reikalingas jis darosi smuiko ir 
fleitos ar klarneto, išmislingų drabužių, papuoštų arklių važiuoti 
ir joti. Pagaliau brangių, stilingų palocių gyventi. Ar visa to 
būtinai reikia, kitas klausimas. Mes kalbame apie vis didėjantį 
grožio pamėgimą, kad ir stilingi palociai žmogaus nebepatenki- 
na, ir jis visa savo siela ima veržtis į absoliutų grožį Rojuje. 

Įsiskonėjimas grožiu eina greta kultūrėjimo. Kultūrintos tau- 
tos teturi skoningų miestų ir šiaip jau būstynių. Tai padaro 
estetai. Ne bet kas tačiau esąs kultūringuose centruose jau tuo 
pat yra estetas. Ir estetiškoj vietoj galima gyventi neestetiškai, 
galima turėti sielą, visai neparuoštą aukštesniam estetikos laips- 
niui. Mokslo diplomai, aukštosios vietos valstybės hierarchijoje 
nelaiduoja, kad toks inteligentas bus ir estetas, mokės džiaugtis 
grožiu. 

Gėrėtis, džiaugtis grožiu reikia laiku pratinti, kad estetingu- 
mas eitų su inteligentingumu, daiktų išmanymas su jų pamėgi- 
mu. Čia gali būti du iš esmės lygiai geru dalyku. Vienas, kai 

žmogus moka džiaugtis bet menkniekiu, visur sugeba rasti die- 
menčiukų. Antras, kai paskui sugeba ir komplikuotus daiktus 
estetiškai įvertinti. | 

Dėl diemenčiukų termino iš manęs juokias, vadina tai roman- 
tika. Tegul sau, nes tai nėra juokai. Kai žmogų džiugina menk- 
niekiai, reiškia, kad to žmogaus estetiškieji gabumai labai aukšti, 
kad jautrumo stygos labai plonos. Ne vieni vaikai džiaugias 
rinkoje pirktu juokingai išsikėtusiu medauninku ar pučiamuoju 
žirgeliu, bet ir aukštas dailininkas: naivumas ir supratimas čia 
lygiai atspėja dirbėją dailininką ir jį įvertina. 

Nes kas gi tai yra grožėjimasis? No Lutzės? betariant, tai yra 
mūsų vidaus gyvumas, o grožis tik to gyvumo simbolis. Mes 
antropomorfuojame visą pasaulį. Goethe? sakas, žmogus nė ma- 
nyti nemanąs, koks jis antropomorfiškas. Mes savim gyvename 
pasaulį, mažų mažiausius ir didžių didžiausius jo daiktus, ma- 
nydami, kad jie mus veikia (gyvas tegali veikti) ar turi tendenciją 
veikti. O iš tikrųjų tai mūsų pačių valios tendencija, kad už mūsų 
esą daiktai mus veiktų. Visa to mes turime patys savyje, savo 
veiksmo, savo kentimo jausme. Pagal analogiją su savim mes 
ieškome asmeninių savo jausmų aplinkoje ar tik apsimetame jų 
ten iešką ar vaizdinąsi. Tad estetikoje pasigerėjimo objektas yra 
žmogus, jo nuotaika, kurią sudaro jūrių platybė, muzika ar kas 
tolygu?. Aplinka atsiliepia mumyse, mūsų fantazijoje tik kaip 
koks tolimas aidas; sukelia jausmus, ir jie prabyla savo kalba, 
labai įvairia. 

Estetika dabar yra atskiras filosofijos ir net pritaikomasis 
mokslas. Jį sudaro žmonės, gerai ištyrę gamtos ir menų grožį. 
Tiktai čia ypatingai pažymėtina, kad neniekinami nė mažiausi 
pasireiškimai, nė vientisiausios formos. Jie tiek pat daug sveria 
kaip ir sudėtiniai. Menui, grožiui, estetikai viskas duoda turinio: 
medžiaga ir technika, laikotarpių tikslai ir būdai. Vadinas, gam- 
tos pasireiškimai ir psichės kaitaliojimai istorijoje. Gražus kalnas, 
jūra, patiesalas; gražus Hektoras, Aleksandras, Vytautas“. 

Į viską visaip gali žiūrėti: tyrėjas savaip, estetas savaip, ir visi 
iš tų pat davinių kitką sudarys. Estetas auklėtojas rodys daiktus 
ir nuotykius, nė menkiausio nepaneigdamas, skyrium kiekvieną 

ir gudins vaiko sielą mokytis jais gerėtis, pirma visur tuo, kas 
arčiau, paskui kas toliau ir didžiau. 

Estetu tenka pasidaryti. Ta pati jūra vieniems imponuos savo 
dydžiu ir galia ir smelks jį, kitiems imponuos savo grožiu ir 
džiugins. Žemdirbys bet kurį didesnį kalną keikia, kad jam kliu- 
do arti, pasunkina darbą; ir tas pat artojas, kai nereikia jam arti, 
ant to pat kalnelio pasilips, kad iš ten jam toliau matytųsi: čia jis 
praktikas, čia jis estetas. 

Grožį sudaro proporcija ir tvarka. Kai gryčioje tvarkos nesilai- 
koma, esti negražu. Kad būtų gražu, reikia priprasti bet kurį 
daiktą dėti į jo vietą, o ne mesti vieną kartą šen, kitą kartą ten; 
tiek prie to priprasti, kad imtų būti koktu, kai šeimyna sukilusi 
savo guolius palieka sujauktus kaip kiaulmigius, kad būtų nepa- 
kenčiama bet kur ir bet kaip numesti nuo pečių drabužiai, o ne 
sukabinėti į gembes. 

Mokytojas privalo savo mokinius pakontroliuoti įeinant į kla- 
sę, ar jie gražiai atrodo: ar gerai nusiprausę, susišukavę, susisagstę, 
susijuosę, drabužėlius ir batelius nusivalę, kas kiaura užsilopę. 
Klasėje seka, ar mokinys gražiai, tvarkingai laiko savo vadovėlius; 
vadinas, gražiai sudėliojęs juos į taisyklingą krūvelę, neapdraskęs 
kampų, nepriteršęs rašalu dykų vietų. Taip pat sąsiuvinius. Juk 
pati estetika reikalauja, kad keletas popieriaus lapelių būtų įsiūta 
į viršelį, viršelis dar apvilktas baltu popierium. Jei ne estetikos 
reikalavimas, kad visa būtų gražu, švaru ir tvarkinga, tai kuriam 
galui visa tai, kad prirašęs sąsiuvinį aš tuojau jį numesiu? 

Estetikos atžvilgiu jokiu būdu neleistina bjaurioti knygos ir 
sąsiuviniai savo iliustracijomis ir gražinti jau esamos iliustra- 
cijos, bet tik būtų margiau, nors koktu paskui pažiūrėti. Rašai — 
rašyk, pieši — piešk, bet tik tinkamoj vietoje ir tiksliai, prasmingai. 
Visai kitas dalykas, ar seksis. Gali tam kartui nesisekti parašyti 
ar papiešti; jei bus pastangų, kitąkart geriau pasiseks; bet kai 
beprasmiškai tepama popierius, bet tik jis prikreveizavus, iš to 
nieko gero nebus ir tik tepėją demoralizuos. Leistina sąsiuviny 
pagražinti inicialai. 

Negražus, neestetiškas ir netvarkus riksmas, tyčia daromas, 
kad tik nepakenčiamiau būtų kitų klausai. Bet galima šaukti iš 

viso vieko, kai organizuotai atakuoji savo priešininką, kitą būrį 
žaidėjų, kad jam būtų baisu, jis terorizuotųs ir netektų energijos. 
Baisusis karo mūšis, kai darnus, esti ir estetingas; kai chaotin- 
gas — vien tik baisus ir bjaurus. Gražus žaibas ir tada, kai muša 
ar padega. 

Romantininkui ir istorijos veikėjai tiekia grožio. Jis entuziaz- 
muojas herojų žygiais. Graikai net turi tam tikrą terminą pava- 
dinti: kas ką didžią nuveikia, tas turi būti gražus. Gražūs dievai, 
gražūs herojai. 

Baigiu pastaba (atmink Šilerio nuomone!), kad estetiškai auk- 
lėti nėra galima, drauge neauklėjant ir etiškai. Nekalta sielos 
skaistybė, blaivumas, teisingumas, gailestingumas, meilingumas 
tedera dėti pagrindan estetiškam auklėjimui. Būkite nekalti, 
naivūs kaip mažvaikiai, jei norite pajusti Rojaus gražybes. Kai 
Kristus to reikalavo, negi sakė: būkite kvaili kaip mažapročiai 
vaikai, nes natūralus vaiko naivumas - visai ne kvailumas, bet 
toks grožis, kad bet kurį ir paaugusį daro angelu, bučiuotinu 
didžiausiu pasigerėjimu. 

Estetinis auklėjimas tad yra ne tik pedagoginė priemonė, bet 
ir visuomeninė misija. Estetiškai išauklėtas pilietis daugiau bus 
laimingas, mokėdamas daugiau kuo džiaugtis, ir palaimins ki- 
tus, susivaldydamas nuo antiestetiškų ir antietiškų veiksmų. 
Koks darnumas turi būti ano vienuolio sieloje, kai išvydęs zo- 
kristijoje dvi visaip padėtas žvakes, to nepakenčia, ima ir suglau- 
džia jas! Koks darnumas sielose tų, kurie bijo, kad ir jiems mirus 
nebūtų chaoso ir viską laiku sutvarko... 


DĖL VYSK. M. VALANČAUSKIO PAMINKLO 


1925 m. geg. 6 d. komitetas Valančiaus paminklui statyti (jo 
pirmininkas - dabartinis Kauno arkivyskupas metropolitas Juo- 
zapas!) pradėjo rinkti savo uždaviniui aukas. Surinktos aukos, 
laikomos bankuose, gerokai užaugo. Saldo 1931 m. sausio 1 d. 
rodo: 

1. Lietuvos Kredito banke, ind. lak. Nr. 1437 - 5950 lt. 


2. Žemės banke, term. sąsk. Nr. 45 - 4934 “ 
3. Ūkio banke, ind. sąsk. Nr. 3168 - 5901 “ 
(Su Židikų par. 17,70 litų). Viso: — 16.785 “ 


Dristu paklausti suinteresuotą visuomenę, ką gi galų gale da- 
rysime: kur ir kokį paminklą didžiam savo veikėjui vyskupui 
Motiejui III statysime? Didesniam sumanymui tektų daugiau au- 
kų parinkti, mažesniam pakaktų, šiek tiek kauniečiams pridūrus. 

Yra vienas mažesnis sumanymas — pastatyti paminklą, pri- 
šlietą prie galo Vytauto Didžiojo bažnyčios. Ten du kontraforsai 
sudaro gražią nišą. Ją tinkamai papuošus, susidarytų gražus 
fonas paminklui. 

Kas ką turėtų apie tai pasakyti, prašom parašyti laikraščiuose. 


KADA GI POLICIJA IMS REIKALAUTI 


Jau senai prasidėjo virtimo sezonas. Medikai jį vadina narių 
lūžimo sezonu. Šimtai operacijų tik dėl to, kad šaligatviai slidūs, 
o policija negriežtai reikalauja, kad nuvalius nuo sniego, būtų dar 
kuo pabarstyta. Ar taip jau būtinai reikalauti, kad vandens nesi- 
nešiotų šaligatviais ir kad juos barstytų? Moka gi policija daug ko 
griežtai reikalauti, - kada gi, kada gi, kada gi ir to reikalaus? 

Jau keturius kartus parvirtau, vis dar nieko nenulūždamas. 
Penktas sykis turbūt nepameluos, ir ką nors nulūšiu. 


TIKRA VISŲ MEILĖ KASDIENINIAME 
GYVENIME 


Meilė tebūnie be veidmainystės. 
Nekęskite pikto, laikykitės to, kas gera. 
Mylėkite kits kitą brolių meile. 
Pagerbimu kits kitą pralenkite. 

Laiminkite tuos, kurie jus persekioja, laiminkite ir nekeikite. 

Nelaikykite patys savęs išmintingais. 

Niekam piktumu už pikta neatsimokėkite; rūpinkitės tuo, kas 
gera, ne tik Dievo akivaizdoje, bet ir visų žmonių. 

Jei gali būti, kiek nuo jūsų pareina, būkite taikoje su visais 
žmonėmis. 

Nekeršykite patys, mylimiausieji... nes yra parašyta: „Mano 
kerštas, aš atsilyginsiu, sako Viešpats“. 

Taigi jei tavo neprietelius alksta, papenėk jį, jei jis trokšta, 
duok jam atsigerti. Nes tai darydamas, tu krausi žarijas ant jo 
galvos. 

Nesiduok apgalėti savęs piktumui, bet apgalėk pikta gerumu. 
Rom. 12, 9, 10, 14, 16-18, 20. 

Kiekvienas, kurs nėra teisus, yra ne iš Dievo, taip pat kas 
nemyli savo brolio. 1 Jn. 3, 10. 


(ZAPISKI S.J. MURAVJOVA-APOSTOLA)! 


Jakobiniška laisvė be Dievo - tikras baubas (la terreur), nepa- 
sotinamas žmonių galabijimas, kruvina velnio taurė. 

Žinoti tiesą ir nemokėti jos pasakyti - baisiausioji žmonijos 
kančia (423). 

Argi bus Rusijoje tas pat, kas Prancūzijoje - laisvė be Dievo, 
kruvina velnio taurė? 

Neišsigelbės Rusija, kol neįvykins mano testamento: laisvė 
su Dievu (426). 

Vienas kareivis iš Belos Cerkvės pažadėjęs: kada pragys Ve- 
lykų rytą „Linksma diena mums ištiko“, tai ir pradės žmones 
pjauti. 

Taip liaudis suderino Kristų ir laisvę. 

Šešios geriausios mano bataliono rotos, pulko papuošimas ir 
pasididžiavimas, virto gauja galvažudžių, girtais Pugačiovo* 
sąvalkomis. Nesuskubau susigriebti, kaip tai pasidarė: kaip pie- 
nas per audrą - ėmė ir ką bematant surūgo. 

Tada aš supratau patį baisųjį dalyką: rusų liaudžiai laisvė — 
tai netvarka, paleistuvystė, nepasotinama žmogžudystė ir brol- 
žudystė; vergija - su Dievu, laisvė — su velniu. 

Ne, Čiaadajevas? netiesą sako: Rusija - ne lapas balto popie- 
riaus, - jame jau įrašyta: Žvėries Karalystė. Baisus Caras Žvėris, 
bet galbūt dar baisesnis Žvėris Liaudis. 

Rusija nepasitaisys, kol iš savo vidaus nesuklyks skausmo ir 
atgailos balsu, kurs nuaidės per visą pasaulį (451) (Merežkovskij. 
„14 Dekabria“)*. 


SOSTINĖ AR ŽEMAIČIŲ KALVARIJA? 


Kaunas, nors ir laikinoji, vis dėlto sostinė, yra perdėm lietu- 
viškas, nežydiškas. Piga tai įrodyti - gaujomis ubagų, kuriems 
garbingai vadovauja mūsų prekių magazinai. 

Šventadieniais įėjimus į bažnyčias ornamentuoja ilgi špalerai 
elgetų. Jie dvejopi. Vieni, nuo dailininkės E. Romerienės! beta- 
riant, „kamienne baby“, o nuo rusų - „istukany““. Tai didelėmis 
skaromis apsitūlojusios moterys; jos sėdi indusų kantrybe po 
dvylika valandų nepajudėdamos. Vyriškieji komedijas varinėja: 
sėdomis ar klūpomis varsto dangų ar tik praeivių ausis „mal- 
domis“ kaip ylomis; kitas rankas iškėlęs aukštyn: štai štai Dievo 
išgirstas, ima žengti į dangų; per didžiąsias šventes dar prisideda 
armonikos virtuozai, nebylių skambalai triukšmui kelti, praeivių 
akims į save kreipti. O, sako, mes nemoką reklamuotis! Ir mes 
daug ko pasimokysim iš savo ubagų. 

Visos tos gaujos, kaip nakties pajuokai, slenka ten, kur dau- 
giau žmonių: į provincijos miestelius per atlaidus, į Kauną - bet 
kuriuo laiku. Kaip Nėringės kopų smiltys, tie Lietuvos ubagai 
niekur nepadidina gyventojų skaičiaus, slankiodami skėrių de- 
besiais. Nejaugi taip sunku išleisti įstatymas, kuriuo savivaldy- 
bės būtų įpareigotos globoti savo rajono biednuomenę, o sosti- 
nė privalėtų neįsileisti valkatų nė į šventorių, kaip nebeisileidžia 
jų į Laisvės alėją? Reikėjo nedidelio policijos mostelėjimo, ir visos 

abuojos gaujos įkyrių vaikų bei špalerai luošųjų, atsimename, 
išnyko. Beliko rezervatai — šventoriai; ne miesto biednuomenei, 
jos kaip ir nesimato, bet kaimo smiltims. Vieno patikrinimo pasų 
pakaktų jiems pašalinti. Tai tikras azijatų paprotys. 

Kitokia kaimo smiltis kas dieną užberia miestelėnų butus, 
ypač žinomesnių žmonių. Tu esi kanauninkas, Vaižgantas ar 
kuris galas, tai privalai: alkstančius papenėti, (pagiriomis) trokš- 
tančius pagirdyti, driskius aplopyti, sergančius pagydyti, kali- 
nius vaduoti, o visiems grįžtantiems iš Kauno automobilius ar 
garlaivius pasamdyti. 

Prie tų lietuviškų ubagų prisiskiria organizacijos, kurioms tu 
turi veltui pamaldas laikyti, panegirikus sakyti, ir redakcijos, 
kurioms tu turi veltui raštų prirašyti. Lietuviškos visuomenės 
organizacijų ir pažangos reiškėjų etapais, deja, neišvarinėsi iš 
sostinės: tenka jiems duoti sukandus šarmanką sukti, baliai kelti, 
tiražai didinti. Bet akiplėšos skambintojai į butus, kurie ir neįsi- 
leidžiami braunasi į vidų ir reikalauja, nebe prašo, pinigų, o ne- 
gaudami koliojas ir graso, terorizuoja, būtų galima pašalinti visai 
nedidelėmis policijos pastangomis. Pivošos „transformatorių“ 
tipams? neturėtų būti vietos Lietuvos sostinėje, kad ir laikinoje. 

Visas Kaunas šventadieniais suubagėja. Viena mane tedžiu- 
gindavo, kad bent supuvusių karvės plaučių nebeleidžiama rai- 
šiotis (anot Esmaičio?) prie sveikų savo kojų prašalaičių gailestin- 
gumui sužadinti. Esmaitis sakydavo, kad taip lenkai Europai 
besivaidindavę rusų okupacijos metu. Neilgam, deja. Ubagų 
plaučius greit pasisavino iš jų - mūsų magazinai su „Parama'“ 
priešakyje. Užeina sezonas, kaip katėms siusti, ir visas Kaunas 
suubagėja — po keliolika magazinų visai netikėtai savo bankrotą 
skelbia bent dvidešimčia plakatų: „Galutinas išpardavimas!“ 
(Tam kartui, kad būtų daugiau vietos šviežioms prekėms). Ne 
geriau esti, kai magazinai pasiskelbia „sezoninį išpardavimą“ ir 
nei sveikas, nei dėkui ima ir pradeda Gerbiamiesiems pirkėjams 
almužnas dalyti pavidale nuleidžiamų 20-40 % ar net 50 %. Koks 
kromų neatsargumas ypatingais, dailiškais ir gausiais plakatais 
visam svietui prisipažinti, kad jie imą dvigubas kainas: jei gali 
nuleisti pusę, tai kiekgi dar sau pasilieka? 

Kažkokie absurdai tie Kauno išsipardavinėjimai. Gerai, kad 
miestas žada nebeleisti tų „plaučių“ plakatų kabinėtis. 


DĖL NEPILNAMEČIŲ EMIGRANČIŲ 


Žr. N. Romuvos 1 nr. 13 p.! 

Pasiteiravęs Vidaus reikalų ministerijoje apie išvažiavimą į 
Argentiną 4 nepilnamečių mergaičių, sužinojau, kad visos jos 
išvažiavo legaliai su Vidaus reikalų ministerijos leidimu, kuris 
emigracijos įstatymo reikalaujamas. Dvi iš jų tarpo: Janina Luka- 
vičiūtė ir Elžbieta Rudėnaitė gavo užsienio pasus pačioje mi- 
nisterijoje, nes jos vyko pas savo tikrus brolius Argentinoje, 
turėdamos jų išpirktas laivakortes. Mackevičiūtei Magdalenai 
užsienio pasas buvo išduotas rugsėjo mėnesio pradžioje Vilka- 
viškio apskrities viršininko įstaigoje. 

Julija Varpučinskaitė, kuri buvus laive jūrininkų išgėdinta, 
pasirodė, paso išdavimo dieną (1930 m. VIII. 30 d.) buvus visai 
pilnametė, nes gimė 1909 metais balandžio mėn. 2 d., ir todėl 
ministerija neturėjo teisės daryti jai kliūčių išvykti. 

Iš davinių įsitikinau, kad jokio valdininkų pataikavimo agen- 
tams čia negalėjo būti. 

Be to, teko sužinoti, kad Vidaus reikalų ministerija dar griež- 
čiau mano kontroliuoti nepilnamečių mergaičių išvažiavimą į 
Pietų Ameriką ir bendrai varžyti emigraciją, kol nepagerės eko- 
nominė būklė imigracijos šalyse. 


KNYGŲ SPINTA LIETUVIAMS 
DAR NEŽINOMAS BALDAS 


Aš pažįstu studentą, kurs baigia specialųjį mokslą, per visą 
savo amželį nepaskaitęs nė vienos bendrojo turinio knygos. Aš 
pažįstu ir aukštoką valdininką, buvusį pulkininką leitenantą, 

kurs per visą savo amžių nesąs užsiprenumeravęs nė vieno pe- 
riodinio leidinio. Aš esu girdėjęs mokytojų, kuriems veltui eina 
oficialus jų organas, jie jo nė nesupjaustą. Aš girdėjau leidėjus 
sakant, knygų pramonė tarp lietuvių nesanti įmanoma, nes lie- 
tuvių įmasinti, kad knygas skaitytų, tiek pat esą negalima, kaip 
įraginti, kad pirkliautų. 

Baigiu keturias dešimtis metų, kaip esu įbridęs į „šviesuo- 
menę“, o pažangos vis nematau. 1894 metais Mintauja tebebuvo 
gubernijos miestas ir vienas centrų, kur mūsų bajorija ir inteli- 
gentija galėdavo tarnauti ir laisviau vaikus auklėti.! Buvo dau- 
gybė „polskich domėw““, atseit Lietuvos inteligentų; su jais 
palaikydavome parapinius santykius, bet nė vienuose „namuo- 
se“ nesu aptikęs bet kokį laikraštį bet kuria kalba. Nė to tiek 
nebuvo baldo, pasaulio kalboje vadinamo „knygų spinta“. Kele- 
tas lietuvių inteligentų tegyveno laukimu, kada iškovosime lie- 
tuviškos spaudos laisvę. 

Lietuvoje, vadinas, „provincijoje“, buvo kiek gerėliau neg 
„gubernijoje“: čia kur ne kur maišės lenkų „Słowo“ ar rusų pi- 
gioji „Biržiovka““. Klebonijose dar „Przegląd Katolicki“*. Kokia 
visa to buvo menkybė, tai tegali vaizdintis, kurs paskui atsirado 
politikos aistrų sūkuryje. „Literatūra“ anuo laiku tereiškė „co 
stychač““, - tiek, kiek dabar retkarčiais iš kiosko nusiperkamas 
bet kurio laikraščio numeris. Laikraščių tiražai vis dar neparodo 
pažangos mūsų „šviesuomenėje“. Laikraščius teskaito kaimie- 
čiai. Jų laikraščių tiražai - po kelias dešimtis tūkstančių. 

Šviesuomenė mums tebėra tolygi buržuazijai. Tai klaida. Bur- 
žujų mes pradedame turėti. Mūsų miestelėnai namus statos ir 
juos įsirengia. Dažnai - stilingai. Pirmas jiems įsigytinas baldas — 
bufetas; pirmiausia ieškoma „gero bufeto“ ir jam mokama arti 
tūkstančio, kartais po du ir tris tūkstančius. Jo turinys (servizas 
ir visokiausi stikliniai indai) atsieina ne pigiau. Paskui eina patie- 
salai, kiti baldai, bet jau daug prastesni, ir - oleodrukai“. Knygų 
spinta vis dar tebėra nežinoma. Jei kur atsiranda kaip neišme- 
tamas iš komplekto vienetas, tai panaudojamas Joniuko koji- 
nėlėms ir kitoms garderobo mažmenoms sukimšti. 

Kaimas ir čia bus mus pralenkęs. Aš neįsivaizdinu gryčios, 

kur maldaknygėms, giesmynams ir keletai šiaip jau knygelių 
nebūtų krikštasuolėje bent lentynėlės, jei ne uždaromos spin- 
telės. Tengi ir rašomoji medžiaga. Bepinigį mūsų kaimietį leng- 
viau įmasina nusipirkti kurią brošiūrą, neg mūsų miesto „švie- 
suolį“ įsigyti literatūros veikalą. 

Mums vis dar tebėra: pirmos rūšies reikalas - bufetas, antros 
rūšies - „šviesuolės“ (peršviečiami) rūbeliai ir tik kelintos ten 
rūšies - literatūra. Visas rūšis patenkinus, kurgi berasis ištekliaus 
dar ir knygai! 

Mane šiurpas krato, kai pagalvoju, ką mūsų valdininkai atsa- 
ko svetur būdami, kai, pabaigę visokiausias derybas, susėda prie 
puotos stalo, ilsis, blaivos ir šnekas apie kitus, dabar jau paša- 
linius dalykus; apie ką gi daugiau, jei ne apie mūsų ir jūsų litera- 
tūrą ir menus... Lietuvis „šviesuolis“ turbūt spėtinai pasigiria: 

- O,jau turime autorių: Daukantą, Valančių, Kudirką ir daug 
kitų. O iš verstinės literatūros paminėsiu kad ir „Robinzoną 
Kruzių“, „Dėdės Tomo trobelę“? ir daug kitų... 

Taip, daug ir kitų literatūros veikalų yra. Jie recenzuojami, 
jie vitrinose išstatomi ir vis dar tebelaukia, kada mūsų šviesuolis 
galų gale pajus reikalą - įsigyti knygų spintą... 


PAŽINKIME SAVE 


Obalsis senas, nebereikalingas įrodymų. Psichologams, peda- 
gogams, valstybių ir tautų vadams ir ganytojams būtinas: žinosi 
žmonių ypatybes, savumus, visuomeniniame darbe nepaklysi. 

Prieš keletą dešimtų metų lenkų publicistikoje dažnai buvo 
aptinkama anketų: „Jaka jest nasza główna wada“ ir gvildenimų: 
„Poznajmy naszą główną wadę“!. Griežto atsakymo, atmenu, 
negauta, nes vargu bau yra tauta, aiški tuo vienu savumu, tei- 
giamu ar neigiamų; aiškesnių esti po keletą, o ne taip vaizdžiai 
pasireiškiančių, bet vis tiek reikšmingų, esti po labai daug. Tenka 
įsisąmoninti visa; viena puoselėti, kita auklėjimo priemonėmis 
nugalėti. 

Mūsų publicistikoje spėjamų psichinių ypatybių klausimas 
šiemet teiškilo. Eksperimentinės psichologijos profesorius J. Va- 
balas-Gudaitis? vienoje viešoje paskaitoje pamėgino suformu- 
luoti žemaičių psichines ypatybes. Padejavęs, kad nėra dar 
palyginamosios medžiagos, jis šiuo kartu tepasinaudojo antro- 
pometriniais daviniais. Paėmęs žemaičių galvos matavimo in- 
deksą 84, jis konstatavo žemaičius esant trumpagalvius (bra- 
chikefalus); tokios formos kiauše, psichėje telpą: taupumas, 
atsargumas, atodairumas, nieko nedarymas nepagalvojus, pa- 
singumas, bet ir darbštumas, nedaug darbo originalumo, inte- 
lekto siaurumas (tai nereiškia — seklumas), kitais nepasiti- 
kėjimas, pasidavimas formalei logikai, tradicijų ir sveiko proto 
gerbimas, atsidavimas valdžiai, siekimas socialinės lygybės, 
aukštų idealų nebuvimas. 

Daugiau, dėl gamtos sąlygų - šaltumas, pamėgimas gyventi 
užsidarius savo šeimose. 

Jausmai žemaičius staigiai neveikią (nejausmingi), supykę 
ilgai esą susiraukę. Jausmai (pyktis etc.), nors nestaigūs, esą 
patvarūs, negreit tepraeiną. 

Žemaičiai stingą elastingumo, sunkiai judą, neprisitaiką prie 
naujų gyvenimo sąlygų. Jie - žemdirbiai, lėto ritmo, bet ne visur: 
jis tik atsargesnis. 

Atkaklumas (teigiama žymė) ir užsispyrimas (neigiama žy- 
mė) einą iš pastovumo, dėl to ž. daugiau ir sistematingiau galį 
dirbti, kai savo noru imasi. 

Žemaičių temperamentas tarp flegmatiko ir melancholiko. 

Tiek palaidai surašė profesoriaus klausytojas. Žiūr. „L. Ai- 
das“, 21 nr.3 Nepaskaičius paties profesoriaus rašto (jis kalbėjo 
atmintinai), nėra dokumento, kaip jis visa tai surado. Jis, be abe- 
jo, nusimano ir daugiau būdų žmogaus charakteriui nagrinėti, 
ne tą vieną antropometriją, to jis privalo mus pamokyti ir įtikin- 
ti. Dabar kai kuo galima ir nepatikėti. Ir nepatikėta. Antai mat. 
dr. Pranas Lesauskis* ten pat „L. Aide“ mėgina duoti keletą 
korektyvų. Tarp tų vieną istorinę. Toks gali būti, bet manęs ir jis 
neįtikina: istorija ne absoliučiai tikras liudytojas, nes ji kartais 
atpasakojama romantiškai, kartais sociologiškai ir visaip kitaip. 

Vyskupas Motiejus, sakysime, jau kitaip vaizduoja senovės 
žemaičius, kovojusius su kryžiuočiais, neg dr. Lesauskis. Jie 
buvę stiprūs, atkaklūs, nepasiduodą, guvūs ir drąsūs, bet ir 
apgaulūs, vylingi, klastingi, „pasaliais einą“ (pasalomis). Apsi- 
ginti sau ir savo kraštui vartoją visas priemones, nekvalifikuo- 
damijų. Žiūr. Sofiją Čiurlioniene: „Iš mūsų literatūros“, straips- 
nį „Vyskupo Mot. Valančiaus auklėjimo principai“. 

Apgaulumas, vylingumas, klastingumas žemaičio rašytojo 
neužgauna; vadinas, jis tam pritaria, kai bočiams teko išlaikyti 
laisvė ir tėvynė ginti. „Jo akyse tai (vyliai), matyt, tik pagirtojo 
guvumo ir miklumo pasireiškimai, be kurių laisvai gyventi sun- 
ku — mulkiams skirta vergaut“. Anot S. Č., „šypsos patenkintas 
dievobaimingas vyskupas“ (ib. 80). 

Tokių pat priemonių ėmėmės ir su maskoliais, kovodami už 
spaudos laisvę. Dirbome kontrafakciją vyliais, pasalomis, o prof. 
J. B. de Courtenay‘ to negyrė, nors mus labai užtarinėjo. Vadinas, 
kas svetimam koktu, tas pat savam - ne. Tai tau ir istorijos da- 
viniai! Vienam rodysis aktas įvykintas platesniais sumetimais, 
kitam - siauresniais. 

Neneigdamas jokių priemonių žmonių psichologijai tirti, aš 
vis dėlto nemanyčiau, kad psichiniai faktai būtų galima mecha- 
nizuoti, į tam tikrus kiaušus ar kur ten sutalpinti. Brachikefalų 
ar dolichokefalų? yra daug padermių, o dėl to jos visos skir- 
tingos. Mane labiau įtikina observatoriai — ar jie tai griežtai for- 
muluoja, ar literatinėmis priemonėmis. Etnografai, dramaturgai, 
beletristai, lyrikai bene daugiau bus pažymėję tikrų, nebe ta- 
riamų psichinių ištisų visuomeninių ir palaidų Žmonių ypatybių. 
Kaip tas ypatybes literatas nudažo, neturime žiūrėti: tai asme- 
ninės nuotaikos dalykas ar tendencijos, kuriai reikia kai kas 
sutirštinti. Mums svarbu, kad literatūros kūrėjai, kurios visuo- 
menės vaizduotojai ieško ten savo reikalui tipų ar asmenybių ir 
jų ten randa. Galerijos tautinių tipų tenka ieškoti daugiau tos 
tautos literatūroje; kartais net ir ne tos tautos, kai stebėtojas iš 
šalies turi reikalo pasakyti apie kurią tautą. 

Tada klausimas apie tautines ypatybes žymiai išsiplės: teks 
mums save pažinti skyrium iš kiekvieno literatūros kūrėjo. 

S. Čiurlionienė įsižiūri į tipingą žemaitį - Motiejų Valančių- 
Valančauską. Jai „žiūrint į portretą, pareiną pirm viso į galvą: 
kokia energija veide ir kokios akys stipriai žvelgiančios, prieš 
kurias, rodos, niekas pasislėpti negali“ (ib.). Paskui ką gi Valan- 
čius etnografas pastebi? „Apsileidusius, lengvus, sentimentalius, 
visais pasitikinčius ir visų apgaunamus lietuvius ir tarp jų retkar- 
čiais pasitaikančius gyvo proto, miklius, kurie sugeba priversti 
suktis aplink tave nemikliuosius ir apsnūdėlius“ (ibidem). 

Senis Aleknaš, Merkinės klebonas, pats aukštaitis, Palėvenės 
Terespolio žmogus, 1861 m. įrašė: „Lietuvių (aukštaičių) liaudies 
būdas, jos nuotaika, daiktų supratimas, praeities vertinimas — 
visados naivūs, linksmi ir pajuokią. Žaisdami, laukuose dirbda- 
mi ar šnekučiuodami savo šeimoje, kur tik keletas ar keliolika, ten 
juokai ir juokavimai, ten linksmumas. Be tikrų pavadinimų turi 
dar po keletą išpravardžiavimų. Greit pasijuokia iš kitų ir patys 
neužsigauna pajuokiami“. „Pasakos, pritikimai ir giesmės“ įžan- 
ga. Šitą vieną knygelę paskaitęs, gausi gana aiškų vaizdą jei ne 
apie visų aukštaičių, tai bent dzūkų buitį ir būdą, laipsnį jų kul- 
tūros. Kultūra juk tautinių ypatybių turtinga; ar tikriau - komp- 
leksas ypatybių ir sudaro ypatingą tos ar kitos tautos kultūrą. 

Kalbama apie rašytojus realistus, ne fantastus. Jei man tektų 
kataloguoti žemaičių būdo ypatybės, aš drąsiau imčiaus Že- 
maitės raštų neg kiaušų matavimo, guzų ieškojimo" ar ko pana- 
šaus. Gyvųjų Žmonių vaizdai man būtų astronomija, o freno- 
logija - tik astrologija. 

Jei man tektų aukštaičiai panagrinėti, aš atsiminčiau, kas 
Vaižgantui buvo įkritę į akis, pavergę jo atidę iš artimųjų jam 
žmonių. Paieškočiau ir pas Vienuolį, kaip ten kas į Vilnių „struk- 
cijų“ parvežti važiavo!?. O rusams charakterizuoti pirmon gal- 
von imčiau satyriką Arkadijų Averčenką" dėl nematyto jo pasta- 
bumo būdo smulkmenų ir pažinimo visų luomų. Antron vieton 
dėčiau Čechovą ir tik toliau Turgenevą, Tolstojų etc. 

Tarp mūsų yra kilę sumanymų surašyti, kokį kuris rašytojas 
žodyną yra pavartojęs, kurios jis krypties yra buvęs. Prie to da- 
bar prisidėtų dar vienas sumanymas: tegul profesoriaus Vabalo 
klausytojai pasiskirsto lietuvių literatūrą ir sutraukia, kas jau 

pažymėta raštu iš būdo ypatybių: žemaičių telšiškių, žemaičių 
raseiniškių, aukštaičių užnemuniečių, šiauliškių, šiauriečių ir 
dzūkų. Paskui jau gal būtų galima išspręsti, kas bendra iki šiol 
paliko tarp visų tų lietuvių tautos padermių. Antai inteligentiš- 
kas ir daug Lietuvos žmonių matęs kun. Izidorius Gudavičius??, 
kad didelis būdo panašumas esąs tarp svėdasiškių ir josvai- 
niškių, o taip toli vieni nuo kitų. Ar neįdomu? 


PER BRANGŪS PATOGUMAI 


Prasideda naujas statybos sezonas, girdisi, itin intensyvus. 
Per vasarą pastatys dar kelis šimtus namų, o pastatė jau kelius 
tūkstančius, ir Kaunas padidėjo pustrečio karto. 1920 m. buvo 
sumetama, kad krizei pašalinti teksią pastatyti bent 10 000 gyve- 
nimų (kvartirų); tai būsią padaryta per dešimtį metų. Ir buvo 
padaryta; gyvenimų paruošta daugiau, neg buvo numatoma; 0 
kad gyventojų Kaune kaip kad nedaugėja (jau kelinti metai kaip 
siekia nepasiekia šimto tūkstančių), tai jau pakaktų, apie krizę 
nebereiktų kalbėti. 

O krizė tebėra. Tai ne paradoksas. Naujai statomieji namai ar 
naujai perdirbamieji nėmaž nepagerina bendrojo gyvenimo Kau- 
ne: jie tetarnauja ištaigai, ne kultūrai, liuksusui, ne patogumui. 

Net dyvai. Iš kur Kaune ūmai atsirado tiek tvirtai pasiturinčių 
buržujų? Milijonierio nesigirdi nė vieno; gerosios tarnybos eina 
po 1000 litų ir pačios gerosios, jų nedaug, - po 2-2500 litų; vertei- 
vos taupūs. O naujieji butai taikomi kaip tik tokiems, kurie užsi- 
dirba po 2-3 tūkstančius, nes įkainuojami 4-500 mėnesiui už 3—4 
kambarius, minimalinį butuką inteligento šeimai. 

Kauno statyba virto aistringa spekuliacija. Butvietės iš 30 litų 
metrui pakilo iki 300, o butai pabrango 4-5 kartus kaip buvo prieš 
karą. Prieš karą butuką iš 4 kambarių turėjai už 25 rublius = 125 
litus, iš 5 kambarių už 30 rublių = 150 litų. Dabar, dar nepra- 
sidėjus statybos sezonui, būsimiesiems butininkams dedama 
sąlyga: kiekvienam kambariui 125-135 litai, ar didelis, ar mažas. 

Vadinas, dabar vienas kambarys name su patogumais moka tiek, 
kiek prieš karą mokėjo visas butas. 

Ar tai miesto kultūrėjimas? Ne, tai nusmukdinimas piliečių, 
kurie butui teprivalo atiduoti šeštą, penktą, daugiausia ketvirtą 
dalį savo pelno. Koks be gyvenimas, kai tenka vienoms sienoms 
atiduoti kone pusė? Ko vertas savaime kultūrinis patogumas, 
kuris tenka ketveriopai užmokėti? Jis tampa nedaugelio mieste- 
lėnų ištaiga, o ne bendra kultūra. 

Iš kur tai atsirado? Iš smarkaus pareikalavimo, kad Kaunas — 
kaimas su atviromis išvietėmis kažin kur pakluonėse, su vande- 
niu, imamu tiesiai iš upės, - pradėtų miestelėnus šilima ir van- 
deniu aprūpinti miestiškai. Pareikalauta - paduota. Prašom, ale 
mokėk keturgubai, kad į statybą įdėtasis kapitalas amortizuotųsi 
per 4-5 metus, ne ilgiau. 

Taip dabar Kaune ir yr. Duok vietos, tau pastatys namą, 
panaudos jį penketą metų ir atiduos tau - bus gana, pinigai su 
nuošimčiais bus grįžę. Ar tai normalu? Ar tai valstybinga? Ar 
tai kultūringa? Lenkai tai vadina „gospodarstwo rabunkowe““, 
rusai — „chiščniki“?, o ne miesto kultūros kėlimas. Žemės bankas 
(Ipotekos bankas) duoda paskolų amortizuojamų per 15 metų, o 
namų statytojai savo išlaidas stengiasi padengti trigubai spar- 
čiau. Vadinas, ne savo, bet Ipotekos kapitalą triskart apversti, 
temokėdami vienuolinką procentą. 

Vilnius, Ryga tokios spekuliacijos nežino. Ten namų savinin- 
kai gal net per daug suspausti. Mes skriaudos nenorime. Bet kad 
statyba ir ja spekuliavimas turi būti valstybės sureguliuotas, tai 
aišku bet kuriam kauniečiui. 

Kultūra - ne kultūra, jei maža kam prieinama. 


ŠVENTAS KAZIMIERAS - LIETUVIŲ 
MYLIMAS UŽTARYTOJAS 


Gimė 1458 m. spalių m. 3 d., mirė Gardine 1484 m. kovo 4 d., 
palaidotas tebėra Vilniaus katedroje. 

Lietuvoje kas kelintas žmogus vardu Kazimieras. Kol Vilnius 
nebuvo patekęs lenkams, mes kas metai dideliais būriais eida- 
vome į Vilnių pasveikinti to galingo mūsų Užtarytojo. Lietuviai 
savo tėvynėje ir nukeliavę į Ameriką yra šventą Kazimierą pa- 
gerbę bent dvidešimčia bažnyčių. Visi žino Kauno šv. Kazimiero 
draugiją geroms knygoms leisti'. Visa dabartinė nepriklausoma 
Lietuvos valstybė šv. Kazimierą laiko savo Užtarytoju ir jo mi- 
rimo dieną švenčia kovo 4 d. Mes stipriai laikomės to savo Už- 
tarytojo, užtai kitados labai pykdavo ant mūsų ruskiai, kurie 
mums draudė visa, kas tik lietuviška, tad ir mūsų karalaitį Kazi- 
mierą. Švęsti Jo šventę buvo lygu erzinti ruskius. Nepaprastai 
gražią Jo vardo bažnyčią pačiame viduryje Vilniaus miesto rus- 
kiai buvo atsiėmę sau’. Iš didžiojo mūsų vyskupo Motiejaus 
Valančiausko reikalavo, kad šv. Kazimiero dieną išbrauktų iš 
kalendorių. Dabar lenkai elgiasi taip pat: įkalbinėja mums, kad 
šv. Kazimieras visai nebuves artimas Lietuvai; o kad lietuviams 
būtų dar tolimesnis, esą sumanę Jo palaikus iš Vilniaus išvežti 
toli kažkur į Lenkiją. Bet Jis kaip buvo, taip ir liks Vilniaus ir 
visos Lietuvos brangenybė. Štai kodėl. 

Šv. Kazimiero tėvas Kazimieras ir senelis Jogaila Ladislovas 
buvo tikri lietuviai, Didieji Lietuvos kunigaikščiai, paskui tik ir 
Lenkų karaliai?; senelė taip pat buvo lietuvė - Alšėnų kunigaikš- 
tytė Sofija“. 

Šv. Kazimierui buvo penki broliai ir penkios seserys". Keturi 
broliai gavo pakaraliauti, o penktas buvo kardinolas; seserys 
nutekėjo už Vokiečių kunigaikščių. Buvo ir Kazimieras skiriamas 
motinos Elzbietos“ vardu pasiimti Vengrų ir Čekų sostą; jis tada 
ėjo vos dvyliktus metus. Pati Dievo Apvaizda neleido Kazimiero 
karalaičio karaliauti, kad nepagestų, neliktų bemokslis kaip ir jo 
tėvas, trylikos metų ėmęs karaliauti, paskui gailėjęsis. 

Karalaitis Kazimieras apsigyveno mažame miesčiuke ir ėmė 
labai daug mokytis. 

Vytautas Didysai Lietuvai paliko didelį testamentą - valdytis 
skyrium nuo lenkų. Tad mūsų didikai, 1478 m. Brastoje susirin- 
kę, pareikalavo iš karaliaus Kazimiero, kad savo sūnų karalaitį 
Kazimierą pasodintų Vilniuje. Karalius lietuvių paklausė, davė 

mums karalaitį Kazimierą, bet ir pats su juo apsigyveno Vilniuje. 
Čia jų ko nenudėjo gudai kunigaikščiai. Karalaitis Kazimieras 
tada visiškai nukratė rankas nuo viešpatavimo: jam berūpėjo, 
kad Lietuva nesuruskėtų ir nesupravoslavėtų. Gyvenimas, gra- 
žūs lietuvių kunigaikščių, jo bočių, pavyzdžiai ir geras motinos 
auklėjimas padarė Kazimierą išminčium, o tai daugiau kaip būti 
karalium. Karalaitis žinojo, kad jo senelis Jogaila buvo Lietuvos 
krikštytojas, o dėdė Ladislovas Varnėnas? - visų krikščionių gy- 
nėjas nuo nekrikščionių turkų. Motina buvo labai Dievą mylinti. 

Karalius gavo savo Kazimierui labai gerų mokytojų - kanau- 
ninką Dlugašių, kurs Lietuvos istoriją rašė ir ją dėstė Kazimierui, 
ir Kalimachą, taip pat rašytoją. 

Kazimieras iš pat mažens buvo rimtas ir atidus. Mokslai jam 
gerai sekės: abudu mokytojai stebėjos jo galva. Jis žinojimu pra- 
lenkė visus savo ir svetimus kunigaikščius, savo amžininkus. 
Trylikos metų jau gerai kalbėjo lotyniškai ir kitaip. Ir draugavos 
tik su mokslo vyrais, ne su jaunuoliais: iš senių mokės, koks 
pasaulis ir kaip jis tvarkomas. Tėvas jam tyčia rodė valstybės 
reikalus, kad, likęs jo įpėdiniu, mokėtų ją valdyti. 

Karalaitis Kazimieras valdė tėvo vardu Lietuvą. Jis suprato, 
kiek bloga Lietuvai gali padaryti suruskėję kiti kunigaikščiai, 
kurie ėjo su Maskva, ir sustabdė pravoslavinimą lietuvių ir jų 
politiką vėl paleido Vytauto Didžiojo keliu. Tad tik karalaičio 
Kazimiero pastangomis ir mes tebesame katalikai. 

Lenkams karalaitis Kazimieras sutvarkė pinigus, kuriuos bu- 
vo išeikvojęs jo tėvas. O sutvarkė labai paprastai - taupydamas, 
kukliai gyvendamas, karaliaus dvarui maža tereikalaudamas. 
Taupmenomis išpirkiojo užstatytas žemes. 

Karalaičio Kazimiero rūmai švietė ir geru pavyzdžiu. Valdė jis 
dorai, teisingai, be pataikūnų ir veltėdžių, sustabdė plėšikavimą. 
Pagaliau tėvą karalių sutaikė su Šventuoju Tėvu popiežium. 

Dvejus metus pavaldęs Lenkus, karalaitis Kazimieras vėl 
sugrįžo į Lietuvą, o tėvas karalius Kazimieras išvažiavo į Kro- 
kuvą. Dabar karalaitis Vilniuje ėmė daugiau pats šventai gy- 
venti. Daug meldės, varginosi ir tvirtai laikėsi kūno skaistybėje. 
Jis ir mažas būdamas melsdavos daug ilgiau už savo brolius, bet 

taip kukliai, kad niekas to nepasergėtų, nei broliai, nei dvariškiai. 
Vienas auklėtojas kanauninkas Dlugašius težinojo ir jau mažą 
vadindavo šventu vaikeliu. 

Paaugęs, dirbęs visą dieną, maldos netrumpino: savo kam- 
baryje, bažnyčioje arba, ją radęs uždarytą, spryske melsdavosi 
nakties valandomis. Karaliaus rūmai Vilniuje buvo koridorium 
sujungti su bažnyčia. Sugrįžęs gulo žemėje, ne karališkame guo- 
lyje, varginosi griežtais pasninkais. Žmonių akims vilkėjo kara- 
liškais rūbais, o apačioje ašutinę, šiurkštų atgailos vilkalą. Visų 
jo maldų intencija buvo, kad Dievas laimintų valstybę. 

Buvo menkos sveikatos, džiovininkas, o dėlto darbe patva- 
rus, su žmonėmis kantrus, laimėdamas visų meile. Nepasidavė 
jokioms karališkų rūmų ištaigoms ir kitoms jų pagundoms. Atsi- 
sakė vesti žmoną - temylėjo vieną Švenčiausiąją Panelę Mariją ir 
ją per dienas garbino šv. Bernardo giesme?. 


Naktį dieną 
Trūkiu vienu 
Garbink vardą Marijos. 


Pakelk balsą, 
Garsink skalsą 
Loskų šaukiantiems prie Jos. 


Ji paskirta 

Mums už tvirtą 
Apgynėją Motiną. 

Užtai šaukti, 

Juo Jos laukti 

Galim kožną adyną. 
Neregėta, 

Nei girdėta, 

Kad ką stumtų nuo savęs. 
O, Marija, 

Lai nebijo 

Griešninks glaustis prie tavęs. 

Sūnus Tavo 

Ji įgavo 

Pelnu smerčio ant kryžiaus. 
Esu niekas, 

Kalčia, griekas, 

Bet šauktis vienok ryžaus. 


Turiu viltį, 
Kad įpilti 
Ir man teiksis malonę. 


O garbinsiu 
Ir šlovinsiu 
Ir aš Tave, o Poni! 
Iš lotynų kalbos vertė kun. Vic. Šliogeris”. 


Net ir mirdamas prašė, kad šios giesmės nuorašą įdėtų jam 
į grabą. To karalaičiui Kazimierui užteko visoms pagundoms 
nugalėti. 

Žmones gerbė, jų neužgaudavo, nežemindavo, nors pats di- 
dis buvo; pavargėlius gausiai šelpė, ligonius lankė ir pats juos 
slaugė, visiems nusižemindamas tarnavo. 

Buvo karališkai gražus, juodaplaukis, juodakėlis, baltavei- 
dis, visados linksmas ir vidaus džiaugsmu nušvitęs, susivaldęs, 
linksmai rimtas. Visu tuo taip vergė visų širdis, kad auklėtojas 
Kalimachas, pasaulietis žmogus, parašė: Kazimieras karalaitis 
visai neturėjęs gimti arba gimęs nebemirti. 

Mirė teeidamas 26-tus metus. Mylimiausį savo vaiką karalius 
Kazimieras palaidojo Vilniaus katedroje, kur ir Vytautas Didysai 
palaidotas, o paskui ir karalius Aleksandras, paskutinis skyrium 
valdęs Lietuvą; taip pat lietuvaitė gražuolė karalienė Barbora 
Radvilaitė ir karalienė Elžbieta. Vilniaus katedroje tebėra karalių 
koplyčia. 

Veikiai prie karalaičio karsto ėmė reikštis stebuklai. Bet pla- 
čiausiai pagarsėjo šis 1518 m. atsitikimas. 

Už Dauguvos Lietuva turėjo savo pasienio sargybą nuo Mask- 
vos — Polocko pilį. Maskvos kariuomenė ją apgulė. Lietuvos 

kariuomenė bėgo jos gelbėti. Priėjo plačią, gilią ir sraunią upę, o 
tiltą nusitiesti nebėra kada, brastų nežino. Nors grįžk atgal. Bet 
štai iš kažin kur atsiradęs jaunas baltu apsiaustu, širmu žirgu 
raitelis pirma ima bristi. Paskui jį pasileido visa kariuomenė, 
perėjo upę, puolė maskolius, baltu žirgu raitelį vis matydama 
priešakyje, maskolius išblaškė ir pilies įgulą išvadavo. Bet mū- 
šiui pasibaigus, jokio raitelio baltu žirgu niekur neberado. Kai 
nustebę ėmė teirautis, vyresnieji, kurie tebeatminė karalaitį, pa- 
liudijo čia nebent Kazimiero būta — toks buvo panašus raitelis. 

Lietuvos kariuomenė Lietuvos ženklą Vytį čia bus suderinusi 
su Lietuvos gynėju nuo rusų stačiatikių Kazimieru karalaičiu. 

Popiežius Leonas X", ištyręs visus atsitikimus ir patikrinęs 
visas žinias, mūsų karalaitį 1521 m. paskelbė šventuoju. Garbinti 
ji ėmė ir kitur: Neapolyje, Belgijoje, Florencijoje, Maltoje. Malo- 
nus, skaistus jaunikaitis vergė visų širdis. Todėl popiežius Po- 
vilas V!? 1721 m. šv. Kazimierą garbinti įsakė visai Katalikų 
Bažnyčiai, jo mirties dieną įdėjo į Mišiolą ir Brevijorių. 

Pažaislyje ties Kaunu turime ir šv. Kazimiero seserų vie- 
nuolyną. 


MUZIKA - ESMINIS DALYKAS 
Iš pamokslo Muzikos mokyklos“ jubiliejui H-9 d. 


Pasaulio atpirkimo aktą Dievas - Žmogus Jėzus Kristus šitaip 
pradėjęs po ketvirtadienio vakarienės: 

„Ir pakalbėję giesmę, jie išėjo į Alyvų kalną“ (Mat. 26, 30). 

Ir Genčių Apaštalas Povilas kartkarčiais atmena tikintie- 
siems: 

„Būkite pilni šventosios Dvasios, kalbėdamies tarp savęs 
psalmėmis, himnais ir dvasinėmis giesmėmis, giedodami ir 
džiaugdamies savo širdyse Viešpačiui“ (Efez. 5, 19). 

„Visokia išmintimi mokinkite vieni kitus ir drąsinkite psal- 
mėmis, himnais ir dvasinėms giesmėmis, giedodami, malonei 
padedant, Dievui savo širdyse“ (Kolos. 3, 16). 

Ir Tertulijonas? apie pirmuosius krikščionis liudija, kad jie, 
susirinkdami į agapes, bendrąsias meilės vakarienes, atneša van- 
dens, pirma kojas nusiplovus, „visi buvo kviečiami Dievui gie- 
doti giesmę arba iš šv. Rašto, arba savo paties sudėtą“. Vadinas, 
krikščionys buvo raginami pačiu gražiuoju būdu pareikšti reli- 
ginę savo nuotaiką - improvizuota giesme. 

Labai natūralu. Kaip višta negali nepadėti kiaušinio, kur jos 
viduriuose susidarė, taip žmogus negali neiškalbėti, neišgiedoti, 
neišgroti to, ko persipildė jo siela. Naujoji Kristaus religija tiek 
buvo palietusi žmonių sielas, kad jie apie kitus dalykus mažiau 
besirūpino: širdyje viešpatavo Dievo meilė ir noras Jis pagerbti 
kuo gi daugiau, jei ne giesme. Dėl to ir buvo sakoma: gui cantat, 
bis laudat?. Vienąkart garbina širdimi, antrą kartą lūpomis ar 
dvigubai. Vartota ir muzikos instrumentai religiniams jausmams 
reikšti. 

Muzika vartota ne tik meldžiantis, garbinant, bet ir improvi- 
zuojant - pranašaujant (sibilos). Iš viso, kur tik reikėjo sužadint 
jausmai, pakelti gera nuotaika draugėje, šokyje, viešose iškil- 
mėse, kovoje, gedule. Tad muzika, giedojimas toks pat senas, 
kaip sena žmonių giminė. 

Muzika, giedojimas, daina blogų jausmų nekelia; jie tik švel- 
nina. Dėl to ir sakoma, ta tauta gera esanti, kuri daug giedanti, 
daug dainuojanti. Tad ir lietuvių tauta. 

Poetas idealistas Dovydas* drauge buvo ir muzikas apsigimęs. 
Vėliau tuo jis ramino audringą ir nebegryną, dėl to graužiančią 
Sauliaus" sąžinę. O pats tapęs karalius menininkas, muziką įvedė 
ir į visą kultą. Jis laikė chorą iš 4000 giesmininkų ir grojikų; chorą 
gerai suorganizuotą, suskirstytą 24 klasėmis, o kiekviena klasė tu- 
rėjusi po 12 direktorių. Salomonas“ bažnytinę muziką pakėlęs į 
nebejtikėtinas aukštybes: jis savo pastatytos bažnyčios reikalui 
padirbdinęs 200 000 triūbų ir 40 000 kitų instrumentų. (Jei tai ne 
klaida Juozapo Flavijaus? raštuose). Tad kiekvienas atėjęs maldi- 
ninkas turbūt gaudavo po triūbą ir pūtė pamaldų laiku heinaląė. 

Ištrėmime žydų giesmė nutyla. Bet ligi tik gauna laisvę, 
džiaugsmui pareikšti grįžtantieji tėvynėn susidaro chorą jau iš 
200 žmonių. 

Šiandien žydų pamaldose muzika nebevartojama. Ją pavel- 
dėjo ir smarkiai plėtoja krikščionių bažnyčios. Vadinas, muzika, 
mūsų menas, gimė drauge su religiniu kultu ir augo drauge su 
jo kultūrėjimu. Išimties nesudaro nė viena tauta, net laukinė. 

Štai mūsų muzikas a. a. kun. Teodoras Brazys? pasižymi tikrai 
minėtinus Listo" žodžius: „Muzika savo pagrindais taip pat 
krikščioniška, kaip ir žmogaus siela savo prigimtimi. Kadangi 
muzika jungiama su žodžiais, tai žmogus negali šių savo jėgų 
tikslingiau sunaudoti, kaip Dievo garbei ir ryšiui tarp dviejų 
pasaulių, laikinojo ir amžinojo“. Sk. „Naujoji Romuva“, 6 nr." 

Ir kitas mūsų muzikas Juozas Gruodis!?, jūsų direktorius, 
girdėjote vakar, taip pat išsireiškė: „Kur muzikos kalba baigias, 
ten prasideda kalba su pačiu Dievu“. 

Pradžia estetiškojo žmonių lavinimo = muzika. Tikroji muzi- 
kos sesutė - vokalinė poezija. Vadinas, muzika yra dalis žmonių 
sielos. Dvasiškai tobulėti tiesiog nėra galima paneigiant muzi- 
kos, giesmės plėtojimą. Muzika - natūralioji, būtinoji dalis viešo- 
sios pedagogikos. Nieko dyvų, kad valstybės muzikos mokyk- 
loms, chorams etc. pila didelius pinigus. Rodos, lyg neproduk- 
tingai: kuo gi ji valstybei atsilygins? O atsilygins kaip ir geri 
keliai: jie pinigais nuostolingi, o kitu keliu šimteriopai pelningi. 
Taip ir žmonių muzikalinimas. 

Mieloji Jaunuomene! Būsimieji muzikos meno šventikai — ar- 
tistai, kompozitoriai, virtuozai, šiaip jau mėgėjai ir mylėtojai! 
Įsidėmėkite tai, ką kalbu: muzika iš sielos gema, iš įkvėpimo, iš 
dailiško pajutimo. Jei to kuris nejaučia, geriau teeinie žemės kilotų 
spatais, ne klavišų ir stygų kankintų. Virtuozystė ~- fiziškai įgy- 
jama; teorija nepadaro menininkų. Kas neturi kūrybinės galios, 
kas ne kompozitorius, tas bus tik barabonytojas, nors ir miklus. 
Nemint kodėl ir tikrieji virtuozai, tie antrieji kūrėjai, perkom- 
ponuotojai, dažnai ryžtasi ir patys komponuoti. Virtuozas me- 
nininkas, kaip ir literatūros vertėjas, privalo būti lygaus aukštumo 
su kompozitoriais, su autoriais, kitaip tik nuskriaus kūrėjus. 

Nemanykite, kad ir religinės nuotaikos netekęs menininkas 
galės aukštai pakilti, - geriau eikime kartu: menas su Bažnyčia, 
Bažnyčia su menu. 

PREKYBOS IR PRAMONĖS MOKYKLĄ 
ATIDARANT II.15 D. 


Ne taip seniai aš palaiminau Trakų g. patalpą, skiriamą kitam 
tikslui!. Dabar lietuvių Pramonininkų ir amatininkų sąjungai? 
čia pat su savo Kauno prekybos kursų mokykla prisiglaudus, 
man betenka ji šiaip jau palaiminti. 

Šv. Bažnyčia negali nesidžiaugti bet kuriuo savo išpažintojų 
gerėjimu, tad ir jų praturtėjimu. Gerai, nors vulgariškai, sakoma, 
per pilvą lengviau ir širdis pasiekti; kas sotus, tam ir aukštesnių 
užgaidų atsiranda. 

Prekybos ir pramonės būtinumą lietuviai pajuto tuoj, ligi tik 
prakuto iš nelaisvės paleisti?. Tų laikų vaizduotojas rašytojas 
vyskupas Motiejus štai kokį paliko mums dokumentą (žiūr. „Pa- 
augusių žmonių knygelę“, Merkelio perredaguotą, 12 p.)*. 

„Mūsų krašte gana turime artojų, šieno pjovėjų, bernų ir 
piemenų kiek reikiant, bet maža tėra amatininkų. Juk šitai mūsų 
pačių parapijoje vos ne visi kalviai, kurpiai, siuvėjai, malėjai, 
dailidės, odininkai vien yra ar vokiečiai iš Prūsų atsivilkę, ar 
žydai, ar rusų ateiviai. Mes turime prie jų eiti melsti, kad mums 
ką padirbtų, padirbus brangiai užmokėti. O dėl ko tai? Kad patys 
it mulkiai nesugebame to padaryti. Argi ne geriau būtų, kad 
mūsų pačių žmonės mokėtų tai padirbti, ko reikalaujame? Mūsų 
pinigai neitų į Prūsus, bet paliktų čia pat kaimynų rankose. Dar 
šitai žydai — kurpiai ir siuvėjai ar kartą pavagia skiaute, šikš- 
nogalius, menkai tepasiuva ir apgaudinėja mus. Nejau mes esa- 
me taip neakyli, kad negalėtume to išmokti, ko išmoksta kitų 
šalių žmonės? Turime avikailių, jautenų, veršenų, bet, nesuma- 
nydami kaip reikiant jų išdirbti, parduodame už menką kainą 
žalias, o išdirbtas vėl perkame ir mokame du ar tris kartus bran- 
giau. Argi mums ne gėda? Todėl mudu (plikbajoris su žmona), 
savo vaikų nė į kokius mokslus neleisdami, atiduokiva geriems 
amatininkams ir tolei neleiskiva skiestis (skirtis), kolei kaip vien 
reikiant išmoks savo amato“. 

Prekyba ir pramonė nuo Valančiaus laikų (1863) maža tepa- 
žengė dėl nebuvimo kam į tai paruošti. Mes mėgdavome visą 

atsakomybę už nedalyvavimą prekyboje ir pramonėje žydams 
suversti; toje dirvoje net antisemitizmas buvo pradėjęs iš lenkų 
žemės plisti. Bet faktai kitką rodo. 

1920 m., atmenu, Kaunas tebebuvo tuščias; visi kromai kro- 
meliai stovėjo neišnuomotį; nė vienos pramonės įstaigos nebuvo; 
žydai dar nebuvo sugrįže iš ištrėmimo į Rusiją, o mes nė piršto 
per keletą metų nepajudinome nusitverti to, kas apleista. Ėmė 
grįžti žydai, ėmė plisti pramonė, muilų, tepalų pirmai pradžiai 
dirbimas; pagyvėjo prekyba. Žydai, vadinas, mus garbingai pa- 
vadavo, ėmė padirbti namie to, kam į užsienius būtų reikėję 
turtai gabenti. 

Dėl ko? Kad mes nebuvome pasiruošę, nebuvo kam mus 
paruošti, kaip štai dabar prof. Šimkus? kad yra sumanęs. Į pra- 
mone, į prekiavimą tereikia leisti žmones rimtai paruoštus, kad 
nei savęs, nei kitų neapviltų. 

Teoretinis paruošimas ir įdrąsins, nes bus darbas dirbamas 
sąmoningai, su apskaičiavimu. Dėtis neištesėjimu su žydais kon- 
kuruoti tuščias ir be pagrindo akių apsivilkimas. Viena, jei žydų 
rankose yra 99 % dabartinės prekybos ir pramonės, tai nereiškia, 
kad toks santykis bus in aeternum‘. Lietuvių prekyba ir pramonė 
gali pakilti mažiausia 500 Yo, perdirbant namie visą produkuo- 
jamą žaliavą ir surandant rinkų eksportui. Visiems galams pa- 
tenkinti tų vienų žydų nepakaktų; jų pas mus ne tiek daug; bent 
pusė tektų nudirbti ne žydams. 

Antra, gerai organizuotas, todėl ir papigintas transportas, 
kurs dabar irgi žydų rankose, jau šiandien gali atitekti (dalimi, 
ne visas) jau esamiems kooperatyvams, tikriau, jų sąjungai. Bene 
kitaip organizuojamas ir žydų transportas. 

O dviejų trijų transporto centrų sopančiai reikia. Vienas cent- 
ras labai vienodai teaprūpina Lietuvą. Lietuva dabar lyg mo- 
nopolis keliems vokiečių ir lenkų fabrikams. Kaunas verste už- 
verstas prekėmis, o jų įvairumas visiškai menkas. Man prireikė 
užtiesalų. Aš jų išieškojau visur, bent dešimtyje sankrovų. Jų 
niekur neradau: Kaunas „geresnių“ prekių neperkąs. O nuste- 
bau, kad viename, antrame, dešimtame krome man parodė tas 
pačias prekes. Vadinas, visas žydiškas Kaunas prekes beimąs iš 

to vieno grosisto?. O ko daugiau reikia, tenka važiuoti į Rygą. 
Tegul paliudija maj. Ardickas ir kiti. 

Gerai organizuojama prekyba ir pramonė nėra darbas vienos 
tautos kitos nenaudai. Tai ne tampymasis dėl to vieno apgraužto 
kaulo, bet suradimas naujų kaulų apsigraužti. Tai aukštai pat- 
riotiškas darbas, nes valstybės nepriklausomybė didžia dalimi 
priklauso materialiosios gerovės. Kas ją kelia, tai patriotininkas 
ar krikščionis, ar žydas, ar lietuvis, ar kitatautis, bet tik Lietuvos 
pilietis. 


TROŠKIO KALNAI KAUNE 


Stačiuosius kalnus, į kuriuos traukdami sunkius vežimus 
arkliai patrokšta, žemaičiai vadina troškio kalnais. 

Kauną prieš dešimtį metų svetimšaliai vadindavo šiukšlynu 
aukso rėmuose. Bet tie „rėmai“, nors Kauno grazna, yra troškio 
kalnai. Vežk į kurį nori šoną, visur tau užstoja kelią troškio kalnas. 

Nelaimingi traukėjai tie mūsų arkliukai, tie mūsų bernai! 
Matydamas jų vargą ir visą buitį, nori nenori, tinka netinka, virsti 
socialistu, bent arklišku, ir nori paspausti buržuišką miesto val- 
dybą, kad ji, reguliuodama darbą, nepamirštų nė ašvienio. 

Kaune yra gerų ašvienių, didelių, stambiais kaulais. Jais vežk 
kiek nori. Bet peršeronus! ir jiems panašius ašvienius telaiko 
turtingieji fabrikai ar didieji transportai. Šiaip jau smulkieji trans- 
portininkai žydeliai laiko dvasnas, liuobia nesočiai, nors grynai, 
o krauna jiems tiek, kiek tik telpa į dideliausius ratus. 

Į šiuos transportininkus kreipiu Kaune miesto valdybos dė- 
mesį tiesiai arba per gyvulių globos draugiją: reikia įstatymu 
pažymėti maksimum sunkumo ašvieniui, kuriuo vežama į bet 
kurį troškio kalną: Seimo ir Italų gatve, Ukmergės plentu, Že- 
maičių ir Parodos gatvėmis, na, iš Nemuno uosto į Vytauto 
aikštelės pakilumą ir į abejus, Vytauto ir Vileišio, tiltus. 

Maksimumas nustatytinas ne bendrai, bet proporcingai pa- 
ties traukėjo svarumui. Negi skirsi ašvieniui, gero šuns didumo, 

kurs pats tesveria centnerį, tiek pat kaip ir ašvieniui, kurs pats 
sveria keliolika centnerių. 

Važmos proporcingumą traukėjui bent iš akies kontroliuoti 
tektų gailestingiems, minkštaširdžiams gyvulių globos nariams, 
kad neatsitiktų tokių pasibaisėtinų priepuolių, kaip vas. 26 d. 
ties Vytauto tiltu. 

Tenka tilto pakilumu užvežti kažkoks nebe arkliui patrau- 
kiamas sunkumas. Širmis nemažas ir, matyt, grūdais šeriamas, 
tad pagalis ir darbininkas geras. Bet kai teko ta persunkinta 
važma traukti į troškio kalniuką, dar per akmenis, ištikimas 
gyvulys taip pasispyrė paskutiniaisiais pusnagais, kad vienos 
kojos trūko gyslos ir oda, o antros lūžo riešo kaulas. Krovinio 
būta neįmanomo pavežti net ir pusėtinai geram, nuo 400 litų, 
ašvieniui. Gyvulys teko vežtinai benuvežti į skūrlupį ir atiduoti 
už 20 litų. Tai nemenkas nuostolis žydui transportininkui (jis 
odos išsižadėjo), o kiek geram, ištikimam, paklusniam gyvuliui — 
bernui kančios... Jis nukruvinėjo pusę aikštelės. 

O prasidėjus navigacijai Nemunu, ties Vytauto bažnyčios 
troškio kalniuku gyventi nebegalima: nuo penktos valandos 
ryto per kelius atvejus kas dieną vieną tegirdi: - O-0-000! 
O-0-000! - Tai kučeriai „padeda“ blogiems kuinams po kelias 
tonas įtraukti į lygiają gatvę. 

Dar „padeda“ ašvieniui ir kitaip. Kai vienas šaukdamas duo- 
da ūpo traukti, kitas iš šalies iš viso peties gelnija traukėją per 
nugarą, per šonus, per papilvę, kur tik skaudžiau. Ar bėra darbi- 
ninkui kur didesnė katorga kaip tarnaujant nekultūringiems ir 
neturtingiems transportininkams? 

Žiūri žmogus pro langą ir net širdį gelia. Su kiekvienu negu 
bylinėsies - neklausys. Mėgini pasiskųsti budėtojui policininkui, 
bet tas tai niekais nudeda. Ir meldies žmogus, kad greičiau kau- 
niečiai prisipirktų sunkiųjų automobilių ir jais bevežiotų sun- 
kumus į Kauno troškio kalnus. 

Ar miesto valdyba malonės šį balsą išgirsti? Ir ką padarys 
tam sutvarkyti? 

APIE MIESTĄ, KURS GIEDA 


Apie Kauną, žinoma, ne apie Stokholmą, kur visi gieda, kur 
chorų chorai. 

Kaunas savo durimis gieda. Tai kultūros įdomybė, nežinau, 
ar kame kitur aptinkama. Viename rimtame mokslo šaltinyje, 
atplėšiamame kalendoriuje ar panašiame, kitkart, kai dar jį var- 
tydavau, esu aptikęs žinią, būk ten kažin kur esanti giedanti 
uola; dievaitis Eolas' ar kas ten švilpaująs. Tuoj paskelbiau šį 
nepaprastą cūdą visai virtuvei ir kredensui ir nemažai tuo nu- 
stebinau visas virėjas ir kitą šeimyną. 

Deja, tuolaik aš dar nežinojau, kad pasaulyje esąs ištisas šimto 
tūkstančių gyventojų miestas, kurs visas gieda nuo vėlyvo ryto 
iki ankstyvo vakaro, gieda visomis savo durimis. Ne, tatai būčiau 
nustebinęs savo šeimyną. Tai ne Eolapalaikis koks ūkauja, ir tai 
tik tada, kada vėjelis dvelkia, bet tūkstančių durų choras! Atsi- 
stok kur Napoleono, Aleksoto, Vytauto, Kuno, Kauko kalne, o kad 
ne, tai nors Žaliakalnyje, kaip tyčia Kaune jų esama daug, ištiesk 
žemyn savo ilgakaklę svirtį ir imkis į sielą daubos koncertą. 

Antai Liaudies Namai visa muzikos gama, visais septyniais 
muzikos balsais, lyg dar aštuntojo ir devintojo ieškodami, džiu- 
gina ir linksmina savo liaudį. Sako, poetas Maironis savo pa- 
lociuje, kurį jis iš Pacų paveldėjo? honoraru už palankumą 
aristokratams, ant durų prisitaisęs inžinieriaus Garalevičiaus? 
sukonstruotus kanklius, kad jos kanklintų bet kam įeinant... 
Manau, tai tik bus vaikų prasimanymas, sulyginus su Liaudies 
Namų durimis. 

Su Liaudies Namų durimis lygiomis eina rungčiodamos ir 
„Naujosios Romuvos“ durys. Jos moderniškesnės, nes gieda 
žurnalistams, o šie žinomi nepasotinamu reikalavimu vis ko 
nauja. 

Gieda Germopas*, sudarydamas gerą nuotaiką blogai moka- 
miems tarnautojams. Gieda aptiekos, turbūt lemdamos paliegu- 
siems, sunegalojusiems ūmai grįžtančią sveikatą. Ir net nenor- 
malu būtų, kad negiedotų redakcija, kuri iš esmės yra „Lietuvos 
aidas“. 

Gieda visi kromai. Tai būtinai pirkėjams vilioti. Kitur ant du- 
rų kabina papūgas, kurios labai aiškiai, labai lietuviškai šaukia: 

- Prašom, prašom, prašom! Dvidešimt procentų nuolaidos! 
Keturios dešimtys procentų nuolaidos! Per pusę pigiau! Išpar- 
davimas, išpardavimas, išpardavimas! Ga-alutinas išpardavi- 
mas! Dvėstinoji ateina! Bankrot, bankrot, bankrot! 

Kaunas, dar neturėdamas pirklybai pagerinti papūgų veisi- 
mo draugijos, jų vieton prie kiekvienų durų statinėjo spiegian- 
čiais ir girždančiais balsais žydes. Jos dar smarkiau kartojo lie- 
tuviškai: 

- Prašau, ponas, prašau, ponas! Panenka, panenka! Gaspador, 
gaspador! Užeik, suderėsim! 

Tai darė labai egzotišką, labai orientališką įspūdį - darė liar- 
mą viešoje vietoje. Tai buvo gražu, bet neoriginalu. Bet viliotojos 
pirmyn į kromą nušalo ir užkimo ar kurių galų. O gal tai per 
brangiai atseidavo, tai jas pakeitė durys giesmininkės. Darinė- 
jamos jos gieda (nota bene“ - visiškai dykai!). Bet kuriam įeinan- 
čiam pasveikinimus, o viduje snaudžiantiems sėdinčiose vietose 
signalizuoja, kad pakirstų iš miego, nes kažko reikalautojas ne- 
tyčia užsuko. Ir gieda, gieda, gieda visi Kauno kromai. 

Joms pritaria mokslo įstaigos — pradžios, vidurinės, aukštes- 
nės ir pačios aukštosios, atseit universitetai, lavoninės, klinikos, 
jau rengjias ir ausių klinika bandyti, kuris pacientas dar girdi ir 
nebegirdės, o kuris ir be jų nebegirdi. Gieda auditorijos ir labora- 
torijos, gieda kabyklos ir sandėliai. 

Gieda miesto rotušė ir ministerijos, gieda visi privatūs būstai. 
Ir svetimšaliai, kuriems teko aplankant katrą ašigalį pakeliui 
užsukti ir į Kauną, siųsdami savo teisėtoms ir neteisėtoms pa- 
čioms pasveikinimus, rašo: 

- Iš miesto, kurs gieda. 

Vaižgantas dažnokai įsišoksta, tai žino kiekvienas krikščionis 
demokratas. Tai ir šiuo žygiu įsišoko, kantriai apeidamas miesto 
patalpas ir visiems kurtiniams įkalbinėdamas, kad jie bent savo 
seilėmis pasiteptų duris. Atsakydavo: neradikalu. Tai pasnarg- 
liuokite - bus radikaliau, o brangumas tas pats: produkcija kusta- 
rinė ir gausi. Susimąstyta. Bet kai patarė sviestu patepti, tai gavo 

į kuprą ir buvo paskelbtas nepatriotu, nes sumanęs eksportą 
mažinti ir miesto biudžetą daryti nebeaktyvų. Veltui šaukė išme- 
tamas — esą dar siuvamųjų mašinų oliejarkų: trykštelėk lašą į 
tam tikrą tarpą ir mačys! Bet niekas nebeklausė. 

Ir gieda, gieda, gieda Kaunas... 

Nes taip jau jam skirta kuo nors pagarsėti visose europose. 
Tokia jau jo gamtos ypatybė, kaip Eolo arfos. 


BŪKIME ARTI KRISTAUS 


Buvo gi tenai (Golgotos kalne) atstu daug moterų, kurios 
buvo atėjusios paskui Jėzų iš Galilėjos jam tarnautų; tarp jų buvo 
Marija Magdalena, Jokūbo ir Juozapo motina Marija ir Zebedie- 
jaus sūnų motina (Mat. 27, 55-6). 

Buvo gi tenai Marija Magdalena ir kita Marija, sėdėjusios ties 
kapu (ib., 61). 

Iš tolo žiūrėjo (į prikryžiuotąjį Jėzų) taip pat moteriškės; tarp 
jų buvo Marija Magdalena, Marija, Jokūbo jaunesniojo ir Juozapo 
motina, ir Salomė, kurios dar Galilėjoje esantį ji sekė ir jam tar- 
navo, ir daug kitų, kurios buvo su juo atėjusios į Jeruzolimą. 
bus padėtas (Mork. 15, 40, 41, 47). 

„Subatai praėjus, Marija Magdalena, Marija Jokūbo motina ir 
Salomė nusipirko kvepalų, kad atėjusios pateptų Jėzų. Labai 
anksti pirmą savaitės dieną jos atėjo pas kapą, saulei jau užte- 
kėjus. Jos kalbėjosi tarp savęs: „Kas mums atris akmenį nuo kapo 
angos?“ Bet pažvelgusios pamatė akmenį atristą; buvo gi jis labai 
didelis. Įėjusios į kapą, jos pamatė jaunikaitį, sėdintį dešinėje 
pusėje, apvilktą baltu drabužiu, ir nusigando. Jis joms tarė: „Ne- 
nusigąskite; jūs ieškote Jėzaus Nazarėno, kurs buvo prikaltas ant 
kryžiaus; jis atsikėlė, jo nėra čionai; štai vieta, kame jį buvo 
padėję. Bet eikite, pasakykite jo mokiniams ir Petrui, kad jis eina 
pirm jūsų į Galilėją; tenai jį matysite, kaip jis yra jums sakęs. 
Atsikėlęs iš numirusių anksti pirmą savaitės dieną, jis pirmiausia 

pasirodė Marijai Magdalenai, iš kurios buvo išvaręs septynis 
velnius“ (Mork. 16, 1-9). 

Moteriškės, kurios buvo atėjusios su juo iš Galilėjos, palydėjo 
ji, matė kapą ir kaip jo kūnas buvo paguldytas. Sugrįžusios jos 
prirengė kvepalų ir tepalų, bet subatoje nieko nedarė, taip kaip 
buvo įsakymas (Luk. 23, 55-6). Pirmą savaitės dieną labai anksti 
jos atėjo pas kapą, nešdamos su savim prirengtus kvepalus, ir 
rado akmenį atristą nuo kapo. Įėjusios jos nerado Viešpaties 
Jėzaus kūno (ib., 24, 1-3). 

Prie Jėzaus kryžiaus stovėjo jo motina, jo motinos sesuo Ma- 
rija Kleopienė ir Marija Magdalena. Jėzus, pamatęs motiną ir 
stovintį mokytinį (Joną)... (Jon. 19, 25-6). 

Pirmą savaitės dieną Marija Magdalena atėjo pas kapą ryt- 
metį, kuomet dar tamsu buvo, ir matė, kad akmuo buvo atimtas 
nuo kapo. Todėl ji pabėgo ir... (ib., 20, 1-2). 

Paskui įėjo į kapą ir tas mokytinis, kurs buvo pirmas atėjęs pas 
kapą; jis pamatė ir įtikėjo... (kad jam reikėjo keltis iš numirusių). 

Marija tuo tarpu stovėjo pas kapą, laukė ir verkė. Beverkdama 
ji pasilenkė ir pažvelgė į kapą. Tenai ji pamatė du baltai apsi- 
vilkusiu... (ib., 11-12). 

Kursai matė, liudijo apie tai, ir jo liudijimas tikras. Jis žino, 
kad jis sako tiesą, kad ir jūs tikėtumėte (Jon. 19, 35). 

Tai rašo savo evangelijoje mylimasis Jėzaus mokytinis ir apaš- 
talas šv. Jonas. Išganytoją Jonas sekė visur, matė visą jo gyvenimą 
ir jo darbus. Buvo su juo iki paskutinei valandai ir, Kristui mirš- 
tant ant kryžiaus, jis stovėjo draug su jo motina prie kryžiaus 
(vysk. J. Skvireckas)’. Jis sąmoningai sakė tiesą, „kad ir jūs tikė- 
tumėte“. 

Tikime, Viešpatie. Stiprink mūsų tikėjimą! 

Jėzaus Kristaus kančia ir mirtis buvo tiek grynos, kad jos 
geriausia patvirtina Jo mokslą. Bet kuriam mažatikiui ar net neva 
visiškai netikinčiam paduok Jėzaus kančios ir mirties aprašymą 
iš bet kurios visų keturių evangelijų, tuo geriausiai jį įtikinsi, 
kokiais aukštais tikslais tai įvyko. 

Sunkiau su prisikėlimu iš mirusių. Kai vieniems ir tai yra 
stipriausias Kristaus dievybės įrodymas, kitiems tai neįtikėtina. 

Ir nebus tikėtinas ne tik šis, bet ir kiti dalykai, kol nebus gauta 
tam tikros malonės, tam tikro sušildymo. Pelnytis tos malonės 
nėra galima, bet nusiteikti, kad tokia malonė galėtų nužengti, 
būtinai privalu. 

Kuo būdu? Būti arti Jėzaus; bent nenutolti nuo Jo tiek, kad 
visai nebejaustumei Jo veikimo. Juo arčiau, juo veikimas stip- 
resnis. Antai aš tyčia parinkau iš visų keturių evangelijų žinias, 
kaip artimi buvę Jėzui žmonės, Jo giminės ir Jo mokinių giminės, 
mylėjo jį garbėje, laisvėje, kai stebuklais garsėjo, kai mokslu 
žavėjo; sekiojo paskui, slaugė Jį, stengės kaip nors pabendrauti 
su Juo; ir nė per žingsnį nenutolo, kai tapo suimtas, paniekintas 
ir pasmerktas mirti. Lydi Jį į Golgotą, sukepusiomis širdimis 
kenčia su kenčiančiu, viską pasaulyje pamiršę. 

Kažką didžia Jėzus skelbė, kažkam didžiam Jis vargo ir mi- 
rė, - tai didžiai teko ir dalyvauti. Ir juo dalyvavo, juo tikėjo ir net 
atsitraukti nebegalėjo. Antai kelionė į Golgotą. Prikryžiavimas. 
Trys ilgos kaip visas amžius kančios valandos ant kryžiaus. 
Pagaliau mirtis. Nuėmimas nuo kryžiaus. Laidotuvės Juozapo 
arimatėno sau išsikaltame kape. 

Kapui apsaugoti užritamas sunkus akmuo. Baigta. O artimos 
sielos neina nuo Jo, sėdi ir verkia. Ir nesimato, kad nurimtų. Jauti, 
kad tos moterys nebent čia ir mirs. Teatsitraukė, kai įsitikino, 
jog Jėzaus nebesama kape, jog Jo prisikelta ir lankoma mokiniai 
ir artimieji. 

Šitiems tai artimiesiems Kristui ir į dangų žengus paliko tokio 
pasiilgimo, kurs rišo juos amžinais ryšiais. 

Jie nesijautė vieni patys palikę; jie spietės į būrelius ir jautė 
Kristaus buvimą, nes taip buvo pasakęs: „Kame du trys mano 
vardan susibūrę, ten ir aš esmi’. 

Graudus širdžių suglaudimas. Vieni glaudžias, kitas nesi- 
traukia, dar vilioja: „Eikšenkit visi, kurie vargstate ir apsunkinti 
esate: čia mano ūksmėje tikras jums nurimimas ir pavėsis!“ Jau- 
nime, ar tu girdi šį Jėzaus pasikvietimą? Jei girdi, tai ar klausai? 

Lengviausia tai išgirsti šiuo kančios, mirties ir garbingo prisi- 
kėlimo laiku. Neužsikimšk savo ausų! Nebūk tingus! Eik, kur 
jausmams yra erdvu. Ten (bažnyčioje) pasiklausyk paslapties 

dvelkimo. Jis labai subteliškas. Bet jei išgirsi, tai pajusi, kad buvo 
verta ieškoti to dvelkimo. Pajusi ir nebeabejosi. Jokios gudrybės 
tavęs nebeatšaldys, nes tu būsi Kristaus pavergtas. Ir bloga tau 
nebus. 

Bet jei ir šaukiamas ožiuosies, eisi vis atatupstas, nesistebėk, 
kad skepticizmo šaltis, o su juo tokia tuštuma ims tave apgaubti, 
kad nebebūsi laimingas, nes būsi praradęs laimės raktą — patį 
Atpirkėją. 

Krikščioniškasis jaunime! Švęsk pilnu atsidėjimu Šv. Velykų 
šventes, gerai išvalęs savo sąžinę. 


KUO VARDU KRIKŠTYTI? 


Tėvai, susilaukę mažo, susirūpina, kaip čia keisčiau jis pava- 
dinus. Norėtųsi lietuviškai. Bet istorijoje tų tikrai lietuviškų var- 
dų ne daugiausia, o ir tų žmogus nežinai. O kad anų senųjų laikų 
žmonės buvo vadinami vardais, ir tik vėliau tie vardai pavirto 
pavardėmis, to mes nesusiprantame ir tebesamas pavardes atgal 
vardais versti nedrįstame. Prasiminame Kaributais, Gimbutais, 
bet Narbutais jau lyg koktu krikštytis. Kodėl? Tai būtų itin apstus 
šaltinis vardų: Butvil ir Velbut, Montvil ir Vilmont, Narbut ir 
Butnor etc. Jų devynios galybės. 

Antras dar gausesnis šaltinis lietuviškiems vardams pasi- 
daryti, tai „Martyrologium“!. Reikia tik suprasti, ką senovėje 
lotyniškai, graikiškai ar kitaip reiškė vardas, ir tai pasakyti lietu- 
viškai. Bus ir gražu, ir vardadienis lengva pažymėti. Mane daug 
kas telkias ne tik pakrikštyti, bet ir vardą padėti pririnkti. Mielai 
patarnauju. Prašom iš keleto šių vardų pasidaryti lietuviškus; jie 
bus vis tiek šventųjų vardai. Išsivertė gi lenkai Feliksą - Szczesny, 
Deodatus - Bohdan etc. Prašom tik pavartoti lietuviškus sufiksus 
ir gausite iš: 

Abundijus - Gausutis, Gausys, Gausenis ir t.t.; iš Adolfina — 
Pagalba; Adomas - Raudė; Adelė - Garbė, Garbenė; Agotas, -a — 
Gerutis, -tė; Agapijus, -a — Meilutis, -ė; Agnelė - Avytė; Agnietė — 

Skaistutė, Skaistė, Nekaltė; Akucijus - Aštruolis, Ašmys; Akvi- 
lis - Arelis; Alfredas - Ramutis, Rimutis, Romas; Albinas - Baltu- 
tis, Baltenis, Baltis, Baltulis; Aleksandras - Ginvyris; Alfonsas — 
Geranoris; Alicija - Kilnė, Kilnutė, Kilnenė; Amandas - Mylimas; 
Ambrazina - Saldė, Saldas, Saldys; Amelija - Meilė; Anatolijus, 
-a — Rytas, Aušra; Antanas - Žyduolis; Andriejus — Drąseika, 
Drąsutis, -lis; Anicetas — Stipruolis, Stiprius, -is; Anastazija - 
Gaivelė; Arturas - Kovas; Asterėjus, -a — Žvaigždikis, Žvaigždė; 
Aurelijus - Auksius; Baltramiejus —- Bangpūtys, Bangelė; Bar- 
baras, -a - Svečias, Viešnia, Viešnelė; Beatus - Šventas, Šventutis, 
Šventuolis; Benediktas - Laimintas, Laimius; Benignas - Švel- 
nius, Minkštutis, Benigna — Malonė; Berta — Šviesa, Švieselė, 
Šviesė; Blandas - Lipčius, Lipsnys; Bona - Gerutė, Gera, Bona- 
venturas — Ateitis; Celina — Danguolė; Celestinas - Giedrius; 
Celsas — Kilnius; Celerinas — Greituolis, Greičius, Tekinas; Ce- 
cilija — Aklė; Danielius - Teisėjas, Teisius; Darata - Dovana, 
Dovanėlė; Deziderijus - Geidulys, Geidenis; Dignus - Vertas; 
Domitilė - Marti; Domininkas - Viešpats; Donatas - Dovanotas; 
Editė - Laimė; Eduardas — Savukas; Elena - Padori; Elzbieta - 
Poterė, Maldutė; Eleonora - Teisinga; Emilija - Lipšnė; Elue- 
terijus, -a — Linksmas, -utis, Linksminė; Enrikas - Dvarčius, 
Dvarionas; Ernestas - Rimčius, Rimtas; Eufrozina - Linksmutė; 
Eugenijus - Taurys, Tauras; Eulogijus - Gudrys; Eulalijus - Graž- 
bylys; Faustas - Laimingas, Faustinas - Labutis; Fabija - Pupelė, 
Fabijonas - Pupaleigis; Felicita - Laiminga; Fidelis - Tikras; Flo- 
rijonas - Žydįs, Flora - Gėlė; Fortunatas - Turčius, Mančius; 
Franciškus - Laisvis; Frydė — Rimė, Rimutė; Fulgencijus - Blizgis; 
Gabrielė - Galia, Galybė; Gaudencijus - Džiaugsmas; Gelazijus — 
Juokas; Geroncijus — Senaitis; Grigalius - Akylius; Gracijonas — 
Vikruolis; Gratus - Grakštys; Ignotas — Ugnius, Karštuolis; 
Iginas - Sveikutis; Iarijus —- Linksmutis; Inocentas — Nekaltas; 
Irenė - Rimė, Ireniejus — Rimas, Taikius; Jeronimas — Švent- 
vardis, Tvarkius; Jurgis — Žemininkas, Artojas; Justas - Teisus, 
Justinas — Teisutis; Juozapas - Daugys; Juvencijus - Jaunis, Jau- 
nutis; Katarina - Skaistė; Kanaidas - Žilius; Klara — Aiški; Kle- 
mensas — Gailius; Kordulė — Širdelė; Konradas — Tarėjas; Kon- 

kordijus - Taikintojas, Taikius; Kornelijus - Ragutis; Kanstanci- 
jus — Tvirčius, Kastantinas ~ Tvarutis; Kolumbas - Balandis; Kri- 
zostomas — Auksalūpis; Leonas — Liūtas, Leonardas — Levainis; 
Leopoldas - Tautginas; Longinas — Ilgūnas; Lukas — Miškinis; 
Lucinas, Lucilas, Lucėjus, Lucinijus — Šviesuolis, Šviesius; Ma- 
karijus - Laimintas; Makrinas — Aukštuolis; Maksymas - Didžiu- 
lis; Mansvetas - Jaukys, Romas; Marcelas - Karžygys; Marijus — 
Kartuolis; Martynas - Kareiva, Karys, Karelis; Margaritė - Perla; 
Matildė - Lėlė; Melanijus - Juodžius, Juodis; Modestas - Kuklys, 
-utis; Montanas — Kalnietis; Morta — Karti; Onoratas - Garbenis; 
Palemonas - Ristutis; Pankracijus - Galiūnas; Paskatis - Velykis; 
Paterijus - Tėvainis; Pelagija - Jūratė; Petrė - Uola; Povilas - Ma- 
žylis; Primė — Pirmuonė; Pulkerijus - Gražys, Pulkerija — Gra- 
žinė; Rustikas - Kaimietis; Polikarpas - Vaisgantis, Vaižgantas; 
Salvija — Sveikata; Sebastijonas - Šventutis; Severas - Nuožmys; 
Serafina - Liepsnelė; Simonas - Gandas; Silvanas — Miškinis; 
Steponas — Vainikas; Tarazijus — Drąseika; Teklė - Veiksmė; 
Telesforas - Tikslys; Teresė - Žeminėlė; Titas - Kerštuolis; Uršu- 
lė - Meškė; Valentas - Sveikas, Valentinas - Sveikutis; Valerija — 
Stiprė; Veras — Tikras; Vitė - Gyvė, Vitalis - Gyvulis; Vilimas — 
Vytautas; Zenonas - Dievinis, Diemedys; Zuzana - Lelija. 

Iš „Tiesos Kelio“ 1926 m. 305-315 p.: „Asmenų vardų trans- 
kripcija lietuviškai'*. 


VIENYBĖS MEDĮ SODINANT 
Kan. J. Tumo kalba Vienybės aikštėj V.16. 


Kilnieji Lietuvos Piliečiai! 

Išminties Vyrai! 

Štai aš šv. Bažnyčios žymę padėjau ant sodinamųjų šiemet 
medelių, kuriuos kaip tik laiku panorėjom laikyti vienybės sim- 
boliais. Vienybė visados reikalingiausia, o šiemet ypačiai. Vieny- 
bė brangi visuomenei ir būtina pačiai politikai. Tačiau kalbėsiu 
apie vienybę, nepaliesdamas politikos, nes ji savaime pareina 

nuo tokios vienybės, kokią tobulai išsipuoselėja geros išminties 
pilietis. 

Vienybė ne taip jau piga sudaryti. Kalbų apie ją esti daug ir 
pastangų nemaža, o išdavos menkos; gal net jokių nėra. Kalba 
apie vienybę piliečiai, kalba jų valdžios, kalba visų Tautų Są- 
junga. Bet tik - kalba, nedaro; o nedaro dėl to, kad jų į tai ne- 
ragina akstinas iš vidaus; toks geras, dvasiškai radikalus išsi- 
auklėjimas, kurs anarchijos, nesantarvės organiškai nepakenčia. 
Idealią visuomenę tegali sudaryti krikščioniškai tobuli žmonės; 
o gerai išauklėta visuomenė negali politikoje, kaip viščiukas 
nuobraukose, painiotis. Nemint kodėl sakoma prityrus: tokia 
politika, kokia visuomenė. 

Tikrai vienybei sudaryti reikiama nemaža sąlygų. Štai tokio 
padorumo religiniame, na, ir visuomeniniame gyvenime Genčių 
Apaštalas! reikalauja iš Romėnų 12 savo rašto jiems skyriuje: 

1) patiems persikeisti, 2) neturėti apie save pernelyg geros 
nuomonės, 3) būti solidariems, 4) kits kitą gerbti, 5) kits kitą 
mylėti, 6) bloga nepakęsti ir 7) taikiai su visais gyventi. 

Duosiu šv. Povilo žodžiams po truputį komentaro. 

I. „Nesitaikinkite prie šio pasaulio, bet patys save per- 
dirbkite savo dvasios atnaujinimu, kad ištirtumėte, kas yra Die- 
vo valia, kas gera, kas įtinka ir kas tobula“. 

Teesie žmogaus gyvenimui norma ta, kuri mūsų pačių pa- 
stangomis mūsų sieloje susidaro, o ne ta, kurią kiti sudaro. Savo 
pačių sieloje pajuskime Dievo valią, būtent kas tikrai gera, tobula 
ir praktiška. „Špargalka“ tebūna gera mokiniui, ir tai blogam, 
dar nesubrendusiam. Partijų platformos - špargalkos: jos nedaro 
sau žmonių, savo atsakymu veikiančių. Jei Žmogus - žmogus, 
ne automatas, jis privalo būti nepriklausomas, su savo paties 
vidaus brangenybe - atgaivinta savo dvasia. Skolintomis sie- 
lomis žmonės ne vienybei kurti. 

II. „Aš sakau man duotąja malone visiems jūsų tarpe, kad 
neturėtumėte apie save geresnės nuomonės kaip pri- 
dera, bet kad manytumėte apie save teisingai ir kiekvienas žiūrė- 
damas tikėjimo saiko, kaip Dievas yra paskyręs... Nelaikykite 
patys savęs išmintingais“. 

Esame linkę patys sau daugiau vertumo skirti, neg mums 
pridera, save laikyti išmintingesniais, neg iš tikrųjų esame. Prie 
tokių nė prieiti nėra galima, ne tik suglausti juos vienybėn su 
kitais. Pats sau žmogus saiko neturi. Išmintingas tėra tas, kas 
priima visuomenės saiką, kiek jis pajėgia gerumo tiekti. Iš šalies 
žiūrint tėra galima nuvokti, kas ko vertas. Reikia klausyti, kaip 
mus visuomenė vertina, o ne kaip mes patys save vertiname. 
Darykime kuo daugiausia vertenybių kiekvienas sau - jos mus 
suglaus vienybėn. Kas save patį pervertina, tas pridaro pavo- 
jingų eksperimentų. 

III. „Kaip viename kūne turime daug narių, visi gi nariai turi 
tą patį veikimą, taip mes daugelis esame vienas Kristuje, 
ypačiai gi kits kito nariai“. 

Svarbi gimtojo solidarumo definicija. Žmogaus kūnas - narių 
kolektyvas. Jo gyvybė — bendras visų narių tikslas, į tą pusę 
kreipias visų visi veikimai. Kuris narys atsisako bendrai veikti, 
ardo visą organizmą. Šv. Povilas pasergsti dar vieną plonybę: 
kad nariai ne tik organizme bendrai funkcionuoja, bet kad esti 
kits kito funkcija, „kits kito nariai“. Ranka ar koja yra tiesiogiai 
galvos (smagenų) nariai - daro tai, ką galva įsako. Žmogus ste- 
buklus daro tik dėl to, kad yra vieningas kolektyvas. Bereikia gi 
vaizdesnio aptarimo, kada ir koks kolektyvas sudarys tikrą Kris- 
taus Bažnyčią, gyvą visuomenės kolektyvą. Solidarumo tame pat 
kolektyve netenka pramanyti - jis gimtas. Tik nebeardyk vienin- 
go veikimo. 

IV. „Pagerbimu kits kitą pralenkime“. 

Už kits kitą labiau gerbkime kits kitą... Rodos, lyg Apaštalas 
patartų sudaryti „towarzystwo wzajemnej adoracji“. Tai būtų 
karikatūriška. Čia patariama nepraktikuoti savigarbos, nesi- 
laikyti išdidžia su kitais. Kas kolektyve sau vertybę tepripažįsta, 
tam tenka visi nariai nukapoti ir pačiam žūti. Bet kuris visuo- 
menės narys yra proporcingai naudingas ir dėl to gerbtinas. Nė 
vienas negali būti paniekintas ir atstumtas: be jo vienybė nebūtų 
pilna. 

V. „Meilė tebūnie be veidmainystės. Mylėkite kits kitą brolių 
meile“. 

Vienybės be meilės nesudarysi. Jei vienybėn suvesti iki šiol 
nesisekė, tai tik dėl to, kad kitais sumetimais ją grindė. Vienybę 
grindžia materialinės naudos nuvokimu, kaip ir socialistai, šauk- 
dami proletarus dėtis į viena, kad pagerėtų jų buitis. Tai nepa- 
stovu. Buitis pagerėjo, ir nebėra ko į viena jungtis. O vienybė 
turi būti permanentinė, visados. Artimo meilė giliau siekia. Jos 
objektas visas žmogus, su kūnu, su siela, o ne vienas ar kitas jo 
pasireiškimas. Meilė yra vienybės makštis ar indas jai laikyti. 
Kitame inde ji nepaesti. 

VI. „Nekęskite pikto, laikykitės to, kas gera... Niekam pik- 
tumu už pikta neatsimokėkite, rūpinkitės tuo, kas gera, ne tik 
Dievo akivaizdoje, bet ir visų žmonių“. 

Tai papildymas anų dviejų dėsnių: pagerbimo ir meilės. Tu- 
riu gerbti artimą, bet turiu ir reikalauti, kad jis būtų geras. Sako- 
me gi: eik, vaikeli, nusiprausk, tai pasisveikinsime, pasibučiuo- 
sime. Kas gi bučiuosis su murza ar snargliuotu. Tačiau geras būti 
pradėk pats. Už gera ne tik Dievas moka, bet ir žmonės. Su geru 
bendrauti maga ir blogieji. O kerštininko visi vengia. Kai vienybę 
sudarinėsi savo gerumu, tuo pat reikalausi ir iš blogųjų gerumo. 

VII. „Kiek nuo jūsų pareina, būkite taikoje su visais žmonė- 
mis. Laiminkite tuos, kurie jus persekioja; laiminkite ir nekei- 
kite... Jei tavo neprietelius alksta, papenėk jį, jei jis trokšta, duok 
jam atsigerti. Nes tai darydamas tu krausi žarijas ant jo galvos. 
Nesiduok apgalėti savęs piktumui, bet apgalėk pikta gerumu“. 

Mes gerai žinom, jog civilinis priešas nuginkluojamas tiktai 
gerumu. Bloguoju jis tik įerzinamas ir verčiamas atkaklaut net ir 
regimai jo paties nenaudai. Taikai palaikyti viena tėra radikali 
priemonė - neatstumti nuo savęs priešininko, nemanyti, jog jis 
daro tik bloga savo valia, nestatytis dirbtinių tarpsienių. Rasės, 
luomai, profesijos, konfesijos kiek karų kariavo, kiek kits kitą 
naikino ir paskui dar ilgam pasiliko neapykantos tų, kuriems 
patys buvom kalti. 99 % priešininkų mes patys sau pasidarom. 
Pykimas yra neigiamas veiksnys: jis tegriauna, o nieko nepastato. 
Štai dėl ko Apaštalas moko net neprietelių ne neapkęsti. Taigi 
vienybė sudaryti esą galima net su tariamaisiais priešininkais, 
pirma juos gerumu nuginklavus. 

Materialistas pasakys - tai utopija. O asketui ir romantikui — 
tai tikrenybė. Savo viduje patobulėjęs žmogus ir su liūtu vienybėj 
sugyvena (Šv. Jeronimas}. Bet sielai tobulinti religija teturi prie- 
monių. Ergo tikrąją vienybę tesudarysi religijos patarimais, ne 
socializmu, ne „kolchozais“ ar kuo panašiu. 


KAIP TRADICIJOS VALSTYBINA 
Iš paskaitos klaipėdiečiams III.6. 


Gerbiamieji! Šiuo kartu pavelykite man su Jumis tik pasi- 
šnekėti apie tas tradicijas, kurios padėjo mums tiek suvalstybėti, 
kad pajutome impulsą siekti politinės nepriklausomybės. Moks- 
lo vyras tai jums dokumentuotų, bet per paskaitą tai būtų nuo- 
bodu; geriau aš Jums atmintinai pavaizduosiu, kaip mane, tad, 
manau, ir kitus veikė istorinės mūsų tradicijos. 

Tradicijomis paprastai vadina tai, kas esti atpasakojama ne 
raštu. Tokių tradicijų nebent mūsų folklore bėra; šiaip jau viskas 
surašyta, bereikia tik patikrinti, ar tiesa iš viso, ir iš to atspėti tos 
vietos tautinį, valstybinį ar kitokį reikalą. Teisingai gali tai pa- 
daryti tik savi žmonės, kuriuos istorijos nuotykiai tebeveikia, 
kurie yra tiesiogis to krašto praeities tęsinys. Taijau istorijos nebe 
tradicijos fiksuoti faktai. 

Vis dėlto ir šiuos istorijos nuotykius gaubia tradicija ir mena 
vienus esant iš to krašto tradicijos, kitus ne iš jo tradicijos, pri- 
puolamus, iš šalies antmestus. Napoleono imperializmas, saky- 
sime, negi Lietuvos tradicija, nors ji padėjo jam idėją vykinti, į 
Maskvą eiti. Ir paskesniems laikams neliko jokios „tradicijos“, 
kuri Lietuvą būtų bendrinusi su Prancūzija, kaip su ja subend- 
rino Lenkiją. 

Lygia dalimi ir namie. Senieji Lietuvos valstybės steigėjai 
visokiais vardais ir jos plėtotojai Mindaugas, Gediminas įeina į 
Lietuvos ar, tikriau, lietuvių tradicijos orbitą, o Gediminaičiai 
nebe visi įeina. Algirdas, Kęstutis Lietuvą valdė neva bendrai, iš 
to liko mums Vilniaus tradicija, kad ji centras, ji širdis visai 

Lietuvai. Tuo tarpu Algirdaičiai nukrypo nuo lietuviškųjų tra- 
dicijų; kai lietuviškosios tradicijos krypo iš visų šonų į Vilnių, 
tie vieni Vilniaus valdovai nukrypo Maskvos ar Varšuvos link, 
visai netesėdami buksyru nuvilkti paskui save ir tradicingąją 
Lietuvą. 

„Tradicija“ ne moksliškuoju terminu — čia kažkas sava, ne- 
atskiriama, tapatybė, veikianti taip pat gaivališkai kaip ir rasės 
savumai. Vienos rasės žmogus negi gali pavirsti kitos rasės 
žmogum, žydas lenku, čigonas lietuviu, nors jis tai sava valia 
pareikštų. Tai bus tik pilietinė jo „tautybė“, ne rasinė. 

Žmonių padermės kultūrėja, tad pilietėja ir valstybėja savo- 
tiškai, katra savo kryptim ir nevienodu tempu. Savotiškai nu- 
sistato ir politika: viena tradicinė, kita antitradicinė. Niekas 
nepasakys, kad Algirdaičių vėlesnioji kryptis Maskvos link, sta- 
čiatikių link būtų lietuvių tradicinė; ji buvo visai kitokio po- 
būdžio neg ta pati Maskvos politika, kurią vedė Kęstutaitis 
Vytautas Didysis, savo dukrą Sofiją išleidęs už Vosyliaus. Ten 
pasidavimas svetimai įtakai, čia pavergimas savo įtakai. Ir paskes- 
nieji Vytauto Didžiojo žygiai Maskvos link jau pačioje giliojoje 
senatvėje buvo tradiciniai, lietuviški. O Alšėniškių stačiatikių 
kunigaikščių sąmokslas prieš karaliaus Kazimiero giminę! — 
netradiciniai mums. 

Politikoje, kaip ir įstatymų leidime, tai tėra pastovu, kas iš 
tautos esmės išplaukia; dirbtinai čia nieko nepadarysi. Lietuvos, 
Gudijos ir Ukrainos unija — tradicinė, prasidėjusi ir tęsiama se- 
cundum cor, iš širdies, iš teisybės, bendrai naudai. Ir ta tradicija 
liko iki pat šių dienų. Lenkai panoro dirbtinai sudaryti mums 
vienybės tradiciją. Ir nesudarė. Keliolika kartų surašinėjo unijos 
aktus, pavartodami vis smarkesnius gražbylybos sakinius, o 
unija vis tiek neįvyko. Lietuvos didikai, kurie vieni anais laikais 
atstovavo valstybę, buvo ir liko separatistai, armata manu, su 
ginklais rankose, ir per seimus prieštaravę unijai, inkorporacijai, 
invisceracijai, t. ir t., t. ir t. Kiti kvietės lenkus į uniją tik per savo 
lavonus (Reitanas)?, 

Kas juos tokius padarė? Vytauto D. tradicija. Jis veikė taip 
pat iš tautos tradicijos. Nenuveikė iki galo to, kam reikėjo ne 

vieno žmogaus amžiaus, nors ir ilgo. Bet jis padėjo tradicinį 
pagrindą ir ant jo per ilga atsistojo jo svajojamoji nepriklausoma 
Lietuva. O ką darė Algirdaitis Jogaila, tai nebuvo iš tautos tra- 
dicijos, tik iškrypimas iš jos, ir nieko nepridėjo jo suguldymas su 
Lenkų karaliene: lova, kuria taip smarkiai operuoja lenkai iki 
pat šių dienų, tradicijos nesudarė; ant Jogailos padėto pagrindo 
niekas neišaugo, nors buvo atsidėjus sėjama per keturius šimtus 
metų. Ne ir ne! Nelimpa. Nėra šaknies, nėra ir kamieno. Užsi- 
spyręs padaryti tai, ko nėra tradicijoje, tautos sąmonėje, norsgi 
pasąmonėje, tik priešingų išdavų gauni. 

Mes kartais pasivaipome, kad mūsų Didieji kunigaikščiai 
buvo tiek ekspansyvūs; siekė Volgos, Krymo, Juodmario, Gali- 
cijos, o nesusikaupė namie tautinei kultūrai kelti. Jogaila len- 
kams įsteigė Krokuvoje universitetą’, o Vytautas lietuviams Vil- 
niuje neįsteigė. Bet tai tik neišmanymas. Anųjų laikų sąlygomis 
ir aplinkybėmis to padaryti nebuvo galima, nes pirmon galvon 
ėjo išlikimo problema, o ne plėtojimosi. Išlikti reikėjo resursų, 
kurių tegalėjo gauti tolimuosiuose kraštuose. Mūsų žygiai po 
du tūkstančiu kilometrų buvo tradiciniai, nes jie buvo daromi 
tuo pat sumetimu: kad Lietuvos valstybės brandulas žemaičiai 
išliktų nepaskendę nei vokiečių, nei lenkų jūroje. Ir to pasiekta: 
Vytauto D. tradicija buvo fiksuoti Lietuvos sieną palei Pregelio* 
upę, ir maža betrūko iki tam. Vokiečiams tad jis visai nedaug 
tepralaimėjo: Klaipėdos ir Tilžės kraštus, o galėjo pralaimėti 
Žemaičius iki pat Dubysos. Lenkams jis, kol gyvas, nieko ne- 
buvo pralaimėjęs, o ir miręs paliko galimybės ne viską pra- 
laimėti. 

Jei paskesnieji rusai būtų supratę tikrąją Lietuvos, Gudijos, 
Ukrainos tradiciją, tikriau, jei būtų jos nelaužę chimeriškomis 
užmačiomis lietuvių surusinti ir supravoslavinti, būtų paveldėję 
daug. Mes su Rusija per Gudiją būtume suėję į tradicinius arti- 
mybės santykius. Bet kai Rusija panoro šventvagiškai nusavinti 
mūsų kultūrą, tradicijos nesumezgė. Ar tai ne Apvaizdos daly- 
kas? Ar tai nepadėjo mums išlikti sau Žmonėmis, su politine 
laisve? 

Šitoje salėje, be manęs, matau, yra dar keletas žmonių - p. p. 
Vanagaitis, Gaigalaitis, Stikliorius“ ir k., kurie atmename lietu- 
viškąjį kultūrkampfą“. Pasisakykime, kas saujelei tautiškai ir 
politiškai susipratusių žmonių padėjo, kas įgaliojo juos stoti 
prieš galingą dviejų šimtų milijonų Polizeistaatą? Rusiją? Vienas 
tebus atsakas ~ tradicija per asmenis Rimgaudų - Mindaugų - 
Vytenių - Gediminų - Kęstučių - Vytautų - Sapgijų (Sapiehų) - 
Katkų - Oginskių - Ivinskių - Valančių - Kudirkų. Ar tai tebuvo 
„Manija“, kaip mus kernojo priešininkai? Ne, tai buvo tradicijos 
galybė. Ja šarvuotas ir pats Vytautas Didysis pradėjo kovą be 
skatiko ir be kareivio, o regi, kokių rezultatų pasiekė! Pasiekėme 
ir mes. 

Manote, kad Jus, klaipėdiškiai žemaičiai, ta pati Lietuvos ir 
lietuvių tradicija aplenkė? O iš kur išdygo jūsų aušrininkai, jūsų 
Gaigalaičiai, Vanagaičiai iki pat šių dienų jaunimo? Vytautas D. 
priverstas buvo Jus vokiečiams užrašyti, kaip buvo priverstas ir 
Žemaičius užrašyti, bet diplomatinis raštas tradicijos nenukerpa. 
Per tuos šimtus metų Jus valdė vokiečiai, kaip mus lenkai, o ar 
susidarė tradicija? Kur jos Jums pradžia ir tęsinys? Per kuriuos 
Pričkus ir Vilius? Nėra jums tradicijos su vokiečiais, kaip ir 
mums su lenkais: mus bendrai veikia tos pačios vytautinės tra- 
dicijos, štai dar ne vienas Lietuvos kraštu laiko Vytauto žemę iki 
Pregelio (prof. Voldemaras; dr. J. Šliūpas siekia dar toliau). Kuo 
jie remias? Ta pačia tradicija, kuri pasąmonėje veikia ir Tilžės 
krašto žemaičius. Ir vokiečiai tai numano, kai tokiuo įnirtimu 
naikina jų lietuviškumą, atseit vytautiškumą. 

Padėkokime Dievui, kad bent Klaipėdos krašto žemaičiai gali 
laisvai pasiduoti bendrajai tradicijai! 


ČIURLIONIES „AUKA“ 


Vienas reikšmingiausių čiurlioniško žanro kūrinių „Auka“, 
kitąkart Juozui Tallat-Kelpšai' dovanotas, o dabar Č. Galerijos 
iš jų atpirktas, buvo jau paties autoriaus reprodukuotas fluo- 

rofortu — raižiniu stikle. Originalas Kauno m. muziejuje. Tai 
buvo daugiau bandymas toje meno šakoje, fluoroforte, o ne 
tikras užsimetimas gerai reprodukuoti varsinį veikalą. Tai įspū- 
džio nepadarė. 

Dabar M. K. Čiurlionies galerija pabandė originalą repro- 
dukuoti varsomis „Spindulio“ klišėmis bei spauda 47x60 cm. 
Komplikuotos originalo varsos pabandyta veikslinti keturiomis 
varsomis (keturiomis klišėmis). Ir nors vokiečiai ir k. užsieniečiai 
taip moka paveikslą atmušti, kad iš tolo nė atskirti nuo originalo 
nebėsą galima, vis dėlto tenka pasakyti, kad ir mūsų darbas itin 
gerai pavykęs. Įdomus, pilnas mistiško turinio. Žiūrėk ir kom- 
binuok, vis ko nauja sumesi. 

Parduodamas ten pat galerijoje po 5 litus. 


TEGUL PRIVALGO, PUNTA IR SPROGSTA 


Nuvažiavau pasižiūrėti, kaip ten užusieniuos žmonės be- 
gyveną. 

Mylėdami mane, svetį, užukandos padavė pusę kiaušinio. 

Suvalgiau ir dairaus į šeimininkę. 

Ji suprato. 

— Duok, - sako, - ir antrą pusę - tegul privalgo. 

Suvalgiau ir vėl dairaus į šeimininkę. 

Ji susipranta. 

- Duok, - sako, - dar pusę - lai punta! 

Suvalgiau ir vėl dairaus į šeimininkę. 

Ta susipranta, bet ir nustemba mano ėdrumu. 

— Duok, - sako, — ir antrą pusę — lai sprogsta! 

Du kiaušiniu suvalgęs nesprogau, tik atsidusau atminęs, kad 
mano tėvynėje geri vyrai suvalgo po žąsį ar po kapą koldūnų, ir 
tai nesprogsta... 

Kiti kraštai - kitoki pilvai... 

GIRTOJI DISHARMONIJA 


Iš radio kalbos, pradedant šios vasaros blaiviąją savaitę 


Birželio 28 d.-liepos 5 d. yra savaitė, skelbiama blaiviąja. 
Suprantamiau bus pavadinus blaivybės savaitė, kaip neseniai 
esam praleidę švaros savaitę. Tolygu. Susitaria medikai, sani- 
tarai, kultūrintojai ir pasako griežtą nuomonę, - kad kur tik 
žmogus esti, ten privalo būti šviesu, sausa, ne purvina ir ne 
šiukšlina. Tai ne tik gražu svetį priimant, bet ir pačiam sveika ir 
patogu. Jo akiai ramu, kai aplink estetiška; jo kūnas ilsisi, kai 
vabalai jo neėda; blusos vinsta šiukšlėse, utys įvilkėtuose balti- 
niuose, o musės — kur maisto liekanų randa, kur gulint lango 
nuo šviesos neužsitiesiama. Naudinga sau švarumu papatai- 
kauti - norsgi per vieną savaitę. 

Tie patys medikai, dvasiškiai ir šiaip jau mokyti ir prisityrę 
žmonės griežtai pasako savo nuomonę, kad, be velykinio apsi- 
valymo per rekolekcijas ir išpažintį, verta bent dvejetą kartų per 
metus pasisaugoti nuo ypatingo sielos nešvarumo, kurį padaro | 
alkoholis. Dykas galas paklausyti; negi numirsime susitvarkę 
savaitei, o daug ko gero pritirsime. Pritirsime pirmiausia, kad 
niekas Dievo duodamos harmonijos tiek nedarko kaip alkoholis. 

Pirmiausia pats žmogus taip kilniai ir harmoningai pada- 
rytas, kad blaivus jis tą per gerai nusimano ir ginas visomis 
priemonėmis, fiziškai ir teisiškai, nuo tų, kas jį norėtų padaryti 
ar bent paskelbti disharmoningu, nekilniu. Tai jam esti šlovės 
plėšimas. O pats, regi, gerdamas pasidaro didžiausią skriaudą, 
tyčia alkoholiu taip pagadindamas save, kad net nebepakalbėtų 
ir narių nebepavaldytų. Prisigėręs beatrodo krūva daiktų, nesu- 
krautų į vieną čielybę;: kur kojos, kur rankos, kur galva? Mokytas 
ir sumanus virsta paskutiniu kvailiu niekatauškiu, stipruolis — 
bejėgiu. Jis virsta į nešvarumus, į mėšlą ir purvą, ir visas nusi- 
tepęs pasiduoda gatvininkams pajuokiamas. Didžiausia nešlovė, 
skaudžiausias pasižeminimas visų akyse, o kaltininko neieš- 
koma paduoti tieson ir pabausti kalėjimu, nes kaltininkas - pats 
pasigėrėlis. 

Didžiausia harmonija susidaro šeimoje, sudaromoje Kristaus 
vardan. Kame du trys susidarę Jo vardan, ten Jis pasižadėjo pats 
būti! -su savo ramybe ir meile. Pats, pati ir vaikai. Visi jie sudaro 
viena ir iš viena, glaudžią sutartinę, sucementuojamą meile ir 
nuolatiniu rūpesčiu, kad visiems būtų sotu, jauku ir atvangu. Į 
tokią tai džiaugsmo ir rimties vietą įsiskverbia girtas trukšma- 
darys. Pirma buvęs ramus, švelniaširdis, darbštus rūpintojėlis, 
pats savęs nebepažįsta, nei jo šeima nebepažįsta. Tai alkoholis jį 
pakeitė. Štai jis nekaltų skriaudėjas: muša žmoną ir vaikus, dau- 
žo savus daiktus, lermuoja naktimis, kada kiti ilsisi miega. Visi 
jam nebegeri, visi esą prieš jį, o iš tikrųjų tai jis pats sau nebegeras 
ir todėl šeimai žaladarys. Jis tapo Antikristo atstovas, skiriamas 
Kristui prieštarauti: tvarkai pakeisti netvarka, rimčiai - nerimu, 
meilei — kivirču, sotumui - nepriteklium. Na, kaip žinote, kas 
darosi girtuoklio šeimoje. 

Tokią pat disharmoniją daro girtuoklis ir platesnėje draugėje. 
Man girtuoklis tarp blaivų toks pat negražus įsibrovėlis, kaip 
baidyklė kanapėse ar kviečiuose. Regi vienodą plotą. Vėjelis gra- 
žiai vilniuoja priėjusias varpas. Visur žalia ar geltona, visur vie- 
ninga. Štai žaladariams žvirbliams nubaidyti žmogystos paveiks- 
las - juodu, sučiurusiu vyrų apdaru, kreiva suplyšusia skrybėle ir 
prikabintomis buožėmis, kad nuo vėjo maskatuotų. Kokia be- 
galinė disharmonija auksinių varpų jūroje! Kokia šlykštynė. Argi 
ne toks nusigėręs, skarmalais betesįs apsikarstyti žmogus, kurio 
nebeklauso nariai. Kojos linksta, rankos savaime maskatuoja, va- 
lios nebevaldomas. Bet kanapėse baidyklė turi savo tikslą, kam 
nors naudinga; o girtuoklis jokio neturi tikslo — jis pašalintinas 
kur nors į tam tikrą, nuo kitų atskirtą vietą, į sanatoriją girtuok- 
liams, kol vėl pradės jo valia veikti; vėl jis tesės taip gyventi, kaip 
kiti gyvena šeimoje, draugėje, ir nebedarkys jų harmonijos! 

Girtuoklis blaiviomis dienomis susipranta blogai darąs, pats 
nesikenčia, bet kad valios nebeturi, gėrusio kriminalisto nė teis- 
mas nebeteisia, vadinas, jis nebe žmogus, nes už savo veiksmus 
nebeatsako; jo belieka saugotis kaip vilko ar aprieto šuns. 

Koks kitoks tampa negirtavęs girtaut ėmęs, įtikimiausiai pa- 
rodo ekonominiai jo sumetimai. 

Žiūrėk, normalusis ūkininkas šeimininkas kaip gražiai, suma- 
ningai sumeta, kiek jis visa ko pasigamino ateinantiems metams: 
tiek ir tiek javų, tiek ir tiek pašaro. Visu tuo tegalės iššerti tiek ir 
tiek gyvulių, daugiau ne. Ir tiems gyvuliams tegalės davinėti 
kasdien po tiek ir tiek, ne daugiau. Šeimininkė taip pat laiku 
sumeta, kiek ji pavilgos turės ir po kiek galės viralus uždarinėti, 
kad per visus metus būtų vienoda. Kas daugiau turi, riebiau, kas 
mažiau, ne taip riebiai. Ir mūsų žmonės sotūs, nors nepilvoti. 

Kas gi būtų, kad ūkininkas, visa ko pasigaminęs, rudenį iš- 
keltų didelę puotą visai apylinkei? Valgykite ir gerkite ir mane 
garbinkite! Kaimynai valgytų ir gertų; visa suvalgytų, bet dos- 
niojo nepagerbtų. Išeidami kalbėtųs: „Koks kvailys! Bene mes 
patys neturime ko pavalgyti. Ėmė, surydė sulakino, o paskui ir 
pats nebeturės“. 

Ar ne taip daro mėgstąs pagirtuokliauti? Jis turi kišenėje tiek 
ir tiek pinigų. Pinigai jam daug kam reikalingi dabar ir paskui 
bus reikalingi iki pat kito rudens. O jis, ėmęs gerti, „širdies 
gerumu“ (girtuoklio širdis, kaip ir kiti nariai, be valios) susitelkia 
aplink savo stalą visai nereikalingų jam žmonių ir šaukia: „Ger- 
kite, aš šiandien pinigų turtingas!“ Visi geria apsigeria, o paskui 
tik fundytoją keikia: „Nebūt jo buvę, būtume namo parėję; dabar 
nugirdė, ir tu žmogus virsk kiaule, sirk pagiriomis, o darbai 
nelaukia. Ką gi tas kvailys dabar bedarys, visus pinigus kaip į 
želinį subėręs“. 

Valgyme, šėrime nuosaikiausias, gėrime be jokio nuosaiku- 
mo, nes alkoholis atėmė iš jo tai, ko vienas žmogus teturi — 
nuovoką, sumetimą, logiką, net omę gyvybei išlaikyti, sveikatai 
išgelbėti. 

Vyrai, moters! Nepasiduokite alkoholio vyliui! Jis įveikiamas, 
kai veikiama. Mėginkite jį priveikti bent dukart per metus, blai- 
vybės savaitėmis, ir įsitikinsite, kad tai galima ir verta. Teįsivieš- 
patauja mumyse gyvenimo ir sielos švara, jei norime būti nors 
kiek laimingi. Laimingas juk ne tas, kurs retkarčiais pašūkauja, 
pablevyzgoja, bet tas, kuris moka savo veiksmų harmoniją, jų 
sutartinumą laikyti. 

Šalin alkoholį bent blaiviosiomis savaitėmis! 

PABALTIJUI PRIVALOMOS VOKIEČIŲ 
IR RUSŲ KALBOS! 


I 


Lietuvos-Latvijos-Estijos išorinis uždavinys ~ palaikyti neiš- 
ardomą pajūrio gurguolę, o išvidinis uždavinys — pagreitintu 
tempu kelti tautines savo kultūras. 


II 


Pabaltijys privalo mokėti vokiškai ir rusiškai. 
Vokiečių tradicija Lietuvoje, Latvijoje ir Estijoje. 
Vokiečių ekonominiai ir pirklybos santykiai su jomis. 
Vokiečių aukštasis kultūros laipsnis ir mokslai. 
Dvasiniai ryšiai su rusais. 

Izoliavimasis nuo rusų kalbos žalingas. 

Rusų valstybingumas tebeveikia. 

Kultūrų bendravimas. Humanistika ir teisės. 

Aisčiai artimesni slavams. 

Pabaltijo ekspansija į rytus. Jų platybė. 


III 


Ar pavojinga pati kalba? Kalba ir politika išskiriamos, kai 
esame tautiškai apsisprendę. 
Pavojinga tėra mišra šeima. 


I 


Trys nedideli vakarų šono Randstaatai?, susidarę buvusia- 
jame Rusijos imperijos Pabaltijyje, egzistenciją tepalaikys savo 
ištesėjimu, o ne kitų globa. Ar mes nežinome „opekūnų““ psi- 
chologijos? Lietuva-Latvija-Estija (net gal ir Suomija) natūraliai 
sudaro vieną ištisą pajūrį ir privalo laikyti neišardomą gurguolę, 
iš visų pusių tykojant jų vokiečiams, rusams ir lenkams. Kuriai 
tykotojai pasisekus apžioti, nors ir ne praryti, vieną dalį, didės 
apetitai apžioti ir kitas dvi dalis; nepraryjant visa ko, bevelys 

pasidalyti tarp savęs. Lango prakirtimas į Europą? - tik poetinė 
figūra, toks veidmainiškai kuklus pasakymas: kas jau turi pra- 
sikirtęs langą, kertas ir duris, o kai ir duris prasikerta, nebenori 
kad ir visa siena bebūtų. Pajūrio valstybės, laisvai atidariusios 
savo uostus pirklybai, padarė pakankamą garlaidę (otdušnik) 
tolimesnėms nuo jūros valstybėms ir daugiau nieko nebeprivalo 
nusileisti. Antra vertus, ir tolimesnieji kaimynai privalo tuo 
pasitenkinti, jei jiems tikrai terūpi nevaržomas importas ir eks- 
portas, o ne teritorinė okupacija. Negi paslaptis, kad Bolševikijai 
Randstaatai kliudo betarpiškai veikti Vakarus, o Lenkija tuč- 
tuojau bevelys šeimininkauti Pabaltijo uostuose, o ne tik sve- 
čiuotis juose. Niekur neišgriautas trijų pylimas tai conditio sine 
gua nonėjų egzistencijos. Šiandieną niekur neberasi tiek naivaus 
piliečio, kurs dar manytų, kad valstybės grupuojasi ir tvarkosi 
idealistiniais sumetimais, kad net visuomenes revoliucina var- 
dan „liberté, fraternité, ėgalitė“* ar ko tam lygaus. Tai tik mažųjų 
valstybių atributas, tokių kaip Šveicarija, Švedija ir jos draugės, 
kurios materialinės galybės stinga. „Kultūringieji“ gi Vakarai 
beišmano materialiąją pajėgą, senokai pamiršę visus idealizmus 
ar net paprastus žmoniškumus. „Kultūringiesiems“ Vakarams 
Lietuvos, Latvijos, Estijos nepriklausomybės ne romantiškieji 
subrendusio pilietiškumo žiedai, bet tik paprasčiausia barjera, 
sveikas pylimas nuo bolševikų potvynio, kaip Nyderlandui — 
nuo jūros bangų. Kas kita mes Skandinavijai, Šveicarijai, kurios 
jokių barjerų nereikalingos: jos vienos tesidžiaugia mūsų kultū- 
ros ūgiu ir politiniu išlaisvėjimu. 

Ar Kovas, ar Temidė? lems mūsų ateitį, visoms eventualy- 
bėms privalome vienaip pasiruošti: katras sau ir bendrai visos 
trys visomis pajėgomis ir pagreitintu tempu kelti ir stiprinti 
tautines savo kultūras iki pasieksime vidutinį Europos kultūros 
aukštį. Aivazovskio devintoji banga (deviatyj val)? per mus dar 
nepersirito; ji tenesutriuškina kultūriškai ir tautiškai stiprų. 

Ankštose savo ribose suspausti milijonai germanų savo eks- 
pansijai teturi vieną kryptį - nach Osten’, pirmon galvon atgrieb- 
ti prarastąsias savo pozicijas „Ostseeprovincijose“ ~ Kurlande, 
Liflande ir Estlande!“; jas vokiečiai ir Rusijos imperijoje tebe- 

samas laikė savomis provincijomis. Lygiagrečiai tebeina pastan- 
gos kolonizuoti apytuščią Lietuvą; tam tikslui visados buvo 
fondų, ir jie neišseko. 

Lenkams tebėra sakramentališkas politikos principas - 1772 
metų Respublikos sienos: su visa Didžiąja Lietuvos Kunigaikš- 
tija, su Latgalija - Inflanty Polskie, su vasaliniu Kuršu". Kas gi 
belieka? Vidžemys'. Tai jau pridėk ir jį, kad arčiau būtų Igau- 
niai? - grasinimo pozicija pačiam Petrapiliui. 

Carų Rusija tenkinosi mūsų teritorijomis; kultūrinės ir kito- 
kios priespaudos buvo jai antrinis dalykas. Komunistų Rusija 
visas politines nelygybes stengias niveliuoti, niveliuodama so- 
cialines būkles. Bendroji komunistinė vidaus santvarka turėsian- 
ti padaryti nebejaučiamas politines sienas, visas barjeras. Idea- 
listai sakos tuo tikį, gyvenimo praktikai laiko tai chimera. Mes 
prisiskiriame prie gyvenimo praktikų ir neprivalome tikėti chi- 
meromis, jokiais eksperimentais, kol mūsų nepriklausoma egzis- 
tencija stabilizuosis ir bus jau tikra bent kultūros atžvilgiu. Tau- ` 
tinei, nors ir mažai, kultūrai plėstis tėra viena tikra sąlyga — pilna 
nepriklausomybė teritorijos ir politikos atžvilgiais. Šiais atžvil- 
giais tiek pat mums kenksminga ir eibinga politinė okupacija, 
kaip ir politinė ar nors tik kultūrinė hegemonija: svetima do- 
minacija vis tiek slopina tautos dvasią. Komunizmas budi - tai 
mums primena pučai Estijoje, teismai Latvijoje ir Lietuvoje“. 
Budi ir lenkizmas: ar negana faktų Latgaloje ir Žiemgaloje?! 
Budi pagaliau ir germanizmas: tai parodo nuolatiniai puolimai 
Lietuvos provincijos Klaipėdos krašto iš vidaus ir iš oro per 
Tautų Sąjungą. 


II 


Aš čia kiek apstėliau konkretinau Pabaltijo pavojumus, kad 
suprastume, dėl ko visos trys Pabaltijo valstybės instinktyviai 
jaučia reikalą kuo kiečiausiai tarp savęs susicementuoti. Bet 
kaip? Be ekonominių priemonių, jau nuo 1923 m. man tenka 
girdėti taip Estijoje, taip ir Latvijoje apie būtinumą vieną kurią 
kalbą laikyti viso Pabaltijo tarptautine diplomatiniuose ir kultū- 
riniuose santykiuose. Tik nevienodai mano, kurią. Kai vieni 

skiriasi vokiečių kalbą, kad ji tradicinė ir labiau mokama, kiti 
skiriasi anglų, kad ji pasaulinė. Prancūzų kalbos niekas nebe- 
mini: ji nustojusi pasaulinės reikšmės; o rusų kalbos visi paniškai 
bijo, ypač Estija, kad ji nebūtų smūgis jų nepriklausomybei. 
Klausimas paduodamas ir šiam VIII Lietuvių-Latvių vienybės 
kongresui. 

Referuodamas šį klausimą Kongresui, nepasiūlau kurią vieną 
kalbą susitarus laikyti visam Pabaltijui privaloma; tik konsta- 
tuoju faktą, kad dėl geografinės ir politinės savo būklės Pabal- 
tijys privalo mokėti net dviejų svetimų kalbų, būtent vokiškai ir 
rusiškai. Pasvarstykime, kaip dalykai yra. 

Pabaltijį likimas sudėjo su artimiausiais kaimynais vokiečiais 
ir rusais. Vokiečiai sugermanino ištisą lietuvių provinciją Rytų 
Prūsus - Ostpreussen; autochtonus prūsus mechaniškai ekster- 
minavo, į patuštėjusias vietas atėjusius žemaičius suvokietino 
tiek, kad pačiame Žemaičių pasienyje, Klaipėdos krašte, beliko 
pusė tebekalbančių bočių kalba, o už Nemuno gangreit tik 10 %. 
Tautinė vokiečių neapykanta siekia ir šiuos išnaikinti. Tiek jau 
to, kas seniau buvo. Turime naują faktą: dešinioji panemunė per 
vokiečių pralaimėtą karą prisišliejo prie grynai tautiškos Lie- 
tuvos, pati po truputį atsigriebdama lietuviško tautiškumo, bet 
ir valstybei įkraudama vokietiškumo. Lietuvos valstybėje dabar 
randasi vienoj krūvoje apie pusantro šimto tūkstančių piliečių, 
kurie gerai moka vokiškai, neskaitant tų, kurie sporadiškai iš- 
blaškyti ar išsiblaškę pasieniuose ir po miestus. 

Latvijoje ir Estijoje vokiečių kalba irgi nuo 6-700 metų veikia; 
ji padarė gilią ir radikalią įtaką į tos vietos kalbos formavimąsi ir 
daug ką suvokietino. Estą, estę, rečiau latvį, latvę Rusijoje vadin- 
davo „baltijskij nemec'““*. Latvijos ir Estijos senoji buržuazija 
perdėm vokiška, ir jos kone pusė; stambieji gi žemininkai veik 
visi buvo vokiečiai; dabar jie netekę žemių, bet patys liko su visu 
savo vokietizmu, nors ir prigudę prie vietos kalbų, ir nebepiga 
jie atskirti nuo latvių ir estų. Vietos kalbos jiems išeiginės, vo- 
kiškoji gi - šeimos intyminė, tad už viską brangesnė. Manau, 
kad 50 % latvių ir estų susikalba vokiškai, o tą mokėjimą palaiko 
permanentinis vokiškasis elementas; miestuose jis kone visus 

išmokė vokiškai susišnekėti ar bent suprasti. Mokykla lengvai 
papildo ko trūksta ar aikštėn išvelka tai, kas glūdi tautiškoje 
pasąmonėje. Ir tūkstančiams studentų visai nekeblu klausyti 
profesorių vokiško dėstymo, o paskui specialintis Germanijoje. 

Taip yra namie. Pirklybos santykiai daugiausia visus mus 
mezga su Germanija. 50-70 % savo žaliavos ir ūkio produktų 
mes eksportuojame į Germaniją. Ir antraip, nė vienas kraštas, nė 
viena tauta neturi pas mus tiek savų agentų kiek vokiečiai. Pri- 
dėk čia žydus, tebekalbančius viena sena vokiečių tarme”, kuri 
leidžia jiems konversuoti ir naująja bendrine tarme. Visa tai 
suėmus į viena, pasidaro iš mūsų gana tirštas vokiškas skiedinys. 
Lietuviui, latviui, estui nė viena kalba nėra tiek įmanoma mo- 
kytis kaip vokiečių. Ir ji, vos tik pradėjus vidurinėms lietuvių 
mokykloms dirbti savosiomis programomis, savaime atsirado 
ten antroje vietoje, tuoj po gimtosios, kaipo privaloma visiems 
mokėti. Manau, taip pat Latvijoje ir Estijoje. Mes, artimieji vo- 
kiečių kaimynai, daugiausia bendra su jais turėdami, volens 
nolens!š privalome vokiškai mokėti, jei norime su jais bendrauti 
komercijoje ir pramonėje. 

Prisideda dar vienas faktorius: aukštoji vokiečių pasiekta 
bendrosios kultūros viršūnė. Moksluose, menuose ir literatūroje, 
technikoje ir pramonėje, griežtai visose srityse vokiečiai stovi 
pačiame priešakyje greta anglų ir prancūzų, kai kada net ir pro 
juos prasikišdami. Jei kur anglai ar kas kitas juos pralenkia, 
pirmas tai pastebi vokietis ir tuojau pasisavina. Nemint kodėl 
juos vadina tobulintojais svetimų pramanymų, jei ko patys ne- 
pramano. O pramano daug, net iki beždžionės, juokais tariant. 
Vokiečiai didieji pasaulio knygų leidėjai (po keliolika tūkstan- 
čių kasmet, kartais iki 23 000). Prirašo originaliai ir prisiverčia. 
Vokiečių literatūra tad esti pilnasis aruodas mokslo žinių, pil- 
nasis atvaizdas literatūros pasiekimų. Ir visas pasaulis skuba į 
vokiečius papildinėti savo žinojimo ir vokiečių kalbos mokėjimą 
išsivežioja į visas šalis. Angliškai mokėdamas gali išvažinėti vi- 
są pasaulį. Taip visi sako. Tą gali padaryti ir vokiškai mokėda- 
mas. Su prancūzų kalba jau nebe. Pabaltijui tad vokiškai mokėti 
ir lengviausia, ir verčiausia. Ir kviestis į save vokiečių kalbą 

netenka: ji savaime čia pasiėmė deramą jai vietą ir vargu bau 
kam ją beužleis, kad ir kažin ką dirbtinai prasimanytume. To- 
kioms sąlygoms esant, vokiškai privalo ir gali mokėti visi, kurie 
tik pretenduoja vadintis inteligentais ir valdyti savo kraštą. Ne- 
mokėjimo niekas nepateisins, nei tai, kad mokykloje negalima 
išmokti svetimos kalbos, kuria kiti dalykai nedėstomi: mokyklos 
trūkumus lengvai papildo gyvenimo praktika. 

Štai tau ir yra bendroji Pabaltijo kalba. Yra ir antroji keletu 
atžvilgių tolygi vokiečių kalbos populiarumui Pabaltijyje. Tai 
rusų. Per trylika metų savaimingo tautinio gyvenimo Lietuvos 
švietimo aparatas tiek pagerėjo, kad jau gali atmesti kai kuriuos 
šablonus ir pasiimti kai ko realiai naudingesnio. Ūmai ir griežtai 
atkirsdama nuo Rusijos imperijos savo žemę, Lietuva manė taip 
pat griežtai nutrauksianti ir visus dvasinius ryšius, kurie buvo 
per 120 su viršum metų susimezgę. Pasirodo, kad kultūros da- 
lykų, kurie prigijo, mechaniškai neatmainysi. Tyčia pamiršęs, 
pasigesi, ir teks tau grįžti prie kai ko seno. 

Iš pat pradžių buvo manoma, kad rusų kalbos neverta ūmai 
pašalinti iš mokyklos; gana bus, kad gimtoji taps dėstymo kalba, 
rusų gi kalba gerai bus palikus kaip mokslo dalykas. Nugalėjo 
sentimentas. Lietuviams buvo per koktu tęsti carizmo tradicija, 
laikyti tą kalbą, dėl kurios tiek pažeminimo prityrė savoji. Mums 
rodės, lyg su rusų kalba vėl grįš rusas žandaras ir šnipas, visai 
svetimas tam kraštui valdininkas etc. Svetimas valdininkas pa- 
keisti savuoju buvo ne per keblu. Kas kita atstoti išsiplėtojusi 
aukštos kultūros kalba, kuria buvo valdoma imperija, ta kalba, 
kuria dar nieko nevaldyta. Ir Švietimo ministerija nuo šių mokslo 
metų įsileido ją į vidurines savo mokyklas kaipo neprivalomą, 
pasirinktinai anglų, prancūzų ar ją, ir lauks rezultatų. Jie netruks 
pasireikšti, ir nesunku atspėti kaip. Nors jaunoji mūsų generacija 
rusiškai nebemoka, vis dėlto jai rusiškai pramokti bus daug kartų 
lengviau neg prancūziškai ir šimtus kartų lengviau neg angliškai. 

Lietuvos valdžios sumetimas čia turėjo būti toks pat kaip ir 
Latvijos ar Estijos, būtent kad rusų kalba Pabaltijui yra tiek pat 
būtina kaip ir vokiečių, nors ir kitu atžvilgiu. Savas naujai susi- 
dariusių valstybių valstybingumas negali būti perdėm ir išsyk 

pagamintas; jis tegali būti tęsinys jau ilgai buvusio kito valsty- 
bingumo, šiuo atveju rusiškojo. Rusijos pavergtosios tautos ga- 
lėjo kiek spirtis rusiškajai kultūrai, nes turėjo savąją, užtat vals- 
tybės santvarkai turėjo pasiduoti pilnai; joms nebuvo palikta nė 
šešėlio autonomijos, o kur buvo likę”, tai buvo išdraskyta ir 
pakeista bendraisiais įstatymais. 

O ir kultūrų bendravimo nėra galima sustabdyti; nebuvo 
galima praeityje, nebus galima ir ateityje; tai ne teritorija, kurią 
aprubežiuoti, kurią atskirti viename punkte galima spygliuotų 
vielų tvora, kaip antai Estija atsirubežiavo nuo bolševikų. Mė- 
ginta tai padaryti, bet per keliolika metų izoliavimosi nuo rusų 
kalbos patekta į keblią būklę: humanitarai, ypač gi teisininkai, 
be rusų kalbos rados kaip be akių ir rankų. Savųjų įstatymų mes 
susidarėme vos mažą dalelę, jų kodifikacija eina pamažu, trunka 
bent keliasdešimts metų; praktikoje mes esame priversti tebe- 
vartoti pirmykštį rusų „Svod Zakonov“. Teisėjas, nemokėda- 
mas rusiškai, Lietuvoje negali būti teisėjas; jis be juridinio lie- 
žuvio bejėgis. O be teisėjų negi apsieisi; ką gi besakyti apie teisės 
mokslą. Profesoriui lotynų ir rusų kalbos lygiai privalomos; be 
vienos ir antros jis nė įžengti nepajėgs į teisių ir jų istorijos mišką. 
Ką gi jis veiktų ir įžengęs? 

Mes, Pabaltijo gyventojai, tik ne „baltai“, kuriuo vardu imta 
vadinti kažin kodėl tie vieni Pabaltyje gimę vokiečiai, ir savo 
būdu artimesni esame su slavais (aisčiai slavų pusbroliai) neg 
su vokiečiais ar iš viso su anglosaksais. Tad daugiau privalome 
žiūrėti realumo, ne sentimento, žiūrėti gyvenimo, kur jis mus 
veda, ves ir kaip toli galės nuvesti. Didžiosios galybės vis tiek 
veiks mus mūsų naudai ir nenaudai, kaip mes dabar tai supran- 
tame; to neišvengsi, nei baile neapsiginsi. 

Vienas tų didžiųjų veiksnių, force majeure?!, yra Pabaltijo eks- 
pansija. To visos trys valstybės yra per gerai prityrusios praeity- 
je iki Didžiojo karo ir per karą; tai palieka ir ateičiai, nežiūrint 
laikinos stagnacijos. Visos trys valstybės lygiai aiškiai nujaučia, 
kad į platųjį pasaulį joms tėra vienas kelias, į rytus, ne į vakarus, 
ypač ne į Germaniją; ten nebėra kur nė piršto įkišti. Rusija plati, o 
už Rusijos Azija dar platesnė. Rusija plačiau pradarys Pabaltijui 

duris į pasaulį neg Vakarų Europa. Su kolonijomis, su pramone, 
su pirklyba, su profesinėmis žiniomis Pabaltijui teks eiti į arti- 
mąją Rusiją, į jos Sibiriją, į jos valdomąsias Vidurinės Azijos 
platybes. Ir dar toliau: pačioje bekraštėje Kinijoje šiandien vieš- 
patauja rusų, nebe anglų kalba. Šiandien rusų kalba paplitusi 
nebe !/; dalyje pasaulio, 03/;, tad rivalizuoja su anglų kalba, nors 
dar nėra universalė kaip ši. Ateityje tenumatoma anglų kalbos 
siaurėjimas, o rusų kalbos platėjimas. Šiaurinė pusė Azijos ir va- 
sarinė pusė Europos, kur veik vieni slavai gyvena, pabalsuos už 
rusų kalbą, nes visų slavų politinės simpatijos atitenka rusams. 
(Žinoma, ne bolševikams, o jie negi per amžius žiaurybėmis 
viešpataus). 

Komunizmo problemos aš čia nesprendžiu. Tekalbu apie 
vieną rusų kalbą, simpatišką, gražią, aukštai kultūrintą, su tur- 
tinga literatūra ir žinija. Ir neperšu jos Pabaltijui privaloma. Iš 
kabineto nieko neįpirši. Bet kurį (didesnį ar mažesnį) kalbos 
visuotinumą teišsprendžia pati gyvenimo eiga. Kabinetai seniai 
jau nulėmė tarptautinę rolę esperanto kalbai. Ir ji populiari; jos 
moka 2-3 milijonai žmonių visame pasaulyje ar net daugiau, o 
jos reikšmė vis dėlto tebėra pagalbinė, ne vadovaujama: tik ko- 
mercijos korespondencijai. Nei mokslui, nei menams esperanto 
kol kas netesėjo duoti nieko pagrindinio. Rusų kalbą pats gyve- 
nimas primeta privaloma visam Pabaltijui. Ji mums visiems 
šiandien tebetarpininkauja ir dar ilgai tarpininkaus, kolei pateks 
Rusijos išauklėtoji mūsų karta. O ateinančiai kartai kuri gi tarpi- 
ninkaus? Mūsų vaikai rusiškai nebemoka. Taip pat rusų kalba. 
Žiūrėk, kaip lengvai nugalime rusų kalbos nežinojimą, kai tenka 
mums profesorių klausyti ar kuris reikalas Rusijoje atlikinėti. 
Tiek rusų kalba Pabaltijui nesvetima. 

Belieka pakalbėti apie kalbų pavojus, kurie verčia šią ar tą 
kalbą nepakęsti. 


III 


Su kalba eina jos reprezentuojama tautinė kultūra, net vals- 
tybės reikalai, toli gražu ne tolygūs tos vietos reikalams. Faktas, 
kad į Afrikos juodukus pirma eina misionierių kalba kultūrin- 

toja, o paskui misionierių eina spekuliantas, hegemonistas ir 
okupantas. Aigiptas, Palestina suprancūzėjo, prancūzams turint 
ten mandatą”, ir mandato tolesniam laikui prancūzai sau rei- 
kalavo, kad ten - suprancūzėję. Lenkai savo pretenzijas į Lietuvą 
remia „kultūriniais užkariavimais“, nors čia jų kalba tebuvo 
prigijusi, apie kultūrą visai neteko kalbėti. Vokiečiai antraip — 
sugebėjo Latvijoje ir Estijoje pakelti kultūrą, dažnai tyčia veng- 
dami liaudžiai skiepyti savo vokišką kalbą, kad ji nenustotų 
aristokratiško eksliuzivizmo. Kalba ir kultūra tad ne visados eina 
pervien. Užtat kalba su politika glaudžiai susisieja. Iš čia ir kyla 
baimė kalbos, baimė politikos. Pasiūlius estams rusų kalbą pri- 
valoma, gauni griežtai neigiamą jų atsaką - girdi, tai grėstų jų 
nepriklausomybei, su rusų kalba įsigalėtų bolševikai. Ir šiaip jau 
Pabaltyje pasireiškia politinė rusų kalbos neapykanta. Ar pa- 
grįsta? Kad seniau to reikėjo bijoti, tai dar nereiškia, kad ir dabar 
taip pat. Rusų kalbos bijoti būtų tiek pat racijos kaip ir vokiečių. 
Kalbėjome, kiek vokiečių kalba buvo įsigalėjusi Latvijoje ir Es- 
tijoje. O dabar ką ten bematome? Gyvą politinę jos neapykantą, 
o ne pasigrožėjimą. Per daug sąskaitų buvo su vokiečiais žemi- 
ninkais turėta, kad vokietis baronas taptų brolis latviui kalpui”, 
kad su juo būtų galima visu kuo dalytis. Vokiečiai nebenutautins 
nei latvių, nei estų; nebebijo to nei lietuviai. Vokiečių kalba nie- 
kur nebelies kelio vokiškam valstybingumui, nebegrės mūsų ne- 
priklausomybei. Ačiū Dievui, tiek jau esame tautiškai susipratę ir 
apsisprendę, kad vokiška ar kita kuria svetima kalba sugebėsime 
naudotis, neduodami jai privilegijų viešajame gyvenime. 

Politinė kalbų neapykanta tad yra atmaininga, ir net pama- 
nyti abuoja, kad mes kurios kalbos galime tiek neapkęsti, kiek 
lenkai neapkenčia ukrainiečių, gudų, lietuvių, latgalių, vokiečių 
kalbų. Lenkuose pykimas ant eksterminuojamųjų tautų yra ly- 
gus pykimui skerdiko, kuriam galabijamas meitelis ar avinas 
įspiria ar bent šiaip jau spardos. Reikalas dabar verčia tuos pa- 
čius lenkus plačiai naudotis jų nepakenčiama vokiečių kalba; 
reiškia, dabar jau yra priemonių, įsileidžiant svetimą kalbą, ne- 
įsileisti visa to, kas paskui ją įsikibę seka, politikanų. Tam gi yra 
diplomatija. 

Iš svetimų kalbų šalies vienas tegresia tikras pavojus — tai šei- 
mai. Mišra šeima - tautos vėžys. Bet sveika visuomenė sugeba ir 
nuo to izoliuotis; nepasiduodančias tautinimui šeimas palieka 
sau. Tautai jos žuvusios, bet jos žūva vienos, nepatraukdamos 
kitų. Mišros šeimos - mažumų laimėjimai. Kuri gi valstybė šian- 
dien neturi mažumų? Stiprios pas mus žydų, lenkų, vokiečių, 
rusų mažumos, mišrųjų šeimų stiprinamos; bet argi jos lemia 
valstybių likimą? Ne jos. Lemia autochtonai. Nors Kaune, Vy- 
tauto prospekte, stovi visa eilė svetimų gimnazijų?“, jos nebe 
tvirtovės valstybei griauti. Nebebijome judaizacijos, germaniza- 
cijos, polonizacijos, nebeturime bijoti ir rusifikacijos. Tose pačio- 
se svetimose mokyklose jaunimas valstybėja reikiama kryptimi. 

Apie anglų kalbą nekalbu. Ji tebūtų reikalinga plačiai einant 
į pasaulį. Tačiau Pabaltijui neskirta tokia rolė; jos rolė kukli ir 
apibrėžta, jos reikalai eis ne tiek didžiu maštabu, kad galėtų 
apimti universum”, 


ANTANAS SMETONA - DIDIS RAŠTO 
ŽMOGUS 


Minint 25 metus jo rašto darbo 


Mūsų Respublikos Prezidentas, kol pateko Tautos vadut, per 
dvidešimt penkerius metus lietuvius tvarkė savo raštais. Kaip 
pradėjo doroti Lietuvos Ūkininko laikraštį Vilniuj 1906 m.?, taip ir 
nepadeda plunksnos iki šiam 1931 m. laikui. Kad viską surink- 
tumei, ką Antanas Smetona yra parašęs, būtų bent dešimts labai 
storų knygų. Ag ir mėginta surinkti. „Pažangos“ bendrovė? iš- 
spausdino tai, kas buvo parašyta iki Lietuvai laisva pasidarant 
(1918); susidarė ketverios didžiulės knygos ir dar liko penktajai 
tokiai pat. Tų knygų šie vardai: 1. Vienybės gairėmis; 2. Šviesos 
takais; 3. Atgimstant ir 4. Lietuvos santykiai su lenkais“. Jų galima 
pirktis visur, tik nepigiai: po 10 litų katrą. Yra dar rašęs vokiškai. 
Dėl to ir verta jų autorius geru žodžiu paminėti. Apie jį išleista 
visa knygelė, vardu Jaunosios Antano Smetonos dienos". 

Antanas Smetona gimė 1874 m. rugpjūčio 10 d. Užugiry. Tai 
toks Lėno ežero kraštas už girių Ukmergės apskrity. Jo tėveliai 
ten Užulėnio kaime teturėjo ketvirtį valako, kai visi broliai pa- 
sidalijo. Vadinas, turėjo labai maža žemės, o vaikų daug, tai iš 
ko čia išleisi juos mokslan? Vienas jų vaikas, Antanas, betgi 
įsimušė galvelėn Šventojo Rašto žodžius: „Prašykite, ir bus jums 
duota, ieškokite, ir rasite““. Giliai tikėdamas, kad Dievulis yra 
teisingas, ką pažada, tai ir padaro, Antaniukas karštai melsda- 
vos, kad tasai Dievulis, davęs jam geros sveikatėlės, dar pridėtų 
didelio didelio mokslo. Ir ėmė mokytis. Ilgai ilgai ruošės čia savo 
Taujėnų valsčiaus pradžios mokykloj, čia Ukmergės, čia Liepo- 
jos, čia Palangos miesteliuos, kol pateko Mintaujos gimnazijon". 

Mokytis Antaniukui bent kiek padėjo jo klebonas Jonas Bal- 
vočius, rašytojas, Geručiu prasiminęsš. Padėjo ir broliai, bet ir 
patys jie buvo beturčiai. Tai daugiausia teko pačiam užsidirbti 
mokslui, ir Antanas jau nuo trečios klasės vargsta, padeda ki- 
tiems mokytis ir pats mokos. 

Sunku be skatiko svetur gyventi. Kad bent iš šalies niekas 
nekliudytų! A. Smetona mokės tais laikais, kada ruskiai taikės 
mus praryti - priversti, kad visi mes rusiškai kalbėtumės ir mels- 
tumės. Kai to pareikalavo iš Mintaujos moksleivių, jie susitarė 
nepasiduoti. Vyresnieji tvarkė jaunesniuosius. A. Smetona tada 
buvo jau aštuntoje klasėje, tai buvo lyg vadas mažiesiems: telkė 
vienybėn, paskui dykai juos mokė, kad pavaryti neatsiliktų ir 
nesugaištų metų, rašė prašymus vyriausybei. Na, dirbo ir už tai 
buvo pavarytas prieš pat baigiant gimnaziją. Gimnazijos baigti 
gavo nuvažiuoti Petrapilin (1897 m.). 

Čia pat įstojo aukštojon mokyklon, universitetan?, mokytis 
advokatauti. Vėl dirbk duonai, kad galėtum mokytis! Vėl tau 
pilna visokių kliuvinių! 

Ruskių valdžia labai nemėgo, kai žmonės imdavo būriuotis: 
vis manydavo, kur du trys šnibždasi, ten prieš valdžią tariasi. 
Nemėgo ir kai studentai būriuojas, tai ėmė ir uždraudė jiems 
taip daryti. Studentai pasipriešino. Antanas Smetona taip pat ir 
vėl buvo pavarytas iš mokslo, pasodintas kalėjiman ir ištremtas 
iš Petrapilio Vilniun. 

Tai būta Dievo Apvaizdos. Čia A. Smetona pirmą kartą išvy- 
do Lietuvos širdį, jos garbės vainiką, žaliųjų bromų miestą, pa- 
sakų šaltinį. Įsiskonėjo tą lietuvių sostamiestį ir paskui ėmė jį 
ginti nuo svetimųjų. Vilnius mūsų miestas, ir gana! 

Sugrįžo universitetan. Jau baigia. Štai vėl nelaimė. Ruskiai 
pasiryžo išgaudyti visus lietuvius šviesuolius, kad jie nebera- 
šytų, nebespausdintų draudžiamomis savo raidėmis. Prikibo ir 
prie A. Smetonos dėl menkniekių, dėl knygelių, vėl pasodino 
kalėjiman. Atsėdėjęs baigė mokslus 1902 m. ir dirbtų sugrįžo 
savo myliman Vilniun. 

Gyvai dirbo Mintaujoj moksleivių lietuvių „Kūdikio“ drau- 
gijėlėj'?, dar gyviau Petrapily studentų lietuvių draugijoj. O Vil- 
niuj ir visai pasinėrė draugijų darban. Čia jų dygo kas metai. Čia 
lietuviai šviesuoliai spietės, čia sau laikraščius leido, knygas rašė, 
čia meno parodas darė. O darbščiausias visur buvo A. Smetona. 
Lietuvos Ūkininkas, Vilniaus Žinios, Viltis, Vairas, Lietuvos Aidas", - 
vis tai A. Smetonos darbo dirvos, laikraščiai, kuriuos jis tvarkė, 
kuriems rašė apie reikalinguosius tos dienos lietuvių reikalus. 

Teko gintis nuo ruskių, nuo lenkų, net nuo saviškių, kuriems 
lietuvių tautos dalykai nerūpėjo. Gynės drąsiai ir sumaningai. 
O saviesiems ruošė mokslo vadovėlius'?. Aplink jo šeimynėlę 
spietės didumas Vilniaus lietuvių galvotojų ir tarės, ką čia vis 
nauja, vis naudinga prasimanius. Antaną Smetoną tada girdėjo 
visa Lietuva, ir kai užėjo sunkieji karo metai, jam teko ir bėgan- 
čiais nuo vokiečių rūpintis, ir Lietuva nuo tų pat vokiečių ginti. 
Paskui jį gi padarė pirmosios Lietuvių Valdžios (Valstybės Tary- 
bos) galva“, ji paskelbė Lietuvą nebepriklausančią nuo Rusų ir 
nebepriklausančia nė nuo ko (1918). O kitais 1919 m. balandžio 
4 d. išsirinko pirmuoju Lietuvos Respublikos Prezidentu. Po 
šešerių metų pertraukos Antanas Smetona ir vėl štai mums vir- 
šininkauja, Tėvynės gerove rūpinasi, gina ją nuo bolševikų, ge- 
rina ūkį. Nepiga taip daryti. Vieni giria, kiti peikia. Visiems 
neįtiksi, o norų kuo geriausių. 

Galop tenka pažymėti, kad Antanas Smetona, labai gerai 
lietuviškai mokėdamas, tikrai lietuviškai rašo ir kitus skatina 
pamėgti gražią savo kalbą, prisiklausyti, kaip senieji, tikrieji kai- 

miečiai kalba, ir patiems gražiai, tikrai lietuviškai rašyti. A. a. Jo- 
nas Jablonskis ir Antanas Smetona yra dėl to vadinami rašo- 
mosios lietuvių kalbos tėvais. 

Visus Antano Smetonos nuopelnus, Lietuvos kraštui ir jos 
žmonėms padarytus, šiemet, po 25 metų, minėdami, mes iš šir- 
dies sakome: 

Tegul Jam Dievas duoda sveikatos ir ilgo amžiaus! 


DR. J. RALIO PAMINKLĄ PASTAČIUS 


Rugsėjo mėn. 30 d. įvyko iškilmingas atidarymas ir pašven- 
tinimas paminklo Homero vertėjui a. a. d-rui Jeronimui Raliui. 
Šiam paminklui, be paskelbtų „Lietuvos Aide“ 1930 m. spalių 
mėn. 4 d. Nr. 226 aukų!, prisidėjo dar šie aukotojai: d-ras Hanusa- 
vičius — 75 lit., Vladas Stašinskis — 100 lit., d-ras Brundza - 200 lit., 
velionies brolis Benediktas Ralys - 300 lit. ir Jonas Augūnas surin- 
ko 120 litų?. Viso tad įplaukė 6289 litai, 79 centai. Paminklo staty- 
mo reikalams išleista: už paruošimą projekto, braižinius ir priežiū- 
rą — 500 lit., už paminklą - 5200 lit., darbų priėmimui ir važinėji- 
mui 200 lit., papuošti bažnyčiai ir ekzekvijoms — 275 lit., svečiams 
priimti ir kitoms smulkioms išlaidoms -- 300 litų, - viso labo išlai- 
dų -6475 litai. Nepritekliaus 185 lit., 21 cent. padengė komitetas. 

Išreikšdami padėkos žodį visiems aukotojams ir dalyvavu- 
siems šio paminklo atidengimo iškilmėse, dar kartą randame 
reikalinga tarti širdingą ačiū ponui švietimo ministeriui Šake- 
niui’, leidusiam parinkti aukų mokomojo personalo tarpe visose 
Lietuvos aukštesniosiose ir vidurinėse mokyklose, gerb. ponui 
Juozui Vokietaičiui“, pirmam patarusiam rinkliavai suorgani- 
zuoti ir padėjusiam tai vykdyti, ponui direktoriui Antanui Dani- 
liauskui ir ministerijos viršininkui ponui Bočiui? už pasidar- 
bavimą aukas berenkant. Tiek pat dėkoja komitetas gerbiamam 
Jonavos klebonui kun. P. Vaitiekūnui“, kurs taip gražiai išpuošė 
bažnyčią pamaldoms, taip meiliai ir gražiai svečius savo būste 
priėmė. 

APSILANKYMAS PAS MŪSŲ GARBĖS 
NARĮ KAN. J. TUMĄ-VAIŽGANTĄ! 


Gerbiamas Kanauninke! Patriotinį Tamstos darbą per 40 metų mes, 
„Jaunoji Lietuva“, gerai žinome, nors nematėme. Tamstos asmeniu 
sužavėti, mes norėjome Tamstą turėti savo tarpe, jei ne tikruoju nariu 
veikėju, tai bent pagerbtuoju. Tamsta malonėjai priimti mūsų pagarbos 
pareiškimą. Ar nesigailite to? Girdime, kad Tamstai iš to esti pai- 
niavų?.. 

Gerbiamieji Draugai! Jūsų Garbės Nario diplomą aš priėmiau 
ir juo tebesididžiuoju. Jaunimo balsas - širdies balsas. Būdavo ir 
pirmiau tokių malonių pareiškimų: FEryburgo Studentų, Kauno 
Darbininkų, Dainininkų, „Vilniečių“, Mintaujos gimnazijos ir 
dar kitų. Kartais būdavo net drovu, bet kartu ir gera, kad baig- 
damas amžių vis dar jauties neišėjęs iš eilės, neužmirštas. Tiesą 
pasakius, juk gerai žinoma, kada, kas ir kuriam galui pašaukė 
Lietuvos kaimo jaunimą tautiškai bendrai gyventi. Gyvenate, ir 
tegul jus Dievas ir Lietuvos patriarchai laimina! Negi blogam 
tikslui esate susibūrę. Dabar visi buriasi ir būriuoja. Tiesa, aš 
jūsų gyvenime nedalyvauju, labai retai prašneku svečiu pasi- 
kviestas. Nesipiname savo tarpe, tai ir kitokių „painiavų“ dėl 
jūsų neprivalo būti. 

Malonu tai girdėti. Bet vis dėlto mums naudinga ne tik asmeniu 
džiaugtis iš tolo, bet norėtume išgirsti ir gyvą žodį: kaip patriotas apie 
patriotizmą tebekalba? 

Pakalbėsime. Apie tai reiktų ištisa didžiulė knyga prirašyti, 
kaip reikia savo Tėvynė, gimtasis savo kraštas mylėti ir jam 
tarnauti. Tiesioginė bet kurio piliečio prievolė yra tobulinti visa, 
ką tik esi tame krašte paveldėjęs: kalbą, žemės ir sielos kultūras, 
socialinius santykius, gyvą tikėjimą; visa tai privalo globoti ir 
remti tautiškoji jaunuomenė, tautiškoji valdžia. Tautininkų val- 
džią politikai uja, jai prieštarauja; tiek to, nesikiškime, kiek po- 
zicija ir opozicija kalta; mums gana, kad Lietuvą valdo tobula ar 
netobula, bet tik tautiška vyrų rinktinė. Ko negana, galima pri- 
durti, kai jau yra pagrindas. Kai to pagrindo neesti, tenka revo- 
liucijos keliu jis pasidėti, o tai kebliau. Man drąsu išpažinti, nors 

aš nedalyvauju valdžioje, kad tautiškasis jaunimas sukviestas 
natūraliam tikslui — remti tautiškajai Lietuvos valdžiai. Jei „Jau- 
noji Lietuva“ kitų uždavinių neturėtų, tai jau ir tas vienas patei- 
sintų jos susibūrimą. Bet jai dar daugiau rūpi ir kultūriniai rei- 
kalai. „Jaunoji Lietuva“ - ne partija, ypač ne politinė, nes ji grynai 
kultūrinė organizacija. Taip. Vis dėlto ką čia kalbėti: ta pati tautinė 
kultūra puoselėjama, kad būtų ištesėjimo tautiškai kraštą valdyti. 
Lietuviai, senieji Lietuvos gyventojai, — jos šeimininkai, tai už ją 
turi atsakyti jie, ne kas kitas. Jei ne lietuviai sudarytų pas mus 
valstybę, tai gal nė Lietuvos pavidalo nebūtų, nei jos vardas ne- 
būtų reikalingas, kaip tarptautininkams socialistams nebėra reika- 
lingas Rusijos vardas ir visa, kas tik rusiška. Rusiją valdo nerusai. 
Taigi ir ne politikos dalykai, kultūra atsiduria politikoje, valdyme. 
Mano išmanymu, tas vienas tikslas, jei kitų nė nebūtų, pateisina 
tautiško jaunimo buvimą ir daro jį nuolatiniu. Jis neturi teisės 
iškrikti nė prie kokio režimo. Ar šioks, ar toks tautos vadas, ar 
šioks, ar toks jo ministerių kabinetas, valdžios tautiškumas pri- 
valo būti pastovus. Gyvenimą duoti organizacijai gali ir atskiri 
asmens; rusai sako: „Asmenybės susižavėjimu“. Bet gyvybę pa- 
laikyti jau privalo idėjos — jos tėra amžinos, kai asmens trum- 
palaikiai. Ir kai idėjos valdo, tai jos privalo būti visiškai laisvos 
ir iš savęs stiprios. Respublikos valdžią palaikyti toli gražu ne- 
reiškia už tai gauti realų atlyginimą pinigais, protekcijomis ar 
kuo tam lygiu. Idėjos galingos ir neįveikiamos, kai jos eina iš 
piliečio vidaus, iš jo sielos, o ne iš kišenės. Laisvas privalo būti ir 
organizacijos organas, valdžiai itin ištikimas, bet ne paperkamas. 
Nejaugi keliolika ar kelios dešimtys tūkstančių narių nepajėgtų 
patys savo prenumerata ir bendradarbiavimu išlaikyti laikraštu- 
ką? Gali ir privalo. Tai pareiga bet kurio nario - mokėti organi- 
zacijai jos centrui išlaikyti nario mokestį ir kas metai imti, bent 
dviese susidėjus, savo laikraštį. Nepriklausymas nuo paties tėvo 
laiduoja minties ir jausmo laisvę. Privalau valstybingumą remti, 
bet turiu ir teisės savo žodį tarti. Valstybingumui tarnauti yra 
daugiau kaip valdžiai: valdžių gali būti visokių, o valstybin- 
gumas vis tas pats. Bet kuri valdžia turi vidurį, pastovųjį talki- 
ninką. Ar tai jam negarbinga? Tai tik griovikai pakalba. 


- 267 > 


Ką, Gerbiamas Kanauninke, manote apie tautiškosios jaunuomenės 
bendradarbiavimą su kitomis visuomeninėmis organizacijomis? 

Man tešviečia bendrumai. „Jaunajai Lietuvai“ daugybė drau- 
gų, su kuriais pakeliui. Pirmiausia folklorininkai, tie, kurie kau- 
pia sakomąją liaudies literatūrą. Bet kuris „Jaunosios Lietuvos“ 
skyrius turi būti tikras vykintojas dainininkų, pasa- 
kininkų, patarlininkų, geografų ir kitų kultūri- 
ninkų bei mokslininkų darbo. Tai gražu ir naudinga sau 
patiems: liaudies minties turtas labai gerai lavina. Politikos da- 
lyje „Jaunajai Lietuvai“ pakeliui su Vilniui vaduoti sąjunga ir su 
L. Šaulių sąjungas. Religijos dalykuose jos nariams su pavasari- 
ninkais*. Dažnai net sunku beišskirti, kur čia vienų darbas bai- 
giasi, o kitų prasideda. 

Ką Tamsta manai apie „Jaunąją Kartą“ ?5 Ko jai stinga? 

Reikia daug dirbti. Kai bus darbų, tai jie liete išsilies per 
skyriaus briaunas ir pasireikš per laikraštį. Savas laikraštis — tai 
visų skyrių bendra kronika. Kuris skyrius neskardenasi per savo 
laikraštį, tas apmiręs ar visai nebegyvas. Tai tylioji revizija skyrių 
veiklumo. O giriu „Jaunąją Kartą“, kad ji dabar taktingai laikosi 
ir į ginčijamuosius dalykus nesikiša su berniokišku akiplėšiš- 
kumu. Yra kam tie klausimai spręsti ir už juos atsakyti. 

Pagaliau, Gerbiamas Kanauninke, dar vienas klausimėlis. Kas ge- 
riau — mažiau narių, bet patikrintų, kad jie tikrai idėjiškai tarnaus 
tautai ir valstybei, ar iš pradžių suspiesti kuo daugiausia jaunimo, 0 
paskui juos išauklėti iki grynojo idėjiškumo? 

Kur jau stipras idėjiškai skyrius, ten jo nebepraskies ir nau- 
jikai; kur brandulas dar silpnas, ten pasisaugotina naujikų. Jukgi 
pasitaiko, kad į organizaciją, ne tik į tautiškojo jaunimo, bet ir 
šiaip jau į kiekvieną, įsiperša žmonės, toli gražu ne tos idėjos 
vedami. Esti savais sumetimais, net provokatorių. Vieniems ku- 
rios nors organizacijos vardas reikalingas sau pataikauti ar net 
savo negerumams pridengti, kitiems — tai pačiai organizacijai 
suskaldyti. Čia geriau mažiau narių, bet tikrų, idealistų, tikrų 
Tėvynės, ne savo paties, mylėtojų“. 

DĖL RAUDONĖS PILIES 


Dar neseniai laikraščiai rašė apie naują vasarojimo vietą — 
Raudonės pilį, apie jos gražų parką ir apylinkes, apie pilies 
istorinę reikšmę, - o dabar su neramumu tenka skaityti skelbimą 
apie šios pilies pardavimą iš varžytynių... 

Iš tikrųjų pardavimas iš varžytynių tokios materialinės ir 
moralinės vertybės mūsų istorijos paminklo, o ypač tokios pi- 
niginės krizės metu, sukelia daug neramių minčių: į kieno rankas 
jinai pateks? Yra pagrindo bijoti, kad Raudonės istorinė pilis 
pateks už žemą kainą į kokio nors spekulianto arba spekuliantų 
grupės rankas, kurie nepasigailės nei jos senovinio parko, nei 
jos paties, parduos ją nugriauti... Vienų plytų išeis gi daugiau 
negu du milijonai, neskaitant vidaus įrengimo, ąžuolinių rėmų, 
durų, parketų. 

Nejaugi valdžia, kuri, kaip matyti iš varžytynių skelbimo, yra 
stambiausias kreditorius, nepaims ant savęs iniciatyvos sutvar- 
kyti šį klausimą tokiu būdu, kad liktų patenkinti ir savininkas, 
jo kreditoriai, ir visi, kurie vertina Lietuvos senovę. 


A. SMETONOS 25 M. RAŠYMO 
SUKAKTUVĖMS 


Viltininko Tumo Vilniaus atminimai 


Brošiūroje „Jaunosios Antano Smetonos dienos“/,21 psl., esu 
pasakęs, kaip A. Smetona, dar jaunas tebebūdamas, dar univer- 
siteto studentas, providencialiai pateko į Vilnių ir ten 1899 m. 
prabuvo visą gražųjį gegužės mėnesį. Gavus juristo diplomą, 
jam nebebuvo keblu pasirinkti gyvenimo ir darbo vieta. Kai- 
mynai bajorai masino jį į Panevėžį, žadėjo bylų. Dr. J. Alekna? 
viliojo į Ukmergę. Bet jau tada visi lietuviai inteligentai, kurie tik 
jautė to laiko visuomeninę pareigą, krypo Vilniaus link, ir tam 
krypimui sunkoka buvo atsitūrėti. 1902 m. rudenį A. Sm. atsi- 
randa Vilniuje, iš pradžių be jokio plano, ką veiks ir kuo manysis. 

Vilnius tebebuvo lietuviams simpatingas. Miesčionys tebebu- 
vo romantiškai nusiteikę, tebesilaikė Adomo Mickevičiaus link- 
mės. Tautininkai demokratai (ND) dar nebuvo užgulę Vilniaus 
ir visos Lietuvos, nors Galicijoje jau keletą metų organizavosi į 
žūtbūtinę kovą su „svetimaisiais gaivalais kresuose*“. Vilniuje 
jau buvo „dvylika apaštalų'“ lietuvių, kiek tiek amatninkų, net 
vienas turtingas pirklys, laikęs Didžiojoje gatvėje didelį vaisių 
magaziną. O žemojo luomo, žiūrėk, bene tik pusė buvo lietuvių 
ar nenutolusių nuo jų. 

Pabuvęs iki 1903 m. pradžios vieno advokato padėjėju, A. Sme- 
tona gavo nuolatinio vienodai, nors neapsčiai, užmokamo darbo 
Vilniaus Žemės banke, Lietuvos dvarininkų banke. Bankas iš 
pradžių temokėjo po 50 rub. per mėnesį, iš to kiek tiek išskaity- 
damas į Tarnautojų kasą. Paskui kasmet keldavo algos po 10 rub. 
mėnesiui iki susidarydavo 125 rubliai mėnesiui ir dar 40 % vi- 
sokių tantjemų. Ilgai ištarnavus Vilniaus Žemės banke, buvo 
galima gauti apie 180 rub. mėn. algos (be atskaitymų). A. Sme- 
tona teprivarė iki 90 rub. algos ir iki 120 rub. visa ko. Bankas ir 
karo 1915 metais dar mokėjo algas. 

Banke A. Sm. terado betarnaujant du lietuvius: Povilą Gaide- 
lionį ir Svilą“; per ilga jų atsirado daugiau: dr. Jurgis Šaulys, 
Putramentas, Mykolas Biržiška?. Kiti visi buvo lenkai, nusigy- 
venę Lietuvos dvarininkėliai. Lietuviams inteligentams į Banką 
duris pradarė jo direktorius, panevėžietis Juozapas Montvilaš, 
Vilniaus miesto mecenatas ir autoritetas. Jis per ilga pakeitė savo 
nusistatymą: pirma buvo nusigyvenusiųjų bajorėlių rėmėjas, o 
paskui — bet kurių išėjusių aukštuosius mokslus. 

Tarnautojų santykiai buvo geri, jokių nesusipratimų nė ki- 
virčų nekildavo. Tai visi buvo savo tarnyba patenkinti. 

Iš pradžių A. Sm. su Gaidelioniu gyveno Banko namuose, 
Pohuliankoje, pas draugą Jaks-Tyrį?, kuršėniškį lietuvį atvirtėlį. 
O 1904 m., kai vedė, pasiėmė atskirą nedidelį butuką iš trijų 
kambarių Stankevičiaus namuose. Nuo to laiko ir reikšmė Sme- 
tonų prasidėjo. 

Vilniuje Komercijos banke tarnavo kitas lietuvių būrelis: Vi- 
šinskis (ne Povilas), Paknys, Česlovas Landsbergis, Juozas Lands- 

bergis'?. Kitur 1905 m. atsirado Gabrielius Landsbergis, M. Do- 
voina-Silvestravičius, M. Sleževičius". Lankėsi Juozas Tūbelis, 
Juozas Kubilius, Kaz. Žalys, J. Jablonskis'2. Buvo ir tremtinių: 
Kaz. Grinius, adv. Ciplijauskas”. Ir bent kelios dešimtys žmonių, 
kurie buvo prisidėję prie keleto lietuviškųjų redakcijų. Čia L. Gi- 
ra, Pr. Klimaitis, J. Kriaučiūnas, Puidai'* etc. 

Senieji romantikai (P. Vileišis, J. Kymantas, a Pancerzynskis, 
dr. Brazaitis” etc.), kurių linkmė Petrapilyje tebuvo istorinė, pra- 
eičiai pažinti, dabar vis labiau krypo į tautiškojo realizmo pusę. 

Emė vaidintis programinio veiksmo žmonės. Vaizdžiausias 
kurį laiką buvo pirmosios Rusų Valstybės dūmos atstovas Juozas 
Kubilius. Jis buvo Darbo žmonių (Trudovikų) su adv. Andr. 
Bulota” partijos narys ir turėjo aiškią socialinę programą: ko 
siekti ekonomijoje, kaip tvarkyti luomus. Bet jis gi buvo ir kunigų 
seminarijos auklėtinis's, tad visa savo morale tebekrypo į kuni- 
gus, į religiją. Visa to sintezę rado jis savo bendradarby, A. Sme- 
tonoje, ir pasidavė jo įtakai. 

Atsirado didelis „Vilties“ vienybės etapas”. Tautiškosios kryp- 
ties pasaulininkai inteligentai, tarpininkaujant A. Smetonai ir 
kun. J. Tumui, susidėjo į viena ir gavo stiprių pajėgų. Buvo 
pinigų ir darbininkų. „Vilties“ redakcija buvo lyg lietuvių tautos 
atstovybė rytuose, nes „Vilniaus Žinios“, išvirtusios į „Lietuvos 
Žinias“2, buvo patekusios į liaudininkų rankas, o liaudininkai — 
į lenkuojančių. Bernavo lenkams ir lietuvių kultūrai buvo dau- 
giau minus negu plius. Jų reikšmė tebuvo pašalinė, kiek nega- 
tyviai kėlė tautinės kultūros su religija klausimus, į kuriuos teko 
„Vilčiai“, A. Smetonai atsakinėti pozityviai. 

Ir rašė Ant. Smetona po du straipsnius per savaitę ištisus 
septynerius metus, kol „Viltį“ gavo perleisti į kitas rankas. „Vil- 
ties“ nuotaika buvo aukštai pakili, kalba daug gyvesnė negu 
dabar. Rašyta ne vienu rašalu, bet ir savo krauju. Bendras pasau- 
lininkų ir dvasininkų darbas turėjo nepaprastai didelės įtakos 
visuomenei: ji brendo aiškia, pastovia kryptimi. Ir daug kas dar 
šiandien tebegaili, kad visa tai radikaliai sudarkyta, kad nieka- 
dos nebesutaptų. „Tumo tiltas“, sako, buvęs vaisingesnis už 
dabartinę prarają. 

1915, 16, 17 metais A. Smetona buvo centrinė figūra, besiorga- 
nizuojant ir beveikiant vokiečių okupacijos metu. Buvo skursta. 
Banko veikimas sustojo, gyventi teko paskolomis. 1916 m. Petra- 
pilio Centralinis komitetas dėl karo nukentėjusiems šelpti su- 
gebėjo aplinkiniu keliu padėti Vilniaus Centraliniam komitetui 
dėl karo n. šelpti: visi dirbę gavo bent minimum pragyventi, bet 
teko ir skolomis lopytis. 

A. Smetona išlepęs nebuvo. Prieš karą prie savo algos pri- 
pelnydavo po 40-50 rub. tai iš „Vilniaus Žinių“, tai iš „Vilties“. 
Dešimtis rublių daugiau ar mažiau per mėnesį sudarydavo skir- 
tumą. Bet butas būdavo pigus, valgomieji produktai irgi ne- 
brangūs, tai ir vertėsi. Ir karo skurdas buvo pakeltinas. 

1907 m. man teko Smetonuose gyventi Antakalny, Vilijos 
kranto g. 13, su P. Gaidelioniu ir Jonu Siabu2', redakcijos buhal- 
teriu. O vėliau, Sm. šeimai iškilus į tėvo dvarelį, p. Antanas su 
Jadvyga Chodakauskyte?? jau pas mane gyveno Tilto g. (Mosto- 
vaja), Golovlevo, pirmiau Nunciatūros „dworek'e“?, kur buvo- 
me ir „Vilties“ redakciją nusikėlę. Gavome tikrą šiukšlyną, butą 
daug daug metų neremontuotą; reikėjo bent dulkes apsivalyti. 
Nei aš, nei A. Smetona neišmanėme, kad tai daroma kalkėmis. 
O mes savo rankomis šluotražiais dulkinome suodis nuo lubų, 
kad būtų balčiau. O gal ir iš ekonomijos, kad už baldymą ne- 
reiktų mokėti. 

Realistai buvome gyvenime ir idėjų plėtime. Mes žiūrėjome į 
tikrąjį ir savąjį gyvenimą, o vadinamieji pirmeiviai žiūrėjo dau- 
giau abstraktų ir svetimojo, lenkų ar rusų, gyvenimo ir iš ten 
gabenosi šūkius. Gavome skilti ir dviem keliais eiti viešajame 
darbe, o dėl to ir vidaus gyvenime buvo nemažų antagonizmų: 
pirmeiviai blogai jautės tautininkų tarpe, tautininkai dar blogiau 
tarp pirmeivių. 

O sako, dalykai nepasikartoją... Ar ne tą pat, tik didesniu 
maštabu, turime ir dabar? 

Didžioji Vilniaus figūra neabejotinai buvo inžinierius Petras 
Vileišis. Su juo Vilniuje atsirado pirmieji lietuvybės „dvylika 
apaštalų“ rytuose: trys Vileišiai, Bortkevičiai, Malinauskas, Ma- 
tulionis, Nonevičius, Stankevičius, Jošmantas, kun. Ambraziejus, 


+ 27277 


Domaševičius. Juos sutraukė Lietuvos centras, didžiulis Vilniaus 
miestas: inž. Jonas Bortkevičius greitai darė karjerą ir lobo inten- 
dantūroje, Povilas Matulionis - girininkijoje (jis iš Vilniaus valdė 
septynias gubernijas); kiti daktaravo, kiti advokatavo, kunigavo 
ar šiaip jau uždarbiavo. Petro Vileišio jie nebuvo priklausomi. 

Petro Vileišio „parapiją“ sudarė iš pradžių profesionalai ama- 
tininkai įsteigtoje mechaninėj „Vilijos“ dirbtuvėje“, paskui „pub- 
licistai“ — tam tikslui įsteigtoje spaustuvėje, „Vilniaus Žinių“ 
dienraštyje ir Petro Nerio“ knygyne. Tačiau visi buvo palaidi. 
Amatninkai nieko bendra neturėjo su publicistais, publicistai su 
savo redakcija, redakcija su savo leidėju, kurs drauge norėjo būti 
ir jų šefu, bet nesugebėjo, ir visa „vileišynė“ nesudarė centro, 
nes dirbo tik dėl savo duonos. „Dvylika apaštalų“ teberišo senoji 
Vilniaus romantikų dvasia; jie teturėjo lietuviškojo instinkto, vis 
labiau bundančio tautos pasiilgimo savosios kultūros; veikė 
palaidai, o betgi turėjo bendrą fokusą, t. y., tautą. 

Be „vileišynės“ ir romantikų, kiek vėlėliau, tačiau neilgai 
trukus, atsirado itin garsaus „trečiojo elemento“, baigusių moks- 
lus ir nebaigusių studentų; jie tebesidairė, nelabai nuvokdami, 
ko čia nusitvėrus, kuria vaga savo gyvenimas paleidus, bet pilnų 
rusiškojo neramumo ir nepatenkinimo esamąja tvarka. Petras 
Vileišis jiems buvo ne autoritetas, tik buržujus, dabartine bol- 
ševikų kalba kalbant, buožė, kulak, kas buvo lygu pinigingam 
konservatoriui. „Trečiasis elementas“ kažkur veržės; buvo gyvas 
ir norėjo visa gyvinti, tik neturėjo vado. 

Iš pradžių socialdemokratai pasistengė prasimušti priekin. 
„Aš esu socialdemokratų įsteigėjas Vilniuje“, - sakės medikas 
Andrius Domaševičius. Bet jį caras penkeriems metams ištrėmė 
į pačią tolimąją Sibiriją?“. Kai sugrįžo, bendrasis socializmas buvo 
jau apkitęs, pavirtęs provincialiu ir net tautiniu: Lietuvos soc. 
dem. - Lietuvių soc. dem.” Ir šie, ir tie paveikė neigiamai, buvo 
daugiau destruktoriai neg organizatoriai naudingos produk- 
cijos. Suglobti fabrikanto P. Vileišio, pristatyti darbo dirbti, jie 
tik gadino jo darbininkus, o vienas suglobtas studentas net for- 
malų streiką „Vilijos“ dirbtuvėse surengė. Kiti darbo dirbti ne- 
mokėjo ir užsakymus gadino. Tokiomis sąlygomis negalėjo būti 

kalbos, kad kurs pramoninkas lietuvis Vilniuje ar kur Lietuvoje 
įsigalėtų ir pasidarytų reikšmingas platesnei visuomenei. 

Lietuviams socialint jie irgi netiko. Nors dėjos lietuviais socia- 
listais, bet jų socializmo dvasios teko ieškoti ne lietuvių, ne Lie- 
tuvos ir net ne Rusijos gyvenime ir santvarkoje, tik svetur, dau- 
giausia Vokietijoje, iš kur ėmės Erfurto programą” pažodžiui, 
nors tai Rusijos imperijoje neturėjo prasmės. Buvo kurioziška 
Lietuvos kaime skaityti verstinės proklamacijos apie fabrikų 
darbininkų kentėjimus, apie jų boluojančius kaulus. Tos mūsų 
buičiai nepritaikytos proklamacijos tik niekino socialdemokratų 
pastangas. Et, vaikų darbas, sakydavo. Taigi ir mediko Doma- 
ševičiaus bei inž. Sirutavičiaus?? pastangos sudaryti socializmą, 
skirtingą nuo lenkų, nedavė gerų vaisių. Nebe vaikai lietuviai 
inteligentai badė akis socialdemokratams, kad jie nieko negal- 
voją ir tik apgraibomis gaudą svetimus šūkius, rusų ir vokiečių. 
Pirmojoje LSD programoje stovėjo Vokioje susidariusi, o mums 
absurdiška politikos sąvoka. Reikalaujame lygaus etc. balsavimo 
„viešpatijoje, valstybėje, provincijoje ir valsčiuje“. Vokia-Reichs? 
buvo sudėtinė iš Staatų?!, Staatai buvo sudėtiniai iš Provinzų 
(Ostpreussen, Westpreussen)??. Nieko panašu nebuvo Rusijoje, 
ir Erfurto formulavimai jai netiko. Antanas Smetona ir kankino 
Vilniaus soc. demokratus reikalavimu, kad parodytų, koks gi bus 
lietuviškas soc. demokratizmas. 

Taip dalykams stovint, tik žalioji, dar nekritiškoji jaunuo- 
menė dėjos į LSD, pasikliaudama verbis magistrorum”. Jie savo 
dievaičiu telaikė darbininkų luomą, išskirtą iš visos tautos, tą 
vieną pamiltą ir privilegijuotą. Tai buvo atsirūgimai pradžios, 
kuri Rusijoje davė darbininkų diktatūrą, bolševizmą; o mūsų 
instinktas reikalavo tautiškai kultūrinės pradžios visai visuo- 
menei. 

Didumas mūsų, „trečiasis Vilniaus elementas“, instinktyviai 
traukės nuo LSD, kiek daugiau derindamasis į tautą. Tvirtos 
galvos, gabus, praktiškas inž. Jonas Bortkevičius, Petrapilyje soc. 
demokratas, kai teko jam dirbti lietuvių darbas, socialistas ne- 
bebuvo; ir jo žmona Felicija Povickaitė socialistė nebuvo. Jiedu 
rimtai mokės, Povilo Gaidelionio padedami, lietuvių kalbos, 


- 274 > 


kurios nemokėjo, nors buvo vilkmergiškiai**. Jonas vis labiau ro- 
dės plataus masto tautininkas. Buvo ir daugiau tokių. Vilniaus 
miesčionys buvo daugiau lietuviams palankūs, buvo pradėję lie- 
tuviškai mokytis (Piaseckaitė-Šlapelienė“ ir k.), o ne socialistams. 
Taip pat ir Vilniaus Hinterlande3 — M. Proszynskis, H. Cep- 
rinskaitė? ir k. 

Šitie socializmo atvėsėliai pulkais dėjos į Vinco Kudirkos 
krypties demokratus, kur buvo med. Juozas Bagdonas“, adv. 
Jonas Vileišis, Jonas Bortkevičius, Povilas Višinskis, truputį ir 
Povilas Matulionis, Jonas Jablonskis ir k. Jei jie būtų nuosekliai 
išlaikę Vinco Kudirkos politinį sintetizmą — dirbti su visa tauta, 
su visais jos luomais, tik demokratine kryptimi, būtų įsigalėję 
tiek, kad ir po kelių dešimtų metų tebejaustume. Deja, nebuvo 
nė vieno vado, kurs būtų buvęs kiaurai persiėmęs V. Kudirkos 
užsimojimu šaukti į kuopą, į bendrą darbą visus. V. Kudirkos 
idėja buvo pamiršta, ją nusmelkė miglotas supratimas, kas tai 
yra demos. Jį pavadino - liaudim ir vaizdavosi lyg kokią taip 
pat nuo tautos atskeltiną minią, tłum, čerū, plebs.” Atsirūgo 
socializmu; plebs juk arti darbininko. O kai programos nebuvo, 
tai nebuvo aiškiai formuluotų principų: vieni tebekrypo į socia- 
lizmą, kiti į nacionalizmą ar, tikriau, į klerikalizmą, nes tada vieni 
kunigai tedirbo tikrai kultūrinį tautos darbą mieste ir provin- 
cijoje. Buvo neišvengiamas ir antras skilimas - demokratų, atski- 
lusių nuo socializmo. 

Soc. dem. dievaitį, darbininką, pakeitę kitu dievaičiu - liau- 
dim ir mokslu, demokratai (su F. Bortkevičiene, J. Vileišių, Petru 
Rusecku“ ir k.) nepabaigė nusikratyti socialistiniu raugu. Jie 
tebepalaikė luomų kovos būtinumą; nebuvo Lietuvoje buržuazi- 
jos, fabrikantų, tai teko griebtis dvasininkų luomo, nes kam gi - 
luomas, kad gyvenime tėra vietos - liaudžiai? Pažangą, ją tada 
vadindavo pirmeivybe, manė būsiant neigime vienybės (tautą 
turėjo reprezentuoti liaudis) ir religijos. Religiją skelbė prietaru, 
kliudančiu kultūrai. Ją pajėgiąs atstoti mokslas, bet ši sąvoka 
pasidarė liaudininkams taip pat nebeaiški: socializmo garuose 
tebebūdami, liaudininkai tikruoju mokslu teskelbė ekonomijos 
mokslą, o kalbos, etnografijos ir tolygių nelaikė mokslais. 

„Lietuvos Ūkininkas“! būtų galėjęs pasidaryti stipriu 
centriniu organu. Čia dirbo stiprūs demokratai. Bet kai pradėjo 
aržiai uiti lietuvius kunigus, tai jo kryptis daugeliui pasirodė net 
antitautiška, nes tematė vienų lietuvių kunigų nuodėmes, o ne- 
aptikdavo nei lenkų kunigų nuodėmių, nei rabinų. 

Prie antiklerikalinės, visai tuo laiku dar nereikalingos, kryp- 
ties prisidėjo ir net visa kita padengė revoliucinė kryptis. Ji, tiesa, 
suglaudė jaunuosius, nesamuosius elementus, bet ėmė pamažu 
atstumti vyresnius, labiau brendusius elementus, kurie linko 
dirbti daugiau pozityvų kultūros darbą. Į pozityvistus tautinin- 
kus krypo pats redaktorius Antanas Smetona, 25 rubliais „L. Ūki- 
ninko“ užmokamas, Juozas Tūbelis, veltui pusę metų agrono- 
mijos skyriuje dirbęs, Kaz. Žalys, Juozas Kubilius, iš pradžių 
„trudovikas“ - darbo žmonių šalininkas, paskui Smetona pase- 
kes, Jonas Biliūnas*?, visai nuo socialistų atlyžęs. Juos palaiky- 
davo iš provincijos inž. Morkūnas, med. Dom. Bukontas, med. 
Jarašius, net ir med. Jonas Staugaitis“, paskui tačiau sugrįžęs į 
pirmykštę kryptį. 

Vis labiau darėsi aišku, kad realusis darbas turi būti dirbamas 
tautiškąja ir ne antiklerikališkąja kryptim. A. Smetona ir J. Jab- 
lonskis buvo pirmieji kultūrininkai realistai. Jiems dviem ir toly- 
giems darėsi nebeįmanoma dirbti ten, ką vis labiau ėmė gulti 
rusų raugo studentai ir šūkauti, šūkauti: pirmyn, pirmyn, pir- 
myn! O ką tai konkrečiai reiškė, nė patys neišmanė. J. Jablonskį 
tai nemaža nervino. Papratęs nejuokauti gyvenimo principais ir 
jų pošūkiais, jis nenusimanantį rėkavimą pirmyn, pirmei- 
vybė vieną kartą išdėjo graikų probaton, avinais ar avimis, 
kurie visados bėga pirma kaimenės, bet tai dar nereiškia, kad 
avinai geresni už visą kaimenę. 

Nuo „Lietuvos Ūkininko“ pussocialisčių demokratų atsiskyru- 
sius tautininkus demokratus pastiprino iš Bulgarijos tik ką sugrįžęs 
med. Jonas Basanavičius“. Smetona, Basanavičius nukrypo į Petrą 
Vileišį, tačiau ir dabar nesudarė ko viena: Smetona su lenkais Lie- 
tuvos rytuose kovojo savomis pajėgomis kaipo tautinės lietuvių 
kultūros pionierius, Basanavičius su kraštutiniais lietuviais na- 
cionalistais kovojo rusų administracijos skverno nusitvėręs. 

Su Petru Vileišiu, rodos, ilgiausia tesėjo dirbti ir bendrauti 
tas vienas redaktorius Kazys Puida ir patarėja Ona Pleirytė-Pui- 
dienė. Ona tikrai buvo atsidėjus senam veikėjui, jį gerbė ir kaip 
moteriška mokėjo raminti. Toks jų santykis ir paskui paliko, iki 
P. Vileišis gyvas buvo. Kazys Puida savo leidėjui neprieštaravo, 
o laikraštyje faktiškai darė, ką norėjo: skelbė, ką norėjo, ir nepro- 
porcionaliai daug dėjo savų raštų - originalių ir verstinių; už tai 
jis gaudavo skyrium honorarą. 

Su inž. Petru Vileišiu iš viso nebuvo piga ką nors kolektyvaus 
daryti; tekdavo jo klausyti arba savaimingai dirbti, kai jis nesiki- 
šo; tai dažniausiai. Revoliucijos metui P. Vileišis visai nebetiko. 
Jis visas buvo praeities žmogus, nes jau šešių dešimtų metų. Jo 
pasaulėvaizdis buvo susidėjęs visai kitomis aplinkybėmis ir sąly- 
gomis. Jo tautiškumas tebebuvo istorinis; Lietuva jam tebebuvo 
su Minsku. Savo tautai jis buvo tik geradarys, o ne su ja greta 
einąs. Jį buvo jau kone dvi kartos aplenkusios, paskutinė dar re- 
voliucinta, sudemokratinta. Jo laikais viešpatavo aristokratizmas. 
Aristokratai tebūdavo viršūnėse; tai ir jis lipo į aristokratiškas vir- 
šūnes; matematikos kandidatas, dar ėjo kelių inžinieriaus moks- 
lus, ėmės rangovų atsakingo, bet ir pelningo darbo. Pastatęs 50 
geležinių tiltų, susikrovė arti milijono rublių (830 000) ir pasijuto 
pats galingas, kuriam tedera su galingaisiais bendrauti. Lenkai 
bajorai, rusai satrapai su juo skaitės, su juo draugėje būdavo, su 
kitais lietuviais nesiskaitė. P. Vileišis buvo magnatas, „Wielmožny 
Pan““, pasistatęs pačią puikiąją Vilniuje rezidenciją Antakalnio 
paneryje““, kalne ties pat šv. Petro Pacų šedevru“ - bažnyčia. Ja — 
car“. Jo salonuose lietuviams vietos nebuvo; lietuviai toliau jo 
kabineto nežengė, privačiai su juo niekas nesišnekėjo. Lietuviai 
inteligentai, kaip ir darbininkai, buvo tik jo sumanymų vykinto- 
jai. Jis malonę darė, kad lietuvius telkės savo sumanymams 
vykinti; kaip tautai, taip ir inteligentams jis buvo labdarys; iš jo, 
kaip iš turtingojo dėdės, pirmų pirmiausia laukta materialės 
naudos, ne intelektualio bendravimo. Savo tarnautojus jis ruošė 
amatninkais - tautai kultūrinti, jai mokyti, o ne vadovauti. 

Vienybės sąvoką jis laikė konglomeratu, ne lydiniu. Vienybę 
jis manė sudarysiąs mechaniškai, iš visokiausių ir įvairiausių 

elementų — iš tų, kurie moka geriau lietuviškai ir kurie moka 
menkai, net ir iš tų, kurie visai nemoka lietuviškai, bet dedas 
lietuviai esą; į bendrą darbo vežimą kinkė vėžį ir gulbę”: juoda- 
darbį, konservatorių, romantiką ir revoliucionierių socialistą, 
praktiką ir teoretiką. Galvojo vis vienas, su nieku nesitarė, sve- 
timos nuomonės nesiklausė ir išgirdęs jos nesilaikė. Pasitikėjo 
tik savim. Sudarė šeimą svetimą, vedęs stiprią inteligente žmoną, 
stipriai apsisprendusią lenkiškai. Ji mokėjo Europos kalbų, na- 
mie tevartojo lenkišką, o lietuvišką tik tik pakentė dėl vyro. 
Vaikai, tik 30 metų sukakę, išmoko lietuviškai, ir vyrai apsi- 
sprendė, kaip ir garbingas jų tėvas, lietuviškai“. Vienas dabar 
nepriklausomosios Lietuvos ministeris. 

Pavyzdžiu P. Vileišiui tebuvo lenkai: ten yra dvarininkų, rei- 
kia ir lietuviams dvarininkų, ten luomai, ir mums teesie luomai, 
ten buržuazija, ir mums buržuazija, ten pramonė, ir mums reikia 
amatininkų. Kaimiečiai, amatininkai, miestiečiai, dvarininkai — 
sudedamosios P. Vileišio sąvokoje sveikos tautos dalys. Visa to 
reikia prigaminti, o sau pasilikti tik - „visšeje obščestvo'“!. Aukš- 
tasis luomas irgi lietuviams reikalingas, dėl to jame nepaskendo, 
kaip kiti aukštyn iškilę, išliko - lietuvis, tas vienas, solus. 

Dienraščiui lietuvių visuomenė, per 40 metų savo literatūros 
beveik neturėjusi, buvo nepriaugusi - nei prirašyti, nei paskai- 
tyti. Tikro publicisto, Vincui Kudirkai mirus, 1904 m. mes netu- 
rėjome nė vieno. Nei kalbininkas Jablonskis, nei Višinskis ne- 
buvo publicistai, net rašytojai nebuvo. Višinskio mes neturime 
beveik jokio palikimo, be vienos antros verstinės mažutytės 
brošiūrėlės. Tai jų dviejų buvimas redakciniame „Vilniaus 
Žinių“ komitete tepaliko pėdsakų kalboje, o ne tendencijoje. 
Tendencija tepasireiškė vaiduose ir griežtame pareikalavime 
didelių pinigų už pasitraukimą. P. Višinskis išreikalavo sau iš 
„V. Ž.“ kasos 500 rublių, kai ta kasa buvo tokia menka ir tik 
leidėjo sulopoma. Jablonskio garbei tenka pasakyti, kad jis laiku 
dienraščio nepasisekimą numanė ir nuo jo Vileišį atkalbinėjo. 

Kai P. Vileišis visus luomus savinos, prieš jį stojo jaunimas, 
nieko bendra su juo neturėjęs, rusų progresistų nuotaikos gavęs; 
jam „liaudis“ bet kurio krašto buvo artimesnė už kitus savo 

krašto luomus. Rūgo bolševizmas. Pirmeiviai nepripažindavo 
buržuazijos, o aukų savo leidiniams ir organizacijoms vis dėlto 
rinkdavos iš tų pat buržujų, iš pasiturinčiųjų. Staiga atmetę reli- 
giją, jie buvo lyg priešingi pačiai tautos kultūrai, dygusiai bren- 
dusiai religiniu pagrindu. 

Tai ir dienraštyje mes tematome tampymąsi, o ne solidarų 
progresą. Pats gi leidėjas, pasisavinęs ir vyriausiojo redaktoriaus 
titulą, redaguoti ir krypties nustatyti visai nesugebėjo. Jis težino- 
jo viena: jei yra tauta, apsisprendusi, atskira, tai privalo dienraš- 
čio; ir tas dienraštis privalo būti labai geras. Kas tai yra geras, 
taip pat buvo neaišku. Savo rašomajame stale laikė anglų „Ti- 
mes“ numerį ir jį savo redaktoriams rodė, ko ten dedama - 
būtinai oro matavimų, kad ir pagedusiu termometru, ir... ir... 
nežinia ko daugiau. 

Tokie pat suskilę, išklibę, kaip ir „Viln. Žinių“ redakcija, buvo 
ir visi Vilniaus lietuvių inteligentai, kol „Smetona, Tumas ir Ko“ 
nepasiėmė duoti vieną kartą tvirtą jiems pagrindą, aiškiai pažy- 
mėti, kuriai rolei ji čia Lietuvos rytuose susimetė, būtent tautišką 
pagrindą ir tautišką uždavinį. Socialistams buvo tai nepriimtina, 
liaudininkai buvo stiprioje lenkų įtakoje. Beliko trečdalis, pra- 
džioje mažesnė dalis, inteligentų ir kultūrininkai kunigai lietu- 
viai. Sutapo ir ėmė dirbti. 

Kun. A. Viskantas, kun. J. Kukta, kun. P. Kraujalis, kun. VI. Mi- 
ronas, kun. Alf. Petrulis, Šlamas, Ribikauskas“, Žemaičių ir Sū- 
duvos kunigai, - visi susispietė, lyg pavojų pajutę, aplink kun. 
J. Tuma; jį apšaukė „tiltu“ tarp dvasininkų ir pasaulininkų ir 
gynėjį nuo lenkų, kaip save patį. Fiziškai neapgynė““, bet moralė 
jungtis nepaprastai sustiprėjo, kai ištremtojo kun. Tumo vardu 
pasipylė pinigai kovai dėl lietuvybės Vilniaus krašte ir Vilniuje, 
stipriai A. Smetonos pabrėžtame kaipo Lietuvos sostinė ir faktiš- 
kas lietuvių kultūros centras. 

Vilniaus kunigams teko mirštamai kovoti su savo hierarchija 
ne dėl religijos, ne dėl dogmatų ir moderninio jų aiškinimo, bet 
dėl antrinio dalyko, kurs Bažnyčiai iš esmės nepriklauso, būtent 
dėl ganomųjų tautybės. Ko „Polska“ nepadarė per 500 metų, tai 
dabar stengėsi atitaisyti trumpu laiku. Iš Galicijos atėjo nacionalistų 

šūkis: „Apžergt visus „kresus“, eksterminuoti ten visus nelen- 
kus!“ Ir Vilniaus vyskupas lietuviams neduoda niekieno nevarto- 
jamos bažnytėlės lietuviškai melstis?*, o priverstas duoti, iš tos baž- 
nytėlės išmeta jubiliejinį kryžių, kam su lietuvišku parašu; niekur 
neįsileidžiama nė antrinių pridedamųjų pamaldų lietuviškai. 

Ta bažnytinės hierarchijos daroma vienai daliai ganomųjų 
skriauda sujungia pakrikusius inteligentus lietuvius; už bažny- 
čią stoja net socialistas Domaševičius ir liaudininkas J. Vileišis: 
visi tuo choru gieda atsiklaupę ir - laimėja. Tiltas permesti tarp 
kunigų ir pasaulininkų tad buvo galima. Ir reikėjo grandiozinių 
pastangų dabar tam tiltui susprogdinti, rodos, nebepataisomai. 
Pasikartojo nereliginės kovos dėl religijos. 

Vyskupas Roppas** lietuvių kunigus labai brangino kaip dar- 
bininkus, bet iš viso lietuviams Vilniaus krašte, kaip ir seniau 
Liepojoje, vietos neskyrė: ją teskyrė lenkams, vokiečiams. Kaip 
skaudžiai vysk. Roppo klysta Liepojoje ir Vilniuje! Kaip nenusi- 
manyta, kame tautos gyvybė! 

Vysk. Michalkevičiaus „pokušenije s negodnymi sredstva- 
mi”? pabaigė lietuvius inteligentus atstumti nuo bažnyčios. Jie 
pasitraukė atsidūksėdami, kokių gerų hierarchų būta vyskupų 
Paliulionio, Cirtauto, Karevičiaus““... Kaip jų mokėta Bažnyčią 
ginti nuo tikrųjų, ne pasvajotųjų priešų, galybę remti pastoriza- 
cija, o ne tuo, ką netikėtai kilęs priešingas vėjelis taip lengvai 
nupučia... 

Visa kova su lenkais ir hierarchais teko išlaikyti vienam vieti- 
ninkui kun. Tumui. Redaktoriui A. Smetonai neteko pačiam 
susidurti nė su vienu hierarchų; jis tik plunksna žymėjo kovos 
etapus ir jų etiką”. 


VYTAUTO DIDŽIOJO MUZIEJUS KAUNE 


Vytauto D. jubiliejinėms iškilmėms pasibaigus pereitais me- 
tais, liko mums uždavinys įvykinti visa tai, kas buvo tada nu- 
matyta: išspręsti literatūros konkursai, pastatyti Vytautui D. 


- 280 + 


paminklas muziejaus pavidalu ir statulomis, parašyti istorijos 
studijų ir daug ko daugiau. O svarbiausia - neliautis sąmoninus 
visuomenę, kad visa tai daroma Vytautinei Lietuvai, Vytauto D. 
tradicijoms palaikyti, toms tradicijoms, kurios nemateriališkai 
galingos sudaryti ir išlaikyti tautinę valstybę. Įsigalėjo gi Vytau- 
tas D., neturėdamas nieko kišenėje ir armijoje, su ta viena — teise 
ir išmintim. 

Vytautui D. paminklas, jo vardu muziejus, įpusėtas: išvestos 
sienos ir jos uždengtos stogu'. Visuomenė negali nurimti, kol jis 
nebus išbaigtas; savo sumanymą turime įvykinti, tad privalome 
ir sielotis tuo dieną naktį. 

Skaitykite žinutes apie jį ir skatinkitės į aukų ir eksponatų 
rinkimą. Štai žiupsnelis žinių, koks didelis ir talpus bus tasai 
mūsų muziejus, kurin vis dėlto tepareis tik dalis to, ką mes jau 
turime sau ir svietui parodyti iš praeities ir dabarties. 


SVARBESNIEJI 
VYTAUTO D. MUZIEJAUS MATAVIMAI 


Rūmas užima 3580 kv. metrų žemės. 

Rūmo kubatūra (išorinė) 44 500 kub. metr. 

Salių eksponatams 31. 

Kitų patalpų, kaip antai: raštinėms, laboratorijoms, sargams 
etc., 78. 

Išorinių sienų (be arkados ir bokšto) 378 m. 

Arkados 32 m. 

Ilgis 62 m. Plotis. 

Ilgis su arkada 77 m. 

Tiesiai pereiti vieną kartą per visas sales teks 540 m. kelio- 
nės ~ daugiau ne pusę kilometro. 

Apžiūrinėjant, kas išstatyta, teks nukeliauti apie pusantro 
kilometro. 

Fasadų sienų aukštis 22 m., žemesnėse vietose 16 m. 

Bokšto aukštis 32 m. 

Didžioji salė 15x12 m., aukščio 11,5-13,5 m. 

Vytauto D. kapela 15x12x11 m. 

Auditorija 22x12x12 m. 

Kitų salių aukštis 4,5-9 m. 

Bus kur parodyti Vytautinė Lietuva, ir to bus maža. V. D. 
Centro komitetai, neapsnūskite, ypač nemirkite. Krutėkite, bruz- 
dėkite ir rinkite skatiką prie skatiko tam Tautos paminklui! 

Be pardavinėjimo V. D. Centralinio komiteto prispausdintų 
atviručių, atvaizdų ir medalių (juos reikia visus parduoti), kitos 
lėšos Vytauto D. muziejui baigti gali susidaryti: 1. Iš apsidėjimo 
antru atveju procentinėmis aukomis; 2. Iš vienkarčių aukų po 
50, 100 ir daugiau V. D. Muziejaus Šelpėjo, Rėmėjo ir Labdario 
titulams ir diplomams įsigyti. 

Procentai nuo algų. Nors tai oficialus dalykas tasai pri- 
valomasis procento skyrimas nuo gaunamųjų algų, nors tai gali 
rodytis ne iš širdies pagerbimas Vytauto D. atminimų, vis dėlto 
Vytauto Didžiojo sukaktuviniais metais iš to susidarė keli šimtai 
tūkstančių litų. Tai buvo širdžių pakilimo metai. 

Seka pareigos metai. Pakartoti, kad algas imą piliečiai priva- 
lomai apsidėtų procentiniu mokesčiu, V. D. Centro komitetas 
nebegali. Tačiau kas gi tai draudžia padaryti sava valia? Iš pro- 
vincijos gauname žinių, apskričių valdybos pačios savaime ėmę 
kelti šį klausimą. Girdi, bene nuskurdome Vytauto metais, suma- 
žindami savo algas vienu ar dviem procentėliais? Neims galas, 
jei ir 1932 m. pakartosime tą patį. Tai lengviausia agitacija ir 
paprasčiausias atsiskaitymas. 

Na, padėk Dievas kilniam, patriotiškam pasiryžimui! Pavyzdys 
sektinas - nelaukiant jokių prievartų, imti ir dar kartą pasiduoti tai 
mažai operacijai, kad nukirptų pigų „kuponą“ nuo mūsų verty- 
bės popierių. Kitų apskričių valdybos, pasvarstykite taip pat. 

Ypač tai žymu būtų, kad savaime sutartų centrinės įstaigos 
Kaune. Čiagi jų daugiausia, čiagi ir etatai aukščiausi. Laisvai — 
ministerijos ir net jų departamentai. Vytautui D. paminklas bus 
visos tautos pastatytas: tame jo didžioji moralinė reikšmė; di- 
džioji dalis naštos vis dėlto guls ant pečių miestelėnų, kurie iš 
gyvo pinigo gyvena. 

Velytina, kad atsirastų patriotų įragintojų, ir tai netrukus, dar 
šiemet, kad kiti metai jau užtiktų mus pasiruošusius. 

ŠELPĖJAI, RĖMĖJAI, LABDARIAI 


Centro komitetui, pasiryžusiam žūtbūt pastatyti Vytautui 
Didžiajam kilnų paminklą jo vardu muziejaus pavidalu, pelnin- 
giausia, kai tautos buržuazija gera valia, atskiromis įstaigomis 
susitaria per metus ar dvejus skirti nuošimtį nuo pelno, gaunamo 
gyvais pinigais. Bet doriškai verčiausios esti atskiros aukos. Kas 
kita pavelyti, kad kas atskirtų dalį mano pelno, kurio aš dar nesu 
nė pačiupinėjęs, ir vėl kas kita, kai jau laikau tą savo pelną 
rankose ir sumetu, kuriomis dalimis aš jį išeikvosiu būtiniesiems 
asmeniniams ir šeimos reikalams, herojiškai vienu kitu litu su- 
mažindamas tas išlaidas patriotiniais tikslais. Tiesą pasakius, tai 
ir yra tikroji auka, ne duoklė, ne uždas. 

V. D. C. komitetas su savo pirmininku švietimo ministeriu? 
lygiomis žymi, kas po 50, 100, 500 šiokiu ar tokiu būdu yra įdėjęs 
į muziejaus iždą, ir didele pagarba apdalija juos gražiai, keliomis 
spalvomis išspausdintais diplomais, įgalinančiais turėti garbės 
titulus: V. D. Muziejaus Šelpėjų, Rėmėjų ar Labdarių. 

Moralės mokslas skatina tai daryti paslapčiomis ir atpildo 
telaukti iš Dangaus. Bet čia tokia nekalta, žmoniška silpnybė — 
turėti viešą šlovingą dokumentą. Kas gi papeiks produktorių, 
kurs diplomu pažymėtas už sumaningą gyvulių ar vaisių der- 
linimą? Anaiptol: tai įdomiausias daiktas, randamas bet kieno 
gyvenamojoje troboje. Šeimininkė dabina savo trobas kuo suma- 
ningiausiais savo rankų darbais, ir svečias pirma tai pasergsti 
bei patyrinėja; šeimininkas dabinas parodų diplomais. 

Visa tai garbingai papildo labdarybės įstaigų diplomai; jie pa- 
reiškia šeimininkus esant geroje pusiausvyroje: pažangius materia- 
lybėje, pažangius ir moralybėje, kai savo kąsniu dalijas su neturčiu, 
našlaičiu, Bažnyčia, tėvyne. Parodose pareiškiame savo sumanumą, 
labdarybėje ir pairiotizme - savo gerumą, savo širdies kilnybę. 

Jei kas tai mato, dar geriau - tegul iš tų pavyzdžių mokos ir 
pats didvyriškumo, tesėjimo gera valia savęs išsižadėti visuo- 
menės, Bažnyčios, tėvynės naudai ir garbei. Vokiečių kraštuose 
trobos nukabinėtos Šv. Rašto išrašais ir labdarybių diplomais. 
Juo daugiau jų, juo garbingiau. 

Manau, kad Vytautinis paminklas yra būtinas papuošimas 
bet kurio gero piliečio sienų. Diplomui gauti aukos nuo 50 litų. 
O ir 1000 pasiturinčiam — ar didelis daiktas, kai širdis kurion 
pusėn traukia? 


KADA P. A. SMETONA ILSISI 


Dabar tenka matyti, kaip Respublikos Prezidentas kasdien 
ligi tik papietavęs kimba su visa savo šeima ir adjutantais mušti 
mažutį, vaikišką biliardą, kur kaulinius kamuolius atstoja ma- 
ži mediniai rituliukai. Jie šliaužioja į lūzas, ne rieda per mažą 
keturkampį staliuką. Muša keturiese, katras turėdamas savo 
varsos ripkelių. Šiaip jau tai biliardo lošimas tik be jo gimnas- 
tikos. Tikruoju biliardu lošiant, per vieną partiją tenką suvaikš- 
čioti aplink ilgą stalą bent dešimts kilometrų. Tai bent spaceras. 
Kad kas įsakytų tai padaryti, būtų pareikalauta didelio ho- 
noraro, o gera valia ir du trissyk suvaikščiojama, dar tirštoje 
dūmynėje. 

Aplinkestų biliardą gana po žingsnelį žengti, o betgi A. Sme- 
toną tai užima ilgą valandą ir antrą. 

Tai gana keista, bet ne nauja. Tai ypatingas būdas atgaut 
pusiausvyrą. Iki 2 val. tenka diplomatizuoti ir politikuoti, sukti 
galvą, kalbos improvizuoti, nervintis dėl priešininkų takto, pykti 
dėl opozicijos. Įtempti nervai įvargina kūną ir sielą. Tai didelis 
darbas, reikalaująs ir didelio atsidėjimo. 

Vieną kartą sutikau R. Prezidentą visai privargusį išeinant iš 
kabineto pietautų. Jis dar visą pusvalandį klausė kurio ten mi- 
nisterio raporto, kai kiti jau pietavo. 

- Tiažela ty, šapka Monomacha!..!- tarė pasisveikindamas. — 
Ir reikia gi tokių neišmanėlių, kurie skelbia, esą žmonių, kurie 
geidaute pageidaują tokių pyragų... 

Aš labai retas prezidentūros lankytojas. Naudojuos gera pa- 
žintimi, tai reikalą turėdamas taikau į pietus, ne pavalgyti, bet 
to reikalo išdėstyti, nes popiet nebeprieisi: Prezidentą visą absor- 


buos estų biliardas. Tik pagulėjęs, penktą valandą bus sukalba- 
miausias. Tada skaito laikraščius ir ramiai kombinuoja. 

Man tai ne pirmiena. 1907-8 m. man teko pas p. p. Smetonus 
kurį laiką gyventi Vilniaus Antakalnio Vilijos krante mediniuose 
namuose su salkomis. Aukšte gyvenome: aš, Jonas Siabas, laik- 
raščio buhalteris, Povilas Gaidelionis, banko bendradarbis, Jad- 
vyga Chodakauskaitė (dabar Tūbelienė), gimnazistė, kurį laiką 
ir Felicija Bortkevičienė", „Lietuvos Ūkininko“ administratorė. 
Partere gyveno patys šeimininkai, tuomet dar tik su vienu vaiku- 
čiu Maryte (dabar Valušienė?. | 

Visi išalkę laukiame pareinant „bankininkų“ — A. Smetonos, 
šeimininko, ir P. Gaidelionies, kurio skolas buvo Smetonai pasi- 
ryžę per prievartą išmokėti, bet nesisekė: jų vėl atsirasdavo. Štai 
ir ateina, taip pat išalkę nuo aštuntos valandos skystų pusryčių 
ir gerokai nusidirbę. Tie spartūs skaičiavimai — tas budrus kont- 
roliavimas šimtų piniginių kvitų, tie įkyrūs ieškojimai įsibro- 
vusios kelių kapeikų klaidos, o tai surasti precizavimas būtinai 
reikalavo, - savo vienodumu tiek įtempdavo protą ir valią, kiek 
ir didelis kuris kitas darbas, kad net apetitą užmušdavo. 

Prieš sėdant stalan tekdavo pirma nurimti, išsilyginti, pa- 
ruošti virškinimo aparatas. Tam tikslui buvo prasimanyta antras 
smarkus nervų įtempimas. Du sustoję imdavo dvejas kortas, 
sumaišydavo ir imdavo jas atversti. Vienas, sakysime, atvertė 
karalių. Tad abudu katras po savim atverčia po vieną kortą; 
katras greičiau užtinka taip pat karalių, tuojau padeda karalių 
ant karaliaus ir antrą išmeta kortą, sakysime, kirvelninką. Dabar 
tuo pat pasiutusiu greitumu atvartaliojama, ligi kuris aptiks 
kirvelninką, padės jį ir kitą atvers. 

Mechaninis tai darbas, tačiau reikalaująs didelio pirštų vik- 
rumo ir dar didesnio žvalumo. Ėmei per greitumą ir savo aptiktą 
kirvelninką padėjai po savim, ne ant atverstojo kirvelninko. Ir 
pražuvo. Dabar ieškok kito, o tuo tarpu jau atvirto dešimtakė. 
Pasibaigė kortos rankose, griebkis nuo stalo atverstąsias, apversk 
nugarėlėmis ir vėl ieškok. 

Eksperimentalės pedagogikos profesorius Vabalas-Gudaitis* 
nežino to būdo žmogaus atidumui išbandyti; jis turi kitų tolygių 

priemonių. Per ilga galima taip išsimitrinti, kad retai tekris ant 
stalo, kuo reikia padengti atverstoji. Kas greičiau išmėtys visas 
52 kortas, tas bus nugalėtojas. 

Man net koktu būdavo žiūrėti, kaip A. Smetona su P. Gaide- 
lioniu ar J. Siabu, lūpas sukandę, blizgančiom akim, didžiausiu 
įnirtimu meta po savim kortas ir piktai triumfuoja nugalėję. 
Meta, meta, o viralas aušta. Ir kai sėdas jo srėbtų, tai, man rodės, 
dar labiau nuvargę, tik kitaip. 

Tai vadindavos kažin kodėl: Emigrantas. 

Popiet eidavome po du, po tris pasivaikščioti ir pasišneku- 
čiuoti apie Vilniaus ir iš viso Rytų Lietuvos dalykus, apie laik- 
raštį. A. Sm. klausydavo mano raporto, kurios medžiagos gauta, 
kaip ištaisytina, kas pridėtina, į ką atsakytina. 

Sugrįžus A. Sm. skaitydavo, jei nebūdavo pašauktas į kurį 
susirinkimą. O straipsnį rašydavo jau po 12 val. nakties ir pra- 
versdavo kartais iki 4 v. ryto. Miego betekdavo keturios penkios 
valandos. Reikėjo geros sveikatos paskui tesėti tarnybos darbui. 

Dabar valia keltis 8 val., valia ne. O visa kita lyg pasilikę iš 
senųjų laikų. 


A. A. KUN. DZIDARAS GUDAVIČIUS-VALYS 


Šio lapkričio 23 d. mirė Šaltinių, arba Judeikių, buvusios 
Kelmės koplyčios, paskui cirkulo! rektorius Dzidaras Guda- 
vičius, 54 m. 

Tenka jis gražiai paminėti. 

Kun. Dzidaras, Domininko sūnus, buvo gimęs Gaurės par., 
1877 m. rugp. 4 d.; augo Eržvilko p., mokės Palangoje 1890-94 m. 
ir Kauno kunigų seminarijoje 1895-1900 m., įsišventė vasario 6 d. 
t. m. 

1900-8 m. vikaravo Svėdasuose. 

1908-9 Rokiškyje. 1909-10 m. buvo kuratas Belmonte, 1910- 
13 - Lauksodyje. Klebonavo: 1913-14 m. Linkuvoje, 1914-20 
Josvainiuose, 1920-23 Viekšniuose. Tų m. bal. m. buvo jam leista 

apsigyventi Paupyje (Perkūniškėje) Viduklės p. Ogi nuo 1930 m. 
liepos 7 d. - Šaltiniuose (Judeikiuose), Kelmės p. 

Gudavičius buvusi tik pravardė, dėl to kad buvę iš Gudų, 
nuo Gardino atėję; tikroji gi pavardė buvusi - Valys. Su Kauno 
daktaru? ir kitais bendravardžiais šie Gudavičiai ne giminės. 

Kun. Dz. Gudavičius-Valys buvo tipingas ganytojas darbš- 
tuolis. Aš jį gerai atmenu gimtoje savo parapijoje pas kleboną 
Antaną Lenkevičiųs. Tai buvo pavydėtinas keimarys. Abudu 
visiškai blaivūs, abstinentai, abudu gilaus, net naivaus, vaikiško 
tikėjimo; evangeliškai tarnavo žmonelėms iš tikros, neveidmai- 
niškos širdies. Abudu visados gerai nusiteikę. Klebonas A. Len- 
kevičius gilus inteligentas, bet jau beveik visiškai aklas. Mišias 
palaikydavo, bet skaityti nebegalėdavo; jam skaitė inteligentas 
vargonininkas J. Mikuckis. Aš jį esu paminėjęs XIV t. 214-5 p 
Aklas klebonas vedė tretininkes, jaunutis vikaras vedė parapiją. 
Vedė ne juokais. Jis anksčiausiai sėdos į klausyklą, jis didžiausius 
būrius vaikų katechizavo, jis parapiją lankė, sveiką ir susirgusią. 
Raudonas kaip putinėlis ir lygiai skaisčios sielos, kun. Guda- 
vičius buvo mylimas ta meile, kuriai tik idealizmo vardas tinka. 
Ir jis to per visą amžių neužmiršo. Tiek vietų perėjęs, tuos vienus 
josvainiečius teaptikęs panašius svėdasiečiams; visi kiti nė iš tolo 
nebe tokie buvę, ir jis ten nerimo. 

Kun. Gudavičiaus ekspansija reiškėsi bažnyčių statymu. Bū- 
damas Svėdasuose, įragino naują bažnyčią statytis ir kunigą 
gauti Duokiškyje, Kamajų par. Būdamas Rokiškyje, pradėjo or- 
ganizuoti naują Lukštų bažnytkaimį. Būdamas Viekšniuose, tai- 
sė bažnyčią. Rezignavęs iš visų pačių gerųjų klebonijų, apsigy- 
vena Perkūniškėje-Paupyje, Viduklės par., tokiame nuošalyje, 
kur pagonai lietuviai subėgdavę, pajutę kryžiuočius ateinant 
Eržvilko link. Ten buvę tokie pelkynai, kurie geriau gynę nuo 
neprietelių neg fortai. Kaip tikras trapistas, čia kėlė dvasios 
kultūrą ir agrikultūrą, tiesė kelius „į Europą“, pravėdindamas 
tą nuošalį. Čia pastatęs bažnyčią ir visus ūkio trobelius, sava 
valia įsiprašė į Judeikius-Šaltinius Kelmės par. ir tą patį trapisto 
darbą pradėjo: statė bažnyčią ir kitas trobas, tuo pačiu žygiu 
administruodamas antrą, Žalpių bažnytėlę Viduklės par. 

Žmonės matė, kad ne pelnytis kun. Gudavičius atkildavo in 
partibus infidelium?, bet misionieriauti, bet šviesti, ir visomis 
pajėgomis jam padėdavo. Buvo kunigų, kurie jo nemėgo už tai, 
kad jis pasibaisėdamas kalbėdavo apie jų negrynai bažnytinę 
politiką, neblaivumą ir šventenybių profanavimą. O kaipgi 
kitaip? 

A. a. kun. Dzidaras sirgo raumenų vėžiu; prisiėmė keletą 
operacijų, kol patyrė visa būsiant veltui. Nusimanė mirsiąs, 0 
reikėjo matyti, kokia gražia nuotaika vaikščiojo po Kauno m. 
ligoninę, kur gulėjo kan. Staševičius?, kur ir man kiek teko pa- 
gulėti. Vos beatsikeldamas svyrinėjo po ligonis, kalbindamas ir 
ramindamas juos ir pats ramindamasis. 

- Nepasiduosiu, veltui... - kalbėjo apie nebijojimą mirti. — Ir 
ko gi turėčiau bijoti? Iš gyvenimo aš nepasiėmiau nieko, o davi- 
nėjau jam viską. Pergyvenau paukšteliu čiulbėdamas... Kai aš 
numirsiu, tai duok žinią Mėginienės (mano sesers — J. T.) vai- 
kams, kuriuos mažus vedžiau prie šv. Sakramentų, kurie buvo 
geri, kuriems Dievas skyrė tokias žymias karjeras: Bronei Kli- 
mienei, Barboriutei Lesauskieneiė... 

Dar jo paties suspėta joms parašyti gražūs laiškai, nusiųsti 
fotografijos ir gauta tiek pat gražūs atsakai. 

Oman buvo per visą savo amžių ištikimas prietelius. Graudu 
man kun. Dzidaro netekus. Amžiną atilsėlį duok jam, Viešpatie. 
Lygių jam nedaug tesimato. 


SVEIKI SULAUKĘ NAUJŲ GADYNIŲ! 


Viešpaties angelas pasirodė jam sapne ir tarė: „Dovydo sūnau 
Juozapai, nebijok priimti savo žmonos Marijos, nes kas joje gimė 
yra iš Šventosios Dvasios“ (Mat. 1, 20). 

Tas pats angelas Gabrielius, kurs Švenč. Panai apreiškė Ješua 
Išganytojo prasidėjimą, antrą kartą pasirodė jos sužadėtiniui Juo- 
zapui ir išsprendžia jo abejojimą. Kaipgi? Jis vos tik susižieda- 
vęs, 0 ji jau nėščia. Juozapas — vyras šventas, teisingas, pagy- 

venęs, nenori to skelbti ir pasiruošė slapčia pasiskirti. Tačiau iš 
Aukštybių buvo nutuoktas globoti šią Mergelę, nes Ji, matės, 
skiriama kuriems tiek didiems tikslams, kurių jis dar nesupranta. 

Pabudęs iš miego, Juozapas padarė taip, kaip Viešpaties an- 
gelas buvo jam įsakęs. Jis pasiėmė pas save savo žmoną. Bet jos 
nepažinojo, kol ji pagimdė savo pirmgimį sūnų, ir jis praminė jį 
vardu Jėzus (ib. 1, 24-25). 

Laimingas paabejojimas - jis sustiprino šv. Juozapo tikėjimą 
į stebuklingą Jėzaus Kristaus prasidėjimą iš Šv. Dvasios. Šv. Jo- 
nas Auksaburnis! derina tai su šv. Tomo abejojimu, begu tai 
tiesa, kad jo Mokytojas, nukankintas miręs, būtų prisikėlęs?. 

Nelygu abejojimas. Savaime, abejoti nebloga, tai skatina ieš- 
koti tikro atsako. Bloga, kad dažniausiai mes patys čia pat griež- 
tai išsprendžiam savo abejojimus ir nurimstam. Visa atliekame 
be galo pigiai, sekliai; tai sudaro mumyse blogiausią nuotaiką — 
ir toliau tenkintis savo paties vos tik pasvajotais atsakais. Tai 
menkiausios rūšies obskurantizmas. Nemint kodėl ir priežodis 
lemia: geriau esą su šviesuoliu prarasti, kaip su tamsuoliu rasti. 

Su kuo mes prarandame savo tikėjimą? Bepiga būtų, jei kurie 
gilieji filosofai būtų davę medžiagos neigiamai paabejoti apie 
Dievo apreikštuosius žmogaus likimo dalykus. Negantas būtų 
apsišarvojęs sau nusiraminti ir kitų apsiginti. Dažniausiai tik 
miglomis apsišarvojame. 

Pas mane ateina visokių žmonių. Kas dieną kaip jomarke. Vie- 
nas jaunas kaimietis atvirai pasisakė esąs netikįs ir nebenorįs tikėti. 

- Kaipgi tai atsitiko? Juk iš mažens tikėjai? —- pasidomėjau. 

- Kol kvailutis buvau. 

— O dabar kurias mokslų gudrybes iškakėjai? 

— Jokių. Esu darbininkas. Žmogus ir mokslų neidamas daug 
ką girdi apie mokslus. 

- Ir to pačiam gana - išgirsti, kad darbininkų luomas išpažįsta 
socializmą, o socializmas išpažįsta bedievybę? 

— Mokslas nesuvedžioja. 

-O kaipgi tai atsitinka, kad studentai tame pat universitete, 
tame pat fakultete, reiškia, tų pat aukštųjų mokslų: religijos, 
filosofijos, istorijos, gamtos, matematikos, medicinos mokos, o 

vieni giliai tiki ir praktikuoja (krikščioniškoji jaunuomenė, atei- 
tininkai, tautininkai), kiti laikosi nuošaliai, o tik tretieji neigia 
Dievo padavimus, ir jiems religija esanti nebepriimtina? 

Mano klientas labai neramiai ėmė pečiais, galva, net rankom 
krutėti, bet atsako nebesusigriebė. 

- Taigi matai, brolau, čia ne mokslas kaltas, tik tai, kad tu 
daveis kažin kokiais rūkais apsupamas. Kiti mokslavyriai, kai 
prieina savo tyrinėjimų liepto galą, nesako: štai ir viskas; tik 
drįsta prisipažinti: „Daugiau nebežinau“. O ką pats esi ištyręs? 
Nieko. Tai gal teisingiau būtų prisipažinus: „Abejoju, bet savo 
abejonę išspręsti pats nepajėgiu. Filosofų nepasiekiu“. Reiktų iš 
vidaus iššaukti paslapčių įkvėpimą, kad ji nuramintų. Mėgink 
tai padaryti bažnyčioje ar padedamas kurio tikinčio autoriaus. 
Jei nepasistengsi ir tuo pasitenkinsi, ką dabar turi, būsi labai 
kvailas ir tik akiplėša, o ne blaivybės apaštalas. 

Dar reikia gerų norų įsitikinti. 

Štai kita scena — autobuse, provincijoje. Važiuoja jaunikaitis 
ir senas bajoras. . 

— Kurgi važiuoji, ponaiti? - teiraujas senis. 

- Tėvai siunčia mane kunigų seminarijon. Gimnaziją išėjau. 

- O pats? 

— Noriu iš šaltinių įsitikinti, kad tikėti nėra kuo. Sako, ge- 
riausia esą tai pasiekti, įsigilinus į pačius religijos davinius. 

- Šitaip? Tai tėvai geriau būtų padarę pasiuntę kiaulių ganyti, 
ne žmonių. - Ir nepadavęs rankos išlipo. 

Čia abejojimai ne savaime atsiradę, bet tyčia sudaryti, ir tyčia 
ieškoma neigiamo atsako. Kokių gi dyvų, kad jų ras? Sako, po 
medžiotojo šautuvu patys žvėreliai pasisuką. Gudrus tėra tas, 
kurs ieško objektyviosios tiesos, kaip arkivyskupas Pr. Karevi- 
čius moko’. Daug abejojo patys didieji šventieji ir religijos Dak- 
tarai ir neatlyžo tyrę, kol jų širdys nurimo Viešpatyje. Tie mokėjo 
ir kitus pamokyti. Kurie nenurimo, kitais keliais nuėjo. Kurie 
buvo laimingesni? Kurie gavo statų atsaką nors amžiaus gale. 
Palygink L. Tolstojaus: „Smert Ivana Hjiča “4. 

Abejonių pilna ne toje vienoje religijoje. Abejoja visi, kurie 
naujais keliais eina literatūroje, moksle, pramonėje, versle. O 

naujais takais eiti reikia, tai pažanga. Atžangos visai nėra, tai 
negalima, kaip gimus atgal sugrįžti į motės įsčią. Ir vietoje tūp- 
čioti tegalima kurį laiką; paskui tai virs zero?. Pažanga, jaunystė, 
naujumas tėra gyvybė. 

Naujais keliais beeinant, klupčiojama; kelias nepritrintas, yra 
kemsų, kurių koja užkliūva. Bet ką padarysi? Politika sukelia 
tiek pat abejojimų, kiek filosofija ir religija. Itin kvaila dėl to viena 
mesti lauk visą politiką, visą filosofiją, visą religiją. Tirk, bandyk, 
lauk. Reikia laiko išdavams pasireikšti. Bus laiko ir naujesniems 
krypsniams pasireikšti, kai suvedęs gera ir bloga pamatysi, kas 
taisytina. 

Kokia neišmintinga žiaurybė buvo tik ką gimusio Kristaus 
tykoti. Dievo Apvaizdas nenugalimas. Bet jei Jėzus Nazaretietis 
būtų buvęs tik tautos išdavas, tai jį sunaikinus būtų sunaikinta 
buvusi pat pradžioje dabartinė krikščioniškoji pasaulio kultūra, 
ir, romėnų kultūrai žlungant, gal kiek šimtų metų būtų neuž- 
simezgusi kita kultūra. 

Gr. 11 d. prasidėjęs konstitucinis p. Antano Smetonos prezi- 
dentavimas“ leidžia laukti tautinei Lietuvos valstybei ir tautinei 
lietuvių kultūrai daugybės naujų galimybių. 

- Nuvarius antrą tokį barą, koks pirmas jau nuvarytas, mes 
būsime tiek stiprūs, kad ne bet kuris pavojus mus beišgąsdins, - 
atsakė naujasis Respublikos Prezidentas sveikinusiam jį Vytauto 
Didžiojo Centro komitetui. 

Numanu, kad realizuojasi Vytauto D. šimtametės tradicijos, 
kad tai naujas jų etapas, ir tenka tik padėti, o ne kliudyti. Jei su 
tautininku, tų Vytautinių tradicijų žmogum, nebūtų galima ku- 
riuo klausimu susitarti, tuo negalima tikėti: Vytautas D. buvo 
politikas, administratorius ir drauge Žemaičių Apaštalas. Nebū- 
tų nė kalbos apie tradicijas, kad kas iš to būtų nutrūkę. Tauti- 
ninkai neturi uždavinio - religiją panaikinti. Valstybės ir Baž- 
nyčios uždaviniai suderinti galima ir reikia, ir viltis to švinta. 

Taigi, tautiškasis jaunime, būk blaivus mintimi ir kūnu ir 
nusiteikęs visus abejojimus religijos ir politikos srityje išspręsti 
teigiamai; statyti, ne griauti. Jūsų širdyse atgimęs Kristus, aure, 
jau tiesia šventąją savo rankelę palaiminti žmonėms geros valios. 

JUOZAS VOKIETAITIS - ŠVIETĖJAS 
Iš kalbos laidotuvių dieną XII.19 


„teisingas esi visuose daiktuose, kurius tik esi mums padaręs, ir 
visos bylos tavo teisingos, o tavo keliai tiesūs ir visi tavo sprendimai 
tikri. Dan. 3, 27. 

Kauno Miestelėnai, Lietuvos Piliečiai! 

Šitais žodžiais pranašas Danielius kalbėjo apie patį Viešpatį 
Dievą; Dievą palaimintąjį, Dievą garbingąjį, Dievą garsingąjį 
(ib. 26). Kaipgi drįsau tuos pačius žodžius dėtis į panegiriką, 
kad ir pirmajam laikinosios mūsų sostinės piliečiui, vis dėlto — 
žmogui? Taigi kad „drąsos“ man nė nereikėjo; gana buvo to 
vieno džiaugsmo, kad jam, a. a. Juozui Vokietaičiui, pritiko 
karaliaus Dovydo giesmės žodžiai: 

Palaimintas žmogus, kuriam Viešpats nepaskaitė nusidėjimo ir 
kurio dvasioje nėra vyliaus! Ps. 31, 2. 

Arba Eklaziastiko. 

Palaimintas (vyras, turtuolis), kurs atrastas be dėmės. Ekl. 31, 8. 

Argi pats dieviškasis mūsų Išganytojas Jėzus Kristus neliepė 
su pačiu Dievu lygintis: 

Būkite tat tobuli, kaip ir jūsų dangiškasis Tėvas tobulas. Mat. 5, 18. 

Visi mes privalome siekti dieviškosios tobulybės, nes tik 

Kas buvo išmėgintas ir rastas tobulas, tokiam (te)bus amžino gy- 
riaus. Ekl. 31, 10. 

A. a. Juozas Vokietaitis buvo tiek pasivaręs tobulybėje, kad 
anieji jam mano taikomieji žodžiai nebus nuodėmingai perdėti. 
Juoba nederėtų susilaikyti nuo gyriaus jam mirus, kai net gyvas 
tebebūdamas buvo giriamas, gerbiamas, aukštinamas. Labai 
paprasta, kad tik miręs įgarsėja. Gyvam į akis nei aš, nei kas kitas 
negi pasakytų to ir taip, ką ir kaip aš čia pasakysiu. A. a. Juozas 
Vokietaitis turi įgarsėti. Tam yra keletas davinių, kurie nebuvo 
pasikeitę per visą jo amželį. Būtent už tai, kad jis nesėdėjo maro 
kėdėje, buvo nepaprastai darbštus ir teisingas. 

Palaimintas žmogus, kurs neina paskui bedievių patarimą, kurs 
nestovi ant nusidėjėlių kelio ir ant maro krasės nesėdi. Ps. 1, 1. 

A. a. Juozas Vokietaitis buvo pareigos Žmogus, savo specia- 
lybės vergas. Kur dėtas, jis niekad neužsimiršo, kad jis - peda- 
gogas, o daugiau nieko. Išėjęs Veiverių mokytojų seminariją, ru- 
sų valdžios pristatytas lenkams, kad juos rusintų, nepadarė jiems 
žalos, nei jų kultūrai, nei politiniam jų nusimanymui. (Ir iš viso 
lietuviai mokytojai Lenkuose laimėjo gerus vardus kaip žmonės 
ir kaip pedagogai.) Nes tedirbo tiesiogį savo pašaukimo darbą. 

J. V. pedagogas paliko ir tada, kada visa buvo sudrumsčiusi 
mažoji revoliucija!. Tais laikais visi, turėję pretenzijų būti inte- 
ligentais, sėdėjo ant maro krasių, destis suko į kairę, nebenusi- 
manydami, kurgi to kairumo kraštas ir galas. Socialiniai eks- 
perimentai gimė ir nyko, o niekas nesiėmė atsakomybės nei už 
jų pagimdymą, nei už jų numarinimą. Viena bematė - griauti; 
griauti sostą, griauti valstybinę tvarką, griauti religiją. Nematė 
vidurio nei dešinės, nepripažino individualybės nei nuomonių 
laisvės. Visų visi privalėjo pūsti dūdą. Ne tik priešintis, bet nei 
skyrium laikytis nedrįso nė principingiausieji žmonės. Buvo 
bendras demokratų choras su nuolatiniu refrenu: šalin klerikalus 
ir klerikalizmą, šalin dievą (žinoma, iš mažosios d, kaipgi ki- 
taip?) ir Jo religiją, nes visa tai tamsybė ir vergija, o šviesa ir laisvė 
turbūt tik nihilizme ir anarchijoje. 

Jei konfesionistas mokė abc, jo darbas buvo laikomas vis tiek 
smerktinų; jei ruošė tautai mokytojus — ruošė jos nuodytojus. Ir 
kai vienatiniai gangreit iš tautos nepašalintieji inteligentai ku- 
nigai susibaudė „Saulės“ švietimo draugiją sudaryti?, kairieji jos 
nepripažino, nors iš pradžios jos nepripažino nė Žemaičių vys- 
kupas M.L. Paliulionis“. 

O pedagogas Juozas Vokietaitis? Trylika metų lenkus mokes, 
jiems savo sielos, o gal ir kūno vieko davinėjęs, įgarsėjo. Jis 
mokėjo — duoti. Iš jo išmokdavo mokytis ir mokyti. Ir kai „Saulė“ 
ėmė dairytis specialisto pedagogo Mokytojų kursams (paskui 
Seminarijai) vesti, Lietuvos ir Lenkijos horizonte tesimatė vienas 
Juozas Vokietaitis, tikrai nusimanąs, ko reikia, kad mokytojas 
tiktų mokytojauti. 

„Saulės“ vadovybė ir kreipės į jį, kad mestų svetur dirbamą 
darbą, nors ir sėkmingą, geriau kad grįžtų savųjų dirvonų kiloti. 

Siaura buvo jau įsipraktikavusiam specialistui Lietuvoje. Turėjęs 
valstybės garantuotą algą, dabar gautų tenkintis skatikais, išmal- 
domis surankiotais iš visuomenės. Darbo objektas matės men- 
kas. Bet Juozas Vokietaitis nepasvyravo. Tautininko patrioto 
nuovoka išvydo didžių dalykų gemalą. Pasirodė, galima jau ir 
Lietuvoje ko nors rankas užkabinti. 

Vadink jį tautininku, vadink jį romantiku, vis tiek pasakysi 
viena: šis pirmas įsipareigojo realiai veikti tautinei savo kultū- 
rai - mokyti ją talkoje su populiariais liaudyje, nors nepopulia- 
riais revoliucijoje, kunigais. Sako, a. a. Juozo Vokietaičio patrio- 
tinė ir religinė nuotaika sutapusi, kirvis atitikęs kotą. Taip. Bet ir 
be to sveikas jo protas būtų pastūmėjęs jį nepaisyti dykaduonių 
šauksmo ir klyksmo: „Juodajai Saulei sumanė tarnauti!“ 

J. Vokietaitis parėjo Lietuvon ir jau nebeišėjo iš jos. Kol susi- 
darė laisvoji Lietuva, jis ir čia pagarsėjo tiksliu pedagoginiu dar- 
bu. Ir šiam privatinės mokyklos vedėjui pavedama vesti visas 
valstybines pradžios mokyklas, būti jų Departamento direkto- 
rium. Dešimt metų planingo, laiku numatyto darbo, ir mes turė- 
jome įvykintą privalomą visuotinį pradžios mokslą, padvigubin- 
ta mokyklų, patrigubinta cenzuotų mokytojų, Lietuva pastatyta 
pirmose kultūrinių tautų eilėse kovoje su analfabetizmu, tuo kul- 
tūros šašu. 

Jam dabar taikau šv. Povilo patarimą: 

Broliai, nebūkite vaikai išmanymu, bet piktybe būkite kūdikiai; 
išmanymu jūs būkite tobuli. 1 Kor. 14, 20. 

Bloga tik tiek, kiek tepadaro kūdikis, o tobulo išmanymo — be 
krašto. Nėjo bedievių patarimais, nieko nenumarino ir pats ne- 
nusidėjo. Liko tyras, švarus, pilnas tikrųjų nuopelnų. 

Žmogus gimsta vargti, o paukštis skrajoti. Job. 5, 7. 

Didžių savo darbo išdavų susilaukė a. a. Juozas Vokietaitis. 
Ne aitvaras jam to prinešė, tik jis pats susikrovė per 40 metų 
intensyvaus darbo ta viena kryptimi, su akimis, įbestomis į tą 
vieną regę - liaudies švietimą. 

Kas dirba savo žemę, bus sotus duonos, kas gi ieško dykiniavimo, 
tas paikiausis. Patarl. 12, 11. 

Savo amatą - specialybę, „savo žemę“ dirbo atsidėjęs ir buvo 

nuopelnų pertekęs; išminčius buvo, kad nedykiniavo. Man ir bet 
kam matės, kaip mokslo vadas J. Vokietaitis nieko nedarė taip 
sau, nei šiam, nei tam, bet tik atsikračius tam sykiui kuriuo 
rūpesčiu ar klientu. Negreit tarė paskutinį savo žodį, bet kai jau 
tarė, nebeatmainė, nes jau buvo įsitikinęs, kad taip, ne kitaip, 
bus tikslu. Ir buvo autoritetingas visame Pradžios mokslo de- 
partamente. 

Atvangu buvo jo ūksmėje būti, neįkyru dirbti, nes vadas 
pirma ėjo, kitiems kelią rodė; bereikėjo tik sekti. Jis savo srityje 
darbą tiesiog amerikonizavo: mokėjo suburti didelį kontingentą 
bendradarbių ir iš jų paimti maksimum darbingumo. 

Pagaliau grįžtu, nuo ko pradėjau. J. Vokietaitis, liaudies mo- 
kytojų ruošėjas ir vadas, buvo teisingas, tėjo tiesiais keliais, tai ir 
jo sprendimai buvo tobuli. Pervertė per savo rankas daug mo- 
kytojų, kol atrinko 4000 cenzuotų ir tinkamų. Ir dyvų dyvai, 
nesigirdėjo nusiskundimų, kad kas būtų likęs bedarbis. Lig lai- 
kui visi žinojo, ko reiks mokslui, ir turėjo gana laiko arba pa- 
pildyti savo žinias, arba apsirūpinti kitu darbu. Reforma buvo 
pravesta sklandžiai. 

Direktorius asmeniškai pažino visus savo mokytojus ne tik iš 
veido, bet ir iš sielos. Sekė, dėjos dėmėn visas reliacijas. Mokytoją 
stengės pritaikinti vietai, ne vietą mokytojui. Septynis kartus 
pritaikė, kol sykį nukirpo. Bet kai nukirpo, tai tuo mokytoju 
pasitikėjo kaip pats savim, buvo jam prietelius ir gynė jį. Ir 
valdonams neteko svyruoti, begu jų vadas tiksliai elgias, ar ne- 
reikia iš šalies taisyti. 

Direktoriui tegalėjai įsipirkti darbštumu ir sumanumu. Patai- 
kūnų ir saldžialiežuvių nesimaišė Departamente. Gerbiamieji! 
Koks didis pavyzdys, kaip valdininkas privalo savo tėvynei 
tarnauti, kad ji progresuotų. 

J. Vokietaičio pedagogikos darbą vainikavo visai kas kita. Jis 
buvo pakviestas kitam plačiam organizaciniam darbui - sutvar- 
kyti laikinosios sostinės, didmiesčio ūkį, pabūti Kauno Mus- 
soliniu“, meiliai jį kai kas pašiepdavo. J. Vokietaitis ir šio darbo 
ėmės tiek pat drąsiai, lyg tai būtų buvusi antroji jo specialybė. 
Sumetęs miesto pajėgumą, tapo optimistas. 

— Kaunui gana dvidešimties metų, kad, pasiskolinęs didelę 
sumą, galėtų persitvarkyti griežtai europiškai ir tuo pačiu žygiu 
išsimokėti visas skolas. Kaunas tesės nudirbti didelius kultūros 
darbus. 

Sostinės tvarka ir perteklius a. a.- Juozui Vokietaičiui švietė 
antrąja saule ir skatino jį pačiam joje sublizgėti. Deja, jo nete- 
kome. Dievulis jam pavedė kurį tretį dalyką. 

Gerai, gerasis ir ištikimasis tarne, kadangi tu buvai ištikimas ant 
nedaug, aš tave pastatysiu ant daug; įeik į savo viešpaties džiaugsmą. 
Mat. 25, 21. 


JAUNOSIOS ANTANO SMETONOS 
DIENOS 


25 (1906-1931) metams jo rašto darbo pamineti 


ATSITIKIMAI ANTANO SMETONOS 
GYVENIME 


1874 m. rugpjūčio 10 d. gimė Užulėny. 

1884 — nuvežtas Taujėnų mokyklon. 

1885 - mokosi Kartanuos, Šilų apylinkėj. 

1886-9 — vėl Taujėnuos pradžios mokykloj. 
1889-90 - iš šalies mokos Vilkmergėj. 

1891- ”%” “ d Liepojoj. 

1892 ir 3 — Palangos progimnazijoj. 

1893-6 - Mintaujos gimnazijoj. Išvarytas. 

1897 - Petrapilio IX gimnazijoj. 

1897-1902 - Petrapilio universitete teisių skyriuj. 
1899 — išvarytas už studentų streiką. Sėdi kalėjime. 
1902 — vėl išvarytas už lietuvybę. Vėl sėdi kalėjime. 
1902 - pusmetį prisiekusio advokato padėjėju. 
1903 - įstoja tarnaut Žemės banke. 

1904 - veda Sofiją Chodakauskaitę. 

1905 - Didž. Vilniaus Seimo prezidiume nuo demokratų. 

1906 - Lietuvos Ūkininko redaktorius. 

1907 - Vilniaus Žinių redakcijos narys. 

1907-13 - Vilties redaktorius. 

1913-14 - Vairo redaktorius. 

1914-15 - vicepirmininkas Komiteto nukentėjusiems dėl karo 
šelpt. Rengia vadovėlius. 

1917 - Valstybės Tarybos pirmininkas. 

1918.11.16 - paskelbia Lietuvą nepriklausomą. 

1919.IV.4 - pirmasai Lietuvos Respublikos Prezidentas. 

1906-31 — rašto darbas. 


MANO PIRMOJI PAŽINTIS 


Mintaujoj aš vikaravau 1894-5 metus, kada Antanas Smeto- 
na tebuvo ten penktoj ir šeštoj gimnazijos klasėj. Tada man su 
juo nieko bendra neteko dirbt ir arčiau susipažint. Bet pažinau, 
paskui girdėdavau iš kitų apie šį pranašų studentą; tai kai 1899 
metais atsitiko susidurt, jis man nebebuvo svetimas. Mudu lai- 
mingai suvedė spausdinimas Lietuviškos kalbos gramatikos. Rašy- 
tojams ir skaitytojams vadovėlio. Parašė Petras Kriaušaitis. 224 $$. Ją 
surašė Petras Avižonis ir Jonas Obelaitis (Jablonskis), dabar 
pasislėpęs Kriaušaičiu ir prisdėjęs savo bendradarbio vardą. 

Medicinos daktaras Vytauto Didžiojo universiteto profeso- 
rius ir buvęs jo rektorius Petras Avižonis šitaip nupasakojo šį 
atsitikimą Mokykloj ir gyvenime, 1921, 1 nr., 32 p.l: „Tilžėj spaus- 
dindami gramatiką, mes manėm kunigą J. Tumą galėsiant korek- 
tūrą sekt. Kun. Tumą susitartų prašėm atvykt iš Kulių, kur jis 
tuokart kunigavo, Varniuosin, pusiaukelėn tarp Kelmės ir Kulių. 
Sutartą dieną gramatikos rankraščiu vežini važiuojam iš Grau- 
žikų Varniuosin mudu su A. Smetona, kurs tą vasarą taip pat 
viešėjo pas Jablonskius ir, berods, rengė spaudai, Jablonskio 
prižiūrimas, vyskupo Valančiaus raštus?. Varniuos radom jau 
mūsų belaukiantį kunigą Tumą, kurs mielai sutiko gramatikos 
rankraštį nusiųst Tilžėn, susižinot su Susivienijimu Lietuvių 


ass 


1899 ar 1900 m. Gramatika pasirodė 1901“. Tą Petro Avižonies ir 

Jono Jablonskio gramatiką spaudai savo ranka perrašė Petrapilio 
universiteto studentas teisininkas Antanas Smetona. 

Antanas Smetona jau tuolaik buvo artimasai to didžiojo mūsų 
kalbininko J. Jablonskio padėjėjas, iš jo geriausiai lietuvių kalbos 
išmokęs. Kaip jam tai sekės padaryt, paskui pačiam ta pamėgtoji 
kalba ugdyt ir šalia savo mokytojo tapt antruoju rašomosios 
kalbos tėvu, aš esu nupasakojęs Vairo 1930 m. 6(9) nr. 235-9 psl.4 

Tuomet A. Sm. buvo labai simpatingas, net gražus balta- 
plukisjaunikaitis, vos pradedančiu apželt švariai baltu veideliu, 
sveikas, greitas, šviesiai nusiteikęs, bet ir paslaptingai rimtas. 
Agjis štai parengė rusų draudžiamą, nusikalstamą darbą - lietu- 
višką spausdinį. Tai jau buvo jam nebe pirmiena: jau buvo slap- 
čiomis hektografavęs P. Avižonies Lietuvišką Gramatikėlę?. Hekto- 
grafas ėjo lygiomis su spauda, buvo lygiai kontroliuojamas ir 
slaptas, lygiai persekiojamas. Hektografas slapčiomis laikyt bu- 
vo lygu raidės laikyt: tuo ir tuo būdu galėjai proklamacijų pri- 
spausdint. A. Smetona su savo draugu studentu Sirutavičium ir 
valdininku Variakoju“, radę tinkamą nuošalį Gorochovoj gatvėj, 
užsisklendę duris ir langus, visi dažais nusitepę, spausdino pir- 
mąjį lietuviams moksleiviams nusitvert kalbos vadovėlį. Kultū- 
ros darbas, o koks atsakomas! Konspiranto nervų įtempimas 
tebesireiškė A. Smetonos žvelgesy. 

A. Smetoną aukštai kėlė mano akyse ir tai, kad jis aukštąjį 
mokslą baigia savo vieno pastangomis, nėkieno nepadedamas, 
ir sugeba nugalėt kitokias pasitaikomas kliūtis. Visam tam rei- 
kėjo nemaža įgimto gabumo, Dievo padėjimo ir pasiruošimo. 

Ypač gi svarbu buvo, kad pasidavė J. Jablonskio įtakai ir štai 
jau imas darbo saviesiems. Ką teigiama buvau tuomet patyręs, 
tai ir vėliau jam paliko. Išėjęs teisės mokslą, dirbo bankininko 
darbą, bet vis tiek Lietuvoj, jos širdyj ir galvoj Vilniuj. Tenai jį 
ėmiau matyt, kai laimėjus lietuviškos spaudos laisvę, atsirado 
Vilniuj idėjinio tautinio darbo. Čia Lietuvos Ūkininkas, čia Vilniaus 
Žinios, čia Didisai Lietuvių Seimas, o čia ir Viltis; ją bendrai lei- 
dėm: jis rašė, aš tvarkiau ir taip per savo rankas perleidžiau bent 
200 jo feljetonų. Paskui bendras darbas Vaire. Bendra tautinė 
ideologija, bendras pasišventimas Lietuvai glaudžiai mus siejo. 

Ketverius metus net tame pat bute išgyvenom, kai jo žmona su 
vaikais buvo pas tėvus dvarely. Draugiški mūsų santykiai nenu- 
trūko ir vėliau, per visus šiuos 25 metus bendro publicistikos darbo. 

Nieko dyvų, kad gavau pažint ne tik jau susidėjusį vyrišką 
A. Smetonos būdą, bet ir visa tai, kas tam būdui susidėt padėjo, - 
daugybę jo gyvenimo smulkmenų, kurių kitiems dar nėra tekę 
girdėt. Mačiau gyvą jo nuotaiką, kaip pasireikšdavo visokiuos 
atsitikimuos, tvirtas, savas neskolintines gyvenimo nuomones 
ir pasiryžimą kova savo tautai laimėt kultūrines teises. Visa tai, 
sulaukęs tinkamos progos, savo papratimu surašiau šioms 25 
metų rašto darbo sukaktuvėms paminėt. Lasinėdamas ir skelb- 
damas žinutes apie mūsų rašto darbininkus, argi galėjau ap- 
sileist ir nesurašyt žinių apie tokią mūsų istorijoj žymybę, Pirmąjį 
Laisvos Lietuvos Valstybės Prezidentą publicistą? Surašau ne 
jubiliejiniam panegirikui, bet paskatint, kad ir patys lietuvių 
tautą, jos praeitį ir dabartį taip mylėtume, ja rūpintumės, visu 
atsidėjimu jai dirbtume, kaip mylėjo, rūpinos ir dirbo mūsų 
jubiliatas Antanas Smetona. Dirbt juodą darbą, kad per ilga 
pasirodytų šviesių išdavų. 

Galop pažymėtina, kad A. Sm. per visą savo amžių mokės, 
kad galėtų mokyt. Mokė raštais ir vis kalbėjo, kad publicistas 
privaląs nuolat papildinėt savo žiniją iš daugelio šaltinių, iš 
daugelio literatūrų. Mokslo metais išmokęs lietuviškai, lenkiškai, 
rusiškai, lotyniškai, graikiškai ir pusėtinai vokiškai, dar ėmės 
mokytis prancūziškai ir angliškai. Ir pramoko. Tie daugeriopi 
knygų raktai padėjo A. Smetonai tapt Lietuvos universiteto seno- 
vės filosofijos docentu ir tebepadeda viešame gyvenime palaikyt 
gyvus ir laisvus santykius su svetimais diplomatais. A. Sm. pri- 
sirengė prezidentaut. 

Duok, Dieve, jam sveikatos ir ilgo amžiaus! 


UŽUGIRY 


Paimk vidurį tarp Pagirio, Vadoklių, Taujėnų ir Siesikų, 
aptiksi Lėno ežerą, o aplinkui jį Radvilų dvarelį ir keturius 
kaimus: Lėno, Užulėnio, Naujasodės ir Miškinių. Tai ir bus 

Užugiris, kaip anapus miško Pagirys. Nuo Lėno iki miestelių 
po keliolika varstų. 

Užugiris Vadoklių parapijos, o Taujėnų valsčiaus. Už kelių 
varstų int Raguvą aštuonioliktame amžiuj įsteigta Traupės filija 
Šilai. Ten užugiriečiai šventadieniais susitikdavo su šilaibiais 
(šilainiai), vadinas, artimai bendraudavo. Neseniai įsikūrė ir 
antra bažnyčia Užugiry, Vadoklių filija Lėne. 

Lėnas yra ne kas kita, kaip slėnos, nuolaidžios vietos, kaip 
trakas, kirtimas, šlapiašilis. Tas vienas kelias ne taip seniai pra- 
kastas per Užugirį, nors gyvenamosios vietos čia seniausios. Tai 
gamtos saugoma, itin charakteringa Lietuvos vietovė, maža Sū- 
davija, prašalaičių nelankoma, pasislėpusi, vieniems slapukams 
tegera gyvent. Taip kitkart visa Lietuva per ilgus amžius glūdėjo 
nematoma, netramenama, neįžagiama už savo girių ir balų. Užu- 
giry išliko daug senovės žodžių, gryna šnekta, davusi mūsų 
literatūrai tiek naujų terminų, davusi jos reiškėją savo sūnų, 
mokytą Antaną Smetoną. 

Taujėniškis Augustinas Grigaliūnas iš Žibučių kaimo, keli 
varstai nuo Taujėnų int Kavarską, šitaip apibūdina Lėną-Užulėnį. 

Nežinota seniau Lėno, 

Kur miškuose už Taujėnų. 
Niekas žinių nepateikia, 
Nei jų giria, nei jų peikia. 
Lėno pradžią Dievas žino 
Gal nuo laikų Gedimino?.. 
Iš visų keturių šonų 
Dengia miškai garsių ponų: 
Rudaminų ir Radvilų, 

Ir Brunovų, ir Montvilų" 
Žalios, tankios girios ošė, 
Lyg vainikas Lėną puošė. 
Lėnas aikštėj ramaus lauko, 
Ten ežeras bangom plauko; 
Lyg dangus mėlynas slėnis, 
Krantuos Lėnas, Užulėnis 
Ir Radvilo toks dvarelis, 

Ir Naujasodės kaimelis; 
Toliau dar kaimas Miškinių. 
Aplink nieko. Tik tankynių 
Ir spygliuotų, ir lapuotų. 

Yra vietų, gražių gojų, 
Ramių, linksmų tartum rojų. 
Yra ir baisių karklynių, 

Ir nusususių kemsynių. 

Štai eglynas sakais kvepia, 
Tuoj krūtinę vaistais tepa 
Derva skaisti, gintarinė. 
Juodas kaupas - skruzdėlynė. 
Štai medum dvelkia liepynas, 
Va vėl baltuoja beržynas, 
Lyg lietuviai trinyčiuoti 

Žali beržai augaloti. 
Linksma, smagu dienos laiku. 
Naktį liūdna, baisu, klaiku. 
Žinai, per maišto gadynes 
Viso matę tos tankynės. 

Pats Mackeučiusš pulkais savo 
Smarkiai rusus atakavo. 

Pats Ganeckis? kelis žmones 
Nukankinęs be malones. 
Tarium styga nuo Taujėnų 
Kelias kastas ik pat Lėno. 

Čia žmonės gryni lietuviai, 
Gyvenę miškuose guviai: 
Uogas rinkę, žuvis gaudę, 
Žvėris, paukščius miške šaudę, 
Kremblius džiovę, vyžas pynę, 
Alų gėrę tik naminį. 

Lėno žmonės darbininkai, 
Visi geri katalikai, 

Myli Dievą ir tėvynę, 

Savo šalį įgimtinę. 


-301 > 


Ilgus amžius jie kentėjo, 
Per šlapias vietas pūškėjo... 

Seniau Smetonų nei Užugiry, nei toliau nėsą buvę; jie būsią 
atėję iš kito krašto. Alūkštos apskrity esama ištiso Smetonų kai- 
mo. Dabar Užugiry ir Pagiry Smetonų daug, o visi išėję iš Užu- 
lėnio. Svietui juos parodė inteligentas Antanas Smetona. 

Antanas Smetona gimė 1874 m. rugpjūčio 10 d. iš tėvo Jono 
Smetonos ir Julijonos Kartanaitės, iš netolimo šilaibių Kartanų 
kaimo. Jonai teturėjo ketvirtį valako (keturius ha), paveldėtą iš 
savo tėvo Kazimiero. Trys ketvirtadaliai teko jaunesniesiems jo 
broliams: Mykolui, Justinui ir Jurgiui. Paskum Jonas prisipirko 
dar tris ha. Tai jau septyni ha, bet ir vaikų jiems augo septynetas. 
Jam mirus, ūkininkaut ėmė vyresnisai sūnus Ignas, o kiti paskli- 
do po svietą. Viena sesuo, Marė, ištekėjo už Jasiukonies Lėnan, 
antroji, Morta, už Jono Krištaponies Užulėny, trečioji, Julijona, 
netekėjusi, mokytoja yra arti 20 metų; brolis Motiejus fabrikuos 
darbininku dirba, Juozapas išėjo Amerikon. Justinui nevedusiam 
mirus, Jono vaikams sugrįžo dar keli ha; susidarė, vadinasi, jau 
vienuolika ha, bet ir ūkininkaujančiam Ignui vaikų pridygo vie- 
nuolika. Brolio Antano padedamas, Ignas prisipirko dar dvylika 
ha, ir susidarė Užulėnio Smetonų kiemas vėl valakininkas. 

Koks ūkis, tokios ir trobos. Dūminė gryčelė su kamara ir 
priemenėle - tai rūmelis; klėtelė ir gurbeliai — tai ūkio pastatai, 
šiaudais dengti. Žemė rėžiais, be kultūros. Skurdas ir tiek, be 
jokios vilties išsimušt aikštėn, pagerint savo būklę. Ką besakyt 
išeit brangiai atsieinantį aukštąjį mokslą. O vis dėlto iš šitos 
skurdžios šeimos Apvaizda pasižymėjo vieną rinktinį, Antaną, 
kad iškiltų aukščiau savo būklės ir pavaidintų pirmą rolę visoj 
atgimstančioj tautoj. 

Tėvelio Jono biblioteka buvo iš būtinos bet kuriam lietuviui 
maldų knygos, iš atsitiktinai Vilniuj už rublį nusipirkto vyskupo 
Juozapo Arnulpo Giedraičio Naujo Testamento odos apdaru ir iš 
kelių Valančiaus knygelių. Ne taip jau gerai paskaitydamas, 
tėvelis kai kuriomis, gal itin sunkiomis valandomis imdavo į 
rankas Bibliją ir atsivožęs kur pakliuvo skaitydavo, o Antaniu- 
kas klausydavo. Antaniukas nedaug tesuprasdavo; skaitytoją ir 

klausytoją daugiau veikė Šventųjų Knygų dvasia neg jų prasmė. 
Vieną tačiau vietą buvo aptikę ir kartotinai ją skaitydami itin 
gerai įsidėmėję, tai šv. Mato evangelijos 7,7-11: 

„Prašykite, ir bus jums duota, ieškokite, ir rasite, belskite, ir 
bus jums atidaryta. Nes kiekvienas, kurs prašo, gauna, ir kurs 
ieško, randa, ir beldžiančiam bus atidaryta. Arba ar yra jūsų 
tarpe žmogus, kurs, jei jo sūnus prašytų duonos, paduotų jam 
akmenį? Arba jei prašytų žuvies, argi paduotų jam žaltį? Jei tad 
jūs, būdami pikti, mokate duoti savo vaikams gerų davinių, 
kaipgi daug labiau jūsų tėvas, kurs yra danguje, duos gėrybių 
tiems, kurie jį meldžia?“ 

Kūną pavargusiems, o turtingiems dvasios skaitytojams šitie 
žodžiai buvo lyg kontrakto punktai: ieškokit, prašykit, norėkit 
ir gausit, nes Dievas nesuvadžioja. Vos aštuonelgis Antaniukas 
tai viena teįsidėmėjo, to vieno teprašė ir buvo visiškai tikras, kad 
taip ir bus kaip pažadėta; reikia tik visa siela, visa širdim Dievu 
pasikliaut. Pradžios mokykloj Taujėnuos, kai kiti draugai sumig- 
davo, Antaniukas atsikeldavo, atsiklaupdavo ir imdavo ilgai 
ilgai „dūmoti“ apie šią didelę tiesą ir stiprintis įsitikinime. 

Giedraičio N. Testamentas taip ir liko Antanui gerasai draugas, 
kai mokslo ieškodamas gavo po svietą klajoti. Ukmergėj, Lie- 
pojoj, Mintaujoj, net ir Petrapily tas vienas tėvo palikimas gulėjo 
lentynoj, tinkamomis valandomis pavartomas. Gal jis ir sulaikė 
Antaną nuo laisvamaniavimo. Nebuvo jis „davatka“, bet ir jo 
tikėjimas niekados nebuvo sugriuvęs. Mintaujos nuotyky jis 
gynė tautos kalbą pamaldose, bet kad tai nebūt buvę susiję su 
katalikų tikėjimu, tiek daug patvaros jis nebūt savy radęs. Uni- 
versitete, tiesa, Antano Smetonos, kaip ir kitų, tikėjimas buvo 
pasilpnėjęs, bet šeimoj ir vėl atsigavo, nors dabar jau rezonuotas. 


PRADŽIOS MOKSLE 


Pačią pradžią mokslo Antaniukas gavo namie. Tebesanti juo- 
da lenta baltais ruožais; ant juodo rašydavę pritrinta kreida 
žąsies plunksna. Mokęs lietuvis siuvėjas, žinoma, rusiškų, ne 
kitokių raidžių. O skaityt Antaniuko niekas nemokė; išmoko 

savaime, besekdamas kaip vyresniuosius mokė. Devynerių metų 
Antaniukas taip gerai paskaitė Bibliją ir Motiejaus Valančausko 
Paaugusių bei Vaikų knygeles, kad klausytojai tik stebėdavos: 
„Matai, koks jau razumnas vaikas!“ 

Mokytis tikrojoj mokykloj Antaniukas Dievo vardan ėmė labai 
anksti veržtis, vos devintų metų būdamas. Tėvai paklausė ir, 
susidėję su kitu, išvežė vaikus Taujėnų pradžios mokyklon, už 12 
varstų nuo namų. Arčiau nebuvo; rusų mokyklų buvo reta, o ir 
tosin tekdavo bausmėmis varyti; tokių kaip Smetoniukas, kurie 
patys veržte veržės, nė būt nebuvo. Kol važiavo, buvo įdomų; 
įdomu buvo ir kai atsirado trukšmaujančioj valsčiaus sueigos 
minioj: to Užulėny nesimatė. Bet kai liko vienas, iš šeimos išimtas, 
ėmė jos ilgėtis. Vargšelio būta per mažo be motinos būt. Pagaliau 
nebeiškentė ir vieną kartą ėmė stulpą apsikabinęs gailiai verkt. 
Pasergėjo tai Žižvienė iš Gaivenių (jo motinos giminaitė), davė 
žinią tėvams, ir jie po trijų savaičių Antaniuką parsivežė atgal. 

Po Kalėdų (1885) Antaniuką vėl nuvežė Taujėnų mokyklon. 
Išbuvo ten kelias savaites, maža ko teišmokęs, ir vėl grįžo mokslo 
metų nebaigęs, vis ilgėdamasis namų ir jų šilumos. Mokytojas 
buvęs tuomet visai netikęs: gerdavęs, bardavęsis ir vaikų ne- 
žiūrėdavęs. 

Pažymėtinas buvo ypatingas Antaniuko pamėgimas menų, 
subtelingas jautimas grožio. Antaniukas mieliausiai bėgiojo ant 
kapų ir ten gerėjos skaptuotomis figūrėlėmis, taikė įeit kieno 
klėtin ir ten pasidžiaugt šv. Jurgiais ar kitokiais paveikslais. Tuo 
jis gal užsikrėtė nuo kito savo mokytojo šlubio šlėktos Rapana- 
vičiaus, kurs vaikus mokė Kartanuos, Antano motinos Julijonos 
Kartanaitės tėviškėj: jis piešė, ir Smetoniukas piešė tai gaidžius, 
tai arklius, o kai popieriaus nebuvo, tai kreida dūminėj gryčioj 
ant sienų. Mat tėvui rudenį 1885 m. mirus, žiemą tų pat metų 
motina atidavė Antaną pamokyt pas giminę. 

Kai kitą rudenį (1886) Antaniukas vėl pateko Taujėnuosin, 
taijau nebeverkė ir prasimokė tris žiemas. Antaniukas neišmanė 
mokslo reikšmės, nežinojo, kas yra aukštesni ir aukštieji moks- 
lai - pats mokymasis jam buvo malonus, ir jis to mokslo aist- 
ringai norėjo, lyg jam kas iš aukštybių būtų kvėpęs. 

Didelę rolę Antano Smetonos gyvenime suvaidino jaunutis 
rusas mokytojas Trofimovas. Devyniolikos metų išėjęs mokytojų 
seminariją Panevėžy, jis pateko Taujėnuosin rudenį 1886 m. 
Buvo gražus, simpatingas, idealistas, ne fanatikas rusas, bet visa 
širdim atsidavęs tiems žmonėms, kuriems dirbo. O elgės gražiai, 
pavyzdingai. Per 1905 m. revoliuciją jis pats užleido vietą lietu- 
viui mokytojui, suprasdamas tautinį reikalą, nors jį lietuviai su 
ašaromis stabdė, kad neišvažiuotų. Trofimovas Smetoniuką tiek 
išmokė rusiškai, kad to užteko išlaikyt ketvirton gimnazijos 
klasėn. Paskui dar pasimokė iš jo aritmetikos, geografijos ir 
istorijos; iš jo gi patyrė, kokių esama mokyklų: specialinių, reali- 
nių ir su senosiomis kalbomis. Trofimovas piršo Antaniukui 
Bobruisko sodininkystės mokyklą, bet šis griežtai užsispyrė: 
man reikia lotynų kalbos, gal teks būt kunigu. 

Trofimovas nusileido ir pavedė jį Ukmergėj (1888 m. vasarą) 
labai gabiam, universitetą pametusiam studentui Juškevičiui, 
pirma išėjusiam Šiaulių gimnaziją. Gabaus tai būta vyro; su savo 
panele jis kalbėdavos prancūziškai; deja, buvo alkoholikas ir 
piktas, visa pragėręs vaikščiodavo su moteriška „nažutka“. Už 
penkius rublius mėnesiui jis mokė Antaną kasdien po valandą, 
kai nebuvo girtas. Antanas ir pats ėmės. Kaimiečių papratimu 
dirbo nuo saulės patekėjimo iki užsileidimo. Paskui mokės iš 
Cibulskio, šešių klasių eksklieriko, gero mokytojo. Paskui jis 
grįžo seminarijon ir įsišventė kunigu. 

Ukmergė kaip ir Šiauliai anais laikais buvo „švedų“!? miestas, 
kur daugybė jaunimo iš šalies rengės visaip verstis, daugiausia 
kunigų seminarijon stot. Tam tereikėjo išlaikyt keturių klasių 
arba aptiekoriaus mokinio kurso kvotimus. Antanas jau tada 
siekė aukščiau. 

Gyvent Ukmergėj teko Ramygalos gatvėj pas mažažemę ūki- 
ninkę miestietę našlę Songailienę. Ji tedirbo keletą ha lauko ir 
gerus daržus mieste. Senas jos gyvenimėlis tebuvo iš dviejų kam- 
barių. A. Smetona su kitais berniokais nedaug temokėjo už ker- 
telę. Songailienė buvo nemokyta, seniau dvaro tarnaitė, bet labai 
protinga, apsukri ir dora moteriškė. Ji savo darbu tesėjo mokyt 
dvejetą savo berniokų. Vienas paskui buvo žinomas Vilniaus 

miesto (misijonorių) klebonas, lenkas endekas, lietuvių priešas, 
antras juristas, teisininkas. 

Songailai, nors čionykščiai, lietuviškai nemokėjo, tai visi „šve- 
dai“ pas juos lenkėjo ir maldų knygas vartojo lenkiškas. Čia betgi 
pirmąkart Petrapilio kunigų seminarijos klierikas vyresnysai 
Žižius, Songailiuko klieriko draugas, paskleidė lietuviškų kny- 
gelių. Lietuviškumo tad ir čia vos pradžia tebuvo, ir Antanui 
teko kitais pasekt: jis įsigijo lenkišką maldų knygą, nes lenkiškai 
jau gana mokėjo kalbėt ir skaityt. Tačiau ta knygelė jam nepati- 
ko, ir tiek; ne idėjiškai, bet praktiškai: buvo lietuviukas, su lietu- 
viškais poteriais; į Liepoją patekęs, jis tą knygelę užmetė, pakeis- 
damas ją lietuviška maldų knyga. 

Ukmergėj Antanas prabuvo pusantrų metų. Mokėjo produk- 
tais, jų keturias mylias atnešdavo brolis Juozas, kurs paskui žuvo 
Amerikos fabrike. Čia Antanas patyrė ir nereikalingų jam da- 
lykų: kad esama skirtumų tarp tikinčiųjų ir kita ko. Ukmergėj 
Smetoniukas gerai pasimokė lotyniškai ir graikiškai ir sumanė 
stot ketvirton Liepojos gimnazijos klasėn. 

Liepojoj tuolaik vielų fabrike dirbo jo brolis Motiejus, kurs 
dabar namelius turi Aleksote ir yra tėvas jau žinomo dailininko 
Adomo Smetonos!!. Gavęs iš kito brolio 20 rublių, Antanas nu- 
važiavo į brolį Motiejų ir pusę metų ruošės tenai (1890) pas 
penktos klasės mokinį svėdasiškį Kisielių (paskui privatdocen- 
tą), kapeliono pripirštą, bet visai nerūpestingą: jis tesirodydavo 
po penkias minutes, drąsindamas, kad ir taip išlaikysiąs kvo- 
timus. Būt buvę piga pas brolį gyvent, bet gimnazijos direktorius 
Volgemutas atsisakė įsileist valstietį atėjūną, kuriais valdžia 
rusino vokišką gimnaziją. 

Pirma išvažiavęs Palangon draugas Meškauskas, susipažin- 
tas Ukmergėj ir įstojęs trečion progimnazijos klasėn, pranešė 
Antanui, kad galįs ir jis ten nuvažiuot. Antanas buvo jau perau- 
gęs; jam jau būtinai reikėjo stot ketvirton, nors Palanga buvo toks 
nuošalys, kad ketvirtoj būdavo dėdžių po 22 metus. Per Kalėdas 
tad pasidavė kvočiamas ketvirton. Iš visų dalykų gavo po ket- 
veriukę, tik iš geometrijos ir algebros pasirodė silpnesnis. Pe- 
dagogų taryba pasvyravo, priimt ar nepriimt, ir pasiūlijo, kad 

stotų trečion. Geriau, sakė, būt stipresniam pradžioj, negu silp- 
nesniam vėliau. Antanas sutiko ir trečioj klasėj (1891) tuoj paėmė 
antrą vietą, o ketvirtoj jau pirmą, begavęs rungtis tik su vienu 
draugu Lukaševičium. Ir išėjo progimnaziją su penkiukėmis, su 
pirmojo laipsnio pagyrimu ir brangiomis dovanomis — dviem 
knygom. Progimnaziją A. Smetona baigė jau devynioliktus me- 
tus eidamas. 

Antrą kartą tautiškuosius dalykus A. Smetona pažino Liepo- 
joj. Čia veikė „Dėdė Ambrazaitis“, žilis socialistas ir laisvama- 
nis'2. Aušros numerių, Šventųjų Gyvenimų ir kitokių knygelių jau 
ir ukmergiškiuos maišės; Antanas jas jau tuomet paskaitydavo 
sau ir kitiems, tačiau dar be idėjinio pamėgimo, taip sau, iš gim- 
tojo instinkto, kad buvo suprantamiau ir saviškai maloniau. Lie- 
pojoj Ambrozaitis jau skleidė srovinius laikraščius, Vienybę Lietu- 
vininkų ir J. Šliūpo Apšvietą. A. Smetona tuojau pajuto priešti- 
kybinę jų kryptį; spausdinius ėmė, juos laikė, bet skaityt nelinko. 

Daugiau įtakos jam padarė kitas svėdasiškis, Šileika, grynas 
kaimo bernaitis. Jis savo krašto jaunuolių papratimu (užkrėtęs 
bus A. Baranauskas) turėjo visą sąsiuvinį prisirašęs vyskupo 
Antano Baranausko, Vienažindžio ir k. raštų ir šiaip jau liaudies 
dainelių. Draugai mėgo jų pasiskaityt ir padainuot, kaimiškai 
tautiškai jomis atsigaut. 

Palangos mokiniai jau aiškiai skyrės dviem būriais. Vieni 
tesišnekėjo rusiškai; jų buvo daugumas; jiems terūpėjo svetimos 
kalbos pramokt; kiti, nors priverstinai mokės rusiškai, tebebuvo 
pasidavę žemaitiškam stipriam savo instinktui ir savo tarpe 
tesišnekėjo žemaitiškai. Tai buvo a. a. Pranas Turauskas, paskui 
Utenos klebonas, Antanas Vytuvis, dabar Kelmės klebonas, Juo- 
zas Jasas, dabar Lapių klebonas, ir k. Aukštaitis jų tarpe tebuvo 
vienas A. Smetona, bet ir tas veikiai persilaužė žemaitiškai ir 
nebesiskyrė iš jų. 

Palanga jau seniai buvo draudžiamųjų knygų gabenimo ir 
skleidimo punktas. Čia dirbo J. Šliūpo mokslo draugas susipratęs 
tautininkas kapelionas M. Jurgaitis, paskui kapelionas Juozas 
Viksva'4. Tai knygų kontrabandininkai čia maišės dažnai; jie 
siūlinėjo tai Apžvalgų“, tai maldų knygų, tai šiaip jau knygelių. 

A. Smetona ir jo draugai ėmė Apžvalgų ir tautine sau prievole 
palaikė įsigyt po egzempliorį Zanavyko (dabar prelato Jono 
Maironies-Mačiulio) Lietuvos istorijos. 

A. Smetoną tautininkų galutinai padarė, kaip ir kitus, Vil- 
niaus romantikas Adomas Mickevičius. A. Sm. mokėjo lenkiškai. 
Tai kolegos Adomo Garasimavičiaus'“ (Rašimo), dabar Šiluvos 
altaristo, patariamas įsigijo už 80 kap. pigaus leidimo A. Micke- 
vičiaus keturių tomelių raštus ir atsidėjęs juos perskaitė. Ne 
gražią svetimą kalbą pamėgo, kaip kiti, pasiduodami svetimai 
kultūrai, bet knygų turinį, kur aiškėjo lietuviškoji kultūra. To 
Lietuvos romantiko poezijos A. Smetonai buvo tokios savos, jog 
kalbėjo jam tiesiog istoriškąja teisybe, ne išmislu. Lietuva, jos 
galybė, didybė, jos didvyriai kunigaikščiai su Vytautu D., net 
paties autoriaus sukurtieji herojai: Konradas Valenrodas, Gra- 
žinė ir k. rodės istoriški. Visa tai A. Smetonai padarė perkūniško 
įspūdžio, padarė ir jį lietuvį romantiką, savo gimtajai kalbai 
tarnautoją. 

Gyvent Palangoj buvo piga: visam kam gana buvo per mė- 
nesį dešimties rublių. Už mokslą A. Sm. nemokėjo, nes mokės 
gražiai ir buvo nuo mokesčio atleidžiamas. Tuojau gi, ligi tik 
įstojęs, ėmė kitiems padėt, gaudamas po porą rublių mėnesiui. 
Paskui tapo vyresnysis bendrabuty, tai ir išlaikomas dykai. O 
buvo itin sveikas, gabus ir greitas; mokytis ir mokyt jam sekės, 
tai lyg ir iš tikrųjų jį vedė Apvaizdos ranka, kurios tokiuo 
pasitikėjimu prašė. 

Čia visai netikėtai pasišovė Antanui padėt jo klebonas Jonas 
Balvočius, paskui pagarsėjęs tautininkas patriotas rašytojas, Ge- 
ručiu prasiminęs". Patyręs iš kapeliono J. Viksvos, kad jo para- 
pijietis A. Sm. gauna beveik vienas penkiukes, atsiuntė jam do- 
vanų šimtą rublių, nulemdamas, kad išeitų visą gimnaziją; bet 
paskui pasigviešė turėt tokį gabų, be to, iš viso pirmą kunigą iš 
Vadoklių parapijos ir pareikalavo, kad stotų Žemaičių kunigų 
seminarijon Kaune. 

A. Sm. ėmė svyruot. Aukštieji mokslai jį tebeviliojo, bet juk ir 
iš seminarijos galima patekt aukštajin akademijos mokslan. O 
geru kunigu būt Antanas rodės kaip tik tas. Jis buvo giliai, lietu- 

viškai kaimiškai tebetikįs, buvo visiškai blaivus ir visiškai skais- 
tus jaunikaitis. Tai kodėl gi ne? Nuvažiavo Kaunan ir kvotimus 
išlaikė. 

Sugrįžęs namo, ėmė rinktis dokumentus iš policijos. Antstolis 
ji atkalbinėja, pataria pasigailėt savo jaunystės. Tai nedaro jam 
įspūdžio. Jo sieloj grumias kitu du veiksniu: pirmykštis pasiryži- 
mas išeit aukštąjį mokslą ir aukštai gerbiamo parapijos autoriteto 
klebono Balvočiaus reikalavimas, kad būtų kunigas. Paėmė viršų 
savasis linkimas. Bet nepadoru buvo ir klebonas užvilt. Jam 
nuramint Antanas pasiryžo paklastot: seminarijos sekretorių, 
labai gerą pasaulietį senelį, įprašė parašyt klebonui, kad jo para- 
pijietis pavėlavęs įteikt dokumentus ir nebesąs priimtas. Sekre- 
torius gailėjos, kad A. Sm., išlaikęs kvotimus, pasitraukia, vis 
dėlto įteikė jam reikalaujamai parašytą laišką, kurį jis ir parodė 
savo klebonui. Kun. Balvočius tuo paabejojo ir atsisakė toliau 
padėt. 


AUKŠTUOSIUOS MOKSLUOS 


Gavęs iš savo brolio Igno dar 20 rub., Antanas tik su tokiuo 
išteklium išvažiavo Mintaujon penkton gimnazijos klasėn stotų. 
Priimtas tuojau pasirodė mokytojui Jonui Jablonskiui. Šis jam 
pasuko mokyt turtingo klebono Marmos augintinį Joną Vizgir- 
dą, dabar Vilkaviškio kapitulos kanauninką, kanonų ir filosofijos 
daktarą Naumiesčio kleboną'ė. Vėl prasidėjo sklandus ir vaisin- 
gas darbas: Jablonskio įtaka ir bendravimas rastoj lietuvių moki- 
nių slaptoj „Kūdikio“ draugijoj?". 

„Kūdikio“ draugijon priimdavo gimnazistus nuo penktos kla- 
sės. Bet buvo ir šiaip jau jaunimo, „švedų“, kurie iš šalies ruošės 
kvotimams. Pirmininkavo Povilas Gaidelionis, dabar lietuvių 
Vytauto Didžiojo gimnazijos mokytojas Vilniuj; be jo, Skripkus, 
dabar inžinierius, Mantvilas, kažkur paslaptingai iš Kymantų 
buto dingęs, Jašinskas, ev.-retormatas, dabar veterinoras, La- 
pinskas, paskui matematikas, kažin ar begyvas, Maciūnas, da- 
bar Sveikatos departamento direktorius, medikas”, dar bent 
keliolika žmonių. 

Visi buvo įpareigojami, kad bent kalbėt, skaityt ir rašyt lietu- 
viškai gerai išmoktų. Vieni domėjos lietuviškųjų dalykų, skaitė 
draudžiamuosius lietuviškus leidinius ir Vilniaus romantikus, 
patys rašinėjo, o Jablonskis jiems taisė, ir taip stiprėjo lietuviš- 
kume. Iš jų išėjo pirmieji gramatiškai rašyt gerai pramokę lietu- 
viai inteligentai: Petras Avižonis, jau paminėtas Gramatikėlės 
rašytojas, Jurgis Šlapelis, dabar medikas, knygininkas, Vilniaus 
lietuvių Vytauto Didžiojo gimnazijos mokytojas, žodyno suda- 
rytojas, Povilas Jokūbėnas, dabar Lietuvos evangelikų-refor- 
matų superintendentas, Kaz. Jokantas?!, dabar medikas, „Auš- 
ros“ mergaičių gimnazijos direktorius; na, ir pats dabartinis 
mūsų Respublikos Prezidentas Antanas Smetona. Dar ir daugiau 
dabar labai pranašių vyrų. Buvo tačiau ir tokių, jų didumas, 
kurie nieko nesidomėjo ir paliko tokie, kokie buvę. Jiems slaptoji 
„Kūdikio“ draugijėlė paliko bereikšmė. 

Draugija ir šiaip jau reiškėsi. Ji kartais iškildavo žaliumosin 
bendrai pasilinksmint, klausydavo tai Antano Kriščiukaičio, tai Mo- 
tiejaus Čepo??, dabar Vyriausiojo Tribunolo pirmininko ir vicepir- 
mininko, kurie kūdikėnus ragino bendrai lavintis, skaityt rimtus 
veikalus ir kitomis kalbomis. Kūdikėnai klausė ir ką ne ką veikė: tai 
rašė, tai vertė iš visokių kalbų. Iš čia išėjo ir minėtoji Gramatikėlė. 

J. Jablonskio įtaka „Kūdikio“ draugijai reiškės per P. Avižonį. 
Buvo smarkiai raginama, kad lietuviai ruoštųs tokiuosin moks- 
luosin, kurie paskui pavelys jiems Lietuvoj likt; tad kuniguosin, 
medikuosin, advokatuosin. Daug ko nebuvo galima pasirinkt, 
daug kas paklausęs nesavo pašaukimą atitiko ir apsivylė; J. Šla- 
pelis, K. Jokantas, išėję medikų mokslus, dabar jų nė žiūrėt ne- 
bežiūri. 

VI ir VII klasėse veikliausias „Kūdikio“ draugijoj būdavo 
A. Smetona. Jis rašinėjo proza, mėgino ir poezijas kurt. Taisy- 
davo J. Jablonskis. Šalia Petro Avižonies Ant. Smetona buvo 
gabiausias pasisavinti Jablonskio nusimanymą lietuvių kalbos. 
Jablonskis tuoj patyrė Smetoną pakalbant grynai ir originaliai ir 
ėmė juo ypatingai domėtis; jam pavedė surašyt savo tarme links- 
niavimus (Šleicherio lentelėmis)3. Septintoj klasėj A. Sm. jau 
buvo sąmoningas Jablonskio padėjėjas nustatant rašomąją kalbą. 

Padėdamas pamatan rašomajai kalbai savo Rygiškių tarmę, 
pats Jablonskis daug mokės žemaitiškai ir aukštaitiškai iš tų savo 
mokinių Avižonies, Smetonos ir Šlapelio. Aštuntoj klasėj bū- 
damas, A. Sm. lydi Jablonskį jo iškyloj Aukštaitijon, Užugirin, 
saliečiuosin ir kitur. A. Smetonai ta ekskursija davė mokslo me- 
todą, išmokė kirčiuot ir etimologijos. Studentaudamas univer- 
sitete, A. Sm. jau buvo kalbininkas, galįs koresponduot su savo 
mokytoju ir padėt jam bei Avižoniui rengt spaudai gramatiką. 

Gimnazijos mokslus eit A. Smetonai tepadėjo penktoj klasėj 
jo klebonas Jonas Balvočius. Per Kalėdas sugrįžęs iš Mintaujos, 
A. Sm. pasisakė jam, kaip išprašęs seminarijos sekretoriaus atsa- 
ką; tai padaręs, vengdamas užgaut savo geradarį, tokį palankų 
jam ganytoją, bet kad jau per labai norėjęs daugiau mokytis. 
Klebonas Balvočius atsakė: „Hiadko kłamaleś“%, bet atlyžo, pasi- 
laikė kelias dienas Vadokliuos klebonijoj, vaišino ir turbūt tyrė 
ar nesubedievėjo. To nesimatė nė padujų; A. Sm. niekados ne- 
buvo laisvamanis. Kl. Balvočius sutiko, kad A. Sm. baigtų penk- 
tąją klasę, bet jeigu baigęs nestosiąs seminarijon, tai nebepadė- 
siąs. Ir per tą žiemą išdalijo jam antrą šimtą rublių. Tiek ir tebuvo 
A. Smetonai pašalpos iš šalies. Jį moksluosin išleido iš pradžių 
broliai, kiek tesėdami ūkio produktais ir menkais gyvais pini- 
gais; o daugiau, tenka pasakyt, jis prasimušė savo pastangomis: 
mokė ir mokės. 

Sunku tai buvo ir skurdu. Bet kad visus Smetonus Dievas 
buvo aprūpinęs kuo geriausia sveikata (tam ištaigų nereikiama), 
valios patvarumu, sielos dorumu ir proto gabumais, tai visus 
gyvenimo trukdymus Antanas Smetona lengvai nugalėdavo. 

O tų gyvenimo kliūčių nestigo A. Smetona. Sklandžiausiai 
nusistatomas gyvenimas ūmai ir netikėtai lūždavo, būdavo pa- 
vojaus, kad ir nebeatsitaisys ir nebeleis pasiekti pasižymėtojo 
tikslo — paties aukštojo mokslo. 

Pirmiausia gerai ėjo mokslas Mintaujos gimnazijoj. A. Sm. 
baigia ją; jau jis aštuntoj klasėj; bet štai, kaip griausmas iš gied- 
ro dangaus, krinta katalikams moksleiviams įsakymas rusiškai 
melstis gimnazijoj, ne tik privalomai lankyt cerkvę. Šitą nuotykį 
neseniai dar atsiminė dr. K. Jokantas „Šviesos kelių“ 1930 m. 

2 nr.” ir kun. J. Tilvytis „Naujosios Romuvos“ 1931 m. 5 nr.” ir 
„Panevėžio Balso“ 1930 m. 52 nr. ir 1931 m. 1-3 nr. 

Buvo tik ką po Kražių skerdynių (1893). Apie jas mokslus 
einąs jaunimas girdėjo ir skaitė. Maskolių draudžiamoji lietuvių 
literatūra jaunimą žymiai revoliucino. Nieko dyvų, kad ir šiai 
maskolių užmačiai pasipriešino gangreit vieni moksleiviai lietu- 
viai. O kad A. Smetona buvo veikliausias, tai daugiau jam teko 
sukurstyti draugai, kad nesutiktų melstis rusiškai. Pirma, tiesa, 
buvo lyg abejingas, bet kai įsitikino, kad tai tik neteisingas vy- 
riausybės žingsnis, kad paskui jį gali sekti antras, dar smar- 
kesnis, tai jau įdėjo visą savo sielą iki nukentant už idėją: buvo 
su kitais pavarytas prieš paskutinį gimnazijos mokslo pusmetį. 

Iki 1896 m. moksleiviai visur ir visados „melsdavosi“ bendrai. 
Tikriau, kuris mokinys prieš ir po mokslo pakalbėdavo po trum- 
pą maldelę, o kiti „prisutstvovali“, tebuvo čia. Dabar Mintaujos 
ruskintojas direktorius Tichomirovas šitaip sutvarkė, žinoma, 
Mokslo apygardos vyresnybės liepiamas. Rytą mokiniai susi- 
skirsto trimis dalimis: visi pravoslavai į vieną salę, liuteriai į 
antrą, katalikai (visų tautų ir kalbų) į trečią. Rusai meldžias 
rusiškai, liuteriai skyrium vokiškai ir skyrium latviškai, tik vieni 
katalikai, lietuviai ir lenkai, privalėjo melstis - rusiškai. Tautiškai 
jau susipratęs lietuvių jaunimas pasijuto užgautas tokia nely- 
gybe ir susitarė kovot už gimtąsias kalbas ir katalikų pamaldose. 
1896 m. spalių 10 d. pirmą kartą maldos kalbėtų iššaukė pirmą 
trečios klasės mokinį Juozuką Tūbelį, dabar Ministerį Pirminin- 
ką. Šis griežtai atsisakė. Direktoriaus pabaidyti, kad nepaklus- 
nieji būsią iš gimnazijos išvaryti, mokiniai šūktelėjo: „Mes ir 
patys išeinam iš gimnazijos, nelaukdami, kada Tamsta mus išva- 
rysi“. Mokiniai bėgt, sargai neleist. Prasidėjo sumišimai. Paskui 
mokiniai ir jų globėjai ėmė prašymais atakuot rusų valdžią, 
Mokslo apygardą, Švietimo ministeriją ir net patį carą, o direk- 
torius tardyt ir dalyvius šalint iš gimnazijos. Pašalintieji kiti 
paskui grįžo, kiti kitur išvažinėjo arba visai be mokslo liko, bet 
mokiniai bylą laimėjo: caras pavelijo katalikams melstis loty- 
niškai. 

Pavarytiems gimnazistams sušelpt, kad jie metų nepralaimė- 

tų, kad kursą iš šalies eitų, buvo renkamos aukos. Jų apsčiai 
duodavo visi, ponai ir kunigai. 

Atgal A. Sm. įstojo šitaip. Su draugu Vaiciuška??, dabar medi- 
ku, generolu, nuvažiavo tiesiai į Švietimo ministerį Delianovą?; 
jis juos priėmė atgal, nes pamaldų kalbos klausimas buvo iš- 
spręstas. A. Sm. pateko Petrapily IX gimnazijon ir išėjo ją 1897 m. 
pavasarį, nieko nesutrukęs. Tik stojant į universitetą reikėjo 
ištikimybės laido, ir jo gavo iš Petro Vileišio. Įstojo teisių skyriun. 

Taip Dievo Apvaizda laimingai išvedė Ja pasitikintį tarną 
Antaną Smetoną iš pirmųjų didžiųjų pinklių, kurias jam buvo 
papynęs gyvenimas. 

Ant. Sm. iš patjaunų dienų buvo realus vyras, nelinkęs muses 
gaudyt. Jis pirmiausia rimtų rimtai dirbo mokslui, paskui taip 
patrimtai rengės dirbt tamsinamai spaudos draudimais ir kitais 
pilietiniais varžtais lietuvių tautai. Darbo buvo gana, tas darbas 
pats savaime kišosi susipratusiam jaunam piliečiui, svajot nė 
nebuvo kada. Toks pat realus, gyvųjų reikalų tenkintojas A. Sm. 
buvo ir universitete. Gal net kiek labiau; buvo vargšas, vienas 
pats pasauly kaip nendrė: be globėjų, be galingų užtarytojų, be 
turto, be ateities. 

Petrapily gyveno drauge su Lietuvos bajoriuku studentu S., 
ir dienų dienomis abudu riejos dėl pasaulėvaizdžio. Draugas S. 
negalėjo suprast, kaip jis, bajoras ir dvarininkas, o socialdemok- 
ratas, susisielojęs proletariatu, o A. Sm., pats proletaras, betgi 
tėra tautininkas. Gyvenimas p. S. nuvedė savais keliais, ne tais, 
apie kuriuos svajojo, o A. Sm. nuvedė kaip tik jo laiku numaty- 
taisiais; iš jų išsimest neteko. 

A. Smetonai socializmo idealai nebuvo svetimi; jis dar gimna- 
zistas būdamas jų domėjosi ir juos pažino, tačiau nei tada, nei 
paskui Vilniuj, Viltį redaguojant, kada jis itin atsidėjęs skaitė Kar- 
lo Markso Kapitalą?? vokiečių kalba, dažnai iki 4 val. ryto (tai aš 
matydavau), jo neįtikino ir jo širdies nepavergė. Jis paliko ištiki- 
mas bendrojo švietimo uždaviniams ir tiesus tautiškiems reika- 
lams, kurių tuojau nepatenkinus gali lietuvių tautai žūti visi ry- 
tai, visa Vilnija. Į socializmą A. Sm. visados žiūrėjo kaip į svetimą 
dalyką, kaip į žemesnę kategoriją, o į tautybę kaip į aukštesnę. 

Tačiau A. Sm. toli gražu nebuvo pasingas, toks, kuriam visi 
kiti vargai ir rūpesčiai, be tautiškųjų, labai tai man. Tai parodė 
antras jam pavojingas nuotykis, kada teko gint studentų teisės. 

Studentai kas metai vasario 8 d. minėdavo universiteto įstei- 
gimo dieną. 1899 m. vyriausybė ėmė ir neleido to daryt. Studen- 
tai teisingai papyko ir tai pareiškė ėjimu gatvėmis per Mikalojaus 
tiltą. Žandarai pasivijo, ėmė pliekt ir žeist. Vėl teko protestuot 
prieš šią antrą neteisybę ir nežmoniškumą. Buvo sueiga (schod- 
ka), dalyvavo apie 1500 studentų. Visi nutarė protestuot. O su- 
kalbėtą dieną teatėjo mažiau trečdalio. Būta tik gradonačalnikos? 
Kleigelso provokacijos. A. Sm. atėjo. Protestantus suvarė į ma- 
niežą, paskui visus uždarinėjo į kalėjimus ir, palaikę po dvi 
savaites, išsiuntinėjo iš sostinės. Vėl sudiev mokyklai kaip ir 
Mintaujoj. Ar begrįš? 

Antaną Smetoną išsiuntė Vilniun. Ir tai ne be Dievo Apvaiz- 
dos. Čia jis pirmą kartą išvydo Lietuvos širdį, šaltinį visos galy- 
bės, tautos garbės vainiką. Senmiestį Vilnių, tą Geležinio Vilko 
pilį, tą pradžią lietuvių kultūros, A. Sm. jau pirmiau buvo įsisko- 
nėjęs, beskaitydamas Vilniaus romantikus. Dabar beliko patik- 
rint ar tai tas pats. 

Ant. Sm. Vilniuj pabuvo visą mėnesį. Lankė miestą ir prie- 
miesčius, su daugeliu miestelėnų pasižino ir buvo nustebęs, kiek 
čia dar esama pagarbos lietuvių kalbai, kuria patys nebekalba, 
nors jos tebemoka, kiek čia tebesama pagarbos senoviškoms 
Lietuvos valstybės tradicijoms, jos nepriklausomybei nuo Lenkų, 
kiek čia senovinio, barokinio ir gotinio, meno. Rado ir lietuvių; 
jie iš šalies mokės. Jau ir Petro Vileišio buvo fabrikas”, ėmęs 
sutraukt į Vilnių inteligentus. Vilnius A. Smetonai tapo realus, 
tebesąs Lietuvos ir lietuvių centras, ir pasiryžo jo nebeišsižadėt. 

A. Smetonos ir kitų pavarytųjų iš universiteto laimei, juos tą 
pat rudenį priėmė atgal, tik metų neužskaitė ir neleido kvotimų 
laikyt. Taip teko visi metai veltui prakišt. 

Ir Petrapilio studentų lietuvių draugijoj A. Smetona buvo 
gyviausias ir darbščiausias narys. Jis čia gyviausiai dalyvavo 
rengiamuos vakaruos. Iš vakarų būdavo draugijai pelno ir pašal- 
pos neturčiams. O kelintasis gi buvo turtingas? Bet ir tautinimo 

darbas ėjo; lietuviai stiprėjo valia, principais ir pasiryžimu stot 
už savo tautos reikalus. A. Smetona gi gyviausiai dalyvavo teno- 
ru giedodamas ir Česlovo Sasnausko sudarytame lietuvių cho- 
re*?. Ruošės vyrai visuomenės gyvenimui. 

Čia A. Smetoną ir daugybę kitų inteligentų lietuvių ištinka 
trečias rimtas smūgis. Kaip Lietuvių spaudos komiteto dar 1894 
metais buvo Mintaujoj nutarta, taip paskui buvo ir daroma: kas 
kolportuoja draudžiamąją literatūrą, tas nežiūri jos krypties. Ir 
A. Smetonos 1900 m. buvo su dr. Vaineikiu? sutarta skleist visus 
raštus, bet tik lietuviškus. Taip buvo ir daroma, tačiau atsargiai, 
kad nenukentėtų „grosistai“?*. Krėsdami dr. Vaineikį, žandarų 
pulkininko Vonsiackio“?, lenko karjeristo, agentai prisirinko iš 
jo popierių visokių adresų ir kieno tik rado, tą krėtė, suėmė, 
sodino į kalėjimą ir trėmė į tolimas šalis. Teismų nebuvo; elgės 
administratyviškai. 

Iškrėtė ir A. Smetonos butą. Rast nerado nieko tokio, tik Jab- 
lonskio Lietuvių pasakų knygelę; antrą, seniai, seniai išleistą, dar 
nedraudžiant, Naują Testamentą, vieną Markso Oekonomische Leh- 
ren ir brošiūrėlę Christentum und Sozialismus“s. Bet ir to buvo gana 
Vonsiackiui įrodyt, kad ir šis lietuvis inteligentas yra lietuvis, 
susipratęs, jau turįs tautiškų reikalų, nes skaitąs lietuviškus raš- 
tus. Be to, turbūt socialistas, tai ir visai neištikimas valdžiai ir 
sodintinas į kalėjimą. Vonsiackio užgaida nemaža stebino pačią 
Petrapilio žandarmeriją, vis dėlto A. Smetoną Vyborgo kalėjime 
vėl pralaikė dvi savaites ir vėl išvarė iš universiteto. Tačiau 
priėmė atgal, ir jis rudenį baigė mokslus, metų nebesugaišęs; 
baigė juristo diplomu antro laipsnio. 

Jablonskio įkalbami susipratėliai lietuviai moksleiviai ir atos- 
togų metu vengdavo nutolt nuo tėvynės. A. Smetona kas metai 
kitur apsiimdavo repetuot jaunus žmones. Užmokesčio tegau- 
davo kokius 50 rublių, vos nuvažiuot Petrapilin, užtat prabū- 
davo laisvalaikį ir pažindavo žmonių. Pažindavo kaimą, bet itin 
gerai — savo darbdavius Lietuvos dvarininkus. A. Sm. lenkiškai 
mokėjo gražiai, buvo pažinęs geruosius lenkų literatūros vei- 
kalus, tai kalbos būtų turėjęs su inteligentais, kurie būtų jį kal- 
bine. 

Taip tad, dar šeštoj klasėj bebūdamas, A. Sm. jau mokytojavo 
Griškabūdy pas kun. Marmą (1894). Aštunton klasėn perėjęs — 
Ramygalos p., Karaliave pas Okuličius, daugiau, ten pat Bielo- 
zorove pas Zoštautus, Pagiry pas Daunoravičius, Kėdainiuos pas 
Kognovickius. Septinton klasėn perėjęs - pas Antanus Choda- 
kauskus Gavėnonys, Pašvitinio p., kur mokė vyresnįjį sūnų Ro- 
maną, dabar advokatą, ir pažino 10 ar 11 m. būsimąją savo žmo- 
ną Zosę, Gabrielę Petkevičiūtę ir kitus tada jau pasireiškusius 
lietuvius inteligentus. Studentu būdamas, vieną vasarą praleido 
Palangoj pas d-rą Vaineikį. Joniškėly Chodakauskuos per vaka- 
rėlius vėl matydavo beaugančią Mintaujos gimnazistę Zosę, la- 
bai gražią ir temperamentingą merginą. 

Tarpe visų bajorų tie vieni Chodakauskai patraukė A. Sm. 
širdį ir laimėjo jo pagarbą. Jie vieni tebuvo sudemokratėję, tik- 
riau, sukaimėję: mokėjo, nors apyblogiai, lietuviškai ir tą laužytą 
kalbą vartojo net savo tarpe. Pas juos vienus tegalima buvo užtikt 
ir kaimiečius svečius, ir jie čia laisvai jautės. Chodakauskai lankė 
Mintaujoj Jablonskį ir jį su šeima laikė pas save atostogų metu. 
Na, Chodakauskai buvo iš Petkevičių, Landsbergių bajorų rū- 
šies; su jais visais ir giminiavos. Visi buvo artimi lietuvių atbun- 
dančiai inteligentijai. 

Bet ir jauno studento A. Smetonos įtaka bajorams buvo labai 
žymi. Nekompromisines jo nuomones tautybės dalykuos visi 
žinojo, ir su juo nebebūdavo kalbos apie kokius ten puslietuvius, 
lietuvlenkius, kaip pirmiau rekomenduodavo būt. A. Sm. neagi- 
tavo, nesistengė ką įkalbėt, nė to tiek ką verste priverst. O betgi 
pačių idėjų susidūrimas lietuvino bajorus. Bajorai A. Smetonos į 
savo lenkiškumą nėmaž nekreipė, nes jie buvo savo inteligen- 
cija ir žinojimu silpnesni. Turėdavo vadinamas „latające bib- 
lioteki“, skrajojančių bibliotekėlių, bet skaityt nedaug teturėjo 
laiko, visą nuliekamą prakortodami. Už juos atskaitydavo repeti- 
torius A. Smetona. 

Bajorų tarpe dėl jų lenkiškumo ir luomiškumo A. Sm. jaus- 
davos svetimas. Jis nematė nė bajorų ateities, nes kaime jie buvo 
lyg atėjūnai, be jo kalbos, be bendrų reikalų su juo, tad ir su visu 
kraštu. Be to, Smetona buvo katalikas, vadinas, su tam tikru 

dorovės kodeksu, kurio griežtai laikės; su moterimis nesusidė- 
davo, skaistus išbuvo iki pat vedybų. Tuo tarpu bajorijoj matyda- 
vo nepaprastą palaidumą jaunimo ir net senių. Niekas to nuodė- 
me nelaikė, krikščionišką dorą teturėjo atsargoj, kitiems parodyt. 
Toks veiksmo nesuderinimas su principais A. Smetoną gelte 
gėlė. Tai buvo šlykštus veidmainiavimas žmonių, kurie dėjos 
krikščionimis ir bažnyčias atsidėję lankė, o gyveno visai ne baž- 
nytiškai. 


VILNIUJ 


Gavęs diplomą, ištikimas Jablonskio užkeikimams, A. Sme- 
tona Lietuvos neapleidžia ir pasirenka būstinę Vilniuj 1902 m. 
rudenį. Bet ką čia dirbsi, iš ko duoną pelnysies? Verslas ranko- 
se - advokatauk. Ir užsirašo prisiekusio advokato padėjėju, bet 
teiškenčia iki Kalėdų. Bylomis laimėti pragyvenimui dar neteko, 
tai reikėjo griebtis kurio pašalinio darbo. Apsiėmė Petro Nerio 
knygynėliui? versti knygeles. Išvertė tris: Ograničitelnyje zakony 
po zemlevladeniju v Severo-Zapadnom kraje, Kak otbyvat voinskuju 
povinnost ir Apie sodus. Užsidirbo 150 rublių ir taip prasistūmė 
iki Naujų Metų. 

O tuo tarpu stengės apsirūpinti bent minimumu tikro uždar- 
bio. Vilniuj tokio tebuvo galima gauti dvarininkų Žemės banke. 
Iš pradžių ten buvo mokama menkai, paskui vis keldavo iki 
pakankamos gyvent algos ir dar atskaitydavo atsargon. Darbo 
buvo 5-6 valandos. Visas kitas laikas sau, kaip išmanai suvartot. 
Be to, dar atostogos. Sąlygos neblogiausios, ir A. Smetona, per- 
ėjęs per Lietuvos dvarininkų lenkininkų „čysčių“, po 1903 Naujų 
Metų įstojo raštinės ir skaičiavimų darbo dirbt: dėl duonos, dėl 
šeimos, kurią buvo paketinęs sudaryt. 

Kitais 1904 metais vedė Sofiją Chodakauskaitę, tik tik išėjusią 
Mintaujos gimnaziją, ir sudarė dar vieną skaistų lietuvišką židi- 
nį, aplink kurį ėmė spiestis gera dalis tuomet jau esamų Vilniuj 
lietuvių inteligentų. 

O tų idėjiškų lietuviškų tautininkų ėmė knibždėt; ar jie mo- 
kėjo lietuviškai, ar nemokėjo, vis tiek buvo užsimoję eit senųjų 

Vilniaus romantikų keliais ir atgaivint lietuvių sąmonę. Be inž. 
Petro Vileišio ir jo brolių: daktaro Antano ir advokato Jono (ket- 
virtas technikas Anūpras Vileišis tik pasirodydavo) ir Povilo 
Matulionies, girininko, paskui Žemės ūkio akademijos rekto- 
riaus, čia jau buvo: ukmergietis inž. Jonas Bortkevičius, p. Feli- 
cijos vyras, veterinoras Nonevičius, dabar profesorius, liguistas 
Jašmontas, p. Antanienės Vileišienės Emilijos brolis bankininkas 
Stankevičius, dabar Tarptautinio banko direktorius, dvarininkas 
ir mokytas agronomas Donatas Malinauskas, dabar mūsų atsto- 
vas Estijoj, ir k.” Visi jie lietuviškai nemokėjo arba maža temo- 
kėjo, bet buvo pasiryžę išmokt ir net prie buteliuko sėdos su 
elementoriais rankose. Turėjo gražią ąžuolinę knygų spintą su 
Lietuvos Vyčiu, beveik pilną prikrautą parinktų litvanikos vei- 
kalų. Dabar ta spinta su visu savo turiniu Vilniaus Lietuvių 
Mokslo draugijos bibliotekoj. Atsiradęs A. Smetona dar pripirko 
istorijos veikalų, Liubauskio*? ir k. Atvaduotoj šv. Mikalojaus 
bažnytėlėj jau rektoriavo teologijos magistras Juozapas Kukta, 
dabar Kaišiadorių vyskupas. Tik kun. Juozapas Ambraziejus 
dirbo skyrium, bet ar ne visų daugiausia*!. 

1904 m. daktaras Antanas Vileišis, lietuvių prieteliams pade- 
dant, įėjo „glasnym““? į Vilniaus miesto valdybą. Cenzui įsigyt 
tyčia nusipirko Šnipiškio priemiesty kažkokią lūšną, kurios pas- 
Ir gavo visą galą Pranciškonų mūrų“. Jie buvo negyvenami, 
apirę. Tad lietuviai susidėję tuos mūrus pasitaisė, kaip ir šv. Mi- 
kalojaus bažnytėlę, ir gavo nors menkos patalpos savo dviklasei 
mokyklai, vakariniams kursams paaugusioms mergaitėms ruoš- 
ti kaimo mokytojomis (školy gramoty)“, dr. Basanavičiaus bib- 
liotekai ir jo rinkiniams, kurie padarė pradžią dabar didelei 
bibliotekai ir muziejui. 

Visam tam pavaldyt 1904 m. susidarė Vilniaus Lietuvių susi- 
šelpimo draugija, 1907 m. Vilniaus Lietuvių Mokslo ir Dailės 
draugija“ ir kitokių organizacijų. Ar bereikia sakyt, kad visų jų 
priešaky, kaipo būtinas jų valdybų narys, buvo Antanas Smeto- 
na. Tas pats Žemės bankas, kurs su tokiomis rezervomis priėmė 
A. Sm., nė žodžio nebesakė, kam jis kultūros darbą dirba. 

1905 m. rudenį įsisteigė Vilniuj Lietuvos Ūkininkas, pažangus 
savaitinukas, išvirtęs iš tilžiškio Ūkininko“. Jis tai pirmuosiuosin 
savo numeriuosin priėmė Vilniaus Lietuvių Seimo ar, tikriau, 
Valstiečių sąjungos nutarimus ir revoliucinę propagandą. Redaga- 
vo Jablonskis, bet pasirašinėdavo Smetona. Po naujų 1906 m. jau 
ir redagavo Smetona, o pasirašinėjo J. Vileišis, padedant J. Tū- 
beliui, dabar Ministeriui Pirmininkui, ir kalnų instituto studentui 
Kaz. Žaliui*, dabar inžinieriui Kaune. 

Po revoliucijos, jau reakcijos metu, tarp Vilniaus lietuvių 
susidarė dvi srovės: valstiečiai liaudininkai - Jonas Vileišis, Kaz. 
Grinius, buv. Lietuvos Respublikos Prezidentas, F. Bortkevičie- 
nė, Petras Ruseckas“? ir kiti. Jie vis reikalavo spaudą tevartot 
revoliucinimo reikalams. A. Smetonai prikaišiodavo net tai, kam 
jis laikraščio skiltis užima Jono Biliūno vaizdais, o bereikia pa- 
žangesnių! 

A. Smetona buvo kitos krypties. Jis į tuos „pažangiuosius“, 
kurie dėjos socialistais ar bent laikės jų skverno, niekados nepri- 
derėjo. Netiesa, ką Pr. Klimaitis ar jo interviuveris pernai buvo 
paskelbęs - A. Smetoną socialistu*?. A. Smetona jau tuomet atvi- 
rai skelbė, nesąmonė esanti rietis dėl atsineštų iš Rusų „šukių“. 
Buvo pritarėjų jam. Jie sudarė tautininkų ar kultūrininkų srovę. 
Bet tuo laiku laikraštis dirbt tautiškos kultūros kryptimi nebe- 
buvo kam: tautininkai buvo išvažinėję, o buvo palikęs gerokas 
būrys kairiųjų. Už dvejeto mėnesių, prieš galą 1906 metų, Anta- 
nas Smetona savo redaktoriaus teises gera valia perleido medi- 
kui Juozui Bagdonui“!, ir pirmiau buvusiam Tilžėj Varpo ir Ūki- 
ninko redaktoriui. Dabar jis Vytauto Didžiojo universiteto pro- 
fesorius. 

Rašto ir spaudos darbas Lietuvos Ūkininke 1906 m. — tai pra- 
džia to didelio publicistikos darbo, kurs sudarė Viltį ir viltinin- 
kus, tokiuo įsitikinimu stojusius už Lietuvos nepriklausomybę. 

Nepaminėjau A. Smetonos dalyvavimo Didžiajam Lietuvių 
Seime Vilniuj 1905 m. Jis buvo pakviestas demokratų atstovu 
būt Seimo prezidiume. Ir buvo. Tai reiškia, kad Vilniaus ir net 
plačios Lietuvos inteligentija A. Smetoną jau žinojo ir vertino 
daugiau neg kitus. Tačiau A. Sm. nei Seime, nei po Seimo žymios 

rolės nepavaidino. Jis buvo neaiškaus nusistatymo kaip ir kiti, 
socialistai ir ne socialistai, ar ir kam seimas reikalingas dabar. 

1907 m. pačioj pradžioj kun. J. Tumas įeina Vilniaus Žinių re- 
dakcijon neva redaktorium, o kiek vėliau ir redaktorium. Petras 
Vileišis, jų leidėjas, šalia „kunigo“ pastatė „demokratą“ A. Sme- 
toną tik su mažesne alga. Keturius mėnesius jiemdviem čia padir- 
bėjus, Vilniaus Žinios dėl finansinių sunkumų buvo sustabdytos. 

Vilniaus Žiniose A. Sm. jau antrą kartą buvo atsiradęs. Pirmą 
kartą dar 1905 m. buvo pakviestas su dr. J. Šlapeliu ir advokatu 
J. Vaitiekūnu??, bet išstojo. Įstoti ir išstoti Vilniaus Žinių redak- 
cijon buvo labai paprasta. Pats leidėjas P. Vileišis neturėjo griežto 
savo nusistatymo, koks turėtų būt šių dienų lietuvių dienraštis. 
Bijojo socialistinės krypties, bijojo ir klerikalinės; nenumatė, kuri 
būtinesnė visuomenei neaukštame kultūros laipsny. Su juo dirbt 
buvo sunkoka; jis nevienodino nevienodų savo darbininkų, kaip 
va: J. Kriaučiūno, J. Jablonskio, P. Višinskio“, ir jie gaudavo pa- 
krikti. Laikraščio dalykuosin kišės ir jo žmona Elena Moščens- 
kaitė, stovėjusi sargyboj, kad Vilniaus Žiniose nieko nebūtų prieš 
lenkus. Vilniaus Žinių sustojimas ir A. Smetonai, ir J. Tumui buvo 
lyg mechaniškas nutrūkimas santykių, kurių sumegzti nebe- 
panorėta, nors P. Vileišis darė pastangų neprileisti prie įsteigimo 
kito laikraščio, kurs konkuruotų su Vilniaus Žiniomis. A. Smetona 
ir kun. J. Tumas įsteigė Viltį. 

Lietuvos Ūkininke ir Vilniaus Žiniose Jablonskiui esant, A. Sme- 
tonai ir J. Tūbeliui Lietuvos Ūkininke bendradarbiaujant, prasidėjo 
rimtas ir didelis trijų gerų lietuvių kalbos žinovų kūrybos dar- 
bas - lietuviško stiliaus ieškojimas, sąvokų kūrimas, terminų 
kalimas. Po Jablonskio, meisterio, antrą vietą čia pat šalia jo ėmė 
A. Smetona, pameisteris, meisteriu iškeltas. J. Jablonskis, iškil- 
damas lietuvybės misionieriaut Panevėžio Mokytojų seminarijoj, 
A. Smetoną, ne ką kitą paliko savo vietoj mokyt lietuvių kalbos 
abiejose Vilniaus gimnazijose ir realinėj po dvi pamokas katroj. 
Čia A. Smetona pramokė metus ir savo pareigas perkėlė ant 
mokytojo Juozo Kairiūkščio“*. Kito lietuvių kalbos mokytojo, 
kurs būtų pajėgęs pavaduot patį meisterį Jablonski, nei Vilniuj, 
nei visoj Lietuvoj anuo laiku dar nebuvo. Jablonskis A. Smetonai 

paliko lietuvių kalbos misiją, kad jos dėstymas nenutrūktų, bet 
tik tada, kai giliai įsitikino, jog jo pavaduotojas „kalbos nesą- 
monių“ nebekalba. 

Tiesą pasakius, rašto darbą įtemptinai dirbti A. Smetona te- 
pradėjo įsisteigtame Vilties laikrašty, rudenį 1907 m. Iki tol kone 
visą laiką suėsdavo draugijos, visokiausi pasitarimai. Apčiuopia- 
mų išdavų iš to neliko; vis dėlto tai palaikė tautinę lietuvių gyvybę 
sulenkėjusiame Vilniuj. Šio publicistikos darbo, visuomenei tar- 
naut darbo A. Smetona šoko dirbt jau pilnai subrendęs, 33 metų 
vyras. Nemint kodėl visa jo publicistika tiek rimta, tiek brendusi. 

A. Smetona, nors laikraštininkas, o ne beletristas, praturtino 
literatūrinę mūsų kalbą. Anuo laiku jis buvo gangreit tas vienas 
žurnalistas, kuriam, be visuomenės ir politikos dalykų, dar itin 
rūpėjo lietuvių kalbos literatiškumas. Itin griežti posakiai iš 
pradžių mažai pratusiam rodės lyg „mediniai“: taip bent vieną 
sykį buvo išsireiškę jo priešininkai Lietuvos Žiniose. Toliau stilius 
lengvėjo, nors paliko griežtai moksliškas. Publicistas nesiekė 
rašyt su papliauškomis, pigiai nukalbėt priešininką, bet siekė jį 
įtikint. Šitą jo rašymo būdą mes dabar teįvertinam, kai tenka 
mums rieškučiomis semtis sąvokų ir definicijų turto. 

Joną Jablonskį, arba Rygiškių Joną (seniau Obelaitį-Kriau- 
šaitį), mes vadinam rašomosios kalbos tėvu. Tai tėra teisinga 
gimdymo prasme; kalbos ugdyme gi sėkmingai dalyvavo ir kiti 
kalbos nusimanėliai, pirmiausia - Antanas Smetona. Aš giliai 
jaučiu, viską ilgai savo akimis matęs, jog lietuvių rašomosios 
kalbos tėvo titulas teisingai pridera ir A. Smetonai. 

Jis rašomąją mūsų kalbą praturtino Užgirio žodynu: ratadai- 
la, lėšos, tęviršt, dygsnis, nutolti minią, apydėmė (visa aplink 
namus), numatyti, nusistatyti, rairėti etc. (Žiūr. „Vairo“ 6 nr., 
1930); kaltiniais stipriai prigijusiais: dėsnis, neigti, pirmatakas 
etc. Be to, A. Smetonos raštuos turim puikiausį, tiesiog klasinį 
(klasėj vartotiną) rytiečių tarmės pavyzdį su galūne in (Šiluosin), 
su supinais (eik rašytų) ir kitais savumais. 

Viltis garsėjo. „Smetona, Tumas ir Ko“ bendrovė buvo plati. 
Kunigai nesigailėjo indėlių po 100 rublių. Viltis buvo įtakinga, 
net lemianti. Ji stojo už tautybę ir religiją. Bet iškilo polemika 

tarp viltininko Juozo Kubiliaus ir kun. Al. Dambrausko-Jakšto 
dėl kurių ne kurių ortodoksijos plonybių: ar pakanka geram 
katalikui būti teisingam ir gailestingam etc. Iš Amerikos sugrįžo 
griežtūnas kun. Maliauskis“. Ėmė tvirtėt ateitininkai, jie pasi- 
gedo savo dienraščio. Ir štai per visuotinį susirinkimą 1913 m. 
rudenį buvo pareikalauta, kad bendraredaktorium A. Smetona 
prisiimtų ateitininkų organizuotoją teisininką Pr. Dovydaitį (da- 
bar profesorius)“. A. Smetona, pajutęs krikščionių demokratų, 
ateitininkų, kunigų nepasitikėjimą esama redakcija, nors jos būti- 
nas narys visados būdavo kuris kunigas: pirma J. Tumas, pas- 
kui Fabijonas Kemėšis (dabar Žemės ūkio akademijos profeso- 
rius)”, po jo J. Dabužis (paskui diplomatijoj dirbęs)”, bevelijo 
visą redakciją su tuo vienu jos nariu Liudu Gira atiduoti į kitas 
rankas, o pats pasitraukt. 

Pasitraukęs įsisteigė dvisavaitinį iliustruotą Vairo laikraštį, 
labai meniškos, dailios išvaizdos. Jis ėjo 1913-14 m. iki karui ir 
1915 m. per karą, jau M. Yčo“? vedamas. 

Iš visų A. Smetonos straipsnių 1907-18 m. susidarė keturi 
stori tomai, kurių dabar galima po 10 litų tomą įsigyti ir priei- 
namai patikrint, ar teisingai esu A. Sm. publicistą apibūdinęs. 
Tų tomų vardai ir dydis šie: 

I. Vienybės Gairėmis, 16 ir 320 p. 

II. Šviesos takais, 16 ir 358 p. 

III. Atgimstant, 16 ir 322 p. 

IV. Lietuvių santykiai su lenkais, 16 ir 312 p.“ 

Viso 1376 p., 408 feljetonai, be 46 iš ten pat nepatekusių tuosin 
tomuosin. Nepatekusių bus likę ir daugiau, kas buvo Lietuvos 
Ūkininke, Vilniaus Žiniose, taip pat vokiečių kalba Ruthenische 
Rundschau“!, 

Vokiečiams užgulus mūsų kraštą, kilo kitokių reikalų jam 
gint. Pirmiausia apsirūpint mokyklomis. Mokytojų šiokių tokių, 
cenzuotų ir puscenzių, kiek tiek buvo. Už tat nieko nebuvo vado- 
vėlių. Lietuvių Mokslo Draugija turėjo pinigų ir apsiėmė vado- 
vėlius spausdint. Bet kas jų patieks? Kas tiek nusimano apie 
kalbos dalykus, kad galėtų ja kurį mokslą atpasakot? A. Sme- 
tona. Irjis dirba vadovėlius. Iš kurio ten rusų vadovėlio perdirba 

lietuviams pirmą dalį „Algebros“, iš vokiečių — „Aritmetikos 
teoriją“. Suredaguoja „Geografijos“ vadovėlį“. Čia jam teko su- 
rast ir pramanyt specialieji terminai. Paskui matematikos ir geo- 
grafijos vadovėlius ėmė leist tam tikros komisijos, bet pagrindas 
jiems paliko - smetoninis. 

Prasideda naujas Antano Smetonos gyvenimo ir darbų etapas 
kaipo nebepriklausomos valstybės vyro ir per šešerius metus 
nemažiau veiklaus publicisto opozicininko. Publicistą gal ir galė- 
čiau aprašyti, užtat valstybininko -jokiu būdu. Tam reiktų doku- 
mentų ir tam tikro diplominio stilisto. Ir tas aprašymas nebebūtų 
brošiūrinis. Tai lieka nudirbt kitiems. Man gana to, ką tesėjau. 

Ir šią jubiliejinę apžvalgą darydamas, aš, matote, tebuvau 
įsižiūrėjęs į Jubiliato darbus ir jo gyvenimo santykius. Liko dar 
asmeninių dalykų, būdas, kaip jis pasireiškė teigiamai ir nei- 
giamai (buvo gi ir to; ag ir jis - žmogus) visokiuos atsitikimuos. 
Tik apie tai rašoma veikėjui pasitraukus iš šio pasaulio, ne tik iš 
politikos. Teisingas vertintojas ir tada nepuola šiltais pėdais, bet 
pralaukia ilgoką laikotarpį ir tik laiko perspektyvoj, pasireiškus 
visoms pasėkoms, bando įvertint veikėją. Mano kuklus darbelis 
teesie būsimajam biografui tik pradžia. 


ATSISVEIKINANT SU PIRMUOJU 
VALSTYBĖS PREZIDENTU 


Antano Smetonos asmuo 


Juristas, banko tarnautojas, laikraštininkas, Valstybės Tary- 
bos Pirmininkas, pirmasai Lietuvos Valstybės Prezidentas’. 

Mokslu ir gyvenimo prityrimu vienas rimčiausių šios gady- 
nės lietuvių šviesuolių. 

Iš mažažemių kilęs, savo paties pastangomis mokslus išėjęs, 
moka vertinti realų valstybinį darbą. 

Už Lietuvos teises visą laiką kovojęs, jau Didžiojo Vilniaus 
Seimo 1905 prezidiume dalyvavęs, Lietuvos rytus gaivinęs, - su 
Lietuva suaugo į viena. 

Lėtas jo būdas slepia karštai plakančią širdį. Lietuva jo šven- 
tybė, kurios neleis paliesti niekam. Musės nenuskaudęs žmogus, 
kitados kirto lenkui į veidą, kai šis išdrįso iš Lietuvos pasityčioti, 
lenkui - lenkų įstaigoje. 

Lenkininkų banke dirbo, davė jiems savo kūno ir proto pa- 
jėgų, bet širdį palaikė Lietuvai; už duoną nepardavė savo idealų. 

Buvo visų išnaudojamas, visiems veltui dirbo; raštus savo 
krauju, nebe meilės jausmais rašė, nieko pats neišnaudojo. 

Buvo ir liko nekaltųjų aureolėje, vienas „tikrųjų izraelitų“, be 
apgaulės. Gimęs 1874 m., rugp. mėn. 10 d. Užulėnio sod., Va- 
doklių p. Mokslus ėjo Taujėnuose, Palangoje, Mintaujoje ir Pet- 
rapilyje. Jau 8 klasėje būdamas, gynė laisvę melstis savąja kalba, 
ne rusiškai. Už tai pavarytas iš mokyklos, gimnaziją baigia Pet- 
rapilyje. 1897 m. įstoja į juridinį universito skyrių. Dalyvauja 
draugų sumanomosiose demonstracijose. Už tai dukart buvo 
pavaromas iš universito, sėdi kalėjime’. Vis dėlto 1902 m. baigia 
universitą. 

Vilniun atvykęs, stoja į Žemės banką. Dirba „Lietuvos Ūki- 
ninke“, o kun. Tumui ėmus redaguoti Vileišio „Vilniaus Ži- 
nias“, — ir šiame laikraštyje kaipo „atsvėrėjas kunigo“. Tačiau, 
neilgai trukus, judviejų nuomonės taip sukrinta, jog vienas pa- 
sitraukia iš ūkininkiečių, kitas iš kr. demokratų ir sudaro atskirą 
krypsnį, kuriuo ir redaguoja abudu jų įsisteigtą „Viltį“, paskui 
„Vairą““. 

Karo metu pirmininkauja Draugijoje nukentėjusiems dėl karo 
šelpti. Pirmininkauja susidariusioje Taryboje, pirmininkauja ir 
visai Valstybei. 

Antanas Smetona nepriklausomosios Lietuvos idėją vilko ant 
savo pečių pačiais blogaisiais laikais, kada viešpatavo nepermal- 
daujami vokiečiai. 

Tais laikais sunku buvo bet kam įtikti ir atsakyti, kodėl ir to 
nepadaryta. Tokiomis sąlygomis niekas nebūtų įtikęs. Mums 
svarbu, kad Ant. Smetonai pasisekė privesti Lietuvą prie St. 
Seimo, nepražluginus Lietuvos. 

Tegu tiek pat padaro antras Lietuvos prezidentas, būsime 
laimingi. 

LIETUVIŲ-ŠVEDŲ DRAUGIJA 
KVIEČIA SUSIRINKIMĄ 


L.-šv. dr. yra prasidėjusi 1925 m. lapkr. 22 d. puikia paskaita 
b. mūsų atstovo švedams p. Ignoto Jurkūno-Šeiniaus (Irvio Ge- 
dainio)', diplomato ir rašytojo, paskaita apie Švedijos kultūrą, 
iliustruota paveikslais. Paskaita padarė įspūdį mūsų inteligen- 
tams, ir jie mielai įsirašė nariais: Hulstrom Jonas (švedas), Kregž- 
dė Petras, Zubovas Vladimiras (jaunesnysis), Smetona Antanas, 
Tumas Juozas, Fledžinskis Jonas, Tonkūnas Juozas, Adomonis 
Jonas, Šalčius Petras, Alekna Jurgis, Leonas Petras, Janulaitis 
Petras, Variakojis Petras, Mikšys Liudas, Vileišis Jonas, Varnas 
Adomas, Avižonis Petras, Tūbelis Juozas, Mikšys Peliksas, Sta- 
šys Stasys, Skipitis Rapolas, Baltrušaitis Jurgis, Masiulis Vladas, 
Ambraziejūtė Marė, Mačys Vladas, Grūžauskis Jurgis, Yčas Mar- 

1926 m. L.-š. dr. pasiuntė Šv.-lietuvių draugijai du delegatu: 
VI. Zubovą, mokytą agronomą, referuoti, ko galima pasiekti Lie- 
tuvos žemėje, ir Al. Kutkauską3 parodyti, ko jau pasiekta Lietu- 
vos mene - operoje. Abiem pavyko uždaviniai, apie juos plačiai 
rašyta. Lietuvių-švedų santykius tai neabejotinai pagerino. 

Šveduose mūsų atstovo p. Jurgio Savickio* pastangomis lie- 
tuvių vardas įgyja vis didesnės garbės. Dera tad, kad ir švedų 
vardas pas mus garsėtų. Tiek to dėl diplomatinių santykių. Ir be 
to švedai daug reiškia mūsų ūkiui ir pramonei: mes iš jų per- 
kamės daug mašinų, tai derėtų gerai žinoti, kas gi jas ten fabri- 
visą tūkstantį metų. Pernai ir užpernai Europos archeologų akys 
buvo atkreiptos į mūsų Apuolės piliakalnį? ir jo kasinėjimus. 
Bendrauja l.—šv. archeologai, filologai, istorikai. Neseniai lankė 
juos a. a. prof. J. Yčas“ gerais rezultatais. Palegrafams ten esama 
labai daug darbo. Ketinama net archeologijos katedra įsteigti 
Vytauto Didž. univ. humanitariniame fakultete, kuri ypatingai 
susidomėtų švedais. 

Daug daug ko bendra turėjome su švedais ir turėsime; tad 
ir kultūriniai bei ekonominiai ryšiai privalo būti vis tampriau 

suveržiami, o ne atpalaiduojami. Lietuvių-švedų dr. ir įsteigta 
tuo tikslu - bendradarbiauti su Švedų-lietuvių dr. 

Šio mėn. 1 d., sekmadienio 17 val. (5 v. vak.) šaukiamas dr. 
iždininko J. Tumo bute Kaune, Aleksoto g. 6—4, valdybai per- 
rinkti, statuto § 15 pakeisti, kasai patikrinti, delegatui pasiųsti į 
Stokholmą ir kitiems reikalams. Kviečiame narius ir svečius, 
kuriems kultūros ir ekonomijos santykiai rūpi, ypač tad profe- 
sorius ir komersantus. 


ATSAKYMAS Į „NAUJOSIOS ROMUVOS“ 
ANKETĄ „VISUOMENĖ APIE GELTONĄJĄ 
SPAUDĄ“ 


Nėra pasaulyje spaudos be bulvarinės, geltonosios, luboko! 
ar dar kitaip pavadintos lengvos informacijos ir populiarinimų. 
Yrajos ir pas mus; ją miestelėnai žino, mielai jos perkas, nes ten 
randa pažadėtų sensacijų. Nei taip jau bloga, nei ko. Tik kas tai 
yra „sensacija“? Vieniems sensacija — dar nėkieno neišgirsta 
naujiena: tai vyriausybės žygis, tai visuomenės nuotaikos pasi- 
reiškimas, kitiems - literatūros naujiena; dar kitiems - pusnuogė 
papiešta mergšė, kriminalistika, skandalai ir priemonės kovai 
su jais. Aš ieškau „gerųjų“ sensacijų, kitas ieško — blogųjų. Ir 
gera, ir bloga vėl kitaip įvertina prancūzas, kitaip skandinavas, 
kitaip lietuvis. Amerikiečiams pakenčiamas flirtas pasiskelbi- 
mais; prancūzų padugnėms duok pornografijos, rusams bolše- 
vikams duok bedievybės. O lietuviams? Pornografija visai nepa- 
kenčiama, vedybos per laikraštį - karikatūra. Jei kuris bulvarinis 
leidinys to nepaisytų, pats sau pakenktų. Ne su pigiąja, lengvąja 
lektūra tenka kovoti, tik su nenusimanymu, kas sveika lietuviui, 
ir su šlykščiu leidėjų godumu - bet kuria preke laimėti skatiką. 

JONAS VILEIŠIS - JUBILIATAS 


Sausio 3(15) d. b. Kauno m. burmistras Jonas Vileišis tampa 
„kapininkas“, destis pabaigia kapą metų ir nė nemano dairytis į 
kapą. Geros sveikatos tebebūdamas, jis pavaidins mūsų mieste 
ir visuomenėje dar žymią rolę. Ateities nespėdami, mes prieš 
akis turime ilgą praeitį, turiningą ir patriotinių darbų turtingą. 
Atsiminkime. 

Jonas Vileišis gimė 1872 m. sausio 3 d. s. st. Medinių k., Pas- 
valio p., tėvų Vicento ir Agotos Vileišių pagrandėlis, paskutinis, 
vienuoliktasis vaikas. Brolis Petras, pats vyresnysis, tuomet jau 
baigė universitetą, kitu du broliu, Antanas (paskui daktaras) ir 
Juozapas (paskui kunigas), mokėsi gimnazijoje. 

Jonas ten pat Šiauliuose išėjo gimnaziją 1884-1892 m., pasi- 
davęs „Šiaulių krypčiai“ — internacionalui ir gavęs už elgesį, 
būtent skaitymą nelegalių spaudinių, ketveriukę. Dėl to ir į uni- 
versitetą tais metais nebuvo priimtas. Tik 1893 m. beįstojo, kurgi 
daugiau, jei ne į pozityvistinį Fizikos-matematikos fakultetą, ir 
išbuvo ten dvejetą metų. 

Tuo tarpu brolio Petro garsas ir tautiškoji jo kryptis veikė visą 
jaunimą, juoba artimą jam Joną Vileišį. Petro įtakoje Jonas „tau- 
tėja“, lietuvėja ir jau 1895 m. pereina į Teisių fakultetą tuo vienu 
sumetimu, kad advokato verslas leis jam palikti Lietuvoje ir čia 
atsidėti tautinei kultūrai. Šiais metais Jonas Vileišis kuria Petra- 
pilio Lietuvių studentų draugiją ir per dvejus metus jai pir- 
mininkauja. Ir statutą jai surašė. Tai buvo pirmasis bandymas 
organizuoti lietuvius į viena. Paskui J. V. pagarsėjo devizu: dife- 
rencijuokimės! Tai nemaža pykino Vilniaus vidurio srovę, visus 
kaupusią į viena. „Vileišis rašo naują statutą“ — buvo dažnai 
naujiena vilniečiams. Gera tai ar bloga, vis dėlto reiškė, kad Jonas 
Vileišis visuomenininkas ir dirba. 

Iš pradžių taikęsis Petrapily į rusų progresistus - marksistus, 
į Struvę, Michail.' ir kitus, ten pat paima naują savotišką kryptį, 
dedasi prie V. Kudirkos ir pirmąjį rimtesnio turinio savo raštą 
paveda jam. Žiūr. „Evoliucija ūkininkystės Lietuvoje“ „Varpo“ 
1896 m. 6 nr. Ir nebesiliovė rašinėjęs korespondencijas „Iš Šiaurės 

padangės“, „Įvairūs atbalsiai“ Beržo, Berželio, J., B-co, Jono Pet- 
raičio ar trumpiau — Čepulio (savo krikšto tėvo), Vanago, Vana- 
gėlio ir dar kitomis pravardėmis rusų policijos akims apdumti: 
tą vieną pravardę lengviau policija įsidėmi. V. Kudirka pirmąjį 
mokslišką Jono V. raštą aukštai įvertino, parodė jį pavyzdžiu 
kitiems?; tuo iš karto pririšo jo širdį prie „Varpo“ ir daug laimėjo. 
Kudirkai 1899 m. mirus, „Varpą“ ištiko krizė: nebebuvo pinigų, 
reikėjo sustoti. Jonas Vileišis šoko gelbėti. Iš brolio Petro iškaulijo 
400 rublių ir sutvirtino „Varpo“ būklę. Ir paskui nesiliovė rinkęs 
jam aukų. Kiek vėliau tuo ypatingai ėmė rūpintis Povilas Vi- 
šinskis, to pat G.-mat. fakulteto studentas. Taip ir neleido „Var- 
pui“ sustoti iki pat spaudą leidus. 

Išėjęs Teisių fakultetą 1898 m. ir atitarnavęs kariuomenėje, 
J. V. įstojo į Berlyno universitetą kriminalinės teisės klausyti pas 
prof. Lištą?, bet teišbuvo vieną semestrą. 1900 m. sugrįžo į Vilnių 
ir užsirašė Tado Vrublevskio“, garsaus juristo, padėjėju. 1902 m. 
vedė ukmergietę bajoraitę Oną Kazakauskaitę; ji pilnai prisitaikė 
prie naujosios krypties, lietuviškos, ir sudarė bene pirmą lietu- 
višką šeimą visame Vilniuje. 

1906 m. tapo prisiekęs advokatas ir, nors sunkoka buvo gy- 
venti iš to verslo, nemetė savo pozicijos Lietuvos Rytuose nei iki 
karo, nei per karą. Vokiečiams okupavus Vilnių, dirbo „Piliečių 
komitete“ ir 1916 m. prarado laisvę už vieną prieš vokiečius pa- 
leistą atsišaukimą. Būtų ir sušaudę, bet neįrodė. Tai palaikę pusę 
metų Lukiškio kalėjime, ištrėmė į Čerską, Rytprūsių koncent- 
racijos stovyklą. Iš ten pabėgo, slapstės Berlyne ir tik 1917 m. 
rugsėjo m., šaukiant pirmąją lietuvių konferenciją Vilniuje, be- 
sugrįžo į Vilnių ir čia buvo išrinktas Lietuvos Tarybos nariu. 

Taryba kiek galėdama lengvino sunkią žmonių būklę po vo- 
kiečiais. Kovai su kareivių blogais darbais sudarė „Skundų ko- 
misiją“ ir ją pavedė Jonui Vileišiui. 

1918 m. gruodžio m. pirmame M. Sleževičiaus, o antrame 
nepr. Lietuvos ministerių kabinete J. Vileišis paėmė Vidaus mi- 
nisterio portfeli; 1919 m. ketvirtame kabinete - Finansų minis- 
terio. Finansams itin pablogėjus, buvo pasiųstas į Ameriką „Lais- 
vės bonų“ skleisti’. Tai gana pavyko, ir tuo būdu buvo sušelptas 

valstybės iždas. 1921 m. sugrįžo ir nuo rugsėjo mėn. buvo Kau- 
no m. burmistras per dešimtį metų. 

Kuo pavirto Kaunas per šį dešimtį metų, visi matome: jis 
keleriopai padidėjo, pagrožėjo, sukultūrėjo; savivaldybė įsiga- 
lėjo, tiltų pristatė, kanalizavos, vandenį įsivedė, „konkę“ pasikei- 
tė autobusais, mokyklų prisistatė, labdarybę išplėtė etc. 

Ir dabar Jonas Vileišis tebedalyvauja kultūros draugijose: 
Lietuvių-estų, Lietuvių-švedų ir k.; tebeina pareigas dar vieno 
Lietuvos „vileišio“. 


JAUNIMUI BEDIEVĖJANT 
(Iš paskaitos) 


Paskutiniais dešimtmečiais pereito šimtmečio, kai aš ėjau 
mokslus, o auklėjimasis tada visai nerūpėjo, kai kurie draugų 
tėvai bajorai rimtai tebeskleidė nuomonę, bendrą visam jų luo- 
mui buvusią dvarystės laikais. Būtent kad ne dvaro, ne miesto 
žmonėms geriau vaikų nepaleisti iš savo luomo. Girdi, kaimie- 
čių, mužikų luomas tegali būti mechaniškai susilydinęs; tada jis 
pastovus, galingas, tinkąs pamatan bet kuriai valstybei ar visuo- 
menei. Išsisklaidęs ištirpsta kitoje srityje pėdsakų nepalikdamas, 
nes liaudis, demos, tebėra be cemento, be šeimos tradicijų. Be to, 
išmokslintas mužikvaikis nebepripažįsta tėvų autoriteto. Tai kas 
jam belieka? 

Dvarystės liekanos, rusai jas vadindavo krepostničestvo!, 
mums, kaimiečiams, buvo paniekintinos. O ponų gerai nusi- 
manyta, nors ir ne visiškai: tradicija vienas svarbiausis gyvenimo 
veiksnys; būtinas žmogui ir autoritetas. Jei ponais pavadinsime 
senės ar senėlesnės kultūros žmones, o ne pasiturinčius ir savo 
būkle patenkintus, tai mums aiškės, kodėl ponai rečiau būdavo 
esamosios valstybinės ir visuomeninės tvarkos griovikai: anar- 
chistai, revoliucininkai, bedieviai. Perteklius stingina, tai tiesa, 
bet kai prie to prisideda bent keleto kartų kultūra, tai ji tik sta- 
bilizuoja. 

Visuomenės konservatoriai ir jaunąsias savo kartas stabili- 
zuodavo auklėjimu, pagrįstu pastoviomis vertenybėmis: tra- 
dicija, ponišku (suprask: kultūringu) garbingumu, patriotizmu, 
tautiškumu ir k. t. Visa to sočiai pakakdavo auklėjamųjų sieloms 
pripildyti kupinai, kad nebeliktų vietos neigiamybėms. Neigia- 
mybės tevinsta ten, kur tuščia; kaip piktžolės - ten viešpatauja, 
kur dirva nekultūrinama, kur geravaisių nesėjama. 

Būtinoji kultūringojo bajoro (pono, dvarininko) tradicijos 
dalis - konfesija. Vieniems iš tėvų tėvų bajorams privaloma buvo 
senoji apaštališkoji rymiškoji katalikybė, kitiems reformuotoji, 
kitiems rytinė, destis, kuri kam buvo tekusi iš tėvų tėvų. Bajo- 
rystė (šlėktystė) su konfesija per ilgus amžius duodavo luomui 
tos pat krypties, darydavo juos kieto, pastovaus būdo, nepa- 
siduodančio pašalinėms įtakoms, svetimųjų supremacijai. Tai 
darydavo karžygius, herojus, nepaprastos valios žmones. Neuž- 
mirštini prancūzų hugenotai, Ukrainos zaporožėnai ir dvari- 
ninkai, maurų valdytieji katalikai? ir k. Kietavalybė darydavo 
patvarius pionierius. 

Luomui be didelių tradicijų tokia stabilizacija rodės stag- 
nacija, o laikai verste vertė žengti priekin, keistis, visokeriopai 
tobulėti, naujumų ieškoti. Jis mielai pasidavė naujumų įtakai, 
nes nekiek teturėjo įsisąmonintų senumų, kurių būtų gailėjęs 
pamesti. Lengvai svirdamas į viliojantį liberalizmą, lengvesne 
širdimi sviro ir į bedievybę. Dvaras ir badydavo pirštu kaimą: 

— Regi, nėra ko ginti namie, tai svetur nusiliedina veršelius; 
patys garbina ir kitus verčia garbinti. Tradicinio Dievo nebėr, 
beliko dievaičiai. 

— O kas iš jūsų tradicijų, kad praktikoje dažnai jūs didesni 
bedieviai ir tuštuoliai? Ar kunigas ir bažnyčia dvarui tiek sveria 
kiek kaimui? Kaimui dar netuščias žodis: „Kunigas to nepa- 
velija“. O dvarui ir gyvasis bažnyčios veikėjas kunigas tik „tra- 
dicija“, nebe autoritetas, tik tai pačiai tradicijai palaikyti, luomų 
priešingumams švelninti, miškams nuo žaladarių ginti ir kitokiai 
nuosavybei šventa daryti. Jūsų moralybė daug žemesnė neg 
kaimo. Ir jūsų vaikai, daugiau gaudami pramogoms, per anksti 
ištvirksta, ligomis apsikrečia, bevaisiai tampa. Antai kiek be- 

vaikių šeimų, kiek garsių giminių išnyko. Tos pačios religijos 
praktikavime kas dažniau ieško visokių dispensų, jei ne ponai 
ar išponėję? Nuo gavėjimų, nuo bažnyčios lankymų, net nuo 
velykinės, jei būtų galima, - vis kad nepakenktų silpnai poniškai 
sveikatai, kuri taip reikalinga šokti ir medžioti, ar kad... tos 
religinės tradicijos nebereikia. Gal jai išgriuvus, pašlijo ir bajo- 
riškosios garbės tradicija. Kaip dažnai ji dabar karikatūriškai 
bepavartojama ar verčiama gryniausia spekuliacija. 

~ Vis tik šis tas bajorams dar lieka. O mužikams kas? 

- Be religijos, kurią kaimiečiai tebepraktikuoja, dar lieka ins- 
tinktyvi tautybė. Ši pastaroji bene bus stipresnė neg Lietuvos 
bajorų, gente lituanorum, natione polonorum’. Juk, prisipažin- 
kite, tai beprasmis kalambūras, duodąs ir absurdiškų pasėkų: 
tos pačios giminės, net tos pačios šeimos nariai vieni aršūs lenkai, 
kiti gudai, kiti „poczciwi litwini“ ar „uparci žmujdzini““. Yra ir 
gudų. Lenkiškoji tautybė jiems vos naujųjų laikų sudaryta; pir- 
miaujūs nebuvote lenkai, nors lenkiškai kalbėjote. Tautystė jums 
ne brangioji ir ne tradicinė vertenybė, tik spekuliacinė, kaip ir 
religija. Nuo anarchistinės ir nihilistinės ligos dabar nebelaisvi 
ir bajorai, net aristokratai - grafai, kunigaikščiai. 

Vieni praranda savo praeitį, kiti visai jos neatmena. Jie klai- 
džioja, ieškodamies naujų vertenybių. Kiti teieško ir tebevertina 
tuojau nutveriamas vertenybes, daiktus, kiti uodžia jas ateityje ir 
vadinas realistai, futuristai. Vis tai kliedėjimai tinkamai neiš- 
auklėtų jaunų žmonių, negavusių tvirtų gyvenimo pagrindų. Jei- 
bingas buvo rusų auklėjimas, jeibingas paliko ir mums, nors ta- 
riamės turį savas mokyklas. Buvome ir tebesame auklėjami tik 
formaliai, ne esmingai. Jei ne ką kita, tai bent religingumą forma- 
lizmas negyvai užmuša, o su tuo suardo ir visą jaunuolių būdą. 

Negi mūsų pramanyta: guidguid facis, fac bene et respice 
finem ~- ką tik darydamas, vis gerai daryk iš esmės, ne dėl žmo- 
nių akių, neapsimesdamas, bet iš širdies pilnumo, ir vis dairykis, 
kas iš to bus, ko gera iš to pats ir kiti susilauksit. Deja, nei rusų, 
nei mūsų auklėjimas nepasižymi tokiuo turiningumu, kad pa- 
baigoje būtų galima tarti: gerai padaryta, ir išauklėtajam bus 
gerai. Dabartinis auklėjimas eina tik formaliu keliu. Visa atida 

nukreipta tik ton pusėn, kad būtų gautas diplomas ir teisės kurio 
verslo imtis. O į įpareigojimą sąžiningai ir sumaningai padaryti 
darbą lyg nė nežiūrima. Pasidaro kažkokie pusžmogiai, pus- 
amatninkai, pusprincipiai. O tikrasis mokslas, gerasis auklė- 
jimas, tvirtasis principas, sąžiningasis įpareigojimas nepakenčia 
jokių pusėtinumų. Visa, kam dera lietuviškasis „pusiau“, nei 
šuniui neverta. Tiek pat šlykštūs lotynų „semi“, prancūzų „de- 
mi“, rusų „polu“. Juos sėkmingai atstovauja Prėvost'o? sugal- 
votasis terminas „dėmivierge“ — pusiau mergiška, ne visiškai 
mergiška. Vaizduokitės pusiauišmanėlius, pusiauinžinierius, 
pusiaubuhalterius, pusiaukunigius, t. ir t. Kam kas atsakinga 
pavedama, tas nė teisės neturi būti - „pusiau“, nes būdamas tik 
„pusiau“, vien žalos pridarys: pusiautechnikas geležinkelio trau- 
kinį apvers, pusiaubuhalteris visą akcininkų bendrovę sugriaus, 
pusiaukunigis... Tam jis ir inžinierius, kad jo statomos mašinos 
būtų reguliarios, padirbtų darbą, bent jo netrukdytų; tam ir 
kunigas, kad nė pats nesvyruodamas tikinčiuosius vestų mora- 
lybės ir gilaus tikėjimo keliu. Pusiauinžinieris, pusiaukunigis 
lygiai gerai žmones žudo, ne gera jiems daro. 

Auklėjimo neįpareigotas žmogus pusiauprincipiškai elgsis ir 
šiaip jau gyvenime: privatiniame, šeimyniniame, visuomeninia- 
me, valstybiniame. Tai bus kreivai išauklėtas medelis, medžiagai 
netinkąs ir negražus. Principas-medelis esti rūpestingai tiesi- 
namas, kad standėtų ir paskui nebepasiduotų lankstomas gy- 
venimo priešingybėms ar kam tolygiam. 

Principingumą turi išauklėti religija. Tame darbe valstybė turi 
talkininkauti, ne kliudyti. Reikia geros dozės filosofijos bet kurią 
specialybę einantiems: inžinieriui, medikui. Jie gali būti itin geri 
chirurgai, monteriai, net savo diplomui gėdos nedaryti, o filoso- 
fuotojai bus menki, iki pat karikatūros. Specialybės diplomai 
nelaiduoja, kad jis tvirtai mokės pagrįsti politiką, diplomatiją, 
religiją, kitus mokslus. Ar maža mes turėjome kanivolų, kurie 
ėmės kalbotyros mokslo? Ar maža turime gamtininkų, kurie 
tolygiai drąsiai sprendžia religiją? Taigi visi auklėjamieji tenka 
lygiai rimtai religiškai-filosofiškai mokslinti, kad paskui tuščia- 
kalbyste nei sau, nei savo išeitajam mokslui nedarytų gėdos. 


"332 


Deja tiems, kurie imasi auklėti, o tai atlieka tik formaliai! Jie 
tepridaro pusiaukrikščionių, indiferentų religijos dalykuose, o 
su tuo ir kituose, žmonių-makščių, „labai tai man“. Formalusis 
mokymas tas pats bajorui ir mužikui; jis ir tradicijas naikina. O 
skirtumo paskui tiek besusidaro, kad tašytasis bajoras labiau 
susivaldo, religinį indiferentizmą sau rezervuoja, o netašytasis 
kaimietis stačiokiškai sakos bet kam esąs nėtikįs, dažniausiai 
visai ne propagandos tikslu, o propagandai, žinoma, dar drąsiau, 
net akiplėšiškai. 

Kąjie laimėja nustodami apreikštosios religijos? Jos neatstoja 
jokie pozityvizmai; laisvamanybė moraliai teduoda neigiamų 
rezultatų, ir jų, netikių, šauksmai apie sąžinės laisvę tik tuščias 
aidas: šaukia laisvės kitiems, kam to dar reikia, o ne sau: sąžinė 
neformuota, neturi kuo operuoti, ji - tuščia; tuštumui gi teisių 
nereikia. 

Geriau, kad būt išlikęs bent pirmapradis tikėjimas, tasai ins- 
tinktyvusis. Jis gaivalinis, savitas ir savaimingas; savas, orga- 
ninis; dėl to šventas, vertingas ir saugotinas nuo pasikėsinimų iš 
šalies. Toks tikėjimas darydavo ir tebedaro herojus, pasišven- 
tėlius artimui tarnauti: mokyti, slaugyti, kultūrinti; žmones kai 
ko pilnus, tai ir garbingus. Religija per tiek jau amžių teigė pasto- 
vių vertenybių, padėtų pagrindan naujajai, krikščioniškajai kul- 
tūrai. Kad neigėjai populiaresni negu teigėjai, tai nieko dyvų: 
neigti juk lengviau kaip teigti, o kritikuoti Kristų, Jo religiją, ją 
atstovaujančią Romą ir jos bendradarbę dvasiškiją yra ne bet 
koks pasikėsinimas, kaip šunyčiui ant dramblio. 

Kristus bevelija karštus arba šaltus, o drungnus išspjauja. 

Religijos kritikai, jei nuosakūs, turi pasisakyti esą nebetikiai, 
nebestovį ant religijos pagrindo, tai lengviau kalbėtis neg su 
pustikiais, puskrikščionimis, puskatalikiais, kurie yra tokia pat 
šlykštynė kaip ir demivierge —- pusiaumergiškos. Esi katalikas, 
tai galvok ir gyvenk katalikiškai, tai gausi ir balsą katalikų daly- 
kuose; o neesi katalikas, tai nė balso nebeturi kištis. Tai yra seniai 
pažymėjęs publicistas Vilniškis (A. Sm.)*. Netesi pats būti kata- 
likas, tai žinok, nė savo vaikų neišauklėsi katalikais, ir bandymas 
tai daryti bus tokia pat šlykštynė: man katalikybės nebereikia, 

bet mano vaikams duokite, tėvai jėzuitai ar kurie kiti auklėtojai, 
tos katalikybės - galgi jiems kam pritiks... 

Tai nėra teikimas ko nors tvirto gyvenimui. Vieno religijos 
išmokslinimo negana; tenka dar jai pakloti ką minkšta, širdinga, 
ką skaistu - širdžių palinkimą tikėti. To tegali duoti tėvai, šeimos 
tradicijos darytojai. Tradicija palaiko konfesiją, mokslas ją sustip- 
rina. Tačiau, kad mokslas remtų, ne griautų religiją, reikia to 
mokslo daug, tvirto ir šakoto. Toks tetesi tiek surimtinti asmenį, 
kad jis nebemanys kovoje dėl visokeriopų laisvių (libertė) dar 
reikią palaidumo mintijime ir elgesyje, atsipalaidavimo nuo reli- 
gijos. Prietaras yra, ne daugiau, kad laisvamanis, bedievis tikrai 
laisvas: jis dažniau esti moksliniais prietarais (esti ir tokių) susi- 
varžęs neg naiviai tikis. O ir pačių laisvamanių daugiau esą ne 
ten, kur mokslas, anas tikrasis, filosofinis, ne technikinis, sie- 
kiantis aukščiausių viršūnių, ne Anglijoje, ne Germanijoje, bet 
nuo filosofijos atsilikėlių žemėse, meistrų, ne galvotojų Ame- 
rikose ar kame kitur. 

Visuomenės vadų, politikų, organizatorių pareiga duoti vals- 
tybei, ypač dar neįsistiprinusiai, pastovių gyvenimo elementų. 
Ir tokių tegalima susilaukti, teduodant itin rimto, gilaus mokslo 
ir itin širdingo ir rūpestingo išauklėjimo. To pasiekti tuo tarpu 
kitaip negalima, kaip auklėjant Dievui ir Tėvynei, ne vienai 
tėvynei, Dievą tepasitelkiant kai kada, per didžiąsias iškilmes, 
kaip kunigą į balių, ne į maldą. 

Ir auklėjimas turi būti daugiau intensyvus neg ekstensyvus. 
Nesiektina vis kitų teisių, net privilegijų, bet gilintinos jau tu- 
rimos. Ag ir valgant sakoma: duok daugiau! Kai vieną davinį 
jau suvalgom ir dar norime ar kai to atsivalgom ir norim paįvai- 
rint, kitaip atsakoma: dargi to nevaliojai. 

Pagaliau reikalavimas, kad visuomenė būtų dorinama reli- 
gijos pagrindais, nėra politikos sumetimas, nors politikai itin 
gerai patarnauja. 

Mokslintas neišmokslintas, auklėtas neišauklėtas tik nustoja 
įgimtųjų savo vertenybių, o gauna tik šlykščiai monstrualinių 
pusėtinumų. Jis temoka savintis teises, o pareigas krauti kitiems. 
Tuščiaviduriais padaryti, jie nebepajėgia sukaupti savo valios 

galybės, tik laukia, kad kas iš šalies jiems tai padarytų: Bažnyčia 
ar valstybė, kunigas ar mokykla. O kai taip neesti, tai kalti jau- 
čiasi ne patys, bet vis kiti. Kaip tik lengviau ir rodžiau kritikuoti 
ir koneveikti kiti, ne pats save. Lengva pasergėti, kad, sakysime, 
pornografijos kuniguose ar kituose autoritetuose teieško tie rašy- 
tojai, kurie tuo metu patys buvo toli gražu neskaistūs. Bent dve- 
jetą tokių mes tebelaikom įsidėmėję. 

Savo paskaitą baigti pesimistiškai dėlei šių laikų mokslinimo 
ir auklėjimo trūkumų aš nenorėčiau. Juoba juodai nudažyti visą 
bendruomenę. Tyliuose nuošaliuose, dvarelyje ir kaimelyje, te- 
bėra apsčiau turtingų sielų, garbingų išminčių. Jų tikėjimas gilus 
buvęs mokslu sutvirtėja ir duoda mums puikių patriarchinių 
motinų, tėvų, seserų ir brolių vienuolių. Jie atsidėję tarnauja 
visuomenei, jie ir formalistus įstato iš širdies religiją praktikuo- 
jamon vagon. Šisai elementas kol kas, ačiū Dievui, tebeduoda 
toną visai Lietuvai; rimtai su tuo tebesiskaitoma, ne su lais- 
vamaniškumu. 

Tad, Jaunime, tradicinį savo tėvų tikėjimą praktikuok drąsiai, 
nusimanydamas, kad ir asmeniškai, ir visuomeniškai iš to tik 
laimėsi, o religiškai nuvėsęs, nuvėsi ir daug kame kitur. 


KALBA, PASAKYTA PAŠVENTINANT 
CENTRINIUS PAŠTO RŪMUS 


Regite, kokią darbo vietą jums parengė jauna mūsų valstybė, 
kad būtų jums erdva, patogu ir sveika. Žiūrėta statant publikos 
patogumo; ji daug turi reikalų pašto įstaigoje; vis dėlto ji per- 
ėjūnė. O jūs, darbo pelės, čia nuolatiniai — kaipgi jus pamirši? 
Nepamiršta, ir tuo džiaugiamės. Džiaugiuos kaip Bažnyčios 
atstovas, kad pasireiškė artimo meilė, kad pagerbtas darbas ir 
darbininkai. Džiaugiuos ir kaip tėvynės sūnus, nujausdamas, 
kad darbui ir kitose vietose bus paskirta tolygiai patogios są- 
lygos. Neišmanėlis tepasakys, kad darbui nereikia ištaigos, kad 
darbininko fasonas būti dulkėtam ir užtroškusiam. Kultūros 

kraštai to nepasakys; jie patys taip daro ir piktinas, kai kitur 
kitaip daroma, — vadinas, patogūs ir estetiški darbų rūmai suar- 
tina mus su kultūros žmonėmis. 

Valstybė savo uždavinį padarė, Bažnyčia tuo pasidžiaugė. 
Belieka, kad ir jūs, gerbiamieji profesionalai, eitumėt savo pa- 
reigas kaip vien reikiant. Kas iš to, kai temokam reikalauti, o 
nemokam - duoti? Juo geros sąlygos, juo našesnis turi būti dar- 
bas. Manau, jūsų tarpe nėra nė vieno, kurs valstybę sabotuotų; 
imtų išjos algą, o darbą tik apsimestų kad dirba. Tai piktos valios 
tranai; jiems nėra vietos nė vienoj profesijoj. Kaipgi kitaip gin- 
tumei savo reikalus? Bet gali būti paprastų nerangių žmonių, 
tinginėlių, kurie tik žiūri, kaip čia dieną prasistūmus. Tokių 
patys nepakęskite, nes ko jie nepadirbs, jums teks už juos ati- 
dirbti. Ar tai demokratiška? Ar tai broliška išnaudoti profesijos 
bendras? 

Pagaliau kam gi keršyti? Jūsų dalies viršininkais jūs negalite 
nusiskųsti — jie tik vyresnieji jūsų draugai, ne jūsų tironai, ne 
jūsų žemintojai. Jūs sudarote bendrą sutartinę šeimynėlę. Gerb- 
kite ir klausykite vyresniųjų, jei norite, kad jie būtų jums atsidėję 
užtarytojai. Ir telaimina Dievas jus ir juos — visus, kurie tik pa- 
reiškia geros valios. 

Išlaipioti visus septynius aukštus, surasti visus takus trijuose 
sparnuose ir bokštuose ne taip piga. Naujuosiuose pašto rūmuo- 
se bus galima ilgai dirbti, nė nemačius kitų dalių darbininkų, — 
taip viskas sudaryta, kad kits kitam nekliudytumei. 

Gražūs, ką ir besakyti, naujieji Laisvės alėjos rūmai; yra kuo 
patiems pasidžiaugti ir kuo kitiems pasirodyti. Garbė tiems, nuo 
kurių parėjo pastatyti jie. Bet didžiausias paminklas pačiam tų 
rūmų suplanuotojam ir įvykintojam inžinieriui statybininkui 
Feliksui Vizbarui!, Susisiek. min. inspektoriui. 

A. A. KAJETONAS SKLĖRIUS- 
SPALVININKAS 


t sausio 14 d. 


Berdamas šį žiupsnelį atminimų ant tik ką supilto kapo, pa- 
dedu vieną bendrą pastabą. Mūsų inteligentai vyrai ne religian- 
tai, tačiau aš dar nesu aptikęs nė vieno nuoseklaus bedievio. 
Tradicinis tikėjimas rusi kiekvieno sąmonėje, kiekvienas širdimi 
pritaria jam, nors ilgiausius metus nepraktikuoja. Šiokia tokia 
kilusi audrelė nužeria pelenus ir vėl įpučia jaunų dienų naiviojo 
ar dabar sąmoningojo tikėjimo ugnelę. Blogiausiame atsitikime 
nesama ko nusiminti. 

A. a. Kajetonas Sklėrius (tokia jo pavardė, ne: Škleris) buvo 
gimimu artimas man žmogus!: mano Malaišiai ir jo Kunigiškiai 
susieina; pusė kilometro lyg nė neskiria tų dviejų kaimų. Tai per 
visą gyvenimą stengėmės jei ne bendrauti, tai bent iš akių nepa- 
simesti. 

Išgirdęs Kajetoną blogėjant, pasiskubinau aplankyti jį Žalia- 
kalnyje, Kalniečių g. 31, kur jis buvo įsitaisęs savus namelius. 

Gražus medinis namelis tyrame lauke. Vadinas, K. Sklėrius 
su savo žmona Elena Freibušaite buvo Kauno priemiesčio pio- 
nieriai. Erdva. Sudiegtas sodelis, ir vasarą daugybė lovų gėlių. 
Gatvė dar negrįsta. Viršus išnuomojamas, apačia įrengta me- 
niškai — visos sienos apkabinėtos savais dar neparduotais pa- 
veikslais ir svetimais, pirktiniais. 

Šviesiame kambary guli ligonis visai ne ligonio išvaizda. Jis 
ir sveikas visu kūnu, tik gyslos suvopnėję, nebe elastiškos, ir 
kraujui po jas cirkuliuojant, nepasakomai skauda, lyg plyšti 
norėtų. Bet tik priepuoliais. Tada nebesti nė vilties bepagyti. 
Tartasi su geraisiais gydytojais, būta net Paryžiuje, Širdies insti- 
tute. Šiaip jau — nieko. Skleroza pikčiausiai veikianti tarp 50-60 
metų, o Kajetonas kaip tik ėjo 56 metus. Rako niekas nelėmė; to 
joks gydytojas nedaro, juoba nelėmė sau nė pats ligonis. Ot, 
tekdavo ir pirma pagulėti po keletą savaičių; atsigulėsiu ir dabar 
ir vėl imsiuos savo amato ~ tapyti akvarelėmis, gaudyti spalvas, 
daryti parodas, jei neištiks katastrofa. 

Apie galimą katastrofą ligonio galvota ir būta filosofiškai pa- 
sirengusio. Man, kunigui, pirmon galvon rūpėjo, kaip draugas 
ligonis religiškai nusiteikęs. Pataikęs valandą, kada vienu du be- 
likome, aš paklausiau jo. Praktikuojančio nematydavau ir neži- 
nojau, ką manyti. Atsakas nustebino nepaprastu savo griežtumu 
ir statumu. 

— Nė klausti nereikia. Buvau ir tebesu sąmoningas krikščionis 
konfesionalistas. Ketinu pasikviesti savo kleboną Kapočių?; jis 
neseniai kalėdojo; ir jam išpažinti. 

- Tai kam gi kito, kad yra štai savas? — pridėjo žmona. 

- Ne, svetimam patogiau. Daug esu pridaręs klaidų. Buvau 
kurį laiką ir tikėjime klystelėjęs - mėginau jo problemas spręsti. 
Kai subrendau, nusistovėjau, ėmiau tas pastangas laikyti ab- 
surdu. Tikiu negudraudamas, šv. Sakramentus priimsiu ir pra- 
šau mane laikyti ištikimu Katalikų Bažnyčios nariu. 

Buvau sujaudintas. Rengiaus ligonį sustiprinti, o buvau pats 
jo sustiprintas. Žiūrėk, pamaniau, kokia tvirta siela nešiotasi! 

Sakė - padarė. Pasikvietė kleboną, apsirūpino šv. Sakramentais, 
buvo itin patenkintas, linksmas ir dar ilgai, bent dvi valandas, su 
klebonu šnekėjos. Antrą dieną vėl buvo geras, tik popiet kas ten 
apie prieširdžius įplyšo, ir baigta. Garsaus menininko nebeliko... 

Vienas menininkas - dailininkas, kitas - amatininkas. Vienam 
menas kūną maitina, duoda pragumų gyventi, kitam dvasią mai- 
tina. Šios antrosios padermės buvo ir a. a. Kajetonas Sklėrius. Už- 
sakymus tepriimdavo lipdyti. Liko jo darbo keturių alegorinių 
figūrų grupė Lietuvos Banko fasade ir dar kai kas. Tai pripuo- 
lamieji darbai. Nuolatinis gi Kajetono užsiėmimas buvo gaudyti 
spalvas. Kas nesidžiaugė parodose Sklėriaus akvarėlių spal- 
vingumu? Jos lyg visą parodą nuspalvindavo, linksmai nušvies- 
davo, lyg optimisto skaistus veidas. Artistas ir nenusimindavo, 
nors visa ko yra jam buvę. 

Šiemet tapytojo ypač daug padirbėta. Turima daugiau ne 50 
naujų paveikslų, jie įtaisyta į spielčius ir prirengta parodai Klai- 
pėdoje. 

— Nori pasižiūrėti ko nauja? Pastatyk, —- sako Žmonai, - ties 
langu, tik kad neblizgėtų stiklai ir neužmuštų spalvų. 

Žmona statinėja vieną po kito, šimtajį kartą pati pasidžiaug- 
dama rodomomis spalvomis. Abudu tegyvena spalvomis kaip 
muzikai tonais. 

Dailininkui Sklėriui gamta ir žmonės tebuvo spalvų sude- 
rinimas, ne kitų elementų. Kūrėjui tapytojui nerūpėjo išspręsti 
kurie psichikos uždaviniai, parodyti, ką veidas reiškia; jam į akis 
tekrito spalvos. Antai p. Stan? portretą K. Sklėrius savu noru 
papiešė keturius kartus suklomis vien dėl to, kad jos veidas esąs 
„spalvingas“, o ne kuo kitu įdomus. Reginys pro langą jam da- 
rėsi įdomus tik tada, kai sniegu nuspalvinama. Tada ir vežėjas 
jam įdomus, kad baltas jo žirgas gerai paįvairina reginį. Dėl to 
pat, atsiprašant, ir mane pagavo Birštone, kad buvau su baltu 
kiteliu saulėje, spalvingas, o ne - Vaižgantas. Tą vaizdelį įsigijo 
mūsų dainius Kipras Petrauskas. Ir visai nesudėtinis reginys 
Kajetoną pagaudavo. Antai vis džiaugės pavaizdavęs Palangos 
maudyklių būdelę nusirengti, tą vieną visame reginy, nes per ją 
reljefingiau matos spalvinga tolybė. Daug kartų piešė ir savo 
žmoną, bet ir ją vis įtaisydamas tik epizodu į spalvų kompoziciją. 

-~ Žiūrėk, žiūrėk, kokios spalvos... Kokios spalvos! Nė pasa- 
kyti negali! - pats džiaugės savo darbais, kiekvienam lankytojui 
juos pasirodydamas. 

Rodės lyg anas filosofas, kurs ir mirdamas reikalavo, kad 
būtų šviesiau“. Kajetonas Sklėrius gyveno ir mirė spalvose, gam- 
toje ar gamtą pasigaminęs kambaryje - kad būt spalvingiau. 

Kol sutemo, buvome pasidarę ištisą parodą ir ją nuo pradžios 
iki galo apžvelgę — kelias dienas prieš mirtį. 

Menininko siela nemokėjo ordinariškai žiūrėti į realųjį gyve- 
nimą ir į pomirtinį. Man rodos, ir jo žmoniškosios silpnybės bu- 
vo lyg iš nerimo ką nepaprasta sudaryti, surasti ar pritirti. Lyg 
būtų teveikęs vienas jo instinktas, o ne sumetimai, ne valia. Kas 
be ko... 

Paminėsiu čia a. a. Kajetono žmoną ir tėvus; jie kažką bend- 
ra turi. 

Kajetonas, kaip ir jo tėvas Ciprijonas Sklėrius, buvo aptikę 
žmonas - draugus. Abidvi poros nepaprastai sutartinai pra- 
gyveno amžių. Kajetonienė Elena Freibušaitė, Rusijos vokietė, 

turtinga, nepaprastai gerai išmokslinta ir išauklėta. Pakalbanti 
kalbomis, gražių manierų, pirmutinė šokikė, pasiduodanti švel- 
niems artistiniams įspūdžiams. Ji visai buvo persiėmusi savo 
vyro nuotaika. Vienas tapė, antra sekė kiekvieną štrichą ir nu- 
manė jo tikslingumą. 

- Čia tu palietei? 

~ Paliečiau. 

Bevaikiai, vienas antrą papildinėjo ir buvo laimingi. Niekas 
negirdėjo jų skundų ant kits kito. 

Taip sutartinai pragyveno ir Kajetono tėvai. Ciprijonas Sklė- 
rius, dar nesenai miręs 84 m., šviesiaplaukis, skaistaus veido, 
darbštus ir linksmas, buvo vedęs taip pat skaisčią, gerą, mylinčią 
ir kalbią kamajiškių Mickūnų Girgždyčią ir išauklėjęs su ja didį 
būrį vaikų. Dukterys ištekėjo, sūnūs mokslus išėjo, motina mirė, 
o Ciprijonas vis tebesipelnė savo rankom pragyventi, niekam 
nenusilenkdamas. „Spalvingas“ jis pats buvo, spalvingos jo ūkio 
trobos, spalvingi sodeliai, pilni vaisių. Mes prieteliaudavomės, 
aš jam net vieną dukterį pakrikštijau; tai lankydavau. Buvo in- 
teligentingas savaime, o spaudai palaisvėjus, dar buvo įpratęs 
skaityti. Taigi daugeriopai įdomus kaimietis. 

Kalbamės apie dabartinį krinkantį šeimyninį gyvenimą ir 
nesenai mirusią jo žmoną. 

- Ėgi - nugi: pragyvenom penkiasdešimt metų ir nė karto 
neteko susibarti, - taip vienodai viską supratome. Dabar katras 
savo šalin žiūri: vyras savo, moteris savo. Nebesutinka. 

Čia Ciprijonas plačiai apsidairė ir, lyg visą pasaulį pasišauk- 
damas liudytoju, dideliu įsitikinimu pridėjo: 

- Ale kad tokių „pravarnų“ moterų kaip maniškė ir jos sesuo 
Daukienė (Dobkevičienė) nė nebesimato. Dairaus po visą apy- 
linkę ir nebepažįstu - nei kaimietės, nei miestietės. Niekuo akių 
nebepatraukia. 

Retas atsitikimas taip sutapti, kaip Ciprijonas ir Kajetonas 
Sklėriai. Tai devynioliktojo amžiaus romantikai. 

Reikėjo matyti, koks „spalvingas“ būdavo Ciprijonas bažny- 
čioje per atlaidus. Jis iki pat senatvės išbuvo Svėdasų parapijos 
maršalka. Su komža, su šarfa per petį, su dideliu varpu rankoje, 

garsiai suskambindamas, įsivesdavo „brostvą“ — didelį būrį 
skaisčių vyrų komžotų, su šarfomis, su įvairiais procesijų ženk- 
lais. Skamba, žvanga, tilindžiuoja varpelių varpeliai liatarnių, 
diskų; tvyska jie auksu, sidabru, o Ciprijonas priešaky veda 
giesmę tokiuo tenoru, kokio nebesigirdi, ir savo varpu signa- 
lizuoja pamaldų tvarką. Įstabus visoje bažnyčioje. 

Daugelyje atvejų tiek pat spalvingas būdavo ir dailininkas 
Kajetonas. Paveldėjęs gražų balsą, tik baritoną, ir muzikalę klau- 
są (švilpaudavo fleita) ir spalvų nujautimą, jis metė mokslą bend- 
raji, o griebės pritaikomojo meno Štiglico mokykloje? ir sparčiai 
pažengė išsyk keliose meno šakose: tapyboje, skulptūroje, kom- 
pozicijoje. Dar studentas būdamas jau pasižymėjo darbais. Jo 
skulptūrų ieškok Petrapily Troickame tilte, Vilniuje Pacų baž- 
nyčioje, Kaune ir k. Ir nebežinojai, katras geresnis, - skulptorius 
ar tapytojas. O gal būt buvęs dainius ar muzikas. Subrendo - 
akvarelininkas, spalvininkas ir paliko tam ištikimas. 

Akvarelių a. a. Kajetonas pripiešė šimtus. Be realumo, visos 
jos pasižymėdavo itin skaisčiu džiaugsmingumu, optimizmu. Jie 
skaidrindavo visą parodą, jie skaidrina ir butus tų, kurie jų įsi- 
gijo. Tapytojas optimistas tokiuo būdu tampa žmonių geradaris, 
ramintojas. Tragingumo ir taip per daug. 

Manau, kad per Velykų parodą mes dar sąmoningiau įver- 
tinsime optimistinius pomirtinius Sklėriaus kūrinius. O meninin- 
kaiiki tam laikui patieks bent iš parodų katalogų sąrašą kūrinių ir 
bent kai kurius pažymės, kur ir kieno rankose jie bus atsiradę. 

Yra likę gerų bareljefų (kun. A. Strazdo, artisto motinos ir k.), 
biustų (prof. Čepinskio“ ir k.) ir geras projektas Vytato D. figūrai, 
skirtai į V. D. muziejaus vadinamą „Vytauto kapelą“. Artistas 
buvo ja patenkintas; pats grožėdavos rodydamas, kaip laisvai ir 
bajoriškai stovi. 

Turiu ir aš nabašninko dovanėlę - akvarelinį portretą-šešė- 
lį - ir jį branginu. 

Per anksti, per anksti pasimirė kūrėjas dailininkas; būt galėjęs 
antra tiek sukurti, nes jo produktingumas vis didėjo, o jis ėmė 
įsigyti nuomonės, kad tapytojas iki 50 m. amžiaus tebesimoko ir 
tik paskui stabilizuoja savo individualybę mene. 

PABŪKIME SVEIKI! 


Blaivybės savaitei atėjus 


Vyriausia kultūros geradarybė - kad ji sveikatos duoda; mo- 
ko mus tiek patogiai gyventi, kad bent nesilptume. Kultūra rei- 
kalauja buto ir kūno švaros, gero poilsio ir racionalaus maisto. 
Kam visa to maža, kultūra tiekia sanatorijas ir kurortus. 

Apsisuka meteliai, tik vieni meteliai, ir mes, vadinamieji kul- 
tūros Žmonės, pasijuntame reikalingi šitų priedų — sanatorijų ar 
kurortų. Milijonai žmonių meta patogius, net ištaigingus savo 
gyvenimus, nepatogiai keliauja, dar nepatogiau, ankštai gyvena 
ir - maudos, šildos, braukos, badauja, gimnastikuojas, visas 
„kultūras“ pamiršę, madų išsižadėję, - nuogi šaltame vandeny, 
ant šalto vėjo. Paskui vėl grįžtame į savo „kultūrą“ — gesti, ne- 
sveikti ir - kurortų laukti. 

Dievai žino, koks absurdas pasidaro. Yra visos sąlygos mies- 
telėnui sveikai gyventi, o jis, lyg kurio demono gundomas, visa 
daro, kas tik nesveika. Butą švarų, „su visais patogumais“, užsi- 
teršia smarkios tabakos dūmais, kvepalais, prisidulkina pelenų, 
dirba šešias valandas biuruose susikimšęs, kaip avidėse, ir vėl 
prisirūkęs iki žemės, paskui, apyblogiai pasimaitinęs, dvylika 
valandų dūsta, šunta, trokšta dūmuose, vėl - avidėse: teatruose, 
restoranuose, kinuose, ir miegui, neramiam miegui, per aštuo- 
niolika valandų nežmoniškai kankintam kūnui pailsinti belieka 
šešetas valandų. Per tiek valandų jis tegali nurimti, susitvarkyti 
ir tada tik dvi tris valandas pamiegoti. 

Narkotizuojamės, alkoholizuojamės, perfumeruojamės, iš- 
tvirkaujame; ekscituojamės smarkiau gyventi, lyg tam smarka- 
vimui priemonės eitų iš šalies, ne iš mūsų pačių; ką suvartojai, 
to nebėr - atsarga mąžta, žmogus silpsta ir ieško ekstraordina- 
rinių pragumų ūmai, mechaniškai visa tai atpildyti, idant vėl 
tesėtų beprotiškai eikvotis. Nelyginant baigią nykti romėnai, kai 
valgė, valgė, paskui vėmė, kad galėtų vėl valgyti. 

Religija šaukia — tai nusidėjimas, medikai šaukia - tai be- 
protybė, tikrieji darbininkai šaukia — regi, tai iš per gero būvio. 
Ar kurortai ir kits kas darbo nuvargintiems? Ne, per gero būvio 

suardytiems! Tai neduokime jiems to per gero būvio! Ir kyla 
pavydas, bolševizmas. 

Blaivininkų bendruomenė kasmet bent po dusyk sušunka: 
tvarkykimės, negriaukime patys savęs alkoholiu, nikocijana! Ne- 
gerkime, nerūkykime bent po savaitę žiemą ir vasarą! Išvyskime, 
ką gera mums padaro ramus gyvenimas, protingas maitinimasis, 
geras, laiku pavartojamas poilsis! Nevarginkimės, kai niekas 
mūsų nevargina, — ir nereiks mums jokių kurortų, jokių ste- 
buklingų šarlatanų, bemokslių žiniuonių, kurie kvailina tuos, 
kurie dedas protininkais, inteligentais! 

Pykstame ant pasapnuotų „krizių“ - kad nebegalime visoke- 
riopai perdėti. O kai buvo užėjęs vargo metas, didysis karas, kai 
nebuvo nei laiko, nei progos ištvirkauti, buvome sveiki ir be 
kurortų. 

- Sarmata ir prisipažinti, - sakės vienas inteligentas, grįž- 
damas iš vokiečių nelaisvės ir pirmą sykį po dvejų metų sočiai 
pasivalgęs pas mane — bulbių. - Kai buvau namie, ėdžiau kiau- 
lienos, gėriau alaus, rūkiau cigarų — nuolat sirgau. Kai visa to 
netekau, kad norsgi kartą būč susirgęs... 

Miestelėnai! L. K. Blaivybės draugija! šaukia jus bent per šią sa- 
vaitę žmoniškai pasilsėti - nuo alkoholio, nuo nikocijanos nuodų. 

Broliai, būkite blaivūs ir budėkite! 


MŪSŲ VIZITAS ŠVEDAMS 
(Dienynas) 


Lietuvių-švedų draugijos Kaune išsirinktas sekančiai trejenei 
pirmininku, aš, nuo 1917 m. švedų draugas, gal net jų garbintojas, 
gavau prisistatyti Švedų-lietuvių draugijai Stockholme ir pa- 
reikšti, kiek esame pažengę į kultūrinį ir ekonominį bendradar- 
biavimą, kurios atmainos įvyko mūsų organizacijoje, kiek ir kurių 
žymių narių prisidėjo etc. Tuo pačiu žygiu Vytauto D. univer- 
sitetas, prof. Jonynui! atsisakius, delegavo prof. Iz. Tamošaiti? 
revizituoti švedų profesorius, kurie kartkarčiais yra jau lankę 

Vytauto D. universitetą. Mudviejų kelionės netikėtai susiėjo ir 
viena antrą patirštino. Švedų visuomenė šiuo ar tuo atžvilgiu 
gerokai mumis susidomėjo ir priėmė ne tik draugiškai, bet gal 
net iškilmingai. l 

Švedų-Lietuvos draugijos esama dvigubai gausingesnės už 
Lietuvių-švedų draugiją, turima daug aukštų ir gerai pasitu- 
rinčių narių, tad jie mus nepaprastai maloniai globojo ir vaišino. 

Vasario 12 d. pasilsėję iš ilgokos kelionės ir turkiškai išsi- 
maudę, 13 d. patekom į globą Draugijos nariui inž. O. Stendhal, 
Stockholmo Laisvojo uosto direktoriui. Per visą mielą dienelę 
šis nepaprastai mielas švedų sostinės tvarkytojas vežiojos mus 
po miestą ir jo apylinkes, rodydamas Alsten, Stadshuset tur- 
tuolių vilų, valdininkų gyvenamųjų namų ir darbininkų lūšnų 
priemiesčius. Pusryčiavome naujojoje miesto rotušėje. Apie vi- 
sus dalykus teks skyrium pakalbėti. 

Vasario 14 d. paėmė mus globoti švedų valstybinių istorinių 
turtų globėjas prof. dr. S. Curman (skaityk: Kiurman)3. Parodė 
senovinę pranciškonų bažnyčią, dabar švedų panteoną, kur ka- 
raliai ir didikai guli, kur dalis karo trofėjų, Sirafimo ordino her- 
bai etc.; riterių namą, kur visų nobilių herbai ir Sven Hedinas* 
subajorintas, o herban įdėta Gobi dykynė, kurią jis moksliškai 
tiria. Abudu pastatu vadinamame Riddarsholme, Riterių saloje. 
Antroje saloje Nacionalinis ir Istorinis muziejus; šį antrąjį veda 
pats prof. Curman. Bene bus tai pirmutinis visoje Europoje tos 
rūšies muziejus savo turiniu ir išstatymu. Vakare pietūs (8 val.) 
prof. Curmano šeimoje (jis Švedų-lietuvių draugijos pirminin- 
kas), dalyvaujant Akademijos žmonėms, Stockholmo ir Upsalos 
universitetų profesoriams: rektoriui dr. Thunbergui (yra buvęs 
Lietuvoje), dr. Schick? (yra buvęs Lietuvoje), De Greer, geologui, 
Lithbergui, etnologui, Ekblomui“, kalbininkui iš Upsalos, ir k. 
Be akademikų, tebuvo du biznieriu, kurie kartkarčiais lanko 
Lietuvą; tai p. Carlberg, degtukų sindikato atstovas, ir Bolander, 
Eksporto dr. direktorius. Ponai su frakais, nors be ordinų, ponios 
baliaus suknelėmis, — tokia jau švedų tvarka. 

Vas. 15 d. mūsų Ministeris J. Savickis? su fil. mag. Frey'u 
automobiliu vežės mus 90 kil. į šiaurę, į senąjį švedų universitetą 

Upsaloje. Prisistatėm vicerektoriui, apžiūrėjome rūmus, bib- 
lioteką, kur mums parodė senų lietuviškų leidinių. Aplankėm 
Gamla Upsala, Senąją Upsalą, pilną legendų, kur buvo stab- 
meldžių šventyklos, kur Trijų karalių pilkalnis. Sugrįžę aplan- 
kėm milžinišką gotišką 1447 m. katedrą, antrą švedų panteoną. 

Priešpiečius (2 val.) iškėlė prof. Ecblom savo šeimoje; ji vasa- 
rojo Palangoje ir turi daugybę pažinčių su mūsų profesoriais. 
Prof. Eckblomas slavistas ir litvanologas, mag. Frey irgi slavistas, 
šią vasarą pramokęs lietuviškai apie Raudonę ir lengvai susi- 
kalbąs. Jis piršosi švedų kalbos lektorium į Vytauto D. un., o 
švedai net subsidiją jam yra paskyrę. 

Vas. 16 d. rektorius Sven Thunbergas aprodė savo univer- 
sitetą. Vakare Grand hotelio salėje Šv.-L. dr., dalyvaujant mūsų 
konsulams, iškilmingai šventė Lietuvos valstybinę šventę. Salė 
didelė ir taip graži, nelyginant Paryžiaus Grand operos. Svečių 
per šimtą. Ponai frakuoti, apsipylę ordinais, ponios baliaus kos- 
tiumais. Ilgoką kalbą sako Draugijos pirmininkas prof. Curman 
švediškai, aš raportuoju lietuviškai, prof. Schūck skaito tai šve- 
diškai, prof. Tamošaitis vokiškai skaito apie dabartinę lietuvių 
kultūrą ir jos golgotą. Galop vėl kalba pirmininkas vokiškai. Seka 
puikūs pietūs šimtui žmonių, kava su priedais ir šokiais iki vėlų 
išnaktų. Įspūdis grandioziškas. Tiek taikos ir meilės lietuviams 
turbūt niekur dar nebuvo parodyta. Visur buvo išvedžiojama, 
kad sielomis ir net išvaizda švedai ir lietuviai tikri broliai. (Su 
kitais — ne). 

Vas. 17 d. turtuolis narys, didmeninkas biznierius p. Yvar 
Stendhal, anojo Uosto direktoriaus brolis, savo automobiliu ve- 
žės 70 kil. į pietus į Gripsholmo pilį, kur dabar muziejus, kur 
2000 švedų portretų ir k. k. Pusryčius kelia viename miestelyje, 
kurs savo buržujiškumu nė kiek neatsilieka nuo miesto. Tai 
Strängnäs su senovine katalikų katedra, pastatyta prieš 650 metų 
ir pilna nepaprastai įdomių senienų ir paminklų pačioje baž- 
nyčioje ir skyrium jos muziejėlyje. Čia gyvena švedų vyskupas; 
jis senuoju būdu tebevartoja kapą ir ganytojo lazdą. 

Vas. 18 d. prof. Lindblom ir vienas jo lektorius, nepaprastas 
senienų žinovas, žydas, išvedžiojo po Skanseno salos Nordiska 

Museet (Šiaurės muziejų), po Oro muziejų. Vaišina ten pat resto- 
rane. Potam direktorius Sjövall, vienas senųjų ir veikliųjų drau- 
gijos narių, aprodė pačią moderniškiausią jo pastatytąją realinę 
mokyklą, atsiėjusią keturis milijonus litų. Jos vienos pasižiūrėti 
vertėtų bet kuriam mūsų pedagogui. Deja, prof. dr. Erixon,’ 
Lietuvoje studijavęs kaimo medinius pastatus, sirgo, o prof. 
Nermanas? buvo išvykęs ir tik į galą festino II. 16 d. beatskubėjo. 
Tai Apuolės veikėjas su pr. Curmanu. 

Vakare priėmimas Lietuvos atstovybėje su visomis didžia- 
miesčio ceremonijomis, su pačiais didžiaisiais Lietuvos prie- 
teliais, dalyvaujant p. p. Lindhagenams!“, žinomam lietuvių 
kandidatui į Nobelio taikos premiją, kaipo žinomam spaus- 
dinamųjų tautų užtarytojui (aller unterdrūckten Nationen). 
Atmosfera puiki. 

Vas. 19 d. išvažiavom į Kopenhagą. Čia mus maloningai vai- 
šino gen. konsulas p. Hartmanas ir konsulato sekretorė p. Ingė 
Geislerytė. 

Sugrįžome 22 d. 


LIETUVIŲ-ŠVEDŲ DRAUGIJOS 
antras šiemet susirinkimas įvyko vasario 27 d. Karininkų 
Ramovės salėje 5'/,-8'/, v., dalyvaujant publikai. 


Draugijos pirmininkas dr. J. Tumas-Vaižgantas, pasveikinęs 
naują Garbės narį Švedų atstovą Įgaliotąjį ministerį Patriką Reu- 
terswardą, dalyvavusį valdybos posėdyje, pasidžiaugė vaisinga 
atlikta delegacija į Švedų sostinės Stokholmo Švedų-lietuvių 
suartinimo draugiją, kaip buvo delegatų asmenyse pagerbta 
Lietuva, kiek jai pareikšta simpatijų ir pasiryžimo artimuose 
santykiuose gyventi. 

Priimta naujų narių 34. Viso dabar narių 68, jei kai kurie 
senieji neišsimes. Paminėtini profesoriai: B. Vitkus, K. Šliūpas, 
P. Galaunė su žmona, A. Gylys, K. Aleksa, Iz. Tamošaitis, VI. Du- 
bas. Be jų, gen. VI. Nagevičius su žmona, pr. A. Dambrauskas, 

kun. VI. Mironas, šeši švedai, keturi karininkai, Operos solistas 
A. Kutkauskas, viceburm. J. Pikčilingis, ministeris A. Žilinskas‘, 
keturi diplomatai; advokatai, architektoriai, bankininkai ir k. 

G. N. Patr. Reuterswardui pasiūlius, Garbės nariu vienbalsiai 
pakeltas Ministeris pirmininkas p. Juozas Tūbelis, Draugijoje 
pirmininkavęs 1926-31 m. 

Gen. Nagevičius Karo muziejaus vardu padėkojo Švedų Mi- 
nisteriui už prof. Schūcko dovaną retą kopiją seno Lietuvos 
žemėlapio Olajaus Magnuso?. 

Dr. J. Tumas publikai paskaitė apie naujus mūsų santykius 
su Švedais — naują valstybių susigrupavimą ir intelektinius šve- 
dų kontingentus. Ig. Jurkūnas pakalbėjo apie geistinumą pažinti 
kurią Skandinavų kalbą. Solistas A. Kutkauskas švediškai ir 
lietuviškai pagiedojo trejas giesmes, akompanijuojant p. Ma- 
rijošiui?. Pagaliau švedų ponios, ministerienė ir konsulienė, daly- 
vius pavaišino arbatėle, buterbrodais ir tortais. Karo muziejaus 
orkestras tuo tarpu griežė vien tik švedų kompozicijas; jos ori- 
ginalios ir publikai patiko. 


VISUOTINIS ŠV. KAZIMIERO 
DRAUGIJjJOS SUSIRINKIMAS ŠV. ZITOS 
DR. SALĖJE 


Šv. Kaz. dr. nuolatinis pirmininkas prelatas Dambrauskas 
davė, kaip ir kasmet kad duoda, plačią ir išsemiančią Drau- 
gijos veikimo apyskaitą. 1931 m. geroms knygoms (bonne pres- 
se) išleista į 100 000 litų. Tais pinigais išspausdinta 31 veikalas 
142 048 egz. po 1-22 spaudos lankų leidinyje: religinio turinio 
15, mokslinio 8, beletristinio 5, poezinio 1 ir kalendorių 2. Be to, 
„Šviesos“ spaustuvė per tuos pat metus išspausdino 39 sveti- 
mus veikalus 173 207 egz. ir spausdino 9 periodinius leidinius 
241 100 egz. Viso tad iš „Šviesos“ spaustuvės yra išėję 556 405 
egz. Jiems sulankstyti ir susiūti įsigyta naujos mašinos už 39 
tūkst. su viršum. 

Narių Šv. Kaz. dr. tais metais turėjo 3334, kai 1913 m. buvo jų 
11 000. Sumažėjo metinių ėmėjų, pabrangus pinigams: kasmet 
mokama po 750 litų. . 

Draugija turi 10 knygynų. Jie vadinami SSS -~ Spaudos sklei- 
dimo skyriai. 

Savo leidinių Šv. Kaz. dr. pardavusi per metus 81 000. Spaus- 
tuvė ir SSS davė pelno 13 346,64 litų, o Draugijos turtas padidėjo 
30 su viršum tūkstančių. Vadinas, krizė Draugijos dar nepalietė. 


A. A. POVILAS MATULIONIS 


Man tenka bent kiek atausti L. A. 60 nr. paduotus biografi- 
nius a. a. Povilo Matulionies apmatus’, juoba kad mes buvome 
filistrai? tos pat Dauguvapilio (taip lietuviškai rašoma) realinės 
mokyklos, nors drauge tebuvome vienerius metus: aš įstojau 
1881 m., o jis baigė mokyklą 1882 m., pradėjęs ją 1873 m. 

Ir gimtojo esame to paties krašto: didžiulės Svėdasų (manoji) 
ir Kupiškio (jo) parapijos ribojasi, ir tą bendrą anų kraštų kultūr- 
nešį kan. Kleofasą Kozmianą? garbinome. 

Buvau labai nustebęs, kai draugas Povilas senojoje Dinabarko 
bažnyčioje vieną žiemą pasirodė ilgu iki žemės juodu klieriko 
ploščium su pelerina; tačiau neatėjo į presbiteriją, kur dvasiškiams 
vieta, bet su visu ploščium pasiliko prie vargonų, kur choras 
giedojo ir jis kitąkart padėdavo giedoti. Pasirodė, jo būta įstota į 
Kauno kunigų seminariją, bet po pusės metų pabėgta nuo lotynų 
kalbos. Realinėj jos nemokė. Įstoti į seminariją buvęs įgundęs jį 
klebonas Kozmianas, panoręs susilaukti prašmatnaus kunigo. 

Kozmiano norai buvo garbingi, ir aš vėliau buvau labai nu- 
stebęs, kai viename Jono Šliūpo leidinyje aptikau Bevardžio eilių 
rinkinį“, nežinojau, kad Povilas ir poetas, o dar labiau nustebau, 
radęs Kozmianui skiriamą sakmę „Juodvarnis ir špokas“, kur 
juodvarnis tai juodarūbis dvasiškis, o špokas pasauliškis; paly- 
gintos buvo jų mitybos. Berods tai vienatinis šliūpizmo pasi- 
reiškimas, nes šiaip jau Povilas niekados nebuvo priešas nei 

Katalikų Bažnyčios, nei jos tarnų. Vilniaus kunigai būtų nustebę, 
jei būčiau jiems parodęs „Juodvarnį ir špoką“, nes Matulionį 
laikė savu žmogum ir kone kas šventadienį matė jį šv. Mikalojaus 
bažnytėlėje. 

Paskui matydavau Povilą apžėlusį barzda ir plaukais. Tai 
buvo jo rusų jaunimo sekimas, nihilizmo ar proletarizmo reiš- 
kimas. Taip jis jauniklis iki 25 metų reiškė savo individualybę ir 
bajorų panieką, trejus metus mokydamas vaikus jų dvaruose. 
Norėjo susidėti pinigų aukštajam mokslui, bet, rodos, tik su- 
gaišo: kapitalo nesusikrovė ir gavo mokslą eiti valstybės stipen- 
dininku, paskui suvaržytu tarnybos pasirinkime. 

Ir Girininkų instituto uniformoje tebelankė Dinabarką-Dau- 
guvapilį. Čia turėjo senų pažįstamų: dorą dekaną Stecevičių, 
žilutį senelį, daug kuo panašų į Kozmianą, - ir jis čia gudų pro- 
letarams nešė kultūrą, mokė jų vaikus. Be to, daktarienę Ščer- 
binskienę, turėjusią dvejus medinius namelius, pulkininkienę 
Helsingijusienę (vyras kilimo švedas Rusų armijoje, kalbėjęs su 
dideliu akcentu) ir Ziabickienę, laikiusią mokinių bendrabutį. 
Tai buvo trys seserys Barauskaitės, Infliantų lenkės, bet suru- 
sėjusios. Mokėjo latgališkai, o bent kiek ir lietuviškai; mėgdavo 
naudotis pabaidymu: „Su pagaliu per pakalį“. 

Trys jaunos moterys su nedideliais vaikais, sustoję prava- 
žiuodami aukštųjų mokyklų studentai, o pirmiau buvę kvarti- 
rantai, vienas antras mokyklos mokytojas sudarydavo gana šiltą 
kompaniją prie skinkio. Būdavo juokų, būdavo ir rimtų kalbų. 
Visi būdavo pažangūs, mėgindavo iš savo įtakos nepaleisti jau- 
nesniųjų. Svenč (surusėjęs latgalietis), Kazulin, Firsov, Čorn, 
Mūlleriai trys ar keturi, visokių tautų, niveliuotų rusų kultūros, 
nešė mūsų aukštųjų mokyklų naujienų ir revoliucinės dvasios. 
Minėdavo ir Povilą Matulionį, kaip jis studentų mitinge kalbėjęs 
ištisai penkias valandas, kol apalpęs. Ką jis ten kalbėjęs, sunku 
vaizdintis, nes jis niekados nesilaikė kurios partijos katekizmo 
ir brošiūrėlių. 

Šiaip ar taip, privatinis jau pilnametis mokytojas ir paskui 
tyčia nekultivuota, nelygia didele barzda studentas man visados 
rodės nepasiekiamai rimtas, žinių ir išminties turtingas; su juo 

dar negalėjau turėti nieko bendra, be bendrų sueigų pas bendrus 
pažįstamus. 

Buvau jau gal ketvirtoje klasėje, kai vieną kartą pamojo man 
ranka ir pasisakė norįs susipažinti su Dauguvapilio moksleiviais 
lietuviais; aš turįs juos kur nors surinkti, o jis mums ką nauja 
pasakysiąs. Dinabarkas buvo perdėm rusiškas iš oro, o žydiškas 
iš vidaus. Be revoliucinių, nuo 1881 m. tebesidraikančių idėjų, 
kitų nesimaišė. Mokykloje mokėmės rusiškai, bažnyčioje nieko 
nesupratome lenkiškai, išpažintį atlikdavome iš lenkiškos kny- 
gelės. Lietuviškai aš nė nepaskaičiau dorai. Tačiau Antanas Mar- 
kelis, dusetiškis, buvo man lyg artimesnis už kitus; abudu žino- 
jomės esą - lietuviai. O ką jautė kiti to paties šono draugai, 
Okuličiai, Šadzevičiai, Juodzevičiai etc., mes nežinojom ir su jais 
nesidraugavome. Labiau sutikdavome su puslatviais: Grandanu, 
Dėle, Ruseliu, net su žydu Idzonu. Tai man buvo nepiga „su- 
rinkti lietuvius“, ir pasisakiau tegalįs atsivesti draugą Markelį. 

- Na, gerai, - sako, - ateikite abudu. 

Markelio aš neradau, į paskirtą „Rygos“ restoraną tenuėjau 
vienas. Povilas ten už buteliuko šnekučiavos su buvusiu pai- 
šybos mokytoju, kurio buvo geras mokinys. Ilgai teko laukti, gal 
bent tris valandas. Bet laukiau su pagarba vyresnio ir buvau 
sočiai atlygintas. Povilas ir užmiršęs mane. Užtat stengės atsily- 
ginti. Išsitraukė dvi J. Šliūpo knygeles, rodos, „Aušros“ numerį 
ir rankraštį. Sakė: 

- Pradedam lietuviškoj dirvoj dirbti. Še jums, pasiskaitykite 
ir ruoškitės lietuviams tarnauti. Reikia savo kalba mylėti ir savo 
žmonės. Jie reikalingi kultūros. 

Šitaip maždaug. O kad įtikėčiau, paskaitė lietuviškai aprašytą 
totorių užplūdimą, ištardamas juos „tūtoriais“. Man akelės su- 
žvilgo. Aš pirmą kartą išgirdau lietuvišką „literatūrą“. Buvau 
kaip apglušęs. Lyg Povilas su skeltuvu įskėlė iš mano sielos 
titnago kibirkštį ir ėmė rūkti rūkti dūmeliai, kol jie uždengė nuo 
mano akių visą pasaulį, rusus ne rusus, latvius ne latvius, kol 
beliko man tie vieni lietuviai. 

Visa tai aš mokėjau atpasakoti draugui Antanui. Abudu tyso- 
jome aukštielninki vienoje lovoje. Antanas buvo pagautas, bet 

skeptikas. Karčiai pajuokė mano užsidegimą ir mažą mokslą; aš 
dėjaus tuo, kad kaimas turi dar mažiau, ir aš sugebėsiu jam kai 
ko duoti. Tokiuo įsitikinimu ir palikau. 

Paskui gavau tą vieną laišką iš Povilo studento; juo pabaigė 
mane lietuviškai nuteikti. Aš tą lietuvišką laišką išlaikiau kaip 
relikviją ir Povilui Matulioniui jaučiau nedylantį dėkingumą už 
pirmąją įžiebtą tautybės kibirkštį. Tai jau esu ne sykį minėjęs. 

Matulionis irgi jautės lietuvis esąs Maskvoje ir Petrapilyje; 
besimokydamas ir betarnaudamas vis krypo, lyg į saulėžolinį, į 
Lietuvą, ir jam pasisekdavo. Tai jis taksuoja miškus Kuršėnų 
parapijoje, tai Kauno ir Vilniaus gubernijose, tai gyvena Vilniuje 
generalgubernatoriaus bendradarbių, Caro senmiškio tvarkytojų 
Zakrete-Užvingyje. Įgyja svarų balsą ir pavaidina labai žymią 
rolę vilniečių atgijime ir teisių suradime. Buvo vienas iš „12 
apaštalų“. 

Tarnybos stažą eidamas, turėjo kažkokios gudrios nuovokos. 
Jis nesiduoda pririšamas prie Instituto, kur buvo pasirodęs nepa- 
prastai artistiškai padarytais augmenų ir gyvulių anatomijos 
piešiniais. Povilas gerai piešė. Jis nepasiduoda pririšamas nė prie 
urėdijos svetimame krašte. Jis bevelija taksatorium lakioti; saky- 
davo, kad geriau pažintų miškus ir medžius, bet vis siauresnį 
ratą apsukdamas aplink Lietuvą. 

Miškus pažino. Valstybei gražiai patarnavo darbu ir raštais; 
patiekė net vedamųjų minčių apie medžių auginimą ir jų tak- 
savimą. Bet drauge dirbo ir būsimajam lietuvių mokslui apie 
gamtą - botaniką, ichtiologiją, dendrologiją ir... scenologiją. Pra- 
šom nesijuokti: girininkas gamtininkas Povilas Matulionis labai 
ilgai buvo Vilniaus Dramos kuopelės režisierius, kol jį pavadavo 
G. Landsbergis“. 

Jokių partijų, jokių krypčių, jokių diferenciacijų nepripažin- 
damas, visiems surasdavo realaus darbo „visiems privalomoje 
tautybės upės tėkmėje“, anot jo paties betariant. 

Kulminacinis Povilo pasigerėjimo punktas buvo, kai iš bol- 
ševikų išsiveržęs su visa šeima, abudu jaunučiuku savo sūneliu — 
Vytautą 19 m. ir Algirdą 16 m. - atidavė pirmaisiais kareiviais 
savanoriais formuojamai Lietuvos armijai. 

— Dabar jau trise tarnausime Lietuvai, - pasigyrė man dideliu 
pasigerėjimu. 

Kaune Povilas Matulionis pasiekė aukščiausių pagarbos laips- 
nių iš Respublikos Prezidento Stulginskio, iš Žemės ūkio minis- 
terių, iš profesūros. Jis buvo ordinarinis profesorius ir rektorius 
Akademijoje; vis dėlto čia jo reikšmė tebuvo eilinė: Lietuva jau 
buvo pasigavusi tokių daugybę. Povilas Matulionis milžinu sto- 
vi prieškarinėje Lietuvoje, priešakyje pažangiųjų. Jis net dukart 
pažymi, kad buvęs revoliucinio vykdomojo komiteto narys 1905 
ir 1917 m. Ar ką čia padarė ar ne, bet tik reiškės gyvas esąs, bet 
tik stūmės priekin, ne atgal. 

Iš draugų gamtininkų tenka laukti išsemiamos studijos P. Ma- 
tulionies mokslo raštų, bent pilnos jo bibliografijos. 

Mirė dar vienas iš „Dvylikos apaštalų“. Amžiną atilsį jam 
danguje, o garbė nenykstanti žemėje! 


KAN. VICENTAS JARULAITIS 
g. 1859 m. 


Balandžio 8 d. Šiaulių kalėjimo kapelionas Telšių vyskupijos 
Garbės kanauninkas kun. Vicentas Jarulaitis tapo jubiliatas; va- 
dinas, prakunigavo lygiai 50 metų, o gyvena 73-čius metus. 

Kun. Jarulaitis gimė Raizgių kaime. Šis kaimas ties Aukš- 
telkių koplyčia prie pat plento į Tauragę, 10 kilometre nuo Šiau- 
lių. Raizgiečiai tebegyveno krūvoje, tai, nors turėjo apsčiai že- 
mės, skurdo. Jarulaičių duboje jaunoji karta nebenorėjo gyventi. 
Mergaitės ištekėjo: Sofijos Čiurlionienės motina už Kymanto 
Šiauliuose, kita už Kaušo kurtavėniškiuose; senmerge beliko 
viena Morta, ta paskui buvo pas brolį kunigą šeimininkė. Tas 
vienas brolis 1870 m. įsiveržė į Šiaulių gimnaziją ir, visai jaunas 
tebebūdamas, 1876 m. pateko į Kauno kunigų seminariją; išėjo 
ją 1880 m. Kunigu įsišvęsti tegalima 24 metų. Sv. Tėvas dispen- 
suoja pusantrų metų. Tai kandidatas pilnametis skaitosi dvi- 
dešimt pustrečių metų; diakonui Jarulaičiui ir iki tiek trūko ištisų 

metų ir dar devynių mėnesių. Šiam trūkstamam laikotarpiui 
praleisti buvo parsiųstas į gimtąją Šiaulių parapiją. Diakonavo 
čia ir vedė atstatymą perkūno nuspirto aukščiausio Lietuvoje 
bažnyčios bokšto. 

1882 m. kovo 27 d. s. st. arba bal. 8 d. n. st. pagaliau įsišventė 
kunigu. 3 metus vikaravo Jurbarke, 1 Joniškyje, 4 Šiauliuose. 
Avansuotas filialistu, 3 m. išbuvo Sidabrave-Miškiuose. Tada 
buvo pakeltas Kulių klebonu. Čia Plungės kunigaikščiui Myko- 
lui Oginskiui medžiaga padedant, ėmės parapijos lėšomis, o 
architektoriaus švedo Strandmano! planais statyti klasikinio 
stiliaus bažnyčią — su kolonomis fronte, be bokšto. Kaimiečiams 
tai nepatiko, tad Strandmanas gavo pridirbti renesansinį bokš- 
tą, kaip Kauno rotušės. Pastatyti pigiai apsiėmė suvokietėjęs 
lenkas silezietis Šramka, kunigaikščio technikas, ir netesėjęs iki 
pat galo pabėgo į Sileziją. Bažnyčia pigiai atsirado: gyvais pini- 
gais parapijoje teteko sumesti ar ne 20 000 rublių. Pabaigė ją kl. 
St. Durskis2. Kuliuose ir man teko klebonui Jarulaičiui metus su 
viršum pabernauti antrininku, tad mačiau, kokiuo atsidėjimu jis 
vedė fabriką ir rinko pinigus. 

Mačiau, kaip šalia to sumaningai klebonauja, ūkininkauja, 
vaikus savotiška sistema katekizuoja, kai kuriuos globoja, į mies- 
tus vežioja, amatų moko; be to, dekonauja, tad bažnyčias lanko, 
reliacijas Kurijai rašo, visokiausius svečius priiminėja, pradedant 
kunigaikščiu ir baigiant policijos antstoliu ir kelių apskričių 
bajorais. Visur suskubo, ir visi dekaną Jarulaitį lankė. Dekanato 
kunigai, klebonai ir vikarai, savo viršininką mėgo: jis buvo drau- 
giškas ir tolerantingas. 

Sumanius Plungėje pastatyti grandiozinę bažnyčią, buvo pa- 
kviestas kun. Jarulaitis; padėjo jai pamatus, bet kunigaikščiams 
atsisakius finansuoti, nesutiko ir parapija; taip ir liko pamatai, 
neištesėtos Oginskių fantazijos paminklas. Plungėje dekanas 
Jarulaitis praklebonavo 10 metų ir 1910 m. buvo perkeltas klebo- 
nu į Viekšnius, vėl labai didelę parapiją. Plungėje būdamas, 
padėjo įkurti Šv. Kazimiero dr. geroms knygoms leisti ir pirmas 
sušelpė ją didoka suma — 1000 rub. ir dabar tebesidomi ja, tebe- 
dalyvauja jos valdyboje. 

1906 m. drauge su J. Sabaliu (t), L. Bramsonu, L. Lopu, Č. Mil- 
vydu ir J. Kubilium (t) buvo išrinktas Kauno gubernijos atstovu 
į pirmąją Rusų Valstybės Dūmą’. 

Viekšniuose bebūdamas, sudarė „Artojo“ b-vę dvarų žemėms 
supirkinėti. Jų buvo apsčiai parduodama, ir svetimtaučiai mielai 
pirkos; reikėjo nuo jų gintis. Buvo sudėta 120 tūkstančių kapitalo, 
nupirkta 7 dvarai, apie 5000 dešimtinių, bet iki karo teišparce- 
liuota pusė. Paskui buvo pardavinėjama ostmarkėmis, virtusio- 
mis niekais, o dalis buvo Žemės reformos įstatymais nusavinta‘. 

Čia Viekšniuose kun. Jarulaitį apniko vokiečiai; 1916 m. vasa- 
rio 13 d. jį suėmė, išsivežė į Vokietiją ir ten pralaikė iki 1917 m. 
rugsėjo m.; paleistas buvo tik ypatingu Vatikano užtarimu. 

Rietavo dekanu buvo 11 metų, o Viekšnių dekanu 6. Viso 17 
metų. 

Grįžęs iš nelaisvės, 3 metus klebonavo N. Žagarėje. 1920 m. 
iki 1927 m. rugs. mėn. klebonavo Papilėje; šiais metais buvo 
avansuotas Garbės kanauninku. Šiuo tarpu maldininkų nuke- 
liavęs Romon į 1925 m. Did. Jubiliejų, iš Šv. Tėvo parsivežė 
ordiną „Bene meriti“?, o iš Šventosios Žemės Beiruto patriarcho 
Ephremo Rahmani ypatingų dovanų - 3 Babilonijos rašto ply- 
teles; jos bene bus vienatinės Lietuvoje. 

Čia pat buvo „Verpėjos“ b-vės pirmininkas ir vadas, pastatė 
jai vandeninį malūną ir miestelį apšvietė elektra. 

Nuo 1928 m. eina pareigas kalėjimų kapeliono; 1930 metus 
buvo Kaune, dabar treti metai Šiauliuose. Čia bebūdamas su- 
manė atstatyti per karą sugriautą Aukštelkių bažnytėlę (jei gaus 
iš valdžios pašalpos), šiemet vasarą ją pašvęsti ir savo sekun- 
dicijas atšvęsti. Bažnyčiai skiria ir savo koloniją — 53 ha, kad 
Saleziečiai čia įsikurtų. Kan. Jarulaičio ūkyje Raizgiuose įsteigta 
ir pradžios mokykla, kurią pats lanko. 

Be visa to, yra Kraštotyros d-jos narys ir numizmatikas; jo 
senų pinigų kolekcija siekia 600 egzempliorių. 

Už tokį platų visuomeninį darbą kan. V. Jarulaitis šiemet vas. 
16 d. buvo Respublikos Prezidento dekoruotas Gedimino ordinu 
III laipsnio. Dabar daugiau beeina kunigo neg visuomenininko 
pareigas. 

Judrus buvo kun. Jarulaitis visuomenės veikėjas. Būtų galėjęs 
pralobti, o yra beskatikis. Ir tai jo nuopelnas. Kun. Jarulaičio 
veiklai aprašyti reiktų storos knygos; jo vardas liks mūsų isto- 
rijoje. 


KĘSTUČIO MEDIS 


Šiemet rudenį sueina 550 metų, kaip mirė Europos riterių 
pažiba Žemaičių kunigaikštis Birutės vyras, o Vytauto Didžiojo 
tėvas Kęstutis. Tai sukakčiai atminti Lietuvai pagražinti drau- 
gija, kasmet organizuodama medžių sodinimo dienas, šiemet 
gegužės 9-11 d. sodinimą vadina Kęstučio Medžiu. Lygtai ir 
pritinka tam, kurs per visą savo amžių statė užtvaras nuo piktų 
vokiečių ir išsaugojo nuo jų visą Lietuvą. Drąsiai ir žiauriai 
peržengę lietuvišką Prūsų žemę, žengė jie per žemaitišką Klai- 
pėdos kraštą ir čia gavo sustoti visai pusei tūkstančio metų. 

Jei Žemaičių žemė būtų buvusi perdėm atvirame plote, ji būtų 
buvusi išsyk apžergta; mūsų kunigaikščiai neturėjo kariuomenės 
tvirtais palei visą sieną forpostais nustatyti. Jiems talkininkavo 
tūkstantmetės girios; kiekvienas milžinas medis buvo lygu sar- 
gybinis savo vietoje. Kariuomenei beteko saugoti takus ir didįjį 
Nemuno kelią. Savo šeimą laikydamas Trakuose, Galvės ežero 
saloje už tvirtų mūrinių pilies sienų, pats Kęstutis tesiglaudė už 
girių ir čia kelias dešimtis metų stovėjo sargyboje visos Lietuvos, 
ne tų vienų savo Žemaičių. 

Girios tad mums tikrai šventos ir tebeminėtinos greta mūsų 
karo žygių. Girioje gimė mūsų daina ir visa melancholinė tautos 
nuotaika. Medžio šneką ir paukščio giesmę mes tebesuprantame 
ir širdimi joms tebeatsiliepiame. Medžių ir paukščių meilė - tai 
mūsų tradicija. Tas lyg ir ne lietuvis, kurs savo naujakuro neap- 
sisodina medeliais; nelietuviškai bus auklėjamas ir tas jauniklis, 
kurs jaunų jauniausiomis savo dienomis nebus pradėjęs gaivinti 
savyje dendrolatrijos!. 

Vokiečiai tebėra pikti ir žiaurūs. Jie šiuo metu ypač siunta, 
pajutę naują jiems lietuvių sudarytą Klaipėdos užtvarą“. Jie 

pasiryžo peržengti ne tik klaipėdiškę panemunę, bet visą Lietuvą 
ir atsidurti Rusijos plotuose. Kuo ir kas juos dabar besulaikys 
anapus Nemuno? Nebe miškais, tai tiesa, bet kažkuo panašiu. 
Stovi kaip stuobrys, sakome apie tą, kurs kitiems praeinant nesi- 
šalina, kurs verčia kitus jį patį apeiti. Stuobrys turi likti mums 
gyvenimo ir politikos simboliu. Įsibedžiau į šias savo pozicijas 
Europos rytuose ir nepajudėsiu. Taip man yra lemta, toks man 
atkaklumo būdas yra duotas! 

Lietuvos Jaunime! Kai šiemet diegsite tūkstančius medelių 
pamiškėse ar pašlaičiuose, pakelėse ar pakluonėse, užkeikite 
juos lietuviškai: „Kaip tu, mielas medeli, niekur nebepasitrauksi 
iš savo vietos, nebent palūši, taip kad ir aš nepasitraukčiau nuo 
Kęstučio laikytų sargybų!“ 

„Klaipėdos uostas - mūsų valstybės atadvastis; kas jį už- 
gniauš, mums alsavimą užgniauš ir mus pasmaugs. Ne, nega- 
lime pasiduoti!!“ 

Yra ir kitokios medžių sodinimo simbolikos, o bet kuri yra 
pilna auklėjamosios reikšmės. Tai privalo savo auklėtiniams 
išaiškinti mokyklų vedėjai. 

Sodinkime, sodinkime Kestučio medelius!! 

P. S. Kitus prašom tai lig laiku pakartoti. 


PUOŠKIMĖS VYTAUTO DIDŽ. DIPLOMAIS! 


Keista, net negražu matyti patarnavęs karininkas, kurio krū- 
tinės nepuošia ordinai. Diplomatas, patarnavęs kurioje valsty- 
bėje, jei neišsiveža jos padėkos ordino pavidalu, savaime reiškia, 
kad blogai tarnavo. Net valdininkas, duonos ieškotojas, rames- 
nis, kai ordinas skelbia jį ne veltėdį buvus. Geri ūkininkai, pra- 
monininkai aukso pielčiuose ir veikslioje vietoje laiko pasikabinę 
savo laimėjimų diplomus; sportininkai taip pat. Net religinių 
brolijų nariai viešai išsikabina savo patentus ir Šventojo Rašto 
obalsius, kuriais vadovaujamasi gyvenant. Butas kaip ir krūti- 
nė - veikslios vietos pasireikšti, ko esi vertas. 

Ar reikia to? Apsieiti be to galima, ir daug kas tyčia vengia 
dekoracijų, palikdamas savo darbams kalbėti. Deja, apie gerus 
darbus tepradedama kalbėti kuriam nusipelniusiam mirus, o 
gyvenimas reikalauja, kad būtų nuolat kalbama apie bet kurius 
ir bet kieno darbus, privalomus ir kitiems, ne jam vienam, nes 
pavyzdžiai skatina. Dekoruotas vieno butas tad esti lyg mokykla 
kitiems. Dar apie patriotus. 

Katalikas laiko Popiežiaus atvaizdą, socialistas Markso, pro- 
testantas Liuterio, o patriotas savo tautos vado atvaizdą. Mūsų 
butuose dažnai aptinki Vytauto Didžiojo atvaizdus. Jis mums 
reikšmingas buvo, tebėra ir privalo būti. Mes jam paminklą 
statome, jo sukaktį švenčiame, jam savo širdį pavedame. Argi 
tai nepagirtina, neverta pažymėti, kas ypačiai yra susirūpinęs 
tuo rinktiniu mūsų karalium? 

Verta irjau žymima. „Vyriausybės žiniose“ paskelbtame Vy- 
tauto Didžiojo komiteto statute numatyta pažymėti, kas yra 
Vytauto D. paminklui - muziejui aukavę ir aukavusiam bent 50 
litų duoti Šelpėjo titulą; aukavusiam bent 100 litų - Rėmėjo titulą, 
aukavusiam bent 500 litų - Labdario titulą. Titulai gražiai pažy- 
mėti aukotojo pavardėmis meniškai atmuštuose diplomuose. 

Vytauto D. Komitetas baigia ruošti aukotojų sąrašus, ir diplo- 
mai bus tuojau išsiuntinėti. Tai patyrę, kai kurie asmens, o dau- 
giausia kolektyvai pasireiškė norį primokėti iki parodytos nor- 
mos ir savo būstynėse turėti diplomus. Gražus pasiryžimas. Mes 
skatiname ir kitus pasekti jų pavyzdžiu ir įsigyti kurios bent 
rūšies diplomus. Lai reiškia, kas mes esame. 


MŪSŲ SANTYKIAI SU ŠVEDAIS 


1. Naujas susigrupavimas. Tautos šiuo metu ima pa- 
justi ne tiek tautinius, kiek kultūrinius bendrumus. Tai ta pati 
romantika, tačiau ji nėra tiek peiktina, kiek tai yra padaręs ger- 
biamasis estas p. Leo Seppas, kalbėjęs pas mus vasario 24 d., 
per Estų nepriklausomybės šventę: ji visai konkrečiai nujaučia 

būsimuosius ekonomonius, politinius ir kitokius valstybių nuo- 
tykius. Tam patvirtinti štai vienas mano atsiminimas. 

Didžiajam karui ūžiant, kada dar nesimatė jam galo, kuo jis 
pasibaigs, mes, lietuviai, savo sostinėje Vilniuje likę ir karo 
tremtiniais po visą Rusiją pasklydę, ėmėm vis aiškiau vaiz- 
duotis nepriklausomos valstybės problemą, tačiau per tokius 
rūkus, kad jokiu punktu netesėjom susitarti. Kai mažam didu- 
mui (pusei plus keliolika) rodės pirmos rūšies reikalas - mūsų 
tautinis reikalas, kitiems pirmos rūšies rodės bendrosios de- 
mokratijos reikalas - panaikinti carų vienavaldystę, tariamąjį 
visų blogybių šaltinį; visi kiti gerumai jau paskui ateisią. Vidu- 
rinės ir dešiniosios krypties patriotai savo galvomis siekė nesi- 
liausią kovoję dėl visiško ir galutinio atsiskyrimo nuo bet kieno 
supremacijos. Mūsų pačių tarpe tai vadinosi atgaleivybė ar bent 
niekurneivybė, o kai įsiviešpatavo ekstra kairieji, komunistai, 
tai pasirodė, kad patriotų būta pažangiųjų, o ne mūsų social- 
istų ir į juos krypstančių: komunistai metė savo pošūkį paverg- 
tosioms tautoms laisvai apsispręsti — net iki visiško atsiskyrimo 
nuo jų. Ir mes atsiskyrėm nuo jų ramiai, net gavę savo dalį iš 
valstybės iždo!. 

Bet 1917 m. ir net pradžioje 1918 m. toks Lietuvos klausimo 
galas tebebuvo „romantiškas“, arba, no vokiečių betariant, juo- 
kingas (ein grosser Witz): nebuvo nei piniginių resursų, nei 
kareivių, nei diplomatų, nei valdininkų, nei mokytojų, nei paga- 
liau mokykloms vadovėlių. Net tokioje pat būklėje esantiems 
artimiesiems mūsų kaimynams ir etniniams broliams latviams 
rodės nebus galima pradėti savaimas kultūrinis gyvenimas. Lie- 
tuvą buvo grynai nuplikinę nuo inteligentų trejopi jos okupantai: 
lenkai, rusai ir vokiečiai. 

Vis dėlto nepriklausomybės kryptimi eina Antroji visuotinė 
(visuresančių lietuvių) konferencija Stockholme?. Suvažiuoti su- 
važiavo atstovai iš abiejų okupacijų ir iš laisvųjų šalių. Bet kas 
jie, kieno įgalioti, kas už jų nugarų stovi, kurios galybės juos 
palaiko? Jie — paprasčiausi, kuklūs laisvųjų profesijų žmonės, 
vargo pelės kasdienei duonai pelnytis, jie - jokiose diploma- 
tinėse suktybėse neišgudrėję. Jie ničnieko neturi, kuo pabaidoma 

ar bent užimponuojama. Jiems težaibuoja akys laisvės geiduliu 
ir pasiryžimu dirbti senovinei savo kultūrai, kuri buvo kitų visai 
užmiršta, kitų kliudoma. Tai buvo Lithuania rediviva - Lozorius, 
išeinąs iš akmeninės olos?, iš kapo, bet dar vystyklais suvaržy- 
tas — ir kojos, ir rankos. 

Šitokiems atstovams šitokios tautos tuo laiku buvęs Stock- 
holmo meras, jau tuomet idėjinis socialistas komunistas, bet 
žmogus tos rūšies, kurios buvo ir anarchistas kunigaikštis Kro- 
potkinas, Lindhagenas*, jo draugai miesto atstovai ir jo šeima 
kelia laisvos sostinės vardu banketą! Kiek tai buvo nepatikėtina, 
tiek stipra. Gilus ir nuoseklus demokratas pagerbia tuo tarpu tik 
idėjinį tautos suverenumą. 

~ Žiūrėkite: naują tautą surandame! Dar vienų Žmonių no- 
rima sąmoningai gyventi, - kalbėjo kaip visados - juokaudamas 
mielas meras, o visiems buvo numanu, kad gelmėje čia esama 
rimtų dalykų, galinčių turėti reikšmės tarptautiniuose santy- 
kiuose ir naudos kaimynams. 

Šitokiu būdu tautos suverenumą tegalėjo pagerbti tik brendęs 
demokratas, ne apsimetėlis - ne tas, kuriam demokratiškumas — 
tik kevalas, ne branduolas. Stockholmiečiai švedai jautė, kad iš 
karo chaoso, iš susidarančių idėjinių miglynų galima laukti viso- 
kių galėjimų, tad ir to, kad, jei kuri tauta užsimeta nebepriklau- 
somo gyvenimo, niekas jos tame žygyje nebesustabdys. Dvasios 
gyvybei nuslopinti nėra priemonių, nors jos reikštųsi taip šlykš- 
čiai, kaip lenkų pastangos pasmaugti gudus. 

Tai vienas nepamirštinas epizodas, kurs pradėjo tokius sim- 
patingus tarp švedų ir lietuvių santykius, kurie vis labiau tvir- 
tėja. Tai tenka man dabar pažymėti tik ką aplankius Stockholmą 
ir teberadus gyvą jų patriarchą Lindhageną ir jo šeimą. 

Sakė - padarė. Tuo pat feljetono būdu imta dalytis dar nesu- 
medžiotojo lokio kailiu — Baltijos jūra; vadinas, vėl romantiškai 
paktuoti. Girdi, lietuvių gyvenama tos pat Baltijos pajūryje, kur 
viduramžiais švedų turėta savas uostas Šventosios žiotyse, o 
dabar esama gerai įrengto Klaipėdos pirklybos uosto. Keturios 
dešimtys valandų negreito plaukimo, ir Stockholmas — Klai- 
pėdoje. Jei dabar mūsų ir danų „ferry““ po penkias valandas 

plukdo ištisus traukinius į Prūsiją (Sassnitz, Warnemünde), tai 
arjau toks nenugalimas technikos uždavinys plukdyti traukinius 
keturissyk ilgiau ir toliau juos leisti sausžemiu per Klaipėdą, per 
Rygą, per Talliną, per Helsinkį? 

Šitie ir panašūs dalykai kaip įstrigo man, konferencijos daly- 
viui, į atmintį — taip ir tebėra neištraukti, kaip kokia pranašiška 
rakštis. Romantika, gera puotos nuotaika optimistiškai rodė 
dalykus, įvyksiančius ne politikos ir ne ginkluoto susirėmimo 
keliu. Švedų-lietuvių romantika jauste nujautė laisvųjų Pabaltijo 
valstybių susidarymą ir naują grupavimąsi ekonominiais ir kul- 
tūriniais pagrindais, Baltiją pasidarant vidaus vandenynu - ne- 
taisomu, o puikiausiu ir pigiausiu vieškeliu susisiekti švedams 
su lietuviais, latviais, estais ir suomiais. Vandenynas tik vištoms 
kliūtis susisiekti, antims gi - kelias: vanduo jungia kaimynus, ne 
skiria. 

Kuriems čia Baltijoje viešpatauti ir ar reikia būtinai — vieš- 
patauti? Teesie Baltija vidaus ežeras aplink ją gyvenantiems 
lygiomis teisėmis. Jei Germanija nugalėta nurims, ji su savo 
Rytprūsiais taikiai, ramiai įeis į Baltijos „Bundą, Sąjungą, Gur- 
guolę“ ar kaip kitaip vadinamą; jei nugalėjusi palaikys išnau- 
dotojų supremaciją, galima bus, bendrai susitarus kitiems kai- 
mynams, paprašyti, kad ji su savo užmačiomis pasitrauktų į 
savąsias, Vokiečių jūres anapus Danijos, ir ten mėgintų hege- 
moniškai elgtis, o Baltiją paliktų- mūsų ežeru. Jūrės mus natū- 
raliau sugrupuos neg kabinetai; mūsų interesai stosis į pirmą 
vietą, nes apsisprendusiems vienetams, išsilyginusioms valsty- 
bių grupėms, nu jau, bene teks verstis savo pačių ištesėjimu. 

Ne diplomatai mes buvome ir ne biznieriai, kai taip svajojome 
prie puodukų juodosios kavos su „Extra gammal arraks Punch““, 
o koks dabar visa to realumas vos tik keliolikos metų perspek- 
tyvoje! Šitą naujais pagrindais valstybių susigrupavimo gemalą 
aš čia pro memoria? įrašau kaip istorijos faktą. Iš to gemalo plėtės 
ir tebesiplečia bendroji švedų ir lietuvių nuotaika. 

Patiems sau ištesėti, būti kuo mažiausia priklausomiems pa- 
šalinių, lyg koks rūkelis draikės to laiko Stockholmo padangėje. 
Absoliučiai imant, gal tai ir chimera - izoliuotų valstybių ir jų 

grupių dabar nebėra, bet reliatyviai - tai visiškai realus reikalas. 
Argi ne pirmutinis gyvenimo klausimas: ar tu tesėsi pats išsi- 
laikyti — pats pasitiekti visa ko reikiamo ir reikiamą kiekybę? 
Pasitiekimo išplėtimas jau tik antrinis reikalas, tik prabanga, 
superabundancija“; seksis — gerai, nepasiseks — tiek to; apsiei- 
davome gi seniau be tokių plačių mainikavimo santykių, o gyve- 
nome, kultūrėjome, net karus kariavome, plačiausias teritorijas 
švedai ir lietuviai laimėjo: švedai savo Baltijos rytuose ir vaka- 
ruose, mes - iki Juodųjų jūrių. Labai neaišku, ar ne tiksliau būtų 
ir dabar per ilgus metus skyrium augti bręsti neg internacio- 
nalizuotis ir dirbtinėje, pagreitintoj pažangoje pursti? Ar tik ne 
tiesą bus lenkai pasake savo patarlėje: „Co nagle, to po diable?'? 
Kultūros gyvenime tūkstantis metų - nedidelis amžiaus matas 
tautos sielai pasikeisti, o dešimtmečiais tegalima amalgamuotis. 

Kiek vėliau, bet ten pat Stockholme, kur man teko priverstinai 
keturis mėnesius prabūti, viename mišrame emigrantų susi- 
rinkime aš vėl pasvajojau apie ištesėjimą patiems sau. Ten daly- 
vavęs sulenkėjęs vokietis pastorius Buschė pasityčiojo iš mano 
naivumo; dabar, po keliolikos metų, jau aš galėjau iš jo pasi- 
tyčioti, rodydamas, kaip jo Lenkija prasmego tarp svetimųjų, 
iškoncesijonavusi jiems visa ir nieko sau nebepasilikus gerėti, 
stiprėti, progresuoti, tuščios garbės vardu - didžia rodytis. 

Tai patvirtino ir a. a. Age Meyer Benedictsenas'?, danas litva- 
nologas, autorius gražios monografijos apie lietuvius daniškai 
ir neseniai angliškai. Viešėdamas pas mus, jis yra išsitaręs: 

- Mums, danams, teko paragauti ir ekstensyvios valstybės: 
valdėme visas „Tris“, tačiau laimingesni tapome, kai mus iš 
svetur išvarinėjo ir privertė susikaupti. Dabar tai ir mums nau- 
dinga, ir mes plačiajai pasaulio kultūrai naudingi. 

Šitas asmeninis susikaupimas tenka dabar praplėsti į ištisą 
valstybių grupę, kaip andai buvo svajota, ir sielotis, kaip čia 
patiems savo tarpe pirmiausia apsirūpinus, kol imsime 
sielotis užvertimu savo dirbiniais tolimesniųjų rinkų. Grupuotis 
politiniais tikslais, ginkluotomis rankomis pasidalyti svetimas 
teritorijas - barbarybė, karo šmėkla; mums pravarčiau kultūros 
tikslai, kurie ramybėje težydi. Mes gi sielojamės ne kapitalizmu, 

kurs yra prabanga vieniems, o skurdas kitiems (tai beprotiška ir 
beširdiška), bet pasitenkinimuų duona, mokslu ir menu. Argi šie 
veiksniai menkesni už politinius? Jie visą Pabaltijį (su Danija) 
turės glaudžiau sulydinti ir gal daugiau nukreipti į Angliją neg į 
Germaniją, neg į Prancūziją dabartinėje konjunktūroje. 

Tai turi įvykti nieko nelaukiant, kol mums niekas iš pašalies 
dar nekliudo. Apie tai turi daug kalbėti specialistai. Mano gi 
pareiga tėra neleisti, kad nunyktų tai, kas yra užsimezgę Stock- 
holme dar 1917 m. spalių pirmomis dienomis. 

2. Komerciniai ir intelektualiniai kontingen- 
tai. Kontingentais imta dabar vadinti naują mainikavimo link- 
me. Contingens -reiškia lotyniškai ką artima, kaimyniška, su kuo 
susiduri, ar tenkamą tau dalį. Aš iš tavęs imsiu to ir to, tiek ir 
tiek, o tu turėsi iš manęs imtis to ir to, tiek ir tiek. Tarpvalstybiniai 
santykiai nuo „didžiausio palankumo“ principo ima virsti į kon- 
tingentų principą. 

Valstybėms ėmus nuo kita kitos atsiskyrinėti taip aukštai 
pakeltais muitais, kad jie, lyg kiniečių pasienio mūras, pasidarė 
nebeperlipami, romantinė valstybių santykių formulė, — su di- 
džiausiu palankumu mainikauti, - sugriuvo. Tai būta popierinio 
pastato, gero kaimyniškai paflirtuoti, saloniškai svečiui paspaus- 
ti ranką -~ ir tai tik tam kartui. Tikrajame gyvenime tų tariamųjų 
palankumų tebūta sau; jie, nežinai, kurią dieną ima ir išvirsta. 
Tars žodį kuris kabinetas, ir mainikavimo su ta ar kita valstybe 
nebėra. Nuo to jokios geros sutartys neapgina. Nebenoriu tavo 
gaminių - tai šių dienų santykių cinizmas, begėdystė. Kaipgi 
kitaip pavadinsi? Nusistatys, nusistatys kuri valstybė kuria link- 
me paleisti savo ūkį, sudarys, sudarys didelį ir kebliai sudėtinį 
savo ūkio aparatą, dės, dės kapitalą, kad galėtų verstis, o čia 
vienu matu čiaukš briaukš - ir visą tavo ūkį sugriovė, atsisakę 
imti kaip tik šituos svarbiuosius ir vyriausius tavo gaminius. 

Ėmė kilti klausimas: kuriam gi galui begaminti didelis kiekis 
prekių, kurias nežinai kas išpirks ar bent už kiek išpirks? Jei tau 
pačiam gamyba atsieina dvigubai brangiau, neg tau siūloma, tu 
nebetesėsi gyventi, arba jei tų prekių kas prigamina pervirš. 
Vieniems jų visai nereikia, kiti jų jau sotūs. Šita nesumesta su 

tikru reikalingumu perprodukcija galop įrodė „Pater noster“!2 
protingumą: teduok mums kasdienės duonos - to, kas būtina; 
kas gi daugiau — nebe taip svarbu. Hiperprodukcija pasmaugė 
pasaulio rinkas. Prigaminta nebereikalingų daiktų — ir norima 
jie kitur išmesti. Nuo to tenka gintis. 

Kas kita būtinieji daiktai - tie, kuo žmonės minta, kuo nau- 
dojasi visiems kitiems galams. Tarti kam: „Aš tau kaip tik to 
neleidžiu arba dvigubai tai tyčia pabranginu, kad būtų tau ne- 
įmanoma ir tu liktumei alkanesnis“, — argi tai žmoniška? Jei 
kaimynas nežengs to ar to žingsnio į mūsų politiką, aš jo ga- 
miniais neleisiu misti savo valdonams, yra amorali priemonė. 
Taip pasielgusi valdžia versis savo valdomųjų pilvais, ne pel- 
nais, jų sotumu ir sveikata, o ne perteklium. Valdonai čia pat 
savo pašonėje turi ranka pasiekiamo pigaus maisto, o savieji 
valdovai tyčia tą maistą pabrangina, kad tu jo nė gviešti nepa- 
sigvieštumei. 

Taip savaime ir atsirado produkcijos norma, realus komer- 
cinis santykis - kontingentų forma. Kontingentų pagrindais tarp- 
valstybinius santykius dabar gavo sudarinėti statistikai, ne ka- 
binetai. Mes gaminamės to ir to, tiek ir tiek - pasako statistikai. 
Mums trūksta dar to ir to, tiek ir tiek. Apsidairę patys ar gavę 
pasiūlymų, mes to galime pasiimti iš artimiausiojo kaimyno, kad 
pigesnė būtų važma. Užtat tas kaimynas turės iš mūsų tiek ir 
tiek paimti tų prekių, kurių mes tesime jam pagaminti. Mai- 
nysimės tuo ir tiekuo, ko ir kiek esame tikrai reikalingi. 

Geografinė Lietuvos vieta vidutiniškame klimate tinka ja- 
vams, medžių vaisiams ir gyvuliams auginti, bet daug ko mes 
neauginame, kad neturime tam tikrų rinkų. Atidarykite mums 
jas, pamatysite, ko jums iš Lietuvos priplauks geriausiomis rūši- 
mis! Mūsų kaimynai, tai ir švedai, iki šiol nedaug tesumesdavo, 
ko galima arčiau ir pigiau gauti Lietuvoje. Bet kai ėmė sumesti, 
drąsiai investavo nemažus savo kapitalus į mūsų dirvos ir pieno 
ūkį, kurs vos vos tebuvo pradėjęs plėstis. Ar bent kuri švedų 
firma nusivylė? Ar likome jiems skalni? Ne. Mūsų pieno ūkis 
ūmai paplaukė „kaip iš pieno“ ir pašoko aukštai. O kas mus 
išmokė bekonus auginti? Jų nė nežinojome. Buvo pareikalauta 

iš Londono, buvo paduota iš Lietuvos ir paimta ten ar ne trečioji 
vieta. Aiškus pareikalavimas bus geriausias pamokymas. Tegu 
švedai pareikalauja iš mūsų to, ko dabar vargiau gauna iš kitur, 
ir mes jiems patieksime ne blogesnių rūšių. 

Aš pats — nei ekonomistas, nei žemdirbys, nei pirklys: tuo 
man guodžiasi tikrieji mūsų žemdirbiai ir vertelgos. Jie tatai 
sako, kad gudresnieji, jei norėtų, patys mus išmokytų gaminti 
to, ko rinkai reikia. Bene kitaip ir medvilnės pagaminama. At- 
menu, kaip vokiečiai ėmė mums dirbtines trąšas piršti: išsiauk- 
lėjo agronomą V. Totoraitį* ir pavedė jam bandomuosius lau- 
kelius sudarinėti ir šen ir ten, o išdavinius lapeliais skelbti. Žmo- 
nės prisižiūrėjo, prisiskaitė ir ėmė tų trąšų pirktis. 

„Didysis palankumas“ kaip tik šitaip pasireikštų. Šiandie mes 
pasiskundžiame, kad švedai mums per daug parduoda, o per 
maža nuperka; švedai atsikerta neturį ko daug Lietuvoj pirktis. 
Bet kai galimybių yra, artimoj ateityje šitaip galės pasirodyti ir 
senasis „didžiausio palankumo“ principas - mūsų kultūrinimas. 

Be ekonominių kontingentų, švedai turi daugybę dvasinių. 
Imti ar neimti jų būdavo valios dalykas, o dabartinėmis poli- 
tinėmis konjunktūromis jau būtenybė. Švedų prigyventa labai 
daug visokeriopo turto, ir jis atviras mums pasinaudoti. Jie 
patys nori mums padėti. Švedų-lietuvių draugija savo lėšomis 
jauną savo fil. mag. Freyjų išmokslino lietuviškai, kad jis pa- 
rengtų mūsų studentus Skandinavijoje mokytis. Jis ir rengia. 
Studentą Meką yra priėmę archeologijos mokytis, net duodami 
jam užmokamo darbo, kad galėtų tarpininkauti moksle. Stu- 
dijoms atviros visos jų įstaigos ir sąlygos patogios, nes ketu- 
riuose jų universitetuose — Upsaloje, Stockholme, Lunde ir 
Gėoteborge — studentų po nedaug, po 2-3000. Specialiuose ins- 
titutuose dar po mažiau. Ar jų mokslas žemesnis? Švedai tik 
kuklūs, nepaslenka vaidintis, o jie tiek pat tikrai kultūrinti, 
kiek anglai, belgai, šveicarai, kai didžiosios tautos tebesančios 
pusiaukelėje į tikrąją Europos kultūrą. Taip yra Europos tautas 
suskirstęs kuris ten gudragalvis. 

Mes smarkiai klystame, švedus priskirdami prie „mažųjų“ 
tautų ir dėl to statydami juos į antrą vietą. Pasaulio mokslų ir 

ypač menų centrai būdavo kaip tik mažosiose tautose (olandų) 
ir tebėra (šveicarų). 7-8 milijonai gyventojų — toks kiekis, kad jo 
pakakdavo didžiausiai ekspansijai iki Poltavos ir Krokuvos, o 
patrimonialinė švedų teritorija lygu belgų ir olandų koloniali- 
nės — didesnės už „didžiųjų“ tautų teritorijas. Tai, sakau, ir ne- 
svarbu. Mažutė Hellada“ buvo pasaulinės reikšmės ir tebėra 
gyva civilizacijos srityje. „Mažosios“ tautos — švedai, danai, 
norvegai, olandai, belgai, šveicarai - tebeduoda mokslui ir me- 
nui daugiausia įžymybių. Imk fiziką, chemiją, geografiją su Ant- 
arktika, botaniką, skulptūrą, tapybą, literatūrą - kurioje nemirga 
švedų vardai skyrium ir mokyklomis, pradedant nuo Linėjaus 
ir baigiant Sven Hedinu?"5 

Švedai - ūkio ir labai aukštos pramonės kraštas. Nemaža 
dirbamos žemės pietuose, labai daug metalų ir mineralų: gele- 
žies (plieno), sidabro, aukso, aršeniko ir tiesiog bekraščiai miškai 
per 1600 kilometrų uolynuose. Ūkis - daniškas, pramonė - ang- 
liška, tektų pasakyti norint tuo juos pagirti. Bet esama žmonių, 
kurie sako, kad patiems mūsų kultūrtrėgeriams vokiečiams tiek 
pat toli esą iki švedų, kiek toli mums iki vokiečių. 

Kiek čia visa ko pasimokyti! Švedų dirbiniai - visados pirmos 
rūšies savo praktiškumu, estetiškumu ir originalumu. Šveduose 
visa savotiška, nes jie - kūrėjai, patys sau instruktoriai. Švedija - 
pačių naujųjų laikų kultūros ir pramonės kraštas; čia paskutiniai 
žodžiai technikos sumanumo pramanyti ir pritaikyti. Sena tai 
tauta, bet ne pasenusi, ne degeneratai; ji tebėra sveika ir sultinga 
visuose pasireiškimuose. Švedai stilingi privačiame ir viešame 
gyvenime; tai keista, kai griežtai apibrėžiama, sakysime, į ką ir 
kada užgerti; jie tūrisi senovinių tradicijų, bet tai jų nestangrina 
kūryboje. Jie - laisvi ir individualūs kūrėjai, sąmoningi kiekvie- 
name darbe. 

- Aš čia taip sumaniau, čia taip, - rodės mums naujosios 
realinės mokyklos statytojas direktorius, ne architektas. 

Jo sumanymai, mums rodės, būtų verti premijuoti, o jam 
paprasta, dėl savo ir dėl mokinių patogumo padaryta. Kas tik 
padirbama iš metalo, dabar daugiausia iš nerūdijamo plieno, ir 
medžio, visa kūrybiškai originalu, ne šabloniška; vienur matęs, 

sakysime, baldus, kitur tokių pat nebeaptiksi: kiekvienas stalius 
dirbdamas įdės kai ko savo, savotiško. 

Nebūtų tiek savotiškumo, jei švedai būtų greituoju kitus vijęsi 
iramalgamavęsi kuo svetimu. Jie kultūrinos savotiškai, vandenų 
atskirti nuo kaimynų įtakos, pradėję labai seniai. Gimtinio krašto 
senienų muziejus turi įsirašęs šiuos duomenis apie Švedų krašto 
kultūrinimosi laikotarpius. Kaulinis, virtuvės išmatų ir kirvelių 
iš titnago, dolmenų akmeninis laikotarpis tebuvęs iki 2000 metų 
prieš Kristaus gadynę. Nuo 2000-1000 m. prieš K. jau buvęs 
bronzinis. Nuo 1000-500 m. - jau geležinis, keltų, autochtonų 
kultūros laikas. Čia prasideda rymėnų, arabų ir iš viso Rytų 
kultūros įtaka iki pasibaigiant tautų sąjūdžiui, iki 500 m. krikš- 
čionybės eros. Tada patys švedai ima nerimti: jie švaistosi po 
visus vandenynus, pasiekia Ameriką, Europoje kuria valstybes, 
kolonizuoja visą Pabaltijį. Tai vikingų laikai 500-1000 m. Nuo 
1000-1500 m. švedai laiko savo viduramžiais, o nuo to laiko - 
jau naujaisiais laikais, kada jie Europos politikoje vadovavo ir 
su visomis kilnybėmis giminiavosi. 

Švedų pėdsakai visur grandioziniai. Žiūrėk, kokios jų pajūrio 
pilys. Net mūsų piliakalniai pavirto „švedkalniais“, savim už- 
dengdami senąsias mūsų tradicijas; trys tūkstančiai vienų karo 
vėliavų, laimėtų mūšiuose su užpultaisiais, tebekabančių mu- 
ziejuose, bažnyčiose ir panteonuose; muziejai pilni kitokių laimi- 
kių ir garsiųjų karalių paminklų; o tų garsių karalių, karžygių ir 
administratorių, tų Gustavų, Karolių!* — ištisa eilė, o jų padėjėjų, 
riterių, vadų, diplomatų, magnatų, garsėjusių visoje Europoje, 
neperdedant, tūkstančiai. Viename Gripsholmo muziejuje 2000 
jų portretų. Pilnos portretų ir visų įstaigų salės. 

Tarp švedų senienų žymią vietą ima kulto senienos, runomis 
rašyti pagonų ir pirmųjų krikščionių akmeniniai antkapiai ir 
katalikų laikų bažnyčios su tapytomis ir skaptuotomis pagra- 
ženėmis. Yra bažnyčių iš XII amžiaus; yra pasaulyje žinomų 
gotikos bažnyčių (Upsaloje). Tebelaikomi suveriamieji altoriai 
(triptikai) belgų ir Liubeko darbo, dievamunkos, šventųjų sta- 
tulos. Švedai - rimti protestantai; taip pat rimti yra buvę ir kata- 
likai. Turi nemaža savo šventųjų su šv. Erikų. Kunigų viešosios 

maldos knygose, Brevijoriuje, dar neseniai buvo dedamos ypa- 
tingos dalys apie šventuosius „Svecorum et Polonorum““. Kata- 
likams nedraudžiama lankyti ir melstis prie tų šventųjų. Ir patys 
protestantai jais tebesididžiuoja, kai taria: 

-Šita bažnyčia pastatyta šventojo B. — ir taria mums negirdėtą 
vardą. 

Bažnytinio muziejaus švedai skyrium nelaiko: jis sudėtas su 
„Gimtojo krašto senienų“ muziejum ir užima daug vietos. Tur- 
tingas eksponatų kiekybe ir kokybe; berlyniškis daug menkesnis. 
Kitos senienos, sakau, paliekamos vietoje - bažnyčiose, zokris- 
tijose ar net atskirose būstinėse. 

Šveduose dabar dominuoja socialdemokratai, bet religinius 
ir tautinius savo paminklus jie gaubia su nepaprasta pagarba. 
Šitos gimtojo krašto, tėvynės, senienos savotišku švediškai tėvy- 
nišku misticizmu nuteikia lygiai visus švedus ir nešvedus: visus 
daro neatskiriamomis dalelėmis savo praeities ir dabarties; visus 
daro - švedais patriotais, bet taip pat savaimais nacionalistais. 
Švedai kuklūs, niekur savo nosies neriečia, tad pas juos būtų 
absurdas vokiškas - mes esame „über alles“!š. Švedai gyvena 
patys sau, pilnu gyvenimu, tad lyginti su „alles“ jiems nepareina 
į galvą. 

Švedams užtenka savo oro kvėpuoti herojiškomis žygių ir 
kultūros tradicijomis. Jas nuolat atnaujina gausingi eksponatų 
muziejai ir panteonai; tiek ten istorinio turto, kad be vadovo gali 
galvą nutrūkti, o žinovui nupasakojus, išeini kupinas asmeninės 
nuotaikos. Aš jos nė nebandau savo tautiečiams perteikti, nes 
tai būtų lygu garą pro šaltus vamzdžius leisti. Kas tikrai norėtų 
suprasti, kokios kilnybės žmonių sielai duoda su pietizmu ren- 
kami ir laikomi senieji palikimai, kiek jie auklėja ir brendina 
tautos dvasią palikuonyse, tegu patys pavaikščioja po švedų 
konservatorių įstaigas. 

Visą Švedų kraštą, visą moderninę jų sostinę gaubte gaubia 
jų senlaikiai, turį ypatingą sau globėją, valstybės antikvarą (Rik- 
santikvarein) - prof. dr. Sigurdą Curmaną, mums jau gerai pažįs- 
tamą iš Apuolės kasinėjimų; jis gi ir Švedų-lietuvių draugijos 
pirmininkas". Tokios tiesiog graudžios nuotaikos, kaip švedų 

inteligentuose, kai jie kalba apie savus dalykus, aš niekur kitur 
nėsu aptikęs. Jie mylėte myli, ne tik mėgte mėgia kiekvieną pėdą 
savo žemės, pagražintos paminklais. Šveduose, ne kame kitur, 
yra įvykęs faktas, kad dabartis stiprybės semias iš savo praeities. 

Visa tai toli gražu ne romantika, kurią daug kas geba vadinti 
tuščia, dykavidure; ji kukli savo pastovumu, ji sudaro švedams, 
pasakysime, sotinančią atmosferą, sveiką dvasią, yra vokiškai 
„kraftig“?, kaip pastovus, šaltas Skandinavijos klimatas yra „kraf- 
tig“ jų kūnui. Tokioje atmosferoje augti ir bręsti itin pedagogiška, 
ir mūsų jaunimui itin rekomenduotina, ypač dabartiniu metu, 
kai ramios nuotaikos, sielų pusiausvyros yra netekusios Vokia, 
Prancūzija, net ir Anglija. 

Be dvasios pusiausvyros, kuria švedai gali mus pastiprinti, 
jie turi pagaliau dar vieną pažymėtiną, o mums itin svarbų kon- 
tingentą - pasaulinį autoritetiškumą. Geografinė Švedų vieta tiek 
patogi, kad leidžia jiems nesirgti svetimomis politikos ligomis. 
Jie nesikiša į bendrąjį Europos sąmyšį, nesidairo nė sau šali- 
ninkų, o šių įsigyjama šiuo ar tuo juos nulenkiant. Švedas - „sam 
pan'?!. Kuriam karštam kaimynų ginčui ištikus, švedai gali būti 
ir esti objektyvūs teisėjai, patys nesuinteresuoti, tai ir pasaulis jų 
balsą pagerbia, taip sakant, pagal švedų kamertoną nusistato. O 
kad yra tiesamyliai ir drąsūs, nes nepriklausomi, tai, kuriam 
ginčui paaštrėjus, už abejingumo varčios jie nesislepia, neap- 
simeta negirdį, kas ką smaugia, kas rėkia. Iškilus kuriam „poli- 
tinės teisybės“ klausimui (esama gi ir tokių „teisybių“!), švedai 
pirmieji tiria tai nuodugniai ir jau giliu savo įsitikinimu taria 
objektyvią savo nuomonę, niekuo nesivaržydami. 

Ko nepadaro suktoji diplomatija, atstovybė, tai gali padaryti 
bešalė prietelystė, nuo mūsų atstovo Šveduose gerb. J. Savickio 
betariant. Šios prietelystės mums parodyti švedai nešykštūs. Jie 
gausingai lanko mūsų kraštą, tiria jį, daug rašo, daug kuo džiau- 
gias ir net naudojas savo mokslui ir menui. Girdime, kad taip 
pat nemaža švedų savo lėšomis, ligi tik iškilo mūsų sostinės, 
Vilniaus, klausimas, ėmę važinėtis į Vilnių ir ten vietoje tirti tą 
klausimą. Ir rezultatas toks: švedai nerimsta dėl padarytos mums 
politinės neteisybės ir savo balsą kelia už mus, ne prieš mus — 

Vilniaus klausimą sprendžia taip, kaip mes tai suprantame. Mes 
dar nepamiršome švedų ministerio nabašninko Brantingo??, tiek 
drąsiai, su tokiu įsitikinimu stojusio už pavergtąjį mūsų Vilnių. 
Jis tebėra pas mus populiarus, kaip ir p. Lindhagenas. 

Kai visa tai subalansuoji, tai ir nebe taip skaudu, kad eko- 
nominiai švedų kontingentai tuo tarpu mažesni esti už tokius 
pat mūsų kontingentus. Ir nebesinori šaipytis, kai už ekonomiją 
pasiūloma „spiritualia“, už materialybę - dvasios turtai. Tai nėra 
„handel byka naindyka“2. O ir materialieji kontingentai per ilga 
stengiantis išsilygins abiejų kraštų naudai. 


A. A. POVILO MATULIONIES 
LAIDOTUVĖS 


A. a. prof. garbės daktaras Povilas Matulionis jau seniai ne- 
galavo stipra skleroza. Paskutiniais metais buvo jau reikalingas 
ypatingo paslaugymo, tai iš savo namelių Kupiškyje nusikėlė į 
savo dukterį, Mariją Janavičienę, į Aleksandrijos dvarą ties Šiau- 
liais. Puikūs dvaro rūmai, puikus vienatinis aname visos pakur- 
šės krašte reginys, tolimi horizontai nuo aukštumos, darbščių 
žmonių įtaka - inžinierius Janavičius turi čia pat plytų fabriką, 
jo seselė, mokyta agronomė, dvaro ūkį veda, p. Janavičienė tre- 
jetą sūnelių auklėja - galėjo daryti ligoniui geros raminančios 
įtakos. Deja, profesorius ėmė sirginėti plaučių uždegimu - tris 
ar keturis atvejus. O plaučių buvo iš jaunumės menkų; „tevežu- 
si“ itin stipra širdis. 72 metus einant, kaip ir a. a. Andriui Matu- 
laičiui', uždegimas buvo nebenugalimas, ir prof. kovo 14 d. naktį 
mirė. 

Dar sekmadienį, kan. V. Jarulaičiui? teikiant ligoniui palai- 
minimą, itin meilingai kalbėjos su dvasininku, dėkojo jam, pa- 
kartodamas, kad Aukščiausią Dievą visados pripažindavęs ir 
niekados prieš Jį „maišto nekeldavęs“. Ir tiesa, galiu patvirtinti, 
kad P. Matulionis, griežtas tautininkas, buvo ir griežtas konser- 
vatorius. Tautos tradicijas, tad ir konfesines, laikė giliausioje 

pagarboje. Kur tik buvo, jo būstinėje visados kabėjo kryžius, ir 
ne kartą, Jį rodydamas, išsitardavo: 

-— Va, šitas neapvilia, reikia Juo pasitikėti. 

Vilniuje beveik nė vieno šventadienio neapleisdavo, nedaly- 
vavęs pamaldose šv. Mikalojaus bažnytėlėje. O kultūros darbą 
tedirbo su dešiniaisiais; su kunigais ėjo išvien ir sutartinai, tik į 
realųjį darbą mokėdavo įjungti ir bet kurios linkmės žmogų. 
Kultūros darbe jis linkmių kaip ir nepripažindavo. Jis sakydavo, 
kad visi turi plaukti bendra tautybės upės linkme. Anot J. Vilei- 
šio, pažangieji nepripažindavo „nepažangaus“ Matulionies, bet 
vis dėlto taip darydavo, kaip jis pravesdavo. 

Aleksandrija turi savo gražiai sutvarkytus kapelius puikiame 
kalnelyje ir pušynėlyje. Čia laidojama su kunigu. Čia Jonaičių 
giminės rūsyje gavo atsigulti ir a. a. Povilas. Kan. J. Tumas, 
nabašninko prietelius ir nuo 50 metų draugas, taip pat Vytauto 
Didžiojo universiteto Humanitarinių mokslų fakulteto ypatingai 
deleguotas, su Dotnuvos Žemės ūkio akademijos studentais (jų 
atvažiavo 50) ir jų muzikos mokytoju atlaikė gedulines pamaldas 
prie kūno. 8 val., asistuojant keturioms Dotnuvos korporacijų 
vėliavoms, prie didžiojo altoriaus paskaitė gedulinės Mišias. 
Sugrįžę į dideles Aleksandrijos būstines, per ištisas dvi valandas 
kalbomis gerbė šį didį pozityvųjį kultūros veikėją. Kalbėjo kan. 
J. Tumas, kan. V. Jarulaitis, rektorius Tonkūnas“ ir profesoriai, 
Žemės ūkio ministerijos ir Ūkio Rūmų atstovai, miškininkų at- 
stovai, mokyklos ir organizacijų atstovai, Kupiškio delegatas, 
studentų korporacijų atstovai ir pati nabašninko duktė. 

Visos kalbos turėjo širdingo pobūdžio, gilios pagarbos ir 
dėkingumo. A. a. prof. P. Matulionis buvo tautininkų korpo- 
racijos garbės narys. Tad per visą laiką bet kurios iškilmės proga 
Ž. ū. akademija sveikino buvusį per penkerius metus savo rek- 
torių ir Lietuvos miškininkystės sudarytoją. 

Agir vertas buvo. 1918 m. rudenį pasiėmęs tvarkyti Lietuvos 
Miškų departamentą viceministerio teisėmis, davė specialiajai 
miškų literatūrai pagrindinių raštų. Miškininkai prisipažįsta, 
kad iki šiol tie raštai esą vienatiniai žinių ir terminologijos šalti- 
niai. Rusijai tarnaudamas, irgi yra parašęs vertingų raštų, ypač 

medžių taksavimui ir jų augimui tabelių, kuriomis visa Rusija 
naudojos. Specialieji Povilo Matulionies mokslo darbai turi dau- 
giau kaip 50 vardų. 

Dirbo su miškininkais, su botanikais, su žuvininkais, su geo- 
grafais Maskvoje, Petrapily, Varšuvoj, Vilniuj. Buvo mokslo 
draugijų narys bendradarbis, o kultūrai pakirdusios lietuvių 
visuomenės brendintojas, įstaigų kūrėjas, scenos meno populia- 
rizatorius etc. Neatsisakydavo nė nuo kurios kultūrinės orga- 
nizacijos iki pat Lietuvai pagražinti draugijos. 

Gimęs 1860 m. rugsėjo 5/17 d. Kupiškyje, ypatingoje globoje 
laikė tą miestelį ir jo piliakalnį; steigė liaudies namą, buvo visų 
kupiškėnų „senelis“ autoritetas. Tokių glaudžių ir širdingų san- 
tykių su gimtuoju kaimu vargu bau mes rastume kame kitur. 
Mūsų inteligentai nuo kaimo nutolsta. 

1873-1882 m. išėjo Dinabarko (Dauguvapilio) realinę mo- 
kyklą. 1885-9 m. Maskvoje Girininkų institutą. Bestudentau- 
damas institutui sudarė vertingų augmenų anatomijos albumų. 
Matulionis buvo puikus grafikas. Paskui buvo miškų taksatorius 
Kauno ir Vilniaus gub., nuo 1894 m. reziduojąs Vilniuje. „Čia 
prasidėjo tautos žadinimas“. 

P. Matulionies pavaidinta Vilniuje rolė istorinė. Vienu sa- 
kiniu jos nepasakysi (Sk. Žemės Ūkio Akademijos Metraštį, 
1924-26 m., 154 psl.). Nepriklausomojoje Lietuvoje P. Matu- 
lionis jau tik atsiiminėjo garbės titulus: ordinarinio profeso- 
riaus, Akademijos rektoriaus, Gamtos fakulteto garbės daktaro, 
Respublikos Prezidento Stulginskio reskriptą, Prezidento Sme- 
tonos Gedimino ordino žvaigždę, tautiškojo jaunimo garbės 
nario, ministerių padėką etc. Bet vienas iš „12 apaštalų““, su- 
prask, lietuvybės Lietuvos rytuose, tebuvo prieš karą, kada to- 
kių įžymybių buvo reta. 

Mirė dar vienas stambus veikėjas, atkaklios dvasios, pozi- 
tyvaus nusistatymo veikėjas. Nuėjo į istoriją ir iš jos lapų nebeiš- 
dils, nors iš gyvųjų atminimo buvo pradėjęs dilti. 

Paskutinis žymus prof. Povilo Matulionies veikalas, jo paties 
lėšomis brangiai išleistas, yra „Vadovas dažniausiems medžiams 
ir krūmams pažinti iš medienos, galūnių, lapų ir vaisių“. Sudarė 

prof. M. Turskis ir L. Jašnovas* Maskvoje. Vertė iš rusų kalbos 
trečio leidimo prof. P. Matulionis. Kaunas, 1924 m., 112 p., V 
lentelės. Su iliustracijomis tekste. Su... šia dedikacija man: 
„Dinabarko laikų Draugui geram Lietuvos žmogui kanau- 
ninkui Tumui vertėjas 1924.XI.23. Kaune“. 
Jokių turtų nepaliko, o vargo daug. 


MOTINA - SAVO ŠEIMOS VIDURKIS 


Laikyk pagarboje savo motiną per visas jos 
gyvenimo dienas, nes turi atsiminti, kokiuos ir 
kiek pavojų ji kentėjo dėlei tavęs savo įsčiuje. 

Tob. 3, 4-5! 


Pirma įsidėmėtina pastaba. 

Gražiojo mėnesio pirmą dieną jau kelinti štai metai skiriame 
gražiajam tikslui - motinoms pagerbti. Raštais ir kalbomis gau- 
siai pareiškiame meilės ir pagarbos tebegyvoms motinoms. O 
mirusioms? Ar su jomis mūsų sąskaitos baigės, ligi tik jas po 
velėna pakišom? Mūsų religija įsako bendrauti ir su nabašnin- 
kais. Tad prašom nepamiršti: nuo kitų metų našlaičiai savo na- 
bašninkes motinas malda gerbia, susirinkdami Sumos klausyti. 

Dabar dėstau, kad motina pati savaime turi būti visai savo 
šeimai svorio vidurkis, per visą savo amžių visus spiesti aplink 
save. Jei ji to savo uždavinio nepadarys, vaikams neįkalbėsi, kad 
ją gerbtų ir mylėtų. Meilė ir pagarba tenka pačiam laimėti, pa- 
čiam sugebėti tokiais liežuviais kalbėti, kad tau palinktų širdys. 

Pav.,rusų vienavaldis, kol patenkindavo savo valdinius, jiems 
nereikėjo įkalbinėti, kad „Dievo Pateptinį“ gerbtų net atsiklaup- 
dami (Šaliapinas?, kaimiečiai), o rusų šventėse karštai melstųsi 
už caro giminę. O kai vienavaldis pradėjo nebepatenkinti, nieko 
nebepridėjo monarchistų pastangos jį aukštinti; nepadėjo nė 
valstybės remiamos ultrapatriotinės Mykolo Arkangelo ar Tik- 
rųjų rusų draugijos*: valdiniai nebejautė pareigos už savo carą 
išlieti paskutinį savo kraujo lašą, kaip buvo prisiekę. Cerkvėse 

besirodė organizuotieji caro gerbėjai, oficialieji asmens - tie, 
kuriuos vienavaldis pats palenkė sau. 

Kas įkalba kūdikiui savo rankeles tiesti į savo motiną, glaustis 
priejos, ristis jai ant kelių ar slėptis už jos sijono pavojų pajutus? 
Kūdikio pasitikėjimas savo motina toks, kad jam nėra pasaulyje 
galybės, įveikiančios motiną. Tokį pasitikėjimą laimėjo motina 
gimdytoja, motina žindytoja, motina nešiotoja, prausėja, liū- 
liuotoja, motina ligintoja, bučiuotoja, glamonėtoja, motina gynėja 
nuo visa pikta. Nei religijai, nei mokyklai, nei draugei netenka 
pirštas pridėti, kad kūdikis gerbtų ir mylėtų savo motiną. 

Bet kūdikis jau vaikas. Ir jo meilė bei pagarba tenka motinai 
laimėti. Vienos motinystės, vieno pagimdymo darosi nebegana. 
Pamestinukas ar tyčia prieglaudai įduotas auklėti vaikas išaugęs 
vargu jaus meilės prisirišimą prie moteriškos, kuri tik prisipa- 
žino esanti jo motina. Nelabai patikėtini knygų aprašymai, kaip 
nežinomi tėvas ar motina ūmai grįžta į vaiko širdį; kai vaikas 
neturi bent kūdikio tradicijos, neatmena motinos trūso aplink jį, 
jis tik romantiškai gali gerbti ją, visai nejausdamas meilės. 

Su vaiku nauji motinos rūpesčiai. Su kūdikiu buvo daugiau 
fizinio vargo, su augančiais vaikais prasideda dvasiniai vargai. 
Maži vaikai - maži rūpesčiai, dideli vaikai — dideli rūpesčiai. 
Kaip pirma terūpėjo, kad kūdikiai augtų pajėgūs gyvenimu 
džiaugtis, dabar ima rūpėti, kad vaikai augtų gerais krikščio- 
nimis, tad ir gerais piliečiais, kad laimėtų pagarbią vietą čia 
žemėje ir amžinąją laimę ten danguje. 

Viskas laimėti tenka tvirta savo valia, įtemptomis savo pa- 
stangomis, planingu gyvenimų; viską prarasti lengviau: tam 
padeda pačios gyvenimo pinklės. Dabar jau reikia padėti vaikui, 
kad beaugdamas pilnėtų gražių pradų, teisingumo ir teisėtumo, 
gailestingumo ir tikėjimo. Viso to įkvepia motina, sutvirtina 
religija ir mokykla. Jei motina nebus krikščionintoja, nebus ir 
pilietintoja. Tikroji vaikų auklėtoja - motina, nors ji neišmanytų 
jokių dirbtinių metodų. 

Motinai tenka daugiausia šnekėtis su savo vaikais, pradedant 
nuo rytmetinės bendros maldos su jais ir per visą dieną apie 
einamus nuotykius, neišskiriant nė mažiausių. Motina seka aliai 


+ 373 


žingsnį savo vaikų ir drauge su jais aptaria kiekvieną jų žingsnį, 
bendraujant su vyresniaisiais jų darbuose ir pramogose, o su 
savo amžininkais žaidimuose. Motina — moteriška, kaip ir vaikai 
iš esmės plepūs, tylomis nežygiuojas ir pažygiavę nenutyli. Čia 
motinai ir progos kiek tik nori nagrinėti kiekvieną vaikų menk- 
niekį, kurį tik jie patys aikštėn iškelia, ir įvertinti jį. Gink Dieve, 
ne moralizavimo dėlei, — tai būtų nuobodžioji pamoka; priva- 
lomumas varžo ir esti įkyrus, nuo prievolės stengiamės išsisuk- 
ti, - bet malonaus pašnekesio vyresniojo su jaunesniuoju. Vai- 
kams itin patinka, kai didieji juos dėmėjasi. Ot, čia per motinos 
lūpas ir sunkias viskas žmoniška ir dieviška ir tuo nektaru girdo 
jaunas širdeles. 

Tegul pirmiausia iš savo motinos vaikai pajunta, kad begy- 
venant niekas jam nieko bloga neatleis ir nieko gera neužmirš. 
Tegul iš jos supranta baisiausią dalyką, kad bet kuri blogybė ar 
gerybė savaime pasižymi sieloje, kaip fonografo plokštelėje, 
paskui gi pasikartoja blogais ar gerais darbais, o tai išlieka iki 
pat paskučiausio visuotinio viešojo teismo. Žmogaus siela bus 
regima kaip ekrane ir pasiduodanti bet kieno teismo, ne tik 
Dievo teisingojo. 

Koks gražus motyvas saugotis bloga, daryti gera, jaustis mo- 
tinos sudaromojoje atmosferoje, kad gerėji, ne blogėji! Kokia 
laimė tiems vaikams, kurie ilgai ilgai esti betarpiškai toje atmo- 
sferoje, kuriems visiems motina esti vidurkis, kur sunešami visi 
džiaugsmai ir sielvartai. 

- Ar besuvažiuojate jūs, gausingi savo šeimos atstovai? 

~- Kur besuvažiuosi - motinos nebėra... 

Taip pasikalbama su turėjusiais laimę turėti motiną - centrą. 

Bet vaikai jau vyrai, moterys, nuolat nusidedą Dievui, savo 
artimui ir pačiam sau. Sunkiausia atsiskaityti savo motinai. Žmo- 
niškiausias nuodėmių klausytojas vis dėlto esti oficialus, šaltas 
ir abejingas: taisysies — pats laimėsi, nesitaisysi - o kas man 
darbo! Aš nebeatsakomas. Motina — teisėja niekad nesiliauja 
žiūrėjus savo vaikams į sielą, omine atspėdama ir tai, ką vaikai 
slepia nuo kitų, gal net patys nuo savęs. Motina nujaučia, kuris 
jos tebėra skaistus, kuris ne, į tą pusę ypač kreipia savo dėmesį 

ir maldą, ieško priemonių paveikti ir sėkmingiausiai paveikia 
ne protu ir logika, bet tuo pat motiniškų plepumu, kurs tiek 
mielas malonus buvo mažystėje. Gyvenimo sučiurintas savo 
motinos sieloje maudytis maudos, visa nedora plaunas. Ko nepa- 
veikė bausmės, gėdinimai, įkalbinėjimai, tai paveikia motiniška 
meilė ir skaistus jos sielos oras. Kūnui ir sielai geriausios atos- 
togos - pas motutę. 

Pas motutę, kuri pati kilnaširdė, tyra ir teisinga kaip pats 
Dievas; kuri per visą savo amžių atsideda savo šeimai, alsuoja 
visos šeimos alsavimu, serga visomis jos ligomis, džiaugias vi- 
sais jos džiaugsmais, kuri sudaro centrą be jokių atlyginimų, 
visos šeimos svorio centrą. Bepiga tokiai šeimai kalbėti: atmin- 
kite, kokią motiną turėjote! Gerbkime ją ir mylėkime, ar ji gyva 
tebėra, ar jau mirus. Bepiga įkalbėti. 

O kaip įkalbėsi vaikams, kad jie gerbtų ir mylėtų tokią savo 
motiną, kuri yra nuodytoja, žmogžudė, egoistė, paleistuvė, tvir- 
kintoja? Deja, neįkalbėsi, kai vaikai to nejus savo širdyse. Tad 
įsikalbinėdami gerbti ir mylėti motinas, drauge ir iš pačių reika- 
laukime, kad jos būtų to vertos, natūralus šeimos svorio centras. 


DĖL „LIETUVIŠKOSIOS 
ENCIKLOPEDIJOS“ 


VI-12 d. baigiasi metai, kaip paleistas prospektas savojo visų 
mokslų žinyno, Enciklopedijos'. Visų mokslų! Juk tai univer- 
sitetas! Ištisas trumputis universitetas. Aukštoji mokslo įstaiga 
išeiti ne bet kam skirta: tam reikia ilgo pasiruošimo ir nemažų 
lėšų. Bet tuo pasiteisinti šiandien nebegalima: jei tu dedies inteli- 
gentu, jei tu dirbi kurį viešą darbą, jei dalyvauji valstybės val- 
dyme, tu nebegali nežinoti bent vardais visų mokslų ir jų šakų, 
jų terminologijos. Antai publicistika; jau kaip norėtų, kad perio- 
dinius leidinius skaitytų, vadinasi, pirktų ko plačiausios minios, 
o jos nežinojimui nepataikauja — rašo, kaip kad visi skaitytojai 
būtų išėję universitetą. 

Tai kas gi daryti tiems, kurie nėra universiteto matę? Reikia 
nors iš tolo jis pamatyti, nors tik apgraibyti, ko jis moko; reikia 
skaityti Enciklopediją. Skaitai rimtą laikraštį. Štai tau negirdėtas 
ar ne visai aiškiai suprantamas terminas. Jei taip ir paliksi, nieko 
nebūsi laimėjęs iš gero rašto. Nesupratai ko, neik pro šalį; tuojau 
imkis mokslų sąrašo, Enciklopedijos, ir per penkias minutes be 
jokio vargo suradęs reikiamąjį žodį, jau išmanai, jau gali sekti 
publicistą, gali net šnekėtis su juo gyvu ar rašytu žodžiu. 

Kaip beraštis šiandien nebepasiteisina tuo, kad tėvai jo neiš- 
mokę skaityti ir pasirašyti: neišmokė, tai pats išmok; taip ir 
bemokslis ar mažamokslis: neišmokė, nebuvo didelių pinigų ir 
ilgo laiko, tai pats pigiai, temokėdamas po 5 litus mėnesiui, 
papildyk savo žinias iš Enciklopedijos, kuri, be to, kad pigi, dar 
nieko tau nesugaišins laiko. Stovi jos keletas storų tomų čia pat 
parankėje, čiupk vieną, lyg ir nepasižiūrėjus - tiek aišku iš nu- 
garėlės, ko kur yra; paleidai per pirštus lapelius ir nutvėrei neži- 
nomąjį. 

Enciklopedija daugiau kaip Liaudies universitetas. Šiandien 
pasaulis moka ir stengiasi palengvinti mokslo žinių įgijimą. 
Nebeužsimerk, pilieti, bent pro šalį eidamas, kad akies neišsi- 
durtumei. Skaityk nors po truputį ir džiaukis, kad visa ko esi 
pamokomas saviškai, lietuviškai. 

Enciklopedija sudaryti nepigu. Tam reikia keleto dešimčių, 
net šimtų moksle nusimanančių, rašyti sugebančių šviesuolių. 
O kai jie susitarę ir mokslus pasiskirstę surašo, tai dar reikia 
didelių pinigų tam paskelbti. Dideli pinigai susidaro iš mažų, — 
štai reikalas visiems užsisakyti Enciklopedija lietuvių kalba; net 
tiems, kurie yra išėję kurį aukštąjį mokslą; visų mokslų ir uni- 
versitete neišmoksi - tam per trumpas amžius. Manau, kad šiais 
laikais ir kaimo gryčia nebegali apsieiti be trumpojo universiteto 
Lietuviškosios Enciklopedijos pavidalu. 

Piniginė krizė pas mus dar ne tiek gili, kad net nuo mokslų 
tektų užsimerkti. Be to, atminkime, kad į Lietuviškąją Enciklo- 
pediją pirmą kartą patenka lietuviškieji dalykai, kurių net mes 
patys dar buvome nežinoję. Kai priemonių duodama šviestis, o 
nesišviesime, ar turėsime teisės pykti, kai su mumis kultūringieji 

negalės bendrauti? Lyginkimės su šviesuoliais, nors pigiuoju 
būdu - enciklopediškai! 


NUTVERKITE KAUNO CHULIGANUS! 


Ūmai pašokti aukštyn kultūroje nesama galima, bet stengtis 
reikia. Imkime mažą pavyzdį. Kai ėmėm kultūrinti nudriskusį, 
apleistą Kauną, kai ėmėm gatvėje neaptvertose ir nesaugomose 
vietose diegti gėles, kiti tik ranka mojo. 

- Nieko nebus - chuliganai išraus ik vienai. 

Taip ir buvo. Ik vienai nenurovė lysvių - nebuvo kur dėti 
tiek daug. Bet gerokai apravėjo. Vandens rajono darželį beveik 
išglodijo; pasirodė, tarnaitės, prisimeilindamos namų savinin- 
kams, dykai apdiegdamos jų darželius. Subartos kitą sykį nebe- 
darė, ir gėlių darželis Nemuno pakrantėje kasmet marguliuoja, 
o Vienybės aikštėje ir kitur žydi nebenuskinamos ir nenumina- 
mos gražių gražiausios gėlės. 

Nelaimingas tebėra, kaip ir buvęs, Vytauto Didžiojo bažny- 
čios šventorėlis su savo alyvomis. Jos kitkart atsiėjo po 100 litų 
keras, skiepytos; jų žiedų tačiau niekas nepamato, nes ligi tik 
pumpurai susidaro, dar nepražydusius nuglodija, peršokdami 
per smailią geležinę tvorą. Turbūt kad pikantiškiau būtų švent- 
vagilauti. Chuliganai, niekšai turėjo gi galų gale patirti, kad 
alyvos tik medy pražysta, o nuraškytos taip ir nuvysta užsimer- 
kusios. Vadinas, iš tos šventvagystės nėra jokio džiaugsmo nei 
pačiam vagiliui, o žalos tiekai publikos, kuri vaikščioja pro šalį 
abiem šonais. Gėlių tačiau ir iš čia neberauna. 

Pavasario žaliumų išbadėję drasko apylinkės krūmus. Ir jų 
nebeliko. Iš iškilų grįžta jaunimas su didžiausiais glėbiais žy- 
dinčių ir lapuotų šakų. Jais galima visas butas apkaiščioti; deja, 
labai trumpam laikui. Pikčiau čia, kad iškilos tepareiškia barba- 
rybę draskydamos krūmelius: nudrasko ir čia pat ar kiek tolėliau 
visa numeta. Nuklotais keliais gali susekti visą iškilos kelionę 
kaip į nabašninką. O Mintaujoje antai ant Driksės ir Lielupio tiltų 

stovi pokristai ir krūmų „mėgėjus“, grįžtančius su bukietais, 
stabdo ir protokolus surašo. Mūsų niekas nedraudžia, neauklėja, 
nekultūrina. 

Pagaliau skaudžiausia chuliganų ranka kas pavasaris reiš- 
kiasi ant atsviežintų sienų ir tvorų. Miesto valdyba reikalauja 
apsišvarinti. Namų savininkams tai atsieina pinigų, o visas dar- 
bas tą pat dieną niekais paverčiamas: baltos sienos tuojau nura- 
šomos, ne gėdingais Žodžiais, ačiū ir už tai, bet stambiais „or- 
namentais“ — vilniuotais bruožais. Esama tam tikrų juodų ir 
mėlynų paištukų, labai storų, kad paliktų bruožą kaip su pirštu. 
Kas neturi nusipirkęs tokios priemonės, ima paprastą aštrią vinį 
ir giliai vagoja tinką, išbalintą ir sulygintą mūrą. 

Ir stovi Kaunas per visus metus sukiaulintas. Miesto valdyba 
nebereikalauja pakartoti bandymą; chuliganams lieka per am- 
žius gėrėtis suterštais reginiais. 

Kas ir kam tai daro? Čia tikra problema. Ji reiktų išspręsti ir 
sutvarkyti. Tiek stovi sargybinių kaip tik tuose kampuose, kur 
dažniau teršiama: Valančiaus g., kur didelė Bazilikos tvoros 
siena, Prezidento g., kur moksleivių bažnytėlė, na, švč. Trejybės 
ilgas mūras, jėzuitų kolegijos mūrai ir k. Nejaugi jie per tiek metų 
nepasergsti, kas, ligi tik išbaldžius šventyklų ir namų sienas, ima 
bjaurioti. 

Kol buvo Kauno votis Gojus, senapilės lizdas, kur perėjos 
miesto chuliganija ir nė Afrikoje nematyta barbarybė - toks ten 
buvo vaikų „auklėjimas“ gatvei dabinti, dėjome Gojui atsakymą. 
Bet Gojaus kirmėlyną, ačiū miesto valdybai, išdraskė, o šven- 
tyklų sienos tebebjauriojamos. Kiti sako tai esą buities ar net 
„ritualo“ reikalavimas, privalomas rytiečiams. Šiaip ar taip būtų, 
barbarybės autoriai reikia galų gale susekti, smarkiai pabausti ir 
publikuoti. Juk barbarai grasymais iš pradžių kultūrinami. 

Čia, aišku, vaikezų darbas. Bet kas juos pamoko šitokiuo 
būdu žaisti — kitiems darant žalos ir koktaus negražumo? Kurie 
tėvai nori, kad jų vaikų nepakartų ant gėdos stulpo, tegu juos 
sudraudžia! Berlyne nei kitur tokių kiaulybių nesimato. Tai Lie- 
tuvos privilegija. Gyva gėda nuolat matyti nudraskytas sienas! 


+ 378 > 


VYTAUTO DIDŽ. SENAPILĖ 
VĖL TERŠIAMA! 


Prieš keletą metų panerio senapilė buvo Kauno piktšašis. Čia 
augo ir bujojo visos padugnių cnatos — chuliganija, vagilija (į tai 
buvo berniūkščiai jau 9-10 metų ruošiami), galop prostitučių 
„Salonai“ aplūžusiuose kiaulmigiuose. Kiek buvo priverkta, pri- 
prašyta, kad Gojų išdraskytų, kad aplink senapilę atidarytų 
miesto skverą žmonėms atvėsti. Girininko Markelio buvo pra- 
mušta galva skverą aptverti geležine fortų tvora; buvo net pa- 
tiekęs tos tvoros pilną komplektą ir suvežęs į Rotušės aikštę, tik 
imk ir statyk. 

Gojus, ačiū Dievui, išnyko, palikdamas Kauno padugnio at- 
minimą; senapilė nuvalyta, Kaunas nuo ryto iki sutemų ėmė 
lankyti tą nepaprastai gražią, romantišką vietą. Didi istorijos 
atminimai, nuolatiniai kryžiuočių puolimai, lietuvių įgulos gyni- 
masis, šimtai žūstančių ugny ir nuo kardo kėlė kauniečių patrio- 
tizmą, švarino jų širdis, gaivino sielas, kaip tyras upių oras gai- 
vina kūną. 

Senapilė virto Kaunui kilniųjų tradicijų gyvu centru. Praėjo 
keletas metų. Suvežtoji geležinė tvora kažin kur dingo, sodelis 
išnyko, užaugo aukštomis piktžolėmis ir vėl pavirto didmiesčio 
abuojumo vieta. Dabar vėl doram žmogui nebegalima pasirodyti 
Vytauto Didžiojo būstinėje -ji pavirto privilegijuota „šunų vese- 
lijų vieta“. Ne, blogiau: šunes išgaudo rakaliai; dabar šunimis- 
cinikais matę vadina poras, aboliucionizmo vykintojus. Pilnos 
pamūrės, dilgėlynės begėdiškai sukibusių, it pavasario paprū- 
dėje varlių, porų, ciniškai glamžos — „flirtuoja“ nieko nežiūrė- 
dami, kad čia pat atsiranda padorių lankytojų, mergelių, vaikų, 
tėvų. O iš aukštųjų Kunigų seminarijos bendrabučių į visa tai 
žiūri ir piktinasi šimtas auklėtinių jaunikaičių. Jie skundžiasi 
netekę langų; nebėsą galima pro langą pasidairyti po stebuk- 
lingai gražius panerius - juos piktiną naujos mados kekšynai 
atvirame ore. 

Kas gi tai pagaliau yra? Ar Kauno miesto valdyba išpylė arti 
pusės milijono, kad Vytauto Didžiojo būstinėje vėl pasidarytų 

dar šlykštesnė abuojumo vieta? Juk tai tautinė šventvagystė! Lyg 
tai darytųsi istoriniame šventoriuje. Kai šunes šventorių neskiria, 
tai mes juos nuo šventorių skiriame tvoromis ir net užraktais. O 
miesto valdyba nieko nedaro. Mes, sudarytojai Kaunui Vytauto 
Didžiojo būstinės, jo sostinės, tradicijų, ir šiaip jau padorūs pilie- 
čiai, galų gale nebetekome kantrybės ir giliai pasibjaurėdami 
protestuojame. 

Gerbiamoji miesto valdyba! Arba aptverk Vytauto Didžiojo 
senapilę su skveru, kaip buvai ketinusi, sutvarkyk sodelį pub- 
likai naudotis, arba, jei netesi to šiuo laiku, pastatyk bent sargą 
su smaluotu rimbu prostitutėms ir jų varliavyriams. Ag ir buvo 
sargas. Jo būdelė tebestovi, bet sargas išnyko. Krizė jį išvaikė? 
Dėlgi jo algos - nežūsime. O šiaip jau nors Seminarijos bend- 
rabutį uždaryk... 

Pagaliau kada gi bus pabaigta senapilė tvarkyti? Pradedam, 
net įpusėjam ir griebiamės ko kita, sena metę. Lyg vaikai, ne 
miesto tėvai... 

Kauno Kunigų seminarijos ir daugelio piliečių įgaliojimu 
pakelti šį skardų balsą — 

Kan. Dr. J. Tumas 


ŠVEDŲ VĖLIAVOS ŠVENTĖ 


Piliečiai! Lietuviai! 

Iki švedų tėvynės nuo mūsų vos diena kelio — tik perbristi 
Baltiją. Ne toliau ir sausuoju keliu per Berlyną ir Štralzundą. 

Didžiuliame, nuo 2000 kilometrų ilgio, pusiasalyje, šiaurėje, 
gyvena septynių milijonų sena germanų tauta, savo būdu visai 
nepanaši į dabartinius prūsus: ji kukli, rami, darbšti ir labai 
sąmoninga. Tais atžvilgiais švedai mums daug artimesni neg 
kitos tautos. 

Pirmiausia švedai ne rėksniai; jie nesivaidina savo ketinimais, 
betatsispyrę dirba materinės ir dvasinės kultūros darbą ir visose 
srityse pasiekė aukštąjį laipsnį. 

“ Turtingi, mokyti, švedai šiandien pavyzdys taurumo ir teisin- 
gumo. Sakome, teisingas kaip švedas, kaip jo kultūros suomis. 
Liūdnos Kreugerio' išimties neminint. . 

Švedui nieko nėra abuojesnio kaip nesilaikyti pasižadėjimų; 
jis nebendrauja su tais, kurie netesi duotojo žodžio. 

Švedai savo tėvynę rimtai myli ir savo valstybės, tolygu savo 
tautos, vėliavą, jos šventę švenčia sąmoningai, tuo patys save 
pagerbia. 

Švedai nepavydūs ir bendrauti greiti. Jie pirmieji mums ranką 
ištiesė - būkime geri kaimynai, geri sėbrai, pažinkime kits kitą, 
mokykimės iš kits kito. Jie gausiai lanko mus, velija, kad ir mes 
lankytume juos. Net savo lėšomis moko mūsų studentiją šve- 
diškai, kad galėtų pas juos eiti aukštuosius mokslus. 

Visa tai mums miela, malonu, ir mes sąmoningai dedamės 
priejų, kai jie kuo džiaugias, kaip šiandien metine tautos švente. 
Miela, malonu mums pabūti jų kilnybėje. 

Su švedais bendrauti mums ne pirmiena, tik dabar patogiau 
negu prieš du šimtu metų ar prieš visą tūkstantį metų. Kitkart 
drąsūs švedai netilpo savo kailyje. Jie tol tol žygiavo į rytus, kaip 
dabar tebežygiuoja į šiaurę jos ištirtų. Buvo nužygiavę į pat 
vidurį Rusijos, iki Poltavos, ir iki Lenkų-Lietuvių Respublikos 
tolimo Krokuvos miesto. Perbrido per visą Lietuvą, paliko daug 
pėdsakų atminimuose, na, ir nuskriaudė mūsų šalį, kaip visados 
karas nuskriaudžia. Bet tai mes užmiršome, nes jie nešės ir di- 
džių idėjų. 

Iš jų karaliaus Karolio XIP tiek pat daug laukta kaip vėliau iš 
prancūzų Napoleono. Mūsų Radvila, lenkų Opulskis?, dėdamies 
su švedais, nepardavė tėvynę, tik ją gelbėjo, nes kitaip nebuvo 
galima palenkti demoralizuotą lenkų valdžią. 

Iš švedų kuriam laikui dvelkė nauja dvasia: jie sugebėjo 
mums sudaryti aspiracijų vidurkį, ir kažin ar nebūtume šiandien 
laimingesni, jei visas Pabaltijys, Lietuva, Latvija, Estija, būtų 
palikusi politinėje ir ekonominėje sąjungoje su švedais, ne su 
lenkais, ne su rusais, atsilikėliais kultūroje. 

Apsisuko laiko ratas. Štai mes ir vėl dairomės į švedus ir jiems 
panašius, ieškodamies kultūros sąjungininkų prieš apginkluotas 

galybes. Vokiečių „Macht““, bolševikų prievarta neša vergiją, 
nors esame ne Afrikoje. Vergijų nebeturi būti; šis terminas tenka 
iš dabarties žodyno išbraukti, bet tik tada pavyks, kai kultūra 
taps galingesnė už kalaviją. Kultūra nuginkluos valstybes, ne 
suktieji sumetimai. Ir aš lemiu švedams svarbią vidurkio rolę 
kovoje su ginkluotomis galybėmis. - 

Ir mes neatsiliksime. 

Tepalaiminie Dievas ir mūsų gražų ir ramų kraštą Lietuvą! 

Valio Švedija ir Lietuva! 


DEMOKRATINĖ PUOTA 


~ Šiemet į mano vardines prašom į mano tėviškę, į Lėną ir 
Užulėnį: noriu su saviškiais pasimylėti. Vis su ponais, su po- 
nais... - kalbėjo mūsų Respublikos Prezidentas p. Antanas Sme- 
tona. 

Mūsų Prezidento gimtoji vietelė - Užugiris (antropus miš- 
ko - Pagirys), keturi kaimai ir Radvilo dvarelis. Lėno ežeras su 
šiomis gyvenamomis vietelėmis sudaro aikštę dideliuose miš- 
kuose, į visas puses bent po mylią jų. Visa vieta slesna, drėgna, 
tai ir teauga baltmiškis; skujinių niekur nesimato. Žemė nederli, 
baltmolis, įmirkusi, ir tos po nedaug. Ir Lėno vardas reiškia ne 
ką kita, tik traką, kirtimą, šlapiašilį. Tai maža Sūdavija, praša- 
laičių nelankoma, pasislėpusi vieta. Sk. Vaižganto „Jaunosios 
Antano Smetonos dienos“,7 p.! Į tą raštą tenka ir Užugirio vieta- 
vardės derinti, jų nekraipyti. 

1923-27 m. kunigai J. Kazakevičius ir J. Laugalis2 855 užugi- 
rėnams pastatė gražią mūrinę bažnyčią, įsteigė Vadoklių (ne: 
Vaduoklių) filiją. Bet statyba nepavyko - teko pamatuoti iš naujo; 
nebuvo nė didžiojo altoriaus. Girdėjome ta bažnyčia rimtai susi- 
rūpinus p. Prezidentą: parūpinus iš Ministerių Kabineto 15 000 
pašalpos, iš savo kišenės pridėjus 10 000, padirbdinus altorių, 
tapytojui užsakius šv. Antano paveikslą. (Lėno bažnyčia statyta 
šv. Antano Paduvėno vardu.) Taip pagaliau sutvarkyta bažnyčia 

šiemet turėjo altorių pašvęsti kaip tik per didžiuosius savo šv. 
Antano atlaidus. Tą ceremoniją atliko Raguvos dekanas Pane- 
vėžio kapitulos prelatas Jonas Maciejauskas3, Vytauto D. ordino 
kavalierius. Susirinko visa apylinkė. Iš Kauno atvažiavo bent 50 
savųjų ponų (lietuvių). Po Mišparų visi nuvyko Užulėnin, aplink 
ežerą, lyg tyčia sodinta kelių kilometrų alėja. 

Užulėny ankštybė. Sėdybėlės siauros ir trumpos, o susiskal- 
džiusių dar mažesnės. Smetonai tebuvo ketvirtininkai, keturi ant 
valako, po 4 ha. P. Antano tėvas pripirko dar 3 ha; vis dėlto tai 
labai smulki dalelė. Dabar jau vėl valakininkas jo paveldėtojas 
vyresnysis brolis, bet neturtas tebesimato: rūmas tebėra senas, 
nuo pusės šimto metų maža arba ir visai negerintas. 

Mažutis sodelis tarp rūmo ir gatvės aptiestas brezentu, kad 
šimtą svečių dengtų nuo saulės. Karo orkestras, Kauno choras, 
giedojęs Mišias, gausios kaimiškos vaišės, Prienų brovaro atva- 
žiavęs šaldytuvas su pirmos rūšies bairišiu*. Visa tai darė nepa- 
prastą nuotaiką. Stalan sėdo per triskart. 

Lietuvos Prezidentas, nepriklausomybės rūpintojas, čia šei- 
mininkas, ne svečias. Jis aukštus savo svečius ir patį Taujėnų 
kunigaikštį Radvilą mielai vedžiojas, rodydamas dūminės gry- 
čios liekanas, aukštinį, negrįstą aslą, viralinę su girnomis ir ma- 
žyčiais langeliais, mažytį apluoką, mažytes ūkio trobeles. Brolis 
valakininkas dar neįsigyvenęs, o jau ir senas, 73 m. 

Čia ūkio menkysta, čia milžiniška brezentinė palapinė šimtui 
svečių puotauti darė nepaprastą kontrasto įspūdį. Kai kada buvo 
kiek nejauku, o kilnu, kaip pas A. Žukauską-Vienuolį Anykš- 
čiuose poeto Baranausko klėtelėje. Šeimininkas jautės laimingas; 
visa jam atminė vaiko dienas, užuomazgą didžių dalykų. 

Pietus pabaigė šeimininkas turbūt niekados nepamirština 
kalba. A. Smetona - oratorius, ne plepys. Jis sugeba Platonuš 
pasekti ir duoti tokio turinio, kuris tenka atminti ir kartoti. Gaila, 
kad nebuvo stenografo. Šita kalba privalėtų rastis kiekvieno 
rankose, kas panorės kalbėti apie pirmąjį nepriklausomos Lie- 
tuvos prezidentą ir tikrai demokratinę jo nuotaiką. 

Mylimais ir meilingais pavadinęs visų rūšių svečius, orato- 
rius ramiu, lyg svajonės balsu kreipės pirmiausia į Lietuvos 

diduomenę, į ministerius tad, į kunigaikštį. Girdi, ar aš sapnuoju 
ar ką? Regite, kaip visa to maža ir menka buvo, kai aš augau ir 
mokiaus, kai ruošiaus dirbti Tėvynei. Bet ir visoje Lietuvoje taip 
buvo - siaura, nekultūringa, niekas mumis nesirūpino. O kai 
ėmėm patys rūpintis, regi, ko susilaukėm! Šiandien aš esu visos 
Lietuvos, nebe Užulėnio šeimininkas, ir mūsų pasižiūrėtų va- 
žinėja platus pasaulis. 

Daugiau visa kalba krypo vien tik į užulėniečius. Oratorius 
sakė —ir čia užtroško ašaromis ~ keliolika metų jutau jūsų, mano 
broliai kaimynai, vargą ir skurdą; jutau iš tolo studentaudamas. 
Buvo griaudu, bet ką aš galėjau padaryti, kad Užugiriui pasi- 
darytų geriau? Šiandien aš galiu. Jūs dabar turite kelią, nusau- 
sintus laukus, skirstomus vienkiemiais. Visa kita jau prigulės 
nuo jūsų pačių. Jūs sočiai aprūpinti mokyklomis. Švieskitės, nes 
šviesoje laiminga ateitis. 

Klausėmės tos ilgokos kalbos. Moterys plūdo ašaromis, vyrų 
sviro galvos. Visi vaizdinosi Lietuvą kone prieš 500 metų, ky- 
lančią iš pelkynų ir girių į kultūrą, į organizaciją, kylančią ma- 
žomis savo jėgomis skyrium ir didžia pajėga drauge. Lietuviai 
patys sau daug ištesėję ir dabar niekam nieko neskalni. 

Ir jautei, kad Nepriklausomos Valstybės vadas čia yra dalelė 
tos galybės ir kaip tik galingas nesiskirdamas. Eime, aš vesiu, 
jūs tik klausykite ir sekite, - antai šviečia graži ateitis, laisva ir 
soti. 

Va, kur esama tikrojo demokratizmo, galvojome ir džiau- 
gėmės. Ir kokios menkos papliauškos rodės tie visi šūkavimai 
apie demokratizmą: ne šūkauti reikiama, bet išvien su demosu 
gyventi; jei tau pakenčiama jo buitis viltimi geresnės ateities, jei 
rankomis susiėmęs skubi pluši į kultūrą, tu demokratas. 

A. Smetona dar sykį atvėrė grynai liaudišką savo sielą ir tokią 
savišką, kad nieko nebesimatė Pirmojo Valstybės Piliečio aureo- 
lės; matės tik eilinis darbininkas, tik daugiau už kitus nudirbąs. 

Ja, vardinės švęsti liaudyje ir su liaudimi prasmingiau... 

VYSKUPAS ANTANAS KAROSAS 
1907.VI.16 d. konsekruotas 


Jo Prakilnybė Vilkaviškio vyskupijos Ganytojas Antanas Ka- 
rosas šiemet birželio mėn. 16 d. sueina 25 metus kaip buvo kon- 
sekruotas Doritėjos vyskupu in p. inf.! ir paskirtas Lucko-Žito- 
miriaus vyskupo Niedzialkovskio? sufraganu. Vadinas, sulau- 
kėme nepaprasto jubiliejaus: kuris čia kunigas tiek ilgai išvys- 
kupauja! O laikraštyje matome paskelbtą parapijos lankymo 
maršrutą: Šakiai-Sudargas VI. 11-16 d. Šios mįslės įspėtų teko 
nuvažiuoti į patį visų gerbiamąjį Jubiliatą Vilkaviškin. 

Vyskupijos Ordinaro gyvenama kurijoje drauge su trimis jos 
nariais gražiuose ir erdviuose buvusio dvaro rūmuose dviem 
aukštais. Turima čia pat ir koplytėlė šv. Mišioms laikyti. Ga- 
nytojo čia gyvenama kukliai ankštuose kambariukuose, apsikro- 
vusio žurnalais ir kitokia literatūra. Pasivaikščioti platus takas 
per sodą į puikų liepyną gale, bet išmindžiotas siaurai — to vieno 
vaikščiotojo. Lengva spėti, kad čia tevaikščiojama vienišo. 

Ten aš ir aptikau Ganytoją po popietinio poilsio su visu glė- 
biu žurnalų. Atsiminiau ir kitą jo būstynę, kur sode matės to 
vieno žmogaus išmindžiotas takelis. Vadinas, Ganytojo tebesa- 
ma tokio pat vienišo, galvotojo sau pačiam. Ar galvotojo „publi- 
cistiškai“, skaitytojo dienos naujienų laikui sugaišti? Ne. Eksce- 
lencijos vyskupo Antano skaitoma reikalui, reaguojama į nuoty- 
kius, turima savo nuomonė ir „politika“, tik jie pareiškiama 
galutinu sprendimu administracijos reikaluose, ne tuščiu ginčų. 
Bet kai pareiškiama, tai pastoviai, neatšaukiamai. Ganytojas 
Karosas tebeturi savo nuomonę, susidarytą blaiviu, praktiškų 
protu ir gryna sąžine. 

- Kaipgi čia dabar pasidarė, Jo Mylista: mes rengiamės jubi- 
liejų minėti, deputacijas siųsti, o tą dieną būsite Sudarge? 

Į mano paklausą atsakė ramiai, bet ir abejingai: 

- O kad tų „jubiliejų“ bene per daug. Šiais sunkiais metais 
lyg ir nepriderėtų puotauti. O publicistika vis tiek pamatys tai, 
kas iš manęs buvo viešajam dalykui; kunigai pasimels tą dieną 
bažnyčiose, tai ir pakaks. 

Sunku buvo nesutikti su ta laiko nuotaika ir nepagerbti Baž- 
nyčios didžiūno kuklumo. Vis dėlto palikti toks retas atsitikimas, 
jo nepažymėjus, būtų nepatogu ir istorijai skriauda. Manau, kad 
bent altorius Vilkaviškio seminarijos bažnyčioje būtų dedikuotas 
ilgam vyskupo Antano ganytojavimui atminti. Jei tai įvyktų, 
sumokėsiu savo dalį 50 litų. Tai dvasiškių dalykas prie savo 
maldos tą dieną pridėti ir auką; ne tos vienos Vilkaviškio vys- 
kupijos dvasiškių, bet ir kitų, kilusių iš buv. Žemaičių vysku- 
pijos, kuriai Jubiliatas gražiąją pusę savo amžiaus pratarnavo ir 
paliko vien ramius, malonius atminimus. Jei iškils kitas projek- 
tas, pritarsiu ir kitam. 

Visuomenei dera atsiminti Ganytojo Jubiliato asmuo, kaip jis 
pasireiškė pirma ir paskui. 

Man teko dėlei vyskupo Antano platėliau rašyti apie lietu- 
vių-lenkų santykius, kurie 1910 m. teko reguliuoti, apsiėmus 
valdyti Seinų vyskupiją, susidėjusią anuomet iš lietuvių ir mo- 
zūrų, iš Suvalkų ir Lomžos gubernijų. Sk. „Vilties“ 1910 m. 70- 
71 nr.: „Seinų Vyskupo Antano II ingresas'“, kur man teko atsto- 
vauti „Vilties“ redakciją. Laikams pakitėjus, dabar kitokių žine- 
lių duosiu. 

Vyskupas Antanas Karosas yra gimęs 1856 metais vasario 
26 d. Vėjeliškių vienasėdyje, ties pat Anykščiais, iš karališkių, 
laisvųjų tėvų. Vėjeliškiai - dvejetas valakų geros žemės, tėvai 
tad buvo kaimiškai pasiturį; vis dėlto jų gabius, mokslius vaikus, 
tris sūnus: Antaną ~ teologą, Kazimierą - mediką ir Klemensą - 
susisiekimo inžinierių, - padarė du motinos broliai: Nikodemas 
ir Tadas Meškauskiai*, Vilniaus vyskupijos kunigai. Buvo ir 
trečias geras Karosų prietelius kaimynas - Skiemonių filijalistas, 
iš suvalkiečių kilęs, bet Varnių seminariją išėjęs kun. Katilius“, 
paskui nukeltas į Joniškio Rudiškius. Puikaus geraširdžio būta 
to kun. Katiliaus. Jis mėgo gabius ir nepaprastai dorus Karo- 
siokus gimnazistus, o paskui studentus ir atostogų metu juos 
kviesdavos pas jį pagyventų. Karosiokai mielai naudodavos to 
savo prieteliaus vaišingumu ir buvo dažni svečiai Rudiškiuose. 
Kun. Katilius be visa to nieko nepadėjo eiti mokslus, kaip kiti 
manė. 

Mokslus Karosiokai ėjo Šiaulių gimnazijoje. Antaniukas iš pat 
pradžių pasirodė nepaprastai gabus ir tuojau pagavo visų peda- 
gogų širdis. Sako, kad visi luošieji, kreivanugariai esą nepa- 
prastų gabumų, gyvo proto ir plačių aspiracijų. Be viso ko, Anta- 
niukas buvo nepaprastas piešėjas. Tiek nepaprastas, kad lankant 
Lietuvos mokyklas ministeriui Tolstojui su Vilniaus mokslo apy- 
gardos globėju Sergijevskiu“, Šiaulių direktorius Firsovas, šiuo 
tuo vizitatoriams pasigirdamas, pirmiausia parodė trečios klasės 
Antano Karoso piešinius. Aukšti lankytojai buvę sužavėti. Mi- 
nisteris šūktelėjęs: 

- Paskirkite jam stipendiją! 

Ruskintojas Sergijevskis ir čia neiškentęs: 

- A kakovo on veroispovedanija?? 

- Katalikas, — jam atsakę. 

- Eto ničevo, - nuraminęs „zapadniką“? ministeris. 

Deja, Antaniukas tą stipendiją vienerius metus teėmęs; pas- 
kui ją nusukę, o kad būtų palikę, gal būtų išsiauklėję talentingą 
menininką. Dabar A. Karosas piešti liovės ir tik seminarijoje 
griebdavęsis „pritaikomojo meno“, kai draugai paprašydavę 
vinjetėmis iliustruoti jų diplomus. Kalbama, kad A. Karosas 
neiškentes nepailiustravęs ir savo magistro disertacijos, bet tai 
netiesa. 

1875 m. išėjęs šešias klases, A. Karosas ūmai nusprendė tapti 
kunigu ir pakilo važiuoti į Žemaičių kunigų seminariją Kaune. 
Gimnazijos vyriausybė, papratusi matyti Karosą rimtą ir gabų 
mokslininką, sujudo subruzdo stabdyti ir raišyti, kad „nelai- 
dotų“ savo talentų. Nieko nepadėjo. Antanas atsidūrė semina- 
rijoje, kur mokytojavo anykštėnai kunigai: Antanas Baranaus- 
kas ir Antanas Pavilonis?, tai žinojo trečiojo Antano anykštėno 
kvalifikacijas ir jį nekvotę priėmė tiesiai į antrą kursą, o išėjus 
visus keturius, 1879 m. buvo pasiųstas į Petrapilio kunigų 
akademiją. 

Anykštėnai kunigai buvo susipratę lietuviai kultūrininkai, 
moksliškai ar romantiškai domėjos savųjų tautos dalykų. Tad ir 
A. Karosas, baigdamas mokslus, savo disertacijai pasirinko te- 
mą apie Biblijos vertimus į lenkų ir lietuvių kalbą. Apgynęs 

disertaciją, gavo šv. Teologijos magistro laipsnį cum eximia lau- 
de, su aukštu pažymėjimu, ir įsišventė kunigu. Tai buvo 1883 m. 

Tais metais prof. A. Baranauskas buvo konsekruotas vysku- 
pu, išėjo sufraganauti vyskupui Paliulioniui'?, o savo dėstomąją 
homiletiką su lietuvių kalba pavedė jaunam lietuvių kalbos mo- 
kovui, nors ne specialistui, kun. A. Karosui. Dėstė lietuvių kalbą 
dvejus metus. 1885 m. vyskupas Paliulionis pasiėmė prof. A. Ka- 
rosą savo kanclerium, nes tas pareigas ėjęs kun. Kaz. Jaunius" 
būdavęs pernelyg išsiblaškęs ir visai ne kanceliarijos žmogus: 
bylas nutęsdavęs ar net pamesdavęs kur tarp popierių. Vysku- 
pas Mečislovas P. tad juodu sukeitė, kun. K. Jauniui pavesdamas 
dėstyti lietuvių kalbą ir moralinę teologiją, o kun. A. Karosui 
sekretoriauti. Ir sekretoriavo nepaprastu sugebėjimu daug metų. 

Laikai buvo žiaurūs. Rusų valdžia siuto nutautindama ir 
nukatalikindama Lietuvą. Vyskupas Mečislovas Leonardas Pa- 
liulionis su savo sekretorium kun. A. Karosu herojiškai laikės. 
Buvo ištikimi valdžiai (reikia gi, kad kas tvarkytų), bet nė vie- 
name katališkame principe nenusileido. Apie sekretoriaus kun. 
A. Karoso sugebėjimą maskolių valdžiai atsakinėti pats vysku- 
pijos ordinaras Paliulionis dideliu pasigerėjimu pasakodavo 
kunigams ir nekunigams katalikams. Girdi: 

- Jūs visai nenumanote, kiek rimtas ir brendęs diplomatas 
tasai mano sekretorius santykiuose su maskoliais ir koks gilus 
kanonų ir teologijos žinovas santykiuose su Šv. Sostu. Jo rašo- 
mieji raštai aukščiau kritikos. 

Vysk. Paliulionis buvo maskoliams nenuolaidus, net duo- 
davo jiems admonicijas, bet tokia forma, kad prie nieko negalėjo 
prikibti. Kaip pirmiau kun. Ed. Barauskis!“, taip paskiau kun. 
A. Karosas buvo gana teisingai pravardžiuojami Žemaičių „Bis- 
markais“9B, 

Draudžiamuoju laiku savo ganytojo pavedamas, kun. A. Ka- 
rosas esąs parašęs vieną kitą laišką, taikomą katalikams, ir, tarpi- 
ninkaujant knygnešiams, Tilžėje paskelbęs. Bet nei vardų, nei 
egzempliorių nebežinome. 

Spaudai išsilaisvinus, ganytojo pavedamas, kun. A. Karosas 
yra parašęs brošiūrą „Trumpas pamokymas apie Nekaltąjį Prasi- 

dėjimą Švenčiausiosios Panelės iš priežasties 50 metų jubilie- 
jaus apgarsinimo tos tikėjimo tiesos“, 1904 m. pas Zavadzkį 
Vilniuje, 40 p. 

1906 m. ėmė leisti, pasiėmęs atsakomojo redaktoriaus parei- 
gas, „Nedėldienio Skaitymus“““, tačiau straipsnių ten nėsą buvę. 

Kitų vysk. A. Karoso rašto darbų mes nenumanome, o ką kiti 
pasakoja, pasirodė klaidinga. 

Prof. K. Jaunių iškėlus į Mogiliavo vyskupiją ar ne 1891 m., 
kun. A. Karosas jo dėstytąją moralinę teologiją ir kanonus (du 
objektu) apsiėmė dėstyti nepaliaudamas sekretoriauti. O semi- 
narijos rektoriui Justinui Dovydaičiui5 mirus, gavo pasiimti 
rektoriaus pareigas, vicerektoriaus pareigas einant vysk. Paliu- 
lionio patikimajam sulenkėjusiam latgaliečiui kun. Pr. Kriški- 
jonui??, 

Tai skurdžiausias prof. A. Karoso gyvenimo laikotarpis. Įstai- 
gos viršininkas jis buvo tik oficialiai, o auklėjimą vedė iki gyvo 
kaulo visiems pakyrėjęs savo tendencija lenkinti susipratusius 
lietuvius Kriškijonas. Vysk. Paliulionis tą vieną tepalaikė: manė, 
kaip ir v. Baranauskas, Katalikų Bažnyčiai patarnausią pasiduo- 
dami lenkų kultūrai. Rektorius Karosas buvo legalizmo dvasioje 
išauklėtas Baranausko, tai apie bet kurį prieštaravimą savo virši- 
ninko valiai negalėjo būti nė kalbos. Bet pats kankinos, maty- 
damas auklėtinius kankinamus moraliai, ir iš šalies stengės vysk. 
Paliulionį paveikti. 

Tačiau kai kada pareikšdavo stačią savo valią. Pav., kai Kriš- 
kijonas užsimetė atleisti gyvą ir gabų auklėtinį F. K.', rektorius 
griežtai nesutiko, pareikšdamas: 

- F. K. yra patikimas ir bus griežtas vykintojas įsakymų. 

Neapsiriko: iš F. K. Bažnyčia ir tėvynė turi daug gera. 

1907 m. birželio 16 d. rektorius A. Karosas buvo konsekruotas 
vyskupu ir paskirtas sufraganu į Žitomirių. Ten ganytojavo gar- 
susis literatas vysk. Niedzialkauskis, savo jumoristiniame „Tes- 
tamente“ paliudijęs savo sufragano tylumą. Iš to laiko mes nieko 
nežinome. 

1910 m. bal. 7 d. sufraganas Antanas Karosas buvo Šv. Tėvo 
pakeltas Seinų vyskupijos ordinaru ir į sostą įžengė birželio 29 d. 


+ 389 >- 


Jam valdant mišrią vyskupiją, daug kas pakitėjo lietuvių pusėn, 
bet didele kaina, dideliu įkyrėjimu. Šis tarpas tektų skyrium 
aprašyti kaip po martyrium!š, kol buvo pakeltas 1926 m. bal. 5 d. 
naujai sudarytosios Vilkaviškio vyskupijos ordinaru ir į sostą 
įžengė birželio 20 d. 

Eina 77 metus amžiaus, nelaikydamas tai sau nuopelnu. 

- Taip Dievas lėmė - ilgai gyventi. 

Tebėra kuo geriausios sveikatos, kuo skaisčiausios atminties 
ir kuo praktiškiausio nusimanymo; tebėra „Bismarkas“, ir duok 
Dieve tokių kuo daugiausia, nes laikai vėl darosi painūs... 


ŠVĘSKIME, KOL PRAŠO... 


Politikos velnio pavergtieji politikanai vėl ima dumblinti 
ramų vandenį, dėdamies kažkokiuo neva J. E. Arkivyskupo slap- 
tu cirkuliaru, kad bažnyčių rektoriai nešvęstų tautininkų są- 
jungos vėliavų. Yra pasiskundimų, kad kai kurie ir nešvenčią, 
kai kiti šalia jų švenčia. 

Aširgi bažnyčios rektorius, bet tokio cirkuliaro, dargi slapto, 
neesu matęs nei girdėjęs. Užtat atviras yra, ir tasai bene bus 
privalomas, bent moraliai, jei ne juridiniai, visų vyskupijų dva- 
siškiams. Jis labai žinotinas, tai pakartojame. 

„Kaunas, 1931 m. sausio 5 d. 

Kauno Arkivyskupijos Kurija 

Nr. 23. 

Gerb. Kauno Arkivyskupijos bažnyčių Klebonams ir Rek- 
toriams. 

Kilus naujoms abejonėms dėl organizacijų ar draugijų vėliavų 
šventinimo ir jų įnešimo tam tikrais atvejais į bažnyčias ir gau- 
nant šiuo reikalu nemaža paklausimų, Ordinarijatas laiko reika- 
linga dar sykį priminti Gerb. Arkivyskupijos kunigijai Šv. Apeigų 
Kongregacijos Instrukciją visiems vyskupijų Ordinarams, išleis- 
tą 26 kovo 1924 m. ir paskelbtą oficialinėje dalyje „Ganytojo“! 
1924 m. 7 nr. 28 p.” 

Tos Instrukcijos tekstas čia dedamas draug su jo vertimu. 

Vertimas. 

„Šv. Apeigų Kongregacija. 

Kai kuriems Gerbiamiausiems vietų Ordinarams prašant 
Šventąją Apeigų Kongregaciją atatinkamų normų ar Instrukcijų 
apie įsileistinas į bažnyčias ar laimintinas vėliavas, Šv. Apeigų 
Kongregacija, išklausius ypatingos Komisijos nuomonę, rado 
reikalinga duoti tokį atsakymą: Sulig mintimi. 

Mintis gi yra: „Jei ženklai ar vėliavos nepriklauso katalikų 
religijai aiškiai priešingoms Draugijoms, jei tų draugijų įstatai nėra 
papeikti ir jei patys ženklai ar vėliavos neturi savyje kurios nors 
uždraustos ar papeiktos emblemos, tai jos gali būti įsileistos į 
bažnyčias. 

Tais gi atvejais, kada norint pareikšti palankumą ir klusnumą 
tai pačiai katalikų religijai, taikiai prašoma minėtiems ženklams 
ar vėliavoms palaiminimo, jis gali būti suteiktas, pavartojant Ro- 
mos Ritualo? formulę“. (Mano pabraukta.) 

Taip ji (Kongregacija) ir atsakė 15 gruodžio 1922. 

Šią ypatingą Instrukciją, kad ji būtų žinoma visiems vietų 
Ordinarams, ta pati Kongregacija nusistatė paskelbti 26 kovo 
1924. 

A. Kard. Vico etc. 

Kauno Ordinariatas“. 

Rituale Sacramentorum etc ex decreto synodi provin. Petrico- 
viensis (1621) teturi formulę „Benedictio vexilli processionalis'?. 

Rituale sacramentorum etc ex rit. syn. pr. Petricoviensis de- 
promptum, Vilnae, teturi formulę: „Benedictio vexilli bellici““. 

Rituale Romanum parvum, Kanae, vėliavai pašvęsti visai 
nedavęs formulės. 

Vilniškio formulė su priedu: 

„Aspergit vexillum aqua benedicta, traditgue dicens... Dein- 
de dat illi osculum pacis, dicens: Pax tibi““. 

Rituale Romanum, Ratisbonae et Romae 1913, 1925 m. deda 
senovinę formule (įdėtą Piotrkovo sinodo): „Benedictio vexilli 
processionalis“, bet jau su moderniniu priedu „cujuslibet Socie- 
tatis“?. (Žinoma, neantikatalikiškos.) 

Tautininkų Sąjunga nėra ir nebuvo „religijai aiškiai priešinga 
dr.“, nei jos įstatai papeikti, nei emblemų nevartoja papeiktų, o 
religijai reiškia palankumą, kai „taikiai prašo savo vėliavoms 
palaiminimo“, - tai kurio galo griebias tie, kurie tų vėliavų nejsi- 
leidžia į bažnyčią? Svadente diabolo“, ne kitaip. Tautininkų kryp- 
tis ir organizacija jau seni, dažnai pačių kunigų sudarytos, vos 
prieš kelerius metus pasidarė „nebegeros“. Lyg laukiama, kad 
jos pradėtų apsieiti be Bažnyčios palaiminimo, kaip ir bedievių 
organizacijos? 

Argi tai bus geriau? 


KAN. V. JARULAIČIO SEKUNDICIJOS - 
AUKŠTELKIUOSE 


Aukštelkiai - pakilioji Šiaulių apylinkės vieta, 8 km nuo mies- 
to, ties Reizgių kaimu. Stovėjo didoka mūrinė koplyčia, bet ku- 
nigo nebuvo; nebuvo nė jam būstinės; tai visai nežymu, kad ta 
kultūros priemonė būtų teigiamai paveikus liaudį. Miestas tiek 
arti, kad gadinti galėjo visa savo galybe, o bažnyčia tokiame 
atstume - jau per toli, kad galėtų taisyti. Tai ir Reizgiai, kaip ir 
kitos lietuvių pamiestės, žemesnės kultūros neg kiti kaimai, 
kurie toliau nuo miestų. Tai ne paradoksas. 

Per Didijį karą ir tą tuščią šventyklėlę vokiečiai sušaudė, 
naikindami didelius didelius medžius pakilioje vietoje. O patai- 
syti nebuvo kam. Tą pareigą gera valia antsidėjo reizgiškis kuni- 
gas Vincentas Jarulaitis, Telšių katedros Garbės kanauninkas. Už 
15 000 litų atstatė ir padidino sienas naujai suplanuotu frontu 
šv. Antanui Paduvėnui pagerbti. 

Šventykla jau ką gi: erdva, šviesi, švari - taip tik Dievui gar- 
binti. Š. mėn. 17 d., sekmadienį, subdeleguotas kan. J. Tumas su 
fundatorium ir Jurbarko klebonu J. Bikinu! pašventė ir pirmas 
šv. Mišias palaikė, pirmą kartą šv. Komuniją padalijo. Garbinga 
ir jauku buvo jam tai nudirbti - lyg ką tyruose sukurtą žmonėms 
atiduoti. Ir gražu buvo išgirsti pirmą kartą šv. Rožančių giedant, 

išvysti kaimiečius aplink klausyklą klupčiojant. Ramu ir daug 
vilties, kad naujos bažnytėlės misija paveiks šiuo tarpu dar su- 
rumbėjusius reizgiškius ir kaimynus. 

Koplyčios pašventinimo dieną kelta ir paties fundatoriaus 
vadinamosios sekundicijos, 50 metų šv. Mišių laikymo, kaip 
pirmųjų Mišių laikymas vadinas primicijos, nors iš tikrųjų tai 
jau įvyko š. m. balandžio mėn. 8 d. Žiūr. apie tai platesnį mano 
raštą „L. A.“ Nr. 822. 

Suvažiavo solenizanto moksladraugis amžininkas Jo Eksce- 
lencija Vilkaviškio vyskupas Antanas Karosas, kanauninkai Sa- 
rapus iš Šiaulių, Novickas iš Viekšnių, Vl. Tamoševičius iš Kra- 
žių, Tumas iš Kauno, keturi buvusieji kan. Jarulaičio vikarai: 
Tumas, Tamoševičius Vl., Dotnuvos Laukšas ir Strumila; kai- 
mynai klebonai: Kurtuvėnų Rakauskas, Kuršėnų Dambrauskas, 
Šiaulių J. Jasienskis, Kairių P. Bružas? ir kiti; dar ir jaunesnių 
dvasiškių. Šiaulių miestas atsiuntė pilną autobusą solenizantui 
palankių ponų ir ponių, valdininkų ir miestelėnų. Matės p. p. 
Ubeika, Petrauskai, Orvidas, Vaitkus, Grincevičius, Šambaras 
ir kiti“. Daugybė plačios giminės su p. Sofija Čiurlioniene, jos 
dukterimi studente Danute ir motina kan. Jarulaičio sesele 
Kymantiene". 

Jubiliatą iš jo erdvių namų procesija atvedė į bažnyčią kunigai 
ir žmonės giedodami šv. giesmę; ties bažnyčia jubiliatas susitiko 
su atvykusiu J. E. vyskupu Karosu, apšlakstė žmones ir po tam 
tikrų ceremonijų atlaikė Sumą ir palaimino žmones. Pamokslą 
per Sumą pasakė kan. Tumas. Lyg tyčia tai dienai ir evangelija 
tiko, Luk. 19, kaip Jėzus verkė Jeruzolimos, „nes ateis tau dienos, 
kuomet tavo neprieteliai apkas tave pylimu, apstos tave ir su- 
spaus tave iš visų pusių. Jie išties ant žemės tave ir tavo vaikus, 
tavyje esančius, ir nepaliks tavyje akmens ant akmens“. Kaip 
buvo čia, Aukštelkiuose, ir visoje Lietuvoje karo metu. Kan. 
Jarulaitis lyg pabaigė likviduoti karo palaikus; atgal sukrovė 
akmenis į sienas ir taip sau pačiam pasistatė paminklą. Gra- 
žesnės aukos baigiant amželį (jam 73 m.) nė nebereikia. Dievulis 
turės tai atminti jam, kai reiks atsiskaityti. 

A. A. KASTĄ MEŠKAUSKĄ PALYDINT 
Kalba 


VIEŠPATIES KELIAI NESUSEKAMI 


Gyvenimas painus. Šitai aš, paliegęs senis, gaunu iš ligos 
lovos atsikelti, gaunu ateiti į jaunuolio mirties karstą. Man dar 
yra vilties, o jam nebėra. 

Kas jam pakirto gyvenimą? Žemaičiui žemaičių jūra, kurios 
visi buvome taip pasiilgę, kad ji rodės mums lyg visos valstybės 
gyvybė. Iš jūros eis gaivinančio oro, per jūrą plauks praturtin- 
tojai pirkliai, jūroje ieškos ir ras pavargę sveikatos ir džiaugs- 
mo. Ag visa to ir yra; deja, ne veltui: jūra aukų reikalinga. Jų 
jau padėta; iš eilės padėtas štai Kastantinas Meškauskas!, šio 
krašto sūnus, plungiškis, vos 25 metų jaunikaitis, kūnu tvirtas 
kaip ąžuoliukas. Mes jūrą mylime, o jūra mums lyg keršija. 
Argi ne painu? 

Ar taip ir turi būti? Taip. Dievo Apvaizda nieko nedaro ne- 
tiksliai; nė plauko nuo galvos nenukrečia. Tik mums sunku at- 
spėti Apvaizdos takai. Vos vos benuvokiame juos. Pamėginkime 
atspėti ir Kasto žuvimą. 

Antai anglai šiandien viešpatauja visose jūrėse, visame pa- 
saulyje. Pavydėtina. O ar jūs žinote, paklausia mus, kad, kol 
anglai jūres užvaldė, pirma visą jų dugną savo lavonais nuklojo? 
Jaunų anglų drąsuolių neramumai varyte varė juos į jūrą, per- 
plaukti, kas dar nebuvo perplaukta, patirti, ko dar niekas nėra 
patyręs. Plaukiojimo priemonės tebebuvo menkos, dar nemokėjo 
garo pasikinkyti, tačiau ėjo, plaukė, dužo, skendo šimtai, o lai- 
mėjo dešimtys. Bet kas laimėjo, buvo didvyris. 

Argi neta pati neramumo dvasia atginė čia ir a. a. Kastuką su 
draugais? Nėra kur išgaišinti jaunų pajėgų, bėkime į jūrą, per- 
plaukime vieną bangų volą, perplaukime antrą, žaisdami, tyčio- 
damies iš paties piktojo gamtos gaivalo, iš jūros! Ėjo, plaukė, 
žaidė; kiti sugrįžo patenkinti savim, o Kastukas nebesugrįžo. Jis 
pasirodė per didelis smarkuolis; jūra juo pasipuošė dugną ir per 
puspenktos valandos nė rodyti neparodė. 

Čia visas gyvas Kastukas Meškauskas. Kūnu nepaprastai 
sveikatingas, jis į bet kurį darbą kibo kaip štai į jūros bangas: 
pasiryžęs nugalėti, neabejodamas, kad nugalės, bet kurį jam 
užvedamą darbą nudirbs. Nugali sunkų pasiruošiamąjį aukštojo 
mokslo darbą. Dirba gimnazijos mokytojo darbą, dirba žurna- 
listikoje, redaguoja „Vairą“, „Fizišką auklėjimą“, A. Smetonos 
raštus (III, IV t.)?, moko lietuvių kalbos keliose mokyklose gyvu 
žodžiu ir savo leidiniais: kuris perėjo per K. Meškausko rankas, 
tas kalbos atžvilgiu nebedemoralizuos skaitytojo. Dalyvauja 
moksleivių ir mokytojų organizacijose, nagrinėjo Vydūno fi- 
losofiją. Pats jaunasis, o jau priešakinėse vietose — valdybose. 

Darbų volai ritinos ant Kastuko, kaip štai jūros bangos, o jis 
neatlyžo; kirto į kiekvieną, kaip Dovydas Goliatą?, ir nugalėdavo, 
darbą padirbdavo gerai. Maža to kad gerai, - padirbdavo miela 
širdžia, jauna linksma nuotaika, lyg visai nenuvargdamas. 

Bepiga buvo su Kastuku ir kitiems dirbti ar linksmintis. Ką 
pavesi, žinosi, kad bus tobula. O kur pats eis, tai tokia miela šyp- 
sena, tokiu tau prietelingumu ir pagarba, kad nebuvo galios at- 
sisakyti jam nepadėjus. Tokie buvo ir mano santykiai su a. a. 
Kastuku. Lyg aš jam buvau tėvas, ne lietuviškųjų raštų moky- 
tojas, o jis man sūnus, ne darbštus mokinys. 

Vos pustrečios dešimties metų amžiaus, o visuomeninio dar- 
bo vos keletas. O, žiūrėk, kaip valstybė jį laidoja — kaip kurį už- 
sitarnavusį ministerį ar ilgametį veikėją! Ar tiek daug Kastuko 
nuopelnų? Taigi kad ne vienais jau įvykintais darbais vertinamas 
žmogus, bet ir plačiais užsimojimais. Kas didelį barą užsiima, 
tai vos pakraštį nuaręs jau daug padirba, kas menką teužsiima — 
ir gerokai pavaręs nedaug tepadirba. A. a. K. Meškauskas darbą 
lyg alkanas ėste ėdė ir vis jo norėjo. Tai ir manom sau: o kas gi 
būt buvę, jei jis būtų kelias dešimtis metų taip įtemptinai padir- 
bėjęs? Matuok žmogų jo užsimojimais, jo paslankumu. Užmo- 
kamas, nors sąžiningai atidirbinėtų, tiek daug nepadirbs; dau- 
giau padirbs, kai pats ryžtasi, neatsižvelgdamas, ar kas užmokės, 
pagirs ar ne. 

Redaguodamas dabartinio Respublikos Prezidento raštus, 
Kastas pamėgo ir patį Tautos Vadą. Jis ten rado sau daug dvasios 

maisto kaip ir Vydūno raštuose ir sudarė plačią studiją. Iš Vals- 
tybės Galvos Kastas nebuvo nieko laimėjęs, nei ordino, nei pre- 
mijos; ką reiškė, reiškė nulenktas dvasioje. 

Ir tokia vertybė šiandien atgula Palangos kapuose. Tokia 
buvo Dievo valia. Taip ir reikėjo. Reikia įbranginti kiekvienas 
nepriklausomos mūsų tėvynės kampelis, kad visa ji, ta mieloji 
mūsų Lietuva, taptų mums kaip seniau žydams sandoros skry- 
nia, kur sukrautos brangenybės. Čia gula kareiviai, čia civiliai; 
čia vieni krauju tėvynės dirvą šlaksto, čia kiti prakaitu; čia galvas 
guldo gindamies nuo priešų, nuo vokiečių, nuo bolševikų, nuo 
lenkų, čia kultūrina savo tautiečius, kad jie patys kits kitam 
nebūtų priešai. 

Tai lyg ir atsigauni žmogus, sumesdamas, kad Dievo Apvaiz- 
da tikrai ne veltui reikalauja sunkių ir brangių aukų. Tik nepa- 
mirškime jų, kai teks kada nors bylinėtis dėl savo pačių turto, 
dėl brangiai perkamos ir brangiai išlaikomos nepriklausomos 
tėvynės. Atminkime tuos, kurie galvas paguldo, bet ir tuos, kurie 
savo amžių trumpina kovose su tvarka, kada viena vieniems 
nepatinka, kas kitiems patinka. 

Iš visos Lietuvos susirinkę Palangos svečiai, matau, šimtais 
nulydės a. a. Kastantą Meškauską į amžinojo atilsio vietą ir par- 
siveš į visus kampus ilgesį, kad žuvo tokia gyva gyvybė. Nurim- 
kime: ji ne veltui žuvo, nors mums rodos aklojo fatumo auka. 

Pasišnekėjau su atvykusiu tėveliu. 

- Geras buvo vaikas, - sako, - ką ir besakyti - rankelės nubu- 
čiuodavo, paglamonėdavo. O ir Dievulio nebuvo užmiršęs: buvo 
geras katalikas. 


SUSIRINKIMŲ ORO NUODYTOJAI - 
FOTOGRAFAI 


Į susirinkimus teįsileidžiami parinktieji žmonės; jiems par- 
duodami ar dovanojami bilietai. Didelių salių mes neturime. Kai 
vidutinėje ar net ankštoje salelėj posėdžiaujantieji baigia sveiką 

orą išgerti, nekviestieji fotografai, sensacijų gaudytojai, įlenda 
su savo primityviais aparatais ir būtina magnezijos ekspliozija. 
Didelis saikas miltelių duoda daugybę tirštų ir gailių dūmų. Jie, 
iššauti aukštyn, pamažu slenka žemyn ir visą orą padaro pilką. 
Pasunkėja žiūrėt, bet ypač pasunkėja alsuoti. Pradeda knitėti 
gerklėje, ima širdis plakti. Norisi kosėti ar alpti. 

Taip niekur svetur nebedaroma. Taip palikti ir pas mus nebe- 
galima. Bet kurio susirinkimo esti šeimininkas. Jo neatsiklausus, 
negalima nieko pašaliečio įsileisti, ypač gatvės nachalų, kurie 
jokių ceremonijų su rinktine publika nedaro - eina, braunas per 
kojas su aparatais, užnuodija orą visam posėdžiui ir išeina sau, 
lyg iš viešojo klozeto — patenkinti. 

Fotografuoti laisvai tegalima atvirame ore. Uždaroje vietoje 
tegalima tam tikromis sukalbėtomis sąlygomis. Pirmoji sąlyga — 
tai elektros aparatėlis - lemputė, įvyniojamas į paprasto popie- 
riaus rukštelę: jis bliksteri ir reikiamą momentą apšviečia ob- 
jektą. Kiek kartų mus taip fotografavo Šveduose ir Danuose. Jei 
neištesima tokio menkniekio įsigyti, tai dūmai tepaleidžiama 
baigiant ar net visai pabaigus posėdį, kad prismardinus tuojau 
galima būtų išbėgioti. 

Kultūringos panelės Kelpšaitės gražiai tai suprato vienoj pro- 
vincijoje: pasiryžo fotografuoti pradžioje, bet, paaiškinus dalyką, 
palaukė galo ir labai prietelingai visi nusifotografavome. O toks 
fot. Bajeris įlenda nekviečiamas, paleidžia dūmų pasityčiodamas 
ir pats laimingas, nachališkai apžvalgęs protestuojančius, išsi- 
nešina. Ir padega jis nematytą daugybę miltelių. Leidinių (Kir- 
lio)! parodoje žemoje patalpoje jis, Šv. Ministeriui tebesant, tiek 
pridarė dūmų, kad žmogus žmogų vos bematė, ir dar koliojos, 
kai kas protestavo. Tiek pat šį pirmadienį teatre. Kas jį kvietės ir 
kas jam pavelijo daryti nuotraukas tokiuo prastu, prieš pusę 
šimto metų vartotu aparatu? 

Kas turi duoti privalomą instrukciją, kad į susirinkimus te- 
būtų įsileidžiami laiku sukalbėti, ne fušeriški fotografai? Negi 
galima pasiduoti pirmajam, kad tave susargintų ir už tai nieko 
neduotų. 

VYSKUPAS ANTANAS KAROSAS 
Konsekruotas 1907 .VI.16 


Šiandien Lietuvoje visuotinis pradžios mokslas. Visiems įtai- 
soma lengvai pasiekiamų mokyklų. Taip pat lengvai pasiekia- 
mos ir vidurinės mokyklos; jose mokytis piga, kaip kaime. Taip 
inteligentai ir nebenustebina savim nieko. Nuostabiau būtų, 
kad kuris užkampis dar neturėtų savų inteligentų. Bet anais 
laikais, prieš 50-60 metų, mokslus išėjusių buvo reta. Užtat jei 
vyresnysis įsivarydavo į kurį gilesnį mokslą, jau traukdavo 
paskui save ir kitus jaunesniuosius. Taip ir susidarė inteligentų 
gurguolės lyg kokie kultūros mazgai visame tinkle, kur gaubė 
tautą. Tos gurguolės toli garsėjo: ariogališkių Juškos-Juškevi- 
čiai, dusetiškių Vienažindžiai-Vienožinskiai, anykštėnų Karo- 
sai, neminint Sūdavijos. Ta ir parapija garsėjo, kur radosi bent 
viena tokia gurguolė. 

Anykštėnai buvo davę garsių kunigų - tris Antanus: Bara- 
nauską, Pavilonį ir Karosą. Opinija buvo patenkinta; tai ten nė 
kalbų nebebuvo, kad ir kiti mokslus einą jaunikaičiai būtinai eitų 
„Dievui tarnauti“. Kai Antanas jau tarnavo Dievui, tai Kazi- 
mieras ir Klemensas! parapinėje opinijoje jau buvo laisvi ir žmo- 
nėms šiaip ar taip patarnauti. 

Trys aukštuosius mokslus išėję Karosai buvo aukštaičių gar- 
senybės. Bet du „parapija“ prarado: jiedu karjeras darės svetur; 
užtat visą savo atidę sutelkė ant vyresniojo, kunigo Antano, kurs 
iš Lietuvos nebuvo nė žingsnio išžengęs: gimė 1856 m. anykštėnų 
Vėjeliškiuose, mokės Šiauliuose ir Kaune ir, tik kurį laiką pasi- 
mokęs Petrapilio kunigų akademijoje, vėl atsirado čia pat Kaune, 
vėl tarp savųjų ir saviesiems. 

Ką kun. Antanas Karosas veikė Lietuvoje? Garsių darbų ne- 
nudirbo, prašmatnios iniciatyvos neparodė. Ir vis dėlto jis buvo 
labai plačiai populiarus; ne tik Lietuvoje, bet valstybės admi- 
nistracijos centre, Petrapilyje, ir Bažnyčios administracijoje, Vati- 
kane. Garsas, populiarumas įgyjamas ne vienomis papliauško- 
mis; kitas bet kam ant liežuvio kabo, o kitas sveria rūpestingiems 
protams. Dar didelis klausimas, kurie naudingesni. 

Vienas Antanas jaunas dainavo; paskui jį ir visi „dainavo“. 
Be to, jis siekė kalbos mokslo gilybių, ir tai žinojo vienas kitas. 
Bet, kai reikėjo juodasis darbas dirbti, tada anasai Antanas telkės 
kitą savo kaimyną Antaną. Kalbu apie Baranauską ir Karosą. 
Judviejų charakteristikai štai ką man pasakė vienas abiejų ku- 
nigų Antanų mokinys kunigas. 

Žemaičių kunigų seminarijos profesorius Baranauskas, sek- 
damas prof. Schleicheriu?, stengėsi savu metodu nagrinėti lie- 
tuvių kalbos mokslą. Siekė giliai, dėstė detaliai. O vis dėlto 
lietuviškos rašybos jis reta kurį teišmokė. Baranauskas su maža- 
moksliais klierikais kalbėjos apie filologiją kaip su Weberiuš ar 
šiaip jau kalbininkais. Reikalavo, kad mokėtų „šnypštines“ 
klasifikuoti ir jas veikti, taisykles kad atmintinai kaltų. Išda- 
vinys buvo toks, kad nepaprasto dalyko sumanytojas — viešai 
dėstyti toje vienoje visame pasaulyje mokykloje lietuvių kal- 
bą- visa padarė, kad mokiniai jos neišmoktų. Maža to, kad 
klausytojai įgytų aversijos* lietuvių kalbai visam amžiui, kad 
beatmintų pasityčiojimus iš jos. 

„Profesorių“ Baranauską pakeičia paprastas „mokytojas“ Ka- 
rosas - ramus ir be jokių pretenzijų surasti filologinę Ameriką. 
Jis taręs: filologinės smulkmenos teesie tyrėjams, o taisyklės 
teesie knygoje surašytos; iš galvos jos veikiai iškrenta. Iš visa to 
imkite tiktai tai, kas padeda taisyklingai kalbėti ir rašyti. Bus 
gerai pasakyta ar parašyta - aš neklausiu dėl ko. Taip su moky- 
toju Karosu, ne su Baranausku, ir pradėję jauni dvasininkai lietu- 
viškai mokytis jau nebe juokais. 

Tai charakteringa kun. A. Karosui. Man teko metai klausyti 
kun. Karoso dėstomos moralinės teologijos. Buvo tas pats. Žiūrė- 
jo į moralinę kaip į gyvą, kasdieniniam kunigo gyvenimui reika- 
lingą dalyką. Žiūrėjo, ar moki tezes pritaikyti praktikai. Taip pat 
ir kanonų teisėmis ar mokėsi vaduotis, kai prisireiks? Ir Karoso 
mokiniai mokėjo atsakyti per egzaminus, mokėjo ir su savo kuri- 
jomis koresponduoti. 

Vadinas, pedagogikoj dirbo „juodą“ darbą, bet pagrindinį. Į 
aukštybių sritis tegu sau skrieja rinktiniai. Kun. Karosas kuo 
mažiausiai mėgo peroruoti5 Visados ir visur buvo „delovoj““ — 

tam ir tiek teatsakyti, kiek to būtinai reikia. Į klausimą atsakyti 
griežtai, bet ne tiek, kad dėl atsakymo kiltų vėl atsakymas. Per 
ilgus metus sekretoriavęs vyskupo kanceliarijoje, kuri tuo laiku 
atstodavo visus kurijos skyrius, patenkindavo ir savo viršininką, 
ir pasaulininkų bei Bažnyčios vyriausybes. Visa tai davė, kad 
abejos vyriausybės pavedė jam ganytojavimą. 

Ramiai ir praktiškai dirbo ir šį painų darbą. Smulkmenos - 
et, su jomis apsidirbs bet notaras, o kas sudaro taikos ir ramybės 
pagrindą, kas yra dirva Bažnyčiai ir valstybei žydėti, tas turi būti 
pagerbtas ir neįžeistas asmeninėmis užmačiomis ar pašaliniais 
sumetimais. Ar tai principas, ar tik priemonė? Principo reikia 
laikytis, o priemonės keičiasi kas trumpa epocha. Taip vyskupas 
Karosas ir stovi nepajudinamas; nėra nė noro judinti. Kam, kad 
viskas tvarkoje? Ir rodos, kad Bažnyčios Laivą tarp Scilos ir 
Charibdės? tegali pravesti tokios nuotaikos ir prityrimo locmanai 
ganytojai, kaip Seinų-Vilkaviškio vyskupas Antanas Karosas. 

Šio birželio 16 d. vysk. Antanas suėjo 25 m., kaip buvo konsek- 
ruotas vyskupu. Vieni šia proga kalba apie Jo asmenį entuzias- 
tiškai, kaipo apie taikos apaštalą, kiti tyli dantį sukandę, kam jis 
ne ofenzyvistas ir nieko negriauja. Mums per anksti spręsti, kurie 
teisesni, bet širdis lyg rodyte rodo - palaimintus ramiuosius. 

Vyskupo A. Karoso gyvenimo smulkmenų prašom pasiskai- 
tyti mano rašte „Naujosios Romuvos“ Nr. 258, 


SU PASAULĖVAIZDŽIAIS IR BE JŲ 


Kai aš mokiaus rusų mokyklose, o buvo tai prieš 40-50 metų, 
tai, atmenu, kilniausis pažangumo šūkis buvo lig laiku įsigyti 
„ubeždenij“ - įsitikinimų, arba, kaip dabar sakoma, susidaryti 
savąjį pasaulėvaizdį. Jei kurį šviesuolį tokie pat šviesuoliai nu- 
modavo ranka: „Et, žmogus be savojo pasaulėvaizdžio (bez 
ubeždenij)“, tai reikšdavo arba žmogų makštį, - be turinio, arba 
tokį, su kuriuo niekuo nesusibausi, dabartiniškai sakant, nesu- 
darysi jokios srovės. 


+ 400 + 


Ar kalti būdavo tie, kurie nesusidarydavo savųjų įsitikinimų, 
tų davinių brangenybių, už kurias paskui tenka galvas guldyti? 
Vieni būdavo tuo kalti, nes nesirūpino savo sielą praturtinti 
žinojimu ir pamėgimu. 

-Man vis tiek pat, ar kam šilta, ar kam šalta, o ir man pačiam 
nedaug ko tereikia — tik manęs nelieskite. 

Kiti tik nesugebėjo punktais apibūdinti savo sielos brange- 
nybių, o jų turėjo daug. Jie mėgo, juto ir išmanė savo giminės ir 
savo tautos tradicijas bei religiją; iš mokslų suprato visatos sąran- 
gą, no Vydūno betariant, ir visuomenės santvarką ir buvo ne 
savimylos, niekam nepavydūs gero būvio ir laimės, o iš aukštai 
nusimanančių, kaip gyventi, paveldėjo visa girdėta. Šeima, tauta, 
bažnyčia, mokykla, autoritetai juos veikė ir sau pavergė, sau 
pasidarė jį pritarėju. Arba kitokiu vaizdu. Į atvirą mokslus einan- 
čio sielą ilgai ilgai bėgo tyri upeliai, ir pribėgo pilnas baseinas; 
siela pasidarė turtinga, pilna daug ko gera; šviesuolis išaugo ir 
šiam, ir tam tinkąs, ir jo jokiu būdu nepavadinai tuščiaviduriu, 
nors jis niekur žymiai nekrypo. 

Laimingomis sąlygomis platus šis pasaulėvaizdis šviesuolio 
sudarytas laisvai, natūraliai ir harmoningai, iš visur pasisavinta 
ko tik kur aptikta gera ir laimingai išvengta bloga. Jis sąmoningas 
valstybės patriotas, sąmoningas savo tautos, savo religijos sūnus 
ar duktė, jis organizuotas savo visuomenės narys. Kai tokioje 
nuotaikoje subręsta didumas, mes tokią visuomenę sveikiname 
darnios pažangos; tokia visuomenė esti stipri ir rodos nuosaviu 
veidu. 

Deja, šitaip auklėjas, bręsta šviesuoliai tik ramiais, pastoviais 
laikais. Neramiaisiais, nepastoviaisiais laikais visuomenės auklė- 
jimas eina kitais keliais; auklėtiniams kliudoma laisvai įsigyti 
įsitikinimų, pasaulėvaizdžiai jiems tendentiškai esti sudarinė- 
jami. Nieko nepeikdami, nieko negirdami, imkime pavyzdžių. 
Žydai ar kuri kita tauta stengiasi savo jaunimą išauklėti tauti- 
ninkais; senatikiai ar kurios kitos religijos - savotiškais religian- 
tais; socialistai bando moksliškai perauklėti visuomenę naujai 
tvarkai; laisvamaniai stengias nubraukti nuo žmonių sielos ap- 
reiškimų palaikus. Upeliai, srovės, vis kitaip nudažyti, nesubėga 

į vieną baseiną (vienon sielon visos jos nepareitų), bet sudaro 
daug baseinėlių. Šie dabar pigiau išmatuojami ir lengviau apta- 
riami: tautiška srovė, katalikiška, socialistiška, betikybiška ar dar 
kitaip. 

Vientisieji pasaulėvaizdžiai lengvai pasiduoda aptariami; jie 
pasireiškia srovelėmis, ne platumu. Persekiojamieji atkaklūs pran- 
cūzų hugenotai! vargu bau ką kita begalvojo, tuo vienu susirū- 
pinę, kaip čia apginti sąžinės laisvė. Nešakoti ir visuomenininkai, 
kurie, pasigavę geros progos, ima šaukti: „Vsia vlast nam!“ 

Tendencingai vientisai išauklėti ne taip painu kaip harmo- 
ningai, visašališkai, bet ir ne tiek vertinga. Veltui teisintųsi tie, 
kurie sakytų: 

- Mes tautininkai, mes konfesionalistai, mes socialieji nenei- 
giame ir kitų visuomenės veiksnių. 

Maža bus, kai tautininkai darys malonės aktą katalikybei, o 
katalikybė — tautybei ir valstybei; arba dar veiksliau: kai iš esmės 
bereliginis socializmas kuriam laikui pakęs privatinės religines 
sistemas, kol susmislys visas jas nubraukti kaip Rusijos socia- 
listai maksimalistai per savo „bezbožnają piatiletką““. 

Auklėjimo idealas yra, kad šeima, mokykla, bažnyčia, vals- 
tybė vienokiai manytų apie brangumą tautinės kultūros, apie 
išganingumą apreikštųjų tiesų, apie visuomenės luomų suvieno- 
dinimą; tačiau tas idealas ne tik ne artėja, bet vis tolsta. Tūkstan- 
čiai metų civilizacijos galutinai neišsprendė nė vienos gyvenimo 
problemos, nė vieno principo, dėl kurio žmonės nebesipyktų ir 
nebesimuštų. Luomas luomą tebeėda, religija religijas tebenaiki- 
na. Tas vienas Kristus davė bendrą žmoniškumo mokslą, tinkan- 
ti pagrindu žmonių santykiams suderinti, socialiosioms prob- 
lemoms išspręsti, bet vilkiška žmonių prigimtis praktikoje vis 
sukas šalin nuo tų pagrindų; lyg tyčia užsirišo akis ir ištiesę 
rankas vis graibo kažko nežinomo. 

Laisvai išsiauklėjusiems, o ne specialiai pasaulėvaizdiškai 
išauklėtiems nebėra nuotaikos grumtis su tais, kurie savo auto- 
ritetais auklėja, kurie jaunas sielas kreipia į tą pusę, kuri jiems 
rodos patogesnė. Belieka laukti kažko, kas kosmiškai pakeistų 
žmones ir jų būdą: saulės dėmių pakitėjimo, periodų pasibaigi- 

mo ar ko panašaus, kas pakeistų anarchinę žmonijos nuotaiką. 
Bet pradininkams ypatingų pasaulėvaizdžių tada tektų visuo- 
menei sumokėti pilna kontribucija ir patiems likti be nieko. 

Normaliosios nuotaikos žmonės, vadinamieji nesrovininkai, 
neturį posmais apibrėžto pasaulėvaizdžio, neeikvodami savo 
jėgų kovoms dėl principų, ramiai dirba paprastąjį visuomeninį 
darbą: produkuoja, šviečia, kultūrina. Darbininkas - bendros 
prasmės žodis, o reiškia aukščiausį titulą, teikiantį jam tylios 
garbės premiją. Ir visai netiesa, būk tik srovininkai teesą pama- 
tomi ir galingųjų atlyginami. Mano išmanymu, visos kryptys turi 
vesti į kalbama tylųjį, pagrindinį darbą; kas į bendrą visuomeninį 
ar valstybinį darbą neveda, visa tai tik papliauškos. 

Mums lemta persirgti srovinės epidemijos, kaip su visa Euro- 
pa persergame partines epidemijas. Bet ir tebesirgdami vis at- 
minkime, kad tai laikina, kad tai ne tikslas. Srovinio tikslo pasie- 
kę, galime pasijusti rankose teturį žvirblelį, o didžioji valstybinės 
gerovės gervė tebeskraidžiojanti padangėse. Srovės tepamoko 
ką gera savotiškai dirbti bendrajai valstybės naudai, o ne sau 
pačiai. Jei ko išmokome, tai ačiū Ponui Dievui. Dabar su tuo 
eikime į tuos, kurie dar neišmano tiek, kiek mes. 

Aš girdžiu, ir tai man itin malonu, kad „Jaunoji Lietuva“ labai 
linkstanti kaimo kultūrą kelti. Kelkime ją, vyrai, kelkime, kelki- 
me, kur tik užkliūvame. Pirmiausia - higieną, visa tai, kas pade- 
da sveikiems būti. Šiandien nebėra kur akių dėti tam ar tai, per 
kurio drapanas kuris vabalas lervoja, kurio gražūs plaukeliai 
pilni glindų, kurs visiems matant draskos už durų ir kur tik 
beišmanydamas, kurio kaklas blusų sukapotas, kurio kojos nie- 
kad nemazgojamos, o jis pats, niekad pirtin ar kubilan neidamas, 
prakaitu pašvinkęs. O vanduo čia pat. 

Gyvenime kovokime su vabalais, šiukšlėmis, su dulkėmis ir 
drėgme. Dulkėse, šiukšlėse savo kiaušinėlių deda ir perisi blu- 
sos. Blakės baisios ir bjaurios, prūsokai, tarakonai, svirpliai viralą 
teršia. O nuo jų vaistai pigūs; jais galima ir „Egipto bausmę“ 
kaimui - muses“ naikinti. 

Apie gyvulių laikymą ar bent šėrimą jų gyvenamosiose tro- 
bose šiandien pasakos besakomos. Dūminės turi ūmai išnykti, o 

su jomis plūktinės aslos, kur taip drąsu nevaloms moterims 
laistytis, daryti gryčioje žalą, pūdyti sienas, o ypač langus. Grįsta 
gryčia, sausi ir numazgoti langai, kad nebūtų ant jų musių ter- 
šalo ir kiaurai regėtųs, - tai šeimininkės atestatas. Jau iš oro 
praeiviai sprendžia: čia žmonių gyvenama, o čia - kiaulių... 

Švarios sienos viduje, dažyti langai ir langinės, prieangiai ir 
šelmenys, lietuviškai padabinti pjaustymais, valus kiemelis, 
tvarka skiedryne, daržinėse, klojime, laidare. Tvarka vieškeliuo- 
se ir keliūtose, o ypačiai savo kaimo gatvėje, kad būtų galima 
išbristi ir santvaruose nebeskęsti, - malonina gyvenimą, traukia 
namo iš kažin kaip linksmos, bet svetimos vietos. 

Dusyk per savaitę skustis veidą, nesirodyti skarotam, sudris- 
kusiam, bjauriais purvinais ar nubalusiais batais viešose vietose, 
kur tave mato kiti, ne būtinai „ponai“ ar miestelėnai. 

Graži bažnyčia, gražus šventorius, gražūs sutvarkyti kape- 
liai - vyrų atestatas. 

Ir visur daug daug medžių: sodybose, pakelėmis, paupiais, 
paraviais, palaukėmis ir laukuose, kur žemė niekam kitam ne- 
dera. Medžiai — grazna ir pelnas, kai pasirenki gerų vaisinių 
sodams ar kietų medžiagai. Medžiai pievas ir dirvas drėkina, 
paukščiams tiekia būstą, kad gaudytų kenkėjus vabzdžius. 

Kaimo jaunimą pažinsi iš sugriuvusių tvorų, pasišiaušusių 
stogų, purvinų gatvių, nulaužiotų medelių... Na, ant jų pačių 
visados prasiskėtusių marškinių ir kelnių, nusmukusių juostų ir 
diržų, suglamžytų ir sudriskusiais palakais kepurių. Jaunimas 
toną duoda; jei jis nepadorėsis šiais mažmožiais, privers šeimi- 
ninkus su jais skaitytis ir kitaip elgtis. 

Draugėje blaivus, padorus viešėjimas, padorios kalbos ir juo- 
kavimai, harmoningos dainos, apstūs įvairūs žaidimai - šokiai, 
darnas giedojimas bažnyčioje prie vargonų ir žemėje, visiems 
šaukiant, mokėjimas paskaityti laikraštį, pasirašyti sąskaitas ir 
laiškus — reiškia tašytą, kultūrintą jaunimą. Jaunoji karta juk 
atsako už dabartį ir ateitį. Kur ji rūpestinga, per dešimtį metų 
atmaino kaimo veidą, net trobas perkiloja. 

Aš nežinau, ar tebėra anas gražusis lietuvių gaspadorių pa- 
protys neskirti samdinėlių nuo savo vaikų: drauge išmokyti 

rašto, drauge privesti prie šv. Sakramentų, drauge išmokyti Poną 
Dievą garbinti, Jo valią nusimanyti. Jei kur būtų tai pamiršta, 
jaunimo pareiga atgaivinti senąją tradiciją. 

Visam tam darbui nebūtinos srovės ir kryptys, — tai visiems 
privalu. O jei srovininkai imtų už kits kito rungčiotis kaimo 
kultūros kėlimu, tai tik džiaugtis betektų. 

Tai ir imkis, jaunime, savo kaimo vidaus ir oro kultūros, nes 
tu esi tėvynei atsakingas. 


„VILTIES“ 25 M. SUKAKTUVĖMS 
Sukaktuves atminus spalių 3(16) d. 


ISTORIJA 


Kaip a. a. kap. A. Bajorinas jam kunigų peršamon prie „Vil- 
niaus Žinių“ dienraščio vieton įterpė mane, žiūr. „Krivulės“ 
1924 m. 4 nr.! Šiam pirmutiniam ir vienatiniam lietuvių laik- 
raščiui 1907 m. bal. mėn. sustojus ėjus, tuojau buvo susisielota 
tolygiu leidiniu. Anuo laiku kultūros dirbėjai Lietuvoje buvo 
kone tie vieni kunigai; pasauliečiai šviesuoliai buvo pernelyg 
išsiblaškę po Rusijos platybes ir susiskaidę srovėmis. Mano 
užraugiami, daugiausia būriavosi kunigai; pirma jie susirinko 
Kaune bal. 28 ir geg. 12 d., paskui Vilniuje geg. 18, 22 ir 26 d. 
ir galų gale išrinko „decemvyrus“ (10 asmenų), kurie galimomis 
sąlygomis perimtų „Vilniaus Žinias“ iš jų įsteigėjo ir leidėjo, 
dabar išsileidusio Petro Vileišio. Komitetas sudarytas mišrai, 
balsavimu išrinkti: dr. Jonas Basanavičius (a. a.), kun. Alek- 
sandras Dambrauskas, girininkas Povilas Matulionis (a. a.), kap. 
Vladas Mironas, kleb. Kostas Olšauskis, juristas ekonomistas 
Antanas Smetona, dr. Jonas Stonkus, dr. Rokas Šliūpas, visuo- 
menės veikėjas kun. Juozas Tumas ir fabrikantas Valentinas 
Urbonas-Urbanavičius (a. a.)?. 

Komiteto išmanymu, laikraščiui leisti, įtakai daryti, krypčiai 
nustatyti netiko dualizmas, kada vienas karvę už ragų laiko, o 

kitas melžia; derėjo, kad leidinys būtų nuosavybė tų, kurie ir 
atsako už jo kryptį ir visą turinį. Autoritetingi decemvyrai de- 
rėtis su inž. Petru Vileišiu sudarė tam tikrą komisiją iš mokytojo 
Prano Mašioto ir dr. Dom. Bukanto (a. a.}. Jie turėjo pasiūlyti 
P. Vileišiui tam tikrą nedidelį (2000 rub.) atlyginimą ir nuomą 
visų patalpų ir mašinų. P. Vileišis nutylėjo šias sąlygas, nes dar 
pirmiau reikalavo už laikraščio koncesiją ir spaustuvę 33 000 
rublių, šią visai likviduojant, tačiau redaktoriaus teises vis dėlto 
pasiliekant. Komisija tesiūlijo jam įsteigėjo titulą ir garbę. Teko 
skirtis ir steigti naujas dienraštis (3 syk per savaitę), o lėšų ieškoti 
iš rėmėjų. 

Pirmas visuotinis rėmėjų susirinkimas buvo sušauktas Kaune 
liepos 30 d. Atvyko 60 žmonių. Jie priėmė statutą draugijos, 
pavadintos „Smetona, Tumas ir Ko“; įgaliojo šiuodu veikti ir 
parinko jiems pirmą Revizijos komisiją: iš antrosios Valstybės 
Dūmos atstovo prisiekusio advokato Petro Leono, dabar Vytauto 
Didž. universiteto profesoriaus Kaune, dr. generolo Augustino 
Paškevičiaus (a. a.), kun. Klemenso Maliukevičiaus, dabar Trakų 
dekano, ir kun. Alfonso Petrulio (a. a.)*. Taip atsirado „Viltis“. 
Paskui kai kas su P. Leonu iš jos išsimetė, ir labai daug ėmė dėtis. 

Pirmieji pasišovę paremti naują leidinį indėliais buvo: kun. 
Juozas Bikinas, dabar Jurbarko klebonas, pirmiaus „Rygos Gar- 
so“ redaktorius, Jonas Jablonskis (a. a.), pedagogas, kun. Jonas 
Jogminas, dab. Ukrinų kuratas, kun. Antanas Bajorinas (a. a.), 
kun. Povilas Januševičius, dab. Kauno prelatas ir švč. Trej. par. 
klebonas, kun. Kazimieras Kazlauskis, dab. Deltuvos klebonas, 
Pranas Mašiotas, pedagogas, dab. pensionierius Kaune, Mykulas 
Prėszynskis (a. a.) Minsko dvarininkas, Vincas Putramentas, 
juristas, dab. Mariampolėje pris. advokatas, Martynas Kukta, 
spaustuvininkas, dab. Kaune, J. Paketuris (a. a.), inž. P. Vileišio 
dirbtuvės tarnautojas, ir kun. Juozapas Kukta, dab. Kaišiadorių 
vyskupas". 

„Viltį“ pinigais ar pritarimu rėmę ėmė per ilga vadintis vilti- 
ninkais. Per ilga jų susidarė bent 500 indėlininkų; jų indėliais 
sutarties 12 punktu buvo per šešerius metus išlyginami nepri- 
tekliai. Tektų bent jų pavardės suminėti, jei pavyktų „Vilties“ 

archyvas surasti. Tai įdomu ir charakteringa: tokio beveik visuo- 
meninio širdžių pakilimo, kaip tuomet tarp šimtų inteligentų, 
daugiau nebepasikartojo. Nenusimanydami, kad tai srovė, kryp- 
tis, partija ar sąjunga, apie tūkstantis (su bendradarbiais) švie- 
suolių per šešerius metus dirbo tą patį tautišką Lietuvos rytų 
vadavimo darbą. Paskui tik ėmėm skeldėti. 

Pakartoju, ką esu dar 1931 m. „Vairo“ 10 nr., 161 ir 168 p. 
parašęs, minėdamas Vilnių“. 

„Atsirado didelis „Vilties“ vienybės etapas. Tautiškosios kryp- 
ties pasaulininkai inteligentai, tarpininkaujant A. Smetonai ir 
kun. J. Tumui, susidėjo į viena su dvasininkais ir gavo stiprių 
pajėgų. Buvo pinigų ir darbininkų. „Vilties“ redakcija buvo lyg 
lietuvių tautos atstovybė rytuose... Suskilę, išklibę buvo visi 
Vilniaus lietuvių inteligentai, kol „Smetona, Tumas ir Ko“ nepa- 
siėmė duoti vieną katrą tvirtą jiems pagrindą, aiškiai pažymėti, 
kuriai rolei ji (draugija) čia Lietuvos rytuose susimetė, būtent 
tautišką pagrindą ir tautišką uždavinį. Socialistams buvo tai 
nepriimtina, liaudininkai buvo stiprioje lenkininkų įtakoje. Be- 
buvo einąs trečdalis, pradžioje dar mažiau, inteligentų ir kultū- 
rininkai kunigai lietuviai. Sutapo ir ėmė dirbti“. 


NUOTAIKA 


Netekus „Vilniaus Žinių“, kur aš buvau vyskupo Paliulionio 
atleistas iš Žemaičių vyskupijos, derėjo man atgal grįžti į para- 
pines pareigas, kurias buvau ėjęs nuo 1893 m. galo - 1906 m. 
galo, vadinas, 13 metų. Bet apie tatai niekas neužsiminė: nei 
mano Ganytojas, nei draugai kunigai. Kažin kaip susidarė nuo- 
monė, kad esu „organisator natus“ — apsigimęs organizuoti. Gal 
tebeveikė „Tėvynės Sargo“ tradicijos. Ano laiko kunigija mane 
laikė apvilkusi nepaprastai didžiu moraliniu ir tautiniu auto- 
ritetu. Tai man padėjo įvykinti didelį darbą. Rugpjūtį ir rugsėjį 
mėnesį atlikau nebežinau kelintą „povilinę“ kelionę? lietuvių 
kultūros tikslais („Tėvynės Sargo“ laikais tokias keliones kasmet 
atlikdavau). Ir mano atminimuose jai teskiriami vieni džiaugs- 
mai ir malonumai. Štai keletas pasigyrimų. 

Suvalkiečiai kunigai buvo sudarę neužgaulų man kalambūrą: 
„Tumas - brangus svečias“, suprask, kad jam daug tenka įkrauti 
į kišenę, arba kad jis mylimas ir gerbiamas. Tikriau bus pasakius: 
ir dėl to, ir dėl to. Rinkti pinigai per nemalonu, mėtyti pinigai 
dar nemaloniau: niekas jų pervirš neturi. Tai nuo tokių „bas- 
kakų“ (seniau totorių uždo rinkikų Rusuose) mielai užsidaroma 
durys ar, davus auką, palydima neprietelingu žvilgsniu ir veli- 
jimu, kad daugiau nebepasirodytų. Man įvažiuojant, nors rukte- 
lėdavo piliečių kišenė, tačiau jie rankas išskėtę išeidavo sutikti; 
džiaugdavos išvydę naują idėją mano asmenyje, negi mane patį, 
ir vaišindavo ko geresnio pasigaudami. Lenkų papročiu kartais 
vaišindavo „starka“, sena žemėse laikoma degtine. Koks ten jos 
senumas toks, bet ceremonija verpelės atkasimo buvo iškilminga 
ir svečiui dideliai garbinga. Tam suvalkiečių kunigų malonin- 
gam svetingumui pabrėžti teesie vienas kitoks faktas. 

Įvažiuoju į Virbalį. Labai gražus, raudonikis, visai žilas klebo- 
nas (a. a.), jau pavakarieniavę, su tuo vienu svečiu palangėje 
kortuoja; du atstoja keturius žaidikus. Pasisveikinau. Šeiminin- 
kas atkišo ranką paspausti ir parodė dar nenukraustytą stalą, 
kad atsigerčiau degtinės, užkąsčiau ir paarbataučiau. Pats nepa- 
sikėlė nuo kortų ir prie stalo nepriėjo. Degtinės aš nebuvau 
gėrėjas, tik ragautojas. Šiuo kartu nė neparagavau, ir valgis man 
nelindo. Atsistojau ir nuėjau pas vikarą. Šis mielai savo dalį 
sumokėjo, į kleboną tik ranka numojo. Rytą klebonas atsiuntė 
pigias Mišias palaikyti; pats nebepasirodė. Papusryčiavęs anksti 
išdūmiau toliau, išsiveždamas gana kartų nemalonumą. Ir kaž- 
kam svetingam pasipasakojau, kaip yra inteligentų, kurie nede- 
likatni ir sėtrijančios rinkiko labdarybei savimylos nepagerbia 
bent geru žodžiu, jei ne auka. Greit šis atsitikimas paplito. Kurioj 
vietoj per atlaidus štai ir tasai klebonas beesąs. Kaip nutvers 
mane už rankos, kaip ims atsiprašinėti ir atgailoti: „Atleisk, 
dovanok... ką aš padariau, ką aš padariau...“ Kaip koks nusi- 
dėjėlis per išpažintį. Ir nepaleidžia rankos, vis tą pačią kartoja 
net užspringdamas. Man tiek nemalonu, kad ir pats nebesižinau 
kur dėtis. Sakau: „Tai ką čia tokį mažmožį ilgai beminėsi...“ 
Jaučiuos lyg vėl pažemintas, kad 70 metų žilis taip žeminas prieš 

mane, pusę tiek amžiaus teatgyvenusį ir betitulinį kunigėlį. Vos 
atsikračiau. Ir tebeatmenu, kaip ir pripuolamas nesvetingumas 
pabrėžė bendrą suvalkiečių svetingumą. Suvalkiečiai lenkų bū- 
du mėgdavo net „nadskakiwač'?. 

Graudus atminimas išliko apie dabartinį profesorių marijo- 
ną Joną Totoraitį?. Apnikau kurių ten atlaidų dalyvius ar ne 
Marijampolėje. Šimtinės pabiro kaip rudens lapai nuo medžių. 
„O aš dar neturiu...“ — desperatiškai iškėtė rankas neseniai baigęs 
mokslus daktaras Totoraitis. Ir kiek pasvyravęs tarė kaimynui: 
„Dėk ir už mane: su artimėsniu lengviau atsiskaitysiu dalimis“. 
Buvau sujaudintas. Aukas skiria gera širdis, ne perteklius. Ir 
tokias širdis visur temačiau. 

Tekdavo privargti, keletą savaičių suklomis bekeliaujant, 
pagaudavo gripas. Tada sargindavo atsidėję. Taip atsitiko ir 
Meteliuose. Klebonas Vicentas Jurgilas!*, dabar kanauninkas ir 
dekanas, jau 7 metų pasirodė blaivininkas - namie nė raselytės 
alkoholio; miesčiukas mažas, aptiekos nėra, o iš karčemos imti 
negalima - tai kaip čia dabar prakaitą sukėlus? 

Neužmirštu meilaus kunigėlio slaugymo naminėmis priemo- 
nėmis: su dviem buteliais po pažastimis naminių vaistų, žolių, 
ir dar dviem rankose. Buvo tiek komiška, kad, ligą pamiršus, 
teko maloniai šypsotis. Pagijau ir be konjako, o pagarbos tam 
blaivininkui ir dabar tebejaučiu. Buvo ir kitaip. 

Vienas panemunės klebonas (a. a.) garsėjo savo prasimanymo 
karštu kaip ugnis punšų; jo tepaduodavo „do poduszki“, atseit 
prieš pat įsodindamas svečius į vežimą išvažiuoti. Punšas buvo 
paruoštas mano intencijon, bet nusigėrė kas kitas ir girtu savo 
įkyrumu ko tik iš proto neišvarė manęs. Tebejaučiu tą nemalonumą. 

Žemaičiai kunigai ne tiek ekspansyvūs, su jais gešeftas ėjo 
„bez przysmakėw“"!!, bet ėjo; ypač su mano amžininkais. Per 
gausiuosius atlaidus užsikrėsdavo bendru ūpu ir tie, kurie nieko 
bendra neturėjo su lietuvių kultūra arba buvo kieti kaip titnagai. 
Kitiems dedant, dėdavo ir jie, o paskui pirštus krimsdavos kam 
taip padarę ir reikalaudavo atgal. Bet kas gi iš žąsino avižas 
beatsiima? Tokiu du atmenu: J. P. ir P. K., abudu nepaprastus 
turtuolius. Neturčiai būdavo kantrūs nulupami. 

REDAKCIJOS 


Nuvažiavęs į „Vilniaus Žinias“ 1907 m. sausio 6 d. per Tris 
Karalius, butą pasisamdžiau Didžiojoje g., dešinėje pusėj einant 
iš stoties į katedrą, antrame aukšte, bet kieme; tris prastus, ne- 
simpatingus kambarius. Pietus gaudavau pas p. p. Vileišius jų 
rūmuose. Čia pabaigęs tarnybą, apie kitus sumanymus tartis ir 
galvoti atkiliau pas Smetonus; jie atskirą namą nuomojo Anta- 
kalnio Kranto 11 nr. gražiame sodely. Iš antros pusės namo buvo 
galima pro langą žuvis Vilijoje meškerioti. Tai buvo prie pat 
vileišynės, tik per taką ir pakalnėj. Mišias laikydavau šv. Petro ir 
Povilo bažnyčioje, kur kunigai Zavadzkiai: senasis, Kanauninkų 
regulos vienuolis, ir jo brolvaikis kun. Tadas buvo pakantesni ir 
ne tiek žvairavos į „litviną“, kurs čia Antakalnyje kažką suka — 
buria. Tik prie jokių pamaldų neprileisdavo, ypač pamokslų 
sakyt. Vieną sykį buvo labai svyruota; buvo reikalas, bet ir tai 
sutarta apsieiti be manęs. Taip reiškėsi jaunųjų kunigų lenkų 
pramuštgalvių tendencija. Jaunuosius atstovavo šv. P. ir P. vika- 
ras Šilkevičius'2, karštas endekas - tautininkas demokratas, len- 
kas nacionalistas. Su juo net bylą turėjau, kai marijavitų kunigui 
Tūlabai* aplankius Smetonų butą, kun. Šilkevičius tuojau laik- 
raštyje paskelbė mane esant marijavitą. Gavo tai atšaukti vysku- 
pijos Administratoriaus sprendimu, bet ir atšaukimą sukraipė. 
Tiek to, atsileidžiau. 

Pas Smetonus gi gyveno ir p. Smetonienės-Chodakauskytės 
Gavėnonių kaimynas dvarelio žmogus Sobanskis, kurs tačiau 
bajoras tebuvo iš motinos pusės, o susipratęs tautiškai ir, būda- 
mas griežtas socialdemokratas, vadinosi Jonas Siabas. Tai buvo 
nepaprastai teisingas žmogus, deja, paskutinėje stadijoje džiovos 
ligos. Jis buvo „Vilniaus Žinių“ buhalteris ir tas vienas „inven- 
torius“, kurį mes iš ten „Vilčiai“ paveldėjome. Siabas dirbdavo 
nuo ryto iki vakaro, tačiau ponios Petrienės (redaktorienės)'* 
nuolat gaišinamas visokiais reikalais, nieko bendro neturinčiais 
su laikraščiu. Ėjo puolė didžiausiu paklusnumu, bet atsilikda- 
mas sąskaitų knygose. Dienraščiui sustojus ir nebeužmokamas, 
vis dėlto ryžos suvesti knygas ir dirbo per visą vasarą. 

Aš p. Siabą gerbiau, bet jo menkėjančią sveikatą matydamas 
nenorėjau priimti į „Vili“. Nepadėjo nė p. Smetonienės pro- 
tekcija; priėmė jį „savo atsakymu“ p. Smetona. Siabas dirbo 
atsidėjęs. Revizija rasdavo jo knygas tvarkoje. Tik vieną sykį 
atsitiko kurioziškas nesusipratimas, kada 12 000 rublių neper- 
kėlęs į antrą lapą, per ilga pasigedo didelės sumos nepritekliaus. 
Revizijai buvo pasamdytas „specialis“ kooperatininkas buhal- 
teris Damas Šidlauskis“, kurs už 96 rublius rėkavo tris dienas, 
dėstydamas Siabui buhalteriją, bet klaidos nesurado: ją man 
pačiam teko surasti. 

Nepavykus įsitaisyti Petro Vileišio namuose, pasisamdėme 
redakcijai butuką iš Pelagėjos Golovlevienės Didžiojoje gatvėje 
23nr., priešais buvusijį pirmą mano butą, vėl giliai kieme, iš trijų 
pereinamų kambarių. Pirmame turėjo viešpatauti p. Siabas su visa 
administracija, antrame — aš su visa redakcija, trečiame - man 
salonas ir gulimasis. Pietus gavau valgyti ten pat kieme už 40 kap. 
(du litu); tai patys brangieji tuo laiku pietūs iš trijų davinių. Pietūs 
būdavo geri, sveiki, mėsa gardi, švieži, tik saldusis, paskutinis 
davinys, ne taip jau sumaningai švelniai paruošiamas. 

Pirmasis pasiskelbimas, abiejų redaktorių po puslapį sura- 
šytas, buvo paleistas iš Smetonų buto Antakalnio Krante rug- 
pjūčio mėn. pradžioje. Antrasis, lyg pavyzdinis, numeris išėjo 
jau iš mano buto redakcijos Didžiojoj g. rugsėjo mėn. pradžioje. 
O pirmas numeris išėjo spalių 3(16) d. Tad „Vilties“ laikraščio 
pradžią tikriau bus laikyti datą spalių 16 d. Tai bus sekmadienis, 
patogus susispiesti, bendrai susitarus. 

1908 m. rugsėjo 28 d. (spalių 11) numeris išėjo jau iš Tilto g. 
1 nr. (Mostovaja), iš turtuolio senatikio Pimenovo „osobniako“, 
pirmiau vadinamojo „dworek Rzewuskich“"5 su herbais fronte į 
erdvų kiemą. „Vilniaus albumo“? jis pavadintas „Nunciatu“. 
Seniau turėjo čia daug svečių vežimų stovėti. Dabar pas mane 
susispietė p. A. Smetona ir p. Jadvyga Chodakauskytė, gimna- 
zistė, dabar p. Tūbelienė!š, poniai Smetonienei su vaikais apsigy- 
venus pas tėvus kaime. Erdvas butas leido mums čia svečių 
turėti ir mitinguoti. Kaip mes čia atkilome, žiūr. paminėtuose 
„Atminimuose“?. Tačiau tai buvo neramiausia visame Vilniuje 

vieta, pro kur naktimis važiuodavo sunkūs kaustyti asenizacijos 
vežimai. 

Tai nuo 1909 m. spalių 2(15) pasirinkome visai ramų nuošalėlį 
Odininkų g. 5-25, Zaleskių namuose, kieme, už pusės kvartolo 
nuo šv. Jurgio prospekto. Koževennają gatvę ketinome vadinti 
Odminių g., bet paliko Odininkų. Tolėliau į antrą jos galą turėjo 
namelius ir kun. J. Ambraziejus??. P. p. Zaleskiai, jau pagyvenę 
žmonės, dėjos šiokiais tokiais lietuviais ir buvo mums itin pa- 
lankūs, nors mūsų leidinių nepaskaitė ir mūsų idėjomis sekti 
nepajėgė. Čia redakcija ilgiausia pagyveno. Čia ir anekdotų bu- 
vo. Turint laiko, galėtų papasakoti. 

Nuo 1912 m. bal. 22 (geg. 5), jau be manęs, „Viltis“ nukilo į 
Labdarių (Bogodelnyj) skersgatvį Nr. 4-2. 

Redakciją tesudarėme keturi: A. Smetona, aš, inž. Kaz. Žalys 
ir Liudas Gira; administraciją, Siabui pagaliau susirgus, vedė 
Jonas Tumas, tolimesnis mano giminaitis, sugebėjęs kelias funk- 
cijas daryti, o ekspediciją - Jonas Pajeda. 


MIRĘ VILTININKAI RAŠYTOJAI 


Bent amžinuoju atilsiu atlygink, Viešpatie, tiems, kurie miela 
širdimi bendravo su mumis, remdami „Viltį“ pinigais, raštais ir 
skleidimu! Štai kurie, žinau, yra atsiskyrę iš gyvųjų tarpo; kitų 
nežinau, ir kas juos visus besuvoks! Prašom iš šalies ką ne ką 
pridurti. Tad a. a.: dr. Jonas Basanavičius, 1927; Ansas Bruožis, 
klaipėdiškis; kun. Jonas Balvočius-Gerutis, 1915; kun. Antanas 
Bajorinas, Kazimieras Būga, 1925; dr. Domininkas Bukantas, 
1919; Helena Ceprynskaitė, Minske; Mikalojus Kastantinas Čiur- 
lionis, 1911. IV. 12; Juozas Damijonaitis, 1926; kun. Pranas Gaiga- 
las-Embė, 1930. XI. 7; Juozas Gurauskis, 1911. V. 18 Jaltoje; Jonas 
Jablonskis, 1930. II. 23; kun. Motiejus Gustaitis, 1927. XII. 23; kun. 
Vicentas Grašis-Skatikas ir k., 1930; kun. Antanas Kaupas-Pat- 
rimpas, 1913, Chicagoje; kun. Jonas Karbauskas, 1929. VIII. 23, 
Panevėžy; Petras Klimka, Liepojoje?; Petras Kriaučiūnas, 1920; 
Juozas Kubilius 1917. III. Petrapilyje; Gabrielius Landsbergis- 
Žemkalnis, 1916; kun. Kazimieras Macius, Zarasuose, 1905; kun. 

Jonas Mačiulis-Maironis, 1932; Povilas Matulionis, 1932; Liudas 
Noreika, 1928; Marija Pečkauskaitė-Šatrijos Ragana, 1930; Jurgis 
Pesys, 1912. VIII. 29, Varšuvoje; Sofija Pšibiliauskienė-Ivanaus- 
kaitė-Lazdynų Pelėda, 1926; kun. Jonas Sabas; Česlovas Sasnaus- 
kas, Petrapily, 1915; Mečislovas Dovaina-Silvestravičius-Žaltys, 
1919, Vilniuje; kun. Antanas Rogožinskis-Ragaišis; Emdundas 
Steponaitis-Simas Stepas, 1908; kun. Juozas Šnapštys-Margalis- 
Kabarkšteika-Paleistsparnis, 1921; kun. J. Strikas; B. Teliavičius- 
Senas Vanagas; kun. Jurgis Tilvytis-Žalvarnis, 1931; kun. Pranas 
Turauskis, 1919, Utenoje; Jonas Žilinskis-Jonas Jonyla, 1931, Klai- 
pėdoje; Justinas Zubrickas-Turčiniškis, 1925; Algirdas Vilčins- 
kas; dr. Antanas Vileišis, 1919, Vilniuje; kun. Jonas Vizbaras, 
1919, Liepojoje; Juozas Vokietaitis, 1931. Viso 41. 


TEBEGYVIEJI „VILTIES“ BENDRADARBIAI 
ar šiaip jau bent kartą su ja susidūrę raštais! 


Sveikinu Jus, Gerbiamieji Draugai! Kas jūsų panorės spalių 16 d. 
susitikti, malonėkite laiku duoti man žinią raštu į Aleksoto g. 6. 

Pranas Augustaitis-Pr. Jonaitis, dab. prof.; dr. Juozas Bagdo- 
navičius-Bagdonas, prof.; Juozas Balčikonis, prof.; Salemonas Ba- 
naitis, tramvajų stoties viršininkas Kaune; kun. Vincas Bartuška- 
Perkūnas, filos. dr. Klaipėdoje; kun. Juozas Bikinas, Jurbarke; kun. 
Aleksandras Būblys-Snaudalis, marijonas, Š. Amerikoje; kun. Pra- 
nas Būčys, Rytų apeigų vyskupas Petras Romoje; Petras Butkus; 
Andrius Bulota, pris. advok. Mariampolėje; kun. Stanislovas Čės- 
na, Sasnavoje; Dapkus; kun. Al. Jakštas-Dambrauskas, prelatas 
Kaune; dr. Eliziejus Draugelis, Kaune; kun. Vincas Draugelis 
Amerikoje; Jonas Garalevičius, Lombardo viršininkas Kaune; 
J. Gendrėnas (?); dr. Antanas Gylys, prof.; Liudas Gira, rašytojas 
Kaune; J. Gintautas (?); Matas Grigonis, vid. mok. direktorius 
Anykščiuose; dr. Kazimieras Grinius, b. Respublikos Prezidentas, 
Kaune; kun. Petras Gudauskas Amerikoje; Juozas Gvildys, mo- 
kytojas, Kaune; Martynas Yčas, juristas, dvarininkas Tirkeliš- 
kiuose; Stefanija Jablonskienė, rašytoja, dvarininkė, Bikuškyje, 
Utenos ap.; Povilas Jakubėnas, ev.-ref. superintendentas, Biržyse; 


-413 = 


Antanas Jaroševičius, dailininkas, ūkininkas Karklynėje Gied- 
raičių; kap. Vic. Jarulaitis, kalėjimo kap. Šiauliuose; kun. Juozas 
Jasas-Kaplys, Lapių klebonas; Juozas Jasaitis-N. Karuža, jurist., 
Kauno notaras; kan. Kast. Jazdauskis, Žagarėje; dr. Kaz. Jokan- 
tas, Kauno merg. gimn. direktorius; kun. Jonas Juodviršis, Šla- 
vantuose; kun. Antanas Juozapavičius-Poškiečių Antanas, Var- 
niuose; Ignas Jurkūnas-Šeinius, komersantas Stokholme, Kaune; 
kan. Mykolas Karosas - A. Varmas, Šeduvoje; Jurgis Kasiulaitis, 
žurnalistas, Minske; Vincas Kataržis, farmaceutas, Tveruose; 
Juozapas Kazakevičius-Skyrėjas, Panevėžyje; Juozas Tallat-Kelp- 
ša, Operos dirigentas, Kaune; kan. dr. Fabijonas Kemėšis, prof. 
Dotnuvoje; Antanas Kriščiukaitis-Aišbė, Vyr. Trib. viršininkas; 
kun. Vicentas Kemėšis, Vadakčiukuose; kan. Povilas Korzonas, 
Joniškyje; Jonas Kriaučiūnas, komersantas, Kaune; Sofija Ky- 
mantaitė-Čiurlionienė, Univ. lektorė, Kaune; Pranas Klimaitis, 
žurnalistas, Kaune; Vincas Krėvė-Mickevičius, prof. Kaune; kun. 
Petras Kraujelis, prof. Vilniuje; Pranas Kuzma, Valst. Dūmos 
atstovas, b. Ukmergės burmistras; Kvilionas (?); Marija Ivanaus- 
kaitė-Lastauskienė, Paragiuose Tryškių; kan. Petras Legeckas, 
Penionyse Kavarsko; Bronislovas Liesys, vid. mok. direktorius 
Ramygaloje; Donatas Malinauskas, diplomatas, dvarininkas, 
Prahoje”; kun. Kaz. Marma, Krakėse; inž. Petras Markūnas, Kau- 
ne; agron. Jonas Masiulis, Kaune; Pranas Mašiotas — Pr. Mš., Kau- 
ne; Mikė Melagis (?); Juozas Mikuckis, poetas, Vilkijoje; Jurgis 
Milančius-Dzūkas-Trakietis, farmaceutas, Vievyje; dr. K. Mon- 
girdas, dvarininkas, Aukštadvaryje; A. Meškutis (?); kun. Vladas 
Mironas, Vyriausias karo kap., Kaune; dr. Vladas Nagevičius, 
generolas, Kaune; prel. Jurgis Narjauskas, Telšiuose; Steponas 
Nasvytis, farmaceutas, Jonavoje; kan. Kaz. Pakalniškis - Dėdė 
Atanazas, Raudėnuose; Juozas Paršaitis-Gabrys, politikas, Švei- 
carijoje; inž. Vladas Pauliukonis, Kaune; Juozas Pleirys, valdi- 
ninkas; kan. Pranas Penkauskas, Seminarijos rektorius, Kaune; 
Jonas Pajeda, Panevėžy; kun. Antanas Petrauskas, marijonas; 
Česlovas Petraškevičius, pris. advokatas, Panevėžyje; Aleksand- 
ras Kazys Puida-Žegota, „Spindulio“ direktorius, Kaune; Ona 
Pleirytė-Puidienė, rašytoja, Kaune; Petras Pundzevičius-Petliu- 

kas, inžin., Kaune; Pranas Puskunigis, kanklininkas; Bronislovas 
Prapuolenis-Perkūnėlis, inž., prof., Kaune; kan. Kaz. Prapuole- 
nis-Kunigas Apysenis, Palangoje; Ona Radžiūnienė, pseud.; An- 
tanas Rucevičius, „Spindulio“ direktorius, Kaune; J. Remiazas, 
farm., Varniuose; kun. Adolfas Sabaliauskas-Žalia Rūta, Karo lig. 
kap., Kaune; K. Sutkaitis (?); Skruzdė (?); Ksaveras Sakalauskas, 
mok., Lenkijoje; Samajauskas, pris. advok., Kaune; kun. Juozas 
Skinkis-Antupių Juozas, Žem. Panemunėje; Antanas Smetona, 
Respublikos Prezidentas, Kaune; kun. Juozas Sriuoginis, Sin- 
tautuose; kun. Justinas Staugaitis-Meškus, Telšių vyskupas; An- 
tanas Staugaitis-Skausmas, Marijampolės burmistras; Kast. Sta- 
šys, farmaceutas, Laik. Liet. Komiteto pirm., Vilniuje; kan. Juozas 
Stakauskas, marijonas, Marijampolėje; Vilhelmas Storasta-Vy- 
dūnas, rašytojas, Tilžėje; Aleksandras Stulginskis, agronomas, 
b. Respublikos Prezidentas, Jokūbave Gargždų; prel. Kazimieras 
Šaulys, prof., Kaune; kun. Mykolas Šeižys-Dagilėlis, Pandėlyje; 
Marcelinas Šikšnys-Imša, Vytauto D. gimnazijos direktorius Vil- 
niuje; Antanas Šmulkštys-Paparonis, namų savininkas, Kaune; 
Domas Šidlauskis, valdin., Kaune; Antanas Šilgalis Skuode; Sta- 
sys Šimkus, Operos dir., Kaune - Fredoje; dr. Jurgis Šlapelis, 
knygininkas, Vilniuje; kan. Leonas Špakevičius-Burgenietis, Uk- 
mergėje; Šimtanagis (?); Šveikauskytė-Pušaitė, farm., Nemakš- 
čiuose; kun. Juozas Tumas, Kaune; Jonas Tumas, Kaune; kun. 
Jonas Ulickas-Senelis, Pušaloto klebonas; prel. Pranas Marija 
Urbonavičius, Telšiuose; kan. Pr. Žadeikis, Skuode; Kaz. Žalys, 
inžin., Kaune; Antanas Žemaitis??, dailininkas, Šaulių Sąjungos 
pirm., Kaune; kun. Tomas Žilinskas, Sedoje; kun. Juozas Vaičai- 
tis, Griškabūdyje; kun. Jeronimas Valaitis; M. Valeika, farmac., 
Giedraičiuose; Jonas Vanagaitis, Klaipėdoje; Adomas Varnas, 
dailininkas, Kaune; Pranas Vilūnas, nebe kunigas, Minske; kun. 
Antanas Viskantas, monsinjoras, Vilniuje; kun. Antanas Vytuvis, 
Kelmėje; Feliksas Vizbaras, inžin., Kaune; Augustinas Volde- 
maras, prof.; Eduardas Volteris, prof. Kaune”; kun. Juozas Vyš- 
niauskas, Ilguvoje; kun. Juozapas Marma, Paluobiuose; Juozas 
Sideravičius-Rogapietis, Panevėžyje; A. Vaičiūnas, Kaune (a. a.); 
dr. J. Mikėnas, Biržyse; A. Dundzila, Kaune; Vytautas Bičiūnas, 

Kaune; A. Krikščiukaitis-Kalinys; Juozas Likas, Skapiškyje; Pet- 
ras Mažylis-Dievo Muzikantas; Augustinas Vronevskis-Livo- 
nijos Augustinas, Rygoje; Kostas Stiklius, Mariampolėje; Teofilis 
Kolalis-Čivirėlis, Palangoje; V. Staugaitis, Aukštadvary; Jonas 
Rinkevičius-J. Adomiškis; D. Balanda-Periklis, Kaune; Petras 
Klimka, Kaune; kun. Juozas Dobužinskas, Pašvitiny; S. Jacke- 
vičius, Kaune. 

Kitų atsiprašau, nebeatminu - buvo Jūsų daug, neskaitant tų, 
kurie paskui dirbo su redakt. Dovydaičiu. O Mikė Melagis be- 
rods bus a. a. kleb. M. Prelgauskis. 


VILTININKAI 


Nr. 217 esu padavęs toli gražu nepilną sąrašą tų, kurie ra š- 
tais dalyvavo „Vilties“ leidime. Ne to tiek žinių negaliu pa- 
duoti apie tuos, kurie pinigais dalyvavo: „Vilties“ archyvas 
dingęs. Dar kartą prašau atsiliepti man, kas dar praleistas. Ma- 
lonėjo pasireikšti: 

1) Juozas Grabauskas-Ožupys iš Kauno, 2) Petras Mažylis- 
Dievo Muzikontas, Vargo vaikelis ir kt., rašinėjęs žineles iš Kruo- 
nio, Darsūniškio, Kalvių, Jiezno kt. 

Ačiū! 

Dar atsiliepė, ačiū, šie bendradarbiai (žiūr. L. A. 222 nr.): 
1. Kun. Juozas Vyšniauskas iš Ilguvos - Meškutis; koresponden- 
tas ir pajininkas Nr. 556, 687 ir 991 nr. „Džiaugiuos buvęs pri- 
leistas prie šio kilnaus darbo“. 2. Stračnietis, Pavasario Vėjas ir 
k. iš Palangos, buv. Vladivostoko Liet. dr. pirmininkas ir C. L. B. 
Sibirijoje įgaliotinis!. „Bent kartą susidūręs raštais su „Viltimi“, 
buvau ir aš griešnas. Pirmaisiais „V.“ ėjimo metais parašiau 
feljetonėlį ir apygausiai korespondencijų. Kaip gaila, kad tik ką 
pagrįžęs Lietuvon neberadau nei „Vilties“, savo laiku suda- 
riusios visą epochą, nei jos įpėdinės. O kaip ji ir dabar būtų 
pravartu! Labai malonu, kad Tamsta (J. T.) ir kiti trys „V.“ redak- 
toriai gyvi, sveiki susilaukėte „V.“ sidabro jubiliejaus. Linkiu 

geros sveikatos ir ilgiausių metų! Man bus labai malonu susitikti 
„V.“ jubiliejaus dieną“. 

3. Kun. Juozas Dabužinskas iš Pašvitinio. „Sveikinu Viltinin- 
kus. Jų sukeltos idėjos ir nuveikti darbai temokina jaunąsias kar- 
tas gyventi Dievui ir tėvynei, o ne tarnauti gyvenant vien sau“. 

4. Juozas Likas - J. Paukštelis, Čyvilėlis, J...s ir k. iš Skapiškio. 
„Viltis“ buvo vedama tikrai tautiškai — patriotiškai — krikščio- 
niškoje dvasioje. Man gi ir malonu prisiminti „Vilties“ laikai, kad 
ir aš, kaip ta mažutė skruzdelė, prisidėjau prie to didelio bendro 
tautinio skruzdėlyno, prie bendro darbo, rašinėjant žineles „Vil- 
čiai“ iš Skapiškio ir apylinkės ir straipsnelius. Pageidautina, kad 
„Vilties“ 25 m. sukaktuvėms paminėti būtų išleistas vienkartinis 
leidinys su „Vilties“ istorija, su bendradarbių atvaizdais. Lėšas 
tam leidiniui mes patys buvusieji viltininkai — bičiuliai suau- 
kotume“. 

5. Petras Klimka iš Kauno. „Aš tebesu gyvas. Dr. J. Tumui 
progą išbraukti mane iš gyvųjų davė mano neberašymas laikraš- 
čiams, tikriau, rečiau bepasirodymas juose“. 

Labai malonu. Prašom ir kitus atsiliepti. X. 16 d. 3 val. prane- 
šimai viltininkams bus Neo-Lituanijos salėje, Parodos g. 10, pas- 
kui kukli nemokama arbatėlė. 

1. Matas Grigonis - M. Gojelis etc. iš Anykščių. „Rudenį 
1907 m. Apygardos teismo nubaustas su p. J. Sabaliausku už 
slaptą mokytojavimą, nudžiugau, „Vilties“ kvieslį išvydęs. Pir- 
mieji „Vilties“ NNr. man padarė tokios įtakos, kad visą savo 25 
metų tarnybą, su mažais svyravimais karo metu, pasilikau „vilti- 
ninku“; vadinas, pradėjau nuo „Vilties“, o dabar einu su „Vairu“. 

„Vilties“ 25 m. sukaktuvių proga, kaip Dr. J. Basanavičiaus 
Liaudies universiteto Anykščių skyriaus dekanas, rengiausi 
Anykščiuose laikyti paskaitą apie „Viltį“, bet netikėtai sunkios 
ligos suimtas išvykstu gydytis ir spalių m. 16 d. Anykščiuose 
apie „Viltį“ paskaitą laikys kas kitas, o aš būsiu arti Jūsų kurioje 
Kauno ligoninėje, džiovininkų skyriuje. 

Betgi mintimis dalyvausiu „Vilties“ 25 m. sukaktuvių iškilmė- 
se, kuriose prašau ir mano nuoširdų sveikinimą „Viltininkams“ 
pareikšti“. 

2. A. Rucevičius iš Kauno. „Norėčiau ne tik pamatyti bu- 
vusius „Vilties“ bendradarbius, kaip jie šiandien po 25 metų 
atrodo, bet ir pasidalyti su jais iš tų laikų, tikrai idealistinių, 
įspūdžiais“. ` 

3. Jonas Rinkevičius iš Kauno - Jonas Adomiškis. „Apie tre- 
jetą metų rašinėjau „Vilčiai“ korespondencijas ir straipsnelius iš 
Dzūkijos, ypač iš Seinų. Dirbau ir kitokį darbą; būtent persiėmęs 
„Vilties“ vedama tautine mintimi, stengiausi jai skaitytojų rasti. 
Rasdavau. Kitu būdu paremti negalėjau - neturėjau iš ko. Malo- 
nu atsiminti „Vilties“ laikai, kada buvo sėjami grūdeliai tautinėn 
dirvon, ilgainiui davę didelių vaisių. Tatai nepaprastai malonu, 
nors mažu to darbo dalyviu buvus. 

„Vilties“ daug padaryta. Tvirtinu tai, nes jaučiuos, kad „Vil- 
ties“ tautiškai žadinamas pasidariau knygų leidėju. Leidžiau 
„Vaivorykštę“, almanachą „ Švyturį“2 ir lietuvių rašytojų dailio- 
sios literatūros veikalus. Darbas buvo ne pelnui; to jo negalėjo 
būti. Buvo dirbama, nusimanant, kad dediesi į tautinį darbą ir iš 
to turi didesnio malonumo nei piniginis pelnas. Tada buvo tokie 
laikai. Gaila, kad dabar daugumas kitaip darbą supranta. „Vil- 
ties“ obalsis buvo - dirbti tautinį darbą, tai kas ką sugebėjo dirbo 
tautinei minčiai stiprinti. „Viltis“ buvo tautinio darbo žadintoja 
ir įkvėpėja. Labai noriu pabūti viltininkų tarpe“. 

3. V. Staugaitis iš Aukštadvario - Vincė, V-cė ir Cė. „Viltyje“ 
1911-14 m. rašinėjau korespondencijas iš Naumiesčio ir kitų 
Suvalkijos vietų... Prisimenu pirmus jaunystėje darytus plunks- 
nos žygius ir pasitenkinu, kad to laiko tautos vienijimo linija 
dabar tų pačių vadų ar jų auklėtinių vedama toliau... Mielai 
prisidėsiu prie bet kurio per susirinkimą iškelto sumanymo“. 

4. P. Jakubėnas iš Biržų. „Kauno „Vilties“ 25 metų paminė- 
jime noriu būti“. 

5. Kun. A. Juozapavičius - Poškiečių Antanas iš Varnių. „Vi- 
sas kliūtis nugalėjęs būsiu Kaune“. 

Tikrai ačiū, kad atsiliepiate ir savo pravardės parodote. Tai 
įdomu ir neviltininkams. Pakartoju: viltininkų susirinkimas bus 
Neo-Lituanijos salėje, Parodos g. 10, nuo 3-5 val. Kalbės: kan. 
J. Tumas, Liudas Gira, M. Yčas ir k. Įėjimas laisvas bet kam. 

Paskui viltininkai renkasi prezidentūroje į five-o-clocką? į pašne- 
kesį. Atskirų kvietimų nebus: gana viltininko vardo. 

1. Juozas Kairiūkštis iš Kauno. Iš Kielcų Andriejavo“ kėlęs 
balsą, kad susidarytų tūkstantis žmonių, paaukavusių po šimtą 
kapitalui, kurs dirbtų lietuvių idėjai rytuose, „100 = 100 000“. 
Palaikė su „Viltimi“ nuolatinius idėjinius ryšius ir pats tas pat 
idėjas skleidė, sugrįžęs į Vilnių. 

2. Teofilis Kolalis - Stračnietis etc. (žiūr. Nr. 232) „Esu linkęs 
visomis keturiomis palaikyti Paukštelio-Civylėlio sumanymą 
išleisti „Vilties“ 25 m. sukaktuvinę monografiją su viltininkų 
atvaizdais“. 

3. Kastas Stiklius iš Marijampolės. „Tuomet mažai lietuviškų 
laikraščių esant, o „Vilniaus Žinioms“ merdint, labai džiaugiaus 
naujai gimusiu „Vilties“ laikraščiu ir buvau mėginęs šį tą raši- 
nėti; vienas kitas mano eilėraštpalaikis „Viltyje“ buvo išspaus- 
dintas. Parašo nebeatmenu“. 

4. Augustinas Vronevskis — Livonijos Augustinas iš Rygos. 
„Vartydamas „Vilties“ pageltusius lapus, mintimis persikeliu į 
tuos laikus, kai minėtasis laikraštis mums švietė ir šildė geresnių 
laikų viltimi. Man, svetur gyvenančiam, jis buvo ramstis ir paly- 
dovas, skatino mylėti savo tautą ir jai tarnauti. Rašinėjau trum- 
pas žinutes iš Latvijos lietuvių gyvenimo. 

Dabar, kad garbingi mūsų tautos veteranai prisimena „Vil- 
ties“ 25 metų sukaktuves, prašau priimti mano kuo geriausius 
linkėjimus sveikiems toliau dirbti Tautos ir Tėvynės labui“. 

5. Kazimieras Žalys - Pilypas, iš Kauno. „Ir man bus malonu 
susitikti su nebe gausingais viltininkais, kuriuos dar pažįstu“. 

Ačiū! Prašom ir daugiau atsiliepti ir paaiškinti nežinomas 
slapyvardes. 

1. Kun. J. Vyšniauskas iš Ilguvos. „Viltis“ tai vienatinis laik- 
raštis, kuris mokėjo suvesti vienybėn visus lietuvius; labiausia 
sugebėjo sukonsoliduoti įvairių luomų ir pasaulėvaizdžių inte- 
ligentus. Dabartiniame prieštaravime tik atgaivinkime „Vilti“ ir 
pasijusim persiėmę troškimu vieningumo Lietuvai iškelti ir su- 
stiprinti. „Viltis“ pamokytų besimokinančią jaunuomenę, kad 
kilniesiems idealams skleisti „Naujosios Gadynės“ ir „Giltinės“ 

metodai netikę, kad tam reikalingesnis švarus patriotizmas, kad 
jaunimas privalo darnumo, bet ne su tais, kurie ruošiasi į gy- 
venimą revoliucijos mokyklose, tik su tais, kurie jau išbandė 
gyvenimą, su vyresniaisiais; kad karšta tėvynės meilė ir susirū- 
pinimas jai pasiaukoti, nė kiek nekliudo būti gerais katalikais. Ir 
uolūs dvasiškiai iš krikščioniškai suderinto luomų sugyvenimo 
netrukus praktikoj patirtų, kad savo krašto meilė nejučiomis 
veda prie religinės ir dorinės meilės; kad boikotas ir baslių kai- 
šiojimas į išsvajotųjų tikėjimo priešininkų, su prakaitu sukančių 
valstybės gyvenimo ratą, šaldo ir tolina nuo darančių tai dva- 
siškių, drauge ir nuo Bažnyčios. Bet kas supranta, kad asmenį ar 
draugiją, taigi ir religiją, prievarta negali mylėti. Kitaip mes 
įgyvendintume naują taisyklę, priešingą tikrojo tikėjimo Įsteigėjo 
Kristaus nuostatams. Štai dėl Kardininkų žiaurumo tikėjimą 
skelbiant ir skleidžiant latviai ir šiandien protestantai; taip estus 
nuo katalikybės kardu atstūmė jų apaštalas vysk. Albertas“ taip 
kryžiuočiai ugnimi ir kardu nuniogė Katalikų Bažnyčią Prū- 
suose. 

Katalikų Veiksmas iš esmės tai pasauliečių apaštalavimas 
drauge su kunigais. Pas mus Lietuvoj su pasauline vyriausybe, 
kuri pati siūlosi Bažnyčiai į pagalbą, kai kurie visiškai nesiskaito, 
net ją neigia. Taip mes visi lengvai galime susilaukti laikų, kaip 
anuomet, kada džiaugėmės, jog „Viltis“ mus apgynė nuo karš- 
tuolių, kurie grasė mums už tariamąją mūsų atgaleinybę ir lietu- 
vių bažnyčių lenkinimą; taip netrukus vėl pasigesime išmintingų 
viltininkų, kurie šiandien vairuoja Lietuvos vyriausybei ir vėdina 
įtūžimą užsidegėlių prieš dvasiškius, kurie, beskaldydami visuo- 
menę į partijas ir kastas, ypač pilną emancipacijos ir revoliucio- 
nizmo jaunimą, bešaldydami vieningą patriotizmą, prisideda prie 
praradimo jau atgautos nepriklausomybės. Negelbės čia pasitei- 
sinimai, kad mes tik norėjom laikyti tikėjimą aukščiau už tautą. 

Dieve, duok, kad to nesulauktume. Bet mažiausia norėkime 
tų liūdnų laikų, kad atostogoms parvykdami, du tikri broliai, 
vienas iš Maskvos studentas, antras iš seminarijos klierikas, dėl 
aštriai nusistačiusių skirtingų pasaulėvaizdžių, negalėdavo susi- 
tikti tėviškėje pas senąją abiejų močiutę. Tik „Viltis“ juos įsąmo- 

nino, kad, nepaisant abiejų užsimotų vertingų darbų skirtumo, 
reikalui iškilus, abudu stotų už Lietuvos nepriklausomybę. 

Kad „Viltis“ šiandien pasirodytų, neabejotinai vėl suvestų 
vienybėn suskilusius lietuvius. 

P. S. Esu tas vienas kunigas, tai mano pareigos neatleidžia 
manęs dalyvauti viltininkų sueigoje. Priimkite bent tą porą mano 
minčių! 

Red. Dabar „Viltį“ atstoti mėgina „Naujoji Romuva“ ir jos 
redaktorius J. Keliuotis. 

2. Pranas Ysakas iš Kaboriškių, 

3. Baltras Miliušis iš Babtų. 

4, Ignotas Jurkūnas-Šeinius iš Stokholmo. ,„ Širdingiausių svei- 
kinimų! Linkėjimų „Vilties“ tėvams! Džiaugiuos tupėjęs jos mo- 
tiniškoje gūžtoje“. 

5. Vanagaitis iš Klaipėdos. „Širdingiausių sveikinimų visiems 
viltininkams! Geistina, kad dabartini laikraščiai persiimtų bu- 
vusios „Vilties“ siela!“ 

6. Stasys Jackevičius - Karijotas-Vargo Sūnus iš Kauno. „Švie- 
saus atminimo „Vilties“ laikraštyje rašiau iš Panevėžio nuo pat 
įsteigimo ir iki pat nustojimo“. 

7. Kan. Mykolas Karosas - A. Varnas. „Negalėdamas dalyvauti 
„Vilties“ 25 metų sukaktuvių iškilmėse, siunčiu susirinkusiems 
Viltininkams nuoširdų sveikinimą. „Vilties“ pajininkas“. 

8. Dekanas Juozapas Skinkis - Antupių Juozas iš Ž. Pane- 
munės. „Sveikinu Draugus Viltininkus“. 

9, Liet. Stud. Taut. „Jaunosios Lietuvos“ korp. iš Dotnuvos. 
„Šiandien minint viltininkų, mažos mūsų tautos veteranų, bran- 
gią sukaktį, mes nusilenkiam prieš jus ir siunčiame iš mūsų 
tėvynės pilkųjų laukų ir miškų apsuptos Ž. Ū. Akademijos savo 
skaisčius sūniškus pasveikinimus ir linkėjimus“. 

10. St. „Neolituanijos“ korp. sveikino savo salėje. 

11. V. Bičiūnas iš Kauno: „Viltis“ mane susiejo su tautiškąja 
bei katalikiškąja visuomene ir padėjo įžengti į literatūros pasaulį“. 

12. Pranešimų salę X. 16 d. 3 v. aplankė šie viltininkai: kan. 
J. Tumas, kan. F. Kemėšis, kun. A. Sabaliauskas, kun. A. Juoza- 
pavičius, kun. Vl. Mironas, min. J. Tūbelis, min. K. Šakenis, 

Juozas Kairiūkštis, P. Jakubėnas, inž. Žalys, L. Gira, S. Čiurlionie- 
nė, Ona Puidienė, Juozas Likas, Martynas Kukta, Petras Klimka, 
Petras Mažylis, Ed. Turauskas, A. Kriščiukaitis, inž. Br. Prapuo- 
lenis, J. Kriaučiūnas, Milašius B., St. Jackevičius, J. Rinkevičius, 
St. Nasvytis, J. Pajeda, M. Yčas, K. Jokantas, dr. P. Bielskus, 
Pr. Klimaitis, J. Balčikonis, Kolalis, Rucevičius, A. Dundzila, 
V. Bičiūnas ir T. Balanda. Viso 36. 

13. A. Dundzila iš Kauno. „Pirmasis „Vilties“ kvieslys 1907 m. 
pasiekė mane kaime prie žagrės. Sustabdęs arklą, atsidėjęs per- 
skaičiau kvieslį. Ir ties tom vietom, kur pasakyta: „Lietuvos 
pramonė visai menkutė. Vienintelis jos turtas yra žemė. Mums 
ne vis tiek, kas ją valdo, kaip yra vedamas ūkis, kiek jis duoda 
pelno“. „Amatas taip pat jau duoda pelno ir duonos“. 

Kadangi žemė, kurią aš tuomet arklu plėšiau, iš tikrųjų buvo 
ne lietuvio nuosavybė, todėl kvieslyje pasakyti dabartinio Eks- 
celencijos Respublikos Prezidento Pono Antano Smetonos žo- 
džiai man artojui giliai širdin įsmego, ir aš susimąsčiau, nes 
aplinkui tos vietos, kur gyvenau, dar keturi dvarai priklausė 
įvairiems atėjūnams. Aplinkui kaimuose nė vienos mokyklos 
nebuvo. Laikraštis tik labai pas retą sodietį pareidavo. 

Kaip pamename, anais priespaudos laikais lietuviui kaimie- 
čiui nuo jungo svetimiems tarnaut, nuo jo pabėgti buvo vienin- 
telis kelias emigruoti Amerikon. „Vilties“ kvieslys pakreipė ma- 
ne ne Amerikon bėgti, bet žemės ūkio draugijon prekyba ir 
pramone domėtis. Pagaliau ėmiaus lietuviškų knygų leidimo 
reikalą studijuoti. 

Tat ačiū „Vilties“ kviesliui, lietuviškų knygų leidimo darbą 
jau dirbu 24 metai. Šio kvieslio dėka šiandien yra išaugusi „Dir- 
vos“? b-vė knygoms leisti, kuriai Kaune tenka man vadovauti. 

Be to, iš nubertų anais 1907 m. „Vilties“ kvieslyje grūdelių, 
kad „Lietuvos pramonė visai menkutė“, viltininkams savo laiku 
mintį įžiebus, šiandien jau turime stiprią Lietuvių Prekybininkų, 
Pramonininkų ir Amatininkų sąjungą, kuri leidžia savo organą 
„Verslą'š. Ir mes verslininkai dabar savo organe nuolatos karto- 
jame savo nariams: kad mums ne vis vien, kieno rankose šian- 
dien verslai randasi. 

Todėl Lietuvių Prekybininkų ir Amatininkų Sąjungos Centro 
Valdybos, „Dirvos“ b-vės knygoms leisti ir savo vardu nuo- 
širdžiai „Vilties“ įsteigėjus sveikinu“. 

1. Dr. Mikelėnas iš Biržų. „Nebeskiria mūsų Sibiro kalnai. 
Duok, Dieve, kad neužilgo pranyktų ir tie dirbtinieji tarp atskirų 
gyventojų sudarytieji grupių kalnai, kad šaltos pūgos pasikeistų 
šilta visus mus vienijančia tėvynės meile, kokia tryško iš „Vil- 
ties“ skilčių! Rašiau „Vilčiai“ nuo 1909 m.“ 

2. Antanas Vaičiūnas - Mėgėjas ir k. iš Kauno, kor. iš Marijam- 
polės. 

3. Juozas Sideravičius — J. S-čius, J. S., Dogupietis, Pavėsio 
ir k. iš Panevėžio. „Vilties“ įdiegtos idėjos ir dabar teberusena 
mano sieloje. Manau, kad taip pat jaučia ir visi tie, kurie „Viltį“ 
yra skaitę; jos ideologija, taktika ir tikslas yra pavyzdžiai ne 
vienam mūsų laikraščiui. Ir šiandien ne vieno lietuvio tautinė 
sąmonė nepakankamai skaidri: tauta trūksta vienybės, tėvynės 
meilės, supratimo, kas bendra, susiklausymo, darnumo, tole- 
rantingumo. Tai, tautos veteranai - viltininkai, dar daug sveiki 
padirbėkite Tėvynės ir valstybės dirvoje, dar ilgai skleiskite 
jaunajai kartai šviesos spindulius“. 


PIRMIEJI VILTININKAI APIE „VILTĮ“ 


„Viltį“ leidom įsitikinę, kad tuo bus pradėta smarki kova už 
lietuviškumą Rytų Lietuvoj. Reikėjo sudaryti Vilniaus krašte 
barjeras, kuris pradėtų sustabdyti rusų ir lenkų grūdimąsi Lie- 
tuvon. Be to, prie Vilniaus, kaipo Lietuvos širdies, reikėjo stovėti 
kuo artimiausiai. Tai Antano Smetonos ideologija. Idėja ne nau- 
ja, bet tas, kad stabdymas buvo organizuotas, buvo naujiena. 
Daugelis mūsų — Kudirka, Basanavičius ir kt. - kovojom, rašy- 
davom, bet tai visa buvo platoniška. „Viltis“ sujudino lietuvių 
visuomenę, ją suorganizavo toj kovoj. Ypač sujudo kunigija. Ji 
buvo reikalinga spausdinto žodžio paramos prieš lenkiškumą, 
žemą krašto kultūrą. Ir ji gyvai atsiliepė į laikraščio steigimo 

sumanymą. Prie laikraščio leidimo prisidėjo daugiau kaip 100 
kunigų, sumokėdami po 500 rublių. Tai jau 50 000 rublių - suma, 
kuriai sudaryti idėjos turėjo būt stipriai jaučiamos. Kunigai jas 
jautė. O mes atspėjom laiko pulsą. Laiku atėjom kunigijai talkon. 

Redakcinės darbo sąlygos nebuvo lengvos. Bendradarbiai 
buvo tiek silpni, jog raštus tekdavo ne taisyti, o tiesiog rašyti iš 
naujo. Tas juodas darbas daugiausia teko dirbti man. Taip pat 
rinkau aukas. Idėjiškai laikraščiui vadovavo Antanas Smetona. 
Kaip aktingi anais laikais buvo skaitytojai, galime spręsti iš to, 
kad tarp 1600 prenumeratorių buvo 400, kurie laikraščiui raši- 
nėdavo. Taigi kontaktas tarp laikraščio ir skaitytojų nepaprastas. 
Skaitytojų dauguma buvo sodiečiai. Žymesniems bendradar- 
biams, kaip V. Krėvei, Lazdynų Pelėdai ir kt., mokėdavom hono- 
rarus — po 5 kapeikas eilutei. Laikraštis, žinoma, duodavo de- 
ficitą - 7-8000 rbl. per metus, kurį padengdavom iš aukų. „Viltis“ 
buvo leidžiama nuo 1907 iki 1915 metų, bet ne tai pačiai redak- 
cijai redaguojant. 


PAMINKLAS VYSK. M. VALANČIUI 
KAUNE 


Dėl Gulbės aikštės ir vysk. Valančiaus paminklo 


Gražieji miestai džiaugias gražiomis savo aikštėmis; aikštės 
prezentuoja miestus; jas pirmiausia ir fotografuojamės. 

Kaunas turi nepaprastai gražią aikštę, dabar miesčioniškai 
vadinamą Rotušės aikšte. Vienas senesnis rašytojas, minėdamas 
Kauną, tepamini vieną jo įdomybę - gražią aikštę. Sako, antrą 
tokią teturįs Leipcigas. Gatvių reguliuotojai jau artinas prie jos, 
tai bet kurį kaunietį estetą ima nerimas, kaipgi kultūriškai pasi- 
dabins ši geografiškai ir architektoriškai graži, Kaune pati gra- 
žioji aikštė. 

Pirmiausia dėl vardo. Prieš dešimtį metų menui (koncertams, 
oracijoms) skiriamos gražios salės mes nenorėjom vadinti ordi- 
narišku patalpos, rotušės, vardu: buvome visą pastatą gana tin- 

kamai, nors romantiškai, praminę - Baltąja Gulbe. Ir miesto 
valdybos būklei tai prigijo. Gražu, malonu ir originalu. Kodėl gi 
tuo vardu nevadinti ir aikštės - Gulbės aikštė? Juk ir tai gražu ir 
originalu. Rotušės aikštė tolygi Žuvies rinkai ar „Sennoj ploš- 
čadi“!. Banalu, ordinariška. 

Daugiau, miesto valdybos būklės ar nepavelytų kalbininkai 
tarti taip, kaip lietuviškas mūsų liežuvis kruta: rotužė (su ž, ne 
su š)? Lenkiškas tarimas „ratuš“ mums sunkiai įmanomas tarti; 
per dešimtį metų tardamas tą žodį, aš nė vieno karto neištariau 
mechaniškai, gamtiškai: vis turiu atminti sau, kad tai - lenkiškas 
tarimas, ir aš privalau liežuvį nenatūraliai pasukti. Kurio kara- 
liaus naudai, ponai kalbininkai? 

Kad Gulbės aikštė teks visa aplinkui aptaisyti ar apmeks- 
faltuoti, tai aiškų; taip padaryta ir kitoms Kauno aikštėms: Vie- 
nybės, miesto sodelio etc. Ir ne tik važiuoti, bet ir pasižiūrėti, 
destis kol akys mato. 

Belieka Gerbiamiesiems miesto Tėvams pasukti galva, kaip 
čia stilingiau padabinus Gulbės aikštės kraštai ir vidus. Priė- 
mus gulbės pravardę, savaime pasiperša ir ornamentas - gul- 
bės. Derėtų keturiuose kampuose gulbės ornamentai, o viduryje 
graži Gulbės tryškė. Tektų paskelbti konkursas tiems ornamen- 
tams (o tryškei, fontanui būtinai) originaliai sukomponuoti. Ma- 
nau, nereiktų šiam pagražinimui šykštėti: jis estetika, džiaugs- 
mu atsimokėtų ir būtų tikra atrakcija turistams, kaip Romos 
tryškės. 

Kiek ir kur palikti smėlio aikštelių vaikams žaisti, o kur blokš- 
ti gazonų, tai, manau, inžinierių ir miesto daržininko galvosūkis. 

O mano pasiūlymas: vietoje buvusio 1812 metų paminklo 
pastatyti paminklą vienam tautos tėvui, Žemaičių vyskupui Mo- 
tiejui Kazimieriui Valančauskiui. (Tokio rašymo ir vadinimo, 
Embės - a. a. kun. Pr. Gaigalo? liudijimu, reikalaują žemaičiai). 

Skulptorius Grybas’, pastatęs už 24 000 litų, plius darbas 
medžiagai suvežti, visai padorų paminklėlį Vytautui Didžiajam 
Karo mokyklos parke, įrodė, kad ir daugiau tokių įmanomų 
paminklų mes tesėtume. 

Ponas Burmistrai, Miesto Tėveliai! Jūs paaukokite dirbtiniam 

granitui malinio, maltų akmenaičių, o aš pažadu visas išlaidas 
gyvais užmokėti. Tuojau galiu įnešti Komiteto Valančiaus pa- 
minklui pastatyti dar 1925 m. surinktą ir mano procentais padvi- 
gubintą sumą: 17 949,89 litų, plius 7% už šiuos metus. Tai sudaro 
19 000, o kitais metais 20 t. su viršum. Dar galėtume keletą tūks- 
tančių surinkti. 

Gulbės ornamentai (tryškė etc.) ir mylimojo mūsų kultū- 
rintojo paminklas, — bereikia gražesnio Gulbės aikštės sutvar- 
kymo? 

Pagalvokime. 


VYSK. VALANČIAUS PAMINKLUI STATYTI 


1925 m. buvo susidaręs trijų komitetas: iš vysk. Juozapo Skvi- 
reckio, pirmininko, iš kan. J. Tumo, iždininko rinkėjo, ir dai- 
lininko Kajetono Sklėriaus, žinovo. Kajetonui Sklėriui mirus, į 
vakavusią kurį laiką vietą dabar pakviestas inžinierius Antanas 
Graurogkas, Kauno m. burmistras. Jis pakvietimą priėmė ir su- 
manymą bendrai vykinti apsiėmė. Daugumas miesto valdybos 
narių visa širdžia sumanymui pritaria, belaukiama bendrojo 
nutarimo ir sąmatos patvirtinimo. 

Aukos tad vysk. Motiejaus paminklui Kauno Gulbės aikštėje 
pastatyti tebepageidaujamos adresu: Kaunas, Aleksoto g. 6, kan. 
J. Tumui. 


PROJEKTŲ KONKURSO SĄLYGOS 


Visuomenei sumetus aukų (apie 20 t.) ir dar turint vilties jų 
gauti iš to pat šaltinio, o Kauno m. valdybai palinkus duoti 
vietos Rotušės aikštėje ir tašyto granito cokulą, Komitetas Že- 
maičių vyskupo Motiejaus Kazimiero Valančauskio-Valančiaus 
paminklui statyti mano jau laiką esant imtis darbo ir skelbia 
šias projektų konkurso sąlygas. 

1. Paminklo projektų konkursas atviras, pažymint juos pavar- 
dėmis ar pravardėmis. 

2. Paminklui vieta - Kauno Rotušės aikštė. 

3. Paminklo situacija harmoningai suderinta su Baltosios Gul- 
bės bokštu, su Bazilika, su visa aplinkuma. 

4. Paminklo kaina, neskaitant cokulo, ne daugiau kaip 25 000 
litų. 

5. Statula išliedintina iš bronzos Lietuvos liejyklose. 

6. Figūra gali būti pati viena arba gurguolėje su kitomis, 
iliustruojančiomis vyskupo Motiejaus gyvenimą, lietinėmis arba 
tašytinėmis. 

7. Projektą gali sukomponuoti ir dviese susitarę: skulptorius 
su architektorium. 

8. Projektai paduotini braižiniais arba modeliais. 

9. Tinkamiausiam modeliui tuojau sumokama vienas tūks- 
tantis litų ir jo autoriui pavedamas paminklo statymas. 

10. Jury sudaro visi trys Komiteto nariai ir trys menininkai: 
skulptorius, architektorius ir dailininkas, dalyvaujant pataria- 
maisiais balsais keturiems visuomenės atstovams, skiriamiems 
J. E. Kauno Arkivyskupo, J. E. Respublikos Prezidento, J. E. 
Švietimo Ministerio ir Vytauto Didž. Universiteto. 

11. Projektams įteikti rakas — 1933 m. vasario 16 d. adresu: 
Aleksoto gatvė 6-4, Kaune. 

P. S. Pageidaujamos viešos pastabos spaudoje ir pasiragini- 
mas aukoti šiam aukštam ir simpatingam tikslui. 

Komitetas vysk. M. Valančiaus paminklui statyti: 

Kauno Arkivyskupas Metropolitas — 

Juozapas Skvireckas, 

pirmininkas 

Kauno Burmistras Inžinierius — 

Antanas Graurogkas, 

narys 

Kanauninkas Dr. Juozas Tumas, 

sekretorius ir kolektorius 

NB. Paminklo propagandai dar gaunama pas sekretorių vysk. 
Motiejaus atvaizdų atvirutėmis su tekstu. 

TURTINGESNIEJI BAIGIA VYTAUTO D. 
PAMINKLĄ-MUZIEJŲ 


Kai prieš dvejus metus dėjome pamatus Vytauto Didžiojo 
paminklui-muziejui Kaune, ne tik gerbėme savo didvyrį pra- 
eityje, bet norėjome, kad Vytautinė idėja auklėtų mūsų visuo- 
menę ir ateityje. Muziejus — visuomenės mokykla - turėjo būti 
lietuviams lyg kuris perpetuum mobile, veikiąs amžinai, sykį 
užtaisytas. Kaip bus užtaisytas, taip ir veiks, tenka tad gerai 
užtaisyti, ir tai ištesėti privalo mūsų aukštuomenė. Aukoti amži- 
nam tikslui malonu ir išmintinga - vis tiek tai mano turtas. 

Piliečiai! Vykdomasis komitetas darbui tęsti turi jau apie 125 
tūkstančius litų. Jei šį rudenį gautų bent antra tiek, jau tesėtų 
įrengti visą Karo muziejų ir žiemos laiku daug pigiau padirbtų 
medinius darbus. Atsiminkime tik, kad didesnėmis sumomis 
Vytautas Didysis yra iš mūsų kuo mažiausia gavęs, nors tų 
pavardės aukso raidėmis įrašydinamos marmuran ir duodami 
Vytautiniai pilietinės garbės diplomai. 

Vykdomasis komitetas labai skatina visų Lietuvos tautų ir 
krypčių piliečius pajudinti patriotinę ir pilietinę savo sąmonę ir 
įsigyti tuos diplomus. Negi besunku tai padaryti ypač tiems, 
kurie dalį normos yra jau įmokėję. Labai laukiame, Gerbiamieji! 


„VILTIES“ FONAI 


Pirmasis mūsų dienraštis, „Vilniaus Žinios“, tiesą pasakius, 
nebuvo įsteigtas kurioms aiškiai formuluotoms idėjoms skelbti 
ar palaikyti. Matematikas ir kelių inžinierius Petras Vileišis, jau 
senosios gadynės žmogus, nebuvo kovos žmogus, o daugiau 
realistas, technikas. Instinktyviai visa savo esme atsidėjęs gim- 
tajam savo kraštui, jis manė tautai pakaksią žemės kultūros, 
amatų, kiek nusimanymo apie esamąją valstybinę santvarką. 
Petras Vileišis tiek viršijo savo amžininkus, kad jau buvo „tau- 
tiškai apsisprendęs“, destis aiškiai susiformavęs lietuvių tautos 

idėją. Lietuviai — etniškai skirtingi nuo slavų; lietuviai — tauta; 
tautą veikslina savotiška aukštos moksliškos vertybės kalba, ne 
kurios kitos kalbos šnekta, kaip mėgdavo obskurantai lenkai 
sakyti; kalba privalo literatūros, o literatūra - dienraščio. Trum- 
piau: tauta neįmanoma be dienraščio, o kokio, tai jam vis tiek 
pat, bet tik aptarnautų dienos žiniomis. Šitą bendrą Petro Vileišio 
nusimanymą visi vilniečiai žurnalistai gerai žinojo ir travestavo 
šitaip: yra arklys, tai kinkyk jį į važelį, kad važiuotų. Tuo tarpu 
kultūros veiksniai yra priešingame santykyje: jie patys turi tautą 
vadžioti ar važioti, o ne jos įsikibę kaip erkė karoti. Didis patrio- 
tas, nieko Lietuvai nesigailėjęs, Petras Vileišis buvo, teisybė, ne- 
didelis ideologas, bet Lietuvai atsidėjęs dirbo, davęs dienraštį, 
vardu „Vilniaus Žinios“, bendravardį su rusų oficiozu „Vilenskij 
Vestnik“. Nemint kodėl jis niekaip negalėjo to sunkaus kultū- 
ros ir politikos vežimo pavežti bendrai su jaunesnės kartos žmo- 
nėmis: „Vilniaus Žinios“ taip ir nesusidarė pastovios redakcijos. 

Atsakomajam redaktoriui leidėjui P. Vileišiui tinkamiausiu 
faktinuoju redaktorium ilgiausiai pabuvo Aleksandras Kazi- 
mieras Puida?, lengvai rašąs, labai darbštus, bet nepakankamų 
kvalifikacijų. Jo laikų „V. Ž.“ buvo gavusios nepalankų joms 
pravardžiavimą, ir tat pabaigė jas diskredituoti. Prenumerata 
sparčiai smuko. 

Mane į patį blogymetį P. Vileišis pasikvietė į „V. Žinių“ re- 
dakciją toli gražu ne idėjiškai dienraščiui gerinti, bet materia- 
liškai jam stiprinti. Kunigui atsiradus redakcijoje, manyta, kiti 
kunigai (o kas kunigas, tas kapitalistas) šoks puls, prenume- 
ruosis (ir tų prenumeratorių tikrai padidėjo), o kas svarbiausia, 
ims ir visiškai atpirks leidinį, sumokėdami jo įsteigimo ir leidimo 
nuostolių 33 000 rublių. Apie tai man „V. Ž.“ redaktorius leidėjas 
nuolat kalbėjo ir prieš pasikviesdamas, ir pasikvietęs, o apie 
dienraščio tendenciją gangreit neužsimindavo. Viena tebuvo 
aišku, kad, sutikdamas priimti iš klerikalų pinigus, jis bijojo kle- 
rikalinės tendencijos, dėl kurios galėjo pasauliečiai atšokti. Pu- 
siausvyrai man buvo priduotas Antanas Smetona, bet ir jam 
nebuvo duota tendencinių instrukcijų; o Al. Puida nebuvo at- 
šauktas. 

Susidarė mixtum compositum’. Ona Pleirytė-Puidienė* buvo 
kuo geriausiuose santykiuose su redaktorium, Puida jį paten- 
kindavo, nes jam neprieštaraudavo kaip kiti faktinieji redaktoriai 
(jų buvo nemaža); tai ir redaktorius neprieštaravo, kai Puida vien 
savo raštais užimdavo bent pusę numerio, o feljetonus -atkarpas 
visas. Kadangi abudu Puidos buvo ir mano seni draugai, tai man 
nederėjo prieš juos „intriguoti“, ką nors daryti, kad jie nebetektų 
tos duonos, kuria mito iš dienraščio. Taip mes visi per pus- 
ketvirto mėnesio ir nepasiskirstėm pareigų nei žinojome, katras 
mūsų didesnis, katras autoritetas. Nė nebuvo ko reorganizuotis, 
nes dienraščio likimas darėsi vis netikresnis: leidėjui baigės lėšos, 
du tris sykius buvo nutarta sustabdyti leidimą ir vėl ryžtasi leisti 
kurį laiką. 

Iš dienraščio vis laukta ir nesulaukta krypties. Man atvykus, 
dr. J. Bagdonavičius vis vaikščiojo iš „L. Ūkininko“ teirautis, 
kada gi aš „pasisakysiąs“, ir gyrė, kai ką rado pasisakyta: „Na 
dabar tai šis tas aišku“. Nepakėlė „V. Žinių“ idėjiškai nė bendra- 
darbis, antrą kartą į „V. Ž.“ sugrįžęs A. Smetona. Ir jis varžės 
tuo, kad negalima „putros virti“, atseit atvirai pradėti sakyti 
teisybės žodžius tautai, kuri dar nesusipratusi ir neapsispren- 
dusi (nei tautiškai, nei sociališkai), ir tiems, kurie tą susipratimą 
ir apsisprendimą kliudo ir trukdo. 


SVETIMŲJŲ VEIDAI 


Rusų administracija veikė mechaniškai. Jos devizą kitkart 
mums formulavo Dinabarko direktorius A. Kniazevas: „Vals- 
tybės aparatas kaip sunkus garvežys su traukiniu: kai eina, trau- 
kis šalin, nes sutraiškins“. Vadinas, patarė mums, mokiniams, 
nesikišti į kovą su valdžia, nes tai būsią veltui pastangos. Tai 
buvo tiesa: rusų režimas tebuvo galima pakeisti bendromis vi- 
suomenės pastangomis, ne kuo kitu, o iki to dar buvo toli. 

Rusų tendencija buvo visus nerusus panaikinti, surusinti, 
vadinas, panaikinti ir lenkus Lietuvoje. O kad lenkai ar tik len- 
kuojantieji kliudė ir lietuviams, tai rodės lyg rusų ir lietuvių tie 
patys siekiniai ir galimas bendras darbas. Ultranacionalistai lie- 

tuviai su kun. Ambraziejum, kun. Stakele, kun. Olšauskius, dr. 
Basanavičium ir kitais ir pasišovė Vilniaus generalgubernatoriui 
talkininkais kovoje su polonizmu, ypačiai katalikų bažnyčiose. 
Buvo sudarę net sąjungą, kuri rašinėjo memorialus apie lietuvių 
lenkų santykius. Kai kurie šiandien iš Svetimųjų tikybų depar- 
tamento yra patekę Vilniaus lenkams, ir jie juos spausdina. Šitie 
raštai lietuviams, sąjungos veikėjams, garbės nedaro. 

Dr. Basanavičiaus masinami dėtis į formaliąją sąjungą, mes ~- 
aš, A. Smetona ir kiti — griežtai atsisakėme; kovoti mūsų pačių 
priešams smaugėjams rusams padedant, mums buvo koktu. Mes 
griežtai pažymėjome skirtumą tarp lietuviškųjų tautininkų ir 
„Nacionalsocialistų“. Mūsų priemonės turėjo eiti iš mūsų pačių 
ištesėjimo, iš to, ką lietuvis pilietis sumanys ginti ir tesės apginti. 
Ne protekcija tad, tik pačių susipratimas leis mums laimėti pilie- 
tines ir kultūrines teises. Tad geriau bus nacionalistų sąjungai 
eiti su viltininkais, o ne viltininkams su sąjunga. Taip ir buvo: 
dr. Basanavičius dirbo su mumis mūsiška kryptim, netekdamas 
savo ultranacionalizmo. Lenkai pasakydavo, kad ir viltininkai 
ultranacionalistai, ypač iškilus vyskupo Roppo bylai”. Bet netu- 
rėjo pagrindo: „Viltis“ su vysk. Roppu kovojo atvirai ir savais 
postulatais, ne rusų. 

Dešiniesiems lietuviams mėginant eiti su rusais, o kairiesiems 
griežtai einant prieš rusų režimą, reikėjo kam paimti vidurį ir 
veiksmo objektu pasirinkti ne neįveikiamas tuo tarpu režimas, 
bet galimas sunormuoti ir pagerinti savitarpis luomų santykis. 

Lenkuojanti dalis Lietuvos piliečių dūsavo tokių politikos 
konjunktūrų, kurios lenkams sugrąžintų prieš šimtą su viršum 
metų turėtas Lietuvoje privilegijas, prerogatyvą lemti viso krašto 
likimą. Vadinas, paimti dabar rusų laikomas pozicijas. Bet tai 
darėsi vis sunkiau, vis problematingiau: ir patys netesėjo, ir į 
lemiamąsias roles iškėlė pretenzijas, iš vienos pusės, demokra- 
tija, stipriai socialinama, iš antros pusės, demokratija, dar stip- 
riau tautinama. 

Rusų valdžia, tebevartodama mechanines varžymo prie- 
mones, netesėjo duoti Lietuvai rusiškai pravoslavišką veidą. 
Ne daugiau šansų suteikti Lietuvai lenkišką veidą beturėjo ir 

lenkuojanti Lietuvos bajorija. Devynioliktojo amžiaus pasise- 
kimai lyg buvo įgalioję juos manyti, kad pavyks. Lietuvos rytai 
nuosekliai nulietuvėjo, viduje krašto sėkmingai lietuviškąją 
liaudį lenkino dvarai ir vienuolynai. Tačiau XX amžiuje jiems 
paaiškėjo, kad visą Lietuvos liaudies masę sulenkinti nebus nei 
lengva, nei praktiška. Veikti mases istorine unijų tradicija buvo 
tuščia ir vis mažiau bebuvo priemonių. Viena, rusų valdžia 
atėmė iš Lietuvos lenkų viešosios edukacijos priemones. Antras 
dalykas, Lietuvos bajorija, ypač smulkioji, pajuto istorinį savo 
uždavinį eiti su liaudimi, iš kurios ji nebuvo išrauta, nors ir į 
kitas privilegijuotųjų knygas įrašyta. Ji drąsiai ir lietuviškai 
atkakliai ėmė grįžti atgal į liaudies lietuviškumą, tuo pačiu 
silpnindama lenkiškąjį elementą Lietuvoje. Iš pradžių pravar- 
džiuota jie renegatais, bet išvydus garbingus ir humaniškus jų 
darbus, sutikta su likimu. Minėtini Putvinskiai, Petkevičiai, 
Bortkevičiai, Sleževičiai, Landsbergiai, Pečkauskai, Ivanauskai, 
Gedgaudai-Didžiuliai, Bukontai, Pabrėžai, Zagurskiai, Rozanai, 
Savickiai, Kareivos, Anusavičiai, Butkevičiai, Dembskiai, Kasa- 
kauskiai, Račkauskiai, Fromai, Silvestravičiai, Paškevičiai, Pan- 
cerzyniskiai, Daugirdai, Zubovai, Vytartai, Kušeliauskiai, Šlio- 
geriai, Biržiškai, Liutkevičiai, Juškevičiai, Lenkauskai, Šilingai, 
Nagevičiai, Fledžinskiai, Tornau, Tamoševičiai, Karevičiai, Cho- 
dakauskai, Bytautai, Plechavičiai, Daukantai, Ivinskiai ir dau- 
gybė kitųš; daugumo nė žinoti nebežinome, kad jie bajorai ir 
kad eo ipso? - Lietuvos „lenkai“. 


LIETUVIŲ ASPIRACIJOS 


Ateities sudarymo pareigos vis aiškiau sviro pačios liaudies 
pusėn; ji sudarė Lietuvos visuomenėje daugumą, 8570, ir jau 
vienu savo masės svoriu lėmė. Lietuvos visuomenės gyvenimą 
pagrįsti mase buvo tiek natūralu, kad nė demokratinių teorijų 
nereikėjo, o jei ir buvo jos minimos, tai daugiau iš laikinai įsivy- 
ravusios mados. 

Instinktyvus Lietuvos liaudies ideologas buvo prof. Al. Damb- 
rauskas-Jakštas, kai rašė savo labai daug anais laikais svėrusias: 

1) „Głos Litwinów do młodej generacji Litwy magnatów, obywa- 
teli i szlachty“ (žiūr. mano vertimą „Dirva - žinynas“, 1903 m., 
1 nr.: „Lietuvių balsas į jaunesniają kartą Lietuvos didžponių, 
dvarponių ir bajorų“, 21 p.) ir 2) „Jedność czy separatyzm““?. 
Prof. Dambrauskas kvietė luomus eiti išvien su krašto liaudim 
ir turėti bendrą to krašto idealą. Į tai Vilniaus lenkai dr. Czar- 
kowskio plunksna atsakė taip pat daug nulėmusia lenkų lietuvių 
santykiuose brošiūra: „Przenigdy!“". Vadinas, kirto ir nukirto 
bandymą „natione“'* lietuvius apibendrinti, sugriovė nuomonę, 
kad tauta yra sudėtinė sąvoka iš visaip kalbančių. Teoretizuoti 
nebebuvo ko, teko rivalizuoti, daugumos gyventojų kalbą kelti 
ir reikalauti, nebe kviesti, kad mažumos prie jos taikytųsi, nes 
daugumas prie lenkų kalbos vis tiek neprisitaikys. Kad nebema- 
nytų, jog lietuvių kalba paliekama tiems vieniems kaimiečiams, 
o aukštiesiems luomams, bajorams, kunigams ir šiaip jau supo- 
nėjusiems inteligentams, tebebūtų privaloma lenkų kalba, ku- 
nigai, ruošiami ganytojauti lietuviškai, kad nebebūtų lenkiškai 
auklėjami ir kad atsisakytų nuo lenkų kalbos hegemonijos baž- 
nyčiose ir klebonijose. 

Neilgai trukus, vieni obskurantai begynė lenkų kalbos reika- 
lingumą lietuviams ir gudams, net lenkų rašybos reikalingumą 
lietuvių kalbai. Stigdami argumentų, obskurantai skelbė, kad 
pakeitimas keleto raidžių naujoje lietuvių rašyboje esąs jau sepa- 
ratizmas; lietuvių literatūra esanti visai nereikalinga liaudžiai, o 
inteligentai galį tenkintis lenkų literatūra, o jei vis dėlto lietuvių 
literatūra kyla, tai, aišku, rusų rubliais ar vokiečių markėmis, 
tyčia šimtametei lenkų kultūrai Lietuvoje sustabdyti ir sepa- 
ratizmui sukelti — kieno gi, jei ne trečiųjų, maskolių ar vokiečių, 
naudai? (Sk. Šiaulių Rymkiewicziaus „Divida et impera“)8. 

Buvo tačiau ir tarp pačių lenkų šviesesnių ir ne tiek egoistiš- 
kų lenkų ar lietuvlenkių, kurie nepadorėjos tais nedorų vaikų 
pliauškalais ir šaukė saviesiems, kad jie neaiškintų gyvenimo 
pasireiškimų kuriuo fatumu ar pigia mechanine priemone. Su 
visu kuo nauju psichologijoje tenką rimtai skaitytis ir to šaknų 
giliai ieškoti (Dr. Romunt-Roman Skirmunt, Konstancja Skir- 
muntėwna iš Pinsko ir kt.)!, 


433 > 


Atsirado naujas psichologinis reiškinys - užsigavimas, panei- 
giant ar paniekinant gimtąją jo kalbą. Atsirūgo Vilniaus roman- 
tikų bajorų pastangos išaukštinti lietuvišką kalbą, parodyti jos 
senumą ir reikšmę mokslui; juos palaikė garsiausieji Europos 
kalbininkai, o pabaigė dabartiniai kultūrininkai, kunigai ir šiaip 
inteligentai. Mes, kurie draudžiamus žurnalus leidome, tebu- 
vome seniai jau sukeltos tautinės idėjos skleidėjai; jos pradžios 
ieškok XVI a. pas Mikalojų Daukšą. Mes tebuvome tautinės 
idėjos pionieriai, ne iniciatoriai. Deja, vos nuo Petro Vileišio ir 
Jono Basanavičiaus tepradėjom rimtai galvoti, kad tauta be savos 
kalbos neimanoma, o tautinė kultūra -þe laisvės. Separatizmas — 
sau gyvenimas -ne nuodėmė, tik kultūros viršūnė, jokiais prieš- 
taravimais nenugriaunama. Mechaninis kliudymas kultūrai tik 
erzina ir nerimą kelia. 

Galėčiau prirašyti „kalbos užsigavimo“ pavyzdžių iš savo 
propagandos. Geriau teesie savaimas epizodas. 1907 m. rugsėjo 
27 d. susirinko Varnių dekanato kunigai pasitarti ganytojavimo 
reikalais. Pirmininkauja Tverų klebonas, Varnių dekanas, gar- 
bės kanauninkas Niūniava-Noniewicz, mosėdiškis žemaitis, se- 
nosios kartos inteligentas; sekretoriauti pakviestas vikaras Pra- 
nas Vosyliauskas“. Va, gal pirmą kartą čia iškilo klausimas, 
kuria kalba nutarimai protokoluoti ir kurijai pasiųsti kaip atsa- 
kymą į jos paduotus klausimus. Labiausiai tiktų bažnyčios 
reikalui lotynų kalba, bet ji neįprasta; tai protokoluosiąs įpras- 
tine lietuviška kalba, pasisakė sekretorius. Pirmininkas Niū- 
niava protestavo ir vertė protokoluoti lenkiška kalba — ji esanti 
įprastinė - ir klausimą atidavė balsuoti. Kad protokoluoti reikia 
lietuviškai, tebalsavo pats kun. Vosyliauskas ir Varnių nebe 
katedros klebonas Kazimieras Genys'“; visi kiti klebonai reika- 
lavo protokoluoti lenkiškai, o jų tarpe nebuvo nė vieno nors 
kiek panašaus į lenką. Kun. Vosyliauskas sekretoriauti atsisakė, 
tegu, sako, sekretoriauja kuris lenkuojąs, bet... ir jie atsisakė ir 
susirinkimą uždarė; rezoliucijoje pasakė dėl to, kad atsirado 
du kunigai: Vosyliauskas ir Genys, pareikalavę lietuviško pro- 
tokolo. Jiedu, vadinas, tepageidavo, kad būtų užakcentuotas 
lietuvių kalbos oficialumas Lietuvoje, o nuo debatų lenkiškai 

neatsisakė. Jų dviejų pasiaiškinimo susirinkimas nepriėmė ir 
prie savo rezoliucijos nepridėjo. 

Prašom įsidėmėti, kad tai atsitiko vos prieš dvidešimt penke- 
rius metus Varniuose, pačioje gilumoje Žemaičių. Ir man teko 
rašyti skaudus straipsnis: „Kova su „savaisiais“ už „savąją“ 
kalbą“". Kai laikas ir pajėgos dabar reikalingos kovai už nesusi- 
pratusius pakraščius, kovok tu žmogus dar su tais, kuriems jau 
turėjo būti aiški pripažintoji tiesa, kad bet kuri bet kurio krašto 
gimtoji kalba turi oficialumo teisę. Ir baigiau drąsia ištarme: 
„Varnių dekanato klebonai ir jų dekanas Niūniava nusidėjo 
tautai ir Bažnyčiai“. Vadinas, inteligentų nevartojimas gimtosios 
kalbos ėmė nukilti iš paprastos gyvenimo eilės į dvigubos nuo- 
dėmės eilę. Kai tautos protas seniai jau kalbėjo, prabilo ir tautos 
sąžinė. Jau buvo metas jos klausyti. 

Ar klausė tautinės sąžinės bent tie lietuvių elementai, kurie 
dėjos pirmeiviais, kurie socialiai buvo susipratę ir apsisprendę? 
Deja, ne. Senesnioji dvasiškių karta tebesilaikė lenkiškumo, jau- 
nesnioji pasauliškių karta, žymi jos dalis, nusitvėrė socializmo, 
demokratizmo, internacionalizmo, ateizmo ir kitokių izmų, to 
vieno nacionalizmo nepripažindami. Pilietiškai socialistine pras- 
me tvirtai apsisprendę, jaunieji mūsų inteligentai buvo prisigėrę 
rusiško nihilizmo ir tautiškai buvo greičiau destruktoriai negu 
konstruktoriai. Tautiškas apsisprendimas jiems buvo žemosios 
rūšies, nes jis, girdi, siaurai tekirto, o kirsti derėjo ko plačiausiai, 
gangreit, per visą pasaulį, per visą žmoniją - griauti viso pasaulio 
sostus, dėtis prie viso pasaulio demokratijos. Vinco Kudirkos 
demokratizmas jiems buvo bereikšmis, tad nuo jo žymioji dalis 
atsimetė ir prisišliejo prie socialdemokratizmo, prie radikalizmo. 
Basanavičius su savo romantiškai tautiška programa jiems nebe- 
buvo autoritetingas ir jo veikla netiksli. Kai vieniems Basana- 
vičius buvo romantiškojo tautiškumo apoteozė Varnoje, visą 
savo turtą (200 000 frankų) ir visą savo sielą dabar sukrėtęs 
Vilniui vaduoti, lietuvių kultūrai čia kelti, kai tautiškos minties 
žmonės jo pėdas bučiavo, net jo ydoms pataikavo, - šitie suinter- 
nacionalėję mūsų inteligentai nuo pat jo parvykimo Lietuvon, 
nuo 1905 m. Vilniaus Seimo laikė atgyvenusiu pajuokos objektu, 

kad jis oportunistas, pasiryžęs dirbti su bet kuo, bet tik lietuvių 
kultūros naudai. 

Tolygiai traktavo ir dienraščio įsteigėją Petrą Vileišį; jo po- 
litiką vadino zakristijono politika, pagaliau ir paties dienraščio 
įsteigimas buvo jiems problematiškos vertybės. Tauta be dien- 
raščio galinti būti, jos literatūra taip pat. Tos nuomonės laikėsi 
net pats tautinės kultūros šulas Jonas Jablonskis, kurį laiką kal- 
bos darbą dirbęs „Vilniaus Žiniose“. Jis išsitardavo, kad lietuvių 
liaudis dar nepribrendusi iki dienraščio; dienraštis liaudžiai dar 
nėsąs tiek reikalingas, kiek kasdienė duona; o pamokytieji vis 
tiek tuo vienu menkai redaguojamu dienraščiu nesitenkina, - jie 
privalo gero kurios didžiosios tautos dienraščio, be to, pasi- 
rinktos krypties. 


TAUTAI NYKSTANT 


Visi kaimynai aiškiai matė, kad nuo pradžios XIX a., ligi tik 
Lietuvos, Gudijos ir Ukrainos švietimo reikalą iš rusų valdžios 
gavo Vilniaus universitetas ir jo sudarytoji Edukacinė Komisija, 
lietuvių elementas ėmė tirpte tirpti, pradedant nuo kaimynystės 
su gudais - šiųjų naudai. Vyresnieji tebeatsiminė, kad dar čia ir 
čia kalbėta lietuviškai, o dabar štai visai nebekalbama. Paskiau 
jau mes patys matėme, kad lietuviškai tekalba tėvai, o jų vaikai 
jau sugudėję. Kitur ir tėvai beturėjo savo įprastinėje kalboje 
lietuviškų priemaišų ir geografiškuosius vietovardžius. Pamažu, 
bet nuosekliai iš rytų, nuo Gudų šono ritos lietuvių tautai pra- 
žūtis, o jos naikintojai buvo lenkai. 

Tiesa, seniau rodės, lyg lenkai nedirbą savo naudai, lyg lietu- 
vių nutautimo procesas einąs savaime, gaivališkai; tad ne lenkai 
esą atsakingi už jį. Bet tai buvo pigus apgavimas, o pradžioje ir 
apsigavimas. Pačioje pradžioje lietuviškumas Didžiojoje Lietu- 
vos Kunigaikštijoje, visokiomis priemonėmis prisispaustoje prie 
savo šono, buvo paneigtas, ir tai sudarė kultūrinę lenkams nuo- 
dėmę. Lietuvių kalbos visai nežiūrėta; ja nesinaudota net pa- 
krikštytųjų vėlių išganymui — tam tikslui, kuriam buvo lenkai 
kunigai Lietuvon siunčiami. Ėjo slinko metų metai, šimtai metų 

lenkų ganytojavimo lietuviuose; kunigai krikštijo, tuokė, laidojo, 
komunikavo visai mechaniškai, nepaliesdami sielų, nieko neap- 
šviesdami. Patys kalti būdami, lenkai kunigai temokėjo lietuvius 
pravardžiuoti pagonais, neturėdami jokio sąžinės graužimo, kad 
patys kalti ir Dievui atsakys už pražudytas vėles. Patys be kul- 
tūros, lenkai dvasiškiai nekėlė ganomųjų kultūros, o kiek ir turėjo 
kultūros, negalėjo su ganomaisiais dalytis, nes tingėjo jų kalbos 
pramokti. Nebe „pagonai“ buvo, kurie pradėdavo savo ganytojus 
suprasti, o suprasti juos galėjo gudiškai pakalbėdami, kaip kai- 
mynai gudai kalba. Ir ėjo gudiškumo vilnis vis toliau į vakarus, 
silpnindama lietuviškąją tradiciją, naikindama lietuvių kalbą. 

Lenkų Katalikų Bažnyčia savo nerūpestingumu nuskriaudė 
Lietuvos rytus — silpnindama lietuvių atsparumą svetimoms 
įtakoms, leisdama gudėti, kad paskui lengviau sulenkėtų. Labai 
įdomu būtų danguje pakontroliuoti, kiek Dievo malonė pati 
papildė tai, ko misionieriai išganymui nedavė. Mechaniškai te- 
krikštydami, žiūrėk, dėlto kaip lenkai aukštai vertino tai, kokio 
atsilyginimo reikalavo ir tebereikalauja iš lietuvių, kad jų vergais 
taptų su visu kūnu ir siela, su visa valdoma kunigaikštija. 

Vos į galą XIX a. susigriebta taisyti ir iš pačių lenkų reikalauti 
atlyginimo už amžių nuostolius visai lietuvių tautai ir kiekvie- 
nam jos nariui skyrium. Kultūrinę reakciją pradėjo patys lietu- 
viai dvasiškiai. Švystelėjo gryna ganytojiška sąžine kan. Sil- 
vestras Gimžauskas, stačiūkas kun. Aleksandras Burba!“; jie be 
kompromisų pareikalavo, kad kunigai ištikimai eitų mokymo 
pareigas, vadinas, gimtąja ganomųjų kalba. Be kai kurių Dulkių, 
Taškūnų, Gintautų““, visi jaunieji tarė tiesų žodį: niekas neturįs 
teisės išvogti ganomųjų kultūros turto, ir kas buvo pavogta, 
tenką grąžinti. 

Jaunieji lietuvių kunigai herojiškai ėmės ginti ganomųjų tei- 
ses. Vieni sugebėjo, kiti ne; o visi buvo ko gryniausios intencijos. 
Bet vadai ne jie buvo; jiems teko senoviškieji vadai nugalėti ir jie 
dairės padėjėjų nujausdami, kad jų turės atsirasti. 

Teesie tam kartui gana. Tik pamanykite: 1) kaip sopamai 
reikėjo visai nepriklausomo laikraščio drąsiai ginti liaudies tei- 
sėms nuo bajorų ir kunigų lenkų hegemonijos; 2) rusų valdžia, 

pati mus smaugdama, viliojo dalį mūsų eiti su jais — mūsų ne- 
garbei; 3) lenkuojantieji tebesikėsino atgauti lenkišką hegemoniją 
visuomenėje ir bažnyčioje; 4) tautiškas lietuvių susipratimas, 
kilęs seniai, o suformuluotas visai neseniai, laukė praktiško dar- 
bo, laukė gynimo; 5) nerimo sąžinės tautos vaikų ir dvasininkų; 
6) tauta nyko nuo pakraščių ir visokių pelėsių buvo ėdama iš 
vidaus; 7) rodės reikalas apsispręsti, nes buvo jaučiama didelių 
įvykių Rusijos valstybėje, ir kad patiems teks tarti žodis už save. 

Visa tai mudu su A. Smetona daugiau kaip pusę metų svars- 
tėm, dėl to sielojomės ir ruošėmės pasiūlyti save plačiai organi- 
zacijai. O kai pasisiūlijome, tai šoko mums talkon šimtai bendra- 
darbių, kas raštais, kas lėšomis. Su „Viltimi“ Vilniaus krašto 
kunigai pasijuto stiprūs, su ja rimtai teko skaitytis lenkininkams. 
O visos Lietuvos kunigija, žinoma, jaunoji karta, pylė mums 
pinigus ir kepė mums savo širdis. 

Nei buvo, nei bebus, man rodos, tokio momento, tokių kon- 
junktūrų, kada tiek smarkiai būtų laukiama „Vilties“ krypties 
laikraščio. A. Smetona buvo tam tikro laiko padaras ir daugiau 
jam lygių nebuvo nei inteligencija, nei pasiryžimu. 

Aš tebuvau to Allacho Mahometas. 


KALBA, PASAKYTA IŠLEIDUS ŠIMTĄJĮ 
„NAUJOSIOS ROMUVOS“ NUMERĮ 


Gerbiamieji sveteliai! 

Naujosios Romuvos žurnalas štai išleido šimtąjį sąsiuvinį, pla- 
ningai sudarytą, idėja pagrįstą. Šimto skaitmuo ne per didelis, 
bet žurnalo vertybę ne skaičiais, tik tuo pagrindu sveriame. N. R. 
ne gatvei patenkinti įsteigta, redaktorius p. Juozas Keliuotis! ne 
pasipelnyti pakviestas, - ne; N. R. užsimetė nudirbti nėkieno 
nedirbamą, o tiek reikalingą visuomeniškai valstybišką darbą — 
prarausti bendrą taką tarp priešingybių. Per dvejus metus darbas 
tiek pasireiškė, kad žymiosios mokslo ir meno pajėgos čia susi- 
telkė, o priešingybės iš abiejų pusių ėmė reikšti nepasitenkinimą. 

Tai geriausia atestacija, kai abudu peikia; tai reiškia, kad gyvai 
pataikyta į skaudžiamąją vietą, atrasta silpnoji gyslelė. 

N. R. skaitytojų turi, tačiau ne tiek, kad būtų aprūpinta. Daž- 
naijai nabagei esti riestai: jai ir redakcijos personalui. Bet nesame 
girdėję kokių aimanų ir energijos nukritimo. Čia kaip tik ir pažy- 
mėtinas vertingumas malonaus redaktoriaus Juozo Keliuočio, — 
jis įrodė, kad dirba idėjai, ne pelnui, visuomenei, ne sau; o savo 
taikiu būdu sutelkė anąjį gausingąjį būrį bendradarbių, kurie ir 
patys neturiai, niekados nepasidomėjo — o kiek ir kada mums 
užmokėsi. Dirba redaktorius pusvelčiui, kantriai, jam padeda ir 
kiti idealistai. 

Tais pat asmeniniais gražiais p. Juozo Keliuočio savumais 
aiškinamės, kad ir šio kuklaus jubiliejaus švęsti - obuoliuko 
pagraužti susirinko toks gausingas būrys. 

Tai ir užuomazga, ir darbo tęsinys, viskas šaukte šaukia, kad 
N. Romuva gyvuotų visuomenės, Bažnyčios ir valstybės naudai, 
kad prenumeratorių ji kitais metais dvigubai turėtų. 

Valio N. Romuva ir jos gerbiamasis redaktorius p. Juozas 
Keliuotis! 


ŠALIN SVETIMUS ŽODŽIUS! 


Jo Malonė arkivyskupas Pranciškus Karevičius, mosėdiškis 
žemaitis, kažin kuria proga yra pasisakęs jį, Petrapilio kunigų 
seminarijos profesorių‘, į naują tautinę lietuvių kultūrą patrau- 
kęs jo gimtosios parapijos vikaras J. Tumas ~ iš jo pradėjęs imlioti 
draudžiamųjų spaudinių ir juos atsidėjęs skaityti. 

Prof. Karevičius buvo žmogus darbštus, ko nusitvėręs, to 
lengvai nepaleisdavo, tad ir iš lietuviškųjų knygelių norėjo visa 
gera iščiulpti. Deja, sakydavos: lietuvių raštai skaityti tenka 
dideliu pasišventimu. Jie parašyti nesklandžiai, prigrūsti nauja- 
darų ir provincializmų, kurių prasmė sunkiai atspėjama. Ir lie- 
tuviškas skaitymas nenuteikia taip mielai, kaip kitoniškas — ru- 
siškas, lenkiškas ar vokiškas... 

Tai buvo „Tėvynės Sargo“ laikais, apie 1896-7 m. 

Vieną kartą aš parašiau „T. Sargui“, man matės, labai inteli- 
gentingą, tad stebėtiną, gudrų straipsnį. Pasisodinau svetį kai- 
mieti, savo brolį, ir panorau jam pasivaidinti ta savo gudrybe. 
Paklausyk, sakau, ką aš jums esu parašęs. Dėmėkis... 

Ir ėmiau didele fanaberija balsiai skaityti. Kaimietis klausės 
atsidėjęs vieno puslapio, klausės antro, tretį beskaitant, jo akys, 
mačiau, nes vis dairiaus, kokį darau jam įspūdį, savaime nu- 
krypo kažin kur šalin, susidomėjimas pavirto abejingumu. Dar 
klausės kantriai, bet jau lyg žiuže mušamas: gulkis, kad kaltas, 
ir kentėk! 

Dabar aš ėmiau žeminti balsą. Ketvirtą puslapį beskaitydamas 
jau nebežvilgsėjau į savo „auditoriją“, o penktą pradėjęs taip 
išraudau, lyg mane būtų kas per veidus ištaškęs, taip susigėdau, 
lyg neleistiną kvailybę papliauškęs, ir ūmai nutraukiau savo skai- 
tymą pasigyrimą pusėje penktojo puslapio, o buvo jų - aštuoni. 

Gerokai patylėjom abudu. Pagaliau brolis sako: 

- Tu manai, kas tave supras?.. 

Dabar ir aš mačiau, kad manęs nesupras. Tai kuriam galui 
buvo rašyti? Kam savo inteligentingumu vaidintis? Ne, mano 
nemokama vedamųjų, principinių straipsnių rašyti; geriau vers- 
tis gatavais faktais. Nuo to laiko įnikau kaupti atsitikimus, vos 
vos juos nudažydamas. Derlius buvo visai kitokis: „T. Sargo“ 
skaitytojai brendo ir ėmė nusimanyti, ko „T. Sargas“ iš jų nori. 
„T.Sargas“ būtų galėjęs didokas minias pastūmėti, jei būt matęs 
tinkamą laiką. Buvo visai drąsių bandymų. (Alsėdžiuose ir k.). 
Ir šiandien aš esu visai patenkintas, kad nerašiau formuluotų 
principų, programų, proklamacijų, o vis dėlto liaudies sąmonę 
brendinau - mažmožiais. 

Praėjo 37 metai. Literatiškai brendome labai pamažu. Spar- 
tėliau ėmėm bręsti vos nuo keliolikos metų. Ir vis dar tebetenka 
nurausti, ėmus skaityti straipsnį. Aiškiai jauti, kad rašęs prieš 
save turėjo ne klausytoją, tik pats save, kaip veidrodyje; pats 
savim džiaugės ir stebėjos, kokio jo esama „filosofo“, kaip su- 
suka mintį ir padabina tokiais žodžiais, kurius pasaulis vos 
pirmą kartą išgirsta; nė svetimų žodžių žodyne jų nerandi. 

Aš taijau esu kažkur parašęs, o pakartoju, nes nieko geresnio 
broliams rašytojams netesiu pasiūlyti, sulaukus 100 metų perio- 
dinės spaudos, kaip kad norėtų ir mokėtų prieš savo minties akis 
vis turėti ir nei akimirkai nepaleisti auditorijos, kuriai kalba. 

Kuriam galui, gerbiamieji, mes vartojame tokią daugybę sve- 
timųjų žodžių, kad galime lengvai verstis savaisiais? Vienas 
didžiausių nusidėjėlių - vėl aš pats. Surinko mano vieną knygelę, 
bet kai Švietimo ministerija papiršo ją pradžios mokyklos vyres- 
niesiems skyriams, man teko duoti ištisas žodynas, kad mano 
„lietuvišką“ raštą lietuviai suprastų... Nu, kuriam galui darkome 
vokiečių ir prancūzų kalbas lietuviška kalba, o šiąją vokiečių ir 
prancūzų kalbomis, lyg sumanę sudaryti visai naują kalbą ir jos 
išmokyti naujai atgimusios Lietuvos piliečius? 

Prof. Jaunius? svetimybės braukydavo iš pratimų kaip klai- 
das. Ar nevertėtų dabar mums patiems taip daryti? Apsieikime 
be svetimtaučių pagalbos net labiausiai pasišiaušusį straipsnį 
rašydami! 


RAŠYTOJAI - PATYS DIEVO GAZETOS 
(Iš pamokslo XII. 4 d. Vytauto Didž. b.) 


Ko išėjote į tyrus pamatyti? Ar vėjo supamos nendrės? Ar švelniais 
rūbais vilkinčio žmogaus? Mat. 11. 

Išėjome, Gerbiamieji viešojo žodžio atstovai, išgirsti, kad iš 
girios pasirodęs Dievo pranašas Jonas neilgai trukus atsidūrė 
Erodo laikomoje Macheronto pilyje ties Negyvosiomis jūromis. 
Už kurį gi nusidėjimą? Ar Jonas įžeidė kieno turtą ir sveikatą? 
Gal ką negyvai užmušė ar valstybės įvestą tvarką maištu su- 
darkė? Kur tau! Jis buvo teisingas ir lojalus. Jis tik buvo ~ pa- 
velykite dabartiniškai pasakyti — Dievo gazeta. Pranašo Jono 
sąmonės lape per tris dešimtis metų pasninkavimo girioje įsirašė 
nusimanymas, kad metas parodyti žmonijai nuo tūkstančių me- 
tų žadamąjį Mesiją, skelbiantį dorą, tiesą, teisę ir teisybę. Įsirašė 
ne jam pačiam žinoti, bet ir kitiems skelbti, kad jau metas dorai 


-441 


gyventi - lyginti pasitaikančios gyvenimo kelio duobės, griauti 
puikybės kalvos. Ar tiesoje, teisėje ir teisybėje manė esant privi- 
legijų? Nėmaž. Šiais žvilgsniais visi vienodi, didi ir maži, valdo- 
nai ir valdovai, - dora ir teisybė visiems ta pati, visiems priva- 
loma, net ir patiems karaliams. 

Antai aiškiausias nedorėlis buvo pats Palestinos valdytojas 
Erodas. Jis paviliojo ar net paveržė savo brolienę ir su ja prigy- 
veno dukterį. Valdomieji žydai tai žinojo ir tuo piktinos. Gal 
kalbėjo: mums šis ir tas draudžiama, o didikams viskas leidžia- 
ma. Visuomenės balsai rašėsi į Jono sąmone ir vertė jį tai pakar- 
toti valdovui: netinka tau taip daryti - grąžink broliui žmoną! 
Erodui ar Erodienei toks skelbėjo statumas nepatiko, dėl to įsakė 
ji suimti ir kalinti. 

Šios dienos Evangeliją įsidėmėdami, Broliai Rašytojai, pamė- 
ginkime į savo sąmonę žvilgterėti, ar nerasime ten panašumo. 

Pirmiausia, kas tu esi, pats rašytojau, knygų ar gazetų, tiek 
to? Tu Dievo pašauktas būti gazeta, nes tau duotas talentas. Tu, 
rašytojau, moki raštu pasakyti, ką jauti ir išmanai, o kitas to 
nemoka; jis tegali tavęs klausyti. Štai tau ir pareina dairytis, ar 
gerai patarnausi rašydamas, ar blogai? Prieš paimdamas plunks- 
ną į savo rankas tu, autoriau, publicistai, jei esi sąžiningas, priva- 
lai patylomis, dar nakties glūdumoje, vakarą ar rytą savęs atsi- 
klausti: ar skelbtina tai, ką esi pajutęs, ir kuriaip skelbtina. 

Broliai Rašytojai! Ruošdamies į savo pašaukimo darbą, mes 
daug ruošiamės: mokomės, žinių renkamės, savo kalbą šlifuo- 
jame. Taip ir reikia, bet to negana. Mes vieną ir bene svarbiausį 
dalyką pamirštame — numatyti savo rašto tikslingumą; šauname 
nenusimanydami, kur pataikysime. Jei ką suvedžiosime savo 
raštu, tai kuo geresni būsime už paprastą sukčių, kurs panaudoja 
kaimiečio neprityrimą, ar apgaviką pirklyboje, kurs įperša blogą 
ar blogesnę prekę vieton norimos našios ar sveikos. 

Mes pažįstame vieną kitą mediką, kurie, išėję tam tikrus 
mokslus, paskui atsisakė juos taikinti, o yra žinomi savo sąžinin- 
gumu. Va, šitas sąžiningumas ir daro juos nedrąsius, nepasi- 
tikinčius savim, ar tikrą nustatys diagnozą ir ar tinkamus parinks 
vaistus. Rašytojas toks pat gydytojas; aršiau, kad subtelingesnės 

žmogaus dalies — sielos, sąmonės. Dažnai tenka su didele ato- 
daira taikyti patarimai; dar atsargiau - siundyti, kad paklausęs 
pats nuostolio nepritirtų. Galbūt kur link pastūmėjęs kurį grei- 
tuolį, visam amžiui sudarkysi asmeninį ir šeimyninį jo gyve- 
nimą, pats gi, būdamas vyriausias atsakovas, niekuo neatsakysi. 

Sakykimės drąsiai: dažnai mes, rašytojai, ypač publicistai, 
stingame bent paprastos, pilietinės sąžinės, kai paneigiame die- 
viškąją. Dažnai, vartodami rašytąjį žodį, neturime ploko nusi- 
manymo apie jo esmę. Veizdėk, kiniečiai idealistai renka net 
numetamus prirašytus popierėlius ir degina juos neleisdami 
koneveikti. 

O ką šv. Povilas kalbą Tim. 3, 16? 

Kiekvienas Dievo įkvėptas Raštas yra naudingas mokyti, sudrausti, 
pataisyti, auklėti teisybėje, kad Dievo Žmogus būtų tobulas, tinkamas 
kiekvienam geram darbui. 

Povilas kalba apie Šventąjį Raštą. Nedaug tenutolsime nuo 
tiesos, jei ir bet kokį raštą kiniškai šventinsime. Gausime šitokią 
tiesą: raštas atsiranda pačiam Dievui įkvepiant, idant būtų jis 
pavartotas žmonėms tobulinti, ne gadinti, žmones „Dievo žmo- 
nėmis“ daryti, ne velnio žmonėmis: jiems mokyti, sudrausti, 
pataisyti, auklėti teisybėje, kad tokiuo būdu taptų tinkami bet 
kuriam geram darbui. 

Rašytojas tad, didis ar mažas, net labai mažas korespon- 
dentėlis, privalo nusimanyti, kad jis gero ar blogo sėjėjas; kad iš 
garstyčios grūdo labai mažo išauga nemažas augmuo, toks, kad 
ant jo šakelių gali paukštis nusileisti; kad kibirkštis gaisrą pa- 
daro. Negi grožėtis mums padarytu gaisru ar audra. Šv. Povilas 
visai kitu kuo džiaugias: 

Kaipgi dailios kojos skelbiančiųjų ramybę, skelbiančiųjų kas gera. 
Rom. 10, 15. 

Giria kojas, kad jos atnešė gero skelbėjas, lyg kojomis tai 
skelbiama; suprantame, kad galva ir širdis daug pirmiau turi 
būti priruoštos. 

Antra vertus, bepiga sėti, kai turi dirvą paruoštą, kuri šim- 
teriopą vaisių išaugina. Ką gi padės dirbus vargus, turtą pylus 
berašant, bespausdinant, jei tavo sėkla — žodis krenta ant 


- 443 - 


neišpurentos dirvos, gal net ant uolos? Ant tako pabertą sumin- 
džiuos, ant uolos sudžius nesudygus, — sėjimas niekais nueis. 

Dar aršiau, kai geri rašytojo žodžiai, kai sveikos mintys, išmin- 
ties patartys krinta kaip dilgėlynėn, tarp piktžolių. Jos vešlesnės 
už javą, jos lapuotesnės už kvieti, už rugi; tai padaro paunksnis, 
užstoja saulę, ir sudygusi gera sėkla vos vos mažu daigeliu be- 
pasirodo. Nei ji aruodo pripildo, nei akies pradžiugina. 

O tos mūsų piktžolės — tai nerangumas, gerai ir geresniai 
maitinant kūną, maitinti ir savo sielą - protą, nusimanymą, iš- 
mintį ir išmonę. Girdi, apsieiname ir be to. Žinoma, jei mums 
uždavinys tėra tas vienas — gyvybę palaikyti, tai gana ėdalo ir 
uždangos nuo žiauraus vėjo. Bet tiek tereikalavo žmogus, kai 
tebegyveno olose, kaip opšrus, ant medžio šakų trobelėje, kaip 
lūšis. Laikams pakitėjus, kitko ir iš žmonių reikalaujama, o urvi- 
nių žmonių mes tebeturime. 

Urvinis žmogus tebėra tas kaimietis, kurs iš savo neturto tesi 
kas metai atskirti bent po keliolika, o ir po kelias dešimtis litų 
sau alkoholiu apsidūkinti, o netesi bent penkių litų prispaus- 
dintam popieriui atidėti. 

Urviniai tebesame ir tada, kai mūsų urvas parketuotas, auk- 
suotas sidabruotas, šilkais išklotas, o popieriai tėra reikalingi... 
toli gražu ne galvos dalykui, kai mūsų palociuose nesimato 
knygų ir žurnalų. Urviniai tebesame žmonės, kai mokslo ieško- 
me, kartais ir labai aukšto, tik kūnui pamaitinti, kad jis būtų 
riebių riebesnis, o savo dvasią tebeskurdiname kaip laukiniai. 
Išėjus mokslą, pradžios ar aukštąjį, nesinaudoti spauda yra lygu 
išmokus „slebizavoti“ neįžengti į maldaknygę. 

Be spausdinto žodžio šiandien nėra valstybės tvarkos - tiek 
valdovai susiję su valdovais, nuo kits kito pareina; be spaudos 
neišauklėsi pilietinių visuomeninių dorybių; galop nesudarysi 
savosios, savo valdomos valstybės. 

Be spaudos, sakysiu, sunkoka ir vėlės išganymui dirbti: gy- 
vasis žodis bažnyčioje iš sakyklos retokai tegirdimas ir kartinis 
ne tiek veikia, kiek pakartotinis per knygelę. Regi, kokių psicho- 
logų būta Bažnyčios vadų, kai jie pratino tikinčiuosius melstis 
per oktavas ir novenas — nors trumpai, bet pakartotinai tiek 

padarome, kiek šiaip jau mažajėgis lašas vandens: jis, nuolat 
krisdamas į tą pat vietą, kiaurina ir skaldo uolą. 

Mieliausieji kaimo ir miesto lietuviai! Ši šimto metų mūsų 
gazetų sukaktis parodo mums dvasios skurdą, kai nesinaudojam 
spauda. Tegul kita kuri spaudos sukaktis nebebus reikalinga tai 
minėti. 

Palaimintas Dievas, kad mums bent tiek suteikė, kiek turi- 
me!.. Jam padėkoti už tai daroma šios dienos Nekruvinoji Auka — 
Mišios. Palaimink, Viešpatie, ir pagausink ir būsimąjį veiksmą 
taip šviesos reikalingų, taip jos padavėjų - kūrėjų, mokinančių 
visokeriopos „tobulybės, tinkamos kiekvienam geram darbui“! 

O už tuos, kurie jau išnyko iš Jo pasaulio, palikdami savo 
mokslo, meno ir vėlių ganymo darbus, pasimelsime čia pat 8 val. 


LIETUVIŲ-ŠVEDŲ DRAUGIJOS 
SUSIRINKIMAS IR PASKAITA 


Per šiomis dienomis įvykusį paskutinį šių metų draugijos 
susirinkimą patikrinta draugijos narių 73. Vienas miręs — prof. 
Kęstutis Šliūpas, jis pagerbtas atsistojimu; dar du išstoję, likta 
70, jų tarpe dviejų garbės narių. 

Pažymėta nepaprastai malonus faktas lietuviams su švedais 
suderinti — tai švedų operos primadonos p. Vettergrenienės? du 
dalyvavimu mūsų operoje. Taip giedojimas, taip pats giedotojos 
asmuo paliko kauniečiams iki šiol neužmirštamą įspūdį. L.-šv. 
dr. malonu buvo dalyvauti jos priėmime. 

Didžiojoje universiteto salėje Dr. pirmininkas kan. dr. J. Tu- 
mas pasveikino susirinkusius atminimu dviejų švedams reikš- 
mingų įvykių. Dabartinio jų karaliaus Gustavo V? dvidešimt 
penkerių metų vainikavimosi sukaktį. Švedų tautą ir valstybę 
Gustavo V asmenyje susirinkimas pagerbė atsistojimu. Ir antro 
jų karaliaus Gustavo Adolfo* 300 m. mirties sukaktį. Šiam šve- 
dams patiems reikšmingajam valstybės vyrui ir karo vadui api- 
būdinti ir įvertinti buvo įdomi pusantros valandos paskaita. 

Jaunas mūsų istorikas Juozas Jakštas? pirmą kartą pasireiškė 
Kauno publikai gausybe savo specialybės žinių ir sklandžiu jų 
dėstymu. Gal tik per plačiai užsibrėžęs gavo skubytis, kad galėtų 
viską atpasakoti. Kauno publikai buvo įdomu paklausyti Gus- 
tavo Adolfo religinių motyvų karui su Lenkija-Lietuva. Dr. Juo- 
zas Jakštas ir parašo sklandžiai. Pamasinta Kauno publika gal 
bevelys ir toliau gyvu žodžiu išgirsti tai, ką bus patiekęs spaudai. 


A. A. DR. V. SOEDERBERGAS 


Švedijoj mirė Lietuvos bičiulis, Švedų-lietuvių draugijos pirmininkas 


Stokholme XII 15 mirė ilgai sirgęs širdies liga Švedų-lietuvių 
draugijos Stokholme steigėjas, jos ilgametis pirmininkas, garbės 
narys ir nuoširdus Lietuvos bičiulis, dr. Verner Soederberg. Jis 
gimė 1872 m. 1895 m. jis baigė Upsalos universitetą. 1903 m. gavo 
filosofijos daktaro laipsnį, nuo 1902 iki 1904 m. skaitė tame pat 
Upsalos universitete istorijos paskaitas, vėliau, iki 1921 m., vedė 
„Stokholms Dagbladet“ užsienio politikos skyrių, o nuo 1924 m. 
iki pat mirties redagavo kaipo vyriausias redaktorius Švedijos 
enciklopedijos žodyną „Nordisk Familjebok“. 

Dr. Soederberg buvo vienas iš šviesiausių Lietuvos bičiulių 
Švedijoj. 

Lietuvai kuriantis, jis kėlė jos vardą švedų spaudoj, palaikė 
mūsų pastangas sukurti nepriklausomą valstybę ir rėmė Lietuvą 
ne tik žodžiu, bet ir darbu. 

Jis suorganizavo Švedijos švedų-lietuvių draugiją, tuoj po 
karo pasiuntė maisto nuo karo nukentėjusiems šelpti ir Lietuvos 
ūkio organizacijoms padėjo išgauti švediškų žemės ūkio mašinų 
į kreditą. Vėliau ilgą laiką vadovavo Švedų-lietuvių draugijai, 
kol dėl nesveikatos turėjo ją apleisti, nes širdis dėl ilgo kasdie- 
ninio, dažnai iki 4 val. ryto, įtempto žurnalistinio, mokslinio ir 
publicistinio darbo pradėjo silpti. Šiemet, švęsdamas savo am- 
žiaus 60 metų sukaktuves, jau nebegalėjo pakilti iš lovos ir pri- 
iminėti sveikintojų. 

1917 metais rugsėjo-spalių mėn., kai vyko Viso pasaulio (ant- 
roji) lietuvių konferencija Stokholme ir pirmasis pasaulyje šis 
miestas pripažino mus, lietuvius, de facto et de jure nepriklau- 
somus, paties didžiojo dienraščio politikos skyriaus redaktorius 
buvo dr. V. Soederbergas. Laikraštis ėjo progermaniškoj dva- 
sioje, ir Soederbergas turėjo Vokioje autoritetą. Dėl ko ir kaip, ne 
mums dabar spręsti; tai buvo karo laikai, ieškojimas draugų kur 
tik galima. Meras Lindhagenas! mus priėmė tėviškai, o dr. Soe- 
derbergas broliškai. Sako, švedai esą sunkūs įjudinti. Bet kuo 
tuomet išaiškinti aną stokholmiečių prietelingumą mums? Soe- 
derbergas juokais išsitarė norįs būti pirmuoju nepriklausomosios 
Lietuvos garbės konsulu Švedijoje; ir iš tikrųjų taip elgės lyg jau 
jis būtų buvęs generalinis Lietuvos konsulas Stokholme. Jis globė 
mus, sustabdytus Švedijoje, kur buvome atsiradę „tranzitu“ į 
Lietuvą, į Šveicariją ir kitur, o vokiečiai buvo mums rogatką 
užkėlę. Soederbergas raštais ir žodžiais dėjo pastangų tai ro- 
gatkai nukelti ir vieniems greičiau (Šveicarijos studentams), ki- 
tiems vėliau (man) nukėlė. Paskui niekieno neskatinamas ir sa- 
vomis lėšomis pasišovė nukeliauti Lietuvon, Vilniun, ištirti karo 
kankinamą Lietuvos liaudį ir inteligentiją, jau tuomet bepras- 
mius vokiečių žiaurumus, net sušaudymus. Tais parvežtaisiais 
daviniais lietuviai vertės savo politikoje. Soederbergo balsas, 
manau, daug nusvėrė ir tada, kai teko nugriauti visi oberost- 
befehleriai*. Mane dr. Soederbergas globote globojo, visur rašy- 
damas, kad įsileistų; jei negreit laimėjo, tai tik dėl to, kad Vokioje 
maišės dvi galybės, O. ir G, kurioms aš nebuvau pageidaujamas 
Lietuvoje. Betgi laimėjau kiek tiek ir 1918 m. gegužės pradžioje 
jau buvau Vilniuje. 

Kodėl Lietuva vis dėlto nepagerbė dr. Soederbergo konsulo 
titulu? Tik dėl to, kad Lietuvos-Švedijos politiniai santykiai 
sparčiau ir aukščiau išsivystė, Lietuvai teko įsisteigti ištisa atsto- 
vybė, nebe konsulatas. O kai šalia jos teko ir keletas konsulatų 
turėti, dr. Soederbergas jau buvo paliegęs. 

Šiaip ar taip Lietuva su Soederbergu nustojo vieno didžiausių 
ir grynai idėjinių prietelių. Tebūnie jo pavardė garbės raidėmis 
įrašyta nepriklausomos Lietuvos istorijoje. 

KRISTUS KARALIUS IR 
MALONĖS PRAKILNYBĖ 


- Ji (Marija) pagimdys sūnų, tu gi (Juozapas) praminsi jį vardu 
Jėzus. Mat. 1, 21. 

- Jisai bus didis ir vadinsis Aukščiausiojo Sūnumi. Viešpats Dievas 
duos jam jo tėvo Dovydo sostą: jis karaliaus Jokūbo namuose per am- 
žius, ir jo karaliavimui nebus galo. Luk. 1, 32. 

Taip kalbėjo angelas Gabrielis. 

— Iš jo pilnybės mes visi ėmėm malonę po malonės. Nes įstatymas 
duotas per Mozę, malonė ir tiesa radosi per Jėzų Kristų. Jon. 1, 16-17. 

Taip kalbėjo Jonas Krikštytojas. 

Dievo įstatymą paskelbė Mozė, Dievo malonių papylė Jėzus 
Kristus ir davė galios pažinti tiesą ir Dievą. 

Lietuvos jaunimai! Laukdami Viešpaties mūsų Jėzaus Kris- 
taus gimtosios dienos, pamanykime, dėl ko ji mums tokia ma- 
loni, dėl ko kitos šventės ne tiek malonios. Viršiau parinktos 
evangelijų žinios pareiškia: dėl to, kad Kalėdos atmena mums 
Amžių Karalių ir Pilnybę malonių, du dalyku, kurie mums teikia 
nepaprasto pastovumo. Dievas —- Karalius nuo Jo sosto nenu- 
griaunamas. Jis nuo mūsų nepareina, Jis mums nepasiekiamas 
ir mūsų neįžeidžiamas. Norim nenorim, o Kristaus, Dievo at- 
žvilgiu turime būti „monarchistai“, ir tiek. Jokiomis „revoliu- 
cijomis“, jokiomis „respublikomis“ Kristaus Karaliaus nedetro- 
nizuosime, vadinas, nuo Dangiškojo Sosto nenustumsime. Mė- 
gina tai padaryti socialistai maksimalistai (bolševikai); jiems 
Kristus ir bet kuri religija esanti nebereikalinga. Bet ką jie tuo 
laimi? Jau seniau gerieji rusų filosofai skundės, nihilizmas jų 
sielas ištuštinęs; o kas dabar darosi? Europa ne tiek gailisi Rusijos 
žmonių vargo ir skurdo, kiek tos pasibaisėtinos jų tuštumos, kuri 
rados religiją naikinant. Jokios doros Rusijoje nebelikę, nei mo- 
ralinės, nei pilietinės; belikęs vienų nachalumas, o kitų bailė. 
Vieni švaistąsi ištaigingai pasipuošę su revolveriais pajuostyje — 
tai valdytojai; kiti kenčią vargą ir ryt poryt laukią, kad juos 
užmuš. Tų „nachalų“ eilėse esą nemaža ir merginų, daugiausia 
ne rusių. Ar to norime susilaukti, sutraukę ryšius su Kristum 

Karalium? Neduok, Viešpatie! Tikime Kristum ir tikėkime Juo, 
ir džiaukimės Juo, ir ačiuokime Dievui, kad esame pamokyti, 
kaip ramiai ir pastoviai gyventi ir nusimanyti, kas net šiai pa- 
tekčiai gera ir bloga — naudinga ir žalinga. Nežaiskime savo 
dvasia; ji iš gyvo tikėjimo išnešti į šaltą netikėjimą būtų lygu 
kūną iš bažnyčios išnešti į karčemą. 

Dar brangiau ir maloniau nusimanyti, kad per V. Kristų 
mes nuolat gauname ypatingų malonių. Jų niekas neseikėja. 
Tai nepaprastas ramstis ne tik laimėti begyvenant amžinąjį 
dangų, bet ir vėlės išganymui dirbant, jaustis nusiteikusiam... 
kaip čia geriau pasakius... na, kaip Vydūnas nuolat kartoja, — 
kad didėja žmoniškumas. Taika, brolybė, teisingumas, gailes- 
tingumas, kultūra, vadinamasis švelnumas savo šeimoje ir 
visuomenėje, tai kas panašu į dangaus karalystę žemėje, — visa 
tai aiškiai jaučiamai plaukia mums iš dieviškojo šaltinio, iš 
paties Kristaus. „Iš Jo pilnybės mes visi imamės malonę po 
malonės“. Kristaus taika ir švelnybė kai įsiviešpatauja sieloje, 
rojum darosi jos sudaroma šeima ir demokratina visuomenę. 
Jokiu kitu būdu nepasiekiamas žmoniškumas, tas pagarbių 
žmonių savitarpio santykis, kurį mes vadiname tobula lygybe. 
Ji vertinga ne tiek turtuose, kiek sugyvenime. Be Kristaus 
malonės ir Jo dvasios vargu bau ką laimėsime savo gudra- 
vimais socialinėje srityje. Svaras ir mastas nesulygins mūsų, 
kur beširdis milžinas niekina ir žemina neužaugą kuprį, nes 
pats nesušvelnėjęs krikščionybės dvasioje. 

Jaunime, auk krikščioniškai, švelnėk ir stiprėk Dievo malone 
per Viešpatį mūsų Jėzų Kristų! 


MOTINOS PAREIGOS 
BENDRUOMENEI 


Psichologai žino faktą, kad luošam gimusiam motina atstoja 
jo trūkumą. Apie tai paprastai sakoma — motina daugiau myli 
nevykėlį savo kūdikį, kaip sveikuosius ir gražiuosius vaikus. 

Ypatingas gamtos sutvarkymas. Štai jauna motina, jai vos 
25-30 metų amžiaus. Ji labai graži, sveika, pilna gyvybės ir 
moteriško tuštumo. Ji linkusi džiaugtis gyvenimu: tai reiškia — 
būti draugėje su vyrais, su jais ūžti, šokti iki išnaktų ar net iki 
ryto. Kartais ji, motina, be visa to, turtinga ir aukšto mokslo. 
Jai skiriamas aukštas uždavinys visuomenėje, gal net tarp- 
tautiniuose santykiuose. Bet štai ima Dievulis ir „pabaudžia“ 
tokį rinktinį savo padarą luošu kūdikiu, atseit kuriuo sužalotu 
nareliu, ir jis, vargšelis, negali laisvai elgtis, save aptarnauti, su 
kitais vaikais žaisti. Tai mažas „prometėjukas“!, prikaltas prie 
uolos: mato laisvę ir visus jos gražumus, o atsitraukti nuo savo 
sienos negali. 

Kas darosi ar gali darytis tokioje mažoje sieloje, tesuprantanti 
ta motina, kuri jam gyvybę davė, kitam - labai tai jam: lai sau 
kenčia, kas kenčia; ar maža kentančių? Tik viena motina ne- 
pajėgia taip atsakyti, ir jei taip kuri atsakytų, ta nebetektų mo- 
tinos vardo. Motinai kūdikis - tai ji pati, jos dalis, jos narys, dar 
neseniai buvęs nuo jos neatskirtas: jo jutimo centrai tebebuvo 
bendri su motinos centrais. Gimdymas - amputacija. Nupjauna 
kam nebesveiką labai įskaudusį narį, o jį, tą nebesamą narį, dar 
ilgai sopa, - sopa užgautą centrą. 

Vaikas motinai savo sope įsopina jutimo centrą, ir jai visai 
sopa tol, kol sopa jos daliai, vaikui, kad ir atskirtam jau. Žinoma, 
čia veikia nebe viena fizika - padeda ir psichika: motinai su vai- 
ku toks pat sielos bendrumas kaip ir kūno, tie patys bendrieji 
centrai. 

Ir štai kas pasidaro. Jauna, sveika, graži, inteligentinga, tur- 
tinga moteriškė virsta nepavykusio savo kūrinio verge. Beran- 
kiui atstoja ranką, bekojui — koją, kurtenikui — ausis, o aklam - 
akis. Motina luošam jos vaikui darosi gyva proteza, dirbtinis 
trūkstamas narys. Kokia tai auka, dar niekas nėra išmatavęs. O 
motina to nė justi nejunta. Jaunystė, linkimas pačiai džiaugtis, 
sviete figūruoti, ką reikšti ir sverti, kitus valdyti, - viskas atkrinta 
lyg nebuvę, lyg jauna moteriškė - nebe moteriškė. 

Nuostabiausia, kad motina tos savo aukos nė juste nejuntanti. 
Nieko jai nebegaili, nes nieko pašalinio dabar ji nebegali be- 

daryti, negi griaužiamės, kad negalime paukščiu paskrajoti. Ir 
verge motinos niekas nepavadina, kaip nepasako: sveika koja 
kūnui vergauja; ji - tarnauja, eina jai skirtą funkciją, 

Kokia tad didelė Dievo dovana - Motina! Koks kilnus jos 
vardas! Koks laimingas žmogus, kai motiną tebeturi! 

O kai nebeturi?.. Kai našlaitis lieka? Čia pasireiškia kolek- 
tyvinė motinystė: bendruomenė pajunta motinos pareigas ir 
skuba našlaičius pagloboti. Kas duoda prieglaudai vietos, kas 
maisto, o kas pats eina našlaičiams patarnauti, jų auklėti, jų 
žmoniškinti, jų guosti, kad neišaugtų be motiniškos globos kokie 
apskartėliai, sugižėliai, žmonių nekenčią, psichiškai suluošėję. 

O kai toks našlaitėlis kurio nario netenka? Reikia gi bekojui 
pavalgyti atnešti, o berankiui apsivalyti. Ligos ir neturtas dažnai 
ir tebegyvą esančią motiną pašalina nuo luošo savo vaiko. Bend- 
ruomenėir tada gauna motinos pareigas pasiimti. Kuri bendruo- 
menė to nepadaro, tokia laikoma nenormalia, net ne bendruo- 
mene, tik gauja „bedušnikų“*: ji netenka savo vardo kaip motina, 
pametusi savo vaiką, išsižadėjusi savo motinystės. 

Sunkiausia luošumo forma - akių netekti, šviesos netekti, nes 
be to organo kitų negali pavartoti. Bekojis gali rankom dirbti, o 
berankis kojom, bet aklys, rodos, yra gamtos išdėlis, jos abe- 
racija?. Gamta viską daro tiksliai, nieko nepadaro, ko nereikia. 
O čia, davus rankas, davus kojas, davus daugybę kitokių narių, 
nedavė galėjimo visa tai pavartoti. Sliekui akių nėr, bet jam ir 
kitų nėra, — tas vienas raumenų judėjimas pasislinkti į naują 
valgymo vietą čia pat. 

Motinystės jausmas bendruomenėje turėtų jautriausiai pa- 
sireikšti padedant akliesiems, kad ir be akių naudotųsi kitais 
sveikais savo nariais. Aklieji žmonės naudingi, tik reikia suma- 
numo juos darbui panaudoti. Dabar yra įstaigų, kurios moka 
visa tai padaryti toje bendruomenėje, kuri to nori. 

Ar mes to norime? Ar mes nepametame nelaimingųjų savo 
vaikų? Kokia gėda būtų, jei svetimiems tektų ateiti ir rankioti 
mūsų pamestinukus, kaip kad daro misionieriai Kinuose ar 
kitur!.. 


SASI 


TAUTIŠKOjJI GRANDINĖ 


Kai minėsime š. m. lapkričio 11 d. Neo-Lithuanios studentų 
korporacijos dešimties metų sukaktį, jau būsime spalių 16 d. 
atšventę „Vilties“ ėjimo 25 m. sukaktį. Tai dvi grandys tos pat 
gangreit nenutrūkusios idėjinės grandinės, pradėtos kalti Vil- 
niuje, kalinėtos Petrapilyje, pabaigtos Kaune. Vilniuje buvo nu- 
kaltos trys grandinės. Pirmoji 1907-13 m., „Smetonai, Tumui ir 
Ko“ „Vilties“ pusdienraštį leidžiant. Antroji 1913-15 m. šalia 
„Vilties“, nes Tumą ištrėmus iš Vilniaus, o Smetoną Dovydaičiui 
pakeitus’, „Viltis“ nebebuvo „Viltis“: pirmykštė persigabeno į 
„Vairą“. Trečioji 1915-17 m., kada viltininkai, tautininkai atlaikė 
savo pozicijas, organizuojant vokiečių okupuotuosius lietuvius. 
Visas tris grandines kalo šaltkalvis Antanas Smetona, galop 
rinktinis Tautos Vadas. Petrapily naują grandinę kalo politi- 
kas Augustinas Voldemaras?, Juozas Kubilius, Liudas Noreika? 
ir J. Tumas. Jie, Voldemarui vadovaujant, atlaikė tautines pozi- 
cijas Rusijos Tautų kongrese Kijeve ir Rusijos Lietuvių seime 
Petrapily“. Šen ir ten buvo smarkiai, sąmoningai iškelta tautinė 
lietuvių idėja. Jos vardan reikalauta teoretiškai ir laimėta prak- 
tiškai nepriklausomybė pirmajai Pabaltijo valstybei — Lietuvai, 
nors de jure tai jai buvo pripažinta paskutinei. 

Vadinas, tautybė visur ir visados buvo dedama kuriamai 
valstybei pagrindan, ir tai buvo tvirta, neginčijama. Kas sudarė 
dabar sukurtos Lietuvos valstybės sienas? Natūralių ji beveik 
neturi. Truputį Nemunu, truputį Baltija. Nuo latvių, gudų, len- 
kų, vokiečių teeina etnografinė riba, ir jos pakanka. Kur tos ribos 
nesilaikoma, ten amžinai nepatenkinti, ten net karais grasoma. 
Dar negirdėta, kad naujos valstybės susidarinėtų tikybiniais 
pagrindais ar socialiniais. Nekalbant apie jėzuitų sukurtą ir Vol- 
taire'o „Kandide“ pašieptą respubliką Pietų Amerikoje. Reli- 
gijos nėra valstybių pamatai, tik jų cementas. Tautybė ir tikyba 
tad vaidina savas roles, ir joms kita kitai kliudyti nėra ko, o 
kliudant savomis rankomis ardoma savieji daiktai. 

A. Smetona nuo tautos vadovavimo buvo pašalintas, bet jo 
dvasia valstybėje liko. Liko valstybę gynusioj kariuomenėj, liko 


- 452 > 


į valstybės vyrus besiruošiančioje jaunuomenėje. Buvo numanu, 
kad tenka kalti nauja tautinės idėjos grandis, nes kas tik buvo 
bandoma kurti netautiniais pagrindais, visa buvo amaruota, 
nesveika, vietomis išdžiūvę, kaip amaruotos avietės. Kitoki drą- 
sūs bandymai pasirodė tiesiog pavojingi. Bet tai ketveriais metais 
vėliau. 

01922 m., kada studentas Valentinas Gustainis“ atėjo į mane, 
tik ką pakviestą lektoriauti Lietuvos universitete, visa to dar 
nebuvo išėję aikštėn, vos tik numanu, kad tautybė tenka gaivinti 
ir susidariusioje tautinėje valstybėje, gaivinti valdovuose ir 
valdomuose, gaivinti pradžios, vidurinėse ir aukštesnėse mo- 
kyklose. 

Atmenu, tai buvo visai gryna idėja, „idėjinė idėja“, juokais 
tariant. Lietuvos universitete, kurs vos antrą semestrą tegyvavo, 
dar nebuvo pradėję rūgti jokios partijos, jokios kryptys, jokie 
ypatingi tikslai, kurie suburia daugiau mažiau asmenų. Dirva 
tebebuvo laisva ar, tikriau, tebedirvonavo, ir pirmas savo išarą 
įbedė V. Gustainis — pirmininkas su savo draugais. 

Pajutau naujus šaltkalvius naujai grandžiai kalti, tautinei 
grandinei tęsti, kad ji vėl apjuostų visą valstybės kūną. Kiek man 
buvo gryno džiaugsmo - kurti ten, kur dar nieko, kur niekam 
nekliudai, su niekuo nesirungi! Tuojau plačiai užsimota sava 
būstynė susikurti, šelptis medžiagiškai, stiprintis dvasiškai, tau- 
tinti internacionalėjančius. Jokios rivalizacijos — vienas gražus 
pagrindinis tautinės kultūros darbas. 

Neminint kodėl aš visa iš mažens tautiška ir vėliau dar labiau 
sutautėjusia siela pritariau neolithuanams, stiprinau juos mora- 
liškai, padėjau literatiškai, pašelpiau pinigais ir neilgai trukus 
laimėjau iš jų brangų man ir garbingą garbės nario titulą. Juo 
tebesididžiuoju, jis mane seks iki grabo. Jaučiuos vėl įpintas į 
tautinę grandinę ir išlūžti iš jos laikau neištikimybe pačiai vals- 
tybei. Pažaisti idėjomis tomis tegalima, kurios žaismui ir tebuvo 
įgyjamos. O kai iš tų tautinių idėjų susidarė visa mano sielos 
struktūra nuo pat jauniausių dienų, nuo 1883 metų, kada Povilas 
Matulionis ton sielon su „Aušra“ įsiliejo, aš tegaliu lūžti, o ne 
skeldėti. 

Stebėtina Apvaizdos ranka po penkerių metų į tą mūsų orga- 
nizaciją atvedė tą patį A. Smetoną ir padarė jį Šefu. Vadinas, be 
jokių pastangų vėl aisiradau jo šešėlyje. Gal bus kai kam supran- 
tama, kad man ir dėl to nepiga būti jo priešininku, nors su kai 
kuo ir nesutikčiau. 

Tik tokia tautiška siela, aš manau, tegalima visai suprasti ir 
įvertinti Benitą Mussolini”. Socialistas teoretikas virsta tauti- 
ninku praktiku. Savo tautoje, ne kur kitur, ne internacionale, ne 
masonizme, ne konfesijoje, jis ieško heroizmo, patvaros, darbš- 
tumo, garbės ir savigarbos, pilietinės vertybės. Visa to apsčiai 
tebesama gyvojoje tautoje ir formuojama istorijos pavyzdžiais. 

Fašijaš — vienybė yra branginama priežodžiais, įrašoma į 
pirmąsias sąvokas jaunuoliams. To nepaneigsi. Pasityčiojama tik 
iš fašizmo. Veltui ir tai. Mussolinis sakos - italų fašizmas teesąs 
jiems patiems, ne eksportui. Tačiau bet kuriai tautai patariąs 
susidaryti savąjį fašizmą. 

Simbolinio kūlelio vytelių ženklo, fašijos, mes nesuprantame; 
geriau pavadinkime savaip - glaudžia tautine vienybe, produk- 
tingiausia panaudoti visas tautinėj sieloj esančias galias pažangai, 
visokeriopam gerėjimui. Mes esam kūnu dar gana sveiki, neapi- 
pūdinti; dvasia mes esam atkaklūs kaip Voldemarai; visiems moks- 
lams gabūs; santykiuose tiesūs, žmoniški, kaip prieš karą buvusieji 
didrusiai; religiją mes turime stiprią — ji tautinės mūsų sielos dalis, 
itin brangintina ir nepaniekintina, kad ir kažin kaip mus nuo jos 
iš kairės ir iš dešinės atgrasytų. Sau lietuviais būti tad patogu ir 
pilna kuo geriausių perspektyvų. Ne tai bloga, kad būsime tvirti 
tautininkai, bet tai bus bloga, kai pasiryžę netesėsime. 

Šiandien mums prikiša karjerizmą, pataikavimą valdantiems. 
Valstybiškai nusistatyti, valdžią gerbti, jai padėti, o ne kliudyti, - 
vis tai pilietinės dorybės, bet kam, bet kuriems privalomos. Dėl jų 
rausti netenka. Ir nebent nusišypsoti reikia, kai girdi: kas valdžią 
palaiko, tas „rządowik“? lenkų ir rusų prasmėje, o kas valdžią 
diskredituoja, griauna, tas tikras pilietis ir tikras Dievo tarnas. 

Užtat tegul kiaura žemė praryja tuos, kurie tik apsimeta tauti- 
ninkais, kurie tik dėl karjeros sudaro tautinę fašiją, kurie nors 
vieną skatiką uždirba tuo savo apsimetimu! 

Neolithuanai! Draugai! Auklėtiniai! Dešimtį metų savo gyva- 
vimo sukakę, grįžtelkite savo sielomis atgal, į pirmąją jūsų kor- 
poracijos užuomazgą ir jos karštame ideališkume, grynų gry- 
niausioje tautinėje idėjoje nusivalykite gyvenimo rūdis, jei kur 
kas būtų pradėjęs rūdyti. 

Atminkite, kad vienatinis mūsų skydas, vienatinis apsigy- 
nimas — tai grynos sielos, grynas idėjingumas ir pasiryžimas 
statyti - krauti, o nieko niekam neardyti. 


VILNIUS - MŪSŲ JERUZALĖ 
(Iš kalbos per Vilniečių kongresą 1933 m. sausio 6 d.) 


Jeruzale, Dievo mieste! 

Viešpats nuplakė tave už tavo rankų darbus. 

Dėkok Viešpačiui... ir šlovink amžių Dievą, kad vel pastatytų tavyj 
savo padangtę ir sugrąžintų tau visus belaisvius. 

Palaimintas būsiu, jei liks mano ainijos liekanos, kad matytų Jeru- 
zalės skaistybę. Tobijo Giesmė. 13.! 

Mieliausieji Vilniečių kongreso dalyviai! 

Jeruzalė, kas to nežino, buvo Žydų valstybės sostinė ir visos 
tautos vidurkis, taip sakant, jos smegenys, jos sąžinė. Sostinė 
atstovavo visai tautai. Kai tauta kilo garbėje, žydams rodės, taip 
gieda Tobijus, būk 

Jeruzalės vartai statomi iš sapyro ir smaragdo ir iš brangaus akmens 
visos jos sienos aplinkui. 

Blizgančiais ir nesuteptais akmenimis išklotos visos jos gatvės, ir 
jos gatvėje bus giedama aleliuja. 13. 

Už tautos prasiradimą Viešpačiui pirmiausia Jis plakė jos 
garbę ir šlovę, jos džiaugsmą - sostinę. 

Žydų tautos sąmonė pirmiausia ten statė sostą Aukščiausia- 
jam pasaulio valdytojui Jehovai pavidale neregėto dydžio ir 
turtingumo šventyklos. Palestinos valdytojo sostas buvo jos ūks- 
mėje. Tai reiškė, kad Jeruzalė pirmiausia yra Dievo miestas, pa- 
siryžęs pirmiausia Jam tarnauti - garbinti ir šlovinti patį Dievą — 

Karalių, o žemės karalius silpną ir siaurą savo sąprotį privalėjo 
gaubti dieviška išmintim. 

Tiek ankštai buvo sutapusi kultūringa žydų tauta su savo 
sostine, o sostinė su šventykla. Argi ne taip pat susidarinėja ir 
jaunosios valstybės, deja, tik tolėliau arba ir labai toli nuo Dievo. 
Tautų smegenys, jų visas žŽmoniškumas — kultūra kaupiasi ir 
pasireiškia savuose vidurkiuose, sostinėse, ir iš čia savo šydu 
gaubia tautą. Juk Berlynas reiškia Germaniją, o Paryžius - Pran- 
cūziją;: iš čia vokiečiams ar prancūzams visa gera ar bloga, šlovė 
ir nešlovė. 

Taip pat ir pas mus. Mūsų sostinė Vilnius ne tik mums pa- 
tiems, bet ir mūsų bendrapiliečiams žydams - Jerušalaim. Jis per 
ilgus šimtmečius buvo kaupikas valstybinio mūsų proto ir nepri- 
klausomos sąmonės, kuri kaip ugnis tvykstelėdavo bet kuriuo 
kritiškuoju Didžiajai Kunigaikštijai momentu. Vilnius ir dabar 
tebėra kaupikas mūsų didvyrių, Vytauto ir daugybės kitų. Žy- 
dams buvo liepta įsitaisyti tam tikrą Sandoros Skrynią ir jon su- 
sikrauti tautos šventenybės — rašytus įstatymus, kunigų galios 
ženklą ir Dievo Apvaizdos įrodymą, kad būtų aplink ką spiestis 
pusantro milijono tautai ir jai neiškrikti. Jei ilgoj kelionėj vieni būtų 
nuėję sau į rytus, kiti į vakarus, jei būtų ištirpę svetimųjų jūroje, 
nebūtų atsivadavę savo senolių Kanaano žemės, iš kur buvo išėję 
prieš 500 metų. Nuo savo tautos brangenybių nenutoldami, tirštu 
būriu eidami, atsivadavo ir ilgai garbingai ten gyveno. 

Argi nepanašu: lietuvių Kanaanas - Vilnius. Vergavome mes 
taip pat 500 metų. Mūsų tautos sandoros skrynia — Vilniaus 
katedra su Vytautu Didžiuoju, su Kazimieru šventuoju ir su 
kitais karaliais. Antra - Rasos kapinyne. Ji laiko dvasinį mūsų 
tautos turtą - mūsų pasiryžimą gyventi ir gintis nuo puolikų ir 
grobuonių. Ir niekas mūsų neabejoja, kad mes savo sostinę Vil- 
nių kada nors atsivaduosime. Kodėl neabejojame? Ar kad nea- 
bejotinos mūsų teisės yra įrašytos į storas tarptautinių teisių 
knygas? Ne! Kad Vilniuje buvo ir tebėra Vytautas, Kazimieras, 
Basanavičius, ir tų naujųjų mūsų didvyrių pasiryžėlių vis dau- 
giau ten kraunasi ir tebelaukia išvadavimo, kaip jie to laukė gyvi 
būdami. (Sk. mano pamokslą Vytauto Didž. myrio dienai}. 

Mūsų skriaudėjai kaimynai mūsų valstybę vadina „Litwa 
Kowienska'“. Pirmiau mums tai rodės užgaulus pravardžia- 
vimas, o tai Balaamo asilės tartas teisybės žodis*. Tuo patys mūsų 
priešininkai pasako, kad tebėra ir „Litwa Wlašciwa'“ su sostine 
Vilnium, kuri tačiau nebesivadins - „Litwa Wileńska“. Čia prie- 
šininko lūpomis pareiškiama, koks nenormalumas susidaro, kai 
suverenę valstybę per nevalią nustumia į provinciją; ji ten ne- 
pabus su savo suvereninėmis teisėmis, jai privalu atsitaisyti. 
Didžiuoju karu vokiečiai buvo apžioję visą Belgiją, nepriklauso- 
mas tebuvo likęs jūros pakraštys, ir tas nuo 15 kilometrų. O betgi 
Belgija ten tebebuvo kaip buvus, sau ponia, su visomis pretenzi- 
jomis į visą savo dvarą. Puolikai grobikai išėjo sau, o tikrieji 
šeimininkai sugrįžo, viską pavogtą atsivadavę. 

Šiuo tarpu prispausti prie Prūsų, mes išsitiesime Vilniaus 
link, ir visi tie, kurie dabar neteisėtai kemšasi ar tyčia kemšami į 
Lietuvą pro visas duris, gaus išsikimšti pro visus jos langus atgal 
į savo galicijas ir poznanius, anot amžinai minėtino J. Radvilos 
pareiškimo“. Dirbtinoji lenkų būklė Vilnijoje ne tiek tikra, kiek 
mūsų natūralioji. 

Vilnių vaduodami, mes veikiame giliu tautiniu instinktų. 
Kaune kaupiasi mūsų protai, mūsų sąmonė, bet mūsų išmintis, 
kuri tiek šimtų metų kaupėsi Vilniuje, liko ten ir tebėra. Vilnius 
tebėra ir bus nė kieno neišvagiamas Lietuvos tradicijų arsenalas. 
Jo nesugebės panaudoti joks svetimtautis, nes jis rezervuotas 
tiems, kurie jį sukrovė savo kūno ir sielos pastangomis, kurie 
sudarinėjo Lietuvos istoriją. Tai ir yra, ką toli gražu ne roman- 
tikai vadina „užburtoji Gedimino pilis“ — pilis ūdrota lietuviš- 
komis istorinėmis tradicijomis, belaukianti sugrįžtant tikrųjų jos 
savininkų. 

Rūpestingieji Vilniaus vaduotojai! Nenusiminkime, kad dalis 
tenykščių mūsiškių apsimeta mūsų nebepažįstą ar iš tikrųjų ne- 
bepažįsta. Visa tai nedaug ką reiškia. Jei anieji tik apsimeta, tai 
kaukė lengvai nuo jų nukris, kai mes jiems globos ir šalpos ranką 
ištiesime. Net jei ir iš tiesų jie nuo mūsų nusigręžtų, ir tai nieko 
nebūtų netikėta ir nieko nenulemtų mūsų nenaudai. Mesijo lau- 
kė žydai daug daug metų, ar ne 4000; laukė vis intensyvėjančiu 

pasiilgimu, o kai pagaliau Kristus atėjo pas juos, tai ir nebepažino 
Joirnebepriėmė. Pats Išganytojas pasakė: „Iš tikrųjų sakau jums, 
nė vienas pranašas gerai nepriimamas savo tėvynėje“. Luk. 4, 24. 

Vis dėlto pranašai buvo siunčiojami, kad galvas guldytų už 
pamokomus atkakliuosius, nes jiems lemta dar vėliau susigriebti 
ir prikryžiuotaisiais pasinaudoti. 

Mūsų nuotaika, savo sostinę Vilnių bevaduojant, tiek vilnie- 
tiška, kad šito savotiško mūsų jausmų radijavimo negali nejusti 
artimieji, vos žabų tvora nuo mūsų teatskirti. Jie ir atkaklaudami 
mums, ne kam kitam išsaugos Lietuvos tradicijas, o mes jiems 
nunešime turto, laisvės gėrybių ir politinės išmonės, kurios būsi- 
me pasigavę prityrimu, nepriklausomai pagyvenę. 

Kad Apvaizda Vilnių „nuplakė“ svetima lenkų ranka, tai jis 
pats šiandien jaučia ir nusimano. Esama jau ženklų, kad jis nebe- 
trukus ims rankas sudėdamas Dievą maldauti, kad „sugrąžintų 
visus belaisvius“, demarkomis skiriamus. 

Radikalumas Vilniaus - sostinės klausimo, tai nelūžtanti mū- 
sų viltis, kad taip ir bus, kaip lemia istorijos Nemezis”, poetiškai 
tariant, ar tikriau — Viešpats. Kas paabejos, kad teisingų teisin- 
giausis telaimina teisingumą? O mūsų byla - teisinga; tai visas 
pasaulis pripažįsta. Bepareina nuo mūsų štai kas. 

Jei aš užmiršiu tave, (Vilniau) Jeruzale, tebūna užmiršta mano 
dešinė! 

Teprilimpa mano liežuvis prie mano gomurio, jei neminėsiu tavęs, 
jei nelaikysiu (Vilniaus) Jeruzalės mano linksmybės pradžia. Ps. 136, 
5-6. 


IŠ VYTAUTO DIDŽIOjO BAŽNYČIOJE 
PASAKYTO PASKUTINIO VAIŽGANTO 
PAMOKSLO 


1920 m. kovo 31 d. Jo Mylista Žemaičių Vyskupas Pranciškus 
Karevičius malonėjo man pavesti atitaisymą Dangun Ėmimo 
bažnyčios Nemuno paupyje. Laikinai jos rektoriaus pareigas nuo 

1919 m. bal. 22 d. ėjęs Kauno įgulos kapelionas Bron. Bumšas! 
kaip tik tuo laiku buvo prie įgulos bažnyčios pritvirtintas — 
reikėjo ir jį priruošti katalikų pamaldoms laikyti. Iš tėvų pran- 
ciškonų konventualų-mažųjų brolių bažnyčios buvo belikę gan- 
greit vienos sienos - nei stiklų, nei tinko, nei mobiliaro, nei stogo 
absidoje, o visam tam kapeliono Bumšo tesukalėdota Žemaičių 
ir Sūdavos parapijose 6601,21 auksinas, iš kurių 2395,70 auks. 
jau buvo pats išleidęs darbams. 

Aš turėjau dar kitą pareigą — redagavau „Tautos“ žurnalą, 
paskui ir „Trimito“, tai man nepavirku buvo kalėdoti provin- 
cijoje; teko pasikliauti ta viena laikinąja sostine Kaunu, atseit 
valdininkija. Ir to pakako. Lietuviai inteligentai suprato tradicinę 
vytautinės bažnyčios reikšmę lietuvių valstybiškumui ir pasi- 
ryžo labai dosniai sušelpti. Jo Ekscelencija pirmasis Lietuvos 
Respublikos Prezidentas Antanas Smetona pirmas paskyrė iš 
amerikiečių aukų, paduotų jo dispozicijai, 30 000 auksinų; iki 
galo metų sumesta per 100 000 auksinų, kitais metais 76 344,73 
auks., trečiais 157 913,47 auks.; iš viso iki įvedant litų valiutą 
auksinais buvo suaukota 336 258, įskaitant į tai ir gerą dalį rekto- 
riaus honorarų už tuokimo moterystėn aktus ir krikštus priva- 
čiuose namuose. 

Rodės, tada tai didelė suma, bet auksinai vis labiau pigo, tai ir 
mokėti teko didelėmis sumomis. Pav., už 10 didžiulių suolų (240 
sėdimųjų vietų) 100 000 auksinų, šešiems liktoriams, kurie antai 
didžiajame altoriuje, 20 000, didžiajam paveikslui 15 000, švento- 
riui aptverti, be pačių tvorų, 13 000. Reikalų tiek būdavo daug, 
kad iki 1926 m. vis buvau apsibridęs skolose, kol pradėjau 1926-9 
m. sumegzti galą su galu nedideliais pertekliais; 1930-32 m. vėl 
davė žymių nepriteklių, krizei paveikus piliečių ištesėjimą. 

Litais vytautinė bažnyčia yra laimėjusi: 1922 m. - 1350,27, 
1923 m. - 8279,55, 1924 m. — 12 754,17, 1925 m. — 14 790, 1926 m. - 
9521,97, 1927 m. - 9687,94, 1928 m. — 9157,81, 1929 m. - 7576,71, 
1930 m. -8604,06, 1931 m. - 6151,60, 1932 m. -3742,96, 1933 m. — 
427,80. Iš viso 92 000. Rodos, ir tai didelė suma, bet išdėstęs į 
dešimtį metų, gauni po 9000 metams arba po 7-800 litų mėne- 
siui visai bažnyčios įstaigai laikyti: vargonininkui, zakristijonui, 

gatvių ir šventoriaus valytojui, miesto iždui, žvakėms, elektrai, 
vynui, labdarybei ir t.t. Suma, skiriama tik vienai vidutinio tar- 
nautojo šeimai. Bažnyčios rektoriui iš to nebetekdavo nė cento, 
dar jis savo pajamomis gaudavo dalytis su tarnais. 

Trylika metų pradirbęs vytautinėje bažnyčioje, aš nesusidėjau 
jokio turto, neįsigijau namų gyventi — išeinu vėl įnamauti, kaip 
įnamavau kleboniją, o mano einamoji sąskaita teparodo 250 litų. 
Ačiū Dievui, kad bent ne skolų. O prisipažįstu jums, kad nema- 
nytumėte, jog aš čia jūsų skatikais pasinaudojau. Kas kokį litą 
dėjo, tas litas prie bažnyčios, ne prie mano delnų prilipo, nes 
mano intencija buvo prirengti maldos namą tiems, kurie daugiau 
už mane moka ir tesi melstis - vienuoliams*. 


VAIŽGANTO, BAIGUSIO REKTORIAVIMĄ 
VYTAUTO DIDŽIOJO BAŽNYČIOJE, 
ATSAKYMAI Į A. MERKELIO KLAUSIMUS 


- Nejaugi lengva širdimi šalinatės nuo tos pareigos, kuriai tiek 
energijos ir tiek savo lėšų esate padėję? 

- Kur čia tau! Susigyvenau su gražia ir jaukiausia visame 
Kaune bažnytėle, su gražiausia gal visoje Lietuvoje jos pozicija 
panemunėje, su senamiesčiu, su Baltosios Gulbės aikšte, su Met- 
ropolijos Kunigų seminarija. Buvo laikų, kada buvau pasiryžęs 
ir rūsį gale bažnyčios lig laiku išmūryti ir ten atsigulti. Paskui 
ėmiau senti, šalti, atšalo man ir kiti. Belikau, nuo sąmojingo kai 
kieno pasakymo, „kazionnyj ravin“!, ir pasidarė aišku, kad visą 
amžių toje pozicijoje nebeištesėsiu, nes ir užsimojimo nebuvo 
bažnyčią laikyti „civilinėje“ savo globoje, kai yra kas „dvasiniai“ 
ja paglobos. Neprisiduodamas iš esmės „nusikunigavęs“, jau- 
čiuos „nusiganytojavęs“. Pats savim tapau nebepatenkintas ir 
beveik noromis užsivožiu grabo voku, nes kas gi tai yra — alta- 
rista? 691,10 litų pensijos pragyventi pakaks. 

— Na jau, gerbiamasis! Apie grabą gal per anksti kalbėti. Vis dėlto 
Lietuvos visuomenė domisi tamstos negalojimu. Kas jis ir iš ko kilęs? 

- Esu kūnu nusigyvenęs, nors neblogai atrodau; sugurintas 
puodas, no prof. Radzvicko? tariant. Esu nusidirbęs ir išklibęs. 
Sumaningų ir man itin prietelingų medikų globoje paaiškėjo, kad 
mano anemija kilusi iš storųjų žarnų ligos, vadinamos colitis. 
Jos mažiau rangos, o inteligento gyvenimas sėdomis daro jas dar 
labiau inertingas. Tad jų sienelės imą sunktis, versti dažnai lau- 
kinėtis, iš to nesunaudojimas maisto ir - maža kraujo. Seniau 
anaemia pernicioza? buvo nebepagydoma: 1910 m. nuo jos mirė 
mano seselė Severija Mėginienė; dabar gana vykusiai gydoma 
žaliomis jaknomis ir jų preparatu, įtrieškiamu į raumenis. Po 
mėnesio kuracijos, po keliolikos injekcijų, mano sveikata žymiai 
pagerėjo: hemoglobinų padaugėjo 63-70, raudonųjų kraujo rutu- 
liukų 2700 tūkst. - 3520 tūkst., indeksas sumažėjo 1,16-1,00. Tai 
esą labai geri ženklai, kad toliau kuracija duos dar geresnių 
rezultatų. 

— Ar tai pirmas priepuolis? 

- Ne. Pirmas buvo 1929 m., kada aš labai nusidirbau, bespaus- 
dindamas savo ir ne savo knygas. Tada Pažaislyje atsigavau, 
dabar ketinu Vytauto kalne atsigauti*. 

— Ką gi beveiksi, pasitraukęs nuo privalomųjų pareigų? Ką bera- 
šysi? Ką bespausdinsi? 

- Tai jau kaip Dievas duos. Atsakyti tegalėsiu po dvejeto 
mėnesių. Užsimojęs esu šiemet išleisti tris knygas: 

1) Vaižganto gyvulėliai, iš jo raštų. Šv. Kazimiero leidinys. 

2) Vaižganto Raštų XVIII tomas, beletristika. Šv. Kazimiero 
leidinys. 

3) Naujieji literatūros nuotykiai, Vaižganto Raštų XIX tomas 
literatūros istorijai. I jau baigiamas, 3 jau pradėtas, nors dar 
sunku man redaguoti ir koreguoti". 


ARKIVYSKUPAS JURGIS MATULEVIČIUS 


Apie kun. Jurgį Matulaitį-Matulevičių man teko nebe sykį 
rašyti'; tai nebe kiek nauja bepridėsiu. Tačiau ir minėtieji dalykai 
malonu atpasakoti, kai randas tokių, kurie nori to paklausyti. 

Kai Rymas 1918 m. nominavo (paskyrė) kun. Jurgį M. I. C2 
Vilniaus vyskupu, mums, tuomet Vilniuje vargą vargusiems, 
pusbadžiu gyvenusiems, rodės, lyg pirmoji Lietuvos saulė nu- 
švito. Mums rodės, kad Vilniaus vyskupijoje daugiau nebereiks 
kovoti už tautines lietuvių teises R. K. bažnyčiose, pasibaigs 
nelemti vyskupijos administratoriaus prel. Michalkevičiausš ko- 
vos būdai, kad naujas, tikras vyskupas, kalbų mokėdamas, suge- 
bės patenkinti lenkus, lietuvius ir gudus. 

Tikras lietuvis, bet kilęs „z Królestwa Polskiego“ - iš Suval- 
kijos, kunigu tapęs ten pat Lenkuose, Kielcuose, daug metų 
dirbęs darbininkams ten pat Lenkuose, Varšuvoje, paskui bend- 
rai lietuviams ir lenkams Petrapily ir Šveicarijoje, jis buvo lygiai 
priimtinas lietuviams ir lenkams. Lenkai sakėsi, kun. Matulevi- 
čiaus kandidatūra esanti priimtiniausia; tinkamesnė net už kun. 
Br. Žongalavičiaus“ kandidatūrą. 

Visa tai naujas vyskupas nominatas pats blaiviai nudažė, 
pasiskelbdamas politika nebūsianti jam galvoje: tam esanti Vals- 
tybės Taryba; jis tik kunigausiąs. Švitėjo viltis, kad Vilniaus 
bažnyčios virs galų gale maldos namais, ne tautinio, juoba ne 
šovinistinio kurstymo vieta. 

Tad laukėme pasiilgę ne tik Bažnyčios Atstovo, bet ir šiaip 
jau išmokslinto inteligento, kuris nusimano socialinių dalykų, 
taip reikalingų visokių sukrėtų metų. 

Tebebuvo vokiečiai. Visoje apylinkėje bebuvo tas vienas Že- 
maičių vyskupas Pr. Karevičius“ Kaune. Seiniškis vyskupas An- 
tanas Karosas? buvo išvažiavęs į Lomžą savo sufragano Jatbrzy- 
kowskioš (dabartinio Vilniaus arkivyskupo) konsekruotų; be to, 
turėjo priimti Apaštališkąjį Vizitatorių monsinjorą Ratti (paskui 
Popiežium išrinktą), Minsko vyskupas Zig. Lozinskis' negalėjo 
prasimušti gelžkeliu, nes vokiečių kariuomenė begrįždama buvo 
užkimšusi. 

Konsekracija tad buvo paskelbta Kauno katedroj, asistuojant 
prelatams iš Kauno, Vilniaus ir Seinų ir Valstybės Tarybos atsto- 
vams ir man, vilniškio „Lietuvos Aido“ atstovui, gruodžio 1 d. 
10 val. 

Aš nebuvau gavęs jokių dokumentų, kurie mane įgaliotų 

brukinėtis su vokiečių kareiviais. Buvo didelė malonė, kad kurį 
civilinį veža. Na, betgi Valstybės Tarybos Reikalų vedėjas juris- 
tas Kazimieras Vizbaras", dabar Rygos pilietis, padrąsino: „Va- 
žiuokime, ir gana! Aš gi oficialus asmuo, tai galėsiu ir neoficialųjį 
užtarti“. Anksti rytą nuvykome į gelžkelio stotį, nusipirkome 
po bilietą. Vilniaus stotyje žmonių - minių minios, o išėjimas 
užtvertas aukšta tvorele. Išeiti tegali po vieną, pro būdelę, kur 
kariškis tikrina dokumentus. Rodom bilietus, tik galvą purto ir 
nė nežiūri, tik burbsi: „Entlausungschein! Entlausungschein!“ 
Vadinas, paliudijimo, kad esame išsiutėliavę. Ir juokai, ir pikta, 
ir desperacija. Kam gi? Mes tokie svarbūs delegatai ir į tokią 
lietuviams reikšmingą ceremoniją būsime nepatekę! Stovime 
pusę valandos ar daugiau - nieko. P. Vizbaras vokiškai baras — 
nieko. Pagaliau antras skambutis. P. Vizbaras piktai šaukia: „Iš- 
siutėliauk tu pats! O mes, Valstybės Tarybos nariai, to nesame 
reikalingi!“ — ir šoka per aukštą užtvarą. Aš paskui jį - nė sutana 
neužkliuvo. Cerberis griebė mus už skvernų, bet pro langelį 
nepasiekė, o išeiti negalėjo: būtų kiti pro angą prasistūmę neap- 
klausti. Ir tiesiai į vagoną. Čia nieks nebekliudė, nematę, kad be 
dokumentų važiuojame. 

Kaunas, kaip bičių avilys, pilnas kariuomenės ir lietuvių, 
paskubėjusių į mylimojo kunigo konsekraciją. Kur dėtis? Visi 
viešbučiai kariuomenės žinioje; karininkas administruoja ir nu- 
merius. Einam į „Levinsono“ viešbutį, dabar - kooperatyvų 
namas kampe Laisvės alėjos ir Vasario 16 d. g-vės. 

- Nė vienos vietos, ponai! 

Čia kad suriks suriks p. Vizbaras: 

- Arilgai mes vazosimės po miestą, mes, to krašto savininkai! 
Tai jūs, prošaleiviai, grūskitės į ankštybes. O aš, ar žinai, kas 
esu?? Aš Lietuvos Valstybės Tarybos Reikalų vedėjas!! Supranti? 
Kad tuojau mudviem būtų numeris! 

Vokietis, labai mandagiai pradėjęs, dabar tik išsižiojo. P. Viz- 
baras savo titulą ištarė tokiuo aplombu, kad ir man pasirodė jis 
svarbesnis už paties Tarybos Pirmininko titulą. Karininkas, pasi- 
painiojęs kojomis kaip nuobraukose, mostelėjo ranka. 

- Na, ką gi bedarysi. Teks atituštinti kuris numeris. 

Nebeatmenu, kaip ten išėjo, tik mudu numerio nepriėmėm ir 
nuklydom kur kitur. 

Praėjo ceremonijos, prasidėjo lietuvių organizacijų sveikini- 
mai. Jų buvo labai daug, o lenkų ta viena tarnaičių ar šiaip jau 
paliegusių moterų „Opieki M. B.“"2 Aš visa tai esu aprašęs L. A. 
ir Vaižganto Raštų I t., 136-150 p.” Aš „Lietuvos Aido“ - Laiki- 
nosios Vyriausybės organo vardu pasakiau, be ko kita: „Man 
pavedė pasakyti Mielajam Ganytojui štai ką: „Mes žmoniškai 
galime netesėti, galime pristigti išminties, tik niekados nepri- 
stigsime gerų norų ir geros valios... tikybos ir doros dalykuose 
ištikimai klausysime teisėto tos teritorijos Ganytojo. Ir džiaug- 
simės, jog vis daugiau yra, kas nuo grynų žemės sielvartų sten- 
gias žmonių sielas atitraukti į dvasios sritį“. 

Be galo reikšminga, kad į vyskupo Jurgio konsekraciją atvyko 
net Prūsų lietuviai nekatalikai. Jie įteikė adresą, bene pirmą kartą 
viešai pareikšdami savo norą susidėti su Didžiąja Lietuva, „svei- 
kindami J. E. asmenyje atsigaivinantį tautinį vyskupišką sostą 
Lietuvos sostinėje“. 

Vyskupas atsakė dusyk lietuviškai ir sykį lenkiškai. Minėtina 
tai kalba. Visa taikos, meilės, teisybės ir nuolankumo dvasia 
sunku paskirais sakiniais atšviesti: jos tebuvo galima gerti. „Negi 
mano asmuo čia jus suvedė, tik tos idėjos, kurios pasaulį stumia 
priekin. Viena tokių jėgų - Bažnyčia... Žmones dorindamas, ro- 
dos, geriausiai visiems lygiai patarnausiu, geriausiai išpildysiu 
ne tik vyskupo, bet ir tos šalies piliečio pareigas... Krikščionybės 
dvasia neabejotinai sumažins visas esamąsias tautų neapykan- 
tas... Bažnyčiai nėra graiko nei romėno; nėra žydo nei stabmel- 
džio... Esu pasiruošęs visiems lygiai patarnauti... Rūpinsiuos 
palaikyti visas kilnias pastangas, kame tik jų išvysiu... Karas 
prasidėjo kažin kuriais tikslais, o pasibaigė daug aukštesniais. 
Kristus mirė lygiai už visas tautas, sluoksnius ir kryptis. Ir mano 
„tad pareiga tarnauti visiems, ypač liaudžiai, iš kurios esu paim- 
tas ir vėl jai skiriamas. Kas tik bus reikalingas Kristaus dvasios, 
visiems rūpinsiuos padėti jos gauti... Tikėjimas - gyvenimo 
veiksnys, idėja - pajėga... Taigi labai malonu, kad Laikinoji Val- 
džia pritaria tikybai... Visi auklėkime „žmonių“, kad ko dau- 

giausia būtų statančių galybių; griauti ir neauklėtas pataikys... 
Medis kirmino pagraužtas skursta ir geriausioje žemėje; gi svei- 
kas ir uolynuose moka susirasti dirvos ir tarpti...“ 

Vyskupas kalbėjo įdomiais aforizmais. Viską perpindavo 
Kristaus role. Kalbėjo įtikinamai, nes buvo jaučiama, kad jis tiki 
tuo, apie ką sako, tiki giliai savo Siuntėju Kristumi ir jaučia 
tebeveikiančią Jo galybę savyje ir visuomenėje. Vyskupo Jurgio 
kalbose nebuvo užpakalinės minties religiją panaudoti kuriam 
pašaliniam tikslui: politikai, nacionalizmui, partijai. 

Ta grynoji Kristaus dvasia numaldė ir aršiausius priešus vys- 
kupo lietuvio. Laikinosios valdžios premjeras A. Voldemaras“ 
reikalavo, kad Vilniaus vyskupas per savo ingresą į katedrą 
prašnekėtų galų gale senovine to krašto kalba, susidarančios 
valstybės kalba — lietuviškai. Jo nuomone, kada bus laikas ledui 
laužti, jei ne per extraatsitikimus? Vyskupas Jurgis nesutiko; 
norėjo pagerbti Vilniaus katalikų didumą - lenkiškai kalban- 
čius - ir pirma prabilti lenkiškai, o paskui ir lietuviškai. Tai ir 
padarė, nors premjeras per kelis sykius vertė beveik jėga. Ir gerai 
padarė: bent pradžios lenkai endekai kunigai nesudrumstė. Po- 
piežiaus laišką prelatas Anusas-Hanusavičius! paskaitė lotyniš- 
kai, lenkiškai ir lietuviškai, prabilo vyskupas lenkiškai ir lietu- 
viškai. Tuo išmušė ginklą iš endekų rankų. Endekų vadas kun. 
kapelionas Maciejevičius, atstovas Rusų valstybės dūmoje, ir b. 
Vilniaus dekanas Černiauskis'“ savu pasiryžimu nusekė paskui 
vyskupą į sakyklą ir iš už jo pečių komandavo miniai. Minios 
būta laiku parengtos kelti Ganytojui lietuviui skandalą, triukš- 
mauti. Bet, kunigui Maciejevičiui kilsterint ranką, gaudavo nu- 
tilti. Taip viskas sklandžiai įvyko. 

Pietus Lietuvių Valstybės Taryba iškėlė gruodžio 12 d. Daly- 
vių buvo labai daug. Tenebuvo karininkų. Ir čia visus sujungė 
Ganytojo asmuo: kai jis kalbėjo apie meilę ir vienybę, jutai, kad 
jis myli ir neskaldo. Per tris valandas Ganytojas atsakinėjo svei- 
kintojams visomis to krašto kalbomis. Sveikino ir žydas, Valsty- 
bės Tarybos narys dr. Rozenbaumas" Biblijos stilium ir dvasia, - 
kaip žmonės, susiskirstę kalbomis, ėmė kits kito nebesuprasti ir 
nebemylėti, kaip niekas to nebepataiso, nei Dievo reiškiniai, nei 

mokslas. Belieka — malda už visas tautas ir jų taiką. Santarvės 
pavyzdys - dabartinė Lietuvių V. Taryba. 

Kalbėjo St. Šilingas apie vaidilutes, M. Biržiška apie kultūrą, 
kun. VI. Mironas’? apie Bažnyčios eskadrą, ne apie Laivą, kun. 
Tumas apie Vilčių Žvaigždę - Kristų ir Jo atstovą dabartinį Ga- 
nytoją, A. Voldemaras apie A. Mickevičiaus Gustavą". Prūsai, 
reformatai, lenkiškai kalbantieji lietuviai, betikybiai, socialistai, 
vyriausybė, Taryba, gudai, visi laukė iš naujo Ganytojo, kad 
padėtų išbristi iš vargų. Ir visi liko sustiprinti. 

Iš Jo Ekscelencijos atsakų štai kaip galėtume atvaizdinti nau- 
jaji Lietuvos sostinės Vilniaus vyskupą Jurgį. (Citata ištisai iš 
Vaižganto raštų I t., 145 p.)”. 

„Esu lietuvis, tačiau lenkiškai pramokau, kalbu taisyklingai 
ir daug esu dirbęs tikrojoje Lenkijoje, teatmindamas — žmones. 
Žmones tematysiu ir dabar. Kalbų skirtumas neskirstys man 
žmonių, kaip neskirs jų valstybių sienos ar tikėjimas. Vienas tėra 
Kristaus pamatas dorai - visuomenės tvirtybei. Neskirs nei neti- 
kyba, nes žinau, kad tikėti tegalima gera valia, neliepiant; ir su 
tokiais gyvenau ir gyvensiu santarvėje. Neskirs nei partijų skir- 
tumai, nes jas skiria ne „juodi“ principai, kurie patyrinėjus stovi 
labai arti kits kito, nei žmonių neapykantos, kurios tyčia kits kitą 
nusijuodina ir ragus kits kitam atlipdo, idant būtų baisesni. Aš 
esu atstovas To, Kuris laimina rimtį ir geros valios žmones, tai ir 
būsiu geros valios. Gi mano ištesėjimas bus ne mano vieno, tik 
kiek padėsite visi, rodydami taip pat gerą valią man, stovinčiam 
aukščiau visų partijų, krypsnių ir kitokių skirtumų. Geros valios 
vaisių dėkime į bendrą valstybės iždą, kas dailę, kas mokslą, kas 
politiką, kas valdžią, kas šeimynėlės auklėjimą, viską paremta 
meile, lai iš tos nepeiktinos įvairybės susidarys tvirta, pastovi 
valstybės vienybė. Gi aš melsiuos už visus, tame skaičiuje ir už 
žydus, bendradarbius, už Tarybą ir Valdžią. Ieškosiu ir paser- 
gėsiu bet kurią gerą pradžią, geros valios reiškimą ir remsiu, kiek 
tik pajėgsiu. Gudiškai dar nemoku, bet gudus pažįstu; didžiau- 
sias jų trūkumas — tai apsišvietimo, ir jį pakelti bus pirmiausis 
mano rūpestis“. 

Vyskupas Jurgis buvo mokslininkas sociologas, krikščionis 

asketas, pažangus pilietis, stačiai žengiąs savuoju, nepasisko- 
lintuoju, sveiku protu ir išmanymu. Ir tiek stiprios valios, kad, 
kai tikino per ingresą, išrausiąs savo širdies gyslas, jei žinosiąs, 
kad ten rados kas nors priešinga Dievo ir artimo meilei, tai rodės 
taip ir padarys. 

Vilniaus katedros kunigai visa darė, kad lietuviškumas ne- 
būtų per ingresą žymus. Prezbiterijoje nedavė vietos L. Valdžiai 
ir lietuvių organizacijoms; nesutiko ir kad Popiežiaus laiškas 
būtų paskaitytas gudiškai, nors buvo išverstas. Tai buvo įkyrieji 
atsitikimai, kurie sudrumštė ingresą, bet kurie atsitaisė Lietuvos 
Valdžios pastangomis per pietus po keturių dienų. 

Vyskupiją valdyti vyskupas Jurgis tad pradėjo lenkiškai, ne 
lietuviškai ir ne gudiškai, ko norėjo Lietuvos Valdžia. Berods ir 
per visą savo vyskupavimą neparodė ypatingo savo lietuviš- 
kumo. Vis dėlto lietuviai kunigai (avinai) ir ganomieji (avelės) 
jautė Ganytoją esant savo žmogų, jautė tėvo širdį, ne šaltą biuro- 
krato širdį. Šitie gerai nustatyti santykiai ir būtų palikę, kad 
nebūtų užplūdę varšuviečiai. Tada ir kun. Maciejevičius, veržę- 
sis į Vilniaus dignitorius, o vyskupo Jurgio nepriimtas, griežtai 
persimetė lenkų pusėn ir pradėjo sistemingai koneveikti savo 
Ganytoją Varšuvos endekų laikraščiuose. Kiti dvasininkai, nors 
jam ir Ko nepadėjo agituoti, diskretiškai tylėjo ir, kviečiami pro- 
testuoti, atsisakydavo. Ujimas spaudoje Maciejevičiaus, Žon- 
galavičiaus ir kitų, daugiausia visokiais kriptonimais: X. Y. Z. ir 
k., dažnai ir atvirai (teologų dekano) garbės lenkų kunigijai 
nepadarė, ir bus neišdildoma juodymė jų sąžinėje ir herbe. 

Vyskupas Jurgis buvo lengvai prieinamas, nes visados buvo 
namie ir ypatingos etiketos nesilaikė. Kas tik panorėjo, beldės į 
duris, ir tarnas tave vedė ne į oficialųjį saloną, bet į privatųjį jo 
kabinetą be jokių papuošalų. Ir maišės ne oficialusis sekretorius, 
tik brolis vienuolis kun. J. Kriščiukaitis”. 

Man tekdavo dažnokai sudrumsti Ganytojo ramybę kuriais 
nors naujais audringais sumanymais ir ekscentriškais įvertini- 
mais bėgamųjų dalykų. Ganytojas buvo visados kantrus ir ma- 
loningas, bet ir tiesos žodį atvirai pasakydavo. Atmenu du jo 
įspėjimus. 

Tuo laiku, karo laiku, taip Rusijoje, taip sugrįžus į Vilnių, 
vilkėdavome trumpais rūbais, nors pasižymėdami kunigų luo- 
mą apykaklėmis, koloratkomis. Vilniaus lenkai manęs nemėgo; 
tai jautė ir davatkos, ir pirmos stengės tai pareikšti susitikdamos 
gatvėje ir prikalbėdamos impertinencijų. Tai buvo nepaprastai 
šlykštu, bet ir nepaprastai paprasta Vilniuje, kur viešpatavo 
fanatizmo sugadintoji kultūra. Pagaliau davatkos sudarė ypatin- 
gą delegaciją į vyskupą, kad jis uždraustų man trumpais vilkėti. 
Girdi, gražus kaip Deksnys? (buvusis katedros vikaras, paskui 
emigravęs į Ameriką), tai tuo gašavojas, o kunigo rūbai tai pa- 
slėps. Nežinau, kodėl vyskupas Jurgis garsiai juokės, bet ir prita- 
rė. Girdi, jei kam tai akis žeidžia, nesunku patenkinti. Aš nieko 
neturiu prieš ilgą surdutą ir juodą krūtinę; pats pusę amžiaus 
taip išvaikščiojau, o dabar šiose aplinkybėse tenka kitaip. Gany- 
tojo reikalavimas nesunku buvo patenkinti; aš sutaną mėgstu. 

Antra, dėl politikos. Vyskupas Jurgis buvo skaitęs tik ką 
Vilniuje išleistas ir jam dovanotas mano parašytųjų „Pragied- 
rulių“ pirmas dvi knygas. Tuo laiku visi džiaugės jais, nes ko 
įdomesnio dar neturėjo. Ir vysk. Jurgis man bent dusyk nuro- 
dinėjo „tikrąjį“ mano neva pašaukimą - dailiąją literatūrą, o ne 
publicistiką, ne dienos feljetoną ir ne - politiką. Ji man nesise- 
kanti, tai lai ją kiti dirba. Aš tos politikos ir taip nemėgau. Tai 
gangreit vyskupo Jurgio įtakoje parašiau brošiūrą „Politikos ar 
visuomenės kunigų darbas“ (1919), žinoma, piršdamas pirmon 
galvon visuomeninį darbą visose pozicijose. 

Mano „politika“ vyskupas Jurgis čia laikė mano nesuval- 
domą individualybę, kuria aš bridau per gyvenimą visiems įky- 
rėdamas: politikams ir nepolitikams, kunigams ir nekunigams. 
Dažnai turėdavau visus prieš save, eidamas savu baudu ir neat- 
sargiai vartodamas papeikimo ir pašaipos žodžius net broliams 
kunigams. Jie skundės vyskupui, kad tai girdį ir pasauliečiai ir t. 
t. Šiuo antruoju atžvilgiu likau nepataisomas saužmogis, niekur 
nepritapęs. Viena iš Vilniaus teišsivežiau — politikos ir partijų 
nepakentimą šiaip jau ir kunigijoje ypačiai. 

Šiaip jau Ganytojas manęs nepeikė nė už tai, kad bolševikams 
užėjus, o jų tarpe matydamas vis pažįstamus ir net senuosius 

prietelius, nesišalinau nuo jų ir net prašomas padėdavau jiems 
dirbti. Verčiau jiems žemės tvarkymo reguliavimą, ar kaip ten 
pavadinti, ir gavau arti šimto rublių („kerenkomis“)2* atlygi- 
nimo. Verčiau dar pedagogines knygas3. 

Iš pradžių bolševikuojantieji mūsiškiai norėjo pasinaudoti 
ūmai atsiradusiais resursais ir tepraturtinti lietuvių literatūrą 
mokslo knygomis. O tų butelinių „rublių“ kariuomenė buvo at- 
sivežusi daug centnerių ir jų negailėjo; vis tiek už juos neatsakė. 
Tik paskui užsimanyta tais resursais praturtinti lietuvių bedie- 
viškąją literatūrą, nes, girdi, kitos tokios progos nebepasitaikys. 
Bet jiems niekas nepadėjo, ir jie nieko neišspausdino, kai grynojo 
mokslo knygų buvo šiaip ar taip išspausdinta bent keliolika, kitų 
nesuskubta baigti. Per 105 dienas bolševikų viešpatavimo tai 
daug. Lietuviams šviesuoliams, nenorėjusiems dirbti komunis- 
tinių darbų, literatūra, vertimai buvo tas vienas būdas gintis nuo 
bado, nes būdavo duodama avansų. 

Vyskupas Jurgis buvo atsiradęs lyg bokšte uždarytas. Su 
vyskupija santykiai nutrūko, ir pačiame mieste nežinojai ko 
sulauksi. Iš pradžių bolševikų vadovybė, ji buvo mūsiškių ran- 
kose, nesmarkavo. Vienas Mickevičius* su savo štabu užėmė 
šv. Jurgio prospekte vieną didelį viešbutį. Grūdos ten minių 
minios bolševikų ir miestelėnų. Interesantų ėjo voromis, bet 
V. Mickevičius juos priimdavo ir palydėdavo tuščiais žodžiais. 
Jis ir pats nenusimanė, kas bus jam veikti, ką galės ir ko negalės, 
nes tuo tarpu visą vykinamąją valdžią buvo pasisavinęs Revko- 
mas, revoliucinis komitetas, iš vienų kariškių. Jis buvo įsitaisęs 
Lietuvių Valstybės Tarybos neseniai pastatytame name, ten pat 
šv. Jurgio pr. 

Aš gerai pažinau vadovybę: V. Mickevičių, Aleksą, VI. Po- 
želą, Bielski, Matulaitį, Petraškevičių, Z. Valaitį, V. Biržišką? Su 
daugeliu iki pat bolševikų okupacijos dirbome Petrapily ir Vil- 
niuje, tai buvo man jie lengvai prieinami, ir aš savaime buvau 
tapęs tarpininkas tarp vyskupo ir vilniškės bolševikų valdžios. 

Santykiai tebebuvo neaiškūs. Lietuviai lenkų negailėjo, bolše- 
vikų dar nebijojo, nors jie, dar neįėję į Vilnių, Vileikos mieste”? pa- 
skelbė mirties bausmes už visokius mažmožius, prieštaraujančius 

bolševikams. Su vyskupu Matulaičiu bolševikams buvo ypač 
keblu: aš V. Mickevičiui įrodžiau, kad Vilniaus Ganytojas yra ne 
mažesnis demokratas už tuos, kurie tuo vardu vadinas. Jis ke- 
liolika metų buvo darbininkų dvasios vadas, ir darbininkiški jo 
nusistatymai aiškūs. Tam įrodyti aš išprašiau iš kan. (dabar 
vyskupo) J. Kuktos? „Draugijos“ VIII tomą 1909 m.® ir įteikiau 
V. Mickevičiui. Jis sakės tuojau tai pradėjęs skaityti, ir matės 
buvo gerai, „demokratiškai“, nusiteikęs. 

Tai padėjo man ir kitais kartais ką ne ką laimėti pas V. Mic- 
kevičių. Pirmiausia, kai bolševikų kareiviai ėmė plėšti kur tik 
aptikdami sandėlius. Vokiečiams išeinant, jie likvidavo savo 
liekanas: valgymą ir gėrimą. Didelę partiją buvo nupirkusi lietu- 
vių draugija, turinti vaikų prieglaudų ir šelpianti nukentėjusius 
dėl karo. Viską buvo gavusi pusvelčiui: vyno bonką, sakysime, 
už 5 markes, kai jų kaina buvo 15. Buvo manoma pelnyti prie- 
glaudoms, o užėję grobuonys ėmė sandėlius plėšti ir vyną gerti; 
gangreit daugiau daužyti ne gerti, nes vynas buvo rūgštus. Tuo 
reikalu teko man kelis kartus bėgioti į V. Mic. ir į Revkomą. Iš 
pradžių nežinojo ką daryti; bolševikai senoviškai kariavo - ką 
aptikdami, grobė sau. Bet paskui tą dalyką sutvarkė, vyskupui 
įrodinėjant, kad tai bus jiems patiems gerai, nes girtaujančius 
kareivius negi suvaldysi. 

Tolyn ėjo blogyn. Kunigus paskelbė „izjatymi iz pod zako- 
na““!. Taip man paskelbė vienas snarglius žydelis Pohuliankoje 
Realinėje mokykloje, kur buvo kitas štabas neva krašto valdžiai 
ar tik miesto valdžiai sudaryti, o sėdėjo ir nežinojo ką veikti 
kažkokie šiaučiškos išvaizdos žydeliai. Man buvo pavesta įre- 
gistruoti rašytojų draugiją, ir nepasisekė, kad rūpinaus tuo aš — 
kunigas. Kunigams pažeminti šitas štabas įsakė sekvestruoti jų 
klebonijas ir ten apgyvendinti ateivius. Išimties nepadarė nė 
vyskupo rūmams. Ten prikimšo pilna žmonių, o į priėmimų salę, 
kuri šalia vyskupo gulimojo ir kabineto, įdėjo šešias nepasa- 
komai triukšmingas ir įkyrias jaunas žydes. Padėjimas pasidarė 
netik nebepakenčiamas, bet ir nebepatogus bet kam. Tuo reikalu 
buvau gavęs dvi extraaudiencijas pas Vincą Kapsuką. Žydes iš 
salono atsiėmė. 


- 470 > 


Galop dar bent vieną epizodą. Šaukias mane vyskupas ir 
prašo jį nuvesti pas Joną Jablonskį. Daviau žinią Jablonskiui, kad 
mes kitą vakarą ateisime. Jablonskis buvo nudžiugintas tokiu 
garbingu vizitu ir laukė. O mudu su vyskupu, kai jau gerokai 
sutemo, pėsti pasileidome į kalną, į Pohulianką. 

Vyskupas Jurgis sirgo tuberkula, jam kelis kartus skuto rankų 
ir kojų kaulus ir reikalavo, kad stipriai maitintųs. Nuo to jis buvo 
gerokai pasunkėjęs. Tačiau kai pasiūliau vežėją, nes kelio bus apie 
du kilometrus, griežtai atsisakė ir energingai, nors stijuliuo- 
damas dideliais savo čebatais, pasileido eiti. Nuėjom ir parėjom. 

J. Jablonskį vizitavo vyskupas dviem tikslais: kaipo lietuvis 
ir kaipo kunigas. Vyskupui lietuviui itin rūpėjo lietuvių kalba. 
Apie tai ir buvo pradėta šnekėtis. Vyskupas Jurgis primygtinai 
skatino gramatininką, kad jis pirmon galvon duotų linksnių 
mokslą tam tikroje sintaksės dalyje. Nurodinėjo, kaip dabartinė 
literatūra mūsų kalba nusususi palyginant su gyvąja kalba, ko- 
kių prašmatnių, tiesiog neįtikėtinų konstrukcijų gyvojoje kalboje 
esama, o mes, svetimomis kalbomis išlavinti, to nebejuntame. Ir 
pabėrė keletą tikrai nugirstų, bet tikrai neįtikėtinų pavyzdžių, 
ko linksniai reikalauja. J. Jablonskis džiaugės nurodymais ir 
sakės pasirūpinsiąs tą dalį sintaksės pirmiau parengti spaudai ir 
lenkės vyskupui labai žemai, lyg siekdamas jam ranką pabu- 
čiuoti, tačiau vyskupas šiaip jau pasibučiavo. Paliko Jablonskį 
sujaudintą. 

Grįžtant vyskupas vis kalbėjo, kad Jablonskis blogas, jo liga 
nepagydoma, kad už visa, ką gera jis yra lietuvių kultūrai davęs, 
mes, kunigai, privalome atsidėkoti jam rūpesčiu apie jo vėlės 
išganymą, pastangomis, kad jis amželį pabaigtų ištikimu ka- 
taliku, Bažnyčios sūnum. Ir tą pareigą ypatingu būdu krovė ant 
manęs. Paskui dar pakartojo, aplankęs mane Kaune, ir dar kartą. 
Jam nuolat rūpėjo, kad mūsų didvyris nenumirtų be šv. Sak- 
ramentų. 

Deja, ta misija ne man teko... 

Lenkų tautininkai išėdė vyskupą Jurgį iš Vilniaus vyskupų 
sosto; ar laimėjo? Dvasiškai — nelaimėjo, politiškai - laimėjo. Ar 
tuo pasidžiaugs Bažnyčia? 

Savo širdyje vyskupas Jurgis buvo tikras ir atviras lietuvis, 
ko palankiausias lietuvių tautai, ko rūpestingiausias dabotojas 
jos gerovės, kultūros, moralybės. Tačiau jis nebuvo tautininkas, 
specifiškai tą žodį suprantant. Jis buvo visos žmonijos darbinin- 
kas, nes buvo katalikiškosios, vadinas, visuotinės Bažnyčios 
tarnas. Jam net prikaišiojama, jog jis per uoliai tarnavęs „Rymui“. 
O kam gi jis turėjo tarnauti? Jis, būdamas „Rymo katalikas“? 
Varšuvai, Maskvai, Kaunui? Tada jis būtų ministeris, ne vysku- 
pas. Čia joks priekaištas. Reikia juk žmonių, kurie būtų nenusi- 
dažę politika. 

Būkime a. a. arkivyskupui Matulevičiui teisingi: jis buvo toks, 
koks turi būti geras dvasininkas. 


PAAIŠKINIMAI 


SANTRUMPOS 
JK — Jaunoji karta. 
JL - Jaunoji Lietuva. 
LA  - Lietuvos aidas. 


MV - Mūsų Vilnius. 

NR  - Naujoji Romuva. 

TK  - Tiesos kelias. 

VR-4 ~ Vaižganto Raštai. - T. 4. - K. - V., 1922. 
VR-12 - Vaižganto Raštai. - T. 12. - K., 1929. 
VR-19 - Vaižganto Raštai. - T. 19. - K., 1939, 


REDAKCINĖS PASTABOS 


Tryliktuoju šių Raštų tomu baigiamas blokas devynių tomų, skirtų Vaižganto 
publicistikai. Tome dedami per paskutiniuosius ketverius su ketvirčiu rašytojo 
gyvenimo metus (1929-1933) parašyti tos rūšies jo darbai. Juos skelbę yra dau- 
giau kaip dvi dešimtys laikraščių bei žurnalų („Lietuvos aidas“, „Iliustruotoji 
apžvalga“, „Trimitas“, „Tiesos kelias“, „Naujoji vaidilutė“, „Jaunoji karta“, 
„Jaunoji Lietuva“, „Mūsų Vilnius“, „Sekmadienis“, „Diena“, „Šaltinis“, „Ban- 
gos“, „Sargyba“, „Rytas“, „Šviesos keliai“, „Naujoji Romuva“, „Sėjos baras“, 
„Saulutė“, „Vairas“). Absoliuti jų diduma nebuvo kartoti. 

Kaip ir ankstyvesnioji, paskutiniųjų metų Vaižganto publicistika įvairiatemė 
ir įvairiaformė. Žanrinis jos identifikavimas neretai svarstytinas. Iš šiame tome 
esančių tekstų kai kurie galėtų būti skiriami kitų rūšių raštijai (kultūros istorijai, 
teologijai, dokumentikai). Vis dėlto savo žodžio raiška ir visuomeninėmis auto- 
riaus intencijomis jie pakankamai natūraliai pritampa ir prie publicistikos. 

BIBLIOGRAFINTIAI DUOMENYS IR 
KOMENTARAI 


DĖL PAŽAISLIO DIEVO MOTINOS PAVEIKSLO. Publikuota: LA. - 1929. - 
Saus. 23. - Nr. 19. Parašas: Kan. J. Tumas. 

"Kilus polemikai dėl Pažaislio Madonos paveikslo - remdamasis pa- 
veikslo restauratoriaus Igno Rudolfo duomenimis, Vaižgantas iškėlė hipotezę 
apiejo priklausymą P.P. Rubensui. Tokiai nuomonei prieštaravo menotyrininkai 
Halina Kairiūkštytė-Jacynienė ir Vytautas Bičiūnas. Plačiau apie tai žr. šių Raštų 
12 t. str. „Pažaislio Dievo Motinos paveikslas - Rubenso darbas“, „Pažaislio 
vienuolynas“, „Stebuklingas Dievo Motinos paveikslas sugrįžo Pažaislin“. 

ž Jurgis Šaulys (1879-1948) -- diplomatas, publicistas, Vasario 16-osios akto sig- 
nataras, Valstybės Tarybos narys, 1927-1931 m. Lietuvos pasiuntinys prie Šv. Sosto. 

3 Aleksandras VII (Fabio Chigi, 1599-1667), popiežius nuo 1655 m. 

*Kristupas Zigmantas Pacas (1621-1684) - LDK politinis veikėjas, Pažaislio 
bažnyčios ir vienuolyno fundatorius. 

5 rašiau „Lietuvos Aide” 1928 m. 27, 77-79, 88 - žr. šio str. 1 pa- 
aiškinimą. 

*Sekretorija - Vatikano sekretoriatas, atliekantis vykdomosios valdžios funk- 
cijas. 

7p. Rudolfas - žr. šio str. 1 paaiškinimą. 


BALTOJI LIEPSNA. Publikuota: Iliustruotoji apžvalga. - 1929. - Nr. 1. Pa- 
rašas: Vaižgantas. 

žr. „Pragiedrulių“ I, 228 - nurodoma pirmojo „Pragiedrulių“ leidimo I 
knyga (1918); žr. šių Raštų 4 t., p. 186. 

*Dega dega Mozės krūmas -aliuzija įbiblinį pasakojimą apie Dievo pasiro- 
dymą Mozei liepsnojančio, bet nesudegančio krūmo pavidalu (ST, Iš 3, 1-3). 


MINTAUJOS KLASIKINĖS GIMNAZIJOS DEŠIMTIES METŲ SUKAKTIS. 
Publikuota: LA. - 1929. - Saus. 29. — Nr. 24; saus. 30. - Nr. 25 (pavadinimu „Iš 
Jelgavos gimnazijos šventės"). Parašas: J. Tumas. 

"Petras Bironas (1724-1800) - Kuršo hercogas, Rusijos valstybės ir kultūros 
veikėjas. 

? „sapientiae et musis” (lot.) - išminčiai ir mūzoms. 

3 „Academia Petrina“ (lot.) - Petro akademija; Mintaujoje 1775 m. Petro 
Birono įkurta universitetinio tipo mokykla, nuo 1806 m. gimnazija. 

*Janis Lapinis (Lapinš, 1885-1941) - latvių pedagogas, rašytojas, literatūros 
kritikas, publicistas, 1919-1931 m. Jelgavos gimnazijos direktorius. 

3Mitau - šiuo vokišku pavadinimu Jelgava buvo vadinama iki 1918 m. 

“kunigaikštis Lieven- vienas nuo XVIII a. Kurše gyvenusių švedų kilmės 
kunigaikščių Lievenų; greičiausiai A. Lievenas (Livenss), latvių nepriklauso- 
mybės kovų dalyvis, kultūrininkas, valdą ir turto (plytų gamybos įmonę) turėjęs 
Bauskės apskrities Mežotnės valsčiuje. 

7 Kazimieras Jasėnas (1867-1954) - pedagogas, meno istorikas, rašytojas; 
klebonas Mintaujoje 1902-1944 m. 

8 Erichas Vilhelmas Dieh! (Dils, 1890-?) - latvių filologas klasikas, Peterbur- 
go, Tomsko, Rygos universitetų profesorius, nuo 1922 m. ir Jelgavos gimnazijos 
mokytojas. 

? „Pamiatka Livenca“ (rus.) - lyveniečio (Lievenų giminės atstovo) atmin- 
tinė; tikriausiai tai memuarinio pobūdžio leidinys, kurio bibliografinių duomenų 
nustatyti nepavyko. 

9 „konstatēja, ka J. Tumas ar gara varonību...” (lat.) - konstatavo, kad 
J. Tumas su dvasios ištverme ir didžiule vidine disciplina dirba kaip brolių lie- 
tuvių tautos atgimimo veikėjas, literatūros kritikas ir mokytojas, visada buvęs 
artimas latvių tautai ir Jelgavos klasikinei gimnazijai, tuo darydamas garbę mūsų 
mokyklai. 

u „Augsti Cienijamūs Kundzes un Kungi! Milė Jaunatne! (lat) - 
Didžiai gerbiamos ponios ir ponai! Mielas jaunime! 

Pin potentia (lot.) - potencialu. 

Bin actu (lot.) - veiksmu. 

“esu ėjęs renlųjį mokslą vienoje Latvijos mokykloje- Vaižgantas 1881- 
1888 m. mokėsi Dinabarko (Daugpilio) realinėje gimnazijoje. 

5 „Lai dzīvo Latvju Tautą...“ (lat.) - Tegyvuoja latvių tauta, jos kultūra ir 
jos ugdytojai! Tegyvuoja latvių jaunimas, tautos viltis! 

6 Ordnung (vok.) - tvarka. 

"Lietuvių-latvių vienybės draugija buvo įkurta 1923 m. Vaižganto ir E. Vol- 
terio iniciatyva, veikė iki sovietų okupacijos. 


KADA BUVO REHABILITUOTOS LOTYNIŠKOS RAIDĖS. Publikuota: 
LA. - 1929. - Kovo 12. - Nr. 58. Parašas: J. Tumas. 

1 „Kovotojas“ - 7-ojo pėstininkų Žemaičių kunigaikščio Butegeidžio pulko 
rankraštinis hektografu daugintas laikraštėlis, leistas Klaipėdoje 1924-1928 m. 
(1924 m. išėjo 12 nr., 1925 -— 10, 1926 - 2, 1928 - 1 nr.); Butegeidis (Butigeidis) - 
XIII a. II pusėje gyvenęs (mir. apie 1290 m.) žemaičių kunigaikštis. 

? Julijonas Kasperavičius (1865-1933) - religinis rašytojas, publicistas; kuni- 
gavo Kupiškyje, Kelmėje, Upytėje, Kaune, Palangoje, nuo 1926 m. vienuolis 
pranciškonas; Ord. Fr. Min. - Ordinis Fratrum Minorum (O. F. M., lot.) - Mažes- 
niųjų Brolių ordinas, viena pranciškonų vienuolijos šeimų (šalia konventualų ir 
kapucinų). 

3,Iš nesenos praeities“ — „Kovotojo“ laikraštėlyje (1924, Nr. 4, p. 7-11) 
įdėtų J. Kasperavičiaus atsiminimų pavadinimas; „Mūsų spaudos leidimo pra- 
džia“ - pirmojo jų skyrelio antraštė. Iš šio skyrelio (p. 7-8) cituojamą tekstą 
Vaižgantas yra smarkokai paredagavęs. 

* Šembekas Jurgis (Jerzy Szembek, 1851-1905) - Plocko vyskupas, nuo 
1903 m. Mogiliovo arkivyskupas metropolitas. 

5 Mečislovas Leonardas Paliulionis (1834-1908) - Žemaičių vyskupas nuo 
1883 m. 

SVilniaus vyskupas - nuo 1903 m. Vilniaus vyskupu buvo Eduardas Rop- 
pas (1851-1939), iki tol klebonavęs Liepojoje; 1907 m. rusų valdžios iš Vilniaus 
jis buvo ištremtas. 

"didž. kun. Sergijaus - Sergijus Aleksandrovičius (1857-1905), caro Alek- 
sandro II sūnus, nuo 1891 m. Maskvos generalgubernatorius, nužudytas teroristų. 

Škunigaikštis Putiatinas - greičiausiai tai Pavelas Putiatinas (1837-?), 
žymus rusų archeologas ir antropologas. 

* „St.-Peterburgskija Vedomosti” („Sankt Peterburgo žinios“) - Peter- 
burge 1728-1917 m. leistas liberalios krypties dienraštis. 

0 „I my pachali“ (rus.) - ir mes arėme. 

"Jurgis Baltrušaitis (1873-1944) - poetas, diplomatas, 1920-1939 m. Lietuvos 
pasiuntinys Maskvoje. 

2,Russkija Vedomosti” („Rusų žinios“) - liberalus dienraštis, leistas Mask- 
voje 1863-1918 m. 

83 Leopoldas Bagdonas (1880-1941) - teisininkas, diplomatas, 1921-1940 m. 
dirbo Lietuvos atstovybėje Maskvoje. 

UTelegrafičeskija izvestija... (rus.) - Telegrafo žinios: Vilnius. „Vilenskij 
vestnik“ praneša, kad šių metų balandžio 24-tą Aukščiausiai patvirtintas Mi- 
nistrų komiteto potvarkis, kuriuo įsakyta panaikinti visus anksčiau priimtus 
vyriausybės nutarimus ir potvarkius, ribojančius lietuvių ir žemaičių raštiją, leisti 
jos spaudiniuose šalia rusiško naudoti lotynišką ir kitokį šriftą. 

„Vilenskij vestnik“ („Vilniaus žinios“) - rusų administracijos oficiozas, leis- 
tas 1841-1915 m. Vilniuje ir 1915-1916 m. Gomelyje. 


TRADICIJA. DU DRAUGU. Publikuota: Trimitas. - 1929. - Kovo 28. - 
Nr. 13. ~ P. 204. Parašas: Vaižgantas. 

'Vladislovas Putvinskis (1873-1929) - tautinio atgimimo veikėjas, literatas, 
lietuviškos spaudos organizatorius ir platintojas, Šaulių sąjungos įkūrėjas, 1919- 
1922 m. jos pirmininkas. 

tėvo balsą - V. Putvinskio tėvas Rapolas Putvinskis (1832-1904) buvo 
1863 m. sukilėlis. 1863-1872 m. ištremtas. 

3 „krese“ (lenk. kres) - pakraštyje. 

*pakėlė kalėjimą ir ištrėmimą - 1906 m. Vladas Putvinskis už lietuvišką 
veiklą buvo kalinamas Šiauliuose ir Kaune, vėliau jam uždrausta gyventi Lietu- 
voje; 1914 m. grįžęs vėl buvo kalinamas Šiauliuose ir ištremtas į Nižnij Novgo- 
rodo guberniją, iš kur grįžo 1918 m. 

5 Česlovas Pancerzynskis (1854-1908) - inžinierius, vienas Petrapilio lietuvių 
studentų draugijos organizatorių; Jonas Kymantas (1854-1924) - aušrininkas, 
advokatas; Gabrielius Landsbergis (1852-1916) - dramaturgas, publicistas, teatro 
veikėjas; Petkevičiai, Pečkauskiai-- bajorų šeimos, davusios lietuvių literatūrai 
rašytojas Gabrielę Petkevičaitę-Bitę ir Mariją Pečkauskaitę-Šatrijos Raganą. 

“Jonas Ambrozaitis (1856-1916) — visuomenės veikėjas, lietuvių spaudos 
platintojas, mėgėjų teatro organizatorius, publicistas, „Vilniaus žinių“, „Naujos 
gadynės“ bendradarbis. 

"Povilas Višinskis (1875-1906) - tautinio atgimimo, visuomenės, politikos, 
spaudos veikėjas. 

8 „Ūkininkas“ - varpininkų žurnalas, leistas Tilžėje 1890-1905 m.; P. Višinskis 
buvo faktinis jo redaktorius 1899-1905 m. 

"in verbo magistri (lot) - mokytojo žodžių; plg. romėnų poeto Horacijaus 
(65-8 pr. Kr.) pasakymą iš jo laiškų: In verba magistri jurare - prisiekti mokytojo 
žodžiais, sekti mokytoju. 

10 Jonas Vizbaras (1869-1919) - Liepojos gimnazijos kapelionas, klebonavo 
Kurtuvėnuose, Darbėnuose, Liepojoje; publicistas, „Tėvynės sargo“, „Vilties“, 
„Rygos garso“ bendradarbis. 

"mūsų socialistai... darė 1905 m. Vilniaus seimui obstrukciją - 
kalbama apie šiame seime dalyvavusių kairiųjų destruktyvų elgesį, trukdymą 
pradėti jo darbą, sukliudymą priimti vieningą rezoliuciją. 


LOTYNIŠKAS RAIDES LIETUVIAMS SUGRĄŽINUS. Publikuota: LA. — 
1929. - Bal. 4. - Nr. 75. Parašas: Doc. J. Tumas. 

'Leopoldas Bagdonas - žr. str. „Kada buvo rehabilituotos lotyniškos raidės“ 
13 paaiškinimą. 

2 „Vilenskij vestnik“ - žr. str. „Kada buvo rehabilituotos lotyniškos raidės“ 
14 paaiškinimą. 

3 „Komitet ministrov, razsmotrev predstavlenije...“ (rus.) - Ministrų 
komitetas, išnagrinėjęs vidaus reikalų ministro teikimą lietuvių-Žemaičių leidi- 
nių šrifto klausimu, nutarė: panaikinant visus ankstesnius vyriausybės nuta- 
rimus ir potvarkius, ribojančius lietuvių ir žemaičių raštiją, leisti jos leidiniuo- 
se šalia rusiško vartoti ir lotynišką arba kitokį šriftą. Jo Didybė Imperatorius 
1904 metų balandžio 24 dieną komiteto nutarimą teikėsi aukščiausiai patvir- 
tinti. 

*„P. Vyriausiajam krašto viršininkui...” — turimas omenyje Piotras Svia- 
topolkas-Mirskis (1857-1914), rusų valstybininkas, 1902-1904 m. Vilniaus gene- 
ralgubernatorius. 

‘Juozapas Ambrozevičius (Ambraziejus, 1855-1915) - nuo 1892 m. Vilniuje 
kunigavęs lietuvių kultūrininkas, spaudos darbuotojas, žodynininkas; 1905 m. 
leido laikraštį „Lietuvos bitininkas“. 

*Emanuilas Vataci Kaune gubernatoriavo iki 1904 m. pradžios; buvo vienas 


7 


lietuviškųjų gubernijų administratorių, kurie baigiantis XIX a. kėlė reikalą at- 
šaukti lietuvių spaudos draudimą. 

"Michailas Muravjovas (1796-1866) - rusų generolas, malšinęs 1863 m. suki- 
limą; 1863-1865 m. Vilniaus generalgubernatorius, lietuvių spaudos draudimo 
iniciatorius. 

Šnusistačius šiuo klausimu... Mikuckiui, Gilferdingui- žr. šiame tome 
toliau spausdinamą apybraižą „Raidžių grąžinimo 25 m. sukaktuvėms“. 


RAIDŽIŲ GRĄŽINIMO 25 M. SUKAKTUVĖMS. Publikuota: LA. - 1929, — 
Bal. 12. - Nr. 82; bal. 15. - Nr. 84; bal. 17. - Nr. 86; bal. 23.- Nr. 91; bal. 24. - Nr. 92; 

bal. 25. — Nr. 93; geg. 3. - Nr. 99 (pavadinimu „Rusų rašmenims nepasisekus“). 
Parašas: Doc. J. Tumas. Pakartota: VR-12. - P. 251-283 (pavadinimu „Rusų rašme- 
nims nepasisekus“ ir paantrašte „25 metų sukaktuvėms“; po tekstu: „Lietuvos 
Aidas“ 1929 m. 82-99 nr.) ir. VR-19. - P. 5-37 (pavadinimu „Raidžių grąžinimo 
25 m. sukaktuvėms“ ir paantrašte „Rusų rašmenims nepasisekus“; po tekstu: 
L. Aidas, 1929 m. 82, 4, 6, 91-3, 99). 

VR-19 straipsnis pakartotas, matyt, neapsižiūrėjus pačiam jo autoriui, kuris 
šį tomą rengė, skaitė korektūrą (žr. A. Merkelis. Juozas Tumas Vaižgantas, K., 
1934, p. 370, 373). Tomo gale (po turinio) esanti pokorektūrinė pastaba, jog „P. 
p. 5-38 įdėtas straipsnis „Raidžių grąžinimo sukaktuvėms“ jau buvo išspaus- 
dintas t. XII, p. 251-283“, priklauso greičiausiai nebe Vaižgantui. VR-12 straips- 
nis pakartotas padarius vieną kitą korektyvą (jos nurodomos komentaruose), o 
VR-19, išskyrus pakeistą antraštę, jis identiškas pirmajai publikacijai. Šių Raštų 
tomui panaudotas antrasis straipsnio pakartojimas. 

!Vaclovas Biržiška (1884-1956) - bibliografas, kultūros istorikas, 1922-1940 
m. Kauno universiteto profesorius; minimas jo straipsnis „Lietuvių Golgota“, 
publikuotas „Mūsų žinyne“ 1921 m. (Nr. 2, p. 105-119); „Mūsų žinynas“ - karo 
mokslo ir istorijos žurnalas, leistas Kaune 1921-1940 m. 

* Babilonijos vergija - aliuzija į S. Testamente aprašytą pietinių žydų 
giminių ištrėmimą į Babiloniją (VII-VI a. pr. Kr.), jas nukariavus Babilonijos 
valdovui Nabuchodonosarui. 

sine ira et studio (lot.) -be pykčio ir šališkumo; Romos istoriko Publijaus 
Kornelijaus Tacito (apie 55-120) posakis, pabrėžiantis istoriko pareigą būti objek- 
tyviam. 

*Antanas Alekna (1872-1930) - istorikas, 1917-1922 m. Kauno kunigų semi- 
narijos, 1922-1930 m. Universiteto profesorius. 

*Piro laimėjimas - abejotina pergalė; pasakymas atsirado nuo Egipto kara- 
liaus Piro 279 m. pr. Kr. prieš romėnus pasiektos pergalės, kuri pareikalavo 
nepateisinamai didelių aukų. 

“Jurgis Šaulys - žr. str. „Dėl Pažaislio Dievo Motinos paveikslo“ 2 paaiški- 
nimą; „Klaipėdos žinios“ - dienraštis, leistas Klaipėdoje 1924-1926 m., J. Šaulys 
ji redagavo 1924-1925 m. VR-12 šis J. Šaulį minintis sakinys praleistas. 

"Vaižganto knyga „Lietuvių literatūra rusų raidėmis“ išleista 1924 m.; „Vai- 
va“ - knygų leidimo bendrovė, įsteigta ir vadovaujama Kazio Puidos, veikė 
Kaune 1922-1926 m. 

ŠA guerre comme à la guerre (pranc.) - kare kaip kare. 

> Per... penkerius metus mokytojavimo - Vaižgantas turi galvoje savo 
dėstymą Kauno universitete nuo 1922 m. 

V Janas Baudouinas de Courtenay (1845-1929) - prancūzų kilmės lenkų 
kalbininkas, lituanistinių darbų autorius; rėmė lietuvių pasipriešinimą spaudos 
draudimui, pasirūpino A. Juškos surinktų liaudies dainų publikavimu. 

"Jonas Juška (1815-1886) - kalbininkas; išleido lietuvių kalbos tarmių aprašą, 
rašė gramatiką ir žodyną; buvo parengęs raidyną lietuvių kalbai rusiškais raš- 
menimis. 

12 Laurynas Ivinskis (1810-1881) ~ pirmųjų lietuviškų kalendorių rengėjas, 
vertėjas, publicistas. Po 1863 m. sukilimo, 1864-1866 m., dirbo valdžios suda- 
rytoje komisijoje lietuviškiems raštams rusiškomis raidėmis rengti. 

Apie šį sk. „Šv. Darbe“...- nurodama 1924 m. žurnale „Švietimo darbas“ 
(Nr. 3, p. 218-233; Nr. 4, p. 305-320; Nr. 5, p. 446-464) išspausdinta paties 
Vaižganto monografijėlė apie L. Ivinskį („Lietuvių literatūros paskaitos. Drau- 
džiamasis laikas. Laurynas Ivinskis“), kuri tais pat metais ir tuo pačiu pavadi- 
nimu išėjo ir atskiru leidiniu. 

Pirmojoje publikacijoje po šia pastraipa yra skyrelio numeris ir pavadinimas: 
1. Keitimo procesas. 

B Ivanas Kornilovas (1811-1901) - vienas didžiųjų Lietuvos rusifikuotojų, 
1864-1868 m. Vilniaus mokslo apygardos globėjas. 

14 „Neskolko slov o litovskom i žmudskom plemeni” (rus.) ~ „Keletas 
žodžių apie lietuvių ir žemaičių gentį“; šis A. Hilferdingo straipsnis išspausdin- 
tas laikraštyje „Den“ 1864 m. 8 nr.; „Den“ („Diena“) - slavofiliškos krypties lite- 
ratūros ir visuomeninio gyvenimo savaitraštis, leistas Maskvoje 1861-1865 m. 

5 „Litva i Žmud“ (rus.) - „Lietuva ir Žemaitija“; straipsnis išspausdintas 
A. Hilferdingo raštų keturtomio, išleisto Petrapilyje 1868-1874 m., II tome. 

6 Širvydo - Sirvydo; Vaižgantas vartoja tuomet ir vėliau vartotą aplenkintą 
Konstantino Sirvydo pavardės formą (Szirwyd), kuri yra jo žodyno ir pamokslų 
rinkinio leidinių tituliniuose lapuose. 

V Neaišku, ką čia Vaižgantas turėjo galvoje - gotiškus rašmenis ar kirčio 
ženklus. Pirmųjų niekas iš Didžiosios Lietuvos rašytojų XIX a. nebevartojo, 
antrieji - aptinkami. Vaižganto nurodytas Simonas Stanevičius (1799-1848), 
poetas, tautosakininkas, vertėjas, kirčio ženklus (kirčio vietai ir priegaidei žy- 
mėti) vartojo didumoje savo tekstų (išskyrus „Dainas žemaičių“ ir „Istoriją 
šventą“), tuo tarpu Antanas Savickis (apie 1782-1836), poetas, vertėjas, kunigas 
Tirkšliuose, Židikuose, Gargžduose, Žemalėje, savo poezijos (satyrų, gamtos 
aprašymų, pasakėčių vertimų) bei Tomo Kempiečio ir šv. Augustino teologinių 
knygų vertimų nekirčiavo. 

18 „Russkoje delo...” - „Rusų reikalas šiaurės vakarų krašte“, antras leidimas, 
Sankt Peterburgas. Knyga yra rinkinys dokumentų, nusakančių rusų administ- 
racijos Lietuvoje posukiliminiais ir vėlesniais metais vykdytą rusifikacinę politi- 
ką. I šios knygos leidimas išėjo 1901 m. 

B „inspektor klassov auditorskago učiliščia v Peterburge“ (rus.) — 
Peterburgo auditorių mokyklos klasių inspektorius. 

* Michailas Muravjovas ~ žr. str. „Lotyniškas raides lietuviams sugrąžinus“ 
7 paaiškinimą. 

23! kunigavo tikras jo brolis - Antanas Juška (1819-1880) - folkloristas, 
leksikografas; kunigavo Zarasuose, Obeliuose, Pušalote, Veliuonoje. 

2L, c.- loco citato (lot.) - cituotoje vietoje. 

23 Konstantinas Kaufmanas (1818-1882) - Vilniaus generalgubernatorius 
1865-1866 m., galutinai įvedė spaudos draudimą. 

*„gonenija“ (rus.) - persekiojimo. 

23 Nikolajus Miliutinas (1818-1872) - rusų valstybininkas, nuo 1863 m. vals- 
tybės sekretorius Lenkijos karalystės reikalams. 

* Antanas Petkevičius (1804-1880) - iš pradžių kunigas, vikaravo Vainute, 
Jurbarke, 1844 m. perėjo į stačiatikius, tapo jų šventikų; 1851-1857 m. lietuviškų 
raštų cenzorius prie Vilniaus generalgubernatoriaus, M. Valančiaus skundėjas 
valdžiai. 

"jonas Krečinskis (apie 1820-po 1884) - mokytojas Vilniuje, Marijampolėje, 
lietuviškų elementorių rusų raidėmis rengėjas. 

8primus movens (lot.) - pradininkas, iniciatorius; aliuzija į lotynišką 
posakį spiritus movens ~ varomoji jėga. 

3 Lenkiškieji Infliantai - Lenkijos-Lietuvos valdžioje iki 1772 m. buvusi 
Livonijos vaivadija dešiniajame Dauguvos krante; Iniliantais vadinta norint 
atskirti nuo istorinės Livonijos. 

3 Tomas Ferdinandas Žilinskas (Žilinskis, 1840-1925) - varpininkas, ilga- 
metis Veiverių mokytojų seminarijos mokytojas. 

SI JTumo8ckia KapODKBIA NECHU Cb NEPe6800OMG HA DYCCKIU A3bIKV. 
H.A. IOukesuuv. Cankmo-[Memepoypzo <...>. [Mpeducaošie: Onbimo npu- 
menenia pYCCKO a36yKU Kb AUMOBCKOMY AabiKy (rus.) - Lietuvių liaudies 
dainos su vertimu į rusų kalbą. J.A. Juškevičius. Sankt-Peterburgas <...>. Įžanga: 
Rusų abėcėlės taikymo lietuvių kalbai bandymas. 

VR-12 šio J. Juškos leidinio pavadinimas perrašytas lotyniškomis raidėmis, 
o tolesnės pastraipos paskutinis sakinys ir rusiško alfabeto taikymo lietuvių 
kalbai pavyzdys („ATnek cakanac...“) praleisti. Lotyniškais rašmenimis pateikiami 
taip pat žemiau straipsnyje nurodytų graždanka išleistų lietuviškų knygų pava- 
dinimai (žr. p. 263). Greičiausiai Vaižgantas taip padarė dėl techninių kliūčių - 
spaustuvei neturint rusiškų šriftų. 

2 „Kwestya alfabetu litewskiego w państwie Rosyjskiem i jej roz- 
wigzanie“, Kraków, 1904 (lenk.) - „Lietuvių raidyno klausimas Rusijos vals- 
tybėje ir jo išsprendimas“, Krokuva, 1904, 

3 Akeliui - taip ano meto istoriografinėje literatūroje buvo dažnai vadinamas 
Mikalojus Akelaitis (1829-1887) - prozininkas, publicistas, vertėjas, 1863 m. 
sukilimo dalyvis, po jo emigravęs į Prancūziją. 

* Ginčai dėl Elzaso ir Lotaringijos, istorinių žemių Prancūzijos ir Vokietijos 
pasienyje, buvo viena I pasaulinio karo priežasčių. 

30 Lenkija atsižvelgia į Ukrainą, į Gudiją? - Ukrainos ir Baltarusijos 
vakarines teritorijas Lenkija laikė užėmusi 1921-1939 m. 

3 deus ex machina (lot.) - dievas iš mašinos; atsitiktinis dalykas. 

37 Vaižganto parengtas M. Valančiaus politinių religinių brošiūrų rinkinys 
„Maskoliams katalikus persekiojant“ išleistas 1929 m. 

38 primo (lot.) - pirma. 

"nuo 1795 m. - nuo trečiojo Lenkijos-Lietuvos padalijimo, per kurį visa 
Lietuva, be Užnemunės, atiteko Rusijos imperijai. 

Vzapadnikai (rus. sanaduuku) - XIX a. rusų idėjinės ir visuomeninės minties 
atstovai, orientavę Rusiją į vakarietišką raidos kelią; čia šiuo žodžiu Vaižgantas 


- 480 > 


ironiškai vadina vakarinei Rusijos imperijos daliai priklausiusių lietuviškų gu- 
bernijų administracijos valdininkus, vykdžiusius Lietuvos kolonizavimo ir ru- 
sinimo politiką. 

4 „kramolą“ (rus.) - maištą, sąmokslą. 

2 „ispolnitelnų nemcų“ (rus.) - pareigingų vokiečių. 

S „russkomu delu v severo-zapadnom kraje” (rus.)- rusų reikalui šiaurės 
vakarų kraštę. 

* Piotras Valujevas (1814-1890) ~ Rusijos valstybės veikėjas, 1861-1868 m. 
Vidaus reikalų ministras, 1877-1881 m. Ministrų komiteto pirmininkas. 

5 „russkij nemec” (rus.) - rusiškas vokietis. 

4% Augustas Schleicheris (1821-1868) - vokiečių kalbininkas, Prahos, Jenos 
universitetų profesorius; išleido pirmąją mokslinę lietuvių kalbos gramatiką 
(1856), lietuvių tautosakos rinkinį (1857), parengė K. Donelaičio raštus (1865). 

* Pirmojoje publikacijoje vietoje Ariogalos bajorą nuo Dotnuvos yra Liaudies 
sūnų nuo Miškinių Vadaktų. Dabar turimais duomenimis Daukša gimė Babėnuose 
prie Kėdainių, tėvų sodyboje, stovėjusioje Dotnuvėlės pakrantėje. Jo gimtosios 
vietos priklausė anuometiniam Ariogalos valsčiui. 

Pabrėžos „Botanika“ - matyt, turima galvoje 1900 m. Amerikoje išleista 
Jurgio Ambraziejaus Pabrėžos (1771-1849) knyga „Botanika, arba Taislius augu- 
minis“, sudaranti dalį rankraščiu likusio jo Lietuvos floros aprašymo „Taislius 
auguminis“. Antras šios knygos leidimas išėjo irgi Amerikoje 1910 m. 

9 „podstrekatelej“ (rus.) - kurstytojų. 

5 Anatolis Lewickis (1841-1899) - XI-XV a. Lenkijos istorijos tyrinėtojas, nuo 
1883 m. Krokuvos universiteto profesorius. 

3 buvę pradėta jau 1386 m.- po Krėvos unijos, sudarytos 1385 m. 

5 Danielius Alseika (1881-1936) - Vilniaus lietuvių veikėjas, gydytojas; 1918 m. 
suorganizavo lietuvių polikliniką ir ligoninę, kur pats dirbo; nurodoma Lietuvių 
mokslo draugijos 1924 m. išleista jo istorinė apybraiža „Vytauto Didžiojo suma- 
nymas vainikuotis Lietuvos karaliaus vainiku“. 

3luce clarius (lot.) - aiškiau už šviesą; aišku kaip dieną. 

“entente cordiale (prane.) - širdingas susitarimas, santarvė. 

55 Pavelas Briancevas (1845-po 1897) — rusų istorikas. Buvo baigęs Kijevo 
universitetą, 1875-1897 m. mokytojavo Vilniaus realinėje mokykloje. Darbuose 
(«HeTopu3 JluTosckoro rocynapcTBA», 1889; «Oyepk apesHeñ JiurBbi u 3anannoñ 
Poccun», 1891, ir kt.) laikėsi imperinės rusų istoriografijos idėjos apie LDK žemių 
istorinę priklausomybę Rusijai. 

“od morza do morza (lenk.) - nuo jūros lig jūros; turima omenyje Lenkijos- 
Lietuvos valstybė iki pirmojo jos padalijimo. 

5 „Dominus vobiscum” (lot.) - Viešpats su jumis. 

5 Juozapas Silvestras Dovydaitis (1826-1883) - rašytojas, 1858-1864 m. vys- 
kupo M. Valančiaus sekretorius, 1865 m. ištremtas į Sibirą. Apie J.S. Dovydaitį 
rašydamas, Vaižgantas yra raginęs Lietuvos Katalikų Bažnyčią kelti jo beatifika- 
cijos klausimą (žr. Vaižganto Raštai, t. 11, K., 1929, p. 158). 

* „dejateliai“ (rus.) — veikėjai. 

“Juozapatas Koncevičius (Kuncevičius, 1580-1623) - vienuolis Vilniuje, nuo 
1618 m. Polocko vyskupas, nukankintas stačiatikių, kanonizuotas 1867 m.; And- 
riejus Bobola (1592-1657) - nuo 1611 m. jėzuitas Vilniuje, Šv. Kazimiero bažny- 
čios pamokslininkas, nuo 1633 m. misionierius Pinske, nužudytas į LDK įsiver- 
žusios rusų kariuomenės, 1835 m. paskelbtas palaimintuoju; Ignotas Loyola 
(1491-1556) - jėzuitų ordino steigėjas, nuo 1541 m. jam vadovavo, kanonizuotas 
1622 m. 

* Juozapas Siemaška (1798-1868) — nuo 1829 m. Lietuvos unitų vyskupas, 
nuo 1839 m. Lietuvos stačiatikių metropolitas; vienas iniciatorių 1839 m. akto, 
kuriuo unitai prievarta buvo įjungiami į Stačiatikių bažnyčią. 

& „mirno vozsojediniat" (rus.) - taikiai sujungti. 

6 „chamskaja bezzastenčivost“ (rus.) - chamiškas begėdiškumas. 

“kova Dovydo su Goliatu ~ Dovydas (1042-972 pr. Kr.) - pranašas ir 
poetas, antrasis ir žymiausias Izraelio valdovas; piemeniu būdamas, pagal Bib- 
liją, svilksne paleistų akmeniu nukovė milžiną Galijotą. 

6 Minimos rusų rašmenimis išleistos lietuviškos knygos: „Abėcėlė žemai- 
tiškai lietuviška“ (Vilnius, 1864), „Abėcėlė lietuviškai rusiška“ (Varšuva, 1865), 
„Bukvars žemaitiškai rusiškasis“ (Kaunas, 1865), „Mokslas skaitymo rašto lietu- 
viško“ (Vilnius, 1867), „Mokslas dėl išmokimo rusiško-lietuviškos gromatos“ 
(Vilnius, 1868), „Rusiškas mokslas dėl lietuvnikų“ (Vilnius, 1875). „Rusiškas 
mokslas dėl lietuvių“ (Varšuva, 1892), „Lietuviška gramatika. Vyresnio amžiaus 
kursas“ (Varšuva, 1891), „Lietuviška gramatika. Jaunesnio amžiaus kursas“ 
(Varšuva, 1891), „Lietuviška chrestomatija“ (Varšuva, 1876), „Išleidęs ugnį, 
nebeužgesinsi“ (Vilnius, 1888), L. Tolstojaus „Kaukazo nevalnikas“ (Vilnius, 
1891), L. Tolstojaus „Kur meilė, ten ir Dievas“ (Vilnius, 1891). 

& „raspostranit v narode” (rus.) - paskleisti liaudyje. 

© „taščit i nepuščat” (rus.) - tempti ir neleisti; Michailas Saltykovas-Ščed- 
rinas (1826-1889) - rusų rašytojas satyrikas. 

8 „panurgovo stado” (rus.) ~ Panurgo kaimenė, avių banda; Panurgas — 
prancūzų rašytojo Francois Rabelais (1494-1553) satyrinio romano „Gargantiua 
ir Pantagriuelis“ veikėjas, kuriam iš laivo į jūrą išmetus vieną avį, paskui ją iššoko 
ir nuskendo ir visos ten buvusios. 

„pušečnoje miaso“ (rus.) - patrankų mėsa. 

„platelščiki podatej“ (rus.) - mokesčių mokėtojai. 

9e0 ipso (lot.) - tuo pačiu. 

” „lico polskavo proischoždenija“ (rus.) - lenkų kilmės asmuo. 

" Aleksandras Potapovas (1818-1886) — generolas, nuo 1864 m. Vilniaus 
generalgubernatoriaus padėjėjas, 1868-1874 m. generalgubernatorius. 

"Tadas Kosciuška (Kościuszko, 1746-1817) - generolas, politikas, JAV nepri- 
klausomybės karo dalyvis, 1794 m. sukilimo Lenkijoje ir Lietuvoje vyriausiasis 
vadas. 

73 Adomas Čartoryskis (Czartoryski, 1770-1861) - Lenkijos ir Rusijos politinis 
veikėjas, caro Aleksandro I patarėjas, 1804-1806 m. Rusijos užsienio reikalų 
ministras, 1803-1824 m. Vilniaus švietimo apygardos kuratorius, 1830-1831 m. 


482 > 


sukilimo Laikinosios vyriausybės pirmininkas, po sukilimo emigrantas Pran- 
cūzijoje. 

“Ivinskis su savo „Aivaru“ ir Mikalojus Akelevičius su savo „Že- 
me“ - minimi nepasisekę bandymai leisti lietuvišką spaudą; Laurynas Ivinskis 
(žr. 12 šio str. paaiškinimą) laikraščio „Aitvaras“ projektą buvo parengęs 1856 
m., M. Valančiaus remiamas Mikalojus Akelaitis (žr. 33 šio str. paaiškinimą) 
laikraštį „Pakeleivingas“ ketino pradėti leisti 1859 m. 

5 „gramotos“ (rus.) - rašto. 

7% „tri kita“ (rus.) - tris banginius. 

7 Chłop z powiatu Marijampolskiego (lenk.) - Marijampolės pavieto 
valstietis; šiuo slapyvardžiu M. Akelaitis pasirašinėjo korespondencijas ir kitas 
publikacijas lenkų spaudoje. 

78 Jonas Jablonskis 1906-1908 m. buvo Panevėžio mokytojų seminarijos lie- 
tuvių kalbos mokytojas. 

P.„Klaip. Žinios“, 1924 m. 79 nr.-cituojama išJ. Bekampio slapyvardžiu 
pasirašyto str. „Prieš dvidešimt metų“. „Klaipėdos žinios“ — 1924-1926 m. leistas 
dienraštis, Jurgis Šaulys (žr. str. „Dėl Pažaislio Dievo Motinos paveikslo“ 2 
paaišk.) buvo jo redaktoriumi. 


MEDŽIŲ IR PAUKŠČIŲ ŠVENTĖS. Publikuota: LA. - 1929. - Bal. 27. - Nr. 
95. Parašas: Kan. J. Tumas. Lietuvai pagražinti draugijos vardu. 

l Pirmojoje straipsnio publikacijoje po parašu prierašas: Kitus prašom atsi- 
spausdinti ar savaip paagituoti. 


ŠUNAKARIAI BUDELIAI, NUOSTOLIŲ DARYTOJAI. Publikuota: LA. - 
1929. - Geg. 2. - Nr. 98. Parašas: Kanauninkas Juozas Tumas, universiteto docentas. 
1 „fatygą” (lenk.) - darbą, vargą, patarnavimą. 


KUNIGŲ VARGAI DRAUDŽIAMUOJU LAIKU. Publikuota: TK. - 1929. - 
Nr. 5. - P. 292-301; Nr. 6. - P. 347-351. Parašas: Doc. J. Tumas. 

Tiki pat Japonų karo - kalbama apie 1904-1905 m. Rusijos-Japonijos karą. 

? Vaižganto parengti M. Valančiaus leidiniai - užrašų knyga „Pastabos pa- 
čiam sau“ ir politinių religinių brošiūrų rinkinys „Maskoliams katalikus perse- 
kiojant“ - pasirodė 1929 m.; „Žinija“ - knygų leidimo bendrovė, veikusi 1925- 
1940 m. Kaune. 

3Mažosios revoliucijos - turima omenyje Rusijos 1905 m. revoliucija. 

*„inovercus“ ir „inorodeus“ (rus.) - kitatikius ir kitataučius. 

5 „sostojavšimi pod sudom ili sledstvijem i ograničennymi v pra- 
vach” (rus.) - teistais ar tardytais ir apribotomis teisėmis. 

é Pranciškus Butkevičius (1821-1896) kunigavo Telšiuose, Pajūryje, Rietave, 
Kaune, 1870-1882 buvo ištremtas į Tobolsko guberniją; Vincentas Norvaiša (apie 
1830-1883) kunigavo Žygaičiuose, 1870 m. ištremtas į Tomsko guberniją; Jonas 
Grigaliūnavičius - greičiausiai tai Pranas Grigaliūnas (apie 1840-7), Gardamo 
kunigas, 1871 m. suimtas, paleistas be teisės gyventi Lietuvoje; Pranciškus Struo- 


- 483 > 


pus (Stropus, apie 1844-apie 1910) kunigavo Salantuose, grįžęs iš tremties — 
Tryškiuose, Vilniuje; Kazimieras Eitutavičius (1833-1906) kunigavo Darbėnuose, 
1871 m. ištremtas į Viatkos guberniją, vėliau kunigavo Vologdoje, Baltarusijoje; 
Matas Kaziliauskas (1844-1918) kunigavo Naujamiestyje, grįžęs iš tremties nuo 
1904 m. Krakėse; Vincentas Butvydas (1841-1912) kunigavo Pagramantyje, Žiež- 
mariuose, Marcinkonyse, Birštone, Stakliškėse, 1870 m. areštuotas, bet pritrūkus 
įrodymų tik perkeltas į Vilniaus vyskupiją; Vitalis Dembskis (1845-1918) kuni- 
gavo Gaurėje, Lapėse, Seredžiuje, 1870-1887 m. praleido tremtyje Kazanėje. 

"Mykolas Šiuipa (Šiuipys, apie 1835-1900) kunigavo Darbėnuose, Pandėlyje, 
Kuršo parapijose, Leckavoje, Alsėdžiuose; knygnešių organizatorius. 

8 Adolfas Račkauskis (1842-1919) - ilgametis Ukmergės klebonas, vėliau 
kunigavo Šakynoje, Žagarėje; lenkomanas, Vaižgantui kunigaujant Micaičiuose, 
buvo vienas jo skundėjų dvasinei valdžiai. 

? Pranciškus Graževičius (apie 1835-1883) kunigavo Obeliuose, Smilgiuose, 
vėliau dominikonų vienuolis Raseinių vienuolyne. 

10 Jonas Mickanievskis (1857-1918) kunigavo Kaune, Palangoje, Utenoje, 
Siesikuose. 

H Mykolas Andriuškevičius (1865-1903) kunigavo Pajūryje, Ilūkstėje, Min- 
taujoje, Subačiuje. 

"Izidorius Linkevičius (1862-1927) kunigavo Šeduvoje, Grinkiškyje, Bety- 
galoje, Sidabrave. 

13 Cezaris Jačinauskis (1860-1923) kunigavo Panevėžyje, Kaune, Sidabrave, 
Raguvoje, Ramygaloje; tremtyje buvo 1889-1892 m. 

4 Aleksandras Dambrauskas (Adomas Jakštas, 1860-1938) - poetas, kritikas, 
visuomenininkas; kapelionavo Panevėžio gimnazijoje, profesoriavo Kauno ku- 
nigų seminarijoje ir Peterburgo dvasinėje akademijoje. 

B Vilniaus dekanas Petravičius juos viešai bažnyčioje sudegino - 
nurodomas Stanislovas Petravičius (Piotrowicz, apie 1830-1897), XIX a. 7-ajame 
dešimtmetyje Vilniaus dekanas. Minimą protesto aktą įvykdė 1870 m. pavasarį 
šv. Rapolo bažnyčioje. Kartu sudegino ir vyskupiją tuomet valdžiusio Petro 
Žilinskio (žr. str. „Mintaujos istorija“ 9 paaiškinimą) aplinkraštį, kuriuo liepta 
kunigams pamaldose naudoti rusišką liturginį apeigyną, bei pasakė valdžią ir 
vyskupijos valdytoją smerkiantį pamokslą. 

16 Aleksandras Vaitkevičius (1844-1920) kunigavo Žeimelyje, Čekiškėje, Lec- 
kavoje, Kruopiuose. 

"Juozapas Kerpauskis (Kerpauskas, 1843-1912) kunigavo Gargžduose, Kau- 
ne, buvo kapitulos oficiolas. 

18 Pranciškus Landsbergis (1836-1921), be Vidžių, nuo 1891 m. iki mirties 
kunigavo Surviliškyje. 

1 Adomas Pronckūnas - „Tėvynės sargo“ rėmėjas; knygnešių organizatorius; 
plačiau apie jį žr. p. 62). 

2Sk. mano raštą „Vilniaus žinių“ 1905 m. 80 nr.- nuorodaįstr. „A. a. 
Adomas Pronckūnas*“; jo tekstą žr. šių Raštų 6 t., p. 291-293. 

2 „Na wypadek wygnania” (lenk.) - tremties atvejui. 

2 Petras Barauskas (1859-1919), prelatas, Kauno kunigų seminarijos pro- 
fesorius nuo 1887 m. 

23 Povilas Januševičius (1866-1948) — visuomenės veikėjas, spaudos darbuo- 
tojas, publicistas, kalbininkas; 1898-1919 m. Kauno kunigų seminarijos profeso- 
rius, vėliau kunigas Kaune. 

* Antanas Karosas (1856-1947) - Kauno kunigų seminarijos profesorius ir 
rektorius 1883-1907 m., nuo 1910 m. Seinų vyskupas; 1920 m. lenkų ištremtas 
apsigyveno Marijampolės marijonų vienuolyne, 1926 m. paskirtas Vilkaviškio 
vyskupu. 

> Felicijonas Lialis (1870-po 1940) - vienas „Tėvynės sargo“ steigėjų, 1894- 
1897 m. kalintas Kretingos vienuolyne, kunigavo Kupiškyje, Antašavoje, Papi- 
lyje, Krekenavoje, Pumpėnuose; Pranciškus Gugys (1867-1917) - spaudos bend- 
radarbis, 1894-1896 m. kalėjo Kretingos vienuolyne, buvo ištremtas į Kuršo 
guberniją, nuo 1912 m. gyveno JAV; Kazimieras Domarkas - „Tėvynės sargo“ 
bendradarbis; plačiau apie jį žr. p. 62; Jonas Kanapeckas (1867-1939) - visuo- 
menės veikėjas, 1900 m. ištremtas į Tverę, kur išbuvo iki 1924 m., grįžęs kunigavo 
Kaune, Kelmėje; Kazimieras Šleivys (mir. 1943 m.) - spaudos bendradarbis, 1902- 
1904 m. ištremtas; plačiau žr. p. 65; Aleksandras Bilekevičius (1871-po 1899) 
kunigavo Kaune, iš čia 1899 m. ištremtas; Vladislovas Apulskis (Opulskis, 1845- 
1917) kunigavo Upynoje, Klovainiuose, Šilalėje, buvo tremtas į Poltavą. 

% Plačiau apie šią istoriją ir Kazimierą Bakšį žr. kn. A. Merkelis. Juozas Tumas 
Vaižgantas. K., 1934, p. 87-90. 

7 Vaižgantas čia greičiausiai turi galvoje iki 1869 m. (incl. - inclusive, lot., - 
imtinai) išėjusias M. Valančiaus religines politines brošiūras („Iš tamsybės veda 
tiktai kelias teisybės“, „Perspėjimas“, „Šnekesys kataliko su nekataliku“, „Prajau- 
timas“ ir kt.), kuriose smerkiamas posukiliminiais metais rusų administracijos 
Lietuvoje vykdytas aršus katalikų dvasininkijos persekiojimas, bandymai pri- 
mesti lietuviams stačiatikystę ir nusakomi pasipriešinimo šiai prievartai būdai. 

28 Stanislovas Stakelė (1862-1930) kunigavo Pasvalyje, Benekainyse, Duse- 
tose, Rageliuose ir kitur; už lietuvišką veiklą persekiotas rusų valdžios ir len- 
kininkų. 

2 Mykolas Mežinys - iš tikrųjų Motiejus Miežinis (1851-1925) kunigavo 
Pakruojyje, Babtuose, Kaune, Vabalninke; 1894-1899 m. buvo ištremtas į Oriolo 
guberniją; draudžiamos spaudos platintojas, vienas šv. Kazimiero draugijos 
knygoms leisti steigėjų. 

3 Aleksandras Miliauskas (1835-1896) - 1863 m. sukilimo dalyvis, tremtinys, 
grįžęs kunigavo Kurše, vengdamas persekiojimo, 1892 m. išvažiavo misijoms į 
Tomsko guberniją; latvių kalba parašė religinių darbų. ý 

3! Antanas Beržanskis (1859-1923) - spaudos bendradarbis, kunigavo Smal- 
voje, Drūkšėje, Skuode, Šatėse; jo brolis Jonas Beržanskis (1862-1936), publicistas, 
genealoginės studijos „Lietuvių heraldika“ (1930) autorius, kildino save iš gedi- 
minaičių. 

32 Juozapas Liasauskis (Lesauskis, 1861-1957) - spaudos bendradarbis, reli- 
ginių raštų autorius; kunigavo Vyžuonose, Smalvose, Liepojoje, Dotnuvoje, 

Zarasuose, Papilėje, nuo 1920 m. Kauno kunigų seminarijos profesorius, nuo 
1925 m. vyskupijos kurijos viceoficiolas. 

3 „plochoje vlijanije na narod” (rus.) - bloga įtaka liaudžiai. 

* „Vospreščal vodku pit' i po russki govorit'“ (rus.) - draudė gerti 
degtinę ir kalbėti rusiškai. 

3 Marcijonas Jurgaitis (1855-1926) — lietuviškos spaudos bendradarbis ir 
platintojas; kunigavo Pasvalyje, Palangoje, Kurše, Kaune, Šiluvoje. 

% Antanas Vytartas (1863-1932) - religinių raštų rengėjas, draudžiamos 
spaudos bendradarbis ir platintojas, Mosėdyje vikaravo 1886-1891 m., vėliau 
kunigavo Klovainiuose, Joniškyje, Kupiškyje, Šiauliuose, Kaune, Odesoje. 

*Jonas Juozapaitis (1867-1924), be Kamajų, kunigavo Kalnujuose, Stakiuose, 
Jurbarke. 

38 „komandovanije voiskami“ (rus.) - vadovavimą kariuomenei. 

3 „Mūsų senovės“ 642 p. - nuoroda į 1922 m. „Mūsų senovėje“ (I, 4/5) 
paskelbtą straipsnį „Kun. F. Lialis - komandiras ir „Tėvynės Sargo” pradžia“, pa- 
sirašytą Petro Paystriečio slapyvardžiu; „Mūsų senovė“ -istorijai skirtas žurnalas, 
leistas Kaune 1921-1922 ir 1937-1940 m., 1921-1922 m. redaguotas Vaižganto. 

* Feliksas Sereika (1844-1913) - knygnešių organizatorius, kunigavo Kalti- 
nėnuose, Dusetose, Tytuvėnuose, Lenkimuose, Radviliškyje; parengė ir be auto- 
riaus leidimo ir pavardės 1896 m. išleido Kauno kunigų seminarijoje A. Bara- 
nausko skaitytą lietuvių kalbos kursą „Kalbamokslis lietuviškos kalbos“. 

* Juozapas Rimeikis (Remeikis, Rymeikis, 1866-1944), XIX a. pab. Šiaulių ir 
Panevėžio gimnazijų kapelionas, vėliau kunigavo Latvijoje, Tryškiuose, Varlau- 
kyje; be katechetinių darbų, išleido pjesių saviveiklai. 

4 Martynas Kukta - vienas pirmųjų lietuvių spaustuvininkų; Vilniuje jo 
spaustuvė veikė 1906-1924 m., vėliau jis persikėlė į Kauną, dalyvavo steigiant 
„Švyturio“, „Spindulio“ spaudos bendroves. 

*3 Mečislovas Leonardas Paliulionis — žr. str. „Kada buvo rehabilituotos 
lotyniškos raidės“ 5 paaiškinimą. 

“sS, T. C. -sanctae theologiae candidatus (lot.) - šventosios teologijos 
kandidatas. 

* Otto von Mauderodės (1852-1909) spaustuvė, įkurta 1881 m. Tilžėje, veikė 
iki 1944 m.; joje, ypač spaudos draudimo metais, buvo spausdinama daug lietu- 
viškų knygų ir periodinių leidinių („Žemaičių ir Lietuvos apžvalga“, „Varpas“, 
Ūkininkas“ ir kt.). 

**Kastantinas Butkys (1851-1923) kunigavo Telšiuose, Zarasuose, Mosėdyje, 
Paberžėje, Upytėje. 

“Sk. „Vilties“ 1913 m. 95(882) nr. - nuoroda į Vaižganto str. „Žinių 
žiupsnelis iš praeities“; Žr. šių Raštų t. 9, p. 19-20. 

* Kazimieras Kazlauskas (1865-po 1940) — religinės literatūros vertėjas, 
spaudos bendradarbis; kunigavo Rumšiškėse, Rozalime, Svėdasuose, Krekena- 
voje, Gruzdžiuose, Lapėse ir kitur. 

* Pranciškus Janulaitis (1874-po 1940) - publicistas, kunigavo Troškūnuose, 
Betygaloje, nuo 1931 m. Kauno vyskupijos kapitulos garbės kanauninkas. 

“Domininkas Tumėnas (1860-1919) - publicistas, švietėjas, vienas „Tėvynės 
sargo“ steigėjų, kunigavo Kamajuose, Šatėse, Vadokliuose. 

"Justinas Tumėnas (1881-1946) - mokytojas Kaune; paskelbė poezijos, pjesių. 

* Antanas Dailidė- Domininko Tumėno slapyvardis. 

Sk. Vaižganto Raštų IV t., 220 - nuoroda į straipsnį „Kun. Damininkas 
Tumėnas“; žr. šių Raštų t. 10, p. 368-369. 

% A. Itomlenskis - gimnazijos mokytojas Vilniuje, lietuviškų knygų cenzo- 
rius; kartu su J. Jablonskiu 1906 m. peržiūrėjo mokykloms siūlomus lietuviškus 
vadovėlius. 

5 Plačiau šią bylą Vaižgantas aprašė savo vaizdelyjė „Aušros vartai“; žr. šių 
Raštų t. 2, p. 364-370. , 

* Antanas Eidimtas (1838-1909) - Kuršėnų klebonas nuo 1879 m., priešiškas 
tautiniam lietuvių atgimimui. 

7 Juozapas Zaleskis (1838-1910) - Viekšnių dekanas nuo 1868 m. 

58 teisė Žemaičių konsistorijos teismas ir išteisino - prisimenama 
1902 m. spalio mėn. Žemaičių vyskupijos konsistorijoje svarstyta J. Tumo byla; 
apie A. Račkauskį žr. šio straipsnio 8 paaiškinimą. 

“Silvestras Gimžauskas (1845-1897) - poetas aušrininkas; kunigavo įvairiose 
Vilniaus krašto vietose, mirė Varšuvoje, ten nuvykęs gydytis, būdamas Bagasla- 
viškio klebonu. 

Omano rašytoje Gimžausko monografijoje - Vaižgantas mini savo 
straipsnį apie S. Gimžauską, išspausdintą jo knygoje „Lietuvių literatūros pa- 
skaitos. Draudžiamasis laikas“ (Kaunas, 1924). 

* Vaižganto knyga „Lietuvių literatūros paskaitos. Draudžiamasis laikas. 
Aušrininkų grupė“ išleista 1924 m. 

* Francas Jozefas Haydnas (1732-1809) — austrų kompozitorius; oratorija 
„Pasaulio sutvėrimas“ - vienas reikšmingiausių jo kūrinių. 

Sišvertė A. Wapplerio „Istoriją Katalikų Bažnyčios“ S. Gimžauskui 
priskiriamas šios knygos vertimas išleistas Amerikoje 1892 m.; jos autorius - austrų 
teologas Vienos universiteto profesorius Antonas Wappleris; kaip vadovėlis aukš- 
tesniosioms gimnazijoms vokiečių kalba parašyta jo knyga („Geschichte der ka- 
tolischen Kirche“) išėjo 1864 m. ir susilaukė vėlesnių leidimų (trečiojo 1875 m.). 

“Sk. „Tėvynės Sargo” 1898 m. 6 nr. - nurodomas nepasirašytas nekro- 
logas „A. a. kun. Aleksandras Burba“. 

& „Filotea“ šv. Pr. Sal. - šv. Pranciškaus Saleziečio (1567-1622) popu- 
liariausias veikalas „Įvadas į dvasinį gyvenimą, arba Filotėja“. Išverstas A. Bur- 
bos, šis veikalas išėjo 1892 m. („Filiotea. Kelias į maldingą gyvenimą“). 

*6 Kazimieras Pakalniškis (1866-1933) — rašytojas, spaudos bendradarbis, 
kunigavo įvairiose Žemaitijos vietose; 1590-1896 m. ėjusios „Žemaičių ir Lietu- 
vos apžvalgos“ vienas redaktorių. 

© Julijus Rodziewiczius (1868-?) Šiaulių gimnazijos kapelionu buvo 1898- 
1901 m. 

68 Petras Legeckas (1844-1934) — religinės literatūros rengėjas ir vertėjas; 
kunigavo Krinčine, Šeduvoje, Kavarske, 1889-1916 m. Ukmergės dekanas. 

© Nurodomas „Tėvynės sarge“ (1900, Nr. 4-5, p. 25-39) be parašo išspaus- 
dintas paties Vaižganto straipsnis (žr. šių Raštų t. 6, p. 121-135). 

2 „Za litovskuju protivopravitelstvennuju propagandu” (rus.) - už 
lietuvišką priešvyriausybinę propagandą. 

7l Kazimieras Nekrašius (1851-1930) kunigavo Ylakiuose, Salantuose, Pa- 
pilėje. 

"pasiuntė savo seseriai - minima Julija Janulaitytė-Biliūnienė-Matjošai- 
tienė (1880-1976) - gydytoja, rašytojo Jono Biliūno žmona, 1918-1931 m. Vilniaus 
lietuvių veikėja. 

3 „česnoje slovo” (rus.) - garbės žodį. 

7t Petras Augla (1861-po 1932) - kunigas Smolenske, kitose Rusijos vietose. 

73 Vladas Požela (1879-1960) - teisininkas, socialdemokratų veikėjas, Stei- 
giamojo ir I Seimų atstovas, 1926 m. vidaus reikalų ministras, tremtyje Smolenske 
gyveno 1901-1903 m.; Gabrielius Landsbergis-Žemkalnis - žr. str. „Tradicija. Du 
draugu“ 5 paaiškinimą; dantistė nuo Subačiaus - greičiausiai minima tuo 
metu tarp Smolensko lietuvių aktyviai veikusi Emilija Brazdžiūtė. 

7 Leonas XIII (Gioacchino Pecci, 1810-1903) - popiežius nuo 1878 m. 

7 „Proboszczu, jak możesz puszczać na ambonę takiego polakožer- 
cę?!“ (lenk.) - klebone, kaip gali leisti į sakyklą tokį lenkų ėdiką? 

78 Petras Radzvickas (1864-1931) - gydytojas, varpininkas, 1896-1920 m. 
dirbo Smolenske, nuo 1924 m. Kauno universiteto profesorius. 

? Antanas Stapulionis (1856-1918) kunigavo Želvoje, nuo 1896 m. Troškū- 
nuose, persekiotas už katalikų teisių gynimą. 

* Petras Bulvičius (Bulvyčius, 1874-po 1940) - spaudos platintojas ir bendra- 
darbis, 1898-1905 m. ištremtas į Sibirą, vėliau vėl buvo tremtas iš Lietuvos; 
Nepriklausomoje Lietuvoje kunigavo Virbalyje, Kaune, Veiveriuose, Endriejave. 

81 Čia ir toliau cituojama, matyt, iš Vaižganto turėtos rankraštinės J. Rimeikio 
autobiografijos. 

& Cituojama iš Vaclovo Biržiškos str. „Kaip Lietuva po Rusais vargo“; lei- 
dinys „Ir eikim Lietuvos keliu“ išėjo Kaune 1928 m.; Vaclovas Biržiška — žr. str. 
„Raidžių grąžinimo 25 m. sukaktuvėms“ 1 paaiškinimą. 

8 Pranciškus Pacevičius (1862-1926) Šilalėje kunigavo 1895-1919 m., vėliau 
dėstė Kauno kunigų seminarijoje, buvo vyskupijos kurijos viceoficiolas. 

š% Gasparas Cirtautas (1841-1913) - Žemaičių vyskupas nuo 1910 m. 

5 Beiliso bylą - minima plačiai pasaulyje nuskambėjusi byla, kurioje buvo 
kaltinamas žydas Menachemas Mendelis Beilis (1874-1924), Rytų Ukrainoje 1911 m. 
ritualiniais tikslais neva nužudęs krikščionį berniuką; vėliau jis buvo išteisintas. 

8 „Knygnešio“ knygos ~ nurodomas rašytojo ir kultūros istoriko Petro 
Rusecko (1883-1945) parengtas atsiminimų iš spaudos draudimo laikų rinkinys 
„Knygnešys. 1864-1904“, dviem tomais išėjęs Kaune 1926 ir 1928 m. 

57 Antiochas Kantemiras (1708-1744) - diplomatas, poetas satyrikas, rusų 
literatūrinio klasicizmo pradininkas. 

8 „Ume, plod nezreloj nauki, neprinuždaj k peru tvojej ruki” (rus.) — 
prote, vaisiau nesubrendusio mokslo, neversk tavo rankos imtis plunksnos. 

* J. Remeikio „Katechetiški pamokymai“ dviem knygomis išėjo 1906-1907 
m. Vilniuje (M. Kuktos spaustuvėje), pataisytas ir papildytas jų leidimas trimis 
knygomis pasirodė 1931 m. Kaune. 

* Pirmojoje straipsnio publikacijoje po paskutine jo pastraipa prierašas: P. 5. 
Kunigų vargai draudžiamuoju laiku tiek daug reiškia jiems patiems ir lietuvių visuo- 
menei, jog prašyte prašos surejestruojami. „Tiesos kelias“ atviras šios rūšies raštams. 
Straipsnį pakartojant VR-12, tas prierašas praleistas. 


PASIKALBĖJIMAS SU KUN. J. TUMU-VAIŽGANTU PER JO JUBILIĘJŲ. 
Publikuota: Naujoji vaidilutė. - 1929. - Nr. 7-9. - P. 158-162. 

! „Naujoji vaidilutė“ — žurnalas, leistas 1921-1940 m. Kaune, iš pradžių 
ateitininkių moksleivių, 1931 m. pertvarkytas į žurnalą moterims. 

?Jie gi pirmieji sudarė komunistinę Paragvajaus respubliką - jėzuitai 
1609 m. Urugvajaus ir Paranos vidurupyje įkūrė savotišką „valstybę valstybėje“, 
kurioje indėnai buvo suorganizuoti į kolonijas su bendruomenine ūkio sistema; 
ši respublika gyvavo iki 1721 m. 

*Almae Matris (lot.) - motinos maitintojos; viduramžiais atsiradęs aukštųjų 
mokyklų, paprastai universitetų, pavadinimas. 

*Kirche, Kinder, Küche (vok.) - bažnyčia, vaikai, virtuvė. 

3Lietuvių Mokslo ir Dailės draugijos - Lietuvių mokslo draugija ir 
Lietuvių dailės draugija, įkurtos 1907 m., veikė atskirai, bet dažnai derino savo 
veiksmus. 

*Remedium (lot.) - vaistai, priemonė. 

7 „Vapsva“ - mėnesinis satyros ir humoro žurnalas, leistas Kaune 1929- 
1933 m. 


AČIŪ AČIŪ! Publikuota: LA. - 1929. - Lapkr. 8. - Nr. 255. - Parašas: Kunigas 
Juozas Tumas-Vaižgantas. 


BAŽNYTINIO KOMITETO VYTAUTO JUBILIEJUI ŠVĘSTI TREČIAS PA- 
REIŠKIMAS. Publikuota: LA. - 1929. - Lapkr. 20. - Nr. 265. Parašas: Bažnytinio 
komiteto vicepirmininkas ir vyriausiojo komiteto narys — kan. J. Tumas. Sekretorius 
kun, M. Vaitkus. 

Mykolas Vaitkus (1883-1973) - poetas, prozininkas, memuaristas, kunigavo 
Telšiuose, Kaune, 1918-1940 m. dirbo šv. Kazimiero draugijoje, nuo 1951 m. 
gyveno JAV. 

1 Petras Rimša (1881-1961) - dailininkas skulptorius, grafikas, medalininkas, 
skulptūrinių kompozicijų „Lietuvos mokykla 1864-1904“, „Artojas“ ir kt. autorius. 

* „T. K.“ 6 nr. - nuoroda į „Tiesos kelyje“ 1929 m. (Nr. 6, p. 397-398) išspaus- 
dintą Bažnytinio komiteto Vytauto jubiliejui švęsti antrąjį pareiškimą; jį yra pa- 
sirašę komiteto pirmininkas J. Mačiulis-Maironis ir sekretorius kun. M. Vaitkus. 

3 Stanislovas Usoris (1896-1955) - kunigas, visuomenės veikėjas, ilgametis 
ateitininkų dvasios vadas, nuo 1924 m. Kauno kunigų seminarijos profesorius, 
nuo 1927 m. arkivyskupo J. Skvirecko sekretorius. 

„FRATERNITAS LITUANICA“. Publikuota: LA. — 1929. - Gruod. 6. - 
Nr. 279. Parašas: Vaižgantas. 

! Fraternitas Lithuanica (Lietuviška brolija) - lietuvių gydytojų korporacija, 
įsteigta 1908 m. Petrapilyje, iki 1917 m. nelegali; Lietuvoje veikė iki sovietų 
okupacijos, veiklą tęsė išeivijoje JAV. 

* Vladas Nagevičius (Nagius, 1881-1954) — gydytojas, generolas, Lietuvos 
kariuomenės karo sanitarijos viršininkas, 1921-1925 m. Valstybinės archeologijos 
komisijos narys; rūpinosi Karo muziejaus steigimu, vadovavo jam nuo pat įkū- 
rimo 1921 m. 

3 neolituanai - lietuvių studentų tautininkų korporacijos Neo Lithuania, 
veikusios 1922-1940 m., nariai. 

* Jonas Šliūpas (1861-1944) - gydytojas, visuomenės veikėjas, publicistas, 
1923-1930 m. Kauno universiteto profesorius. 


K. BLAIVYBĖS DRAUGIJA. Publikuota: LA. - 1929. - Gruod. 17. - Nr. 288. 
Parašas: Kan. J. Tumas. 

! „Sargyba“ - Katalikų blaivybės draugijos 1922-1934 m. Kaune leistas laik- 
raštis, 1929-1931 m. žurnalas. 

* Antanas Gylys (1894-1966) - gydytojas, spaudos bendradarbis, visuomenės 
veikėjas, 1924-1934 ir 1942-1944 m. Kauno universiteto profesorius, 1944 m. 
pasitraukė į Vakarus. 

3kreipės į Ministerį Pirmininką-tuo metu juo buvo Juozas Tūbelis 
(1882-1939), agronomas, visuomenės veikėjas, ministro pirmininko pareigas ėjęs 
1929-1938 m. 


„VILNIAUS ŽINIŲ“ 25 M. SUKAKTIES PAMINĖJIMAS. Publikuota: LA. — 
1929. - Gruod. 30. - Nr. 296. Parašas: J. Tumas. 

"Trijų kunigaikščių kambaryje- greičiausiai tai svečių kambarys Kauno 
„Metropolio“ restorane. 

2Suminimi „Vilniaus žinių“ redakcijos bendradarbiai: Juozas Grigaitis (1881— 
1947) - teisininkas, 1927-1933 m. Kauno apygardos teismo pirmininkas, 1933- 
1940 m. Vyriausiojo tribunolo teisėjas; Liudas Gira (1884-1946) - poetas, drama- 
turgas, kritikas, visuomenės veikėjas; Juozas Jesaitis (1880-1938) — teisininkas, 
pramonininkas, visuomenės veikėjas; Jurgis Karuža (1866-1955) - gydytojas, 
publicistas, 1923-1935 m. Kauno universiteto profesorius; Jonas Kriaučiūnas 
(1864-1941) - visuomenės veikėjas, spaudos darbuotojas, „Šviesos“, „Varpo“, 
„Ūkininko“, 1905 m. „Vilniaus žinių“ redaktorius; Pranas Klimaitis (1883-1940) — 
žurnalistas, visuomenės veikėjas, istorikas, 1922-1925 m. Šaulių sąjungos vadas; 
Jonas Kaunas (1873-?) - pedagogas, 1895-1897 m. „Vienybės lietuvninkų“ Ame- 
rikoje redaktorius; Martynas Kukta -~ žr. str. „Kunigų vargai draudžiamuoju 
laiku“ 42 paaiškinimą; Kazys Lekeckas (1877-1944) — pedagogas, rašytojas, 
visuomenės veikėjas, Steigiamojo seimo narys; Kazys Puida (1883-1945) - rašyto- 
jas, vertėjas, publicistas, spaudos bendradarbis; Rapolas Paškevičius - „Vilniaus 
žinių“ administracijos ekspeditorius, prieš I pasaulinį karą Vilniaus lietuvių 

scenos mėgėjų veiklos dalyvis; Vincas Palukaitis (1855-1932) - pedagogas, var- 
pininkas, knygnešių organizatorius, spaudos bendradarbis; Vladas Pauliukonis 
(1872-1946) - inžinierius, visuomenės veikėjas, publicistas, 1941 m. ištremtas į 
Altajų; Antanas Rucevičius (1880-1949) - leidėjas, mėgėjų teatro organizatorius, 
vertėjas; Jonas Vileišis (1872-1942) - teisininkas, visuomenės veikėjas, politikas, 
1907-1909 m. „Vilniaus žinių“ leidėjas ir vienas redaktorių, 1921-1933 m. Kauno 
burmistras; Vytautas Vileišis (1887-1937) - inžinierius, diplomatas, 1929-1934 m. 
susisiekimo ministras, nuo 1934 m. pasiuntinys Latvijoje. 

3Juozas Vaitiekūnas - teisininkas, Nepriklausomybės laikais Finansų minis- 
terijos juriskonsultas. Lietuvių tautinio judėjimo dalyvis, prieš I pasaulinį karą 
vaidino „Vilniaus kanklių“ draugijos spektakliuose. „Vilniaus žinių“ redakcijoje 
dirbo jų leidimo pradžioje, pasitraukė 1905 m. vasaryje, kartu su A. Smetona, 
J. Grigaičiu ir J. Šlapeliu pasirašę pareiškimą, nesutinkantį su leidėjo ir redak- 
toriaus P. Vileišio nustatoma dienraščio kryptimi. 

t Ona Pleirytė-Puidienė (slap. Vaidilutė, 1882-1936) - pedagogė, rašytoja, 
spaudos darbuotoja. 

5Petras Vileišis (1851-1926), inžinierius, visuomenės veikėjas, 1904-1907 m. 
„Vilniaus žinių“ leidėjas ir oficialus redaktorius, buvo palaidotas Kauno arkika- 
tedros rūsyje, o 1936 m. jo palaikai perkelti į šeimos koplyčią Vilniaus Rasų 
kapinėse. 

“steigia mechaniškąją dirbtuvę - Vilniuje P. Vileišis įkūrė žemės ūkio 
padargus gaminusį fabriką, kurį perėmė 1911 m. atsiradusi lietuviška „Vilijos“ 
akcinė bendrovė. 

7,Vilenskij Vestnik“ -žr. str. „Kada buvo rehabilituotos lotyniškos raidės“ 
14 paaiškinimą. 

Šbrolį burmistrą ir mūsų ministerį - Joną Vileišį ir Vytautą Vileišį (Žr. 2 
paaišk.). 

?Jurgis Šlapelis (1876-1941) - gydytojas, vertėjas, kalbininkas, leidėjas, 1921- 
1932 m. Vilniaus lietuvių gimnazijos mokytojas. 


RAMIOSIOS NAKTIES SULAUKUS. Publikuota: JK. - 1929. - Nr. 12. - P. 2. 
Parašas: Kan. J. Tumas. 

1 Andrius Oleka-Žilinskas (1893-1948) — aktorius, režisierius, 1929-1933 m. 
dirbo Valstybės teatre, 1930-1933 m. jo direktorius, 1933-1934 m. vadovavo savo 
įsteigtam Jaunųjų teatrui, 1935 m. išvyko į JAV. 


GYVENIMO ROMANTIKA. Publikuota: JL. - 1929. ~ Nr. 10. - P. 1-3. Parašas: 
Vaižgantas. 

1 Aleksandras Dambrauskas (žr. str. „Kunigų vargai draudžiamuoju laiku“ 
14 paaišk.) 1922 m. įsteigtai Lietuvių katalikų mokslų akademijai vadovavo nuo 
1926 m. iki mirties. 

2 Nurodomas A. Dambrausko-Jakšto straipsnių apie rašytojus bei kultū- 
rininkus rinkinio „Užgęsę žiburiai“ (1930) straipsnis „VI. Solovjovas“. 

3Levas Tolstojus (1828-1910) - rusų ir pasaulinės literatūros klasikas; kūryboje 


- 491: 


skelbė krikščioniškas nesipriešinimo blogiui smurtu ir žmogaus moralinio tobu- 
lėjimo idėjas. 

*Vladimiras Leninas (Uljanovas, 1870-1924) - rusų politikas ir sociologas, 
marksistinės socializmo teorijos propaguotojas, vienas 1917 m. bolševikų per- 
versmo iniciatorių, pirmasis sovietinės Rusijos vadovas. 

* Vladimiras Solovjovas (1853-1900) ~- rusų filosofas; buvo palankus kata- 
likybei, nemėgstamas valdžios ir slavofilų; darė įtaką lietuvių filosofinei minčiai. 

*„Poet svojego dela“ (rus.) - savo darbo, savo amato poetas. 


JUOZAS KUBILIUS. Pirmoji straipsnio dalis („Iš kun. J. Tumo pamokslo 
laidojant“) ir jos bibliografinis priedas publikuota: Ateities spinduliai. - 1917. - 
Nr.5/6/7.- P. 243-248 (pavadinimu „Juozas Kubilius“). Parašas: Kun. J. Tumas. 
Tolesnės dalys („Nekrologas“, „Biografija“), sujungtos su pakartojama pirmąja, 
išspausdintos Vaižganto parengtoje J. Kubiliaus publicistikos knygoje „Vilti- 
ninko mintys“ (K., 1929, p. 3-19) kaip jos įvadas. Pirmosios dalies tekstą kar- 
tojant, atsisakyta dviejų pradinių jo pastraipų (iš viso 15 eilučių; jose duoti glausti 
J. Kubiliaus gyvenimo duomenys perkelti į antrąją ir trečiąją straipsnio dalis), o 
bibliografinis priedas papildytas 1906-1910 m. paskelbtų J. Kubiliaus darbų 
sąrašu. Po pagrindiniu straipsnio tekstu parašas: Kun. J. Tumas. 

"Marcelė Kubiliūtė (1898-1963) - visuomeninkė. Mokėsi Vilniaus gimna- 
zijoje, studijavo Kauno universitete, 1925-1940 m. dirbo Užsienio reikalų minis- 
terijoje, kalinta, tremta ir persekiota sovietų. Gyvendama Vilniuje, 1919-1922 m. 
pasipriešinimo lenkų okupacijai dalyvė, organizavo slaptą jų karinių ir repre- 
sinių institucijų veiksmų sekimą, įgalino Lietuvos kontržvalgybą likviduoti 
peoviakų 1919 m. rengtą sąmokslą, kuriuo siekta okupuoti visą Lietuvą. 

? Kauno kunigų seminarijoje J. Kubilius mokėsi 1900-1902 m., pašalintas 
buvo iš antro kurso. 

Pranciškus Kriškijanas (Kriškijonas, 1845-1928), kunigavo Kurše, 1896-1904 
m. Kauno kunigų seminarijos profesorius ir inspektorius, vėliau benediktinių 
vienuolyno kapelionas; polomanas, priešiškas lietuvių tautiniam atgimimui. 

*Mečislovas Leonardas Paliulionis - žr. str. „Kada buvo rehabilituotos loty- 
niškos raidės“ 5 paaiškinimą; Antanas Karosas (1956-1947) - žr. str. „Kunigų 
vargai draudžiamuoju laiku“ 24 paaiškinimą. 

5Rusijos I Dūma veikė 1906 m. (nuo gegužės 10 iki liepos 21 d.). Paleista caro 
Nikolajaus II manifestu. 

é Sergejus Muromcevas (1850-1910) - teisininkas, politikas, vienas konsti- 
tucinių demokratų (kadetų) partijos lyderių, I Dūmos pirmininkas. 

"Kalbama apie 1906 m. gruodžio 10 d. Suomijoje, Vyborgo mieste, dalies 
paleistos Dūmos narių priimtą protesto atsišaukimą, kuriuo Rusijos visuomenė 
į Dūmos paleidimą buvo raginama atsakyti nepaklusnumu valdžiai. 

8 „Lietuvos ūkininkas“ - savaitraštis, 1905-1915 ir 1918 m. leistas Vilniuje, 1919- 
1940 m. Kaune, iki 1915 m. Lietuvos demokratų partijos, vėliau Lietuvos valstiečių 
liaudininkų sąjungos organas. Jame paskelbti J. Kubiliaus darbai (žr. šio straipsnio 
bibliografinį priedą) perspausdinti jo knygoje „Viltininko mintys“ (p. 254-279). 


- 492 - 


*Vladas Mironas (1880-1953) - kunigas Vilniuje, Valkininkuose, Dauguose; 
1917-1919 m. Lietuvos Tarybos pirmininkas, Vasario 16-osios akto signataras; 
tautininkų veikėjas, 1938-1939 m. Ministerių kabineto pirmininkas. Mirė kalė- 
jime Rusijoje. 

V tarnauja pirmajam lietuvių bankui Vilniuje ~ tokio banko nebuvo; 
J. Kubilius dirbo 1911 m. Vilniuje pradėjusioje veikti Lietuvių savitarpio kredito 
draugijoje, kuri straipsnyje minima toliau (žr. jo dalies „Nekrologas“ pradžią). 

" Sergejus Bulgakovas (1871-1944) ir Nikolajus Berdiajevas (1874-1948) — 
rusų filosofai, Dmitrijus Merežkovskis (1866-1941) - rašytojas ir filosofas, isto- 
rinių romanų ir dramų autorius. Po bolševikų perversmo visi turėjo palikti 
Rusiją, gyveno Paryžiuje. Kūryboje keliamas visuomeninio gyvenimo pertvar- 
kymo ir žmogaus būties problemas svarstė remdamiesi krikščioniškos meta- 
fizikos nuostatomis. 

2 „Bogoiskateliai“ (rus.) - dievaieškininkai; dievaieška — XX a. pradžios 
rusų filosofijos srovė, siekusi visuomenės atsinaujinimo atnaujintos krikščiony- 
bės pagrindais. Žymūs šios srovės atstovai buvo 11 paaiškinime minimi filosofai. 

13 Seinuose 1908-1914 m. ėjusiame kunigams skirtame teologijos ir kultūros 
žurnale „Vadovas“ buvo paskelbti trys 1910 m. gegužės 5 ir 10 bei rugpjūčio 10 
d. rašyti J. Kubiliaus laiškai Petrapilio dvasinės akademijos profesoriui P. Būčiui 
(1911, Nr. 29 ir 36, 1913, Nr. 59). Studijiniais svarstymais virtę pastarojo atsa- 
kymai į šiuose laiškuose keliamus tikėjimo ir pasaulėžiūros klausimus tame pat 
žurnale rubrikoje „Katalikybė ir tiesa“ spausdinti 1911 (Nr. 29-32, 35-37, 40), 
1912 (Nr. 48, 49) ir 1913 (Nr. 59) m. 

Pranciškus Būčys (1872-1951) ~ teologas, profesoriavo Kauno universitete, 1924— 
1925 m. jo rektorius, nuo 1909 m. priklausė marijonų vienuolijai, buvo jos ordino 
generolu, 1930 m. įšventintas Rytų apeigų vyskupu, nuo 1939 m. gyveno Romoje. 

“Kalbama apie nesutarimą dėl „Vilties“ idėjinių nuostatų tarp jos leidimo 
bendrovės dalininkų (dauguma jų buvo kunigai), kurių daliai atrodė, jog laik- 
raštis per daug liberalus ir per mažai katalikiškas. Bendrovės dalininkų susirin- 
kimui 1913 m. pareiškus nepasitikėjimą „Vilties“ redaktoriui A. Smetonai, šis 
atsistatydino, ir jį pakeitė Pranas Dovydaitis (1886-1942), katalikiškos orien- 
tacijos filosofas, vėlesnis Kauno universiteto profesorius. Oponavusius „Vilties“ 
liberališkumui pavadindamas „tikriakatalikiais Maliauskiais, Dambrauskais“, 
Vaižgantas įvardijo svarbiausius iš jų - kauniškius Antaną Maliauskį (1877- 
1941), kunigą, darbų iš apologetikos ir sociologijos autorių, šv. Kazimiero drau- 
gijos leidžiamų knygų redaktorių, ir Aleksandrą Dambrauską (Adomą Jakštą), 
šios draugijos pirmininką, katalikiško žurnalo „Draugija“ redaktorių. 

5Tautos Pažanga - Lietuvių tautos pažanga, įsteigta 1916 m. Petrapilyje, 
kaip partija dalyvavo 1917 m. čia vykusiame Lietuvių seime, 1924 m. įsijungė į 
Tautininkų sąjungą. J. Kubilius su J. Tumu-Vaižgantu buvo vienas svarbiausių 
jos iniciatorių. 

16 Bliaga (lenk. blaga) - akių dūmimas, gyrimasis; humbugas (angl. humbug) - 
apgavystė, kvailystė; chlestakovuščina (rus.) - įžūlus, begėdiškas melas (žodis 
atsiradęs iš N. Gogolio komedijos „Revizorius“ veikėjo Chlestakovo pavardės). 

VY „abliubenyčiomis“ (sl.) - sužadėtinėmis. 

18 Lietuvių draugija nuo karo nukentėjusiems šelpti veikė 1914-1918 m. 
Lietuvoje ir Rusijoje. Jos darbams vadovavo du Centriniai komitetai — Vilniuje 
(pirm. A. Smetona) ir Petrograde (pirm. M. Yčas). 

B Po šia pastraipa pirmosios straipsnio dalies publikacijos šaltinio nuoroda: 
„Ateities spinduliai“ 1917 m. 243-8 p. 

Juozas Kubilius gimė 1878 m. gruodžio 28 d. (naujuoju kalendoriumi). 

^ Antanas Kaupas (1870-1913) — sociologas, publicistas, kritikas, vertėjas. 
Kartu su Vaižgantu mokėsi Kauno kunigų seminarijoje, vyresnybei nusprendus, 
jog yra nepakankamai religingas, iš jos pašalintas. Išvykęs 1892 m. į Ameriką, 
ten tapo kunigu, klebonavo lietuvių parapijose. 

2 Rinkimai į Rusijos Dūmą buvo nevienapakopiai. Jos narius rinko rinkikai, 
savo ruožtu išrinkti rinkimų teisę turėjusių pagal luominę padėtį grupėmis 
skirstomų rinkėjų. 

3 „Vechi“ («Bexu»; „Gairės“) - grupės idealistinių ir antirevoliucinių nuo- 
statų filosofų (N. Berdiajevo, S. Bulgakovo, P. Struvės ir kt.) straipsnių alma- 
nachas, išleistas 1909 m. Maskvoje. 

* Vilniškis - A. Smetonos slapyvardis, kuriuo pasirašyta diduma jo publi- 
cistikos straipsnių, skelbtų „Vilniaus žiniose“, „Lietuvos ūkininke“, „Viltyje“ ir 
kt. laikraščiuose. 

25 Cituojama iš 1910 m. gegužės 14 ir rugpjūčio 10 d. laiško (žr. Viltininko 
mintys, p. 22, 26). 

* Tarp XX a. pradžios kunigų lietuvių žinomi trys Maciejauskiai (Macie- 
jauskai), visi kunigavę Žemaičių vyskupijoje. Kuris iš jų Vaižganto čia minimas, 
sunkoka nustatyti. Greičiausiai turėtas galvoje Julius Maciejauskas (1868-1947) - 
prelatas, 1899-1937 m. Švėkšnos klebonas, 1938 m. išvykęs į JAV; reiškėsi visuo- 
meninėje ir kultūrinėje veikloje, bendravo su viltininkais. 

"Justinas Staugaitis (1866-1943) - teologas, publicistas, Vasario 16-osios akto 
signataras, nuo 1926 m. Telšių vyskupas; „Vadovo“ redaktorius 1908-1912 m., 
jame ir kitur spausdinamus darbus pasirašinėjo Meškaus slapyvardžiu, išleido 
J. Gintautu pasirašytą apysaką „Tiesiu keliu“ (1934-1935), oponuojančią V. My- 
kolaičio-Putino romanui „Altorių šešėly“. 

Mykolas Vaitkus — žr. str. „Bažnytinio komiteto Vytauto jubiliejui švesti 
trečias pareiškimas“ paaiškinimus. 

Leonas Bistras (1890-1971) - krikdemų veikėjas, dirbo „Vilties“ redakcijoje, 
1923-1925 m. Seimo pirmininkas, 1925-1926 m. Ministerių kabineto pirmininkas. 

coup d'état (pranc.) - valstybinis perversmas. 

2 Pranas Vilūnas (1882-1937) — publicistas, kritikas, spaudos darbuotojas; 
kunigavo Žemaitijoje, 1920 m. kunigystę metė, įsijungė į komunistinę veiklą, 
nuo 1928 m. gyveno Baltarusijoje. Per stalinistinį terorą suimtas ir sušaudytas. 

30 Terijokai (Terijoki, nuo 1948 m. Zelenogorskas) — kurortinis miestas prie 
Suomių įlankos; iki 1940 m. priklausė Suomijai, po 1939-1940 m. sovietų-suomių 
karo atiteko Rusijai. 

3t Vergofo - turėtų būti Verlhofo - vardu vadinama trombocito kiekio ma- 

žėjimo kraujuje liga; pirmasis 1735 m. ją aprašė vokiečių gydytojas Paulius 
Werlhofas. 

2 Kunigą gavau šv. Kotrynoje - turima galvoje svarbiausia katalikiška 
Petrapilio šv. Kotrynos bažnyčia; XX a. pradžioje, šalia lenkų, joje kunigavo ir 
lietuvių kunigų, yra vargoninkavę kompozitoriai Č. Sasnauskas, 5. Šimkus. 


SOSTINĖ - NATŪRALUS PADARAS. Publikuota: MV. — 1930. - Saus. 1. - 
Nr. 1. — P. 5-7. Parašas: Vaižgantas. 

1 Markonius ar j. p. - Markonius ar jiems panašius; nurodomas Guljelmas 
Markonis (Guglielmo Marconi, 1874-1937), italų inžinierius, radijo išradėjas. 

2 Bismarkai ir Štrezemanai - turima galvoje Otto von Bismarckas (1815- 
1898) — vokiečių politikas ir valstybininkas, nuo 1871 m. suvienytos Vokietijos 
kancleris, ir Gustavas Štrezemanas (Stresemann, 1878-1929) — Vokietijos po- 
litikas, nuo 1923 m. jos užsienio reikalų ministras. 

3 Volumina Legum (lot.) - įstatymų knygos; taip vadinami XIV a. vidurio- 
XVIII a. pab. Lenkijos ir LDK įstatymų rinkiniai, kurių nuo 1732 iki 1889 m. išėjo 
9 tomai (10-asis tomas, apimantis 1793 m. įstatymus, išleistas 1952 m.). 

* Ruš-Ukraina - Kijevo Rusia; pirmoji slavų valstybė dabartinės Ukrainos 
teritorijoje, gyvavusi IX-XII a. 

5 „Litovsko-Ruskavo gosudarstva (rus.) - Lietuvos-Rusijos valstybės; taip 
LDK iki jos unijos su Lenkija iki šiol vadinama rusų istoriografijoje. 

“buvo „Mūsų Vilniuje“ kalbėta - turimas omenyje chemiko, pedagogo, 
visuomenės veikėjo, publicisto, vieno Vilniui vaduoti sąjungos steigėjų Andriaus 
Rondomanskio (1889-1943) straipsnis „Pažinkime Vilnių“, išspausdintas 1929 m. 
„Mūsų Vilniaus“ 2 nr. 

7 „Dolina Šwiętoroga” (lenk.) - Šventaragio slėnis. 

8 Borutą, Naujapilį, Uteną, Trakus - minimos legendinės ir istorinės 
Lietuvos sostinės; Boruta - Voruta (Varuta), viena svarbiausių Mindaugo pilių, 
kurios buvimo vieta nenustatyta; Naujapilis - Naugardukas, nuomonė, kad jis 
buvo LDK sostinė, ypač paplitusi gudų istoriografijoje, istoriniais šaltiniais 
nepagrįsta; Utena XV-XVI a. buvo didžiųjų kunigaikščių dvaras, valdomas jų 
vietininkų; Trakai vienu svarbiausių LDK centrų buvo XIV-XV a. 

? Lucke 1429 m. įvyko Europos valdovų suvažiavimas, kuriame buvo pasiū- 
lyta Vytautą vainikuoti karaliumi. 

V Hinterland (vok.) - užnugaris. 

" Varsovija... Moskovija - turima galvoje Lenkija ir Rusija, kurios čia 
įvardijamos sulotynintais jų sostinių pavadinimais. 


VYTAUTO DIDŽIOJO TILTO PAŠVENTINIMO PROGA. Publikuota: LA. - 
1930. - Saus. 13. - Nr. 9. 

1 (Rituale) - turėtų būti Rituale Romanum (lot.) —- Romos ritualas, Katalikų 
Bažnyčios apeigų taisyklių rinkinys. 

? jo jubiliejaus metų - 1930-ųjų metų; 500 m. sukaktuvės nuo Vytauto 
Didžiojo mirties buvo paskelbti jo metais. 


- 495 - 


3 devynių šimtų metų senio Kauno - istoriniuose šaltiniuose Kaunas 
pirmą kartą paminėtas 1361 m., bet toje teritorijoje žmonių gyventa jau anksčiau. 

4 Burmistras - Jonas Vileišis - žr. str. „Vilniaus žinių“ 25 m. sukakties 
paminėjimas“ 2 paaiškinimą. 


ATSAKYMAS Į „SEKMADIENIO“ ANKETĄ „ŽYMŪS ASMENS APIE 
„SEKMADIENĮ“. Publikuota: Sekmadienis. - 1930. - Vas. 2. - Nr. 5. Tame pat 
numeryje publikuoti generolo Vlado Nagevičiaus, Petro Vaičiūno ir kitų at- 
sakymai. 

! „Sekmadienis“ — 1928-1940 m. Kaune ėjęs savaitraštis, skirtas nereikliems 
skaitytojams. 


PAS GEDIMINO KAVALIERIŲ MINTAUJOJE. Publikuota: LA. - 1930. - 
Vas. 28. - Nr. 49. Parašas: J. Tumas. 

"Bronius Edmundas Dailidė (1892-1981) - diplomatas, 1928-1933 m. Lietu- 
vos atstovas Latvijai, 1929-1930 m. drauge ir Švedijai, vėliau diplomatas Estijoje 
ir Suomijoje. 

2 Žr. „L. A.“ 47 nr. - nuoroda į vasario 26 d. LA išspausdintą straipsnį 
„Lietuvos Respublikos Prezidento dovana mintaujiečiams“, pasirašytą slapyvar- 
džiu Pikulis. Juo pasirašinėjo Pranas Dailidė (1888-1965), teisininkas, diploma- 
tas, publicistas, ilgametis Užsienio reikalų ministerijos darbuotojas, 1939-1940 m. 
pasiuntinys Latvijoje. 

3 Kazimieras Jasėnas - žr. str. „Mintaujos klasikinės gimnazijos dešimties 
metų sukaktis“ 7 paaiškinimą. 

*fakelcūgui (vok.) - eitynėms, procesijai su fakelais. 


GREITOJI VAŽIUOTĖ. Publikuota: Lietuvos mokykla. - 1930. - Nr. 2. - 
P. 49-50. Parašas: Vaižgantas. 


CETRA -ŠATRIJA. Publikuota: LA. - 1930. - Kovo 1. - Nr. 50. Parašas: Kan. 
J. Tumas. 

! Antanas Juozapavičius (1872-1940) - Varnių klebonas nuo 1909 m.; prieš 
tai kunigavo Raseiniuose, Laukuvoje; visuomenės veikėjas, istorikas, spaudos 
bendradarbis; pasirašinėjo Poškiečių Antano slapyvardžiu. 

* Teodoras Narbutas (1784-1864) - istorikas; minimas svarbiausias jo veikalas 
„Lietuvių tautos istorija“ („Dzieje starožytne narodu litewskiego“), devyniais 
tomais išėjęs 1835-1841 m. 

3 Medininkų (iki XVI a. taip buvo vadinami Varniai) vyskupija buvo įsteigta 
1417 m. 

4 Stanislovas Čerskis (1777-1833) - dailininkas grafikas, vidurinių mokyklų 
mokytojas, nuo 1825 m. Salantų klebonas; minimas jo veikalas „Žemaičių vysku- 
pystės aprašymas“ („Opis Žmudzkiey dyecezyi“) išėjo 1830 m. 

5 Sapienti sat (lot.) - protingam užtenka. 

DAUGŲ BAŽNYČIA. Publikuota: LA. - 1930. - Kovo 22. - Nr. 67. Parašas: 
KJ. Tumas. 

1 Vladas Mironas - žr. str. „Juozas Kubilius“ 9 paaiškinimą. 

2 Kaišiadorių vyskupas nuo 1926 m. buvo Juozapas Kukta (1873-1942); prieš 
tai jis kunigavo Vilniuje, nuo 1922 m. administravo Lietuvai priklausiusią Vil- 
niaus vyskupijos lietuviškąją dalį. 

3 „Kopia Funduszu Xiecia Witolda...” (lenk.) - Kopija Lietuvos Didžio- 
sios Kunigaikštystės Didžiojo kunigaikščio Vytauto fundacijos, kadais 1503 m. 
patvirtintos Šviesiausio Sarmatų ir Lietuvos tautų karaliaus Aleksandro II dėl 
atsiribojimo su Maloninguoju Gediminu, Lietuvos Trakų vaivadijos karūžu. 

* Pernuvara - Pernaravos bažnytkaimio pavadinimo variantas, paliudytas 
gyvosios kalbos. 

5 Jadvyga Juškytė (1869-1948) — tautinio atgimimo veikėja, spaudos bendra- 
darbė, 1920-1930 m. Pernaravos pradžios mokyklos vedėja. 

é Juozapas iš Konkirantų Sabaliauskas ~ Naugarduko pavieto teisėjas 
Juzefas Sobolevskis (Sobolewski), 1830 m. lenkų kalba išleidęs knygą „Mahometo 
arba islamo tikėjimo aiškinimas“; Konkirantai — totorių kilmės Sobolevskių 
giminės pravardė, atsiradusi nuo kongratų genties, iš kurios ji kilusi, pava- 
dinimo. 

7 Tamerlanas (Timūras, 1336-1405) - mongolų-totorių karvedys, Timūridų 
valstybės Vidurinėje Azijoje įkūrėjas, pagarsėjęs nukariavimais. 

ë Zigmantas l- Žygimantas Senasis (1467-1548), Lietuvos didysis kunigaikš- 
tis ir Lenkijos karalius nuo 1506 m. 

° Apolinaras Šimkūnas (1894-1935) - tapytojas, skulptorius; nutapė portretų, 
peizažų, paveikslų istoriniais siužetais. 


ATSAKYMAS Į „SEKMADIENIO“ ANKETĄ „KUR MŪSŲ ĮŽYMENYBĖS 
PRALEIS VASARĄ?“ Publikuota: Sekmadienis. - 1930. - Geg. 4. - Nr. 18. Ten 
pat publikuojami Kipro Petrausko, Petro Vaičiūno, Fausto Kiršos ir kt. atsakymai. 


ATSAKYMAS Į „DIENOS“ ANKETĄ „KAIP PRALEIDO VELYKAS ME- 
NININKAI“. Publikuota: Diena. - 1930. - Geg. 4. - Nr. 17. Ten pat publikuojami 
Kipro Petrausko, Andriaus Olekos-Žilinsko, Stasio Šimkaus ir kt. atsakymai. 


„TRIMITO“ PRADŽIOJE. Publikuota: Trimitas. - 1930. - Liep. 3. - Nr. 27. - 
P. 536-538. Parašas: Dr. J. Tumas. Pakartota: VR-19. - P. 80-83 (po tekstu: Trimito 
500 nr). 

* Vladislovas Putvinskis — žr. str. „Tradicija. Du draugu“ 1 paaiškinimą. 

? Mikas Mikelkevičius (1893-1943) - pedagogas, visuomenės veikėjas, vienas 
Šaulių sąjungos organizatorių, 1920-1923 m. „Trimito“ redaktorius; Matas Šal- 
čius (1890-1940) - žurnalistas, keliautojas, visuomenės ir kultūros veikėjas, vie- 
nas Šaulių sąjungos organizatorių, 1920 ir 1925-1926 m. „Trimito“ redaktorius. 

3 Pirmojoje publikacijoje po šio sakinio išnašoje redakcijos ar redaktoriaus 
pastaba: Tikrumoje M. Šalčius ir buvo 1-mojo numerio redaktorius. Jis jį sutvarkė ir 
išleido. Red. 

4 Juozas Eretas (1896-1984) - šveicarų kilmės literatūros tyrinėtojas, publi- 
cistas, visuomenės veikėjas; vienas kultūrinio, sportinio, jaunimo gyvenimo tar- 
pukario Lietuvoje organizatorių, 1922-1940 m. Kauno universiteto profesorius; 
„Trimito“ 1 nr. išspausdintas jo straipsnis „Karinis auklėjimas šveicaruose“. 

5 Straipsnį „Pulti ar gintis“ ir prie jo pridėtą redakcijos prierašą žr. šių Raštų 
11 t., p. 81-85, 473. 

ê Janis Rainis (1865-1929) - latvių poetas, dramaturgas, politinis veikėjas; 
minimas jo eilėraštis „Per amžius beplaukęs nevaržomas nieko...“ 

"pag. fracta (pagina fracta) lot.) - puslapis dviem skiltimis. 

8 „Tauta“ - kultūros ir politikos laikraštis, ėjęs Kaune 1919-1920 m. Leido 
Tautos pažangos partija, nuo 12 nr. redagavo J. Tumas. 

* V. Petrulis — greičiausiai tai Vytautas Petrulis (1890-1942) - politikas, 
vienas krikščionių demokratų partijos lyderių, 1925 m. ministras pirmininkas, 
1925-1926 m. Seimo prezidiumo pirmininkas, 1941 m. ištremtas. 

10 „Viltis“ - 1907-1915 m. Vilniuje leistas tautinės ir krikščioniškos nuostatos 
laikraštis, įsteigtas ir ilgiausiai redaguotas Antano Smetonos ir Vaižganto. 

u mitraljeza (pranc. mitrailleuse) - kulkosvaidis. 

2 Antanas Žmuidzinavičius (1876-1966) - dailininkas tapytojas, labiausiai 
pasižymėjęs peizažais, vienas I lietuvių dailės parodos organizatorių ir Lietuvių 
dailės draugijos kūrėjų, 1929-1934 m. Šaulių sąjungos pirmininkas. 

B Minimus str. žr. šių Raštų 11 t., p. 85-118. 

tq darbą padirbo- po Vaižganto „Trimitą“ redagavo žurnalistai Adolfas 
Klimas (1889-1985) ir Juozas Pronskus (1893-1984). 


ATSAKYMAS Į „DIENOS“ ANKETĄ „VISUOMENĖ APIE „DIENĄ“. Pub- 
likuota: Diena. - 1930. - Liep. 13. - Nr. 27. Ten pat publikuojami Kipro Petrausko, 
Vinco Mykolaičio-Putino, Vytauto Bičiūno ir kt. atsakymai. 


IŠ VYTAUTO DIDŽIOJO KELIONĖS PO LIETUVĄ. Publikuota: LA. — 
1930. - Liep. 21. - Nr. 163. Po pavadinimu paantraštė: Kan. Turno kalba ties Vytauto 
bažnyčia liepos 15 d. 

1 atvyko Tavo atvaizdas ~ vienas 1930-ųjų jubiliejinių Vytauto Didžiojo 
metų renginių buvo iškilmingas Vytauto paveikslo nešimas per visą Lietuvą; ši 
Vaižganto kalba pasakyta sutinkant paveikslą Kaune. 

žsiūlo tris karaliaus vainikus -be Lietuvos, Vytautui Didžiajam karaliaus 
vainiką siūlė Čekija; prisimenama ir kai kurių istorikų kelta hipotezė, kad už 
Jogailos nugaros Vytautui slapčia buvo siūloma Lenkijos karūna. 

3 Tavo pusbrolis klastoja, Tavo tėvą žudo - primenamas Krėvos pilyje 
Jogailos įsakymu 1382 m. klastingai nužudytas Vytauto tėvas kunigaikštis Kęs- 
tutis. 

* Kauno pilį degina - minimas 1362 m. Kauno pilies sugriovimas. 

Ssavo brolį Kaributą- Vytauto vietininku Prahoje 1422-1423 m. buvo kuni- 
gaikštis Žygimantas Kaributaitis (mir. 1435), Algirdo vaikaitis. 

6 Eglėkalnis - sulietuvintas vokiškas Tanenbergo pavadinimas. 

"iš Viesulavos kalno - minimas Linksmakalnis (Vaižgantas gynė šį su- 
slavintą jo pavadinimo variantą), nuo kurio pagal legendą 1362 m. Kęstutis su 
Vytautu žiūrėjo į kryžiuočių deginamą Kauno pilį. 

š devynerių, jei ne vienuolikos unijų - turimos omenyje Krėvos (1385), 
Astravos (1392), Vilniaus-Radomo (1401), Horodlės (1413), Gardino (1432), Mel- 
niko (1501), Liublino (1569), Brastos bažnytinė (1596) unijinės sutartys ir 1697 m. 
Lenkijos-Lietuvos seimo priimtas įstatymas dėl abiejų šalių bajorų teisių suly- 
ginimo. 


A. A. KUN. VICENTĄ GRAŠĮ MININT. Publikuota: Šaltinis. - 1930. - 
Liep. 27. - Nr. 30. - P. 380-381. Parašas: Kun. J. Tumas. 

TA. a. kun. V. Grašio nekrologe - minimas 1930 m. liepos 12 d. „Šaltinio“ 
28 nr. išspausdintas straipsnis „A. a. kun. Vincentas Grašis, M. I. C.“, pasirašytas: 
Br. Klemensas; Vicentas Grašys (gim. 1870 m.) kunigavo Baltarusijoje, 1920-1921 
m. bolševikų kalintas, 1927 m. įstojo į marijonų ordiną. 

2 Dauguvapilio... realinėje mokykloje - žr. str. „Mintaujos klasikinės 
gimnazijos dešimties metų sukaktis“ 14 paaiškinimą. 

3 Antanas Markelis (apie 1866-1906) - Vaižganto bendramokslis Daugpilio 
mokykloje, dusetiškis, baigęs Peterburgo miškų institutą, girininkavo Jaltoje, kur 


s 


ir mire. 

4 Augustinas Losinskis (Łosiński, 1867-1937) - Mogiliovo dvasinės semi- 
narijos rektorius, nuo 1910 m. Kielcų rytų Lenkijoje vyskupas. 

5 „pristrastije” (rus.) - palankumas. 

¢ Juozapą iš Popšutės - užuomina į vieną Vaižganto slapyvardžių, jo 
vartotą „Žemaičių ir Lietuvos apžvalgoje“. 


VYKIME Iš SAVO KRAŠTO GĖRIMO LIGĄ! Publikuota: Sargyba. - 1930. — 
Nr. 7. - P. 243. Parašas: Dr. J. Tumas. 


DĖL VYTAUTO KATALIKIŠKUMO. Publikuota: LA. - 1930. ~ Rugs. 3. - 
Nr. 200. Parašas: J. T. 

1 Ghillebertas de Lannoy (1386-1462) - flamandų diplomatas, 1413-1414 m. 
keliavo per Lietuvą, kelionės įspūdžiuose aprašė Vilniaus, Kauno, Trakų pilis. 

2 „Et porguoi je veux manger la chair et le poisson à sa table...“ 
(pranc.) - ir kodėl aš noriu valgyti mėsą ir žuvį prie savo stalo. 

3 Zigmantas Liuksemburgietis (1368-1437) - nuo 1387 m. Vengrijos, nuo 1410 
m. Vokietijos karalius, nuo 1433 m. jos imperatorius. 

*Iš privačios Petro Klimo korespondencijos - Vaižgantas čia turi galvoje 
1930-1931 m. jam rašytus istoriko ir diplomato, Lietuvos pasiuntinio Paryžiuje 
Petro Klimo (1891-1969) laiškus, kuriuose buvo liečiami su Vytautu Didžiuoju 
susiję istorijos klausimai. 


A.tA. PRELATAS TEODORAS BRAZYS-FREY. Publikuota: LA. — 1930. — 
Rugs. 11. - Nr. 206. Parašas: Kan. J. Tumas. 

1 Francas Ksaveras Haberlis (1840-1910) - vokiečių kompozitorius, baž- 
nytinės muzikos renovatorius; jo įsteigtoje šios muzikos mokykloje Regensburge 
mokėsi nemaža lietuvių kompozitorių. 

* Juozapas Kukta - žr. str. „Daugų bažnyčia“ 2 paaiškinimą; Alfonsas Varnas 
(1884-1944) - kanauninkas, ilgai klebonavo Kaišiadoryse, ėjo įvairias pareigas 
šios vyskupijos kurijoje. 

3 Kazimieras Michalkevičius (Michałkiewicz, 1865-1940) - Vilniaus vys- 
kupijos administratorius 1908-1918 m., vėliau Vilniaus vyskupas sufraganas. 

* Antanas Vireliūnas (1887-1925) - pedagogas, kalbininkas, spaudos bend- 
radarbis. 

5 „Die Singweisen der litauischen Dainos“ (vok.) - „Lietuvių liaudies 
dainų melodijos“; T. ir Ž.- „Tauta ir žodis“ - tęstinis lituanistikos darbų leidinys, 
ėjęs 1923-1931 m. Kaune; I jo knygą redagavo Kazimieras Būga, tolesnes - Vin- 
cas Krėvė. 

6 „Soter“ - Kauno universiteto Teologijos-filosofijos fakulteto žurnalas, ėjęs 
1924-1939 m. 

7 „Muzikos aidas“ - turimas galvoje bažnytinės ir pasaulietinės muzikos 
mėnesinis žurnalas „Muzikos aidai“, leistas Kaune 1926 m., redaguojamas Teo- 
doro Brazio. 

8 „Lietuvos albumas“ - įžymių Lietuvos žmonių (politikų, kariškių, dva- 
sininkų, menininkų, rašytojų, kultūrininkų) fotografinių portretų ir grupinių 
nuotraukų, taip pat krašto įvykių ir vaizdų albumas su plačiu portretais ekspo- 
nuojamų žmonių biografijų priedu. Albumas redaguotas L. Giros, išleistas Ber- 
lyne, be metų (laikomas išėjusiu 1921 m.). T. Brazio darbai albume nurodyti jo 
biografijoje (p. 304). 

? „Tiesos kelias“ — dvasininkams skirtas 1925-1940 m. Kaune ėjęs mėnesinis 
žurnalas, rašęs Bažnyčios gyvenimo ir religijos klausimais. 

10 Jurgis Tilvytis (1880-1931) - poetas, spaudos bendradarbis, kunigavo 
Krinčine, Pakruojyje, Paistryje, Šėtoje, Marijampolėje. 


EINU Į MINIĄ, KUR KRUTA JUDA! Publikuota: JK. - 1930. - Nr. 17-18. ~ 
P. 251-252. Parašas: Vaižgantas. 

1 vienas mano draugas ir bendradarbis šiaip apibūdino - matyt, tai 
buvo žodinis Vaižganto visuomeninio aktyvumo apibūdinimas, todėl kas jo 
autorius, sunku nustatyti. 

2 fakelcūgą - žr. str. „Pas Gedimino kavalierių Mintaujoje“ 4 paaiškinimą. 


ŠV. KAZIMIERAS KARALAITIS... Publikuota: MV. - 1930. - Rugs. 15. - 
Nr. 18. - P. 376-378; spal. 1-15. - Nr. 19-20. - P. 406-407, lapkr. 15. - Nr. 22. — 
P. 463—464; gruod. 1. - Nr. 23. ~ P. 486; gruod. 15. - Nr. 24. — P. 506-508. Parašas: 
Kan. J. Tumas. 

i Šv. Kazimiero draugija — 1906-1940 m. Kaune veikusi katalikiška knygų 
leidimo draugija; iki 1938 m. jai vadovavo A. Jakštas-Dambrauskas, išleido apie 
pusaštunto šimto knygų. 

2Šv. Kazimiero bažnyčia Vilniuje 1831 m. buvo atiduota stačiatikiams, 1864- 
1867 m. perdaryta į Nikolajaus soborą, 1925 m. grąžinta katalikams; 1965-1989 m. 
joje veikė sovietų įsteigtas Ateizmo muziejus. 

3 Petkevičius — žr. str. „Raidžių grąžinimo 25 m. sukaktuvėms“ 26 paaiš- 
kinimą. 

+ Andriejus Bobola, Juozapatas Koncevičius - žr. str. „Raidžių grąžinimo 
25 m. sukaktuvėms“ 60 paaiškinimą. 

5 endekai (ND - Narodowa Demokracja — tautinė demokratija) — lenkų 
nacionalistų partija, ypač priešinusis Lietuvos nepriklausomybei. 

é „Kraj“ („Kraštas“) - liberalios krypties lenkų savaitraštis, leistas Petrapilyje 
1882-1909 m.; propagavo susitarimo su rusais idėjas. 

7 Erazmas Piltzas (1851-1929) - lenkų laikraštininkas, 1882-1905 m. laikraščio 
„Kraj“ redaktorius ir leidėjas, nepriklausomoje Lenkijoje diplomatas, Užsienio 
reikalų ministerijos tarnautojas. 

š Jonas Vytartas (Vitortas, 1853-?) - visuomenės veikėjas; studijuodamas 
Peterburge sutapo su rusų revoliucionieriais narodnikais, buvo ištremtas, nuo 
1886 m. gyveno Panevėžyje. 

? „Šventųjų gyvenimai“ - šventųjų gyvenimų aprašymų rinkiniai; XIX a. 
II pusėje ir XX a. pradžioje jų išėjo nemaža (M. Valančiaus 1858 ir 1868 m. išleistos 
ir vėliau pakartotos, kitų parengtos šio žanro knygos). 

1 Antanas Alekna - žr. str. „Raidžių grąžinimo 25 m. sukaktuvėms“ 4 pa- 
aiškinimą. 

1 Vilniui vaduoti sąjunga - visuomeninė politinė organizacija, veikusi Lietu- 
voje ir tarp užsienio lietuvių 1925-1938 m.; leido žurnalą „Mūsų Vilnius“. 

" Kazimieras (1427-1492) - Lietuvos didysis kunigaikštis (nuo 1440 m.) ir 
Lenkijos karalius (nuo 1447 m.). 

13 Sofija (XV a. pr.-1461) - ketvirtoji Jogailos žmona, Alšėnų kunigaikščio 
Jono Algimanto sūnaus Andriaus duktė, Lenkijos ir Vengrijos karaliaus Vladis- 
lovo ir Lietuvos didžiojo kunigaikščio ir Lenkijos karaliaus Kazimiero motina. 

“ Elzbieta (Elžbieta) iš Habsburgų (1436-1505) - Lenkijos karalienė nuo 
1454 m.; Albrechtas II Habsburgas (1397-1439) - nuo 1404 m. austrų kunigaikštis, 
nuo 1438 m. vokiečių imperatorius. 

15 Minimi Jogailaičiai: Vladislovas II (1456-1516), Čekijos karalius nuo 
1471 m. ir Vengrijos karalius nuo 1490 m.; Jonas Albrechtas (1459-1501), Lenkijos 
karalius 1492-1501 m.; Aleksandras (1460-1506), Lietuvos didysis kunigaikštis 
nuo 1492 m. ir Lenkijos karalius nuo 1501 m.; Žygimantas Senasis (1467-1548), 
Lietuvos didysis kunigaikštis ir Lenkijos karalius nuo 1506 m.; Fridrichas Jogai- 
laitis (1468-1503), lenkų bažnyčios ir valstybės veikėjas, nuo 1488 m. Krokuvos 
vyskupas, nuo 1493 m. Gniezno arkivyskupas ir kardinolas. 

6 Motiejus Korvinas - Matias Korvinas (1443-1490), Vengrijos karalius 
Matias I nuo 1458 m. 

V Popiežius - Sikstas IV (Francesco dela Rovere, 1414-1484), popiežius nuo 
1471 m. 

18 Mykolas Alelkaitis (Olelkaitis, ?—-1481), politinis veikėjas, 1470-1471 m. 


+ 501 + 


Lenkijos karaliaus Kazimiero vietininkas Novgorode; Jonas Alšėniškis (?7—1481) 
ir Teodoras Bielskus (Fiodoras Bielskis) organizavo pasikėsinimą į kunigaikštį 
Kazimierą 1481 m. 

9 Dėdė Ladislovas- Vladislovas III Varnietis (1424-1444), Lenkijos (nuo 1434) 
ir Vengrijos (nuo 1440) karalius, žuvęs mūšyje su turkais ties Varna Bulgarijoje. 

2 šv, Monikos įtakai sūnui Augustinui - minima Katalikų Bažnyčios 
šventoji (331-387) ir jos sūnus Augustinas Aurelijus (354-430), vienas didžiųjų 
Bažnyčios mokytojų, įtakingas katalikų teologas. 

21 Krokuvos universitetas įkurtas 1364 m., 1400 m. Jogailos perorganizuotas; 
jame mokėsi nemaža studentų iš Lietuvos. 

2 Jonas Dlugošas (Jan Długosz, 1415-1480) - lenkų istorikas, kurio žymiau- 
sias veikalas - 12 t. „Lenkijos istorija“ yra ir svarbus Lietuvos istorijos šaltinis. 

3 Filipas Buonaccorsi (1437-1496) — italų humanistas, poetas; Kallimachu 
vadinosi nuo 1470 m. gyvendamas Lenkijoje, kur buvo karaliaus Kazimiero 
patarėju; vėlesni tyrinėtojai jo įtaką karalaičio Kazimiero auklėjimui neigia. 

*4 sugriauti Gudų schizmą - turimi omenyje stačiatikiai 1054 m. atsiskyrę 
nuo Romos Bažnyčios (gr. schisma - skilimas). 

3 Husitai - XV a. I pusės čekų judėjimas už savo krašto nepriklausomybę, 
prieš popiežiaus valdžią. 

2% Bernardas Klervietis (1091-1153) - Bažnyčios mokytojas, pamokslininkas, 
vienuolijų reformatorius; minima jo giesmė iš traktato apie švč. Mergelę Mariją 
komentaro Senojo Testamento „Giesmių giesmei“. 

27 Leonas X (Giovani de Medici, 1475-1521) - popiežius nuo 1513 m. 

28 Zacharijus Vincentinas Ferreris (1479-1524) - italų vienuolis, politikas ir 
poetas, popiežiaus nuncijus Lietuvai, Rusijai, Lenkijai ir Prūsijai 1519-1521 m. 

2 Vilniaus vyskupas Jonas - Vilniaus vyskupas 1519-1536 m., kilęs iš 
Lietuvos kunigaikščių. 

% Zigmantas Vaza (1566-1632) - Lenkijos karalius ir Lietuvos didysis kuni- 
gaikštis nuo 1587 m., Vazų dinastijos Lenkijos-Lietuvos valstybėje pradininkas. 

3! Benediktas Voina (Vaina, apie 1556-1615) - Vilniaus vyskupas nuo 1600 m. 

32 Grigalius Svencickis (Swiecicki, ?—1617) - nuo 1597 m. Vilniaus katedros 
kanauninkas, nuo 1606 m. prelatas archidiakonas. 

* Klemensas VIII (Hipolito Aldobrandini, 1536-1605) - popiežius nuo 1592 m. 

% Petras Dankersas (Danckers, Danckerts, 1583-1661) - olandų tapytojas, 
architektas, nuo 1640 m. Lenkijos-Lietuvos karalių rūmų dailininkas. 

3 Abraomas Voina (Vaina, apie 1569-1649) - Vilniaus vyskupas nuo 1600 
m.; Jurgis Tiškevičius (1576-1656) - nuo 1633 m. Žemaičių, nuo 1649 m. Vilniaus 
vyskupas; įsteigė Žemaičių kalvarijas. 

% Marijus Filonardi (?-1644) - Avinjono arkivyskupas, 1635-1643 m. popie- 
žiaus nuncijus Lietuvoje ir Lenkijoje; Vladislovas Vaza (1595-1648) - Lietuvos 
didysis kunigaikštis ir Lenkijos karalius nuo 1632 m. 

7 Povilas V (Camillo Borghese, 1552-1621) - popiežius nuo 1605 m. 

3lietuvių kulturkampfo laikais- kalbama apie spaudos draudimo laikus; 
kulturkampfas (vok) - kova dėl kultūros; šiuo žodžiu, virtusiu tarptautiniu 

terminu, vadinama suvienytos Vokietijos kanclerio O. von Bismarcko vyriau- 
sybės XIX a. 8-ajame dešimtmetyje vykdyta akcija prieš Katalikų Bažnyčios įtaką 
valstybės ir visuomenės gyvenimui; Vaižgantas tam terminui čia suteikė kitokią 
prasmę- juo įvardijo gynybinę kovą dėl kultūros prieš represinius rusų valstybės 
veiksmus. 

3 Šv. Kazimiero seserų vienuolių ordinas - Kazimierietės; lietuvių kata- 
likių vienuolių kongregacija, įsteigta 1907 m. JAV; 1920 m. įsikūrė Pažaislyje, 
šviečiamąją ir globos veiklą vykdė Kaune, kitose Lietuvos vietose. 

* Pranciškus Karevičius (1861-1945) — Žemaičių vyskupas 1914-1926 m., 
vėliau pakeltas tituliniu arkivyskupu, įstojo į marijonų ordiną ir apsigyveno 
Marijampolėje. 


VYTAUTAS DIDYSIS IR ŠIŲ DIENŲ JAUNIMAS. Publikuota: LA. - 1930. - 
Rugs. 20. - Nr. 214. 

Tai didesnės publikacijos, paantraštė Iš kan. Tumo ir prof. Tamošaičio paskaitų 
jaunalietuviams, pasirašytos kriptonimu Alm., dalis. Publikacija reportažiška, jos 
pradžioje duodamas glaustas žurnalistinis įvadas, antrąja einanti Kauno uni- 
versiteto profesoriaus filosofo Izidoriaus Tamošaičio (1889-1943) paskaita per- 
sakoma teziškai, o Vaižganto pateikiama, matyt, kiek patrumpinta. 

Kriptonimu Alm. Pasirašinėjo Mikas Ilgūnas (1911-1967), LA ir kitų laik- 
raščių bendradarbis. 

|! pačiam imperatoriui- turimas galvoje Zigmantas Liuksemburgietis — žr. 
str. „Dėl Vytauto katalikiškumo“ 3 paaiškinimą. 

* Pirmojoje publikacijoje po šio sakinio skliaustuose pastaba: (salėj smarkus 
plojimas). 

3 „filiogue“ (lot.) - ir sūnum. 

4 Pranciškus Būčys (1872-1951) - žr. str. „Juozas Kubilius“ 13 paaiškinimą. 

3 „Credo“ (lot.) - „Tikiu“; Tikėjimo išpažinimas, kalbamas švenčių dienų 
mišiose po evangelijos ir pamokslo. 

é Kitame LA nr. (215, rugs. 22) dėl šios paskaitos publikacijos redakcijos 
rubrikoje „Pora atitaisymų“ išspausdinta Vaižganto pastaba: 

Mano paskaitoje apie Vytautą Didįjį 214 nr. 5 straipsnyje pataisytina. 

Iš viso gerai atpasakota, tik gale vienos minties nenutverta. Būtent: Vytautas 
iki 36 m. tebebuvęs pagonas, ir nėra žinių, ar buvo krikščionių tikėjimo prieš grei- 
tuoju pasikrikštijant Teplavoje pamokytas. Valdydamas nevienodo tikėjimo žmones, 
sekė savo valdonų tikėjimą. Vakarykščiam pagonui skirtumai tarp Vakarų ir Rytų 
Bažnyčių buvo tiek neesmingi, tiesiog niekai, kad vieną ar antrą išpažinti jam rodės 
nieko bloga. Jis lyg savo pavyzdžiu norėjo parodyti, kad tuodu tikėjimu ne taip jau 
sunku suvienyti. 

Daugiau, vyskupas Būčys išpažinęs (ne buvę pagiedota) Credo be filiogue. 

Paskaitos turinys reiktų autorizuoti visados. 

213 nr. žydų poetas Bialikas yra gimęs Ukrainoje, ne Ukmergėje. Tai skaudus rinkėjo 
pakeitimas. 

Dr. J. Tumas 

Pastabos pabaigoje Vaižgantas taiso klaidą savo straipsnyje „Ch. N. Biali- 
kas“, kuris buvo paskelbtas 1930 m. LA 213 nr. ir perspausdintas VR-19 (p. 159- 
162). 


TEATRAS - MENO ŠVENTYKLA. Publikuota: LA. - 1930. - Rugs. 25. - 
Nr. 218. Autorystę nurodanti paantraštė yra greičiausiai redakcijos. 

1 „Muza Podkasana“ (lenk.) - apnuoginta mūza; kabaretas; podkasany — 
pakeltas sijonas; nepadorus, nešvankus. 

2 Sursum corda (lot.) ~ aukštyn širdis. 


DĖLEI MŪSŲ KALINIMO METODIKOS. Publikuota: LA. - 1930. - 
Rugs. 29. - Nr. 221. Parašas: Dr. J. Tumas. 

1 Kalinių globos draugija buvo įkurta 1921 m., 1937 m. perorganizuota į 
Patronato draugiją. 

* Vincentas Jarulaitis (1859-1939), kunigavo Jurbarke, Joniškyje, Šiauliuose, 
Plungėje ir kitur, spaudos bendradarbis, I Rusijos dūmos atstovas. 

3 Jurgis Kubilius (1875-1961) - vienas Lietuvos kariuomenės kūrėjų, Nepri- 
klausomybės kovų dalyvis, ilgametis Kalinių globos draugijos sekretorius; tėvas 
pranciškonas Aloyzas - Petras Janušaitis (1901-po 1970), kunigas pranciš- 
konas, „Šv. Pranciškaus varpelio“ redaktorius, Vaižgantui pasitraukus, kurį laiką 
buvo Vytauto bažnyčios Kaune rektorius; Elena Kutorgienė (1888-1963) - gy- 
dytoja įvairiose Kauno ligoninėse; Aleksandra Kaupelytė-Ragaišienė-Biliūnienė 
(1896-1953) - gydytoja, visuomenės veikėja; Juozas Keliuotis (1902-1983) — 
žurnalistas, vertėjas, literatūros kritikas, 1931-1940 m. žurnalo „Naujoji Ro- 
muva“ redaktorius. 

žin status quo ante (lot.) - ankstesnėje padėtyje, taip, kaip buvo. 

5 Vaižganto brolis Jonas Tumas garsiajame Petrapilio „Krestų“ kalėjime 
sėdėjo už draudžiamos lietuvių spaudos platinimą. Jis įkliuvo žandarams 1896 
m. grįždamas iš apsilankymo pas Mosėdyje vikaravusį Vaižgantą su jo iduota 
spauda. Brolio neišdavė, pats gavo pusantrų metų kalėjimo ir dvejus metus 
tremties. 

6 Kauno k. viršininkas M. - tikriausiai turimas galvoje Juozas Mikuckis 
(1891-1970), karininkas, III dešimtmetyje buvo Kauno karo komendantu, apskri- 
ties policijos vadu, sunkiųjų darbų kalėjimo viršininku, nuo 1940 m. sovietų 
saugumo agentu, atsidūręs JAV sekė lietuvių išeivijos veiklą; poetas, kelių lyrikos 
rinkinių autorius. 


JUODASIS PAMINKLAS. Publikuota: LA. - 1930. - Spal. 9. - Nr. 230. Para- 
šas: Vaižgantas. 

1 Vladas Nagevičius — žr. str. „Fraternitas „Lituanica“ 2 paaiškinimą. 

2 šeštąja Lenkų sostine - kalbama apie lenkų pretenzijas laikyti Vilnių 
ketvirtąja savo sostine (šalia Krokuvos, Varšuvos ir lenkiškos kultūros centro 
Lvovo); primenant lenkus norint jį turėti šeštąja savo sostine, ketvirtosios ir 
penktosios vietos, matyt, priskiriamos Kijevui ir Minskui. 

3 Janas Baudouinas de Courtenay - žr. str. „Raidžių grąžinimo 25 m. sukak- 
tuvėms“ 10 paaiškinimą. 

*hajdamak (lenk.) - valkata, plėšikas. 

*ztodziej lenk.) - piktadarys. 

S „równy z równymi” (lenk.) - lygūs tarp lygių; vienas 1863 m. sukilimo 
šūkių. 


VYTAUTO PILIS - IKI PAT NEMUNO. Publikuota: LA. - 1930. - Spal. 22. — 
Nr. 241. Parašas: dr. J. Tumas. 

"Kalbama apie po I pasaulinio karo Kaune atsikūrusius jėzuitus (vienuolyną, 
bažnyčią, 1924 m. įsteigtą gimnaziją); jėzuitų kolegija čia atsirado 1642 m., baž- 
nyčia buvo pastatyta 1720 m. 


VYTAUTO DIDŽIOJO TRADICIJA. Publikuota: LA. - 1930. - Spal. 30. - 
Nr. 248. Parašas: Dr. J. Tumas. 

1 rekomendavo net krokuviškis profesorius („Dzień Kowienski“) - 
užuomina į šiame laikraštyje 1930 m. spalio 27 d. išspausdintą Vladislavo Sem- 
kovičiaus straipsnį „Witoldowe bojarstwo“ („Vytauto bajorija“); Vladislavas 
Semkovičius (Semkowicz, 1878-1949) — lenkų istorikas, nuo 1919 m. Krokuvos 
universiteto profesorius, 1930 m. lankęsis Kaune, kur rinko istorinę medžiagą; 
„Dzień Kowienski“ („Kauno diena“) - 1920-1935 m. ėjęs lenkų dienraštis. 

? Noblesse oblige (pranc.) - kilmingumas įpareigoja. 

3 Dmitrijus Ilovaiskis (1832-1920) - rusų istorikas ir publicistas, oficialiųjų 
carinės Rusijos istorijos vadovėlių autorius, ypač aukštinęs carų vaidmenį isto- 
rijoje. 

tin se (lot.) - savyje. 

5 Minimi įvairių tautų ir laikotarpių vadai ir valdovai: Mozė (XIII a. pr. Kr.), 
išvedęs žydų tautą iš Egipto nelaisvės; Saliamonas (apie 965-apie 928 pr. Kr.), 
pastatęs Jeruzalės šventyklą; Kserksas (mir. 465 pr. Kr.), žymiausias senovės 
Persijos valdovas, pasižymėjęs nukariavimais; Nabuchodonosaras (valdė 605- 
562 pr. Kr.), nukariavęs Judėją ir sugriovęs Jeruzalę; Periklis (apie 490-429 pr. 
Kr.), padaręs Atėnus didžiausiu Graikijos miestu; Sokratas (469-399 pr. Kr.), 
žymus graikų filosofas; Karolis Didysis (742-814), sukūręs didžiulę Frankų 
valstybę; Atila (mir. 453), barbarų hunų genčių sąjungos vadas, niokojęs Romos 
imperiją; Napoleonas Bonapartas (1769-1821), Prancūzijos karvedys ir impe- 
ratorius. 

S Korsikietis - viena iš Napoleono, kilusio iš Korsikos salos, pravardžių. 

7 Aleksandras Makedonietis (356-323 pr. Kr.) - antikos karvedys, Makedo- 
nijos karalius, pasižymėjęs nukariavimais ir neeiliniu protu. 

8 Bucefalas ~ legendinis Aleksandro Makedoniečio žirgas. 

? Josefas Pfitzneris (1901-1945) - vokiečių istorikas, nuo 1932 m. Prahos 
vokiečių universiteto profesorius; minimas jo veikalas „Didysis Lietuvos kuni- 
gaikštis Vytautas kaip politikas“, vokiečių ir lietuvių kalbomis išleistas 1930 m. 
Čekoslovakijoje ir Kaune. 

PAMOKSLAS VYTAUTO DIDŽIOJO MYRIO DIENAI. Publikuota: TK. — 
1930. - Nr. 10. - P. 376-381. Parašas: Kan. Dr. J. Tumas. 

i gimẹs 1350 - tiksli Vytauto gimimo data nežinoma, šie metai nurodomi 
apytiksliai. í 

valdovai, suvažiavę pas jį į Lucką- žr. str. „Sostinė - natūralus padaras“ 
9 paaiškinimą. 

3 Minima 1398 m. taikos sutartis tarp Vytauto ir Kryžiuočių ordino, sudaryta 
Salyno saloje Nemune ties Nevėžio žiotimis. 

* Mateika jį nupiešė Tanenbergo mūšyje - prisimenamas garsusis lenkų 
dailininko Jano Mateikos (Matejko, 1838-1893) paveikslas „Žalgirio mūšis“. 

5 Batijus (1208-1255) - mongolų-totorių chanas, Volgos žemupyje įkūręs 
Aukso Ordos valstybę; Tamerlanas - žr. str. „Daugų bažnyčia“ 7 paaiškinimą. 

é Zigmantas - žr. str. „Dėl Vytauto katalikiškumo“ 3 paaiškinimą. 

"(Apaštalų darbai) N. Testamentas, Apd 1,6. 

8 Jonas Totoraitis (1872-1941) - istorikas, pedagogas, 1921 m. įsteigė Marijam- 
polės marijonų gimnaziją, iki 1937 m. jos direktorius, 1923-1937 m. Kauno uni- 
versiteto dėstytojas, 1930-1933 m. Lietuvos marijonų provincijolas; cituojamas 
jo veikalas „Vytautas katalikas“ (1930). 

? Husitai — žr. str. „Šv. Kazimieras karalaitis“ 25 paaiškinimą. 

0 Dlugašius - žr. str. „Šv. Kazimieras karalaitis“ 22 paaiškinimą. 

"Vengrijos Liudvikas - Liudvikas I Didysis (Liudvikas Vengras, 1326- 
1382), nuo 1342 m. Vengrijos, nuo 1370 m. ir Lenkijos karalius, Lenkijos kara- 
lienės Jadvygos tėvas. 

12 Novogrudkas - lenkiškas Naugarduko pavadinimas. 


TIK DĖL KARO MUZIBJAUS. Publikuota: LA. - 1930. - Lapkr. 8. - Nr. 255. 
Parašas: Vaižgantas. 

1 Vladas Nagevičius - žr. str. „Fraternitas „Lituanica“ 2 paaiškinimą. 

ždekasterijų (gr.) - valdžios institucijų. 

3 „Desiat' let tam razsuždali...“ (rus.) - dešimt metų tenai svarstė. 

*Iatvių Brolių kapai, nei prancūzų Etoile- minimos žymiausios Latvi- 
jos ir Prancūzijos memorialinės vietos; Brolių kapai (lat. Brāļu kapi) - karių, 
žuvusių kovoje už Latvijos nepriklausomybę, kapinės Rygoje; Etoile (pranc. 
žvaigždė) — viena centrinių Paryžiaus aikščių, kur susikerta 12 gatvių ir yra 1836 
m. pastatyta Triumfo arka (dabar ši aikštė vadinasi Šarlio de Golio vardu). 


PIRMAS BLAIVAUS JAUNIMO AUKLĖJIMO KONGRESAS. Publikuota: 
LA. - 1930. - Lapkr. 17. - Nr. 262. Parašas: Dr. J. Tumas. 

1 Katalikų blaivybės sąjunga - Lietuvių katalikų blaivybės draugija, įkurta 
Kaune 1908 m.; veikė iki I pasaulinio karo, veiklą atgaivino 1921 m. 

* Angelo Sargo vaikų sąjunga - katalikiška vaikų organizacija, veikusi 1922- 
1940 m., globojama Katalikų blaivybės draugijos, vadovaujama daugiausia ku- 
nigų. 

3 Mečislovas Reinys (1884-1953) - visuomenės ir bažnyčios veikėjas, 1922- 

1940 m. psichologijos profesorius Kauno universitete, vienas Katalikų mokslų 
akademijos steigėjų, 1925-1926 m. Užsienio reikalų ministras, nuo 1926 m. vysku- 
pas, nuo 1940 - arkivyskupas, 1942-1947 m. Vilniaus vyskupijos bei Minsko ir 
Mogiliovo arkivyskupijos valdytojas, 1947 m. sovietų represuotas; Petras Juoda- 
kis (1872-1940) - chemikas, 1922-1923 m. švietimo ministras, vėliau Kauno 
universiteto profesorius; Fabijonas Kemėšis (1879-1954) - kunigas, vikaravo 
Tauragėje, Subačiuje, Vabalninke, 1911-1913 m. redagavo „Viltį“, vėliau kuniga- 
vo Škotijoje, JAV, 1924 m. grįžęs į Lietuvą dėstė ŽŪA, 1948 m. ištremtas mirė 
Sibire; Feliksas Bartkus (1894-1973) - visuomenės veikėjas, nuo 1922 m. Vilkaviš- 
kio kunigų seminarijos profesorius, nuo 1938 m. jos rektorius, po II pasaulinio 
karo gyveno JAV; Juozas Gvildys (1884-1968) - pedagogas, publicistas; Stasys 
Tijūnaitis (1888-1966) - pedagogas, žurnalistas, įvairių leidinių redaktorius, 
tautosakos rinkėjas ir skelbėjas; Tylenis - nenustatytas asmuo; Karolis Dineika 
(1898-1980) - visuomenės veikėjas, įvairių sporto ir blaivybės organizacijų stei- 
gėjas ir vadovas, publicistas. 


PIRMIESIEMS SEPTYNIEMS PAGERBTI. Publikuota: Trimitas. - 1930. - 
Lapkr. 20. - Nr. 47. - P. 963-964. Parašas: Vaižgantas. 

* „braci-litwindw“ - brolius lietuvius. 

? Polska ręka nie drgni... (lenk.) -lenko ranka nesudrebės - baigtas. Duokš 
kitą. Taikyk - yra. Duokš trečią — yra, ketvirtą, penktą. Visi! 

*we krwi braci litwinów (lenk.) - brolių lietuvių kraujyje. 

* Zwycięstwo! Jeszcze Polska nie zginęła, póki my żyjemy! (lenk) - 
Pergalė! Dar Lenkija nepražuvo, kol mes gyvi. 

5 Antanas Juozapavičius (1894-1919) - pirmas Lietuvos kariuomenės karinin- 
kas, žuvęs kovose už Nepriklausomybę Alytuje; Pranas Eimutis (1897-1919) - 
savanoris, nušautas eidamas sargybą prie JAV misijos Kaune; Povilas Lukšys 
(1886-1919) - pirmas kareivis savanoris, žuvęs kautynėse su bolševikais ties 
Kėdainiais. 

* Vincas Dovydaitis (1899-1920) - pirmasis Nepriklausomybės kovose žuvęs 
šaulių būrio vadas. 


KALBA, PASAKYTA PAŠVENTINANT KARO MUZIEJAUS PAMATUS. 
Publikuota: LA. - 1930. - Lapkr. 24. - Nr. 268. Tai didesnio reportažo „Vytauto 
Didžiojo muziejus jau pradėtas statyti“, pasirašyto Alm. dalis. Alm. — žr. str. 
„Vytautas Didysis ir šių dienų jaunimas“ paaiškinimus. 

1! Per aspera ad astra (lot.) - per kančias į žvaigždes. 


AUGMENIJA KULTŪRINTOJA. Publikuota: LA. - 1930. - Lapkr. 27. - Nr. 
271. Autorystę nurodanti paantraštė greičiausiai redakcijos. 

1 Melnikovu čia Vaižgantas klaidingai pavadina Valerioną Melnickį, Kauno 
gubernatorių 1881-1886 m. 

? nuo pat mūsų atsigabenimo iš Vilniaus - į Kauną iš Vilniaus Vaiž- 
gantas persikėlė 1920 m. 

KALĖDOS - DŽIAUGSMO ŠVENTĖ! Publikuota: JK. - 1930. - Gruod. 15- 
31. - Nr. 23-24. - P. 353-354. Parašas: Kan. J. Tumas. 

"Šv. Leonas I p.- Leonas I Didysis (IV a. pab.-461), popiežius nuo 440 m.; 
vienas žymiųjų Romos popiežių, šventasis, Bažnyčios daktaras, universalios 
minties pamokslų ir laiškų autorius. 

*homo erectus (lot.) - stačias žmogus - viena žmogaus evoliucijos stadijų. 


ATSAKYMAS Į „RYTO“ ANKETĄ DĖL MISS LIETUVA RINKIMŲ. Pub- 
likuota: Rytas. - 1930. - Gruod. 20. - Nr. 290. Parašas: Vaižgantas. Be Vaižganto, 
čia spausdinami Vinco Mykolaičio-Putino ir Juozapo Albino Herbačiausko atsa- 
kymai. 


MINTAUJOS ISTORIJA. Publikuota: Šviesos keliai. - 1930. - Nr. 2. - P. 33- 
43. Parašas: Dr. J. Tumas. 

1 Kazimieras Jokantas (1880-1945) - gydytojas, pedagogas, Steigiamojo, I, II 
ir III Seimų narys, 1922-1927 m. „Lietuvos“ dienraščio redaktorius, 1925-1926 ir 
1939-1940 m. švietimo ministras, 1927-1939 m. „Aušros“ mergaičių gimnazijos 
Kaune direktorius. Žuvo sovietų tremtyje. 

? Jonas Jablonskis jokioje mokykloje K. Jokanto mokytoju nėra buvęs. Vaiž- 
gantas čia, matyt, turėjo galvoje šio žymaus kalbininko darbų poveikį apskritai 
anuometinės lietuvių šviesuomenės kalbos kultūros augimui. 

3 dedame ir rūmus - prie straipsnio publikuojama Mintaujos gimnazijos 
rūmų nuotrauką. 

4 „Preblagij Gospodi” (rus.) - maloningiausias Viešpatie. 

5 Juozas Tūbelis - žr. str. „K. Blaivybės draugija“ 3 paaiškinimą. 

é Pranciškus Urbonavičius (Urbanavičius, 1868-1941) - spaudos darbuotojas, 
religinis rašytojas; 1891 m. baigęs Kauno kunigų seminariją, trumpai vikaravo 
Plungėje, vėliau ilgametis Salantų klebonas. 

7 Jurgis Šlapelis ~ žr. str. „Vilniaus žinių“ 25 m. sukakties paminėjimas“ 9 
paaiškinimą. 

8 Pijus IX (tikr. Giovanni Maria Mastai-Ferretti, 1792-1878) — popiežius nuo 
1846 m. 

? Minimi du Vilniaus vyskupiją valdę Žilinskiai. Iš jų pirmasis, Vaclovas 
Žilinskis (1803-1863), vyskupavo 1848-1858 m., pasireiškė kaip katalikų tikėjimo 
ir Bažnyčios teisių gynėjas, antrasis, Petras Žilinskis (apie 1816-1887), prelatas, 
Aušros Vartų bažnyčios klebonas, vyskupiją 1866-1883 m. administravo nepri- 
pažintas ir smerkiamas Apaštalų Sosto, paliko kolaboranto su rusų valdžia 
opiniją, Romoje turėjo atgailauti už savo elgesį. 

W Valiukiškis - Kazimiero Jokanto gimtinė (Kupiškio raj.). 

u „incognito“ (lot.) - slaptai. 

2 Lionginas Šilinis-Šilinskis - gimęs apie 1880 m. Kupiškio krašte, seminariją 
išėjo Rusijoje, prieš I pasaulinį karą kunigavo Sibire, Tomsko gubernijoje. 

5 Urbi et orbi (lot.) - miestui ir pasauliui; visiems ir kiekvienam. 

“ad casum extremum (lot.) - kraštutiniam atvejui. 

15 Reveliu taip nuo 1219 m. iki 1918 m. pagal Estijos žemę Revalą oficialiai 
buvo vadinamas Talinas. 
6 Karapuzik takoj byl! (rus.) - toks bambliukas buvai. 


NELEISKITE GI NEPILNAMETĖMS EMIGRUOTI! Publikuota: NR. - 
1931. - Saus. 1. - Nr. 1. - P. 13. Parašas: Dr. J. Tumas. 

Imūsų... išleistieji įstatymai - turimas omenyje 1929 m. priimtas Emig- 
racijos įstatymas. 


APIE KINEMATOGRAFUS. Publikuota: NR. - 1931. - Saus. 11. - Nr. 2. - 
P. 56. Po pavadinimu: Kan. Tumo kalba, švenčiant „Forum“. 


APIE GROŽIO MISIJĄ. Publikuota: NR. - 1931. - Saus. 18. - Nr. 3. — P. 62. Po 
pavadinimu: Iš kan. Tumo pamokslo V. Teatrui Vytauto b. 

! Hegelis (Georg Wilhelm Friedrich Hegel, 1770-1831) - vokiečių filosofas, 
Jenos, Heidelbergo, Berlyno universitetų profesorius, filosofinės sistemos, grin- 
džiamos absoliučios idėjos savaiminės raidos teorija, kūrėjas. 

2 Šileris (Friedrich Schiller, 1759-1805) - vokiečių poetas, dramaturgas, vienas 
žymiausių romantikų. 


KAIP VYTAUTĄ D. MINĖJO PINSKE. Publikuota: NR. - 1931. - Saus. 25, - 
Nr. 4. — P. 102. Parašas: K. J. T. 

1 Pinskas - miestas Baltarusijoje, Bresto srityje; nuo XIV a. pradžios priklausė 
LDK, 1920-1939 m. - Lenkijai. 

2 Vyskupas Lozinskis - žr. str. „A. a. kun. Vicentą Grašį minint“ 4 paaiš- 
kinimą. 

3 Vaižganto publikacijoje pateikta Vytauto Didžiojo sukakties minėjimo 
Pinske lenkiška (ir keliakalbė) programa žemiau išverčiama lietuviškai. 
I  1.Lachmano „Vėliavos virš Kremliaus“ - atlieka choras. 

2. „Moralinė Vytauto didybė“ - subdiakono Žydowo referatas. 

3. Schuberto impromtas As-dur op. 30 — atlieka subdiakonas Kubikas. 

4. Klieriko Buczkowskio „Šventoji baladė“ - atlieka autorius. 
II 1. „Vytautas kaip katalikas“ - klieriko Stanevičiaus referatas. 

2. Lietuvių himnas „Lietuva Tėvyne mūsų“ - atlieka choras. 

3. „Žalgirio mūšis“ - atlieka klierikas Stanevičius. 

4. „Vytauto Didžiojo charakteristika ir jo nuopelnai mūsų kraštui“ - klieriko 
Smiejano referatas. 
Baltarusių himnas „Kur skamba mūsų kalbos garsai“ — atlieka choras. 
J. Kolaso (K. Mickevičiaus) „Gimtasis kraštas“ — atlieka klierikas Kruh- 
linskis. 

7. Popuri iš Moniuszkos operos „Halka“ - atlieka klierikas Chwalko. 
HI. Ukrainietiškai. 1. „Vytauto unija Rusioje“ - klieriko Tarnavskio referatas. 

2. a) Ukrainiečių himnas „Didis, vienintelis Dieve“, 

b) „Nusileido saulė už kalno“ - atlieka choras. 


su 

Latviškai. 3. „Vytauto reikšmė šiandieninei Latvijos valstybei“ — diakono 
Lukaszewicziaus referatas. 
Vokiškai. 1. „Vytautas ir kryžiuočiai“ - klieriko Siudzinskio referatas. 
2. Kalba apie Vytauto santykį su totoriais ir skaitinys iš Evangelijos apie 
išmintingą statytoją totoriškai. 
3, Karaimų kūrinio „Bir-bar-Edi“ (lopšinė) skaitymas karaimiškai. 
Užbaigimas: „Dieve, saugok Lenkiją“ ~ atlieka choras. 
*Lachmanas (Wacław Lachman, 1880-1963) - lenkų kompozitorius, chorų 
organizatorius ir dirigentas. 
5 Jakubas Kolasas (tikr. Konstantinas Mickevičius, 1882-1956) - vienas nau- 
josios baltarusių literatūros kūrėjų, poetas, prozininkas, dramaturgas. 
é „Boże coś Polskię” - patriotinė lenkų giesmė, giedama nuo 1828 m.; tekstas 
poeto A. Felińskio (1771-1820), melodija - prancūzų kompozitoriaus J.P. Soliė 
(1755-1812) vienos operos mariologinės giesmės muzikos adaptacija. 


KUNIGO PAREIGA LAIKU SUSIDARYTI TESTAMENTĄ. Publikuota: TK. - 
1931. - Nr. 1. - P. 20-26. Parašas: Kan. Dr. J. Tumas. Po tekstu data: 1930. VIII. 28. 

Straipsnyje cituojamus lotyniškus Bažnyčios kanonų teisės kodekso tekstus 
vertė S. Narbutas. 

! Corpus Juris Canonici (lot) - Kanonų teisės rinkinys. Ši Katalikų Baž- 
nyčios kanoninės teisės kodeksą Vaižgantas čia duoda senuoju, nuo 1580 m. 
vartotu pavadinimu. Naujai įvestas 1918 m., jis vadinasi Codex Juris Canonici. 

2 de personarum constitutione in Ecclesia (lot.) - asmenų būkle Baž- 
nyčioje. 

3de ultima sua voluntate (lot.) - apie savo paskutinę valią. 

4,5. R. E. Cardinalis, Episcopus rezidentialis...“ (lot) - Šventosios 
Romos Bažnyčios kardinolas, reziduojantis vyskupas ir kiti bažnytinių beneficijų 
valdytojai dvasininkai yra saistomi įpareigojimo pasirūpinti testamentu ir kitu 
pagal civilinės teisės reikalavimus turinčiu galią dokumentu, idant kanoniniai 
reikalavimai... net civiliniame teisme pelnytų reikalaujamą rezultatą. 

5 „Novitius in Congregatione religiosa...“ (lot.) - Vienuolinėje kongre- 
gacijoje novicijus, prieš duodamas laikinus įžadus, laisva valia turi sudaryti 
testamentą dėl turimo ar galbūt gausimo turto. 

é Zigmas Toliušis (1889-1971) ~ teisininkas, visuomenės veikėjas, 1922-1927 
m. Seimų narys nuo valstiečių liaudininkų partijos, 1924-1944 m. advokatas 
Kaune, 1951-1955 m. buvo ištremtas į Sibirą. 

7 „Inopinata mors - sacerdotum sors” (lot.) - netikėta mirtis - kunigų lemtis. 

8 Jurgis Ambraziejus Pabrėža (1771-1849) - kunigas, vienuolis pranciškonas 
Kretingos vienuolyne; religinės literatūros rengėjas, botanikas, poetas. 

? Nurodomas Žemaitės Raštų keturtomis, išleistas 1924-1931 m. 

9 Oui ex jure naturae et ecclesiastico libere valet... (lot.) - asmuo, pagal 
prigimtinę ar bažnytinę teisę galintis nuspręsti dėl savo turto, gali Dievo baimin- 
goms reikmėms jį palikti arba dokumentu, sudarytu dalyvaujant liudytojams, 
arba dokumentu, sudarytu mirties akivaizdoje. 

In ultimis voluntatibus... (lot.) ~ paskutinės valios pareiškimuose Baž- 
nyčios naudai, jei tik įmanoma, turi būti paisoma civilinės teisės reikalavimų; jei 
pastarieji būtų praleisti, tai paveldėtojai turi būti skatinami įvykdyti testatoriaus 
valią. 

1 Mykolas Krupavičius (1885-1970) - kunigas, prelatas, krikščionių demok- 
ratų partijos pirmininkas 1919-1923 ir 1926-1927 m., Žemės ūkio ministras 1923- 
1926 m., vienas svarbiausių 1922 m. žemės reformos projekto autorių ir vyk- 
dytojų. 

2 Liudija Antanas Smetona antrame savo feljetonų tome „Šviesos 
takais“, 26 p.- iš 1930 m. trimis knygomis išėjusio A. Smetonos publicistikos 
rinkinio („Vienybės gairėmis“, I; „Šviesos takais“, II; „Atgimstant“, III) antrosios 
knygos cituojamas str. „Vis susivėluojame“; pirmą kartą jis buvo paskelbtas 
1908 m. „Vilties“ 91 nr. 

B žmogus nėra pilnas savo turto savininkas, tik jo valdytojas, no 
Evangelijos tariant - tokio pasakymo Evangelijose nėra; analogiška mintis 
randama apaštalo Pauliaus laiške (NT, I Tim 6, 7). 

4 superabundancija (lot.) ~ perteklius; premium stolae (lot.) - stulos 
atlygis, t. y. atlygis už bažnytinius kunigo patarnavimus. 

5 mala fama (lot.) - piktas gandas. 

6 zbytek (lenk) - perteklius; in aeternum (lot) - amžiams. 

17 expressis verbis (lot.) - aiškiais žodžiais. 

Bex communiter contingentibus (lot.) - dėl visuotinai pasitaikančių 
atsitikimų. 

9 fama publica (lot.) - viešoji nuomonė. 

2 „Jak napisać testament własnoręcznie?” Opracowat... (lenk.)- „Kaip 
pačiam parašyti testamentą?“ Parengė Henrikas Cederbaumas, prisiekęs advo- 
katas. Varšuva, 1903, 187 p. Kas gali surašyti testamentą. Kas gali paveldėti 
testamentu. Ką galima vykdyti. Įvairios užrašymų rūšys. Testamento vykdytojai. 
Testamento forma. Testamento išsaugojimas. Testamento įvykdymas. Testa- 
mentų pavyzdžiai. 


APIE ESTETIŠKĄJĮ AUKLĖJIMĄ. Publikuota: NR. - 1931. - Vas. 1. - Nr. 5.- 
P. 112-113. Parašas: Dr. J. Tumas. 

1 Platonas (427-347 pr. Kr.) - graikų filosofas, meno kaip objektyvaus pasau- 
lio idėjų atspindžio teorijos ir idealios utopinės valstybės vizijos kūrėjas. 

* Aristotelis (384-322 pr. Kr.) - graikų filosofas, Platono mokinys; meną laikė 
tikrovės imitacija, sistemiškai aprašė jo raiškos formas. 

3 Imanuelis Kantas (1724-1804) - klasikinės vokiečių filosofijos pradininkas, 
agnosticistinės pažinimo teorijos kūrėjas. 

* Šileris — žr. str. „Apie grožio misiją“ 2 paaiškinimą. 

5 Herderis (Johann Gottfried Herder, 1744-1803) - vokiečių filosofas, rašytojas. 

é Hegelis - žr. str. „Apie grožio misiją“ 1 paaiškinimą. 

7? Lutze ~ nurodomas greičiausiai vokiečių meno ar literatūros tyrinėtojas, 
kurio darbai plačiau nėra žinomi. 

è Goethe (Johann Wolfgang Goethe, 1749-1832) - vokiečių ir pasaulinės 
literatūros klasikas, mąstytojas, gamtininkas, draminės poemos „Faustas“, ro- 
Manų, dramų autorius. 

* Pirmojoje publikacijoje po šio sakinio nuoroda į išnašą: Šį dalyką galima būtų 
Hksliau ir kiek kitaip nusakyti. Red. 

10 Hektoras - graikų mitų herojus, vienas Trojos karo didvyrių, vaizduo- 
jamas Homero „Iliadoje“; Aleksandras - Aleksandras Makedonietis — žr. str. 
„Vytauto Didžiojo tradicija“ 7 paaiškinimą; Vytautas - Lietuvos kunigaikštis 
Vytautas Didysis. 


DĖL VYSK. M. VALANČAUSKIO PAMINKLO. Publikuota: NR. - 1931. - 
Vas. 1. - Nr. 5. - P. 126. Parašas: Komiteto Valančiaus paminklui statyti iždininkas — 
Kan. J. Tumas. 

1 Juozapas Skvireckas (1873-1959) - Kauno kunigų seminarijos profesorius, 
nuo 1919 m. Žemaičių vyskupo pagalbininkas, nuo 1926 m. Kauno arkivyskupas 
metropolitas, 1944 m. pasitraukė iš Lietuvos, mirė Austrijoje. 1911-1937 m. 
išvertė į lietuvių kalbą ir išleido visą Šv. Raštą. 


KADA GI POLICIJA IMS REIKALAUTI. Publikuota: NR. - 1931. - Vas. 1. - 
Nr. 5. - P. 126. Parašas: Senis Kanauninkas. 


TIKRA VISŲ MEILĖ KASDIENINIAME GYVENIME. Publikuota: NR. - 
1931. - Vas. 8. - Nr. 6. - P. 150. Parašas: K. J. T. 


(ZAPISKI S.J. MURAVJOVA-APOSTOLA). Publikuota: NR. - 1931. - 
Vas. 8. - Nr. 6. - P. 150. Parašas: K. J. T. 

1 (Zapiski S.J. Muraujova-Apostola) (rus.) - S.J. Muravjovo-Apostolo 
užrašai; Sergejus Muravjovas-Apostolas (1796-1826) - vienas dekabristų judė- 
jimo, siekusio Rusiją padaryti konstitucine valstybe, vadų; pralaimėjus 1825 m. 
sukilimui, pakartas. 

* Jemeljanas Pugačiovas (1740-1775) - Rusijos valstiečių sukilimo Pavolgyje 
1773-1775 m. vadas. 

3 Piotras Čiaadajevas (1794-1856) - rusų visuomenės veikėjas, filosofas, 
dekabristų judėjimo dalyvis. 

* Dmitrijus Merežkovskis (1866-1941) - rusų poetas, romanistas, kritikas ir 
kultūrfilosofas; „14 Dekabria“ (rus.) - „Gruodžio 14“ - jo romanas, vaizduojantis 
1925 m. dekabristų sukilimą. 


SOSTINĖ AR ŽEMAIČIŲ KALVARIJA? Publikuota: NR. - 1931. - Vas. 22. — 
Nr. 8. - P. 197. Parašas: Dr. J. Tumas. 

Ydailininkės E. Rėmerienės- greičiausiai turima omenyje Sofija Dembovs- 
kytė-Rėmerienė (1890-1972), dailininkė tapytoja, grafikė; šalia kitų lietuvių 
kultūros žmonių yra nutapiusi Vaižganto portretą. 

2 „kamienne baby“ lenk.) - akmens bobos; „istukany“ (rus.) - stabai. 

3 Pivošos „transformatorių“ tipams - Pivoša - feljetonisto, dramaturgo, 
prozininko Augustino Griciaus (1899-1972) slapyvardis; turima omenyje LA 
1931 m. 21 nr. išspausdinta jo humoreska „Transformatorius“, kurioje vaiz- 
duojamas pinigų kaulytojas, kasdien sugalvojantis vis kitą priežastį. 

t Esmaitis - pedagogo, rašytojo, visuomenės veikėjo Stasio Matijošaičio (1877- 
1949) slapyvardis. 

5 „Parama“ — Kauno vartotojų bendrovė; veikė 1919-1944 m., turėjo maisto 
parduotuvių tinklą. 


DĖL NEPILNAMEČIŲ EMIGRANČIŲ. Publikuota: NR. - 1931. - Vas. 22. — 
Nr. 8. - P. 197. Parašas: Dr. J. Tumas. 

!Žr. N. Romuvos 1 nr. 13 p.- nurodomas Vaižganto straipsnis „Neleis- 
kite gi nepilnametėms emigruoti!“ (žr. šio tomo p. 191-192). 


KNYGŲ SPINTA LIETUVIAMS DAR NEŽINOMAS BALDAS. Publikuota: 
Sėjos baras. - 1931. - Nr. 1. - P. 1-2. Parašas: Dr. J. Tumas-Vaižgantas. Pakartota: 
VR-19. - P. 84-86 (po tekstu: Sėjos Baras 1 nr.). 

"Mintauja buvo pirmoji Vaižganto kunigavimo vieta; paskirtas vikaru, jis 
čia išbuvo 1893-1895 m. 

? „polskich domów” (lenk.) - lenkų, lenkiškų namų. 

3 „Stowo“ („Žodis“) - politikos dienraštis, ėjęs Varšuvoje 1882-1919 m.; 
„Biržiovka“ - turimas omenyje 1880-1917 m. Peterburge leistas liberalios kryp- 
ties laikraštis „Birževyje Vedomosti“ („Biržos žinios“). 

* „Przegląd Katolicki” („Katalikų apžvalga“) - nuo 1863 m. su pertrau- 
komis Varšuvoje leidžiamas savaitraštis. 

5 „co słychać” (lenk.) ~ kas girdėti. 

Soleodrukai (vok.) - oleografijos technika padarytos reprodukcijos. 

7 „Robinzonas Kruzas“ - anglų rašytojo Defo (Daniel Defoe, 1660-1731) 
romanas, lietuviškai pirmą kartą išleistas 1894 m., „Dėdės Tomo trobelė“ — 
amerikiečių rašytojos Byčer-Stou (Harriet Beecher-Stowe, 1811-1896) romanas, 
lietuviškai pirmą kartą išėjęs 1914 m. 


PAŽINKIME SAVE. Publikuota: NR. - 1931.- Kovo 1. = Nr. 9. - P. 201-202. 
Parašas: Dr. J. Tumas. 

! „Jaka jest, nasza główna wada”, „Poznajmy naszą główną wadę” 
(lenk.) - „Kokia svarbiausia mūsų yda“, „Pažinkime svarbiausią mūsų ydą“. 

? Jonas Vabalas-Gudaitis (1881-1955) - pedagogas, psichologas, 1922-1940 m. 
Kauno, 1940-1941 ir 1944-1951 m. Vilniaus universiteto profesorius. 

3 Žiūr. „L. Aidas“ 21 nr. - nuoroda į sausio 27 d. numerio straipsnį 
„Spėjamos žemaičių psichinės ypatybės“, pasirašytą kriptonimu K. B. 

4 Pranas Lesauskis (1900-1942) — matematikas, publicistas, pulkininkas, 
1940 m. sovietų ištremtas; minimas jo straipsnis „Dėl žemaičių psichinių ypa- 
tybių“, išspausdintas LA 1931 m. vasario 7 d. 31 nr. 

5 Sofija Kymantaitė-Čiurlionienė (1886-1958) - rašytoja, visuomenės veikėja; 
jos straipsnių rinkinys „Iš mūsų literatūros“ išleistas 1913 m. 

6 Janas Baudouinas de Courtenay - žr. šio tomo str. „Raidžių grąžinimo 25 
m. sukaktuvėms“ 10 paaiškinimą. 

"dolichokefalų - ilgagalvių. 

šSenis Alekna - Kajetonas Aleknavičius (1804-1874), poetas, kunigas Obe- 
liuose, Panemunėlyje, Kėdainiuose, Semeliškėse, 1848-1867 m. Merkinėje, vėliau 
Asavoje; toliau cituojama jo poezijos knygos „Pasakos, pritikimai, veselios ir 
giesmės“ (1861) pratarmė. 

? guzų ieškojimo - aliuzija į frenologiją - klaidingą teoriją apie ryšį tarp 
kaukolės formos ir protinių bei moralinių žmogaus savybių. 

9 į Vilnių „strukcijų“ parvežti važiavo - užuomina į A. Vienuolio 
monologą „Parapijos komiteto įgaliotinio pasipasakojimas“, išspausdintą kny- 
goje „Keturi monologai“ (1920). 

" Arkadijus Averčenka (1881-1925) - rusų rašytojas, humoristinių apsaky- 
mų, parodijų autorius, nemaža verstas ir spausdintas to meto lietuvių perio- 
dikoje. 

2 Izidorius Gudavičius - žr. šio tomo str. „A. a. kun. Dzidaras Gudavičius- 
Valys“ (p. 286-288). 


PER BRANGUS PATOGUMAI. Publikuota: NR. - 1931. - Kovo 1. - Nr. 9. — 
P. 221. Parašas: Dr. J. Tumas. 

1 „gospodarstwo rabunkowe” (lenk.) - grobuoniškas ūkis. 

2 „chiščniki“ (rus.) - plėšrūnai. 


ŠVENTAS KAZIMIERAS - LIETUVIŲ MYLIMAS UŽTARYTOJAS. Publi- 
kuota: Saulutė. - 1931. - Nr. 5. - P. 65-69. Parašas: Kan. J. Tumas. 

1 Šv. Kazimiero draugija - žr. str. „Šv. Kazimieras karalaitis“ 1 paaiškinimą. 

2Jo vardo bažnyčią... ruskiai buvo atsiėmę sau- žr. str. „Šv. Kazimieras 
karalaitis“ 2 paaiškinimą. 

3 Kazimieras — žr. str. „Šv. Kazimieras karalaitis“ 12 paaiškinimą; Jogaila 
(apie 1351-1434) - Lietuvos didysis kunigaikštis 1377-1392 m. ir Lenkijos kara- 
lius 1382-1434 m. 

4 Sofija - žr. str. „Šv. Kazimieras karalaitis“ 13 paaiškinimą. 

5 Šv. Kazimierui buvo penki broliai ir penkios seserys — žr. str. 
„Šv. Kazimieras karalaitis“ 15 paaiškinimą. 

6 Elzbieta — žr. str. „Šv. Kazimieras karalaitis“ 14 paaiškinimą. 

7 Ladislovas Varnėnas - žr. str. „Šv. Kazimieras karalaitis“ 19 paaiškinimą. 

8 Jonas Dlugošas, Kalimachas - žr. str. „Šv. Kazimieras karalaitis“ 22 ir 23 
paaiškinimą. 

? Šv. Bernardo giesmė - žr. str. „Šv. Kazimieras karalaitis“ 26 paaiškinimą. 

10 Vincas Šliogeris (1832-1913) — poetas, 1863 m. už sukilėlių atsišaukimo 
perskaitymą baustas Kretingos vienuolynu; kunigavo Akmenėje, Upynoje, Lauk- 
žemėje, Laižuvoje, Alsėdžiuose. 

1 Leonas X- žr. str. „Šv. Kazimieras karalaitis“ 27 paaiškinimą. 

12 Povilas V - žr. str. „Šv. Kazimieras karalaitis“ 37 paaiškinimą. 

MUZIKA - ESMINIS DALYKAS. Publikuota: NR. - 1931. — Kovo 8. — 
Nr. 10. — P. 242. Parašas: Kan. J. Tumas. 

1 Muzikos mokykla Kaune įsteigta 1919 m., 1933 m. ji peraugo į konser- 
vatoriją. 

* Tertulijonas - (Quintus Septimius Florens Tertullianas, apie 160-po 220) - 
krikščionių teologas, rašytojas. 

3gui cantat, bis laudat (lot.) - kas gieda, dvigubai garbina. 

* Dovydas - žr. str. „Raidžių grąžinimo 25 m. sukaktuvėms“ 64 paaiškinimą. 

5 Saulius - pirmasis Izraelio karalius (apie 1020-1000 m. pr. Kr.). 

* Salomonas - žr. str. „Vytauto didžiojo tradicija“ 5 paaiškinimą. 

"Juozapas Flavijus (apie 37-po 100) - žydų ir senovės Romos istorikas; parašė 
žydų istoriją nuo seniausių iki savo paties gyventų laikų. 

8 heinalas (lenk) - rytmetinė giesmė, nuo XIV a. trimituota kariuomenės 
stovyklose ir iš bažnyčių bokštų auštant. 

* Teodoras Brazys - žr. šio tomo str. „A.ta. prelatas Teodoras Brazys-Frey“. 

1 Listas (Ferenc Liszt, 1811-1866) - vengrų kompozitorius. 

USk. „Naujoji Romuva“ 6 nr.- E. Listo mintys apie muziką cituojamos iš 
Teodoro Brazio straipsnio „Muzikos genijai ir religija“, išspausdinto NR 1931 
m. vasario 8 d. numeryje. 

12 Juozas Gruodis (1884-1948) - kompozitorius, dirigentas, Kauno muzikos 
mokyklos (nuo 1933 m. konservatorijos) direktorius 1927-1937 m. 


PREKYBOS IR PRAMONĖS MOKYKLĄ ATIDARANT II 15 D. Publikuota: 
NR. - 1931. - Kovo 8. - Nr. 10. - P. 245. Parašas: Dr. J. Tumas. 

| palaiminau Trakų g. patalpą, skiriamą kitam tikslui - greičiausiai 
turimas omenyje kino teatras „Forum“; žr. šio tomo str. „Apie kinematografus“. 

2 Pramonininkų ir amatininkų sąjunga - Lietuvių prekybininkų, pramo- 
nininkų ir amatininkų sąjunga, įsteigta 1930 m., vėliau reorganizuota į Lietuvių 
verslininkų sąjungą. 

iš nelaisvės paleisti- turimas galvoje baudžiavos panaikinimas 1861 m. 

* Aleksandras Merkelis (1907-1994) - literatūros istorikas, publicistas, biblio- 
grafas, visuomenės veikėjas; jo redaguota M. Valančiaus „Paaugusių žmonių 
knygelė“ išėjo 1930 m. 

5 Jonas Šimkus (1873-1944) — chemikas, 1922-1940 m. Kauno universiteto 
profesorius, pirmasis jo rektorius 1922-1923 m. 

Sin aeternum (lot.) - amžinai. 

"erosisto (vok.) - didmenininko, prekiautojo urmu. 


TROŠKIO KALNAI KAUNE. Publikuota: NR. - 1931. - Kovo 15. — Nr. 11. - 
P. 269. Parašas: Dr. J. Tumas. 
1 Peršeronai - Prancūzijoje, Peršo krašte, išvesta sunkiųjų arklių veislė. 


APIE MIESTĄ, KURS GIEDA. Publikuota: NR. - 1931. - Kovo 29. - Nr. 13. — 
P. 317. Parašas: Dr. J. Tumas. 

1 Eolas (Ajolas) - senovės graikų dievas, Poseidono sūnus, vėjų valdovas; jo 
arfa švelniai skambėjusi tekant saulei ir pučiant menkiausiam vėjeliui. 

? Maironio namai (dabar Maironio literatūros muziejus) pastatyti Kristupo 
Paco XVII a. pabaigoje, turėjo įvairius šeimininkus, kol 1909 m. juos nusipirko 
Maironis. 

3 Jonas Garalevičius (1871-1943) - muzikos instrumentų meistras, vargonų 
statytojas, aviakonstruktorius. 

t Germopas — farmacijos akcinė bendrovė „Germapo“, įsteigta Kaune 
1923 m.; jos pavadinimas sudarytas iš savininkų Adolfo Gerdvilio, Antano Ma- 
lėlos ir Vinco Podliaskio pavardžių pirmųjų skiemenų. 

"nota bene (lot.) - įsidėmėk gerai. 


BŪKIME ARTI KRISTAUS. Publikuota: Šviesos keliai. - 1931. - Nr. 3. - 
P. 161-163. Parašas: Kun. J. Tumas. 

1! Nurodoma į Šv. Raštą, išverstą J. Skvirecko; žr. str. „Dėl vyskupo M. Valan- 
čauskio paminklo“ 1 paaiškinimą. 

2 „Kame du trys mano vardan susibūrę, ten ir aš esmi“ - N. Testa- 
mentas, Mt 18, 20. 


KUO VARDU KRIKŠTYTI? Publikuota: NR. - 1931. - Geg. 10. - Nr. 19. 
Parašas: K. J. Tumas. 

1 „Martyrologium“ (gr.) - viduramžiais taip buvo vadinami krikščionių 
kankinių aprašymai. 

2 Ši straipsnį žr. šių Raštų 12 t., p. 128-143. 


VIENYBĖS MEDĮ SODINANT. Publikuota: - NR. - 1931. - Geg. 31. - 
Nr. 22. - P. 513-514. 

!Genčių Apaštalas - apaštalas Paulius; jo laiškas Romiečiams, iš kurio 12 
skirsnio Vaižgantas vardina pamokymus Romos krikščionių bendruomenei, yra 
vienas iš 14 šio apaštalo paliktų pastoracinių laiškų. 

2 „towarzystwo wzajemnej adoracji” (lenk.)- tarpusavio garbinimo drau- 
giją. _ 

3 Sv. Jeronimas (apie 347-420) - vienas iš keturių didžiųjų Bažnyčios tėvų. 
Vaižgantas čia primena legendą, pagal kurią pas šv. Jeronimą atėjo sergantis 
liūtas, kuriam šis ištraukė pašiną iš letenos ir žvėrį prisijaukino. 


KAIP TRADICIJOS VALSTYBINA. Publikuota: NR. - Birž. 7. - Nr. 23. - P. 
540-541. Parašas: Dr. J. Tumas. 

i Alšėniškių stačiatikių kunigaikščių sąmokslas prieš karaliaus Ka- 
zimiero giminę — žr. str. „Šv. Kazimieras karalaitis“ 18 paaiškinimą. 

2 Reitanas (Tadeusz Rejtan, 1746-1780) - Naugarduko pasiuntinys Lenkijos- 
Lietuvos 1773 m. seime; išgarsėjo atkakliu pasipriešinimu rusų ir jiems talkinusių 
kolaborantų siekimui šiame seime patvirtinti 1772 m. valstybės padalinimo faktą; 
nusižudė. 

3 Jogaila 1400 m. perorganizavo Krokuvos universitetą, įsteigtą Kazimiero II 
1364 m. 

* Pregelis - suvokietintas Priegliaus, upės Prūsijoje, pavadinimas. 

$ Jonas Vanagaitis (1869-1946) - visuomenės veikėjas, vienas Prūsų lietuvių 
tautos tarybos ir Vyriausiojo Mažosios Lietuvos gelbėjimo komiteto vadovų, 
1923-1940 m. vienas Klaipėdos krašto šaulių vadų; Vilius Gaigalaitis (1870- 
1945) - literatas, publicistas, 1905-1939 m. Mažosios Lietuvos „Sandoros“ drau- 
gijos pirmininkas; Jokūbas Stikliorius (1871-1942) - spaudos bendradarbis ir 
leidėjas, Mažosios Lietuvos atgimimo veikėjas. 

*kultūrkampfą (vok.) - kultūrinę kovą, kovą dėl kultūros. 

7 Polizeistaatą (vok.) - policinę valstybę. 

5 Pričkai ir Viliai - turimi galvoje sulietuvintai vadinami Prūsiją (nuo XVII a.) 
bei suvienytą Vokietiją (nuo XIX a. 8-ojo deš.) ir kartu Mažąją Lietuvą valdę ka- 
raliai ir kaizeriai Fridrichai ir Vilhelmai, kurių 1640-1918 m. laikotarpiu buvo 9. 


ČIURLIONIES „AUKA“. Publikuota: NR. - 1931. — Birž. 28. - Nr. 26. — P. 
630. Parašas: J. T. 

1 Juozas Tallat-Kelpša (1889-1949) - kompozitorius, dirigentas, Kauno ir 
Vilniaus konservatorijų profesorius. 


TEGUL PRIVALGO, PUNTA IR SPROGSTA. Publikuota: NR. - 1931, - 
Birž. 28. - Nr. 26. - P. 630. Rubrikoje „Kultūros vaizdai“. Parašas: Vaižgantas. 


GIRTOJI DISHARMONIJA. Publikuota: NR. ~ 1931. - Liep. 5. - Nr. 27. — 
P. 652. Parašas: Vaižgantas. Pakartota: Sargyba. - 1933. - Nr. 10. - P. 150-151. 
Parašas: Dr. J. Tumas-Vaižgantas. 

"Kame du trys susidarę Jo vardan, ten Jis pasižadėjo pats būti - žr. 
str. „Būkime arti Kristaus“ 2 paaiškinimą. 


PABALTIJUI PRIVALOMOS VOKIEČIŲ IR RUSŲ KALBOS. Publikuota: 
NR. - 1931. - Rugs. 13. - Nr. 37. — P. 873-876. Parašas: Dr. J. Tumas, Kaunas. 

1 Pirmojoje publikacijoje po pavadinimo nuoroda į išnašą: Paskaita laikyta 
Lietuvių-Latvių Vienybės VIII Kongrese rugs. 7 d. Straipsnis diskusinis. Red. 

* Randstaatai (vok.) - pakraščio valstybės. 

3 „opekūnų"“ (rus.) - globėjų. 

* Lango prakirtimas į Europą - taip Rusijos caras Petras I vadino priėjimą 
prie Baltijos jūros, kurį Rusija gavo jo valdymo metu. 

*conditio sine qua non (lot.) - būtina sąlyga. 

€ „liberté, fraternité, égalité” (pranc.) - laisvė, brolybė, lygybė - Didžio- 
sios prancūzų revoliucijos šūkis. 

7 Pagal T. Narbutą Kovas - senovės lietuvių karo dievas, romėnų Marso 
atitikmuo; Temidė - senovės graikų teisingumo deivė. 

8 Ivanas Aivazovskis (1817-1900) - rusų tapytojas marinistas; minimas gar- 
sus jo paveikslas „Devintoji banga“ (devintoji banga - aukščiausia, laivus skan- 
dinanti banga). 

? nach Osten (vok) - į rytus. 

0 „Ostseeprovincijose“ - Kurlande, Liflande, Estlande (vok.) - Baltijos 
jūros (pabaltijo) provincijose - Kurše, Livonijoje, Estijoje. 

L 1772 metų Respublikos sienos - Lenkijos-Lietuvos valstybės sienos iki 
pirmojo jos padalijimo; Inflanty Polskie lenk.) - Lenkiškieji Infliantai — žr. str. 
„Raidžių grąžinimo 25 m. sukaktuvėms“ 29 paaiškinimą. 

12 Vidžemys - Vidžemė - istorinė šiaurės rytų Latvijos dalis su Rygos, 
Valmieros, Cėsių miestais. 

3 Įgnuniai (latv.) - Estija. 

K pučai Estijoje, teismai Latvijoje ir Lietuvoje - primenama 1924 m. 
gruodžio 1 d. nesėkmingas komunistinis pučas Taline ir bolševikų teismai, kurių 
1920-1939 m. Estijoje buvo daugiau kaip 400; Latvijoje taip pat vyko nemaža 
teismų prieš komunistus; Lietuvoje už priešvalstybinę veiklą 1920-1940 m. buvo 
nubausta daugiau kaip 3000 komunistinio pogrindžio veikėjų, po 1926 m. vals- 
tybės perversmo 4 jų nubausti mirtimi. 

15 Latgala ~ istorinė baltų sritis Latvijos pietryčiuose; Žiemgala — tokia pat 
sritis Latvijos pietuose ir Lietuvos šiaurėje. 

16 „baltijskij nemec“ (rus.) - Pabaltijo vokietis. 

"žydus, tebekalbančius viena sena vokiečių tarme - turimas omenyje 
ivritas, žydų kalba, susiformavusi XII-XIII a. iš vokiečių aukštaičių tarmės ir 
semitų kalbų elementų. 

18 volens nolens (lot.) - noromis nenoromis. 

9 Estijoje ir Latvijoje valdant Rusijai išliko XVII a. Švedijos įvesta dalinė 
savivalda, paremta bajorų luominėmis privilegijomis. 

2 „Svod Zakonov” («Cron 3akonos Poccnūckoži HMnepun») — Rusijos impe- 
rijos įstatymų sąvadas; veikiančių teisinių aktų rinkinys, leistas nuo 1832 m., iki 
1892 m. išėjo 16 tomų. 

2 force majeure (pranc.) - nepaprastos aplinkybės. 

2 prancūzams turint ten mandatą - po Napoleono žygio į Afriką Pran- 
cūzija praktiškai valdė Egiptą 1798-1882 m., o Palestiną 1799-1840 m., kol šias 
teritorijas sau užėmė Didžioji Britanija. 

3 kalpui (latv.) - samdiniui. 

* Pirmosios Nepriklausomybės metais Kaune veikė lenkų, rusų, vokiečių, 
žydų gimnazijos. 

5 universum (lot.) - viską; pasaulį. 


ANTANAS SMETONA - DIDIS RAŠTO ŽMOGUS. Publikuota: Saulutė. — 
1931. - Nr. 17-18. - P. 259-263. Parašas: Kan. J. Tumas. 

"kol pateko Tautos vadu - turimas omenyje antras A. Smetonos preziden- 
tavimas, prasidėjęs po 1926 m. valstybės perversmo. 

2 „Lietuvos ūkininkas“ - savaitraštis, leistas 1905-1915 ir 1918 m. Vilniuje ir 
1919-1940 m. Kaune; A. Smetona jo redaktorium buvo 1905-1906 m. 

3 „Pažanga“ - knygų ir laikraščių leidimo bei platinimo akcinė bendrovė; 
veikė 1928-1940 m. Kaune, leido LA, žurnalus „Vairas“, „Jaunoji karta“ ir kt. 

t Minimos Antano Smetonos raštų knygos, išleistos 1930 m. 

5 „Jaunosios Antano Smetonos dienos“ - Vaižganto apybraiža, išleista 1931 m.; 
jos tekstą žr. šio tomo p. 296-323. 

* „Prašykite, ir bus jums duota, ieškokite, ir rasite“ - N. Testamentas, 
Mt 7,7. 

"Mintaujos gimnazijoje Antanas Smetona mokėsi 1893-1896 m. 

8 Jonas Balvočius-Gerutis (1842-1915) - prozininkas, vertėjas, mokslo popu- 
liarintojas, kunigavo Kėdainiuose, Dusetose, Ėriškiuose, Uliūnuose. 

? Petrapilio universitete A. Smetona studijavo 1898-1902 m. 

1 Slapta lietuvių moksleivių „Kūdikio“ draugija Mintaujoje veikė 1894-1897 m. 

u „Vilniaus žinios“ - pirmasis dienraštis lietuvių kalba, leistas Vilniuje 1904- 
1909 m., 1906-1907 m. redaguotas Vaižganto; „Viltis“ - laikraštis, įsteigtas Vaiž- 
ganto su A. Smetona ir leistas Vilniuje 1907-1915 m.; „Vairas“ - tautinės krypties 
žurnalas, ėjęs Vilniuje 1914-1915 m. ir Kaune 1923-1924 bei 1929-1940 m., iki 
1924 m. redaguotas A. Smetonos; „Lietuvos aidas“ ėjo Vilniuje 1917-1918 m. 
redaguojamas A. Smetonos, leidimas atnaujintas 1929 m. Kaune. 

2 ruošė mokslo vadovėlius - žr. apybr. „Jaunosios Antano Smetonos die- 
nos“ 62 paaiškinimą. 

8 Lietuvos Valstybės Tarybos pirmininku A. Smetona buvo 1917-1919 m. 


DR. J. RALIO PAMINKLĄ PASTAČIUS. Publikuota: LA. - 1931. - Spal. 3. - 
Nr. 223. Parašas: Komiteto vardu jo Pirmininkas: Dr. J. Tumas. 

"be paskelbtų „Lietuvos Aide“ 1930 m. spalių mėn. 4 d. Nr. 226 
aukų - minimame LA numeryje išspausdintas „Homero vertėjo dr. Jeronimo 
Ralio paminklui Jonavoje statyti aukų sąrašas“. Jame dvi dešimtys individualių 
aukotojų (prezidentas A. Smetona, jo žmona, M. Yčas, J. Šliūpas, Vaižgantas ir 
kt., davę po 100-50 litų) ir šimtas keli kolektyviniai aukotojai (visų tipų mo- 
kyklos), surinkę po keletą, keliolika, kelias dešimtis, kartais daugiau kaip po 
šimtą litų. Iš viso suaukota 5494,79 Lt. 

2 Hanusavičius - Julius Anusavičius (1858-1934), gydytojas, visuomenės 
veikėjas, publicistas; Vladas Stašinskis (1874-1944) — valstybės ir visuomenės 
veikėjas, 1918 m. vidaus reikalų, 1938 m. teisingumo ministras, 1930-1938 m. 
Lietuvos banko valdytojas; Brundza — greičiausiai tai Juozas Brundza (1870- 
1946), ilgametis Prienų gydytojas ir Birštono kurorto administratorius; Vaižgantas 
ji mini str. „Birštono gydomoji vieta“ (Žr. šių Raštų 11 t., p. 286-297). Benediktas 
Ralys - vienas iš trijų J. Ralio brolių, ūkininkavo tėviškėje Antkapinyje (Kelmės 
raj.), mirė sulaukęs apie 90 m. amžiaus; Jonas Augūnas (Augevičius) - gydytojas. 

3 Konstantinas Šakenis (1881-1959) - inžinierius, pedagogas, 1927-1934 m. 
švietimo ministras, 1934-1940 m. valstybės kontrolierius; 1941-1956 m. kalintas 
sovietų lageryje. 

* Juozas Vokietaitis (1872-1931) - pedagogas, publicistas, visuomenės vei- 
kėjas, 1919-1931 m. Švietimo ministerijos pradinio mokslo departamento direk- 
torius, 1931 m. Kauno burmistras; žr. šiame tome spausdinamą str. „Juozas 
Vokietaitis - švietėjas“ (p. 292-296). 

5 Antanas Daniliauskas (1876-1942) ~ pedagogas, Kudirkos Naumiesčio 
gimnazijos, Marijampolės mokytojų seminarijos įkūrėjas, 1923-1928 ir 1934-1940 
m. Marijampolės Rygiškių Jono gimnazijos direktorius, 1941 m. ištremtas į Sibirą; 
Jonas Bočys (1871-po 1940) - mokytojas, 1924-1934 m. Švietimo ministerijos 
kanceliarijos viršininkas. 

* Petras Vaitiekūnas (1891-po 1940) - Jonavos klebonas nuo 1927 m. 


APSILANKYMAS PAS MŪSŲ GARBĖS NARĮ KAN. J. TUMĄ-VAIŽGAN- 
TA. Publikuota: JK. - 1931. ~ Spal. 15. - Nr. 19. - P. 2-3. 

1 Pirmojoje publikacijoje prieš interviu tekstą išspausdinta tokia įžanga: 

Nėra turbūt Lietuvoj nė vieno žmogaus, kuris nebūtų ką girdėjęs apie Vaižgantą. 
Tas žmogus - tiek vertingas lietuvių tautai, kad vargu begalima tai žodžiais išreikšti. 
Drąsiai Jį galime vadinti Puošniu Karžygiu kovoje dėl Lietuvos laisvės, teisės ir gerovės. 
To garbingo Ricieriaus - Vaižganto žodis ir šiandien dar svarus Lietuvos kultūroj ir 
pažangoj. Jo pradėta kova dar nepabaigta ir misija - dar neapvainikuota, nors jau kapa 
metų apšarmojo Jam galvą sidabro plaukais. Tas baltutėlis „jaunuolis“ tebegyvena dar 
ir šiandien Lietuvos jaunimo rūpesčiais ir siekimais. Jis myli tą jaunimą kaip žmogus, 
kaip patriotas, kaip kunigas. Ir jaunimas Jį myli kaip tikrą savo Tėvą. Juk ne veltui Jis 
yra ir kelių jaunimo organizacijų Garbės Narys. Jis yra ir mūsų — „Jaunosios Lietuvos“ 
S-gos Garbės Narys. Žinodama to garbaus Patrioto žodį esant malonų ir svarų, ir ryžosi 
„J. Kartos“ redakcija su Juo pasikalbėti. 

? „Jaunoji Lietuva“ - tautininkų jaunimo organizacija, veikusi 1927-1940 m. 

3 Vilniui vaduoti sąjunga - visuomeninė-politinė organizacija, veikusi Lietu- 
voje ir tarp užsienio lietuvių 1925-1938 m.; Lietuvos Šaulių sąjunga - sukarinta 
kariuomenės rėmimo ir pilietinio bei patriotinio visuomenės ugdymo organi- 
zacija, veikusi 1919-1940 m., atkurta 1989 m. 

* Pavasarininkai - lietuvių katalikų jaunimo sąjungos „Pavasaris“, veikusios 
1912-1940 m. daugiausia tarp kaimo jaunimo, nariai. 

5 „Jaunoji karta“ - „Jaunosios Lietuvos“ organizacijos žurnalas, leistas Kaune 
1928-1940 m. 

* Pirmojoje publikacijoje toliau redakcinis prierašas: Tuo ir baigė pasikalbėjimą 
mūsų mylimas Garbės Narys kan. J. Tumas-Vaižgantas. 


DĖL RAUDONĖS PILIES. Publikuota: LA. - 1931. - Spal. 28. - Nr. 245. 
Parašas: Dr. J. Tumas. 


A. SMETONOS 25 M. RAŠYMO SUKAKTUVĖMS. Publikuota: Vairas. - 
1931. - Nr. 10. - P. 160-169 (pavadinimu „Viltininko Tumo Vilniaus atminimai“, 
paantrašte „A. Smetonos 25 m. rašymo sukaktuvėms“). Rubrikoje „Atminimai“. 
Parašas: Dr. J. Tumas. Pakartota: VR-19. - P. 99-112 (pavadinimu „A. Smetonos 
25 m. rašymo sukaktuvėms“, paantrašte „Viltininko Tumo Vilniaus atminimai“; 
po tekstu: Vairas, 1931 m. 10 nr.). 

1 „Jaunosios Antano Smetonos dienos“ - žr. str. „Antanas Smetona - didis 
rašto žmogus“ 5 paaiškinimą. 

? Jurgis Alekna (1873-1952) - visuomenės veikėjas, spaudos bendradarbis, 
gydytojas Vilniuje, Rusijoje, Ukmergėje, Rozalime, Kaune. 

3 Tautininkai demokratai (ND) - lenkų nacionalistinė partija (Narodowa 
demokracja, endekai). 

* kresuose (lenk.) - pakraščiuose; turimos galvoje Lenkijos-Lietuvos vals- 
tybės iki 1795 m. lietuvių, baltarusių ir ukrainiečių gyvenamos teritorijos. 

5 „dvylika apaštalų“ - taip buvo vadinami pirmieji Vilniaus lietuvių vei- 
kėjai: Antanas (1856-1919), jonas (1872-1942) ir Petras (1851-1926) Vileišiai, 
Jonas Bortkevičius (1871-1908) ir jo žmona Felicija Povickaitė-Bortkevičienė 
(1873-1945), Donatas Malinauskas (1869-po 1941), Povilas Matulionis (1860- 
1932), Elijošius Nonevičius (1863-1931), Juozas Stankevičius (1866-1958), Jonas 
Jošmantas (1849-1906), Juozas Ambraziejus (Ambrozevičius, 1855-1915), And- 
rius Domaševičius (1865-1935). 

6 Povilas Gaidelionis (1870-1935) - pedagogas, spaudos ir visuomenės vei- 
kėjas, 1906-1907 m. „Lietuvos ūkininko“ redaktorius, vienas Vilniaus lietuvių 
gimnazijos steigėjų, jos mokytojas 1915-1931 m.; Svilas - plačiau kuo nors nepa- 
sireiškes asmuo. 

"Jurgis Šaulys - žr. str. „Dėl Pažaislio Dievo Motinos paveikslo“ 2 paaiškini- 
mą; Putramentas - žr. šio tomo str. „Vilties“ 25 m. sukaktuvėms“. Mykolas Bir- 
žiška (1882-1962) - literatūros ir kultūros istorikas, Vasario 16-osios akto signa- 
taras, 1922-1944 m. Kauno ir Vilniaus universitetų profesorius, 1940-1944 m. 
Vilniaus universiteto rektorius. 

S Juozapas Montvila (1850-1911) - visuomenės veikėjas, nuo 1885 m. Vilniaus 
Žemės banko direktorius, 1897 m. Vilniaus burmistras, daugelio mokyklų, drau- 
gijų steigėjas. 

? Jonas Jaks-Tyris (1877-1938) - visuomenės ir politikos veikėjas, vienas 
lietuvių socialdemokratų partijos organizatorių, už lietuvišką veiklą 1906 m. 
ištremtas, į Lietuvą grįžo 1922 m. 

1 Višinskis, Paknys - plačiau nepasireiškę asmenys; Česlovas Landsbergis 
(?-po 1946) - verslininkas, publicistas, 1919-1921 m. Vilniaus lietuvių prekybos 
ir pramonės banko vadovas, 1922 m. lenkų ištremtas į Lietuvą, čia vienas Lietu- 
vos jūrininkų sąjungos steigėjų; Juozas Landsbergis (nuo 1939 Žemgaila, 1886- 
1943) - Česlovo Landsbergio brolis, pulkininkas, tarnavo kariuomenės teisme, 
Lietuvos banke, Finansų ministerijoje. 

11 Gabrielius Landsbergis - žr. str. „Tradicija. Du draugu“ 5 paaiškinimą; 
Mečislovas Dovoina-Silvestravičius (Davainis-Silvestraitis, 1849-1919) - poetas, 
publicistas, kultūros veikėjas; Mykolas Sleževičius (1882-1939) — advokatas, 
1918-1919 ir 1926 m. Ministrų kabineto pirmininkas. 

Juozas Tūbelis — žr. str. „K. Blaivybės draugija“ 3 paaiškinimą; Juozas 
Kubilius - žr. šio tomo str. „Juozas Kubilius“; Kazimieras Žalys - inžinierius, 
bendradarbiavo „Viltyje“, daug rašė ūkio ir ekonomikos klausimais; Jonas Jab- 
lonskis - kalbininkas, 1904-1905 m. gyveno Vilniuje, dirbo „Vilniaus žinių“, 
„Lietuvos ūkininko“ redakcijose. 

183 Kazys Grinius (1866-1950) - publicistas, politikas, 1920-1922 m. Lietuvos 
ministras pirmininkas, 1926 m. - prezidentas; Liudas Ciplijauskas (1878-1944) — 
teisininkas, lietuviškų vakarų organizatorius, 1918-1919 m. Marijampolės apskri- 
ties viršininkas, 1928-1933 m. Valstybės tarybos narys, 1934-1940 m. Vyriausiojo 
tribunolo pirmininkas. 

4 Liudas Gira, Pranas Klimaitis, Jonas Kriaučiūnas - žr. str. „Vilniaus žinių“ 
25 m. sukakties paminėjimas“ 2 paaiškinimą; Puidai - Kazys Puida ir jo žmona 
Ona Pleirytė-Vaidilutė - žr. to pat str. 2 ir 4 paaiškinimus. 

15 Petras Vileišis - žr. str. „Vilniaus žinių 25 m. sukakties paminėjimas“ 5 pa- 
aiškinimą; Jonas Kymantas, Česlovas Pancerzynskis - žr. str. „Tradicija. Du draugu“ 
5 paaiškinimą; Juozas Brazaitis (1850-1926) - gydytojas, literatas, tautosakos rinkėjas. 

6 Trudovikai (Darbiečiai) - 1906-1917 m. veikusi kairiosios pakraipos partija; 
Rusijos Dūmose jos frakcijai yra priklausę 6 lietuvių atstovai. 

1 Andrius Bulota (1872-1941) - advokatas, visuomenės veikėjas, Rusijos II ir 
III Dūmų, Steigiamojo susirinkimo narys. 

buvo kunigų seminarijos auklėtinis - žr. str. „Juozas Kubilius“ 2 paaiš- 
kinimą. 

5 Kalbama, matyt, apie „Vilties“ leidimą iki 1913 m., iki viltininkų skilimo, 
kai iš laikraščio redaktorių pasitraukė A. Smetona (žr. šio tomo str. „Juozas 
Kubilius“ 14 paaiškinimą). 

2 „Vilniaus Žinios“, išvirtusios į „Lietuvos Žinias“ — „Lietuvos ži- 
nios“ pradėjo eiti užsidarius „Vilniaus žinioms“, buvo leidžiamos 1909-1915 m. 
Vilniuje kaip Lietuvos demokratų partijos ir 1922-1940 m. Kaune kaip Lietuvos 
valstiečių liaudininkų sąjungos organas. 

2! Jonas Šiabas ~- „Vilniaus žinių“ redakcijos buhalteris, nuo XIX a. pab. 
lietuvių kultūrinės veiklos dalyvis, bendravo su G. Landsbergiu, P. Višinskiu. 

2 Jadvyga Chodakauskaitė-Tūbelienė (1892-1988) - visuomenės veikėja, 
publicistė, Juozo Tūbelio žmona; atkūrus Lietuvos nepriklausomybę organizavo 
Lietuvių informacijos centrus Berne, Paryžiuje, moterų organizacijų veikėja. 

3 „dworek'e“ denk.) - kiemelyje. 

*mechaninėj „Vilijos“ dirbtuvėje- žr. str. „Vilniaus žinių“ 25 m. sukak- 
ties paminėjimas“ 6 paaiškinimą. 

25 Petras Neris - vienas iš Petro Vileišio slapyvardžių. 

26 Andrius Domaševičius tremtyje Sibire buvo 1900-1904 m. 

7 Lietuvos soc. dem. - Lietuvių soc. dem. - Lietuvos socialdemokratų 
partija, 1902-1905 m. vadinusis Lietuvių socialdemokratų partija. 

28 Erfurto programa - Vokietijos socialdemokratų partijos programa, priimta 
1891 m. Erfurto suvažiavime. 

2 Vladas Sirutavičius (1877-1967) - inžinierius, pramonininkas, vienas Lietu- 
vos socialdemokratų veikėjų, šios partijos atstovas Steigiamajame seime. 

2 Vokin-Reich — Vokietijos imperija. 

31 Staatų (vok.) - valstybių, kunigaikštysčių. 

32 Provinzų (Ostpreussen, Westpreussen) (vok.) - provincijų (Rytų Prū- 
sija, Vakarų Prūsija). 

3 verbis magistrorum (lot.) - mokytojų žodžiais. 

% vilkmergiškiai - ukmergiškiai; iki I pasaulinio karo Ukmergė oficialiai 
vadinta Vilkmerge. 

35 Marija Piaseckaitė-Šlapelienė (1880-1977) - knygų leidėja, Vilniaus lietuvių 
kultūros veikėja. 

3 Vilniaus Hinterlande - Vilniaus krašte; Hinterland (vok.) - užnugaris. 

3 Mykolas Prėszyūskis (Prušinskis) - dvarininkas, priklausė Minske gyve- 
nusių lietuvių draugijai, jos kultūrinėje veiklos dalyvis; Elena Ceprinskaitė 
(1885-po 1917) - Vilniaus krašto rašytoja; rašė lenkiškai, gudiškai, nuo 1910 m. 
ir lietuviškai, kūrybos paskelbė „Rygos garse“. 

38 Juozas Bagdonas (1866-1956) - gydytojas, varpininkas, 1922-1935 m. Kau- 
no universiteto profesorius. 

9 Hum, čerń, plebs (lenk., rus., lot.) - prasčiokai, tamsuomenė. 

* Petras Ruseckas (1883-1945) - spaudos darbuotojas, rašytojas, kultūros 
istorikas, vienas Lietuvos valstiečių sąjungos kūrėjų, jos atstovas Steigiamajame 
seime. 

* „Lietuvos ūkininkas“ - žr. str. „Antanas Smetona - didis rašto žmogus“ 2 
paaiškinimą. 

4 Jonas Biliūnas (1879-1907) - rašytojas, publicistas; nuo 1901 m. buvo 
įsitraukęs į socialdemokratų veiklą, į gyvenimo pabaigą iš jos pasitraukė. 

3 Morkūnas - greičiausiai minimas Pranas Markūnas (1873-1964), statybos 
inžinierius, 1923-1939 m. Kauno universiteto dėstytojas; Domininkas Bukontas 
(Bukantas, 1873-1919) - gydytojas, antropologas, publicistas; Juozas Jarašius 
(1873-1940) - gydytojas, spaudos bendradarbis, varpininkas; Jonas Staugaitis 
(1868-1952) - gydytojas, varpininkas, valstiečių liaudininkų atstovas Lietuvos 
seimuose, II ir III Seimų pirmininkas. 

* Jonas Basanavičius iš Bulgarijos į Vilnių grįžo 1905 m. 

5 „Wielmožny Pan“ (lenk.) - kilmingas ponas. 

* Rūmus Antakalnyje Petras Vileišis pasistatė XX a. pradžioje; iki II pasau- 
linio karo juose buvo įsikūrusi Lietuvių mokslo draugija, o nuo 1941 m. iki šiol 
veikia mokslinių tyrimų lituanistikos institutai. 

* Minima Vilniaus šv. Petro ir Povilo bažnyčia, statyta LDK didiko Mykolo 
Kazimiero Paco. 

* Ja ~ car (rus.) - aš - caras. 

2i bendrą darbo vežimą kinkė vėžį ir gulbę- užuomina į rusų rašytojo 
Ivano Krylovo pasakėčią „Gulbė, vėžys ir lydeka“. 

50 Petras Vileišis turėjo 6 vaikus - tris sūnus ir tris dukteris. Iš sūnų vardą 
lietuvių kultūroje tepaliko Vytautas (žr. str. „Vilniaus žinių 25 m. sukaktuvėms 
paminėti“ 2 paaiškinimą). Petras mirė vaikystėje, 12 metų. Jonas notaravo Kaune, 
nacių buvo išvežtas darbams į Vokietiją, po karo atsidūrė Lenkijoje, kur 1946 m. 
mirė. Visos dukterys ištekėjusios nutraukė ryšius su Lietuva; Elena ir Marija 
žuvo per 1944 m. Varšuvos sukilimą, Kazimiera gyveno Paryžiuje, ten 1977 m. 
žuvo autokatastrofoje. 

5 „visšeje obščestvo“ (rus.) - aukštuomenė. 

32 „Times“ - įtakingas pasaulyje Didžiosios Britanijos dienraštis, leidžiamas 
nuo 1785 m. 

5 Antanas Viskantas (1877-1940) - istorikas, visuomenės veikėjas, ilgą laiką 
kunigavo Vilniuje; Juozapas Kukta - žr. str. „Daugų bažnyčia“ 2 paaiškinimą; 
Petras Kraujalis (1882-1933) - visuomenės veikėjas, publicistas, Vilniaus kunigų 
seminarijos profesorius, nuo 1922 m. vadovavo Vilniaus krašto lietuvių švietimo 
draugijai „Rytas“; Vladas Mironas - žr. str. „Juozas Kubilius“ 9 paaiškinimą; 
Alfonsas Petrulis (1873-1928) - Vasario 16-osios akto signataras, kovotojas dėl 
lietuvių kalbos teisių Vilnijos bažnyčiose, mokyklų ir įvairių draugijų steigėjas, 
publicistas, kunigavo Pivašiūnuose, Paparčiuose, Musninkuose; Stasys Šlamas 
(1866-po 1940) - kovotojas prieš Vilniaus krašto lenkinimą, kunigavo Onuškyje, 
Žiežmariuose, Čiobiškyje, Inturkėje; Kazimieras Ribikauskas (1875-po 1940) - 
Vilniaus krašto lietuvių veikėjas, klebonavo Merkinėje, Čiobiškyje. 

5 Fiziškai neapgynė - kalbama apie 1911 m. pradžioje lenkiškos Vilniaus 
vyskupijos vyresnybės įvykdytą Vaižganto išvarymą iš Vilniaus. 

5 Vilniaus vyskupas lietuviams neduoda niekieno nevartojamos baž- 
nytėlės - Vilniaus lietuviai 1897 m. vyskupui Zvierovičiui padavė prašymą 
atiduoti jiems šv. Mikalojaus bažnyčią, buvo delsiama, leidimas ja naudotis 
gautas tik 1901 m. 

56 Eduardas Roppas - žr. str. „Kada buvo rehabilituotos lotyniškos raidės“ 6 
paaiškinimą. 

"7 „pokušenije s negodnymi sredstvami" (rus.) - pasikėsinimas netiku- 
siomis priemonėmis. 

58 Mečislovas Leonardas Paliulionis - žr. str. „Kada buvo rehabilituotos 
lotyniškos raidės“ 5 paaiškinimą; Gasparas Cirtautas - žr. str. „Kunigų vargai 
draudžiamuoju laiku“ 84 paaiškinimą; Pranciškus Karevičius — žr. str. „Šv. 
Kazimieras karalaitis“ 40 paaiškinimą. 

5 Pirmojoje publikacijoje toje pat rubrikoje toliau dedami, matyt, Vaižganto 
parengti Laukuvos provizoriaus Kajetono Struopaus, kuliškio, atsiminimai iš 
mokslo kartu su A. Smetona Palangos progimnazijoje metų („Kajelio Palangos 
atminimai“). 


VYTAUTO DIDŽIOJO MUZIEJUS KAUNE. Publikuota: LA. - 1931. - Lapkr. 
18. - Nr. 263. Parašas: V. D. C. Kom. vicepirmininkas: Dr. J. Tumas; lapkr. 23. - Nr. 
267. Parašas: V. D. C. K. Vicepirmininkas - Dr. J. Tumas; lapkr. 26. - Nr. 270. 
Parašas: V. D. C. K. vicepirmininkas - Dr. J. Tumas. 

1 Vytauto Didžiojo muziejaus pastatas Kaune baigtas statyti 1936 m. 

2 Švietimo ministeris tuo metu buvo Konstantinas Šakenis; žr. str. „Dr. J. Ralio 
paminklą pastačius“ 3 paaiškinimą. 


KADA P. A. SMETONA ILSISI. Publikuota: LA. - 1931. - Lapkr. 28. - Nr. 
272. Parašas: Dr. J. Tumas. 

1 Tiažela ty, šapka Monomacha!.. (rus.) - sunki tu, Monomacho kepure; 
Monomacho kepurė - XII a. - 1724 m. Rusijos valdovų karūna, kurios pava- 

dinimas kilo iš legendos apie Kijevo kunigaikščiui Vladimirui Monomachui 
Bizantijos imperatoriaus atsiųstas regalijas. 

2 Jonas Siabas, Povilas Gaidelionis, Jadvyga Chodakauskaitė-Tūbelienė, Fe- 
licija Bortkevičienė - žr. str. „A. Smetonos 25 m. rašymo sukaktuvėms“ 21, 6, 22, 
5 paaiškinimus. 

3 Marija Smetonaitė-Valušienė (apie 1905-po 1990) - pirmagimė Smetonų 
duktė; jos vyras pulkininkas Aloyzas Valušis (1901-po 1990), 1926-1927 m. 
prezidento adjutantas. 

* Jonas Vabalas-Gudaitis - žr. str. „Pažinkime save“ 2 paaiškinimą. 


A. A. KUN. DZIDARAS GUDAVIČIUS-VALYS. Publikuota: NR. - 1931. - 
Gruod. 13. - Nr. 50. - P. 1193. Parašas: Kun. J. Tumas, Kaunas. 

! cirkulo (lot.) - parapijos. 

2? Su Kauno daktaru - turimas galvoje Pranas Gudavičius-Gudas (1876- 
1956), gydytojas, visuomenės veikėjas, 1935-1941 m. Kauno universiteto profe- 
sorius, 1934-1941 m. Lietuvos gydytojų sąjungos pirmininkas. 

3 Antanas Lenkevičius (1843-1907) - Svėdasų klebonas nuo 1899 m. iki 
mirties, prieš tai vikaravo Kuršėnuose, Šaukėnuose, klebonavo Plungėje; išsau- 
gojo ir perdavė Vaižgantui A. Klemento poezijos rankraščius. 

* Nekrologinį Vaižganto str. „Antanas Lenkevičius“ žr. šių Raštų 7 t., p. 184- 
185. 

Šin partibus infidelium (lot.) - netikinčių kraštuose. 

5 Jonas Staševičius (1871-po 1940) - kanauninkas, ilgametis Šaukėnų klebo- 
nas ir Kuršėnų dekanas. 

7 Severija Mėginienė (mir. 1910 m.) ~ Vaižganto sesuo, jauniausioji iš trijų jo 
seserų; buvo nutekėjusi į gimtiesiems Maleišiams gretimus Kunigiškius. 

8 Bronė Klimienė (1892-1957) - Vaižganto sesers Severijos Mėgienės duktė, 
diplomato Petro Klimo (1891-1969) žmona, nuo III dešimtmečio pradžios gyveno 
Prancūzijoje; Barbora Lesauskienė (1896-1975) - irgi Vaižganto sesers Severijos 
duktė, pulkininko Prano Lesauskio (1900-1942), žuvusio sovietų lageryje, žmo- 
na, mokytojavo, dirbo įstaigose Kaune. 


SVEIKI SULAUKĘ NAUJŲ GADYNIŲ! Publikuota: JK. ~ 1931. - 
Gruod. 15. - Nr. 23. - P. 4-6. Parašas: Kun. J. Tumas. 

1 Šv. Jonas Auksaburnis (apie 344—407) - Bažnyčios mokytojas; lietuviškai 
(rusų rašmenimis) 1887 m. buvo išleista jo liturgija. 

2 Šv, Tomas - N. Testamento personažas, Jėzaus Kristaus mokinys, vienas iš 
12 apaštalų; apie jo abejonę savo nukryžiuoto mokytojo prisikėlimu žr. Evan- 
geliją pagal Joną, 20, 24-29. 

3 Kalbama apie Pranciškaus Karovičiaus (žr. str. „Šv. Kazimieras karalaitis“ 
40 paaišk.) turėtą reiklaus ir objektyvaus tiesos siekiančio teologo opiniją, kurią 
jis buvo susidaręs profesoriaudamas Petrapilio dvasinėje akademijoje ir vado- 
vaudamas Žemaičių vyskupijai. Apie tai žr. A. Jakšto str. „Arkivyskupui Pr. 
Karevičiui 70 metų sulaukus“ („Tiesos kelias“, 1931, Nr. 12, p. 689-693). 

* Levo Tolstojaus apysakoje „Smert Ivana Iljiča 
1886) vaizduojamas mirštantį žmogų ištinkantis sielos praregėjimas. 

5 zero (lot.) - nulis, niekas. 

é Pagal 1928 m. konstituciją 1931 m. gruodžio 11 d. Antanas Smetona buvo 
perrinktas prezidentu. 


(„Ivano Iljičiaus mirtis“, 1884- 


JUOZAS VOKIETAITIS - ŠVIETĖJAS. Publikuota: LA. - 1931. - Gruod. 29. - 
Nr. 295. Parašas: Kan. J. Tumas. Pakartota: VR-19. - P. 173-178 (po tekstu: L. A. 
1931 m. 295 nr.). 

"mažoji revoliucija - 1905 m. revoliucija. 

2 „Saulės“ draugija - 1905 m. įkurta ir iki 1940 m. sovietų okupacijos veikusi 
švietimo draugija. Steigė ir išlaikė pradžios mokyklas ir gimnazijas, organizavo 
mokytojų kursus. Centras buvo Kaune, čia 1913 m. pasistatė „Saulės“ rūmus. 

3 Mečislovas Leonardas Paliulionis — žr. str. „Kada buvo rehabilituotos loty- 
niškos raidės“ 5 paaiškinimą. 

4 Mussolinis (Benito Mussolini, 1883-1945) - italų politinis veikėjas, 1922- 
1943 m. fašistinės Italijos diktatorius. 


JAUNOSIOS ANTANO SMETONOS DIENOS. Publikuota: Vaižgantas. Jau- 
nosios Antano Smetonos dienos. Žemės Ūkio Akademijos Lietuvių Studentų 
Tautininkų „Jaunosios Lietuvos“ 2 leidinys. Kaunas. „Spindulio“ b-vės spaus- 
tuvė. 1931, 31 psl. 

1 Minimas P. Avižonio straipsnis „Petro Kriaušaičio „Lietuviškos kalbos 
gramatikos“ istorija“; „Mokykla ir gyvenimas“ — mėnesinis pedagoginis žur- 
nalas, ėjęs 1920 m. Šiauliuose, 1921-1941 m. Kaune. 

2 vengė spaudai... Valančiaus raštus - A. Smetona „Tėvynės sargo“ 
iniciatyva rengė naują kai kurių M. Valančiaus raštų leidimą; greičiausiai tai 
buvo 1902 m. išėjusios „Paaugusių žmonių knygelė“ ir „Palangos Juzė“. 

3 Susivienijimas lietuvių Amerikoj - JAV lietuvių savišalpos organizacija, 
įkurta 1886 m.; be šalpos, rūpinosi švietimo, kultūros reikalais. 

*aš esu nupasakojęs „Vairo“ 1930. 6 (9) nr. 235-9. psl. ~ nurodomas 
recenzinis Vaižganto straipsnis apie A. Smetonos publicistikos rinkinį „Vienybės 
gairėmis“ (1930). 

5 P. Avižonio „Lietuviška gramatikėlė“ hektografu buvo išspausdinta 
1899 m. 

6 Vladas Sirutavičius - žr. str. „A. Smetonos 25 m. rašymo sukaktuvėms“ 29 
paaiškinimą; Variakojis - kuo nors plačiau nepasireiškęs asmuo. 

7? Rudaminos, Radvilos, Brunovai, Montvilai - bajorų giminės, turėjusios 
dvarus Panevėžio, Ukmergės, Kėdainių kraštuose. 

5 Mackeučius - kunigas Antanas Mackevičius (1828-1863) - vienas 1863 m. 
sukilimo Lietuvoje vadų. 

? Nikolajus Ganeckis (1815-1904) - rusų generolas, 1863 m. malšinęs sukilimą 
Ukmergės, Panevėžio, Kauno, Marijampolės apskrityse, nuo 1886 m. Vilniaus 
karo apygardos kariuomenės vadas. 

w „Švedai“ - mokiniai, privačiai išeidinėję keturių gimnazijos klasių kursą ir 
eksternu laikę egzaminus. 

1 Adomas Smetona (1901-1942) - dailininkas, dėstė Kauno meno mokykloje, 
1938-1940 m. Lietuvos dailininkų sąjungos pirmininkas, mirė sovietų tremtyje. 

2 „Dėdė Ambrazaitis“ - Jonas Ambrozaitis (1856-1916) - žr. str. „Tradicija. 
Du draugu“ 6 paaiškinimą. 

5 Pranciškus Turauskas (1876-1919) — publicistas, spaudos bendradarbis, 
kunigavo Kaune, Mažeikiuose, Utenoje; Antanas Vytuvis (1873-po 1940) - kle- 
bonas Paežeryje, nuo 1919 m. Kelmėje; Juozas Jasas (1872-1935) - spaudos bend- 
radarbis, kunigavo Subačiuje, Viešintose, Tauragnuose, Šėtoje, nuo 1919 Lapių 
klebonas. į 

14 Marcijonas Jurgaitis — žr. str. „Kunigų vargai draudžiamuoju laiku“ 35 
paaiškinimą; Juozas Viksva (1861-1920) - knygnešių organizatorius, spaudos 
bendradarbis, kapelionavo Liepojos ir Palangos mokyklose, kunigavo Šatei- 
kiuose. 

5 „Apžvalgų“ - turima galvoje 1889-1896 m. ėjusi „Žemaičių ir Lietuvos 
apžvalga“. 

16 Adomas Garasimavičius (Harasimavičius, 1873-po 1940) - nuo 1909 m. 
Šiluvos altaristas, nuo 1936 m. kunigas Kretingos pranciškonų vienuolyne; va- 
dindamas jį ir Rašimu, Vaižgantas, matyt, supainiojo su kitu kunigu — Vaclovu 
Gerasimavičium (1906-1960), Telšių kunigų seminarijos profesoriumi, kuris 
pavardę buvo pasikeitęs į Rašimą. 

17 Jonas Balvočius-Gerutis - žr. str. „Antanas Smetona - didis rašto žmogus" 
8 paaiškinimą. 

18 Juozapas Marma (1837-po 1913) - nuo 1880 m. Griškabūdžio klebonas; 
Jonas Vizgirda - iš tikrųjų Vincentas Vizgirda (1874-1966) - pedagogas, visuo- 
menės veikėjas, vienas Marijampolės ir Šakių „Žiburio“ gimnazijų, Vilkaviškio 
kunigų seminarijos steigėjų, 1947-1949 m. Vilkaviškio vyskupijos valdytojas, 
1949-1954 m. buvo ištremtas į Sibirą. 

* „Kūdikio“ draugija - žr. str. „Antanas Smetona - didis rašto žmogus“ 10 
paaiškinimą. 

2 Povilas Gaidelionis - žr. str. „A. Smetonos 25 m. rašymo sukaktuvėms“ 6 
paaiškinimą; Juozas Skripkus (1870-1937) - inžinierius, 1901-1906 m. Petro 
Vileišio mechanikos dirbtuvės direktorius, Nepriklausomoje Lietuvoje dirbo 
Susisiekimo ministerijoje; Konstantinas Jašinskas (1875-1958) - ilgametis Vilka- 
viškio apskrities veterinarijos gydytojas, spaudos bendradarbis; Juozas Maciūnas 
(1874-1946) - gydytojas, literatūros tyrinėtojo Vinco Maciūno tėvas, gydytojavo 
įvairiose Lietuvos vietose, ilgiausiai Linkuvoje, 1930-1938 m. Sveikatos departa- 
mento direktorius. 

2 Jurgis Šlapelis - žr. str. „Vilniaus žinių“ 25 m. sukakties paminėjimas“ 9 
paaiškinimą; Povilas Jakubėnas (1871-1953) - visuomenės veikėjas, publicistas, 
leidėjas, Lietuvos evangelikų-reformatų generalinis superintendentas, Kauno 
universiteto evangeliškosios teologijos profesorius; Kazimieras Jokantas - žr. str. 
„Mintaujos istorija“ 1 paaiškinimą. 

2 Antanas Kriščiukaitis (1864-1933) — teisininkas, Kauno universiteto pro- 
fesorius, rašytojas; Motiejus Čepas (1866-1962) - teisininkas, varpininkas, nuo 
1923 m. Vyriausiojo tribunolo teisėjas, jo vicepirmininkas 1929-1938 m. 

3 Šleicherio lentelėmis - pagal Augusto Schleicherio gramatikos (žr. str. „Rai- 
džių grąžinimo 25 m. sukaktuvėms“ 46 paaiškinimą) linksniavimo pavyzdžius. 

4 „Htadko ktamaleš“ (lenk.) - sklandžiai melavai. 

5 „Šviesos kelių 1930 m. 2 nr. - minimas straipsnis „Mintaujos istorija“. 

* Jurgis Tilvytis — žr. str. „A.f a. prelatas Teodoras Brazys-Frey“ 10 paaiš- 
kinimą; NR išspausdintas jo laiškas Vaižgantui, pavadinimu „Mintaujos istoriją“, 
ir straipsnis „Iš nepertolimos praeities (1896 m.)“. 

7 Pranas Vaiciuška (Vaičiuška, 1876-1939) - gydytojas, visuomenės veikėjas, 
1920 m. Lietuvos atstovas Estijoje, 1925-1927 m. Kauno universiteto dėstytojas. 

?8 Ivanas Delianovas (1818-1897) - Rusijos švietimo ministras 1882-1897 m., 
pasižymėjęs reakcingumu. 

2 Karlas Marksas (Marx, 1818-1883) - vokiečių filosofas ir sociologas, jo 
vardu pavadintos revoliucinės pasaulio pertvarkymo teorijos pagrindėjas; „Ka- 
pitalas“ - žymiausias jo veikalas. 

% sradonačalniko (rus.) - miesto viršininko; Rusijoje taip buvo vadinamas 
miesto policijos viršininkas. 

* Petro Vileišio buvo fabrikas - žr. str. „Vilniaus žinių“ 25 m. sukakties 
paminėjimas“ 6 paaiškinimą. 

32 Česlovas Sasnauskas (1867-1916) — kompozitorius, vargonininkas, diri- 
gentas, Petrapilyje gyveno 1894-1916 m., čia vadovavo lietuvių labdaros drau- 
gijos chorui. 

3 Liudas Vaineikis (1869-1938) - gydytojas, socialdemokratinių pažiūrų 
visuomenės veikėjas, kultūrininkas. 

* „grosistai“ (vok.) - žr. str. „Prekybos ir pramonės mokyklą atidarant“ 
7 paaiškinimą. 

3 Andrejus Vonsiackis (?-1910) - žandarų rotmistras, lietuvių tautinio atgi- 
mimo persekiotojas; Marijampolėje sudarė „Sietyno“ bylą, Liepojoje 1900 m. - 
Vaineikio bylą. 

3% Oekonomische Lehren (vok.) - Ekonominės doktrinos; Christentum 
und Sozialismus (vok.) - Krikščionybė ir socializmas. 

y Petro Nerio knygynėliui- Petro Nerio slapyvardžiu leistų šviečiamųjų 
knygelių serijai, kurioje 1876-1903 m. išėjo keliolika leidinių; Petras Neris - Petras 
Vileišis. 

3 Ograničitelnyje zakony po zemlevladeniju v Severo-Zapadnom 
kraje, Kak otbyvat voinskuju povinnost (rus) - Žemės nuosavybės teises 
ribojantys įstatymai Šiaurės vakarų krašte, Kaip atlikti karo prievolę; šios A. Sme- 
tonos išverstos brošiūros išleistos tokiais pavadinimais: „Kas ir kiek gali pirktis 
žemės Lietuvoj“ (1903) ir „Kam, kada ir kaip reikia atbūti karūmenė“ (1904); 
brošiūra Apie sodus iš tikrųjų vadinasi „Miškų, laukų, sodų, daržų eibės ir baus- 
mės už jas“ (1903). 

3 Antanas Vileišis (1856-1919) - gydytojas, Vilniaus lietuvių veikėjas, lietu- 

viškos spaudos bendradarbis; Jonas Vileišis - žr. str. „Vilniaus žinių“ 25 m. 
sukakties paminėjimas“ 2 paaiškinimą; Povilas Matulionis (1860-1932) - miški- 
ninkas, literatas, visuomenės veikėjas, 1924-1928 m. Lietuvos Žemės ūkio akade- 
mijos rektorius; Jonas Bortkevičius (1871-1908) - inžinierius, Vilniaus lietuvių 
veikėjas, lietuviškos spaudos bendradarbis; Felicija Bortkevičienė (1873-1945) - 
publicistė, leidėja, filantropė, 1922-1926 m. „Lietuvos žinių“ redaktorė; Elijas 
Nonevičius (1863-1931) - veterinarijos gydytojas, varpininkas, Vilniaus lietuvių 
veikėjas, 1923-1929 m. Kauno universiteto profesorius; Jonas Jašmantas (Još- 
mantas, 1849-1906) - lietuvių tautinio atgimimo veikėjas Vilniuje ir Petrapilyje; 
Emilija Jasmantaitė-Vileišienė (1861-1935) - Vilniaus lietuvių veikėja; Donatas 
Malinauskas (1869-po 1941) - agronomas, visuomenės veikėjas, diplomatas, 
Vasario 16-osios akto signataras. 

8 Liubauskio - minimas Matviejus Liubavskis (1860-1936) - rusų istorikas, 
tyrinėjęs LDK istoriją; Maskvos universiteto profesorius, 1911-1917 m. jo rek- 
torius, 1932 m. jam buvo suteiktas Kauno universiteto garbės daktaro vardas. 

* Juozapas Kukta - žr. str. „Daugų bažnyčia“ 2 paaiškinimą; Juozapas Amb- 
raziejus (Ambrozevičius) — žr. str. „Lotyniškas raides lietuviams sugrąžinus“ 
5 paaiškinimą. 

2 „ęlasnym“ (rus.) - su balso teise. 

8 Cenzui įsigyt - kandidatams į miesto valdybą galiojo turto cenzas - jie 
privalėjo turėti nekilnojamojo turto. 

“Ir gavo visą galą Pranciškonų mūrų - po 1863 m. sukilimo uždaryto 
Vilniaus pranciškonų vienuolyno patalpose lietuvių dviklasė mokykla veikė 
1907-1924 m. 

5 školy gramoty (rus.) - rašto mokyklos; taip carinėje Rusijoje vadintos 
dvimetės pradinės mokyklos. 

% Vilniaus Lietuvių Mokslo ir Dailės draugija - tai dvi draugijos — 
Lietuvių mokslo ir Lietuvių dailės; abi įkurtos 1907 m., pirmoji veikė iki 1940 m., 
antroji — iki I pasaulinio karo. 

7 „Lietuvos ūkininkas“ — žr. str. „Antanas Smetona ~- didis rašto žmogus“ 
2 paaiškinimą; „Ūkininkas“ - žr. str. „Tradicija. Du draugu“ 8 paaiškinimą. 

438 Kaz. Žalys - žr. str. „A. Smetonos 25 m. rašymo sukaktuvėms“ 12 pa- 
aiškinimą. 

# Jonas Vileišis - žr. str. „Vilniaus žinių“ 25 m. sukakties paminėjimas“ 2 
paaiškinimą; Kazys Grinius žr. str. „A. Smetonos 25 m. rašymo sukaktuvėms“ 
13 paaiškinimą; Felicija Bortkevičienė - žr. to pat str. 5 paaiškinimą; Petras 
Ruseckas - žr. to pat str. 40 paaiškinimą. 

kq Pr. Klimaitis... buvo paskelbęs- A. Smetoną socialistu - Pranas 
Klimaitis - žr. str. „Vilniaus žinių“ 25 m. sukakties paminėjimas“ 2 paaiškinimą; 
greičiausiai turėta galvoje 1931 m. „Židinyje“ (Nr. 1-2) paskelbtuose jo atsi- 
minimuose apie 1905 m. Vilniaus seimą („Didysis Vilniaus Seimas“) randamas 
teiginys, jog vykstant ginčui taip dešiniųjų ir kairiųjų Seimo dalyvių dėl kovos 
už Lietuvos autonomiją taktikos, A. Smetona įrodinėjęs, kad šalia kultūros darbo 
priimtina ir ginkluota kova, kuriai prioritetą teikė socialistai. 

51 Juozas Bagdonas - žr. str. „A. Smetonos 25 m. rašymo sukaktuvėms“ 38 pa- 
aiškinimą. 

32 Jurgis Šlapelis - žr. str. „Vilniaus žinių“ 25 m. sukakties paminėjimas“ 
9 paaiškinimą; J. Vaitiekūnas - žr. to pat str. 3 paaiškinimą. 

5 Jonas Kriaučiūnas (žr. str. „Vilniaus žinių“ 25 m. sukakties paminėjimas“ 
2 paaišk.), Jonas Jablonskis, Povilas Višinskis (žr. str. „Tradicija. Du draugu“ 7 
paaišk.) „Vilniaus žinių“ redakcijoje dirbo 1904-1905 m., du pastarieji trumpai - 
pirmasis iki 1905 m. kovo mėn., antrasis iki jų pradžios. 

** Juozas Kairiūkštis (1855-1937) - pedagogas, visuomenininkas; mokytojavo 
Vilniaus lietuvių gimnazijoje ir mokytojų seminarijoje, pastarąją lenkams už- 
darius persikėlė į Kauną. 

* Antanas Maliauskis - žr. str. „Juozas Kubilius“ 14 paaiškinimą. 

* Pranas Dovydaitis - žr. str. „Juozas Kubilius“ 14 paaiškinimą. 

* Fabijonas Kemėšis - žr. str. „Pirmas blaivaus jaunimo auklėjimo kong- 
resas“ 3 paaiškinimą. 

538 Juozapas Dabužis (Dabužinskis, Dobužinskas, 1878-1934) - kunigas, vi- 
suomenės veikėjas; iki karo kunigavo Dotnuvoje, Kaltinėnuose, Kaune, karo 
metais - Amerikoje, grįžęs - Mažeikiuose, Telšiuose, Pašvitinyje; 1913 m. dirbo 
„Vilties“ redakcijoje, 1919-1922 m. buvo Lietuvos delegatas prie taikos konfe- 
rencijos Paryžiuje. 

5 Martynas Yčas (1885-1941) - teisininkas, visuomenės veikėjas; Rusijos 
IV Dūmos narys, pirmųjų Lietuvos vyriausybių prekybos ir pramonės, fina- 
sų ministras, vėliau bankininkas; parūpino lėšų 1914 m. pradėtam leisti 
„Vairui“. 

€ Visos nurodytos A. Smetonos publicistikos knygos išleistos 1930 m. 

6l Ruthenische Rundschau (vok.) - turėjo būti Ukrainische Rundschau („Uk- 
rainiečių apžvalga“). Šiame prieš I pasaulinį karą Vienoje vokiečių kalba ėju- 
siame mėnesiniame žurnale (iki 1906 m. jis vadinosi „Ruthenische Revue“) 1909- 
1910 m. buvo išspausdinta keleta slapyvardžiu Lenas pasirašytų A. Smetonos 
straipsnių („Katalikų bažnyčia kaip lenkinimo įrankis“, „Mūsų sąjungininkai ~- 
ukrainiečiai“, „Lietuviškas elementas etnografinėje Lietuvoje“ ir kt.). 

€ Vaižganto minimi A. Smetonos rengti (versti, kompiliuoti) vadovėliai išėjo 
tokiais pavadinimais: „Elementarinės algebros vadovėlis“, 1 d. (1916); „Trumpas 
aritmetikos vadovėlis“ (viršelyje: „Aritmetikos teorijos vadovėlis“, 1916); „Geo- 
grafijos pradžia“ (1915). 


ATSISVEIKINANT SU PIRMUOJU VALSTYBĖS PREZIDENTU. Publikuota: 
Tauta. - 1920. - Liep. 2. - Nr. 26. Parašas: J. Tumas. Pakartota: VR-4. ~ P. 225-226 
(po tekstu: Tauta, 26, 20 m. VII-2). 

Straipsnis turėjo patekti į šių Raštų 11 tomą. Dėl neapsižiūrėjimo ten nepa- 
tekęs, jis šliejamas prie 13 tome dedamų A. Smetonai skirtų Vaižganto darbų. 

1! Lietuvos Tarybos ir Valstybės Tarybos pirmininku A. Smetona buvo 1917- 
1919 m., pirmuoju prezidentu - 1919. IV. 4-1920. VI. 19. 

2 kitados kirto lenkui į veidą... - dirbdamas Vilniaus Žemės banke, 

A. Smetona susikirto su jo tarnautoju lenku Zajančkovskiu, o kai šis pasakė, jog, 
Smetona meluoja kaip ir visi lietuviai, jam, draugų raginamas, skėlė antausį. 
3dukart buvo pavaromas iš universiteto, sėdi kalėjime - žr. šio tomo 
apybraižą „Jaunosios Antano Smetonos dienos“. 
* Žr. str. „Antanas Smetona - didis rašto žmogus“ 11 paaiškinimą. 


LIETUVIŲ-ŠVEDŲ DRAUGIJA KVIEČIA SUSIRINKIMĄ. Publikuota: LA. - 
1932. - Saus. 5. - Nr. 3. Parašas: L.-Šv. dr. vardu: Dr. J. Tumas. 

1 Ignas jurkūnas-Šeinius (1889-1959) — rašytojas, diplomatas, visuomenės 
veikėjas, 1923-1927 m. Lietuvos atstovas Švedijoje; Irvis Gedainis - vienas jo 
slapyvardžių. 

2 Petras Kregždė (1894-1947) - agronomas, kooperacijos veikėjas, 1927-1940 
m. Žemės banko direktorius; Vladimiras Zubovas (1887-1959) - agronomas, 
vienas pažangaus ūkininkavimo Lietuvoje skatintojų; Antanas Smetona - Lie- 
tuvos prezidentas; Jonas Fledžinskis (1885-1965) - visuomenės veikėjas, 1928- 
1940 m. Žemės ūkio rūmų valdybos pirmininkas; Juozas Tonkūnas (1894-1968) - 
agronomas, 1924-1941 m. Žemės ūkio akademijos profesorius, 1928-1934 m. 
rektorius, 1934-1939 m. švietimo ministras; Petras Šalčius (1893-1958) - ekono- 
mistas, 1922-1940 m. Kauno, 1940-1950 m. Vilniaus universiteto profesorius; 
Jurgis Alekna - žr. str. „A. Smetonos 25 m. rašymo sukaktuvėms“ 2 paaiškinimą; 
Petras Leonas (1864-1938) - teisininkas, nuo 1922 m. Kauno universiteto pro- 
fesorius; Petras Janulaitis (1887-1966) — pramonininkas, vienas Lietūkio bend- 
rovės organizatorių, 1923-1930 m. jos vadovas, kurį laiką Lietuvių-švedų vie- 
nybės draugijos pirmininkas, nuo 1949 m. gyveno JAV; Petras Variakojis (1892 
?) - agronomas, visuomeninkas, publicistas, evangelikų-reformatų veikėjas; 
Liudas Mikšys (1888-1968) - inžinierius, verslininkas; Jonas Vileišis — Žr. str. 
„Vilniaus žinių“ 25 m. sukakties paminėjimas“ 2 paaiškinimą; Adomas Varnas 
(1879-1979) - dailininkas, visuomenės veikėjas; Petras Avižonis (1875-1939) — 
gydytojas, spaudos bendradarbis, nuo 1922 m. Kauno universiteto profesorius, 
1925-1926 m. rektorius; Juozas Tūbelis - žr. str. „K. Blaivybės draugija“ 3 paaiš- 
kinima; Peliksas Mikšys (1892-po 1944) - veterinarijos gydytojas, Steigiamojo ir 
III Seimo narys, 1944 m. sovietų ištremtas; Rapolas Skipitis (1887-1976) - advo- 
katas, visuomenės veikėjas, 1920-1922 m. vidaus reikalų ministras; Jurgis Baltru- 
šaitis — žr. str. „Kada buvo rehabilituotos lotyniškos raidės“ 11 paaiškinimą; 
Vladas Masiulis (1883-po 1941) - prekybininkas, 1920-1927 m. diplomatas Vo- 
kietijoje, 1941 m. ištremtas, mirė Sibire; Marija Ambraziejūtė-Kundrotienė (?- 
1933) - spaudos darbuotoja ir visuomenės veikėja, redagavo „Laisvąją Lietuvą“, 
„Lietuvos ūkį“; Vladas Mačys (1867-1936) - varpininkas, teisininkas; Martynas 
Yčas - žr. „Jaunosios Antano Smetonos dienos“ 59 paaiškinimą; Jurgis Krikš- 
čiūnas (1894-1947) — agronomas, kooperacijos veikėjas, 1926-1943 m. profeso- 
riavo Žemės ūkio akademijoje. 

3 Aleksandras Kutkauskas (Kutkus, 1889-1969) - dainininkas, 1922-1944 m. 
Kauno Valstybės teatro solistas, Kauno konservatorijos dėstytojas, nuo 1949 m. 
gyveno JAV. 

* Jurgis Savickis (1890-1952) - rašytojas, diplomatas, 1930-1937 m. Lietuvos 
pasiuntinys Švedijoje. 

> 1930-1932 m. Apuolės piliakalnio (Skuodo raj.) kasinėjimuose dalyvavo 
Latvijos ir Švedijos archeologai. 

é Jonas Yčas (1880-1931) - istorikas, pedagogas, nuo 1922 m. Kauno uni- 
versiteto profesorius. 


ATSAKYMAS Į „NAUJOSIOS ROMUVOS“ ANKETĄ „VISUOMENĖ APIE 
GELTONĄJĄ SPAUDĄ“. Publikuota: NR. - 1932. - Saus. 10. - Nr. 2. - P. 26. 
Parašas: Vaižgantas. 

"Lubokas (rus.) - pigus masinis leidinys liaudžiai. 


JONAS VILEIŠIS - JUBILIATAS. Publikuota: LA. ~- 1932. — Saus. 16. - Nr. 12. 
Parašas: Dr. J. Tumas. 

! Piotras Struvė (1870-1944) - Rusijos politinis veikėjas, ekonomistas, filo- 
sofas, legaliojo marksizmo teoretikas; Michail. - greičiausiai tai Nikolajus Michai- 
lovskis (1842-1904) - rusų revoliucionierių narodnikų teoretikas. 

tV, Kudirka... parodė jį pavyzdžiu kitiems - tai V. Kudirka padarė prie 
minimo kriptonimais J. B. pasirašyto J. Vileišio straipsnio „Varpe“ pridėdamas 
kriptonimu Rd. pasirašytą prierašą, kur pabrėžė straipsnyje pateiktų žinių svar- 
bumą ir kvietė jo autorių bei kitus „Varpo“ bendradarbius toliau rinkti tokias 
žinias, iš kurių būtų matyti ekonominė Lietuvos padėtis ir ateities perspektyvos. 

3 Lištas (Franz Liszt, 1851-1919) - vokiečių teisininkas, Gieseno, Marburgo, 
nuo 1899 m. Berlyno universitetų profesorius. 

* Tadas Vrublevskis (Wróblewski, 1858-1925) — advokatas, Vilniaus krašto 
visuomenės ir kultūros veikėjas, Vilniui palikęs turtingą biblioteką. 

5 „Laisvės bonų“ skleisti... - 1919 m. J. Vileišis vadovavo lietuvių misijai 
į Ameriką, kuri siekė išgauti iš JAV Lietuvos nepriklausomybės pripažinimą de 
jure ir platino paskolos lakštus Lietuvai finansiškai paremti. 


JAUNIMUI BEDIEVĖJANT. Publikuota: NR. - 1932. - Saus. 17. - Nr. 3. - 
P. 49-51. Parašas: Dr. J. Tumas. 

"krepostničestvo (rus.) - baudžiava. 

? prancūzų hugenotai- XVI-XVIII a. prancūzų protestantai kalvinistai, jų 
sąjūdžio konfrontacija su katalikais sukėlė vadinamus hugenotų karus; Uk- 
rainos zaporožėnai ir dvarininkai - Zaporožės, istorinės Ukrainos srities, 
kazokai ir bajorai, dalyvavę karuose su Turkija, Rusija, Lenkija; maurų valdy- 
tieji katalikai - minimi Ispanijos gyventojai, priešinęsi X-XII a. juos užkaria- 
vusiems maurais vadintiems arabams musulmonams. 

3gente lituanorum, natione polonorum (lot.) -kilme lietuvių, tautybe lenkų. 

* „poczciwi litwini“ (lenk.) - dori, sąžiningi lietuviai; „uparci žmujdzini“ 
(lenk.) ~ užsispyrę žemaičiai. 

5 Prévost (Antoine François Prévost D'Exiles, 1697-1763) — prancūzų rašy- 
tojas švietėjas. 

*Vilniškis (A. Sm.) - Antanas Smetona; Vilniškis - vienas iš jo slapyvardžių. 


KALBA, PASAKYTA PAŠVENTINANT CENTRINIUS PAŠTO RŪMUS. 
Publikuota: NR. - Saus. 17. - Nr. 3. - P. 67. Vaižganto kalba pateikta nepa- 
sirašytame reportaže „Nauji pašto rūmai“. 

! Feliksas Vizbaras (1880-apie 1970) - inžinierius, architektas. 


A. A. KAJETONAS SKLĖRIUS -SPALVININKAS. Publikuota: LA. - 1932. - 
Saus. 19. - Nr. 14. Parašas: Dr. J. Tumas. 

1 Kajetonas Sklėrius gimė 1876 m. liepos 27 d. 

? Feliksas Kapočius (1895-1971) - nuo 1920 m. Kauno katedros vikaras, nuo 
1927 m. Prisikėlimo bažnyčios klebonas ir statytojas; 1944 m. pasitraukė iš Lietu- 
vos, mirė Čikagoje. 

3 Dailėtyros literatūroje šis 1931 m. tapytas portretas vadinamas „Ponios St. 
portretu“. Su kokia nors realia asmenybe jis nesiejamas. 

‘filosofas, kurs ir mirdamas reikalavo, kad būtų šviesiau - greičiausiai 
tai vokiečių rašytojas Johannas Wolfgangas Goethe (1749-1832); legenda pasa- 
koja, kad paskutiniai jo prieš mirtį pasakyti žodžiai buvę: „Šviesos! Daugiau 
šviesos!“ (Licht! Mehr Licht!). 

5 Štiglico mokykla - mecento bankininko A. Štiglico įkurta 1879-1922 m. 
Peterburge veikusi techninio piešimo mokykla, rengusi taikomosios dailės mo- 
kyklų dėstytojus; K. Sklėrius 1903 m. baigė jos skulptūros skyrių. 

S Vincas Čepinskis (1871-1940) - fizikas, chemikas, Kauno universiteto pro- 
fesorius, 1923-1924 ir 1929-1933 m. rektorius, 1926 m. švietimo ministras. 


PABŪKIME SVEIKI! Publikuota: LA. - 1932. - Saus. 23. - Nr. 18. Parašas: 
L. K. Blaivybės Dr. vardu: Dr. J. Tumas, vicepirmininkas. 

1L. K. Blaivybės draugija - žr. str. „Pirmas blaivaus jaunimo auklėjimo 
kongresas“ 1 paaiškinimą. 


MŪSŲ VIZITAS ŠVEDAMS. Publikuota: LA. - 1932. - Vas. 24. — Nr. 44. 
Parašas: Kan. J. Tumas. 

! Ignas Jonynas (1884-1954) — istorikas, diplomatas, 1924-1939 ir 1944-1946 
m. Kauno, 1940-1943 ir 1944-1954 m. Vilniaus universitetų profesorius. 

* Izidorius Tamošaitis (1889-1943) — filosofas, visuomenės veikėjas, 1920- 
1924 m. Kauno kunigų seminarijos, 1924-1940 m. Kauno universiteto profe- 
sorius. 

3 Sigurd Curman (1879-1966) - švedų meno istorikas, muziejininkas, ilga- 
metis Švedų-lietuvių draugijos pirmininkas. 

t Svenas Hedinas (1865-1952) - švedų keliautojas, daugiausia tyrinėjęs Tibetą 
ir centrinę Aziją. 

5 Adolfas Schūckas (1897-1958) - švedų istorikas, nuo 1926 m. Stockholmo 
universiteto profesorius; Švedų-lietuvių draugijos sekretorius, 1929 m. skaitė 
paskaitas Kauno universitete. 

6 Nilsas Lithbergas (1883-1934) - etnologas, kultūros istorikas; Richardas 
Ekblomas (1874-1959) - kalbininkas, Upsalos universiteto profesorius; parašė 
darbų iš lietuvių kalbos akcentologijos ir leksikologijos. 

"Jurgis Savickis - žr. str. „Lietuvių-švedų draugija kviečia susirinkimą“ 4 pa- 
aiškinimą. 

8 Sigurdas Emanuelis Erixonas (1888-1968) - švedų etnologas ir kultūros 
istorikas, 1935-1955 m. Stockholmo universiteto profesorius. 

"Birgeris Nermanas (1888-1971) - švedų archeologas, Upsalos, Tartu univer- 
siteto profesorius, 1938-1955 m. Stockholmo istorijos muziejaus direktorius; 
1931-1932 m. kartu su lietuviais kasinėjo Apuolės piliakalnį. 

0 Karlas Lindhagenas (1860-1946) - švedų politikas, 1903-1930 m. Stock- 
holmo burmistras, Lietuvos reikalų gynėjas. 


LIETUVIŲ-ŠVEDŲ DRAUGIJOS ANTRAS ŠIEMET SUSIRINKIMAS. Pub- 
likuota: LA. - 1932. - Kovo 2. - Nr. 50. Parašas: J. T. 

' Balys Vitkus (1898-7) - agronomas, 1941-1944 m. Žemės ūkio akademijos 
rektorius, nuo 1949 m. gyveno JAV; Kęstutis Šliūpas (1888-1932) - fizikas, dirbo 
Užsienio reikalų ministerijoje, 1922-1931 m. Kauno universiteto dėstytojas, nuo 
1929 m. profesorius;- Paulius Galaunė (1890-1988) - grafikas, meno istorikas ir 
muziejininkas; jo žmona - Adelė Nezabitauskaitė-Galaunienė (1899-1962), daini- 
ninkė, 1920-1931 m. Valstybės teatro solistė; Antanas Gylys (1894-1966) - gydy- 
tojas, publicistas, 1924-1935 m. Kauno universiteto profesorius; Konradas Aleksa 
(1881-1956) - veterinarijos gydytojas, nuo 1924 m. Žemės ūkio akademijos profe- 
sorius; Izidorius Tamošaitis ~- žr. str. „Mūsų vizitas švedams“ 2 paaiškinimą; 
Vladas Dubas (1887-1937) - literatūrologas, rašytojas, nuo 1922 m. Kauno univer- 
siteto profesorius; Vladas Nagevičius - žr. str. „Fraternitas „Lituanica“ 2 paaiš- 
kinimą; Aleksandras Dambrauskas - žr. str. „Kunigų vargai draudžiamuoju laiku“ 
14 paaiškinimą; Vladas Mironas - žr. str. „Juozas Kubilius“ 9 paaiškinimą; Alek- 
sandras Kutkauskas - žr. str. „Lietuvių-švedų draugija kviečia susirinkimą“ 3 pa- 
aiškinimą; Jonas Pikčilingis (1889-7) — teisininkas, 1932-1940 m. Kauno vice- 
burmistras, 1934-1940 m. Valstybės tarybos narys; Aleksandras Žilinskas (1885- 
1942) - teisininkas, kultūros ir visuomenės veikėjas, nuo 1920 m. dirbo Kauno 
apygardos teisme, 1928-1934 m. teisingumo ministras, 1941 m. ištremtas. 

2 Magnus Olausas (1490-1558) - švedų istorikas, kartografas, 1539 m. Vene- 
cijoje išleido Skandinavijos ir gretimų kraštų žemėlapį, kuriame pavaizduota ir 
beveik visa Lietuva. 

3 Vytautas Marijošius (1911-1996) - dirigentas, 1928-1944 m. dirbo Valstybės 
teatre, 1944 m. pasitraukė į Vakarus, profesoriavo Hartfordo universitete JAV. 


VISUOTINIS ŠV. KAZIMIERO DRAUGIJOS SUSIRINKIMAS ŠV. ZITOS DR. 
SALĖJE. Publikuota: LA. - 1932. - Kovo 5. - Nr. 52. Parašas: J. T. 


A. A. POVILAS MATULIONIS. Publikuota: LA. - 1932. - Kovo 16. - Nr. 61. 
Parašas: Dr. J. Tumas. 

1 Minimas „Lietuvos aide“ (1932 m. kovo mėn. 15 d., 60 nr.) išspausdintas 
nepasirašytas nekrologas „A. a. prof. Povilas Matulionis“. 

*filistrai t. y. filisteriai, buvę korporantai ar studentų organizacijos nariai, 
baigę mokslą ir nenutraukę ryšių su savo buvusia korporacija. 

3 Kleofas Kozmianas (1840-1893) — ilgametis Kupiškio klebonas, švietėjas, 
lietuvybės, blaivybės skleidėjas. 

* Jono Šliūpo leidinyje aptikau Bevardžio eilių rinkinį - minimas 
V. Bevardžio slapyvardžiu 1888 m. JAV išėjęs P. Matulionio poezijos rinkinys 
„Margumynai“. Rinkinys išleistas „Lietuviškojo balso“ lėšomis; „Lietuviškasis 
balsas“ - J. Šliūpo redaguotas Amerikos lietuvių laikraštis, ėjęs 1885-1889 m. 
Niujorke ir Šenandore. 

3 „12 apaštalų“ - žr. str. „A. Smetonos 25 m. rašymo sukaktuvėms“ 5 
paaiškinimą. 

6 Gabrielius Landsbergis — žr. str. „Tradicija. Du draugu“ 5 paaiškinimą. 


KAN. VICENTAS JARULAITIS. Publikuota: LA. - 1932. - Bal. 13. - Nr. 82. 
Parašas: Dr. J. T. Pakartota: VR-19. - P. 208-211. Straipsnį pakartojant, prie jo 
prijungtas vėliau skelbtas artimos temos straipsnis „Kan. V. Jarulaičio sekun- 
dicijos- Aukštelkiuose“ (žr. šio tomo p. 392-393), ir jų junginys pavadintas „Kan. 
Vicento Jarulaičio sekundicijoms“. Kadangi straipsnių jungtis yra gerokai me- 
chaniška, čia jie paliekami atskirai, kaip buvo paskelbti. 

1 Karolis Eduardas Strandmanas - Palangos, Švėkšnos, Salantų, Kelmės 
bažnyčių architektas (visos pastatytos pirmajame XX a. dešimtmetyje). 

* Stanislovas Durskis (1859-1943) - ilgametis Kulių klebonas, St. Akyžados 
slapyvardžiu pasirašinėjęs poetas. 

3 Minimi Kauno gubernijos atstovai I Rusijos dūmoje: Juozas Sabalis (1860- 
prieš 1932) - aluntiškis valstietis, mokėsi Liepojos gimnazijoje ir Kauno kunigų 
seminarijoje, kurios nebaigė, nuo 1901 m. teisėjavo Aluntoje; Leiba Bramsonas 
(1869-po 1917) ~ kauniškis, Maskvos universitete baigęs teisę, advokatavo Peter- 
burge, po bolševikų perversmo pasitraukė į Vokietiją; Laurynas Lopas (1878-po 
1932) - šiauliškis valstietis, baigė Kauno kunigų seminariją, bet neįsišventino, 
Tartu universitete studijavo veterinariją; Česlovas Milvydas (1870-1936) - ba- 
joras, Maskvos universitete baigė teisę, advokatavo Šiauliuose, 1928-1933 m. 
Vyriausiojo tribunolo teisėjas; Juozas Kubilius - žr. šio tomo str. „Juozas Ku- 
bilius“. 

* Žemės reformos įstatymais nusavinta - turima galvoje 1922 m. žemės 
reforma, vykdyta krikščionių demokratų. 

5 „Bene meriti” (lot.) - „Už žymius nuopelnus“. 


KESTUČIO MEDIS. Publikuota: LA. - 1932. - Bal. 28. - Nr. 95. Parašas: 
Lietuvai Pagražinti Draugija. 

1 Dendrolatrija (gr.) - medžių kultas. 

2 naują jiems lietuvių sudarytą Klaipėdos užtvarą... - greičiausiai 
primenamas incidentas, kai Klaipėdos krašto direktorijos pirmininkas Otto 

Boettcheris 1932 m. vasario 6 d. buvo atšauktas iš pareigų, nes, nusižengdamas 
Lietuvos valstybingumui, vyko į Berlyną tartis dėl krašto reikalų; Vokietijos 
vyriausybė dėl Boettcherio atšaukimo iškėlė Lietuvai bylą Hagos tribunole, bet 
ją pralaimėjo. ' 


PUOŠKIMĖS VYTAUTO DIDŽ. DIPLOMAIS! Publikuota: LA. - 1932. - 
Bal. 30. - Nr. 97. Parašas: Dr. J. Tumas, Vytauto D. K. vicepirmininkas. 


MŪSŲ SANTYKIAI SU ŠVEDAIS. Publikuota: Vairas. - 1932. - Nr. 4. - 
P. 473-482. Parašas: Dr. J. Tumas. 

! Turima galvoje 1920 m. taikos sutartis su Rusija, kuri Lietuvą pripažino de 
jure ir kaip karo padarytų nuostolių kompensaciją jai davė 3 milijonus aukso 
rublių. 

2 Stockholmo II lietuvių konferencija vyko 1917 m. spalio 18-20 d.; joje 
priimtoje rezoliucijoje buvo pritarta prieš mėnesį Vilniuje įvykusios lietuvių 
konferencijos rezoliucijai, reikalavusiai Lietuvai nepriklausomybės. 

3Lithuania rediviva (lot) - atgimusi Lietuva; Lozorius, išeinąs iš akme- 
ninės olos - užuomina į N. Testamento pasakojimą apie Jėzaus prikeltą mirusį 
Lozorių (Jn 11). 

* Piotras Kropotkinas (1842-1921) - rusų sociologas, geografas, geologas, 
anarchizmo teoretikas; Lindhagenas ~ žr. str. „Mūsų vizitas švedams“ 10 pa- 
aiškinimą. 

5 „ferry“ (angl) - keltas. 

€ „Extra gammal arraks Punch” (šved.) - ypatingas, išlaikytas arako 
punšas. 

7pro memoria (lot.) - atminimui. 

Šsuperabundancija (lot.) - ypatinga prabanga, perteklius. 

? „Co nagle, to po diable” (lenk.) - kas skubota, tas velniui; skubos darbą 
velnias neša. 

10 Aage Benedictsenas (tikr. Meyer, 1866-1928) - danų etnografas; 1893 m. 
keliavo po Lietuvą, iš šios kelionės parašė knygą „Bundanti tauta. Lietuvos 
kultūros vaizdai“ (1895; anglų k. 1924). 

"Uvaldėme visas „Tris“ — turima galvoje Danijos unija su Norvegija (su- 
daryta 1380 m., truko iki 1814 m.) ir 1397 m. Danijos, Norvegijos ir Švedijos unija 
(Švedija ją nutraukė 1523 m.), kurioje viešpataujantis vaidmuo teko danų ka- 
raliams. 

2 „Pater noster” (lot.) - „Tėve mūsų“. 

5 Vincas Totoraitis (1873-1966) - agronomas, spaudos darbuotojas. 

4 Hellada - senovės Graikija. 

15 Karlas Linėjus (Linné, Linnaeus, 1707-1778) - švedų gamtininkas, sukūręs 
pasaulio augalų ir gyvūnų sistemą; Svenas Hedinas — žr. str. „Mūsų vizitas 
švedams“ 4 paaiškinimą. 

16 Gustavai, Karoliai - tradiciniai Švedijos karalių vardai. 

7 „Svecorum et Polonorum” (lot.) - švedų ir lenkų; prie savų šventųjų 

lenkų šventuosius švedų katalikai gretino, matyt, iš tradicijos, gavusios pradžią 
Zigmanto Vazos laikais; šis 1587-1632 m. Lenkiją valdęs karalius 1592-1598 m. 
buvo ir Švedijos karaliumi, o joje viešpataudamas protegavo katalikybę, vykdė 
priešingą protestantams politiką. 

18 „über alles” (vok.) - virš visko, aukščiau visko; žodžiai iš patriotinės vo- 
kiečių giesmės „Deutschland, Deutschland ūber alles“ („Vokietija, Vokietija 
aukščiau visko“), kuri 1922-1945 m. buvo valstybinis vokiečių himnas. Giesmę 
1841 m. parašė poetas Hofimannas von Fallerslebenas (tikr. August Heinrich 
Hoffmann, 1798-1874), taikydamas ją austrų kompozitoriaus J. Haydno giesmės 
„Gott erhalte Franz den Kaiser“ („Dieve, saugok kaizerį Pranciškų“, 1797) me- 
lodijai. 

9 Curmanas - žr. str. „Mūsų vizitas švedams 3 paaiškinimą. 

2 „krūftig“ (vok.) - tvirtas, stiprus. 

2 „sam pan“ (lenk.) - pats sau ponas. 

2? Karlas Hjalmaras Brantingas (1860-1925) - politikas, vienas švedų social- 
demokratų partijos steigėjų ir vadų, 1920-1925 m. su pertraukomis ministras 
pirmininkas ir užsienio reikalų ministras, 1921 gavo Nobelio taikos premiją. 

3 „handel byka na indyka” (lenk.) - jaučio mainas į kalakutą. 


A. A. POVILO MATULIONIES LAIDOTUVĖS. Publikuota: Vairas. - 1932. - 
Nr. 4. - P. 556-558. Parašas: Dr. J. Tumas. 

! Andrius Matulaitis (1856-1932) - finansininkas, 1926-1932 m. Taupomųjų 
valstybės kasų valdytojas, visuomenės veikėjas. 

2 Vincentas Jarulaitis - žr. šio tomo str. „Kan. Vicentas Jarulaitis“. 

3 Juozas Tonkūnas - žr. str. „Lietuvių-švedų draugija kviečia susirinkimą“ 2 
paaiškinimą. 

* Sk. Žemės ūkio akademijos metraštį, 1924-26 m., 154 p. - nuro- 
domas nepasirašytas straipsnis „Pauliaus Matulionio gyvenimo bruožai". 

3,12 apaštalų“ - žr. str. „A. Smetonos 25 m. rašymo sukaktuvėms“ 5 pa- 
aiškinimą. 

6 Mitrofanas Turskis (1840-1899) - rusų miškininkas, nuo 1876 m. Rusijos 
žemės ūkio ir miškų akademijos profesorius; L. Jašnovas — plačiau nežinomas 
rusų miškininkas. 


MOTINA - SAVO ŠEIMOS VIDURKIS. Publikuota: Bangos. - 1932. - 
Geg. 20. - Nr. 18. - P. 538-539. Parašas: Kan. J. Tumas. 

1 Turi būti: Tob 4, 3—4. 

2 Fiodoras Šaliapinas (1873-1938) - rusų dainininkas, vienas garsiausių pa- 
saulio bosų. 

3 „Mykolo arkangelo sąjunga“ (veikė 1908-1917 m.) ir „Rusų tautos sąjunga“ 
(veikė 1905-1917 m.) - šovinistinės rusų monarchistų organizacijos, siekusios 
išsaugoti Rusijos imperiją, kovojusios prieš pažangesnę mintį ir tautinius ju- 
dėjimus. 

DĖL „LIETUVIŠKOSIOS ENCIKLOPEDIJOS“. Publikuota: Rytas. — 1932. — 
Geg. 25. - Nr. 95. Parašas: Dr. J. Tumas. 

! Kalbama apie 1933 m. pradėtą leisti „Lietuviškąją enciklopediją“. Redaguoti 
vyriausiojo redaktoriaus Vaclovo Biržiškos, iki 1944 m. jos išėjo nepilni 10 tomų 
(iki „J“ raidės). 


NUTVERKITE KAUNO CHULIGANUS! Publikuota: LA. - 1932. - Geg. 30. — 
Nr. 119. Parašas: Dr. J. Tumas. 


VYTAUTO DIDŽ. SENAPILĖ VĖL TERŠIAMA! Publikuota: LA. - 1932. — 
Geg. 31. - Nr. 120. 


ŠVEDŲ VĖLIAVOS ŠVENTĖ. Publikuota: LA. - 1932. - Birž. 7. - Nr. 126. 

Ši Vaižganto kalba, pasakyta 1932 m. birželio 5 d. Karo muziejaus sodelyje, 
minint Švedų vėliavos dieną, pateikta nepasirašytamę reportaže „Švedų vėliavos 
šventė“. Reportažo pradžioje prieš Vaižganto kalbą įvadinė pastraipa: 

Švedų vėliavos pagerbti į karo muziejaus sodelį V1.5 d. susirinko gerokai žmonių. 
Orkestrui pagrojus švedų ir lietuvių himnus, pirma prabilo lietuvių-švedų draugijos 
pirmininkas dr. Tumas. 

Reportažas baigiamas sakiniu: Antras kalbėjo dr. Kaškelis. 

1 Ivaras Kreugeris (1880-1932) - švedų finansininkas ir pramonininkas, 
1913 m. įsteigęs degtukų trestą, kuris kontroliavo ir šios šakos pramonę Lietu- 
voje; iškilo spekuliacijomis ir apgavystėmis, joms išaiškėjus, nusižudė. 

2 Karolis XII (1682-1718) - Švedijos karalius nuo 1697 m.; jo vadovaujama 
kariuomenė Šiaurės karo metu 1702-1709 m. ne kartą žygiavo per Lietuvą. 

3 Jonušas Radvila (1612-1655) - didysis Lietuvos kariuomenės etmonas, 
Vilniaus vaivada, LDK valstybingumo gynėjas; inicijavo ir su kitais bajorais 1655 
m. pasirašė Kėdainių sutartį, kuria buvo nutraukiama Lietuvos unija su Lenkija 
ir pereinama į švedų karaliaus valdžią. 

Opulskis - turėjo būti Opalinskis; Kristofas Opaliūskis (1609-1655) - lenkų 
diplomatas ir rašytojas; įsiveržus švedams į Lenkiją, 1655 m. su jais pasirašė į 
Kėdainių sutartį panašią Ujšcės sutartį, kuri lenkų istoriografijoje vertinama kaip 
kapituliacija. 


DEMOKRATINĖ PUOTA. Publikuota: LA. - 1932. - Birž. 16. - Nr. 134. 
Parašas: Dr. J. Tumas. 

1 Sk. Vaižganto „Jaunosios Antano Smetonos dienos“, 7 p.- žr. šio 
tomo p. 296-323. 

? Jurgis Kazakevičius (1880-po 1940) — vienuolis pranciškonas; kunigavo 
Anykščiuose, Akmenyje, Dambavoje, Lėne, Spirakiuose ir kitur; Jonas Laugalis 
(1881-1935), vikaravo Debeikiuose, nuo 1925 m. Vadoklių klebonas. 

3 Jonas Maciejauskas (1878-1938), kunigavo Liepojoje, Šiauliuose, Pane- 
vėžyje, Raguvoje; publicistas, visuomenės veikėjas, ilgametis Panevėžio miesto 
tarybos narys. 

*bairišiu -bavarišku alumi. 
5 Platonas - žr. str. „Apie estetiškąjį auklėjimą“ 1 paaiškinimą. 


VYSKUPAS ANTANAS KAROSAS. 1907.V1.16 D. KONSEKRUOTAS. Pub- 
likuota: NR. - 1932. - Birž. 19. - Nr. 25. - P. 577-579. Parašas: Kan. J. Tumas. 

lin p. inf. Qot., in praesul infulatus) — titulinis vyskupas, kuriam popiežius 
neskiria valdyti vyskupijos, tik suteikia vyskupo titulą. 

* Karolis Niedzialkovskis (Niedzialkowski, 1846-1911) - Petrapilio dvasinės 
akademijos rektorius, Mogiliovo arkivyskupijos administratorius, nuo 1901 m. 
Lucko-Žitomiro vyskupas; lenkų rašytojas. 

35k. „Vilties“ 1910 m. 70-71 nr.: „Seinų vyskupo Antano II ingre- 
sas“ - nurodomas Vaižganto straipsnis apie A. Karoso įvesdinimą į vyskupus 
Seinuose; žr. šių Raštų 7 t., p. 358-364. 

* Kazimieras Karosas - platesni jo gyvenimo duomenys nežinomi; Klemensas 
Karosas (1866-1933) - inžinierius, 1918-1929 m. tarnavo Susisiekimo minis- 
terijoje; Nikodemas Meškauskis (apie 1833-1881), kunigavo Daniuševe (Bal- 
tarusija); Tadas Meškauskis (apie 1823-1897), klebonavo Čiobiškyje, nuo 1882 
m. Vilniaus labdarių draugijos koplyčios kapelionas. 

5 Juozapas Katilius (apie 1840-1897), filialistas Skiemonyse 1865-1871 m., 
vėliau kunigavo Rudiškių filijoje, nuo 1891 m. Šiaulėnų klebonas. 

¢ Dmitrijus Tolstojus (1823-1889) - Rusijos valstybės veikėjas, 1866-1880 m. 
švietimo ministras; Nikolajus Sergijevskis, Vilniaus mokslo apygardos globėjas 
1869-1898 m. 

7A kakovo on vervispovedanija? (rus.) - o kokios jis tikybos? 

8 Eto ničevo (rus.) - tai nieko; zapadnikas - žr. str. „Raidžių grąžinimo 25 m. 
sukaktuvėms“ 4() paaiškinimą. 

°? Antanas Baranauskas Kauno kunigų seminarijoje profesoriavo (dėstė homi- 
letiką ir lietuvių kalbą) 1867-1884 m.; Kaune kunigavęs Antanas Pavilonis (1847— 
1918), publicistas, religinis rašytojas, seminarijoje šias disciplinas dėstė 1884- 
1911 m. 

1 Vysk. Paliulionis - žr. str. „Kada buvo rehabilituotos lotyniškos raidės“ 5 
paaiškinimą. 

" Kunigas ir kalbininkas Kazimieras Jaunius Kauno kunigų seminarijoje 
profesoriavo 1880-1898 m., dėstė lietuvių ir lotynų kalbas bei iškalbą. 

2 Eduardas Barauskis (Borovskis, 1835-1894) — vyskupo M. Valančiaus, 
vėliau vyskupo sufragano A. Beresnevičiaus sekretorius, Kauno kunigų semi- 
narijos prokuratorius, inspektorius; polomanas, lietuvybės priešininkas. 

3 „Bismarkais“ - griežtais žmonėmis; aliuzija į O. von Bismarcką — žr. str. 
„Sostinė - natūralus padaras“ 2 paaiškinimą. 

14 „Nedėldienio skaitymai“ - katalikiškas savaitraštis, leistas 1905-1907 m. 
Kaune. 

5 Justinas Silvestras Dovydaitis (1834-1901) - 1860-1864 m. vyskupo M. Va- 
lančiaus sekretorius, nuo 1885 m. Petrapilio dvasinės akademijos, nuo 1894 m. 
Kauno kunigų seminarijos profesorius, rektorius. 

6 Pranciškus Ksaveras Kriškijonas (1845-1928) — kanauninkas, kunigavo 
Kaune, Tytuvėnuose, 1896-1904 m. Kauno kunigų seminarijos profesorius ir 
inspektorius; buvo priešiškas lietuvybei. 

V F, K. - greičiausiai turimas omenyje Fabijonas Kemėšis; žr. str. „Pirmas 
blaivaus jaunimo auklėjimo kongresas“ 3 paaiškinimą. 

18 martyrium (lot.) - kančių kelias. 


ŠVĘSKIME, KOL PRAŠO... Publikuota: LA. - 1932. — Birž. 21. - Nr. 138. 
Parašas: Kan. J. Tumas. 

! „Ganytojas“ - žurnalas kunigams, leistas 1919-1924 m. Kaune. 

? Romos ritualas (lot. Rituale Romanum) - Katalikų Bažnyčios apeigų taisyklių 
rinkinys. 

3 Rituale Sacramentorum etc. ex decreto synodi provin. Petricoviensis 
(1621) (lot.)- Sakramentų ir kt. ritualas iš Petrakavo provincinio sinodo dekreto; 
„Benedictio vexilli processionalis“ (lot.) - procesijų vėliavų pašventinimas. 
1621 m. Petrakavo bažnytiniame sinode buvo priimtas bendras apeigų ritualas 
visai Gniezno bažnytinei provincijai, kuriai priklausė ir Lietuvos vyskupijos. 

*Rituale sacramentorum etc. ex rit. syn. pr. Petricoviensis depromp- 
tum, Vilnae (lot.) - Sakramentų ir kt. ritualas, paimtas iš Petrakavo sinodo 
ritualo, Vilnius; „Benedictio vexilli bellici” (lot.) - karo vėliavų pašventinimas. 

5 Rituale Romanum parvum, Kanae (lot.) - Trumpasis Romos ritualas, 
Kanai. 

€ „Aspergit vexillum aqua benedicta, treditgue dicens... Deinde dai 
illi osculum pacis, dicens: Pax tibi” (lot.) - apšlaksto vėliavą švęstu van- 
deniu ir įteikia sakydamas... Po to ją pabučiuoja sakydamas: Ramybė tau.“ 

7 „cujuslibet Societatis” (lot.) - bet kurios draugijos. 

8 Svadente diabolo (lot.) - piktajai dvasiai patariant. 


KAN. V. JARULAIČIO SEKUNDICIJOS - AUKŠTELKIUOSE. Publikuota: 
LA.- 1932. - Liep. 23. - Nr. 165. Parašas: Dr. J. T. 

| Juozapas Bikinas (1875-1956), kunigavo Endriejave, Rietave, Kaune, Rygoje, 
nuo 1924 m. Jurbarke; publicistas, spaudos darbuotojas, redagavo „Rygos garsą“, 
„Vienybę“, „Laisvę“ ir kt. laikraščius. 

2 Žiūr. apie tai platesnį mano raštą „L. A.“ Nr. 82 - nuoroda į straipsnį 
„Kan. Vicentas Jarulaitis“ (Žr. šio tomo p. 352-355). 

ô Stanislovas Sarapus (1872-1953) kunigavo Rozalime, Radviliškyje, 1926- 
1940 m. Šiaulių šv. Petro ir Povilo bažnyčios klebonas; Jonas Novickas (1864- 
1941) kunigavo Viekšniuose 1923-1941 m., nužudytas bolševikų; Vladislovas 
Tamoševičius (Tomaševičius, 1878-1955) Kražiuose klebonavo 1913-1955 m.; 
Benediktas Laukšas (1870-po 1940) Dotnuvoje kunigavo nuo 1917 m.; Bronislo- 
vas Strumila (1890-po 1940) kunigavo Lukštuose, Vyžuonose, Velykiuose; And- 
rius Rakauskas (1862-1936) Kurtuvėnuose klebonavo 1911-1936 m.; Vaclovas 
Dambrauskas (1879-1941) Kuršėnų klebonas nuo 1924 m.; Julijonas Jasienskis 
(1874-1934) - spaudos darbuotojas, publicistas, 1911-1915 ir 1918-1926 m. kuni- 

gavo Šiauliuose; Petras Bružas (1 864—po 1940) kunigavo Lioliuose, 1930-1934 m. 
Kairių klebonas, nuo 1934 m. Šiluvos altaristas. 

* Minimi tarpukario Šiaulių šviesuomenės žmonės: Kazimieras Ubeika (apie 
1891-1942) - pedagogas, 1922-1925 m. Šiaulių burmistras, vėliau mokyklų ins- 
pektorius, 1941 m. ištremtas, žuvo Rešiotų lageryje; kiti suminėtieji sunkiai 
identifikuojami, yra miesto administracijos, verslo, advokatūros atstovai. 

5 Sofija Čiurlionienė - žr. str. „Pažinkime save“ 5 paaiškinimą; Danutė Čiur- 
lionytė-Zubovienė (1910-1995) - rašytoja, dramaturgė; Čiurlionienės motina 
Elžbieta Jarulaitytė-Kymantienė buvo gimusi apie 1858 m., mirė po 1932 m. 


A. A. KASTA MEŠKAUSKĄ PALYDINT. Publikuota: LA. — 1932. — 
Rugpj. 8. - Nr. 178. Parašas: Kan. J. Tumas. Pakartota: VR-19. - P. 185-188 (po 
tekstu: L. A. 1932 m. 171 nr). 

1 Konstantinas Meškauskas buvo gimęs 1905 m; pedagogas, kalbininkas, 
publicistas; baigė Kauno universitetą, mokytojavo Ukmergėje ir Kaune, dirbo 
Švietimo ministerijos sudarytoje rašybos komisijoje, „Vairo“ redakcijoje kalbos, 
teatro ir kt. klausimais rašė „Lietuvos aide“, „Vaire“, „Karyje“ ir kitur. 

2 „Vairas“ — tautinės minties žurnalas, leistas 1914-1915 m. Vilniuje, 1923- 
1924 ir 1929-1940 m. Kaune; „Fiziškas auklėjimas“ ~ žurnalas sporto ir sveikatos 
klausimais, ėjęs Kaune 1931-1940 m.; A. Smetonos raštų III, IV tomai - tai jo pub- 
licistikos rinkiniai („Atgimstant“ ir „Lietuvių santykiai su lenkais“), išėję 1930 m. 

3kaip Dovydas Goliatą - žr. str. „Raidžių grąžinimo 25 m. sukaktuvėms“ 
64 paaiškinimą. 


SUSIRINKIMŲ ORO NUODYTOJAI - FOTOGRAFAI. Publikuota: LA. — 
1932. - Rugpj. 22. - Nr. 189. Parašas: Dr. J. Tumas. 
! Jonas Kirlys (1891-1985) ~ pedagogas, spaudos kolekcionierius, publicistas. 


VYSKUPAS ANTANAS KAROSAS. KONSEKRUOTAS 1907.VI.16. Publi- 
kuota: Vairas. - 1932. - Nr. 7-8. - P. 430-432. Parašas: Dr. J. Tumas. 

1 Kazimieras ir Klemensas — žr. str. „Vyskupas Antanas Karosas. 
1907.VI.16 d. konsekruotas“ 4 paaiškinimą. 

2 Augustas Šleicheris - žr. str. „Raidžių grąžinimo 25 m. sukaktuvėms“ 46 
paaiškinimą. 

3 Hugo Weberis (1838-1904) - vokiečių filologas; 1875-1898 m. susirašinėjo 
su Antanu Baranausku lietuvių kalbos, rašybos, tarmių tyrimo klausimais. 

*aversijos (lot. aversio) - nepalankumo, priešiškumo. 

5 peroruoti (lot.) - smulkintis, leistis į svarstymus. 

é „delovoj“ (rus.) - dalykiškas. 

"tarp Scilos ir Charibdės - tarp didžiausių pavojų; senovės graikų mito- 
logijoje Scila ir Charibdė - dvi jūros pabaisos, Sicilijos sąsiauryje grobusios 
jūreivius. 

8 prašom pasiskaityti mano rašte „Naujosios Romuvos“ Nr. 25 = žr. 
šio tomo str. „Vyskupas Antanas Karosas. 1907.VI.16 d. konsekruotas“. 


-<541> 


SU PASAULĖVAIZDŽIAIS IR BE JŲ. Publikuota: JK. - 1932. - Rugs. 15. - 
Nr. 17. - P. 335-337. Parašas: Rašo Dr. J. Tumas. 

"prancūzų hugenotai- žr. str. „Jaunimui bedievėjant“ 2 paaiškinimą. 

2 „Vsia vlast nam!“ (rus.) - Visa valdžia mums! Aliuzija į Rusijos bolševikų 
šūkį „Visa valdžia taryboms!“ 

3 „bezbožnają piatiletką“ (rus.) - bedievišką penkmetį. 

* „Egipto bausmę“ kaimui — muses- aliuzija į S. Testamento pasakojimą. 
(Iš 8, 16-28), kaip dievas Jahvė užleido Egiptą musėmis, bausdamas jo faraoną už 
tai, kad jis atmetė pranašo Mozės prašymą paleisti iš tremties ir vergijos žydų tautą. 


„VILTIES“ 25 M. SUKAKTUVĖMS. Publikuota: LA. - 1932. - Rugs. 24. - Nr. 
217 (antrašte „Vilties“ 25 m. sukaktį atminus“). Parašas: Dr. J. Tumas. Pakartota: 
VR-19. - P. 38-51 (po tekstu: L.A. 1932 m. 217 nr.). 

Nemaža šio straipsnio teksto dalis tenka alfabetiniam „Vilties“ bendradarbių 
išvardijimui. Jų pavardės (ir slapyvardžiai), kurių surašyta netoli 150, čia neaiš- 
kinamos. Vienos jos gerai žinomos arba paminėtos kituose tomo straipsniuose ir 
yra aiškintos, kitos marginalinės, neįmanomos išaiškinti. 

1 Antanas Bajorinas (1876-1927) - „Vilniaus žinių“ bendradarbis, kunigavo 
Kaune, Kupiškyje; „Krivulės“ 1924 m. 4 nr. - nurodomas str. „Kaip aš patekau į 
„Vilniaus žinias“ (žr. šių Raštų 11 t., p. 405-415). 

2 Vladas Mironas - žr. str. „Juozas Kubilius“ 9 paaiškinimą; Konstantinas 
Olšauskas (1867-1933) - prelatas, visuomenės veikėjas, nuo 1904 m. Kauno kar- 
melitų parapijos klebonas; Antanas Smetona nuo 1903 m. dirbo Žemės ūkio ban- 
ke; Jonas Stonkus (1871-1946) - nuo 1905 m. gydytojas Kaune, visuomeninin- 
kas, spaudos bendradarbis; Rokas Šliūpas (1865-1959) - gydytojas, visuomenės 
veikėjas; Valentinas Urbonas-Urbanavičius (tikr. Antanas Urbonas, 1845-1929) -- 
visuomenininkas, nuo 1895 m. gyvendamas Vilniuje, rūpinosi knygų platinimu, 
šelpė lietuvių organizacijas. 

3 Pranas Mašiotas (1863-1940) - rašytojas, pedagogas; Domininkas Bukan- 
tas - žr. str. „A. Smetonos 25 m. rašymo sukaktuvėms“ 43 paaiškinimą. 

t Petras Leonas - žr. str. „Lietuvių-švedų draugija kviečia susirinkimą“ 2 
paaiškinimą; Augustinas Paškevičius (1843-1914) - gydytojas, generolas, „Ryto“ 
švietimo draugijos steigėjas, pirmininkavo sąjungai lietuvių kalbos teisėms 
Vilniaus bažnyčiose ginti; Klemensas Maliukevičius (1876-1934) - Vilniaus kraš- 
to lietuvių veikėjas, dėstė lietuvių kalbą Vilniaus kunigų seminarijoje, klebonavo 
Trakuose, Valkininkuose; Alfonsas Petrulis - žr. str. „A. Smetonos 25 m. rašymo 
sukaktuvėms“ 53 paaiškinimą. 

5 Juozas Bikinas - žr. str. „Kan. V. Jarulaičio sekundicijos - Aukštelkiuose 
1 paaiškinimą; Jonas Jogminas (1874—po 1940) Ukrinuose kunigavo nuo 1922 m.; 
Povilas Januševičius - žr. str. „Kunigų vargai draudžiamuoju laiku“ 23 paaiš- 
kinima; Kazimieras Kazlauskas - žr. to pat straipsnio 48 paaiškinimą; Mykolas 
Prėszynūskis — žr. str. „A. Smetonos 25 m. rašymo sukaktuvėms“ 37 paaiškinimą; 
Martynas Kukta - žr. str. „Kunigų vargai draudžiamuoju laiku“ 42 paaiškinimą; 
Juozapas Kukta - žr. str. „Daugų bažnyčia“ 2 paaiškinimą. 


“ 


- 542 + 


61931 m. „Vairo“ 10 nr., 161 ir 168 p. -nurodomas str. „Viltininko Tumo 
Vilniaus atminimai“; žr. šio tomo str. „A. Smetonos 25 m. rašymo sukaktuvėms“. 

7 „povilinę“ kelionę - aliuzija į apaštalą Paulių, lankiusį įvairias tautas ir 
rinkusį aukas Jeruzalės krikščionims. 

8 „nadskakiwač“ (lenk.) - pataikauti, gerintis. 

? Jonas Totoraitis - žr. str. „Pamokslas Vytauto Didžiojo myrio dienai“ 8 
paaiškinimą. 

0 Vincentas Jurgilas (1861-1939) - Metelių klebonas ir Seirijų dekanas, visuo- 
meninių reikalų rėmėjas. 

n „bez przysmaków” (lenk.) - be prieskonių. 

12 Viktoras Šilkevičius (1881—po 1923) - Vilniaus šv. Petro ir Povilo bažnyčios 
vikaras 1906-1909 m., vėliau kunigavo Visų šventųjų ir Šv. Dvasios bažnyčiose, 
Baltarusijoje, Lenkijoje; poleminį Vaižganto straipsnį apie jį žiūr. šių Raštų 10t., 
p. 370-371 („Kun. V. Šilkevičius vėl drabstosi“). 

3 Antanas Tulaba (1873-po 1934), vikaravo Ūdrijoje, Žemojoje Panemunėje; 
tapęs marijavitų, 1906 m. ekskomunikuotas; Kriūkuose įkūrė marijavitų bend- 
ruomenę, pastatė koplyčią, 1933-1934 m. Kaune leido laikraštį „Marijavitas“. 

4ponios Petrienės (redaktorienės) - minima Petro Vileišio žmona Alina 
Mošinskaitė (Moszynska)-Vileišienė (1866-1930). 

15 Domas Šidlauskas (1878-po 1937) - visuomenininkas, spaudos darbuo- 
tojas, 1910-1915 m. redagavo „Rygos garsą“, „Rygos naujienas“; bandė atgaivinti 
senąjį lietuvių tikėjimą, buvo įkūręs vienminčių bendruomenę. 

16 „osobniako“ (rus.) - rūmo; „dworek Rzewuskich“ (lenk.) - Rzewuskių 
dvarelis. 

7 „Vilniaus albumo“ - turimas omenyje gydytojo ir kultūrininko Jono 
Kazimiero Vilčinskio (1806-1885) rengtas „Vilniaus albumas“; apie 350 jo lito- 
grafijų (raižinių, paveikslų) išėjo 1846-1862 m. 

18 Jadvyga Chodakauskytė-Tūbelienė - žr. str. „A. Smetonos 25 m. rašymo 
sukaktuvėms“ 22 paaiškinimą. 

9 paminėtuose „Atminimuose“ - žr. 6 paaiškinimą. 

2 Juozapas Ambrozevičius (Ambraziejus) — žr. str. „Lotyniškas raides lietu- 
viams sugrąžinus“ 5 paaiškinimą. 

2! Straipsnį rengdamas pakartojimui VR-19, Vaižgantas toliau išbraukė pir- 
mosios publikacijos įrašymą: kun. Antanas Maliauskis-Antanas Šaltūnas, prof. 
Kaune (apie jį žr. šio tomo str. „Juozas Kubilius“ 14 paaišk.). 

2 Žemaitis- Antano Žmuidzinavičiaus slapyvardis. 

3 Tolesnis tekstas prirašytas straipsnį rengiant pakartoti. Pirmojoje jo pub- 
likacijoje po Eduardas Volteris, prof. Kaune eina: 

Viso 131. 

Kitų nebeaimenu, o buvo jų daug, nebeskaitant tų, kurie bendradarbiavo su 
red. Dovydaičiu. 


VILTININKAI. Publikuota: LA. - 1932. — Rugs. 30. —- Nr. 222; spal. 8. - Nr. 229; 
spal. 12. - Nr. 232 (parašai: Dr. J. Tumas); spal. 13. - Nr. 233 (parašas: Dr. J. T.); 

spal. 19, - Nr. 238; spal. 25. - Nr. 243 (be parašų). Be paties Vaižganto teksto, čia 
pateikiami ir jo surinkti bei paruošti spaudai buvusių „Vilties“ bendradarbių 
atsiminimai ir jubiliejiniai sveikinimai. 

!Stračniečio, Pavasario Vėjo slapyvardžiais pasirašinėjo Teofilis Kolalis 
(1891-po 1932); C. L. B. - Centrinis lietuvių biuras (arba Sibiro lietuvių biuras), 
1918 m. Tomske įkurta organizacija, kuri rūpinosi Sibire gyvenusių lietuvių 
reikalais; 1919-1920 m. jai pirmininkavo tuo metu Tomsko universitete profeso- 
riavęs kalbininkas K. Būga. 

2 „Vaivorykštė“ - 1913-1914 m. Vilniuje leistas pirmasis lietuvių literatūros 
ir dailės žurnalas, redaguojamas L. Giros; „Švyturys“ - literatūros almanachas, 
leistas 1911-1912 m. Vilniuje. 

3 five-o-clockq (angl. five o'clock - penkta valanda) - arbatėlė. 

t Kielcų Andriejavas - miestas pietryčių Lenkijoje netoli Kielcų - Jedrzejów; 
Juozas Kairiūkštis (žr. str. „Jaunosios Antano Smetonos dienos“ 54 paaišk.). 

* „Naujoji gadynė“ - revoliucines gyvenimo pertvarkymo idėjas propagavęs 
socialdemokratų žurnalas, leistas Vilniuje 1906-1907 m.; „Giltinė“ - Vilniuje 1907 
m. įkurta slapta anarchistinė organizacija, plėšimais bandžiusi vykdyti turtingųjų 
turto ekspropriaciją; buvo greitai likviduota valdžios. 

é Minimas Rygos vyskupas Albertas (?-1229), Kalavijuočių ordino įkūrėjas, 
latvių ir estų krikštytojas ir nukariautojas. 

7 „Dirva“ - 1918 m. Vilniuje įkurta, 1919 m. į Marijampolę perkelta knygų 
leidimo ir prekybos bendrovė; jos savininkai buvo Adomas Dundzila ir Bronius 
Sirutis, veikė iki 1940 m. 

8 Lietuvių prekybininkų, pramonininkų ir amatininkų sąjunga - žr. str. 
„Prekybos ir pramonės mokyklą atidarant“ 2 paaiškinimą; „Verslas“ - savait- 
raštis, leistas Kaune 1932-1940 m. 


PIRMIEJI VILTININKAI APIE „VILTĮ“. Publikuota: LA. - 1932. - Spal. 15. - 
Nr. 235. Šioje publikacijoje, be Vaižganto, pateikiami Antano Smetonos, Kazio 
Žalio ir Liudo Giros prisiminimai. 


PAMINKLAS VYSK. M. VALANČIUI KAUNE. Publikuota: pirmoji straips- 
nio dalis („Dėl Gulbės aikštės ir vysk. Valančiaus paminklo“) LA. - 1932. - Rugs. 
30. - Nr. 222. Parašas: Vaižgantas; antroji („Vysk. Valančiaus paminklui statyti“) 
LA. - 1932. - Spal. 6. - Nr. 227. Be parašo; trečioji („Projektų konkurso sąlygos“) 
Rytas. - 1932. Visas tris dalis sujungus, pakartota: VR-19. - P. 268-272 (po jų 
tekstais: L. A. 1932 m. 222 nr.; L. A. 1932 m. 227 nr; Rytas, 1932 m.). 

1 „Sennoj ploščadi” (rus.) - Šieno aikštei; turima galvoje aikštė Peterburge, 
kurioje buvo prekiaujama ir vyko viešos sueigos. 

2 Pranciškus Gaigalas (1866-1930), kunigavo Josvainiuose, Surviliškyje, Ada- 
kave, Čekiškėje ir kitur; „Tėvynės sargo“ bendradarbis. 

? Vincas Grybas (1890-1941) ~ skulptorius, S. Daukanto paminklo Papilėje, 
V. Kudirkos Kudirkos Naumiestyje, „Žemaičio“ Raseiniuose autorius. 

TURTINGESNIEJI BAIGIA VYTAUTO D. PAMINKLĄ-MUZIEJŲ. Publi- 
kuota: LA. - 1932. - Lapkr. 3. - Nr. 250. Parašas: Vytauto D. Komiteto vardu — Dr. 
J. Tumas, vicepirm. 


„VILTIES“ FONAI. Publikuota: Vairas. - 1932. - Nr. 11.- P. 154-162. Parašas: 
Dr. J. Tumas. Pakartota: VR. 19. - P. 52-63 (po tekstu: Vairas 1932 m. 11 n.). 

1 „Vilenskij vestnik“ - žr. str. „Kada buvo rehabilituotos lotyniškos raidės“ 
14 paaiškinimą. 

* Kazys Puida - žr. str. „Vilniaus žinių“ 25 m. sukakties paminėjimas“ 2 pa- 
aiškinimą. 

3mixtum compositum (lot.) - įvairus mišinys, t. y. mišri kompanija. 

* Ona Pleirytė-Puidienė - žr. str. „Vilniaus žinių“ 25 m. sukakties pami- 
nėjimas“ 4 paaiškinimą. 

5 Juozas Bagdonavičius (Bagdonas) - žr. str. „A. Smetonos 25 m. rašymo 
sukaktuvėms“ 38 paaiškinimą; 1906 m. grįžęs į Vilnių, jis metus redagavo „Lie- 
tuvos ūkininką“. 

é Juozapas Ambrozevičius (Ambraziejus) - žr. str. „Lotyniškas raides lietu- 
viams sugrąžinus“ 5 paaiškinimą; Stanislovas Stakelė - žr. str. „Kunigų vargai 
draudžiamuoju laiku“ 28 paaiškinimą; Konstantinas Olšauskas - žr. str. „Vilties 
25 m. sukaktuvėms“ 2 paaiškinimą. 

"Eduardas Roppas - žr. str. „Kada buvo rehabilituotos lietuviškos raidės“ 6 
paaiškinimą. 

ŠIšvardijamos stambesnių ir smulkių Lietuvos bajorų giminės, kurių atstovai 
savo kultūrine, literatūrine ar visuomenine veikla yra nusipelnę tautiniam lie- 
tuvių atgimimui. 

*e0 ipso (lot.) - kartu. 

9 „Glos Litwinów do młodej generacji magnatów, obywateli i szlachty na 
Litwie”, „Jedność czy separatyzm?“ — Aleksandro Dambrausko brošiūros, iš- 
leistos 1902 ir 1903 m.; Vaižgantas jas išvertė į lietuvių kalbą; antrosios („Vienybė 
ar separatizmas?“) vertimas išėjo atskiru leidiniu 1904 m. 

1 Ludwikas Michatas Czarkowskis (1855-1928) - Vilniaus lenkų veikėjas, 
gydytojas, etnografas; publicistikos straipsnius pasirašinėjo Sobiestawo Sęktos 
slapyvardžiu; priešiškas lietuviams. „Przenigdy!“ (lenk.) - „Niekada!“; šiuo 
žodžiu prasideda antraštė 1903 m. Krokuvoje anonimiškai išleistos brošiūros, 
kurios autoriumi, be Czarkowskio, laikomas A. Meysztowiczius (1864-1943) - 
Pajuostės prie Panevėžio dvarininkas, lenkų politikas, siekęs Lietuvos prijun- 
gimo prie Lenkijos. 

2 „natione“ (lot.) - tauta, tautiškai. 

5 Nurodoma tautiniam lietuvių atgimimui priešiška Vilniuje 1907 m. išėjusi 
brošiūra Divide et impera! Myśli niepolemiczne na tle stosunków polsko-litewskich M. 
R. Jastrzębca (Skaldyk ir valdyk! Nepoleminės mintys lenkų-lietuvių santykių 
fone). Slapyvardžiu M. R. Jastrzębiec pasirašęs jos autorius Mykolas Rimkevičius 
(Rymkiewicz, 1861-1938) buvo kilęs nuo Žeimelio, bajoras, gyveno Šiauliuose ir 
jų apylinkėse, 1915 m. išvyko į Lenkiją. Varšuvoje studijavo dailę, laikė save 

laisvu dailininku, yra nupiešęs žinomą satyrinį piešinį „Muravjovas ~- korikas, 
1863)“. 

* Romanas Skirmuntas (1868-1939) - baltarusių politinis veikėjas, 1917- 
1918 m. Baltarusių tautinią komiteto Minske vadovas, vienas 1918 m. paskelbtos 
Baltarusijos Liaudies Respublikos organizatorių; Konstancija Skirmuntaitė (apie 
1885-1934) - istorikė, publicistė, lenkų ir prancūzų kalbomis parašiusi darbų iš 
Lietuvos istorijos. 

5 Niūniava-Noniewicz - Juozapas Nonevičius (1840-1918), nuo 1889 m. 
Tverų klebonas ir Varnių dekanas; Pranas Vosyliauskas (Vasiliauskas, 1871- 
1955), kunigavo Dotnuvoje, Betygaloje, Varniuose ir kitur, publicistas, lietu- 
viškos spaudos skleidėjas. 

16 Kazimieras Genys (1866-po 1940), kapelionavo Palangos progimnazijoje, 
klebonavo Sedoje, Varniuose, Darbėnuose, 1921-1925 m. dėstė Kauno kunigų 
seminarijoje, vėliau buvo Palangos gimnazijos, Aukštadvario progimnazijos 
direktoriumi; rašė spaudoje, išleido teologinių darbų. 

1? Minimas Vaižganto straipsnis paskelbtas 1907 m. „Viltyje“ (Nr. 7); žr. taip 
pat šių Raštų 7 t., p. 169. 

18 Silvestras Gimžauskas - žr. str. „Kunigų vargai draudžiamuoju laiku“ 59 
paaiškinimą; Aleksandras Burba (1854-1898) - lietuvybės Vilniaus krašte gynė- 
jas, literatas; kunigavo Žasliuose, Vidiškiuose, Labanore, nuo 1889 m. Amerikoje. 

9 Dulkių, Taškūnų, Gintautų - apibendrinančia daugiskaitine forma 
suminimi į lenkystę nuėję Vilniaus vyskupijos kunigai lietuviai: Aleksandras 
Dulkė (1856-po 1923), klebonas Sužionyse, Karkažiškėse; Vincentas Taškūnas 
(1880-po 1923), klebonas Lydos dekanate, šv. Stepono bažnyčios Vilniuje rekto- 
rius; Juozapas Gintautas (1861-prieš 1922), klebonas Eišiškėse; Vincentas Gintau- 
tas (1880-prieš 1922), klebonas Trakeliuose Lydos krašte. 


KALBA, PASAKYTA IŠLEIDUS ŠIMTĄJĮ „NAUJOSIOS ROMUVOS“ NU- 
MER]. Publikuota: NR. - 1932. - Gruod. 4.- Nr. 49. - P. 106. Parašas: Dr. J. Tumas- 
Vaižgantas. 

1 Juozas Keliuotis - žr. str. „Dėlei mūsų kalinimo metodikos“ 3 paaiškinimą. 


ŠALIN SVETIMUS ŽODŽIUS! Publikuota: LA. - 1932. - Gruod. 5. - Nr. 276. 
Parašas: Vaižgantas. 

! Pranciškus Karevičius (žr. str. „Kazimieras karalaitis“ 40 paaišk.) Petrapilio 
kunigų seminarijoje dėstė 1886-1914 m. 

? Kazimieras Jaunius - kunigas, kalbininkas; 1880-1892 m. dėstė lietuvių kalbą 
Kauno kunigų seminarijoje, 1898-1906 m. profesoriavo Petrapilio dvasinėje akademijoje. 


RAŠYTOJAI - PATYS DIEVO GAZETOS. Publikuota: LA. — 1932. — 
Gruod. 6. ~- Nr. 278. Parašas: Kan. J. Tumas. Pakartota: VR 19. - P. 64-68. 


LIETUVIŲ-ŠVEDŲ DRAUGIJOS SUSIRINKIMAS IR PASKAITA. Publi- 
kuota: LA. - 1932. - Gruod. 13. - Nr. 283. Be parašo. 

! Kestutis Šliūpas (1888-1932) - žr. str. „Lietuvių-švedų draugijos antras 
šiemet susirinkimas“ 1 paaiškinimą. 

2 Vettergrenienė - Gertruda Palson-Vettergren (1897-1991), švedų speras 
solistė, pasaulinio garso mecosopranas. 

3 Gustavas V (1858-1950) - Švedijos karalius nuo 1907 m. 

* Gustavas II Adolfas (1594-1632) - Švedijos karalius nuo 1611 m., Karolio 
IX sūnus, siekė Švedijos įsiviešpatavimo Baltijoje, tęsė tėvo pradėtus karus su 
Danija, Rusija ir Lenkija. 

5 Juozas Jakštas (1900-1989) — istorikas, 1932-1944 m. dėstė Kauno uni- 
versitete, 1944 pasitraukė į Vakarus, gyveno JAV. 


A. A. DR. V. SOEDERBERGAS. Publikuota: LA. - 1932. - Gruod. 16.- Nr. 286 
(antraštė „Dr. Sėderbergui mirus“). Parašas: Dr. J. Tumas. Pakartota: VR-19. — 
P. 198-200 (po tekstu: L. A. 1932 m. 286 nr.). Kartojant straipsnis nežymiai reda- 
guotas, kiek pakeistas jo pavadinimas, duota paantraštė ir papildytas tekstas — 
parašyta nauja pradžia (pirmos 4 pastraipos). 

1 Karlas Lindhagenas - žr. str. „Mūsų vizitas Švedams“ 10 paaiškinimą. 

2 oberostbefehleriai (vok.) - Oberosto viršininkai; Oberostas (Ober-Ost) ~- 
I pasaulinio karo metais vokiečių užimta Rusijos imperijai priklausiusi teritorija, 
administruota karinės vadovybės. 

30. ir G. - greičiausiai tai Konstantinas Olšauskas (žr. str. „Vilties 25 m. 
sukaktuvėms“ 2 paaišk.) ir Juozas Gabrys (Paršaitis, 1880-1951), politikas, pub- 
licistas, abu intrigomis trukdę Vaižgantui grįžti į Lietuvą. 


KRISTUS KARALIUS IR MALONĖS PRAKILNYBĖ. Publikuota: JK. - 1932. — 
Gruod. 22. - Nr. 23. Parašas: Rašo Kan. J. Tumas. 


MOTINOS PAREIGOS BENDRUOMENEL. Publikuota: alm. Aklųjų dalia. - 
1932. - P. 15. Parašas: Vaižgantas. 

1,„prometėjukas“ - aliuzija į Prometėją, senovės graikų mitų herojų; už tai, 
kad iš dievų Olimpo jis pavogė ugnį ir atidavė ją žmonėms, aukščiausio dievo 
Dzeuso paliepimu buvo prikaltas prie uolos. 

? „bedušnikų“ (rus.) - bedvasių. 

Šaberacija (lot) - nukrypimas. 


TAUTIŠKOJI GRANDINĖ. Publikuota: kn. Lietuvių studentų tautininkų 
korp. Neo-Lithuania 1922-1932. — Kaunas, 1932. ~ P. 47-50. Po antrašte: Rašo 
Dr. J. Tumas. 

'Smetoną Dovydaičiui pakeitus — apie tai žr. str. „Juozas Kubilius“ 14 
paaiškinimą. 

* Augustinas Voldemaras (1883-1942) ~ politikas, istorikas, vienas Tautos 
pažangos partijos steigėjų, Lietuvos ministeris pirmininkas 1918 ir 1926-1929 
m.; profesoriavo Permės (1917-1918) ir Kauno (1922-1926) universitetuose, 1940 
m. sovietų suimtas, mirė kalėjime Maskvoje. 

3 Liudas Noreika (1884-1928) - politikas, publicistas; vienas Tautos pažangos 
partijos steigėjų, teisingumo ministeris 1919-1920 m. Lietuvos vyriausybėse; 
redagavo „Lietuvių balsą“, „Ateities spindulius“, „Lietuvos aidą“, „Lietuvį“, 
rašė visuomeniniais klausimais. 

* Rusijos tautų kongresas Kijeve vyko 1917 m. rugsėjo 8-16 d.; svarstė šių 
tautų valstybinio gyvenimo perspektyvas, lietuvių delegatų siūlymu pritarė 
rezoliucijai, remiančiai Lietuvos nepriklausomybės siekimą. Rusijos lietuvių 
seimas Petrapilyje buvo susirinkęs tų pat metų birželio 9-16 d., dešiniųjų dele- 
gatų pastangomis priėmė analogišką rezoliuciją. 

apie jėzuitų sukurtą... respubliką Pietų Amerikoje - žr. str. „Pasi- 
kalbėjimas su kun. J. Tumu-Vaižgantu per jo jubiliejų“ 2 paaiškinimą. 

é Valentinas Gustainis (1896-1971) - žurnalistas, publicistas, politologas; 
1927-1932 m. „Lietuvos aido“ redaktorius, 1939-1940 m. Eltos direktorius; 1941- 
1957 m. ištremtas į Sibirą, kalintas lageriuose. 

7 Benitas Musolinis - žr. str. „Juozas Vokietaitis - švietėjas“ 4 paaiškinimą. 
Palankiai vertindamas diktatoriaus B. Musolinio valdomą Italiją kaip tvarkos ir 
tautinės vienybės valstybę, Vaižgantas dar negalėjo įžiūrėti fašizmo esmės, kuri 
išryškėjo kiek vėliau - Vokietijoje į valdžią atėjus A. Hitleriui. 

8 Fašija (ital. fascio, iš lot. fascis - ryšulys) — susivienijimas, organizacija, 
grupė. 

? „rządowik“ (lenk.) - vyriausybininkas. 


VILNIUS - MŪSŲ JERUZALĖ. Publikuota: MV. - 1933. - Saus. 10. - Nr. 1.— 
P. 4-5. Parašas: Dr. J. Tumas. 

! Jeruzale, Dievo mieste! - S. Testamentas, Tob 13, 10-11, 17. 

2 Žr. šio tomo p. 161 („Pamokslas Vytauto Didžiojo myrio dienai“). 

3 „Litwa Kowienska“ (Kauno Lietuva) - taip Lietuvos Respubliką tarpu- 
kariu dažnai vadino lenkų šovinistai, siekę sumenkinti jos valstybingumą. 

*Balaamo asilé- biblinio žynio asilė, šeimininko mušama prakalbusi žmo- 
gaus balsu (S. Testamentas, Sk 22, 28-30); perkeltine prasme - nelauktai praby- 
lantis tylus, nekalbus žmogus. 

5 „Litwa Właściwa” (lenk.) - tikroji Lietuva. 

é minėtino J. Radvilos pareiškimo - Jonušas Radvila (žr. str. „Švedų 
vėliavos šventė“ 3 paaišk.) taip pareiškė Lenkijos-Lietuvos seime susikirtęs su 
lenkų senatoriumi K. Opaliūskiu (žr. tą patį paaišk.). 

7? Nemezis (Nemezidė) - senovės graikų teisingumo deivė. 


IŠ VYTAUTO DIDŽIOJO BAŽNYČIOJE PASAKYTO PASKUTINIO VAIŽ- 
GANTO PAMOKSLO. Publikuota: LA. - 1933. - Vas. 25. - Nr. 46. 

Šį pamokslą Vaižgantas pasakė 1933 m. vasario 16 d. per mišias, laikytas 
Vytauto Didžiojo bažnyčią, kurioje nuo 1920 m. jis rektoriavo, perduodant vie- 
nuoliams pranciškonams. Kiek patrumpinta pirmoji pamokslo dalis įkompo- 
nuota į Vaižganto biografo A. Merkelio parengtą reportažą „Kan. dr. Tumą- 
Vaižgantą iš Vytauto Didžiojo bažnyčios palydint“. 

Reportažas pradedamas tokia įžanga: 

Kan J. Tumas dėl ligos, numatoma ilgesnės, pats, niekieno neverčiamas, gal net bent 
kiek stabdomas generalvikaro, sausio 21 d. paprašė metropolijos kuriją, kad ji atleistų jį 
nuo visų eitųjų pareigų, tad ir nuo Vytauto Did. bažnyčios rektoriavimo ir pavelytų 
pensionierium gyventi Kaune, Vaižganto g. Nr. 17, ten įsitaisius privatinį altorėlį 
mišioms laikyti. Atsistatydinimas buvo priimtas. Vasario 16 d. kan. Tumas Vytauto D. 
bažn. pasakė paskutinį, šiuo kartu ilgą pamokslą ar, tikriau, net du: apie valstybę (Dvas. 
Vyr. įsakymu tai dienai) ir su ja sutapusią Vytauto D. bažnyčią. Paimame iš tos kalbos 
bent kiek davinių. 

1 Bronislovas Bumšas (Bumša, 1888-po 1940) po kapelionavimo kariuome- 
nėje Kaune kunigavo Amerikoje, nuo 1938 m. buvo Pumpėnų klebonas. 

* Po perteikto pamokslo teksto — reportažo autoriaus pastraipos: 

Toliau sekė tikroji pamokslo dalis apie vienuoliškąją maldą ir jos reikšmę visam 
kraštui ir džiaugsmas, kad tėvai pranciškonai susiorganizavo kaip tik tuo laiku, kada 
vytautinės bažnyčios restauratoriui buvo lemta nuo jos pasišalinti. Tėvams ir be to liks 
sunkus uždavinys aptvarkyti bažnyčią iš oro. 

Iškilmingas pamaldas laikęs provincijolas tėvas Pranciškus (Bizauskas) atsakyti kan. 
Tumui pasižadėjo per šv. Kazimierą, nes tik nuo kovo 1 d. pranciškonai tampa teisėtais 
Vytauto Did. bažnyčios valdytojais. 


VAIZGANTO... ATSAKYMAI Į A. MERKELIO KLAUSIMUS. Publikuota: 
LA. - 1933. - Vas. 25. - Nr. 46. 

Pokalbis, kaip ir aukščiau duodamas Vaižganto pamokslas, išspausdintas 
A. Merkelio reportaže „Kan. dr. J. Tumą-Vaižgantą iš Vytauto bažnyčios paly- 
dint“, sudaro jo antrąją dalį. Prieš pirmąjį A. Merkelio klausimą įvadinė pa- 
straipa: 

Šių žinių gavęs, aš patiekiau ilgamečiui vytautinės bažnyčios rektoriui kan. dr. 
Juozui Tumui-Vaižgantui keletą klausimų. Pirmiausia: 

1 „kazionnyj ravin” (rus.) - valdiškas rabinas. 

* Petras Radzvickas - žr. str. „Kunigų vargai draudžiamuoju laiku“ 78 pa- 
aiškinimą. 

Šanaemia pernicioza (lot.) - piktybinė mažakraujystė. 

* Vaižgantas čia kalba apie savo vasarojimą Pažaislio vienuolyne (čia jis 
ilsėjosi po darbų prie 1929 m. išėjusių septynių Vaižganto Raštų tomų ir M. Va- 
lančiaus bei J. Kubiliaus raštų publikacijų) ir persikėlimą gyventi į Vytauto kalne 
pastatytą P. Klimo vilą (joje apsigyveno 1933 m. vasario 28 d.). 

5 Nurodytos paskutinės paties Vaižganto rengtos knygos išėjo: „Vaižganto 
gyvulėliai“ ir „Vaižganto Raštai“, XIX t. - 1933 m., „Vaižganto Raštai“, XVIII t. 
1938 m. 


ARKIVYSKUPAS JURGIS MATULEVIČIUS. Publikuota: kn. Arkivyskupas 
Jurgis Matulevičius, Marijampolė, 1933, p. 129-138. Parašas: Kan. J. Tumas. 

! Vaižganto straipsnius apie Jurgį Matulaitį-Matulevičių žr. šių Raštų 10 
(„Kun. dr. Jurgis Matulaitis-Matulevičius — Vilniaus vyskupas“, „Kunigo d-ro 

Jurgio Matulaičio-Matulevičiaus įšventimas vyskupu“, „Vilniaus vyskupo Jurgio 
ingresas“) ir 12 („Jurgis Matulaitis“, „Arkivyskupas Jurgis Matulaitis-Matu- 
levičius“) tomuose. 

Jurgis Matulaitis-Matulėvičius (1871-1927) - Bažnyčios veikėjas, sociologas. 
Baigė Petrapilio dvasinę akademiją ir Fribourgo universitetą, profesoriavo Kielcų 
kunigų seminarijoje ir Petrapilio dvasinėje akademijoje. Nuo 1911 m. marijonų 
vienuolijos generolas. 1918 m. paskirtas Vilniaus vyskupu, lenkų spaudžiamas, 
1925 m. šių pareigų atsisakė, persikėlė į Kauną. Vienas 1926 m. įsteigtos Lietuvos 
bažnytinės provincijos projekto rengėjų; paskelbė darbų iš sociologijos, paliko 
memuarų. 

? M. I. C.- marijonų ordino pavadinimo sutrumpinimas: Mariae immaculatae 
conceptionis (lot.) - Marijos nekalto prasidėjimo. 

3 Kazimieras Michalkevičius (Michalkiewicz, 1865-1940) - Vilniaus vyskupas 
administratorius 1908-1918 m., vėliau vyskupas sufraganas; buvo priešiškas 
lietuviams. 

*,z Krolestwa Polskiego“ (lenk.) - iš Lenkijos karalystės; minima 1815 m. 
Vienos kongrese sudaryta Lenkijos karalystė, personalinė unija susieta su Rusijos 
imperija; į šios karalystės teritoriją įėjo ir lietuviškos Užnemunės žemės. 

5 Bronislovas Žongolavičius (Žongolowicz, 1870-1944) - 1895-1914 m. Kau- 
no kunigų seminarijos profesorius, 1920 m. Vilniaus universiteto prorektorius, 
nuo 1930 m. Lenkijos viceministras tikybos reikalams; pasižymėjo priešiškumu 
lietuviams. 

ê Pranciškus Karevičius - žr. str. „Šv. Kazimieras karalaitis“ 40 paaiškinimą. 

7 Antanas Karosas - žr. str. Kunigų vargai draudžiamuoju laiku“ 24 paaiš- 
kinimą. 

š Romualdas Jatbrzykowskis (1876-1955) - 1902-1918 m. Seinų kunigų semi- 
narijos profesorius, nuo 1918 m. Seinų vyskupas sufraganas, nuo 1926 m. Vil- 
niaus arkivyskupas; buvo priešiškas lietuviams. 

? Achille Ratti (1857-1939) - apaštališkasis vizitatorius ir nuncijus Lenkijai ir 
Lietuvai 1918-1921 m.; nuo 1922 m. popiežius Pijus XI. 

10 Zigmantas Lozinskis (Lodzinskis) - Minsko vyskupas 1917-1925 m. 

1 Kazimieras Vizbaras (1872-1941) - teisininkas, Rygos lietuvių veikėjas, 
Valstybės Tarybos narys, nuo 1925 m. Lietuvos konsulas Rygoje. 

2 „opieki M. B.” (Opieki Matki Boskiej, lenk.) - Dievo Motinos globos. 

B Vaižganto raštų I t., 136-150 p. - nurodomi straipsniai: „Kun. dr. 
Jurgis Matulaitis-Matulevičius - Vilniaus vyskupas“, „Kunigo d-ro Jurgio Matu- 
laičio-Matulevičiaus įšventimas vyskupu“, „Vilniaus vyskupo Jurgio ingresas“ 
(žr. šių Raštų 10 t., p. 97-107). 

“ Augustinas Voldemaras — žr. str. „Tautiškoji grandinė“ 2 paaiškinimą. 

5 Jonas Hanusavičius (1864-1940) - nuo 1901 m. Vilniaus katedros oficiolas, 
1918 m. vyskupijos valdytojas. 

16 Stanislovas Maciejevičius (Maciejewicz, 1869-1940) - Vilniaus šv. Kotrynos 
bažnyčios klebonas, endekų veikėjas, „Dziennik Wilenski“ redaktorius, 1912 m. 
buvo išrinktas į IV Rusijos dūmą; Antanas Černiauskis (Czerniawski, 1865-po 

1923) - šv. Jono bažnyčios klebonas, Vilniaus dekanas, prieš I pasaulinį karą 
nenorėjęs įsileisti į sau pavaldžias bažnyčias lietuvių kalbos, daugiausia pasi- 
stengęs, kad iš Vilniaus būtų išvarytas „Vilties“ redakcijoje dirbęs Vaižgantas. 

17 Simanas Rozenbaumas (1859-1935) - advokatas, politikas, Lietuvos žydų 
veikėjas, Rusijos I Dūmos narys; 1917 m. kaip žydų atstovas kooptuotas į Lietu- 
vos Valstybės Tarybą, 1919-1924 m. Lietuvos Žydų tarybos pirmininkas ir mi- 
nistras žydų reikalams, Steigiamojo seimo narys, nuo 1929 m. Lietuvos genera- 
linis konsulas Palestinoje. 

18 Stasys Šilingas (1885-1962) - teisininkas, valstybės ir visuomenės veikėjas, 
1918-1920 m. Lietuvos tarybos narys, 1928-1938 m. Valstybės Tarybos pirminin- 
kas; Mykolas Biržiška - žr. str. „A. Smetonos 25 m. rašymo sukaktuvėms“ 7 pa- 
aiškinimą; Vladas Mironas - žr. str. „Juozas Kubilius“ 9 paaiškinimą. 

9 Gustavas - Adomo Mickevičiaus poemos „Vėlinės“ pagrindinis veikėjas, 
romantinis maištautojas ir kentėtojas. 

"iš Vaižganto raštų I t., 145 p.- cituojama iš str. „Kunigo dr-o Jurgio 
Matulaičio-Matulevičiaus įšventimas vyskupu“ (Žr. šių raštų 10 t., p. 103-104). 

2 Jonas Kriščiukaitis (1866-1946) - kunigas marijonas, 1920-1925 m. Jurgio 
Matulaičio sekretorius marijonų reikalams, 1925-1930 m. generalinis Lietuvos 
marijonų vikaras, nuo 1933 m. ėjo įvairias marijonų pareigas Romoje. 

2 Antanas Deksnys (1867-1949) - 1892-1901 m. Vilniaus katedros vikaras, 
vėliau kunigavo Semeliškėse, Pivašiūnuose, 1909-1934 m. ir nuo 1940 m. įvairio- 
se JAV lietuvių parapijose. 

3 „Politikos ar visuomenės kunigų darbas?“ — Vaižganto brošiūra, 
išleista 1919 m. Vilniuje. 

2% Kerenkos - Rusijos laikinosios vyriausybės, valdžiusios nuo 1917 m. vasarį 
carą nuvertusios revoliucijos iki spalio bolševikinio perversmo, išleisti rubliai; 
kerenkomis buvo vadinami pagal tuometinio ministro pirmininko A. Kerenskio 
pavardę. 

35 Bolševikų valdžios užsakymu iš rusų kalbos Vaižgantas išvertė tris peda- 
gogines brošiūras: N. Krupskajos „Liaudies švietimas ir demokratija“, J. Kiršenš- 
teinerio „Darbo mokykla“ ir J. Janžul „Darbo pradas Europos mokyklose“. Iš jų 
išleista 1919 m. buvo tik paskutinioji, kitų vertimai liko rankraščiais. 

% Vincas Mickevičius-Kapsukas (1880-1935) - revoliucionierius, komunistų 
veikėjas; 1918-1919 m. vadovavo Vilniuje veikusiai bolševikų vyriausybei, nuo 
1921 m. gyveno Maskvoje. 

7 Zigmas Aleksa-Angarietis (1882-1940) - bolševikų veikėjas, vienas Lietu- 
vos komunistų vadų ir ideologų, įkalintas ir sušaudytas per stalinistinį terorą; 
Vladas Požela - žr. str. „Kunigų vargai draudžiamuoju laiku“ 75 paaiškinimą; 
Vaclovas Bielskis (1870-1938) - inžinierius, socialdemokratas, vėliau liaudinin- 
kas, 1919 m. žemės ūkio komisaras bolševikų vyriausybėje Vilniuje, Nepriklau- 
somybės metais gyveno Kaune, Šiauliuose; Stasys Matulaitis (1866-1956) - gydy- 
tojas, istorikas, rašytojas, vienas Lietuvos socialdemokratų partijos steigėjų, nuo 
1918 m. laikėsi probolševikinės orientacijos, nuo 1927 m. gyveno Minske, 1937- 
1945 m. kalintas lageryje, paleistas grįžo į Lietuvą, iki 1948 m. dirbo Istorijos 

institute; Česlovas Petraškevičius (1886-1941) - Petrapilio lietuvių veikėjas, 
1917 m. Rusijos lietuvių seimo dalyvis, Lietuvoje advokatas Panevėžyje; Zigmas 
Valaitis (1892-1942) - rašytojas, komunistų partijos veikėjas, nuo 1923 m. gyveno 
Rusijoje, 1940 m. represuotas; Vaclovas Biržiška - žr. str. „Raidžių grąžinimo 
25 m. sukaktuvėms“ 1 paaiškinimą. 

28 Vileika - suslavintas Naujosios Vilnios pavadinimas. 

> Juozapas Kukta - žr. str. „Daugų bažnyčia“ 2 paaiškinimą. 

* „Draugijos“ VIII tomą 1909 m. - A. Jakšto redaguotame „Draugijos“ 
žurnale 1909 m. 31/32 nr. buvo paskelbtos visuomeniniuose kursuose Kaune 
1909 m. sausio 3-5 d. J. Matulaičio skaitytos sociologinės tematikos paskaitos 
„Trumpas išaiškinimas šių dienų socialinio klausimo“, „Bažnyčia ir nuosavybė“, 
„Miestų ir apskritai pramonijos darbininkų klausimas“. 

3 „izjatymi iz pod zakona” (rus.) - už įstatymo ribų. 


ŽODYNĖLIS 


adyna (sl.) valanda 

aktingas, -a veiklus 

akuratumas (hibr.) tvarkingumas, rū- 
pestingumas 

aldra audra 

almužna (sl.) išmalda 

apglušti, -glūšta, -o (hibr.) apkvaišti, 
pakvaišti 

aptieka (sl.) vaistinė 

aptiekorius (sl.) vaistininkas 

atadvastis atsigavimas, atsikvėpimas 

atmušti, -a, -ė atspausti 

atsigodoti, -ja, -j0 susivokti, suprasti 

atsitūrėti, atsituri, -ėjo atsilaikyti, at- 
sispirti 

aversija (lot.) priešiškumas 


banicija (sl.) ištrėmimas, tremtis 

barabonytojas (hibr.) būgnytojas 

beneficiumas (lot.) pelninga vieta 

bevelyti, -ija, -ijo (sl.) labiau norėti, 
teikti pirmumą 

biednuomenė (hibr.) varguomenė 

bigotas (pranc.) šventeiva 

bigoterija (pranc.) perdėtas religingu- 
mas 

bonka (sl.) butelis 

broma (sl.) vartai 

brovaras (sl.) alaus darykla 


calūnas (sl.) patiesalas prie karsto 
cicilikas socialistas 
cūdas (sl) stebuklas 


čielybė (hibr.) visuma, nedalomumas 
čysčius (sl.) skaistykla 


delikatnas, -a (sl) delikatus 
dėmė domė, dėmesys 
dyvas (sl.) keistenybė, stebuklas 


egzekvuoti, -ja, -avo (hibr.) vykdyti 
ekscituotis, -uojasi, -avosi (hibr.) jaus- 
mintis 


fundytojas, -a (hibr.) vaišintojas 
fušeriškas, -a (hibr.) netikęs, prastas 


gaspadorius (sl.) šeimininkas 
gašavotis, -ojasi, -ojosi (sl.) puikuotis 
gaudešis gaudytojas 

gazeta (sl.) laikraštis 

gešeftas (germ.) biznis, sandėris 
girckus pagyrūnas 

glodėti, -i, -ėjo; glodyti, -o, -ė naikinti 
griekas (sl.) nuodėmė 

gvoltas (sl.) prievarta 


iclius (sl.) šungaudys, budelis 

impertinencija (lenk.) įžūlybė, akiplė- 
šiškumas 

insurekcija (lot.) sukilimas, 

išmislas (sl.) išmonė, pramanas 

įštempliuoti, -ja, -avo (hibr.) įspausti, 
įspauduoti 

įžagti, įžaga, įžagė suteršti, sudrumsti 


jeibė žala, nuostolis 
jomarkas (sl.) prekymetis, turgus 


kacapas (sl.) rusas 

kanivolas (sl.) arklių gydytojas, vete- 
rinaras 

kapa (lot.) liturginis dvasininko ap- 
siaustas 

kiksas (sl.) žaidimas kortomis 

kirvelninkas valetas, berniukas 

klepsidra (gr.) skelbimas apie mirtį 

koloratka (hibr.) balta kunigų apykaklė 

kolportavimas (sl.) gabenimas, plati- 
nimas 

konduitas (pranc.) elgesys, elgimasis 

krasė kėdė, krėslas 

kredensas (pranc.) bufetas 

kromas (sl.) parduotuvė; biznis 

kučeris (germ.) vežikas 

kuracija (lot.) gydymas 

kurtenikas kurčiasis, apkurtėlis 

kustarinis, -ė (hibr.) primityvus, na- 
mų darbo 

kvartirantas (sl.) buto nuomininkas 

kvotimas egzaminas 


laukinėtis, -ėjasi, -ėjosi atlikinėti gam- 
tos reikalą 

liarmas (sl.) triukšmas 

liatarnia (sl.) žibintas 

liežuvis kalba 

liuosas, -a (germ.) laisvas 

loska (sl.) malonė 


mačyti, -ija, -ijo (sl.) padėti, pagelbėti 
magazinas krautuvė, parduotuvė 


maskolis (sl.) rusas 

matūra (lot.) brandos atestatas 

mendrė nendrė 

metresa (pranc.) meilužė 

mišiurinis, -ė (sl.) netikras, išoriškai 
blizgantis 

mobiliaras it.) apstatymas, baldai 

mūka (sl.) kančia, vargas 


nabašninkas (sl) mirusysis 

nažutka (sl.) palaidinė 

nedėldienis (hibr.) sekmadienis 

nefatigavimas (hibr.) nepaisymas 

negantas (lot.) neigėjas 

nemint štai, užtai 

neprietelius (sl) nedraugas, priešas 

nikocijana nikotinas 

novena (lot.) devynių dienų maldos, 
devyndienis 

nuniogti, -ia, -ė suniokoti, sunaikinti 


obalsis (s1.) šūkis 

obrusitelis (sl.) rusintojas 

oktava (lot.) aštuonių dienų maldos 
oliejarka (sl.) tepalinė 

ominė omė, instinktas 


pagalam (lat.) visiškai 

pajuokas vaiduoklis 

pakalys užpakalis 

palakas (sl.) kepurės snapelis 

palmetis nuometas 

palocius (sl.) rūmai 

paravys (hibr.) pagriovys 

parejos kiaurai 

pasergėti, -i, -ėjo pastebėti, pamatyti 

pasingas, -a abejingas, pasyvus 

pavelyti, -ija, -ijo (sl.) leisti 

pėdelis (lot.) pedelis, klasės auklėtojo 
padėjėjas 

permaliavoti, -oja, -ojo (sl.) perdažyti 

pėstekis pėsčiasis 

pielčiai (sl) rėmai 

plonybė subtilybė, smulkmena 

ploščius (sl.) apsiaustas 

plotkelė (sl.) kalėdaitis 

pokristas sargas, policininkas (?) 

postponuoti, -ja, -avo (hibr.) mažiau 
vertinti, nepaisyti 

potam (sl.) be to, paskui, taip pat 

pravarnas, -a (sl) vikrus, sumanus, 
apsukrus 

prevalencija (lot.) pirmenybė, prana- 
šumas 

priepuolis atsitikimas 

prieteliautis, -iaujasi, -iavosi (hibr.) 
bičiuliautis, draugauti 

prietelius (sl) draugas, bičiulis 

prigulėti, priguli, -jo priklausyti 

pristavas (sl.) policijos viršininkas 

producentas (lot.) gamintojas 

promotorius (lot.) iniciatorius, prama- 
nytojas 

psalomščikas (sl.) cerkvės giedotojas, 
choro vedėjas 

pupilius (s1.) pavaldinys, globojamasis 


rairėti, raira, -ėjo niekus taukšti, ple- 
pėti; klaidžioti; skursti 

rakalis (germ.) odalupys, nenaudėlis 

rakas (sl.) nustatytas laikas, terminas 

razumnas, -A (sl.) protingas 

rebelija (lot.) sukilimas 

regė taikinys, tikslas 

repetuoti, -uoja, -avo mokyti mokinį 
namie 

rivalizuoti, -uoja, -avo konkuruoti, 
varžytis 

rodus, -i (sl.) smagus 

rogatka (sl.) kliūtis, užtvara 

rota (sl.) kuopa 

rubežiuoti, -iuoja, -iavo (hibr.) nusta- 
tyti ribas, sienas 


salka (sl.) kambarys po stogu 

santvaras tvoromis aptverta kaimo 
gatvė 

sąprotis supratimas, suvokimas 


savabaudiškumas savivalė 

savinis, -ė savas, nuosavas 

sekundicijos (lot.) 50 metų kunigavi- 
mo sukaktuvės 

skaitliavimas skaičiavimas, buhalterija 

sklepas (sl.) rūsys 

sklepinti, -ina, -ino (hibr.) daryti 
skliautuotą, skliautuoti 

skūrlupys (hibr.) odlupys 

smertis (sl.) mirtis 

spaceras (sl.) pasivaikščiojimas 

spatas (germ.) kastuvas 

spelčiai (sl.) rėmai 

sprauninkas (sl.) apskrities policijos 
viršininkas 

spryskas (sl.) laiptai prieš lauko duris 

statmenų leidimas įstatymų leidimas 

subagatelizuoti, -uoja, -avo (hibr.) su- 
menkinti 

subata (sl.) šeštadienis 

subteliškas, -a subtilus 

subuntavoti, -oja, -ojo (sl.) sukurstyti, 
pakelti maištą 

suklomis vienas po kito, pagrečiui 

sumadekruoti, -uoja, -avo sudarkyti, 


sumaitoti 

supremacija (sl.) viršenybė, viešpata- 
vimas 

sutrefninti, -ina, -ino (hibr.) suteršti, 
sutepti 


suvyčioti, -ioja, -iojo surasti, suieškoti 
sviegas, -a (lat.) naujas, šviežias 
svoti, -ja, -jo siūlyti 


šarfa (sl.) juosta 

šarmanka (sl.) vargonėliai, ryla 

šelmuotojas (hibr.) gadintojas, darky- 
tojas 

šiaučiškas, -a (hibr.) prastas 

šinka (sl) kumpis 

šliūbas (sl.) jungtuvės, sutuoktuvės 

špalerai (germ.) eilės iš abiejų pusių 

štempelis (germ.) antspaudas, spau- 
das 

štuka (sl.) išdaiga, pokštas 


taliaris (lot.) ilgas drabužis 
tramenti, -a, -o trikdyti, gąsdinti 
travestuoti, -ja, -avo (sl.) parodijuoti 
trejenė trejų metų terminas 

triūba (sl.) vamzdis 


uriadnikas (sl.) policininkas 
uždas mokestis 
užlai klėties lubos 


užunarvė ųžutekis 

